
PADĖKOS 


Esu neapsakomai dėkinga daugybei žmonių, kurie padėjo man pažin- 
ti senovės pasaulį - pasaulį žmonių, gyvenusių tada, kai ledynai buvo pa- 
sistūmėję kur kas piečiau nei šiuo metu ir dengė daugiau nei ketvirtadalį 
žemės paviršiaus. Vis dėlto tam tikras detales pasirinkau pati, ypač kai ku- 
rias teorijas bei egzistavimo laiką tam tikrų vietovių ir įvykių, daugumai 
kurių gali nepritarti šių laikų profesionalų bendruomenės. Šis tas galėjo 
dėl to, kad tai labiau tiko man - subjektyviai romanistei, privalančiai ra- 
šyti apie žmones įsigilinus į žmogaus prigimtį ir logiškai pagrindžiant jų 
veiksmus. 

Labiausiai noriu padėkoti daktarui Jeanui-Philippe'ui Rigaudui, su 
kuriuo susipažinau per pirmąją tiriamąją kelionę į Europą, archeologi- 
niuose kasinėjimuose, pavadintuose F/ageolet, Pietvakarių Prancūzijoje, 
buvusioje medžiotojų stovykloje kalvos šlaite, iškilusiame virš plačios, 
vešlios lygumos ir joje besiganančių migruojančių akmens amžiaus gy- 
vūnų. Nors buvau niekam nežinoma amerikiečių rašytoja, jis gaišo laiką, 
kad man paaiškintų kai kuriuos tos vietos radinius ir padėtų susitarti dėl 
apsilankymo Lasko (Lascaux) urve. Ašaros užplūdo pamačius tą prie- 

pirmtakų, vėlyvajame paleolite gyvenusių kromanjoniečių kūrinius, ku- 
rie ir šiais laikais lieka tarp puikiausių meno pavyzdžių. 

Vėliau, kai susitikome Mikoke (L4 Micogue), labai ankstyvoje nean- 
derraliečių gyvenvietėje, ėmiau įgyti vis daugiau supratimo apie mūsų 
priešistorę, kai pirmasis anatomiškai šiuolaikinis žmogus pasirodė Eu- 
ropoje ir sutiko neandertaliečius, kurie čia gyveno gerokai seniau, prieš 
paskutinįjį ledynmetį. Kadangi norėjau suprasti metodą, kuris yra nau- 
dojamas norint daugiau sužinoti apie senovinius protėvius, mudu su vyru 
kurį laiką dirbome ankstyvesniuose daktaro Rigaudo tyrinėjimuose Še- 
šioliktajame urve (Grotte Seize). Jis taip pat suteikė man daug įžvalgų apie 
turtingas ir erdvias gyvenvietes, kurios šiandien pavadintos Aukštutine 
vieta, arba Ložery Ot (Laugerie Haute), o aš jas pavadinau „devintuoju 
Zelandonijos urvu“. 

Daktaras Rigaudas labai padėjo rašant visas serijos knygas, tačiau 
ypač vertinu jo įnašą į būtent šią knygą. Prieš pradėdama rašyti „Uolų 
prieglobstį“, susirinkau visą apie šį regioną sukauptą medžiagą ir aprašiau 
veiksmo aplinką, sudariau pasakojimo rėmus, suteikiau vietoms savus 
pavadinimus, aprašiau kraštovaizdį, todėl, prireikus informacijos, ji grei- 
tai buvo prieinama, apibūdinta mano pačios žodžiais. Daugybę moksli- 
ninkų ir specialistų užverčiau nesuskaičiuojamais klausimais, tačiau nė 
vieno niekada neprašiau tikrinti mano darbo prieš jį išleidžiant. Visada 
pati prisiimdavau atsakomybę už detalių, kurias naudoju savo knygose, 
pasirinkimą, už būdą, kaip nusprendžiu tai aprašyti, ir vaizduotę, kurią 
pasitelkiu. Ir vis dar taip elgiuosi. Tačiau dėl to, kad šio romano vieta 
taip gerai žinoma ne tik profesionaliems archeologams, bet ir daugumai 
žmonių, kurie lankėsi tame regione, man reikėjo įsitikinti, kad aplinkos 
aprašymas yra kuo tikslesnis, todėl padariau tai, ko niekada nebuvau da- 
riusi: paprašiau daktaro Rigaudo, kuris pažįsta regioną ir išmano arche- 
ologiją, patikrinti daugybę tos medžiagos puslapių ieškant akivaizdžių 
klaidų. Iki galo nesupratau, kokį milžinišką darbą jam užkraunu, todėl 
nuoširdžiai dėkoju už laiką ir pastangas. Jis mane pagyrė taręs, kad infor- 
macija pakankamai tiksli, tačiau taip pat pasakė kai ką, ko nežinojau arba 
nesupratau ir ką galėjau pataisyti arba įterpti į knygą. Visos kitos klaidos 

Esu labai dėkinga ir kitam prancūzų archeologui, daktarui Jeanui 
Clottesui, su kuriuo susipažinau per jo kolegą daktarą Rigaudą. Mon- 
tinjake, per penkiasdešimtąsias Lasko urvo atradimo metines, jis tuo pat 
metu surengtoje konferencijoje buvo labai malonus ir tyliai išvertė man 
kai kurių prancūziškų pristatymų esmę. Nuo tada buvome susitikę abipus 
Atlanto, ir negaliu pakankamai jam atsidėkoti už malonų ir išskirtinį jo 
dosnumą skiriant man laiko ir pagalbą. Jis vedžiojo mane po daugelį iš- 
pieštų ir išraižytų urvų, ypač Pirėnų kalnų regione. 

Be nuostabių urvų grafo Begoueno nuosavybėje, man didžiulį įspūdį 
padarė Gargasas (Gargas), kuriame galima pamatyti kur kas daugiau nei 
garsiuosius plaštakų atspaudus. Ypač džiaugiuosi antruoju apsilankymu 
Nijo (Niaux) urvo gelmėse, trukusiu apie šešias valandas. Daug kas nuos- 
tabiai atsiskleidė iš dalies dėl to, kad tada apie urvų piešinius žinojau kur 
kas daugiau nei lankydamasi ten pirmą kartą. Su ponu Jeanu daug dis- 
kutavome, ypač apie tai, kodėl kromanjoniečiai puošė savo urvus. Tiesa, 
šios vietovės romane dar nepaminėtos. 

Pirmą kartą Nijo urve Pirėnų papėdėje apsilankiau 1982 metais; už 
tai turiu padėkoti daktarui Jeanui-Micheliui Belamy'iui. Nijo man paliko 
didžiulį įspūdį: gyvūnai, nutapyti ant juodosios salės sienų, vaikų pėdų 
įspaudai, erdvios salės už nedidelio ežeriuko gilumoje nuostabiai nupiešti 
arkliai bei kitokios įdomybės. Susijaudinau labiau, nei įmanoma apsakyti, 
dėl dar vienos daktaro Belamy'io dovanos - pirmojo jo knygos apie Nijo 
urvą leidimo. 

Esu be galo dėkinga grafui Robertui Begouenui, kuris savo že- 
mėje išsaugojo nuostabius Enleno (L'Enlene), Tiuk d'Odubero (Tuc 
dAudoubert) ir Trijų brolių (Trois Fyeres) urvus bei įkūrė unikalų arte- 
faktų, kuriuos juose rūpestingai iškasė, muziejų. Buvau apžavėta dviejų 
aplankytų urvų ir esu didžiai dėkinga Robertui bei mane lydėjusiam dak- 
tarui Clottesui. 

Taip pat noriu padėkoti daktarui Davidui Lewisui-Williamsui, ma- 
loniam gilių įsitikinimų žmogui, kuriam tyrinėjant Afrikos bušmėnų 
kultūrą ir nepaprastus jų protėvių paliktus urvų piešinius kilo didžių ir 
stulbinamų idėjų bei gimė keletas knygų. Vienoje, parašytoje kartu su dak- 


taru Clottesu, „Priešistoriniai burtininkai“ (The Sbamans of Prebistory), 

tvirtinama, kad senovinių Prancūzijos urvų dekoratoriai galėjo tapyti sie- 
nas dėl panašių priežasčių kaip ir bušmėnų protėviai. Taip pat esu skolin- 
ga už pagalbą daktarui Roy'ui Larickui, ypač už tai, kad atrakino apsaugi- 
nes metalines duris ir parodė nuostabią arklio galvą, išraižytą iškyšoje ant 
sienos giliame žemutiniame Komarko (Com2margue) urve. 

Taip pat dėkoju daktarui Paului Bahnui, kuris padėjo suprasti konte- 
rencijų medžiagą per Lasko urvo atradimo metines ir ją išvertė. Dėl jo pa- 
stangų turėjau garbės susipažinti su trimis vyrais, kurie vaikystėje, penk- 
tajame XX a. dešimtmetyje, atrado nuostabųjį Lasko urvą. Susijaudinau 
iki ašarų pamačiusi baltas sienas su tokiais išskirtiniais polichrominiais 
piešiniais, kad galiu tik įsivaizduoti, kokį įspūdį jie padarė keturiems vai- 
kams, kurie paskui šunį įlindo pro skylę ir pirmą kartą pamatė urvą po 
to, kai prieš 15 000 metų užgriuvo jo anga. Daktaras Bahnas daug man 
padėjo ir pokalbiais, ir savo romanų serija. 

Nuoširdžiai esu dėkinga daktarui Janui Jelinekui už nuolatinius po- 
kalbius apie vėlyvąjį paleolitą. Jo įžvalgos apie žmones, gyvenusius tuo 
metu, kai anatomiškai šiuolaikinis žmogus įsikūrė Europoje ir susitiko 
su ten gyvenusiais neandertaliečiais, visada vertingi. Taip pat noriu jam 
padėkoti už pagalbą čekų leidėjams ir vertėjams verčiant ankstesnes šios 
serijos apie intriguojančią priešistorę knygas. 

Daktaro Alexandero Marshacko, kuris vienas pirmųjų sugalvojo rai- 
žytinių artefaktų tyrimo techniką mikroskopu, knygas skaičiau gerokai 
anksčiau, nei susipažinau su juo pačiu. Vertinu jo pastangas stengiantis 
suprasti kromanjoniečius ir neandertaliečius bei dėkoju už man atsiųstus 
dokumentus. Man paliko įspūdį nenuginčijamos ir apgalvotos teorijos, 
pagrįstos rūpestingais tyrimais. Vis dar skaitau jo darbus dėl gilių ir su- 
manių įžvalgų apie žmones, kurie gyveno paskutinėje akmens amžiaus 
eroje. 

Atlikdama tyrimus šiai knygai, tris mėnesius gyvenau prie Lezi de Ta- 
jako, Pietvakarių Prancūzijoje. Daugybę kartų aplankiau Fon de Gomo 
(Font-de-Guame) urvą. Ypač esu dėkinga Paulette Daubisse, gidų į šį 
nuostabų ištapytą senovinį urvą viršininkei, už jos malonų būdą ir ypač 
už tai, kad surengė man asmeninę ekskursiją. Ji jau daug metų puoselėja 


šią ypatingą vietą ir pažįsta ją taip gerai, lyg tai būtų jos namai. Ši moteris 

parodė man daug darinių ir piešinių, kurie paprastai nerodomi eiliniams 
lankytojams — ekskursija tiesiog per ilgai užtruktų. Esu ypač dėkinga už 
tam tikras atsiskleidusias įžvalgas. 

Taip pat noriu padėkoti savo leidėjui Prancūzijoje ponui Renaudui 
Bombardui iš Presse de /a Cite už jo norą padėti viskuo, kuo tik galėjo, vos 
man atvykus į Prancūziją tyrinėti. Kad ir ko prireiktų: ar vietos didelio 
rankraščio kopijoms padaryti netoli nuo ten, kur būdavau apsistojusi, ar 
angliškai kalbančio žmogaus, kuriam galėčiau paaiškinti, ko man reikia, 
ar gero viešbučio tame regione ne sezono metu, kai dauguma viešbučių 
uždaryti, ar puikaus restorano Luaros slėnyje, kur galėtume paminėti 
gerų draugų sukaktuves, ar vėlyvo užsakymo populiarios poilsiavietės 
Viduržemio jūros pakrantėje, kuri pasitaikydavo pakeliui į tą vietą, kurią 
norėdavau aplankyti, ponas Bombardas visada tuo pasirūpindavo, ir aš 
tikrai esu jam dėkinga. 

Kad parašyčiau šią knygą, turėjau mokytis ne tik archeologijos ir pa- 
leoantropologijos, tad man labai padėjo dar keletas žmonių. Nuoširdžiai 
dėkoju daktarui Ronaldui Naito'ui, vidaus ligų specialistui iš Portlando 
(Oregono valstija, JAV), ilgamečiam mano asmeniniam gydytojui, kuris 
noriai man skambino po darbo valandų ir atsakinėjo į klausimus apie tam 
tikrų ligų ir sužeidimų simptomus bei eigą. 

"Taip pat noriu padėkoti daktarui Brettui Bolhofnerui, gydytojui or- 
topedui iš Sent Petersburgo Floridoje, už žinias apie kaulų traumas bei 
sužalojimus, tačiau dar labiau — už mano sūnaus sutrupėjusios šlaunies 
ir dubens kaulo gydymą po autoavarijos. Taip pat tariu „ačiū“ chirurgui 
ortopedui Josephui J. Picai ir gydytojo padėjėjui daktarui Bolhofnerui 
už išsamius paaiškinimus apie vidinius sužeidimus ir puikų mano sūnaus 
slaugymą. Labai vertinu pokalbius su pirmosios pagalbos savanoriu Ric- 
ku Frye'um iš Vašingtono valstijos apie tai, ką pirmiausia daryti nutikus 
nelaimei. 

Taip pat dėkoju daktarui Johnui Kallasui iš Portlando, laukinio mais- 
to rinkimo ekspertui, kuris nuolat eksperimentuoja iš jų gamindamas 
įvairius patiekalus. Jis pasidalijo savo žiniomis ne tik apie laukinį augalinį 
maistą, bet ir apie kriaukles, moliuskus bei jūros dumblius. Nė nenuma- 


niau, kad yra tokia daugybė valgomų jūržolių. 

Ypatinga padėka skiriama Lenette Stroebel iš Prainvilio Oregone, 
kuriai pavyko iš laukinių arklių išvesti jau išmirusius dabartinių arklių 
protėvius tarpanus ir išsiaiškinti įdomių jų bruožų. Pavyzdžiui, jų kano- 
pos tokios kietos, kad jiems nereikia pasagų netgi vaikštant akmenimis, 
jų karčiai stati ir jie turi panašias žymes, kaip ant kai kurių uolų sienų 
nutapyti arkliai, pavyzdžiui, tamsias kojas ir uodegas, o kartais - dryžius 
ant šonų. Be to, jie yra gražios pilkos spalvos, tai yra širmi. Ji ne tik man 
parodė tuos arklius, bet ir daug apie juos papasakojo, o paskui atsiuntė 
nuostabių besikumeliuojančios kumelės nuotraukų seriją, kurios ir tapo 
pasakojimo apie kumeliuko susilaukusią Yhaha pagrindu. | 

Esu dėkinga prancūzų kalbos profesorei ir Prancūzijos garbės kon- 
sulei Oregone Claudine Fisher iš Portlando valstijos universiteto už ti- 
riamosios medžiagos ir laiškų vertimus iš prancūzų kalbos, už patarimus 
ir įžvalgas apie šį bei kitus rankraščius ir kitokią su Prancūzija susijusią 
pagalbą. 

Dėkoju pirmiesiems skaitytojams Karen Auel-Feuer, Kendallui Au- 
elui, Cathy Humble, Deanna Sterett, Claudine Fisher ir Ray'ui Auelui, 
kurie paskubomis skaitė užbaigtą pirmąjį knygos variantą ir pasiūlė gerų, 
konstruktyvių idėjų. 

Esu daug skolinga savo įžvalgiai, sumaniai ir supratingai redaktorei 
Betty Prashker. Jos pasiūlymai visada naudingi, o įžvalgos neįkainoja- 
mos. 

Negaliu apsakyti, kokia esu dėkinga savo literatūros agentei Jean 
Naggar, kuri atskubėjo perskaityti pirmojo šios knygos varianto ir kartu 
su savo vyru Serge u Naggaru pateikė keletą pasiūlymų, tačiau patikino 
mane, kad knyga pavyko. Ji buvo kartu nuo pačių pradžių, darė tikrus 
stebuklus su šitos serijos knygomis. Taip pat dėkoju Jennifer Weltz iš Jean 
V. Naggar literatūros agentūros, kuri dirba kartu su Jean, kad padarytų 
dar daugiau stebuklų, ypač tvarkant autorių teises užsienyje. 

Su gilia pagarba ir liūdesiu reiškiu padėką velioniui Davidui Abram- 
sui, antropologijos ir archeologijos profesoriui iš Sakramento, Kaliforni- 
jos. 1982 m. Davidas bei jo asistentė ir būsimoji žmona Diane Kelly nusi- 
vežė mane su Ray umi į pirmąją tiriamąją kelionę po Europą: Prancūziją, 


Austriją, Čekoslovakiją ir Ukrainą (tada dar Sovietų Sąjungą) — pirmą 

kartą aplankyti kai kurių vietų, kuriose maždaug prieš 30 000 metų vyko 
„Žemės vaikų“ serijos knygose aprašyti nutikimai. Galėjau įsijausti į vie- 
toves, ir tai man didžiai padėjo. Mes susidraugavome su Davidu ir Diane, 
bėgant metams kelis kartus buvome susitikę ir Amerikoje, ir Europoje. 
Buvau labai sukrėsta sužinojusi, kad jis taip sunkiai serga, - jis buvo per 
jaunas išeiti. Vyras ištvermingai laikėsi kur kas ilgiau, nei pranašavo gydy- 
tojai, visada buvo nuostabiai optimistiškai nusiteikęs. Aš jo ilgiuosi. 

Privalau padėkoti dar vienam mus jau palikusiam draugui Richardui 
Ausmanui, kuris padėjo man parašyti šias knygas sukurdamas patogias 
vietas gyventi ir dirbti. Richardas turėjo ypatingą talentą kurti gražius 
ir patogius namus, maža to, jis ilgus metus buvo geras mano ir Ray'aus 
bičiulis. Vienu metu jis manė, kad įveikė vėžį, todėl susituokė su Paula 
tikėdamasis dar daug metų nugyventi su ja ir vaikais, bet ne taip buvo 
skirta. Labai liūdžiu, kad su mumis jo nebėra. 

Tikriausiai yra dar daug žmonių, kuriems turėčiau padėkoti už įžval- 
gas ir pagalbą, tačiau ir taip ilgai visus vardiju, todėl baigsiu padėka tam, 
kurį vertinu labiausiai. Dėkoju Ray'ui už meilę, paramą ir padrąsinimą, 
už pagalbą parūpinant man laiko ir vietą rašyti nepaisant keistų mano 


darbo valandų. Dėkoju, kad buvai kartu. 

Devintasis urvas Devintasis Zelandonijos urvas 

Mažasis slėnis Keturioliktasis Zelandonijos urvas 

Paupys Vienuoliktasis Zelandonijos urvas 

Dviejų upių uola "Trečiasis Zelandonijos urvas 

Arklio galvos uola Septintasis Zelandonijos urvas 

Senolių židinys Antrasis Zelandonijos urvas 

Vasaros stovykla Vakarinis trijų uolų = dvidešimt devintojo 


Zelandonijos urvo sparnas 


Pietinė terasa Šiaurinis trijų uolų - dvidešimt devintojo 
Zelandonijos urvo sparnas 

Senasis slėnis Penktasis Zelandonijos urvas 


Ketera Devynioliktasis Zelandonijos urvas 


Ant kalkakmenio atbrailos susirinkę žmonės sunerimę stebėjo atvy- 
kėlius. Niekas nemostelėjo sveikindamasis, keli kone grasinamai laikė 
sviesti paruoštas ietis. Jaunoji moteris beveik juto dygią jų baimę. Nuo 
tako papėdės ji stebėjo, kaip ant atbrailos renkasi vis daugiau žmonių ir 
žiūri žemyn - kur kas daugiau, nei Aila galvojo čia būsiant. Ji jau buvo 
mačiusi tokį nenorą juos pasveikinti: panašiai elgėsi ir kiti kelionėje su- 
tikti žmonės. Ne tik čia, iš pradžių visur tai nutikdavo, bet buvo nesmagu 
ir negera. 

Nuo eržilo nugaros nušoko aukštas vyras. Jis nejuto nei sutrikimo, nei 
nerimo, vis dėlto akimirką stabtelėjo, laikė eržilą už pavadžio. Galiausiai 
atsisuko ir pastebėjo, kad Aila dvejoja. 

— Aila, gal palaikytum Lenktynininko pavadį? Regis, jis nervinasi, — 
pasakė Jondalaras ir pakėlė akis į atbrailą. - Atrodo, jie irgi. 

Moteris linktelėjo. Perkėlusi koją, ji nuslydo nuo kumelės nugaros ir 
paėmė pavadį. Lyg maža būtų įtampos regint svetimus žmones, jaunasis 
bėris vis dar nerimo, artinosi prie kumelės. Yhaha jau neberujojo, tačiau 
aplink ją tebetvyrojo sueities su kaimenės eržilu kvapas. Aila arčiau suė- 
mė Lenktynininko pavadį, gelsvarudę kumelę paleido laisviau ir atsisto- 
jo tarp gyvūnų. Iš pradžių galvojo paleisti Yhaha; kumelė buvo labiau 
pratusi prie didelių žmonių grupių ir lengvai nesusijaudindavo, tačiau 
šįkart ji akivaizdžiai nervinosi. Tokia daugybė žmonių bet ką išvestų iš 
pusiausvyros. 

Kai pasirodė Vilkas, nuo atbrailos priešais urvą Aila išgirdo susijau- 

„urvu“. Moteris nebuvo mačiusi nieko panašaus. Vilkas prisispaudė prie 
jos kojos ir slinko per centimetrą priekyje, įtarus ir budrus; moteris juto 
vos girdimo urzgimo vibraciją. Dabar, nepažįstamųjų akivaizdoje, jis 
buvo kur kas budresnis nei ilgos kelionės pradžioje, prieš metus, bet tada 
jis buvo jauniklis, o budriau Ailą saugojo jai patyrus užpuolimą. 

Žingsniuojantis link nuogąstaujančių žmonių vyras nerodė baimės, 
o moteris džiaugėsi galimybe palūkuriuoti ir stebėti aplinką prieš susi- 
pažindama su šios vietos gyventojais. Ji baimingai laukė šios akimirkos 
daugiau nei metus, o pirmas įspūdis svarbus... abiem pusėms. 

Link vyro pasileido jauna moteris. Jondalaras tučtuojau pažino jau- 
nesniąją seserį, nors per penkerius metus miela mergytė išsiskleidė į dailią 
jauną moterį. 

— Jondalarai! Taip ir maniau, kad čia tu! - puldama prie ilgšio šaukė 
ji. - Pagaliau grįžai namo! 

Jis stipriai ją apkabino, kilstelėjo ir entuziastingai apsuko. 

- Folara, taip džiaugiuosi tave matydamas! - jis nuleido seserį ant že- 
mės ir laikydamas ištiestos rankos atstumu nužvelgė: - Kaip tu užaugai! 
Kai išėjau, buvai maža mergiūkštė, o dabar - gražuolė moteris. Tokia, 
kokia žinojau, kad būsi, — tarė jis kiek labiau nei broliškai žėrinčiomis 
akimis. 

Folara nusišypsojo, pažvelgė į jo neįtikėtinai gyvas, mėlynas akis, trau- 
kiančias tarsi magnetas. Juto, kad rausta ne tik nuo komplimento, nors 
taip galvojo arčiausiai stovintieji, bet nuo užplūdusio geismo, kurį paju- 
to vyrui, nesvarbu, kad broliui, nematytam daugybę metų. Ji prisiklausė 
pasakojimų apie gražuolį vyresnėlį neįprastomis akimis, kurios pakeri vi- 
sas moteris, bet pati prisiminė ilgšį, atlaidų, nepaprastai mylintį žaidimų 
draugą, kuris sesutei įsigeidus noriai imdavosi bet kokios veiklos. Ši jauna 
moteris pirmą kartą buvo paveikta viso jo nesąmoningo žavesio. Jondala- 
ras pastebėjo jos reakciją, lengvą sutrikimą ir šiltai nusišypsojo. 

Folara dirstelėjo žemyn, į taką prie upeliuko. 

— Kas toji moteris, Jondi? — pasiteiravo ji. - Iš kur tie gyvūnai? Gy- 
vūnai bėga nuo žmonių, kodėl šitie būna prie jos? Ar ji zelandonė? Gal 
kvieslė? — staiga Folara susiraukė: - O kur Tonolanas? - ir aštriai įkvėpė * 

— Tonolanas dabar keliauja kitame pasaulyje, Folara, - atsakė jis. — Ir 
manęs čia nebūtų, jei ne šita moteris. 

— O, Jondi! Kas nutiko? 

— Ilga istorija, dabar ne laikas ją pasakoti, - atsakė jis. 

Aila nuo tako papėdės stebėjo, kaip žmonės apsupa Jondalarą, svei- 
kindamiesi šypsosi, apkabina, bučiuoja ir tapšnoja jam per pečius, purto 
rankas suėmę abiem plaštakom ir gausiai beria žodžius. Ji atkreipė dėmesį 
į baisiai apkūnią moterį ir rudaplaukį vyrą, kuriuos Jondalaras apkabino, 
ir vyresnę moterį, kurią jis šiltai pasveikino, o paskui nebepaleido iš glė- 
bio. „Tikriausiai jo motina“, - pagalvojo Aila ir pasidarė įdomu, ką toji 
moteris galvoja apie ją. 

Šitie žmonės yra jo šeima, jo giminaičiai. Tai žmonės, su kuriais jis 
užaugo. O ji svetima, trikdanti nepažįstamoji, atsivedusi gyvūnų ir ku- 
pina galai žino kokių bauginančių svetimų papročių ir piktinančių su- 
manymų. Ar jie ją priims? Kas, jei ne? Ji negali grįžti, jos žmonės gyvena 
daugiau nei už metų kelionės į rytus. Jondalaras pažadėjo, kad išeis su ja, 
jei ji panorės arba bus priversta išeiti, tačiau tai buvo anksčiau, kol jis visų 
nepamatė, kol dar nebuvo taip šiltai sutiktas. Kaip jis jausis dabar? 

Pajutusi niuktelėjimą į nugarą Aila ištiesė ranką ir dėkinga paglostė 
tvirtą Yhaha sprandą: bičiulė priminė, jog ji ne viena. Kai palikusi gentį 
Aila apsigyveno slėnyje, kumelė ilgai buvo vienintelė jos draugė. Kumelei 
priėjus jos virvė atsileido, bet Lenktynininko pavadį Aila suėmė stipriau. 
Abu arkliai paprastai ieškojo draugystės ir paguodos vienas kitame, ta- 
čiau prasidėjus kumelės rujai jų elgesys pasikeitė. 

Į ją žiūrėjo dar daugiau žmonių - iš kur jų gali šitiek būti? Jondalaras 
nuoširdžiai šnekučiavosi su rudaplaukiu vyru, paskui pamojo Ailai ir nu- 
sišypsojo. Kai ėmė leistis žemyn, kartu ėjo jaunoji moteris, rudaplaukis 
vyras ir dar keletas žmonių. Aila giliai įkvėpė ir laukė. 

Žmonėms artėjant Vilkas urzgė garsiau. Aila nuleido ranką, kad išlai- 
kytų jį greta. | 

- Viskas gerai, Vilke. Tai Jondalaro giminaičiai, - pasakė ji. 

Jos raminamas prisilietimas buvo signalas jam liautis urzgus, neatro- 
dyti taip grėsmingai. Šito signalo jį buvo sunku išmokyti, tačiau verta pa- 
stangų, ypač dabar, galvojo Aila. Ji troško prisilietimo, kuris nuramintų 

Grupelė su Jondalaru sustojo kiek atokiau, žmonės stengėsi nepa- 
rodyti baimės ir nespoksoti į gyvūnus, kurie taip atvirai į juos žvelgė ir 
stovėjo savo vietoje netgi artinantis nepažįstamiesiems. Tylą nutraukė 
Jondalaras. 

— Manau, derėtų pradėti nuo oficialaus pristatymo, Joharanai, - pasa- 
kė jis, žvelgdamas į rudaplaukį vyrą. 

Kai Aila numetė pavadžius ruošdamasi oficialiam prisistatymui, ku- 
riam reikės abiejų rankų, arkliai žengė atgal, bet Vilkas pasiliko. Ji paste- 
bėjo vyro akyse šmėstelint baimę, nors abejojo, ar tas vyras iš bailiųjų, ir 
dirstelėjo į Jondalarą spėliodama, kodėl jis iš karto panorėjo oficialaus 
pristatymo. Atidžiai pažvelgusi į nepažįstamą rudaplaukį staiga prisimi- 
nė Bruną, genties, kurioje užaugo, vadą. Galingas, išdidus, protingas, pa- 
tikimas - jis mažai ko bijojo, išskyrus dvasių pasaulį. 

— Aila, tai Joharanas, devintojo Zelandonijos urvo vadas, Martonos, 
buvusios devintojo urvo vadės, sūnus, gimęs prie Jokonano, buvusio de- 
vintojo urvo vado, židinio, - rimtai išvardijo šviesiaplaukis, o paskui nusi- 
šypsojo: - Jau neminint jo brolio Jondalaro, keliautojo į tolimus kraštus. 

Šmėstelėjo šypsenos, pokštas apmalšino įtampą. Griežtai, oficialiai 
pristatant išvardijami visi asmens vardai ir ryšiai, patvirtinantys jo statu- 
są, — visi vardai, titulai ir nuopelnai kartu su visų giminaičių vardais, ti- 
tulais ir nuopelnais. Dažniausiai, išskyrus pačias rimčiausias ceremonijas, 
būdavo paminimi tik svarbiausi vardai. Drauge buvo įprasta, kad jauni 
žmonės, ypač broliai ar seserys, juokais ką pridurdavo prie ilgo ir kar- 
tais nuobodaus giminių vardijimo. Štai dabar Jondalaras priminė broliui 
prieš užsikraunant vado naštą prabėgusius metus. 

— Joharanai, tai yra Aila iš mamutojų, Liūto stovyklos narė, mamuto 
židinio duktė. Pasirinkta urvinio liūto dvasios, saugoma urvinio lokio. 

Rudaplaukis žengė kelis žingsnius, skyrusius jį nuo jaunosios moters, 
ištiesė abi rankas delnais į viršų, kaip priimta sveikinantis ir siūlant drau- 
gystę. Jis nesuprato nė vieno iš išvardytų jos ryšių ir net nebuvo visiškai 
tikras, kuris iš jų svarbiausias. 

- Doni, Didžiosios Motinos Žemės, vardu, sveikinu tave, Aila iš ma- 
mutojų, mamuto židinio dukra, - pasakė jis. 


Aila paėmė abi jo rankas. 

— Mutos, Didžiosios Visų Motinos, vardu, sveikinu tave, Joharanai, 
devintojo Zelandonijos urvo vade, - ji nusišypsojo. - Keliautojo Jonda- 
laro broli. 

Pirmiausia Joharanas pastebėjo, kad ji puikiai kalba zelandoniškai, 
tačiau su neįprastu akcentu, paskui nužvelgė jos keistus apdarus ir sve- 
timšališką išvaizdą. Tačiau jai nusišypsojus jis atsakė šypsena. Iš dalies dėl 
to, kad ji parodė supratusi Jondalaro pastabą ir leido Joharanui suprasti, 
kad jo brolis jai yra svarbus, tačiau labiausiai dėl to, kad negalėjo atsispirti 
jos šypsenai. 

Aila buvo patraukli moteris vertinant pagal bet kuriuos standartus: ji 
buvo aukšta, tvirta ir dailiai sudėta, ilgų šviesių, linkusių banguotis plau- 
kų, vaiskių mėlynai pilkų akių, dailių bruožų, nors truputį kitokių nei Ze- 
landonijos moterų. Tačiau jai nusišypsojus atrodydavo, kad saulė ją tarsi 
ypatingai apšviečia iš vidaus ir išryškina kiekvieną bruožą. Dingojosi, ji 
švyti tokiu stulbinamu grožiu, kad Joharanui užėmė kvapą. Jondalaras 
visada sakydavo, kad jos šypsena išskirtinė, ir jis nusišypsojo matydamas, 
kad brolis nepajėgia jai atsispirti. 

"Tada Joharanas pastebėjo, kaip link Jondalaro nervingai šoka eržilas, 
ir nužvelgė vilką. 

— Jondalaras užsiminė, kad reikia sumeistrauti kažkokią... a... pastogę 
tiems gyvūnams... tikriausiai kažkur netoliese. 

„Tik ne per arti“, - pagalvojo jis. 

— Arkliams pakaks žaliuojančios pievos netoli vandens, tik privalu 
pasakyti žmonėms, kad iš pradžių nemėgintų pernelyg prie jų artintis, 
nebent kartu su manimi ar Jondalaru. Yhaha su Lenktynininku nervina- 
si prie svetimų žmonių, kol pripranta, - paaiškino Atila. 

— Nemanau, kad kiltų problemų, - pažadėjo Joharanas, nužvelgda- 
mas uodega mosuojančią Yhaha. - Jie gali likti čia, jei šis nedidelis slėnis 
tinka. 

- Čia bus puiku, - patikino Jondalaras. - Nors pavedėsime juos aukš- 
tėliau, nuošaliau. 

— Vilkas įpratęs miegoti greta manęs, - tarė Aila ir pastebėjo, kaip 
susiraukė Joharanas. - Jis labai budrus ir gali sukelti sąmyšį, jei negalės 

Aila matė, koks jis panašus į Jondalarą, ypač kai susirūpinęs suraukia 
kaktą, ir norėjo nusišypsoti. Tačiau Joharanas ne juokais susirūpino. Ne 
laikas šypsotis, nors jo veido išraiška ir atrodo šilta bei pažįstama. 

Jondalaras taip pat matė, kaip brolis neramiai raukosi. 

— Manau, būtų pats laikas supažindinti Joharaną su Vilku, - pasakė jis. 

Joharanas kone supanikavęs išplėtė akis, tačiau jam dar nespėjus pa- 
prieštarauti Aila paėmė jo ranką ir pasilenkė prie plėšrūno. Ji apkabino 
didžiulio vilko kaklą, kad numaldytų bekylantį urzgimą - netgi ji juto 
vyro baimę, todėl buvo tikra, jog ir Vilkas ją užuodžia. 

- Leiskim jam pauostyti tavo plaštaką, - pasakė ji. - Toks yra oficialus 
vilkų prisistatymas. 

Vilkas buvo išmokytas priimti į gaują tuos žmones, kuriuos ji jam ši- 
taip pristato. Iš ankstesnės patirties žvėris žinojo, kaip Ailai tai svarbu. Jis 
nemėgo baimės kvapo, tačiau pauostė vyrą, kad jį pažintų. 

— Ar kada iš tikrųjų lietei gyvo vilko kailį, Joharanai? - pakėlė akis į 
vyrą Aila. - Pamatysi, jog jis kiek šiurkštus, - kalbėjo kreipdama jo ranką, 
kad apčiuoptų gauruotą sprandą. - Jis vis dar šeriasi, jam niežti, todėl 
džiaugiasi, kai kas pakaso jam už ausų, - tęsė ji. 

Joharanas pajuto kailį, tačiau labiau suvokė šilumą ir staiga suprato, 
jog tai gyvas vilkas! Atrodė, jis visiškai nepaiso žmogaus prisilietimo. 

Aila pastebėjo, kad Joharano plaštaka nebėra tokia sustirusi, jis iš ti- 
krųjų bando pakasyti jos nurodytą vietą. 

- Duok jam dar kartą pauostyti savo plaštaką. 

Tiesdamas ranką link Vilko nosies Joharanas vėl išplėtė akis, šįkart iš 
nuostabos. 

— Tas vilkas mane palaižė! - pareiškė jis, nelabai žinodamas, ko tikė- 
tis. Tada pamatė, kaip vilkas laižo Ailos veidą, o ji tuo labai džiaugiasi. 

— Taip, tu geras, Vilke, - tarė moteris šypsodamasi, kartu myluodama 
ir taršydama jo gaurus. Paskui ji atsistojo ir pliaukštelėjo sau per pečius. 
Vilkas pašoko ir padėjo letenas jai ant pečių, jai atlošus galvą lyžtelėjo 
kaklą, paskui itin švelniai dantimis suėmęs jos smakrą bei žandikaulį pra- 
dėjo tyliai urgzti. 

Jondalaras matė, kaip Joharanas ir kiti apstulbę aikčioja, ir suvokė, 

žmonėms, kurie to nesupranta. Jo brolis pažvelgė į jį kartu baimingai ir 
apstulbęs. 

— Kąjis jai daro? 

— Tu tikras, kad viskas gerai? - kone tuo pačiu metu pasiteiravo Fo- 
lara. Ji nebegalėjo nustovėti ramiai. Ir kiti žmonės neryžtingai, nervingai 
muistėsi. 

Jondalaras nusišypsojo. 

— Taip, Ailai viskas gerai. Jis ją myli, nieku gyvu nesužeistų. Šitaip 
vilkai rodo prieraišumą. Ir man prireikė laiko, kol įpratau, o Vilką pažįstu 
tiek pat ilgai kiek ir ji: nuo tada, kai dar buvo mažas, pūkuotas jauniklis. 

— Čia ne jauniklis! Tai didelis vilkas! Didžiausias mano kada matytas 
vilkas! - pareiškė Joharanas. - Jis gali išplėšti jai gerklę! 

— Taip, jis galėtų jai išplėšti gerklę. Mačiau, kaip jis perkanda gerklę 
moteriai... Moteriai, kuri mėgino nužudyti Ailą, - pasakė Jondalaras. 
Vilkas ją apgynė. 

Zelandoniečiai su palengvėjimu atsiduso, kai vilkas vėl nusileido ant 
keturių ir atsistojo prie moters šono prasižiojęs, iškoręs liežuvį, rodyda- 
mas dantis. Kai Vilkas šitaip atrodydavo, Jondalarui dingodavosi, kad jis 
šypsosi, tarsi būtų patenkintas savimi. 

— Arjis visada.taip elgiasi? - pasiteiravo Folara. - Su... visais? 

— Ne, - patikino Jondalaras. - Tik su Aila ir kartais su manimi, jei 
jaučiasi ypač laimingas, ir tik tada, jei mes leidžiame. Jis puikiai elgiasi, 
nieko nesužeis... Nebent tas kažkas grasintų Ailai. 

— O vaikai? - toliau klausinėjo Folara. - Vilkai dažnai puola silpnus 
ir mažus. 

Paminėjus vaikus, greta stovinčių žmonių veiduose atsirado nerimas- 
tingos minos. 

— Vilkas myli vaikus, - paskubėjo paaiškinti Aila. - Jis labai juos gina, 
ypač pačius mažiausius ir silpniausius. Jis užaugo su Liūto stovyklos vaikais. 

- Liūto židiniui priklausė vienas labai silpnas ir ligotas berniukas, - 
pridūrė Jondalaras. - Jums reikėtų pamatyti, kaip jie drauge žaisdavo. 
Vilkas visada juo rūpinosi. 

— Tai labai neįprastas gyvūnas, - pastebėjo kitas vyras. - Sunku pati- 
kėti, kad vilkas šitaip elgtųsi... nevilkiškai. 


21 


JEAN M. AUEL 


— "Tu teisus, Solabanai, - atsiliepė Jondalaras. - Jis elgiasi labai ne- 
vilkiškai, kaip kad mums atrodo. Jei būtume vilkai, taip nemanytume. 
Jis augo su žmonėmis. Aila sako, kad jis žmones laiko savo gauja. Vilkas 
elgiasi su žmonėmis taip, tarsi jie būtų vilkai. 

— Arjis medžioja? — norėjo sužinoti vyras, Jondalaro pavadintas So- 
labanu. 

— Taip, - atsakė Aila. - Kartais jis medžioja vienas, o kartais padeda 
medžioti mums. 

— Iš kur jis žino, ką turėtų ir ko neturėtų medžioti? - pasmalsavo Fo- 
lara. - Pavyzdžiui, tų arklių. 

Aila nusišypsojo. 

— Arkliai taip pat jo gaujos nariai. Gal pastebėjai, kad jie irgi jo nebijo. 
Jis niekada nemedžioja žmonių. O šiaip gaudo kokius tik panorėjęs gy- 
vūnus, nebent uždrausčiau tai daryti. 

— Nori pasakyt, jei tu neleidi, jis nemedžioja? - pasitikslino kitas vyras. 

- Tikrai taip, Rašemarai, - patikino Jondalaras. 

Vyras nustebęs papurtė galvą. Buvo sunku patikėti, kad įmanoma ši- 
taip valdyti galingą plėšrų gyvūną. 

— Ką gi, Joharanai, - į brolį kreipėsi Jondalaras, - kaip manai, ar pa- 
kankamai saugu vestis Ailą su Vilku į viršų? 

Vyras akimirką pagalvojo, paskui linktelėjo. 

— Tačiau, jei kils kokių rūpesčių... 

— Nekils, Joharanai, - pareiškė Jondalaras, tada atsisuko į Ailą. - Mano 
motina pakvietė mus apsistoti pas ją. Su ja tebegyvena Folara, tačiau se- 
suo turi savo vietą, taip pat ir Martona su Vilomaru. Dabar jis išėjęs mai- 
nytis. Mums mama siūlo pagyventi pagrindinėje patalpoje. Žinoma, jei 
tau labiau patiktų, galime apsistoti pas Zelandonę, prie svečių židinio. 

— Su malonumu apsigyvensiu pas tavo motiną, Jondalarai, - atsakė 
Aila. | 

- Puiku! Taip pat mama siūlė su pačiu oficialiausiu prisistatymu luk- 
telti, kol įsikursime. Manęs nėra reikalo pristatinėti ir kartoti tą patį kie- 
kvienam, kai galime tai padaryti vienu kartu. 

- Šiam vakarui jau suplanavome sutiktuvių puotą, - pasakė Folara. — 


Ir gal dar vieną vėliau, visiems gretimiems urvams. 

— Vertinu tavo motinos dėmesingumą, Jondalarai. Bus lengviau su 
visais susipažinti vienu kartu, tačiau galėtum pristatyti mane šiai jaunai 
moteriai, - pasakė Aila. 

Folara nusišypsojo. 

- Žinoma, jau ruošiausi, — atsakė Jondalaras. — Aila, tai Doni palai- 
minta mano sesuo Folara iš devintojo Zelandonijos urvo; Martonos, bu- 
vusios devintojo urvo vadės, duktė, gimusi prie keliautojo ir mainų meis- 
tro Vilomaro židinio, devintojo urvo vado Joharano sesuo, Jondalaro... 

— Apie tave ji žino, Jondalarai, o aš jau girdėjau jos vardus ir ryšius, — 
pasakė Folara, nekantraudama baigti formalumus, tada ištiesė Ailai abi 
rankas. - Doni, Didžiosios Motinos Žemės, vardu, sveikinu tave, Aila iš 
mamutojų, arklių ir vilkų bičiule. 

Minia žmonių, susirinkusių ant saulėto akmeninio prieangio, greitai 
atsitraukė, kai pamatė, kad moteris su vilku pradeda kopti taku kartu su 
Jondalaru ir nedidele grupele jo artimųjų. Vienas kitas žengė žingsnį ar- 
čiau, o kiti tiesė kaklus per jų galvas. Pasiekusi akmeninę atbrailą Aila 
pirmą kartą pamatė gyvenamąją devintojo Zelandonijos urvo erdvę. Re- 
ginys ją nustebino. 

Nors ji žinojo, kad žodis „urvas“ kalbant apie Jondalaro namus reiš- 
kia ne vietą, bet ten gyvenančių žmonių grupę, formacija, kurią ji matė, 
tikrai nepriminė urvo, tik ne ta prasme, kaip ji galvojo. Urvas būtų tamsi 
ertmė ar kelios uoloje ar po žeme su anga į išorę. Šių žmonių gyvenamo- 
ji erdvė buvo plotas po didžiule iškyša, styrančia iš kalkakmenio uolos, 
priedanga, kuri teikė apsaugą nuo lietaus ar sniego, tačiau buvo atvira 
dienos šviesai. 

Kur stūksojo aukštos regiono uolos, kadaise būta senovinės jūros 
dugno. Seni kreidiniai jūros vėžiagyvių kiaukutai kaupėsi ant dugno ir 
galiausiai tapo kalcio karbonatu - kalkakmeniu. Tam tikrais periodais 
dėl įvairiausių priežasčių iš vienų kiaukutų užaugo storesni ir tvirtesni 
kalkakmenio sluoksniai nei iš kitų. Sausumai pasislinkus, atsivėręs jūros 
dugnas pamažu tapo uolomis. Paviršių ardantys vėjas ir vanduo į palygin- 
ti nekietą akmenį skverbėsi lengviau. Atsiradus gilioms ertmėms, tarp jų 


liko tvirtesnio akmens iškyšos. 

Nors uolos buvo išvarpytos ir kalkakmeniui būdingų urvų, šie neįprasti 
lentynas primenantys dariniai, savotiškos akmeninės priedangos ar pasto- 
gės, buvo ypač tinkamos gyventi ir naudojamos jau ne vieną tūkstantmetį. 

Jondalaras atvedė Ailą prie vyresnės moters, kurią ji buvo pastebėjusi 
nuo uolos papėdės. Aukšta ori moteris kantriai jų laukė. Jos plaukai, Ia- 
biau žili nei šviesiai rausvi, buvo suimti nuo veido ir supinti į vieną ilgą 
kasą, kuri buvo suraityta ant viršugalvio. Jos vaiskios, atvirai vertinančios 
akys taip pat buvo pilkos. Priėjęs prie moters Jondalaras pradėjo oficialų 
pristatymą: 

— Aila, tai Martona, buvusi devintojo Zelandonijos urvo vadė; Jema- 
ros duktė, gimusi prie Rabanaro židinio; devintojo urvo mainų meistro 
Vilomaro pora; devintojo urvo vado Joharano motina; Doni palaimin- 
tosios Folaros motina... - jau žiojosi sakyti „Tonolano“, tačiau sudvejojo 
ir greitai pasitaisė: - Jondalaro, didžio keliautojo, motina. 

Tada atsisuko į savo motiną. 

— Martona, čia Aila iš mamutojų Liūto stovyklos, mamuto židinio 
duktė, pasirinkta urvinio liūto, saugoma urvinio lokio. 

Martona ištiesė rankas. 

— Doni, Didžiosios Motinos Žemės, vardu, sveikinu tave, Aila iš ma- 
mutojų. 

— Mutos, Didžiosios Visų Motinos, vardu, sveikinu tave, Martona iš 
devintojo Zelandonijos urvo, Jondalaro motina, - pasakė Atila, ir jos su- 
sikibo rankomis. | 

Martona klausėsi Ailos tariamų žodžių, stebėjosi keistu kalbos būdu, 
atkreipė dėmesį, kaip puikiai ji kalba zelandoniškai, ir spėliojo, ar tai 
nedidelis kalbos defektas, ar visiškai nežinomos kažkokio tolimo krašto 
kalbos akcentas. Moteris nusišypsojo. 

— Įveikei ilgą kelią, Aila, palikai visus, kuriuos pažinojai ir mylėjai. Jei 
nebūtum taip pasiaukojusi, nemanau, kad būčiau sulaukusi Jondalaro. 
Todėl esu tau dėkinga. Viliuosi, kad netrukus čia pasijusi kaip namuose, 
o aš kuo labiau stengsiuosi tau padėti. 

Aila suprato, kad Jondalaro motina kalba iš širdies. Moteris buvo tiesi 
ir atvira. Ji tikrai džiaugėsi, kad sūnus grįžo. Ailai palengvėjo, ją sujaudi- 


no Martonos svetingumas. 

— Laukiau, kada susipažinsiu su tavimi, nuo tada, kai Jondalaras apie 
tave papasakojo... Tačiau truputį ir baiminausi, - lygiai taip pat atvirai ir 
nuoširdžiai atsakė ji. 

— Nekaltinu tavęs. Tavo vietoje ir man būtų labai sudėtinga. Eime, 
parodysiu, kur gali pasidėti daiktus. Tikriausiai pavargai ir norėtum pail- 
sėti prieš šio vakaro sutiktuvių šventę, - atsakė Martona ir ėmė juos vesti 
link iškyšos. Staiga Vilkas pradėjo inkšti, amtelėjo kaip jauniklis šunytis, 
ir ištiesęs į priekį letenas, atstatęs pasturgalį ir pakėlęs uodegą atsistojo 
žaisminga poza. 

Jondalaras apstulbo. 

— Kąjjis daro? 

Aila dirstelėjo į Vilką taip pat gerokai nustebusi. Gyvūnas nesiliovė, 
ir staiga ji nusišypsojo. 

— Man regis, jis mėgina sulaukti Martonos dėmesio, - pasakė ji. - Vil- 
kas mano, kad ji jo nepastebėjo, ir, man regis, nori būti pristatytas. 

— Ir aš norėčiau su juo susipažinti, - pasakė Martona. 

— Tu jo nebijai! - pabrėžė Aila. - Jis tai supranta! 

— Aš stebėjau. Nemačiau, ko išsigąsti, - atsakė moteris, tiesdama Vil- 
kui ranką. Jis pauostė jos plaštaką, lyžtelėjo ir vėl suinkštė. 

— Tikriausiai nori, kad jį paliestum. Vilkas mėgsta dėmesį žmonių, 
kurie jam patinka, - paaiškino Atila. 

— Tau tikrai patinka, tiesa? - kalbėjo vyresnioji moteris, glostydama 
žvėrį. - Vilkas? Ar šitaip jį vadini? 

— "Taip. Iš tiesų tai mamutojiškas žodis, reiškiantis „vilkas“. Pamaniau, 
jog vardas tinkamas, - paaiškino Aila. 

— Niekada nemačiau, kad jis taip greitai prie ko nors prisirištų, - pa- 
stebėjo Jondalaras, pagarbiai žvelgdamas į motiną. 

— Ir aš nemačiau, - pripažino Aila, stebėdama Martoną su Vilku. — 
Gal jis tiesiog džiaugiasi sutikęs žmogų, kuris jo nebijo? 

Lisdama po iškyšos šešėliu Aila akimirksniu pajuto, kaip atvėso. 
Vieną širdies tvinksnį ji sudrebėjo iš baimės ir pakėlė akis į milžinišką 
akmens kyšulį, styrantį iš uolinės sienos, svarstydama, ar jis neužgrius. 
Tačiau akims apsipratus blausesnėje šviesoje ją apstulbino šis tas daugiau 
nei fizinė Jondalaro namų formacija. Erdvė po akmenine pastoge buvo 


didžiulė, kur kas didesnė, nei ji įsivaizdavo. 

Pakeliui ji buvo mačiusi panašias iškyšas uolose palei upę, kai kurias 
akivaizdžiai apgyvendintas, bet nė viena nė iš tolo nebuvo tokia dide- 
lė. Visi aplinkui žinojo apie didelę akmens pastogę ir tai, kokią daugybę 
žmonių ji glaudžia. Devintasis urvas buvo didžiausia iš visų zelandonie- 
čių bendruomenių. 

Rytiniame pastogės gale, palei galinę sieną arba arčiau vidurio, stovėjo 
atskiri statiniai, kai kurie gana dideli, suręsti pusiau iš akmens, pusiau iš 
medžio rėmų, aptrauktų odomis. Odos juodai bei daugybe gyvų raudo- 
nos, geltonos ir rudos atspalvių buvo išpieštos dailiais gyvūnų atvaizdais 
ir įvairiais abstrakčiais simboliais. Nameliai buvo išsidėstę į vakarus at- 
suktu linkiu aplink atvirą erdvę beveik akmens iškyšos dengiamo ploto 
viduryje. Čia buvo sausakimša daiktų ir žmonių. 

Aila įsižiūrėjo atidžiau. Tame iš pažiūros sumišame knibždėlyne buvo 
atskiros zonos skirtingiems, bet neretai artimai susijusiems amatams. Tik 
iš pirmo žvilgsnio atrodė, kad tvyro netvarka, nes žmonės užsiėmė dau- 
gybe įvairiausių veiklų. 

Aila matė rėmus, ant kurių, paruoštos išdirbti, buvo įtemptos odos, 
ir atremtus į skersinius tarp dviejų stulpų ilgus iečių kotus, akivaizdžiai 
tiesinimo stadijoje. Pusiau baigti pinti krepšiai buvo sukrauti kitoje vie- 
toje, ištempti tarp kaulų stulpų džiūvo siūlai. Nuo įkaltų į skersines sijas 
kaiščių, virš nebaigtų, rėmuose ištemptų tinklų karojo ilgos virvių gijos, o 
ant grindų gulėjo laisvai surištų tinklų krūvos. Kitoje vietoje buvo pjaus- 
tomos įvairiomis spalvomis, įskaitant daugybę raudonos atspalvių, nuda- 
žytos odos, o netoliese kabėjo nebaigti siūti drabužiai. 

Ji atpažino daugumą amatų, tačiau netoli drabužių pastebėjo šį tą vi- 
siškai nematyta. Ant rėmo vertikaliai buvo įtempta daug gijų, o iš ho- 
rizontaliai per jas kaišomų siūlų formavosi raštas. Aila norėjo prieiti ir 
apžiūrėti atidžiau. Ji pažadėjo sau, kad vėliau būtinai tai padarys. Kitur 
buvo prikrauta medienos, akmenų, kaulų, ragų ir mamutų ilčių bei iš jų 
padarytų rykų - samčių, šaukštų, dubenų, žnyplių, ginklų; dauguma jų 
su raižytinėmis, o kartais pieštomis puošmenomis. Taip pat būta nedide- 
lių skulptūrėlių ar raižinių, kurie nebuvo nei įrankiai, nei rykai. Jie atrodė 
padaryti šiaip sau arba tokiais tikslais, kurių Aila nežinojo. 

Ant didelių rėmų su daugybe skersinių kabėjo daržovės ir žolelės, o 
arčiau žemės ant rėmų džiūvo mėsa. Atokiau buvo plotas, nubiręs aštrio- 
mis akmenų skeveldromis. „Čia tokiems žmonėms kaip Jondalaras, - pa- 
galvojo ji, - titnago apdirbėjams, gaminantiems įrankius, peilius ir iečių 
antgalius. 

Visur, kur tik žvelgė, Aila matė žmones. Bendruomenės, įsikūrusios 
erdvioje akmens pastogėje, dydis atitiko gyvenamąją erdvę. Aila užaugo 
mažau nei trisdešimties žmonių gentyje. Genčių sambūryje, kuris vyk- 
davo kartą per septynerius metus, trumpam susiburdavo gal du šimtai 
žmonių, ir jai tai atrodė labai daug. Žinoma, mamutojų vasaros susirinki- 
me buvo kur kas daugiau žmonių, tačiau devintasis Zelandonijos urvas, 
kuriame nuolat kartu gyveno daugiau nei du šimtai gyventojų, buvo di- 
desnis nei visas genties sambūris! 

Aila nežinojo, kiek žmonių sustoję aplinkui stebi atvykėlius, tačiau 
prisiminė tą kartą, kai su Bruno gentimi ėjo į genčių susibūrimą ir juto, 
kaip visi į ją spokso. Anie bent jau stengėsi, kad tai nekristų į akis, bet 
žmonės, kurie spoksojo, kaip Martona veda Jondalarą, Ailą ir Vilką į jų 
būsimus namus, net nesistengė būti mandagūs. Jie nemėgino nuleisti 
akių ar nusukti žvilgsnį. Aila svarstė, ar kada apsipras tokioje vietoje, kur 
taip arti vienas kito visą laiką gyvena tokia daugybė žmonių. Kažin, ar ji 


to norėtų. 


Storulė dirstelėjo į sujudėjusią odos užuolaidą, ištemptą virš įėjimo, 
paskui greitai nudelbė akis. Iš Martonos namelio išniro jauna šviesia- 
plaukė nepažįstamoji. Apkūnioji sėdėjo jai įprastoje vietoje - sėdynėje, 
išskobtoje kietame kalkakmenio bloke, pakankamai tvirtame, kad pa- 
remtų jos masyvų kūną. Oda išklota akmeninė sėdynė buvo pagaminta 
specialiai jai ir stovėjo tiksliai toje vietoje, kur ji norėjo, - atokiau nuo 
didelės, atviros erdvės po išsikišusia uola, kuri saugojo gyvenvietę, tačiau 
iš šios vietos buvo matyti beveik visa bendra gyvenamoji erdvė. 

Atrodė, kad moteris kažką įtremprai mąsto, tačiau ji dažnokai įsitai- 
sydavo šioje vietoje norėdama tyliai stebėti kokį asmenį ar veiklą. Žmo- 
nės išmoko nesibrauti į jos mintis, nebent iškilus bėdai, ypač kai kaulinę 
krūtinės plokštelę ji būdavo atsukusi į išorę lygiąja, neišpuošta puse. Jei 
būdavo matyti simboliais ir gyvūnais išraižyta pusė, bet kas laisvai ga- 
lėjo prie jos artintis, tačiau lygiąja puse atsukta plokštelė tapdavo tylos 
simboliu ir reiškė, kad moteris neturi noro kalbėtis ir nenori būti truk- 
doma. 

Urvas priprato prie šitaip sėdinčios Zelandonės ir, nepaisant didin- 
gos išvaizdos, jos beveik nepastebėdavo. Donija rūpestingai puoselėjo 
savo įtaką ir nejuto dėl to jokios kaltės. Kaip dvasinė devintojo Zelan- 
donijos urvo vadė ji jautėsi atsakinga už žmonių gerovę ir pasitelkdavo 
visas priemones, kurias jos sumanios smegenys galėjo išrasti, savo parei- 
gai vykdyti. 

Zelandonė stebėjo, kaip jauna moteris, vilkinti akivaizdžiai kitoniš- 


kai sukirpta ir pasiūta tunika, palieka akmens prieglobstį ir traukia link 

tako į slėnį. Donija suprato, kad lankstūs judesiai rodo sveikatą, jėgą ir 
pasitikėjimą savimi, kuris tarsi nederėjo tokiam jaunam žmogui, atsidū- 
rusiam visiškai svetimų žmonių gyvenamojoje teritorijoje. 

Zelandonė atsistojo ir nuėjo link namelio - vieno iš daugybės panašių 
įvairaus dydžio pastatų, išsibarsčiusių kalkakmenio prieglobstyje. Įėjimas 
į būstą skyrė asmeninę gyvenamąją erdvę nuo atviros viešos erdvės. Zelan- 
donė pabeldė į kietą žaliaminės odos pertvarą greta užuolaida uždengtos 
įėjimo angos ir išgirdo minkštos odos apavu avinčio žmogaus žingsnius. 
Užuolaidą atitraukė aukštas, šviesiaplaukis, stulbinamai dailus vyras. Ne- 
įprastai gyvose mėlynose akyse pasirodė nuostaba, paskui žvilgsnis sušilo 
ir sutvisko džiaugsmu. 

— Zelandone! Kaip malonu tave matyti, - pasakė jis. - Mamos nėra. 

— Kodėl manai, kad atėjau pas Martoną? Juk tavęs nebuvo penkerius 
metus, — aštriai atsakė ji. 

Vyras pritrūkęs žodžių išraudo. 

— Na, taip ir paliksi mane čia stypsoti, Jondalarai? 

— Oi... Įeik, žinoma, - pakvietė jis, o kaktoje, kaip įprasta, susimetu- 
sios raukšlės nutrynė šiltą šypseną. Vyras žengė atgal ir prilaikė užuolaidą, 
kol moteris įėjo. 

Kurį laiką abu vienas kitą stebėjo tylėdami. Jondalaras išėjo tada, kai 
ji ką tik buvo tapusi pirmąja tarp tų, kurie tarnauja Motinai; per penke- 
rius metus ji „įaugo“ į savo padėtį. Jo pažinota moteris neįtikėtinai susto- 
rėjo. Zelandonė buvo du ar tris kartus stambesnė už daugumą moterų, 
didžiulėmis krūtimis ir plačiais sėdmenimis. Jos minkštą, apskritą veidą 
gaubė trigubas pagurklis, tačiau skvarbios mėlynos akys, regis, nepraleido 
nieko. Ji visada buvo aukšta ir stipri, grakščiai judėjo, nepaisant didingo 
stoto, ir elgėsi taip, kaip reikalavo prestižas ir galia. Ji buvo įspūdingos 
išvaizdos, turėjo galios aurą ir pelnė žmonių pagarbą. 

Abu prabilo vienu kartu: 

— Ar galėčiau... - pradėjo Jondalaras. 

— "Tu pasikeitei... 

— Atsiprašau, — tarsi atsiprašė už pertarimą jis, jausdamasis keistai 
susikaustęs. Tada pastebėjo vos įžiūrimą šypsenos užuominą, pažįstamą 


žvilgsnį akyse ir iš karto nusiramino. 

— Džiaugiuosi tave matydamas... Zolena, - pasakė jis. Jo kakta išsily- 
gino ir šypsena sugrįžo, prikaustančias, kupinas šilumos ir meilės akis jis 
įbedė į moterį. 

— Na, pernelyg nepasikeitei, - atsiliepė ji, jausdama savo atsaką į jo 
žavesį ir pažadintus prisiminimus. - Jau seniai niekas manęs nevadino 
Zolena, - ji vėl atidžiai jį nužvelgė. - Bet vis dėlto pasikeitei. Kažkaip 
subrendai. Esi dar gražesnis. 

Jondalaras ruošėsi prieštarauti, tačiau ji papurtė galvą. 

- Neprieštarauk man, Jondalarai. Žinai, kad tai tiesa. Tačiau yra skir- 
tumas. Tu atrodai... Kaip čia pasakius... Dingo tas alkanas žvilgsnis, tas 
poreikis, kurį kiekviena moteris trokšta patenkinti. Manau, radai tai, ko 
ieškojai. Tu toks laimingas, koks niekada nebuvai. 

— Nuo tavęs nieko nepaslėpsi, - atsakė jis šypsodamasis, susijaudinęs, 
kone vaikiškai džiugus. - Tai Aila. Ketiname susijungti per šios vasaros 
jungtuves. Tikriausiai galėjom atlikti jungtuvių apeigas prieš iškeliauda- 
mi ar kur nors pakeliui, tačiau norėjau grįžti namo, kad tu galėtum už- 
nerti virvelę ant mūsų riešų ir sumegzti mazgą. 

Vien kalbant apie Ailą pasikeitė vyro išraiška, ir Zelandonė akimirkai 
kone pajuto visa nustelbiančią Jondalaro meilę moteriai, vardu Aila. Ji su- 
nerimo. Pabudo visi instinktai, raginantys apsaugoti savo žmones - ypač 
šitą asmenį, nes Zelandonė buvo Didžiosios Motinos Žemės balsas, jos 
atstovė ir įrankis. Donija žinojo, su kokiais galingais jausmais Jondalarui 
teko grumtis augant ir galiausiai išmokti juos suvaldyti. Moteris, kurią jis 
šitaip myli, gali siaubingai jį sužeisti, gal net sunaikinti. Zelandonė prisi- 
merkė. Ji norėjo daugiau sužinoti apie svetimšalę, kuri visiškai jį užvaldė. 
Kokiais gniaužtais ji laiko jį suėmusi? 

— Kaip gali būti toks tikras, kad ji tau tinka? Kur jūs susipažinote? 
Kiek iš tikrųjų apie ją Žinai? 

Jondalaras suprato jos rūpestį, tačiau jam nerimą kėlė kitkas. Zelan- 
donė ne veltui buvo visų zelandoniečių aukščiausio rango dvasinė vadė. 
Ji buvo galinga moteris, ir Jondalaras nenorėjo, kad nusiteiktų prieš Ailą. 
Ir jam, ir Ailai visą ilgą ir sudėtingą kelionę namo labiausiai rūpėjo, ar ji 


bus priimta Jondalaro žmonių. Nepaisant visų išskirtinių Ailos savybių, 


150 


UOLŲ PRIEGLOBSTIS 


buvo dalykų, kuriuos jai praverstų laikyti paslapty, tik Jondalaras abejojo, 
ar pavyks. Ailai tikriausiai pakaks problemų bendraujant su kai kuriais 
žmonėmis net ir nesusipriešinus su šia galinga moterimi. Taigi labiau už 
viską Ailai reikėjo Zelandonės paramos. 

Jondalaras ištiesė rankas ir suėmė moterį už pečių. Reikėjo kaip nors 
ją įtikinti ne tik priimti Ailą, bet ir jai padėti, tačiau jis nelabai žinojo, 
kaip tai padaryti. Žvelgdamas jai į akis jis nepajėgė neprisiminti meilės, 
kurią jie kadaise juto vienas kitam, ir staiga suprato, jog, kad ir kaip bus 
sunku, galės padėti tik visiškas nuoširdumas... jei ir tai padės. 

Jondalaras nemėgo kalbėti apie asmeninius jausmus; jis išmoko su- 
valdyti galingas emocijas, pasilikti jas sau. Nebuvo lengva pasakotis netgi 
tai, kuri šitaip gerai jį pažinojo. 

— Zelandone, - jo balsas sušvelnėjo, - Zolena... Pati žinai, kad tik dėl 
tavęs tapau išrankus moterims. Buvau dar visai berniūkštis, o tu buvai 
labiausiai jaudinanti moteris, kokios vyras gali trokšti. Ne aš vienas sa- 
pnuose klejojau apie tave, tačiau maniesiems tu leidai išsipildyti. Labai 
tavęs geidžiau, ir kai tu pas mane atėjai, tapai mano Doni moterimi, ne- 
galėjau tavimi pasisotinti. Mano prabudęs vyriškumas išsipildė tavyje, ta- 
čiau pati žinai, tuo viskas nesibaigė. Aš norėjau daugiau, o tu, kad ir kaip 
su savimi kovojai, taip pat to troškai. Nors buvo užginta, mylėjau tave, ir 
tu mylėjai mane. Vis dar tave tebemyliu. Tu visada mane mylėsi. 

— Netgi paskui, po visų tų rūpesčių, kurių kitiems pridarėme, ir kai 
motina išsiuntė mane gyventi su Dalanaru, kai grįžau, nė viena moteris 
nė ištolo tau neprilygo. Alkau tavęs išsekęs gulėdamas greta kitos moters. 
Alkau daugiau nei tavo kūno. Norėjau turėti tavo širdį. Man nerūpėjo 
amžiaus skirtumas, nepaisiau, kad vyras neturėtų pamilti savo Doni mo- 
ters. Norėjau visą gyvenimą praleisti su tavimi. 

— Pažiūrėk, ką būtum gavęs, Jondalarai, - pastebėjo Zolena. Ji buvo 
labai susijaudinusi. — Ar gerai įsižiūrėjai? Aš ne tik vyresnė už tave. Esu 
tokia stora, kad darosi sunku judėti. Kol kas dar esu stipri, bet laikui 
bėgant dar sustorėsiu. Tu jaunas ir toks dailus pažiūrėti, moterys tavęs 
trokšta. Motina pasirinko mane. Ji tikriausiai žinojo, kad galiausiai aš 
tapsiu panaši į ją. Tai pritinka zelandonei, tačiau prie tavo židinio būčiau 


tik riebi senė, o tu tebebūtum jaunas, dailus vyras. 

— Manai, man rūpėtų? Zolena, man teko nukeliauti toliau nei bai- 
giasi Didžioji Motina Upė, kad surasčiau tau prilygstančią moterį - nė 
neįsivaizduoji, kaip tai toli. Ir vėl tą patį daryčiau, ir dar daugiau. Dėkoju 
Didžiajai Motinai, kad suradau Ailą. Myliu ją, kaip būčiau mylėjęs tave. 
Būk jai maloni, Zolena... Zelandone. Neskaudink jos. 

— Būtent. Jei ji tau tinka, jei ji „prilygsta“, neskaudinsiu jos ir ji ne- 
skaudins tavęs, negalės. Štai ką man reikėjo žinoti, Jondalarai. 

Abu pakėlė akis, kai įėjimo užuolaidą kažkas patraukė į šoną. Su kelio- 
niniais krepšiais į vidų įėjo Aila ir pamatė, kaip Jondalaras už pečių laiko 
baisiai storą moterį. Jis atitraukė rankas. Atrodė sutrikęs, kone susigėdęs, 
tarsi būtų daręs kažką nedora. 

Kas tokio buvo žvilgsnyje, kuriuo Jondalaras žvelgė į tą moterį, tame, 
kaip laikė ją už pečių? O moteris? Nepaisant storumo, jos kūnas atrodė 
kažkaip gundomai. Tačiau greitai paėmė viršų kitos savybės. Kai atsisu- 
kusi ji pažvelgė į Ailą, judėjo pasitikinčiai ir ramiai, demonstruodama 
turimą valdžią. 

Jaunoji moteris buvo pratusi stebėti ir suprasti mažiausius išraiškų ar 
pozų niuansus. Gentis, žmonės, kurie ją užaugino, kalbėjo pirmiausia ne 
žodžiais. Jie bendravo ženklais, gestais bei stovėsenos ir mimikos niuan- 
sais. Gyvenant su mamutojais gebėjimas suprasti kūno kalbą gerokai išsi- 
plėtė, dar apėmė supratimą nesąmoningų signalų ir gestų tų, kurie kalba 
žodine kalba. Staiga Aila suprato, kas toji moteris, ir suvokė, kad jiedu 
išsiaiškino kažką svarbaus, tai, kas susiję su ja, Aila. Ji juto, kad atėjo le- 
miamas išbandymas, tačiau nesudvejojo. 

— Juk tai ji, tiesa, Jondalarai? - pasiteiravo Aila eidama artyn. 

— Ji — tai kas? - pasiteiravo Zelandonė, nužvelgdama nepažįstamąją. 

Aila nė nemirktelėjusi atrėmė žvilgsnį. 

— Toji, kuriai privalau dėkoti, - atsakė ji. - Kol nepažinau Jondalaro, 
nenutuokiau apie Motinos dovanas, ypač apie malonumo dovaną. Paži- 
nau tik pyktį ir skausmą. Tačiau jis buvo kantrus ir švelnus, ir aš išmokau 
patirti džiaugsmą. Jondalaras man pasakojo apie moterį, kuri jį to išmokė. 
Dėkoju tau, Zelandone, kad išmokei Jondalarą suteikti man malonumą. 
Tačiau esu tau dėkinga už šį tą kur kas svarbesnio... Ir kur kas sunkesnio 
tau. Dėkoju, kad jį paleidai, kad jis galėtų susirasti mane. 


- 


i 


UOLŲ PRIEGLOBSTIS 


Zelandonė nustebo, nors stengėsi to neparodyti. Aila pasakė visiškai 
ne tai, ko ji tikėjosi. Jų žvilgsniai susitiko, ir vyresnioji moteris tyrė Ailą, 
norėdama perprasti jos jausmų gelmę, nuovoką ir įžvalgumą, tiesos pojū- 
tį. Zelandonės supratimas apie nesąmoningus kūno kalbos signalus buvo 
panašus į Ailos, tik intuityvesnis. Jos gebėjimas išsivystė nesąmoningai 
stebint ir instinktyviai analizuojant žmones, o ne plečiant pritaikymą 
kalbos, kurią išmoko vaikystėje, tačiau Zelandonė buvo ne mažiau nuo- 
voki. Ji nežinojo, kodėl supranta, paprasčiausiai suprato. 

Reikėjo akimirkos, kol ji suvokė šį tą įdomaus. Nors jaunoji moteris 
tarsi visiškai laisvai kalbėjo zelandoniškai - sklandžiai valdė kalbą, tarsi 
tai būtų jos gimtoji, - nebuvo jokių abejonių, kad ji svetimšalė. 

Ta, kuri tarnauja, dažnai sulaukdavo svečių, kalbančių su kitos kalbos 
akcentu, tačiau Ailos tartis buvo keistai egzotiška, nepanaši į nieką anks- 
čiau girdėta. Jos balsas nebuvo nemalonus, tik žemokas ir kiek gerklinis, 
jai buvo sunku tarti kai kuriuos garsus. Ji prisiminė Jondalarą sakius, kaip 
toli jam teko nukeliauti, ir zelandonės protą staiga, kol abi stovėjo viena 
priešais kitą, perskrodė suvokimas: šita moteris norėjo nueiti šitokį atstu- 
mą, kad grįžtų su Jondalaru namo. 

Tiktai tada ji pastebėjo, kad jaunosios moters bruožai aiškiai svetim- 
šališki, ir pabandė nustatyti skirtumus. Aila buvo patraukli, tačiau kito- 
kia ir negalėjo būti moteris, kurią namo parsivestų Jondalaras. Jos veidas 
buvo platesnis ir trumpesnis nei Zelandonijos moterų, tačiau dailiai pro- 
porcingas, ryškiais skruostikauliais. Aila buvo per plauką aukštesnė už 
vyresniąją moterį, o šviesius, bet gana tamsius plaukus pabrėžė saulės iš- 
blukintos sruogos. Jos vaiskios pilkai mėlynos akys slėpė paslaptis, stiprią 
valią, tačiau nebuvo nė užuominos pagiežos ar piktavališkumo. 

Zelandonė linktelėjo ir atsisuko į Jondalarą. 

— Jai pavyks. 

Jondalaras iškvėpė, paskui pažvelgė į vieną ir į kitą. 

— Kaip supratai, jog tai Zelandonė, Aila? Juk judvi dar nebuvote su- 
pažindintos? 

— Nebuvo sunku. Tu vis dar ją myli, ir ji tave. 


— Tačiau... Tačiau... Kaip? - kone užspringo jis. 

— Nejau manai, kad nemačiau to žvilgsnio tavo akyse? Manai, neži- 
nau, ką viduje junta tave mylinti moteris? — atsiliepė Aila 

— Kiti pavydėtų, jei matytų, kaip jų mylimasis su meile žvelgia į kitą, - 
pasakė Jondalaras. 

Zelandonė įtarė, kad jo paminėti „kiti“ yra jis pats. 

— Nemanai, kad ji mato jauną, dailų vyrą ir riebią senę, Jondalarai? 
Bet kas tai pamatytų. Tavo meilė man nekelia jai grėsmės. Vis dėlto, jei 
prisiminimai tave apakino, jaučiuosi dėkinga. 

Ji atsisuko į Ailą. 

— Abejojau dėl tavęs. Jei būčiau pajutusi, kad jam netinki, nepaisyčiau, 
kad iš taip toli atkeliavai, niekada su juo nesusijungtum. 

— Niekaip negalėtum tam sukliudyti, - atsakė Aila. 

— Matai? — tarė Zelandonė, gręždamasi į Jondalarą. - Pažadėjau, jei ji 
bus tau tinkama, aš jos neskaudinsiu. 

— Ar nemanei, kad ir Marona man tinka, Zelandone? - suirzęs tarė 
Jondalaras. Stovėdamas tarp abiejų moterų pasijuto taip, lyg neturėtų tei- 
sės į savo nuomonę. - Neprieštaravai, kai jai pasižadėjau. 

— Tai nesvarbu. Tu jos nemylėjai. Ji negalėtų tavęs įskaudinti. 

Abi moterys žvelgė į jį, ir nors išoriškai buvo visiškai nepanašios, jų 
veidų išraiškos buvo tokios vienodos, kad jos atrodė kaip dvynės. Staiga 
Jondalaras nusijuokė: 

— Ką gi, džiaugiuosi žinodamas, kad dvi mano gyvenimo meilės susi- 
draugaus, - pareiškė jis. 

Zelandonė pakėlė antakius ir rūsčiai jį nudelbė. 

— Kas verčia tave manyti, kad mudvi susidraugausime? — metė ji, ta- 
čiau išeidama nusišypsojo. 

Stebint išeinančią Zelandonę Jondalarą užplūdo sumišos emocijos, 
tačiau jis buvo patenkintas, kad ši galinga moteris panorėjo pripažinti 
Ailą. Sesuo irgi buvo jai draugiška, taip pat ir motina. Visos moterys, 
kurios jam iš tikrųjų rūpėjo, regis, buvo pasiruošusios mielai ją priimti. 
„Bent jau kol kas“, - galvojo jis. Motina netgi pažadėjo padaryti viską, ką 
gali, kad Aila pasijustų kaip namuose. 

Odinė įėjimo užuolaida sujudėjo, ir Jondalaras nustebęs krūptelėjo: 


įėjo motina, o jis apie ją ką tik galvojo. Martona atsinešė išdirbtą kaž- 

kokio vidutinio dydžio gyvūno skrandį, sklidiną skysčio, kuris truputį 
sunkėsi pro beveik nelaidžią talpyklę ir nudažė ją tamsiai violetine spalva. 
Jondalaras nušvito. 

— Mama, atnešei mums savo vyno! - apsidžiaugė jis. - Aila, prisimeni 
tą gėrimą, kurio ragavome pas šaramudojus? Mėlynių vyną? Dabar turėsi 
progą paragauti Martonos vyno. Ji juo garsėja. Kad ir kokius vaisius kiti 
žmonės naudotų, jų sultys dažnai prarūgsta, o mama žino savų būdų, - jis 
nusišypsojo Martonai ir pridūrė: - Galbūt kurią dieną ji išduos man savo 
paslaptį? 

Martona nusišypsojo ilgšiui, bet nieko neatsakė. Iš jos išraiškos Aila 
suprato, kad ji tikrai turi slaptą būdą bei puikiai moka saugoti paslaptis, ir 
ne tik savo. Ji tikriausiai daug žino. Nepaisant tiesmukos kalbos ir nuošir- 
dumo, moteryje slypėjo išminties klodai. Aila suprato: kad ir kokia buvo 
draugiška, kad ir kaip maloniai pasveikino, prieš visiškai ją priimdama 
Jondalaro motina susilaikys nuo skubotų sprendimų. 

Staiga Aila prisiminė Izą: genties moterį, kuri buvo jai kaip motina. 
Iza taip pat žinojo daug paslapčių, tačiau, kaip ir kiti gentainiai, ji neme- 
lavo. Gestų kalba kalbantys, o niuansus pozomis ir išraiškomis perduo- 
dantys žmonės negalėjo meluoti - būtų akimirksniu demaskuoti. Tačiau 
jie galėjo susilaikyti ko nors nepaminėję. Nors būdavo galima suprasti, 
kad šis tas nutylima, tai buvo leidžiama siekiant išsaugoti privatumą. 

Aila suvokė, jog ne pirmą kartą pastaruoju metu prisimena gentį. De- 
vintojo urvo vadas Jondalaro brolis Joharanas jai priminė genties vadą 
Bruną. „Kodėl Jondalaro giminaičiai primena man genties žmones? — 
stebėjosi Aila. 

— Tikriausiai judu alkani, - tarstelėjo Martona, nužvelgdama abu jau- 
nuolius. 

Jondalaras nusišypsojo. 

— O, taip, aš alkanas. Nuo ankstaus ryto nieko burnoj neturėjau. La- 
bai skubėjau namo, jau buvome visai netoli, tad nenorėjau stabčioti. 

— Jei jau susinešėt visus daiktus, sėskit ir pailsėkit, o aš ko nors pa- 
gaminsiu, - Martona nuvedė juos prie žemo stalo, parodė pagalvėles 


atsisėsti, abiem į puodelius įpylė po šlakelį tamsiai raudono gėrimo ir 

apsidairė: - Kur tavo vilkas, Aila? Mačiau, kad jį atsivedei. Ar jį irgi rei- 
kia šerti? Ką jis ėda? 

— Paprastai maitinu jį tuo pačiu, ką mes valgome, tačiau jis dar pame- 
džioja. Įvedžiau, kad žinotų, kur jo vieta, tačiau jis išėjo kartu, kai leidausi 
į slėnį pas arklius, ir nusprendė pasilikti. Vilkas ateina ir išeina kada nori, 
nebent man jo prireikia, - pasakė Aila. 

— Iš kur jis žino, kad tau jo prireikė? 

- Ji ypatingai sušvilpia, - paaiškino Jondalaras. - Ir arklius kviečiame 
švilpimu, - jis paėmė savo puodelį, paragavo vyno, nusišypsojo ir paten- 
kintas atsiduso. - Dabar jau žinau, kad esu namie, - dar gurkštelėjęs jis 
užsimerkė, skanavo toliau. - Iš kokių vaisių jis pagamintas, mama? 

— Daugiausiai iš tų apvalių uogų, kurios auga kekėmis ant ilgų vijoklių 
tiktai saulėtose atšlaitėse, - daugiau Ailai aiškino Martona. - Už kelių 
kilometrų į pietryčius nuo čia yra toks mano mėgstamas plotelis. Kar- 
tais uogų visai prastai uždera, tačiau prieš kelerius metus buvo gana šilta 
žiema, tai kitą rudenį sviro didžiulės, labai gausios kekės, vaisiai buvo pa- 
kankamai saldūs. Pridėjau truputį šeivamedžių uogų, truputį gervuogių 
sulčių, tačiau ne per daug. Šitas vynas mano mėgstamiausias. Jis truputį 
stipresnis nei paprastai. Nedaug beliko. 

Keldama puodelį prie lūpų Aila uodė vaisių aromatą. Gėrimas buvo 
aitrus ir aštrus, sausas, visai nesaldus, kaip kad ji tikėjosi įkvėpusi sklin- 
dančio kvapo. Buvo justi ir svaigalų skonis, kurį pirmą kartą pajuto ra- 
gaudama Liūto stovyklos vado Taluto pagamintą beržų buzą; šio vyno 
skonis buvo panašesnis į fgrmentuotų mėlynių sulčių, kurias ruošia šara- 
mudojai, tik anos, kiek Aila prisiminė, buvo saldesnės. 

Pirmą kartą ragaujant svaigalų Ailai nepatiko aštrus, deginantis jų 
skonis, tačiau visi kiti Liūto stovyklos žmonės, regis, itin mėgavosi beržų 
buza, o ji norėjo pritapti, būti tokia kaip jie, todėl prisivertė gerti. Pamažu 
priprato, nors įtarė, kad žmonės mėgsta tuos gėrimus ne dėl skonio, o dėl 
svaiginančio, kartais visai nuovoką pradanginančio jų poveikio. Per daug 
išgėrusi ji paprastai tapdavo lengvabūdiška ir pernelyg draugiška, tačiau 
kiti žmonės pasidarydavo liūdni, pikti ar net žiaurūs. Tačiau šis gėrimas 
buvo kiek kitoks, sunkiai atpažįstamos sudedamosios dalys kažkaip ypa- 


tingai pakeitė paprastas sultis. Siuo gėrimu buvo galima išmokti mėgautis. 

— Labai skanu, - pasakė Aila. - Niekada ragavau nieko... Niekada ne- 
ragavau nieko panašaus, - kiek sutrikusi pasitaisė ji. 

Ji visiškai laisvai kalbėjo zelandoniškai; tai buvo pirmoji po gyvenimo 
su gentimi jos išmokta žodinė kalba. Jondalaras ją mokė, kol sveiko nuo 
liūtui užpuolus patirtų žaizdų. Nors Ailai tikrai buvo sunku tarti tam tikrus 
garsus - kad ir kaip stengėsi, negalėjo jų visiškai teisingai ištarti, - ji retai da- 
rydavo sakinių formulavimo klaidas. Moteris dirstelėjo į Jondalarą ir Mar- 
toną, tačiau neatrodė, kad jie būtų pastebėję. Aila nusiramino ir apsidairė. 

Nors kelis kartus jau lankėsi Martonos namelyje, atidžiau jo neapžiū- 
rėjo. Ji neskubėdama žvalgėsi ir kaskart vis labiau džiaugėsi bei stebėjosi. 
Namelio konstrukcija buvo įdomi, panaši, bet ne tokia pat kaip būstų 
losadunojiečių urvo viduje, kur Aila su Jondalaru buvo sustoję pasisve- 
čiuoti prieš kirsdami aukštikalnės ledyną. 

Išorinių būsto sienų apačia, nuo pusės iki metro aukščio, buvo ren- 
čiama iš kalkakmenio. Gana dideli grubiai aptašyti luitai buvo dedami 
abipus įėjimo. Vis dėlto akmeniniai įrankiai netiko statybiniam akme- 
niui greitai, lengvai ir kruopščiai formuoti. Toliau žemos sienos buvo 
kraunamos iš tokių kalkakmenio luitų, kokių pavykdavo rasti, arba tik 
grubiai aptašytų akmeniniu kūju. Įvairūs gabalai, paprastai panašaus dy- 
džio - gal penkių septynių centimetrų pločio, nė iš tolo ne tokie stori ir 
tris ar keturis kartus ilgesni nei platūs, tačiau vieni didesni, kiti - mažes- 
ni, buvo išradingai sudėliojami taip, kad tarpusavyje susijungtų į tvirtą, 
kompaktišką statinį. 

Apytikriai rombo formos gabalai buvo atrenkami ir rūšiuojami pa- 
gal dydį, o paskui glaudžiami vienas prie kito išilgai: sienų plotis prily- 
go akmenų ilgiui. Storos sienos buvo statomos sluoksniais: kiekvienas 
akmuo buvo dedamas ant griovelio, kur susijungdavo du apačioje esantys 
akmenys. Kartais tarpai būdavo užpildomi mažesniais akmenimis, ypač 
aplink didesnius luitus prie įėjimo. 

Šitaip guldant akmenis vieną ant kito jie po truputį linko į vidų - kie- 
kvienas kitas sluoksnis truputį kyšojo virš ankstesniojo. Rūpestingai at- 
rinkus ir dėliojant akmenis, dėl jų nelygumų drėgmė nutekėdavo iš išorės, 
jei stipriai pučiant vėjui patekdavo lietaus, susitelkdavo garai ar tirpdavo 


ledas. 

Nereikėjo jokių kalkių ar molio skylėms užkišti ar statiniui sutvirtinti. 
Kalkakmenis buvo pakankamai šiurkštus, kad neslydinėtų, akmens masę 
laikė jos pačios svoris, o į sienas buvo galima įkišti pušinį ar kadaginį stry- 
pą, kad paremtų kitus statybinius elementus ar lentynas. Akmenys buvo 
taip išmoningai sudėliojami, kad pro juos neprasiskverbė jokia šviesa, 
joks priklydęs žiemos vėjo gūsis negalėjo rasti plyšelio. Rezultatas atrodė 
gana patraukliai, tekstūra buvo maloni akiai, ypač iš lauko. 

Iš vidaus akmeninės nuo vėjo saugančios sienos buvo visiškai paslėp- 
tos antra siena, savotiškomis plokštėmis ar pertvaromis, pagamintomis 
iš žaliaminės odos - neapdirbtos odos, kuri išdžiūvusi sukietėdavo, — 
pritvirtintos prie medinių baslių, susmeigtų į plūktines grindis. Plokštės 
prasidėdavo prie pat žemės, kilo palei akmens sienas iki dviejų su puse 
ar trijų metrų aukščio. Aila prisiminė, kad viršutinės plokštės iš išorės 
gausiai išpuoštos. Ir iš vidaus dauguma jų buvo išpieštos gyvūnais ir pa- 
slaptingais ženklais, tačiau spalvos atrodė blausesnės, nes viduje buvo 
tamsiau. Kadangi Martonos būstas buvo pastatytas prie šiek tiek atgal 
pasvirusios uolos, po iškyša, viena jo siena buvo iš vientiso kalkakmenio. 

Aila pakėlė akis. Lubų nebuvo, tik apatinė akmeninės iškyšos pusė 
aukštėliau. Kartais atsitiktinai nuvinguriuojantys žemyn laužų dūmai 
kilo virš sienos plokščių ir sklido palei didingą akmenį, tad oras likdavo 
iš esmės švarus. Uolos iškyša saugojo nuo atšiauraus klimato, o šiltai ap- 
sirengus viduje būdavo gana jauku netgi šalčiams užėjus. Nameliai buvo 
gana dideli, jaukūs ir lengvai šildomi, bet visiškai uždari, kitaip nei dažnai 
prirūkę nedideli jos anksčiau matyti būsteliai. 

Nors medžio ir odos sienos teikė apsaugą nuo vėjo ir kartais įpučiamo 
lietaus, iš tikrųjų jos labiau buvo skirtos asmeninės erdvės riboms api- 
brėžti ir teikti šiokio tokio privatumo, bent jau nuo akių, jei ne nuo ausų. 
Kartais viršutinės plokščių dalys būdavo atveriamos, kad įsklistų šviesos, 
arba, panorėjus, kaimynų pokalbių, tačiau angas uždarius mandagumas 
reikalaudavo naudotis įėjimu ir prašytis leidimo, o ne paprasčiausiai šū- 
kauti iš lauko arba įeiti nekviestiems. 

Pamačiusi dailiai vienas prie kito prigludusius akmenis, Aila atidžiau 
ištyrinėjo grindis. Didžiulių uolų kalkakmenį buvo galima atlaužti, o 

kristalinės struktūros linijas. Plūktinės namelio grindys buvo išklotos ne- 
taisyklingos formos plokščio akmens gabalais, paskui uždengtos iš žolių 
ir nendrių išaustais kilimėliais bei minkštais kailiais. 

Aila vėl ėmė klausytis, apie ką su mama kalba Jondalaras. Gurkšte- 
lėjusi vyno, ji apžiūrėjo rankoje laikomą puodelį. Jis buvo pagamintas 
iš tuščiavidurio, tikriausiai bizono, rago, nupjauto netoli smaigalio, nes 
puodelis buvo gana siauras. Kilstelėjusi ji dirstelėjo į dugną. Dugnas buvo 
medinis, išpjautas taip, kad tiktų mažesniam, šiek tiek kreivam apskri- 
tam galui, ir tvirtai įspraustas. Ant šono buvo matyti įrėžos. Pažvelgusi 
atidžiau Aila nustebo pamačiusi, kad tai puikiai ir kruopščiai išraižytas 
arklio atvaizdas. 

Ji padėjo puodelį, tada apžiūrėjo žemą stalelį, prie kurio sėdėjo. Tai 
buvo plona kalkakmenio plokštė, padėta ant lenkto medžio rėmo su ko- 
jelėmis, viskas buvo suraišiota virvėmis. Viršus buvo uždengtas švelnių 
žemės ir rausvų atspalvių kilimėliu iš kažkokio tikrai smulkaus pluošto, 
suausto keistu raštu, lyg ir primenančiu gyvūnus bei įvairias abstrakčias 
linijas ir formas. Aplinkui buvo išdėliota iš įvairių medžiagų pagamintų 
pagalvėlių. Odinės buvo panašių raudonų atspalvių. 

Ant akmeninio stalo stovėjo dvi akmeninės lempelės. Viena buvo dai- 
liai išskobta ir suformuota kaip seklus dubuo su įmantria rankena, kita — 
panašaus dydžio, su įduba, paskubomis išskobta kalkakmenio luito vidu- 
ryje. Abiejose buvo įpilta lajaus - gyvūnų taukų, išlydytų verdančiame 
vandenyje, liepsnojo į lajų įmerktos dagrtys. Grubiai padirbta lempa turė- 
jo dvi dagtis, o dailesnė - tris. Visos dagtys švietė vienodai ryškiai. Ailai 
susidarė įspūdis, kad grubioji lempa pagaminta neseniai, norint greitai 
papildomai apšviesti blausų gyvenamąjį būstą iškyšos gale, ir bus naudo- 
jama tik laikinai. 

Ivarkingą ir neužgriozdintą vidinę erdvę, kilnojamosiomis pertva- 
romis padalytą į keturias dalis, apšvietė dar kelios akmeninės lempelės. 
Beveik visos pertvaros buvo mediniai rėmai su nudažytomis arba kaip 
nors kitaip puoštomis nepermatomomis kietos neišdirbtos odos plokš- 
tėmis. Tačiau buvo ir kelios skaidrios pertvaros, tikriausiai pagamintos iš 
perpjautų ir plokščiai išdžiovintų kokio didelio gyvūno žarnų, kaip kad 

Kairiajame galinės akmenų sienos kampe, greta išorinės plokštės, 
buvo ypač gražus ekranas, regis, padarytas iš odos plėvės - į pergamentą 
panašios medžiagos, kurią dideliais gabalais galima atskirti nuo vidinės 
gyvūno odos pusės, jei ji paliekama džiūti nenugrandyta. Ant jos juoda, 
įvairių atspalvių geltona ir raudona spalvomis buvo nupieštas arklys ir 
išvedžioti paslaptingi raštai iš linijų, taškų ir keturkampių. Aila prisimi- 
nė, kad Liūto stovyklos Mamuta panašų ekraną naudojo per apeigas, 
nors gyvūnai ir ženklai ant jo buvo išpiešti tik juodai. Anas ekranas, pa- 
gamintas iš baltos mamutės odos plėvės, buvo pats švenčiausias senolio 
turtas. 

Ant grindų priešais ekraną buvo patiestas pilkšvas kailis, Aila buvo 
tikra - žieminis tankus arklio kailis. Nedidelė švytinti ugnelė, kuri, atro- 
do, degė sienos už ekrano nišoje, apšvietė ekraną su išpieštu arkliu ir dar 
paryškino puošmenas. 

Akmenų sienoje į dešinę nuo ekrano įvairiais atstumais buvo įtaisy- 
tos lentynos, pagamintos iš siauresnių kalkakmenio gabalų negu grin- 
dų plokštės. Ant jų buvo pristatyta įvairiausių daiktų ir rykų. Kažkokie 
daiktai buvo sudėti ir ant grindų po apatine lentyna, kur siena buvo nuo- 
žulniausia. Aila suprato daugumos daiktų paskirtį, tačiau kai kurie buvo 
išraižyti ir nudažyti taip meistriškai, kad galėjo tarnauti vien kaip puoš- 
menos. 

Į dešinę nuo lentynų kambario kampą ir kitos patalpos pradžią žy- 
mėjo iš akmenų sienos kyšanti odos pertvara. Ekranas nevisiškai atitvėrė 
patalpas, pro tarpą Aila matė pakylą, gausiai apkrautą minkštais kailiais. 
„Kažkieno miego erdvė“, - pagalvojo ji. Kita miego erdvė buvo pertvaro- 
mis beveik atskirta nuo pagrindinio kambario ir pirmo miegamojo. 

Užuolaida uždengtas įėjimas buvo priešais akmens sieną tarp pertva- 
rų iš odos medžio rėmuose, o kitapus miegamųjų buvo ketvirtoji patalpa, 
kurioje Martona ruošė maistą. Palei įėjimo sieną greta virimo patalpos 
ant suręstų medinių lentynų stovėjo meniškai padirbti krepšiai ir dube- 
nys, dailiai išpuošti raižytais arba išpintais geometriniais raštais ir rea- 
listiškais gyvūnų atvaizdais. Didesnės talpyklos stovėjo ant grindų prie 
sienos: vienos buvo su dangčiais, o kitų turinys - daržovės, vaisiai, grūdai, 
džiovinta mėsa - buvo matyti. 

Beveik stačiakampio namelio nė viena iš išorinių sienų nebuvo nei 
visiškai tiesi, nei erdvė simetriška. Sienos kažkaip nelygiai lenkėsi, bandė 
atitikti kontūrus erdvės po iškyša, kad atsirastų vietos kitiems būstams. 

— Kažką pakeitei, mama, - pastebėjo Jondalaras. - Lyg ir erdviau, nei 
pamenu. 

— Ir yra erdviau, Jondalarai. Dabar čia gyvename tik trise. Folara mie- 
ga štai ten, - antrą miegamąją erdvę parodė Martona. - Mudu su Vilo- 
maru miegame kitame kambaryje, - ji mostelėjo link ploto prie akme- 
nų sienos. - Judu su Aila galėsite naudotis pagrindiniu kambariu. Stalą 
galėsime patraukti arčiau sienos, kad atsirastų vietos miego pakylai, jei 
norėsit. 

Ailai atrodė, kad čia pakankamai erdvu. Būstas buvo gerokai dides- 
nis nei atskira kiekvienos šeimos gyvenamoji erdvė - židinys - pusiau 
požeminėje Liūto stovyklos žeminėje, nors ne toks didelis kaip jos urvas 
slėnyje, kur ji gyveno viena. Tačiau, kitaip nei šis gyvenamasis plotas, ma- 
mutojų žeminė nebuvo susiformavusi natūraliai; Liūto stovyklos žmonės 
pasistatė ją patys. 

Ailos dėmesį patraukė gretima pertvara, skyrusi virimo patalpą nuo 
pagrindinio kambario. Ji lankstėsi per vidurį, ir moteris suvokė, jog tai du 
skaidrūs ekranai, sujungti neįprastu būdu. Mediniai vidiniai rėmo bas- 
liai buvo įstatyti į žiedus iš skersai nupjautų bizono ragų. Žiedai viršuje 
ir apačioje tarnavo kaip savotiški lankstai, dėl to dvigubą pertvarą buvo 
galima lankstyti. Ailai pasidarė smalsu, ar kitos pertvaros irgi šitaip pa- 
darytos. 

Ji pažvelgė į virimo plotą - buvo įdomu, kas ten įrengta. Martona klū- 
pėjo ant kilimėlio greta laužavietės, apjuostos panašaus dydžio akmeni- 
mis. Grindų akmenys aplinkui buvo švariausiai nušluoti. Už šeimininkės, 
tamsesniame kampe, apšviestame vienintelės akmeninės lempelės, buvo 
daugiau lentynų su puodeliais, dubenėliais, lėkštėmis ir rykais. Aila matė 
kabančių džiovintų žolelių ir daržovių, o paskui pastebėjo galą rėmo su 
skersiniu, prie kurio jos buvo pririštos. Ant darbastalio greta ugniakuro 
stovėjo dubenėliai, krepšiai ir didelė kaulinė lėkštė su šviežios raudonos 

Aila svarstė, ar derėtų pasisiūlyti į pagalbą, tačiau ji nežinojo, nei kur 
kas padėta, nei ką Martona gamina. Mažiau nei naudinga kam nors pai- 
niotis. „Geriau palaukti“, - galvojo ji. 

Ji stebėjo, kaip Martona veria mėsą ant keturių nusmailintų lazdelių 
ir deda virš karštų anglių tarp dviejų stačių akmenų su įrėžomis, kad būtų 
galima vienu metu įstatyti keletą iešmų. Paskui iš kalnų ožkos rago iš- 
skobtu samčiu moteris iš tankiai nupinto krepšio į tankaus pynimo du- 
benėlius pasėmė skysčio. Spyruokliuojančiomis žnyplėmis iš sulenkto 
medžio iš virimo krepšio ji išgriebė porą glotnių akmenų ir įdėjo kitus, 
įkaitusius, tiesiai iš laužo, paskui atnešė dubenėlius Ailai su Jondalaru. 

Aila riebiame sultinyje pastebėjo apvalių mažų svogūnėlių galvučių ir 
kažkokių kitų šakninių daržovių. Suprato, kokia yra išalkusi, tačiau laukė 
ir stebėjo, ką darys Jondalaras. Jis išsiėmė valgymo peilį - nedidelę, smai- 
lėjančią titnago geležtę, įstatytą į rago rankeną, ir pasmeigė mažą daržovę. 
Įsidėjęs ją į burną pakramtė, o tada tiesiai iš dubenėlio atsigėrė sultinio. 
Aila išsiėmė savo valgymo peilį ir taip pat ėmė valgyti. 

Sriuba buvo išvirta puikiame, kvapniame mėsos sultinyje, tačiau mė- 
sos nebuvo, tik daržovių. Ailos skoniui žolelių derinys buvo neįprastas. 
Jai atrodė, kad įdėta dar kažko, tačiau ji nesuprato, ko. Nustebo, nes be- 
veik visada pavykdavo nustatyti maisto sudedamąsias dalis. Netrukus 
jiems buvo atnešta mėsos, apskrudusios ant iešmų virš laužo; ji taip pat 
buvo puikaus, neįprasto skonio. Aila norėjo paklausti, kas suteikia tokį 
skonį, tačiau prikando liežuvį. 

— Ar tu nevalgysi, mama? Labai skanu, - smeigdamas dar vieną dar- 
žovę pasiteiravo Jondalaras. 

— Mudvi su Folara anksčiau pavalgėme. Pagaminau daug, nes laukiu 
grįžtant Vilomaro. Dabar džiaugiuosi, - nusišypsojo ji. - Sriubą tereikėjo 
pašildyti ir atsinešti taurienos. Išmirkiau ją vyne. 

„Tai štai dėl ko toks skonis“, - pagalvojo Aila ir dar gurkštelėjo rausvo 
skysčio. Vyno buvo ir sriuboje. 

— Kada grįš Vilomaras? —- pasmalsavo Jondalaras. - Nekantrauju jį 
pamatyti. 

— Netrukus, - atsakė Martona. - Jis išėjo mainytis į vakarus, prie Di- 

žino, kada ketiname išeiti į vasaros susirinkimą. Jis tikrai iki tol grįš, ne- 
bent kas nors sukliudys, tačiau dabar laukiu jo pareinant bet kurią die- 
ną. 

— Ladunis iš losadunojiečių pasakojo, kad jie maino druską su urvu, 
kuris kasa druską kalne. Vadina jį Druskos kalnu, - papasakojo Jondala- 
ras. 

— Druskos kalnu? Niekada negirdėjau, kad kalnuose būtų druskos, 
Jondalarai. Man regis, tavo istorijų pakaks ilgam, ir niekas nežinos, ką 
išsigalvoji, o kas yra tiesa, - pasakė Martona. 

Jondalaras nusišypsojo, tačiau Aila aiškiai pajuto, kad jo motina abe- 
joja tuo, ką išgirdo, nors atvirai to ir nepasakė. 

— Pats nemačiau, tačiau esu linkęs manyti, kad šis pasakojimas nepra- 
manytas, - pasakė Jondalaras. - Jie tikrai turėjo druskos, o gyvena gana 
toli nuo sūrių vandenų. Jei reikėtų brangiai už ją mokėti arba toli keliauti, 
taip dosniai jos nešvaistytų. 

Tarsi prisiminęs kažką linksmo, Jondalaras nusišypsojo dar plačiau: 

— Kalbant apie ilgus atstumus, turiu tau žinutę nuo vieno žmogaus, su 
kuriuo susipažinome kelionėje. "Tu jį pažįsti. 

— Dalanaro ar Jerikos? - pasitikslino moteris. 

— Ir nuo jų turim žinutę. Jie atvyks į vasaros susirinkimą. Dalanaras 
mėgins įkalbėti keletą jaunų zelandoniečių keliauti į Lanzadoniją. Pirma- 
sis Lanzadonijos urvas auga. Nenustebčiau, jei netrukus jie pradėtų antrą 
urvą, — paaiškino Jondalaras. 

— Nemanau, kad bus sunku ką nors pakviesti, - pastebėjo Martona. — 
Tai būtų garbė. Kad ir kas išeitų, jie iš tikrųjų bus pirmi, pirmi ir vienin- 
teliai lanzadoniečiai. 

— Tačiau jie dar neturi tos, kuri tarnauja, todėl Dalanaras nori, kad Jo- 
plaja ir Ekauzaras susijungtų zelandoniečių jungtuvėse, - toliau pasakojo 

Jondalaras. 

Martonos veide trumpam švystelėjo nepasitenkinimas. 

— Tavo artima pusseserė — tokia graži jauna moteris, tiesa, neįpras- 
tai, bet labai graži. Zelandoniečių susirinkimuose jaunuoliai nenuleidžia 
nuo jos akių. Kodėl ji pasirinko Ekauzarą, kai galėjo turėti bet kurį jai 
patinkantį vyrą? 

— Ne, ne bet kurį, - įsiterpė Aila. Martona dirstelėjo į ją ir pastebėjo 
šmėstelint gynybišką pyktį. Aila truputį išraudo ir nusigręžė. - Be to, ji man 
sakė, kad niekada neras kito vyro, kuris mylėtų ją labiau nei Ekauzaras. 

— Tu teisi, Aila, - tarė Martona. Akimirką pacylėjusi, žvelgdama tie- 
siai į jaunąją moterį, pridūrė: — Yra vyrų, kurių ji negali turėti, — vyres- 
nioji staigiai dirstelėjo į sūnų. - Tačiau jiedu su Ekauzaru tarsi... netinka. 
Joplaja stulbinamai graži, o jis... ne. Tačiau išvaizda - dar ne viskas; kar- 
tais išvaizda apskritai nieko nereiškia. Ekauzaras tikrai atrodo švelnus ir 
rūpestingas vyras. 

Nors ji atvirai to nepasakė, Aila suprato, kad Martona greitai perpra- 
to priežastį, kodėl Joplaja šitaip pasirinko: Jondalaro artima pusseserė, 
Dalanaro poros duktė, myli vyrą, kurio negali turėti. Visi kiti jai nerūpi, 
todėl ji pasirinko tą, kuris, ji žino, iš tikrųjų ją myli. Be to, Aila suprato, 
kad Martonos prieštaravimas yra menkas, paskatintas tik asmeninio gro- 
žio pojūčio, ne kokio nors žeidžiančio tinkamumo supratimo, kaip kad 
baiminosi Aila. Jondalaro motinai patiko dailūs daiktai, todėl atrodė, 
kad daili moteris turėtų susijungti su jai pritinkančiu vyru, tačiau drauge 
ji suprato, kad būdo grožis yra svarbiau. 

Jondalaras, regis, nepastebėjo lengvos įtampos, šmėstelėjusios tarp 
abiejų moterų. Jis buvo pernelyg patenkintas savimi, nes prisiminė, ką 
prašė perduoti motinai žmogus, kurio jis niekada negirdėjo ją minint. 

- Žinutė, kurią turiu tau perduoti, ne iš Lanzadonijos. Keliaudami 
pas vienus žmones užsibuvome ilgiau, nei planavome, nors aš apskritai 
neplanavau ten apsistoti... Tačiau tai jau kita istorija. Išvykstant ta, kuri 
tarnauja, pasakė: „Kai pamatysi Martoną, pasakyk jai, kad Bodoja siun- 
čia jai meilę“ 

Jondalaras vylėsi, kad ori ir visada susitvardanti jo motina vis dėlto 
kaip nors sureaguos išgirdusi vardą iš praeities, tikriausiai jau pamirštą. 
Jis manė, jog jo žinutė nuskambės kaip geraširdiškas pajuokavimas, pas- 
kui jie draugiškai apsižodžiuos žaisdami perkeltinėmis reikšmėmis, kai 
kalbama nieko nepasakant, tačiau nesitikėjo tokios reakcijos. 

Martonos akys išsiplėtė, veidas išbalo. 

— Bodoja! O, Didžioji Motina! Bodoja? - ji sudėjo rankas ant krūti- 
nės ir, atrodė, sunkiai gaudo kvapą. 

— Mama! Ar tau viskas gerai? - Jondalaras išsigandęs pašoko ir palin- 
ko prie jos. - Atsiprašau. Nenorėjau tavęs šitaip priblokšti. Ar pakviesti 
Zelandonę? 

— Ne, ne, man viskas gerai, - atsakė Martona ir giliai įkvėpė. - Tik 
nustebau. Nemaniau, kad dar kada išgirsiu tą vardą. Net nežinojau, kad ji 
dar gyva. Ar tu... gerai su ja susipažinai? 

— Ji papasakojo, kad vos netapo bendra tavo ir Jokonano pora, tačiau 
manau, kad ji tikriausiai perlenkė, o gal tiksliai neatmena, - atsakė Jon- 
dalarai. - Kodėl niekada apie ją neužsiminei? 

Aila klausiamai jį nužvelgė. Ji nežinojo, kad jis nevisiškai patikėjo Sar- 
muna. 

— Tai buvo per daug skausminga, Jondalarai. Bodoja buvo kaip sesuo. 
Būčiau su džiaugsmu dalijusis su ja savo pora, tačiau mūsų zelandonis 
įkalbėjo priešingai. Jis tvirtino pažadėjęs jos dėdei, kad baigusi mokslus 
ji grįš. Sakei, ji yra ta, kuri tarnauja? Tikriausiai tai į gera, tačiau ji išėjo 
tokia įtūžusi. Maldavau ją prieš kertant ledyną palaukti, kol pasikeis metų 
laikai, tačiau ji neklausė. Džiaugiuosi sužinojusi, kad jai pavyko jį pereiti, 
ir džiaugiuosi girdėdama, kad siunčia meilę. Kaip manai, ji iš tikrųjų taip 
galvoja? 

— Taip, neabejoju, mama. Tačiau jai nereikėjo grįžti namo, - atsakė 
Jondalaras. - Jos dėdė jau buvo palikęs šį pasaulį, taip pat ir motina. Ji 
tikrai tapo Sarmuna, tačiau pyktis lėmė, kad netikusiai panaudojo savo 
pašaukimą. Ji padėjo blogai moteriai tapti vade, nors ir nežinojo, kokia 
pabaisa Ataroja taps. Dabar Sarmuna bando kaltę išpirkti. Manau, ji iš 
naujo atras savo pašaukimą padėdama urvui įveikti blogų metų sunku- 
mus. Ji net gali tapti vade, kol atsiras kita, panašiai kaip tu, mama. Bodoja 
nepaprasta, ji net sugalvojo, kaip paversti purvą akmeniu. 

— Purvą akmeniu? Jondalarai, kalbi kaip tikras keliaujantis pasakinin- 
kas, - pastebėjo Martona. — Iš kur man žinoti, kuo tikėti, jei pasakoji 
tokius neįtikėtinus dalykus? 

— Tikėk manim. Aš nemeluoju, - visiškai rimtai, be jokių subtilių 
žodžių žaidimų pasakė Jondalaras. - Nevirtau keliaujančiu pasakininku, 
kuris vaikšto iš urvo į urvą ir pasakoja legendas bei pasakojimus juos pa- 


gražindamas, kad jie labiau jaudintų, tačiau nuėjau tolimą kelią ir daug 

pamačiau, - jis dirstelėjo į Ailą. - Jei nebūtum mačiusi, ar patikėtum, kad 
žmonės gali joti raiti ant arklių arba draugauti su vilkais? Dar daug ką 
papasakosiu, kuo bus sunku patikėti, ir šį tą parodysiu, kas privers abejoti, 
ar gali kliautis savo akimis. 

— Gerai, Jondalarai. Įtikinai. Daugiau tavimi neabejosiu... Net jei ti- 
krai bus sunku pacikėti tuo, ką sakai, - pažadėjo Martona, o paskui šel- 
miškai, žavingai nusišypsojo. Tokios šypsenos Aila dar nebuvo pastebė- 
jusi. Akimirkai moteris akyse atjaunėjo ir Aila suprato, iš ko Jondalaras 
paveldėjo savo šypseną. 

Martona paėmė savo vyno puodelį ir lėtai gurkšnodama ragino juos 
valgyti. Kai jie baigė, ji nunešė dubenėlius ir iešmus, o Ailai su Jondalaru 
padavė minkštas, drėgmę gerai sugeriančias odas asmeniniams valgymo 
peiliams prieš padedant nušluostyti ir įpylė dar vyno. 

— Tavęs ilgai nebuvo, Jondalarai, - pasakė ji sūnui. Ailai pasirodė, kad 
ji atsargiai renka žodžius. - Suprantu, kad turi daug ką papasakoti. Ir tu, 
Aila, - pridūrė žiūrėdama į jaunąją moterį. - Manyčiau, ilgai užtruks, kol 
viską išpasakosit. Viliuosi, ketinate pasilikti... kurį laiką, - ji reikšmingai 
pažvelgė į Jondalarą. - Galit pasilikti čia kiek tik patinka, nors po kurio lai- 
ko... gali pasirodyti ankšta. Galbūt norėsite savo vietos... greta... kažkada... 

Jondalaras nusišypsojo. 

- Taip, mama, norėsim. Nesijaudink, vėl neišeisiu. Čia yra mano na- 
mai. Ketinu pasilikti, abu ketiname, nebent kas nors prieštaraus. Ar tai 
norėjai išgirsti? Mudu su Aila dar nesusijungę, tačiau susijungsime. Jau 
sakiau Zelandonei, ji buvo užsukusi. Norėjau palaukti, kol grįšime namo, 
kad galėtume susijungti čia, kad ji sumegztų mazgą per šios vasaros jung- 
tuves. Pavargau keliauti, - aistringai pridūrė jis. 

Martona laiminga nusišypsojo. 

— Būtų puiku pamatyti prie tavo židinio gimstant kūdikį, galbūt net 
tavo dvasios, Jondalarai, — tarė ji. 

Vyras dirstelėjo į Ailą ir nusišypsojo. 

— Ir aš panašiai jaučiuosi, - pasakė jis. 

Martona vylėsi, kad Jondalaras leidžia suprasti tai, ką ji spėjo. Klausti 
nenorėjo. Jis turi pats pasakyti. Ji tik troško, kad sūnus neišsisukinėtų nuo 


tokių svarbių temų, kaip galimybė prie savo židinio turėti vaikų. 

— Gal norėsi žinoti, - toliau kalbėjo Jondalaras, - kad Tonolanas ma- 
žiausiai viename urve paliko savo dvasios, nors ir ne savo židinio, vaiką, 
o gal ir daugiau. Jis pasirodė patrauklus losadunojietei, vardu Filonija. 
Netrukus po mūsų viešnagės ji pasijuto palaiminta. Dabar ji susijungusi 
ir turi du vaikus. Laduna pasakojo, kad pasklidus žiniai apie jos nėštumą, 
visi nors kiek tinkami losadunojiečių vyrai rado dingstį apsilankyti jos 
urve. Ji turėjo iš ko rinktis, tačiau pirmagimę dukterį pavadino Tonolija. 
Mačiau tą mažylę. Ji atrodo visiškai taip pat kaip Folara vaikystėje. Labai 
gaila, kad jie gyvena taip toli ir dar kitapus ledyno. Ilgas kelias, nors grįž- 
tant atrodė visai netoli namų, - Jondalaras mąsliai patylėjo. - Niekada 
nebenorėsiu taip toli keliauti. Niekada nebūčiau šitaip toli nusibeldęs, 
jei ne Tonolanas... - staiga jis pastebėjo motinos išraišką ir, kai suvokė, su 
kuo kalbasi, šypsena išblėso. 

— Tonolanas gimė prie Vilomaro židinio, - pastebėjo Martona. - Esu 
tikra, buvo jo dvasios. Jis buvo toks judrus, nuo kūdikystės. Ar jis tebe- 
keliauja? 

Aila atkreipė dėmesį, kad Martona vėl išvengė tiesaus klausimo. Būda- 
vo, kad ji visai neklausia, bet klausimas aiškiai tvyro ore. Paskui prisimi- 
nė, kad Jondalarą visada trikdė mamutojų tiesumas ir atviras smalsumas, 
ir staiga ji suprato. Žmonės, kurie vadina save mamutų medžiotojais, 
žmonės, kurie ją įdukrino ir kurių papročių ji taip stengėsi išmokti, nėra 
tokie patys kaip Jondalaro žmonės. Nors gentis visus, atrodančius kaip 
Aila, vadino „kitais“, zelandoniečiai nebuvo mamutojai, ir skyrėsi ne tik 
kalba. Jei norės čia pritapti, turės kreipti dėmesį į zelandoniečių elgesio 
ypatybes. 

Jondalaras giliai įkvėpė supratęs, kad atėjo laikas pasakyti motinai 
apie brolį. Jis ištiesė rankas ir suėmė motinos plaštakas. 

— Apgailestauju, mama. Tonolanas dabar keliauja kitame pasaulyje. 

Martonos vaiskios, atviros akys atspindėjo gilų sielvartą, širdgėlą dėl 
jauniausio sūnaus netekties; jos pečius tarsi prislėgė sunki našta. Martona 
žinojo, kokia kančia prarasti mylimąjį, tačiau nebuvo patyrusi vaiko ne- 
tekties. Sunkiau netekti to, kurį užauginai ir kurio vis dar laukė gyvenimo 
pilnatvė. Ji užsimerkė mėgindama suvaldyti emocijas, paskui atsitiesė ir 


pažvelgė į grįžusį sūnų. 

— Ar buvai su juo, Jondalarai? 

— Taip, - atsakė jis, ir prisiminęs tą laiką pajuto, kaip jo sielvartas at- 
gyja. - Tai buvo urvinis liūtas... Tonolanas nuėjo į kanjoną... Mėginau jį 
sustabdyti, bet jis neklausė... 

Jondalaras mėgino susivaldyti, ir Aila prisiminė tą naktį slėnyje, kai 
sielvartas jį užvaldė, kai ji apkabinusi sūpavo jį kaip kūdikį. Tada dar ne- 
mokėjo jo kalbos, tačiau ir nereikėjo, kad suprastum sielvartą. Ištiesusi 
ranką Aila palietė jo plaštaką ir leido jam suprasti, kad yra čia, su juo, vis 
dėlto neįsiterpdama į motinos ir sūnaus pokalbį. Pro Martonos akis ne- 
prasprūdo, kad Ailos prisilietimas, regis, padėjo. Jondalaras įkvėpė. 

— Turiu tau šį tą, mama, - jis atsistojo ir nuėjo prie savo kuprinės. Išė- 
mė suvyniotą paketą, paskui, kiek pagalvojęs, išėmė ir kitą. 

— Tonolanas sutiko ir pamilo moterį. Jos žmonės vadinasi šaramu- 
dojais. Gyvena nuotoli Didžiosios Motinos Upės žiočių. Ten upė tokia 
plati, kad supranti, kodėl ji vadinama Didžiąja Motina. Šaramudojai iš 
tikrųjų yra dvi žmonių grupės. Šaramudojai gyvena sausumoje ir kalnuo- 
se medžioja gemzes, o ramudojai gyvena ant vandens ir upėje medžioja 
didžiulius eršketus. Žiemą ramudojai persikrausto pas šaramudojus. Kie- 
kviena abiejų grupių šeima turi kitą, su kuria yra susisaisčiusi, tam tikra 
prasme susijungusi. Atrodo, tai dvi skirtingos žmonių grupės, tačiau tarp 
jų tiek daug artimų ryšių, kad atskirai jie tampa tik puse žmonių, - Jon- 
dalarui buvo sudėtinga paaiškinti unikalią ir painią šaramudojų struktū- 
rą. - Tonolanas stipriai pamilo, jis panoro tapti vienu iš jų. Susijungęs su 
Jetamija, jis tapo šaramudojumi. 

— Koks gražus vardas, - pastebėjo Martona. 

— Ji buvo gražuolė. Būtum ją pamilusi. 

— Buvo? 

— Jetamija mirė gimdydama Tonolano židinio sūnų. Brolis negalėjo 
ištverti netekties. Man regis, jis norėjo keliauti paskui mylimąją į kitą pa- 
saulį. 

- Jis visada buvo toks linksmas, toks nerūpestingas... 

— Suprantu, bet mirus Jetamijai jis pasikeitė. Visas linksmumas ir 
nerūpestingumas dingo, jis pasidarė tiesiog beatodairiškas, neatsargus. 


Nebegalėjo likti pas šaramudojus. Mėginau jį įkalbėti kartu grįžti namo, 

tačiau jis mygo keliauti į rytus. Negalėjau išleisti jo vieno. Ramudojai 
davė mums savo laivą - jie gamina išskirtinius laivus - ir išplaukėme pas- 
roviui, tačiau didžiojoje deltoje, prie Didžiosios Motinos Upės žiočių, 
kur ji įsilieja į Berano jūrą, viską praradome. Aš susižeidžiau, o Tonolano 
vos neįsiurbė slankusis smėlis, tačiau mus išgelbėjo mamutojai. 

— Ar tada susitikai Ailą? 

Jondalaras pažvelgė į Ailą, paskui vėl į savo motiną. 

— Ne, - atsakė akimirką parylėjęs. - Palikome Gluosnių stovyklą. To- 
nolanas nusprendė, kad nori eiti į mamutojų vasaros susirinkimą, o pas- 
kui kartu su jais keliauti į šiaurę medžioti mamutų, bet nemanau, kad jam 
iš tikrųjų rūpėjo mamutai. Jis tenorėjo eiti toliau, - Jondalaras užsimerkė 
ir vėl giliai įkvėpė. 

— Mes medžiojome elnią, - jis vėl griebė pasakojimo giją, - tačiau 
nežinojom, kad tą patį elnią persekioja liūtė. Ji šoko kone tuo pat metu, 
kai mes sviedėme ietis. Ietys susmigo pirmos, tačiau grobį pasiėmė liūtė. 
Tonolanas nusprendė jį atimti; pareiškė, kad elnias yra jo, visai ne liūtės. 
Sakiau jam nesiginčyti su liūte, atiduoti jai mėsą, tačiau jis užsispyrė ir nu- 
sekė į jos irštvą. Kiek palaukėme, ir, kai liūtė išėjo, Tonolanas nusprendė 
leistis į kanjoną ir pasiimti mėsos gabalą. Liūtė turėjo porą, o jis nenorėjo 
lengvai atiduoti grobio. Tas liūtas jį užmušė, ir mane gerokai sumaitojo. 

Martona susirūpinusi suraukė kaktą: 

— Tave sumaitojo liūtas? 

— Jei ne Aila, būčiau negyvas, - pripažino Jondalaras. - Ji išgelbėjo 
man gyvybę. Ji atėmė mane iš liūto ir išgydė mano žaizdas. Ji gydytoja. 

Martona dirstelėjo į Ailą, paskui, nustebusi, į Jondalarą. 

— Atėmė tave iš liūto? 

— Yhaha man padėjo. Nebūčiau galėjusi jo atimti iš liūto, - pabandė 
paaiškinti Aila. 

Jondalaras suprato motinos sutrikimą. Taip pat suvokė, kad viską pa- 
aiškinus patikėti nebus lengviau. 

— Pamatysi, kaip vilkas ir arkliai jos klauso... 

— Tu man sakai... 


— Papasakok jai, Aila, - paprašė Jondalaras. 

— Tai buvo tas pats liūtas, kurį radau dar mažą liūtuką, - pradėjo 
Aila. - Jį sumindė elniai, ir motina paliko jį dvėsti. Jau ir buvo pusgyvis. 
"Tai aš vijau tuos elnius, norėjau, kad kuris įkristų į spąstų duobę. Vieną 
pagavau, o grįždama į slėnį radau liūtuką. Ir jį pasiėmiau. Yhaha ne itin 
džiaugėsi, liūto kvapas ją gąsdino, tačiau ir elnią, ir liūto jauniklį parsiga- 
benau į urvą. Gydžiau jį, jis atsigavo, tačiau vienas nebūtų gebėjęs savimi 
pasirūpinti, todėl aš turėjau būti jo motina. Yhaha taip pat išmoko juo 
rūpintis, - prisiminusi Aila nusišypsojo. - Buvo taip linksma stebėti juos 
kartu, kai jis buvo mažas. 

Stebint jaunąją moterį Martonai gimė naujas suvokimas. 

— Tai šitaip daroma? — pasitikslino ji. — Ir vilkas. Ir arkliai? 

Dabar atėjo Ailos eilė žvelgti su nuostaba. Niekas anksčiau taip greitai 
nenustatydavo ryšio. Ji taip apsidžiaugė, kad Martona pajėgė ją suprasti, 
tiesiog nušvito. 

- Taip! Žinoma! Tai ir mėginau visiems pasakyti! Jei surandi gyvūną 
visai mažutį, jei maitini jį ir augini, lyg tai būtų tavo vaikas, jis prie tavęs 
prisiriša, o tu prie jo. Liūtą, kuris nužudė Tonolaną ir sumaitojo Jondala- 
rą, užauginau aš. Man jis buvo tarsi sūnus. 

— Tačiau tuo metu jis jau buvo visiškai suaugęs liūtas? Gyveno su savo 
pora? Kaip galėjai patraukti jį nuo Jondalaro? - teiravosi Martona. Ji ne- 
galėjo patikėti. 

— Mes kartu medžiodavom. Kai jis buvo mažas, dalijomės mano gro- 
bį, o kai jis paaugo, išmokiau jį dalytis savo grobiu su manimi. Jis visada 
darė taip, kaip aš liepdavau. Aš buvau jo motina. Liūtai įpratę klausyti 
motinų, - paaiškino Aila. 

— Aš irgi nesupratau, - įsiterpė Jondalaras, matydamas mamos išraiš- 
ką. - Tas liūtas buvo didžiausias mano kada matytas liūtas, tačiau Aila ir 
antrą kartą sustabdė jį bešokantį ant manęs. Daugiau nei kartą mačiau 
ją jojant jam ant nugaros. Visas mamutojų vasaros susirinkimas matė ją 
jojančią ant to liūto. Pats mačiau, ir vis dar sunku patikėti. 

- Apgailestauju, kad nepavyko išgelbėti Tonolano, - pasakė Aila. - Gir- 
dėjau vyro riksmą, tačiau, kol ten atsidūriau, Tonolanas jau buvo miręs. 

Ailos žodžiai priminė Martonai jos sielvartą, ir visi kuriam laikui pani- 


ro į savo jausmus, tačiau motina norėjo žinoti daugiau, norėjo suprasti. 

— Džiaugiuosi žinodama, kad jis surado mylimąją, - pasakė ji. 

Jondalaras paėmė vieną paketą, kurį išėmė iš kelioninės kuprinės. 

— Tą dieną, kai Tonolanas su Jetamija jungėsi, man prasitarė, kad tu 
žinojai, jog jis niekada negrįš, bet privertė pažadėti, kad aš grįšiu. Ir lie- 
pė grįžtant parnešti tau ką nors gražaus, kaip visada daro Vilomaras. Kai 
mudu su Aila pakeliui namo sustojome paviešėti pas šaramudojus, Roša- 
rija davė man šitai, kad pargabenčiau tau. Rošarija — tai Jetamiją užaugi- 
nusi moteris, nes jos mama mirė. Ji sakė, kad tai Jetamijos mėgstamiau- 
sias, - paaiškino Jondalaras, duodamas paketą motinai. 

Jondalaras perpjovė virvelę, kuria buvo apvyniotas odos paketėlis. Iš 
pradžių Martona manė, kad dovana yra pati gemzės oda, tokia ji buvo 
graži, tačiau išvyniojusi paketėlį neteko kvapo - jame buvo dailus vėrinys. 
Jis buvo suvertas iš ties šaknimis pragręžtų tobulai baltų gemzių jauniklių 
iltinių dantų, suskirstytų pagal dydį ir išdėstytų simetriškai. Dantys buvo 
atskirti nedidelių eršketų nugarkaulių slanksteliais, o pačiame viduryje 
spindėjo vaivorykšte besimainantis perlamutrinis laivelio formos karulis. 

— Jis apibūdina žmones, vienu kurių Tonolanas ketino tapti, šaramu- 
dojus, abi jų grupes. Gemzės reiškia šaramudojų sausumą, eršketai — ra- 
mudojų upę, o laivelio formos kiaukutas — ir vienus, ir kitus. Rošarija 
norėjo, kad turėtum daiktą, kuris priklausė Tonolano išsirinktai mote- 
riai, - paaiškino Jondalaras. 

Pamačius nuostabią dovaną ašaros išvagojo Martonos veidą. 

— Jondalarai, kodėl jis manė, kad aš žinau, jog jis negrįš? — pasiteiravo 
ji 

- Jis pasakė, jog išeinant palinkėjai jam geros kelionės. Nepasakei „iki 
pasimatymo, - atsakė jis. 

Martona vėl apsipylė ašaromis. 

— Tonolanas neklydo. Nemaniau, kad jis grįš. Kad ir kaip tai sau nei- 
giau, jam išeinant buvau tikra, kad daugiau jo nepamatysiu. O kai suži- 
nojau, jog tu keliausi su juo, pamaniau, kad prarasiu du sūnus. Jondalarai, 
norėčiau, kad Tonolanas irgi būtų grįžęs namo, tačiau labai džiaugiuosi, 
kad bent tu grįžai, - tarė ji, tiesdama į sūnų rankas. 

Aila negalėjo sulaikyti ašarų stebėdama Jondalaro ir jo motinos ap- 


sikabinimą. Ji pradėjo suprasti, kodėl Jondalaras negalėjo pasilikti su 

šaramudojais, nors Tolija su Markenu šitaip prašė. Patyrė, ką reiškia ne- 
tekti sūnaus. Ji žinojo, kad daugiau niekada nebepamatys savojo Durko, 
tačiau norėjo žinoti, kaip jam sekasi, kaip jis gyvena. 

Įėjimo užuolaida vėl prasiskleidė. 

— Spėk, kas parėjo? —- įbėgusi sušuko Folara. Paskui ją kiek ramiau 


įžengė Vilomaras. 


Martona nuskubėjo pasitikti ką tik grįžusios savo poros, ir jie šiltai 
apsikabino. 

— Nagi! Matau, kad tavo ilgšis sūnus grįžo, Martona! Niekada nema- 
niau, kad jis pasirodys esąs keliautojas. Gal jam vertėtų tapti mainytoju, 
užuot buvus titnago apdirbėju? - sududeno Vilomaras, nusimesdamas 
kuprinę. Paskui jis širdingai apkabino Jondalarą. - Kaip matau, nesusi- 
traukei, - plačiai šypsodamasis pastebėjo vyras, žvelgdamas į jaunąjį švie- 
siaplaukį. 

Jondalaras nusišypsojo. Vilomaras, kurį Jondalaras laikė tokiu pat 
savo židinio vyru kaip ir Dalanarą, visada jį šitaip pasveikindavo - juo- 
keliais apie ūgį. Beveik dvimetrinis Vilomaras tikrai nebuvo mažiukas, 
tačiau Jondalaras ūgiu nenusileido tam, su kuriuo Martona dar nebuvo 
perkirtusi mazgo jam gimstant. 

— Kur tavo kitas sūnus, Martona? - vis dar šypsodamasis teiravosi Vi- 
lomaras. Paskui pastebėjo jos ašaromis išvagotą veidą ir sielvartingą miną. 
Kai pamatė Jondalaro akyse atsispindint skausmą, jo šypsena išblėso. 

— Tonolanas dabar keliauja kitame pasaulyje, - pasakė Jondalaras. — 
Kaip tik pasakojau mamai... - jis pamatė, kaip vyras išbąla, o paskui su- 
svyruoja, tarsi patyręs fizinį smūgį. 

— Tačiau... Jis negali būti kitame pasaulyje, - sukrėstas ir negalėdamas 
patikėti pratarė Vilomaras. - Jis per jaunas. Dar nerado moters, su kuria 
sukurtų židinį, - sulig kiekvienu teiginiu jo balsas vis aukštėjo. - Jis... jis 
dar negrįžo namo, - paskutinis teiginys nuskambėjo kaip veriantis inkš- 

Vilomaras mylėjo visus Martonos vaikus, tačiau jie susijungė tada, 
kai Joharanas, vaikas, gimęs prie Jokonano židinio, jau buvo beveik pa- 
siruošęs Doni moteriai, beveik vyras; jie bendravo labiau kaip draugai. 
Nors jis greitai pamilo Jondalarą, kuris buvo ką tik pradėjęs bėgioti ir 
dar tebežindo motinos krūtį, prie jo židinio gimė Tonolanas ir Folara. Jis 
neabejojo, kad Tonolanas yra jo dvasios vaikas, nes berniukas daugybe 
atžvilgių labai panėšėjo į jį, o labiausiai tuo, kad mėgo keliauti ir visą laiką 
troško pamatyti naujas vietas. Jis žinojo, kad širdyje Martona baiminasi, 
jog daugiau jo nepamatys. Nuogąstavo ir dėl Jondalaro, kai sužinojo, kad 
jis iškeliauja su broliu. Tačiau Vilomaras manė, kad tai tik motiniškas jau- 
dulys, ir tikėjosi, kad Tonolanas grįš, kaip kad jis pats visada grįždavo. 

Vilomaras atrodė apsvaigęs, praradęs nuovoką. Martona iš raudono 
vandenmaišio į indelį šliūkštelėjo vyno, o Jondalaras su Folara kuo grei- 
čiau vyrą pasodino ant pagalvėlių prie žemo stalo. 

— Išgerk šlakelį, - paragino Martona, atsisėdusi greta. Vilomaras jau- 
tėsi sustingęs, nepajėgus suprasti nelaimę. Vyną išgėrė vienu mauku, regis, 
nė nesuvokdamas, ką daro, paskui tik sėdėjo ir stebeilijo į puodelį. 

Aila troško ką nors padaryti. Pagalvojo, kad derėtų paimti vaistų krep- 
šelį ir paruošti tam vyrui raminamojo, atpalaiduojamojo gėrimo. Tačiau 
ji buvo svetima ir suprato, kad šiuo metu juo kuo geriausiai rūpinamasi: 
jam rodo dėmesį ir guodžia jį mylintys žmonės. Aila galvojo, kaip pati 
pasijustų staiga sužinojusi apie Durko mirtį. Visai kas kita buvo suprasti, 
kad sūnaus daugiau nebematys, tačiau vis dar gali įsivaizduoti jį augantį, 
su Uba, kuri jį myli ir juo rūpinasi. 

— Tonolanas surado mylimą moterį, - mėgino guosti vyrą Martona. 
Matydama savo žmogaus širdies skausmą ji įveikė savo neviltį, kad tik jam 
padėtų. Regis, jis stebeilijo į erdvę, nieko aplink nematydamas, paskui 
sudrebėjo ir užsimerkė. Po kiek laiko jis pažvelgė į Martoną, regis, prisi- 
minė, ką ji pasakė, nors negalėjo visko atgaminti. - Tai priklausė Tonola- 
no moteriai, - pasakė Martona, duodama jam vėrinį. - Jondalaras sakė, 
kad jis apibūdina jos žmones. Jie gyvena netoli didelės upės... Didžiosios 
Motinos Upės. 

- Vadinasi, jis nuėjo taip toli, - tuščiu, sielvarto persmelktu balsu pa- 

— Dar toliau, - įsiterpė Jondalaras. - Mes pasiekėme Didžiosios Mo- 
tinos Upės žiotis, nuėjome iki pat Berano jūros ir dar toliau. Tonolanas 
norėjo eiti į šiaurę, medžioti mamutų su mamutojais, - Vilomaras į Mar- 
tonos sūnų pakėlė skausmo kupinas akis. Atrodė sutrikęs, tarsi gerai ne- 
suprastų, kas jam sakoma. - Turiu šį tą, kas priklausė Tonolanui, - pasakė 
Jondalaras, mėgindamas sugalvoti, kaip vyrui padėti. Jis paėmė nuo stalo 
kitą paketą. - Markenas man atidavė. Markenas buvo jo porininkas, ra- 
mudojų šeimos dalis. 

Jondalaras išvyniojo odos paketą ir parodė Vilomarui su Martona 
įrankį, pagamintą iš tauriojo elnio rago, atskyrus jo atšakas ties pirmu 
išsišakojimu. Tai buvo Tonolano kotų tiesintuvas. 

Tonolanas išmanė, kaip tempti ir slėgti medieną kaitinant karštais 
akmenimis ar garais. Įrankis buvo naudojamas kaip svertas, kad būtų len- 
gviau valdyti slegiant: tiesinant kotų linkius ar kreivas vietas, kad paga- 
mintos ietys skrietų tinkamai. Ypač šis įnagis praversdavo prie šakos galo, 
kur ranka suimti nebeįmanoma. Prakišus šaką pro skylę būdavo įgyjama 
papildomos keliamosios jėgos ir tapdavo įmanoma ištiesinti pačius ilgų 
kotų galus. Nors vadinamas „tiesintuvu“, įnagis galėjo būti naudojamas ir 
medžiui lenkti gaminant sniego batus, žnyples ar bet kokį kitą daiktą iš 
sulenktos medienos. Tai buvo skirtingi to paties amato aspektai. 

Tvirta, apie trisdešimties centimetrų ilgio įnagio rankena buvo išrai- 
žyta simboliais ir gyvūnais bei pavasariniais augalais. Priklausomai nuo 
konteksto, raižiniai ar piešiniai simbolizavo daugybę dalykų ir visada 
būdavo sudėtingesni, nei atrodė iš pirmo žvilgsnio. Visi tokie atvaizdai 
pagerbdavo Didžiąją Motiną Žemę. Tonolano tiesintuvo raižiniai buvo 
skirti tam, kad Motina leistų pritraukti gyvūnų dvasias prie iečių, paga- 
mintų šiuo įrankiu. Sezoniniai elementai irgi buvo paslaptingo dvasinio 
aspekto dalis. Jondalaras žinojo, kad jo brolis mėgo tuos raižinius dar ir 
todėl, kad jie tikrai gražūs. 

Vilomaras tarsi susitelkė į skylėtą raginį įnagį, paskui ištiesė ranką. 

— Jis buvo Tonolano, - teištarė jis. 

— Taip, - patvirtino Martona. - Ar prisimeni, kaip Tonolanas šiuo 
įrankiu sulenkė medį, kad padarytų atramą šitam stalui? - ji palietė žemą 

— Tonolanas išmanė savo amatą, - vis dar keistu, santūriu balsu pra- 
tarė Vilomaras. 

— Taip, tikrai, - pritarė Jondalaras. - Manau, viena priežasčių, kodėl 
jis taip gerai jautėsi pas šaramudojus, yra ta, kad jie iš medžio gamina nej- 
sivaizduojamus dalykus. Jie lanksto medieną, kad pastatytų laivus. Jie ga- 
mina kanojas, tokius laivelius: pirmiausia išskobia rąstą, o paskui lenkia 
jo šonus, kad išplatintų. Gali jį padidinti pridėję juostų - tokių ilgų lentų 
palei šonus, kurias sulenkia, kad atitiktų laivelio formą, ir sutvirtina. Ra- 
mudojai labai patyrusiai valdo laivus ant vandens, tačiau juos kartu stato 
ramudojai ir šaramudojai. 

— Svarsčiau, ar nepasilikti su jais. Tai nuostabūs žmonės. Kai sustojo- 
me jų aplankyti keliaudami namo, jie prašė, kad mudu su Aila pasiliktu- 
me. Jei būčiau tai padaręs, manau, būčiau apsistojęs pas ramudojus. Ten 
buvo jaunuolis, kuris tikrai domėjosi titnago apdirbimu. 

Jondalaras suprato, kad tauškia bet ką, tačiau nežinojo, ko griebtis, ir 
mėgino užpildyti tuštumą. Jis nebuvo matęs tokio sukrėsto Vilomaro. 

Pakrebždenusi prie angos, tačiau nelaukusi kvietimo įeiti, užuolaidą 
atitraukė ir įėjo Zelandonė. Iš paskos sekė Folara. Aila suvokė, kad jaunoji 
moteris tyliai išėjo pakviesti gydytojos. Ji pritariamai linktelėjo: tai buvo 
teisinga. Jondalaro sesuo yra išmintinga jauna moteris. 

Folara sunerimo pamačiusi šitaip prislėgtą Vilomarą. Ji nenumanė, 
ką daryti, tad nuėjo kviesti pagalbos. O Zelandonė buvo donija: Doni 
dovanų teikėja, toji, kuri veikia kaip tarpininkė tarp Didžiosios Motinos 
Žemės ir jos vaikų, pagalbos ir vaistų skirstytoja, ta, į kurią kreipiamasi 
pagalbos. 

Folara galingajai moteriai nusakė, kas vyksta, tad ji greitai perprato 
padėtį. Atsisukusi kažką tyliai pasakė jaunajai moteriai, kuri tučtuojau 
nuėjo į virimo patalpą ir ėmė pūsti anglis laužavietėje, kad jos vėl įsidegtų. 
Tačiau laužas buvo išblėsęs. Martona buvo išžarsčiusi žarijas, kad mėsa 
tolygiai iškeptų. 

Dabar Aila galėjo padėti. Palikusi sielvartaujančią šeimą, ji nuskubėjo 
prie savo krepšio, pastatyto netoli įėjimo. Ji tiksliai žinojo, kur padėtas 

jo apie Barzeką, mamutoją, padariusį jai rinkinį po to, kai ji kiekvienam 
Liūto stovyklos židiniui padovanojo po ugnies akmenį. 

— Leisk, padėsiu tau užkurti laužą, - pasiūlė ji. 

Folara nusišypsojo. Ji mokėjo užkurti laužą, tačiau labai krimtosi 
matydama savo židinio vyrą šitaip sielvartaujantį ir apsidžiaugė, kad ne- 
reikės būti vienai. Vilomaras visada buvo toks stiprus, toks tvirtas, toks 
susitvardantis. 

- Jei atneši prakurų, aš užkursiu, - pasakė Aila. 

— Ugnies lazdelės štai ten, - parodė Folara, pasisukdama link galinės 
lentynos. 

— Puiku, bet man jų neprireiks, - pasakė Aila ir atidarė savo rinkinį. 
Čia buvo keletas skyrelių ir nedidelių kapšelių. Iš vieno ji išbėrė sutru- 
pinto džiovinto arklių mėšlo, iš kito išpešė gauromečių pūkų ir sudėliojo 
juos ant mėšlo, o iš trečio greta pirmosios krūvos papylė truputį medžio 
drožlių. 

Folara ją stebėjo. Ilgoje kelionėje Aila akivaizdžiai įprato po ranka tu- 
rėti laužui užkurti reikalingų medžiagų, tačiau jaunoji moteris nustebo, 
kai Aila išėmė porą akmenų. Pasilenkusi prie prakurų, moteris sudaužė 
tuos akmenis, papūtė į prakurus, ir iš jų šoko liepsna. Tai buvo nesupran- 
tama! 

— Kaip tu tai padarei? — visiškai apstulbusi pasiteiravo Folara. 

— Vėliau parodysiu, - pažadėjo Aila. - O dabar įdekime laužą, kad 
galėtume užvirinti vandens. 

Folara pajuto, kaip ją užplūsta kažkas panašaus į baimę. 

— Iš kur žinai, ką ketinau daryti? 

Aila dirstelėjo į merginą, paskui įsižiūrėjo atidžiau. Folaros veide at- 
sispindėjo siaubas. Vienas brolis nebuvėlis grįžta namo vedinas prijau- 
kintais gyvūnais ir nepažįstama moterimi, paskui sužinai apie kito brolio 
mirtį ir stebi netikėtą bei trikdančią Vilomaro reakciją — Folarai tai buvo 
įtempta, jaudinanti ir nerami diena. Kai atvykėlė stebuklingu būdu įkūrė 
ugnį, o paskui ėmė kalbėti apie tai, ko jai niekas nesakė, Folara pradėjo 
svarstyti, ar spėlionės ir gandai apie tai, jog Jondalaro moteris turi ypatin- 
gų galių, turi pagrindo. Aila pastebėjo, kad Folara pernelyg susijaudinusi 

- Susipažinau su Zelandone. Žinau, kad ji jūsų gydytoja. Juk todėl ją 
pakvietei, tiesa? — patikslino Aila. 

— Taip, ji donija, - atsiliepė jaunoji moteris. 

— Gydytojai paprastai ruošia arbatą ar gėrimą, kad padėtų nusiraminti 
itin sielvartaujančiam žmogui. Todėl ir pagalvojau, kad ji paprašė tavęs 
užvirinti vandens, - rūpestingai paaiškino Aila 

Folarai akivaizdžiai palengvėjo. Tai buvo visiškai suprantama. 

— Be to, pažadėjau, kad parodysiu, kaip įkurti ugnį. Bet kas šitaip 
gali... su tinkamais akmenimis. 

— Bet kas? 

— Taip, netgi tu, - nusišypsojo Aila. 

Jaunoji moteris taip pat nusišypsojo. Folara nuo pat pradžių vos tvė- 
rė kamuojama smalsumo ir troško atvykėlei užduoti daugybę klausimų, 
tačiau nenorėjo būti nemandagi. Dabar klausimų kilo dar daugiau, o sve- 
timšalė neatrodė neprieinama. Tiesą sakant, ji atrodė visai maloni. 

— Ar papasakosi ir apie arklius? 

Aila plačiai ir maloniai nusišypsojo. Ji staiga suvokė, kad aukšta ir dai- 
li Folara, nors atrodo visiškai suaugusi, iš tikrųjų dar visai neseniai įžengė 
į moterystę. Reikėjo pasiteirauti Jondalaro, kelintus metus Folara skai- 
čiuoja. Aila įtarė, jog mergina dar visai jauna, tikriausiai panašaus am- 
žiaus kaip mamutojų Liūto stovyklos vado poros Nezės duktė Latija. 

- Žinoma. Netgi nusivesiu tave į slėnį su jais susipažinti, — Aila dirs- 
telėjo link žemo stalo, prie kurio visi buvo susirinkę. - Galbūt rytoj, kai 
viskas aprims. Gali nueiti ten ir žiūrėti į juos kiek tinkama, tačiau neik 
per arti, kol arkliai tavęs nepažįsta. 

— Oi, neisiu, - pažadėjo Folara. 

Prisiminusi Latijos susižavėjimą arkliais Aila nusišypsojo ir paklausė: 

— Ar kada norėsi pajodinėti su Yhaha? 

— Oi! Galėsiu? - skubiai išpoškino Folara. 

Tą akimirką Jondalaro sesuo Ailai priminė Latiją. Toji išsiugdė tokią 
aistrą arkliams, kad Aila svarstė, ar vieną dieną nebandys pati prisijaukin- 
ti kumeliuko. 

Aila grįžo prie laužo, o Folara paėmė vandenmaišį - vandeniui nelai- 
dų kažkokio didelio gyvūno skrandį. 

— Reikia daugiau vandens, - pasakė ji. - Vandenmaišis beveik tuš- 
čias. 

Vos atgijusios anglys žioravo. Aila pūstelėjo stipriau, pridėjo medžio 
drožlių, paskui smulkių skiedrelių, kurių davė Folara, galiausiai užmetė 
kelias didesnes malkas. Pamačiusi virimo akmenis, kelis įdėjo į laužą. Fo- 
lara grįžo su pūpsančiu, iš pažiūros gana sunkiu vandenmaišiu, tačiau aki- 
vaizdžiai buvo pratusi jį kilnoti. Ji pripylė gilų medinį dubenį vandens, 
tikriausia tą, kurį Martona naudojo arbatai plikyti. Paskui mergina pada- 
vė Ailai medines žnyples apanglėjusiais galais ir Aila jomis suėmė karštą 
„ akmenį. Įmestas į vandenį akmuo sušnypštė, pakilo garų tumulas. Aila į 
talpyklą įdėjo kitą akmenį, paskui išgriebė pirmąjį, pakeitė jį trečiuoju ir 
taip kaitino toliau. 

Folara nuėjo pasakyti Zelandonei, kad vanduo beveik verda. Iš to, 
kaip truktelėjo vyresniosios galva, Aila suprato, kad mergina pasakė 
kažką daugiau. Srebėdama, kaip storulė kyla nuo žemos pagalvėlės, Aila 
pagalvojo apie genties šamaną Krebą - jam, luošiui, irgi būdavo sunku 
stotis nuo žemų vietų. Mėgstamiausia jo poilsio vieta buvo senas palinkęs 
medis su žemomis šakomis kaip tik tokiame aukštyje, kad būtų lengva 
ant jo atsisėsti ir atsistoti. 

Moteris atėjo į virimo patalpą. 

— Ar vanduo jau karštas? — Aila linktelėjo garuojančio dubens link. — 
Ar teisingai supratau Folaros žodžius? Ketini jai parodyti, kaip užkurti 
ugnį akmenimis? Kokia čia gudrybė? 

— Jokios gudrybės. Turiu ugnies akmenų. Jondalaras irgi turi. Tereikia 
išmokti jais naudotis, visai nesunku. Su džiaugsmu parodysiu kada tik 
panorėsi. Šiaip ar taip, ketinome tai padaryti. 

Zelandonė atsisuko į Vilomarą. Aila suprato, kad ji plėšoma per 
pusę. 

— Ne dabar, - po nosimi sumurmėjo storulė purtydama galvą. Į delną 
iš prie diržo ant plataus juosmens pririšto krepšelio ji atseikėjo džiovintų 
žolelių ir subėrė jas į garuojantį vandenį. - Kaip norėčiau, kad būčiau 
atsinešusi kraujažolių, - sumurmėjo sau. 

— Aš turiu, jei nori, - pasakė Aila. 

— Ką? - nustebo Zelandonė. Susitelkusi į savo užsiėmimą, ji neišgirdo 

— Sakau, kad turiu kraujažolių. Minėjai, kad jų neatsinešei. 

— Minėjau? Na, pagalvojau. Kodėl tu turi kraujažolių? 

— Aš gydytoja. Visada nešiojuosi pagrindinių vaistų. Kraujažolių vi- 
sada turiu. Puikiai tinka negaluojant skrandžiui, atpalaiduoja, padeda 
greitai ir švariai gyti žaizdoms, - paaiškino Aila. 

Zelandonės žandikaulis būtų atvipęs, jei ji nebūtų susilaikiusi. 

— "Tu esi gydytoja? Jondalaras parsivedė namo gydytoją? - ji beveik 
prajuko, paskui užsimerkė ir papurtė galvą. - Man regis, mūsų laukia il- 
gas pokalbis, Aila. 

— Būsiu laiminga galėdama su tavimi pasikalbėti, - pasakė Aila. - Ar 
reikia kraujažolių? 

Zelandonė akimirką svarstė: „Svetimšalė negali būti ta, kuri tarnauja. 
Dvasininkė tikrai nebūtų palikusi savo žmonių ir ėjusi su vyru į jo namus, 
net jei nuspręstų su juo susijungti. Gal šį tą išmano apie žoleles? Daug 
žmonių šio to išmoksta. Jei ji turi kraujažolių, kodėl nepasinaudoti? Jų 
išskirtinis kvapas, todėl gebėsiu atpažinti, ar tikrai žolelės tos: 

— Taip. Manau, praverstų, jei turi po ranka. 

Aila nuskubėjo prie kelioninio krepšio, panaršė šoninėje kišenėje ir 
išėmė ūdros kailio vaistų krepšelį. „Jau visai susidėvėjo, - galvojo ji. - Ne- 
trukus teks jį pakeisti nauju: Kai Aila atėjo į virimo patalpą, Zelandonė 
susidomėjusi nužvelgė keistą talpyklą. Atrodė, kapšelis pagamintas iš viso 
gyvūno kailio. Ji niekada nebuvo tokio mačiusi, tačiau kažkodėl jis atro- 
dė patikimas. 

Jaunesnioji moteris atidarė ūdros galvos dangtelį, atlaisvino virvelę 
aplink kaklą, tada dirstelėjo į vidų ir ištraukė nedidelį kapšelį. Žinojo, kas 
jame sudėta, iš odos atspalvio, siūlo plaušo struktūros bei mazgų ant Lais- 
vųjų galų skaičiaus ir išdėstymo. Aila atrišo mazgą - tokį mazgą lengva 
atrišti, jei žinai, kaip tai padaryti, — ir padavė krepšelį storulei. 

Zelandonė nustebo: iš kur Aila žino, kad paėmė reikiamas žoleles jų 
nė nepauosčiusi, tačiau pati prikišusi nosį suprato, jog čia tikrai kraujažo- 
lės. Donija įbėrė truputį žolelių į delną ir atidžiai įsižiūrėjo, kad suprastų, 
ar čia tik lapeliai, ar lapeliai su žiedais ir ar nieko neprimaišyta. Atrodė, 
jog tai buvo vien kraujažolių lapeliai. Ji įbėrė kelis žiupsnius į medinį du- 

— Ar įdėti dar vieną virimo akmenį? - paklausė Aila svarstydama, ar 
reikia užpilo, ar nuoviro, ar pakaks tik užplikyti, ar teks pavirti. 

— Ne, - pasakė donija, - nereikia nieko pernelyg stipraus, tik švel- 
naus užpilo. Vilomaras stiprus. Jau beveik įveikė sukrėtimą. Dabar jis 
nerimauja dėl Martonos, ir aš noriu šio to duoti jai. Jondalaro motinai 
vaistus reikia skirti atsargiai. 

Aila pagalvojo, kad Martona tikriausiai nuolat geria kažkokius vais- 
tus, kurių dozes Zelandonė atidžiai stebi. 

— Ar norėtum, kad visiems užplikyčiau arbatos? — paklausė ji. 

— Nė nežinau. O kokios arbatos? - paklausė vyresnioji gydytoja. 

— Švelnios, malonaus skonio. Gal mėtų arba ramunėlių? Turiu netgi 
liepų žiedų pasaldinti. 

— Taip, kodėl gi ne. Ramunėlės su liepžiedžiais puikiai tiktų, švelniai 
nuramintų, - pasakė Zelandonė ir pasisuko eiti. 

Imdama maišelius iš vaistų krepšelio Aila šypsojosi. „Gydymo burtai. 
Zelandonė tai išmano! Kai išėjau iš genties, negyvenau greta žmogaus, 
išmanančio vaistus ir gydymo burtus! Bus nuostabu turėti su kuo apie tai 
pasikalbėti: 

Iš pradžių gydyti - apie vaistažoles ir gydymo būdus, jei ne dvasių 
pasaulio reikalų, - Aila mokėsi iš genties moters Izos, kuri jai atstojo 
motiną. Iza buvo pripažinta garsios gydytojų giminės linijos palikuonė. 
Daugiau žinių ji pasisėmė iš kitų gydytojų genčių sambūryje, kuriame 
lankėsi su Bruno gentimi. Vėliau mamutojų vasaros susirinkime ji gana 
daug laiko praleido su mamutomis. 

Aila sužinojo, kad visi, kurie tarnauja Motinai, išmano ir vaistus, ir 
dvasias, tačiau nėra vienodai patyrę. Dažnai tai priklauso nuo paties as- 
mens polinkio. Vieni mamutos ypač gerai išmanė vaistus, kiti labiau do- 
mėjosi gydymo būdais, treti - žmonėmis apskritai: kodėl vieni atsigauna 
nuo tos pačios ligos ar sužeidimo, o kiti ne. Buvo ir tokių, kuriems rūpėjo 
tik dvasių pasaulio dalykai ir protas, jie visai nesidomėjo gydymu. 

Aila norėjo išmanyti viską. Ji stengėsi sugerti visas žinias apie dvasių 
pasaulį, išmokti tinkamai vartoti skaičiavimo žodžius, norėjo įsiminti le- 
gendas ir pasakojimus, tačiau ypač ją traukė viskas, kas susiję su gydymu: 


vaistai, gydymo būdai ir ligų priežastys. Ji pati bandė skirtingus augalus 

ir žoleles taip, kaip ją buvo išmokiusi Iza, rūpestingai ir susitelkusi kaupė 
žinias, viską, ko tik galėjo išmokti iš kelionėje sutiktų gydytojų. Ji manė, 
jog nemažai išmano, tačiau vis dar mokosi. Ji visiškai nesuvokė, kiek daug 
žino ir kokia patyrusi yra. Bet vieno dalyko jai stigo labiausiai: nuo tada, 
kai paliko gentį, Ailai labiausiai trūko žmogaus, su kuriuo galėtų visa tai 
aptarti. 

Folara padėjo jai užplikyti arbatos ir parodė, kur sudėti rykai, abi mo- 
terys išdalijo susirinkusiesiems garuojančius puodelius. Vilomaro nuotai- 
ka akivaizdžiai buvo pagerėjusi. Jis kamantinėjo Jondalarą apie Tonolano 
žūties smulkmenas. Ilgšis kaip tik pradėjo pasakoti apie urvinio liūto už- 
puolimą, kai visi pakėlė akis prie įėjimo pasigirdus stuksenimui. 

— Įeikit, - šūktelėjo Martona. 

Joharanas pastūmė užuolaidą ir truputį nustebo viduje pamatęs šitiek 
žmonių, įskaitant Zelandonę. 

— Atėjau pasisveikinti su Vilomaru. Norėjau sužinoti, kaip sekėsi 
mainai. Mačiau, kaip judu su Ivonariu numetėte didelį paketą. Bet visi 
bruzda dėl šio vakaro puotos, pagalvojau, kad derėtų palaukti rytojaus ir 
susirinkti... - kalbėjo jis eidamas artyn. Tada pastebėjo, kad kažkas nege- 
rai. Jis pažvelgė į vieną, į kitą, galiausiai - į Zelandonę. 

— Jondalaras kaip tik pasakoja mums apie urvinį liūtą, kuris... užpuolė 
Tonolaną, - atsakė toji ir pamačiusi pasibaisėjimo kupiną miną suprato, 
kad Joharanas nežino apie jaunesniojo brolio mirtį. Jam taip pat nebus 
lengva. Tonolanas buvo visų mylimas. - Sėskis, Joharanai. Manau, derėtų 
visiems kartu tai išklausyti. Kartu sielvartą lengviau ištverti, be to, abejo- 
ju, ar Jondalaras norės dažnai tai kartoti. 

Aila sugavo Zelandonės žvilgsnį ir pakreipė galvą link jos ruošto rami- 
namojo gėrimo, paskui link savo plikytos arbatos. Zelandonė linktelėjo 
link antrosios, paskui stebėjo, kaip Aila tylomis pripila puodelį ir kukliai 
paduoda jį Joharanui. Jis paėmė gėrimą nė nežiūrėdamas ir klausėsi, kaip 
Jondalaras nupasakoja įvykius, vedusius prie Tonolano mirties. Zelando- 
nę vis labiau domino jaunoji moteris. Joje slypi tikriausiai gerokai dau- 
giau nei žolelių išmanymas. 

— Kas nutiko liūtui jį užpuolus, Jondalarai? - pasiteiravo Joharanas. 


— Jis puolė mane. 

— Kaip pavyko pasprukti? 

— Tai turės papasakoti Aila, - pareiškė Jondalaras. Visų žvilgsniai stai- 
ga nukrypo į ją. 

Kai pirmą kartą Jondalaras šitaip pasielgė - pasakojo istoriją iki tam 
tikros vietos, o paskui be įspėjimo perdavė giją jai, Aila labai sutriko. Da- 
bar jau žinojo, kaip elgtis, tačiau šitie žmonės buvo Jondalaro giminaičiai, 
jo šeima. Derės pasakoti apie vieno iš jų mirtį, žmogaus, kurio pati nepa- 
žinojo, o jiems jis akivaizdžiai buvo labai brangus. Savo nerimą Atila juto 
susikaupiant skrandžio duobutėje. 

— Jojau su Yhaha, - pradėjo ji. - Pilve ji nešiojo Lenktynininką, tad 
reikėjo mankštintis. Po truputį jodinėjome kasdien. Paprastai keliauda- 
vome į rytus, nes taip lengviau, bet pabodo kaskart kilti tuo pačiu keliu, 
todėl tąkart nusprendžiau keliauti į vakarus. Nujojome iki tolimojo slė- 
nio galo, kur uolos siena pradeda žemėti. Kirtome upeliuką, ir jau beveik 
persigalvojau, nes Yhaha tempė neštuvus, o skardis buvo status. Tačiau 
kumelė tvirtai statė kojas ir užlipo be vargo. 

— Kas yra neštuvai? - paklausė Folara. 

— Tai tik du basliai, pritvirtinti prie Yhaha pasturgalio. Jų kiti galai 
velkasi žeme, o tarp baslių pritaisytas tvirtas paklotas. Šitaip Yhaha padė- 
davo man pargabenti į urvą visokiausius daiktus, pavyzdžiui, sumedžio- 
tus žvėris, - pasakė Aila, mėgindama apibūdinti savo išrastus neštuvus. 

— Kodėl paprasčiausiai nepasikviesdavai kitų žmonių tau padėti? — 
norėjo žinoti Folara. 

— Nebuvo, kas padėtų. Slėnyje gyvenau viena, - paaiškino Atila. 

Susirinkusieji nustebę susižvalgė, tačiau dar niekam nespėjus nieko 
paklausti, įsiterpė Zelandonė. 

— Esu tikra, vėliau galėsim užduoti Ailai daugybę klausimų. Gal leis- 
kim jai baigti pasakoti apie Tonolaną ir Jondalarą. 

Visi pritariamai sulinksėjo ir vėl nukreipė dėmesį į atvykėlę. 

— Jodama pro kanjoną girdėjau riaumojant liūtą. Paskui išgirdau riks- 
mą, rėkė skausmo draskomas žmogus, — kalbėjo Aila. Zelandoniečiai 
gaudė kiekvieną jos žodį, o Folara negalėjo ramiai nusėdėti. 

— Ką darei? 

- Iš pradžių nesusigaudžiau, ko griebtis. Turėjau išsiaiškinti, kas rėkia. 


Privalėjau pamėginti padėti, jei galėsiu. Yhaha nunešė mane į kanjoną. 

Užlindusi už akmens mėginau atsargiai apsižvalgyti. Tada pamačiau liūtą 
ir išgirdau jo riaumojimą. Tai buvo Mažylis. Daugiau nebebijojau ir įėjau. 
Žinojau, kad jis mūsų nesužeis, - pasakojo ji. 

Šį kartą nesusilaikė Zelandonė. 

— Atpažinai liūto riaumojimą? Nuėjai tiesiai į kanjoną, kur riaumojo 
liūtas? 

— Tai buvo ne bet koks liūtas. Tai buvo Mažylis. Mano liūtas. Aš jį 
užauginau, - kalbėjo Aila, mėgindama pabrėžti, kas svarbu. Ji dirstelėjo į 
Jondalarą. Tas, nepaisant įvykių rimtumo, sėdėjo šypsodamasis. Negalėjo 
susilaikyti. 

— Aš jau girdėjau apie tą liūtą, - įsiterpė Martona. - Akivaizdu, kad 
Aila moka apsieiti ir su kitais gyvūnais, ne tik su arkliais ir vilkais. Jonda- 
laras tvirtina matęs ją raitą ant liūto, visai kaip ant arklio. Tikina, kad kiti 
irgi matė. Prašau pasakoti toliau, Aila. 

Zelandonė pagalvojo, kad dera įdėmiau įsigilinti į tos moters ryšį su 
gyvūnais. Prie upės ji matė arklius, žinojo, kad Aila atsivedė vilką, bet tuo 
metu, kai Martona vedėsi atvykėlius į namus, Zelandonė buvo pakviesta 
prie sergančio vaiko kitame namelyje. 

— Kai nusigavau iki kanjono galo, - toliau pasakojo Aila, - ant atbrai- 
los pamačiau Mažylį ir du vyrus. Pamaniau, kad abu negyvi, bet užsiropš- 
tik be pagalbos neilgai būtų tvėręs. Kažkaip nugabenau Jondalarą nuo 
atbrailos ir pririšau jį prie neštuvų. 

— O kaipgi liūtas? — paklausė Joharanas. - Paprastai urviniai liūtai 
nieko neprileidžia prie savo grobio. 

= Neprileidžia, tačiau tai buvo Mažylis. Liepiau jam eiti šalin, - Aila 
matė, kad apstulbęs vyras negali patikėti jos žodžiais. - Taip jį elgtis įpra- 
tinau, kai kartu medžiodavome. Vis tiek nemaniau, kad jis alkanas, jo 
liūtė ką tik buvo parnešusi jam elnią. Mažylis nemedžioja žmonių, aš jį 
užauginau, buvau jo motina. Žmonės buvo jo šeima. Vyrus jis užpuolė tik 
todėl, kad jie įsibrovė į jo guolį, jo teritoriją. 

— Kito vyro irgi nenorėjau ten palikti. Liūtė tikriausiai nemanė, kad 
žmonės yra jos šeima. Vietos ant neštuvų nebuvo, nebuvo ir laiko lai- 


dotuvėms. Bijojau, kad ir Jondalaras mirs, jei nepargabensiu jo į urvą. 

Atbrailos gale pastebėjau statų akmenų nuobiryną, riedulius sulaikė tik 
vienas akmuo. Nutempiau ten kūną ir paėmusi ietį - tada dar naudojau 
dideles, storas genties ietis, - išstūmiau akmenį iš kelio, kad kūną užbertų 
žvirgždas. Vis dėlto nenorėjau šitaip jo palikti, nė žinutės nepasiuntusi 
dvasių pasauliui. Nesu šamanė, bet prisiminiau, kokias apeigas atlikdavo 
Krebas, ir paprašiau didžiojo urvinio lokio dvasios palydėti kitų vyrą į 
dvasių šalį. Paskui mudvi su Yhaha pargabenome Jondalarą namo. 

Zelandonei kilo daugybė klausimų. Kas per daiktas ar žmogus tas 
Grrrubas, nes būtent šitaip jai nuskambėjo Krebo vardas? Kodėl urvinio 
lokio dvasia, o ne Didžioji Motina Žemė? Ji nesuprato pusės Ailos pasa- 
kojimo, o kita puse buvo sunku patikėti. 

— Ką gi, gerai, kad Jondalaras buvo sužeistas ne taip smarkiai, kaip tu 
manei, - pastebėjo vyresnioji gydytoja. 

Aila papurtė galvą. „Ką Zelandonė turi omeny? Jondalaras buvo prie 
mirties, dar ir dabar nesuvokiu, kaip pavyko jį išgelbėti: 

Jondalaras iš Ailos išraiškos suprato, ką ji galvoja. Buvo akivaizdu, kad 
Zelandonė padarė prielaidų, kurias reikia ištaisyti. Jis atsistojo. 

— Tau derėtų žinoti, kaip baisiai buvau sumaitotas, - tarė jis, keldamas 
tuniką ir atrišdamas vasarinių kelnių juostelę. 

Nors žmonės čia netgi karščiausiomis vasaros dienomis retai vaikš- 
čiojo visiškai nuogi, parodyti nuogo kūno niekas nesidrovėjo. Žmonės 
dažnai matydavo vienas kitą nuogus prausdamiesi. Ne į jo apnuogintą vy- 
riškumą žmonės įsmeigė akis, kai Jondalaras nusimovė kelnes, o į didžiulį 
randą šlaunies viršutinėje dalyje ir slėpsnose. 

Žaizdos sugijo gerai; Zelandonei buvo akivaizdu, kad Aila iš tikrų- 
jų susiuvo jo odos dalis. Kojos audinius ji sukabino septyniais atskirais 
mazgais: keturi ėjo išilgai giliausios žaizdos, o dar trys sutvirtino išplėštus 
raumenis. Niekas niekada jos to nemokė; tačiau tik šį vienintelį būdą jai 
pavyko sugalvoti, kad suglaustų žiojinčius plyšius. 

Niekaip nepasakytum, kad Jondalaras buvo taip smarkiai sužeistas. Jis 
nešlubčiojo, nesaugojo tos kojos ir, išskyrus pačius randus, raumenų au- 
dinys apačioje atrodė visiškai normaliai. Ant jo kūno buvo kitų randų ir 
žymių aplink dešinįjį petį bei krūtinę nuo įbrėžimų ir gilių liūto paliktų 
žaizdų bei dar vienas keistas randas ties šonkauliais. Buvo akivaizdu, kad 


ilgoje kelionėje jis visko patyrė, 

Visi suprato, kaip baisiai Jondalaras buvo sužeistas ir kodėl juo tuč- 
tuojau reikėjo pasirūpinti, bet tik viena Zelandonė suvokė, kaip arti mir- 
ties jis buvo. Ji išraudo pagalvojusi, kad visiškai neįvertino Ailos kaip gy- 
dytojos gebėjimų ir sutriko prisiminusi savo nederamą pastabą. 

— Atsiprašau, Aila. Nenutuokiau, kad tu tokia patyrusi. Manau, de- 
vintajam Zelandonijos urvui pasisekė, kad Jondalarą aptiko tokia paty- 
rusi gydytoja, - pasakė ji ir pastebėjo, kaip Jondalaras rengdamasis nusi- 
šypsojo, o Aila su palengvėjimu atsiduso. 

Zelandonė dar ryžtingiau apsisprendė kuo daugiau sužinoti apie 
nepažįstamąją. Ryšys su gyvūnais turi ką nors reikšti, o šitokia patyrusi 
gydytoja turi patekti zelandonių valdžion ir įtakon. Nestebima ir nepri- 
žiūrima tokia atvykėlė gali įnešti sumaišties į ramų jos žmonių gyvenimą. 
Tačiau ją parsivedė Jondalaras, todėl donija neskubės. Pirmiausia reikia 
daug sužinoti apie šią moterį. 

— Regis, turiu padėkoti už tai, kad grįžo bent vienas mano sūnus, 
Aila, - tarė Martona. - Džiaugiuosi juo ir esu tau dėkinga. 

— Jei ir Tonolanas būtų grįžęs, tada tai tikrai būtų džiaugsmo. Tačiau 
jam išeinant Martona žinojo, kad jis nebegrįš, - pasakė Vilomaras ir žiū- 
rėdamas į savo židinio moterį pridūrė: - Nenorėjau tavimi tikėti, tačiau 
turėjau suprasti. Tonolanas norėjo pamatyti viską, nueiti visur. Vien dėl 
to jis būtų nuolat keliavęs. Net vaikystėje jis buvo pernelyg smalsus. 

Pastaba priminė Jondalarui jo gilų rūpestį, kuris seniai nedavė ramy- 
bės. Galbūt dabar buvo tinkamas laikas. 

— Zelandone, privalau paklausti: ar įmanoma, kad jo dvasia pati susi- 
ras kelią į dvasių pasaulį? - įprasta Jondalaro nerimo raukšlė buvo tokia 
pati kaip Joharano. — Mirus moteriai, su kuria jis buvo susijungęs, To- 
nolanas buvo kaip nesavas, o į dvasių pasaulį jis iškeliavo be tinkamos 
pagalbos. Jo kaulai tebeguli po akmenų krūva Rytų stepėse. Mano brolis 
nebuvo deramai palaidotas. Kas, jei jo dvasia pasiklydo, klajoja kitame 
pasaulyje ir nėra, kas parodytų jai kelią? 

Storulė susiraukė. Klausimas rimtas. Jį derėjo spręsti jautriai, ypač ge- 
dinčios Tonolano šeimos akivaizdoje. 

— Ar neminėjai kažkokių apeigų, kurias paskubomis atlikai, Aila? Pa- 
pasakok daugiau. 

— Nėra daug ką pasakoti, - atsiliepė moteris. - Tokias apeigas Krebas 
visada atlikdavo mirus žmogui ir jo dvasiai paliekant šį pasaulį. Buvau 
labiau susirūpinusi gyvuoju, bet norėjau kaip nors padėti rasti kelią ir 
žuvusiajam. 

— Vėliau ji nusivedė mane į tą vietą, - pridūrė Jondalaras, - ir davė tru- 
putį raudonosios ochros miltelių, kad pabarstyčiau ant brolio kapo akme- 
nų. Kai paskutinį kartą išėjome iš slėnio, užsukome į kanjoną, kuriame 
mudu su Tonolanu buvome užpulti. Radau labai ypatingą akmenį, kuris 
gulėjo ant Tonolaną užvertusios akmenų krūvos. Parnešiau jį. Vyliausi, gal 
padės surasti jo dvasią, jei ji tebeklajoja. Jis kuprinėje, tuojau atnešiu. 

Jondalaras atsistojo, nuėjo prie kuprinės ir greitai grįžo su paprastu 
odiniu kapšeliu, pritvirtintu prie virvelės atkarpos taip, kad galėtum ne- 
šioti aplink kaklą, nors nedaug buvo matyti tokio naudojimo požymių. 
Jondalaras jį atrišo ir į delną iškratė du gumulėlius. Vienas buvo nedidelis 
raudonosios ochros gabalėlis. Kitas akmenėlis iš pirmo žvilgsnio atrodė 
kaip mažas aštriabriaunis paprastos pilkos uolienos gabalėlis, forma pri- 
menantis suplotą piramidę. Tik Jondalarui jį pakėlus ir parodžius apačią, 
žmonės pradėjo aikčioti iš nuostabos ir susižavėjimo. Tas kraštas buvo 
išvagotas siaurais melsvais opalo ruožais, mirguliuojančiais liepsningais 
raudonais atšvaitais. 

— Stovėjau ten, galvojau apie Tonolaną. Akmenukas nusirito žvirgždo 
šlaitu ir nusileido man prie kojų, - paaiškino Jondalaras. - Aila pasakė, 
kad turėčiau įsidėti jį į savo amuletą — šitą kapšelį - ir parnešti namo. 
Nežinau, ką tai reiškia, tačiau atrodė ir dabar atrodo, kad su tuo tarsi kaž- 
kaip susijusi Tonolano dvasia. 

Jis ištiesė akmenėlį Zelandonei. Niekas kitas nenorėjo jo liesti, o Joha- 
ranas, pastebėjo Aila, iš tikrųjų sudrebėjo. Zelandonė rūpestingai apžiū- 
rėjo akmenį, patylėjo galvodama, ką pasakyti. 

— Manau, neklysti, Jondalarai, - pasakė ji. - Jis susijęs su Tonolano 
dvasia. Nesu tikra, ką tai reiškia. Reiktų ilgiau patyrinėti ir paprašyti 
Motinos vedimo. Pasielgei išmintingai, kad parnešei jį man, - ji kurį laiką 
patylėjo, paskui pridūrė: - Tonolanas turėjo nuotykių ieškotojo dvasią. 
Galbūt šitas pasaulis buvo jam per ankštas? Galbūt jis tebekeliauja kita- 


me ne dėl to, kad pasiklydo, o dėl to, kad dar nėra pasiruošęs ten rasti 

savo vietą? Kaip toli į rytus buvote nukeliavę, kai jo gyvenimas šiame pa- 
saulyje baigėsi ? 

— Už Vidinės jūros, prie Didžiosios upės galo. Tos, kuri prasideda ki- 
toje aukštikalnių ledyno pusėje. 

— "Tos, kuri vadinama Didžiąja Motina Upe? 

— Taip. 

Zelandonė parylėjo. Galiausiai prabilo: 

— Jondalarai, gali būti, kad Tonolano ieškojimai bus patenkinti tiktai 
kitame, dvasių, pasaulyje. Galbūt Doni pajuto, kad atėjo laikas jį pasi- 
kviesti ir leisti tau grįžti namo. To, ką padarė Aila, gali pakakti, tačiau 
nevisiškai supratau, ką ji padarė arba kodėl taip darė. Turėsiu užduoti 
keletą klausimų. 

Ji pažvelgė į aukštą dailų vyrą, kurį kadaise mylėjo ir savotiškai tebe- 
myli, bei jauną greta jo sėdinčią moterį, kuriai per tokį trumpą laiką pa- 
vyko daugiau nei kartą ją apstulbinti. 

— Pirmiausia, kas tas „Grrrubas“, kodėl urzgi ir kodėl kreipeisi ne į 
Didžiąją Motiną Žemę, o į urvinio lokio dvasią? 

Aila suprato, kur link veda zelandonės klausimai. Kadangi jie buvo 
tiesmuki, ji jautėsi kone įsipareigojusi atsakyti. Aila jau žinojo, kas yra me- 
las, ir kad kai kurie žmonės gali sakyti dalykus, kurie nėra tiesa. Ji negalėjo 
to daryti. Daugių daugiausia gebėjo susilaikyti ko nors nepaminėjusi, o tai 
buvo ypač sudėtinga, kai užduodamas tiesus klausimas. Aila nudelbė akis į 
savo plaštakas. Ant jų buvo matyti juodos suodžių žymės nuo laužo. 

Ji buvo tikra, jog galiausiai viskas išaiškės, tik vylėsi pirmiausia kiek pa- 
gyventi su Jondalaro žmonėmis, kad kai kuriuos iš jų pažintų. O gal kaip tik 
taip bus geriau? Jeigu-teks išeiti, būtų geriau prie nė vieno jų neprisirišti. 

O kaip Jondalaras? Jį ji myli. Kas, jei reikės išeiti be jo? Jos viduje auga 
jo vaikas. Ne tiesiog jo židinio sūnus, ne tik jo dvasios vaikas. Jo vaikas. 
Koks skirtumas, kuo įsitikinę visi kiti? Aila buvo tikra, ji žinojo, kad tas 
vaikas tik Jondalaro ir jos. Jis pradėjo gyvybę jos viduje, kai jie dalijosi 
malonumais - malonumo dovana, kurią savo vaikams padovanojo Di- 
džioji Motina Žemė. 

Aila bijojo pažvelgti į jį, bijojo pakelti akis baimindamasi to, ką gali 
pamatyti. Staiga ji pakėlė galvą ir pažvelgė tiesiai į Jondalarą. Privalėjo 


žinoti. 


Jondalaras nusišypsojo ir nepastebimai linktelėjo. Tada suėmė jos 
plaštaką, spustelėjo ir nebepaleido. Aila vos galėjo tuo patikėti. Viskas 
gerai! Jis supranta ir perduoda jai, kad viskas gerai. Galima pasakoti apie 
gentį ką tik nori. Jondalaras jos nepaliks, jis ją myli. Aila atsakė šypsena, 
savo dailiąja, plačia, meilės kupina šypsena. 

Jondalaras taip pat suprato, kur veda zelandonės klausimai. Didelei 
paties nuostabai, jam tai nė kiek nerūpėjo. Vienu metu jis taip išgyveno 
dėl to, ką jo šeima ir žmonės manys apie šią moterį ir ką jie gali pagalvoti 
apie jį, parsivedusį ją namo, kad buvo linkęs jos atsisakyti ir vos neprara- 
do. Dabar tai nebebuvo svarbu. Kad ir kaip jis mylėjo savo šeimą, kad ir 
kaip džiaugėsi ją matydamas, jeigu zelandoniečiai kartu su juo nepriims 
ir Ailos, jis išeis. Jis myli Ailą. Dviese jie gali daug ką pasiūlyti. Jau keletas 
urvų prašė jų likti ir gyventi kartu, įskaitant Dalanaro Lanzadoniją. Jon- 
dalaras buvo tikras, kad gebės rasti namus kur nors kitur. 

Donija suprato, kad tarp Ailos ir Jondalaro kažkas įvyko, buvo per- 
duotas kažkoks pritarimas ar patvirtinimas. Moteris netvėrė smalsumu, 
tačiau puikiai žinojo, kad stebėjimas ir kantrybė neretai pateisina lūkes- 
čius geriau nei klausimai. 

Aila atsisuko į Zelandonę ir prakalbo: 

— Krebas buvo Bruno genties šamanas, tai yra tas, kuris pažinojo dva- 
sių pasaulį. Bet jis buvo daugiau nei paprastas šamanas. Jis buvo pana- 
šus į tave, Zelandone. Krebas buvo pirmasis visų genčių šamanas. Tačiau 
man... Krebas buvo mano židinio vyras, nors gimiau ne gentyje, o mo- 
teris, kuri gyveno kartu, buvo jo sesuo, ne pora. Krebas niekada nebuvo 

— Kas yra toji „gentis“? - paklausė Zelandonė. Ji pastebėjo, kad kal- 
bant apie gentį Ailos akcentas sustiprėja. 

— Gentis yra... aš... Mane įdukrino gentis. Paėmė mane, kai buvau... 
vieniša. Krebas su Iza manimi pasirūpino ir užaugino. Iza buvo motina, 
vienintelė motina, kurią aš prisimenu. Ji buvo gydytoja, toje srityje taip 
pat pirmoji. Ji buvo labiausiai gerbiama iš visų gydytojų, taip pat kaip ir 
jos motina bei senelė ir visos kitos nenutrūkstamos linijos moterys iki pat 
genties pradžios. 

— Ar ten įgijai gydymo įgūdžių? - pasitikslino Zelandonė, palinkda- 
ma pirmyn. 

— Taip. Iza mane mokė, nors nebuvau jos tikra duktė ir neturėjau pri- 
siminimų, kaip Uba. Uba buvo mano sesuo. Ne tos pačios motinos, bet 
vis tiek sesuo. 

— O kas nutiko tavo tikrajai motinai, tavo šeimai, žmonėms, kuriems 
tu gimei? — norėjo žinoti Zelandonė. Visiems buvo smalsu, visi klausėsi 
pakerėti, tačiau leido klausinėti tik jai. 

Aila atsilošė ir pakėlė galvą, tarsi mėgindama rasti atsakymą. Paskui 
pažvelgė į storulę, kuri taip įdėmiai į ją žiūrėjo. 

— Nežinau. Neprisimenu, buvau maža. Iza spėjo, kad skaičiavau penk- 
tus metus. Tiesa, jie neturi zelandoniškų skaičiavimo žodžių. Gentis įvar- 
dija metus nuo pradžios pagal kūdikio gyvenimą. Pirmieji yra gimimo, 
paskui - žindymo metai, nujunkymo metai ir taip toliau. Aš tą patį pasa- 
kiau skaičiavimo žodžiu, - bandė paaiškinti Aila, paskui nutilo. Negalėjo 
nusakyti visko, papasakoti viso savo gyvenimo gentyje. Bus geriau, jei pa- 
prasčiausiai atsakinės į klausimus. 

— Ar ką nors prisimeni apie savo žmones? - mygo Zelandonė. 

— Žinau tik tai, ką man papasakojo Iza. Žemės drebėjimas sunaikino 
jų urvą, ir Bruno gentis ieškojo naujo. Tada Iza ir rado mane prie upės, 
gulinčią be sąmonės. Gentis jau kurį laiką klaidžiojo be namų, bet Brunas 
leido jai mane pasiimti. Iza galvojo, kad mane užpuolė urvinis liūtas, nes 
ant mano kojos buvo nagų žymės, taip plačiai išdėstytos, kaip urvinio 
liūto letenos ir... jos šlapiavo, buvo apnuodytos, pagedusios, - bandė rasti 
tinkamą žodį Aila. 

— Taip, suprantu, - pasakė donija. - Pūliuoja, genda, netgi pradeda 
pūti. Tai būdinga kačių letenų paliktoms žaizdoms. 

— Tebenešioju tuos randus. Šitaip Krebas ir sužinojo, kad mano to- 
temas — urvinis liūtas, nors paprastai tai vyrų totemas. Kartais vis dar 
sapnuoju, kad lindžiu ankštoje, tamsioje vietoje ir regiu artėjant didžiulę 
katės leteną, - pasakojo Aila. 

- Tai reikšmingas sapnas. Ar dar ką nors sapnavai? Turiu omeny, apie 
aną savo gyvenimo tarpsnį? 

— Vieną dar labiau bauginantį sapną, bet labai sunku papasakoti. Nie- 
kada jo gerai neatsimenu. Tai labiau jausmas, pojūtis, lyg drebėtų žemė, — 
jaunoji moteris suvirpėjo. - Nemėgstu žemės drebėjimų! 

Zelandonė išmanančiai linktelėjo. 

— O dar? 

— Ne... Taip, tačiau tik vieną kartą, kai Jondalaras dar sveiko ir mokė 
mane kalbėti. 

Zelandonei dingtelėjo, jog tai keistas būdas pasakyti, kad ji nemokėjo 
kalbėti, ir dirstelėjo į Martoną, ar toji taip pat pastebėjo keistą ištarą. 

— Šį tą supratau, - kalbėjo Aila. - Išmokau daug žodžių, bet buvo sun- 
ku juos jungti. Tada ir susapnavau savo tikrąją motiną. Mačiau jos veidą, 
ji man kalbėjo. Po to mokytis tapo lengviau. 

— Ach... Tai labai svarbus sapnas, - pastebėjo ta, kuri tarnauja. - Vi- 
sada svarbu, kai sapne pasirodo motina, kad ir kokiu pavidalu, bet labai 
reikšminga, kai ji pasirodo tavo tikrosios motinos, kalbančios iš kito pa- 
saulio, pavidalu. 

Jondalaras prisiminė sapną apie Motiną, kai tebegyveno Ailos slėnyje. 
Labai keistą sapną. „Iurėčiau kada nors papasakoti jį Zelandonei“, - pa- 
galvojo jis. 

— Jei sapnavai motiną, kodėl nesikreipei į ją pagalbos, kad padėtų To- 
nolanui rasti kelią į kitą pasaulį? Nesuprantu, kodėl kvietei urvinio lokio 
dvasią, o ne Didžiąją Motiną Žemę? 

— Nežinojau apie Didžiąją Motiną Žemę, kol Jondalaras man papasa- 
kojo. Sužinojau vėliau, kai išmokau kalbos. 

— Nežinojai apie Doni, apie Didžiąją Motiną Žemę? - apstulbusi pa- 

Niekas Zelandonijoje nebuvo girdėjęs apie žmogų, kuris kokia nors 
forma ar vardu nepripažintų Didžiosios Motinos. Visi buvo suglumę. 

— Gentis garbina Ursus, didįjį urvinį lokį, - paaiškino Aila. - Štai ko- 
dėl prašiau jo pagalbos lydėti mirusio žmogaus dvasią, nors jis ir nepri- 
klausė genčiai - tada net nežinojau, kuo jis vardu. Prašiau ir urvinio liūto 
dvasios pagalbos, nes jis - mano totemas. 

— Na, jei Motinos nežinojai, tada tomis aplinkybėmis padarei, ką ga- 
lėjai. Esu tikra, tai padėjo, - pasakė Zelandonė, tačiau buvo susirūpinusi 
labiau, nei parodė. Kaip gali jos vaikai nepažinoti Motinos? 

— Aš taip pat turiu totemą, - pasakė Vilomaras. - Manasis yra kilnu- 
sis erelis, — vyras atsisėdo tiesiau. - Motina pasakojo, kad visai mažiuką 
erelis pastvėrė mane ir norėjo nusinešti, bet ji sugriebė mane ir laikė. Vis 
dar matyti randai. Zelandonė sakė, kad kilniojo erelio dvasia pripažino 
mane kaip saviškį. Nedaugelis zelandoniečių turi asmeninius totemus, o 
jei jį turi, manoma, kad tau sekasi. 

— Na, tau pakankamai pasisekė, kad ištrūkai iš erelio nagų, - pastebė- 
jo Joharanas. 

— Spėju, man taip pat pakankamai pasisekė, kad pasprukau nuo ur- 
vinio liūto, kuris mane pažymėjo, - tarė Aila. - Pasisekė ir Jondalarui. 
Manau, jo totemas taip pat urvinis liūtas. Kaip manai, Zelandone? 

Vos išmokusi kalbėti Aila pasakė Jondalarui, kad urvinio liūto dvasia 
jį pasirinko, tačiau jis visada vengė šitos temos. Atrodė, kas asmeniniai 
totemai jo žmonėms nėra tokie svarbūs kaip genčiai. Vis dėlto Ailai tai 
buvo svarbu, ir ji nenorėjo rizikuoti. 

Gentyje buvo tikima, jog vyro totemas turi būti stipresnis už moters, 
kad ji susilauktų vaikų. Štai kodėl jos stiprus vyriškas totemas taip liūdi- 
no Izą. Nepaisant galingo totemo, Aila vis dėlto pagimdė sūnų, tačiau 
sunkiai jo laukėsi, sudėtingai gimdė ir, niekas nė neabejojo, kad taip ir 
bus, paskui turėjo sunkumų. Visi buvo įsitikinę, kad vaikeliui nesiseks — 
juo labiau kad motina neturi poros ir joks vyras jo tinkamai neišauklės. 
Sunkumai ir nesėkmės buvo siejami su Ailos vyrišku totemu. Dabar ji 
vėl laukėsi ir nenorėjo, kad Jondalaro pradėtam kūdikiui arba jai kiltų 
sunkumų. Nors Aila daug sužinojo apie Motiną, nepamiršo genties mo- 


kymų. Jei Jondalaro totemas, kaip ir jos, yra urvinis liūtas, tada, Aila ne- 

abejojo, jis yra pakankamai stiprus, kad kūdikis gimtų sveikas ir gyventų 
normalų gyvenimą. 

Kažkas Ailos balso tone prikaustė Zelandonės dėmesį. Ji atidžiai 
pažvelgė į jaunąją moterį. Ji nori, kad Jondalaras totemas būtų urvinis 
liūtas, suprato moteris, tai jai labai svarbu. Totemų dvasios turėjo turė- 
ti didesnę reikšmę ją užauginusiems genties žmonėms. Tikriausiai tiesa, 
kad Jondalaro totemas - urvinis liūtas, ir niekam nepakenks, jei žmonės 
manys, kad jam sekasi. Juk jis vis dėlto grįžo! 

— Manau, tu teisi, Aila, - pasakė donija. - Jondalaras gali teigti, kad jo 
totemas yra urvinis liūtas, ir tvirtinti, kad jam sekasi. Jam labai pasisekė, 
kad buvai ten, kai jam tavęs reikėjo. 

— Juk sakiau tau, Jondalarai! - regis, su palengvėjimu pasakė Aila. 

„Kodėl ji ar ta jos gentis tiek svarbos skiria urvinio liūto dvasiai? Arba 
urvinio lokio? - svarstė Zelandonė. - Visos dvasios yra svarbios: gyvū- 
nų, net augalų arba vabzdžių, Didžioji Motina jas visas pagimdė. Kas tie 
žmonės? Ta gentis?“ 

— Sakei, kad gyvenai viena slėnyje, tiesa? Kur pasidėjo gentis, kuri tave 
užaugino, Aila? - paklausė donija. 

— Taip, ir aš norėčiau žinoti. Argi Jondalaras nepristatė tavęs kaip Ai- 
los iš mamutojų? - pridūrė Joharanas. 

— Sakei, kad nepažinojai Motinos, tačiau mus pasveikinai Didžiosios 
Motinos Žemės vardu. Tai vienas vardų, kuriais mes kreipiamės į Doni, — 
įsiterpė Folara. 

Aila dirsčiojo nuo vieno į kitą, galiausiai kiek sutrikusi pažvelgė į Jon- 
dalarą. Jo veide buvo matyti šelmiška šypsenėlė. Regis, vyras mėgavosi, 
jog atviri Ailos atsakymai visus glumina. Jis vėl suspaudė jai plaštaką, bet 
nieko nepasakė. Jondalarui buvo įdomu, kaip ji atsakys. Aila aprimo. 

— Mano gentis gyveno pietiniame sausumos liežuvio, gana toli išsiki- 
šusio į Berano jūrą, gale. Prieš pat mirtį Iza pasakė, kad turėčiau ieškoti 
savo žmonių. Užsiminė, kad jie gyvena šiauriau, žemyne. Galiausiai tikrai 
pradėjusi jų ieškoti, nieko nesutikau. Vasara buvo gerokai įpusėjusi, kai 
radau jaukų slėnį. Išsigandau, kad šaltasis metų laikas užgrius mane ne- 
pasiruošusią. Slėnis buvo puiki vieta: užuovėja, nedidelė upė, daugybė 


augalų ir gyvūnų, netgi nedidelis urvas. Nusprendžiau pasilikti žiemai, 

o užsibuvau trejus metus. Draugiją palaikė tik Yhaha ir Mažylis. Tikriau- 
siai laukiau Jondalaro, - baigė ji ir nusišypsojo vyrui. 

— Radau jį vėlyvą pavasarį. Vasara jau buvo besibaigianti, kai Jondala- 
ras pakankamai pasveiko, kad galėtų keliauti. Nusprendėme leistis į ne- 
didelę kelionę, patyrinėti apylinkes. Kasnakt rengėme stovyklą vis kitoje 
vietoje, nukeliavome nuo slėnio toliau, nei aš buvau kada nuklydusi. Tada 
ir sutikome Liūto stovyklos vadą Talutą. Jis pakvietė mus pasisvečiuoti. 
Gyvenome su jais iki kitos vasaros, per tą laiką jie mane įdukrino. Mamu- 
tojai norėjo, kad Jondalaras irgi liktų bei taptų vienu iš jų, tačiau netgi 
tada jis jau ruošėsi grįžti namo. 

— Na, aš tuo džiaugiuosi, - pastebėjo Martona. 

— Atrodo, tau labai sekasi — tiek žmonių nori tave įvaikinti, - pasakė 
Zelandonė. 

Ji negalėjo nesistebėti keistu Ailos pasakojimu. Ne ji viena šitaip 
svarstė. Visa istorija atrodė kažkokia pramanyta. Klausimų vis dar buvo 
daugiau nei atsakymų. 

— Pirma, esu tikra, jog tai Nezės sumanymas. Ji - Taluto pora. Manau, 
ji įkalbėjo savo vyrą, nes aš padėjau Raidagui, kuris smarkiai... sirgo. Rai- 
dago buvo labai silpna... - Aila nusiminė, kad nežino tinkamo žodžio. 
Jondalaras jos taip ir neišmokė. Jis galėjo pateikti tikslius įvairiausių rūšių 
titnago pavadinimus bei specifinius jo apdirbimo proceso terminus, ta- 
čiau vaistai ir gydymo metodai į įprastą jo žodyną nebuvo įtraukti. Aila 
atsisuko į Jondalarą ir prabilo mamutojiškai: - Kaip jūs vadinate lapių 
pirštinaites? Tuos augalus, kuriuos visada rinkdavau Raidagui? 

Jondalaras atsakė, bet, Ailai dar nespėjus pakartoti ir paaiškinti, Ze- 
landonė viską suvokė. Vos išgirdusi Jondalarą tariant žodį, suprato ne tik 
apie kokį augalą kalbama, bet ir kam jis buvo vartojamas. Ji puikiai suvo- 
kė, kad Ailos minimo žmogaus vidinis silpnumas susijęs su organu, kuris 
pumpuoja kraują, tai yra širdimi. Jį buvo galima gydyti tinkamo stipru- 
mo rusmenėse esančių medžiagų ištrauka. Taip pat Zelandonė numanė, 
kad visi būtų norėję įvaikinti patyrusią gydytoją, kuri žino, kaip tinkamai 
vartoti tokius augalus, kaip, pavyzdžiui, rusmenės, kurie ir labai veiks- 
mingi, ir galimai pavojingi. O jei tas žmogus dar turi valdžią, kaip kad 


vado pora, Zelandonė galėjo suprasti, kodėl Aila galėjo taip greitai būti 

įdukrinta. Išklausiusi Ailos pasakojimo iš esmės apie tai, ką pati atspėjo, ji 
padarė dar vieną prielaidą. 

— Tas žmogus, Raidagas, jis buvo vaikas? - pasitikslino ji, kad patvir- 
tintų galutinį savo spėjimą. 

— Taip, - atsakė Aila ir pajuto užliejant liūdesį. 

Zelandonei dingojosi, kad suprato viską apie Ailą ir mamutojus, ta- 
čiau genties paslaptis vis dar glumino. Ji pabandė prie jos išsiaiškinimo 
priartėti kitaip. 

— Žinau, kad esi labai patyrusi gydytoja, Aila, tačiau dažnai gerai iš- 
manantieji gydymą turi kokį nors ženklą, kad žmonės juos atpažintų. 
Kaip šitas, - pasakė ji ir palietė tatuiruotę ant savo kaktos, virš kairiojo 
antakio. - Nematau jokio tavo ženklo. 

Aila atidžiai pažvelgė į tatuiruotę. Tai buvo stačiakampis, padalytas 
į šešis mažesnius stačiakampius, beveik kvadratus, dviem eilėmis po tris, 
su keturiais brūkšneliais viršuje, kuriuos sujungus gautum trečią stačia- 
kampių eilę. Stačiakampiai buvo nubrėžti tamsiu kontūru, trys ploteliai 
nudažyti raudona spalva, o vienas - geltonai. 

Nors Zelandonės ženklas buvo unikalus, keletas kitų žmonių taip pat 
turėjo vienokias ar kitokias ištatuiruotas žymes, įskaitant Martoną, Joha- 
raną ir Vilomarą. Aila nežinojo, ar jų ženklai ką nors reiškia, bet Zelan- 
donei paaiškinus savo tatuiruotės reikšmę, Aila įtarė, jog ir kiti ženklai 
nėra beprasmiai. 

— Mamuta turėjo ženklą ant skruosto, - pasakė Aila, liesdama savo 
skruostą. - Visi mamutos turėjo. Kai kurie turėjo ir kitų ženklų. Man irgi 
būtų toks suteiktas, jei būčiau pasilikusi. Mamuta pradėjo mane mokyti, 
tačiau prieš išeidama dar nemokėjau visko, todėl nebuvau ir paženklinta. 

— Argi nesakei, kad tave įdukrino moteris, kuri buvo vado pora? 

— Nezė ketino mane įdukrinti, tačiau per apeigas Mamuta pasakė 
„mamuto“, o ne „liūto“ židinys. Mane įdukrino jisai. 

— Mamuta yra tas, kuris tarnauja Motinai? - pasitikslino Zelandonė 
galvodama: „Vadinasi, ji buvo mokoma būti ta, kuri tarnauja: 

— "Taip, kaip ir tu. Mamuto židinys skirtas tiems, kurie tarnauja Moti- 
nai. Žmonės paprastai pasirenka mamuto židinį arba pajunta, jog yra pa- 


šaukti. Mamuta pasakė, kad aš prie tokio židinio gimiau, — Aila švelniai 

išraudo ir nukreipė akis. Ji sutriko, nes kalbėjo apie tai, kas buvo jai pa- 
dovanota, ko ji nenusipelnė. Tai privertė ją pagalvoti apie Izą, kuri taip 
rūpestingai stengėsi išmokyti Ailą būti gera genties moterimi. 

— Tavasis Mamuta buvo išmintingas, - tarė Zelandonė. - Tačiau mi- 
nėjai, kad gydyti išmokai iš moters, iš tų žmonių, kurie tave užaugino, 
genties. Ar jie niekaip neženklina savo gydytojų, kad suteiktų jiems sta- 
tusą ir pripažinimą? 

— Kai buvau pripažinta kaip genties gydytoja, man buvo duotas ypa- 
tingas ženklas — tam tikras juodas akmuo, skirtas nešioti amulete, — at- 
sakė Aila. - Gentis neturi nieko panašaus į tatuiruotes. Jie neženklina 
gydytojų, tiktai deda totemo ženklą, kai berniukas tampa vyru. 

— Kaip žmonės atpažįsta gydytojus, kai reikia kviesti juos į pagalbą? 

Apie tai anksčiau Aila nebuvo pagalvojusi. Ji nutilo ir svarstė, ką at- 
sakyti. 

— Gydytojai nereikia ženklo. Žmonės žino. Gydytoja savaime turi sta- 
tusą. Jos padėtis visada pripažįstama. Iza buvo aukščiausio rango moteris 
gentyje, net aukščiau už Bruno moterį. 

Zelandonė papurtė galvą. Aila akivaizdžiai manė, kad kažką paaiški- 
no, tačiau moteris nieko nesuprato. 

— Neabejoju, kad taip, tačiau iš kur žmonės žino? 

— Iš jos padėties, - pakartojo Aila, o paskui pabandė paaiškinti pla- 
čiau: — Iš vietos, kurią ji užima voroje kur nors visiems einant, kur stovi 
valgant, ženklų, kuriuos naudoja... kalbėdama, signalų, kurie pasitelkia- 
mi į ją kreipiantis. 

- Šitaip keblu? Šitoks apsunkinantis padėties ir ženklų naudojimas? — 
pasitikslino Zelandonė. 

- Jiems nesunku, šitaip genties žmonės kalba. Ženklais. Jie nevartoja 
žodžių, kaip mes, - pasakė Atila. 

— Nesuprantu. Kodėl? - susidomėjo Martona. 

— Nesugeba. Jie negali ištarti visų garsų. Gali kelis, bet ne visus. Jie 
kalba rankomis ir kūnais, - mėgino paaiškinti Aila. 

Jondalaras matė, kaip jo motina ir giminaičiai vis labiau painiojasi, o 
Aila pamažu nusivilia. Jis nusprendė, jog atėjo metas užbaigti šitą painia- 
vą. 

— Ailą užaugino plokščiagalviai, mama, - pasakė jis. 

Visi apstulbę nutilo. 

- Plokščiagalviai! Plokščiagalviai yra gyvuliai! - pareiškė Joharanas. 

— Ne, tikrai ne, - užginčijo Jondalaras. 

— Žinoma, kad taip, - įsiterpė Folara. - Jie nemoka kalbėti! 

- Jie kalba, tik ne taip kaip mes, - atsakė Jondalaras. — Aš netgi tru- 
putį pramokau jų kalbos, tačiau Aila, žinoma, moka ją kur kas geriau. Kai 
sakė, kad mokiau ją kalbėti, būtent tai ji ir turėjo omeny, - jis dirstelėjo 
į Zelandonę, nes buvo pastebėjęs jos ankstesnę išraišką. - Kad ir kokią 
kalbą mokėjo vaikystėje, Aila pamiršo, kaip kalbėti. Ji mokėjo bendrauti 
tik genties būdu. Gentis yra plokščiagalviai. Plokščiagalviai vadina save 
gentimi. 

— Argi jie gali kaip nors save vadinti, jei kalba rankomis? - nesuprato 
Forala. 

— Jie vartoja nedaug žodžių, - pakartojo Aila, - negali visko pasakyti. 
Jie netgi negirdi visų mūsų tariamų garsų. Supranta, jei girdi nuo mažu- 
mės, tačiau jie nepratę klausytis kalbėjimo, - Aila pagalvojo apie Raidagą. 
Berniukas suprato viską, kas sakoma, nors negalėjo to pasakyti. 

— Na, nenumaniau, kad jie kaip nors save vadina, - pastebėjo Marto- 
na, o paskui prisiminė dar šį tą. - Kaip judu su Aila bendravote, Jonda- 
larai ? 

— Iš pradžių nebendravome, - atsakė jis. - Pradžioje, žinoma, ir nerei- 
kėjo. Aila žinojo, ką daryti. Buvau sužeistas, ir ji manimi rūpinosi. 

— Tvirtini, Jondalarai, kad iš plokščiagalvių ji išmoko gydyti urvinio 
liūto paliktas žaizdas? - pasiteiravo Zelandonė. 

Atsakė Aila. 

— Jau sakiau: Iza kilusi iš labiausiai gerbiamos genties gydytojų gimi- 
nės. Ji mane išmokė. 

— Man visomis tomis šnekomis apie protingus plokščiagalvius labai 
sunku patikėti, - prisipažino Zelandonė. 

— Man tai ne, - įsiterpė Vilomaras. 

Visi atsisuko į mainų meistrą. 

— Visai nemanau, kad jie gyvuliai. Jau seniai. Pernelyg daug mačiau 


kelionėse. 


11 


JEAN M. AUEL 


— Tai kodėl anksčiau nieko nepasakojai? - nustebo Joharanas. 

— Nebuvo reikalo, - pasiteisino Vilomaras. - Niekada niekas neklau- 
sė, o aš daug apie tai negalvojau. 

— Kas privertė tave persigalvoti, Vilomarai? - paklausė Zelandonė. 
Visiškai naujas požiūris! Ji ketino apsvarstyti šitą stulbinamą idėją, kurią 
išsakė Jondalaras ir svetimšalė. 

— Leisk pagalvoti. Ar jie tikrai gyvuliai, pirmą kartą suabejojau jau se- 
niai, - pradėjo Vilomaras. - Buvau į pietvakarius nuo čia, keliavau vienas. 
Oras greitai keitėsi, gnybo šaltukas, ir aš skubėjau namo. Ėjau kone iki 
tamsos ir stovyklą įsirengiau prie nedidelio upelio. Kirsti jį ketinau ryte. 
Prabudęs apsižiūrėjau, kad apsistojau visai netoli plokščiagalvių būrelio. 
Tikrai išsigandau — patys žinot, ko buvau prisiklausęs, — todėl atidžiai 
juos stebėjau, kad būčiau pasiruošęs, jei jie staiga sugalvotų mane pulti. 

— Ką jie darė? - neištvėrė Joharanas. 

— Nieko, tik išardė stovyklą, kaip būtų padarę bet kurie kiti žmonės, - 
pasakojo Vilomaras. - Žinoma, jie mane matė, tačiau buvau vienas, todėl 
jiems nekėliau jokios grėsmės. Neatrodė, kad jie labai skubėtų. Plokščia- 
galviai užsivirino vandens ir išsivirė kažkokio karšto gėrimo, suvyniojo 
savo palapines - kitokias nei mūsų, žemesnes, sunkiau pastebimas, užsi- 
vertė jas sau ant nugarų ir spėriai nužingsniavo. 

— Gali pasakyt, ar ten buvo moterų? - pasiteiravo Aila. 

— Buvo gana šalta, jie visi buvo apsimuturiavę. Jie vilki drabužius. Va- 
sarą tų žmonių beveik nematyti, o ir žiemą juos retai sutinkame. Kai šal- 
ta, nei mes, nei jie nelinkę daug ar gana toli keliauti. 

— Neklysti, jie tikrai nemėgsta eiti toliau nuo namų, kai šalta arba 
sninga, — patvirtino Aila. 

— Dauguma buvo barzdoti. Nežinau, ar jie visi turi barzdas, - pasakė 
Vilomaras. 

- Jauni vyrai bebarzdžiai. Gal pastebėjai, ar kurie nešė ant nugaros 
krepšius? 

— Nemanau, - atsakė jis. 

- Genties moterys nemedžioja, bet, jei vyrai leidžiasi į ilgą kelionę, 


moterys dažnai eina kartu, kad išdžiovintų mėsą ir ją parneštų, todėl ti- 


1 78 


UOLŲ PRIEGLOBSTIS 


kriausiai tai buvo trumpas medžioklės žygis, į kurį ėjo vien vyrai, - paaiš- 
kino Aila. 

— Ar tu irgi taip darei? - paklausė Folara. — Ėjai kartu į ilgą medžio- 
klės žygį? 

— Taip, kartą ėjau kartu medžioti mamutų, - pasakė Aila, - tik ne- 
medžiojau. 

Jondalaras pastebėjo, kad klausytojai atrodo labiau smalsūs nei prie- 
šiški. Nors jis buvo tikras, kad kiti žmonės bus ne tokie tolerantiški, bent 
jau jo giminaičiai, regis, susidomėjo ir panoro daugiau sužinoti apie 
plokščiagalvius, Ailos vadinamus „gentimi“. 

— Joharanai, — tarė Jondalaras, - džiaugiuosi, kad ši tema iškilo dabar, 
nes šiaip ar taip ketinau su tavimi pasikalbėti. Šį tą tau reikia žinoti. Pa- 
keliui, prie pat ledyno rytuose, sutikome genties porą. Jie pasakojo, kad 
gentys ketina burtis ir kalbėtis apie mus ir bėdas, kurias jiems keliame. Jie 
vadina mus „kitais“. 

— Man sunku patikėti, kad jie mus kaip nors vadina, - atsakė brolis, — 
juo labiau kad jie renkasi į sambūrius ir kalba apie mus. 

— Na, patikėk tuo, nes, jei nepatikėsi, mes turėsime sunkumų. 

Keletas žmonių prabilo vienu metu. 

— Ką nori pasakyt? Kokių sunkumų? 

- Žinau, kas darosi losadunojiečių apylinkėse. Iš kelių urvų susibū- 
rė šutvė jaunų mušeikų ir pradėjo užgaulioti plokščiagalvius, genties 
vyrus. Kiek supratau, tai trunka jau kelerius metus: jie užpuola auką ir 
partrenkia kaip kokį raganosį. Tačiau su genties vyrais negalima kvailai 
elgtis — jie sumanūs ir stiprūs. Keli jaunuoliai savo kailiu tai patyrė, kai 
patys buvo sučiupti, todėl pradėjo užpuldinėti moteris. Genties moterys 
paprastai nesipriešina, vadinasi, jokio smagumo, jokio iššūkio. Kad būtų 
įdomiau, jie pradėjo genties moteris prievarta versti... na, nenorėčiau to 
vadinti malonumais. 

— Ką? - suriko Joharanas. 

— Gerai išgirdai, - patikino Jondalaras. 

— Didžioji Motina! - išsprūdo Zelandonei. 

— Tai baisu! — tuo pat metu tarė Martona. 


— Siaubinga! — pasišlykštėjusi suraukė nosį Folara. 

— Niekinga! - išspjovė Vilomaras. 

- Ir plokščiagalviai taip galvoja, - pasakė Jondalaras. - Gentis neketi- 
na ilgiau su tuo taikstytis. Kai susivoks, kad gali imtis priemonių, jie aps- 
kritai nebesitaikstys su jokiais mūsų blogais poelgiais. Ar nesklinda kal- 
bos, kad šitie urvai priklausė jiems? O jei jie panorės juos susigrąžinti ? 

— Tai tik kalbos, Jondalarai. Pasakojimuose ir senolių legendose nėra 
nieko, kas tai patvirtintų, - pasakė Zelandonė. - Minimi tik lokiai. 

Aila nieko nepasakė, tik pagalvojo, kad ganduose gali būti tiesos. 

— Bet kuriuo atveju, jie jų negaus, - pareiškė Joharanas. - Čia mūsų 
namai, Zelandonijos teritorija. 

— Dar šis tas mūsų naudai. Pasak Gubano - toks to vyro vardas... 

— Jie turi vardus? - nepatikėjo Joharanas. 

— Žinoma, kad turi vardus, — atsiliepė Aila. - Ir mano genties žmonės 
turėjo. Jo vardas Gubanas, jo poros - Jorga, - Aila ištarė vardus tikrąja 
genties kalba: giliais, gomuriniais garsais. Jondalaras nusišypsojo. „Ji pa- 
darė tai tyčia“, - pagalvojo jis. 

„Jei šitaip jie kalba, tada tiksliai žinau, iš kur jos akcentas, - pagalvojo 
Zelandonė. - Ji tikriausiai sako tiesą. Ją užaugino plokščiagalviai. Tačiau 
ar gydyti ji tikrai išmoko iš jų?“ 

— Mėginu pasakyti, Joharanai, kad, pasak Gubano, - Jondalaro ta- 
rimą buvo kur kas lengviau suprasti, - kai kurie žmonės, nežinau, kurie 
urvai, kreipėsi į gentį bandydami užmegzti mainų ryšius. 

— Mainytis! Su plokščiagalviais! - pasibaisėjo Joharanas. 

— Kodėl gi ne? - įsiterpė Vilomaras. - Man regis, būtų įdomu. Žino- 
ma, priklauso nuo to, ką jie gali pasiūlyti. 

— Tikra mainų meistro kalba, - pagyrė Jondalaras. 

— O ką losadunojiečiai ketina daryti su tais jaunais vyrais? - norėjo 
sužinoti Vilomaras. - Mes su jais prekiaujame. Nenorėčiau, kad kokia 
mainytojų grupė nusileistų nuo ledyno ir patektų kerštingai nusiteiku- 
siems plokščiagalviams į nagus. 

— Kai mes... aš pirmą kartą, prieš penkerius metus, apie tai išgirdau, 
gauja nebuvo didelė, - ėmė pasakoti Jondalaras, bandydamas neužsimin- 
ti apie Tonolaną. - Losadunojiečiai žinojo, kad tai vyksta. Buvo vyrų, 
kurie sakė, kad visai smagu, tačiau Ladunis tikrai nuliūdo vien apie tai 

kalbėdamas. Paskui reikalai pablogėjo. Sustojome pasisvečiuoti pas losa- 
dunojiečius grįždami namo. Genties vyrai pradėjo lydėti einančias rinkti 
maisto moteris ir saugoti jas, o tie menkystos neketino provokuoti gen- 
ties vyrų, todėl užpuolė merginą iš Ladunio urvo. Visi išprievartavo jauną 
moterį... dar prieš pirmąjį ritualą. 

— O, ne, kaip jie galėjo, Jondi! - prapliupo ašaromis Folara. 

— Didžiosios Motinos požemiai! - sugriaudėjo Joharanas. 

— "Ten jie turėtų būti išsiųsti! - pritarė Vilomaras. 

— "Tai išgamos! Negaliu įsivaizduoti deramos bausmės! - tūžo Zelan- 
donė. 

Martona priblokšta nieko nepajėgė pasakyti, tik priglaudė ranką prie 
krūtinės. 

Aila labai užjautė užpultąją merginą ir bandė palengvinti jos sielvartą, 
tačiau negalėjo nepastebėti, kad Jondalaro giminaičiai į žinią apie gaujos 
užpultą kitų moterį reagavo kur kas stipriau nei sužinoję apie genties mo- 
terų užpuldinėjimus. Genties moterų užpuldinėjimas - tai pažeidimas, o 
saviškės - jau smurtas, nusikaltimas. 

Tokia skirtinga reakcija labiau nei visos kitos kalbos ir poelgiai leido 
jai suprasti, kokia gili praraja skiria šias dvi žmonių grupes. Tada ji ėmė 
svarstyti, kokia jų reakcija būtų buvusi - kad ir kokia nesuvokiama buvo 
tokia mintis - jei šėliotų genties vyrų gauja... plokščiagalviai atliktų tokį 
pasibjaurėtiną aktą su zelandoniete? 

— Galit būti tikri, losadunojiečiai tikrai ko nors imsis tų jaunų vyrų 
atžvilgiu, - pasakė Jondalaras. - Merginos motina šaukėsi kraujo keršto 
prieš tų išsigimėlių vado urvą. 

— Oi, tai bloga žinia. Kokia sudėtinga padėtis vadams, — tarė Marto- 
na. 

— Ji turi tokią teisę! - pareiškė Folara. 

— Taip, žinoma, turi, - atsiliepė Martona. - Tačiau vienas giminaitis 
ar visas urvas pasipriešins, ir gali prasidėti kova. Vienas žus, kitas vėl pa- 
norės atkeršyti... Kas žino, kuo viskas baigsis? Ką jie ketina daryti, Jon- 
dalarai? 

— Vadai išsiuntinėjo bėgūnus su pranešimais, paskui susirinko ir ta- 


rėsi. Sutarta siųsti pėdsekius, jaunuolius surasti ir išskirstyti — išdraskyti 

tą gaują, o paskui kiekvienas urvas tegu atskirai tvarkosi su saviškiais. Įsi- 
vaizduoju, jie bus griežtai nubausti, tačiau turės progą atlyginti skriau- 
dą, - paaiškino Jondalaras. 

— Sakyčiau, planas geras, ypač jei visi jam pritaria, įskaitant kurstytojo 
urvą, - pasakė Joharanas. - Jei jaunuoliai taikiai elgsis, kai bus surasti... 

— Nesu tikras dėl gaujos vado, bet manau, kad kiti jos nariai nori namo. 
Sutiks su viskuo, kad tik jiems būtų leista grįžti. Tie vaikiai buvo sušalę ir 
suskretę, atrodė alkani, toli gražu ne laimingi, - pasakė Jondalaras. 

— Tu juos matei? - nustebo Martona. 

— Tada, kai sutikome genties porą. Gauja užpuolė moterį, nes nematė 
vyro šalimais. Jis buvo užsiropštęs ant aukštos uolos pasižvalgyti medžio- 
jamų žvėrių, ir nuo jos šoko, kai jie užpuolė jo moterį. Gubanas susilaužė 
koją, tačiau tai jo nesustabdė - jis vis tiek grūmėsi. Mes atsitiktinai ten 
užklydome; ta vieta netoli nuo ledyno, kurį ruošėmės kirsti, - nusišyp- 
sojo Jondalaras. - Mudu su Aila ir Vilkas, o drauge ir du genties žmonės, 
gana greitai juos nuvijome. Ne kaži kiek kovos dvasios belikę tuose vai- 
kiščiuose. Aila su vilku, dar arkliai ir tai, jog žinojome, kas jie tokie, nors 
mūsų jie niekad anksčiau nebuvo matę... Na, man regis, mes juos gerokai 
įbauginome. 

— Taip, - mąsliai tarė Zelandonė, - suprantu, kaip tai galėjo atrodyti. 

— Ir mane būtumėt išgąsdinę, - kreivai šypsodamasis prisipažino Jo- 
haranas. 

— Tada Atila įkalbėjo genties vyrą leisti apžiūrėti sulaužytą koją, - pa- 
sakojo Jondalaras. - Kelias dienas stovyklavome kartu. Padariau jam porą 
lazdų atsišlieti, kad galėtų paeiti, ir jis nusprendė grįžti namo. Gebėjau su 
juo truputį šnektelti, nors didžiausią darbą padarė Aila. Man regis, tapau 
jam lyg ir broliu, — pasakė jis. 

— Jei yra galimybė, jog iš jų - kaip jie save vadina? Gentimi? — pusės 
gali kilti sunkumų, bet su jais įmanoma bendrauti, - tarė Martona, - man 
dingojasi, būtų labai pravartu netoliese turėti žmogų, tokį kaip Aila, ga- 
lintį su jais susikalbėti, Joharanai. 

— Aš irgi tą patį manau, - pritarė Zelandonė. Ji galvojo ir apie Jon- 
dalaro pasakojimą, baimę, kurią Ailos gyvūnai įvaro žmonėms, nors to 


nepaminėjo. Tai gali praversti. 

— Žinoma, mama, tai tiesa, tik bus sunku priprasti prie minties, kad 
su plokščiagalviais galima kalbėtis arba vadinti juos kaip nors kitaip. Ne 
man vienam kils sunkumų, - pasakė Joharanas. Jis patylėjo, tada, tarsi 
pats sau, papurtė galvą. - Jei jie kalba rankomis, kaip žinoti, kad jie iš 
tikrųjų kalba, o ne paprasčiausiai mostaguoja? 

Visi įsmeigė akis į Ailą. Ji atsisuko į Jondalarą. 

— Gal parodyk jiems, - pasiūlė jis. - Galėtum tuo pat metu tarti žo- 
džius, taip, kaip kalbėdama su Gubanu, kai man vertei. 

— Ką pasakyti? 

— Gal paprasčiausiai pasisveikink, tarsi būtum Gubanas, - pasiūlė jis. 

Aila svarstė. Iš tikrųjų ji negalėjo pasveikinti zelandoniečių kaip Gu- 
banas. Jis buvo vyras, o moteris niekada nesveikintų kitų taip pat kaip vy- 
ras. Galima parodyti sveikinimo gestą, jis nesikeičia, bet žmogus niekada 
nerodo vien tik sveikinimo gesto. Judesys visada šiek tiek pakeičiamas 
priklausomai nuo to, kas ir su kuo sveikinasi. Nebuvo gesto, kuriuo gen- 
ties žmogus sveikintų kitų žmogų. Tai niekada nebuvo daroma, bent jau 
ne oficialiu, pripažintu būdu. Gal derėtų sugalvoti, kaip tas gestas turi 
atrodyti, jei kada prisireiks? Aila atsistojo ir nuėjo į pagrindinės patalpos 
vidurį. 

- Ši moteris sveikina jus, kitų žmonės, — pradėjo Aila ir nutilo. - Gal 
derėtų sakyti: „Motinos žmonės“, - tarė ji, mėgindama sugalvoti, kokius 
ženklus rodytų genties žmonės. 

- Pamėgink „Motinos vaikai“ arba „Didžiosios Motinos Žemės vai- 
kai“, - pasiūlė Jondalaras. 

Aila linktelėjo ir pradėjo iš naujo. 

- Ši moteris... vardu Aila, sveikina jus, Doni, Didžiosios Motinos Že- 
mės, vaikai, — savo ir Motinos vardus ji ištarė verbaliniais garsais su gen- 
ties intonacija ir moduliacija. Visa kita buvo perduota oficialia genties 
kalba ir pasakyta zelandoniškai. 

- Šita moteris viliasi, kad vieną dieną jus pasveikins žmogus iš Urvi- 
nio lokio genties, ir į sveikinimą bus atsakyta. Šamanas sakė moteriai, kad 
gentis yra labai labai sena, o jos prisiminimai itin gilūs. Gentis gyveno 
čia, kai atėjo nauji žmonės. Senbuviai pavadino naujuosius „kitais“ - tais, 


kurie nepriklauso genčiai. Gentis pasirinko eiti savo keliu ir vengti kitų. 

Todėl genties papročiai ir tradicijos keičiasi lėtai, vis dėlto šis tas gentyje 
kinta, atsiranda naujų papročių. Moteris viliasi, kad pokyčiai nepadarys 
žalos nei genčiai, nei kitiems. 

Zelandoniškas vertimas buvo išsakytas kuo tiksliausiai, vienodu, švel- 
niu balsu, stengiantis, kad kuo silpniau girdėtųsi akcentas. Besiklausan- 
tieji Ailos ir be žodžių būtų supratę, kad ji neatsitiktinai mostaguoja ran- 
komis. Tikslingi mostai, subtilūs gestą palydintys kūno judesiai, išdidžiai 
pakelta galva, linktelėjimai sutinkant, netgi pakelti antakiai — viskas lie- 
josi sklandžiai, grakščiai ir tikslingai. Nors atskiro mosto reikšmė nebuvo 
aiški, buvo suprantama, kad Ailos judesiai turi prasmę. 

Bendras poveikis buvo stulbinantis - gražu. Martonai šiurpuliukai 
per nugarą nubėgo. Ji dirstelėjo į Zelandonę, kuri pastebėjo greitomis 
mestą žvilgsnį ir linktelėjo. Donija taip pat pajuto kažką gilaus. Jondala- 
ras užfiksavo vos pastebimą nebylią sceną: jis stebėjo tuos, kurie stebėjo 
Ailą, ir matė, kokį įspūdį ji daro. Joharanas raukšlių išvagota kakta spok- 
sojo pakerėtas, visiškai pasinėręs į tai, kas vyksta jam prieš akis. Vilomaras 
švelniai šypsojosi ir pritariamai linksėjo; Folara šypsenos neslėpė. Ji taip 
džiaugėsi, kad ir jam teko nusišypsoti. 

Baigusi Aila vėl atsisėdo prie stalo: sukryžiavusi kojas nusileido ele- 
gantiškai ir lengvai - po pasirodymo tai buvo dar pastebimiau. Aplink 
stalą tvyrojo tyla. Niekas gerai nežinojo, ką sakyti, visi juto, kad reikia 
laiko pagalvoti. Galiausiai Folara išdrįso užpildyti tuštumą. 

- Buvo nuostabu, Aila! Gražu, beveik kaip šokis, - pasakė ji. 

- Man sunku manyti, kad panašu į šokį. Šitaip jie kalba. Nors prisime- 
nu, kad pačiai patiko stebėti pasakotojus, - pasakė Aila. 

— Buvo labai išraiškinga, - pridūrė Martona, tada pažvelgė į sūnų. - 
Tu irgi taip moki, Jondalarai ? 

— Ne taip kaip Aila. Ji mokė Liūto stovyklos žmones, kad galėtų su- 
sikalbėti su Raidagu. Paskui jie gerokai pasismagino vasaros susirinkime, 
nes galėjo kalbėtis tarpusavyje kitiems apie tai nė nenutuokiant, - papa- 
sakojo Jondalaras. 

— Raidagas - tai tas vaikas nesveika širdimi? — pasitikslino Zelando- 
nė. - Kodėl jis nekalbėjo kaip visi kiti? | 

Jondalaras su Aila susižvalgė. 

— Raidagas buvo pusiau genties, ir jam buvo sunku tarti garsus, — atsa- 
kė Aila. - Todėl mokiau jį ir Liūto stovyklą genties kalbos. 

- Pusiau genties? - nustebo Joharanas. - Nori pasakyti, pusiau plokš- 
čiagalvis? Pusiau plokščiagalvis! Šlykštynė! 

— Jis buvo vaikas! — piktai nudelbė vadą Aila. - Kaip ir bet kuris kitas 
vaikas. Nė vienas vaikas nėra šlykštynė. 

Joharaną nustebino jos reakcija, paskui jis prisiminė, kad plokščiagal- 
viai ją užaugino, ir suprato, kodėl ji jaučiasi įžeista. Vyras išmikčiojo: 

— Aš... aš... atsiprašau. Visi šitaip galvoja. 

Padėtį raminti ėmėsi Zelandonė. 

— Aila, privalai prisiminti, jog mes neturėjome laiko apsvarstyti visko, 
ką pasakei. Visada galvojome, kad tokie kaip tavo genties žmonės yra gy- 
vuliai, o padaras, kuris yra pusiau gyvulys, pusiau žmogus, yra šlykštynė. 
Esu tikra, tu sakai tiesą, šitas... Raidagas buvo vaikas. 

„Ji teisi, - pasakė sau Aila, - juk gerai žinau, kaip zelandoniečiai jau- 
čiasi. Jondalaras aiškiai tai parodė, kai pirmą kartą užsiminiau apie Dur- 
ką: Ji pabandė susitvardyti. 

— Vis dėlto norėčiau šį tą suprasti, - Zelandonė ieškojo būdo užduoti 
klausimą neįžeisdama atvykėlės. - Asmuo, vardu Nezė, buvo Liūto sto- 
vyklos vado pora, teisingai? 

— Taip. 

Aila suprato, kur link tai veda, ir dirstelėjo į Jondalarą. Jautėsi tikra, 
jog jis mėgina užgniaužti šypseną. Dėl to pasijuto geriau; jis taip pat su- 
prato ir truputėlį iškreiptai mėgavosi galingosios donijos sumišimu. 

— Tas vaikas, Raidagas, buvo jos? 

Jondalaras kone troško, kad Aila pasakytų „taip“, vien tam, kad jie 
imtų galvoti. Pačiam prireikė nemažai laiko, kol įveikė savo žmonių prie- 
tarus, įskiepytus nuo vaikystės, gautus su motinos pienu. Jei jie galvos, 
kad moteris, pagimdžiusi šlykštynę, gali tapti vado pora, tai truputį su- 
drebins jų suvokimo pamatus. Kuo daugiau apie tai galvojo, tuo labiau 
buvo įsitikinęs, kad dėl savo pačių labo, dėl pačių saugumo jo žmonės 
privalo pasikeisti, įsisąmoninti faktą, kad gentis taip pat yra žmonės. 

— Nezė maitino jį krūtimi kartu su savo dukra, - paaiškino Aila. - 


Jis buvo vienišos genties moters, kuri mirė netrukus po gimdymo, sūnus. 

Nezė jį įvaikino, lygiai kaip Iza įvaikino mane, kai nebuvo kam manimi 
pasirūpinti. 

Vis tiek naujiena buvo sukrečianti. Dar labiau stulbino tai, kad rūpin- 
tis naujagimiu, kuris būtų paliktas mirti kartu su motina, savanoriškai 
apsiėmė vado moteris. Tyla apgaubė namelį, visi nutilo, kad apsvarstytų 


tai, ką sužinojo. 

Vilkas buvo likęs slėnyje, kur ganėsi arkliai, tyrinėjo naują teritoriją. 
Po kiek laiko jis užsimanė grįžti ten, kur, Aila davė suprasti, bus namai, 
ten, kur derėtų eiti norint ją surasti. Kaip ir visi pilkiai, Vilkas bėgo gana 
greitai ir grakščiai, visai be pastangų, regėjosi, tarsi plaukia, kai liuoksėjo 
per mišką. Keletas žmonių Miško upės slėnyje rinko uogas. Vienas vyras 
pastebėjo vilką kaip šmėklą švystelint tarp medžių. 

— Tas vilkas atlekia! Vienas pats! - šūktelėjo jis ir kuo greičiau pasi- 
traukė žvėriui iš kelio. 

— Kur mano kūdikis? - panikos apimta suriko moteris. Ji apsidairė, 
pamatė savo neseniai vaikščioti pradėjusią mažylę ir stvėrusi ją nusinešė. 

Taku, vedančiu ant atbrailos, Vilkas užbėgo taip pat mikliai ir grei- 
tai. 

- Štai tas vilkas! Man nepatinka, kad vilkas čia ateina, tiesiai ant mūsų 
atbrailos! — pareiškė kita moteris. 

— Joharanas sakė, kad derėtų leisti jam ateiti ir išbėgti kada tik jis pa- 
norės, tačiau aš ketinu nešiotis ietį, - atsiliepė vyras. - Gal jis ir nieko 
neužpuls, tačiau aš nepasitikiu tuo Žvėrimi. 

Žmonės traukėsi jam iš kelio, o Vilkas, pasiekęs atbrailą tako viršuje, 
nurisnojo tiesiai į Martonos namelį. Vienas vyras suklupo ir nuspyrė ke- 
letą iečių kotų, skubėdamas kuo toliau pasitraukti nuo greito keturkojo 
medžiotojo. Vilkas juto žmonių baimę ir jam tai nepatiko, tačiau jis to- 
liau tursino link Ailos nurodytos vietos. 

Tyla Martonos namelyje subyrėjo į šipulius, nes Vilomaras, pamatęs 


judant įėjimo užuolaidą, staiga pašoko ir suriko: 

— Čia vilkas! Didžioji Motina, kaip čia pateko vilkas? 

— Viskas gerai, Vilomarai, - pabandė jį nuraminti Martona. - Jam 
leista būti Čia. 

Folara sugavo vyriausiojo brolio žvilgsnį ir nusišypsojo. Nors Johara- 
nas vis dar nervinosi šalia esant Vilkui, jis taip pat išmanančiai nusišyp- 
sojo. 

— Tai Ailos vilkas, - paaiškino Jondalaras stodamasis, kad apsisaugotų 
nuo bet kokių skubotų reakcijų, o Aila nuskubėjo prie įėjimo maldyti 
žvėries, kuris išsigando labiau nei Vilomaras, mat buvo sutiktas tokiu gar- 
siu riksmu vietoje, kuri buvo jam nurodyta kaip namai. Vilkas stovėjo 
pabrukęs uodegą, pašiaušęs gaurus, iššiepęs dantis. 

Jei Zelandonė būtų galėjusi, ji būtų pašokusi taip pat greitai kaip 
Vilomaras. Garsus, grėsmingas urzgimas atrodė nukreiptas tiesiai į ją. 
Moteris baimingai sudrebėjo. Nors ir buvo girdėjusi apie Ailos gyvūnus 
bei matė juos iš toli, jai kėlė siaubą didžiulis plėšrūnas namelio viduje. Ji 
niekada nebuvo taip arti vilko; laukinėje gamtoje vilkai paprastai bėga 
nuo Žmonių. 

Ji apstulbusi stebėjo, kaip Aila be baimės skuba prie keturkojo, len- 
kiasi, jį apkabina, kalbina žodžiais, kurių tik dalį Zelandonei pavyko 
suprasti, mėgina jį nuraminti. Vilkas glostomas iš pradžių susijaudino, 
aplaižė moters kaklą ir veidą, paskui tikrai nusiramino. Tai buvo labiau- 
siai neįtikėtinas jos kada matytas antgamtinių galių pasirodymas. Kokių 
paslaptingų gebėjimų ši moteris turi, kad gali šitaip valdyti gyvūnus? Ze- 
landonė juto, kaip jos oda pašiurpsta. 

Padrąsintas Martonos ir Jondalaro bei matydamas Ailą su vilku, Vilo- 
maras taip pat nusiramino. 

— Manau, Vilomarui derėtų susipažinti su Vilku, kaip manai, Aila? - 
tarstelėjo Martona. 

— Juk jie gyvens viename namelyje, - pastebėjo Jondalaras. Vilomaras 
apstulbęs ir negalėdamas patikėti įsmeigė į jį akis. 

Aila atsistojo ir davusi Vilkui ženklą sekti iš paskos nuėjo prie mainų 
meistro. 

— Vilkas pažįsta pagal kvapą. Jei ištiestum ranką ir leistum jam pauos- 
tyti... - pradėjo Aila, siekdama jo plaštakos. 

Vilomaras ją patraukė. 

— Neabejoji? - pasitikslino jis, žiūrėdamas į Martoną. 

Jo moteris nusišypsojo ir ištiesė plaštaką Vilkui. Jis pauostė jos ranką, 
o tada lyžtelėjo. 

— Nemažai baimės kai kuriems įvarei, Vilke, atvykęs be perspėjimo. 
Dar nesi su visais susipažinęs, — pasakė ji. 

Vilomaras vis dar truputį dvejojo, tačiau vargiai galėjo pasielgti kitaip 
nei Martona, ir ištiesė plaštaką. Aila, kaip įprastai, pristatė Vilką, kalbė- 
dama apie žmogų, kurio ranką žvėris uostė: 

— Vilke, tai Vilomaras. Jis gyvena čia su Martona. 

Vilkas jį lyžtelėjo, tada viauktelėjo. 

— Koks čia garsas? — pasiteiravo Vilomaras, greitai atitraukdamas ran- 
ką. 

— Nesu tikra, tačiau gali būti, kad ant tavęs jis užuodžia Martoną, o 
prie jos labai greitai prisirišo, - spėjo Aila. - Pamėgink jį paglostyti ar 
pakasyti. 

Kadangi nuo drovaus Vilomaro kasymo kailis tik dar labiau panižo, 
Vilkas staiga susirangė ir ėmė mikliai kasytis už ausies. Visi ėmė šypsotis 
ir kikenti iš jo tikrai neorios pozos. Baigęs jis nuėjo tiesiai prie Zelando- 
nės. 

Moteris atsargiai jį nužvelgė, bet laikėsi tvirtai. Ji persigando namelio 
angoje pamačiusi plėšrūną. Jondalaras vienintelis pastebėjo jos reakciją, 
matė jos stingdančią baimę. Daugiau niekas neišvydo tylaus moters siau- 
bo. Zelandonė irgi džiaugėsi, kad jos išgąstis liko nepastebėtas. Manoma, 
kad tie, kurie tarnauja Motinai, yra bebaimiai. Gal taip ir yra - ji negalėjo 
prisiminti, kada juto šitokį nerimą. 

— Man regis, jis supranta, kad dar nebuvo supažindintas su tavimi, Ze- 
landone, - pasakė Jondalaras. - Kadangi Vilkas ketina čia gyventi, judu 
taip pat derėtų supažindinti. 

Iš to, kaip vyras į ją žvelgė, donija spėjo, kad jis žino, kokia ji buvo 
išsigandusi, ir pripažino tai linktelėjimu. 

— Manau, tu teisus. Ko iš manęs tikimasi? Kad paduosiu jam ranką? - 
tarė ji, tiesdama plaštaką link vilko. Jis pauostė, tada lyžtelėjo, paskui, ne- 


įspėjęs, suėmė jos plaštaką dantimis ir laikė sukandęs, tyliai urgzdamas. 

— Kodėljis taip elgiasi? - paklausė Folara. Ji taip pat nebuvo oficialiai 
supažindinta su gyvūnu. - Anksčiau jis buvo apžiojęs tik Ailą. 

— Nežinau, - truputį sunerimo Jondalaras. 

Zelandonė griežtai pažvelgė į vilką, ir jis paleido jos plaštaką. 

- Jis tavęs nesužeidė? - pasiteiravo Folara. - Kodėl jis taip darė? 

— Ne, jis manęs nesužeidė. Jis taip padarė, kad žinočiau, jog nėra, 
ko bijoti, - paaiškino Zelandonė, nė nebandydama jo pakasyti. - Mes 
suprantame vienas kitą, - ji susimąsčiusi pasižiūrėjo į Ailą, kuri atrėmė 
žvilgsnį. - Ir mums dar daug ką reikės vienai apie kitą sužinoti. 

— Taip, reikės, aš to laukiu, - atsiliepė moteris. 

— O vilką dar reikia supažindinti su Folara, - pasakė Jondalaras. — 
Ateik čia, Vilke, ir susipažink sa mano mažąja sesute. 

Lyg supratęs žaismingą toną žvėris liuoktelėjo jo link. 

— Vilke, čia Folara, - pasakė Jondalaras. Jaunoji moteris greitai supra- 
to, kaip smagu glostyti, kasyti ir glamonėti žvėrį. 

— Dabar mano eilė, - pasakė Aila. - Norėčiau, kad mane pristatytu- 
mėte Vilomarui, - tai pasakiusi ji atsisuko į doniją, - ir Zelandonei, nors 
jaučiuosi taip, lyg abu jus pažinočiau. 

Martona žengė į priekį. 

— Žinoma. Pamiršau, kad oficialiai jūs nesupažindinti. Aila, tai Vilo- 
maras, pagarsėjęs devintojo Zelandonijos urvo keliautojas ir mainų meis- 
tras, susijungęs su Martona, Doni palaimintosios Folaros židinio vyras. 
Vilomarai, prašau pasveikinti Ailą iš mamutojų Liūto stovyklos, mamuto 
židinio dukrą, pasirinktą urvinio liūto, saugomą urvinio lokio, - ji nusi- 
šypsojo gyvūnui, - Vilko ir dviejų arklių bičiulę, - pridūrė. 

Po nutikimų ir istorijų, kurias Aila ką tik papasakojo, Jondalaro gimi- 
nės geriau suprato jos vardų reikšmes bei ryšius ir tarsi geriau ją pažinojo. 
Ji darėsi vis savesnė. Vilomaras ir Aila susiėmė rankomis ir oficialaus pa- 
sveikinimo frazėmis pasveikino vienas kitą Motinos vardu, tik Vilomaras 
kreipėsi į ją ne kaip į „vilko bičiulę“, o kaip į „motiną“. Aila pastebėjo, kad 
žmonės retai tiksliai pakartoja pristatymus, dažnai prideda savų niuansų. 

— Laukiu susitikimo su arkliais ir svarstau, ar prie savo titulų nepridėti 
„pasirinktas kilniojo erelio“. Šiaip ar taip, tai mano totemas, - šiltai šyp- 


sodamasis pasakė Vilomaras ir prieš paleisdamas spustelėjo jos plaštakas. 

Ji nusišypsojo plačia, svaiginama šypsena. „Džiaugiuosi po šitiek metų 
matydamas Jondalarą, - galvojo vyras. - Koks džiaugsmas Martonai, kad 
jis parsivedė moterį, su kuria susijungs. Tai reiškia, kad jis ketina pasilikti. 
Moteris - tikra gražuolė. Jei bus jo dvasios, įsivaizduoju, kaip atrodys jų 
vaikai. 

Jondalaras nusprendė, kad jam derėtų Ailą oficialiai pristatyti Zelan- 
donei. 

— Aila, tai Zelandonė, pirmoji tarp tų, kurie tarnauja Didžiajai Mo- 
tinai Žemei, Doni balsas, tos, kuri laimina, padėjėja, donija, pagalbos 
teikėja ir gydytoja, pirmosios pramotės instrumentas, dvasinė devintojo 
Zelandonijos urvo vadė, Jondalaro draugė, anksčiau žinota kaip Zole- 
na, — pastaruosius žodžius jis pridūrė šypsodamasis. Tai nebuvo vienas iš 
įprastų jos titulų. 

— Zelandone, tai Aila iš mamutojų, - pradėjo jis, o paskui pridūrė: — 
Tikiuosi, netrukus tapsianti Jondalaro pora. 

„Gerai, kad jis pasakė „tikiuosi , - mintyse tarstelėjo Zelandonė ir žen- 
gė pirmyn ištiesusi abi rankas. - Šitas susijungimas dar nepatvirtintas“ 

- Kaip Doni, Didžiosios Motinos Žemės, balsas, sveikinu tave, Aila iš 
mamutojų, mamuto židinio dukra, - tarė ji, imdama abi Ailos plaštakas 
ir vardydama svarbiausius jos titulus. 

— Mutos, visų Motinos, kuri taip pat yra ir Doni, vardu, sveikinu tave, 
Zelandone, pirmoji tarp tų, kurie tarnauja Didžiajai Motinai Žemei, — 
tarė Aila. Kai abi moterys atsistojo viena priešais kitą, Jondalaras karš- 
tligiškai troško, kad jiedvi susidraugautų. Jis tikrai nenorėjo, kad kuri jų 
taptų jo prieše. 

— Jau turiu eiti. Neketinau šitiek užsibūti, - tarė Zelandonė. 

— Ir man reikia, - tarė Joharanas. Palinkęs prie motinos brūkštelėjo 
skruostu jos skruostą, tada atsistojo. - Dar reikia daug nuveikti iki vakaro 
puotos. O rytoj, Vilomarai, norėsiu sužinoti, kaip sekėsi mainai. 

Kai Zelandonė su Joharanu išėjo, Martona pasiteiravo Ailos, ar prieš 
šventę ji nenorėtų pailsėti. 

- Po kelionės jaučiuosi labai purvina ir sukaitusi. Šiuo metu nieko 
nenorėčiau labiau nei gerai paplaukioti, atvėsti ir nusiprausti. Ar kur ne- 


toliese auga muilo šaknų? 

— Auga, - patikino Martona. - Jondalarai, už Didžiosios uolos, aukš- 
tėliau palei Upę, visai netoli Miško upės slėnio. Juk žinai, kur, tiesa? 

— Taip, žinau. Miško upės slėnis, Aila, yra ten, kur ganosi arkliai. Pa- 
rodysiu tau tą vietą. Pasiplaukiojimas skamba puikiai, - Jondalaras apka- 
bino Martoną. - Gera būti namie, mama. Tikrai nemanau, kad norėsiu 


greitai kur nors iškeliauti. 


— Pasiimsiu šukas, be to, man regis, dar liko šiek tiek džiovintų cia- 
notų žiedų galvai išsitrinkti, - tarė Aila, atidarydama kelioninius krep- 
šius. — Štai Rošarijos gemzės oda nusišluostyti, - pridūrė, traukdama ją 
iš krepšio. 

Vilkas stryktelėjo link įėjimo, paskui vėl grįžo prie jų, tarsi raginda- 
mas paskubėti. 

— Vilkas tikriausiai žino, kad eisime plaukioti, - pastebėjo Jondala- 
ras. - Kartais dingojasi, kad tas žvėris supranta, ką sakai, nors ir nemoka 
kalbėti. 

— Pasiimsiu drabužių pamainą, kad turėčiau ką švaraus apsivilkti. Gal 
prieš išeidami dar patieskime miego kailius, - tarė Aila. Ji padėjo ant že- 
mės minkštąją odą bei kitus daiktus ir atrišo dar vieną ryšulį. 

Jie greitai paklojo patalus ir išdėliojo kitą atsigabentą mantą, paskui 
Aila išpurtė tuniką bei trumpas kelnes, kurias buvo atidėjusi į šalį, ir ati- 
džiai apžiūrėjo. Drabužiai buvo pasiūti iš minkštos, lanksčios elnenos, 
sukirpti paprastai, mamutojų būdu, neišpuošti, švarūs, bet dėmėti. Netgi 
skalbiant buvo sunku pašalinti dėmes iš į aksomą panašių elnenos plau- 
šelių, tačiau tai buvo vieninteliai drabužiai, kuriuos ji turėjo apsivilkti į 
puotą. Kelionėje, netgi su arkliais, reikėjo apriboti mantos kiekį. Aila ga- 
benosi kitus, svarbesnius daiktus nei drabužių pamainą. 

Pamačiusi, kad Martona ją stebi, jaunoji moteris pasakė: 

— Tai viskas, ką šį vakarą galiu apsivilkti. Viliuosi, pritiks. Nedaug ga- 
lėjau atsigabenti. Rošarija padovanojo man gražų išpuoštą šaramudojišką 
apdarą iš tos puikiosios jų odos, tačiau padovanojau jį Madenijai, jaunai 
losadunojietei, kuri buvo taip žiauriai užpulta. 

— Gražiai pasielgei, - pasakė moteris. 

— Šiaip ar taip, reikėjo palengvinti krovinį, o Madenija atrodė tokia 
patenkinta. Vis dėlto dabar norėčiau turėti ką nors panašaus. Būtų gražu 
šventės proga apsirengti mažiau sudėvėtą drabužį. Kai įsikursime, ką nors 
pasisiūsiu, - ji nusišypsojo Jondalaro motinai ir apsidairė. - Vis dar sun- 
ku patikėti, kad pagaliau čia atsidūrėme. 

— Ir man sunku patikėti, - pasakė Martona ir pacylėjusi pridūrė: — 
Norėčiau tau padėti siūti drabužius, jei neprieštarausi. 

— Ne, visai neprieštarausiu. Labai vertinsiu pagalbą, - Aila nusišypso- 
jo. - Viskas, ką čia turi, labai gražu, Martona, be to, nežinau, kas pritinka 
vilkėti Zelandonijos moterims. 

— Oaširgi galėsiu padėti? - įsiterpė Folara. - Mamos supratimas apie 
drabužius ne visada tinka jaunoms moterims. 

— Su malonumu priimsiu abiejų jūsų pagalbą, bet šiam kartui turės 
tikti šitie, - pasakė Aila, iškėlusi dėvėtus drabužius. 

— Šiam vakarui jie, be abejonės, tiks, — pritarė Martona. Paskui link- 
telėjo sau, tarsi apsisprendusi. - Turiu šį tą, ką norėčiau tau padovanoti, 
Aila. Laikau savo miegamajame. 

Aila nuėjo įkandin Martonos į jos kambarį. 

— Jau seniai saugau tau, - pasakė moteris ir atidarė raižytą medinę 
dėžę. 

— Bet mudvi ką tik susipažinome! - šūktelėjo Aila. 

- Jis skirtas moteriai, kurią Jondalaras išsirinks į porą. Vėrinys priklau- 
sė Dalanaro motinai, - Martona iškėlė papuošalą. 

Ailai iš nuostabos užėmė kvapą. Padvejojusi ji paėmė papuošalą ir ati- 
džiai jį apžiūrėjo. Jis buvo suvertas iš vienodų kriauklių, puikiausių elnių 
dantų ir kruopščiai iš mamuto ilties išdrožinėtų elnių galvučių. Viduryje 
kabojo blizgus gelsvai oranžinis karulis. 

— Koks gražus, - iškvėpė Aila. Ją ypač traukė karulis, ir ji atidžiau 
įsižiūrėjo. Akmuo žvilgėjo, buvo apsitrynęs nuo nešiojimo ir čiupinėji- 
mo. — Čia gintaras, tiesa? 

- Taip. Šitas akmuo kartų kartas priklauso šeimai. Dalanaro motina 
pritaikė jį šitam vėriniui. Atidavė jį man, kai gimė Jondalaras, ir liepė pa- 

— Gintaras ne toks šaltas kaip kiti akmenys, - pasakė Aila, suėmusi 
karulį į delną. - Jis atrodo šiltas, tarsi būtų gyvos dvasios. 

— Kaip įdomu, kad taip sakai. Dalanaro motina visada užsimindavo, 
kad šitas akmuo gyvas, - tarė Martona. - Pasimatuok. Pažiūrėkim, ar tau 
tinka. 

Martona pavedėjo Ailą link smiltainio sienos savo miegamajame. Iš- 
kirtus skylę, į sieną kaip pleištas buvo įvarytas apskritas didžiojo elnio 
rago galas, ta dalis, kuri išauga iš šerdies, paskui išplatėja į įprastus menti- 
nius ragus. Išsikišusios ragų atšakos buvo nulaužtos ir liko savotiška, kiek 
nelygi, įdubusi lentyna su dantytu pakraščiu. Ant jos, atremta į kiek pir- 
myn palinkusią sieną, tačiau beveik statmenai grindims, stovėjo nedidelė 
medinė plokštelė itin glotniu paviršiumi. 

Eidama artyn Aila pastebėjo, kad plokštelė stebėtinai ryškiai atspindi 
medinius ir pintus indus kitapus kambario bei netoliese stovinčios akme- 
ninės riebalų lempelės liepsną. Staiga ji apstulbusi sustojo. 

— Matau save! - tarė ji ir ištiesusi ranką palietė paviršių. Medžio pa- 
viršius kuo lygiausiai buvo nutrintas smiltainiu, nudažytas tamsiai juodu 
mangano oksidu ir išteptas riebalais, kad ryškiai žvilgėtų. 

— Nejaugi nesi mačiusi veidrodžio? - paklausė Folara. Ji stovėjo prie 
kambario pertvaros mirdama iš smalsumo, kokią dovaną mama įteiks Ai- 
lai. 

— Tokio - ne. Aš žiūrėdavau į ramų tvenkinio vandenį saulėtą die- 
ną, - pasakė Aila, - o šitas — tiesiog čia, tavo miegamajame! 

— Nejaugi mamutojai neturi veidrodžių? Kad pažiūrėtų, kaip atrodo, 
kai pasipuošia kokia svarbia proga? — nustebo Folara. - Iš kur jie žino, 
kad viskas gerai? 

Aila suraukė antakius ir valandėlę galvojo. 

- Jie žiūri vienas į kitą. Nezė visada apžiūri, kad Talutas būtų tinkamai 
pasipuošęs prieš apeigas, o kai Digija - ji mano draugė - sušukavo man 
plaukus, visi nesustodami bėrė pagyras, - paaiškino Aila. 

— Ką gi, pažiūrėkim, kaip vėrinys atrodo ant tavo kaklo, Aila, - Mar- 
tona pridėjo papuošalą jai prie kaklo ir suėmusi galus laikė iš nugaros. 

Aila grožėjosi vėriniu, įvertino, kaip dailiai jis gula jai ant krūtinės, o 

bruožai buvo mažiau pažįstami nei kitų žmonių, netgi tų, su kuriais susi- 
pažino visai neseniai. Nors paviršius atspindėjo vaizdą pakankamai gerai, 
kambaryje tvyrojo prieblanda, ir jos atvaizdas atrodė kažkoks blausus. 
Aila sau pasirodė apsileidusi, bespalvė, plokščiaveidė. Mergaitė užaugo 
gentyje manydama, kad yra didelė ir bjauri, nes buvo menkesnių kaulų 
nei genties moterys, aukštesnė už vyrus ir atrodė kitaip, tiek žvelgiant 
jų, tiek jos pačios akimis. Ji buvo pratusi vertinti grožį pagal griežtesnius 
genties bruožus: ilgus, plačius veidus ir nusklembtus viršugalvius, sun- 
kius antakių gūbrius, aštrias atsikišusias nosis ir dideles, vaiskias rudas 
akis. Jos pačios pilkšvai mėlynos akys atrodė išblukusios. 

Kurį laiką pagyvenusi tarp kitų ji jau nebemanė, kad atrodo keistai, 
tačiau vis dar nelaikė savęs gražuole, nors Jondalaras gana dažnai kartojo, 
kad ji labai graži. Aila prisiminė, kas yra patrauklu gentyje, ir nežinojo, 
kaip apibrėžti grožį kitų požiūriu. Todėl vyriškų, griežtesnių bruožų ir 
gyvų mėlynų akių Jondalaras Ailai buvo kur kas gražesnis už ją pačią. 

— Man regis, jai tinka, - tarė Vilomaras, irgi atžirgliojęs pareikšti savo 
nuomonės. Net jis nežinojo, kad Martona turi tą vėrinį. Čia buvo jos na- 
mai. Jis atsikraustė pas ją; Martona padarė vietos jam ir jo daiktams, pa- 
sistengė, kad jam būtų patogu. Vilomarui patiko, kaip ji tvarkė ir dėliojo 
daiktus, ir jis neturėjo jokio noro kaišioti nosį į visus užkaborius ar kuistis 
pojos turtą. 

Jondalaras šypsodamasis žvelgė jam per petį. 

— Niekada nepasakojai, kad senelė, kai gimiau, padovanojo tau vėrinį, 
mama. 

— Ji davė man vėrinį ne dėl tavęs. Jis buvo skirtas tavo moteriai. Tai, 
su kuria tu sukursi židinį, prie kurio ji galės gimdyti savo vaikus - su Mo- 
tinos palaiminimu, - atsakė Martona ir, nuėmusi vėrinį Ailai nuo kaklo, 
įdėjo jai į rankas. 

— Na, tu jį atidavei tinkamam žmogui, - pastebėjo Jondalaras. - Ar 
ketini užsisegti jį šįvakar, Aila? 

Ji atsisuko kiek sunerimusi. 

— Ne. Viskas, ką turiu, tai šitas senas apdaras, o vėrinys per daug gra- 
žus, kad prie jo ryšėčiau. Manau, luktelsiu, kol turėsiu ką prideramo ap- 
sivilkti. 

Martona nusišypsojo ir nežymiai pritariamai linktelėjo. 

Išeidama iš miegamojo Aila pastebėjo dar vieną virš miego pakylos 
smiltainyje iškirstą skylę. Ji atrodė kažkokia didesnė ir tikrai giliai skver- 
bėsi į sieną. Priekyje degė nedidelė akmeninė lempelė, o jos šviesoje Ai- 
lai pavyko išskirti dalį apvalainos, dosniai apdovanotos moters figūrėlės. 
Aila žinojo, jog tai doni, Doni, Didžiosios Motinos Žemės, atvaizdas ir, 
jai panorėjus, dvasios talpykla. 

Ant akmenų sienos aukščiau nišos virš miego vietos Aila pastebėjo 
dar vieną kilimėlį, panašų į tą ant stalo, iš plono plaušo, nupintą sudėtin- 
gu raštu. Ji norėjo atidžiau jį patyrinėti, išsiaiškinti, kaip jis pagamintas. 
Paskui suvokė, kad galės tai padaryti vėliau. Daugiau jie nekeliaus, čia bus 
jos namai. 

Kai Aila su Jondalaru išėjo, Folara išbėgo iš namų ir nuskubėjo į greti- 
mą namelį. Ji jau norėjo prašytis eiti kartu, tačiau sugavo motinos žvilgsnį 
ir pastebėjo, kaip ji vos regimai papurtė galvą. Mergina suprato, kad bro- 
lis su jam skirtąja gal nori pabūti vieni. Be to, ji žinojo, kad draugės turės 
jai begalę klausimų. Ji pastukseno į gretimo namelio pertvarą. 

— Ramila? Tai aš, Folara. 

Po akimirkos užuolaidą atitraukė apkūni, patraukli rudaplaukė jauna 
moteris. 

— Folara! Laukėm tavęs visos, tačiau paskui Galėjai prireikė eiti. Ji pra- 
šė palaukti jos prie kelmo. 

Merginos išėjo iš po iškyšos gyvai kalbėdamos. Kai priėjo aukštą žaibo 
pakirsto kadagio strampą, pamatė iš kitos pusės link jų skubančią liesą, 
raumeningą raudonplaukę, sunkiai tempiančią du drėgnus, išsipūtusius, 
tikrai didelius vandenmaišius. 

— Galėja, ar tik dabar čia atėjai? - paklausė Ramila. 

— Taip, ojūs jau seniai laukiat? 

— Ne, Folara pas mane ką tik atėjo. Kaip tik ėjome čia ir pamatėme 
tave, — atsakė Ramila, paėmė vieną vandenmaišį ir visos patraukė atgal. 

— Leisk man likusį kelią panešti vandenmaišį, Galėja, - paprašė Fola- 
ra, imdama iš draugės ir kitą krepšį. - Ar čia šio vakaro šventei? 

— O kam gi dar? Atrodo, kad visą dieną tik ir tampau visokius daiktus, 

žmonių. Gali tekti keliauti į susirinkimų lauką. Girdėjau, kad keletas gre- 
timų urvų atsiuntė bėgūnus siūlydami maisto vaišėms. Suprantat, tai reiš- 
kia, kad daug žmonių iš tų urvų nori ateiti, - paaiškino Galėja. Paskui, 
sustojusi ir pasisukusi, kad geriau matytų Folarą, paklausė: - Na, nejaugi 
nieko mums apie ją nepapasakosi? 

— Nedaug dar težinau. Dar tik pradėjome pažindintis. Ji ketina gy- 
venti su mumis. Jiedu su Jondalaru susižadėję, vasaros jungtuvėse ketina 
sumegzti mazgą. Ji kažkuo panaši į zelandonę. Ne visai, neturi žymės ar 
ko panašaus, tačiau pažįsta dvasias ir yra gydytoja. Ji išgelbėjo Jondalarui 
gyvybę. Tonolanas jau keliavo kitame pasaulyje, kai ji juos rado. Juos už- 
puolė urvinis liūtas! Nepatikėtumėt, ką jie pasakoja, - susijaudinusi pylė 
Folara joms einant akmenine bendruomenės terasa. 

Dauguma žmonių buvo užsiėmę įvairiausiais su švente susijusiais dar- 
bais, tačiau keletas sustoję stebėjo jaunas moteris, ypač Folarą, žinodami, 
kad ji kurį laiką praleido su nepažįstamąja ir grįžusiu Jondalaru. Vienas 
kitas dėmėjosi, ką ji pasakoja. Ypač sukluso patraukli jauna moteris la- 
bai šviesiais plaukais ir tamsiai pilkomis akimis, nešusi kaulinį padėklą 
su šviežia mėsa. Ji ketino sukti visai kitu keliu, kai išgirdo kalbant Foralą. 
Šviesiaplaukė apsimetė nekreipianti dėmesio į merginas, bet ėjo joms iš 
paskos ir laikėsi pakankamai arti, kad girdėtų pokalbį. 

— Kokia ji? — teiravosi Ramila. 

— Man regis, ji miela. Kalba truputį juokingai, tačiau atėjo iš labai toli. 
Netgi jos drabužiai kitokie... tik labai nedaug jų turi. Teatsinešė vienus 
atsarginius drabužius. Jie labai paprasti, tačiau ji neturi, kuo apsirengti, 
todėl ketina šįvakar juos vilkėti. Minėjo, kad nori zelandoniškų drabužių, 
tik nežino, kas tiktų, o nori apsirengti deramai. Mudvi su mama vėliau 
ketiname padėti jai siūti. Rytoj ji nusives mane į slėnį supažindinti su ar- 
kliais. Netgi galėsiu pajodinėti. Jie su Jondalaru ką tik nusileido į slėnį, 
ketina paplaukioti ir nusiprausti Upėje. 

— Ar tikrai ketini lipti vienam tų arklių ant nugaros, Folara? — pasi- 
tikslino Ramila. 

Šviesiaplaukė pilkomis akimis nelaukė, kol išgirs atsakymą. Ji akimir- 

Vilkas bėgo priekyje kartkartėmis stabreldamas įsitikinti, ar vyras ir 
moteris vis dar eina įkandin. Nuožulnus takas nuo šiaurės rytinio prieki- 
nės terasos galo vedė į pievą dešiniajame nedidelės upės krante, kuri ne- 
toliese įtekėjo į didesnį srautą. Lygi, vešli pieva buvo apsupta retų mišrių 
medžių giraitės, kuri aukštupyje tankėjo. 

Kai jie atėjo į pievą, Yhaha sveikindamasi sužvengė. Stebėję iš toli 
žmonės apstulbę papurtė galvas, nes vilkas nubėgo tiesiai prie kumelės, ir 
jie susilietė nosimis. Tada pilkis atsistojo žaisminga poza, iškėlė uodegą ir 
pasturgalį, snukį prispaudė prie žemės, ir kaip mažas šunytis ėmė amsėti 
ant jauno eržiliuko. Lenktynininkas pakėlė galvą, sužvengė lygiai taip pat 
žaismingai ir ėmė kanopa arti žemę. 

Arkliai ypač apsidžiaugė pamatę žmones. Kumelė priėjusi uždėjo galvą 
Ailai ant peties, o moteris apkabino tvirtą jos sprandą. Jos atsišliejo viena 
į kitą įprasta paguodos poza. Jondalaras patapšnojo ir paglostė jaunąjį 
eržilą, patrynė ir pakasė niežtinčias jo kailio vietas. Tamsiai rudas arklys 
žengė kelis žingsnius į priekį, tada snukiu stuktelėjo Ailą prašydamas ir 
jos dėmesio. Paskui visi susibūrė į ratą, įskaitant ir Vilką, džiaugėsi vieni 
kitais, artimais pažįstamais šioje vietoje, kur tiek daug svetimų. 

— Norėčiau pajodinėti, - pasakė Aila. Ji dirstelėjo į saulės padėtį po- 
pietės danguje. - Juk turime laiko trumpai pajojėti, tiesa? 

— Turime. Niekas neis į šventę, kol nesutems, - nusišypsojo Jondala- 
ras. - Jojam! Paplaukiosim po to, - pasakė jis. - Jaučiuosi taip, tarsi mane 
kažkas nuolat stebėtų. 

- Taip ir yra, - patikino Aila. - Suprantu, kad tai natūralus smalsu- 
mas, tačiau bus smagu trumpam išsinešdinti. 

Jų stebėti susirinko daugiau žmonių. Jie matė, kaip moteris lengvai 
liuokteli ant rudai gelsvos kumelės nugaros, o ilgšis vyras visai paprastai 
užlipa ant bėro eržilo. Jie greitai išjojo, įkandin lengvai nušuoliavo vilkas. 

Jondalaras rodė kelią: pirmiausia truputį aukštyn palei upę iki seklios 
intako brastos, paskui toliau prieš srovę kitos nedidelės upelės krantu, 

upės, uždaru slėniu akmenuota išdžiūvusia vaga, kuri lietingu oru tapdavo 
upeliuku. Tarpeklio gale buvo status, bet įveikiamas kelias, kuris kildamas 
pamažu pasiekdavo vėjo gairinamą plynaukštę, nuo kurios vėrėsi vanden- 
keliai ir kraštovaizdis apačioje. Jie sustojo pasigėrėti stulbinamu reginiu. 

Maždaug dviejų šimtų metrų aukščio plynaukštė buvo viena aukš- 
čiausių apylinkėse. Nuo jos vėrėsi kvapą gniaužianti panorama, ne tiktai 
upių ir slėnių salpų, bet ir banguojančių plokščiakalnio kalvų kitapus. 
Kalkakmenio uolų kraštovaizdis toli gražu nebuvo lygus. 

Smiltainis tirpsta vandenyje, jei tam pakanka laiko ir yra tinkamo 
rūgštumo terpė. Per ilgus amžius upės ir susikaupę požeminiai vandenys 
pragraužė regiono smiltainio pagrindą, kalvomis ir slėniais išraižė kadai- 
se plokščią senovinės jūros dugną. Esamų upių slėniai buvo giliausi, juos 
ribojančios akmenų sienos tam tikroje atkarpoje buvo vienodo aukščio, 
bet skirtingai iškilusios, nes atkartojo kalvų išsidėstymą. 

Iš pirmo žvilgsnio augmenija sausame, vėjuotame, aukštame regione 
abipus pagrindinės upės atrodė tokia pati kaip ir atvirų lygumų žemyni- 
nių stepių rytuose. Vyravo žolės su žemaūgiais kadagiais, pušimis ir eglė- 
mis, įsitvirtinusiomis atviruose plotuose greta upių ir ežerėlių, o daubose 
ir slėniuose augo krūmai ir nedideli medeliai. 

Priklausomai nuo augavietės, augmenijos pasaulis galėjo būti neįtikė- 
tinai įvairus. Pavienes viršukalnes ir į šiaurę atgręžtus kalvų šlaitus labiau 
mėgo arktinės žolės, tarpstančios ten, kur vėsu ir sausa, o pietiniai šlaitai 
buvo žalesni, čia gausiau žėlė šiaurinio ir vidutinio klimato žemumų au- 
galai. Platus pagrindinės upės slėnis buvo vešlesnis, jos krantus juosė la- 
puočiai ir visžaliai spygliuočiai. Pasipuošę šviežiais, ne tokiais ryškiai ža- 
liais nei įvasarojus, lapeliais medžiai daugiausia buvo smulkialapių rūšių, 
tokių kaip karpotieji beržai ir gluosniai. Bet ir spygliuočiai, tokie kaip 
eglės ir pušys, viršūnėse puikavosi šviesiaspalvėmis naujo augimo adatėlė- 
mis. Kadagiai, o vietomis ir akmeniniai ąžuolai, buvo dar dėmėtesni - su 
pavasariniu apdaru šakelių galuose. 

Vietomis Upė vingiavo lygių salpų, žaliuojančių pievų viduriu, kur 
aukštos ankstyvos vasaros žolės dažėsi auksu. Kitur dėl linkių ir kilpų 
srovė siaurėjo ir tai vienoje, tai kitoje pusėje buvo stumiama arčiau akme- 

Kai kur, ypač Upės intakų salpose, vešėjo nedideli mišrūs miškai. 
Užuovėjose, daugiausiai pietiniuose šlaituose, augo kaštonai, lazdynai, 
riešutmedžiai ir obelys, dažniausiai žemaūgiai. Vienais metais medžiai 
nevesdavo vaisių, o kitais jų užderėdavo gausiai. Kartu su vaismedžiais 
augo įvairių rūšių vaisius vedantys vijoklių krūmai ir kereliai, įskaitant 
braškes, avietes bei serbentus, pasitaikydavo vynuogių, agrastų ir gervuo- 
gių, labai nedaug - avietes primenančių geltonų tekšių bei kelių rūšių 
mėlynių. 

Aukštesnėse pakilumose vyravo trapi tundros augmenija, ypač aukšta- 
me masyve šiaurėje, kurį buvo apgaubęs ledyno ledas, nors jame dūmavo 
keletas veikiančių ugnikalnių - prieš kelias dienas Aila su Jondalaru tame 
regione buvo aptikę karštų šaltinių. Akmenys buvo aplipę kerpėmis, žolės 
kilo vos per porą centimetrų nuo žemės, o žemaūgiai krūmai driekėsi per 
sustingusią žemę virš amžinojo įšalo sukaustyto podirvio. Drėgnesnėse 
vietose kraštovaizdį švelnino įvairiausių žalių ir pilkų atspalvių samanos 
kartu su nendrėmis, vikšriais ir kitomis žolėmis. Regiono augmenijos 
įvairovė buvo neįtikėtina ir lėmė panašią gyvūnijos pasaulio įvairovę. 

Aila su Jondalaru jojo keliu, kuris suko į šiaurės rytus per aukštą lauką 
palei kraštą stačios, virš upės iškilusios uolos. Upė dabar sruvo kone tie- 
siai iš šiaurės į pietus, skalaudama smiltainio sieną. Kelias kirto nedidelį 
upeliuką, paskui suko į šiaurės vakarus. Upelis tekėjo iki uolos krašto ir 
nuo stataus šlaito krito žemyn. Kai kelias pamažu pradėjo leistis, Aila su 
Jondalaru apsisuko. Jodami atgal jie paragino arklius šuoliais ir nulėkė 
per aukštą, atvirą lauką, kol gyvuliai patys sulėtino žingsnį. Kai vėl pasie- 
kė nedidelį upelį, sustojo pagirdyti gyvūnus, norėjo atsigerti ir patys. 

Aila nebuvo patyrusi tokio laisvės pojūčio nuo tada, kai pirmą kartą 
užlipo ant kumelės nugaros. Niekas netrukdė, jokie neštuvai ar kupri- 
nės, joks balno apklotas nė apynasris. Tiktai jos nuogos kojos prie arklio 
nugaros, taip, kaip ir išmoko jodinėti, perduodama signalus per jautrią 
Yhaha odą - iš pradžių nesąmoningai, - kad nukreiptų arklį ten, kur 
nori joti. 

Lenktynininkas turėjo pavadį; šitaip Jondalaras mokė eržilą, nors jam 
teko išrasti ir įtaisą, kad išlaikytų eržilo galvą, ir sugalvoti signalus, kaip 


pasukti arklį ten, kur reikia. Vyras irgi seniai jautėsi toks laisvas. Kelionė 

buvo ilga, jį sunkiai slėgė atsakomybė už saugų parėjimą namo. Dabar ta 
našta nukrito kartu su kelionės krepšiais, ir joti arkliu buvo paprasčiau- 
siai smagu. Abu jautėsi išsekę, sujaudinti, labai patenkinti savimi, rodė tai 
savo džiaugsmingomis šypsenomis, kai lėtai žengė palei upę. 

— Puikiai sumanei, gerai, kad pajodinėjome, Aila, - nusišypsojo Jon- 
dalaras. 

— Ir aš taip manau, - ji atsakė ta jam taip patinkančia šypsena. 

— O, moterie, tu tokia graži, — tarė jis, apsikabindamas jos liemenį 
ir žvelgdamas į ją ryškiai mėlynomis akimis, kuriose atsispindėjo visa jo 
meilė ir džiaugsmas. Jo akims prilygstantį mėlį Aila regėjo tik giliuose 
ledyno tirpsmo vandens šuliniuose. 

- Tu gražus, Jondalarai. Žinau, sakei, kad vyrai nevadinami gražiais, 
tačiau man tu esi gražus, - ji apsivijo rankomis vyro kaklą, juto visą įgim- 
to jo žavesio jėgą, kuriai nedaugelis žmonių gebėdavo atsispirti. 

— Gali mane vadinti kaip tik nori, - pasakė jis ir pasilenkė jos pabu- 
čiuoti. Jie taip priprato prie privatumo, būti vieni tyruose, toli nuo smal- 
sių akių. O dabar vėl reikės pratintis būti šalia daugybės žmonių... bet dar 
ne dabar. 

Jis liežuviu švelniai praskleidė jos lūpas ir įsiskverbė į švelnią, šiltą 
burną. Ji atsakė tokiu pačiu švelniu tyrinėjimu, užsimerkusi atsidavė po- 
jūčiams, kuriuos jis jau pradėjo joje žadinti. Jis laikė ją prisitraukęs, mė- 
gavosi jausdamas jos kūną greta. „Visai netrukus, - galvojo jis, - įvyks 
jungtuvių apeigos, o tada mudu sukursime židinį, prie kurio ji gimdys 
vaikus, mano židinio vaikus, galbūt mano dvasios vaikus. Jeigu ji teisi, tai 
gali būti netgi mano vaikai, mano kūno vaikai, pradėti iš mano syvų“ Tų 
pačių syvų, kuriuos juto savyje kylant. 

Jondalaras atsitraukė ir pažvelgė į Ailą, tada nirčiau pabučiavo jos 
kaklą, paragavo sūrios odos ir siekė krūtų. Jos buvo putlesnės, vyras jau 
juto skirtumą; netrukus jos bus pilnos pieno. Atrišęs juosmens diržą jis 
delnu apčiuopė standų, sunkų apvalumą, pajuto delne sukietėjusį spenelį, 
pakėlė jos tuniką. Aila padėjo jam nutraukti tuniką, nusimovė trumpas 
kelnes. Akimirką jis tiesiog žvelgė į ją, stovinčią saulėkaitoje, mėgavosi 
ir negalėjo atsistebėti jos moteriškumu: besišypsančio veido grožiu, tvir- 


tu, raumeningu kūnu, stambiomis, stačiomis krūtimis su atsikišusiais 

speneliais, šiek tiek suapvalėjusiu pilvu, tamsiais gaktos plaukeliais. Jis 
taip ją mylėjo ir taip jos geidė, kad akyse prisikaupė ašarų. 

Jondalaras greitai nusirengė ir patiesė savo drabužius ant žolės. Aila 
žengė kelis žingsnius artyn ir ištiesė rankas, jis ją apkabino. Bučiuojama ji 
užsimerkė. Vyras nubėrė bučiniais jos kaklą, o kai suėmęs delnais kilstelėjo 
jos krūtis, ji apglėbė jo piestu stojantį vyriškumą. Jondalaras ragavo sūrios 
jos kaklo odos, suėmęs rankomis abi krūtis, liežuviu perbėgo nuo kaklo iki 
tarpelio tarp krūtų, paskui, kai ji šiek tiek pasilenkė, apžiojo spenelį. 

Aila sulaikė kvapą. Susijaudinimo virpulys nuskriejo iki pat malonu- 
mo vietelės viduje, perliejo dar vienas, kai vyras ėmė stipriau čiulpti kitą 
spenelį, o pirmąjį glamonėjo išmanančiais pirštais. Paskui jis suspaudė 
jos krūtis, apžiojo abu spenelius. Aila suaimanavo ir atsidavė pojūčiams. 
Jondalaras brėžė liežuviu aplink sukietėjusius, nekantrius spenelius, lei- 
dosi žemiau, prie jos bambos, paskui prie kalvelės, įkišo šiltą liežuvį į jos 
plyšelį ir pakuteno mažą gumbelį viduje. Apglėbęs rankomis jos apvalius 
sėdmenis, jis traukė moterį prie savęs, vis kyščiodamas liežuvį į plyšelį, 
prie jos kieto gumbelio. 

Aila stovėjo rankas uždėjusi jam ant pečių ir aikčiojo, aimanavo nuo 
kiekvieno šilto brūkštelėjimo. Ji juto, kaip viduje kyla potvynis, spaudžia 
vis stipriau, kol staiga vienas po kito užliejo džiaugsmingo palengvėjimo 
traukuliai. Jis pajuto jos šilumą ir drėgmę, ragavo skonį, kuris priklausė 
tiktai Ailai. 

Ji atsimerkė ir šelmiškai nusišypsojo. 

— Užklupai mane netikėtai, - pasakė ji. 

- Žinau, - nusišypsojo jis. 

— Dabar mano eilė, — Aila nusijuokė ir lengvai stumtelėjusi parver- 
tė Jondalarą. Paskui užgulė jį ir bučiavo, juto savo skonį ant jo lūpų, pa- 
kramsnojo ausį, nubėrė bučiniais kaklą, o vyras patenkintas šypsojosi. Jam 
patiko, kai ji šitaip smaginosi, žaismingai mėgdžiodama jo glamones. 

Aila išbučiavo jo krūtinę ir spenelius, liežuviu nusileido iki bambos, o 
paskui dar žemiau, kol surado jo kuplų, meilei pasiruošusį vyriškumą. Jon- 
dalaras užsimerkė pajutęs, kaip jos šilta burna jį apglėbia, juto užplūstant 
jausmus. Moteris kilnojosi aukštyn ir žemyn, kartu čiulpė jo varpą. Jonda- 
laras ją išmokė, kaip ir pats buvo mokomas, būdų vienam kitą pamaloninti. 


Akimirką jis pagalvojo apie Zelandonę jaunystėje, kai ji buvo žinoma kaip 

Zolena. Prisiminė, kad galvojo, jog niekada neras į ją panašios moters. Vis 
dėlto surado. Jondalaras staiga taip susijaudino, kad mintimis nusiuntė 
padėką Didžiajai Motinai Žemei. Ką jis darys, jei kada praras Ailą? 

Jondalaro nuotaika staiga pasikeitė. Jam patiko jos žaismingumas, ta- 
čiau dabar įsigeidė paimti moterį. Jis atsisėdo, prisitraukė ją klūpančią 
priešais ir pasisodino sau ant kelių taip, kad ji jį apžergtų. Paskui apkabi- 
no ir stebinamai aistringai pabučiavęs suėmė jos šlaunis. Aila nesuprato, 
kodėl Jondalaras persigalvojo, bet taip stipriai jį mylėjo, kad noriai atsi- 
liepė į jo poreikius. 

Išbučiavęs moters pečius ir kaklą, Jondalaras ėmė glamonėti krūtis. Jo 
varpa buvo taip sukietėjusi, kad ją kone gėlė. Vyras kramsnojo Ailos krū- 
tis, ieškojo spenelių, ji truputį kilstelėjo, atlošė nugarą ir pajuto, kaip visą 
užlieja pojūčiai, jam ėmus čiulpti ir kramsnoti spenelį. Jusdama po savimi 
tvirtą, degantį jo vyriškumą Aila dar truputį pakilo ir nė negalvodama 
pradėjo jį kreipti į save. 

Jis vos pajėgė ištverti, kai Aila nusileido, godžiai jį apglėbė drėgnu 
savo moteriškumu. Paskui ji vėl pakilo, atsilošė, o jis viena ranka ją pri- 
laikė, kad iš burnos nepaleistų spenelio, kol kita ranka glamonėjo kitą 
krūties kauburėlį. 

Aila pati save kreipė sėdėdama ant jo organo, sulig kiekvienu brūkšte- 
lėjimu jusdama, kaip ją pripildo malonumas; ji sunkiai alsavo, kone rėkė. 
Staiga Jondalaro geismas, augęs sulig kiekvienu pakilimu ir nusileidimu, 
tapo nepakeliamas. Jis paleido Ailos krūtis, plaštakomis atsirėmė į žemę 
ir pradėjo kilnotis. Rėkė abu. Galingo malonumo bangos augo sulig kie- 
kvienu stūmiu, kol su didžiuliu pliūpsniu ir kūną sudrebinančiu palen- 
gvėjimu pasiekė džiaugsmo viršūnę. Dar pora judesių, ir Jodalaras virto 
ant nugaros į žolę, nepaisė nė akmenuko po petimi. Aila kurį laiką tysojo 
kniūbsčia, padėjusi galvą jam ant krūtinės. Galiausiai ji atsisėdo. Jonda- 
laras nusišypsojo, kai ji atsikėlė ir nuo jo nulipo. Jam būtų patikę ilgiau 
pagulėti šitaip susijungus, tačiau tikrai derėjo grįžti namo. Aila paėjėjo iki 
nedidelio upeliuko ir pritūpė apsiprausti. Jondalaras taip pat apsiprausė. 

— Grįžę paplaukiosime ir nusiprausime, - pasakė jis. 

- Žinau. Todėl pernelyg ir nesistengiau. 

Apsivalymo ritualo, jei tai apskritai buvo įmanoma, Ailą išmokė genties 


motina Iza, nors abejojo, ar jos keistoji duktė, tokia aukšta ir nepatraukli, 


103 A 


JEAN M. AUEL 


kada juo pasinaudos. Aila buvo tokia skrupulinga, kad prausdavosi net 
užšalusiuose, apledėjusiuose upokšniuose. Jondalaras taip pat įprato ap- 
siprausti; nors niekada nebuvo toks pedantiškas. 

Kai Aila nuėjo pasiimti drabužių, nuleidęs galvą ir vizgendamas uode- 
gą atspūdino Vilkas. Kelionėje jauną vilkiūkštį Ailai teko mokyti laikytis 
atokiau, kai jie su Jondalaru dalydavosi malonumais. Vyrą erzindavo, kai 
pilkis jiems trukdydavo, ir Aila nemėgo būti pertraukinėjama. Kadan- 
gi apsiuostinėti ir pažiūrėti, kuo jie užsiima, atėjusį žvėrį nepakako gana 
griežtai pavaryti šalin, Ailai tekdavo užnerti jam ant kaklo virvę ir kartais 
gana toli pririšti. Pamažu Vilkas išmoko nebelįsti prie šeimininkų, po to 
visada artindavosi atsargiai ir laukdavo, ko! Aila duos jam ženklą, kad ga- 
lima prie jos prieiti. 

Arkliai, kantriai ganęsi netoliese, atėjo išgirdę švilpimą. Aila su Jonda- 
laru nujojo prie plynaukštės krašto ir vėl sustojo pasižvalgyti po pagrin- 
dinės upės bei jos intakų slėnius ir pakrantėse stūksančias kalkakmenio 
uolas. Nuo aukštumos jie matė nedidelės upelės, atitekančios iš šiaurės 
vakarų, ir pagrindinio vandens srauto, kuris plūdo iš rytų į vakarus, santa- 
ką. Mažesnioji upė įtekėjo į Upę prieš pat jai sukant į pietus. Pietų pusėje, 
už virtinės mažesnių uolų, buvo matyti kalkakmenio blokas su didžiule 
išsikišusia atbraila - ilga priekine devintojo urvo terasa. Tačiau pažvelgus 
žemyn, į devintojo urvo namus, ne įspūdingas akmenų pastogės dydis 
prikaustė Ailos dėmesį, o kitas labai neįprastas darinys. 

Labai seniai, kalnų formavimosi - orogenezės - metu, kai įspūdingos 
viršūnės smigo ir kilo tingiu geologinio laiko tempu, nuo pagrindinės 
uolos atskilo ir į upelį nukrito vulkaninės kilmės uolienos kolona. Akme- 
nų siena, nuo kurios stulpas atskilo, stulpo struktūrą įgavo stingstančiai 
magmai virstant bazaltu — susiformavo didelės, kampais susijungiančios 
plokščiašonės kolonos. 

Atlūžęs akmuo - kolonos formos bazalto gabalas, - nors ir stumiamas 
srautingų potvynių, tempiamas ledynų ledo, pliekiamas ir trankomas, iš- 
laikė pradinę formą. Akmens kolona pamažu nusėdo vidinės jūros dugne, 
giliuose jūros gyvenimo nuosėdų kloduose, iš kurių formavosi kalkakme- 
nis. Vėliau dėl žemės judesių jūros dugnas pakilo ir pamažu virto įstabiu 


aptakių kalvų ir uolų, išsidėsčiusių palei upių slėnius, kraštovaizdžiu. 


2 104 


UOLŲ PRIEGLOBSTIS 


Kai oras, vanduo ir vėjas didžiulėse stačiose kalkakmenio uolose skapta- 
vo pastoges ir urvus, kuriuose vėliau įsikūrė zelandoniečiai, atsivėrė ir erati- 
nis - ledyno iš toli atneštas, apdaužytas kolonos formos bazalto gabalas. 

Tarsi vien pastogės dydžio nepakaktų vietos unikalumui išryškin- 
ti, devintojo urvo namus puošė keistas ilgas akmuo, styrantis didžiulės 
kalkakmenio iškyšos viršuje. Jis buvo giliai įsitvirtinęs į uolieną, bet kilo 
tokiu kampu, kad, dingojosi, tuojau nukris. Ta kolona buvo išskirtinis 
orientyras, dar labiau pabrėžiantis akmeninės devintojo urvo pastogės 
ypatingumą. Aila jį pamatė vos atvykusi ir sudrebėjo lyg atpažinusi. At- 
rodė, kad buvo mačiusi tai anksčiau. 

— Artas akmuo turi vardą? - pasiteiravo ji, rodydama į akmenį. 

— Jis vadinamas Krintančiu akmeniu, - atsakė Jondalaras. 

— Tinkamas vardas, - pripažino Aila. - Regis, tavo motina minėjo tų 
upių pavadinimus? 

— Pagrindinė upė iš tikrųjų pavadinimo neturi, - atsakė Jondalaras. — 
Visi paprasčiausiai vadina ją Upe. Dauguma žmonių ją laiko pagrindine 
krašto upe, nors ji nėra didžiausia. Į pietus nuo čia Upė įteka į kur kas 
didesnę. Tiesą sakant, aną vadiname Didžiąja upe. Prie Upės įsikūrę dau- 
guma Zelandonijos urvų, ir visi supranta, kas turima omenyje, kai kas 
nors pasako „Upė“. 

— Va tas nedidelis intakas vadinamas Miško upe, - toliau pasakojo 
Jondalaras. - Prie jos auga daug medžių. Tame slėnyje daugiau medžių 
nei kur kitur. Ten nedažnai medžiojama. 

Aila linktelėjo. 

Miško upės slėnis, iš dešinės įrėmintas kalkakmenio uolų, o iš kairės — 
stačių kalvų, nebuvo panašus į paprastai atvirus, vešlius pagrindinės Upės 
ir gretimų intakų slėnius. Čia buvo tanku medžių ir augmenijos, ypač aukš- 
tupyje. Kitaip nei daugumos atvirų teritorijų, miškų medžiotojai nemėgo, 
nes medžioti čia buvo sudėtingiau. Tarp medžių ir krūmų pasislėpusius 
žvėris buvo sunkiau pastebėti, o tie, kurie klajojo kaimenėmis, dažniau 
rinkdavosi slėnius su dideliais žolės plotais. Kita vertus, slėnis teikė malkų 
statyboms, įrankiams ir laužams. Taip pat čia buvo renkami vaisiai ir rie- 
šutai bei kitokie augalai maistui ir kitoms reikmėms, į žabangus ir spąstus 
pakliūdavo smulkių žvėrelių. Krašte, kur buvo palyginti nedaug medžių, 


niekas nemenkino Miško upės slėnio vertės. 

Šiaurės rytiniame devintojo urvo terasos gale, nuo kurio taip pat buvo 
matyti du upių slėniai, Aila pastebėjo gana didelio laužo likučius. Anks- 
čiau jo nematė, buvo labiau susitelkusi į tai, kaip nulipti žemyn, į arklių 
pievą Miško upės slėnyje. 

— Kodėl terasos gale yra tokia didelė laužavietė, Jondalarai? Negali 
būti dėl šilumos. Ar ji naudojama maistui ruošti ? 

— Tai signalinis laužas, - atsakė jis, o pamatęs sutrikusią jos miną, 
kalbėjo toliau: - Didelis signalinis laužas gali būti matomas iš gana toli. 
Laužais mes kitiems urvams siunčiame žinias, o jie jas perduoda savo si- 
gnaliniais laužais. 

— Kokias žinias? 

— Oi, įvairiausias. Jie dažnai naudojami migruojant gyvūnams, kad 
medžiotojai žinotų, kas pastebėta. Kartais jie naudojami pranešti apie 
įvykius, susirinkimus ar kokius kitokius susitikimus. 

— O kaip žinote, ką laužas reiškia? 

— Paprastai sutariama iš anksto, ypač gyvūnų migracijos sezonu ar 
ruošiantis medžioklei. Dar yra tam tikri ugnies signalai, kurie reiškia, 
kad kažkam reikia pagalbos. Bet kuriuo metu pamatę ten degantį laužą 
žmonės žino, kad reikia į jį atkreipti dėmesį. Jei nesupranta, ką tai reiškia, 
siunčia bėgūną išsiaiškinti. 

— Labai sumanu, - pagyrė Aila, o pagalvojusi pridūrė: - Tai panašu į 
genties ženklus ir signalus, tiesa? Bendravimas be žodžių. 

— Niekada šitaip nepagalvojau, bet tikriausiai tu teisi, — pritarė Jon- 
dalaras. 

Atgal jie grįžo kitu keliu. Jie patraukė link upės slėnio vingiuotu taku, 
kuris zigzagais sukiojosi žemyn statesne nuokalne viršuje, paskui suko į 
dešinę per žolę ir krūmus link ne tokio stataus skardžio. Kelias vedė palei 
plokščios žemumos kraštą dešiniuoju upės krantu ir tiesiai kirto Miško 
upės slėnį. 

Grįždama Aila jautėsi atsipalaidavusi, tačiau nebuvo to jaudinančio 
laisvės pojūčio, lydėjusio išjojus. Nors visi žmonės, su kuriais susipažino 

- iki šiol, jai patiko, vis dar laukė didžioji puota. Aila netroško šįvakar susi- 
tikti su kitais devintojo Zelandonijos urvo gyventojais. Ji nebuvo pratusi 


matyti tiek daug žmonių vienu metu. 

Yhaha su Lenktynininku jie paliko vešlioje pievoje ir surado vietą, 
kur augo muilo šaknys, tačiau Jondalarui teko parodyti augalą — Ailai 
jis buvo nematytas. Ji atidžiai jį ištyrinėjo, įsidėmėjo jo ypatybes, kad įsi- 
tikintų, jog pažins ir kitą kartą, tada pasiėmė savo kapšelį su džiovintais 
cianotų žiedais. 

Vilkas kartu su jais šoko į vandenį, tačiau pristigęs dėmesio ilgai jame 
neužsibuvo. Paplaukioję, kad išmirktų kelionės dulkės ir nešvarumai, 
žmonės muilo šaknį plokščio akmens įduboje akmeniu sutrynė su tru- 
pučiu vandens, kad išsiskirtų daug saponino turinčios putos. Iš pradžių 
išsitrynė patys, paskui kvatodami išmuilino vienas kitą ir nėrė į vandenį 
nusiplauti putų. Aila davė Jondalarui saujelę cianotų, kitus įtrynė į savo 
drėgnus plaukus. Šitie augalai taip stipriai neputojo, tačiau saldžiai ir gai- 
viai kvepėjo. Dar kartą nusiplovusi putas jaunoji moteris jau buvo pasi- 
ruošusi lipti iš vandens. 

Nusisausinę minkštomis odomis, Aila su Jondalaru pasitiesė jas sau- 
lėkaitoje ir atsisėdo sušilti. Aila paėmė mamutojės Digijos dovanotas 
mamuto ilties šukas keturiais ilgais dantimis, tačiau pradėjus šukuotis 
Jondalaras ją sustabdė. 

— Leisk man tave sušukuoti, - paprašė jis, imdamas šukas. Jam patiko 
šukuoti ištrinktus jos plaukus, jis mėgo jausti, kaip tanki drėgnų plaukų 
masė virsta minkštomis sruogomis. O Aila tuomet jausdavosi neįprastai 
lepinama. 

— Man patinka tavo motina ir sesuo, - pasakė ji, sėdėdama nugara į 
Jondalarą. - Ir Vilomaras. 

— Tu jiems irgi patinki. 

— Joharanas atrodo geras vadas. Ar žinai, kad jūsų su broliu kaktos 
raukšlės vienodos? — paklausė ji. - Jis man patiks, atrodo toks pažįsta- 
mas. 

— Jį pakirto gražioji tavo šypsena, — pripažino Jondalaras. — Kaip ir 
mane. 

Aila trumpam nutilo. Jos mintis atskleidė kita pastaba. 

— Nesakei, kad jūsų urve gyvena tiek daug žmonių. Tarsi visas genties 
sambūris gyventų vienoje vietoje, — pastebėjo ji. — Regis, tu visus juos 


pažįsti. Nežinau, ar aš kada juos pažinsiu. 

— Nesijaudink, pažinsi. Ilgai netruks, - pažadėjo jis, mėgindamas 
įveikti itin varginantį plaukų kaltūną. - Oi, atsiprašau. Per stipriai pešu? 

— Ne, viskas gerai. Džiaugiuosi, kad galiausiai susipažinau su tavąja 
Zelandone. Ji išmano gydymą; bus nuostabu su ja apie tai pasikalbėti. 

— Ji galinga moteris, Aila. 

— Akivaizdu. Ar seniai ji yra zelandonė? 

- Leisk pagalvoti, - atsakė jis. - Tikriausiai ja tapo man išėjus gyventi 
su Dalanaru. Tada vis dar galvojau apie ją kaip apie Zoleną. Ji buvo graži. 
Geidulinga ir patraukli. Ji niekada nebuvo liesa, tačiau kuo toliau, tuo Ia- 
biau panėšėja į Didžiąją Motiną. Man regis, tu jai patikai, - jis akimirkai 
nustojo šukuoti, patylėjo, paskui pradėjo juoktis. 

— Kas čia juokingo? - nustebo Aila. 

— Klausiausi tavo pasakojimo apie tai, kaip mane radai. Apie Mažylį ir 
visa kita. Ji tau dar užduos klausimų, gali neabejoti. Stebėjau jos išraišką. 
Kaskart, kai atsakydavai, jai norėjosi užduoti dar tris klausimus. Tu tik 
žadinai jos smalsumą. Kaskart. Tu paslaptis. Netgi man. Ar žinai, kokia 
tu išskirtinė, moterie? 

Ji atsisuko, o vyras žvelgė į ją mylinčiomis akimis. 

— Duok man truputį laiko, ir aš tau parodysiu, koks išskirtinis tu moki 
būti, — atsakė ji, o veide pasklido tingi, jausminga šypsena. Jondalaras pa- 
silenkė jos pabučiuoti. 

Pasigirdo juokas, ir abu krūptelėję apsidairė. 

— Oi, ar sutrukdžiau? — tarė moteris. Tai buvo patrauklioji šviesia- 
plaukė tamsiai pilkomis akimis, klausiusi Folaros pasakojimo apie parvy- 
kusius keliautojus. Kartu su ja buvo dar dvi moterys. 

— Marona! - susiraukęs šūktelėjo Jondalaras. - Ne, nesutrukdei. Tie- 
siog nustebau tave matydamas. 

— Kodėl nustebai mane matydamas? Gal manei, kad aš netikėtai išvy- 
kau į kelionę? - įgėlė Marona. 

Jondalaras ėmė rangytis ir dirstelėjo į Ailą, kuri stebeilijo į moterį. 

- Ne. Žinoma, ne. Tikriausiai tiesiog nustebau. 

— Mes išėjome pasivaikščioti ir netikėtai pamatėme jus čia. Prisipa- 
žįstu, Jondalarai, negalėjau atsispirti norui tave sugėdinti, troškau, kad 


pasijustum nesmagiai. Šiaip ar taip, mudu pasižadėję. 

Jie nebuvo pasižadėję oficialiai, tačiau Jondalaras nesiginčijo. Jis žino- 
jo, kad Marona buvo susidariusi kitokį įspūdį. 

— Nenumaniau, kad vis dar čia gyveni. Galvojau, susijungei su vyru iš 
kokio kito urvo, - pasakė Jondalaras. 

— Buvau susijungusi, - atsakė ji. - Tai ilgai netruko, todėl grįžau, - ji nu- 
žiūrinėjo tvirtą, įdegusį nuogą vyro kūną labai gerai pažįstamu žvilgsniu. — 
Nedaug pasikeitei per penkerius metus, Jondalarai, išskyrus kelis bjaurius 
* randus, - ji atsisukusi nudelbė Ailą. - Nors iš tikrųjų atėjome ne su tavimi 
kalbėtis. Atėjome susipažinti su tavo drauge, - pareiškė Marona. 

— Ji šįvakar oficialiai bus pristatyta visiems, - Ailą užstojo Jondalaras. 

— Šitai jau girdėjome. Nereikia jokių oficialių pristatymų. Norėjome 
ją pasveikinti, kad pasijustų mylima. 

Jondalaras nelabai galėjo išsisukti nepristatęs moterų. 

— Aila iš mamutojų Liūto stovyklos, čia Marona iš devintojo Zelan- 
donijos urvo ir jos draugės, - jis įsižiūrėjo atidžiau: - Portula iš penktojo 
urvo? Ar tai tu? — pasitikslino Jondalaras. 

Moteris nusišypsojo ir paraudo patenkinta, kad ją prisiminė. Marona 
susiraukusi ją nudelbė. | 

— Taip, aš Portula, tačiau dabar iš trečiojo urvo. 

Moteris tikrai neužmiršo Jondalaro: jis buvo išrinktas jos pirmajam 
ritualui. O vyras prisiminė, kad ji buvo iš tų jaunų moterų, kurios sekio- 
jo jį vėliau, mėgino užklupti vieną, nors po pirmojo ritualo jaunuoliams 
buvo uždrausta bendrauti bent metus. Portulos įkyrumas sugadino pri- 
siminimus apie ceremoniją, po kurios Jondalarui paprastai likdavo šiltas 
švelnumas ir prieraišumas jaunai moteriai. 

— Nemanau, kad pažįstu kitą tavo draugę, Marona, - tarė Jondalaras. 

Moteris atrodė kiek jaunesnė nei kitos dvi. 

— Aš esu Lorava, Portulos sesuo, - prisistatė ji. 

— Mes susipažinome per mano jungtuves su vyru iš penktojo urvo, - 
paaiškino Marona. - Jos atvyko manęs aplankyti, - ji atsisuko į Ailą. — 
Sveikinam tave, Aila iš mamutojų. 

Aila atsistojo atsakyti į pasveikinimą. Nors paprastai jai nebūtų rūpė- 
ję, dabar jautėsi kiek sutrikusi, kad nuoga sveikinasi su nepažįstamomis 
moterimis. Ji ant juosmens apsivyniojo šluostymosi odą, ant kaklo užsi- 


rišo amuletą. 

— Sveikinu tave, Marona iš devintojo Zelandonijos urvo. 

Aila tarė gomurinį „r“, kalbėjo su ypatingu gerkliniu akcentu, iš kurio 
akimirksniu atspėdavai, kad ji svetimšalė. 

— Sveikinu tave, Portula iš penktojo urvo, sveikinu ir tavo seserį Lo- 
ravą, — tęsė ji. 

Jaunesnioji moteris ėmė krizenti iš juokingos Ailos kalbėsenos, o pas- 
kui pabandė tai paslėpti. Jondalarui pasidingojo, kad pastebėjo vypsnį 
Maronos veide. Jo kaktoje susimetė raukšlės. 

— Noriu padaryti daugiau, nei tik tave pasveikinti, Aila, - tarė Ma- 
rona. - Nežinau, ar Jondalaras kada minėjo, tačiau, kaip dabar jau Žinai, 
mes buvome pasižadėję, kai jis staiga nusprendė leistis į didžiąją kelionę. 
Esu tikra, privalai žinoti, kad nebuvau tuo labai patenkinta. 

Jondalaras mėgino sugalvoti būdą, kaip apsisaugoti nuo, nė neabejo- 
jo, beprasidedančio keršto. Marona leis Ailai suprasti, kad yra labai ne- 
laiminga, priekaištaus jai dėl Jondalaro sprendimo. Vis dėlto moteris jį 
nustebino. 

— "Tai buvo praeityje, - tarė Marona. - Jei atvirai, metų metus nepri- 
siminiau Jondalaro, kol šiandien nepasirodėt. Kiti žmonės gal nėra tokie 
užmaršūs, jie mėgsta tuščiai taukšti. Noriu suteikti jiems dingstį kalboms, 
parodyti, kad galiu pasveikinti tave tinkamai, - Marona mostelėjusi į po- 
kalbį įtraukė drauges. - Ketiname mano kambaryje ruoštis jūsų sutik- 
tuvėms šįvakar ir pagalvojom, gal norėtum prisijungti prie mūsų, Aila? 
Mano pusseserė Vilopė jau ten - juk prisimeni Vilopę, Jondalarai? Pa- 
maniau, Ailai bus proga susipažinti su keliomis moterimis prieš oficialius 
šio vakaro prisistatymus. 

Aila pastebėjo tam tikrą įtampą, ypač tarp Jondalaro ir Maronos, ta- 
čiau tokiomis aplinkybėmis tai nebuvo keista. Jondalaras buvo minėjęs, 
kad beveik pasižadėjo Maronai prieš išvykdamas, ir Aila galėjo įsivaizduo- 
ti, kaip pati jaustųsi tos moters vietoje. Tačiau Marona atvirai viską išsakė, 
o Aila iš tikrųjų norėjo geriau susipažinti su kai kuriomis moterimis. 

Jai trūko moterų draugijos. Augdama ji pažinojo labai mažai bendra- 
amžių. Tikra Izos duktė Uba buvo jai kaip sesuo, bet daug jaunesnė. Be 
to, nors Ailai patiko visos Bruno genties moterys, jos buvo kitokios. Kad 


ir kaip Aila stengėsi būti gera genties moteris, kai kurių dalykų ji negalėjo 

pakeisti. Tik apsigyvenusi su mamutojais ir susipažinusi su Digija įverti- 
no, kaip smagu persimesti žodžiu su bendraamžiu. Ji ilgėjosi Digijos ir 
Tolijos iš šaramudojų, kurios greitai tapo nepamirštamomis bičiulėmis. 

— Dėkoju, Marona. Mielai eisiu su jumis. Daugiau nieko neturiu, — 
tarė ji ir greitai apsirengė paprastus, dėmėtus kelioninius drabužius, - bet 
Martona su Folara padės man pasisiūti. Norėčiau pamatyti, ką jūs vilkite. 

— Gal mes galėsime tau įteikti keletą daiktų kaip pasveikinimo dova- 
ną, - pažadėjo Marona. 

— Ar parneši šitą šluostymosi odą, Jondalarai? - paklausė Aila. 

— Žinoma, - atsakė vyras. Jis prisitraukęs Ailą brūkštelėjo skruostu 
per jos veidą, ir ji nuėjo su trimis moterimis. 

Stebint jas einančias Jondalaro nerimo raukšlės gilėjo. Nors oficialiai 
Maronai jis nesipiršo, leido jai patikėti, kad kitą vasaros susirinkimą jiedu 
susijungs, ir ji kurpė planus. Tačiau Jondalaras su savo broliu Tonolanu 
išėjo į kelionę ir nebepasirodė. Maronai turėjo būti sunku. 

Jondalaras nemylėjo Maronos. Be abejonės, ji buvo graži. Dauguma 
vyrų laikė ją gražiausia ir geidžiamiausia vasaros susirinkimų moterimi. 
Nors pats Jondalaras nevisiškai tam pritarė, Marona tikrai turėjo, kuo 
pasigirti, kai ateidavo laikas dalytis Doni malonumų dovana. Ji tiesiog 
nebuvo toji, kurios jis geidė labiausiai. Bet žmonės kalbėjo, kad jie tobu- 
lai vienas kitam tinka. Jondalaras su Marona taip gerai atrodė kartu, kad 
visi manė, jog jie sumegs mazgą. Jis taip pat daugiau ar mažiau to tikėjo- 
si, žinojo, kad vieną dieną teks dalytis židiniu su moterimi ir jos vaikais. 
Kadangi Zolenos, vienintelės moters, kurios troško, turėti negalėjo, kuo 
puikiausiai galėjo susijungti ir su Marona. 

Jondalaras sau to nepripažino, bet nusprendus iškeliauti su Tonolanu 
gerokai palengvėjo. Tuo metu tai atrodė lengviausias būdas išsilaisvinti. 
Jondalaras neabejojo, kad Marona greitai susiras kitą vyrą. Ji ir minėjo, 
kad susirado, bet neilgam. Jis tikėjosi rasti ją su vaikų pilnu židiniu. Ste- 
bėtina, bet Marona ničnieko neužsiminė apie vaikus. 

Jondalaras nesitikėjo, kad grįžęs ras ją nesusijungusią. Marona vis dar 
buvo labai graži, tačiau turėjo bjaurių būdo bruožų. Kartais ji būdavo la- 
bai pikta ir kerštinga. Jondalaro kaktoje vis gilėjo nerimo raukšlės stebint, 


kaip Aila su trimis moterimis eina link devintojo urvo. 


Vilkas pastebėjo Ailą, einančią taku per arklių pievą su trimis mote- 
rimis, ir pasileido prie jos. Pamačiusi didžiulį plėšrūną Lorava suspiegė, 
Portula aiktelėjo ir panikos apimta ėmė dairytis, kur čia sprukti, o Maro- 
na perbalo iš baimės. Vos pamačiusi Vilką Aila dirstelėjo į moteris, įverti- 
no jų reakciją ir greitai davė jam ženklą pasilikti. 

- Stok, Vilke! — garsiai tarė ji labiau dėl moterų nei tam, kad sustab- 
dytų žvėrį, nors žodžiai tikrai sustiprino ženklo poveikį. Vilkas čia pat 
sustojo ir stebėjo Ailą, budriai laukdamas signalo prisiartinti. 

— Ar norėtumėte susipažinti su Vilku? — pasiteiravo ji. Matydama, 
kad moterys vis dar išsigandusios, pridūrė: - Jis jūsų nesužeis. 

— Kodėl turėčiau norėti pažindintis su žvėrimi? — sviedė Marona. 

Jos balso tonas privertė Ailą atidžiau įsižiūrėti į šviesiaplaukę. Ji įžvel- 
gė baimę ir, stebėtina, pasišlykštėjimą, netgi pyktį. Baimę Aila galėjo su- 
prasti, tačiau kitos Maronos reakcijos atrodė nederamos. Tikrai ne tokią 
reakciją gyvūnas dažniausiai sužadindavo. Kitos dvi moterys pažvelgė į 
Maroną, paskui, regis, sekdamos jos pavyzdžiu taip pat niekaip neparo- 
dė, kad norėtų suartėti su Vilku. 

Aila matė, kad Vilkas darosi vis budresnis. „Jis tikriausiai taip pat kaž- 
ką jaučia“, - pagalvojo ji. 

- Vilke, eik, surask Jondalarą, — tarė ji, davusi jam signalą bėgti. Gy- 
vūnas dar kiek luktelėjo ją stebėdamas, paskui šoko į krūmus, o Aila kar- 
tu su trimis moterimis pradėjo kilti taku link didžiulės devintojo urvo 
akmeninės pastogės. 

Pakeliui jos sutiko keletą žmonių. Visi tučtuojau kaip nors surea- 


guodavo pamatę atvykėlę su tomis moterimis. Vieni žvelgė klausiamai, 

kiti suglumę šypsojosi, treti atrodė nustebę, netgi apstulbę. Tiktai maži 
vaikai, regis, nekreipė į jas jokio dėmesio. Aila negalėjo to nepastebėti ir 
truputį sunerimo. 

Ji, nors neakivaizdžiai, pasitelkusi genties moterų metodą tyrinėjo 
Maroną ir jos drauges. Niekas nėra mažiau įtartinas kaip genties moteris. 
Jos moka tyliai susilieti su aplinka, tarsi pradingti. Atrodo, kad jos nepa- 
stebi nieko aplinkui, tačiau tai klaidingas įspūdis. 

Vos ne nuo kūdikystės mergaitės yra mokomos niekada nespoksoti, 
netgi tiesiai nežiūrėti į vyrą, niekada neįkyrėti, ir vis dėlto tikimasi, kad 
moteris akimirksniu supras, ko vyrui reikia arba kad jis laukia jos dėme- 
sio. Dėl to genties moterys išmoko būti atidžios ir susitelkusios, labai 
greitai žvilgsniu aprėpti ir tiksliai įvertinti reikšmingą pozą, judesiu bei 
išraiška perduodamą informaciją. Jos labai retai apsirikdavo. 

Aila buvo įgudusi kaip ir bet kuri kita genties moteris, nors šito gyve- 
nimo gentyje palikimo nevertino taip, kaip gebėjimo skaityti kūno kalbą. 
Srebėdama moteris ji tapo atsargi ir vėl pradėjo galvoti apie Maronos mo- 
tyvus būti su ja draugiškai, tačiau kol kas nenorėjo daryti jokių prielaidų. 

Jau atsidūrusios po akmens atbraila jos priėjo prie nemažo namelio 
beveik pačiame erdvės viduryje. Marona įsivedė viešnią vidun. Čia ją pa- 
sveikino dar viena moteris, kuri, regis, jų laukė. 

— Aila, tai mano pusseserė Vilopė, - pasakė Marona, eidama per pa- 
grindinį kambarį į šoninį miegamąjį. - Vilope, čia Aila. 

— Sveika, - pasakė Vilopė. 

Po tikrai oficialių pristatymų Jondalaro giminaičiams šitoks atsainus 
supažindinimas su pussesere, nerodant jokio svetingumo, nors ji pirmą 
kartą lankėsi šiuose namuose, Ailai pasirodė keistas. Tai nederėjo su elge- 
siu, kurio ji jau tikėjosi iš zelandoniečių. 

— Sveika, Vilope, - atsiliepė Aila. - Ar tai tavo namai? 

Vilopę nustebino neįprasta Ailos tartis. Iki šiol negirdėjusiai jokios 
kitos kalbos, tik savo, moteriai netgi buvo sunkoka suprasti nepažįsta- 
mąją. 

— Ne, - pertraukė Marona. - Čia mano brolio, jo moters ir trijų jos 
vaikų namai. Mes su Vilope gyvename kartu su jais. Dalijamės šiuo kam- 


bariu. 

Aila greitai apsidairė pertvaromis atskirtoje erdvėje: panašiai buvo pa- 
dalytas ir Martonos būstas. 

— Ketiname šio vakaro šventei pasidaryti šukuosenas ir pasigražinti 
veidus, - pasakė Portula. Ji įsiteikiamai nusišypsojo Maronai, bet šypsena 
tapo vypsniu, kai vėl atsigręžė į Ailą. - Pamanėm, gal norėsi pasiruošti 
kartu su mumis. 

— Ačiū, kad pakvietėte. Norėčiau pamatyti, ką jūs darysite, - tarė 
Aila. - Nežinau zelandoniečių papročių. Kartais mano draugė Digija 
sušukuodavo man plaukus, tačiau ji mamutojė ir gyvena labai toli nuo 
čia. Žinau, kad niekada daugiau jos nepamatysiu, labai jos ilgiuosi. Gera 
turėti draugių. 

Portulą nustebino ir sujaudino atviras ir draugiškas arvykėlės atsakas; 
jos vypsnys sušilo ir tapo tikra šypsena. 

— Kadangi tai tavo sutiktuvių šventė, - tarė Marona, - nusprendėme 
padovanoti tau ką nors apsivilkti. Paprašiau pusseserės, kad parinktų tin- 
kamų drabužių. Galėsi pasimatuoti, Aila, - Marona nužvelgė aplinkui 
išdėliotus apdarus. - Puikiai parinkai, Vilope. 

Lorava sukikeno. Portula nusigręžė. 

Aila pastebėjo keletą apdarų, paskleistų ant patalo ir ant grindų, dau- 
giausia kelnių ir ilgarankovių marškinių arba tunikų. Paskui ji apžiūrėjo, 
kuo vilki visos keturios moterys. 

Vilopė, iš pažiūros vyresnė už Maroną, vilkėjo gana dukslų drabužį, pa- 
našų į išdėliotuosius. Visai jaunutė Lorava buvo apsivilkusi trumpą beran- 
kovę odos tuniką, sujuostą ties šlaunimis, sukirptą kažkaip kitaip nei Ailai 
pasiūlyti apdarai. Gana apkūni Portula segėjo platų sijoną iš kažkokios 
pluoštinės medžiagos, vilkėjo laisvą palaidinę su ilgais kutais, kurie krito 
ant sijono. Liesa, gražiai sudėta Marona vilkėjo berankovę labai trumpą 
palaidinę, atvirą priekyje, gausiai išpuoštą karoliukais ir plunksnomis, su 
rausvais kutais apačioje, kurie baigėsi vos žemiau juosmens, ir strėnjuostę 
primenantį sijoną, panašų į tokį, kokį Aila juosėsi karštymečiu kelionėje. 

Jondalaras jai parodė, kaip paėmus stačiakampę minkštos odos atraižą 
prakišti ją tarp kojų ir juostele surišti aplink juosmenį. Ilgiesiems galams 
nukarus nugaroje ir priekyje, juos sutraukus šonuose išeidavo strėnjuostė, 


primenanti trumpą sijonuką. Aila pastebėjo, kad Maronos sijonas buvo su 

kutais ir priekyje, ir nugaroje. Šonuose iš abiejų pusių medžiaga nebuvo su- 
traukta, todėl ilgos, nuogos, dailios kojos buvo matyti nuo pat klubo. Juos- 
telę moteris buvo sujuosusi žemai, beveik ant šlaunų, todėl kutai jai einant 
siūbavo. Aila pagalvojo, kad Maronos drabužiai - labai trumpas viršus, kuris 
nesusisiekia priekyje ir negali būti užsegtas, bei menka strėnjuostė - atrodo 
jai per maži, tarsi būtų pasiūti vaikui, ne moteriai. Vis dėlto ji buvo tikra, 
kad šviesiaplaukė tikslingai ir labai rūpestingai pasirinko savo apdarą. 

— Aila, išsirink ką nors, - pasiūlė Marona, - o paskui padarysime tau 
šukuoseną. Norime, kad tau šis vakaras būtų ypatingas. 

— Visi šie daiktai atrodo tokie dideli ir sunkūs, - tarė Aila. - Ar nebus 
per karšta? 

— Vakarais atvėsta, - atsakė Vilopė, - o šitie drabužiai ir turi būti di- 
doki. Kaip šitas, - ji pakėlė rankas, kad matytųsi, kokia laisva jos palai- 
dinė. 

— Štai, pasimatuok šitą, — tarė Marona, imdama tuniką. — Parodysim, 
kaip ją dera vilkėti. 

Aila nusivilko savo tuniką, paskui nusiėmė nuo kaklo ir ant lentynos 
padėjo amuletą. Moterys padėjo jai per galvą užsimauti kitą tuniką. Nors 
ji buvo aukštesnė už visas keturias drauges, tunika nukaro žemiau kelių, o 
ilgos rankovės krito žemiau pirštų galiukų. 

— Per didelė, - pasakė Aila. Ji nematė Loravos, tačiau pasidingojo, kad 
už nugaros girdi prislopintus garsus. 

— Ne, ne per didelė, - plačiai nusišypsojo Vilopė. — Paprasčiausiai 
trūksta diržo, ir turėtum paraitoti rankoves. Kaip aš, matai? Portula, at- 
nešk diržą. 

Apkūnioji moteris atnešė diržą, tačiau nebesišypsojo, nors Marona 
ir jos pusseserė šypsojosi gerokai perdėtai. Paėmusi diržą dailioji šviesia- 
plaukė juo apjuosė Ailą. 

— Surišk jį žemai, šitaip, ant šlaunų, ir išleisk palaidinę, tada kraštas 
nukars. Matai? 

Ailai vis tiek atrodė, kad medžiagos gerokai per daug. 

— Ne, nemanau, kad šita tinka. Ji tikrai per didelė. Pažiūrėkit į šitas 
kelnes, - ji paėmė tas, kurios gulėjo greta tunikos, ir iškėlė priešais save. — 


Juosmuo gerokai per aukštai, - Aila nusitraukė tuniką per galvą. 

— Gerai jau, - nusileido Marona. - Pasimatuok kitą. 

Jos išrinko kitą apdarą, kiek mažesnį ir labai sudėtingai išpuoštą ma- 
muto ilties karoliukais ir kiaukutais. 

- Šita labai graži, — pasakė Aila, žvelgdama į tunikos priekį. - Beveik 
per graži... 

Lorava keistai šnirpštelėjo, ir Aila į ją dirstelėjo, tačiau mergina nusi- 
suko. 

— Tačiau tikrai labai sunki ir per didelė, - kalbėjo Aila, imdama kitą 
tuniką. 

— Tikriausiai galvoji, kad jos per didelės, nes nesi pratusi prie zelan- 
doniškų drabužių, - susiraukusi pasakė Marona, o paskui nušvito šyp- 
sena. — Gal tu ir teisi. Luktelk. Man regis, žinau, kas tiks tiesiog tobulai, 
be to, drabužiai ką tik pasiūti, - iš miegamojo ji nuėjo į kitą būsto dalį. 
Netrukus grįžo dar vienu apdaru nešina. 

Šis buvo kur kas mažesnis ir lengvesnis. Aila pasimatavo. Aptemptos 
kelnės siekė tik iki pusės blauzdų, tačiau gražiai apgulė juosmenį, priekyje 
buvo susiaučiamos ir susirišamos tvirtu lanksčiu dirželiu. Viršutinę dalį 
atstojo berankovė tunika su gilia trikampio formos iškirpte priekyje, kuri 
buvo suvarstyta siaura odos juostele. Tunika buvo truputį per ankšta, ir 
Aila negalėjo jos tvirtai suvarstyti, tačiau atlaisvinus juostelę atrodė ne- 
blogai. Kitaip nei kiti drabužiai, šis buvo paprastas, nepuoštas, pasiūtas iš 
minkštos odos ir švelniai gludo prie kūno. 

— Labai patogu, — pastebėjo Aila. 

— Kaip tik turiu puošmeną - Marona parodė diržą, įmantriu raštu 
supintą iš įvairiaspalvių sruogų. 

— Dailiai padarytas ir labai įdomus diržas, - pastebėjo Aila, o Marona 
užrišo jį viešniai ant juosmens. Aila buvo patenkinta. - Šitas tiks, — pa- 
sakė ji. - Dėkoju už dovaną, - ji užsirišo amuletą ir sulankstė savo kitus 
drabužius. 

Lorava užspringo ir užsikosėjo. 

— Man reikia atsigerti, - pasakė ji ir išlėkė iš kambario. 

— Dar turi leisti man tave sušukuoti, - plačiai nusišypsojo Vilopė. 

— Pažadu sutvarkyti tavo veidą, kai išgražinsiu Portulos, - pasakė Ma- 


rona. 


Ėi 116 


UOLŲ PRIEGLOBSTIS 


— Sakei, kad ir mane sušūkuosi, Vilope, - priminė Portula. 

— Ir man žadėjai, - nuo įėjimo atsiliepė Lorava. 

— Jei jau praėjo kosulio priepuolis, - griežtai nudelbė jaunąją moterį 
Marona. 

Kol Vilopė šukavo ir čiupinėjosi su jos plaukais, Aila susidomėjusi 
stebėjo, kaip Marona puošia kitų dviejų moterų veidus. Ji naudojo su- 
stingusius riebalus, sumaišytus su smulkiai sutrinta raudonąja bei gelto- 
nąja ochra, kad paryškintų lūpas, skruostus ir kaktą, o mišiniu su anglimi 
pabrėžė akis. Paskui ryškesniais tų pačių spalvų atspalviais ant jų veidų ji 
kruopščiai nupiešė iš taškų, lenktų linijų ir įvairių kitų formų susidedantį 
raštą, kuris priminė Ailai jau matytas kitų žmonių tatuiruotes. 

— Dabar leisk išgražinti tavo veidą, Aila, - tarė Marona. - Man regis, 
Vilopė šukuoseną jau baigė. 

— O, taip! - patikino Vilopė, - baigiau. Tegu Marona imasi veido. 

Nors moterų veidų puošmenos buvo įdomios, Ailos sumanymas nevi- 
liojo. Martonos namelyje ir spalvos, ir puošmenos buvo subtilios ir labai 
maloniai nuteikiančios. Aila nebuvo tikra, kad jai patinka, kaip atrodo 
šios moterys. Visko atrodė per daug. 

— Ne... Nemanau, - pasakė Aila. 

— Tačiau privalai! - nusivylusi tarė Lorava. 

— Visos gražinasi, - pabrėžė Marona. - Tu būsi vienintelė nenusida- 
žiusi veido. 

— Taip, tegu Marona dažo. Šitaip daro visos moterys, - žodžius bėrė 
Vilopė. 

— Tikrai turėtum pasipuošti, - ragino Lorava. - Visos trokšte trokšta, 
kad Marona išpieštų veidą. Tau pasisekė, kad ji sutiko tai padaryti. 

Spaudimas buvo toks stiprus, kad Aila norėjo priešintis. Martona nie- 
ko neužsiminė apie tai, jog derėtų ištapyti veidą. Aila nenorėjo skubėti, 
geriau jau išsiaiškinti, kaip derėtų elgtis, o ne būti verčiamai laikytis ne- 
žinomų papročių. 

— Ne, ne šįkart. Gal vėliau, - pasakė Aila. 

— Oi, nagi, išdrįsk. Nesugadink visko, - ragino Lorava. 

— Ne! Nenoriu, kad man išpieštų veidą, - taip ryžtingai atsisakė Aila, 


kad merginos galiausiai nustojo ją spausti. 

Aila stebėjo, kaip moterys daro viena kitai šukuosenas iš sudėtingų 
kasų ir pynių, patraukliai sudėlioja puošnias šukas ir smeigtukus. Ga- 
liausiai jos įsisegė veido papuošalus. Aila net nepastebėjo skylučių tam 
tikrose veido vietose, kol zelandonietės neįsivėrė žiedų į ausų lezgelius 
ir kaiščius primenančių puošmenų į nosis, skruostus bei po apatinėmis 
lūpomis. Dabar buvo matyti, kad piešti raštai skirti įvertiesiems papuo- 
šalams pabrėžti. 

— Nejaugi neturi nė vienos skylutės? - nustebo Lorava. - Turėsi kelias 
prasidurti. Blogai, kad negalime to padaryti dabar. 

Aila nenorėjo būti badoma. Na, gal kada ir prasidurs ausų lezgelius, 
kad galėtų nešioti auskarus, kuriuos atsigabeno iš mamutų medžiotojų 
vasaros susirinkimo. Ji stebėjo, kaip draugės aplink kaklus rišasi karolius 
ir karulius, ant rankų maunasi apyrankes. 

Ji pastebėjo, kad moterys kartkartėmis dirsčioja kažkur už pertvaros. 
Galiausiai, kai truputį pabodo visas tas šukavimasis ir pustymasis, Aila 
atsistojo ir nuėjo pažiūrėti, kur jos vis žvalgosi. Dar išgirdo, kaip Lorava 
aikteli, pamatė nujuodintą švytinčią medžio plokštę, panašią į veidrodį 
Martonos namuose, ir dirstelėjo į save. 

Pamačiusi atvaizdą Aila neapsidžiaugė. Jos plaukai buvo supinti ir 
suraityti, tačiau kažkaip keistai ir nepatraukliai, o ne gražiai simetriškai, 
kaip kitų moterų. Ji matė, kaip Vilopė su Marona susižvalgo, paskui nu- 
sisuka. Visos vengė atvirai į ją žiūrėti. Vyko kažkas keista, Ailai neatrodė, 
jog tai smagu. Jai tikrai nepatiko šukuosena. 

— Verčiau eisiu palaidais plaukais, - tarė Aila ir pradėjo traukti šukas, 
smeigtukus bei raištelius. - Jondalarui taip patinka. 

Ištraukusi visus nereikalingus daiktus ji paėmė šukas ir perbraukė jo- 
mis per ilgus, tankius, šviesius plaukus, kurie buvo ką tik ištrinkti ir natū- 
raliai susibangavę. Ji pasitaisė amuletą aplink kaklą - nemėgo be jo būti, 
nors dažnai nešiodavo po drabužiais, tada pažvelgė į save veidrodyje. 
Galbūt kurią dieną ji pripras prie šukuosenų, tačiau dabar kur kas geriau 
atrodė natūraliai krintantys plaukai. Ji dirstelėjo į Vilopę ir nusistebėjo, 
kodėl ta moteris nematė, kaip keistai viešnia atrodo sušukuota. 

Aila veidrodyje matė savo odinį amuletą ir bandė pažvelgti į jį kito 


žmogaus akimis. Išsipūtęs nuo viduje esančių daiktelių, gerokai patamsė- 

jęs nuo prakaito ir dėvėjimo, nedidelis išpuoštas krepšelis iš pradžių buvo 
skirtas siuvimo rinkiniui nešioti. Dabar tik patamsėję koteliai teliko iš to, 
kas kadaise buvo baltų plunksnų puošmena palei apatinį kraštą, tačiau 
mamutų ilčių karoliukų raštas vis dar buvo sveikas ir gana įdomiai atrodė 
prie paprastos odos tunikos. Aila nusprendė, kad amuletas turi matytis. 

Ji prisiminė, jog būtent jos draugė Digija įkalbėjo kaip amuletą nešio- 
ti šitą kapšelį, pamačiusi paprastą ir purviną Ailos anksčiau dėvėtąjį. Da- 
bar ir šis buvo senas, susidėvėjęs. Aila pagalvojo, jog derėtų kuo greičiau 
pasidaryti naują. Pasikeis kapšelį, tačiau šito neišmes, jame slypi per daug 
prisiminimų. 

Moteris girdėjo, kad lauke vyksta visokia veikla. Ji jau pavargo stebė- 
ti keturias drauges, Ailos akimis žiūrint, nereikšmingai, visai nepastebi- 
mai vis tobulinančias viena kitos veidus ar plaukus. Galiausiai pasigirdo 
gremžimas į žaliaminės odos pertvarą prie namelio angos. 

— Visi laukia Ailos, - šūktelėjo mergina, labai panašu, kad Folara. 

— Pasakyk, kad ji netrukus ateis, - atsiliepė Marona. - Ar tikrai neleisi 
man nė trupučio išpiešti tavo veido, Aila? Šiaip ar taip, tai tavo šventė. 

— Ne, tikrai nenoriu. 

— Na, jei jau tavęs laukia, tai gal turėtum eiti. Mes netrukus ateisime, - 
tarė Marona. - Dar turime persirengti. 

— Geriau eisiu, - Aila apsidžiaugė dingstimi sprukti. Atrodė, jau taip 
seniai čia lindi. - Ačiū už dovaną, - padėkojo ji. - Drabužiai tikrai labai 
patogūs, — ji pasiėmė savo nudėvėtą tuniką, trumpas kelnes ir išėjo. 

Po iškyša nieko nebuvo matyti; Folara nuėjo jos nelaukusi. Aila nu- 
drožė į Martonos namelį ir savo senus drabužius padėjo viduje, tada spė- 
riai patraukė link minios žmonių, kurią matė lauke tolėliau, už aukštos 
akmens iškyšos šešėlio, saugančio apačioje prisiglaudusius statinius. 

Ailai išėjus į vėlyvos popietės saulę, arčiausiai buvusieji ją pastebėję 
nuščiuvo ir įsmeigė akis. Ją pamatė dar keli, žioplių minia gausėjo, žmo- 
nės kumščiojo kaimynus, ragino juos pasižiūrėti. Aila pradėjo eiti lėčiau, 
paskui sustojo ir ėmė žvalgytis į žmones, kurie žiūrėjo į ją. Netrukus vi- 
sos kalbos nutilo. Staiga toje tyloje kažkam nepavyko užgniaužti juoko. 
Paskui nusijuokė dar vienas žmogus, antras, trečias, ir netrukus jau visi 


šiurkščiai kvatojosi. 

„Kodėl jie juokiasi? Ar jie šaiposi iš manęs? Ar kažkas negerai? — Aila 
išraudo, pasijuto sutrikusi. - Padariau kažkokią šiurkščią klaidą?“ Ji apsi- 
dairė ir norėjo pabėgti, bet nežinojo, į kurią pusę sprukti. 

Staiga pamatė, kaip link jos dideliais žingsniais piktai drožia Jondala- 
ras. Iš kitos pusės skubinosi Martona. 

— Jondalarai! — šūktelėjo Aila. - Kodėl visi iš manęs juokiasi? Kas 
negerai? Ką padariau? - ji nė nesuvokdama kalbėjo mamutojiškai. 

— Tu vilki berniukiškus žieminius apatinius. Tokius diržus juosiasi 
jaunuoliai per įšventinimo į vyrus apeigas, kad žmonės žinotų, jog jie pa- 
siruošę Doni moteriai, - taip pat mamutojiškai paaiškino Jondalaras. Jis 
tūžo, kad atsidūrusi tarp jo žmonių Aila pačią pirmąją dieną tapo tokio 
žiauraus pokšto auka. 

— Kur gavai tuos drabužius? - priėjusi pasiteiravo Martona. 

— Marona, - už ją atsakė Jondalaras. - Kai buvome prie upės, ji pa- 
kvietė Ailą kartu pasiruošti šio vakaro šventei. Turėjau suprasti, jog bus 
sumaniusi kokį suktą planą, kad man atkeršytų. 

Visi atsisukę sužiuro Maronos brolio namelio link. Iškyšos šešėliuose 
glaudėsi keturios moterys. Jos laikėsi už šonų, šliejosi viena į kitą ir taip 
kvatojosi iš moters, kurią apgaule privertė apsivilkti visiškai netinkamus 
berniukiškus drabužius, kad ašaros sruvo jų veidais ir išterliojo taip rū- 
pestingai išgražintus veidus raudonais ir juodais dryžiais. Aila suvokė, 
kad jos patiria didelį malonumą šitaip ją sutrikdžiusios, įstūmusios į ne- 
malonią padėtį. 

Stebint moteris viduje jai sukilo pyktis. Tai tokią dovaną jos norėjo jai 
įteikti? Šitaip pasveikinti? Norėjo, kad žmonės iš jos juoktųsi? Staiga ji 
suprato, kad viskas, ką jos buvo jai paruošusios, visiškai nederėjo mote- 
riai. Tapo akivaizdu, kad visi drabužiai buvo vyriški. Ir ne tik drabužiai, 
suvokė Aila. Ar dėl to jos taip keistai supynė jai plaukus? Kad žmonės iš 
jos juoktųsi? Ar jos ketino ištapyti jos veidą taip, kad vos į ją pažvelgus 
imtų juokas? 

Aila labai mėgo juoktis. Kai gyveno gentyje, kol gimė sūnus, ji vie- 
nintelė juokėsi iš malonumo. Kai genties žmonės rodydavo šypseną pri- 
menančią grimasą, tai jokiu būdu nereikšdavo, kad jie laimingi. Tokia 


išraiška reiškė nervingumą, baimę, netgi galimą agresiją. Jos sūnus buvo 

vienintelis vaikas, kuris šypsojosi ir juokėsi kaip ir ji. Nors gentainiams tai 
girdint būdavo neramu, ji mėgo laimingo Durko kikenimą. 

Gyvendama viena slėnyje, ji džiaugsmingai kvatojosi iš Yhaha su Ma- 
žyliu išdaigų. Atvira Jondalaro šypsena ir nuoširdus, nevaržomas juokas 
leido jai suprasti, kad sutiko saviškį, ir dar sustiprino jos meilę. Taluto 
pasveikinimo šypsena ir širdingas maurojimas vos susipažinus drąsino ją 
pasisvečiuoti Liūto stovykloje. Keliaudami jie sutiko daug žmonių ir ne 
kartą kartu kvatojosi, tačiau niekada anksčiau nebuvo juoktasi iš jos. Ji 
nežinojo, kad juokas gali būti skirtas skaudinti. Pirmą kartą gyvenime 
juokas jai sukėlė skausmą, ne džiaugsmą. 

Martona taip pat nesidžiaugė bjauriu pokštu, kuris-buvo iškrėstas de- 
vintojo Zelandonijos urvo viešniai, kurią jos sūnus parsivedė namo susi- 
jungti, tapti viena iš jų. 

— Eime su manimi, Aila, - tarė Martona. - Surasiu tau ką tinkames- 
nio. Neabejoju, rasim kokį gerą mano drabužį. 

— Arba ką nors mano, - pridūrė Folara. Ji matė, kas nutiko, ir atsku- 
bėjo padėti. 

Aila jau žengė kartu, bet staiga sustojo. 

— Ne, - pasakė ji. 

Tos moterys davė jai netinkamus drabužius kaip pasveikinimo dova- 
ną, nes norėjo, kad ji atrodytų keistai, skirtingai, parodytų, jog čia nepri- 
tampa. Ką gi, ji padėkojo joms už dovaną ir ketina ją vilkėti! Ne pirmą 
kartą žmonės į ją spokso. Ji visada buvo keistuolė, bjaurioji, svetima tarp 
genties žmonių. Jie niekada iš jos nesijuokė — jie nemokėjo šitaip juok- 
tis, — tačiau visi Žiopsojo, kai ji pasirodė genčių sambūryje. 

Jei ji pajėgė ištverti būdama vienintelė kitokia, ta, kuriai nepriklauso 
ten būti, vienintelė ne iš genties visame genčių sambūryje, tai jau tikrai 
ištvers tarp zelandoniečių. Jie bent jau atrodo taip pat. Aila išsitiesė, su- 
kando dantis, pakėlė smakrą ir nužvelgė besijuokiančią minią. 

— Dėkui tau, Martona, ir tau, Folara, tačiau šitas apdaras kuo puikiau- 
siai tiks. Jis man buvo įteiktas kaip sutiktuvių dovana. Nebūsiu neman- 
dagi ir jo neišmesiu. 

Ji dirstelėjo į ją „išpuošusias“ merginas ir pamatė, kad Maronos su drau- 


gėmis nebėra. Jos grįžo į savo kambarį. Aila atsisuko į gausiai susirinkusius 


i 


JEAN M. AUEL 


žmones ir drąsiai žengė link jų. Martona su Folara apstulbusios pažvelgė į 
Jondalarą, bet tas tik truktelėjo pečiais ir papurtė galvą. 

Eidama Aila akies kampučiu pastebėjo pažįstamą judesį. Tako prieky- 
je pasirodė Vilkas. Pribėgęs ir gavęs ženklą pilkis užšokęs padėjo letenas 
jai ant pečių, paskui palaižė kaklą ir švelniai suėmė nasrais jos žandą. Per 
minią nuvilnijo šurmulys. Aila davė žvėriui ženklą nusileisti, tada parodė, 
kad jis turi sekti greta, visai arti, taip, kaip buvo išmokytas per mamutojų 
vasaros susirinkimą. | 

Aila žengė tarp susirinkusiųjų ir narsiai žvelgė į tuos, kurie iš jos juo- 
kėsi. Jos eisena, ryžtas, tas žvilgsnis ir dar vilkas greta padarė savo: šaipū- 
nai nutilo, netrukus niekam nebesinorėjo juoktis. 

Ji nuėjo į grupės vidurį, prie žmonių, su kuriais jau buvo supažindinta. 
Ją pasveikino Vilomaras, Joharanas ir Zelandonė. Atsisukusi ji pamatė 
sau už nugaros stovintį Jondalarą, iš paskos ėjo Martona su Folara. 

— Dar nesusipažinau su kai kuriais čia esančiais žmonėmis. Ar prista- 
tysi mane, Jondalarai? - paprašė Aila. 

Į priekį vietoj brolio žengė Joharanas. 

— Aila iš mamutojų, Liūto stovyklos nare, mamuto židinio dukra, pa- 
sirinkta urvinio liūto dvasios ir ginama urvinio liūto dvasios... Arklių ir 
vilko bičiule, čia mano moteris Proleva iš devintojo Zelandonijos urvo, 
duktė... 

Taip buvo oficialiai pristatinėjami artimi giminės ar draugai. Viloma- 
ras nusišypsojo, tačiau jo išraiška toli gražu nebuvo pašaipi. Martona, vis 
labiau stulbdama, susidomėjusi stebėjo jaunąją moterį, kurią namo par- 
sivedė jos sūnus. Ji sugavo Zelandonės žvilgsnį, ir moterys suokalbiškai 
susižvalgė; aptars tai vėliau. 

Ne vienas žmogus atsisuko į Ailą daugiau nei kartą, ypač vyrai, kurie 
pradėjo pastebėti, kaip puikiai apdaras ir diržas tinka jį vilkinčiai mote- 
riai nepaisant to, kad nėra jai skirti. Visus metus ji keliavo: jojo arba ėjo, 
jos raumenys buvo tvirti. Prigludę berniukiški žieminiai apatiniai pabrė- 
žė liekną, raumeningą, gerai sudėtą kūną. Kadangi ji nesugebėjo priekyje 
susivarstyti juostelių dėl standžių ir tikrai didelių krūtų, pro plyšelį buvo 
matyti tarpelis tarp krūtų, kažkaip net labiau viliojantis nei dažnai ma- 

ir apvalių sėdmenų, o elastingas diržas, kad ir ką simbolizavo jo raštas, 
pabrėžė tik vos vos pačioje nėštumo pradžioje suapvalėjusį juosmenį. 

Ailos vilkimas drabužis įgavo naują prasmę. Nors dauguma moterų 
tikrai buvo išsipiešusios veidus ir įsivėrusios veido papuošalus, jų nebu- 
vimas tik pabrėžė natūralų Ailos grožį. Ilgi, netvarkingomis natūralio- 
mis bangomis ir garbanėlėmis krintantys plaukai, kuriuose atsispindėjo 
paskutiniai besileidžiančios saulės spinduliai, atrodė patraukliai ir jaus- 
mingai, kontrastavo su rūpestingai išpuoselėtomis kitų moterų šukuose- 
nomis. Aila atrodė jauna, tad subrendusiems vyrams priminė jų jaunystę 
ir pirmą kartą budinamą Didžiosios Motinos Žemės malonumų dovaną. 
Jie troško vėl būti jauni ir kad Aila būtų jų Doni moteris. 

Keista Ailos apranga greitai buvo pamiršta, priimta kaip tinkama 
dailiai nepažįstamajai, kalbančiai žemu balsu su egzotišku akcentu. Tai 
tikrai nebuvo keisčiau nei jos gebėjimas valdyti arklius ir vilką. 

Jondalaras pastebėjo, kad žmonės žvalgosi į Ailą, girdėjo pokalbiuose 
minint jos vardą. Paskui nugirdo vieną vyrą sakant: „Jondalaras parsive- 
dė namo neįtikėtiną gražuolę“ 

— Galima buvo tikėtis, kad jis parsives gražuolę, - atsiliepė moteris, - 
tačiau ji dar ir drąsi bei stiprios valios. Norėčiau geriau su ja susipažinti. 

Tokios pastabos privertė Jondalarą dar kartą pažvelgti į Ailą. Staiga 
jis išvydo, kaip, nepaisant nederamos aprangos, ji atrodo. Nedaugelis ga- 
lėjo pasigirti tokiu išskirtiniu sudėjimu, ypač jos metų moterys, kurios 
paprastai jau turėjo vieną du vaikus ir kurioms stigo jaunatviško raumenų 
tvirtumo. Nedaugelis būtų išdrįsusios vilkėti tokį prigludusį drabužį, net 
jei jis būtų tinkamas. Dažna būtų pasirinkusi laisvą, figūrą labiau slepian- 
tį ir patogesnį apdarą. Be to, Jondalarui tikrai patiko palaidi jos plaukai. 
„Ji tikrai graži moteris, - pagalvojo jis, - ir drąsi: Jis nurimo. Nusišypsojo 
prisiminęs popietės pasijodinėjimą ir sustojimą aukštoje laukymėje, dar 
kartą pagalvojo, kad jam labai pasisekė. 

Marona ir trys jos bičiulės kvatodamos sugrįžo į savo kambarį patai- 
syti nutekėjusių veido dažų. Jos ketino pasirodyti vėliau, apsirengusios 
gražiausiais ir labiausiai tinkančiais apdarais, ruošėsi įžengti didingai. 

Vietoj strėnjuostę primenančio sijonuko Marona apsisiautė ilgą, dailų 

ir užsirišo, tačiau liko su ta pačia išpuošta trumpa liemene. Portula jau 
buvo apsivilkusi savo mėgstamiausią sijoną ir palaidinę. Lorava turėjo 
atsigabenusi tik trumpą tuniką, tačiau kitos moterys paskolino jai ilgą 
sijoną su kutais ir keletą vėrinių bei apyrankių, kur kas puošniau nei kada 
nors sušukavo plaukus ir išpiešė veidą. Vilopė kvatodamasi nusivilko vy- 
riškus marškinius bei kelnes ir apsimovė savo labai puošnias kelnes, nuda- 
žytas oranžine spalva, bei kiek tamsesnę tuniką su tamsiais kutais. 

Moterys pasipuošusios išėjo iš namelio ir kartu nužingsniavo link 
atviros priekinės terasos, tačiau pastebėję Maroną su draugėmis žmonės 
pabrėžtinai atsuko joms nugaras ir į jas visiškai nekreipė dėmesio. Zelan- 
doniečiai nebuvo žiaurūs. Jie juokėsi iš atvykėlės tik todėl, kad negalėjo 
suprasti, kodėl suaugusi moteris apsivilko berniukiškus apatinius ir juo- 
sėjo brandos diržą. Sužinoję, jog tai pikta išdaiga, žmonės buvo nepaten- 
kinti. Dėmė krito ant viso urvo, visi čia gyvenantieji atrodė nemanda- 
gūs ir nesvetingi. Aila buvo jų viešnia ir labai tikėtina, kad netrukus taps 
saviške. Be to, ji taip šauniai susitvarkė su nevykusiu pokštu ir pasirodė 
esanti narsi. Žmonės ja didžiavosi. 

Keturios draugės matė didelį žmonių būrį. Keliems išėjus, minios 
viduryje jos išvydo Ailą, vis dar vilkinčią dovanų gautuosius drabužius. 
Ji net nepersirengė! Marona buvo sukrėsta - ji buvo tikra, kad viena iš 
Jondalaro giminaičių atvykėlei duos ką tinkamesnio apsivilkti, jei tik ji 
dar išdrįs ateiti į šventę. Tačiau jos planas, užuot privertęs raudonuoti 
svetimą moterį, kurią parsivedė Jondalaras, palikęs Maroną tik su tuščiais 
pažadais, atskleidė, kokia pikta ir niekšiška yra ji pati. 

Žiaurus Maronos juokelis atsigręžė prieš ją. Moteris tūžo. Meilikavi- 
mais įkalbėjo bendradarbiauti drauges, pažadėjo, kad visos atsidurs dė- 
mesio centre, pripasakojo, kaip jos švytėte švytės. Tačiau visi tekalbėjo 
apie Jondalaro moterį. Netgi jos keistas akcentas, iš kurio Lorava vos gar- 
siai nepasijuokė, buvo vadinamas „keistu ir kerinčiu“. 

Aila buvo toji, kuri sulaukė visų dėmesio, o trys Maronos draugės 
gailėjosi, kad leidosi įkalbamos taip piktai papokštauti. Ypač to nenorė- 
jo Portula. Ji sutiko tik todėl, kad Marona, garsėjanti sudėtingais veido 
piešiniais, pažadėjo papuošti jos veidą. Aila visai neatrodė bloga. Ji buvo 


draugiška, o dabar aiškiai mezgė bičiulystes... su visais kitais. 

Kaip jos nepastebėjo, kad berniukiškas apdaras tik išryškina atvykėlės 
grožį? Moterys matė tai, ką tikėjosi pamatyti: simbolį, ne tikrovę. Nė vie- 
na jų negalėjo įsivaizduoti, kad apsivilktų tokį apdarą viešai, tačiau Aila 
to nepaisė. Emociškai svetimos kultūros apdaras jai nieko nereiškė. Ji tik 
pastebėjo, kokie tie drabužiai patogūs. Kai sukrėtimas nuo juoko acslūgo, 
ji viską pamiršo. O kadangi pamiršo ji, pamiršo ir visi kiti. 

Ant terasos priešais didžiąją pastogę pūpsojo didelis kalkakmenio lui- 
tas gana plokščiu paviršiumi. Jis atskilo nuo didžiosios iškyšos galo taip 
seniai, kad niekas jau neprisiminė, kada tai įvyko. Akmuo buvo dažnai 
naudojamas norint patraukti susirinkusiųjų dėmesį, nes ten atsistojęs 
žmogus daugiau nei metrą iškildavo virš minios. 

Kai Joharanas užšoko ant kalbėjimo akmens, tarp susirinkusiųjų pas- 
klido laukimo šurmulys. Jis ištiesė ranką Ailai, padėjo jai užsilipti, paskui 
pakvietė Jondalarą stotis greta. Vilkas užšoko nekviestas ir stovėjo tarp 
vyro ir moters — tarp savo gaujos narių. Stovintys ant uolos, iškilę virš 
kitų aukštas, dailus vyras su egzotiško grožio moterimi ir stambus, didin- 
gas vilkas atrodė stulbinamai. Martona su Zelandone stovėjo viena greta 
kitos ir žiūrėjo į trejetą, paskui persimetė žvilgsniais, abi kupinos savų 
minčių, sunkiai išsakomų žodžiais. 

Joharanas laukė, kol minia juos pastebės ir nurims. Apžvelgęs žmones 
vadas įsitikino, kad visas devintasis urvas žiūri į jį. Regis, netrūko nė vie- 
no žmogaus. Jis atpažino keletą svečių iš gretimų urvų, paskui pastebėjo 
jų dar daugiau ir suvokė, kad sambūris tapo labai didelis. 

Kairėje stovėjo beveik visas trečiasis urvas, greta jų - keturioliktasis. 
Gale, dešinėje, buvo nemažai žmonių iš vienuoliktojo urvo. Atvyko netgi 
antrojo urvo atstovų ir keletas jų giminaičių iš kitapus slėnio, septintojo 
urvo. Įsimaišiusius minioje jis pastebėjo kelis žmones iš dvidešimt devin- 
tojo ir netgi porą iš penktojo urvų. Atėjo visų netoliese esančių urvų at- 
stovų, o keletas atkako iš gana toli. 

„Žinia greitai pasklido, - pagalvojo jis, — tikriausiai buvo pasiųsti 
bėgūnai. Gal nereikės šaukti kito didesnio bendruomenės susirinkimo?. 
Regis, čia visi susirinko. Turėjau suprasti, kad jie ateis. Juk atvykėlius tu- 
rėjo pastebėti visi pakeliui esantys urvai. Šiaip ar taip, Aila su Jondalaru 

daugiau žmonių. Gal prieš išvykstant derėtų surengti didelę medžioklę, 
kad pasirūpintume maistu?“ 

Sulaukęs visų dėmesio Joharanas dar truputį padelsė ir sukaupė min- 
tis. Galiausiai pradėjo: 

— Kaip devintojo Zelandonijos urvo vadas, noriu kalbėti aš, Johara- 
nas, - jam tai ištarus nuščiuvo ir keli paskutiniai balsai. - Matau, kad 
šįvakar turime daug svečių, tad Doni, Didžiosios Motinos Žemės, vardu, 
man malonu jus pasveikinti čia susirinkusius švęsti mano brolio Jondala- 
ro sugrįžimą iš ilgos kelionės. Mes dėkojame, kad Motina sekė jo žings- 
nius, kai jis vaikščiojo svetimose žemėse, džiaugiamės ir dėkojame, kad ji 
pakreipė šio klajūno žingsnius namų link. 

Pasigirdo pritarimo balsai. Joharanas nutilo. Aila pastebėjo, kad vado 
kaktą tokios pažįstamos, kaip Jondalaro, raukšlės išvagoja lygiai taip pat 
dažnai kaip ir jos mylimojo. Ji pajuto Joharanui tą patį šiltą prieraišumą 
kaip ir tą kartą, kai pirmą kartą pastebėjo šitą panašumą. 

— Kaip dauguma iš jūsų jau tikriausiai žinot, - tęsė Joharanas, - bro- 
lis, kuris išėjo su Jondalaru, negrįžo. Tonolanas dabar klajoja kitame pa- 
saulyje. Motina pasiima savo numylėtinius, — jis akimirkai nudelbė akis į 
pėdas. 

„Ir vėl ta užuomina, - pagalvojo Aila. - Nebūtinai laikoma sėkme tu- 
rėti daug talentų, pernelyg daug dovanų, būti per daug mylimam, būti 
laikomam Motinos numylėtiniu. Ji kartais pasiilgsta savo numylėtinių ir 
pasišaukia juos anksti, dar jaunus. 

— Tačiau Jondalaras grįžo ne vienas, - toliau kalbėjo Joharanas, pas- 
kui nusišypsojo Ailai. - Nemanau, kad daug ką nustebinsiu pasakęs, jog 
mano brolis kelionėje susipažino su moterimi, - minioje pasigirdo kri- 
zenimas, sušvito supratingos šypsenėlės. - Tačiau privalau prisipažinti, 
nesitikėjau, kad Jondalaras suras tokią nepaprastą moterį. 

Aila išgirdusi Joharano žodžius išraudo. Šį kartą ji sutriko ne dėl pa- 
šaipaus juoko, o dėl jo pagyros. 

— Tinkamas pristatymas kiekvienam truktų kelias dienas, ypač jei kie- 
kvienas nutartų išvardyti visus savo vardus ir ryšius, - Joharanas vėl nusi- 

visų neįsimintų, todėl nusprendėme pristatyti parvykėlius jums visiems, 
o paskui lai kiekvienas, pasitaikius progai, prisistato pats. 

Joharanas atsisuko ir nusišypsojo moteriai, stovinčiai greta jo ant 
aukšto akmens, paskui pažiūrėjo į šviesiaplaukį vyrą ir surimtėjo. 

— Jondalaras iš devintojo Zelandonijos urvo, puikus titnago apdirbė- 
jas, Martonos, buvusios devintojo urvo vadės, sūnus, gimęs prie Dalana- 
ro, Lanzadonijos įkūrėjo ir vado, židinio, devintojo urvo vado Joharano 
brolis, po penkerių metų grįžo iš ilgos ir sudėtingos kelionės. Jis kartu 
parsivedė moterį iš tokio tolimo krašto, kad jie užtruko kiaurus metus, 
kol sugrįžo. 

Devintojo urvo vadas suėmė abi Ailos plaštakas. 

- Doni, Didžiosios Motinos Žemės, vardu, pristatau visiems zelando- 
niečiams Ailą iš mamutojų, Liūto stovyklos narę, mamuto židinio dukrą, 
pasirinktą urvinio liūto dvasios, saugomą urvinio lokio dvasios, - paskui 
nusišypsojęs pridūrė: — Ir, kaip matome, arklių ir vilko bičiulę. 

Jondalaras buvo įsitikinęs, kad Vilkas šypsosi, tarsi žinotų, kad buvo 
pristatytas žmonėms. 

„Aila iš mamutojų“, - galvojo ji, prisiminusi laikus, kai buvo Aila be 
žmonių, ir pajuto užplūstant didžiulį dėkingumą Talutui su Neze ir vi- 
sai Liūto stovyklai, kad suteikė jai teisėtą statusą. Sunkiai sekėsi sulaikyti 
ašaras, taip visų pasiilgo. 

Joharanas paleido vieną Ailos plaštaką, tačiau tebelaikydamas kitą at- 
sisuko į susirinkusius urvų atstovus. 

— Prašau pasveikinti šią moterį, kuri iš taip toli atkeliavo su Jondalaru. 
Pasveikinkime ją zelandoniečių, Didžiosios Motinos Žemės vaikų, kraš- 
te. Parodykime šiai moteriai svetingumą, pagerbkime taip, kaip zelando- 
niečiai gerbia visus svečius, ypač moteris, kurios yra Doni palaimintos. 
Leiskime jai žinoti, kad vertiname savo svečius. 

Žmonės pradėjo šnairuoti į Maronos ir jos bičiulių pusę. Pokštas visai 
nebebuvo juokingas. Dabar atėjo jų eilė sutrikti, o Portula išraudo kaip 
ugnis, kai pakėlė akis į svetimšalę, stovinčią ant kalbėjimo akmens su ze- 
landoniečių berniukų apatiniais ir pilnametystės diržu. Nors atvykėlė ne- 
žinojo, kad jai duoti drabužiai moteriai netinkami, jos vilkimi jie atrodė 

— Mutos, Didžiosios visų Motinos, kurią jūs vadinate Doni, vardu, 
sveikinu jus, zelandoniečiai, šio nuostabaus krašto vaikai, Didžiosios 
Motinos Žemės vaikai. Ačiū, kad priėmėte mane. Taip pat dėkoju, kad į 
savo tarpą priėmėte mano keturkojus draugus, kad leidote Vilkui kartu 
su manimi likti namelyje, - žvėris pakėlė akis išgirdęs tariant savo var- 
dą. - Kad parūpinote vietą arkliams, Yhaha ir Lenktynininkui. 

Minia apstulbo. Nors jos akcentas buvo ryškus, ne kalbėjimo būdas 
nustebino žmones. Oficialaus pristatymo metu Aila ištarė kumelės var- 
dą taip, kaip iš pat pradžių ją pavadino: „Yhaha“. Visus pribloškė garsas, 
pasigirdęs iš jos lūpų. Aila taip tobulai sužvengė, kad akimirką visi pa- 
galvojo, jog tai arklys. Jau ne pirmą kartą ji stebino žmones gebėjimu at- 
kartoti gyvūnų skleidžiamus garsus, ir ne tik arklį gebėjo pamėgdžioti. 

Aila neprisiminė kalbos, kurią mokėjo vaikystėje; ji neprisiminė nie- 
ko apie gyvenimą iki genties, išskyrus keletą miglotų sapnų ir mirtiną 
žemės drebėjimų baimę. Tačiau Ailos žmonės turi įgimtą, genetiškai 
motyvuotą poreikį, kone tokį pat stiprų kaip alkis, verbalinei kalbai. 
Išėjusi iš genties ir viena gyvendama slėnyje, Jondalaro dar neišmokyta 
kalbėti, ji pati susigalvojo žodžių ir garsų, kuriems priskyrė reikšmes: 
kalbą, kurią suprato tik ji, Yhaha ir šiek tiek Lenktynininkas. 

Aila turėjo įgimtų gabumų atkartoti garsus, tačiau nemokėdama 
jokios verbalinės kalbos ji sugalvojo derinį iš kūdikiškų garsų, kuriuos 
tebegyvenant kartu pradėjo tarti jos sūnus, kelių genties tariamų žodžių 
ir pamėgdžiojamų garsų, kuriuos skleidė gyvūnai, taip pat ir paukščių 
švilpesio. Bėgant laikui, vis treniruodamasi ji taip ištobulino šį savo ge- 
bėjimą, kad net gyvūnai nepajusdavo, kaip jų garsus skleidžia žmogus. 

Daug žmonių gali pamėgdžioti gyvūnus — tokia strategija neretai 
pasitelkiama medžioklėje, jei mėgdžiojama pakankamai gerai, tačiau 
Aila mėgdžiojo taip puikiai, kad net šiurpą kėlė. Štai kas akimirkai su- 
trikdė minią, tačiau žmonės, kurie buvo pratę, kad kalbėtojai, kai proga 
nėra visiškai rimta, ima ir geranoriškai papokštauja, buvo įsitikinę, kad 
ji ištarė tą garsą juokaudama. Žmonės greitai nusiramino, pradėjo šyp- 
sotis ir kikenti. 

Aila truputį baiminosi pradinės reakcijos, tad pastebėjusi mažėjant 


įtampą ir pati nusiramino. Žmonės šypsojosi, ir ji negalėjo susilaikyti 

nesišypsojusi ta savo puikiąja, gražiąja šypsena, nuo kurios visa nušvis- 
davo. 

— Jondalarai, kaip nuo tokios kumelaitės atbaidysi eržilus? - šūktelėjo 
kažkas. Tai buvo pirmas viešas jos grožio ir patrauklumo pripažinimas. 

Šviesiaplaukis nusišypsojo. 

— Dažnai išsivesiu ją pajodinėti, kad būtų užsiėmusi, - atkirto jis. — 
Juk žinot, kad kelionėje išmokau jodinėti. 

— Jondalarai, tu ir prieš išeidamas mokėjai jodinėti! 

Prapliupo juokas. Aila suprato, jog šį kartą juokiamasi draugiškai. 

Kai visi nurimo, vėl prakalbo Joharanas. 

— Dar privalau pasakyti vieną dalyką, - tarė jis. - Noriu pakviesti vi- 
sus zelandoniečius, kurie atėjo iš kaimyninių urvų, į devintojo urvo puo- 


tą, kurią surengėme Jondalaro ir Ailos sutiktuvių proga. 


Visą dieną iš bendros virimo zonos neužstatytame tolimajame pie- 
tvakariniame pastogės gale sklidę nuostabūs kvapai visiems žadino ape- 
titą. Daugybė žmonių iki paskutinės minutės, prieš Joharanui pradedant 
kalbėti, buvo užsiėmę pasiruošimo darbais. Po pristatymo, miniai sprau- 
džiantis prie tolimojo galo, Aila su Jondalaru buvo raginami eiti pirmi. 
Minia rūpestingai stengėsi padaryti vietos vilkui, kuris neatsilikdamas 
sekė paskui moterį. 

Maistas buvo patraukliai išdėliotas išskobtose iš kaulų ar medžių, nu- 
pintose iš žolių ar plaušų lėkštėse bei dubenyse ir sudėtas ant ilgų, žemų 
stalų, padarytų iš kalkakmenio blokų ir plokščių. Paruoštos naudoti 
lenkto medžio žnyplės, drožinėti ragų šaukštai ir dideli titnago peiliai 
buvo patogiai išdėlioti greta. Dauguma žmonių atsinešė savo indus, nors 
buvo padėta papildomų, jei prireiktų. 

Aila akimirkai sustojo pasigėrėti maistu. Buvo patiekta elnių jauniklių 
kumpių, riebių jerubių, lėkštės upėtakių ir lydekų, netgi ankstyvą vasarą 
trokštamiausių, vis dar retų daržovių: šaknų, šviežių žalėsių, jaunų ūglių 
ir tvirtai susisukusių jaunų paparčių. Daugumą patiekalų dailiai puošė 
valgomieji saldūs klemalių žiedai. Taip pat buvo padėta praėjusio rudens 
derliaus riešutų ir džiovintų vaisių bei indai riebaus sultinio su gabalais 
džiovintos mirkytos taurienos, šaknimis ir grybais. 

Aila svarstė, kaip ištvėrus ilgą, atšiaurią žiemą urve vis dar liko tokio 
vertingo maisto. Vadinasi, žmonės geba tinkamai organizuoti atsargų 
rinkimą, konservavimą, saugojimą ir skirstymą, kad keletas Zelandonijos 


urvų išgyventų visą šaltąjį sezoną. Apie du šimtai devintojo urvo žmonių 

jau būtų per didelė bendruomenė, kad kiaurus metus išgyventų mažiau 
produktyviame regione, bet ypač gausūs ištekliai, daug neįprastai pato- 
gių ir tinkamų gyventi natūralių pastogių skatino kai kurių urvų popu- 
liacijos augimą. 

Devintojo Zelandonijos urvo namai buvo aukšta kalkakmenio uola, 
kurios išorę veikusios oro sąlygos suformavo didžiulę iškyšą, kuri suko 
iš rytų piečiau, o paskui į pietvakarius ilga, seklia kreive, atkartojančia 
Upės kontūrą. Iškyša dengė beveik dviejų šimtų metrų ilgio ir kone pen- 
kiasdešimties metrų pločio, tai yra beveik dešimties tūkstančių kvadrati- 
nių metrų, gyvenamąjį plotą. Akmeninės grindys po iškyša sluoksniavosi 
šimtmečius. Plūktinė žemės ir akmenų skaldos terasa driekėsi dar toliau, 
už didelės akmeninės atbrailos krašto. 

Esant tiek daug erdvės, ne visa devintojo urvo pastogė buvo užstatyta 
gyvenamaisiais pastatais. Niekas tikslingai to nenumatė, bet tikriausiai 
intuityviai atsirado riba, skirianti gyvenamuosius devintojo urvo name- 
lius, iškilusius rytiniame pastogės gale, nuo amatininkų, kurie buvo linkę 
burtis ir dirbti kartu, zonos. Kadangi vietos pakako, į vakarus nuo name- 
lių buvo tarsi bendruomenės dirbtuvės, o į pietvakarius iki pat iškyšos 
galo plytėjo didelis laisvas plotas žaisti vaikams ir žmonėms rinktis. Išėję 
iš savo namelių, čia jie vis dar būdavo po stogu, apsaugoti nuo atšiauraus 
klimato. 

Nors dydžiu nė vienas neprilygo devintajam, palei Upę ir jos intakus 
buvo daug kitų Zelandonijos urvų. Dauguma zelandoniečių bent jau 
žiemą gyveno panašiose kalkakmenio pastogėse su erdviomis terasomis. 
Nors žmonės to nežinojo, o jų palikuonys tokiais terminais dar negalvos 
ne vieną tūkstantmetį, zelandoniečių teritorija buvo pusiaukelėje tarp 
Šiaurės ašigalio ir pusiaujo. Jiems nereikėjo to žinoti, kad suprastų gyve- 
nimo vidutinėse platumose privalumus. Jie gyveno čia jau ne vieną kartą 
ir iš patirties, perduodamos per pavyzdžius ir tradicijas, žinojo, kad šita 
teritorija turi privalumų visais metų laikais, jei žinai, kaip juos išnaudoti. 

Vasarą žmonės keliaudavo po didesnę teritoriją nei ta, kurią vadino 
Zelandonija. Paprastai tada jie gyvendavo atvirose palapinėse arba pas- 
togėse, suręstose iš natūralių medžiagų, ypač kai susiburdavo didesnė- 

gausų augalinį maistą. Tačiau, jei tik pavykdavo, jie visada džiaugdavosi 
laikinam naudojimui radę į pietus atgręžtą akmenų pastogę arba glausda- 
vosi draugų ar giminaičių pastogėse. 

Netgi per ledynmetį, kai priekinis artimiausios ledo masės kraštas 
buvo vos už kelių šimtų kilometrų į šiaurę, karštuoju metų laiku giedro- 
mis dienomis vidutinėse platumose būdavo gana karšta. Tarsi ratu ap- 
sukdama Didžiosios Motinos planetą, saulė keliavo aukštai pietvakariniu 
dangumi. Didelės devintojo ir kitų į pietus ar pietvakarius atgręžtų urvų 
uolinės iškyšos vidudienio kaitroje mesdavo šešėlį, siūlydamos atokvėpį 
gundančiame pavėsyje. 

Kai pranašaudami atšiaurųjį metų laiką ir stiprų šaltį prieledyninėse 
teritorijose orai pradėdavo vėsti, žmonės džiaugdavosi turėdami nuolati- 
nius, nuo šalčio labiau apsaugotus būstus. Ledynmečio žiemomis, nors 
pūsdavo žvarbūs vėjai, o temperatūra kone visą laiką laikydavosi neigiama, 
stingdančiai šaltos dienos paprastai būdavo sausos ir giedros. Spindintis 
šviesulys kabėdavo žemai danguje, tad popiečio spinduliai pajėgdavo 
prasiskverbti į pietų pusėn atgręžtą pastogę ir bučiniais nuberdavo saulės 
šilumai imlų akmenį. Didžiulė kalkakmenio pastogė džiaugėsi brangia 
dovana ir išlaikydavo ją iki vakaro, kai šaltis gnybtelėdavo stipriau, o tada 
atiduodavo šilumą aplinkinei erdvei. 

Norint išgyventi šiauriniuose žemynuose, kai ledynai dengė beveik 
ketvirtadalį žemės paviršiaus, būtinai reikėjo tinkamų drabužių ir ugnies. 
Vis dėlto Zelandonijoje buvo labai svarbus gyvenamojo ploto šildymas 
saulės spinduliais. Dėl didžiulių uolų su apsaugotomis pastogėmis toji 
regiono sritis buvo viena labiausiai apgyvendintų visame šaltame senovi- 
niame pasaulyje. 

Aila nusišypsojo moteriai, atsakingai už puotos ruošimą. 

— Kaip gražu, Proleva. Jei nuo nuostabių kvapų nesijausčiau tokia al- 
kana, tiesiog žiūrėčiau ir grožėčiausi. 

Proleva pamaloninta nusišypsojo. 

- Šitai ji sugeba, — įsiterpė Martona. Aila kiek nustebusi atsisuko į 
Jondalaro motiną; dairėsi jos prieš lipdama nuo kalbėjimo akmens, ta- 


čiau niekur nematė. - Niekas kitas nesuruošia tokios puotos ar susibūri- 

mo kaip Proleva. Ji taip pat ir puikiai gamina, tačiau itin šauniai organi- 
zuoja maisto pristatymą ir suburia žmones į pagalbą, todėl yra tikras lobis 
Joharanui ir visam devintajam urvui. 

— Mokiausi iš tavęs, Martona, - pasakė Proleva, akivaizdžiai apsi- 
džiaugusi tokiomis pagyromis, išsakytomis savo vyro motinos. 

— Gerokai mane pranokai. Niekada negebėjau taip šauniai ruošti po- 
būvių kaip tu, - išsigynė Martona. 

Aila pastebėjo, kokia ypatinga reikšmė skiriama švenčių ruošimui, ir 
prisiminė, kad Martonos gebėjimai pasireiškė ne organizuojant šventes ir 
susibūrimus. Prieš vadu tampant Joharanui, ji organizacinius gebėjimus 
demonstravo kaip devintojo urvo vadė. 

— Viliuosi, kitą kartą leisi man tau padėti, Proleva, - tarė Aila. - No- 
rėčiau iš tavęs pasimokyti. 

— Džiaugsiuosi sulaukusi tavo pagalbos. Vis dėlto ši šventė skirta tau, 
o žmonės laukia, kad ją pradėtum. Ar galėčiau pasiūlyti šio šiaurės elnių 
jauniklio kepsnio? 

— O tavo žvėris? Vilkas? - paklausė Martona. - Ar jis ės mėsos? 

— ĖS, tačiau jam nereikia švelnios jauniklio mėsos. Jis bus visai paten- 
kintas gavęs kaulą, jei nuo sriubos koks atliko, su trupučiu mėsos, - pa- 
sakė Aila. 

- Štai ten, prie virimo laužų, keletas padėta, - pasakė Proleva. — Ta- 
čiau pirmiausia paimk sau riekelę šios elnienos ir kelis viendienių pum- 
purus. 

Aila ištiesė valgymo dubenėlį, pasiėmė gabalą mėsos ir kaušą karštų 
šviežių daržovių, paskui Proleva pakvietė kitą moterį dalyti maisto ir su 
Aila nuėjo prie virimo laužų. Moteris laikėsi iš kairės, toliau nuo vilko. 
Ji pavedėjo viešnią prie kaulų krūvos greta didelio ugniakuro ir padėjo 
išrinkti perlaužtą ilgą kaulą su blizgančiu sąnario gumbu viename gale. 
Čiulpai buvo ištraukti, tačiau prie kaulo tebesilaikė prikibę rusvi apdžiū- 
vusios žalios mėsos gabalai. 

- Šitas kuo puikiausiai tiks, - pareiškė Aila, kol Vilkas stebėjo nekan- 
triai iškoręs liežuvį. - Ar norėtum pati jam paduoti, Proleva? 

Proleva nervingai susiraukė. Ji nenorėjo būti nemandagi, ypač po Ma- 

— Aš paduosiu, - pasisiūlė Martona žinodama, kad visi mažiau bai- 
minsis matydami, kaip ji tai daro. - Ką turėčiau daryti? 

— Gali jam ištiesti arba mesti, - pamokė Atila. Ji pastebėjo, kad kartu 
atėjo keletas žmonių, tarp jų ir Jondalaras. Jo veide žaidė linksma šypse- 
nėlė. 

Martona paėmė kaulą ir ištiesė žvėriui, tačiau tam pradėjus artintis 
persigalvojo ir metė į Vilko pusę. Šis pašoko ir dantimis sugriebė kaulą 
ore, už ką sulaukė pagyrų, o paskui laukiamai pažvelgė į Ailą. 

— Neškis jį ten, Vilke, - davė ženklą ji, rodydama į didelį apanglėjusį 
kelmą terasos gale. Vilkas nusinešė kaulą ir įsitaisęs prie kelmo įniko jį 
graužti. 

Grįžus prie padengtų stalų, visi norėjo Ailai su Jondalaru duoti para- 
gauti ypatingų patiekalų. Moteris pastebėjo, kad jų skonis kitoks nei jai 
nuo vaikystės įprastų valgių. Tačiau kelionėse ji patyrė, jog, kad ir kokį 
maistą tų kraštų žmonės mėgtų labiausiai, kad ir koks neįprastas jis pasi- 
rodytų, dažniausiai jis būna skanus. 

Prie Ailą supančios grupelės priėjo už Jondalarą kiek vyresnis vyras. 
Nors Aila pagalvojo, kad jis atrodo kažkoks apsileidęs - seniai trinkti 
šviesūs plaukai buvo tokie riebaluoti, kad net patamsėję, nešvarūs dra- 
bužiai prašyte prašėsi taisomi, - dauguma žmonių jam šypsojosi, ypač 
jauni vyrai. Persimetęs per petį jis nešėsi talpyklą, panašią į vandenmaišį. 
Ji buvo pagaminta iš vandeniui beveik nelaidaus gyvulio skrandžio ir pri- 
pildyta kažkokio skysčio. 

Pagal dydį Aila spėjo, kad talpykla tikriausiai padaryta iš arklio skran- 
džio; ji nebuvo panaši į būdingus kontūrus vandenmaišių, pagamintų iš 
sudėtinių atrajojančių gyvulių skrandžių. Iš kvapo ji suprato, kad van- 
denmaišyje ne vanduo. Kvapas labiau priminė Taluto buzą - raugintą 
gėrimą, kurį Liūto stovyklos vadas gamino iš beržų sulos ir kitų sudeda- 
mųjų dalių, kurias laikė paslaptyje, bet paprastai tai būdavo kažkokios 
rūšies grūdai. 

Netoli Ailos stovėjęs jaunas vyras pakėlė galvą ir plačiai nusišypsojo. 

— Laramarai! — tarė jis. - Ar atnešei mums savo raugalo? 

Jondalaras apsidžiaugė matydamas, kad vyras pagaliau nukreipė dė- 

du Čerezalas. Tai buvo naujas devintojo urvo narys, atėjęs iš gana tolimos 
zelandoniečių grupės, ir dar visai jaunas. 

„Jis tikriausiai dar nė nebuvo susitikęs sa Doni moterimi, kai aš išė- 
jau, - galvojo Jondalaras, - o dabar skrajoja aplink Ailą kaip uodas“ 

— Taip. Pamaniau, įnešiu savo dalį į šios jaunos moters sutiktuvių 
šventę, - šypsodamasis Ailai pasakė Laramaras. 

Jo šypsena neatrodė nuoširdi, tad Aila, kaip įprasta gentyje, tapo bu- 
dresnė. Ji ėmė atidžiau vertinti vyro kūno kalbą ir greitai nusprendė, jog 
šiuo žmogumi negalima pasitikėti. 

— Įnašą? — kiek sarkastiškai pertarė kažkokia moteris. Aila pamanė, 
kad tai Salova, Rašemaro, vieno iš tų dviejų vyrų, kuriuos ji palaikė Jo- 
harano padėjėjais, panašiai kaip Grodas buvo Bruno padėjėjas gentyje, 
pora. „Vadams reikia žmonių, kuriais jie galėtų pasikliauti“, - nusprendė 
ji 

— Pamaniau, mažų mažiausiai tiek galiu padaryti, - patikino Larama- 
ras. - Nedažnai urve sutinkamas žmogus iš taip toli. 

Jis nukėlė sunkų krepšį nuo peties ir pasisuko norėdamas jį padėti ant 
gretimo akmeninio stalo, o Aila nugirdo moterį murmant: 

— Dar rečiau Laramaras ką nors įneša. Ko gi jam prireikė? 

Ailai tapo akivaizdu, kad ji ne vienintelė nepasitiki tuo žmogumi - ir 
kiti juo abejoja. Jai pasidarė smalsu. Atėjusįjį jau supo žmonės su puode- 
liais rankose, tačiau jis išskyrė Ailą su Jondalaru. 

— Manau, grįžęs keliautojas ir moteris, kurią jis parsivedė, turėtų išger- 
ti pirmi, - pasakė Laramaras. 

— Vargu ar jie gali atsisakyti tokios garbės, - sumurmėjo Salova. 

Aila girdėjo pašaipias pastabas ir svarstė, ar kas nors dar jas girdi. Ta- 
čiau moteris buvo teisi. Jie negalėjo atsisakyti. Aila dirstelėjo į Jondalarą, 
kuris pabrėžtinai išgėrė vandenį iš puodelio ir linktelėjo vyrui. Eidama 
prie Laramaro ji irgi ištuštino savo puodelį. 

— Ačiū, - tarė Jondalaras šypsodamasis. Aila pagalvojo, kad jo šypsena 
tokia pat nenuoširdi kaip Laramaro. - Tu labai dėmesingas. Visi žino, 
kad tavo raugalas geriausias, Laramarai. Ar jau susipažinai su Aila? 

— Kartu su visaisi kitais, - atsakė jis, — tačiau iš tikrųjų nebuvau pri- 

- Aila iš mamutojų, tai Laramaras iš devintojo Zelandonijos urvo. Ti- 
kra tiesa: niekas negamina geresnės barmos, - pasakė Jondalaras. 

Aila pagalvojo, jog tai tikrai ribotas oficialus pristatymas, tačiau vyras 
pagirtas nusišypsojo. Ji padavė Jondalarui puodelį ir ištiesė abi plaštakas. 

- Didžiosios Motinos Žemės vardu, sveikinu tave, Laramarai iš de- 
vintojo Zelandonijos urvo, - pasakė ji. 

— Ir aš tave sveikinu, — atsakė jis ir suėmė jos plaštakas, tačiau tik 
trumpam, tarsi jį tai trikdytų. - Ką čia oficialiai pliaukšti, aš jus geriau 
pasveikinsiu. 

Laramaras suskubo atidarinėti talpyklą. Pirmiausia jis nuėmė vande- 
niui nelaidų išvalytos žarnos galelį nuo kranelio, kuris buvo padarytas iš 
tauro stuburo slankstelio. Vamzdišką kaulą lygiai nudrožus, iš išorės aplin- 
kui buvo įrėžtas griovelis. Įstačius kaulą į natūralią skrandžio angą, stipria 
virvele buvo aprišama taip, kad ji įsiterptų į griovelį. Kaulas nejudėjo, o 
jungtis nepraleido vandens. Laramaras ištraukė kamštį - ploną odos juos- 
telę, viename gale sumegztą kelis kartus, kol mazgas tapo pakankamai di- 
delis, kad užkištų centrinę skylę. Skysčio srautą iš lanksčios talpyklos buvo 
kur kas lengviau valdyti per natūralią angą kieto stuburo kaulo viduryje. 

Aila paėmė savo puodelį iš Jondalaro ir ištiesė Laramarui, jis šliūkštelė- 
jo kiek daugiau nei pusę. Paskui įpylė truputį Jondalarui. Aila gurkštelėjo. 

— Geras, — pasakė ji šypsodamasi. - Mamutojų, pas kuriuos gyvenau, 
vadas Talutas gamino panašų į šitą gėrimą iš beržų sulos, grūdų ir kitų 
sudedamųjų medžiagų. Tenka pripažinti, šitas geresnis. 

Laramaras patenkintas išsiviepė ir nužvelgė greta stovėjusius žmones. 

— Iš ko jis padarytas? — pasiteiravo Aila, drauge mėgindama sudėtį 
nustatyti pagal skonį. 

— Ne visada darau vienodai. Priklauso nuo to, kas prieinama. Kartais 
naudoju beržų sulą ir grūdus, — išsisukinėjo Laramaras. - Ar gali įspėti, 
ko jame yra? | 

Aila dar paragavo. Rauginto gėrimo sudedamąsias dalis atpažinti su- 
dėtingiau. 

— Man regis, yra grūdų, tikriausiai beržų ar kokių kitų medžių sulos ir 
gal kokių vaisių, tačiau kažko dar, salsvo. Negaliu pasakyti, kiek ko nau- 
dota, - pasakė Atila. 

— Puikiai išmanai skonius, — akivaizdžiai apimtas įspūdžio pasakė 
jis. - Čia tikrai yra vaisių: obuolių, kurie liko ant medžio per šalčius, dėl 
to pasidarė kiek saldesni, bet saldumas, kurį junti, yra medaus. 

- Žinoma! Dabar, kai pasakei, juntu medaus skonį, - pripažino Aila. 

— Ne visada pavyksta gauti medaus, tačiau jo įdėjus barma išeina ska- 
nesnė ir stipresnė, - paaiškino Laramaras, ir šįkart jo šypsena buvo nuo- 
širdi. Ne su daug kuo vyras galėjo aptarti šio ypatingo gėrimo gamybą. 

Dauguma žmonių turėjo kokį amatą, kartais tikrai puikiai įgusdavo. 
Laramaras žinojo, kad geriau už bet ką gamina barmą. Jis laikė tai savo 
amatu, darbu, kuris pavyksta gerai, bet juto, kad nedaugelis atiduoda jam 
garbę, kurios jis manėsi nusipelnęs. 

Nemažai žemės gėrybių surūgdavo natūraliai, kartais net tiesiai ant vi- 
joklių ar medžių; jų poveikis kartais pasireikšdavo netgi tų augalų priėdu- 
siems gyvūnams. Daugžmonių bent retkarčiais gamino raugintus gėrimus, 
tačiau tikrai ne nuolat, o ir pats gėrimas dažnai būdavo gižus. Martona 
dažnai buvo giriama už puikų vyną, tačiau dauguma tai laikė smulkmena, 
nes, savaime suprantama, tai nebuvo vienintelis jos gebėjimas. 

Laramaras visada pagamindavo spiritinių, ne acto rūgštumo svaigalų. 
Jo barma paprastai būdavo labai gera. Jis žinojo, kad tai ne niekai: reikėjo 
įgūdžių ir žinių norint gėrimą paruošti tinkamai, tačiau daugumai žmo- 
nių rūpėjo tik galutinis produktas. Kliudė ir tai, jog jis pats nemažai jo iš- 
gerdavo ir dažnai būdavo per daug „pasiligojęs“ rytais, kad eitų medžioti 
ar dalyvautų kitoje bendroje, dažnai nemalonioje, bet paprastai būtinoje 
urvo veikloje. 

Vos Laramaras įpylė savosios barmos garbės svečiams, jo pašonėje at- 
sistojo moteris. Į jos koją buvo įsikibęs vos vaikščioti pradėjęs mažylis, į 
kurį, dingojosi, motina nekreipė jokio dėmesio. Rankoje ji laikė puodelį, 
kurį ištiesė Laramarui. Jo veide akimirkai švystelėjo nepasitenkinimas, ta- 
čiau pildamas gėrimą jis pasistengė išlaikyti neutralią išraišką. 

— Ar neketini jai pristatyti savo poros? — tarė moteris, akivaizdžiai 
skyrusi klausimą Laramarui, tačiau žiūrėdama tiesiai į Ailą. 

— Aila, tai mano pora Tremeda, į ją įsikibęs jauniausias jos sūnelis, — 
pasakė Laramaras trumpai ir, Ailai pasirodė, kažkaip nenoriai, tik pildy- 


damas prašymą. - Tremeda, čia Aila iš... mamutojų. 

— Motinos vardu, sveikinu tave, Tremeda iš... - pradėjo Aila padėjusi 
puodelį, kad galėtų kaip dera, abiem rankom, pasisveikinti. 

— Sveika, Aila, - atsakė Tremeda ir išgėrė barmą, nė nesivargindama 
atlaisvinti plaštakas pasveikinimui. 

Ją apsupo dar du vaikai. Visų drabužiai buvo tokie sudriskę, dėmėti ir 
purvini, kad buvo sunku įžvelgti nedidelius skirtumus, kuriuos Aila pa- 
stebėjo tarp jaunų zelandoniečių berniukų ir mergaičių. Ir pati Tremeda 
atrodė ne ką geriau. Jos plaukai buvo nešukuoti, drabužiai dėmėti ir ne- 
švarūs. Aila spėjo, kad moteris pernelyg įjunkusi į vyro gėrimą. Vyriausias 
iš vaikų, Ailai dingojosi, berniukas, žvelgė į ją aiškiai nepatenkintas. 

— Kodėl ji kalba taip juokingai? —- paklausė jis, pakėlęs galvą į moti- 
ną. - Kodėl ji vilki berniukiškus apatinius? 

— Nežinau. Kodėl jos nepaklausi? — atkirto Tremeda ir vienu mauku 
ištuštino puodelį. 

Aila dirstelėjo į Laramarą ir pamatė, kad tas tiesiog tūžta. Atrodė, tuoj 
smogs mažiui. Jam nieko nespėjus padaryti ji berniukui pasakė: 

— Kalbu kitaip todėl, kad atkeliavau iš labai toli ir užaugau tarp žmo- 
nių, kurie kalbėjo kitaip nei zelandoniečiai. Kai Jondalaras išmokė mane 
kalbėti jūsų kalba, buvau jau didelė. O šituos drabužius man šiandien 
kiek anksčiau padovanojo kelios merginos. | 

Mažius, regis, nustebo, kad moteris jam atsakė, tačiau nedvejodamas 
uždavė kitą klausimą. 

— Kodėl kažkas tau padovanojo berniukiškus drabužius? 

— Nežinau, - prisipažino Aila. - Tikriausiai tam, kad pasijuoktų, bet 
jie man tikrai patinka. Jie labai patogūs. Kaip manai? 

— Tikriausiai. Niekada tokių puikių neturėjau, - atsakė berniukas. 

— Tada tikriausiai galėsime tau pasiūti. Su malonumu, jei tu man pa- 
dėsi, - pažadėjo Aila. 

Vaiko akys nušvito. 

— Tikrai? 

— Taip, tikrai. Sakyk, kuo tu vardu? 

— Bologanas, - pasakė vaikas. 

Aila ištiesė abi rankas. Bologanas pažvelgė į ją nustebęs. Jis nesitikėjo 


tikro, oficialaus pasveikinimo, ir nelabai žinojo, kaip elgtis. Niekada ne- 

girdėjo savo motiną ar savo židinio vyrą vardijant vardus ir ryšius. Aila 
nuleido rankas ir pati suėmė abi purvinas berniuko plaštakas. 

— Aš esu Aila iš mamutojų, Liūto stovyklos narė, - pradėjo ji ir išvar- 
dijo visus savo oficialius vardus. Kadangi vaikas tylėjo, ji atsakė už jį: — 
Mutos, Didžiosios Motinos Žemės, taip pat vadinamos Doni, vardu, 
sveikinu tave, Bologanai iš devintojo Zelandonijos urvo; Laramaro, ga- 
minančio pačią puikiausią barmą, poros, Doni palaimintosios Tremedos 
sūnau. 

Ailos lūpose žodžiai nuskambėjo taip, lyg jis, kaip ir visi kiti, tikrai 
turėtų vardų ir ryšių, kuriais verta didžiuotis. Berniukas pakėlė akis į savo 
mamą ir jos porą. Laramaras jau nebepyko. Jie šypsojosi ir atrodė visai 
patenkinti tuo, kaip Aila juos įvardijo. 

Aila pastebėjo, kad arčiau priėjo Salova su Martona. 

— Norėčiau trupučio to paties puikiausio gėrimo, - tarstelėjo Salova. 
Laramaras atrodė ypač patenkintas. 

— Ir man taip pat, — tuoj pat paprašė Čerezalas. Kiti žmonės, iškėlę 
puodelius, irgi pradėjo burtis aplink Laramarą. 

Aila pastebėjo, kad Tremeda spėjo išgerti dar vieną pilną puodelį, pas- 
kui nuėjo su vaikais. Nueidamas Bologanas atsisuko į Ailą. Ji nusišypsojo 
jam ir apsidžiaugė pamačiusi, kad berniukas atsakė šypsena. 

— Man regis, susidraugavai su tuo jaunuoliu, - pastebėjo Martona. 

— Gana triukšmingas jaunuolis, - pridūrė Salova. - Ar tikrai ketini 
jam siūti žieminius apatinius? 

— Kodėl gi ne? Norėčiau išsiaiškinti, kaip pasiūti šitie, — tarė Aila, ro- 
dydama į drabužius, kuriuos vilkėjo. - Vieną dieną turėsiu sūnų. Be to, 
gal norėsiu pasisiūti dar vieną komplektą sau. 

— Pasisiūti sau? Nori pasakyti, ketini tai vilkėti? - nustebo Salova. 

— Kiek pakeisiu, kad geriau tiktų viršutinė dalis. Ar kada bandei juos 
apsivilkti? Labai patogu. Be to, jie buvo įteikti man kaip sveikinimo do- 
vana. Ketinu parodyti, kaip labai aš ją vertinu, - kiek išdidžiai ir piktokai 
pareiškė Aila. 

Salova išplėstomis akimis žvelgė į svetimšalę, kurią namo parsivedė 
Jondalaras, ir staiga ji vėl suvokė jos keistą tartį. „Šitos moters geriau ne- 


supykdyti, - pagalvojo ji sau. - Gal Marona ir stengėsi sutrikdyti Ailą, 


139 A 


JEAN M. AUEL 


tačiau šioji viską atgręžė prieš ją. Galiausiai liks pažeminta Marona. Ji gū- 
šis kaskart matydama viešnią dėvinčią šitą apdarą. Tikrai nenorėčiau, kad 
Aila ant manęs supyktų!“ 

— Esu tikra, šią žiemą Bologanas turės ką šilto vilkėti, - pasakė Mar- 
tona. Ji nepraleido nė žodelio iš subtilaus bendravimo tarp dviejų jaunų 
moterų. „Gal ir gerai, kad Aila jau dabar ima kurti savo vietą, - galvojo 
ji. - Žmonės turi suprasti, kad ja lengvai nepasinaudosi. Šiaip ar taip, ji 
ketina susijungti su vyru, kuris gimė ir buvo auginamas atsakingų Zelan- 
donijos vadų“ 

- Jį apskritai būtų gerai aprengti, - pasakė Salova. - Ar jis kada turėjo 
ką tinkamo? Tie vaikai ką nors turi tik todėl, kad žmonės jų pasigaili ir 
atiduoda, kas nereikalinga. Kad ir kiek gertų, gal pastebėjot, Laramaras 
visada sugeba pasilikti pakankamai barmos, kad išmainytų į viską, ko jam 
reikia, ypač naujos barmos gamybai, tačiau nepakankamai, kad išmaitin- 
tų savo porą ir jos vaikus. Jo niekada nėra, kai ką nors reikia padaryti, 
pavyzdžiui, užpilti akmenų dulkių ant griovių arba medžioti. 

— Ir Tremeda nepadeda, - skundėsi Salova. - Jie pernelyg panašūs. 
Ji visada per daug serga, kad padėtų rinkti maistą ar dalyvautų kituose 
bendruose darbuose, nors visai nesuka galvos prašydama savo dalies, kad 
kitų pastangomis pamaitintų savo vargšus alkanus vaikus. Kas atsakys? 
Jie tikrai varganai apsirengę, retai būna švarūs ir dažnai alkani. 

Žmonės pavalgė, susirinkimas darėsi triukšmingesnis, ypač visiems 
prisiragavus Laramaro barmos. Sutemus puotautojai persikėlė labiau į vi- 
durį erdvės po didžiule akmenų iškyša, kuri dengė visą gyvenvietę, o pa- 
čiame pastogės pakraštyje buvo uždegtas didžiulis laužas. Šiame regione 
netgi karščiausiomis vasaros naktimis užklupdavo stingdantis šaltukas, 
primenantis apie didžiulę ledo masę šiaurėje. 

Nuo laužo po iškyša pasidarė šilta, o sušilęs akmuo aplinkai teikė dar 
daugiau jaukumo. Draugiška, nors nuolat besikeičianti minia, besiren- 
kanti aplink neseniai atvykusią porą, buvo nusiteikusi gerai. Aila susipa- 
žino su tokia daugybe žmonių, kad, nepaisant savo išskirtinės atminties, 
abejojo, ar visus prisimins. 

Maždaug tuo pačiu metu pasirodė mieguistu Jaradalu nešina Proleva 
ir Vilkas. Berniukas vis šnairavo į žvėrį ir dideliam motinos nusivylimui 


norėjo lipti ant žemės. 

— Vilkas jo nesužeis, - patikino Aila. 

— Jis puikiai moka apsieiti su vaikais, Proleva, - paantrino Jondala- 
ras. — Jis užaugo su Liūto stovyklos vaikais ir ypač saugojo silpną, ligotą 
berniuką. 

Nerimaujanti motina nuleido vaiką ant žemės, bet laikė jį apkabinusi. 
Aila priėjo prie jų, apkabino žvėrį ir pirmiausia nuramino moterį. 

— Ar norėtum paliesti vilką, Jaradalai? - pasiteiravo Aila. Vaikas rim- 
tai linktelėjo. Aila nukreipė jo rankutę prie vilko galvos. 

— Kutena! - nusišypsojo Jaradalas. 

— Taip, jo kailis kutena. Ir jam kutena. Jis šeriasi. Tai reiškia, jog išslen- 
ka daug jo gaurų, - paaiškino Aila. 

— Arjam skauda? - susirūpino berniukas. 

— Ne. Tik kutena. Štai kodėl jam dabar ypač patinka, kai kasome jo 
kailį. 

— Kodėl jo gaurai slenka? 

- Nesorai šyla. Žiemą, kai šalta, jam užauga daug plaukų, kad išsaugo- 
tų šilumą, tačiau vasarą su tokiu kailiu vilkui būtų per karšta, - paaiškino 
Aila. 

— Kodėl tada, kai šalta, jis nenešioja apsiausto? - mygo Jaradalas. 

Atsakas pasigirdo iš kitos pusės. 

- Vilkams sunku pasisiūti paltus, todėl kiekvieną žiemą juos jiems pa- 
rūpina Motina, - pasakė Zelandonė, priėjusi prie grupelės. - Vasarą, kai 
ima šilti, Motina nuvelka jų paltus. Vilkas šeriasi, tai Doni būdas nuvilkti 
jam paltą, Jaradalai. 

Ailą nustebino švelnumas moters balse kalbant su mažu berniuku ir 
meilingas žvilgsnis akyse. Jai pasidarė įdomu, ar Zelandonė kada norėjo 
vaikų. Aila neabejojo, kad tokia puiki gydytoja kaip donija žino, kaip iš- 
vengti nėštumo, tačiau sudėtingiau žinoti, kaip pastoti arba išvengti per- 
sileidimo. „Smalsu, kaip, jos manymu, prasideda nauja gyvybė? — svarstė 
Aila. - Ar ji žino, kaip to išvengti? 

Kai Proleva pasiėmė berniuką ir patraukė į savo namelį, Vilkas norėjo 
eiti kartu, bet Aila jį pašaukė. 

— Manau, turėtum eiti į Martonos namelį, Vilke, - tarė ji, rodydama 
jam ženklą eiti namo. Vilko namai buvo bet kuri vieta, kur patiesti Ailos 


kailiai. 

Kai šalta tamsa ėmė gaubti besilinksminančius žmones, šviesiau buvo 
tik prie pat laužo; susirinkusieji pradėjo skirstytis. Vieni, ypač šeimos su 
mažais vaikais, nuėjo į savo būstus. Kiti, daugiausiai jaunos poros, tačiau 
ir vyresni, kartais daugiau nei dviese, pasitraukė į šešėlius laužo pakraš- 
čiuose ir ėmėsi asmeniškesnių veiklų: kas šnekučiavosi, kas glebėsčiavosi. 
Nebuvo neįprasta tokiomis progomis keistis partneriais. Tol, kol visos 
pusės sutiko, nebuvo nieko blogo. 

Aila prisiminė šventę Motinos garbei. Jei Motiną pagerbi dalydamasis 
malonumų dovana, tai tą vakarą ji atrodė gerai pagerbta. „Zelandoniečiai 
ne itin skiriasi nuo mamutojų, - galvojo Aila, - arba šaramudojų, losadu- 
nojiečių, o su lanzadoniečiais jų net kalba ta pati: 

Keletas vyrų mėgino suvilioti dailiąją atvykėlę pasidalyti malonia Di- 
džiosios Motinos dovana. Aila mėgavosi dėmesiu, tačiau leido aiškiai su- 
prasti, kad netrokšta nieko kito, tik Jondalaro. 

Dėl viso Ailai parodyto susidomėjimo Jondalarui kilo sumiši jausmai. 
Buvo malonu, kad jo žmonės ją taip gerai priėmė, jis jautėsi išdidus, kad 
tiek daug vyrų žavisi moterimi, kurią jis parsivedė namo, tačiau Jondala- 
ras troško, kad jie taip atvirai nerodytų noro vestis ją į savo kailius, ypač 
tas svetimasis, vardu Čerezalas. Jis džiaugėsi, kad Aila nebuvo linkusi 
smagintis su kitais vyrais. 

Pavydas Zelandonijoje nebuvo toleruojamas. Iš pavydo galėjo kilti ne- 
santaika ir kivirčai, netgi kovos, o bendruomenė labiau už viską vertino 
harmoniją ir bendradarbiavimą. Šalyje, kuri didžiąją metų dalį buvo su- 
stingę tyrai, siekti bendradarbiavimo buvo būtina norint išgyventi. Dau- 
guma jų papročių buvo skirti geranoriškumui palaikyti ir vengti panašių į 
pavydą apraiškų, galinčių kelti pavojų draugiškiems santykiams. 

Jondalaras žinojo, kad bus sunku nuslėpti pavydą, jei Aila pasirinks ką 
nors kitą. Jis su niekuo nenorėjo ja dalytis. Galbūt, kai jie pragyvens susi- 
jungę daug metų ir įprastas patogumas kartkartėmis užleis vietą naujumo 
jauduliui, bus kitaip, tačiau ne dabar. Širdyje jis abejojo, ar kada sugebės 
noriai ja dalytis. 

Vienas kitas pradėjo dainuoti ir šokti. Aila bandė paėjėti link jų, tačiau 
žmonės grūdosi vis arčiau, visi norėjo ją pakalbinti. Ypač vienas vyras, 


kuris kone visą vakarą sukiojosi netoliese, dabar tarsi apsisprendė ją pa- 

šnekinti. Ailai pasirodė, kad ji anksčiau pastebėjo kažką neįprasta, tačiau 
pabandžius susitelkti vis kažkas kitas užduodavo klausimą ar mesteldavo 
išblaškančią pastabą. 

Ji pakėlė akis, kai vyras padavė jai dar vieną puodelį barmos. Nors gė- 
rimas priminė Taluto buzą, buvo stipresnis. Ji jautėsi truputį apsvaigusi ir 
pagalvojo, kad laikas liautis gėrus svaigalus. Ji žinojo, kokį poveikį tokie 
svaigieji gėrimai jai daro, ir nenorėjo tapti pernelyg „draugiška“ pirmą 
kartą susitikusi su Jondalaro žmonėmis. 

Ji nusišypsojo vyrui, padavusiam jai puodelį, ir jau norėjo mandagiai 
atsisakyti, tačiau sukrėtimas jį pamačius akimirkai sustingdė šypseną vei- 
de, bet greitai tai tapo nuoširdžios šilumos ir draugiškumo išraiška. 

— Aš Brukevalis, - tarsi dvejodamas, droviai prisistatė vyras. - Esu 
Jondalaro pusbrolis, - jo balsas buvo gana žemas, tačiau sodrus, skambus 
ir labai malonus. 

— Sveikas! Mane vadina Aila iš mamutojų, - tarė ji suintriguota labiau 
nei jo balso ar elgesio. 

Jis visai nepriminė kitų jos sutiktų zelandoniečių. Kitaip nei daugelio 
žmonių mėlynos ar pilkos, jo akys buvo didelės ir labai tamsios. Aila pa- 
galvojo, kad jos tikriausiai rudos, bet laužo šviesoje nustatyti spalvą buvo 
sunku. Tačiau labiau nei akys stulbino visa jo išvaizda. Jis atrodė jai kaž- 
kuo pažįstamas. Jo bruožai priminė genties žmonių bruožus! 

„Jis yra genties ir kitų mišinys. Esu tuo tikra“, - galvojo ji tyrinėdama 
vyrą. Regis, jis perprato jos genties moters elgesį ir ji pasistengė būti atsar- 
gesnė, nespoksoti taip tiesiai. Ji nemanė, kad jis yra pusiau genties, pusiau 
kitų, kaip Ekauzaras, kuriam pasižadėjo Joplaja... arba jos pačios sūnus. 

Šiame vyriškyje viršų ėmė kitų išvaizda; jo kakta iš esmės buvo aukšta 
ir lygi, leidosi nuožulniai tik truputį, o kai jis pasisuko, ji matė, kad, nors 
jo galva buvo ilga, viršugalvis buvo apskritas ir stigo išsikišusio kaulinio 
gumbo. Tačiau antakių keteros, užkritusios ant didelių, giliai įstatytų 
akių, buvo jo ryškiausias bruožas, ne toks įspūdingas kaip genties vyrų, 
tačiau aiškiai pastebimas. Jo nosis taip pat buvo gana didelė ir, nors sub- 
tilesnė nei genties vyrų, tokios pat formos. 

Aila pagalvojo, kad jo smakras tikriausiai nusklembtas. Dėl tamsiai 
rudos barzdos buvo sunku tai pasakyti, tačiau ir su barzda vyras panėšėjo 


į tuos, kuriuos ji pažinojo vaikystėje. Kai Jondalaras pirmą kartą, kaip 

paprastai vasarą, nusiskuto, Aila buvo sukrėsta: jis atrodė labai jaunas, 
beveik paauglys. Anksčiau ji nebuvo mačiusi suaugusio vyro be barzdos. 
Brukevalis buvo kiek žemesnis nei vidutinio ūgio, žemesnis ir už Ailą, 
nors galingai sudėtas, tvirtais, sunkiais raumenimis, stambia, lanku iš- 
gaubta krūtine. 

Brukevalis pasižymėjo visomis būdingomis vyrų, su kuriais ji užaugo, 
savybėmis, todėl Ailai pasirodė gana dailus. Ji net pajuto lengvą traukos 
dilgtelėjimą. Beje, jautėsi įkaušusi - daugiau nė lašo barmos. 

Šilra Ailos šypsena išdavė jos jausmus, tačiau iš to, kaip ji dirstelėjo į 
šoną ir nudelbė akis, Brukevaliui pasirodė, kad ji yra kerimai drovi. Jis 
nebuvo pratęs, kad moterys reaguotų į jį taip šiltai, ypač gražios moterys, 
būdavusios su ilgšiu žaviuoju jo pusbroliu. 

— Pamaniau, norėsi puodelio Laramaro barmos, - tarė Brukevalis. — 
Aplink tave nuolat tiek daug žmonių, visi nori pašnekinti, tačiau niekas 
negalvoja, jog ištroškai. 

— Dėkui. Aš tikrai noriu gerti, tačiau nedrįsčiau daugiau nė gurkšnio 
gerti šito gėrimo, — tarė ji rodydama į puodelį, paskui nusišypsojo savo 
plačiąja, švytinčia šypsena, kuriai neįmanoma atsispirti. 

Brukevalis buvo toks pakerėtas, kad akimirkai užmiršo kvėpuoti. Jis 
visą vakarą norėjo su ja susipažinti, tik bijojo artintis. Paprastai gražios 
moterys paniekinamai jį atstumdavo. O Aila laužo šviesoje žėrinčiais 
auksiniais plaukais, tvirtu, nuostabiai sudėtu kūnu, patraukliai išryškė- 
jusiu dėl minkštos prigludusios drabužių odos, svetimšališkais bruožais, 
teikiančiais egzotinio žavesio, buvo nepaprasčiausia, gražiausia jo kada 
matyta moteris. 

— Galiu tau atnešti ko kito atsigerti? — galiausiai pasiteiravo Bruke- 
valis šypsodamasis, berniukiškai nekantraudamas įsiteikti. Jis nesitikėjo, 
kad ji bus jam tokia draugiška ir atvira. 

- Eik šalin, Brukevali, aš čia buvau pirmas, - pareiškė Čerezalas vi- 
sai ne juokais. Jis matė, kaip Aila šypsosi Brukevaliui, o pats visą vakarą 
bandė nuvilioti ją atokiau ar bent jau laimėti pažadą, kad ji susitiks su juo 
kokį kitą kartą. 

Nedaugelis vyrų būtų tokie įkyrūs mėgindami sudominti Jondalaro 


pasirinktą moterį, tačiau Cerezalas iš atokaus urvo atsikraustė į devintąjį 

urvą tik prieš metus. Jis buvo keleriais metais jaunesnis už Jondalarą, dar 
net nepasiekęs vyrystės tuo metu, kai Jondalaras su broliu leidosi į kelio- 
nę, ir nežinojo apie ilgšio kaip neprilygstamo moterų žavėtojo reputaciją. 
Tik tą dieną jis apskritai sužinojo, kad vadas turi brolį, tačiau buvo girdė- 
jęs gandus ir paskalas apie Brukevalį. 

— Juk nemanai, kad ji susidomės tipu, kurio motina buvo pusiau 
plokščiagalvė? - įgėlė Čerezalas. 

Minia aiktelėjo ir staiga nutilo. Niekas metų metus nelaidė Brukevaliui 
tokių užuominų. Jo veidą iškreipė pagiežinga neapykantos mina, jis nudel- 
bė jaunąjį vyrą su sunkiai valdomu įniršiu. Aila apstulbo pamačiusi tokį pa- 
sikeitimą. Kartą jau buvo regėjusi tokį genties vyro įtūžį, todėl išsigando. 

Ne pirmą kartą žmonės šitaip erzino Brukevalį. Jis dažnai tapdavo 
piktų pokštų objektu, todėl itin jautriai sureagavo Ailai pakliuvus į ne- 
malonią padėtį, kai ją išjuokė už tai, kad dėvi Maronos ir jos draugių pa- 
dovanotus berniukiškus drabužius. Brukevalis irgi norėjo pribėgti ir ją 
apginti, kaip Jondalaras, o pamačius, kaip ji atsispyrė pajuokoms, ašaros 
pripildė jo akis. Stebėdamas, kaip ji išdidžiai eina susitikti su zelandonie- 
čiais, Brukevalis ją įsimylėjo. 

Vėliau, nors troško su ja pasikalbėti, kentė dėl neryžtingumo ir vengė 
prisistatyti. Moterys ne visada su juo bendraudavo palankiai. Brukevalis 
verčiau būtų žavėjęsis ja per atstumą nei pamatęs, kaip įprasta, paniekos 
kupiną gražios moters žvilgsnį. Vis dėlto kurį laiką ją stebėjęs jis galiau- 
siai nusprendė rizikuoti. O tada ji pasirodė jam tokia maloni! Jai patiko jo 
draugija. Jos šypsena buvo šilta ir jausminga, tad ji atrodė dar gražesnė. 

Po Cerezalo pastabos Brukevalis stebėjo, kaip Jondalaras tarsi sargy- 
binis stojasi už Ailos. Brukevalis pavydėjo Jondalarui. Jis visada pavydėjo 
Jondalarui dar ir ūgio. Nors ilgšis niekada nedalyvaudavo piktuose pasi- 
šaipymuose ir, tiesą sakant, ne kartą jį apgynė, Brukevalis juto, kad Jon- 
dalaras jo gailisi, o tai buvo dar blogiau. Ir štai, Jondalaras grįžo namo su 
gražuole, kuria visi žavisi. Kodėl kai kuriems taip sekasi ? 

Tačiau Brukevalio žvilgsnis, mestas į Čerezalą, gerokai nuliūdino Ailą. 
Išėjusi iš Bruno genties ji nebesitikėjo pamatyti tokios išraiškos; Braudas, 
Bruno poros sūnus, dažnai šitaip į ją žiūrėjo. Nors Brukevalis ant Ailos 


nepyko, ji sudrebėjo tai prisiminusi ir panoro pasišalinti. 


145 4 


JEAN M. AUEL 


Aila atsisuko į Jondalarą. 

— Eikim. Pavargau, - pasakė tylomis mamutojiškai ir suvokė, kad taip 
ir yra — tiesą sakant, buvo išsekusi. Ką tik baigėsi ilga, sunki kelionė, o 
paskui tiek visko nutiko, kad buvo sunku patikėti, jog jie čia atėjo tą pačią 
dieną. Nerimas susipažįstant su Jondalaro šeima, liūdesys pasakojant apie 
Tonolano mirtį; nemalonus Maronos pokštas ir susijaudinimas pažindi- 
nantis su šito didžiulio urvo žmonėmis; o dabar dar Brukevalis. Visko 
buvo jau per daug. 

Jondalaras matė, kad ji sielvartauja dėl incidento tarp Brukevalio ir 
Čerezalo, ir net numanė, kodėl. 

— Diena buvo ilga, - pasakė jis. - Mums metas eiti. 

Brukevalis, regis, nusiminė, kad jie taip greitai išeina, juk jis ką tik 
išdrįso užkalbinti Ailą. Jis dvejodamas nusišypsojo. 

— Ar tikrai turi eiti? - paklausė jis. 

- Jau vėlu. Dauguma jau nuėjo miegoti, aš pavargusi, - nusišypsojo ji. 

Nematydama jo piktavališkos išraiškos Aila galėjo šypsotis, bet stigo 
ankstesnės šilumos. Moteris palinkėjo greta stovintiesiems labos nakties, 
tačiau atsigręžusi pamatė, kaip Brukevalis vėl delbia Čerezalą. 

Eidama link Martonos namelio Aila paklausė Jondalaro: 

— Ar matei, kaip tavo pusbrolis žvelgė į Cerezalą? Jis buvo kupinas 
neapykantos. 

— Negaliu sakyti, kad jį už tai kaltinu, - pasakė Jondalaras. Jis irgi 
nejuto simpatijos tam vyrukui. - Supranti, pavadinti ką nors plokščiagal- 
viu - siaubingas įžeidimas, o dar blogiau pasakyti, kad tavo motina tokia. 
Brukevalį nuolat erzino, ypač vaikystėje, vaikai juk būna žiaurūs. 

Jondalaras papasakojo, kad vaikystėje kas tik sumanęs paerzinti Bru- 
kevalį apšaukdavo jį plokščiagalviu. Nors jam stigo būdingiausio genties 
bruožo, iš kurio ir kilo šis epitetas, - nuožulnios kaktos, tai buvo vie- 
nintelis žodis, į kurį jis garantuotai tūžmingai sureaguodavo. Maža to, 
našlaičiui, vargiai pažinojusiam savo motiną, buvo dar blogiau girdėti 
sakant, kad ji buvo pati niekingiausia įsivaizduojama šlykštynė - pusiau 
gyvulys, pusiau žmogus. 

Dėl aukos nuspėjamos emocinės reakcijos su vaikams būdingu žiauru- 


mu tie, kurie buvo stambesni arba vyresni, vaikystėje dažnai erzino Bru- 

kevalį, vadindami jį plokščiagalviu arba šlykštynės sūnumi. Vėliau, nors 
stigo augumo, jis atsigriebė jėga. Berniukai niekaip neprilygo įspūdingai 
Brukevalio raumenų jėgai, ypač kai jis nevaldomai įtūždavo, tad kelis kar- 
tus gerai gavo į kailį ir nustojo šaipytis, bent jau nedarė to atvirai. 

— Nežinau, kodėl žmonės taip nerimsta, bet tikriausiai tai tiesa, — 
pasakė Aila. - Manau, kad Brukevalis susijęs su gentimi. Jis man pri- 
mena Ekauzarą, tik genties bruožai ne tokie ryškūs. Matyti, kad jis nėra 
toks stiprus, išskyrus tą žvilgsnį. Prisiminiau, kaip Braudas žvelgdavo į 
mane. 

— Nesu tikras, kad jis maišytas. Gal koks jo protėvis atklydo iš toli? 
Gal jis tik atsitiktinai turi išorinio panašumo į pl... genties žmones? — pa- 
sakė Jondalaras. 

- Jis tavo pusbrolis. Ką apie jį žinai? 

— Iš tikrųjų daug nežinau, tačiau galiu pasakyti, ką girdėjau, - atsakė 
Jondalaras. - Vyresni žmonės pasakoja, kad dar visai jauna Brukevalio 
senelė kažkaip atsiskyrė nuo žmonių pakeliui į vasaros susirinkimą, kuris 
vyko gana toli. Tame susirinkime turėjo vykti pirmasis jos ritualas. Ji at- 
sirado besibaigiant vasarai. Pasakojama, kad ji išprotėjo, vargiai ką besu- 
prato. Ivirtino, kad ją užpuolė gyvuliai. Kalbama, kad ji taip ir neatsiga- 
vo, ilgai negyveno. Grįžus paaiškėjo, kad ji Motinos palaiminta, nors net 
pirmojo ritualo neturėjo. Moteris mirė netrukus pagimdžiusi Brukevalio 
motiną, o gal net ją gimdydama. 

— Kur, žmonių manymu, ji buvo? 

— Niekas nežino. 

Aila susiraukusi mąstė. 

— Ji turėjo susirasti maisto ir pastogę — tarė ji. 

— Nemanau, kad ji badavo, - pritarė Jondalaras. 

— Tie gyvuliai, kurie ją užpuolė. Ar ji minėjo, kokios jie rūšies? 

— Negirdėjau. 

— Ar ji turėjo kokių randų, įkandimų ar sužeidimų? - toliau kaman- 
tinėjo Aila. 

— Nežinau. 

Aila sustojo ir blausioje mėnulio pjautuvo bei tolimo laužo šviesoje 


pažvelgė į ilgšį. 

— Argi zelandoniečiai nevadina genties „gyvuliais“? Ar jo senelė kada 
nors minėjo tuos, kuriuos jūs vadinate „plokščiagalviais“? 

— Tikrai pasakojama, kad ji nekentė plokščiagalvių ir spiegdama bėgo 
šalin juos pamačiusi, - pasakė Jondalaras. 

— O Brukevalio motina? Ar ją pažinojai? Kaip ji atrodė? 

— Daug neprisimenu, buvau mažas, - atsakė Jondalaras. - Ji buvo ne- 
didelio ūgio. Pamenu, jos akys buvo didelės ir gražios, tamsios kaip Bru- 
kevalio. Rusvos, tačiau tikrai ne tamsiai rudos, labiau riešutinės. Žmonės 
dažnai sakydavo, kad akys - gražiausia, ką ji turi. 

— Rusvos kaip Gubano akys? - pasitikslino Aila. 

— Dabar, kai užsiminei, manau, kad taip. 

— Ar tu tikras, kad Brukevalio motina neatrodė pusiau genties kaip 
Ekauzaras ir... Raidagas? 

— Nemanau, kad ji buvo gražuolė, bet nepamenu, kad būtų turėjusi 
antakių keteras kaip Jorga. Ji niekada nesusijungė. Manau, vyrai pernelyg 
ja nesidomėjo. 

— Kaip ji pastojo? 

Aila matė Jondalaro šypseną net tamsoje. 

— Tu įsitikinusi, kad reikia vyro, tiesa? Visi paprasčiausiai sakė, kad 
Motina ją palaimino, tačiau Zolena... Zelandonė kartą man užsiminė, 
kad ji buvo viena iš tų nedaugelio moterų, kurios būna palaimintos jau po 
pirmojo ritualo. Manoma, kad merginos per jaunos, bet taip nutinka. 

Aila pritariamai linktelėjo. 

— Kasjai nutiko? 

— Nežinau. Zelandonė sakė, kad ji niekada nebuvo itin sveika. Ji mirė, 
kai Brukevalis buvo dar visai mažas. Jį užaugino Maronos motina - ji 
buvo Brukevalio motinos pusseserė. Nemanau, kad itin juo rūpinosi. Tai 
buvo labiau įsipareigojimas. Kartais Martona jį prižiūrėdavo. Prisimenu, 
kartu žaisdavome, kai buvome maži. Vyresnieji berniukai jau tada iš jo 
šaipėsi. Jis įsiusdavo, kai kas nors pavadindavo jį plokščiagalviu. 

- Nieko keisto, kad jis tūžo ant Čelezaro. Dabar bent jau suprantu. 
Tačiau tas žvilgsnis... - Aila vėl sudrebėjo. - Jis atrodė visai kaip Braudas. 
Kiek prisimenu, Braudas manęs nekentė. Nežinau kodėl. Jis paprasčiau- 


siai manęs nekentė. Kad ir ką dariau, negalėjau to pakeisti. Kurį laiką mė- 

ginau, tačiau... Žinai, Jondalarai, nenorėčiau, kad Brukevalis imtų manęs 
nekęsti. 

Jiems įėjus į Martonos namelį, Vilkas sveikindamasis pakėlė galvą. 
Kai Aila anksčiau liepė jam eiti namo, pilkis susirado Ailos miego kai- 
lius ir buvo susirangęs greta jų. Aila nusišypsojo pamačiusi jo akis žibant 
lempelės, kurią Martona paliko degančią, šviesoje. Kai ji atsisėdo, pilkis 
energingai sveikindamasis palaižė jos veidą ir kaklą, paskui pasveikino 
Jondalarą. 

- Jis nepratęs prie tokios daugybės žmonių, - pastebėjo Aila. 

Kai žvėris vėl atėjo pas Ailą, ji suėmė jo galvą rankomis ir įsižiūrėjo į 
blizgančias akis. 

— Kas yra, Vilke? Per daug svetimų, prie kurių reikės priprasti? Supra- 
tu, kaip jautiesi. 

- Jie neilgai bus svetimi, Aila, — tarė Jondalaras. - Visi tave jau pami- 
lo. 

— Išskyrus Maroną ir jos drauges, - Aila sėdėdama atlaisvino minkštos 
odinės kažkokio berniuko žieminės apatinės liemenės raištelius. 

Jondalaras vis dar nerimo dėl Maronos poelgio. Regis, Aila taip pat 
jaudinosi. Vyras troško, kad jai nebūtų tekęs toks išbandymas, ypač pir- 
mąją dieną. Jis norėjo, kad su jo žmonėmis Aila būtų laiminga. Netrukus 
ji taps viena iš jų. Bet jis didžiavosi tuo, kaip ji pakreipė situaciją. 

— Tu buvai nuostabi. Pastatei Maroną į vietą. Visi taip mano, - pasakė 
jis. 

— Kodėl tos moterys norėjo, kad žmonės iš manęs juoktųsi? Jos manęs 
nepažįsta, net nebandė pažinti. 

— Tai aš kaltas, Aila, - Jondalaras trumpam liovėsi vynioti viršutinės 
apavo dalies, apsuktos aplink blauzdą, raiščius. - Marona teisėtai tikėjosi, 
kad tą vasarą būsiu jungtuvėse. Išėjau nieko nepaaiškinęs. Ji tikriausiai 
jautėsi siaubingai įskaudinta. Kaip pati jaustumeis, jei tu ir visi tavo pa- 
Žįstami tikėtųsi jungtuvių, o vyras nepasirodytų? 

— Būčiau labai nelaiminga ir pykčiau ant tavęs, bet, viliuosi, nemėgin- 
čiau skaudinti žmogaus, kurio nė nepažįstu, — tarė Aila, atlaisvindama 
kelnių juosmens diržą. - Kai jos pasakė, kad nori padaryti man šukuo- 


seną, pagalvojau apie Digiją. Bet, kai pažvelgiau į veidrodį ir pamačiau 

save, išsišukavau plaukus. Regis, sakei, kad zelandoniečiai yra mandagūs 
ir svetingi. 

— Taip ir yra, - patikino Jondalaras. - Dauguma. 

— Tačiau ne visi. Ne tavo buvusios draugužės. Gal pasakytum, kurių 
dar turėčiau saugotis? - įgėlė Aila. 

— Aila, neleisk, kad Marona suterštų tavo nuomonę apie visus kitus. 
Argi nematai, kad patikai daugumai? Suteik jiems progą. 

— O kaip tie, kurie erzina našlaičius ir paverčia juos braudais? 

— Dauguma žmonių tokie nėra, Aila, - Jondalaras žvelgė į ją suneri- 
męs. 

Aila pratisai atsiduso. 

— "Tu teisus. Tavo motina ne tokia, ir sesuo, ir kiti tavo giminaičiai. 
Netgi Brukevalis man buvo labai malonus. Paprasčiausiai paskutinį kar- 
tą regėjau tokią išraišką tada, kai Braudas liepė Guvui mirtinai mane 
prakeikti. Atsiprašau, Jondalarai, tiesiog pavargau, — staiga ji ištiesė į jį 
rankas, įkniaubė veidą į jo kaklą ir sukūkčiojo. - Norėjau tavo žmonėms 
palikti gerą įspūdį, susirasti naujų draugų, tačiau tos moterys nenorėjo 
būti draugėmis. Jos tik apsimetė, kad to nori. 

- Ir padarei gerą įspūdį, Aila. Negalėjai pasirodyti geriau. Marona vi- 
sada buvo ūmaus būdo. Neabejojau, kad man nesant ji susiras ką nors 
kitą. Ji labai patraukli, žmonės visada sakė, kad ji gražuolių gražuolė, pati 
geidžiamiausia kiekvieno vasaros susirinkimo moteris. Spėju, todėl visi ir 
tikėjosi, kad mes susijungsime, - paaiškino jis. 

— Todėl, kad tu dailiausias, o ji gražiausia? — pasitikslino Aila. 

— Tikriausiai, - Jondalaras pajuto, kaip išraudo, ir apsidžiaugė, kad 
šviesa blausi. - Nenumanau, kodėl ji iki šiol neturi poros. 

— Sakė, kad buvo susijungusi, bet neilgam. 

- Žinau. Tačiau kodėl nesusirado ko nors kito? Juk negali būti, kad 
staiga pamiršo, kaip pamaloninti vyrus, ar tapo mažiau patraukli bei gei- 
džiama. 

— Gal ir taip, Jondalarai. Jei tu jos nepanorai, gal kiti vyrai nusprendė 
pažvelgti atidžiau? Moteris, kuri nori įžeisti kitą, net pati to nežinodama 
atrodo mažiau patraukli, - atsakė Aila ir nuo vienos kojos nusitraukė kel- 

Jondalaras susiraukė. 

— Viliuosi, tai ne mano kaltė. Jau pakankamai blogai, kad palikau ją 
tokioje padėtyje. Būtų baisu galvoti, kad sukliudžiau jai susirasti porą. 

Aila klausiamai jį nužvelgė. 

— Kodėl taip manai? 

— Argi nesakei: gal, jei aš jos nenorėjau, kiti vyrai... 

— Kiti vyrai gali pažvelgti atidžiau. Jei jiems nepatinka tai, ką mato, 
kur čia tavo kaltė? 

— Na... aš... 

— Gali save kaltinti, kad išėjai nieko nepaaiškinęs. Esu tikra, ji jautėsi 
sutrikusi ir įskaudinta. Tačiau per penkerius metus galėjo susirasti kitą 
vyrą. Jei nesugebėjo, tai ne tavo kaltė, Jondalarai, - paaiškino Aila. 

Jondalaras parylėjo, paskui linktelėjo. 

— Tu teisi, - pasakė jis ir baigė rengtis. - Eikim miegot. Rytas už va- 
karą gudresnis. 

Ropojant į šiltus ir patogius miego kailius Ailai dingtelėjo dar viena 
mintis. 

— Jei Marona tokia puiki malonindama vyrus, smalsu, kodėl ji neturi 
vaikų? 

Jondalaras sukikeno. 

— Viliuosi, tu neklysti dėl Doni dovanos pradedant vaikus. Tai būtų 
kaip dvi dovanos... — jis nutilo, kol kėlė savą apkloto pusę. - Tikrai! Ji 
neturi vaikų. 

- Nelaikyk apkloto šitaip! Šalta! — garsiai sušnibždėjo Atila. 

Jis greitai įsiropštė į miegmaišį ir nuogas susirangė greta jos. 

— Gali būti, jog dėl to ji nesusijungė, - tęsė jis, - bent jau iš dalies. Kai 
vyras nusprendžia susijungti, jis paprastai nori moters, kuri gali prie jo 
židinio pagimdyti vaikų. Moteris gali turėti vaikų ir likti prie motinos 
židinio arba netgi sukurti savo židinį, tačiau vienintelis būdas, kaip vyras 
gali turėti savo židinio vaikų, yra susijungti su moterimi, kad ji galėtų ten 
pagimdyti vaikų. Jei Marona susijungė ir nepagimdė vaikų, galėjo tapti 
ne tokia geidžiama. 

— Būtų labai apmaudu, - pasakė Aila ir staiga pajuto užuojautos dūrį. 


Ji prisiminė, kaip labai pati norėjo vaikų. Ji troško kūdikio nuo tada, kai 

matė Izą gimdant Ub3. Aila buvo tikra, kad Braudo neapykanta jai pado- 
vanojo vaikelį. Iš neapykantos jis ją prievartavo, bet jei nebūtų prievarta- 
vęs, joje nebūtų pradėjusi augti nauja gyvybė. 

Žinoma, tuo metu ji to nežinojo, tačiau atidesnis žvilgsnis į sūnų lei- 
do jai tai suprasti. Bruno gentis nebuvo mačiusi tokio vaiko. Kadangi jos 
sūnus neatrodė visiškai kaip ji, kaip kiti, žmonės galvojo, kad tai išsigimęs 
genties vaikas. Tačiau Aila įžvelgė, jog jis maišytas. Berniukas turėjo ir 
jos, ir genties bruožų. Štai tada Aila staiga suvokė, kad vyras kažkaip pra- 
deda naują gyvybę tuo metu, kai įveda savo organą ten, pro kur gimsta 
vaikai. Gentis manė visai kitaip, kitkuo tikėjo Jondalaro ir visi kiti žmo- 
nės, tačiau Aila buvo įsitikinusi, jog neklysta. 

Gulėdama greta Jondalaro, žinodama, kad viduje nešioja kūdikį, Aila 
pajuto gailesčio ir sielvarto dūrį dėl moters, kuri šio vyro neteko ir, galbūt, 
negali turėti vaikų. Ar iš tikrųjų galima kaltinti Maroną, kad yra nusimi- 
nusi? Kaip pati jaustųsi, jei prarastų Jondalarą? Akyse susitvenkė ašaros, 
visą kūną perliejo šiluma supratus, kaip jai pasisekė. 

Vis dėlto pokštas buvo bjaurus, ir viskas galėjo kur kas blogiau pa- 
krypti. Aila negalėjo susilaikyti nepykusi. Juk ji nežinojo, ką zelandonie- 
čiai darys, kai nusprendė stoti prieš juos. Visi galėjo nuo jos nusisukti. 
Galima užjausti Maroną, bet neprivalu ją mėgti. O paskui dar Brukevalis. 
Genties išvaizdos vyrui ji pajuto draugiškumą, o dabar nerimavo. 

Jondalaras stengėsi neužmigti ir laikė Ailą apkabinęs, kol įsitikino, kad 
ji užmigo. Paskui jis užsimerkė ir taip pat nugrimzdo į miegą. Tačiau Aila 
pabudo vidury nakties pajutusi poreikį nusilengvinti. Vilkas tyliai sekė iš 
paskos iki naktinio krepšio, stovinčio prie išėjimo. Kai Aila grįžo į lovą, 
žvėris susirangė greta. Moteris, įsitaisiusi tarp vilko iš vieno šono ir vyro iš 


kito, jautėsi dėkinga už šilumą ir apsaugą, tačiau vėl įmigo negreitai. 


Aila miegojo ilgai. Kai pabudusi apsidairė, Vilko su Jondalaru nebe- 
buvo. Namelyje ji buvo viena, tačiau kažkas paliko pilną vandenmaišį ir 
tankiai supintą, vandeniui nelaidų dubenį, kad ji galėtų nusiprausti ir at- 
sigaivinti. Raižytame mediniame puodelyje buvo įpilta gėrimo. Kvepėjo 
lyg šalta mėtų arbata, tačiau tą akimirką ji neturėjo nuotaikos ko nors 
gerti. 

Atsikėlusi Aila nusilengvino į didelį krepšį prie durų — aiškiai paste- 
bėjo, kad tenka šlapintis dažniau. Tada ji griebė amuletą ir greitai jį nusi- 
traukė, kad nesipainiotų naudojantis dubeniu, tačiau ne apsiprausiant, o 
išliejant skrandžio tyrinį. Pykino stipriau nei įprastai rytais. „Manau, nuo 
dabar reikia pamiršti svaigalus. Nei man, nei kūdikiui tai gero neduos“ 

Išsivėmusi Aila mėtų arbata išsiskalavo burną. Ji pastebėjo, kad kažkas 
prie miego kailių padėjo ryšulį švarių, bet dėmėtų drabužių, kuriuos ji iš 
pradžių ketino vilkėti išvakarėse. Rengdamasi Aila prisiminė, kad paliko 
juos prie įėjimo. Ji tikrai ketino pasilikti Maronos dovanotą apdarą, iš 
dalies dėl to, kad buvo apsisprendusi vėl juo vilkėti, iš dalies todėl, kad 
apdaras buvo patogus. Jei jį kada ir apsirengs, tai tik ne šiandien. 

Ji užsirišo tvirtą juosmens raištį, kurį dėvėjo keliaudama, patogiai 
įprastoje vietoje pritaisė peilio makštis ir sukabino kitus rykus bei kapše- 
lius. Per galvą vėl užsinėrusi amuletą griebė dvokiantį dubenį ir išnešusi 
paliko netoli įėjimo. Gerai nežinodama, kur išpilti jo turinį, Aila nuėjo 
paieškoti, kas galėtų viską paaiškinti. Ailą pasveikino moteris su vaiku, 
einanti link namelio. Iš atminties gelmių Ailai iškilo vardas. 


— Malonios ir tau dienos... Ramara. Čia tavo sūnus? 

— Taip. Robenanas nori pažaisti su Jaradalu, tad ieškau Prolevos. Na- 
muose jos nėra, spėliojau, kur ji galėtų būti. 

— Namelyje nieko nėra. Kai atsikėliau, visi jau buvo išėję. Nežinau, kur 
visi. Šįryt jaučiuosi tokia tingi. Tikrai ilgai miegojau, - paaiškino Aila. 

— Kaip ir dauguma, - patikino Ramara. - Mažai kam norėjosi anksti 
keltis po vakarykštės šventės. Laramaro barma stipri. Jis tuo garsėja, tik 
tai ir sugeba. 

Moters balse Aila išgirdo paniekos toną. Dėl to ji truputį dvejojo 
klausti, kur tiktų išpilti ryto atmatas, bet šalimais nieko daugiau nebuvo, 
oji nenorėjo dubens palikti prie išėjimo. 

— Ramara... Svarstau, jei galėčiau paklausti, kur... galėčiau atsikratyti... 
atliekų? 

Moteris akimirkai sutriko, paskui dirstelėjo ten, kur netyčia nukrypo 
Ailos akys, ir nusišypsojo. 

— Tau reikia atliekų griovio. Pažiūrėk štai ten, link rytinio terasos 
krašto. Ne iš priekio, kur degami signaliniai laužai, bet iš kitos pusės. Ten 
takas. 

— Taip, matau, - pasakė Aila. 

— Jis veda į kalvą, - aiškino Ramara. - Eik tuo takeliu, kol prieisi išsi- 
šakojimą. Kairysis takas bus statesnis. Jis kyla į viršų ir nuvestų tave iki ši- 
tos uolos viršaus. Eik dešiniuoju, jis apsuka iš šono, kol apačioje pamatysi 
Miško upę. Truputį toliau yra atviras laukas su keliais grioviais - užuo- 
si dar nepriėjusi, - pasakojo Ramara. - Jau senokai nebarstėme, kvapas 
smarkiai juntamas. 

Aila papurtė galvą: 

— Nebarstėte? 

— Neužpylėme virtų uolienų dulkėmis. Visada taip darome. Tačiau, 
spėju, ne visi žmonės, - paaiškino Ramara ir pasilenkusi paėmė ant rankų 
Robenaną, kuris jau pradėjo nerimauti. 

— Kaip reikia virti uolų dulkes ir kodėl? - nenustygo Atila. 

- Pirmiausia reikia paimti uolienos gabalą ir smulkiai sutrupinti. Tada 
dulkės kaitinamos ant karštos ugnies - paprastai naudojame didžiąsias 
signalinių laužų ugniavietes. Paskui tais milteliais užpilame griovius. Pra- 


dingsta beveik visas kvapas. Tačiau nusišlapinus ar užpylus skysčio dul- 

kės vėl sukietėja, o kai griovys prisipildo atliekų ir sukietėjusių akmens 
dulkių, reikia kasti naują, o tai sunkus darbas. Todėl nemėgstame bars- 
tyti pernelyg dažnai. Vis tiek netrukus reikės tai daryti, nes urvas didelis, 
griovys dažnai naudojamas. Tiesiog eik taku. Turėtum nesunkiai rasti. 

— Esu tikra, kad rasiu. Ačiū, Ramara, - pasakė Aila moteriai. 

Jau pasilenkusiai prie dubens Ailai šovė dar viena mintis. Ji įbėgo į 
vidų pasiimti vandenmaišio, kad galėtų išplauti pintą krepšį. Galiausiai 
pakėlė dvokiantį dubenį ir patraukė keliu. Rinkti ir laikyti maistą tokiam 
dideliam urvui - sunkus darbas, svarstė eidama, tačiau sudėtinga ir rū- 
pintis atliekomis. Bruno gentis paprasčiausiai eidavo į lauką: moterys 
eidavo į vieną pusę, vyrai — į kitą, ir pakankamai dažnai keisdavo vietas. 
Ailą sudomino Ramaros nupasakotas procesas. 

Aila nebuvo girdėjusi apie kalkių deginimą, arba kalcinavimą, taip 
gaunant negesintas kalkes, kurios naudojamos šalinimo produktų kva- 
pams naikinti, bet žmonėms, kurie gyveno tarp kalkakmenio uolų ir daž- 
nai degino ugnį, negesintos kalkės buvo nuolatinis šalutinis produktas. 
Iš ugniakurų išvalytus pelenus, kuriuose neišvengiamai prisikaupdavo 
kalkių, verčiant ant kitų atliekų krūvų, nereikėjo ilgai laukti, kol buvo 
pastebėtas kvapus sugeriantis kalkių poveikis. 

Tik vasarą įvairios žmonių grupės beveik visada tam tikram laikotar- 
piui išeidavo iš urvo. Kitu metu nuolat vienoje vietoje glaudžiantis to- 
kiai daugybei žmonių, vis atsirasdavo sričių, kur prireikdavo viso urvo 
pastangų ir bendradarbiavimo. Pavyzdžiui, kasti išvietės griovius arba, 
kaip Aila ką tik sužinojo, kaitinti kalkakmenio luitus degintoms kalkėms 
paruošti. 

Ailai grįžtant iš griovių lauko saulė jau buvo beveik pasiekusi zenitą. 
Moteris prie galinio tako surado saulėtą vietą, tinkamą dubeniui išdžio- 
vinti ir išvėdinti, paskui nusprendė aplankyti arklius ir kartu pripildyti 
vandenmaišį. Kai pasiekė priekinę terasą, ją pasveikino keletas žmonių. 
Aila šypsojosi ir linkčiojo atsakydama, tik jautėsi kiek sutrikusi, nes prisi- 
minė ne visų vardus; ji vertino tai kaip savo atminties spragą ir pasiryžo 
kuo greičiau įsiminti visus vardus. 

Moteris prisiminė, jog panašiai jautėsi, kai Bruno genties nariai leido 


suprasti, kad laiko ją truputį atsilikusia, nes ji negalėjo visko įsiminti taip 

gerai kaip genties vaikai. Norėdama pritapti prie žmonių, kurie ją rado ir 
įvaikino, Aila išsiugdė gebėjimą įsiminti tai, ko mokoma, jau pirmą kar- 
tą girdėdama aiškinimą. Mergina nežinojo, kad pratindamasi kuo geriau 
įsiminti naują informaciją, ji išlavino atmintį kur kas labiau nei įprasta 
jos Žmonėms. | 

Bėgant laikui ji vis aiškiau suvokė, kad jos atmintis veikia kitaip nei 
gentainių. Nors gerai nesuprato, kas tai yra, ji sužinojo, kad genties žmo- 
nės turi kažkokius „prisiminimus“, kitokius nei jos, tokius, kokių ji netu- 
ri. Dėl kažkaip kitaip išsivysčiusio instinkto genties žmonės gimdavo jau 
turėdami daugumą žinių, reikalingų išlikimui: informaciją, kuri bėgant 
laikui kaupėsi jų protėvių genuose tokiu pačiu būdu, kaip gyvūnai, taip 
pat ir žmonės, įgyja instinktyvias žinias. 

Genties vaikams nereikėjo mokytis ir įsiminti, kaip kad Ailai. Jiems 
pakakdavo kartą priminti, ir būdavo sužadinami įgimti jų prisiminimai. 
Genties žmonės daug žinojo apie senovės pasaulį ir kaip jame gyventi, o 
įsisavinę ką nors naujo, niekada to nepamiršdavo. Vis dėlto, kitaip nei 
Ailos žmonės, jie sunkiai mokėsi naujų dalykų. Keistis jiems buvo sunku, 
ojų žemėje pasirodę kiti kartu atnešė ir pokyčių. 

Arklių pievoje Yhaha su Lenktynininku nebuvo. Jie ganėsi tolėliau 
nuo žmonių dažnai lankomos teritorijos, slėnyje, kuris buvo arčiau Miš- 
ko upės ir Upės santakos. Pamačiusi Ailą Yhaha nuleido galvą, atmetė ją į 
viršų ir nosimi ore nubrėžė ratą. Paskui ji išrietė sprandą, nuleido galvą ir 
ištiesusi uodegą, laiminga nekantriai pasileido pasitikti moters. Lenkty- 
nininkas, išdidžiai išrietęs sprandą, pastatęs uodegą ir ausis, aukštai kel- 
damas kojas, lygia risčia šuoliavo greta motinos. 

Sveikindamiesi arkliai sužvengė, Aila atsakė žvengimu ir nusišypsojo. 

— Ko judu abu tokie laimingi? — paklausė ji genties ženklų ir žodžių 
kalba, kurią pati sugalvojo gyvendama slėnyje. Šitaip nuo pat pradžių 
kalbėjosi su Yhaha, šitaip iki šiol kalbėjosi su abiem savo arkliais. Ji žino- 
jo, kad jie nevisiškai ją supranta, tačiau tikrai atpažįsta tam tikrus žodžius 
ir kai kuriuos signalus, taip pat kaip ir balso toną, kuris perdavė moters 
džiaugsmą juos pamačius. 

— Jūs šiandien tikrai netveriate savyje. Ar žinot, kad pasiekėme ke- 


lionės pabaigą ir daugiau nebekeliausime? - toliau kalbėjo ji. - Ar jums 

patinka šioje vietoje? Tikiuosi, kad patinka, - ištiesusi ranką Aila pakasė 
kumelę, paskui eržilą. Aila čiuopė Yhaha šonus ir pilvą, mėgindama nu- 
statyti, ar po sueities su eržilu ji nešioja kumeliuką. 

— Dar per anksti tikrai pasakyti, tačiau, man regis, tu taip pat turėsi 
mažylį. Netgi man dar beveik nesimato, o jau praleidau antrą mėnulio 
laiką, — ji čiuopė save tuo pat būdu kaip kad apžiūrėjo kumelę galvodama: 
„Juosmuo stambesnis, pilvas apvalesnis, krūtis gelia, jos truputį padidėju- 
sios. — Rytais mane pykina, - tęsė ji balsu ir ženklais, - bet tik truputį, kai 
atsikeliu. Ne taip, kaip pirmą kartą, kai visą laiką sirgau. Nemanau, kad 
verta abejoti: aš tikrai laukiuosi, tik dabar jaučiuosi visai gerai. Pakanka- 
mai gerai, kad jodinėčiau. Ar norėtum truputį pasimankštinti, Yhaha? 

Kumelė tarsi atsakydama vėl švystelėjo galvą. 

„Smalsu, kurgi Jondalaras? Paieškosiu jo ir paklausiu, gal ir jis nori pa- 
jodinėti, - tarė ji mintyse. — Ir atsinešiu jojimo apklotą. Bus patogiau“ 

Patyrusiu, sklandžiu judesiu ji sugriebė stačius, trumpus kumelės kar- 
čius ir užšoko jai ant nugaros, tada patraukė link iškyšos. Aila valdydavo 
arklį kojų raumenimis apie tai nė negalvodama - šitiek laiko jodinėjus tai 
išeidavo savaime, tačiau šįkart leido kumelei eiti savo žingsniu ir papras- 
čiausiai sėdėjo jai ant nugaros. Girdėjo, kad Lenktynininkas, kaip įprasta, 
seka įkandin. 

„Įdomu, kiek dar galėsiu va taip šokinėti? Kai išsipūsiu, reikės ant ko 
nors palypėti, kad užsikeberiočiau ant arklio, - galvojo Aila, o paskui 
kone apsikabino save iš džiaugsmo suvokusi, kad turės mažylį. Mintimis 
ji grįžo į ilgą kelionę, kurią ką tik baigė, ir į vakarykštę dieną. Ji susipažino 
su tokia daugybe žmonių, sunku visus prisiminti, tačiau Jondalaras buvo 
teisus: dauguma žmonių nėra blogi. - Neturėčiau leisti, kad keli nema- 
lonūs, tokie kaip Marona ir Brukevalis, kuris elgiasi kaip Braudas, suga- 
dintų gerą nuomonę apie kitus. Keista, kodėl lengviau prisiminti blogus 
žmones? Galbūt dėl to, kad jų nėra tiek daug“ 

Diena buvo šilta. Karšta saulė įšildė net vėją. Besiartindama prie ne- 
didelio upelio, visai menkos srovelės, tačiau greitos ir kibirkščiuojančios, 
Aila pažvelgė aukštėliau ir pastebėjo per uolas besiliejantį nedidelį krio- 
klį. Pasijuto ištroškusi ir prisiminusi, kad turi pripildyti vandenmaišį, pa- 


suko link vandens, uolos paviršiumi žaižaruojančio žemyn. 

Aila nušoko, ir visi atsigėrė iš baseinėlio krioklio papėdėje: arkliai 
tiesiai iš jo, Aila iš rieškučių, paskui prisėmė vandenmaišį šalto, gaivaus 
vandens. Moteris trumpam atsisėdo. Jautėsi atsigavusi, bet vis dar tingi. 
Ji rinko mažus akmenėlius ir neskubriai mėtė juos į vandenį. Akimis tir- 
dama nepažįstamą vietovę, nesąmoningai pastebėjo detales. Paėmusi dar 
vieną akmenuką, parideno jį delnuose, apčiuopė tekstūrą — žiūrėjo, bet 
nematė, ir sviedė. 

Kiek užtruko, kol akmens išvaizda perskrodė jos sąmonę. Tada ji ėmė 
keturpėsčia jo ieškoti, o kai vėl pakėlė tokį patį kitą, apžiūrėjo atidžiau. 
Akmenėlis buvo nedidelis, pilkšvai auksinis, aštriais kampais ir plokščiais 
šonais, būdingos kristalinės struktūros. Aila čiupo titnago peilį, kurį ne- 
šiojosi makštyse prie diržo, ir stuktelėjo jo galu akmenį. Pažiro kibirkš- 
tys! Aila stuktelėjo dar kartą. 

— Ugnies akmuo! - sušuko ji garsiai. 

Nuo tada, kai išėjo iš slėnio, niekur jų nematė. Ji atidžiai apžiūrėjo 
akmenis ir riedulius ant žemės prie upelio bei pačioje vagoje ir pastebėjo 
dar vieną geležies pirito gabalėlį, paskui kitą. Kelis pasiėmė, o jos jaudu- 
lys vis augo. Moteris atsisėdo ant kulnų ir įsmeigė akis į nedidelę beveik 
vienodų riedulių krūvelę. Čia yra ugnies akmenų! Nereikės taip saugoti 
tų, kuriuos atsigabeno, galės pririnkti daugiau. Ji vos galėjo sulaukti, kol 
parodys juos Jondalarui. 

Prisirinkusi akmenukų ji sušvilpė Yhaha, paėjėjusiai link lopinėlio 
sultingos žolės. Tačiau dar nespėjusi užšokti ant arklio pamatė dideliais 
žingsniais link jos drožiantį Jondalarą su greta bidzenančiu Vilku. 

- Jondalarai, — suriko ji, bėgdama jo pasitikti. - Žiūrėk, ką radau! - ji 
ištiesė delną su keliais gabalėliais geležes pirito. - Ugnies akmenys! Čia 
yra ugnies akmenų. Visur palei šitą upelį! 

Jis atskubėjo plačiai šypsodamasis ir dėl jos trykštančio džiaugsmo, ir 
dėl svarbaus radinio. | 

— Nežinojau, kad jų yra taip arti. Kita vertus, niekada pernelyg ne- 
kreipiau dėmesio į tokius akmenis, visada ieškodavau titnago. Parodyk, 
kur jų radai. 

Aila nusivedė jį prie nedidelio baseinėlio krioklio papėdėje, tada ėmė 


akimis naršyti akmenis vagoje ir palei to mažučiuko upelio krantą. 

— Žiūrėk! - šūktelėjo ji pergalingai. - Dar vienas, — ir parodė akmenį 
ant kranto. 

Jondalaras atsiklaupęs paėmė geležies pirito gabalėlį. 

— Neapsirikai! Tai daug ką pakeis, Aila. Tai reiškia, kad visi turėsime 
ugnies akmenų. Jei jų yra čia, tikriausiai bus ir kitur netoliese. Niekas apie 
juos dar nežino, ir aš dar neturėjau progos niekam pasakyti. 

- Žino Folara ir Zelandonė, - pasakė Aila. 

— Iš kur? 

— Prisimeni, kaip Zelandonė ruošė raminamąją arbatą Vilomarui, kai 
pranešei jam apie brolį? Išgąsdinau Folarą, kai panaudojau ugnies akme- 
nį išblėsusiam laužui įkurti, todėl pažadėjau, kad parodysiu, kaip jie vei- 
kia. Ji pasakė Zelandonei, - paaiškino Atila. 

— Vadinasi, Zelandonė žino. Kažkaip jai vis pavyksta viską sužinoti 
pirmai, - pastebėjo Jondalaras. - Bet turėsime grįžti ir paieškoti akmenė- 
lių vėliau. Dabar keletas žmonių nori su tavimi šnektelti. 

— Apie gentį? - spėjo Aila. 

- Joharanas šįryt atėjo ir išsivedė mane į susirinkimą tikrai anksčiau 
nei norėjau keltis, bet išprašiau, kad leistų bent tau išsimiegoti. Papasa- 
kojau apie mūsų susitikimą su Gubanu ir Jorga. Visi labai susidomėjo, 
tačiau jiems sunku patikėti, kad genties žmonės nėra gyvuliai. Zelandonė 
atidžiau išnagrinėjo keletą senolių legendų - ji yra toji, kuri išmano Ze- 
landonijos istoriją, mėgindama išsiaiškinti, ar yra kokių užuominų, kad 
plokščiagalviai... gentis gyveno čia prieš zelandoniečius. Kai Ramara pa- 
sakė, kad tu atsikėlei, Joharanas pasiuntė mane tavęs atvesti, - papasakojo 
Jondalaras. - Ne jam vienam kyla daugybė klausimų. 

Jondalaras atsinešė Lenktynininko pavadį, tačiau žvitrus jaunas eržilas 
užsispyrė, dar norėjo pažaisti. Kantriai, Jondalarui vis pakasant niežtin- 
čias jo vietas, arklys galiausiai nusileido. Vyras ant jo užšoko, ir jie nujojo 
per retą nedidelio slėnio miškelį. 

Pasivijęs Ailą Jondalaras kiek dvejodamas tarė: 

— Ramara užsiminė, kad šįryt tau buvo bloga. Tikriausiai nesi pratusi 
prie Laramaro barmos. Kaip jautiesi? 

„Čia bus sunku išlaikyti paslaptis“, - pagalvojo Aila. 

— Viskas gerai, Jondalarai, - pasakė ji. 

— Jis gamina stiprų gėrimą. Praėjusį vakarą jauteisi ne itin gerai. 

— Praėjusį vakarą buvau pavargusi, - pareiškė Aila, — o šįryt šiek tiek 
pykino, nes turėsiu kūdikį. 

Iš vyro išraiškos Aila spėjo, kad jam kelia nerimą šis tas daugiau nei 
rytinis pykinimas. 

— Diena buvo sunki, susipažinai su daugybe žmonių. 

— Dauguma jų man patiko, - kiek pašaipiai žvelgdama į susirūpinusį 
Jondalarą atsakė Aila. - Paprasčiausiai nesu pratusi prie tokios jų daugy- 
bės vienu metu, tiek žmonių būna visų genčių sambūryje. Negaliu netgi 
prisiminti visų vardų. 

— Ką tik susipažinai su jais. Niekas nesitiki, kad visus prisiminsi. 

Jie nulipo arklių pievoje ir paliko gyvulius tako papėdėje. Dirstelėjusi 
į viršų Aila giedro dangaus fone pamatė krintančio akmens kontūrus ir 
jai akimirką pasidingojo, kad riedulys blausiai švyti, tačiau sumirksėjus 
vaizdinys dingo. „Saulė ryški, - pagalvojo Aila. - Spoksojau akių nepri- 
sidengusi. 

Iš aukštų žolių išniro Vilkas. Bėgdamas žvėris dar spėjo apžiūrėti kie- 
kvieną kiaurymę, išsiaiškinti, iš kur sklinda masinantys kvapai. Pamatęs 
ramiai stovinčią ir į viršų žiūrinčią Ailą, jis pamanė, kad yra tinkamiau- 
sias metas deramai pasveikinti gaujos vadę. Didžiulis gyvūnas pašoko ir iš 
priekio uždėjo letenas jai ant pečių - užklupo ją nepasiruošusią. Moteris 
susvirduliavo, tačiau išstovėjo ir apkabinusi laikėsi už vilko, kuris palaižęs 
sukando jos žandikaulį. 

— Labas rytas, Vilke! — džiaugėsi Aila, abiem rankom sugriebusi jo 
šiurkštų kailį. - Matau, kad ir tu šįryt netveri savyje. Kaip ir arkliai. 

Žvėris nusileido ir nusekė ją taku nekreipdamas dėmesio į žmones: 
akis išvertę spoksojo tie, kurie pirmą kartą stebėjo ypatingą meilumo ap- 
raišką, o tai jau mačiusieji išsišiepę mėgavosi kaimynų reakcija. Aila davė 
Vilkui ženklą likti šalia. 

Ji ketino sustoti prie Martonos namelio ir palikti pilną vandenmaišį, 
tačiau Jondalaras pro gyvenamąją teritoriją praėjo nestabtelėjęs, tad ir ji 
stengėsi neatsilikti. Per darbo zoną jie ėjo link pietvakarinio iškyšos galo. 
Ten Aila matė keletą žmonių, stoviniuojančių ar sėdinėjančių prie vaka- 


rykščio laužo nuodegų. 

- Štai ir jūs! — tarė Joharanas, keldamasis nuo nedidelio kalkakmenio 
bloko ir eidamas jų pasitikti. 

Eidama arčiau Aila pastebėjo, kad didelio pajuodavusio rato pakraš- 
tyje dega nedidelis lauželis. Greta stovėjo gilus krepšys, sklidinas garuo- 
jančio skysčio, kuriame plaukiojo augalų lapelių, stiebų ir žiedų. Skysčio 
paviršius buvo apsitraukęs kažkokia tamsia plėvele, o Aila užuodė pušų 
dervos, kuri buvo naudojama kam nors sandarinti, kvapą. 

Proleva pasėmė gėrimo į puodelį. 

— Išgerk karštos arbatos, Aila, - pasiūlė ji. 

— Ačiū, - padėkojo Aila, imdama puodelį. Gurkštelėjo. Žolelių mi- 
šinys buvo puikus, pušų dervos skonis vos vos juntamas. Išgėrusi arbatos 
Aila suprato, kad norėtų rimčiau užvalgyti. Nuo gėrimo skrandis vėl pra- 
dėjo negaluoti, skaudėjo galvą. Ji pastebėjo neužimtą akmenų bloką ir 
atsisėdo vildamasi, kad skrandis nurims. Vilkas prigulė prie jos kojų. Ji 
laikė puodelį rankoje, nors negėrė, ir svajojo, kad būtų pasigaminusi ypa- 
tingojo „kito ryto“ gėrimo, kurį sugalvojo Liūto stovyklos vadui Talutui. 

Zelandonė atidžiai pažvelgė į Ailą ir pagalvojo, kad atpažįsta jos bū- 
senos simptomus. 

— Galbūt tinkamas laikas padaryti pertraukėlę ir užkąsti? Ar liko už- 
kandžių nuo praėjusio vakaro? - pasiteiravo ji Prolevos. 

— Puikiai sumanei, - pritarė Martona. - Jau po vidudienio. Ar pusry- 
čiavai, Aila? 

— Ne, - prisipažino ji, jausdamasi tikrai dėkinga, kad moteris to pasi- 
teiravo. - Labai ilgai miegojau, paskui nuėjau prie griovių ir į Miško upės 
slėnį aplankyti arklių. Mažame upelyje pripyliau vandenmaišį, - ji iškėlė 
talpyklą. — Ten Jondalaras mane ir surado. 

— Gerai. Jei neprieštarauji, panaudosime vandenį arbatai, ir paprašy- 
siu žmonių, kad atneštų mums visiems pavalgyti. 

Aila apsidairė pažiūrėti, kas dalyvauja susirinkime, ir tučtuojau sugavo 
Vilomaro žvilgsnį. Jiedu nusišypsojo vienas kitam. Mainų meistras kalbė- 
josi su Martona, Zelandone ir Jondalaru, kurie tuo metu buvo atsukę jai 
nugaras. Joharanas susikaupęs tarėsi su Solabanu ir Rušemaru, savo arti- 
mais draugais ir patarėjais. Aila prisiminė, kad Ramara, moteris su mažu 


berniuku, kalbinta ankstėliau, yra Solabano pora. Su Rušemaro pora ji 

taip pat susipažino išvakarėse. Aila užsimerkė, mėgindama prisiminti jos 
vardą. Salova, štai taip. Sėdint buvo geriau; pykinimas pamažu slopo. 

Pamažu ji atpažino ir kitus žmones: prisiminė, kad žilaplaukis vyras 
yra gretimo urvo vadas, vardu Manvelaras. Jis kalbėjosi su žmogumi, 
kurio, Ailai dingojosi, jai niekas nepristatė. Tas vyras kartkartėmis nuo- 
gąstaudamas dirsčiojo į Vilką. Aukšta, liesa, gana valdingai besielgianti 
moteris lyg ir buvo kito urvo vadė, tačiau jos vardo Ailai prisiminti nepa- 
vyko. Greta jos stovintis vyras turėjo į Zelandonės panašią tatuiruotę, tad 
Aila spėjo, jog jis irgi yra dvasinis kažkurio urvo vadas. 

Ji suprato, jog ši grupė — tai vienokio ar kitokio pobūdžio bendruo- 
menių vadai. Gentyje tai būtų žmonės su aukščiausiu statusu. Tarp ma- 
mutojų tai prilygtų seserų ar brolių tarybai. Zelandonijoje nebuvo dviejų 
vadų, kaip pas mamutojus, kur kiekvienai stovyklai vadovavo brolis ir se- 
suo; vieniems zelandoniečių urvams vadovavo vyrai, kitiems - moterys. 

Proleva grįžo tuo pačiu sparčiu žingsniu. Nors atrodė, kad ji atsakinga 
už maisto pristatymą grupei - į ją visi kreipėsi užsinorėję valgyti, - Aila 
pastebėjo, kad akivaizdžiai ne ji buvo toji, kuri jį atneša. Proleva grįžo į 
susirinkimą tuščiomis; ji tikriausiai buvo visavertė jo dalyvė. Atrodė, kad 
vado žmona taip pat yra savotiška vadė. 

Gentyje į tokį susirinkimą ateitų tik vyrai. Moterys ten nevadovavo ir 
neturėjo jokio statuso. Išskyrus gydytojų, moterų statusas priklausė nuo 
vyro užimamos padėties. „Kaip gentis su tuo taikstysis, jei kada imsime 
lankytis-vieni pas kitus?“ — svarstė Aila. 

— Ramara su Salova pasirūpins, kad mums paruoštų valgyti, - paskel- 
bė Proleva, linktelėjusi link Solabano ir Rušemaro. 

— Puiku, - tarė Joharanas. Regis, tai buvo ženklas, kad susirinkimas 
vyksta toliau. Visi liovėsi kalbėję tarpusavyje ir sužiuro į vadą. Jis atsigrę- 
žė į Ailą. - Praėjusį vakarą Aila buvo pristatyta. Ar visi prisistatėte? 

— Aš vakar vakare nebuvau, - pasakė vyras, kalbėjęsis su žilaplaukiu 
vadu. 

— Tada leisk tave pristatyti, — tarė Joharanas. Vyrui žengus pirmyn 

"Aila atsistojo, tačiau Vilkui davė ženklą gulėti. - Aila, tai Bramevalis, 
keturioliktojo Zelandonijos urvo, dar vadinamo Mažuoju slėniu, vadas. 


Bramevali, susipažink su Aila iš mamutojų Liūto stovyklos... - Joharanas 

akimirką parylėjo, mėgindamas atgaminti kitus neįprastus vardus ir ry- 
šius, — ... mamuto židinio dukterimi. 

„Pakaks“, - pagalvojo jis. 

Bramevalis pakartojo savo vardą, pareigas ir ištiesė rankas. 

— Doni vardu, būk pasveikinta, - tarė jis. 

Aila suėmė jo plaštakas. 

— Mutos, Didžiosios visų Motinos, taip pat vadinamos Doni, vardu, 
sveikinu tave, - tarė ji šypsodamasi. 

Vyras jau anksčiau atkreipė dėmesį į kitokią moters tartį, tačiau dabar 
kalbėsenos skirtumai dar labiau išryškėjo. Vis dėlto jis sureagavo į Ailos 
šypseną ir ilgėliau palaikė rankas. 

— Mažasis slėnis - puikiausia vieta žvejoti. Keturioliktojo urvo žmo- 
nės garsėja kaip geriausi žvejai; mes statome puikius spąstus žuvims. Esa- 
me artimi kaimynai, būtinai užsuk pas mus pasisvečiuoti, ir negaišk. 

- Ačiū, su malonumu paviešėsiu. Mėgstu žuvį, ir gaudyti jas mėgstu, 
tačiau nemoku spąstų statyti. Vaikystėje išmokau gaudyti žuvį ranko- 
mis, - Aila pabrėžė pastabą kilsteldama plaštakas, kurias tebelaikė Bra- 
mevalis. 

— Kadjau taip, norėčiau pamatyti, - jis paleido moters rankas. Į priekį 
žengė moteris vadė. 

— Aš norėčiau pristatyti mūsų doniją, paupiečių zelandonį, — tarė 
ji. - Praėjusį vakarą jo čia nebuvo, - ji dirstelėjo į Bramevalį, kilstelėjo 
antakius ir pridūrė: - Vienuoliktasis urvas garsėja geriausiais plaustais, 
tinkamais keliauti aukštyn ir žemyn Upe. Plaustais kur kas lengviau nei 
ant pečių gabenti sunkius krovinius. Jei tau įdomu, esi kviečiama ateiti ir 
paviešėti. 

— Man ypač įdomu sužinoti, kaip jūs gaminate plaukiojimo priemo- 
nes, - tarė Aila, mėgindama prisiminti, ar jos buvo supažindintos ir kuo 
moteris vardu. - Mamutojai iš storų odų, pritvirtintų prie medinių rėmų, 
daro savotiškus plaukiojančius dubenis, ir jais per upes perkelia žmones 
ir krovinius. Kelionėje mudu su Jondalaru tokį pasidirbinome, kad persi- 
keltume per didelę upę, tik upė buvo srauni, o mažas laivelis toks lengvas, 
kad buvo sunku jį valdyti. Paskui pritaisėme prie Yhaha valkčius, ir tapo 


lengviau. 

— Nesuprantu. Kas yra „Yhaha valkčius“? — pasiteiravo vienuoliktojo 
urvo vadė. 

— Yhaha yra vieno iš arklių vardas, - eidamas artyn tarė Jondalaras. 
Valkčius yra Ailos išrastas įtaisas. Ji tau paaiškins, kas tai yra. 

Aila apibūdino keistąjį daiktą ir pridūrė: 

— Su jais Yhaha padėdavo į pastogę pargabenti sumedžiotus žvėris. 
Kada nors parodysiu. 

— Persikėlę per tą upę, - įsiterpė Jondalaras, - nusprendėme prie bas- 
lių vietoj pinto demblio pritaisyti dubens formos valtį, kad galėtume į ją 
sudėti daugumą mūsų daiktų. Tokiu būdu, kai keldavomės per upes, lai- 
velis plūduriuodavo ir niekas nesušlapdavo, o pritaisytą prie baslių valtį 
buvo lengviau valdyti. 

— Plaustus irgi kartais būna sunkoka valdyti, - pasakė vadė. - Manau, 
visus laivus valdyti sunku. 

- Vienus yra lengviau nei kitus. Kurį laiką gyvenau su šaramudojais. 
Iš didelių medžių kamienų jie skobia dailius laivus, kurių priekis ir galas 
smailėja. Kad kreiptų juos ten, kur nori, tie žmonės naudoja irklus. Reikia 
praktikuotis, tačiau ramudojai, šaramudojų upės žmonės, labai patyrę, - 
papasakojo Jondalaras. 

— Kas yra irklai? 

— Irklai atrodo kaip plokšti šaukštai, jais naudojamasi stumiant laivą 
vandeniu. Padėjau pastatyti vieną jų laivų ir išmokau naudotis irklais. 

— Ko gero, jie tarnautų geriau nei ilgi basliai, kuriais stumiame plaus- 
tus per upę? 

- Šitas pokalbis apie laivus tikrai labai įdomus, Karėja, — pertraukė 
priekin žengęs žemesnis už moterį ir menkesnio kūno sudėjimo vyras, — 
bet aš dar nebuvau pristatytas. Manau, geriau pats tai padarysiu, - Karėja 
truputį išraudo, bet nieko nepasakė. Išgirdusi jos vardą Aila prisiminė, 
kad jos buvo supažindintos. 

— Esu vienuoliktojo Zelandonijos urvo, taip pat vadinamo Paupiu, 
zelandonis. Doni, Didžiosios Motinos Žemės, vardu, sveikinu tave, Aila 
iš mamutojų, mamuto židinio dukra, - tarė jis, tiesdamas rankas. 

— Sveikinu tave, vienuoliktojo urvo zelandoni, kaip vieną tų, kuris 


tarnauja tai, kuri yra visų Motina, - imdama jo plaštakas tarė Aila. Vyro 

spustelėjimas buvo stiprus, neatitiko menko kūno sudėjimo. Aila pajuto 
ne tik plieninę raumenų jėgą, bet ir vidinę stiprybę, ir tikrumą. Be to, tam 
tikri jo judesiai jai priminė vieną ar kitą mamutą, su kuriais ji susipažino 
mamutojų vasaros susirinkime. 

Senasis Ailą įdukrinęs Mamuta kartą užsiminė apie žmones, kurie 
viename kūne glaudžia ir moteriškumo, ir vyriškumo esmes. Buvo ma- 
noma, kad jie pasižymi abiem lytims būdingomis savybėmis. Kartais jų 
buvo bijomasi, tačiau, jei jie įsiliedavo į tų, kurie tarnauja Motinai, gre- 
tas, buvo tikima, kad jie yra ypač galingi, tad buvo labai vertinami. Dėl 
to, kaip aiškino senasis mamuta, dauguma vyrų, pajutę, jog juos traukia 
ne moterys, arba moterys, kurioms patrauklesnės nei vyrai atrodo kitos 
moterys, pasirenka mamuto židinį. Ailai buvo įdomu, ar toji pati tiesa 
galioja ir Zelandonijoje. Žvelgdama į priešais stovintį vyrą ji spėjo, kad 
taip gali būti. 

Aila dar kartą atkreipė dėmesį į tatuiruotę virš jo smilkinio. Kaip ir 
Pirmosios Zelandonės, ji susidėjo iš stačiakampių: vieni buvo apibrėž- 
ti, kiti - nuspalvinti, tačiau stačiakampių buvo mažiau ir nuspalvinti jie 
buvo kitaip, buvo pridėta kitokių, lenktų formų. Staiga Aila pastebėjo, 
kad visi čia susirinkusieji, išskyrus Jondalarą ir ją, turi kokią nors veido 
tatuiruotę. Mažiausiai pastebima buvo Vilomaro, puošniausia dabino 
vadės Karėjos veidą. 

— Kadangi Karėja jau pasigyrė vienuoliktojo urvo pasiekimais, - pri- 
dūrė donijas, atiduodamas garbę urvo vadei, - aš savo ruožtu tik prisidė- 
siu prie kvietimo. Dar norėčiau tavęs paklausti: ar tu taip pat esi ta, kuri 
tarnauja? 

Aila suraukė antakius. 

— Ne, - atsakė ji. - Kodėl taip pamanei? 

— Prisiklausiau žmonių kalbų, - šypsodamasis prisipažino jis. - Dėl 
tavo įtakos gyvūnams, — tarė jis, mostelėjęs link vilko. - Dauguma žmo- 
nių mano, kad turėtum būti zelandonė. Prisiminiau, jog esu girdėjęs apie 
mamutus medžiojančius žmones, gyvenančius Rytuose. Kalbama, kad 
tie, kurie tarnauja, valgo tik mamutieną, ir visi gyvena vienoje vietoje, prie 
vieno židinio. Kai prisistatei esanti iš mamuto židinio, pasidarė smalsu, ar 


tos kalbos - tiesa. 

— Ne visai, - šypsodamasi atsakė Aila. - Tiesa, kad tarp mamutų me- 
džiotojų tie, kurie tarnauja, priklauso mamuto židiniui, tačiau tai nereiš- 
kia, kad jie gyvena visi kartu. Tai pavadinimas, kaip urvo ženklas. Yra 
daug židinių - liūto, lapės, gervės. Pavadinimas reiškia... liniją, su kuria 
asmuo siejamas. Paprastai prie židinio gimstama, tačiau taip pat gali būti 
įvaikintas. Vienoje stovykloje, kuri vadinama pagal įkūrėjo židinį, yra 
daug skirtingų židinių. Manoji stovykla buvo vadinama Liūto, nes vadas 
Talutas buvo iš liūto židinio. Jo sesuo Tulija irgi buvo vadė, kiekvienoje 
stovykloje vadovauja brolis ir sesuo. 

Visi susidomėję klausėsi. Sužinoti, kaip gyvena kiti žmonės, buvo la- 
bai įdomu tiems, kurie iki šiol žinojo tik savąjį gyvenimo būdą. 

— „Mamutojai“ jų kalba reiškia „mamutų medžiotojai“ arba, tiksliau, 
„Motinos vaikai, kurie medžioja mamutus“, nes jie taip pat garbina Moti- 
ną, - pasakojo Aila, kad visiems būtų aiškiau. - Mamutai jiems itin šventi 
gyvūnai. Štai kodėl mamutų židinys skiriamas tiems, kurie tarnauja Moti- 
nai. Žmonės paprastai pasirenka mamuto židinį arba pajunta pašaukimą, 
tačiau mane įdukrino senasis Liūto stovyklos Mamuta, todėl sakau, kad 
esu mamuto židinio duktė. Jei būčiau ta, kuri tarnauja, sakyčiau: „pasi- 
rinkta prie mamuto židinio“ arba „pašaukta prie mamuto židinio“. 

Abu zelandoniai norėjo užduoti daugiau klausimų, tačiau Joharanas 
juos pertraukė. Nors jam taip pat buvo įdomu, vis dėlto tuo metu jis la- 
biau norėjo sužinoti apie Ailą užauginusius nei ją įdukrinusius žmones. 

— Norėčiau daugiau sužinoti apie mamutojus, - tarė jis, - tačiau Jon- 
dalaras papasakojo daug įdomaus apie tuos plokščiagalvius, kuriuos suti- 
kote grįždami. Jei tai, ką jis pasakoja, tiesa, mums reikia pradėti plokščia- 
galvius visiškai kitaip vertinti. Atvirai sakau, bijau, kad jie gali kelti didelę 
grėsmę. 

— Kodėl grėsmę? - akimirksniu sukluso Aila. 

— Iš to, ką pasakojo Jondalaras, aišku, kad jie yra... mąstantys žmonės. 
Mes visada laikėme plokščiagalvius gyvuliais, nedaug besiskiriančiais nuo 
urvinių lokių, gal net jiems giminingais; mažesniais, kiek protingesniais, 
bet gyvūnais, - paaiškino Joharanas. 

- Žinome, jog kai kurios aplinkinės ertmės ir urvai anksčiau buvo 


urvinių lokių guoliai, - įsiterpė Martona. - Zelandonė papasakojo, jog 

senolių legendose ir istorijose minima, kad neretai urviniai lokiai būdavo 
nudobiami arba išvejami, kad pirmieji žmonės turėtų namus. Jei tie ur- 
viniai lokiai vis dėlto buvo plokščiagalviai... na... jei jie protingi žmonės, 
viskas įmanoma. 

— Jei jie yra žmonės, o mes laikome juos gyvuliais, priešiškais gyvu- 
liais... — Joharanas pritilo, - aš, būdamas jų vietoje, ieškočiau būdo at- 
keršyti. Jau seniai būčiau mėginęs mus užpulti. Manau, reikia numatyti 
tokią galimybę. 

Aila nurimo. Joharanas aiškiai išsakė savo poziciją. Ji galėjo suprasti, 
kodėl, vado nuomone, genties žmonės gali kelti grėsmę. Gali būti, jog jis 
neklysta. 

— Svarstau, ar ne todėl žmonės visada tvirtino, kad plokščiagalviai yra 
gyvuliai, - tarė Vilomaras. - Žudyti gyvūnus, jei to reikia maistui arba 
pastogei, yra viena. Jei jie yra žmonės, netgi keisti kitokios rūšies žmonės, 
tada visai kas kita. Nesmagu būtų, jei mūsų protėviai gviešėsi svetimų 
namų ir žudė žmones. Tačiau, jei įtikini save, kad jie tik gyvuliai, su tuo 
gali susitaikyti. 

Aila pagalvojo, kad tai stebinanti įžvalga, tačiau Vilomaras ir anks- 
čiau kalbėjo protingai ir išmintingai. Ji pradėjo suprasti, kodėl Jondalaras 
visada pasakojo apie jį su tokia meile ir pagarba. Mainų meistras buvo 
išskirtinis žmogus. 

— Blogi jausmai gali ilgai snūduriuoti, - tarė Martona, - daug kartų, 
bet, jei jie turi pasakojimų ir legendų, tai jų prisiminimai veda toli, ir gali 
įsiplieksti neramumų. Kadangi tu tiek daug apie juos žinai, gal galėtume 
užduoti tau keletą klausimų, Aila? 

Aila svarstė, ar turėtų pasakyti, kad gentis tikrai turi pasakojimų ir 
legendų, tačiau jų nereikia tam, kad prisimintų savo istoriją. Jie gimsta su 
ilgais prisiminimais. 

— Gal būtų pravartu mėginti užmegzti kitokius nei iki šiol ryšius? — 
svarstė Joharanas. - Galbūt išvengtume problemų dar joms nekilus? Ga- 
lima nusiųsti atstovus su jais susipažinti, gal net aptarti mainus. 

— Ką manai, Aila? - paklausė Vilomaras. - Ar juos domintų mainai 
su mumis? 


Aila mąsliai suraukė kaktą. 


167 4 


JEAN M. AUEL 


— Nežinau. Mano gentis baiminosi tokių kaip mes žmonių. Jiems mes 
buvome kiti, ir jie vengė kontaktų. Nedidelė gentis, kurioje užaugau, be- 
veik negalvojo apie kitus. Jie žinojo, kad aš ne iš genties, tačiau buvau 
vaikas, ir dar mergaitė. Mažai ką reiškiau Brunui ir jo žmonėms, bent jau 
vaikystėje, - kalbėjo ji. - Tačiau Bruno gentis gyveno atokiai nuo kitų. 
Tikriausiai dėl to man pasisekė. Kol mane rado, nė vienas jų nebuvo matę 
kitų vaiko. Kai kurie nebuvo matę ir suaugusio, netgi iš toli. Jie norėjo 
mane pasiimti ir manimi pasirūpinti, tačiau nesu tikra, kaip jie būtų pa- 
sielgę, jei būtų išvyti iš namų arba puldinėjami šutvės jauniklių. 

— Tačiau Jondalaras pasakojo, kad kažkokie žmonės dėl mainų jau 
buvo susisiekę su plokščiagalviais, kuriuos jūs sutikote pakeliui, - tarė 
Vilomaras. - Jei kiti žmonės su jais mainosi, kodėl mes negalėtume? 

— Ar tai nepriklauso nuo to, ar jie tikrai žmonės, o ne gyvūnai, gimi- 
ningi urviniams lokiams? — pertraukė Bramevalis. 

- Jie yra žmonės, Bramevali, - pareiškė Jondalaras. - Jei kada artimiau 
pabendrausi su jais, suprasi. Jie sumanūs. Kelionėje buvau susidūręs ne 
tik su mano minėta pora. Vėliau primink, kad papasakočiau tau keletą 
istorijų. 

— Sakei, kad jie tave užaugino, Aila, - tarė Manvelaras. - Papasakok 
apie juos. Kokie jie žmonės? - žilaplaukis atrodė nuosaikus, nelinkęs pul- 
ti prie išvadų, kol kuo daugiau nesužinojo. 

Aila linktelėjo, tačiau prieš atsakydama akimirką pamąstė. 

— Įdomu, kad manot, jog jie giminingi urviniams lokiams. Čia yra 
keistos tiesos: gentis taip pat tuo tiki. Kartais jie net gyvena su lokiais. 

— Hmm! - šnirpštelėjo Bramevalis, tarsi sakydamas: „Sakiau jums!“ 

Aila ėmė kalbėti labiau jam. 

— Gentis didžiai gerbia urvinio lokio dvasią, panašiai kaip kiti garbi- 
na Didžiąją Motiną Žemę. Jie vadina save „Urvinio lokio gentimi“. Per 
didžiuosius sambūrius — tai panašu į vasaros susirinkimus, tik vyksta ne 
kiekvienais metais, - vyksta labai šventos apeigos, skirtos urvinio lokio 
dvasiai. Likus daug laiko iki sambūrio šeimininkų gentis sugauna urvinio 
lokio jauniklį, kuris kartu gyvena jų urve. Lokiuką jie maitina ir augina 
kaip savo vaiką, bent jau kol jis užauga, tada surenčia jam narvą, iš kurio 


žvėris nepabėgs, tačiau vis dar maitina jį ir lepina. 

— Genčių sambūryje, - toliau pasakojo Aila, - vyrai varžosi, kuriam 
teks garbė nusiųsti lokį į dvasių pasaulį nunešti žinią ir užtarti genties. 
Išrenkami trys daugiausiai varžybų laimėję vyrai - mažiausiai tiek reikia, 
kad pribaigtum visiškai suaugusį urvinį lokį. Nors būti išrinktam yra gar- 
bė, tai labai pavojinga. Neretai urvinis lokys vieną ar kelis vyrus kartu 
pasiima į dvasių pasaulį. 

— Vadinasi, jie bendrauja su dvasių pasauliu, - tarė vienuoliktojo urvo 
zelandonis. 

- Ir mirusiuosius jie laidoja su raudonąja ochra, - pridūrė Jondalaras, 
žinodamas, kad jo žodžiai vyrui bus labai reikšmingi. 

— Man reikės laiko suprasti šitą informaciją, - tarė vienuoliktojo urvo 
vadė. - Teks daug svarstyti. Tai reiškia, jog daug kas keičiasi. 

- Žinoma, tu teisi, Karėja, - pridūrė Zelandonė. 

— Dabar daug negalvoję padarykime pertraukėlę ir pavalgykime, - pa- 
siūlė Proleva, dirstelėjusi link rytinio terasos galo. Visi atsisuko ten, kur 
žiūrėjo ji. Artėjo žmonių su maisto lėkštėmis ir kitokiais indais vora. 

Valgydami susirinkusieji pasidalijo į nedideles grupeles. Manvelaras 
su savo indu atsisėdo greta Ailos, priešais Jondalarą. Jis nusprendė prisi- 
statyti vakar vakare, tačiau atvykėlius supo gausi minia, ir vyras nebandė 
artimiau susipažinti. Trečiasis urvas netoliese, tad jis žinojo, kad turės 
laiko tai padaryti vėliau. 

— Jau sulaukėte kelių kvietimų, tačiau leiskite man pateikti dar vie- 
ną, — tarė jis. - Būtinai atvykite pasisvečiuoti prie Dviejų upių uolos, į 
trečiąjį Zelandonijos urvą. Mes artimi kaimynai. 

— Jei keturioliktasis urvas garsėja geriausiais žvejais, o vienuoliktasis 
urvas — plaustais, kuo žinomas trečiasis urvas? — pasiteiravo Aila. 

Už vadą atsakė Jondalaras: 

— Medžiotojais. 

— Nejaugi visi medžioja? — nustebo Atila. 

- Žinoma. Nė vienas trečiojo urvo gyventojas tuo nesigiria dėl to, kad 
medžioja visi. Kai kurie atskiri kitų urvų medžiotojai mėgsta pasipuikuo- 
ti savo įgūdžiais, ir jie tikrai šaunūs, tačiau kaip grupė geriausi medžioto- 
jai yra trečiasis urvas. 


Manvelaras nusišypsojo. 

— Na, jau, giriamės, tik gal savotiškai. Manau, tokiais gerais medžio- 
tojais tapome dėl gyvenamosios vietos. Mūsų pastogė iškilusi virš dviejų 
upių santakos, slėnis platus, vešlus. Šios, — tarė jis, mostelėjęs ranka su 
mėsingu kaulu link Upės, - ir kitos, vadinamos Žolių upe. Dauguma me- 
džiojamų gyvūnų keliauja tais dviem slėniais, o mes iš savo namų galime 
juos stebėti bet kuriuo metų laiku. Išmokome numacyti, kada vieni ar 
kiti, tikėtina, pasirodys, ir paprastai pranešame visiems kitiems urvams, 
tačiau dažniausiai leidžiamės medžioti pirmieji. 

— Gal ir taip, Manvelarai, tačiau visi trečiojo urvo medžiotojai yra 
šaunūs, ne vienas ar du. Jie sunkiai dirbo, kad ištobulintų savo įgūdžius. 
Visi, - pabrėžė Jondalaras. - Aila tai supranta. Ji mėgsta medžioti, nepa- 
kartojamai laido akmenis svaidykle, tačiau palauk, kol pamatysi naująją 
iečių mėtyklę, kurią mes išradome. Ja ietis sviedžiama kur kas toliau ir 
greičiau. Nepatikėsi, kiek ji nuskrieja. Aila taiklesnė, o.aš sviedžiu kiek 
toliau, tačiau bet kas gali pataikyti į du ar net tris kartus toliau esantį 
gyvūną nei ietį sviedžiant ranka. 

— Norėčiau tai pamatyt! - apsidžiaugė Manvelaras. - Joharanas nori 
netrukus surengti medžioklę, kad parūpintume maisto vasaros susirinki- 
mui. Tai gali būti puiki proga parodyti naują ginklą, Jondalarai, - tada, 
atsisukęs į Ailą, pridūrė: - Juk abu trauksite į medžioklę, tiesa? 

— Taip, norėčiau, - Aila nutilo, kiek užkando, paskui, žiūrėdama į 
vyrus, tarė: - Noriu paklausti: kodėl urvai šitaip vadinasi? Ar yra kokia 
tvarka arba skaičių reikšmė? 

- Seniausi urvai turi mažiausią numerį, - atsakė Jondalaras. - Jie buvo 
įkurti pirmiausia. Trečiasis urvas įkurtas prieš devintąjį, devintasis anks- 
čiau nei vienuoliktas ar keturioliktas. Pirmojo urvo jau nebėra. Seniausias 
yra antrasis Zelandonijos urvas, kuris ne taip toli nuo čia. Manvelaro ur- 
vas yra antras pagal senumą. Jį įkūrė pirmojo urvo žmonės. 

— Kai mokei mane skaičiavimo žodžių, Jondalarai, juos visada vardijai 
tam tikra tvarka, - tarė Aila. — Čia yra devintasis urvas, o Manvelaro ur- 
vas yra trečiasis. Kur yra žmonės iš urvų per vidurį ? 

Žilaplaukis nusišypsojo. Klausimui apie zelandoniečius Aila išsirinko 
tinkamiausią žmogų. Manvelaras jau seniai domėjosi savo žmonių isto- 


rija ir surinko tikrai daug žinių iš Zelandonijos gyventojų, keliaujančių 

pasakininkų ir žmonių, girdėjusių protėvių pasakotas istorijas. Zelando- 
niečiai, įskaitant ir pačią Zelandonę, neretai jo visko klausinėdavo. 

— Per tuos metus, kai pirmieji žmonės įkūrė pirmąjį urvą, daug kas 
pasikeitė, - atsakė Manvelaras. - Žmonės kraustėsi arba susirado poras 
kituose urvuose. Vieni urvai sumažėjo, kiti išaugo. 

— Kaip ir devintasis urvas, kai kurie pasidarė neįprastai dideli, - pri- 
dūrė Jondalaras. 

— Pasakojama apie ligas, kurios nusinešė daug žmonių gyvybių, arba 
prastus metus, kai žmonės badavo, - vėl pagavo pasakojimo giją Man- 
velaras. - Kai urvai sumažėja, kartais du ar daugiau jų susijungia. Jung- 
tinis urvas paprastai perima mažiausią numerį, bet ne visada. Kai urvai 
pasidaro per dideli ir nebeišsitenka savo pastogėje, nuo jų gali atskilti ir 
susiformuoti naujas urvas, dažnai kur netoliese. Kažkuriuo metu nuo 
antrojo urvo atskilusi grupė persikraustė į kitą slėnio pusę. Jie vadinami 
septintuoju urvu, nes tuo metu jau buvo trečiasis, ketvirtasis, penktasis 
ir šeštasis. Žinoma, trečiasis tebėra, ir penktasis yra, kiek šiauriau, tačiau 
nebeliko ketvirtojo ir šeštojo. 

Aila džiaugėsi galėdama sužinoti daugiau apie Zelandoniją ir dėkin- 
gai šypsodamasi klausėsi aiškinimo. Trijulė kurį laiką draugiškai sėdėjo ir 
tylomis valgė, tada Ailai kilo kitas klausimas. 

— Ar visi urvai kuo nors garsėja, pavyzdžiui, žvejyba, medžiokle ar 
plaustais? 

— Dauguma, - atsakė Jondalaras. 

— Kuo garsėja devintasis urvas? 

— Meistrais ir amatininkais, - už jį atsakė Manvelaras. - Visuose ur- 
vuose gyvena patyrusių meistrų, tačiau devintajame — geriausi. Iš dalies 
dėl to jis toks didelis. Čia ne tik gimsta vaikai: visi, kurie nori geriausiai 
išmokti bet kokio amato nuo raižybos iki įrankių dirbimo, stengiasi per- 
sikraustyti į devintąjį urvą. 

- Labiausiai dėl Žemupio, - tarstelėjo Jondalaras. 

— Kas yra žemupys? - pasitikslino Aila. 

— Tai kita pastogė kiek žemiau palei Upę nuo čia, - paaiškino Jon- 
dalaras. - Ten nuolat negyvena joks urvas, nors galima taip pagalvoti iš 


daugybės žmonių, kurie paprastai ten susirenka. Į tą vietą žmonės eina 

įgyvendinti savo sumanymų ir pasitarti su kitais. Nusivesiu tave ten, gal 
po šito susirinkimo, jei spėsime iki sutemų. 

Kai visi pavalgė, įskaitant maistą nešiojusius vaikus ir Vilką, žmonės 
įsitaisė pailsėti su karštos arbatos puodeliais ar dubenėliais rankose. Aila 
jautėsi kur kas geriau. Pykinimas praėjo, galvos nebeskaudėjo, tačiau ji 
vėl pajuto norą šlapintis, kuris pastaruoju metu padažnėjo. Atnešusieji 
maistą išėjo su dideliais tuščiais indais. Aila pastebėjo, kad Martona kurį 
laiką stovi viena, ir nuėjo prie jos. 

— Ar netoliese yra kur nusišlapinti? - tyliai pasiteiravo Aila. - Ar rei- 
kia grįžti prie namelių? 

Martona nusišypsojo. 

— Galvojau apie tą patį. Prie Stačiojo akmens yra takas link upės. Iš 
pradžių statokas, bet veda į tokią vietą pakrantėje, kuria naudojasi dau- 
giausiai moterys. Parodysiu. 

Vilkas sekė įkandin, kurį laiką stebėjo Ailą, paskui užuodė įdomesnį 
kvapą ir nugūrino tyrinėti Upės pakrantės. Grįždamos moterys susitiko 
besileidžiančią žemyn Karėją ir supratingai susilinkčiojo. 

Kai viskas buvo sutvarkyta, Joharanas įsitikino, kad visi susirinko, ir 
atsistojo. Regis, tai buvo signalas atnaujinti diskusiją. Visi sužiuro į de- 
vintojo urvo vadą. 

— Aila, - tarė Joharanas, - kol valgėme, Karėjai kilo klausimas. Jon- 
dalaras sako, kad gali bendrauti su plokščiagalviais arba gentimi, kaip tu 
juos vadini, bet ne taip gerai, kaip tu. Ar moki jų kalbą taip puikiai, kaip 
kad jis tvirtina? 

— Taip, moku jų kalbą, - patikino Aila. - Užaugau kartu su jais. Kol 
nesutikau Jondalaro, nemokėjau jokios kitos kalbos. Kažkada tikriausiai 
mokėjau, kai buvau visai maža, kol dar nebuvau praradusi savo žmonių, 
tačiau ničnieko neatsimenu. 

— Bet tu užaugai labai toli nuo čia, už metų kelionės, tiesa? — toliau 
kalbėjo Joharanas. Aila linktelėjo. - Kalba žmonių, kurie gyvena toli, 
nėra tokia pati kaip mūsų. Nesuprantu, kai judu su Jondalaru kalbatės 
mamutojiškai. Netgi losadunojiečiai, kurie gyvena gerokai arčiau, kalba 
kitaip. Yra panašių žodžių, truputį galiu suprasti, tačiau pavyktų susikal- 


bėti tik paprasčiausiomis temomis. Kiek suprantu, šitų genties žmonių 

kalba kitokia nei mūsų. Ir vis dėlto, kaip tu, atėjusi iš taip toli, galėjai 
suprasti kalbą tų, kurie gyvena šiose apylinkėse? 

- Suprantu jūsų abejones, - pripažino Aila. - Pati abejojau, ar pavyks 
susikalbėti su Gubanu ir Jorga. Tačiau jų kalba be žodžių skiriasi nuo | 
mūsiškės ne tik ženklais ir signalais — yra dvi genties kalbos. 

— Ką nori pasakyti sakydama „dvi kalbos“? — pasiteiravo Pirmoji ze- 
landonė. 

— Yra paprasta kalba, kurią kiekviena gentis vartoja kasdieniam ben- 
dravimui, - paaiškino Aila. - Daugiausiai jie naudoja rankų ženklus ir 
signalus, įskaitant pozas ir išraiškas, taip pat vartoja nedaug žodžių, nors 
ir negali ištarti visų mūsų tariamų garsų. Vienos gentys vartoja daugiau 
žodžių nei kitos. Gubano ir Jorgos kasdienės kalbos žodžiai ir gestai sky- 
rėsi nuo tų, kuriais kalbėjo mano gentis, ir negalėjau jų suprasti. Tačiau 
gentis dar turi ypatingą, oficialią kalbą, kuria kreipiamasi į dvasių pasaulį 
ir bendraujama su žmonėmis iš kitų genčių, kurių kasdienė kalba kitokia. 
Ta kalba labai senovinė, nevartojami jokie žodžiai, išskyrus kelis vardus. 
Šitą kalbą vartojau. 

— Ar gerai supratau, - tarė Zelandonė, - kad šita gentis, kalbame apie 
plokščiagalvius, turi net ne vieną kalbą, o dvi, ir vieną iš jų gali suprasti 
bet kuris plokščiagalvis, netgi gyvenantis už metų kelionės? 

— Gana sunku tuo patikėti, - plačiai šypsodamasis pastebėjo Jondala- 
ras, — tačiau taip yra. 

Zelandonė papurtė galvą. Kiti žvelgė taip par skeptiškai. 

— Tai labai sena kalba, o genties žmonių prisiminimai itin gilūs, — 
bandė paaiškinti Aila. - Jie nieko nepamiršta. 

— Man sunku patikėti, kad iš tikrųjų galima daug bendrauti vien ges- 
tais ir ženklais, - tarė Bramevalis. 

— Aširgi panašiai jaučiuosi, - pripažino Karėja. - Joharanas užsiminė, 
kad losadunojiečiams ir zelandoniečiams pavyktų susikalbėti paprasčiau- 
siomis temomis. Gal ir kalbame apie visiškai paprastą bendravimą? 

— Vakar mano namuose surengei nedidelį pasirodymą, - tarė Marto- 
na. - Ar galėtum pakartoti visiems? 

- Jei, kaip tu sakai, Jondalaras truputį moka šią kalbą, galbūt jis galėtų 


mums išversti, - pridūrė Manvelaras. Visi sulinksėjo. 

Aila atsistojo. Nurimusi ji sutelkė mintis ir pradėjo kalbėti senosios, 
oficialiosios kalbos judesiais: 

— Ši moteris sveikina vyrą Manvelarą, - ji garsiai ištarė vardą, tačiau 
kalbos būdas ir ypatingas akcentas šįkart buvo kur kas stipresni. 

Jondalaras išvertė: 

— Sveikinimai Manvelarui. 

— Ši moteris sveikina vyrą Joharaną, — toliau kalbėjo Aila. 

— Ir tau, Joharanai, - tarė Jondalaras. 

Jondalaras išvertė dar keletą paprastų teiginių ir suprato, kad Aila nė 
iš tolo neatskleidžia viso masto suprantamos, kad ir tylios kalbos. Jis ži- 
nojo, kad ji gali pasakyti daugiau, tačiau jis negalės to tinkamai išversti. 

— Rodai man tik pagrindinius ženklus, tiesa, Aila? 

— Nemanau, kad gebėtum išversti daugiau nei pagrindinius ženklus, 
Jondalarai. Tiek teišmokiau Liūto stovyklos žmones ir tave. Pakankamai, 
kad galėtumėte bendrauti su Raidagu. Bijau, kad visa kalba tau pernelyg 
daug nereikštų, - atsakė Aila. 

— Kai rodei mums, Aila, - tarė Martona, - vertei pati. Manau, kad 
toks būdas yra aiškesnis. 

— Taip, kodėl tau neparodžius Bramevaliui ir kitiems anaip, pasitelkus 
abi kalbas? — pasiūlė Jondalaras. 

— Gerai, tačiau ką sakyti? 

— Gal papasakok apie gyvenimą gentyje? - pasiūlė Zelandonė. - Ar 
prisimeni, kaip jie tave paėmė? 

Jondalaras nusišypsojo storulei. Puikiai sumanyta. Visi ir kalbą pama- 
tys, ir atsiskleis geraširdiškumas žmonių, panorusių priimti našlaitį, visai 
svetimą žmogutį. Paaiškės, kad gentis su vienu iš mūsų pasielgė geriau, 
nei mes su ja elgiamės. 

Aila akimirką pastovėjo, kaupė mintis; tada kartu oficialia genties 
kalba ir zelandoniečių žodžiais pradėjo pasakoti: 

— Pati nedaug teprisimenu, tačiau Iza dažnai pasakojo, kaip mane 
rado. Bruno gentis ieškojo naujo urvo. Žemės drebėjimas, tikriausiai tas 
pats, kurį tebesapnuoju, sunaikino jų namus, viduje krintantys akme- 
nys užmušė keletą genties žmonių, sunaikino daug daiktų. Jie palaidojo 


mirusiuosius ir išėjo. Jei urvas ir nesugriūtų, bloga lemtų jame pasilikti. 

Genties totemų dvasios ten jautėsi nelaimingos ir norėjo išeiti. Žmonės 
keliavo sparčiai. Reikėjo greitai rasti naujus namus. Ne tik patiems, bet ir 
juos saugančioms dvasioms reikėjo vietos prisiglausti. 

Nors Aila kalbėjo neutraliu balsu ir pasakojo istoriją ženklais bei 
judesiais, žmonės greitai įsitraukė į pasakojimą. Jų supratimu, totemai 
atstovavo Motinai. Zelandoniečiai žinojo, kokias negandas Didžioji Mo- 
tina Žemė gali atsiųsti, jei yra nepatenkinta. 

— Iza pasakojo, kad eidama palei upę virš galvos pastebėjo ratus su- 
kančius maitėdas paukščius. Brunas su Grodu pirmi mane pamatė, tačiau 
praėjo pro šalį. Jie ieškojo maisto ir vylėsi, kad maitėdos bus pastebėję 
kito medžiojančio žvėries auką. Keturkojį plėšrūną galima nuvyti pakan- 
kamai ilgam, kad paimtum dalį mėsos. Jie manė, kad aš negyva, o žmonių 
jie nevalgo, netgi kitų. 

Ailos judesiai kalbant buvo grakštūs ir sklandūs. Ji lengvai rodė žen- 
klus ir gestus. 

— Pamačiusi mane gulinčią ant žemės prie upės, Iza sustojo pažiūrėti. 
Ji buvo gydytoja, jai parūpo. Mano koją savo letena buvo išvagojusi di- 
džiulė katė, Iza pamanė, kad urvinis liūtas, žaizda pūliavo. Iš pradžių ji 
irgi pagalvojo, kad aš negyva, paskui išgirdo mane suaimanuojant, todėl 
apžiūrėjo iš arčiau ir pastebėjo, kad kvėpuoju. Ji paprašė genties vado Bru- 
no, kuris buvo jos brolis, leidimo pasiimti mane kartu. Jis neuždraudė. 

— Gerai! Taip! - pasigirdo klausytojų reakcijos. Jondalaras pats sau 
nusišypsojo. 

— Iza tuo metu laukėsi, tačiau paėmė mane ir nešė, kol gentis įkūrė sto- 
vyklą nakčiai. Ji nebuvo įsitikinusi, kad jos vaistai veiksmingi kitiems, tik 
žinojo vieną atvejį, kad anksčiau jau buvo padėję, todėl nusprendė paban- 
dyti. Gydytoja uždėjo šuteklį, kad ištrauktų užkratą. Nešė mane ir visą 
kitą dieną. Prisimenu, kad atsipeikėjusi ir pamačiusi jos veidą suspiegiau, 
tačiau ji mane apkabino ir guodė. Trečią dieną jau galėjau truputį paeiti. 
Tuo metu Iza jau buvo nusprendusi, kad man lemta tapti jos vaiku. 

Aila nutilo. Stojo visiška tyla. Istorija buvo jaudinanti. 

— Kiek metų tau buvo? - galiausiai pasiteiravo Proleva. 

— Iza vėliau sakė, kad turėjau skaičiuoti apie penkerius metus. Buvau 
tikriausiai Jaradalo ar Robenano amžiaus, - pridūrė ji, žiūrėdama į Sola- 


baną. 

— Ar tu viską tą patį pasakei ir gestais? — pasitikslino Solabanas. - Ar 
tikrai jie gali šitiek daug papasakoti be žodžių? 

— Nėra ženklo kiekvienam žodžiui, kurį pavartojau, tačiau jie istoriją 
suprastų taip pat. Jų kalba - daugiau nei vien rankų judesiai. Viskas, net- 
gi akies voko virptelėjimas ar galvos linktelėjimas, perteikia prasmę. 

— Šitaip kalbėdami, - pridūrė Jondalaras, - jie negali meluoti. Jei ir 
mėgintų, išraiška ar poza vis tiek išduotų. Kai susipažinau su Aila, ji nė 
nesuvokė, ką reiškia sakyti netiesą. Jai net buvo sunku suprasti, ką aš kal- 
bu. Nors dabar jau supranta, Aila vis dar negali meluoti. Taip ir neišmo- 
ko. Štai kaip ji buvo užauginta. 

— Kalboje be žodžių tikriausiai slypi daugiau privalumų, nei mes suvo- 
kiame, - tyliai pastebėjo Martona. 

— Man regis, ją stebint akivaizdu, kad Ailai ši ženklų kalba yra na- 
tūralus būdas bendrauti, - tarė Zelandonė, galvodama sau, kad judesiai 
nebūtų tokie sklandūs ir grakštūs, jei arvykėlė apsimetinėtų. Kodėl ji tu- 
rėtų meluoti? Ar gali būti, kad ji nemoka meluoti? Ji nebuvo visiškai tuo 
įsitikinusi, tačiau Jondalaro argumentai buvo įtikinami. 

— Papasakok mums daugiau apie gyvenimą gentyje, - paprašė vienuo- 
liktojo urvo zelandonis. - Gali tęsti ne ženklais, nebent norėtum. Labai 
gražu tave stebėti, tačiau, man regis, tikslą pasiekei. Sakei, palaidojo mi- 
rusiuosius. Norėčiau daugiau sužinoti apie laidojimo papročius. 

— Taip, jie laidoja mirusiuosius. Buvau ten, kai mirė Iza. 

Pokalbis tęsėsi visą popietę. Aila jaudinamai papasakojo apie laidotu- 
vių papročius ir apeigas, paskui dar daugiau pasipasakojo apie savo vai- 
kystę. Žmonės uždavinėjo klausimus, dažnai ją pertraukdami, tardamiesi, 
ir reikalaudavo vis daugiau žinių. 

Pagaliau Joharanas pastebėjo, kad ėmė temti. 

— Manau, Aila pavargo, o mes vėl išalkom, - tarė jis. - Prieš skirstan- 
tis, derėtų dar aptarti medžioklę iki vasaros susirinkimo. 

— Jondalaras man užsiminė, kad turi parodyti naują medžioklės gin- 
klą, - tarė Manvelaras. - Galbūt rytojus ar dar kita diena tiktų medžioti? 
Tada trečiasis urvas turėtų laiko pasiruošti ir pasiūlyti, kur derėtų traukti. 

— Gerai, - pritarė Joharanas, - tačiau dabar Proleva paruoš mums pa- 


valgyti, jei kas nors išalko. 

Susirinkimas buvo įtemptas ir įdomus, bet žmonės apsidžiaugė galė- 
dami atsistoti ir pajudėti. Grįždama link namelių Aila galvojo apie susi- 
rinkimą ir visus aptartus klausimus. Ji į visus atsakė teisingai, tačiau taip 
pat žinojo, kad nedaug pridūrė to, apie ką jos neklausinėjo. Ypač ji vengė 
užsiminti apie sūnų. Suprato, kad zelandoniečiai laikytų jį šlykštyne. Nors 


meluoti ji nemokėjo, vis dėlto galėjo susilaikyti ko nors nepaminėjusi. 


Martonos namelyje jau buvo tamsu. Folara jų nelaukė, buvo išėjusi 
pas draugę Ramilą. Jondalaras matė seserį per vakarienę, kur toliau ne- 
varžomai liejosi pokalbiai; jaunoji moteris suprato, jog nei Martona su 
Vilomaru, nei Aila su Jondalaru anksti negrįš. 

Atitraukus įėjimo užuolaidą ugniavietėje nebuvo matyti netgi blau- 
saus gęstančių anglių švytėjimo. 

— Pasiimsiu lempą ar žibintą ir atnešiu ugnies iš Joharano, - pasisiūlė 
Vilomaras. 

— Nematau ir ten nė žiburėlio, - pastebėjo Martona. - Jiedu su Prole- 
va buvo susirinkime. Tikriausiai nuėjo pasiimti Jaradalo. 

— O pas Solabaną? - paklausė Vilomaras. 

— Ir ten nematau šviesos. Ramara tikriausiai išėjusi. Solabanas irgi visą 
dieną buvo susirinkime. 

— Nereikia rūpintis, kur gauti ugnies, - tarė Aila. - Turiu ugnies 
akmenų. Šiandien radau. Akies mirksniu įkursiu laužą. 

— Kas yra ugnies akmenys? - kone vienu balsu pasiteiravo Martona 
su Vilomaru. 

— Mes parodysim, - tarė Jondalaras. Nors nematė jo veido, Aila žino- 
jo, kad jis išsišiepęs iki ausų. 

— Reikės prakurų, - tarė Aila. - Ko nors kibirkščiai sugauti. 

— Prie židinio yra prakurų, tačiau nesu tikra, ar rasiu ugniavietę nie- 
kur neatsitrenkusi, - pasakė Martona. - Galime pradžiai kur nors pasi- 
imti ugnies. 

— Juk ruošeisi įeiti ir tamsoje surasti lempą ar žibintą? — pasitikslino 


Jondalaras. 

— Galime pasiskolinti lempą, - pasakė Martona. 

— Manau, įžiebsiu pakankamai kibirkščių, kad rastume kelią iki lau- 
žavietės, — pareiškė Aila, imdama titnago peilį ir kapšelyje ieškodama 
ugnies akmenų, kuriuos surado šįryt. 

Kairėje rankoje laikydama geležies pirito gniutulą, o dešinėje - peilį, 
ji pirmoji įėjo į namelį. Akimirką dingojosi, lyg būtų įžengusi į gilų urvą. 
Tamsa buvo tokia intensyvi, kad, atrodė, stumia ją atgal. Perliejo stiprus 
šaltis. Aila stuktelėjo ugnies akmenį bukuoju titnago geležtės galu. 

— Och, - išgirdo atsidūstant Martoną, kai ryški kibirkštis akimirkai 
apšvietė anglies juodumo erdvę ir išblėso. 

— Kaip tu tai padarei? - nustebo Vilomaras. - Ar gali pakartoti? 

— Padariau tai titnago peiliu ir ugnies akmeniu, - atsakė Aila. Ji vėl su- 
davė akmenis norėdama tai parodyti. Sušvitusi kibirkštis leido žengti dar 
Pasiekusi virimo židinį pamatė, kad Martona taip pat rado kelią. 

— Laikau prakurus šioje pusėje, - pasakė šeimininkė. - Kur juos pa- 
dėti? 

— Bus gerai štai čia, prie krašto, - atsiliepė Aila. Tamsoje ji juto Marto- 
nos ranką ir minkštus, sausus kažkokios plaušotos medžiagos gabalėlius, 
kuriuos ji laikė. Aila sudėjo prakurus ant žemės, pasilenkė arčiau ir vėl 
stuktelėjo ugnies akmenį. Šį kartą kibirkštis nušoko ant greitai užsilieps- 
nojančios medžiagos kauburėlio ir paskleidė rausvą švytėjimą. Aila švel- 
niai papūtė, ir plykstelėjo mažutė liepsnelė. Ant jos ji uždėjo kiek daugiau 
prakurų. Martona jau buvo paruošusi nedidelių skiedrų, o paskui padavė 
ir stambesnių pagaliukų. Atrodė, tikrai greičiau nei per akies mirksnį šil- 
ta ugnis nušvietė buveinės vidų. 

— Noriu pamatyti tuos ugnies akmenis, - pareiškė Vilomaras, uždegęs 
kelias lempas. 

Aila padavė jam nedidelį geležies pirito gniutulą. Vilomaras sukioda- 
mas iš visų pusių ištyrinėjo pilkai auksinį akmenį. 

— Atrodo kaip paprasčiausias akmuo, tik įdomaus atspalvio. Kaip juo 
užkuri laužą? - smalsavo jis. - Ar kiekvienas taip gali? 

— Taip, kiekvienas, - patikino Jondalaras. - Parodysiu. Ar galiu paim- 


ti prakurų, mama? 

Kol Martona parūpino prakurų, Jondalaras nuėjo prie savo kuprinės 
ir iš ugnies degimo rinkinio išėmė titnago kirtiklį bei ugnies akmenį. 
"Tada sukrovė nedidelę minkštų plaušų krūvelę. „Tikriausiai čia švendrų 
ar gauromečių pūkai, sumaišyti su trupučiu deguto ir trupinta sausa, 
perpuvusia mediena, - pagalvojo jis. - Tokius prakurus mama visada la- 
biausiai mėgo“ Pasilenkęs arčiau prie greitai įsiliepsnojančių medžiagų, 
Jondalaras sudaužė titnagą su geležies piritu. Kibirkštis, kurią greta de- 
gant laužui nebuvo taip lengva įžiūrėti, vis dėlto nusileido ant prakurų 
krūvelės - pūkai ėmė svilti, pakilo dūmelis. Jondalaras įpūtė nedidelę 
liepsną ir pridėjo daugiau kuro. Netrukus nuo pelenų patamsėjusiame, 
akmenukais apjuostame apskritime, kur buvo namelio ugniakuras, lieps- 
nojo ir kitas laužas. 

— Ar galėčiau pamėginti? — paprašė Martona. 

— Reikia truputį pasibandyti, kad įskelta kibirkštis nukristų ten, kur 
nori, tačiau tai nesunku, - pasakė Jondalaras, paduodamas mamai akme- 
nį ir kirtiklį. 

— Kai tu baigsi, aš irgi norėsiu pabandyti, - pasakė Vilomaras. 

— Nereikia laukti, - pasakė Aila. - Atnešiu savo titnago skiltuvą ir pa- 
rodysiu. Pati panaudojau peilio drūtgalį, tačiau jau nuskėliau jo kraštelį. 
Nenorėčiau sulaužyti geležtės. 

Pirmieji zelandoniečių bandymai buvo drovūs ir nerangūs, tačiau Ai- 
lai su Jondalaru kelis kartus parodžius ir Martona, ir Vilomaras perpra- 
to, kaip įskelti žiežirbas. Vilomaras pirmas užkūrė laužą, tačiau įplieksti 
antrąjį sekėsi sunkiau. Pagaliau suliepsnojo ir Martonos lauželis. Patari- 
nėjant dviem mokovams, linksmai kvatodamiesi, jie vis iš naujo mėgino 
įkurti ugnį. Ilgai netrukus Martona su Vilomaru lengvai skėlė kibirkštis 
ir pūtė liepsnas. 

Grįžusi Folara rado visus keturis džiugiai besišypsančius, suklaupu- 
sius aplink židinį, kuriame liepsnojo keletas nedidelių lauželių. Kartu su 
mergina parėjo ir Vilkas. Pavargęs visą dieną būti vienoje vietoje su Aila, 
žvėris susirado Jaradalą su Folara. Šios dar padrąsintas, Vilkas nepajėgė 
atsispirti jų draugijai. Mergina ir berniukas buvo patenkinti, kad gali 
pasipuikuoti bendravimu su neįprastai draugišku plėšrūnu, o ir kitiems 


urvo žmonėms dėl to jis atrodė ne toks grėsmingas. 

Su visais tinkamai pasisveikinęs ir palakęs vandens vilkas nuėjo kam- 
putin prie įėjimo, kurį jau buvo užėmęs anksčiau, ir susirangė pailsėti po 
geros, bet varginančios dienos, praleistos su Jaradalu ir kitais vaikais. 

— Kas čia vyksta? - po jausmingų pasveikinimų pasiteiravo Folara, 
žiūrėdama į ugniavietę. - Kodėl užkūrėte tiek daug laužų? 

— Mokėmės įžiebti ugnį ugnies akmeniu, - paaiškino Vilomaras. 

— Ailos ugnies akmeniu? - pasitikslino Folara. 

— Taip. Tai nesunku, - patikino Martona. 

— Pažadėjau tave pamokyti, Folara. Ar norėtum pamėginti? - paklau- 
sė Aila. 

— Tau tikrai pavyko, mama? - pasidomėjo Folara. 

- Žinoma. 

— Ir tau, Vilomarai? 

— Taip. Teko bandyti keliskart, tačiau tai nesunku, - patikino jis. 

— Na, tikriausiai negaliu būti vienintelė šeimoje, nemokanti įžiebti 
ugnies, - nusprendė Folara. 

Kol Aila rodė jaunajai moteriai subtiliausias ugnies įžiebimo naudo- 
jantis ugnies akmeniu smulkmenas, patarinėjant Jondalarui ir Viloma- 
rui, Martona jau degančiuose laužuose įkaitino ugnies akmenis. Pripylusi 
arbatos ruošimo krepšį vandens ji pradėjo raikyti šaltą virtą bizonieną. 
Kai virimo akmenys įkaito, kelis ji įdėjo į arbatos krepšį. Pasklido garų 
debesis. Šlakelį vandens kliūstelėjo ir porą karštų akmenų Martona įdėjo 
ir į kitą talpyklą, tankiai supintą iš gluosnių vytelių ir pritvirtintą prie 
medinio pagrindo. Joje buvo tą rytą virtų daržovių: viendienių pumpu- 
rų, pjaustytų žalių fitolakų stiebų, šeivamedžių ūglių, dagių ir-varnalėšų 
stiebų, susiraičiusių paparčių ūglių ir lelijų gumbasvogūnių, paskanintų 
šunmėtėmis, šeivamedžių uogomis ir žemės riešutų šaknimis. 

Kol Martona ruošė lengvą vakarienę, ugniavietėje jau liepsnojo ir Fo- 
laros lauželis. Visi pasiėmė savo indus bei puodelius arbatai ir susėdo ant 
pagalvėlių prie žemo stalo. Vėliau Aila likučių dubenėlį ir gabalą mėsos 
nunešė Vilkui, įsipylė sau dar vieną puodelį arbatos ir vėl atsisėdo prie 
stalo. 

— Noriu daugiau sužinoti apie tuos ugnies akmenis, - pasakė Viloma- 


ras. - Niekada negirdėjau, kad žmonės taip kurtų ugnį. 

— Kur šito išmokor, Jondi? - paklausė Folara. 

— Aila mane išmokė, - atsiliepė Jondalaras. 

— O tu kur išmokai, Aila? - kamantinėjo Folara. 

— Niekur nesimokiau, nė negalvojau, kad tai įmanoma, tiesiog taip 
atsitiko. 

- Kaip gali kažkas tokio paprasčiausiai atsitikti? — nepatikėjo Folara. 

Aila gurkštelėjo arbatos ir užsimerkė, kad atsimintų, kaip viskas 
buvo. 

— Buvo viena tų dienų, kai, atrodo, viskas nesiseka, - pradėjo pasa- 
koti ji. - Ką tik prasidėjo pirmoji žiema slėnyje, upė sušalo į ledą, ugnis 
išblėso vidury nakties. Yhaha dar buvo mažytė, tamsiame urve šniukšti- 
nėjo hienos, ir niekur negalėjau rasti svaidyklės. Teko jas nuvyti svaidant 
virimo akmenis. Ryte nuėjau kirsti malkų laužui, tačiau išmečiau iš rankų 
ir sulaužiau kirvį. Vienintelį tą teturėjau, todėl teko dirbintis naują. Lai- 
mei, pastebėjau, kad akmenų ir gyvūnų kaulų krūvoje, kuri buvo sunešta 
žemiau urvo, yra titnago gniutulų. 

- Nusileidau į akmenuotą upės pakrantę dirbintis naujo kirvio. Pa- 
maniau, pasidarysiu dar kelis kitus įrankius. Dirbdama padėjau akmeninį 
kaltelį, tačiau mintis buvau sutelkusi į titnagą, ir per klaidą paėmiau kitą 
akmenį. Ne savo kaltelį, o akmenį kaip šitas. Kai juo trenkiau į titnagą, 
šoko kibirkštis. Pamačius žiežirbą šmėstelėjo mintis apie ugnį, o man šiaip 
ar taip reikėjo ugnies, todėl nusprendžiau pamėginti ją įkurti iš akmens 
kibirkšties. Po kelių bandymų pavyko. 

— Skamba taip paprastai, - pastebėjo Martona, - abejoju, kad būčiau 
bandžiusi įkurti ugnį, net jei būčiau pamačiusi kibirkštį. 

- Slėnyje buvau viena, nebuvo kam pamokyti, kaip pasidaryti daiktus, 
arba pasakyti, ką reikia daryti, - atsakė Aila. - Medžiojau ir nudobiau 
arklį, tai jau prieštaravo genties tradicijoms, paskui priglaudžiau kume- 
liuką, ko gentis niekada nebūtų leidusi. Padariau tiek visko, ko nebūčiau 
turėjusi daryti, kad buvau pasiruošusi išmėginti bet kokį naują sumany- 
mą. | 

— Ar daug turi tų ugnies akmenų? - paklausė Vilomaras. 

- Akmenuotame paplūdimyje jų daug buvo, - atsiliepė Jondalaras. — 


Paskutinį kartą prieš išeidami iš slėnio surinkome, kiek galėjome. Kelio- 

nėje kelis išdalijome, tačiau stengiausi kuo daugiau palikti savo žmonėms. 
Pakeliui nė vieno neradome. 

— Labai negerai, - pasakė mainų meistras. - Būtų nuostabu jais pasi- 
dalyti, gal net juos mainyti. 

— Galėsime! - pareiškė Jondalaras. - Prieš pat mums einant į susirin- 
kimą Aila šįryt jų rado Miško upės slėnyje. Tai pirmas kartas, kai mačiau 
šiuos akmenis išėjęs iš jos slėnio. 

— Radai daugiau? Kur? Čia? - nepatikėjo Vilomaras. 

— Nedidelio krioklio papėdėje, - atsakė Atila. 

- Jei keletas buvo viename nedideliame plotelyje, netoliese jų gali būti 
daugiau, - pridūrė Jondalaras. 

— Tiesa, - pritarė Vilomaras. - Keliems žmonėms papasakojot apie 
šiuos akmenis? 

— Dar neturėjau laiko niekam pasakoti, tačiau Zelandonė žino, - pa- 
sakė Jondalaras. - Folara jai papasakojo. 

— O kas tau papasakojo? - paklausė Martona. 

— Aila. Tiksliau, mačiau, kaip ji jį naudoja, - paaiškino Folara. - Va- 
kar, kai grįžai namo, Vilomarai. 

— Tačiau Zelandonė pati jo nematė? - pasitikslino Vilomaras, pradė- 
jęs šieptis. 

— Nemanau, - atsakė Folara. 

— Darosi smagu. Negaliu sulaukti, kol jai parodysim! - pareiškė Vilo- 
maras. — Ji apstulbs, tik nenorės to parodyti. 

— Bus smagu, - taip pat šypsodamasis pritarė Jondalaras. - Ne taip 
lengva nustebinti tą moterį. 

— Tai dėl to, kad ji labai daug žino, - pareiškė Martona. - Tačiau jau 
padarei jai didesnį įspūdį, nei gali įsivaizduoti, Aila. 

— Tai tiesa, - pritarė Vilomaras. - Jūs abudu. Ar dar kokių staigmenų 
turit, ko dar nepapasakojot? 

— Na, spėju, jus nustebins iečių mėtyklė, kurią ketiname parodyti 
rytoj. Nė neįsivaizduojate, kaip šauniai Aila darbuojasi akmenų svaidy- 
kle, - tarė Jondalaras. - Be to, nors jums tai gal daug nereiškia, išmokau 
kelis stulbinamus naujus titnago apdirbimo būdus, jie netgi Dalanarui 


paliko įspūdį. 

— Jei jau Dalanarui paliko įspūdį, tai man tikrai patiks, - tarė Vilo- 
maras. 

— Dar yra siūlo traukiklis, - pridūrė Aila. 

— Siūlo traukiklis? - nustebo Martona. 

— Taip, siuvimui. Niekaip nesugebėjau išmokti prakišti plonytį siūle- 
lį ar sausgyslę pro skylę, pradurtą yla. Tada man kilo sumanymas, o visa 
Liūto stovykla padėjo pagaminti pirmąjį traukiklį. Jei norit, atnešiu siu- 
vimo rinkinį ir parodysiu, - tarė Aila. 

— Kaip manai, ar jis padėtų tam, kurio akys nebemato skylių taip ge- 
rai, kaip anksčiau? - paklausė Martona. 

— Manau, taip, - tarė Aila. - Tuojau atnešiu. 

— Kodėl mums nepalaukus iki rytojaus, kai bus šviesu? Laužo šviesoje 
sunkiau įžiūrėti nei dienos šviesoje, - tarė Martona. - Tačiau norėčiau tą 
traukiklį pamatyti. 

— Na, Jondalarai, tikrai sukėlei čia jaudulio, - pastebėjo Vilomaras. — 
Jau būtų pakakę to, kad pats grįžai, tačiau pargabenai namo kur kas dau- 
giau. Visada sakiau, kad kelionės atveria naujas galimybes, priartina nau- 
jus sumanymus. 

— Ko gero, tu teisus, Vilomarai, - tarė Jondalaras. - Bet pasakysiu 
atvirai: pavargau keliauti. Būsiu patenkintas, jei ilgam pasiliksiu namie. 

— Ar eisi į vasaros susirinkimą, Jondi? — paklausė Folara. 

- Žinoma. Juk mes ketiname susijungti, mažoji sesute, — atsiliepė 
Jondalaras, apkabindamas Ailą. - Ėjimas į vasaros susirinkimą nėra tikra 
kelionė, ypač po tokios, kokią mudu įveikėme. Ėjimas į vasaros susirinki- 
mą yra buvimo namuose dalis. Vilomarai, Joharanas planuoja medžioklę 
prieš išeinant į susirinkimą. Kur mums gauti medžioklės drabužių? Aila 
taip pat nori medžioti, tad abiem jų reikės. 

— Neabejoju, ką nors surasim. Turiu atsarginius ragus, jei medžiosime 
tauriuosius elnius. Daug žmonių turi odų ir ko kita, - atsakė Vilomaras. 

— Kas yra medžioklės drabužiai? - pasiteiravo Aila. 

— Prisidengiame kailiais, o kartais užsidedame ragus, kad galėtume 
prieiti arčiau bandos. Gyvūnai baidosi žmonių, todėl stengiamės, kad jie 


manytų mus esant gyvūnais, - paaiškino Vilomaras. 

— Jondalarai, gal mes galėtume paimti arklius, kaip tada, kai mudvi 
su Yhaha padėjome mamutojams medžioti bizonus? — pasakė Aila ir 
pažvelgė į Vilomarą. - Kai sėdi arkliui ant nugaros, gyvūnai žmogaus 
nemato, jie mato arklį. Galima prieiti labai arti, o su iečių mėtykle netgi 
dviese su Vilku medžiojame labai sėkmingai, 

— Pasitelkiate gyvūnus, kad jie padėtų medžioti kitus gyvūnus? Ne- 
užsiminėt apie tai, kai klausiau. Ar dar kokių staigmenų neslepiate? Tai 
didžiulė naujiena, - šypsodamasis pastebėjo Vilomaras. 

— Man atrodo, kad ir jie patys nežino visų staigmenų, kurių mums vis 
pažeria, — tarstelėjo Martona ir kiek patylėjusi pridūrė: - Ar kas prieš 
miegą dar norėtų ramunėlių arbatos? - ji dirstelėjo į Ailą. - Man ji atro- 
do labai raminanti ir atpalaiduojanti, o tau šiandien teko atsakyti į tikrai 
nemažai klausimų. Genties žmonės turi kur kas daugiau įdomybių nei 
kada įsivaizdavau. 

Folara pastatė ausis. Visas urvas kalbėjo apie ilgąjį susirinkimą. Fo- 
laros draugės, maniusios, jog ji žino daugiau, prašyte prašė ką nors pa- 
pasakoti. Mergina prisipažino, kad žino ne daugiau nei visi kiti, tačiau 
viską sugebėjo pateikti taip, kad atrodė, jog ji paprasčiausiai nieko negali 
pasakoti. Dabar bent jau šį tą numanys apie susirinkimo temą. Ji atidžiai 
klausėsi pokalbio. 

— „regis, jie turi daug puikių savybių, - kalbėjo Martona. - Jiems rūpi 
ligoniai, jų vadai labai rūpinasi savo žmonėmis. Vertinant pagal Zelan- 
donės reakciją, gydytojų žinios tikrai labai išsamios, be to, man pasiro- 
dė, kad donija norės daugiau sužinoti apie jų dvasinį vadą. Man regis, ji 
rengiasi tau užduoti kur kas daugiau klausimų, Aila, tačiau dar susilaiko. 
Joharaną labiau domina žmonės ir jų gyvenimo būdas. 

Stojo tylos akimirka. Dairydamasi po gražius Martonos namus, pri- 
slopintoje švelnioje laužų ugnies ir riebalinių lempelių šviesoje Aila pa- 
stebėjo daugiau dailių detalių. Buveinė papildė moterį ir priminė Ailai 
Raneką, kuris panašiai, neskubėdamas ir skoningai, pildė savo gyvena- 
mąją erdvę Liūto stovyklos žeminėje. Puikus raižytojas, tikras meninin- 
kas negailėjo laiko aiškindamas jai savo jausmus ir supratimą apie grožio 
kūrimą ir vertinimą, apie kūrybą, skirtą sau ir Didžiajai Motinai Žemei 


garbinti. Ailai dingojosi, jog Martona junta aplinką kažkaip panašiai. 

Gurkšnodama šiltą arbatą Aila stebėjo ramiai prie žemo stalo besiil- 
sinčią Jondalaro šeimą ir juto ramybę bei pasitenkinimą, kurių nebuvo 
patyrusi anksčiau. Čia buvo žmonės, kuriuos ji galėjo suprasti, tokie pat 
kaip ji. Tą akimirką jai pasirodė, kad ji tikrai yra viena iš kitų. Staiga aky- 
se iškilo Bruno genties urvo, kuriame ji užaugo, vaizdas, ir skirtumai ją 
apstulbino. 

Kiekviena zelandoniečių šeima turėjo atskirą būstą su pertvaromis ir 
sienelėmis, skiriančiomis gyvenamuosius plotus. Buvo įprasta nekreipti 
dėmesio į iš namelių sklindančius balsus ir garsus, o vizualiai namelio er- 
dvė buvo privati. Mamutojų Liūto stovyklos žeminėje kiekviena šeima 
taip pat turėjo apibrėžtą teritoriją su užuolaidomis, panorėjus užtikri- 
nančiomis privatumą. 

Genties urve šeimos gyvenamosios ribos buvo žinomos, nors api- 
brėžtos tik keliais tam tikrose vietose sudėliotais akmenimis. Privatumas 
buvo socialinių įgūdžių reikalas. Niekas nežiūrėjo tiesiai į kaimyninį ži- 
dinį, „nematė“ už nematomų ribų. Genties žmonės buvo įgudę nematyti 
to, ko neturi matyti. Su geliančiu skausmu Aila prisiminė, kaip netgi tie, 
kurie ją mylėjo, paprasčiausiai liovėsi ją matę, kai ji buvo mirtinai pra- 
keikta. 

Zelandoniečiai skirstė erdves ir viduje, ir lauke: buvo vietos miegoti, 
virti maistą, valgyti ir įvairiems darbams dirbti. Gentyje vietos skirtin- 
gai veiklai nebuvo tiksliai atskirtos. Paprastai būdavo įrengiamos vietos 
miegoti ir ugniavietės, tačiau erdvės padalijimas priklausė nuo papročių, 
žmonių įgudimo ir elgesio normų. Egzistavo protu suvokiamos ir socia- 
linės ribos, ne fizinės. Moterys vengė vietų, kur dirbo vyrai, vyrai laikėsi 
atokiai nuo moterų veiklos, o amatininkai dirbo ten, kur tuo metu jiems 
buvo patogu. 

„Zelandoniečiai, regis, turi daugiau laiko įvairiems darbams nei gen- 
tis, — svarstė Aila. - Jie visi visko tiek daug daro, ir ne tik būtiniausius 
daiktus. Gal tas skirtumas - dėl medžiojimo būdo?“ Ji buvo paskendusi 
mintyse ir negirdėjo jai skirto klausimo. 

— Aila?.. Aila! - garsiai į ją kreipėsi Jondalaras. 

— Oi! Atsiprašau, Jondalarai. Ką sakei? 

— K3 tokio galvoji, kad net negirdi? 

— Galvojau apie skirtumus tarp genties ir kitų. Svarsčiau, kodėl zelan- 
doniečiai iš pažiūros gamina daugiau daiktų nei gentis, - atsakė Aila. 

— Ar suradai atsakymą? - pasidomėjo Martona. 

— Nežinau. Galbūt tai susiję su skirtingais medžioklės būdais, - tarė 
Aila. - Išėjęs su savo medžiotojais Brunas paprastai parnešdavo visą vieną 
gyvūną, kartais du. Liūto stovykloje buvo maždaug tiek pat žmonių kiek 
ir Bruno gentyje, tačiau į medžioklę išeidavo visi - vyrai, moterys, kartais 
net vaikai. Jie paprastai nudobdavo daug žvėrių ir pargabendavo namo 
tik geriausias ir riebiausias jų dalis. Didumą mėsos padėdavo žiemai. Ne- 
prisimenu, kad jie būtų badavę, tačiau besibaigiant žiemai gentyje neretai 
likdavo tik neriebaus, nesotaus maisto, o kartais tekdavo medžioti pava- 
sarį, kai gyvūnai visai liesi. Liūto stovykloje irgi pasibaigdavo kai kurie 
produktai, trūkdavo žalėsių, tačiau žmonės gerai valgydavo net vėlyvą 
pavasarį. 

— Gal vėliau apie tai verta užsiminti Joharanui, - tarė Vilomaras. Jis 
atsistojo ir plačiai nusižiovavo. - Tačiau dabar einu gultis. Rytoj tikriau- 
siai bus nelengva diena. 

Martona pakilo nuo pagalvėlių, o Vilomaras surinko indus ir nunešė 
juos į virimo kambarį. 

Folara atsistojo, pasirąžė ir nusižiovavo taip panašiai į Vilomarą, kad 
Aila net nusišypsojo. 

— Aš irgi eisiu gultis. Padėsiu tau sutvarkyti indus iš ryto, mama, — 
tarė ji nedidele minkštos elnenos skiautele šluostydama savo medinį du- 
benėlį. - Dabar aš pernelyg pavargusi. 

— Ar tu eisi medžioti, Folara? — pasiteiravo Jondalaras. 

— Dar nenusprendžiau. Vėliau pažiūrėsiu, kaip jausiuosi, - atsakė ji ir 
patraukė į savo miegamąjį. 

Kai Martona su Vilomaru nuėjo į savo miegamąjį, Jondalaras patrau- 
kė į šoną žemą stalą ir patiesė miego kailius. Abiem įsitaisius, Vilkas išsi- 
tiesė miegoti greta Ailos. Jis neprieštaraudamas gulėjo atokiau, kol aplin- 
kui buvo žmonių, tačiau Ailai einant miegoti juto, kad jo vieta yra šalia 
moters. 

— Man tikrai patinka tavo šeima, Jondalarai, - pasakė Aila. - Manau, 


man patiks gyventi Zelandonijoje. Svarsčiau apie tai, ką pasakei praėjusį 

vakarą. Tu teisus. Neturėčiau spręsti apie visus iš kelių nemalonių žmo- 
nių. 

— Bet nespręsk apie visus ir pagal geriausius, - pasakė Jondalaras. — 
Niekada nežinai, kaip žmonės į ką nors sureaguos. Vertink kiekvieną ats- 
kirai. 

— Manau, kiekvienas žmogus turi šį tą gero ir šį tą blogo, - pasakė 
Aila. - Vieni truputį daugiau gero, kiti - blogo. Visada tikiuosi, kad 
žmogus turės daugiau gero nei blogo, ir tikiu, kad dažniausiai taip ir yra. 
Prisimeni Frebeką? Pradžioje jis buvo gana bjaurus, tačiau galiausiai pa- 
sirodė esąs tikrai geras. 

— Turiu pripažinti, jis mane nustebino, - Jondalaras prisiglaudė prie 
jos ir ėmė nosimi kutenti jai kaklą. 

— O tu manęs nenustebinai, - nusišypsojo moteris, pajutusi jo ranką 
tarp šlaunų. —- Aš žinau, ką tu galvoji. 

— Viliuosi, kad tu galvoji tą patį, - atrėžė Jondalaras. 

— Visko gali būti, - siekė jį pabučiuoti Aila. 

Bučinys buvo ilgas ir karštas. Abu juto stiprėjantį geismą, tačiau nie- 
kur nereikėjo skubėti, ničniekur. „Mes namuose, - galvojo Jondalaras. 
Baigėsi visi ilgos kelionės sunkumai, parsivedžiau ją namo. Pavojai praė- 
jo, dabar ji saugi“ Jis atsitraukė, pažvelgė į moterį ir pajuto tokią stiprią 
meilę, kad nežinojo, kaip ją ištvers. 

Netgi švelnioje blėstančių laužų šviesoje Aila matė meilę jo mėlyno- 
se akyse, kurios dabar atrodė sodraus violetinio atspalvio. Ir pati jautėsi 
panašių jausmų sklidina. Paauglystėje ji nė nesvajojo rasti tokį vyrą kaip 
Jondalaras, nesitikėjo, kad jai šitaip pasiseks. 

Jondalarui užėmė gerklę, jis vėl pasilenkė jos pabučiuoti. Juto, kad pri- 
valo ją turėti, mylėti, su ja susilieti. Jis jautėsi dėkingas žinodamas, kad ji 
yra čia ir skirta jam. Ji atrodė visada jam pasiruošusi, trokštanti jo kaskart, 
kai tik jis pradeda jos geisti. Aila niekada nežaidė su juo koketiškų žaidi- 
mėlių, kaip kad kitos moterys. 

Akimirkai jis prisiminė Maroną. Jai patiko žaisti tokius žaidimus, bet 
ne tiek su juo, kiek su kitais. Staiga jis pasijuto dėkingas, kad leidosi su 
broliu į nežinomą nuotykį, užuot pasilikęs ir susijungęs su Marona. Jei 


tik Tonolanas būtų gyvas... 

Tačiau Aila gyva, nors ne kartą jos vos neprarado. Jondalaras juto, 
kaip jos burna atsiveria jo ieškančiam liežuviui, juto jos šiltą alsavimą. 
Jis išbučiavo jos kaklą, pakramsnojo ausies lezgelį, šiltai gdlamonėdamas 
perbėgo liežuviu iki kaklo duobutės. 

Ji gulėjo ramiai, bandė atsispirti dilgčiojimui, kuris pamažu virto vi- 
diniais laukimo traukuliais. Vyras išbučiavo kaklo duobutę, nusileido iki 
stataus spenelio, apibrėžė jį liežuviu ir krimstelėjo. Aila taip nekantriai to 
laukė, kad kone pajuto palengvėjimą, kai galiausiai jis apžiojo spenelį ir 
ėmė čiulpti. Buvo labai susijaudinusi, virpėjo iki pat savo būties gelmių. 

Jondalaras buvo pasiruošęs dalytis malonumais, bet čiulpdamas ir 
švelniai kramsnodamas tai vieną, tai kitą spenelį leido sau dar pilnėti, kol 
išgirdo tylią moters aimaną. Staiga jį užplūdo toks stiprus geismas, kad jis 
panoro jos iškart, tik lūkuriavo, kol ji bus pasiruošusi ne mažiau nei jis. 

Ji juto nekantrų Jondalaro troškimą, kuris įžiebė jos geismą. Būtų su 
džiaugsmu jam atsivėrusi, bet jis nubloškė viršutinį miego kailių apklotą 
ir nusileido žemiau. Moteris sulaikė kvapą žinodama, kas bus, ir to trokš- 
dama. 

Jis tik trumpai brėžė liežuviu ratus aplink bambą. Nė vienas nenorėjo 
laukti. Nuspyrusi viršutinį apklotą dar toliau Aila akimirką pajuto dvejo- 
nę, pagalvojusi apie kitus žmones gretimuose miegamuosiuose. Moteris 
nebuvo pratusi gyventi namelyje kartu su kitais žmonėmis ir jautėsi kiek 
suvaržyta. Jondalaras, regis, tokios graužaties nejuto. 

Nerimas dingo pajutus jo bučinius ant šlaunų. Vyras praskyrė jos ko- 
jas, išbučiavo šlaunis, paskui - minkštas jos moterystės klostes. Jis raga- 
vo pažįstamą jos skonį, lėtai laižė mėgaudamasis, paskui surado nedidelį 
kietą gumbelį. 

Aila suaimanavo garsiau. Jam čiulpiant ir trinant klitorį liežuviu, Ailą 
kaip žaibo kirčiai liejo malonumo pliūpsniai. Ji nežinojo, kad yra tokia 
susijaudinusi. Geismas užplūdo greičiau, nei ji tikėjosi. Kone be įspėji- 
mo ji pajuto malonumo viršūnę ir visa užvaldantį mylimojo vyriškumo 
troškimą. 

Ištiesusi ranką ji padėjo jam įsiskverbti. Vyras skverbėsi giliai. Iš pra- 
džių dar stengėsi susilaikyti, truputį palaukti, tačiau ji buvo pasiruošusi, jį 
ragino, ir jis pasidavė, nėrė gilyn, paskui dar kartą, o tada ir pats atsidūrė 


ten, kur ji, pajuto sukylant ir dūžtant nepaliaujamas malonumo bangas. 

Jondalaras ilsėjosi ją užgulęs. Šia akimirka ji nuolat mėgavosi. Stai- 
ga vyras prisiminė, kad ji laukiasi, ir sunerimo, kad gali ją prispausti. 
Kai jis taip greitai pasitraukė, Aila šiek tiek nusivylė. 

Risdamasis ant šono jis vėl pradėjo svarstyti: ar ji neklysta? Ar šitaip 
jos viduje prasidėjo kūdikis? Ar tai ir jo kūdikis, kaip kad tvirtina Aila? 
Nejaugi Motina savo vaikams suteikė ne tik šitą nuostabią malonumų 
dovaną? Ar tokiu būdu ji palaimina moteryje naują gyvybę? Ar gali 
būti, kad vyrai sukurti tam, kad moteryje pradėtų naują gyvybę? Jis 
troško, kad Aila būtų teisi, tačiau kaip tai sužinoti? 

Truputį pagulėjusi, Aila atsikėlė. Iš kelioninės kuprinės ji išsiėmė 
nedidelį dubenėlį ir iš vandenmaišio į jį įpylė vandens. Vilkas buvo pa- 
sitraukęs į savo pasirinktą kampelį netoli įėjimo. Po malonumų ją pa- 
sveikino, kaip įprasta, droviai prisiartinęs. Moteris nusišypsojo ir žen- 
klu parodė, kad jis pasielgė tinkamai. Paskui atsistojusi virš naktinio 
krepšio Aila apsiprausė taip, kaip mokė Iza jai tapus moterimi. „Iza, 
žinau, abejojai, ar šitų pamokų man kada prireiks, - galvojo ji, - bet 
neklydai pamokiusi mane apsivalymo ritualų“ 

Jondalaras jau pusiau miegojo, kai ji atsigulė į patalus. Jis buvo per- 
nelyg pavargęs, kad keltųsi, tačiau iš ryto ji išvėdins miego kailius ir 
išvalys juos. Dabar, ilgėliau apsistojus vienoje vietoje, netgi bus laiko 
juos išskalbti. Nezė ją pamokė, kaip tai padaryti, tačiau reikia laiko ir 


atidos. 

Aila atsigulė ant šono, Jondalaras susirangė greta. Abu susiglaudė kaip 
du šaukštai, ir jis užmigo ją apkabinęs; tačiau ji negalėjo užsnūsti, nors 
jautėsi patogiai ir buvo patenkinta. Rytą išmiegojo ilgiau nei paprastai, 
todėl dabar gulėjo atsimerkusi ir vėl pradėjo galvoti apie gentį ir kitus. Į 
galvą vis lindo prisiminimai apie gyvenimą gentyje ir viešnages įvairiose 
kitų stovyklose. Aila juto, jog visą laiką lygina abi žmonių grupes. 

Ir vieni, ir kiti po ranka turėjo tas pačias medžiagas, tačiau naudojo 


jas nevisiškai vienodai. Ir vieni, ir kiti medžiojo gyvūnus, rinko augalinį 

maistą, naudojo kailius, kaulus, augalines medžiagas ir akmenis pastogei, 
drabužiams, rykams ir ginklams, tačiau buvo skirtumų. 

Tikriausiai labiausiai pastebimas skirtumas buvo tas, jog Jondalaro žmo- 
nės puošė savo aplinką gyvūnų piešiniais ir raižiniais bei visokiausiais raštais, 
o genties žmonės to nedarė. Nors Aila nelabai žinojo, kaip tai paaiškinti, ji 
pastebėjo, kad tarp genties žmonių tarsi jau pradėjo reikštis noro puoštis ir 
dailinti aplinką užuomazgos. Pavyzdžiui, jie raudonąja ochra laidotuvėse 
dažė mirusiojo kūną, domėjosi neįprastais daiktais, kuriuos rinkdavo ir dė- 
davo į amuletus, ypatingais tikslais piešė totemų ženklus ir spalvotus simbo- 
lius. Tik pirmykščiai genties žmonės nekūrė meninio palikimo. 

Jį kūrė tiktai Ailos žmonės: tokie žmonės kaip mamutojai, zelandonie- 
čiai ir kiti „kiti“, kuriuos ji sutiko kelionėje. Buvo smalsu, ar nežinomi žmo- 
nės, kuriems ji buvo gimusi, puošė medžiaginius savo pasaulio daiktus. Aila 
buvo įsitikinusi, kad puošė. Tai jie atsirado vėliau, jie dalijosi šaltu senoviniu 
pasauliu su gentimi, juos gentis pavadino „kitais“, jie pirmieji įžvelgė judan- 
čio, gyvo, kvėpuojančio gyvūno formą ir atgamino ją piešinyje ar raižinyje. 
Tai buvo svarbus skirtumas. 

Meno kūrimas - gyvūnų ar kitų ženklų vaizdavimas — reiškė gebėjimą 
kurti abstrakcijas: įžvelgti daiktų esmę ir išsakyti ją simboliu, kuris atstovau- 
ja pačiam daiktui. Daikto simbolis taip pat turi ir kitą formą: garsą, žodį. 
Smegenys, kurios gali mąstyti meno terminais, geba išvystyti kitos labai 
reikšmingos abstrakcijos - kalbos - potencialą. Tos pačios smegenys, kurios 
kuria meno bei kalbos abstrakcijas, vieną dieną sulies abiejų rūšių simbolius 


į viena ir sukurs žodinius „prisiminimus“: raštą. 


Kitaip nei praėjusį rytą, Aila pramerkė akis itin anksti. Ugniavietėje 
nežioravo joks angliukas, visos lempos buvo užgesusios, tačiau aukštai 
virš galvos, virš tamsių Martonos namelio sienų, blausiuose pirmosios 
šviesos atspindžiuose ji jau galėjo išskirti kalkakmenio pastogės kontū- 
rus. Dangus švito, skelbė, kad netrukus patekės saulė. Niekas daugiau 


dar nekrutėjo, kai ji tyliai išslinko iš kailių ir ryto prieblandoje nuėjo iki 

naktinio krepšio. Vilkas kilstelėjo galvą, džiaugsmingai suinkštė ir nuse- 
kė iš paskos. 

Ją truputį pykino, tačiau ne tiek, kad vemtų. Panorusi ko užkąsti, kad 
nuramintų skrandį, Aila nuėjo į virimo patalpą ir užkūrė nedidelį lauželį, 
paskui įsidėjo į burną kelis kąsnius bizonienos, likusios ant dubens kaulo 
lėkštės nuo vakar vakaro, ir iš virimo pintinės dugno išsigriebė kelias ti- 
žias daržoves. Geriau nepasijuto, todėl nusprendė peržiūrėti žolelių atsar- 
gas ir užsiplikyti skrandį raminančios arbatos. Aila nežinojo, kas išvirė jai 
arbatos vakar ryte. Svarstė, ar tai buvo Jondalaras, ir pagalvojo, kad kartu 
ir jam galėtų užplikyti mėgstamos rytinės arbatos. 

Iš kelioninės kuprinės ji atsinešė vaistų krepšelį. „Dabar, galiausiai at- 
sidūrusi čia, galėsiu atnaujinti žolelių ir vaistų atsargas, - galvojo ji, žvelg- 
dama į paketėlius ir galvodama apie jų paskirtį. - Saldieji vikšriai galėtų 
numaldyti skrandį. Bet ne, Iza minėjo, kad jie gali sukelti persileidimą. 
To tikrai nenoriu“ Svarstant galimus pašalinius poveikius, jos protas pa- 
teikė dar vieną mintį iš išsamaus medicinos žinių lobyno. „Apsisaugoti 
nuo persileidimo padeda juodųjų beržų žievė, tačiau aš jos neturiu. Na, 
bet nemanau, kad gresia pavojus prarasti šį vaikelį“ 

Nešioti Durką buvo daug sunkiau. Aila prisiminė, kaip Iza išėjo ieš- 
koti šviežių gysločių, kad ji jo neprarastų. Iza tada jau sirgo. Tuomet ji su- 
šlapo ir sušalo, jai pablogėjo savijauta. „Ji taip ir nebepasveiko, - galvojo 
Aila. - Ilgiuosi tavęs, Iza. Norėčiau, kad būtum greta. Papasakočiau tau, 
kad radau porą. Norėčiau, kad būtum gyva, galėtum su juo susipažinti. 
Man regis, tu man pritartum. 

„Žinoma, bazilikai! Padeda išvengti persileidimo, ir jų gėrimas la- 
bai skanus, - tą paketėlį ji atidėjo į šalį. - Mėtos tiks. Slopina pykinimą, 
padeda nuo skrandžio skausmo, jos skanios. Ir Jondalarui patinka, - tą 
maišelį irgi atidėjo. - Apyniai padeda nuo galvos skausmo ir traukulių, 
atpalaiduoja, — ji padėjo žoleles greta mėtų. - Tik ne per daug, - dar 
pagalvojo, - nes nuo jų gali apimti snaudulys: 

„Pieninių dagių sėklos šiuo metu man galėtų tikti, tačiau reikia ilgai 
laikyti, kad pritrauktų, - galvojo Aila, peržiūrinėdama ribotas savo vais- 
tažolių atsargas. - Kvapiosios krunės. Tinka ir taip gardžiai kvepia. Ra- 


mina skrandį, bet ne per stiprios. Ramunėles galėčiau panaudoti vietoj 

mėtų, jos taip pat tinka sutrikus virškinimui. Gal būtų skaniau su kitomis 
žolelėmis? Bet mėtos - Jondalarui. Gal tiktų mairūnai? Ne, Iza skran- 
džiui gydyti visada vartojo šviežias jų viršūnėles, ne džiovintas: 

„Kokius dar augalus Iza vartojo šviežius? Aviečių lapus! Žinoma! Štai 
ko man reikia. Ypač tinka nuo rytinio pykinimo. Neturiu nė vieno lape- 
lio, bet užvakar šventėje buvo aviečių, vadinasi, jos auga netoliese, ir metų 
laikas tinkamas. Jų lapus geriausia skinti, kai uogos sunokusios. Reikia 
pasirūpinti, kad turėčiau jų pakankamai, kai pradėsiu gimdyti. Iza visada 
jų duodavo gimdančioms moterims. Sakė, kad jos atpalaiduoja moters 
gimdą ir padeda kūdikiui lengviau išeiti: 

„Dar liko truputis liepžiedžių; jie itin tinka sutrikus skrandžiui, be to, 
saldūs, arbata būna puikaus skonio. Prie šaramudojų urvo augo nuostabi 
didžiulė sena liepa. Įdomu, ar čia netoliese yra liepų?“ Akies kampučiu 
Aila pastebėjo kažką judant ir pakėlusi galvą pamatė iš miegamojo išei- 
nančią Martoną. Vilkas taip pat pakėlė galvą ir viltingai atsistojo. 

- Šįryt anksti pakirdai, Aila, - tarė moteris tyliai, kad nepažadintų vis 
dar miegančių savo žmonių. Nuleidusi ranką patapšnojo Vilką rodyda- 
ma, kad jį pastebėjo. 

— Paprastai aš... jei neužsibūnu išvakarėse, nepuotauju ir negeriu sti- 
prių gėrimų, - taip pat tyliai ir šelmiškai šypsodamasi atsakė Aila. 

— Taip, Laramaro gėrimas stiprus, tačiau žmonėms, regis, jis patinka, — 
tarė Martona. - Matau, jau užkūrei ugnį. Paprastai nakčiai stengiuosi su- 
žerti anglis, kad ryte turėčiau iš ko įpūsti liepsną, tačiau pagalvojusi apie 
jūsiškius ugnies akmenis vakar patingėjau. Ką gamini? 

— Rytinę arbatą, - atsakė Aila. - Įpratau Jondalarui užplikyti arbatos, 
kad rastų jos pabudęs. Ar galiu paruošti ir tau? 

— Turiu žolelių mišinio, kurį Zelandonė patarė gerti rytais, - atsakė 
Martona, pradėjusi valyti vėlyvos vakarienės likučius. - Jondalaras pasa- 
kojo, kad rytais ruoši jam arbatą. Jis buvo pasiryžęs vakar užplikyti gėri- 
mo tau, kad rastum jo pabudusi. Sakė, kad tu visada palieki jam arbatos, 
ir nors kartą norėjo, kad pati pabudusi rastum pilną puodelį. Pasiūliau 
užplikyti mėtų. Jų arbata skani ir šalta, o buvo matyti, kad miegosi ilgai. 

— Svarsčiau, ar Jondalaras užplikė tą arbatą. Tačiau dubenį su vande- 


niu tikriausiai palikai tu?:- pasiteiravo Aila. 

Martona nusišypsojo ir linktelėjo. 

Aila paėmė lenkto medžio žnyples, naudojamas virimo akmenims 
išgriebti, išėmė iš laužo įkaitusius akmenis ir sumetė juos į vandens pil- 
ną tankiai nupintą krepšį. Jie sušnypštė, pakilo garas, pasirodė keletas 
pirmųjų burbuliukų. Aila pridėjo daugiau karštų akmenų, paskui išėmė 
ataušusius. Kai vanduo užvirė, moterys užsiplikė skirtingus arbatų miši- 
nius. Nors žemas stalas buvo perkeltas arčiau įėjimo, kad kambary būtų 
daugiau vietos miego kailiams, abiem pakako vietos jaukiai įsitaisyti ant 
pagalvėlių. 

- Laukiau progos su tavimi šnektelti, - tyliai prabilo Martona. - Daž- 
nai svarstydavau, ar Jondalarui pavyks susirasti moterį, kurią pamils, - ji 
vos nepasakė „vėl“, tačiau susiturėjo. - Draugių jam niekada netrūko, jis 
buvo labai mėgstamas, tačiau tikruosius jausmus laikėsi sau. Tik nedau- 
gelis žmonių gerai jį pažinojo. Tonolanas jam buvo pats artimiausias. 
Tikėjausi, kad vieną dieną jis susijungs, bet nežinojau, ar kada leis sau 
pamilti. Dabar tikiu, kad pamilo, - Martona nusišypsojo Ailai. 

— Tiesa, kad jis retai rodo jausmus. Kol tai supratau, vos nesusijun- 
giau su kitu vyru. Mylėjau Jondalarą, bet maniau, kad jis liovėsi mylėti 
mane, - pasakė Aila. 

— Nemanau, kad verta juo abejoti. Gana akivaizdu, jog jis tave myli, 
ir aš džiaugiuosi, kad rado tave, - Martona gurkštelėjo arbatos. - Labai 
didžiavausi tavimi aną dieną, Aila. Reikėjo drąsos šitaip išeiti prieš žmo- 
nes po Maronos pokšto... Juk žinai, kad jiedu su Jondalaru kalbėjo apie 
jungtuves? 

— Taip, jis man pasakojo. 

— Žinoma, nebūčiau draudusi, tačiau turiu pripažinti, džiaugiuosi, 
kad jis jos nepasirinko. Marona yra patraukli, beveik niekas neabejojo, 
kad ji puikiai jam tinka, bet aš taip nemaniau, - prisipažino Martona. 

Aila tikėjosi, kad Martona paaiškins, kodėl, bet moteris nutilo ir ėmė 
gurkšnoti arbatą. 

— Norėčiau duoti tau šį tą tinkamesnio vilkėti nei Maronos dovana, - 
pasakė vyresnioji moteris, ištuštinusi puodelį. 

— Jau padovanojai man dailiausią papuošalą, - pasakė Aila. - Dalana- 


ro motinos vėrinį. 

Martona nusišypsojo ir atsistojusi tyliai nuėjo į savo miegamąjį. Grį- 
žo per ranką persimetusi drabužį, kurį iškėlusi parodė Ailai. Tai buvo 
ilga blyškios, švelnios spalvos, kokie po ilgos žiemos būna išbalę žolių 
stiebai, tunika, gražiai išpuošta karoliukais ir kriauklelėmis, išsiuvinėta 
spalvotomis sruogomis, padabinta ilgais kutais. Tik ji buvo pasiūta ne iš 
odos. Apžiūrėjusi iš arčiau Aila pamatė, kad tunika tarsi supinta iš plo- 
nų kažkokio pluošto gijų, kryžiuojant jas skersai ir išilgai, panašiai kaip 
pinant krepšius, tik labai tankiai. Kaip galima šitaip supinti tokias plo- 
nas sruogas? Pynimas priminė kilimėlį ant žemo stalo, tačiau buvo dar 
smulkesnis. 

— Niekad nemačiau nieko panašaus, - tarė Aila. - Kokia tai medžia- 
ga? Iš kur ji? 

— Aš ją padariau; šitaip pinu ant specialaus rėmo, - paaiškino Marto- 
na. — Ar žinai augalą, vadinamą „linu“? Aukštas, laibas stiebas mėlynais 
žiedeliais? 

— Taip, tokį augalą pažįstu. Regis, Jondalaras minėjo, kad jis vadinasi 
„linas“, - atsakė Aila. - Jis tinka vartoti prie sunkių odos ligų, nudegimų, 
atvirų žaizdų ir bėrimų, netgi burnos viduje. 

— Ar kada bandei iš jo stiebų susukti virvę? - pasiteiravo Martona. 

— Gal ir bandžiau, nepamenu. Suprantu, kaip tai galėtų būti. Lino 
pluoštas tikrai ilgas. 

- Štai iš ko gaminu tokią medžiagą. 

- Žinojau, kad linai naudingi, tačiau nenumaniau, kad iš jų galima 
pagaminti šitokį grožį. 

— Pagalvojau, gal galėtum apsivilkti juo per jungtuves? Netrukus, per 
kitą pilną mėnulį, išeisim į vasaros susirinkimą, o tu sakei, kad neturi kuo 
apsivilkti ypatingoms progoms, - pasakė Martona. 

— Oi, Martona, kaip malonu, - apsidžiaugė Aila. - Turiu jungtuvių 
apdarą. Nezė jį man pasiuvo. Jau pažadėjau, kad jį vilkėsiu. Tikiuosi, ne- 
prieštarausi. Gabenau jį visą kelią iš praėjusios vasaros mamutojų susirin- 
kimo. Pasiūtas mamutojiškai, jų drabužių dėvėjimo papročiai kitokie. 

— Manau, labiausiai tiks, jei apsivilksi mamutojišką apdarą, Aila. Pa- 
prasčiausiai nežinojau, kad turi ką apsivilkti, ir nebuvau tikra, kad turė- 


sim laiko pasiūti ką nors gražaus. Vis tiek paimk, - tarė Martona ir šypso- 

damasi, tarsi su palengvėjimu, padavė tuniką Ailai. - Gal bus kitų progų 
apsivilkti ką ypatinga. 

— Ačiū! Tunika labai graži! — Aila iškėlusi dar kartą ją apžiūrėjo, tada 
pridėjo prie savęs pažiūrėti, kaip toks dukslus apdaras jai tinka. - Ti- 
kriausiai ilgai užtruko tokią pasiūti. 

— "Taip, tačiau mėgstu tą darbą. Ne vienus metus stengiausi tai daryti 
vis geriau. Vilomaras su Tonolanu, prieš jam išeinant, padėjo man pasida- 
ryti rėmą. Dauguma žmonių moka kokį nors amatą. Mes dažnai maino- 
mės savo pačių pagamintais daiktais arba juos dovanojame. Esu truputį 
per sena, kad daug ko imčiausi, be to, nebematau taip gerai kaip anksčiau, 
ypač sunku atlikti kruopštumo reikalaujančius darbus. 

— Ketinau tau šiandien parodyti siūlų traukiklį! - pašoko Aila. - Man 
regis, ir prasčiau matant su juo bus lengviau siūti. Atnešiu, - ji nuėjo prie 
kelioninės kuprinės pasiimti siuvimo rinkinio. Už akių užkliuvo ir vienas 
iš ypatingųjų, taip toli gabentų paketų. Šypsodamasi sau, ji ir tą atsinešė 
prie stalo. - Ar norėtum pamatyti mamutojišką apdarą, Martona? 

— Taip, norėčiau, bet nedrįsau prašyti. Kartais žmonės mėgsta saugoti 
paslaptis ir visus nustebinti, - tarstelėjo Martona. 

— Turiu kitą staigmeną, - atsakė Aila vyniodama mamutojišką drabu- 
Žį, - tačiau tau tikriausiai pasakysiu. Manyje prasidėjo gyvybė. Aš nešioju 
Jondalaro kūdikį. 


— Aila! Neabejoji tuo? - šypsodamasi pasitikslino Martona. 

„Pasakyti, kad nešioju Jondalaro kūdikį, yra keistas būdas perduoti, 
kad Motina ją palaimino, net jei tikėtina, jog vaikas - Jondalaro dva- 
sios“, - pagalvojo vyresnioji moteris. 

— Esu tokia tikra, kokiai tik galima būti. Jau praleidau du mėnulio 
laikus, rytais truputį pykina, jaučiu savyje tam tikrus pokyčius, kurie pa- 
prastai reiškia nėštumą, - tarė Aila. 

— Kaip nuostabu! - Jondalaro motina apsidžiaugusi ištiesė rankas ir 
apkabino Ailą. - Jei jau esi palaiminta, tai atneš sėkmę jūsų sąjungai, bent 
jau taip žmonės tvirtina. 

Sėdėdama prie žemo stalo jaunoji moteris atrišo į odą suvyniotą pa- 
ketėlį ir pabandė išpurtyti susiraukšlėjusią tuniką ir kelnes, kuriuos per 
pusę žemyno gabenosi visus praėjusius metus. Martonai pakako tik akį 
užmesti, net ir į susilamdžiusį drabužį, kad suvoktų, koks jis nuostabus. Jį 
vilkėdama Aila jungtuvių apeigose neabejotinai būtų pastebėta. 

Pirmiausia, kirpimas buvo visiškai nematytas. Zelandoniečių ir vyrai, ir 
moterys, su tam tikrais skirtumais priklausomai nuo lyties, paprastai dėvi 
gana laisvas, per galvą velkamas tunikas, sujuosiamas ties šlaunimis, su įvai- 
riais kaulų, kriauklių, plunksnų ar kailių pagražinimais, odos ar virvelių 
kutais. Moterų drabužiai, ypač vilkimi ypatingomis progomis, dažnai bū- 
davo su ilgais kutais, kurie siūravo einant. Jaunos moterys greitai išmokda- 
vo, kaip pasidaryti kabančias puošmenas, pabrėžiančias jų judesius. 

Nuoga moteris zelandoniečiams buvo įprastas reginys, o kutai buvo 


laikomi labai provokuojamais. Žinoma, moterys dažniausiai būdavo 

apsirengusios, tačiau kuo ramiausiai apsinuogindavo besiprausdamos, 
persirengdamos ar šiaip prireikus. Artimai susijusioje bendruomenėje, 
kur santykinai mažai privatumo, į tai visiškai nebuvo kreipiamas dėmesys. 
Kita vertus, kutai, ypač raudoni, moteriai suteikdavo viliojamo žavesio ir 
dėl ypatingų asociacijų privesdavo vyrus iki kraštutinio jausmingumo, o 
retais atvejais — net iki smurto. 

Moterys, atlikdavusios Doni moters vaidmenį - pasiaukojusios mo- 
kyti jaunus vyrus Didžiosios Motinos Žemės malonumų dovanos, — 
puošėsi ilgais raudonais kutais, kyburiuojančiais aplink šlaunis; šie kutai 
žymėjo svarbų ritualinį statusą. Karštomis vasaros dienomis jos be tų ku- 
telių retai vilkėjo ką daugiau. 

Doni moteris papročiai ir įsigalėjusi tvarka saugojo nuo nederamų 
puolimų. Be to, pasipuošusios raudonais kutais moterys buvo linkusios 
laikytis tam tikrose teritorijose. Moteriai šitaip apsirengti bet kuriuo kitu 
metu buvo pavojinga. Kas pasakys, kam ji gali paskatinti vyrą? Todėl 
moterys dažnai puošėsi kitų spalvų tokiomis puošmenomis, ir bet kokie 
kutai, ne tik raudoni, turėjo erotinių užuominų. Netgi žodelis „kutai“ įgi- 
jo dvigubą prasmę ir subtiliose užuominose ar šiurkščiuose juokeliuose 
dažnai reiškė gaktos plaukelius. Kai vyrą taip užvaldydavo moteris, kad 
jis negalėdavo nuo jos atsitraukti arba liautis į ją žiūrėjęs, buvo sakoma, 
kad jis „įsipainiojo į kutus“. 

Zelandonijos moterys prisiūdavo prie drabužių arba nešiojo ir kito- 
kias puošmenas, tačiau labiausiai mėgo dabintis kutais, kurie geidulin- 
gai judėjo joms einant, nesvarbu, ar puošdavo žieminę tuniką, ar nuogą 
kūną. Nors moterys vengė ryškiai raudonų kutų, dauguma jų rinkdavosi 
įvairius raudonos spalvos atspalvius. 

Ailos mamutojiško apdaro nepuošė kuteliai, tačiau buvo akivaizdu, 
kad jį siuvant įdėta daug pastangų. Aukščiausios kokybės oda buvo so- 
draus, aukso geltonumo atspalvio, beveik tokio pat kaip Ailos plaukai. 
„Tikriausiai išdirbtas elnio ar kito panašaus gyvūno kailis, gal saigos?“ — 
svarstė Martona, nors jis nebuvo įprastos, gerai nugremžtai elnenai bū- 
dingos aksominės faktūros. Itin minkšta oda buvo tarsi nugludinta, bliz- 
gėjo ir tikriausiai nepraleido vandens. 

"Tačiau medžiagos kokybė buvo viena; apdaras toks ypatingas buvo dėl 


gausus, dailaus papuošimo. Ilga odos tunika ir apatinė kelnių dalis buvo 

išsiuvinėtos įmantriu geometriniu raštu daugiausiai iš mamutų kaulų ka- 
roliukų, kai kurie plotai visiškai jais užpildyti. Raštas susidarė iš žemyn 
nukreiptų trikampių, kurie horizontaliai jungėsi į zigzagą, o vertikaliai — 
į rombus bei ševronus ir plėtojosi į sudėtingas geometrines figūras, tokias 
kaip kampuotos spiralės ir koncentriniai lygiagretainiai. 

Mamutų kaulų karoliukų raštą išryškino ir pabrėžė daugybė nedide- 
lių gintaro karoliukų, ir tamsesnių, ir šviesesnių nei oda, tačiau to paties 
tono, taip pat raudoni, rudi bei juodi siuvinėti ploteliai. Tunika nugaro- 
je baigėsi smailėjančiu trikampiu, o priekyje buvo atvira, tačiau žemiau 
šlaunų smailėjo taip, kad sujuosus susidarydavo kitas žemyn smailėjantis 
trikampis. Ties liemeniu ji buvo sujuosiama panašiu geometriniu raštu 
pintu diržu iš raudonų mamutų plaukų su kaulo spalvos mufonų vilnos, 
rudos avijaučių pavilnės ir tamsiai juodraudonių gauruotųjų raganosių 
plaukų intarpais. 

Apdaras buvo stulbinantis, didingas meno kūrinys. Viskas iki smul- 
kmenų buvo atlikta nepriekaištingai. Buvo akivaizdu, jog šiam drabužiui 
kurti kažkas skyrė puikiausias medžiagas ir pasitelkė labiausiai patyrusius 
meistrus, tad pastangos nenuėjo veltui. Pavyzdžiui, siuvinėjimas karoliu- 
kais. Jų buvo labai daug: prie drabužio buvo prisiūta daugiau nei tūkstan- 
tis mamutų ilčių karoliukų. Kiekvieną mažutį karoliuką reikėjo išpjauti, 
pragręžti ir nušlifuoti rankomis. 

Martona niekada nebuvo mačiusi nieko panašaus, tačiau tučtuojau 
suprato: kad ir kas būtų nusprendęs drabužį siūdinti, buvo didžiai ger- 
biamas ir užėmė bendruomenėje labai aukštą padėtį. Akivaizdu, kad ne- 
įmanoma apskaičiuoti laiko ir darbo, kurie buvo skirti apdarui gaminti, 
ir vis dėlto apdaras buvo padovanotas beišeinančiai Ailai. Sunaudoti iš- 
tekliai ir įdėtas darbas bendruomenei neatnešė praktinės naudos. Aila 
sakė, kad buvo įvaikinta. Kad ir kas ją įvaikino, akivaizdžiai turėjo di- 
džiulę galią ir prestižą — ir, tiesą sakant, turto. Niekas nesuprato to ge- 
riau už Martoną. 

„Nieko keista, kad ji nori vilkėti savo mamutojišką apdarą, - svarstė 
Martona, - ir turėtų tai daryti. Tai nepakenks ir Jondalaro prestižui. Ši 
jauna moteris tikrai kupina staigmenų. Nėra abejonių, apie ją šių metų 

— Apdaras stulbinantis, Aila, tikrai labai gražus, - tarė Martona. — 
Kas tau jį pasiuvo? 

— Nezė, bet ji turėjo daug talkininkų, - Ailą pamalonino vyresnės mo- 
ters reakcija. 

— Taip, neabejoju, - tarstelėjo Martona. - Jau anksčiau ją minėjai, 
tačiau tiksliai nepamenu, kas ji tokia. 

— Nezė yra Taluto, Liūto stovyklos vado, pora. Toji, kuri ketino mane 
įdukrinti, tačiau ją aplenkė Mamuta. Manau, Mamuta paprašė Nezės pa- 
siūti šitą drabužį. 

— Mamuta - tai tas, kuris tarnauja Motinai? 

— Man regis, jis yra pirmasis, kaip jūsų Zelandonė. Bent jau tikrai se- 
niausias. Manau, jis vyriausias gyvas mamutojas. Kai išėjau, mano draugė 
Digija laukėsi, o jos brolio moteris jau beveik ruošėsi gimdyti. Abu vaikai 
būtų penktoji jo karta. 

Martona išmanančiai linktelėjo; ji suprato: kad ir kas būtų įdukrinęs 
Ailą, turėjo didžiulę įtaką; turbūt pati Aila nesuvokė, kad Mamuta buvo 
gerbiamiausias ir galingiausias iš visų savo žmonių. „Tai daug ką paaiški- 
na“, - pagalvojo ji. 

— Sakei, kad yra tam tikrų drabužio dėvėjimo papročių? 

— Mamutojai mano, kad nepritinka vilkėti jungtuvių apdaro iki cere- 
monijos. Galima rodyti šeimai bei artimiems draugams, tačiau nereikėtų 
jo vilkėti viešai, - paaiškino Aila. - Ar norėtum pamatyti, kaip atrodo 
tunika? 

Jondalaras suniurnėjo per miegus ir persivertė. Martona dirstelėjo į 
miego kailius ir prašneko dar cyliau. 

— Kol Jondalaras miega. Mes vengiame, kad vyras pamatytų savo po- 
ros jungtuvių drabužius prieš ceremoniją. 

Aila nusivilko vasarinę tuniką ir apsirengė sunkią, puošniai dekoruo- 
tą. 

— Nezė sakė, kad ją turėčiau vilkėti susiaustą, štai šitaip, jei tiesiog 
noriu kam pasirodyti, - sušnibždėjo Aila, juosdamasi diržu. - Bet per 
ceremoniją ji turi būti atvira, štai šitaip, — ji pasitvarkė apdarą ir perjuosė 
diržą kitaip. - Nezė sakė: „Jungtuvių metu, kai atneša savo židinį, kad 


sudarytų sąjungą su vyru, moteris išdidžiai rodo savo krūtis“ Neketinau 

vilkėti jos atvirai prieš ceremoniją, tačiau tu esi Jondalaro motina, todėl 
manau, bus teisinga, jei pamatysi. 

Martona linktelėjo. 

— Labai džiaugiuosi, kad man parodei. Mums įprasta jungtuvių apda- 
rą prieš apeigas rodyti tik moterims, artimiems draugams ir šeimai. Ne- 
manau, kad dar kas nors turėtų tave tokią pamatyti. Manau, geriau... — 
Martona nutilo ir nusišypsojo. - Įdomu būtų visus nustebinti. Jei nori, 
galim pakabinti mano kambaryje, kad raukšlės išsilygintų. Nepamaišytų 
ir truputį pagarinti. 

— Ačiū. Svarsčiau, kur galėčiau ją pasikabinti. Ar gali ir šita graži tu- 
nika, kurią man padovanojai, taip pat likti tavo kambaryje? - Aila nutilo 
dar šį tą prisiminusi. - Turiu dar vieną tuniką, kurią norėčiau kur nors 
padėti. Pati pasiuvau. Ar pasaugotum? 

— Taip, žinoma. Tačiau kuriam laikui apdarus dėk į šalį. Susitvarky- 
sim, kai Vilomaras pabus. Ar norėtum dar ką nors man duoti priglaus- 
ti? — paklausė Martona. 

— Turiu vėrinių ir kitų daiktų, tačiau jie gali likti kelioninėse kuprinė- 
se, nes imsiu juos į vasaros susirinkimą, - tarė Aila. 

— Ar daug jų turi? — neištvėrė nepaklaususi Martona. 

— Tik du vėrinius, įskaitant ir tą, kurį tu padovanojai, apyrankę, dvi 
spiralines kriaukles ausims, kurias man padovanojo šokanti moteris, ir 
du vienodus gintaro gabalėlius, kuriuos išeinant padovanojo Tulija. Ji 
yra Liūto stovyklos vadė, Taluto sesuo, Digijos motina. Tulija manė, kad 
turėčiau įsiverti gintarus į ausis per jungtuves, nes jie tinka prie tunikos. 
Norėčiau, tačiau mano ausys nepradurtos, - tarė Aila. 

— Manau, Zelandonė su malonumu pradurs tau ausis, jei norėsi, - tarė 
Martona. 

— Tikriausiai norėsiu. Nereikia jokių kitų skylučių, bent jau dabar, tik 
būtų gražu man jungiantis su Jondalaru pasipuošti prie Nezės apdaro tin- 
kančiais gintarais. 

- Šitoji Nezė tikriausiai labai tave mylėjo, jei šitiek dėl tavęs padarė, - 
tarstelėjo Martona. 

- Ir aš tikrai ją mylėjau, - atsakė Aila. - Jei ne Nezė, nemanau, kad bū- 


Čiau vijusis Jondalarą, kai jis išėjo. Buvo tikimasi, kad kitą dieną susijungsiu 

su Raneku. Jis buvo jos brolio židinio sūnus, Nezė jam buvo kaip motina. 
Tačiau ji suprato, kad Jondalaras mane myli, ir liepė, jei tikrai jį myliu, 
vytis ir tai jam pasakyti. Ji neklydo. Buvo sunku pasakyti Ranekui, kad 
išeinu. Jis tikrai man labai patiko, tačiau mylėjau Jondalarą. 

— Tikrai turėjai mylėti, kitaip nebūtum palikusi žmonių, kurie tave 
šitaip gerbė, - pasakė Martona. 

Aila pastebėjo, kad Jondalaras vėl muistosi, ir atsistojo. Martona 
gurkšnodama arbatą stebėjo, kaip jaunoji moteris sulanksto mamutojiš- 
ką apdarą, paskui austą tuniką ir deda juos į kelioninį krepšį. Grįžusi ji 
mostelėjo link ant stalo gulinčio siuvimo rinkinio. 

— Čia mano siūlų traukiklis, - paaiškino Aila. — Gal, kai užplikysiu 
Jondalarui rytinės arbatos, išeisime į saulę, ir tau jį parodysiu. 

— Taip, norėčiau pamatyti. 

Aila nuėjo prie virimo židinio, pridėjo į laužą malkų, paskui sudėjo 
kaitinti virimo akmenis ir į delną atseikėjo džiovintų žolelių Jondalaro 
arbatai. Martona pamanė, kad pirmas įspūdis apie Ailą buvo teisingas. 
Ji patraukli, tačiau yra kur kas daugiau. Ji nuoširdžiai rūpinosi Jondalaro 
gerove. Ji bus gera pora. 

Aila, savo ruožtu, galvojo apie Martoną. Žavėjosi jos ramiu pasitikė- 
jimu savimi, orumu ir tikru grakštumu. Ji juto, kad Jondalaro motina yra 
didžiai supratinga, ir neabejojo, kad, kaip vadė, turėtų būti labai stipri. 
Kitaip negalėtų išlikti. Nieko keista, kad mirus Jokonanui žmonės neno- 
rėjo, jog Martona pasitrauktų, svarstė jaunoji moteris. Joharanui tikriau- 
siai buvo sunku imtis pareigų po Martonos, tačiau dabar, bent jau Ailai, 
atrodė, kad jis jaučiasi užtikrintai. 

Aila tyliai padėjo karštos arbatos puodelį greta Jondalaro galvodama, 
kad reikėtų surasti kokią šakelę, kuriomis jam taip patinka valytis dantis 
kramtant jų galus. Jam patiko gaulterijų skonis. Kai tik turės progą, paieš- 
kos tų augalų, primenančių gluosnius. 

Martona baigė gerti arbatą, Aila paėmė siuvimo rinkinį, ir abi mote- 
rys tyliai išėjo iš namelio. Vilkas nusekė įkandin. 

Joms atėjus į priekinę akmeninę terasą, vis dar buvo anksti. Saulė ką 
tik atmerkė savo blizgančią akį ir dirstelėjo pro kalvų rytuose kraštą. Ryš- 
kioje jos šviesoje uolos akmenys šiltai rausvai sušvito, tačiau oras vis dar 


buvo gaivinamai vėsus. Ir žmonių aplinkui dar nedaug krutėjo. 

Martona nusivedė Ailą link pakraščio, prie tamsaus signalinio laužo 
rato. Jos susėdo ant aplinkui sustatytų didelių akmenų atsukusios nugaras 
akinamam švytėjimui, kuris ropštėsi per raudonai auksinę miglą į skaidrų 
mėlyną skliautą. Vilkas nuturseno link Miško upės slėnio. 

Aila atrišo nedidelio odinio krepšelio, susiūto palei šonus ir sutraukto 
viršuje, juostelę. Trūkstami mamuto kaulo karoliukai, kadaise sudarę ge- 
ometrinį raštą, ir apspurusios siuvinėjimo sruogos išdavė, kad nudėvėtas 
krepšelis buvo dažnai naudojamas. Aila į skreitą išpylė siuvimo rinkinio 
daiktelius. Čia buvo įvairiausio storio virvelių ir sruogų iš augalų pluošto, 
sausgyslių ir gyvūnų plaukų, įskaitant mamutų, muflonų, avijaučių ir ra- 
ganosių vilną, susuktų ant nedidelių pirštakaulių; kelios sausgysle suriš- 
tos mažos aštrios titnago geležtės odai pjauti, taip pat ryšulėlis kaulo bei 
titnago ylų skylutėms pradurti. Nedidelis diržios mamuto odos ketvirtai- 
nis tarnavo kaip antpirštis. Dar buvo trys nedideli vamzdeliai, padaryti iš 
tuščiavidurių paukščių kauliukų. 

Aila paėmė vieną vamzdelį ir ištraukusi iš galo mažučiuką odos gu- 
mulėlį atsargiai apvertė. Ant delno iškrito nedidelis smailėjantis mamuto 
kaulo kotelis, panašus į ylą, bet su nedidele skylute kitame gale. Ji atsar- 
giai padavė jį Martonai. 

— Ar įžiūri skylutę? - pasiteiravo Aila. 

Martona atitraukė kotelį toliau nuo akių. 

— Ne itin gerai, - prisipažino ji, tada pirštais apčiuopė nedidelį daik- 
telį — pirmiausia aštrų galiuką, paskui palei kotą čiuopė iki priešingo 
galo. —- Ach! Štai kur ji! Galiu apčiuopti. Skylutė labai maža, ne ką dides- 
nė nei karoliuko. | 

— Mamutojai tikrai pragręžinėja karoliukus, tačiau Liūto stovykloje 
nebuvo patyrusio karoliukų dirbėjo. Jondalaras padarė jiems įrankį sky- 
lutei pragręžti. Man regis, tai buvo sunkiausia dalis gaminant siūlo trau- 
kiklį. Neatsinešiau nieko, ką reikėtų susiūti, tačiau parodysiu tau, kaip 
jis veikia, - aiškino Atila, atsiimdama traukiklį. Ji išsirinko pirštakaulį su 
sausgyslėmis, atvyniojo jos atkarpą, sudrėkino galiuką seilėmis, nė nežiū- 
rėdama prakišo jį per skylę ir pertraukė. Tada padavė kotelį Martonai. 

Morteris žiūrėjo į kaulinę adatą, bet geriau matė rankomis nei senstan- 


čiomis akimis, kurios vis dar gana gerai skyrė toli esančius daiktus, tačiau 

gerai nebeįžvelgė esančių arti. Staiga moters rūpesčio raukšles, susimetu- 
sias kaktoje, pakeitė švytinti supratimo šypsena. 

— Žinoma! - apsidžiaugė ji. - Tikiu, kad naudodamasi šituo daiktu 
vėl galėsiu siūti! 

— Kartais pirmiausia yla reikia pradurti skylę. Kad ir kokį smailą kote- 
lį pasidarai, mamuto kaulo galiukas lengvai nepraduria storos ar diržios 
odos, - paaiškino Aila. - Bet vis tiek geriau nei bandyti siūlą prakišti be 
jo. Skyles galėjau badyti, tačiau niekaip negalėjau išmokti prakišti sruo- 
gos pro skylę ylos galu, kad ir kokios kantrios Nezė su Digija buvo. 

Martona pritariamai nusišypsojo, paskui sutrikusi pakėlė akis. 

— Dauguma mergaičių mokydamosi turi tokių sunkumų; nejaugi vai- 
kystėje nesimokei siūti? 

— Genties žmonės nesiuva, bent jau ne taip kaip mes. Jie dėvi suriša- 
mus apsiautalus. Detalės surišamos, panašiai kaip beržo tošies indų, o sky- 
lės, pro kurias kišamos surišimo juostelės, tikrai gana didelės, nepanašios į 
dailias mažas skylutes, kurias padaryti paprašė Nezė, - paaiškino Aila. 

— Vis pamirštu, kad tavo vaikystė buvo... neįprasta, - atsakė Marto- 
na. - Jei neišmokai siūti vaikystėje, suprantu, jog galėjo būti sudėtinga. 
Užtat išradimas labai sumanus, - Martona pakėlė galvą. - Man regis, 
ateina Proleva. Jei neprieštarauji, norėčiau jai parodyti. 

— Visai neprieštarauju, - atsakė Aila. Dirstelėjusi į saulėtą terasą prie- 
šais iškyšą ji pamatė ateinant Joharano moterį ir Rašemaro moterį Salovą. 
Paskui pastebėjo, kad atsikėlė ir vaikšto jau kur kas daugiau žmonių. 

Moterys pasisveikino, tada Martona pasakė: 

— Pažiūrėk, Proleva. Ir tu, Salova. Aila vadina šitą daiktelį siūlo trau- 
kikliu. Ji ką tik man parodė. Labai sumanu. Manau, kad vėl galėsiu siūti, 
nors ir nematau labai aiškiai. Siūsiu apčiuopomis. 

Abi moterys, per gyvenimą pasiuvusios tikrai nemažai apdarų, greitai 
suvokė naujo įtaiso panaudojimo būdą ir netrukus susijaudinusios apta- 
rinėjo jo privalumus. 

— Regis, išmokti juo naudotis nebus sunku, - pastebėjo Salova. - Bet 
gaminti šiuos siūlų traukiklius tikriausiai nelengva. 

- Šitą padaryti padėjo Jondalaras. Jis padarė smulkų grąžtą mažai sky- 
lutei pragręžti, - paaiškino Aila. 

— Taip, reikia patyrusio įrankių dirbėjo. Prisimenu, prieš išeidamas jis pa- 
gamino titnago ylų ir kelis grąžtus karoliukams, - pasakė Proleva. - Manau, 
Salova teisi. Pagaminti tokį siūlo traukiklį sunku, tačiau neabejoju, kad verta 
pastangų. Norėčiau jį išbandyti. 

— Su džiaugsmu leisiu tau jį išmėginti, Proleva. Turiu dar du, skirtingų 
dydžių, - pasakė Aila. - Dydį pasirenku priklausomai nuo to, ką noriu siūti. 

— Dėkoju, tačiau nemanau, kad šiandien turėsiu tam laiko. Reikia ruoštis 
medžioklei. Joharanas galvoja, kad į šį vasaros susirinkimą suplauks itin daug 
žmonių, — pasakė Proleva ir nusišypsojo. - Dėl tavęs. Žinia, kad sugrįžo Jon- 
dalaras ir parsivedė moterį, jau pasklido palei Upę ir dar toliau. Joharanas 
nori užsitikrinti, kad rengdami vasaros susirinkimo puotą nepritrūktume 
maisto gausiems svečiams 

— Visi baisiausiai norės su tavimi susipažinti ir išsiaiškinti, ar visi pasakoji- 
mai yra tiesa, - šypsodamasi pridūrė Salova. Ji pati panašiai jautėsi. 

— Kol ten nueisime, tiesos liks mažai, - pastebėjo Proleva. - Istorijos vi- 
sada pagražinamos. 

- Tačiau dauguma žmonių tai žino ir puse pasakojimų netiki nuo pat pra- 
džių. Manau, kad Jondalaras su Aila šiais metais nustebins ne vieną, — tarė 
Martona. 

Proleva pastebėjo retą išraišką buvusios devintojo Zelandonijos urvo va- 
dės veide: šelmišką, savimi patenkintą šypseną. Jai pasidarė įdomu, kas tokio 
atskleista Martonai, ko nežino niekas kitas. 

— Ar eisi šiandien su mumis prie Dviejų upių uolos, Martona? - pasitei- 
ravo Proleva. 

— Taip. Manau, eisiu. Norėčiau pamatyti pasirodymą su iečių mėtykle, 
apie kurią kalbėjo Jondalaras. Jei tas prietaisas toks pat išmoningas kaip šitas 
siūlų traukiklis, - tarė Martona, - kaip ir kitos jų staigmenos, - pridūrė prisi- 


minusi laužo kūrimą naudojant akmenis. - Turėtų būti įdomu. 


Joharanas vedė aplink stačias uolas keliu arčiau upės, tad visiems teko 


eiti vorele. Martona ėjo jam iš paskos ir žiūrėdama į vyriausiojo sūnaus 

nugarą tikrai jautėsi patenkinta: pirmą kartą po daugelio metų už jos ėjo 
kitas jos sūnus Jondalaras. Aila sekė paskui Jondalarą, jai ant kulnų lipo 
Vilkas. Toliau rikiavosi kiti devintojo urvo žmonės, tačiau už vilko jie 
paliko kelių žingsnių tarpą. Praeinant keturioliktąjį urvą prie voros prisi- 
jungė dar daugiau žmonių. 

Tarp keturioliktojo urvo pastogės ir vienuoliktojo urvo kitoje pusė- 
je Upė platėjo, vanduo putodamas vertėsi aplink iš vandens kyšančius 
akmenis. Čia upė buvo lengvai pereinama, pakankamai sekli perbristi, 
ir dauguma žmonių naudojosi šia brasta, kad persikeltų į kitą pusę. Aila 
girdėjo, kad žmonės vadina šią vietą Perkėla. 

Vienas kitas atsisėdo nusiauti. Kiti ėjo basi kaip Aila arba akivaizdžiai 
nesirūpino, kad jų apavas sušlaps. Keturioliktojo urvo žmonės lūkuriavo. 
Joharaną su devintuoju urvu jie užleido pirmus - taip buvo parodytas 
mandagumas, nes būtent Joharanas pasiūlė surengti paskutinę medžio- 
klę prieš vasaros susirinkimą ir buvo formalus jos vadas. 

Žengęs į šaltą vandenį Jondalaras prisiminė dar šį tą, ką norėjo papa- 
sakoti broliui. 

— Joharanai, luktelk truputį, - šūktelėjo jis. 

Vyras sustojo, stabtelėjo ir greta ėjusi Martona. 

— Su Liūto stovykla einant į mamutojų vasaros susirinkimą, teko kirsti 
tikrai gilią upę. Susirinkimo šeimininkai, Vilko stovykla, supylė į vandenį 
akmenų ir žvirgždo krūvas, kad padarytų brastą ir žmonės galėtų per- 
sikelti per upę nesušlapę. Žinau, kad ir mes kartais taip darom. Jų upės 
tikrai gilios, tarp akmenų gali žvejoti. Pamaniau, kad gudriai sumanyta. 
Stengiausi to nepamiršti, kad papasakočiau grįžęs. 

- Šita upė srauni. Ar akmenų neišplaus? — pasiteiravo Joharanas. 

— Jų upės irgi sraunios ir pakankamai gilios lašišoms, eršketams ir ki- 
toms žuvims veistis. Vanduo srūva pro akmenų tarpus. Sakė, kad per po- 
tvynį akmenis išplauna, todėl kasmet statoma nauja brasta. Nuo akmenų 
krūvų upės viduryje gera žvejoti, - paaiškino Jondalaras. Kiti žmonės 
sustoję taip pat klausėsi. 

— Tikriausiai tai verta apsvarstyti, - įsiterpė Martona. 


— O kaip plaustai? Ar brasta netrukdys? - paklausė vyras. 

— Dažniausiai plaustams šioje vietoje nepakankamai silu. Vis tiek 
žmonėms per Perkėlą tenka pernešti ir pačius plaustus, ir ant jų sukrautą 
mantą, — atsakė Joharanas. 

Laukdama, kol baigsis pokalbis, Aila stebėjo upę. Vanduo buvo gana 
skaidrus, matėsi akmenys ant dugno ir plaukiojančios žuvys. Paskui mo- 
teris pastebėjo, kad iš Upės vidurio atsiveria nepaprastas apylinkių vaiz- 
das. Priekyje, pietuose, kairiajame krante, buvo matyti uola su pastogė- 
mis - tikriausiai jų kelionės tikslas, o kiek tolėliau į Upę įtekėjo mažėlesnė 
upelė. Už intako prasidėjo eilė stačių uolų, iškilusių lygiagrečiai Upei. 
Aila apsisuko ir pažvelgė į kitą pusę. Aukštupyje, šiaurėje, buvo macyti 
aukštesnės uolos ir didelė akmeninė devintojo urvo pastogė dešiniajame 
krante, už staigaus linkio. 

Joharanas vėl pradėjo eiti, vedė ilgą vorą žmonių link trečiojo Zelan- 
donijos urvo namų. Aila pastebėjo, kad priekyje jų laukia ir moja keletas 
žmonių. Tarp jų ji atpažino Karėją ir vienuoliktojo urvo zelandonį. Jiems 
prisijungus vora dar pailgėjo. Jai artinantis prie aukštos uolos priekyje, 
Aila geriau įsižiūrėjo į didžiulę akmens sieną — vieną iš daugybės vaizdin- 
gų kalkakmenio uolų Upės slėnyje. 

Ją išskaptavo tos pačios gamtos jėgos, kurios sukūrė visas šio regio- 
no dviejų, o vietomis ir trijų aukštų akmenų pastoges. Priekyje, maždaug 
masyvios uolos viduryje, priešais pridengtą angą buvo kone šimto metrų 
ilgio atbraila. Tai buvo pagrindinė gyvenamoji trečiojo urvo zona, tenai 
buvo suręsta dauguma namelių. Terasa atstojo lubas pastogei apačioje, 
kurią, savo ruožtu, pridengė viršuje išsikišusi uola. 

Jondalaras pastebėjo, kad Aila sustojo apžiūrėti didžiulės kalkakme- 
nio uolos, ir jos palaukė. Takas nebuvo siauras, jie galėjo eiti vienas greta 
kito. 

— Vieta, kur Žolių upė susilieja su Upe, vadinasi Dvi Upės, - pasakė 
jis. - Ta uola yra Dviejų Upių uola, nes iškilusi virš santakos. 

— Maniau, tai trečiasis urvas, - pastebėjo Aila. 

— Ji žinoma kaip trečiojo Zelandonijos urvo namai, tačiau vadinasi 
Dviejų Upių uola, lygiai taip, kaip keturioliktojo Zelandonijos urvo na- 
mai vadinami Mažuoju slėniu, o vienuoliktojo urvo namai - Paupiu, — 


paaiškino Jondalaras. 

— Kaip vadinamas devintasis urvas? - paklausė Aila. 

— Devintuoju urvu, - atsakė Jondalaras. Aila suraukė antakius. 

— Kodėl jis neturi antro pavadinimo, kaip kiti? - paklausė ji. 

- Tiksliai nežinau, - atsakė Jondalaras. - Tiesiog visada buvo devin- 
tasis urvas. Spėju, galėjo būti pavadintas ir Dviejų Upių uola, nes neto- 
liese susilieja Miško upė ir Upė, tačiau šitaip jau vadinosi trečiasis urvas. 
Arba galėjo būti Didžioji uola, tačiau šitaip vadinasi kita vieta. 

— Yra ir kitų pavadinimų. Pavyzdžiui, Krintantis akmuo. Juk nė vie- 
noje kitoje vietoje nėra tokio neįprasto riedulio, tiesa? - mėgino suprasti 
Aila. Lengviau įsimintum, jei vieta būtų pavadinama dėsningai, tačiau 
visada, regis, pasitaikydavo išminčių. 

— Ne, niekur tokio nemačiau, - pripažino Jondalaras. 

— Devintasis urvas yra tiesiog devintasis urvas ir neturi jokio kito pa- 
vadinimo, - pakartojo Aila. - Smalsu, kodėl taip yra. 

— Gal dėl to, kad mūsų pastogė neprilygstama dėl daugybės priežas- 
čių. Niekas niekada nėra girdėjęs apie tokią didelę arba šitiek žmonių tal- 
pinančią vientisą uolos pastogę. Ji tikrai iškilusi virš dviejų upių santakos, 
kaip ir kai kurios kitos, tačiau Miško upės slėnyje auga daugiau medžių 
nei kitur. Vienuoliktasis urvas visada prašo leisti nusikirsti medžių savo 
plaustams. Be to, kaip pati minėjai, yra krintantis akmuo, - atsakė Jon- 
dalaras. - Visi žino devintąjį urvą, net žmonės iš toli, tačiau joks vienas 
pavadinimas jo viso neapibūdintų. Spėju, jis žinomas dėl žmonių, kurie 
gyvena čia, devintajame urve. 

Aila linktelėjo, tačiau raukšlės jos kaktoje neišsilygino. 

— Na, pavadinimas dėl žmonių tikrai tampa išskirtinis. 

Artinantis prie trečiojo urvo namų, plote tarp uolos papėdės ir Upės, 
Aila matė sumišai stovinčias palapines, pašiūres, sustatytus rėmus bei 
karkasus. Tarp statinių tarsi atsitiktinai buvo išsibarsčiusios laužavietės — 
juodavo ankstesnių laužų ratai, o keletas liepsnojo. Tai buvo pagrindinė 
trečiojo urvo lauko darbų zona, kuri apėmė ir nedidelę prieplauką ant 
Upės kranto, kur glaudėsi plaustai. 

Trečiajam urvui priklausė ne tik uola, bet ir plotas po akmeninėmis 
terasomis iki pat upių ir dar kelios teritorijos už jų. Bet tai nebuvo urvo 


nuosavybė. Žmonės, ypač iš gretimų urvų, galėjo eiti į kito urvo teritoriją 

ir naudotis gamtos ištekliais. Vis dėlto buvo mandagu būti pakviestiems 
arba paprašyti leidimo. Tokie nebylūs apribojimai buvo suprantami suau- 
gusiesiems, o vaikai eidavo kur panorėję. 

Teritorijoje palei Upę nuo Miško upės už devintojo urvo šiaurėje iki 
Žolių upės prie Dviejų Upių uolos pietuose gyvenantys zelandoniečiai 
buvo glaudžiai susiję. Iš principo tai buvo ilgas kaimas, nors jie tikrai ne- 
vartojo tokios sąvokos ir niekaip neįvardijo bendros teritorijos. Vis dėl- 
to, kai kelionėje Jondalaras devintąjį Zelandonijos urvą įvardydavo kaip 
savo namus, jis visada pagalvodavo ne tik apie tos konkrečios akmeninės 
pastogės gyventojus, bet ir apie visą kaimyninę bendruomenę. 

Svečiai pradėjo kilti taku link gyvenamosios Dviejų Upių uolos zonos, 
tačiau pusiaukelėje sustojo palaukti dar vieno žmogaus. Ten stovėdama 
Aila apsidairė ir nejučia ištiesė ranką link gretimos sienos, kad išlaikytų 
pusiausvyrą. Uola viršuje buvo išsikišusi taip toli, kad, akiai sekant masy- 
viomis jos sienomis, ji tarsi lenkėsi kartu su žiūrinčiuoju. 

- Čia Kimeranas, - nusišypsojo Jondalaras, kai žmogus pasisveikino 
su Joharanu. Aila pažvelgė į šviesiaplaukį, aukštesnį už Joharaną nepažįs- 
tamąjį. Ją apstulbino subtili dviejų vyrų, kurie akivaizdžiai gerbė vienas 
kitą kaip lygūs, kūno kalba. 

Atvykėlis baugščiai nužvelgė vilką, tačiau nieko nepasakė. Galiausiai 
pasiekus pagrindinę pastogę, Aila vėl sustojo kaip įbesta, šįkart - išvydusi 
neregėtai įspūdingą vaizdą, nuo kurio net kvapą užgniaužė. Akmeninė 
priekinė trečiojo urvo pastogės terasa buvo puiki apžvalgos aikštelė. Kiek 
aukštėliau palei Žolių upę buvo galima įžiūrėti dar vieną nedidelį upeliu- 
ką, jos intaką. 

— Aila, - išgirdusi savo vardą moteris atsigręžė ir pamatė Joharaną su 
ką tik prie jų prisijungusiu vyru. - Noriu jus supažindinti. 

Vyras žengė pirmyn ištiesęs abi rankas, tačiau akimis budriai delbė 
greta moters stovintį vilką, kuris dėmesingai ir smalsiai stebėjo žmogų. 
Toks pat aukštas ir tokiais pat šviesiais plaukais vyras buvo labai panašus 
į Jondalarą. Aila nuleidusi ranką davė Vilkui ženklą likti, o pati žengė į 
priekį pasisveikinti. 

— Kimeranai, tai Aila iš mamutojų, - pradėjo Joharanas. Devinto- 


jo urvo vadui vardijant Ailos vardus ir ryšius Kimeranas suėmė abi jos 

plaštakas. Joharanas pastebėjo neramų vyro žvilgsnį ir puikiai suprato, 
kaip jis jaučiasi. — Aila, tai Kimeranas, antrojo Zelandonijos urvo, Seno- 
lių židinio vadas, antrojo Zelandonijos urvo zelandonės brolis, septinto- 
jo Zelandonijos urvo įkūrėjų palikuonis. 

- Doni, Didžiosios Motinos Žemės, vardu, būk pasveikinta zelando- 
niečių žemėje, Aila iš mamutojų, - pasakė Kimeranas. 

— Mutos, visų Motinos, taip pat vadinamos Doni ir daugybe kitų var- 
dų, vardu, sveikinu tave, Kimeranai, antrojo Zelandonijos urvo, Senolių 
židinio vade, - Aila šypsodamasi pakartojo visus jo vardus. Kimeranas 
pastebėjo jos svetimšališką tartį, o paskui - mielą šypseną. 

„Ji tikra gražuolė, - pagalvojo jis, - tačiau ar galima buvo ko kito ti- 
kėtis iš Jondalaro?“ 

— Kimeranai! - įsiterpė Jondalaras, kai Aila buvo oficialiai supažin- 
dinta su antrojo urvo vadu. - Kaip gera tave matyti! 

— Ir tave, Jondalarai, - vyrai paspaudė vienas kitam rankas, o paskui 
negrabiai, bet jausmingai apsikabino. 

— Taigi dabar tu - antrojo urvo vadas, - tarė Jondalaras. 

— Taip, jau pora metų. Svarsčiau, ar grįši. Girdėjau, kad grįžai, tačiau 
privalėjau ateiti ir pats pamatyti, ar visi tie pasakojimai apie tave nėra 
koks pramanas. Regis, viskas tiesa, - tarė Kimeranas, šypsodamasis Ailai, 
bet vis dar apdairiai laikydamasis atokiai nuo Vilko. 

— Aila, mudu su Kimeranu - seni draugai. Kartu dalyvavome vyrys- 
tės apeigose, gavome diržus... Vienu metu tapome vyrais, - Jondalaras 
nusišypsojo ir papurtė galvą viską prisiminęs. - Visi buvome panašaus 
amžiaus, tačiau jaučiausi išsiskiriantis iš draugų, nes buvau aukštesnis už 
visus. Todėl labai apsidžiaugiau, kai pamačiau ateinantį Kimeraną, nes jis 
buvo mano ūgio. Norėjau stovėti greta jo, kaip taip nekrisčiau į akis. Man 
regis, ir jis panašiai jautėsi, - Kimeranas klausydamasis šypsojosi, tačiau 
jo išraiška pasikeitė išgirdus paskutinę Jondalaro frazę: - Kimeranai, ma- 
nau, turėtum susipažinti su Vilku. 

— Susipažinti ? 

— Taip, Vilkas tavęs nesužeis, Aila jus supažindins. Tada jis žinos, kad 

Kimeranas jautėsi sutrikęs, kai Jondalaras vedė jį link keturkojo me- 
džiotojo. Tai buvo didžiausias jo kada matytas vilkas, tačiau moteris aki- 
vaizdžiai jo nebijojo. Ji priklaupė ant vieno kelio ir apkabino žvėrį, tada 
pakėlusi galvą nusišypsojo. Vilkas stovėjo pražiojęs nasrus, iškoręs liežuvį. 
Ar tas žvėris iš jo šaiposi ? 

- Ištiesk ranką, kad Vilkas galėtų ją pauostyti, - paragino Jondalaras. 

— Kokiu ten žodžiu jį vadini? - paklausė Kimeranas susiraukęs, vis dar 
vengdamas paklusti. Jis gerokai abejojo, ar nori ištiesti ranką gyvūnui, ta- 
čiau susirinkę aplinkui žmonės stebėjo, o vadas nenorėjo pasirodyti, kad 
bijo. 

— Tai vardas, kurį jam davė Aila. Mamutojiškai jis ir reiškia „vilkas“. 

Kai Aila paėmė dešiniąją Kimerano ranką, jis giliai įkvėpė ir leidosi 
supažindinamas su plėšrūnu. 

Kaip ir dauguma žmonių, Kimeraną nustebino visa pažindinimo pro- 
cedūra. Jis išdrįso paliesti Vilką, pajuto gyvo žvėries šilumą ir apstulbo, kai 
tas lyžtelėjo jo plaštaką. Vyras stebėjosi, kad gyvūnas ramiai stovi liečia- 
mas, o apsipratęs su keturkoju, ėmė daugiau domėtis moterimi. 

„Kokių galių ji turi? Ar ji zelandonė? - svarstė jis, puikiai žinodamas 
nepaprastus zelandonių gabumus. - Ji visiškai teisingai ir suprantamai 
kalba zelandoniškai, tačiau kažkaip keistai taria žodžius. Nors tai nepa- 
našu į akcentą. Atrodo, tarsi dalį garsų prarytų. Nėra nemalonu, tačiau 
negali nepastebėti jos... vis tiek pastebėtum. Bruožai neįprasti, supranti, 
kad ji svetimšalė, tačiau graži, egzotiška, todėl ir Vilkas pritinka. Kaip ji 
valdo tą žvėrį?“ Jis pažvelgė su nuostaba, kone baiminga pagarba. 

Aila stebėjo Kimerano išraišką ir pastebėjo nuostabos žvilgsnį. Ji nusi- 
gręžė pajutusi, kad ima šypsotis, paskui pakėlė galvą ir pažvelgė į vyrą. 

- Rūpinausi vilkiuku nuo mažumės, - pasakė jis. - Jis užaugo su Liūto 
stovyklos vaikais. Vilkas įpratęs prie žmonių. 

Kimeranas apstulbo: ji tarsi suprato, ką jis galvoja, ir pateikė atsakymą 
į klausimą dar nespėjus jo užduoti. 

— Ar atėjai vienas? — paklausė Jondalaras, kai Kimeranas pagaliau galė- 
jo nusukti akis nuo vilko su Aila ir vėl atkreipė dėmesį į seną bičiulį. 

— Ateina ir daugiau. Mus pasiekė žinia, kad Joharanas organizuo- 

bėgūną į septintąjį urvą, o jie - pas mus, tačiau nenorėjau laukti visų ir 
atėjau pirmas, — atsakė jis. 

— Kimerano urvas toje pusėje, Aila, - tarė Jondalaras, rodydamas že- 
myn, į Žolių upės slėnį. - Matai tą nedidelį intaką? — Aila linktelėjo. - Tai 
Mažoji Žolių upė. Reikia eiti palei Žolių upę už intako, ir prieisi antrąjį 
bei septintąjį urvus. Jie susiję, gyvena tik per sodrią pievą vieni nuo kitų. 

Vyrai pradėjo kalbėtis: dalijosi prisiminimais, stengėsi atsigriebti už 
praėjusį laiką, o Ailos dėmesį vėl patraukė vaizdinga panorama. Erdvi tre- 
čiojo urvo terasa teikė gyventojams daug privalumų. Nuo nemalonių orų 
ją puikiai saugojo didelė iškyša, o priešais vėrėsi ypatingas reginys. 

Kitaip nei miškingas slėnis prie devintojo urvo, ir Žolių, ir Mažosios 
Žolių upės slėniai buvo sodrios, turtingos pievos, tačiau skyrėsi nuo pla- 
čių laukų Upės salpoje. Pagrindinės upės krantus ribojo įvairiausi krūmai 
ir medžiai, tačiau už siauros medžių galerijos plytėjo atviras laukas, dau- 
giausiai žemų žolių, kurias mėgo atrajojantys žolėdžiai. Tiesiai už Upės, 
į vakarus, plati salpa perėjo į eilę kalvų, kurios kilo iki žole apaugusio 
plokščiakalnio. 

Ir Žolių, ir Mažosios Žolių upių slėniai buvo drėgnesni, tam tikru 
metų laiku kone užpelkėdavo, todėl čia, pramaišiui su įvairiausiomis žo- 
lelėmis, tarpo įvairių rūšių aukštažolės, gerokai vešlesnės nei kitur. Au- 
galų įvairovė priviliodavo įvairių rūšių žolėdžių, kurie mėgo tam tikrų 
rūšių žoles arba tam tikras augalų dalis ir pagal metų laiką migruodavo į 
tas sritis. 

Kadangi nuo pagrindinės Dviejų Upių uolos terasos galėjai apžvelgti 
ir Žolių, ir Mažosios Žolių upių slėnius, tai buvo ideali vieta klajojan- 
čioms bandoms stebėti. Dėl to laikui bėgant trečiojo urvo žmonės ne tik 
didžiai įgudo sekti bandų judėjimą, bet įgijo žinių apie sezoninius poky- 
čius ir orų pasikeitimus, kurie reiškė tam tikrų gyvūnų pasirodymą. Tu- 
rint tokių pranašumų, jų kaip medžiotojų įgūdžiai augo. Nors medžiojo 
visi urvai, trečiojo urvo medžiotojai, gyvenantys Dviejų Upių uoloje, pa- 
tiesdavo daugiau žolėdžių, migruojančių per vešlias šių upių salpas, nei 
kitų urvų medžiotojai. 

Trečiojo urvo gyventojai žiniomis ir patirtimi garsėjo kone visoje 

medžioti visada kreipdavosi patarimų, ypač kai buvo planuojama didelė 
bendruomeninė medžioklė. 

Aila pažvelgė į kairę, į pietus. Tarp aukštų uolų vėrėsi vešlūs dviejų 
upių, kurios susiliejo kiek žemėliau, slėniai. Išplatėjusi įsiliejus Žolių 
upei, Upė sruvo į pietvakarius pačia aukštų uolų papėde, giliu linkiu gau- 
bė uolas ir slėpėsi už jų, skubėdama link didesnės upės toliau pietuose ir 
galiausiai į Didžiuosius Vandenis vakaruose. 

Tada Aila pažvelgė į dešinę, į šiaurę, iš kur atėjo. Aukštupyje Upės 
slėnis buvo platus ir žalias, saule žaižaruojantys vingiai žvilgėjo pro ka- 
dagius, sidabrinius beržus, gluosnius ir pušis, netgi akmeninius ąžuolus. 
Ten, kur Upė staigiai suko link kylančios saulės, kitame krante buvo ma- 
tyti Aukštoji uola ir didžiulė išsikišusi devintojo urvo pastogė. 

Link jų šypsodamasis drožė Manvelaras. Aila pastebėjo, kad nebe pir- 
mos jaunystės žilaplaukis žengia gyvybingai, pasitikėdamas savimi. Buvo 
sunku spręsti apie jo amžių. Visiems pasisveikinus Manvelaras nusivedė 
grupę į pagrindinę pastogę kiek šiauriau gyvenamosios zonos. 

— Visiems paruošėme vidudienio užkandžių, - pranešė Manvelaras. — 
Jei kas ištroško, ten yra vandens ir puodelių, - jis parodė į porą didelių 
vandenmaišių, atremtų į akmenį, ir pintų puodelių stirtą greta. 

Žmonės pasiūlymu pasinaudojo, nors dauguma turėjo savo puodelius. 
Buvo įprasta krepšelyje ar kelionmaišyje neštis savo puodelį, dubenėlį bei 
valgymo peilį netgi leidžiantis į trumpas keliones ar aplankyti bičiulių. 
Aila gabenosi ne tik savo puodelį, bet ir dubenėlį Vilkui. Žmonės apstul- 
bę stebėjo, kaip didžiulis žvėris godžiai laka jam paduotą vandenį. Vienas 
kitas pradėjo šypsotis. Buvo kažkaip ramiau žinant, kad vilkas, kuris at- 
rodė susijęs su moterimi nepaaiškinamais, paslaptingais ryšiais, yra toks 
paprastas, kad laka vandenį. 

Ivyrojo malonaus laukimo atmosfera. Žmonės susėdo ant akmenų, 
kiti stovėdami lūkuriavo, kol viskas prasidės. Manvelaras padelsė, kol visi 
nurimo, pasiruošė ir kreipėsi į greta stovinčią jauną moterį. 

— Pastarąsias dvi dienas ir čia, ir antroje aikštelėje buvome pastatę ste- 
bėtojus, - pasakė jis. 

— Štai ten antroji apžvalgos aikštelė, Aila, — tyliai pasakė Jondala- 
ras. Moteris dirstelėjo ten, kur jis rodė. Kitapus dviejų upių santakos ir 

plačios salpos buvo matyti dar viena nedidelė pastogė, ryškiai išsikišusi 
pradžioje eilės uolų, kurios driekėsi palei Upę pasroviui. - Nors ji atskirta 
Žolių upės, trečiasis urvas laiko antrąją apžvalgos aikštelę Dviejų Upių 
uolos dalimi. 

Aila dar kartą dirstelėjo link antrosios apžvalgos aikštelės, tada žengu- 
si kelis žingsnius per terasos kraštą pažvelgė į vandenį. Ji matė, kad artė- 
dama prie didesnio vandentakio Žolių upė išplatėja į nedidelę vėduoklės 
formos deltą. Dešiniajame mažesnės upės krante, Dviejų Upių uolos pa- 
pėdėje, kelias, vedantis į rytus, į aukštupį, šakojosi. Aila pastebėjo, kad 
šalutinis takas veda prie Žolių upės ten, kur jau prasideda delta, kur upė 
plati ir sekli, tačiau toliau nuo sūkuriuojančios santakos. Tai ten trečiasis 
urvas kirsdavo Žolių upę. 

Kitoje pusėje takas vedė per slėnį, suformuotą abiejų upių salpos. 
Maždaug už keturių šimtų metrų styrojo kampinė iškyša. Ji buvo nedide- 
lė, susiformavusi aukštai, būtų prasta pastogė, tačiau akmenuotas takas 
kilo iki akmeninės platformos viršaus, o nuo čia vėrėsi vaizdas į abiejų 
upių slėnius ir kitą Žolių upės krantą. 

— Tefona atnešė žinių prieš pat jums pasirodant, - kalbėjo Manve- 
laras. - Manau, yra pora galimybių surengti gerą medžioklę, Joharanai. 
Mes sekame mišrią maždaug aštuonių didžiųjų elnių su jaunikliais bandą, 
judančią šiuo keliu, o Tefona ką tik pastebėjo didelę bizonų kaimenę. 

— Ber kas būtų gerai, jei tik pasisektų. Ką siūlai? - paklausė Johara- 
nas. 

— Jei medžiotų tik trečiasis urvas, tikriausiai prie Upės lauktume di- 
džiųjų elnių ir prie Perkėlos nudobtume porelę. Jei reikia didelio grobio, 
eičiau bizonų ir ginčiau juos į aptvarą, - pasakė Manvelaras. 

— Gali pavykti abi medžioklės, - pastebėjo Jondalaras. 

Keletas žmonių nusišypsojo. 

— Jis nori visko? Ar Jondalaras visada buvo toks godus? - tarstelėjo 
kažkas. Aila neatpažino kalbančiojo. 

— Taip, godus, nors paprastai ne žvėris medžiodamas, - pasigirdo mo- 
ters balsas. Pasklido kikenimas, sutartinis juokas. Aila atsisuko. Kalbėjo 
vienuoliktojo urvo vadė Karėja. Aila prisiminė, kad susipažįstant mote- 


ris jai padarė įspūdį, tačiau dabar nepatiko jos komentaro tonas. Atrodė, 

tarsi ji šaipytųsi iš Jondalaro, o Aila pati pernelyg neseniai buvo tapusi 
panašiai skambėjusio juoko taikiniu. Ji atsisuko pažiūrėti, kaip reaguoja 
Jondalaras. Vyro veidą spalvino raudonis, tačiau jis šelmiškai šypsojosi. Jis 
sutrikęs, pamanė Aila, tačiau mėgina to neparodyti. 

— Spėju, kad iš tikrųjų skamba pernelyg pasitikinčiai, ir suprantu, kad 
atrodo neįmanoma, bet manau, jog sugebėtume. Kai medžiojome su ma- 
mutojais, Aila raita padėjo Liūto stovyklai suvaryti bizonus į aptvarą, — 
bandė paaiškinti Jondalaras. - Arklys bėga greičiau už žmogų, o mes ga- 
lime kreipti arklius, kad jie bėgtų ten, kur norime. Mudu galime suvaryti 
bizonus į aptvarą ir užkirsti jiems kelią, jei mėgintų ištrūkti. Be to, patys 
pamatysit, kaip lengva nudobti elnią iečių mėtykle. Gal net daugiau nei 
porą. Manau, visi nustebsite pamatę, ką šitas sugeba, - kalbėdamas jis 
iškėlė medžioklės ginklą. Tai buvo gana plokščias, siauras medinis kotas, 
iš pažiūros gerokai per paprastas, kad pateisintų visas namo grįžusio ke- 
liautojo pagyras. 

— Tvirtini, kad pavyks surengti dvi medžiokles?- pasitikslino Joha- 
ranas. 

Susirinkimą pertraukė vaišėmis nešini trečiojo urvo žmonės. Po ne- 
skubraus vidudienio užkandžio besikalbant paaiškėjo, kad bizonai yra 
visai netoli nuo anksčiau pastatyto aptvaro, kurį galima pataisyti ir dar 
kartą panaudoti. Todėl buvo nuspręsta tą pačią dieną pataisyti aptvarą 
ir, jei bus spėta tai padaryti, o bizonai kur nenuklys, kitą rytą traukti jų 
medžioti. Taip pat nutarta stebėti ir didžiuosius elnius. Kalbai nukrypus 
į medžioklės planavimą, Aila atidžiai klausėsi, tačiau pati nepasisiūlė pa- 
dėti. Norėjo pažiūrėti, kaip viskas išsispręs. 

— Ką gi, apžiūrėkim tą nuostabų naują ginklą, Jondalarai, - galiausiai 
tarė Joharanas. 

— Taip, - pritarė Manvelaras. - Labai smalsu. Galime eiti į pratybų 


lauką Žolių slėnyje. 


Pratybų laukas buvo įrengtas netoli Dviejų Upių uolos papėdės. 
Žmonės buvo išmindę netgi žolę aplink nuo dažno naudojimo stipriai 
suplūktą aikštelę. Vieną lauko kraštą ženklino didelis nežinia kada nu- 
kritęs kalkakmenio luitas, kadaise buvusi iškyša. Aštrius akmens kraštus 
buvo nuzulinęs laikas ir laipiojančių žmonių kojos. Kitame gale stirkso- 
jo keturi odomis apsukti ir aprišti šieno ryšuliai, jau anksčiau subadyti 
svaidomų iečių. Ant kiekvienos odos buvo nupieštas vis kitokio gyvūno 
kontūras. 

— Tuos taikinius reikia perkelti bent dukart toliau, - pastebėjo Jon- 
dalaras. 

— Dukart? - pasitikslino Karėja, nužvelgdama medinį įtaisą vyro ran- 
kose. 

— Mažiausiai. 

Jondalaras laikė daiktą, išdrožtą iš vientiso medžio gabalo. Jis buvo 
maždaug jo rankos ilgio nuo ištiestų pirštų galiukų iki alkūnės, siauras ir 
plokščias, su ilgu grioveliu per vidurį ir dviem odinėmis kilpomis prie- 
kyje. Gale buvo matyti kūgio formos iškyša, savotiškas kabliukas, kuris 
tilpdavo į lengvos ieties drūtgalyje išskobtą skylutę. 

Iš žaliaminės odos strėlinės Jondalaras išsiėmė titnago antgalį, kuris 
prie trumpo medžio gabalo buvo pritvirtintas sausgyslėmis ir klijais, iš- 
virtais iš kanopų ir kailio atraižų. Trumpo koto drūtgalys siaurėjo, galas 
buvo suapvalintas. Daiktas atrodė kaip neproporcingai trumpa ietis ar 
kažkoks peilis su neįprasta rankena. Tada Jondalaras iš laikiklio išsitraukė 
ilgą kotą, kurio viename gale styrojo įkištos plunksnos, kaip ietyse, tačiau 


kitame gale nebuvo antgalio. Per minią nuvilnijo nuostabos murmesys. 

Jondalaras smailėjantį kotą su titnago antgaliu įstatė į skylę, kuri buvo 
išskobta priekiniame kur kas ilgesnio koto gale, ir iškėlė parodyti dviejų 
dalių tikrai grakščią ietį. Keletas žmonių šūktelėjo supratę, kas tai per 
įtaisas. 

— Nuo tada, kai pirmą kartą išbandžiau šitokį ieties sviedimo būdą, šį 
tą pakeičiau, - susirinkusiesiems pradėjo aiškinti Jondalaras. - Vis išmė- 
ginu naujus sumanymus ir žiūriu, ar jie pasiteisins. Keičiamasis antgalis 
pasirodė esantis geras. Tai kur kas pravarčiau nei ilgas kotas, kuris suskyla 
kaskart, kai ietis nusileidžia blogai, arba prarandamas, kai gyvūnas, į kurį 
pataikėte, pasprunka, - jis vėl iškėlė ietį ir padalijo ją į dvi dalis. - Dabar 
antgalis atsiskiria nuo koto, ir kaskart nereikia gaminti visos naujos ie- 
ties. 

Iš minios kaip atsakas pasigirdo susidomėjimo murmesys. Reikėjo 
laiko ir pastangų suformuoti pakankamai tiesų ieties kotą, kuris mestas 
tiksliai skrietų, ir nebuvo medžiotojo, kuriam ieties kotas nebūtų sulūžęs 
pačiu netinkamiausiu metu. 

— Tikriausiai pastebit, kad šita ietis kiek mažesnė ir lengvesnė nei 
įprasta, — toliau kalbėjo Jondalaras. 

— Taip ir yra! - sušuko Vilomaras. - Žinojau, kad kažkuo dar ši ie- 
tis kitokia, ne tik tuo, kad padaryta iš dviejų dalių. Ji atrodo grakštesnė, 
kone moteriška. Tarsi Motinos ietis. 

— Supratome, kad lengvesnės ietys iš tikrųjų skrieja geriau, - paaiški- 
no Jondalaras. 

— Tik ar įsiskverbia į gyvūną? — pasiteiravo Bramevalis. - Tegu lei- 
džiasi arčiau, bet pastebėjau, kad ietis turi turėti svorio. Jei ji pernelyg 
lengva, atšoka nuo diržios odos arba nulūžta antgalis. 

— Manau, atėjo laikas parodyti, - pasakė Jondalaras. Pasiėmęs laikiklį 
ir strėlinę jis patraukė link gulinčio akmens. Jondalaras atsinešė daugiau 
iečių kotų ir nuimamų antgalių, tačiau ne visi buvo vienodi. Vieni buvo 
iš titnago, nors kiekvienas antgalis kiek kitokios formos, kiti pagaminti 
iš ilgos raižyto kaulo atkarpos, nugludinti iki smaigalio, su įskeltu pa- 
grindu, kad būtų lengviau pritvirtinti prie trumpojo jungiamojo koto. 
Vyras paruošė dar kelias ietis, o Solabanas su Rušemaru nutempė taikinį 


toliau. 

— Ar jau pakankamai toli, Jondalarai? - šūktelėjo Solabanas. 

Jondalaras dirstelėjo į Ailą. Vilkas buvo įsitaisęs greta moters. Ji lai- 
kė savo iečių mėtyklę, o ant nugaros buvo užsikabinusi ilgą strėlinę su 
jau sujungtomis ilgomis ietimis. Aila jam nusišypsojo, jis atsakė nervinga 
šypsena ir nusprendė pirma pademonstruoti ieties galimybes, o paskui 
viską paaiškinti ir atsakyti į klausimus. 

- Tiks, - pasakė jis. 

Tiesą sakant, taikiniai buvo gerokai per arti, tačiau pirmam kartui 
tiks. Ir bus lengviau pataikyti. Niekam nereikėjo priminti, kad pasitrauk- 
tų. Visi nugoglino į pakraščius stengdamiesi atsidurti kuo toliau nuo 
ieties, sviestos nematytu įtaisu. Jondalaras delsė, kol grįžo Solabanas su 
Rušemaru. Žmonių veiduose atsispindėjo visokie jausmai, nuo vilties iki 
abejonės. Jondalaras pasiruošė sviesti. 

Dešinėje rankoje horizontaliai laikydamas mėtyklę, Jondalaras nykštį 
ir rodomąjį pirštą prakišo pro kilpas priekyje ir greitai įstatė ietį į griovelį. 
Patraukė ją atgal, kad mėtyklės kabliukas, kuris taip pat veikė kaip stab- 
dys, įlįstų į skylę plunksnuotame drūtgalyje, ir, daug nedvejojęs, sviedė 
ietį. Viskas įvyko taip greitai, kad žmonės vargiai pastebėjo, jog prilaikant 
kilpoms pakilęs mėtyklės galas suteikia papildomos jėgos, o pati mėtyklė 
efektyviai „pailgina“ žmogaus ranką. 

Žmonės paprasčiausiai matė ietį, skriejančią dukart greičiau nei įpras- 
ta, ir smingančią į taikinio su elnio piešiniu vidurį su tokia jėga, kad visiš- 
kai perskrodė žolių gniutulą. Stebėtojų nuostabai, antroji ietis nuskriejo 
paskui pirmąją su kone tokia pat jėga ir nusileido šalia jos. Aila metė ietį 
po Jondalaro. Žmonės apstulbę tylėjo, o paskui pasipylė klausimai: 

— Ar matėt? Net nepastebėjau, kaip metei, gal gali pakartoti, Jonda- 
larai? Ta ietis kone perskrodė taikinį, kaip galėjai sviesti ją taip stipriai? 
Prasiskverbė kiaurai. Kas suteikia jai tokios jėgos? 

— Ar galiu apžiūrėti tą daiktą? Kaip jis vadinasi? Iečių mėtyklė? 

Paskutinį klausimą uždavė Joharanas, ir Jondalaras padavė jam įtaisą. 
nio raižinį kitoje pusėje, nusišypsojo. Panašų raižinį jau buvo matęs. 

— Kaip titnago apdirbėjui, neblogai, - pasakė jis, rodydamas į raižinį. 


— Iš kur žinai, kad čia mano darbas? 

— Pamenu, manei, kad būsi raižytojas, Jondalarai. Ko gero, tebeturiu 
lėkštę su panašiu raižiniu, kurią kadaise man padovanojai. Tačiau iš kur 
jį gavai? - tarė jis grąžindamas ginklą. - Norėčiau suprasti, kaip jis nau- 
dojamas. 

— Pagaminau mėtyklę gyvendamas Ailos slėnyje. Ja naudotis iš tikrųjų 
nesunku, tačiau reikia treniruotis, kad įgustum. Aš sviedžiu toliau, tačiau 
Aila taiklesnė, - paaiškino Jondalaras, imdamas kitą ietį. - Ar matai šitą 
nedidelę duobutę, kurią išskobiau ieties drūtgalyje? 

Joharanas ir keletas žmonių susispietė arčiau, kad pamatytų apvalią 
įdubą. 

— Kam ji skirta? — pasiteiravo Karėja. 

— Parodysiu. Matot šitą į kablį panašią iškyšą mėtyklės gale? Jie atitin- 
ka vienas kitą štai taip, - aiškino Jondalaras, statydamas išsikišusį kablį į 
įdubą. Pataisęs ietį, kad gulėtų ant mėtyklės horizontaliai, o abi plunks- 
nos styrotų į abi puses, pernėrė nykštį ir rodomąjį pirštą per odos kilpas 
ir laikė mėtyklę su ietimi kuo gulsčiau. Visi spietėsi artyn mėgindami pa- 
matyti. — Aila, gal ir tu jiems parodyk. 

Moteris taip pat pradėjo užtaisinėti iečių mėtyklę. 

— Ji laiko įtaisą kitaip, - pastebėjo Karėja. — Aila per kilpas pranėrė 
smilių ir didįjį pirštus, o Jondalaras - nykštį ir smilių. 

— Tu labai pastabi, Karėja, - tarstelėjo Martona. 

— Man taip patogiau, - paaiškino Aila. - Anksčiau ir Jondalaras šitaip 
laikė, bet dabar jam labiau patinka anaip. Bet kuris būdas tinka. Galite 
laikyti taip, kaip jums patogiau. 

Karėja linktelėjo, tada tarė: 

— Tavo ietys mažesnės ir lengvesnės nei paprastai būna. 

— Iš pradžių naudojome didesnes ietis, bet vėliau Jondalaras išbandė 
šias, mažesnes. Jas lengviau valdyti, jos skrieja tiksliau, - paaiškino Aila. 

Jondalaras rodė toliau: 

— Pastebite, kad sviedžiant mėtyklės galas pakyla ir ietis papildomai 
stumiama? - laikydamas mėtyklę dešine ranka, kairiąja vyras suėmė ietį, 
kad lėtai parodytų judesį neleisdamas iečiai nukristi. - Štai kas suteikia 
papildomos jėgos. 

— Visiškai ištiesus ieties mėtyklę atrodo, tarsi tavo ranka būtų perpus 


pailgėjusi, - pasakė Bramevalis. Anksčiau šitas vyras nedaug kalbėjo. 

Ailai reikėjo kelių akimirkų, kad prisimintų, jog jis yra keturioliktojo 
urvo vadas. 

— Ar galėtum sviesti ietį dar kartą? Vėl parodyti, kaip tas daiktas vei- 
kia? - paprašė Manvelaras. 

Jondalaras atsitraukė, nusitaikė ir paleido ietį. Ji vėl perskrodė taikinį. 
Ailos ietis nuskriejo akimirka vėliau. 

Karėja žiūrėjo į moterį, kurią Jondalaras parsivedė namo, ir šypsojosi. 
Ji nenumanė, kad Aila tokia patyrusi, ir stebėjosi. Karėja manė, kad aki- 
vaizdžiai patraukli moteris turėtų būti panašesnė į Maroną, tą, kurią ilg- 
šis buvo pasirinkęs prieš išeidamas. Taip, šitą moterį verta pažinti geriau. 

— Ar norėtum pabandyti, Karėja? - paklausė Aila, siūlydama jai iečių 
mėtyklę. 

— Taip, norėčiau, - prisipažino vienuoliktojo urvo vadė plačiai šyp- 
sodamasi ir paėmė mėtyklę. Kol Aila atnešė dar vieną ieties kotą su nui- 
mamu antgaliu, moteris atidžiai apžiūrinėjo ginklą. Pastebėjusi apačioje 
išraižytą bizoną pagalvojo, ar ir piešinys priklauso Jondalaro rankai. Tai 
buvo geras raižinys. Neypatingas, tačiau pakankamai geras. 

Kol Aila su Jondalaru rodė žmonėms, kaip efektyviai naudoti naują 
medžioklės ginklą, Vilkas nuklydo į šalį. Vienam kitam pavyko nusviesti 
ietis gana toli, bet buvo akivaizdu, kad taiklumą dar derėtų palavinti. Aila 
atsitraukusi stebėjo medžiotojus, kai akies kampučiu pastebėjo kažką 
švystelint. Atsisukusi spėjo pamatyti, kaip Vilkas kažką nusivijo. Moteris 
iš kapšelio išėmė svaidyklę ir porą lygių, apvalių akmenukų. 

Aila įdėjo akmenėlį į kišenėlę odinės svaidyklės viduryje. Kai vasa- 
rinėmis plunksnomis pasidabinusi žvyrė pakilo, moteris jau buvo pa- 
siruošusi — sviedė akmenuką į riebų paukštį ir pamatė, kaip tas krinta. 
Pakilo ir antroji vištelė, Aila kitu akmenuku ją numušė. Tuo metu Vilkas 
surado pirmąją. Moteris paėmė paukštį pilkiui iš nasrų, pakėlė antrąjį ir 
suėmė abu už kojų. Staiga pagalvojusi, kad metų laikas tinkamas, ėmė 
dairytis žolėje. Pastebėjusi lizdą, Aila patenkinta nusišypsojo ir surinko 
kiaušinius. Galės pagaminti Krebo mėgstamą patiekalą - žvyres, įdarytas 
kiaušiniais. 

Ji tokia patenkinta savimi žingsniavo su Vilku prie šono, kad tik priė- 


jusi arčiau būrio žmonių pastebėjo, kad visi nustojo treniruotis ir spokso 

į ją. Vieni šypsojosi, kiti atrodė nustebę. Jondalaras buvo plačiai išsišie- 
pęs- 

— Negi nesakiau, kad ji patyrusi svaidytoja? — tarė Jondalaras. Jis buvo 
patenkintas savimi ir to neslėpė. 

— Bet neužsiminei, kad vilkas išbaido gyvūnus. Su jos svaidymo įgū- 
džiais ir tuo žvėrimi, kam jums dar reikėjo išradinėti šitą daiktą? — stebė- 
josi Joharanas, iškėlęs iečių mėtyklę. 

— Tiesą sakant, būtent dėl svaidyklės man ir kilo toks sumanymas, — 
prisipažino Jondalaras. - Tuo metu dar neturėjome Vilko, nors Aila me- 
džiojo su urviniu liūtu. 

Dauguma žmonių galvojo, kad Jondalaras juokauja, nors žiūrėdami į 
moterį, laikančią porelę negyvų žvyrių, su vilku prie šono, nelabai žinojo, 
kuo tikėti. 

— Kaip sugalvojai šitą iečių mėtyklę, Jondalarai? - pasmalsavo Johara- 
nas. Buvo jo eilė sviesti, tad jis tebelaikė mėtyklę rankoje. 

— Stebėdamas, kaip Aila svaidykle laido akmenis, užsigeidžiau šitaip 
sviesti ietį. Jei atvirai, pirmiausia ir išbandžiau savotišką svaidyklę, tik pas- 
kui supratau, kad reikia ko nors tvirtesnio, ne tokio lankstaus. Galiausiai 
apsistojau ties tokiu įtaisu, - pasakojo Jondalaras. - Tuo metu iš tikrųjų 
nenumaniau, ką galima su juo nuveikti. Kaip jau pastebėjote, reikia treni- 
ruotis, bet išmokome svaidyti ietis netgi raiti. Dabar, kai visi jau turėjote 
progą išbandyti, gal galime iš tikrųjų parodyti? Negerai, kad neatsivedėm 
arklių, bet vis tiek bent jau galiu parodyti, kokios įtaiso galimybės. 

Iš taikinių buvo ištrauktos kelios ietys. Jondalaras paėmė ietį, iš Joha- 
rano atsiėmė mėtyklę ir žengė kelis žingsnius atgal. Jis taikėsi į taikinių 
pusę, tačiau užuot sviedęs tiesiai į šiaudų gniutulą, paleido ją iš visų jėgų. 
letis praskriejo virš taikinių ir nulėkusi dar pusę atstumo nusileido toli 
žolėje. Pasigirdo apstulbimo šūksniai. Aila šovė antra. Nors ji neturėjo 
tiek jėgų kaip aukštas, raumeningas vyras, jos ietis nukrito tik vos vos 
arčiau nei Jondalaro. Fiziškai Aila buvo stipresnė už daugumą moterų. 
Genties žmonės stipresni ir tvirtesni už kitus. Kad neatsiliktų arba pa- 
prasčiausiai gebėtų atlikti visus įprastus genties moterų ir mergaičių dar- 
bus, Ailai reikėjo stiprių kaulų ir daugiau raumenų masės nei būdinga jos 


žmonėms. 

Surinkę ietis, žmonės ėmė kalbėtis apie naują, ką tik matytą ginklą. 
Sviesti ietį svaidykle iš pažiūros neatrodė sunkiau nei ranka. Skyrėsi re- 
zultatas: ietis skriejo daugiau nei dvigubai toliau ir kur kas didesne jėga. 
Netrukus susirinkusieji suprato, kad iš toliau mesti ietį gerokai saugiau. 

Nelaimės medžioklėje, nors ne itin dažnos, vis dėlto nebuvo retenybė. 
Ne vieną medžiotoją sumaitojo ar nugalabijo skausmo įsiutintas sužeistas 
žvėris. Liko vienintelis klausimas: kiek pastangų reikės įdėti, kad įgytum 
pakankamai patirties ir galėtum tinkamai sviesti ietį, ką jau kalbėti apie 
Ailos su Jondalaru parodytą meistriškumą. Vieniems atrodė, kad jiems 
pakanka savų, gerai įvaldytų medžioklės būdų, bet kiti, ypač jaunesni, 
kurie vis dar mokėsi, naujovėmis susidomėjo labiau. 

Iš pirmo žvilgsnio naujasis ginklas atrodė labai paprastas. Tiesą sakant, 
toks ir buvo. Jo veikimas buvo pagrįstas principu, kuris, nors intuityviai 
suprantamas, dar labai ilgai nebus išaiškintas. Iečių mėtyklė buvo tarsi 
unikali nuimama rankena, kuri dėl mechaninio svirties veikimo principo 
suteikė iečiai didesnį impulsą, ir ji skriejo kur kas toliau bei greičiau nei 
sviesta ranka. 

Žmonės, kiek galima prisiminti, naudojo įvairiausių rūšių ranke- 
nas. Bet koks kotas sustiprina raumenų jėgą. Pavyzdžiui, aštri bet kokio 
akmens - titnago, jaspio, silicio skalūno, kvarco, obsidiano - atplaiša, lai- 
koma rankoje, buvo pjovimo įrankis, tačiau kotas sustiprindavo ašmenų 
jėgą ir peilio efektyvumas padidėdavo, jį buvo galima geriau valdyti. 

Vis dėlto iečių mėtyklė buvo šis tas daugiau nei naujas jau žinomų 
principų pritaikymas. Ji liudijo, kad yra tokių žmonių kaip Jondalaras ir 
Aila, kurie iš prigimties geba pagauti mintį ir paversti ją naudingu daik- 
tu, sumanyti ką abstraktaus ir paversti tai tikrove. Dėl tokio gebėjimo 
labiau tikėtina, kad toks žmogus išgyvens atšiauriame klimate. Tai buvo 
didžiausias jų turtas, nors jie nė nežinojo, kad jį turi. 

Zelandoniečiai likusią popietę praleido aptarinėdami artėjančios me- 
džioklės strategiją. Jie nusprendė persekioti pastebėtą bizonų bandą, nes 
joje buvo daugiau žvėrių. Jondalaras vėl užsiminė, kad, jo manymu, būtų 
galima medžioti ir bizonus, ir didžiuosius elnius, tačiau nespaudė to da- 
ryti. Aila nieko nekalbėjo, buvo nusprendusi palaukti ir pažiūrėti. Svečiai 


dar kartą buvo pavalgydinti ir paraginti likti nakvoti. Keletas žmonių pa- 

noro pasilikti, tačiau Joharanas norėjo prieš medžioklę dar šį tą paruošti 
ir pažadėjo Karėjai grįždamas trumpam pasisvečiuoti vienuoliktajame 
urve. 

Vis dar buvo šviesu, nors saulė jau sėdo vakaruose, kai devintasis ur- 
vas leidosi į kelią. Kai pasiekė gana plokščią sausumos atkarpą prie Upės 
kranto, Aila atsigręžusi dar kartą pažvelgė į lygias Dviejų Upių uolos pas- 
toges. Šeimininkai, kaip įprasta, atsisveikindami mojo jiems judesiu, reiš- 
kiančiu „Grįžkit“. Aila pastebėjo, kad svečiai moja panašiai, tik jų mostas 
reiškė „Ateikit į svečius“. 

Eidami palei krantą į šiaurę jie apėjo uolą iš dešinės. Toliau link aukš- 
tupio, akmenų siena toje Upės pusėje darėsi menkesnė, ne tokia aukšta. 
Žemiausioje vietoje šlaito papėdėje jie pamatė akmenų pastogę. Kiek at- 
gal ir aukštėliau šlaite, gal už kokių keturiasdešimties metrų, buvo antroji 
pastogė, kuri driekėsi beveik tolygiai pagal terasą. Netoliese taip pat buvo 
matyti nedidelis urvas. Dvi pastogės, urvas ir ilga terasa buvo kitos ben- 
druomenės - vienuoliktojo Zelandonijos urvo - gyvenamoji vieta. Upės 
pakrantė tikrai buvo tankiai apgyvendinta. | 

Karėja ir vienuoliktojo urvo žmonės iš Dviejų Upių uolos išėjo anks- 
čiau už devintąjį urvą. Vadė stovėjo greta vienuoliktojo urvo zelandonio 
ir laukė ateinančiųjų. Pamačiusi juos kartu Aila pastebėjo, kad Karėja 
buvo aukštesnė už vienuoliktojo urvo dvasinį vadą. Moteris nebuvo labai 
aukšta, tiesiog zelandonis buvo tikrai nedidukas. Su juo sveikindamasi 
Aila vėl atkreipė dėmesį, kaip stipriai jis spaudžia ranką. Tačiau buvo justi 
dar kažkas. Tai, kas vyro elgesyje pirmą kartą jį pamačius Ailą sutrikdė, 
jam pasitinkant ir sveikinant svečius dar stipriau išryškėjo. 

Staiga Aila suvokė, kad jis nei atvirai, nei subtiliau nevertina jos taip, 
kaip dauguma Zelandonijos vyrų. Ji suprato, jog šiam vyrui nereikia mo- 
terų asmeniniams poreikiams patenkinti. Aila prisiminė, kad dar Liūto 
stovykloje labai susidomėjusi klausėsi pokalbio apie žmones, kuriuose yra 
ir vyriško, ir moteriško prado. Ji žinojo Jondalarą sakius, kad tokie zelan- 
doniai paprastai būna puikūs gydytojai, ir neištvėrė nenusišypsojusi. Gal- 
būt jis bus dar vienas žmogus, su kuriuo ji galės aptarti gydymo būdus. 

Jo atsakomoji šypsena buvo draugiška. 

— Sveika atvykusi į Paupį, vienuoliktojo Zelandonijos urvo namus, - 


pasakė jis. Kitas vyras, kuris stovėjo šone, kiek atsitraukęs, šiltai ir meiliai 

šypsojosi zelandoniui. Jis buvo gana aukštas ir pasižymėjo taisyklingais, 
dailiais bruožais. „Būtų visai gražus, - pagalvojo Aila, - tačiau juda kaž- 
kaip keistai, moteriškai. 

Zelandonis atsisukęs pažvelgė į aukštaūgį ir davė jam ženklą prieiti. 

— Norėčiau supažindinti tave su savo bičiuliu Marolanu iš vienuolik- 
tojo Zelandonijos urvo, - pasakė jis, o tada pristatė vyrą oficialiai; Ailai 
dingojosi, kad vardijo ryšius kiek ilgiau nei įprasta. 

Jondalaras, kol vyras kalbėjo, atsistojo greta, todėl Aila pasijuto ge- 
riau. Atėjusi į Jondalaro žmonių žemę, ji vis atsidurdavo naujose aplinky- 
bėse. Aila atsisukusi nusišypsojo ilgšiui ir atsigręžusi suėmė abi Marolano 
plaštakas. „Jis nėra toks aukštas kaip Jondalaras, - pastebėjo ji, - tačiau 
šiek tiek aukštesnis už mane“ 

— Mutos, Didžiosios Visų Motinos, dar vadinamos Doni, vardu, 
sveikinu tave, Marolanai iš vienuoliktojo Zelandonijos urvo, - pasakė 
ji. Vyro šypsena buvo širdinga. Regis, jis buvo linkęs pakalbinti viešnią, 
bet teko pasitraukti ir užleisti vietą kitiems, kuriuos norėjo pasveikinti 
vienuoliktojo urvo vadė, paskui dar keletas žmonių įsiterpė jiems taip ir 
nespėjus persimesti jokiomis malonybėmis. „Vėliau bus laiko šnekcelti“, — 
pagalvojo Aila. 

Apsidairiusi ji įvertino aplinką. Nors pastogė buvo kiek aukščiau ir 

toliau nuo kranto, vis dėlto žmonės gyveno gana arti Upės. Ji užsiminė 
apie tai Martonai. 
m“ Taip, jie tikrai gyvena arti vandens, - atsakė moteris. - Yra manan- 
čiųjų, kad urvą gali užlieti. Zelandonė sako, kad senolių legendose yra 
tokių užuominų. Vis dėlto nė vienas gyvųjų, netgi patys seniausi, neprisi- 
mena jokių potvynių. Tačiau dėl savo padėties jie turi privalumų. 

Vilomaras paaiškino, kad gyvendami šitaip arti vandens, vienuolikto- 
jo urvo žmonės gali puikiai pasinaudoti Upės ištekliais. 

— Plaustais dideliais kiekiais galima gabenti ką tik prireikia: maistą, 
daiktus, žmones, - kalbėjo jis. - Vienuoliktojo urvo gyventojai ne tik 
labiausiai įgudę stumti plaustus aukštyn ar žemyn Upe ir savo reikmėms, 
ir kitų urvų gyventojams paprašius; daugumą plaustų jie patys ir renčia. 

— Tai jie sugeba, — pritarė Jondalaras. - Vienuoliktojo urvo stiprioji 


pusė — upės plaustų statyba ir naudojimas. Jų namai žinomi kaip Paupys. 

— Ar plaustas nėra štai tie rąstai? - pasiteiravo Aila, rodydama į keletą 
konstrukcijų iš medžio ir rąstų pakrantėje. Tai nebuvo visiška naujovė. 
Kažką panašaus ji jau buvo mačiusi ir stengėsi prisiminti, kur. Paskui su- 
sigaudė: plaustus naudojo saramunojų moterys. Ieškodama Jondalaro ji 
sekė pėdsakais, kurie vedė nuo jo dingimo vietos. Atėjusi prie upės ir pa- 
matė nedidelį plaustą. 

— Ne visi. Tas, kuris atrodo kaip didelis plaustas, yra prieplauka. Ma- 
žesnės, pririštos platformos, yra plaustai. Dauguma urvų prie vandens 
turi vietas plaustams pririšti, dažniausiai tik paprastus stulpus, kiti pa- 
sistato sudėtingesnes prieplaukas, tačiau niekur nėra šitokios. Prireikus 
kur nors nukeliauti ar ką nors pergabenti, aukštyn ar žemyn Upe, žmonės 
keliauja į vienuoliktąjį urvą ir dėl to susitaria. Plaustai plaukia gana daž- 
nai, - aiškino Jondalaras. - Džiaugiuosi, kad čia sustojome. Norėjau vie- 
nuoliktojo urvo žmonėms papasakoti apie šaramudojus ir jų nepaprastai 
gerus laivelius, išskaptuotus iš rąstų. 

Pokalbį nugirdo Joharanas. 

— Nemanau, kad turėsi itin daug laiko pokalbiams apie laivus būtent 
dabar, nebent nori pasilikti. Aš norėčiau grįžti į devintąjį urvą dar nesu- 
temus, —- pasakė jis. - Pažadėjau Karėjai stabtelti, nes ji norėjo aprodyti 
urvą Ailai, o aš po medžioklės norėčiau plaustu keliauti Upe aukštyn ir 
susitikti su kitais vadais, pasitarti su jais dėl vasaros susirinkimo. 

— Jei turėtume vieną tų nedidelių ramudojiškų luotų, pora žmonių 
galėtų irkluoti prieš srovę ir nereikėtų vargintis basliais stumiant sunkų 
plaustą, - pasakė Jondalaras. 

— Kiek užtruktų tokį pagaminti? - pasiteiravo Joharanas. 

— Reikia daug darbo, - pripažino Jondalaras, - tačiau kartą padarytas 
jis tarnauja ilgai. 

— Tačiau dabar man jie nepadės, tiesa? 

— Ne. Svarsčiau, koks naudingas jis galėtų būti vėliau. 

— Gali būti, tačiau man reikės keliauti į aukštupį artimiausiomis die- 
nomis, - atsakė Joharanas. - Ir grįžti. Jei vienuoliktasis urvas planuoja 
kelionę, būtų lengviau, ir grįžčiau gerokai greičiau. Vis dėlto, jei prireiks, 
leisiuosi pėsčias. 


— Galėtum joti arkliu, - tarstelėjo Aila. 

— Tu gali joti arkliu, Aila, - pašaipiai atkirto Joharanas. - Nežinau, 
kaip priversti juos eiti ten, kur noriu. 

— Arklys gali panešti du žmones. Galėtume joti dviese, - atsakė ji. 

— Arba su manimi, - pasisiūlė Jondalaras. 

— Na, gal kada nors, tačiau dabar verčiau išsiaiškinsiu, ar vienuolikta- 
sis urvas artimiausiu metu neplanuoja kelionės į aukštupį, - atsakė Joha- 
ranas. 

Jie pastebėjo ateinant Karėją. 

- Tiesą sakant, kaip tik galvojau, kad reikėtų plaukti į aukštupį, - pa- 
sakė ji. Visi susižvalgė. - Aš irgi eisiu į susirinkimą, Joharanai. Jei me- 
džioklė bus sėkminga... — net jei buvo labai tikėtina, niekas niekada iš 
anksto nedarydavo prielaidos, kad medžioklė pasiseks; tai būtų blogas 
ženklas. - Būtų neblogai dalį mėsos nugabenti į vasaros susirinkimo vietą 
ir iš anksto ją ten kur paslėpti. Manau, neapsirinki: šiemet į susirinkimą 
suplauks kaip niekada daug žmonių, - Karėja kreipėsi į Ailą: - Žinau, 
kad negalite gaišti ilgai, bet norėčiau parodyti tau mūsų namus ir supa- 
žindinti su keliais žmonėmis. 

Jondalaras atidžiau įsižiūrėjo į devintojo urvo vadę. Ji buvo iš tų, kurie 
labiausiai šaipėsi iš jo pareiškimų apie medžioklę ir naujus medžioklės 
ginklus, o dabar atrodė, kad Aila paliko jai didelį įspūdį... kai parodė savo 
įgūdžius. „Gal derėtų luktelti, prieš pasakojant apie naujos rūšies laivus? 
Gal net ne su Karėja reikėtų kalbėtis?“ — svarstė jis mintydamas, kas da- 
bar yra geriausias vienuoliktojo urvo plaustų dirbėjas. 

Paskui bandė prisiminti, ką žino apie Karėją. Ja niekada nesidomė- 
jo itin daug vyrų. Ne dėl to, kad ji būtų nepatraukli, tik neatrodė, kad 
ji pati ypač domėtųsi vyrais. Tiesa, Jondalaras neprisiminė, kad ji būtų 
domėjusis ir moterimis. Karėja visą laiką gyveno su savo motina Dorova. 
Pasidarė smalsu, ar jiedvi tebegyvena drauge. | 

Jondalaras žinojo, kad Katėjos motina taip ir neišsirinko sau poros. 
Jis neprisiminė, kas buvo jos židinio vyras. Niekas nenumanė, kurio vyro 
dvasią Didžioji Motina pasirinko, kad Dorova pastotų. Žmonės daug 
kalbėjo apie vardą, kurį ji parinko savo dukteriai, labiausiai todėl, kad jis 
atrodė kažkoks drąsinantis. Ar ji numanė, kad Karėjai prireiks drąsos? 


Jos tikrai reikia nusprendus būti urvo vade. 

Aila žinojo, kad Vilkas sulauks dėmesio. Ji pasilenkusi glostė pilkį, 
ramino jį paguodos žodžiais ir pati iš jo sėmėsi paguodos. Sunku būti 
nuolat įdėmiai apžiūrinėjamai, ir neatrodė, kad dėmesys netrukus at- 
slūgs. Dėl to ji ne itin džiaugėsi vasaros susirinkimu, nors nekantriai 
laukė apeigų, kuriose susijungs su Jondalaru. Aila giliai įkvėpė, paslapčia 
atsiduso ir atsitiesė. Davusi Vilkui ženklą likti šalia, ji paskui Karėją nuėjo 
link pirmosios gyvenamosios pastogės. 

Ji buvo panaši į visas kitas šių apylinkių akmenines pastoges. Dėl 
kalkakmenio kietumo skirtumų uoliena suiro netolygiai: tarp išsikišu- 
sių atbrailų atsirado erdvių, kurios saugojo nuo kritulių, tačiau netemdė 
dienos šviesos. Šios erdvės kalkakmenio uolose turėjo daug privalumų, 
o surentus papildomus statinius vėjui sulaikyti bei šildantis laužais, čia 
buvo galima gyventi net ledynmečio žiemomis. 

Susipažinusi su keliais žmonėmis, keliems pristačiusi Vilką, Aila buvo 
nuvesta į kitą akmeninę pastogę, tą, kurioje gyveno Karėja. Ji buvo pri- 
statyta vadės motinai Dorovai, tačiau jokių kitų giminaičių nebuvo ma- 
tyti. Neatrodė, kad Karėja turėtų brolių ar seserų ir porą. Ji leido aiškiai 
suprasti, kad nenori vaikų, tvirtindama, jog rūpinimasis urvu yra pakan- 
kama atsakomybė. 

Karėja nutilo, regis, kurį laiką tyrė Ailą, o paskui pasakė: 

— Kadangi taip gerai nusimanai apie arklius, noriu tau šį tą parodyti. 

Jondalaras truputį nustebo, kai vadė pasuko link nedidelio urvo: jis 
žinojo, kur jie eina. Paprastai žmonės menkai pažįstamų atvykėlių per 
pirmą viešnagę neveda į šventas vietas. Netoli įėjimo į vienintelę urvo 
galeriją buvo eilė paslaptingų linijų, o viduje - keletas grubių raižinių, 
kuriuos buvo gana sunku įžiūrėti. Tačiau ant lubų buvo išraižytas didelis 
arklys, ir dar daugiau ženklų gale. 

— Nepaprasta, - tarė Aila. - Kad ir kas tai išraižė, turėjo puikiai paži- 
noti arklius. Ar tas žmogus čia gyvena? 

— Nemanau, nors jo dvasia gal tebetvyro, - pasakė Karėja. - Piešinys 
čia labai seniai. Kažkuris iš protėvių tai nupiešė, mes nežinome, kas jis. 

Paskiausiai Ailai buvo parodyta prieplauka su dviem pririštais plaus- 
tais ir vieta, kur buvo statomas dar vienas plaustas. Ji mielai būtų pabu- 


vusi, kad sužinotų daugiau, tačiau Joharanas skubėjo, ir Jondalaras sakė, 

kad norėtų šį tą pasiruošti. Aila nenorėjo pasilikti viena, ypač per pirmąjį 
apsilankymą, tačiau pažadėjo grįžti. 

Būrelis toliau traukė į šiaurę prieš srovę palei Upę link akmenuoto 
šlaito papėdės, kur buvo dar viena nedidelė akmenų pastogė. 

Aila pastebėjo, kad palei uolinių iškyšų kraštus linkusios kauptis nuo- 
laužos. Iš purių nuogulų atbrailų pakraščiuose atsirasdavo aštriabriaunio 
žvirgždo sienelės. 

Buvo matyti įrodymų, kad urvas naudojamas. Už purių nuobirų šlaito 
stovėjo keletas užtvarų, tik viena nukritusi. Ant galinės sienos buvo už- 
mestas senas miego kailis, toks nudėvėtas, kad kailis kone visai išsitrynęs. 
Akivaizdžiai juodavo keli apskritimai su laužų likučiais, du iš jų buvo ap- 
dėti akmenimis. Vienos laužavietės priešingose pusėse į žemę buvo įbesti 
išsišakoję pagaliukai, skirti, Aila neabejojo, ant iešmo pamautai mėsai 
kepti. 

Ailai pasidingojo, kad mato iš laužavietės kylant kelias dūmų sruogas. 
Vieta atrodė apleista, tačiau akivaizdu, kad neseniai ja kažkas naudojosi. 

— Koks urvas čia gyvena? - pasiteiravo ji. 

— Čia negyvena joks urvas, - atsakė Joharanas. 

- Šia pastoge naudojasi visi urvai, — pridūrė Jondalaras. 

— Visi kartkartėmis čia apsistoja, - paaiškino Vilomaras. - Tai vietelė 
pasislėpti nuo lietaus, būreliui jaunuolių susirinkti, porelei dviese naktį 
praleisti, tik niekas negyvena čia nuolat. Žmonės vadina šią vietą Prie- 
globsčiu. 

Stabtelėję Prieglobstyje, žmonės kilo aukštyn Upės slėniu iki Perkė- 
los. Žvelgdama į priekį Aila vėl matė uolas ir išskirtinę devintojo urvo 
pastogės iškyšą dešiniajame krante, kitoje staigaus vingio pusėje. Persikė- 
lę jie ėjo gerai išmintu taku palei Upę. Medžiai ir krūmai vis retėjo. 

Takui tarp Upės ir stačios, beveik vertikalios uolos susiaurėjus, jie vėl 
išsirikiavo eiti po vieną. 

— Šita uola vadinama Aukštąja, tiesa? — pasitikslino Aila sulėtinusi 
žingsnį, kad Jondalaras ją pasivytų. 

— Taip, - atsakė jis. Artėjo kelio išsišakojimas. Iš karto už stačios sienos 
viena atšaka kampu kilo į viršų, bet tarsi suko atgal, ten, iš kur jie atėjo. 


— Kur tas kelias veda? -— pasiteiravo Aila. 

— Į kelis urvus, kurie yra aukštai toje stačioje sienoje, kurią ką tik pra- 
ėjome, - atsakė jis. 

Aila linktelėjo. 

Paėjėjus dar kelis metrus į šiaurę, kelias atvedė į uolų įrėmintą slėnį, 
nusidriekusį iš rytų į vakarus. Slėnio viduriu link Upės čiurleno upeliu- 
kas, o Upė toje vietoje sruvo kone tiesiai iš šiaurės į pietus. Toks siauras, 
kad jau kone būtų galima pavadinti tarpekliu, slėnis ilsėjosi tarp dviejų 
stačių pylimų: Aukštosios — stačios uolos, kurią ką tik praėjo, pietuose, ir 
kitos, dar didesnės, akmenų masės šiaurėje 

— Ar ta kita uola turi vardą? - smalsavo Aila. 

— Visi ją vadina paprasčiausiai Didžiąja, - atsiliepė Jondalaras, - o 
mažasis upeliukas vadinamas Žuvų upokšniu. 

Priekyje jie pamatė keletą ateinančių žmonių. Pirmasis plačiai šypso- 
damasis ėjo Bramevalis. 

— Ateikit paviešėti, Joharanai, - pakvietė jis priėjęs. - Norėtume paro- 
dyti Ailai savo namus ir pristatyti ją keliems žmonėms. 

Iš brolio išraiškos Jondalaras galėjo pasakyti, kad jis tikrai nenori dar 
kartą stabtelti, nors žinojo, kad būtų labai nemandagu atsisakyti. Marto- 
na taip pat sugebėjo perskaityti jo išraišką ir įsikišo, norėdama užbėgti už 
akių sūnaus netaktiškam poelgiui, galinčiam supriešinti gerus kaimynus 
vien dėl to, kad skubama grįžti namo. Kad ir kokie Joharano planai, jie 
negali būti tokie neatidėliotini. 

- Žinoma, - tarė ji. - Mielai trumpam stabtelsime, tačiau ilgam už- 
silikti šį kartą negalime. Reikia pasiruošti medžioklei, o Joharanas dar 
privalo šį tą nuveikti. 

— Iš kur jis žinojo, kad mes kaip tik šiuo metu eisime pro šalį? - pa- 
klausė Jondalaro Aila, jiems einant taku palei Žuvų upokšnį į gyvenvietę. 

— Atsimeni tą kelio atšaką, kuri veda į urvus Aukštojoje uoloje? - pa- 
sakė jis. - Tikriausiai Bramevalis pastatė ten žvalgą. Tas pamatė mus ei- 
nančius, paprasčiausiai nubėgo žemyn ir jam pranešė. 

Aila išvydo laukiančią žmonių minią. Pastebėjo, kad dideliame, į upe- 
lį atgręžtame kalkakmenio kalne yra keletas nedidelių urvų bei viena di- 
delė akmeninė pastogė. Ją pasiekus, Bramevalis atsisuko ir ištiesė rankas 


visa apimančių gestu. 

— Sveiki atvykę į Mažąjį slėnį, keturioliktojo Zelandonijos urvo na- 
mus, — pasakė jis. 

Erdvios užuoglaudos priekyje buvo didelė terasa, prieinama iš abiejų 
pusių nuožulniais pakilimais, kuriuose palei visą sieną buvo išskobti plokš- 
ti laiptukai. Nedidelė skylė uolos sienoje viršuje buvo truputį padidinta 
ir naudojama kaip stebėjimo vieta arba dūmų anga. Akmeninės pastogės 
priekinę dalį nuo atšiaurių orų saugojo sukrautos kalkakmenio atplaišos. 

Svečiai iš devintojo urvo buvo pakviesti į pagrindinę Mažojo slėnio 
bendruomenės gyvenamąją zoną ir pavaišinti jau paruošta arbata. Ramu- 
nėlės, nustatė Aila paragavusi. Vilkui akivaizdžiai buvo smalsu patyrinėti 
šią naują akmeninę pastogę - tikriausiai ne mažiau nei Ailai, — tačiau ji 
laikė jį prie šono. Visi žinojo apie vilką, kuris paklūsta moteriai. Žinoma, 
ne vienas jau buvo jį matęs, tačiau tik iš toli. Tapo akivaizdu, kad bus kur 
kas ramiau, jei Aila palaikys jį viduje. 

Ji pristatė Vilką Bramevalio seseriai ir urvo zelandonei. Nors devin- 
tasis urvas su keturioliktuoju artimai bičiuliavosi, visi suprato, kad šįkart 
dėmesio centre yra atvykėlė Aila. Po prisistatymo ir antro puodelio arba- 
tos stojo nejauki tyla. Niekas nežinojo, nei ką daryti, nei ką sakyti. Joha- 
ranas ilgesingai žvelgė į taką link Upės. 

— Ar norėtum apžiūrėti visą Mažąjį slėnį, Aila? - pasiūlė Bramevalis, 
kai tapo akivaizdu, kad Joharanas ėmė nekantrauti. 

— Taip, norėčiau, - prisipažino ji. 

Su šiokiu tokiu palengvėjimu svečiai iš devintojo urvo ir keletas ketu- 
rioliktojo žmonių nusileido sienoje iškirstais laipteliais, o vaikai striksėjo 
priekyje. Nors pagrindiniai keturioliktojo urvo namai buvo didelė jau 
matyta pastogė, buvo naudojamos ir kitos dvi akmeninės užuoglaudos, 
esančios viena prie kitos į pietus žiūrinčios uolos papėdėje. Žmonės su- 
stojo prie nedidelės angos vos užkelių pėdų. 

— Čia Lašišos pastogė, - pasakė Bramevalis, vesdamas į nedidelę, kone 
apskritą kokių šešių metrų skersmens patalpą. 

Jis parodė į viršų. Pakėlusi akis žemose skliautuotose urvo lubose Aila 
pamatė išskaptuotą kone natūralaus dydžio lašišą: beveik pusantro metro 
ilgio lenktu žandikauliu patiną, plaukiantį į aukštupį daugintis. Reljefą 


papildė kur kas sudėtingesnė scena, talpinanti septyniomis linijomis pa- 

dalytą stačiakampį, priekines arklio kojas ir kitus paslaptingus ženklus, 
įrėžtus kartu su delno atspaudu, išryškėjusiu juodame fone. Visas skliau- 
tas dideliais plotais buvo išdažytas raudona ir juoda spalvomis, kad išryš- 
kėtų įrėžos. 

Svečiai gana greitai apėjo visą Mažąjį slėnį. Pietvakariuose, priešais 
didžiąją akmenų pastogę, buvo gana erdvus urvas, o pietuose, priešais 
mažesniąją pastogę, po atbraila palei uolos sieną ėjo kokių dvidešimties 
metrų ilgio galerinis urvas. Į dešinę nuo įėjimo į urvą, ant nedidelės na- 
tūralios terasos, ryškiais kontūrais buvo išraižyti du taurai ir padaras, pa- 
našus į raganosį. 

Ailai tikrai padarė įspūdį visos natūralios Mažojo slėnio grožybės, ir 
ji gana atvirai tai rodė. Bramevalis ir keturioliktasis urvas didžiavosi savo 
namais ir su džiaugsmu rodė juos viešniai, kuri tai vertino. Žmonės vis 
labiau pratinosi prie Vilko, ypač todėl, kad Aila jį griežtai prilaikė. Tai 
vienas, tai kitas vis ragino svečius, ypač Ailą, pasilikti vakarienės. 

— Norėčiau, - prisipažino Aila, - bet ne šįkart. Su malonumu pavie- 
šėsiu kitąkart. 

— Na, kol dar neišėjai, parodysiu tau mūsų užtvanką, - pasakė Brame- 
valis. - Ji pakeliui, prie Upės. 

Vadas nuvedė jau gana didelį būrį, įskaitant svečius, iki nuolatinių 
spąstų žuvims, kurie buvo pastatyti Žuvų upokšnyje. Vandentakyje, kuris 
bėgo per siaurą slėnį, neršė lašišos: didžiulės žuvys kasmet čia sugrįždavo. 
Šį tą pakeitus, užtvanka puikiai tiko ir kitų rūšių žuvims gaudyti - jas taip 
pat viliojo nedidelis upeliukas. Vis dėlto mėgstamiausios buvo didžiulės, 
net iki pusantro metro ilgio lašišos, nors dažniau pasitaikydavo metriniai 
suaugę patinai. 

— Taip pat mes neriame tinklus žuviai gaudyti, - pasigyrė Bramevalis. 

- Žmonės, su kuriais užaugau, gyveno netoli vidinės jūros. Kartais 
eidavom prie upės, kuri tekėjo netoli urvo, žiočių, ir tinklais gaudydavom 
eršketus. Žmonės džiūgaudavo, jei pavykdavo sugauti patelę, nes itin 
mėgo ikrus, mažučius juodus žuvų kiaušinėlius, - papasakojo Aila. 

— Ragavau eršketų ikrų, - pasakė Bramevalis, - kai svečiavomės 
pas žmones, gyvenančius prie Didžiųjų Vandenų vakaruose. Skanu, 


tik eršketai retai atplaukia taip toli į aukštupį. O lašišos atplaukia. Jų 

kiaušinėliai taip pat skanūs, didesni, ryškiaspalviai, beveik raudoni. Nors 
aš labiau mėgstu žuvis nei jų kiaušinėlius. Manau, lašišoms patinka rau- 
dona spalva. Ar žinai, kad lašišų patinai plaukdami į aukštupį paraudo- 
nuoja? Apie eršketus tiek daug nežinau. Spėju, jie užauga gana dideli. 

— Jondalaras sugavo vieną didžiausių mano kada matytų eršketų. Ma- 
nau, jis buvo dukart už jį ilgesnis, - Aila atsigręžusi nusišypsojo ilgšiui ir 
žibančiomis akimis pridūrė: — Žuvis jį gerai pajodė. 

— Jei neketini čia pasilikti, gal Jondalaras šią istoriją papasakos vė- 
liau, - pertarė ją Joharanas. 

— Taip, vėliau, - patikino Jondalaras. Nutikimas jį vis dar trikdė, vyras 
nebuvo nusiteikęs jo pasakoti. 

Eidami link Upės jie toliau kalbėjosi apie žvejybą. 

— Žmonės dažniausiai žvejoja su jauku. Juk žinai, kaip tai daroma, 
tiesa? — teiravosi Bramevalis. - Imi nedidelį medinį pagaliuką, užaštrini 
abu galus, per vidurį pririši ploną virvelę, - nekantriai gestikuliuodamas 
aiškino jis. - Aš paprastai dar pritvirtinu plūdę, o kitą galą pririšu prie 
vytelės. Ant to aštraus pagaliuko užmaunu slieką ir įmerkiu į vandenį, 
paskui stebiu. Kai pamatai, kad virvelė sujuda, jei pasiseka, greitai truk- 
teli, kad pagaliukas įstrigtų žuvies žiaunose, abu galiukai įsminga abipus. 
Netgi maži vaikai gana neblogai įgunda šitaip žvejoti. 

Jondalaras šypsojosi. 

- Žinau, išmokei mane, kai buvau mažas, - pasakė jis, tada dirstelėjo 
į Ailą. - Neleisk Bramevaliui pradėti kalbos apie žvejybą, - vadas, regis, 
sutriko. - Niekada nebaigs. Aila taip pat žvejoja, Bramevali, - vyras nusi- 
šypsojo moteriai. - Ji gaudo žuvį plikomis rankomis. 

— Taip, jau minėjo, — atsakė Bramevalis. - Turėtų būti sudėtinga. 

— Reikia daug kantrybės, bet nesunku, - atsakė Aila. - Kada nors pa- 
rodysiu. 

Išeidama iš siauro Mažojo slėnio tarpeklio Aila pastebėjo, kad didžiu- 
lis kalkakmenio luitas, vadinama Didžiąja uola, kuris sudarė šiaurinę ke- 
turioliktojo urvo pusę, kyla stačiai, tačiau, kitaip nei Aukštoji uola, yra 
tolėliau nuo Upės. Po kelių metrų takas platėjo, nes aukštos kalkakmenio 
sienos dešiniajame krante dar nutolo nuo kranto, kol galiausiai tekančio 

- Jis vadinamas Susirinkimų lauku, - pasakė Jondalaras. - Čia dar vie- 
na vieta, kuria naudojasi visi aplinkiniai urvai. Kai visi norime susiburti, į 
kokią šventę ar dera ką pranešti daugybei žmonių, čia pakankamai erdvu, 
kad visi sutilptume. Kartais po didelės medžioklės čia džioviname mėsą 
žiemai. Spėju, jei čia būtų akmeninė pastogė ar urvas, ši vieta kam nors 
priklausytų, tačiau dabar ja bet kas gali naudotis. Daugiausia vasarą, kai 
kelias dienas puikiausiai gali pagyventi palapinėje. 

Aila pažvelgė kitapus, į akmeninę sieną. Nors naudojamų užuoglaudų 
ar gilių urvų nebuvo matyti, uolos fasadas buvo išvagotas ertmių ir įdu- 
bų, kur suko lizdus paukščiai. 

— Jaunystėje dažnai ropšdavausi į tą uolą, - prisiminė Jondalaras. — 
Ten yra vietų, tinkamų aplinkai stebėti, ir atsiveria nuostabus vaizdas į 
Upės slėnį. 

— Jaunuoliai ir dabar ten ropščiasi, - patikino Vilomaras. 

Už Susirinkimų lauko, kiek arčiau devintojo urvo, prie Upės glaudėsi 
dar vienas kalkakmenio luitas. Čia eroduojančių jėgų suformuota uola 
iki pat viršaus pūpsojo apvalaina. Kaip ir visur, šiltas natūraliai gelsvas 
akmuo buvo išvagotas tamsiai pilkais dryžiais. 

Gana stačiu šlaitu nuo upės į viršų kilo takas - pro nemažas akmens 
ertmes be apsauginių iškyšų, vietomis atskirtas grynos uolos sienomis, iki 
didelės lygios terasos. Po pūpsančia akmenų iškyša pietų pusėje buvo ma- 
tyti paprasti rentiniai iš odų ir medžio, sujungti į savotišką baraką — eilė 
židinių ėjo lygiagrečiai uolos sienai. 

Dvi gana didelės akmeninės pastogės šiauriniame terasos gale, viena 
nuo kitos nutolusios per penkiasdešimt metrų, kone lietėsi su didžiule 
kyšančia akmenine devintojo urvo pastoge, tačiau uola lenkėsi, ir šios 
pastogės buvo atgręžtos ne į pietus. Tikriausiai todėl, dingojosi Ailai, ši 
vieta ne tokia mėgstama. Ji dirstelėjo žemyn, į pietinį devintojo urvo tera- 
sos galą, už pavasario polaidžio maitinamo upeliuko, kuris suvo akmeni- 
nės terasos kraštu, ir suvokė, jog šita atbraila yra truputį aukštėliau. 

— Kuriam urvui priklauso ši vieta? - paklausė Aila. 

- Iš tikrųjų, nė vienam urvui, - atsakė Jondalaras. - Ji vadinama Že- 
mupiu, tikriausiai dėl to, kad yra pasroviui nuo devintojo urvo. Iš šalti- 

ir tarp devintojo urvo bei Žemupio atsirado natūrali takoskyra. Pasista- 
tėme tiltelį. Devintasis urvas tikriausiai naudoja jį dažniau, tačiau čia lan- 
kosi ir visų kitų urvų Žmonės. 

— O kam jį naudoja? - smalsavo Aila. 

- Daiktams gaminti. Tai darbo zona. Čia renkasi amatininkai, ypač 
tie, kurie naudoja sunkias medžiagas. 

Aila pastebėjo, kad visa Žemupio terasa, ypač šiauriausias atbrailos 
plotas, nubirusi kaulų, ragų, medienos ir akmenų atplaišomis. Tokios 
atplaišos lieka apdirbant titnagą ir iš jo gaminant įrankius, medžioklės 
ginklus ir įvairius rykus. 

— Jondalarai, aš eisiu greičiau, - pasakė Joharanas. - Jau beveik parėjo- 
me, o tu tikriausiai nori pasilikti ir papasakoti Ailai viską apie Žemupį. 

Kiti devintojo urvo žmonės nuėjo su vadu. Stojo prieblanda, greitai 
temo. 

- Pirmąja iš šių akmeninių pastogių dažniausiai naudojasi titnago ap- 
dirbėjai, — paaiškino Jondalaras. - Kai dirbi su titnagu, lieka daugybė 
aštrių atplaišų. Geriau, kad jos visos kauptųsi vienoje vietoje, - apsidai- 
ręs jis pamatė, kad skeveldros ir atplaišos, likusios gaminant peilius, iečių 
antgalius, grandiklius, į kaltus panašius įrankius, vadinamus raižikliais, ir 
kitus įrankius bei ginklus iš silikatinio akmens, išsibarsčiusios visur. - Ką 
gi, - nusišypsojo Jondalaras, - taip bent jau buvo sumanyta iš pradžių. 

Jis papasakojo, kad dauguma baigtų titnago įrankių gabenami į kitą 
akmenų pastogę, kur prie jų tvirtinamos rankenos, pagamintos iš kietų 
medžiagų, tokių kaip medis ar kaulas. Tie įrankiai dažniausiai naudoja- 
mi kitiems daiktams iš tų pačių kietų medžiagų gaminti, tačiau nebuvo 
griežtų taisyklių, kas tiksliai kur gaminama. Amatininkai dažnai dirbda- 
vo drauge. 

Pavyzdžiui, žmogus, iš titnago formuojantis peilių ašmenis, dažnai ar- 
timai bendradarbiavo su tuo, kuris gamino rankenas. Vienas galbūt patar- 
davo nuskelti galelį nuo tvirtinamosios peilio dalies, kad rankena geriau 
prisitaikytų, kitas pasiūlydavo dėl pusiausvyros kotą truputį pakeisti ar 
suploninti. Kaulinio ieties antgalio dirbėjas galėjo prašyti titnago apdir- 
bėjo paaštrinti įrankį arba pasiūlyti, kaip jį perdirbti, kad būtų lengviau 


naudoti. Arba raižytojas, kuris puošdavo rankeną arba kotą, įsigeisdavo 


1 234 


UOLŲ PRIEGLOBSTIS 


kokio ypatingo kalto, ir tik patyręs titnago apdirbėjas galėjo pagaminti 
raižiklį - nuskelti titnago įrankio galiuką tiksliai tinkamu kampu, kad 
išeitų norimas daiktas. 

Jondalaras pasisveikino su keliais amatininkais, kurie vis dar dirbo 
antroje akmenų pastogėje šiauriniame terasos gale, ir jiems pristatė Ailą. 
Žmonės nedrąsiai nužvelgė Vilką ir grįžo prie darbo atvykėliams praėjus. 

— Temsta, - tarstelėjo Aila. - Kur tie žmonės miegos? 

— Gal grįš į devintąjį urvą, bet greičiausiai užsidegs laužą ir liks čia iki 
vėlumos, o paskui pernakvos vienoje iš tų miego zonų po pirmąja pas- 
toge, — paaiškino jis. - Jie skuba baigti darbą iki rytojaus. Jei prisimeni, 
šiandien kiek ankstėliau čia buvo kur kas daugiau amatininkų. Kiti arba 
išėjo namo, arba pasiliko pas bičiulius devintajame urve. 

— Nejaugi visi čia ateina įgyvendinti savo sumanymų? — nustebo 
Aila. 

- Visi urvai prie savo gyvenviečių turi panašias į šią darbo zonas, pa- 
prastai mažesnes, bet, kai amatininkams kyla klausimų arba įdomių su- 
manymų, jie ateina čia, - paaiškino Jondalaras. 

Jis dar paaiškino, kad konkrečiu amatu susidomėję jaunuoliai čia atei- 
na mokytis. Tai puiki vieta, pavyzdžiui, aptarti skirtingų regionų titnago 
kokybę arba tinkamiausius kiekvienos akmens rūšies panaudojimo bū- 
dus, pasidalyti nuomonėmis kone visais klausimais: kaip nukirsti medį 
titnago kirviu, atskirti tinkamus gabalėlius nuo mamutų ilčių, nupjauti 
ragų atšaką, pragręžti kiaukutą ar dantį, suformuoti ir pragręžti karoliu- 
kus arba padaryti kaulinį ieties antgalį. Čia buvo vieta, tinkama aptarti 
reikalingas žaliavas ir planuoti keliones ar mainų išvykas jų įsigyti. 

Nė kiek ne mažiau tai buvo tiesiog puiki vieta pasikalbėti apie visus 
dominančius dalykus, aptarti problemas su pora ar poros motina, sužino- 
ti, kieno duktė, sūnus ar židinio vaikas žengė pirmąjį žingsnį, ištarė naują 
žodį ar pagamino įrankį, rado gerą uogienoją, susekė žvėrį arba nudobė 
pirmą auką. Aila greitai suprato, jog ta vieta skirta ir rimtam darbui, ir 
draugiškiems pašnekesiams. 

— Geriau eikime, kol dar ne per tamsu įžiūrėti kelią, - pasiūlė Jondala- 
ras, - juk neturime deglų. Be to, jei norime rytoj eiti medžioti, dar reikia 


Šį tą padaryti, o išeisime anksti. 

Saulė jau nusileido, tik paskutiniai šviesos blyksniai dažė dangų virš 
galvų, kai jie galiausiai pradėjo leistis link iš versmės srūvančio upeliuko. 
Perėję ciltelį jaunuoliai atsidūrė akmeninėje pastogėje, kur buvo Jonda- 
laro ir jo žmonių namai - devintasis Zelandonijos urvas. Kai takas išsi- 
lygino, Aila pastebėjo, kad nuo apatinės kalkakmenio iškyšos pusės jau 
atsispindi kelių laužų šviesa. Tai buvo juos sveikinantis ženklas. Kad ir 


kaip visus saugotų gyvūnų dvasios, tiktai žmonės mokėjo sukurti ugnį. 


Dar buvo tamsu, kai jie išgirdo negarsų beldimą į įėjimo stulpą. 

— Zelandonė ruošiasi medžioklės ceremonijai, - pranešė kažkas. 

— Tuoj ateisim, - tyliai atsakė Jondalaras. 

Jie jau buvo pakirdę, bet dar neapsirengę. Aila bandė nuslopinti py- 
kinimą ir svarstė, ką apsivilkti, bet nedaug iš ko turėjo rinktis. „Reikėtų 
pasisiūti keletą drabužių. Gal pavyks gauti vieną kitą kailį iš šios dienos 
grobio?“ Ji vėl dirstelėjo į berankovę tuniką ir kelnes iki pusės blauzdų — 
berniukiškus apatinius, kuriuos jai padovanojo Marona, ir apsisprendė. 
Kodėl ne? Apdaras patogus, o įdienojus tikriausiai bus karšta. 

Jondalaras stebėjo, kaip ji velkasi Maronos padovanotus drabužius, 
bet nepasakė nė žodžio. Šiaip ar taip, jie jos, gali jais vilktis kada panorė- 
jusi. Jis pakėlė galvą pamatęs iš miegamojo išeinančią motiną. 

— Mama, tikėjausi, kad tavęs nepažadinome, - tarė Jondalaras. 

— Jūs manęs nepažadinote. Vis dar jaučiu jaudulį prieš medžioklę, 
nors jau metų metus nemedžiojau, - atsakė Martona. - Tikriausiai todėl 
mėgstu dalyvauti jai ruošiantis ir apeigose. Aš irgi eisiu į ceremoniją. 

— Abu eisime, - tarė Vilomaras, žengdamas iš už pertvaros, skyrusios 
jų miegamąjį nuo pagrindinio kambario. 

- Ir aš einu, — iš už perdangos iškišo susitaršiusią galvą užsimiegojusi 
Folara. Ji nusižiovavo ir pasitrynė akis. - Man tik reikia šiek tiek laiko 
apsirengti, — staiga ji plačiai atsimerkė. - Aila! Ką tu apsirengei? 

Aila nužvelgė save ir atsitiesė. 

- Gavau dovanų, - karingai apsigynė ji, - tad ir ketinu vilkėti. Be to, — 


pridūrė nusišypsojusi, - nedaug turiu drabužių, o su šitais taip lengva 

judėti. Jei užsimesiu apsiautalą ar kailį, ryto vėsoje nesušalsiu, o vėliau, 
kai oras sušils, bus vėsu ir patogu. Tai tikrai labai praktiškas apdaras. 

Stojo nesmagios tylos akimirka, paskui Vilomaras sukikeno. 

- Žinot, ji teisi. Niekada nepagalvojau nešioti žieminių apatinių kaip 
vasarinių medžioklės drabužių, bet kodėl nepabandžius? 

Martona atidžiai stebėjo Ailą, o paskui gudriai nusišypsojo. 

- Į šitaip apsivilkusią Ailą, — tarė ji, - žmonės atkreips dėmesį. Vyres- 
nės moterys nepritars, bet tokiomis aplinkybėmis dalis žmonių jaus, kad 
ji turi, kuo pasiteisinti. Manau, maždaug šiuo metu kitąmet pusė jaunų 
moterų bus šitaip apsirengusios. 

Jondalaras regimai atsipalaidavo. 

— Tikrai taip manai, mama? 

Jis nežinojo, ką pasakyti, kai pamatė Ailą besirengiančią. Marona dra- 
bužius jai padovanojo turėdama vienintelį tikslą - pasityčioti, tačiau jam 
toptelėjo, kad, jei jo motina teisi - o Martona retai klysdavo dėl tokių 
dalykų, - apsikvailins vienintelė Marona, ir jai nebus leista to pamiršti. 
Kaskart pamačiusi ką nors vilkint tokį apdarą, ji prisimins savo bjaurų 
pokštą, kuris niekam nepatiko. 

Folara atrodė priblokšta. Pažvelgė į motiną, į Ailą, paskui vėl į moti- 
ną. 

— Geriau paskubėk, jei nori eiti, - papriekaištavo vyresnioji. - Netru- 
kus prašvis. 

Visi palaukė, kol nuo sužerto laužo virimo patalpoje Vilomaras užde- 
gė deglą. Deglų Vilomaras priruošė po to, kai vieną vakarą grįžo į tamsų 
būstą. Tada Aila juos mokė užkurti laužą su titnagu ir geležies piritu. Iš- 
lindo Folara, vis dar mėgindama susirišti plaukus odos juostele. Aila pa- 
silenkusi palietė Vilko galvą: toks ženklas tamsoje reiškia pasilikti greta. 
Žmonės atitraukė odos užuolaidą ir tyliai išėjo į akmeninės terasos priekį 
link kitų linguojančių ugnelių. 

Kai pasirodė Martonos namelio gyventojai, įskaitant Vilką, ant prie- 
kinės atbrailos jau buvo susirinkęs geras būrys žmonių. Vieni turėjo pasi- 
ėmę akmenines riebalų lempeles, kurių skleidžiamos šviesos vos pakako 
tamsoje rasti kelią, tačiau jos degė ilgiau, kiti laikė deglus, kurie skleidė 


daugiau šviesos, bet greičiau sudegdavo. 

Kiek luktelėjus atėjo dar keletas, tada visa grupė patraukė link pieti- 
nio pastogės krašto. Iš pradžių buvo sunku atskirti žmones ir net įžiūrėti, 
kur eiti. Deglai apšvietė erdvę aplink, tačiau tamsa dėl to atrodė tik dar 
juodesnė. Eidama akmenine atbraila per neapgyvendintą devintojo urvo 
dalį iki tarpeklio, kuris skyrė devintąjį urvą nuo Žemupio, Aila laikėsi 
Jondalarui už peties. Mažas upelis, srūvantis išgrauža tiesiai iš versmės, 
trykštančios iš galinės sienos, buvo parankus vandens šaltinis Žemupyje 
dirbantiems amatininkams, o blogu oru — papildomas vandentakis de- 
vintajam urvui. 

Deglų nešėjai sustojo abipus tiltelio, vedančio į akmenines Žemupio 
pastoges. Mirksinčioje šviesoje visi po vieną atsargiai žengė surištais ir per 
nedidelį tarpeklį permestais rąstais. Ailai pasidingojo, kad dangus iš gry- 
nai juodo keičiasi į tamsų priešaušrio mėlį - tai pirmas ženklas, kad ne- 
trukus pasirodys saulė. Tačiau nakties danguje vis dar mirgėjo žvaigždės. 

Dviejose didelėse Žemupio pastogėse laužai nedegė. Paskutiniai ama- 
tininkai seniai pasitraukė į miego pastoges. Medžiotojų būrelis praėjo 
pro angas, paskui stačiu taku nusileido į Susirinkimų lauką tarp Aukšto- 
sios uolos ir Upės. Gana iš toli buvo matyti lauko viduryje liepsnojantis 
didelis laužas ir aplink jį susibūrę žmonės. Aila pastebėjo, kad, kaip ir 
deglai, laužas apšvietė aplinkinę erdvę, tačiau buvo sunku matyti toliau 
šviesos rato. 

Juos sutiko kelios zelandonės, įskaitant tą, kuri buvo pirma tarp tų, 
kurie tarnauja Motinai, - devintojo urvo Zelandonę. Storulė juos pa- 
sveikino ir nurodė, kur dera stovėti per apeigas. Stambios moters siluetas 
kone užstojo laužo šviesą. 

Atvyko dar daugiau žmonių. Laužo šviesoje Aila atpažino Bramevalį 
ir suprato, kad tai keturioliktojo urvo grupė. Pakėlusi akis moteris pama- 
tė, kad dangus tikrai tapo tamsiai mėlynas. Pasirodė dar vienas deglais ne- 
šinas būrelis, tarp kurių buvo Karėja ir Manvelaras. Atvyko vienuoliktasis 
ir trečiasis urvai. Manvelaras pamojo Joharanui ir priėjo arčiau. 

— Norėjau tau pasakyt, kad šiandien derėtų medžioti ne bizonus, o 
didžiuosius elnius, - pasakė Manvelaras. - Vakar, kai išėjote, pasirodę 
žvalgai pranešė, kad bizonai nuklydo tolyn nuo aptvaro. Dabar nebūtų 


lengva juos ten suvaryti. 

Joharanas akimirką atrodė nusivylęs, tačiau medžiojant visada reikėjo 
lankstumo. Žvėrys klajojo ten, kur jiems reikėjo, o ne taikėsi prie medžio- 
tojų. Protingas medžiotojas moka prisitaikyti. 

— Gerai, pasakykim Zelandonei, - tarstelėjo jis. 

Davus ženklą visi susirinko tarp laužo ir galinės uolos sienos. Arčiau 
laužo, tarp daugybės žmonių, tapo šilčiau, ir Aila mėgavosi šiluma. Gana 
spėriai, nepaisant tamsos, žygiuodama į Susirinkimų lauką ji sušilo, ta- 
čiau stoviniuodama ir laukdama pradėjo jausti šaltuką. Vilkas spaudėsi 
prie jo kojos. Jam nepatiko tiek daug nepažįstamų žmonių aplinkui, tad 
Aila atsiklaupė jo nuraminti. 

Didelio laužo atspindžiai šoko ant gruoblėto vertikalaus uolos pavir- 
šiaus. Staiga pasigirdo garsi aimana ir būgnų dūžiai. Tada atsklido dar 
vienas garsas, nuo kurio Ailai ant sprando plaukai pasišiaušė ir nugara 
nubėgo virpuliai. Tokį garsą anksčiau ji buvo girdėjusi vienintelį kartą, 
genties sambūryje, ir niekada jo nepamirš. Šituo garsu gentis kviesdavo 
dvasias! 

Aila žinojo, kaip tas garsas išgaunamas. Jį skleidė plokščias ovalo 
formos medžio ar kaulo gabalas su skyle viename gale, per kurią buvo 
perverta virvelė. Sukant daiktelį aplink virvelę pasklisdavo grėsmingas, 
verksmingas kauksmas. Žinojimas, kaip garsas išgaunamas, niekaip nepa- 
keisdavo jo poveikio; toks garsas galėjo sklisti tik iš dvasių pasaulio. Ta- 
čiau ne dėl to ją nupurtė šaltis - sunku buvo partikėti, kad zelandoniečių 
apeigose dvasios kviečiamos taip pat kaip gentyje. 

Aila prisiglaudė prie Jondalaro, troško jo paguodos. Tada jos dėme- 
sį patraukė judėjimas ant sienos: ten žaidė ne tik laužo atspindžiai. Pro 
šviesas mirgėjo didžiojo elnio šešėlis su dideliais plaštakos formos ragais 
ir kupra ant nugaros. Moteris atsisuko, bet nieko neįžiūrėjo, ir pasidarė 
smalsu, ar ji elnią tik įsivaizduoja. Vėl atsisukus į sieną, švystelėjo raguotas 
elnias, o paskui - bizonas. 

Keistas, veriamas kauksmas tilo, tačiau ėmė sklisti kitas garsas, iš pra- 
džių labai tyliai, vos girdimai. Paskui žemas, verksmingas skandavimas 
ėmė aukštėti, pasigirdo sunkus, ritmingas būgno mušimas. Aimana pynė- 
si, maloniai papildydama vis stiprėjantį garsą, kuris atsimušė nuo galinės 


sienos. Garsai stiprėjo. Ailai smilkiniai ėmė tvinksėti nuo ritmingų garsų, 

dun, dun, širdis mušė ausyse tuo pačiu ritmu ir taip pat garsiai. Dingojosi, 
kad galūnės suledėjo, kojos atsisakė judėti, ji suakmenėjo, išmušė šaltas 
prakaitas, tada staiga dundėjimas liovėsi, o aimana ėmė dėliotis į žodžius. 

— Didžiojo elnio dvasia, tave garbiname... 

— Tave garbiname... - ne itin sutartinai pakartojo susirinkusieji. 

Skandavimas vis garsėjo. 

— Bizono dvasia, kviečiame tave, tave garbiname... 

— Tave garbiname, - šį kartą medžiotojai prabilo vieningai. 

— Motinos vaikai nori, kad būtum čia. Kviečiame tave... 

— Kviečiame tave. 

— Nemirtingoji dvasia, jokios mirties nebijanti, tave garbiname... 

— Tave garbiname, - žmonės atliepė vis garsiau. 

— Tavo mirtingi gyvieji yra traukiami arčiau, mes kviečiame tave. 

Tonas vis aukštėjo, buvo justi laukimas. 

— Kviečiame tave, - balsai vis garsėjo. 

— Atiduok juos mums ir nepraliek ašarų, tave garbiname... 

— Tave garbiname. 

— Motina to trokšta, ar girdi? Kviečiame tave. 

Dabar tonas buvo reikalaujantis, kone įsakmus. 

— Kviečiame tave. Kviečiame tave. Kviečiame tave. 

Žmonės šaukė. Ailos balsas susiliejo su kitų, nors ji to nė nesuvokė. 
Staiga ji pastebėjo, kaip didelis šešėlis ant gruoblėtos sienos ima ryškėti, 
vos įžiūrima tamsi figūra įgauna didžiojo elnio kontūrus. Subrendęs pati- 
nas didžiuliais ragais, regėjosi, kvėpuoja brėkštančioje aušroje. 

Medžiotojai žemai, monotoniškai skandavo vienu ritmu su giliu bū- 
gnų dudenimu: 

— Kviečiame tave. Kviečiame tave. Kviečiame tave. Kviečiame tave. 

— Duok juos mums! Nepraliek ašarų! 

— Tokia Motinos valia! Išgirsk! Išgirsk! Išgirsk! - kone klykė žmonės, 
staiga tarsi užsižiebė šviesa ir pasigirdo garsus, verksmingas riksmas, kuris 
peraugo į kurtinamą traškėjimą. 

- Ji girdi! — staiga progiesmiu tarė balsas. Visi staiga nuščiuvo. Aila 
pakėlė akis, tačiau elnias buvo dingęs. Liko tiktai pirmieji ryškūs kylan- 


čios saulės spinduliai. 

Iš pradžių niekas netarė nė žodžio, niekas nejudėjo. Paskui kažkas 
garsiau atsikvėpė, žmonės pradėjo bruzdėti. Medžiotojai atrodė apsvaigę 
ir dairėsi aplinkui tarsi ką tik pabudę. Aila giliai atsiduso ir vėl priklau- 
pusi apkabino Vilką. Kai pakėlė akis, pamatė jai puodelį karštos arbatos 
tiesiančią Prolevą. 

Aila kažką sumurmėjo ir dėkinga gurkštelėjo arbatos - buvo tikrai 
ištroškusi. Rytinis pykinimas nebekamavo, nors nė nepajuto, kada jis lio- 
vėsi. Gal dar einant į Susirinkimų lauką? Aila su Jondalaru ir Vilkas kartu 
su Joharanu ir jo moterimi grįžo prie laužo, kur buvo verdama arbata. 
Prie jų prisijungė Martona, Vilomaras ir Folara. 

— Karėja sakė, kad turi tau medžioklės drabužius, Aila, - pasakė Joha- 
ranas. - Galėsime paimti juos eidami pro vienuoliktąjį urvą. 

Aila linktelėjo nevisiškai suprasdama, kaip galima naudoti medžio- 
klės drabužius medžiojant didžiuosius elnius. Paskui ji apsidairė pažiūrė- 
ti, kas dar priklauso medžiotojų būreliui. Atpažinusi Rušemarą ir Solaba- 
ną nenustebo, tikėjosi pamatyti vado patarėjus, tuos, į kuriuos Joharanas 
vis kreipdavosi pagalbos. Apstulbo pamačiusi Brukevalį, paskui ėmė spė- 
lioti, kodėl tai ją nustebino. Šiaip ar taip, jis devintojo urvo narys. Kodėl 
neturėtų kartu medžioti? Tačiau dar labiau nustebo pamačiusi Maronos 
draugę Portulą. Ją išvydusi moteris išraudo, akimirką stebeilijo, paskui 
nusisuko. 

— Nemanau, kad Portula tikėjosi pamatyti tave vilkinčią šituos drabu- 
žius, — tyliai tarstelėjo Martona. 

Saulė ropštėsi didingu mėlynu skliautu. Medžiotojai greitai susiruo- 
šė ir atsisveikino su tais, kurie nebėjo toliau. Traukiant link Upės saulės 
šiluma išsklaidė ceremonijos sukeltą niūrią nuotaiką, žodžiai, ankstyvą 
rytą tarti tik pašnibždomis, vis garsėjo. Apie medžioklę žmonės kalbėjo 
rimtai, tačiau pasitikėdami savimi. Sėkmės niekas negali garantuoti, ta- 
čiau įprastos apeigos, kuriomis kreipiamasi į didžiojo elnio — ir, dėl visa 
ko, bizono - dvasias, visų dėmesį sutelkė į medžioklę, o vaiduoklio pasi- 
rodymas ant Susirinkimų lauko uolos sienos sustiprino dvasinius ryšius 
su kitu pasauliu. 

Nuo vandens kilo migla. Aila juto ore tvyrant ryto drėgmę. Ji dirstelė- 


jo į šalį, ir kvapą užgniaužė nuo vos akimirką tetrukusio, netikėto gamtos 


1242 


UOLŲ PRIEGLOBSTIS 


grožio. Šviesos spindulių nutviekstos šakelės, lapai ir žolės žaižaravo vi- 
somis vaivorykštės spalvomis, kurios atsirado saulės spinduliams palietus 
rasos lašelius. Netgi visiškai simetriškas voratinklis, kurio plonos, lipnios 
gijos buvo skirtos grobiui sučiupti, sugavo kaip brangakmeniai spindin- 
čius susikondensavusios drėgmės lašelius. 

— Jondalarai, pažiūrėk, - atkreipė vyro dėmesį į reginį Aila. Folara 
taip pat sustojo, paskui Vilomaras. 

— Priimčiau tai kaip palankų ženklą, - prieš pajudėdamas plačiai šyp- 
sodamasis pasakė mainų meistras. 

Kur upė platėjo, vanduo putojo ir sūkuriavo per akmenukais nubertą 
vagą, tačiau skyrėsi aplink didesnius akmenis, nepajėgdamas įvilioti jų 
į žaismingą šėlstančio vandens ir mirguliuojančių raibulių šokį. Plačia 
brasta medžiotojai pradėjo eiti per upę. Viduryje, kur buvo giliau, žen- 
gė nuo akmens ant akmens. Vienus didelius akmenis įvairiu metų laiku 
ankstėliau čia sunešė sūkuringesnės srovės, o kitus visai neseniai gamtos 
paliktiems tarpams užpildyti atgabeno žmonės. Aila ėjo įkandin kitų, jos 
mintys sukosi apie artėjančią medžioklę. Tada, kaip tik tuo metu, kai su- 
siruošė kirsti upę, ji staiga sustojo. 

— Kas atsitiko, Aila? - neramiai susiraukęs pasiteiravo Jondalaras. 

— Nieko neatsitiko, - atsakė ji. - Grįšiu arklių. Pasivysiu, kol medžio- 
tojai pasieks Dviejų Upių uolą. Net jei nepanaudosime arklių medžio- 
jant, jie padės pargabenti grobį. 

Jondalaras linktelėjo. 

— Puikiai sumanei. Eisiu su tavim, - tarė jis ir atsisuko į Vilomarą. — 
Pasakysi Joharanui, kad grįžome arklių? Ilgai netruksim. 

— Eime, Vilke, - šūktelėjo Aila, kai jie pasuko atgal link devintojo 
urvo. 

Tačiau Jondalaras vedė kitu keliu nei jie atėjo. Pasiekę Susirinkimų 
lauką, užuot kilę stačiu keliu per akmenines atbrailas į Žemupį ir ėję link 
devintojo urvo, jie patraukė mažiau naudojamu, labiau apaugusiu taku, 
vinguriavusiu dešiniuoju upės krantu priešais akmenų pastogę. Priklau- 
somai nuo posūkių ir vingių, kuriuos vandentakis darė per salpą, takas 
kartais ėjo už žolėto lauko, kuris buvo tarp atbrailos ir upės, o kartais 


arčiau priekinės akmeninės terasos. 

Pakeliui buvo keletas takų į pastogę, ir vienu Aila prisiminė ėjusi, kai 
reikėjo nusilengvinti po ilgo susirinkimo. Prisiminimai pastūmėjo ją vėl 
pasinaudoti ta vieta. Dabar, kai laukėsi, jai norėjosi dažniau šlapintis. Vil- 
kas pauostė jos šlapimą, pastaruoju metu žvėris atrodė juo labiau susido- 
mėjęs. 

Keletas žmonių pastebėjo juos grįžtančius ir pamojavo arba mostais 
kvietė prieiti. Jondalaras buvo tikras, jog visiems smalsu, kodėl jie grįžta, 
tačiau nieko neatsakė. Pasiekę uolų virtinės galą, jie pasuko į Miško upės 
slėnį, ir Aila sušvilpė. Vilkas pasileido pirmyn. 

— Kaip manai, jis žino, kad einame pasiimti Yhaha su Lenktyninin- 
ku? - paklausė Aila. 

— Neabejoju, - atsakė Jondalaras. - Mane nuolat stulbina tai, ką jis, 
regis, žino. 

- Štai jie, - džiaugsmo kupinu balsu paskelbė Atila. Ji suvokė, kad ne- 
matė arklių ilgiau nei dieną ir jų pasiilgo. Pamačiusi Ailą, Yhaha sužvengė 
ir pasileido tiesiai prie moters aukštai iškėlusi galvą, tačiau nuleido ją šei- 
mininkei ant peties, o Aila apkabino jos sprandą. Lenktynininkas garsiai 
sužvengė, iškėlęs uodegą ir išrietęs sprandą šoko link Jondalaro, tada atki- 
šo mėgstamas pakasyti vietas. 

— Pasiilgau jų, tačiau, man regis, jie irgi mūsų pasiilgo, - tarė Aila. 
Kai visi pasisveikino, arkliai buvo pakasyrti ir paglostyti, susilietė nosimis 
su Vilku, ji pasiūlė nueiti pasiimti jojimo apdangalų ir Yhaha pavadžių 
valkčiams. 

— Aš nueisiu, — pasisiūlė Jondalaras. - Geriau negaišti, jei planuojame 
šiandien medžioti, o visi kamantinės, ką darome. Man bus lengviau pasa- 
kyti, kad skubame. Jei tu taip padarysi, kas nors gali blogai suprasti, nes 
jie tavęs gerai nepažįsta. 

- Ir ašjų gerai nepažįstu, - atsakė Aila. - Gerai sumanei. Aš apžiūrėsiu 
arklius, įsitikinsiu, kad jie sveiki. Dar paimk nešulių krepšius ir vandens 
dubenėlį Vilkui. Gal dar miegmaišius? Kas žino, kur nakvosime šiąnakt. 
Tikriausiai reikėtų paimti ir Yhaha pavadį. 

Viską pasiėmę Aila su Jondalaru jojo palei upę, kirto brastą, toliau 
judėjo kairiuoju krantu ir pasivijo medžiotojų būrelį kaip tik tuo metu, 


kai jie priėjo Dviejų Upių uolą. 

— Jau suabejojau, ar spėsite grįžti, - tarė Karėja. - Paėmiau tau me- 
džioklės drabužius, Aila. 

Aila padėkojo. 

Dviejų upių santakoje medžiotojų būrys pasuko į Žolių slėnį. Aukš- 
tėliau laukė Kimeranas ir būrelis antrojo ir septintojo urvų žmonių, kurie 
ruošėsi medžioti kartu, bet nėjo į ceremoniją Susirinkimų lauke. Visiems 
medžiotojams susitikus, buvo sustota pasitarti. Aila su Jondalaru nulipo 
nuo arklių ir priėjo arčiau pasiklausyti. 

— Tefona sakė, kad bizonai prieš dvi dienas pajudėjo į šiaurę, - kalbėjo 
Manvelaras. - Atrodė, kad šiandien juos bus lengva susekti, tačiau jie pa- 
keitė kryptį ir keliauja į rytus, tolyn nuo aptvaro. Tefona - viena geriausių 
mūsų žvalgių. Ji mato toliau nei bet kas ir jau kurį laiką stebi tą bandą. 
Manau, netrukus jie vis tiek pasuks spąstų link, tačiau tikriausiai ne šian- 
dien. Štai kodėl pamanėme, kad geriau pasirinkti didžiuosius elnius. Jie 
atsigėrė aukštėliau nuo čia, o dabar ganosi netoli aukštažolių. 

— Kiek jų? - pasiteiravo Joharanas. 

— Trys suaugusios patelės, metinukas patinėlis, keturi dėmėti jauni- 
kliai ir patinas su didžiuliais ragais, - atsakė Tefona. - Įprasta nedidelė 
banda. 

— Vyliausi nudobti kelis žvėris, tačiau nenoriu sumedžioti visų. Štai 
kodėl tikėjausi bizonų. Jie keliauja didesnėmis bandomis, - paaiškino Jo- 
haranas. 

— Išskyrus didžiuosius ir šiaurės elnius, dauguma elnių apskritai ne- 
klajoja bandomis. Jie mėgsta miškingesnes vietas, kur lengviau pasislėpti. 
Retai pamatysi daugiau nei keletą patinėlių arba dvi stirnas su jaunikliais, 
nebent tuo sezonu, kai patelės ir patinėliai susieina, - atsakė Tefona. 

Aila neabejojo, kad Joharanas tai žino, tačiau Tefona buvo jauna ir 
didžiavosi žvalgės žiniomis. Joharanas leido jai išsakyti, ko išmokusi. 

— Manau, derėtų palikti patiną, bent vieną iš patelių ir jos jauniklį, jei 
pavyktų įsitikinti, kad elniukas jos, - pasakė Joharanas. 

Aila pagalvojo, kad sprendimas geras. Joharanas vėl padarė jai įspūdį, 
ir ji ėmė jį atidžiau stebėti. Jondalaro brolis buvo vos ne visa galva žemes- 
nis, bet kresnas. Galingas sudėjimas neleido abejoti, kad jėga jis prilygsta 

puikiai jam tiko. Jis skleidė pasitikėjimą. „Brunas, mano genties vadas, 
būtų jį supratęs, - galvojo ji. - Jis taip pat buvo geras vadas... Kitoks nei 
Braudas: 

Dauguma zelandoniečių vadų, su kuriais ji susipažino, atrodė puikiai 
tinkami savo pareigoms. Urvai dažniausiai gerai pasirinkdavo vadus, bet, 
jei Joharanas neatitiktų jam keliamų reikalavimų, urvas paprasčiausiai 
išsirinktų kitą vadą. Nebuvo taisyklių, kaip pašalinti vadą; jis tiesiog ne- 
tektų savo sekėjų. 

Tačiau Braudas nebuvo išrinktas, suvokė ji. Jam buvo skirta tapti vadu 
nuo tos akimirkos, kai gimė. Kadangi jis gimė vado moteriai, buvo tiki- 
ma, kad jis turės vado prisiminimus. Tikriausiai turėjo, bet kiek kitokius. 
Savybės, kurios gali pasitarnauti vadui, tokios kaip išdidumas, gebėjimas 
įsakinėti ir kelti pagarbą, Braudui pasireiškė per smarkiai. Bruno išdi- 
dumas kilo iš genties pasiekimų, dėl to jis pelnė pagarbą. Brunas gerai 
vadovavo, nes paisė kitų, ir tik tada spręsdavo. Braudo išdidumas buvo 
iškilęs iki puikybės; jis mėgo įsakinėti žmonėms, ką daryti, bet neklausė 
vertingų patarimų ir norėjo būti gerbiamas tik už savo žygdarbius. Nors 
Brunas stengėsi jam padėti, Braudas niekada nebus toks vadas, koks buvo 
Brunas. 

Kai susirinkimas pasibaigė, Aila tyliai pasakė Jondalarui: 

— Norėčiau pajojėti į priekį ir pamėginti rasti bizonus. Kaip manai, ar 
Joharanas prieštaraus, jei pasiteirausiu Tefonos, kur paskutinį kartą juos 
matė? 

— Ne, nemanau, kad prieštarautų, bet gal jo paklauskim, - pasiūlė 
Jondalaras. 

Jie abu prisiartino prie vado. Aila nusakė savo planą, o Joharanas atsa- 
kė, kad irgi ketino Tefonos to klausti. 

— Manai, kad gali surasti tuos bizonus? - paklausė jis. 

— Nežinau. Neatrodo, kad jie būtų labai toli, o Yhaha bėga kur kas 
greičiau nei žmogus, - atsakė Atila. 

— Regis, sakei, kad nori kartu su mumis medžioti didžiuosius elnius, — 
pastebėjo Joharanas. 

— Noriu, bet manau, kad spėsiu apsižvalgyti ir suskubsiu prie elnių 


pačiu laiku, - paaiškino Aila. 

— Na, ir man ne pro šalį būtų sužinoti, kur tie bizonai, - tarė Johara- 
nas. - Eikim, paklauskim Tefonos. 

— Gal aš irgi josiu su Aila, - tarė Jondalaras. - Ji dar nepažįsta apylin- 
kių. Gali nesuprasti Tefonos nurodymų. 

— Gerai, tik tikiuosi, kad laiku grįšite. Norėčiau pamatyti, ką iš tikrųjų 
gali jūsų iečių mėtyklės, - pareiškė Joharanas. - Jei jos gali pusę to, ką 
sakėte, daug kas pasikeis. 

Šnektelėję su Tefona, Aila su Jondalaru ant arklių pasileido šuoliais, Vil- 
kas lapsėjo iš paskos. Kiti medžiotojai toliau traukė palei Žolių upę į aukš- 
tupį. Zelandonijos kraštovaizdis buvo stulbinantis - raižytos aukštumos su 
stačiomis uolomis, platūs upių slėniai ir banguojančios kalvos. Upės tai vin- 
giavo per pievas ir laukus su medžių koridoriais pakrantėse, tai sruvo palei 
stačias uolų sienas. Čia gyvenantys žmonės buvo pratę prie greitai besikei- 
čiančio kraštovaizdžio ir prireikus kopdavo stačiais kalvų šlaitais, kepurnė- 
davosi į beveik vertikalią uolą, šokinėdavo per slidžius akmenis kirsdami 
upę ar plaukdavo prieš srovę, eidavo vorele po vieną tarp akmens sienos vie- 
noje pusėje ir šniokščiančios upės kitoje, pasklisdavo atviroje lygumoje. 

Medžiotojai pasidalijo mažomis grupelėmis ir patraukė kone juosme- 
nį siekiančia, bet vis dar žalia atviro slėnio žole. Joharanas vis dairėsi grįž- 
tančio brolio ir jo keistos palydos - svetimšalės moters, vilko bei dviejų 
arklių. Tikėjosi, kad jie suskubs dėtis prie medžiotojų, nors suprato, kad 
tai nieko smarkiai nepakeis. Kai šitiek daug medžiotojų persekioja keletą 
žvėrių, nevertėjo abejoti, kad pavyks nudobti jų pakankamai. 

Rytas buvo įpusėjęs, kai jie pastebėjo elnių patiną didingais ragais. 
Medžiotojai stabtelėjo pasitarti, ir Joharanas išgirdo bildant kanopas — 
Aila su Jondalaru grįžo pačiu tinkamiausiu laiku. 

— Mes juos radom! - susijaudinęs sušnibždėjo Jondalaras, vos nulipęs 
nuo arklio. Jis būtų šaukęs, jei nebūtų pastebėjęs, kad didysis elnias labai 
arti. — Jie vėl pakeitė kryptį. Traukia link aptvaro! Esu tikras, galėtume 
paraginti juos judėti greičiau. 

— Arjie toli? — teiravosi Joharanas. - Mums teks eiti, juk ne visi turi- 
me arklius. 

— Aptvarą pastatė trečiasis urvas ne itin toli nuo čia. Nusigautume ten 
be didelio vargo, - pasakė Aila. - Jei tik nori medžioti bizonus, Johara- 

— Tiesą sakant, didysis broli, samedžiosim ir vienus, ir kitus, - pati- 
kino Jondalaras. 

— Dabar esame čia. Regimas elnias vertesnis už du bizonus tolimame 
aptvare, - atsakė Joharanas. - Jei per ilgai neužtruks, galime eiti bizonų 
vėliau. Ar norit prisidėti prie medžioklės? 

- Taip, - atsakė Jondalaras. 

— Noriu, - kone tuo pat metu atsiliepė ir Aila. - Jondalarai, pririški- 
me arklius prie medžio štai ten, prie upelio. Gal turėčiau pririšti ir Vilką? 
Pajutęs medžioklės jaudulį jis užsimanys „padėti“, tačiau pridarytų pro- 
blemų kitiems medžiotojams arba painiotųsi po kojomis nežinodamas, 
ką daryti. 

Kol buvo sprendžiama, kaip elgtis toliau, Aila tyrinėjo nedidelę elnių 
bandą, ypač patiną. Moteris prisiminė, kaip pirmą kartą pamatė visiškai 
suaugusį, subrendusį didžiųjų elnių patiną. Šitas žvėris atrodė labai pa- 
našiai: ties ketera kiek aukštesnis už arklį, nors tikrai ne toks didelis kaip 
mamutas. Šie elniai, vadinami didžiaisiais, buvo patys įspūdingiausi iš 
visų elnių rūšių, tačiau ne dėl paties gyvulio augumo, o dėl ragų dydžio. 
Masyvūs, plaštakos formos, periodiškai numetami ragai kasmet ataug- 
davo vis didesni, ir subrendusio patino galėjo siekti iki keturių metrų 
ilgio. 

Aila iš akies nustatė, kad ragų ilgis - kaip dviejų Jondalaro ūgio vyrų, 
jei sustotų vienas kitam ant pečių. Dėl ragų dydžio šie žvėrys negalėjo 
gyventi miškuose, kuriuos mėgo kiti jų giminaičiai; didieji elniai buvo 
atvirų lygumų gyvūnai. Jie mito žole, ypač žaliomis aukštažolių viršūnė- 
lėmis, neatsisakydavo jaunų krūmokšnių bei medelių ir liaunų paupio 
viksvų, ėdė daugiau nei kiti elniai. 

Kai elnias visiškai suaugdavo, jo kaulai nustodavo stambėti, tačiau 
dėl didžiulių vis ataugančių ragų susidarydavo iliuzija, kad didžiųjų el- 
nių patinai su kiekvienu sezonu auga ir į ūgį, ir į plotį. Kad pajėgtų nešio- 
ti tokius didelius ragus, elniams išsivystydavo masyvūs pečių ir sprando 
raumenys, kurie laikui bėgant iš tikrųjų didėjo, kad išlaikytų augančių 
ragų svorį, ir ant keterų susiformuodavo išskirtinės kupros, kuriose kau- 
pėsi raumenys, sausgyslės ir jungiamieji audiniai. Tai buvo genetinis 


rūšies bruožas. Netgi patelės turėjo aiškias, nors mažesnes kupras. Dėl 

didelės raumenų masės didžiųjų elnių galvos atrodė mažytės, o tų pati- 
nų, kurie puikavosi įspūdingiausiais ragais, galvos atrodė neproporcingai 
mažos. 

Kol vadai aptarinėjo veiksmus, buvo išsiimti medžioklės drabužiai, 
paskui Joharanas su padėjėjais išdalijo odinius riebalų maišelius. Pasi- 
bjaurėjusi kvapu Aila suraukė nosį. 

— Tepalas pagamintas iš elnių kojų muskuso liaukų išskyrų, sumaišius 
jas su pasturgalio taukais, - paaiškino Jondalaras. - Tai paslėps mūsų 
kvapą, jei vėjas staiga pasikeistų. 

Aila linktelėjo ir pradėjo tepti riebų mišinį ant rankų, pažastyse, ant 
kojų ir ties kirkšnimis. Kol Jondalaras vilkosi medžioklės drabužius, Aila 
bandė susitvarkyti su savaisiais. 

— Leisk, aš tau parodysiu, - pasisiūlė Karėja. 

Aila dėkingai nusišypsojo, o vadė parodė, kaip dėvėti panašią į ap- 
siaustą odos dangą su vis dar kabančia elnio galva. Aila paėmė ragus, 
kurie buvo pritvirtinti prie atskiros galvos dalies, nors nesuprato, kam 
skirtos papildomos medinės dalys. 

— Kokie sunkūs! - pasiskundė Aila nustebinta svorio, kai užsidėjo sa- 
votišką kepurę su ragais. 

- Jie dar nedideli, jauniklių patinėlių. Nenorėk, kad tas didžiulis pati- 
nas pamanytų, jog esi jo varžovas, — tarė Karėja. 

— O kaip išlaikyti pusiausvyrą judant? - pasiteiravo Aila, mėgindama 
patogiau užsimaukšlinti ragus. 

— Tam skirti tie pagaliukai, - paaiškino Karėja ir parodė medines 
atramas nepatogiam galvos apdangalui paremti. 

— Nieko keista, kad didžiųjų elnių tokie stambūs sprandai, - pastebė- 
jo Aila. - Raumenų jiems reikia vien ragams iškelti. 

Medžiotojai prie bandos artinosi taip, kad vėjas pūstų jiems į veidus, 
vadinasi, neštų žmogaus kvapą kuo toliau nuo jautrių elnių nosių. Susto- 
jo, kai jau matė žvėris. Didieji elniai šlamštė švelnius jaunus žemaūgių 
krūmų lapelius. 

— Stebėk juos, — tyliai tarė Jondalaras. - Matai, kaip jie pačda, o pas- 
kui apsidairo? Tada pajuda kelis žingsnius į priekį ir vėl ima skabyti lapus. 


Mes mėgdžiosime jų judesius. Žengi kelis žingsnius link jų, nuleidi galvą, 

tarsi būtum elnias, kuris ką tik pamatė sultingą šviežią lapelį ir stabtelėjo 
jo nugnybti. Tada pakeli galvą į viršų. Kol dairaisi, stovi visiškai ramiai. 
Nežiūrėk tiesiai į jį, bet nenuleisk akių nuo didžiojo patino ir visiškai 
nejudėk, jei pamatysi, kad jis į tave žiūri. 

— Dabar mes išsisklaidysime panašiai kaip jie. Norime, kad jie many- 
tų, jog mes tiesiog kita elnių banda, kol neprieisime arti. Kuo labiau slėpk 
savo ietis. Kol judi; laikyk jas tiesiai už ragų. Ir jokių staigių judesių, — 
paaiškino jis. 

Aila įdėmiai klausėsi nurodymų. Buvo įdomu. Ji metų metus stebėjo 
laukinius padarus, ypač plėšrūnus. Medžiojamus žvėris Aila tyrinėdavo 
atidžiai, tad įsidėmėjo visas smulkmenas. Pati išmoko susekti, galiausiai 
įgudo juos medžioti, tačiau anksčiau niekada neapsimetinėjo gyvūnu. 
Pirmiausia ji žiūrėjo, ką daro kiti medžiotojai, paskui atidžiai stebėjo el- 
nius. 

Mokėjimas suprasti genties gestus ir judesius suteikė jai pranašumo. Ji 
greitai pastebėdavo smulkmenas, mažiausius gyvūnų judesiukus. Matė, 
kaip jie purto galvas, kad nubaidytų zyziančius vabzdžius, ir greitai išmo- 
ko pamėgdžioti tą judesį. Ji nesąmoningai nutaikydavo momentą pajudė- 
ti, spręsdama pagal tai, kiek ilgai jie laikys nuleidę galvas ir kiek dairysis. 
Ailą jaudino ir domino naujas medžioklės būdas. Ji jautėsi beveik kaip 
elnias, su kitais medžiotojais judėdama link savo grobio. Aila pasirinko 
gyvūną, į kurį ketino taikytis, ir lėtai slinko link jo. Iš pradžių manė, kad 
svies ietį į riebią patelę, bet paskui nusprendė, kad nori ragų, todėl persi- 
galvojo ir išsirinko jauniklį. Jondalaras jai pasakė, kad mėsa bus padaly- 
ta visiems žmonėms, tačiau odos, ragai, sausgyslės ir visa kita, kas galėtų 
būti naudinga, priklauso žvėrį nudobusiam medžiotojui. 

Kai medžiotojai atsidūrė kone tarp elnių, ji pamatė, kaip Joharanas 
duoda sutartą signalą. Medžiotojai pasiruošė ietis; Aila su Jondalaru su- 
reguliavo iečių mėtykles. Ji žinojo, kad jau seniai galėjo sviesti ietį, tačiau 
dauguma medžiotojų iečių mėtyklių neturėjo, o jos metimas nubaidytų 
kitus elnius, kitiems medžiotojams dar neprisiartinus tiek, kad galėtų 
sviesti savąsias. 

Pamatęs, kad visi pasiruošę, Joharanas davė kitą greitą ženklą. Kone 


kaip vienas medžiotojai sviedė ietis. Keletas didžiulių elnių atmetė galvas 

pajutę pavojų ir suprato, kad jau per vėlu bėgti. Išdidus patinas sumaurojo 
duodamas ženklą bandai sprukti, tačiau paskui jį nubėgo tik viena elnė ir 
jos jauniklis. Viskas įvyko labai greitai ir netikėtai. Kiti žvėrys svirduliavo 
mėgindami žengti žingsnį ir klupo ant kelių. Patinas nušuoliavo šalin. 

Medžiotojai nuėjo apžiūrėti grobio: gailestingai pribaigti dar gyvus 
žvėris ir išsiaiškinti, kuris kuriam priklauso. Kiekvieno žmogaus ietis buvo 
pažymėta individualiomis puošmenomis. Visi medžiotojai pažinojo savo 
ginklus, tačiau išskirtiniai simboliai neleido abejoti, kas jų savininkas, ir 
padėjo išvengti ginčų. Jei į tą patį taikinį būdavo susmigusios kelių me- 
džiotojų ietys, medžiotojai mėgindavo nustatyti, kuri iš jų padarė mirtiną 
žaizdą. Jei tai nebūdavo akivaizdu, grobis priklausydavo keliems medžio- 
tojams ir būdavo dalijamas. 

Greitai buvo pripažinta, kad mažesnė ir lengvesnė Atilos ietis pataikė 
į jauniklį patinėlį. Ir kiti medžiotojai buvo pastebėję tolimesnėje pusėje, 
žemuose krūmuose, kiek atokiau nuo kitų elnių besiganantį jauniklį. Tai- 
kinys nelengvas, ir akivaizdžiai niekas daugiau į jį nesitaikė ar bent jau 
nepataikė. Žmonės kalbėjo ne tik apie ilgą nuotolį nuskriejantį ginklą, 
bet ir apie patirtį jį naudojant, svarstė, kiek reikėtų praktikuotis, kad pri- 
lygtų Ailai. 

Manvelaras priėjo prie Joharano. Greta vado stovėjo dar keli devinto- 
jo urvo medžiotojai, įskaitant Jondalarą su Aila. 

— Ką sužinojot apie bizonus? - pasiteiravo Jis. 

Medžioklės planavimas ir pasiruošimas jai sužadino lūkesčius, tačiau 
elniai buvo taip greitai susekti bei pribaigti, kad medžiotojai buvo kupini 
neišnaudotos energijos. 

— Banda vėl juda į šiaurę, link aptvaro, - pasakė Jondalaras. 

— Tikrai manai, kad jie gali prieiti tiek arti, kad dar šiandien juos su- 
gintume aptvarą? — paklausė Joharanas. - Dar anksti, mielai patiesčiau 
kelis bizonus. 

— Mes galime juos paspartinti, - patikino Jondalaras. 

- Kaip? - paklausė Karėja. Jondalaras pastebėjo, kad jos balse kur kas 
mažiau sarkazmo nei vakar. 

- Žinai, kur tas aptvaras? Kiek užtruks, kol medžiotojai ten nueis? — 
paklausė Jondalaras. 


k? 


251 A 


JEAN M. AUEL 


- Žinau, bet Tefona paaiškins geriau, - pasakė Manvelaras. Jaunoji 
moteris buvo ne tik gera žvalgė, bet ir puiki medžiotoja. Paminėjus jos 
vardą ir Manvelarui mostu pakvietus, ji išėjo į priekį. - Ar toli nuo čia 
yra aptvaras? 

Mergina akimirką svarstė, pakėlusi akis įvertino saulės padėtį ir pa- 
sakė: 

— Jei leisimės greitu žingsniu, manau, būsime ten vos saulė perkops 
aukščiausią savo vietą danguje. Bet, kai pastarąjį kartą juos mačiau, bizo- 
nai buvo gana toli nuo aptvaro. 

— Pastebėjom, kad dabar jie traukia link jo. Manau, padedant arkliams 
ir Vilkui galime juos paskubinti, - pasakė Jondalaras. - Aila jau yra taip 
dariusi. 

— Kas, jei nesugebėsite? Kas, jei ten nueisim, o bizonų nebus? - pa- 
klausė Kimeranas. 

Senas bičiulis dar nespėjo pakankamai pabendrauti su Jondalaru ir 
Aila. Nors girdėjo daug pasakojant apie savo draugą ir jo parsivestą mote- 
rį, savo akimis nematė, kokią daugybę staigmenų jie parsigabeno. Iki šio 
ryto jis nebuvo matęs jų raitų ir tikrai abejojo jų kalbomis. 

— Tada būsime įdėję daug pastangų ir liksime nieko nepešę. Ne pirmas 
kartas, - pasakė Manvelaras. 

Kimeranas truktelėjo pečiais ir kreivai nusišypsojo. 

— Ko gero, taip, - tarstelėjo jis. 

— Ar dar kas nors prieštarauja dėl bizonų medžioklės? Galime pasiten- 
kinti elniais, - pasakė Joharanas. - Vis tiek reikia pradėti juos mėsinėti. 

— Tai ne bėda, - pasakė Manvelaras. - Tefona nuves jus prie aptvaro. 
Ji žino kelią. Aš grįšiu prie Dviejų Upių uolos ir sukviesiu žmones, kad 
pradėtų mėsinėti elnius. Dar išsiųsiu bėgūnus į kitus urvus kviesti pagal- 
bos. Jei bizonų medžioklė pavyks, reikės daugiau žmonių. 

Keletas žmonių sušuko, kad yra pasiruošę medžioti bizonus. 

— Gerai, - tarė Joharanas. - Judu jokit pirmi ir pažiūrėkit, ką pavyks 
padaryti, kad bizonai pajudėtų link aptvaro. Mes ateisime kuo greičiau. 

Aila su Jondalaru patraukė link arklių. Vilkas itin džiaugėsi pamatęs 
juos ateinančius. Jis nemėgo būti fiziškai suvaržytas, o ir Aila nedažnai 


ribojo jo judėjimą. Arkliai, regis, geriau jautėsi pririšti, tačiau jie jau įpra- 

to būti dažniau kontroliuojami. Aila su Jondalaru užšoko ant arklių ir 
greitai nujojo, Vilkas bėgo greta. Likusieji stebėjo, kaip jie greitai dingsta 
tolumoje - tikra tiesa, kad arkliai keliauja greičiau nei žmonės. 

Aila su Jondalaru nusprendė pirmiausia nujoti prie aptvaro, kad galė- 
tų įvertinti, kaip toli nuo jo yra bizonai. Moterį apstulbino apskriti spąs- 
tai, ir ji užtruko, kol viską apžiūrėjo. | 

Aptvaras buvo padarytas iš daugybės nedidelių medelių ir rąstų, per- 
pintų daugiausiai krūmokšniais, bet ir kitkuo, kas pasitaikė po ranka, pa- 
vyzdžiui, kaulais ir ragais. Rentinys buvo pastatytas prieš kelerius metus 
ir kiek perkeltas iš pirminės vietos. Nė vienas medelis, joks baslys nebuvo 
įsmeigtas į Žemę. Šakos buvo tvirtai suraišiotos, gerai sutvirtintos tar- 
pusavyje taip, kad joks atsitrenkęs padaras jų nepralaužtų. Nuo smūgio 
tokia paslanki tvora truputį pasiduotų, kiek pajudėtų. Kartais, bizonui 
smogus itin stipriai, pasislinkdavo visas statinys. 

Reikėjo nemažai daugybės žmonių pastangų prikirsti medžių bei šakų 
ir sutempti juos į tinkamą vietą - dažniausiai laukymę, kur medžiai aps- 
kritai neauga, tik žolė, paskui pastatyti tvorą, kuri išlaikytų į vidų pateku- 
sių stambių žvėrių smūgius. Kasmet iširusios ar supuvusios aptvaro dalys 
buvo sutaisomos arba atstatomos. Žmonės stengėsi kuo ilgiau išlaikyti 
tvirtą aptvarą, nes buvo lengviau jį taisyti nei ręsti iš naujo. Tokių spąstų 
įvairiose tinkamose vietose buvo ir daugiau. , 

Aptvaras stovėjo siaurame slėnyje tarp kalkakmenio uolos ir stačių 
kalvų: šiuo keliu paprastai migruodavo gyvūnai. Kažkada slėniu tekėjo 
upė, o per polaidį ar po stiprių liūčių išdžiūvusi vaga kartkartėmis prisi- 
pildydavo vandens. Medžiotojai naudojo jį nereguliariai; gyvūnai greitai 
suprasdavo, kuris kelias yra nuolat pavojingas, ir imdavo jo vengti. 

Spąstų statytojai taip pat įtaisė kilnojamąsias tvoreles, kurios padėdavo 
į slėnį varomus gyvūnus tarsi tuneliu kreipti link aptvaro angos. Papras- 
tai medžiotojai turėdavo pakankamai laiko, kad už pertvarų pastatytų 
žmones, kurie baidytų sumaniusius nuo spąstų išsisukti žvėris. Kadangi ši 
medžioklė buvo neplanuota, gana spontaniška, prie aptvaro dar nebuvo 
nė vieno medžiotojo. Aila pastebėjo iš anksto paruoštas, į pertvarų rėmus 
sukaišiotas arba akmenimis prispaustas visokias odos atraižas, pintų dir- 


žų atkarpas ir žolių rykštes - ilgų žolių kuokštus, pririštus prie lazdų. 

- Jondalarai, - šūktelėjo ji. Vyras prijojo arčiau. Aila pakėlė žolių rykš- 
telę ir odos skiautę. - Viskas, kas neaiškiai švytuoja ar tabaluoja, gąsdina 
bizoną, ypač bėgantį. Bent jau taip buvo, kai varėme bizonus su Liūto 
stovykla. Šitie turėtų būti naudojami mosuoti priešais, kad gyvūnai, trau- 
kiantys link aptvaro, nesuktų į šalį. Kaip manai, ar niekas neprieštaraus, 
jei kelis pasiskolinsime? Gali praversti mėginant tą bandą atginti čia. 

— Jie tam ir skirti, — tarė Jondalaras. - Esu tikras, niekam nerūpės, jei 
kelis paimsime, ypač jei tai padės atvaryti bizonus. 

Jie išjojo iš slėnio ir patraukė link tos vietos, kur paskutinį kartą žvalgė 
matė bandą. Lėtai judančių gyvūnų sutryptą kelią buvo nesunku rasti. Jie 
buvo dar arčiau slėnio nei ryte. Bandoje iš viso buvo apie penkiasdešimt 
bizonų - patinų, patelių ir jauniklių. Jie jau pradėjo būriuotis, o vasarai 
įsibėgėjus susidarys didelės migruojančios bandos. 

Tam tikru metų laiku bizonai susiburia į tokias gausias bandas, kad 
jas pamačius dingojasi, lyg vingiuotų tamsiai ruda upė, prikaišyta didelių 
juodų ragų. Kitu metu jie išsiskirsto į mažesnes grupes. Pasitaiko, kad 
kartu klajoja tik išplėstinė šeima, tačiau dažniausiai bizonai linkę burtis 
į tam tikro dydžio bandas. Apskritai, krūvoje buvo saugiau. Plėšrūnai, 
ypač urviniai liūtai ir vilkų gaujos, paprastai atskirdavo nuo bandos lėtą 
arba silpną bizoną, todėl sveiki ir stiprūs išgyvendavo. 

Aila su Jondalaru artinosi prie bandos pamažu, tačiau bizonai jų visai 
nepaisė. Arkliai jiems nekėlė grėsmės, tik nuo Vilko raguočiai vis dėlto 
stengėsi laikytis kiek atokiau. Jie jo vengė, bet nebijojo; juto, kad vieni- 
šas vilkas negali patiesti didžiulio bizono. Bizonų patinai įprastai būdavo 
kone dviejų metrų ūgio ties kupra ir svėrė apie toną, puikavosi ilgais juo- 
dais ragais, o iš sunkių žandikaulių dribo barzdos. Patelės buvo mažesnės, 
tačiau ir vieni, ir kiti buvo greiti ir mitrūs, pajėgūs ropštis stačiais šlaitais 
ir peršokti gana dideles kliūtis. 

Net akmenuotais plotais jie galėjo lėkti plačiais šuoliais, pakėlę uode- 
gas ir nuleidę galvas. Bizonai nebijojo vandens ir puikiai plaukė, o storą 
kailį nudžiovindavo voliodamiesi smėlyje ar dulkėse. Jie buvo linkę ga- 
nytis vakarais, o dienomis ilsėdavosi gromuliuodami atrajas. Turėjo aš- 
trią klausą ir puikiai išvystytą uoslę. Visiškai suaugęs bizonas galėjo būti 


nuožmus ir agresyvus, jį buvo sunku pribaigti. Vis dėlto iš vieno bizono 

išeidavo tūkstantis penki šimtai svarų mėsos, dar gaudavai riebalų, kaulų, 
odos, vilnos ir ragų. Bizonai buvo išdidūs ir kilnūs žvėrys, o medžiotojai 
juos gerbė ir žavėjosi jų jėga bei drąsa. 

— Kaip manai, nuo ko geriausia pradėti? - paklausė Jondalaras. - Pa- 
prastai medžiotojai leidžia jiems judėti savo tempu ir lėtai kreipia link 
aptvaro. 

- Keliaudami dažniausiai mėgindavome atskirti žvėrį nuo bandos. Šį 
kartą norime, kad visi toliau trauktų ten pat, link slėnio, - pasakė Aila. - 
Manau, jei josime jiems įkandin ir šūkausime, jie judės greičiau. Ne pro 
šalį ir pamosuoti šitais daiktais, ypač jei kuris norės nuklysti. Reikia 
stengtis, kad jie nepasileistų nevaldomai bėgti kita kryptimi. Vilkui taip 
pat visada patiko vaikytis bizonus, manau, jis pravers mėginant išlaikyti 
juos krūvoje. 

Ji dirstelėjo į saulę, bandė nustacyti, kada bizonai galėtų pasirodyti 
prie aptvaro, ir stengėsi nuspėti, kaip toli medžiotojai. „Na, svarbiausia, 
kad bizonai judėtų link spąstų“, - pagalvojo ji. 

Aila su Jondalaru raiti lanku apsuko bizonus, atsidūrė kitoje pusėje 
nei buvo aptvaras, susižvalgė, susilinkčiojo ir garsiai šaukdami paragino 
arklius link bandos. Vienoje rankoje Aila laikė žolių rykštę, kitoje - odos 
skiautę; galėjo naudotis abiem rankomis, nes Yhaha kreipti nei apynas- 
rio, nei vadelių jai nereikėjo. 

Visiškai spontaniškai pirmą kartą užšokusi ant arklio moteris neban- 
dė kaip nors jo pakreipti. Paprasčiausiai įsikibo į karčius ir leido gyvuliui 
bėgti. Tada ji mėgavosi laisvės pojūčiu ir su jauduliu galvojo, kad skrie- 
ja kaip vėjas. Kumelė pati sulėtino žingsnį ir ėmė bėgti atgal į slėnį, kur 
buvo vieninteliai jos namai. Po to Aila negalėjo liautis jodinėjusi, tačiau 
iš pradžių nedresavo gyvūno. Tiktai vėliau ji suvokė, kad perduoda savo 
ketinimus pasitelkusi kojų spaudimą ir kūno judesius. 

Išėjus iš genties, atėjo laikas sugalvoti, kaip vienai pačiai susimedžioti 
stambų gyvūną. Slėnyje, kuriame apsigyveno, ganydavosi arkliai. Aila iš- 
kasė duobę ir nuginė jų kaimenę link tų spąstų. Vienas arklys įkrito. Tik 
pastebėjusi hienas, tykinančias prie vienišos kumelaitės, Aila suprato, 
kad į spąstus įkliuvo žindanti kumelė. Stvėrusi svaidyklę ji nuvijo bjau- 


rius padarus šalin labiau dėl to, kad nekentė hienų, nei todėl, kad norė- 

jo apsaugoti mažylę. Moteris jautėsi įsipareigojusi pasirūpinti išgelbėta 
kumele. 

Netrukus Aila suvokė, kad išgelbėdama arklį pasitarnavo sau. Slėnyje 
ji gyveno viena, tad jautėsi dėkinga už gyvą būtybę, su kuria galėjo dalytis 
savo vienatve. Ji neketino prisijaukinti arklio, nieko panašaus niekada ne- 
galvojo, nė nenutuokė, ką tai reikštų. Ji laikė kumelę savo bičiule. Jos taip 
susidraugavo, kad kumelė leido moteriai joti jai ant nugaros ir eidavo ten, 
kur Aila vedė, nes pati to norėjo. 

Kai prasidėjo pirmoji ruja, Yhaha buvo trumpam išėjusi gyventi su 
kaimene, bet žuvus bandos eržilui grįžo pas Ailą. Paskui moteris rado su- 
žeistą vyrą, vardu Jondalaras. Netrukus Yhaha atsivedė kumeliuką. Vyras 
išrinko mažyliui vardą ir pats savais būdais jį mokė. Jondalaras sugalvojo 
apynasrį, kad būtų lengviau kreipti ir valdyti jaunąjį eržilą, o Aila išsiaiš- 
kino, kad įtaisas praverčia ir tada, kai Yhaha reikia sulaikyti tam tikro- 
je teritorijoje. Jondalaras jį naudodavo, jeigu jam tekdavo vesti Yhaha. 
Jis retai jodinėdavo kumele, nes gerai nesuprato signalų, kuriais Aila ją 
kreipdavo, o kumelė nesuprato jo ženklų. Moteris panašių bėdų turėjo 
jodama Lenktynininku. 

Aila dirstelėjo į Jondalarą. Šis, lengvai kreipdamas Lenktynininką, 
metėsi paskui jauniklį bizoną, apsukęs iš priekio jam prieš nosį sumosa- 
vo žolių rykšte ir nuginė prie kitų. Pastebėjusi, kaip persigandusi bizonė 
suka į šoną, Aila puolė paskui ją, tačiau Vilkas ten atsidūrė pirmiau ir ją 
parginė atgal. Moteris nusišypsojo pilkiui: jis puikiai pasilinksmins gai- 
niodamas bizonus. Metų trukmės kelionėje per lygumas iš Rytų pagal 
Didžiąją Motiną Upę jie visi - moteris, vyras, du arkliai ir vilkas - išmo- 
ko darbuotis sutartinai, kartu medžioti. 

Artėdama prie siauro slėnio Aila pastebėjo atokiau stovintį jai mo- 
jantį vyrą ir su palengvėjimu atsiduso. Medžiotojai pasirodė: jie paniškai 
į slėnį sulėkusius bizonus nukreips reikiama kryptimi. Vis dėlto porelė 
bizonų bandos priekyje mėgino sukti į šoną. Aila palinko pirmyn - tokiu 
nesąmoningu signalu ji liepdavo Yhaha bėgti greičiau. Tarsi žinodama, 
ką galvoja moteris, kumelė pasileido priešais bizonus, kurie nenorėjo suk- 


ti į siauresnį slėnį. Prijojusi arčiau Aila ėmė rėkti mosuodama šakele ir 

odos skiaute priešais senos patelės snukį, ir ji apsisuko atgal. Kiti bizonai 
nulėkė senei iš paskos. 

Žmonės ant arklių ir vilkas vertė bizonus paniškai bėgti, tačiau artė- 
jant prie aptvaro angos slėnis siaurėjo, tad žvėrys sulėtino žingsnį ir susi- 
grūdo. Aila pastebėjo bizoną, kuris taikėsi ištrūkti, kad išvengtų spaudi- 
mo už nugaros. 

Iš už pertvaros žengęs medžiotojas pabandė sustabdyti jį ietimi. Pa- 
taikė, tačiau žaizda nebuvo mirtina, ir žvėris iš inercijos tebebėgo. Me- 
džiotojas atšoko, bandė trauktis iš kelio ir slėptis už pertvaros, bet toks 
menkas barjeras nesutrukdė galingam bizonui. Iš skausmo įsiutęs didelis 
gauruotas žvėris visiškai nepaisė užtvaros ir nuspyrė ją į šoną. Sutrikęs 
vyras krito kartu su tvorele, ir bėgantis bizonas jį užmynė. 

Siaubo apimta Atila stvėrė savo iečių mėtyklę ir siekė ieties. Tuo metu 
kita ietis jau smigo į bizoną. Sviedusi savąją, Aila paragino Yhaha ir ne- 
paisydama paniškai bėgančių žvėrių keliamo pavojaus šoko ant žemės 
nuo kumelės nugaros jai dar nesustojus. Pakėlusi tvorelę ji atsiklaupė 
greta žmogaus, kuris tysojo ant žemės greta kritusio bizono. Aila išgirdo 


aimaną - medžiotojas buvo gyvas. 


Bizonams pro šalį lekiant į aptvarą, Yhaha nervingai trypčiojo ir smar- 
kiai prakaitavo. Imdama iš kuprinės vaistų krepšelį Aila trumpai paglostė 
kumelę, kad ją paguostų, tačiau jos mintys jau buvo sutelktos į žmogų, 
kuriam skubiai reikėjo pagalbos. Ji net nepastebėjo, kada aptvaro vartai 
buvo užverti, o bizonai įkalinti viduje, kada kiti medžiotojai pradėjo po 
vieną galabyti pasirinktus gyvūnus. 

Vilkas džiugiai vijo bizonus, tačiau nespėjus užsitrenkti vartams jis 
staiga sustojo ir pradėjo ieškoti Ailos. Rado ją klūpančią greta sužeisto- 
jo. Aplinkui ėmė rinktis žmonės, tačiau, matydami Vilką, laikėsi atokiai. 
Aila visiškai nekreipė dėmesio į aplinkinius, ji apžiūrinėjo sužeistąjį. Vy- 
ras buvo be sąmonės, tačiau Atila juto silpną pulsavimą kakle, po žandi- 
kauliu. Ji praskleidė jo drabužius. 

Kraujo nebuvo matyti, tačiau ant krūtinės ir pilvo srityje pradėjo 
formuotis didelė mėlynai juoda kraujosruva. Aila atsargiai čiuopė vyro 
krūtinę ir pilvą aplink tamsėjančią mėlynę. Kartą spustelėjo ir pačią su- 
mušimo vietą. Vyras krūptelėjo ir iš skausmo šūktelėjo, tačiau nepabudo. 
Klausydamasi sužeistojo kvėpavimo Atila išgirdo tylų gargaliavimą, paste- 
bėjo, kad iš burnos kampučio teka kraujo srovelė ir suprato, kad sužaloti 
vyro vidaus organai. 

Pakėlusi galvą moteris pamatė veriamai mėlynas Jondalaro akis ir pa- 
Žįstamas rūpesčio raukšles, o paskui kitą kone lygiai tokių pačių raukšlių 
išvagotą veidą ir klausiamą žvilgsnį. Pažvelgusi į Joharaną ji papurtė galvą. 

— Apgailestauju, - pasakė ji. - Bizonas ant jo užlipo, - ji dirstelėjo į 


negyvą gyvulį greta. - Lūžo šio vyro šonkauliai, jie subadė jam plaučius 

ir nežinau, ką dar. Jis kraujuoja viduje. Bijau, kad nieko nebegalima pa- 
daryti. Jei jis turi porą, tegu kas nors ją pakviečia. Tikriausiai jis iki ryto 
iškeliaus į dvasių pasaulį. 

— Ne! - pasigirdo riksmas iš minios. Pro žmones prasibrovęs jaunas 
vyras puolė ant žemės greta sužeistojo. - Tai melas! 

— To negali būti! Iš kur ji žino? Tik zelandonė žino. Ji net ne mūsiš- 
kė! 

— Čia jo brolis, - pasakė Joharanas. 

Jaunasis vyras pamėgino apkabinti gulintįjį, paskui pasukęs sužeistojo 
galvą mėgino priversti jį atsimerkti. 

— Pabusk, Ševonarai! Prašau, pabusk, - aimanavo jaunuolis. 

— Liaukis, Ronokolai, tu jam nepadėsi. 

Devintojo urvo vadas mėgino padėti jaunuoliui atsistoti, tačiau buvo 
nustumtas į šalį. 

— Viskas gerai, Joharanai, tegu lieka. Brolis turi teisę atsisveikinti, — 
tarė Aila, tik pastebėjusi, kad vyras pradeda krutėti, pridūrė: - Jei brolis jį 
prižadins, vyras kentės skausmą. 

— Nejaugi savo krepšelyje neturi gluosnių žievių ar kokių kitų vaistų 
nuo skausmo, Aila? - paklausė Jondalaras. Jis žinojo, kad ji niekur neina 
be tam tikrų vaistažolių. Medžioklėje visada kyla pavojų, ir ji būtų tai 
numačiusi. 

— Turiu, tačiau nemanau, kad jam derėtų ko nors gerti. Tik ne tada, 
kai taip rimtai sužaloti viduriai, - ji patylėjo, tada pasakė: - Gal jam pa- 
dėtų šutekliai ? Galėčiau pamėginti. Pirmiausia reikia sužeistąjį nugaben- 
ti į kokią patogią vietą, paskui reikės malkų laužui ir užvirinti vandens. Ar 
jis turi porą, Joharanai? - dar kartą pasiteiravo ji. Vadas linktelėjo. - Tegu 
kas nors ją pakviečia. Taip pat ir Zelandonę. 

- Žinoma, - tarė Joharanas, staiga išgirdęs jos keistą tartį, nors iki tol 
buvo visiškai apie tai pamiršęs. 

Priekin žengė Manvelaras. 

— Eikit kas nors paieškoti vietos šiam žmogui paguldyti, kad jam būtų 
patogu, toliau nuo šio medžioklės lauko. 

— Ar toje uoloje ana ten nėra nedidelio urvo? - parodė Tefona. 


— Lyg ir buvo kažkur netoliese, - patvirtino Kimeranas. 

— Tikrai, - tarė Manvelaras. - Tefona, pasiimk kelis žmones ir pažiū- 
rėkit, ar galima jį ten nunešti. 

— Mes eisim su ja, - pasisiūlė Kimeranas ir pakvietė kelis medžiotojus 
iš antrojo ir septintojo urvų. 

— Bramevali, gal tu gali paprašyti žmonių atnešti malkų ir vandens? 
Mes padarysime neštuvus jam gabenti. Paimsime kelis miegmaišius, duo- 
sime visko, ko tik reikės, - pažadėjo Manvelaras, tada šūktelėjo medžioto- 
jams: - Reikia greito bėgūno, kad nuneštų žinią prie Dviejų Upių uolos. 

— Leiskit man, - pasisiūlė Jondalaras. - Aš pranešiu. Lenktyninin- 


kas - geriausias bėgikas. 


— Gal tu gali nujoti iki pat devintojo urvo ir pargabenti čia Reloną 
su Zelandone? - paklausė Joharanas. - Pirmiausia papasakok Prolevai, 
kas atsitiko. Ji žinos, kaip viską sutvarkyti. Pranešti Ševonaro porai turėtų 
Zelandonė. Gal ji norės, kad papasakotum Relonai, kas atsitiko, tačiau lai 
sprendžia ji. 

Joharanas atsisuko į medžiotojus, kurie ratu tebesupo sužeistąjį. Dau- 
guma jų buvo devintojo urvo žmonės. 

— Rašemarai, saulė aukštai, tampa vis karščiau. Brangiai saumokėjome 
už šios dienos grobį, tad jo nešvaistykime. Bizonus reikia išdarinėti ir 
nudirti. Karėja ir vienuoliktasis urvas jau pradėjo, tačiau neabejoju, kad 
jiems reikia pagalbos. Solabanai, paimk keletą žmonių ir padėk Brameva- 
liui pririnkti malkų, atnešti vandens ir visko, ko Ailai reikės, o kai Kime- 
ranas su Tefona ras vietą, padėsit pernešti Ševonarą. 

— Kas nors turėtų nueiti į kitus urvus ir pranešti, kad mums reikia 
pagalbos, - pasakė Bramevalis. 

— Jondalarai, ar gali pakeliui pas visus sustoti ir pranešti, kas nutiko? — 
paprašė Joharanas. 

— Kai nusigausi prie Dviejų Upių uolos, liepk jiems užkurti signalinį 
laužą, - pasakė Manvelaras. 

— Puiki mintis, - pritarė Joharanas. - Tada urvai supras, kad kažkas 


atsitiko, ir lauks bėgūno, - jis nuėjo prie svetimšalės, ko gero, zelandonės, 

kuri vieną dieną tikriausiai taps jo urvo nare ir jau visokiausiais įmano- 
mais būdais prisidėjo prie bendro gyvenimo. - Padaryk dėl jo viską, ką 
gali, Aila. Pasistengsime kuo greičiau atvesti čia Ševonaro porą ir Zelan- 
donę. Jei tau ko nors reikės, prašyk Solabano. Jis parūpins. 

— Ačiū, Joharanai, — tarė ji ir atsigręžė į Jondalarą. - Jei papasakosi, 
kas nutiko, esu tikra, Zelandonė žinos, ką pasiimti, bet vis dėlto pirma 
patikrinsiu savo vaistų krepšelį. Norėčiau, kad ji, jei turi, įsimestų poros 
rūšių žolelių. Ir pasiimk Yhaha. Tada galėsite valkčiais atgabenti čia daik- 
tus, ji labiau prie jų pratusi nei Lenktynininkas. Zelandonė netgi galės 
keliauti valkčiuose, o Ševonaro pora - ant Yhaha nugaros, jei sutiks. 

— Nežinau, Aila. Zelandonė gana sunki, - tarė Jondalaras. 

— Neabejoju, Yhaha pajėgs ją patempti. Tau tereikia pasirodyti su pa- 
togia sėdyne, - tada šelmiškai šypsodamasi ji pažvelgė į Joharaną. - Tu 
teisus, dauguma žmonių nepratę keliauti arkliais. Moterys tikriausiai eis 
pėsčios, bet joms reikės palapinių ir mantos. Valkčiai tam puikiai tiks. 

Nuėmusi nešulių krepšius, Aila uždėjo Yhaha apynasrį ir Jondalarui 
padavė prie jo pritvirtintą virvę. Jis pririšo kitą virvės galą prie Lenkty- 
nininko apynasrio palikęs pakankamai ilgą atkarpą, kad Yhaha lengvai 
galėtų sekti iš paskos, ir leidosi į kelią. Vis dėlto kumelė nebuvo pratusi 
sekti paskui eržilą, kurį pati atsivedė, nes jis visada sekdavo paskui ją. Nors 
Lenktynininkui ant nugaros sėdėjo Jondalaras ir prie apynasrio pritvir- 
tintomis vadelėmis jį kreipė, Yhaha bėgo kiek priekyje ir vis dėlto atrodė 
nujaučianti, kur vyras nori joti. 

„Arkliai noriai vykdo savo bičiulių žmonių įsakymus; - galvojo Aila, 
šypsodamasi sau, kai stebėjo juos tolstančius, — tol, kol nepažeidžiama 
jiems tinkama tvarka“ Atsisukusi moteris pamatė į ją akis įsmeigusį Vil- 
ką. Arkliams nubėgant ji davė jam ženklą likti, ir dabar jis kantriai laukė. 

Ailos ironiška šypsena dėl arklių elgesio greitai pradingo, kai ji pažvel- 
gė į sužeistąjį, tebegulintį ten, kur parkrito. 

- Jį reikia pernešti kitur, Joharanai, - pasakė ji. 

Vadas linktelėjo ir pasišaukė kelis žmones padėti. Jie paskubomis su- 
meistravo savotiškus neštuvus: pirmiausia surišo kelias ietis, kad išeitų 
tvirti rėmai, o paskui tarp jų pritaisė odos gabalą. Kai netoliese nedidelę 


pastogę radę grįžo Tefona su Kimeranu, vyras jau buvo atsargiai perkeltas 

ant neštuvų ir paruoštas gabenti. Aila pasišaukė Vilką, o keturi vyrai už 
galų pakėlė neštuvus. 

Keletas žmonių jau buvo pradėję valyti tuščią ertmę palei kalkakme- 
nio sieną nedidelės iškyšos pastogėje. Aila jiems padėjo. Pagrindas buvo 
prineštas sausų lapų, vėjo supūstų šiukšlių bei sudžiūvusių hienų išmatų, 
likusių nuo tada, kai maitėdos plėšrūnai naudojosi šia vieta kaip guoliu. 

Moteris apsidžiaugė netoliese radusi vandens. Uždaros ertmės gale 
buvo mažesnis urvas, o jo viduje - šaltinio maitinamas gaivaus vandens 
telkinėlis, iš kurio grioveliu, susiformavusiu palei uolos sieną, tekėjo upe- 
liukas. Ji parodė Solabanui, kur sukurti laužą iš malkų, kurias sunešė jo su 
Bramevaliu suburti žmonės. 

Ailai paprašius keli žmonės atidavė savo miegmaišius, kuriuos sukro- 
vus vieną ant kito buvo paruoštas aukštesnis gultas. Keliamas ant neštuvų 
sužeistasis pabudo, tačiau atneštas į pastogę vėl buvo be sąmonės, gul- 
domas į kailius jis vėl suaimanavo ir pabudo. Jo veidą iškreipė skausmo 
grimasa, jis sunkiai stengėsi įkvėpti. Aila sulankstė dar vieną miegmaišį ir 
vyrą juo apkamšė, kad būtų nors truputį patogiau. Žmogus pabandė dė- 
kingai nusišypsoti, tačiau tik atsikosėjo krauju. Aila nušluostė jam smakrą 
minkšta triušio kailio skiaute - ją paprastai nešiojosi kartu su vaistais. 

Peržiūrėjusi skurdžias vaistų krepšelio atsargas moteris suko galvą, ar 
nepamiršo ko nors, kas padėtų sušvelninti sužeistojo kenčiamą skausmą. 
Tiktų gencijonų šaknų arba arnikų ploviklis - šios vaistažolės palengvin- 
tų vidinių sumušimų skausmus, tačiau ji neturėjo nei vienų, nei kitų. 
Smulkučius apynių vaisių žvynelius galima panaudoti kaip raminamuo- 
sius — vien tik įkvėpdamas jų aromato, jei jų priberta greta, sužeistasis 
atsipalaiduotų, tik kur jų rasti? Galbūt kokie nors dūmai padėtų, nes ryti 
skysčių vyras nepajėgs. Ne, tikriausiai jis imtų kosėti, ir būtų tik dar blo- 
giau. Aila žinojo, kad vilties nėra, žmogus greitai mirs, tačiau turėjo ko 
nors griebtis bent jau skausmui numalšinti. 

„Pala, - pagalvojo ji, - atrodo, pakeliui mačiau augant tą panašų į va- 
lerijonus augalą. "Tą su aromatingomis šaknimis, kurį mamutojai vadina 
„nardu“? Nežinau, kaip jis vadinasi zelandoniškai“ Ji apžvelgė žmones ir 
pamatė jauną moterį, kurią Manvelaras, regis, labai vertino, trečiojo urvo 


žvalgę Tefoną. 

Tefona buvo pasilikusi valyti mažąją pastogę, ir vis dar buvo čia, stebė- 
jo Ailą. Sverimšalė ją domino. Moteryje slypėjo kažkas, kas traukė žmo- 
nių dėmesį. Atrodė, per visai trumpą laiką ji spėjo pelnyti devintojo urvo 
pagarbą. Tefonai buvo smalsu, kiek toji moteris iš tikrųjų išmano apie 
gydymą. Ji neturi jokių tatuiruočių kaip kad zelandonės. Gal žmonių, iš 
kurių ji kilusi, kitokie papročiai? Žmonės kartais mėgina kvailinti kitus 
savo išmanymu, tačiau svetimšalė, regis, nemėgina niekam daryti įspū- 
džio daug girdamasi ar kalbėdama. Atvirkščiai, ji ramiai atlieka nepapras- 
tai įspūdingus veiksmus, pavyzdžiui, naudoja tą iečių svaidymo įtaisą. "Te- 
fona galvojo apie Ailą ir nustebo, kai moteris pašaukė ją vardu. 

— Tefona, ar galiu tavęs šio to paklausti? — tarė Aila. 

— Taip, - atsakė Tefona ir pagalvojo: „Ji iš tikrųjų keistai kalba. Ne 
patys žodžiai keisti, bet jų skambesys. Galbūt todėl ji daug nekalba?“ 

— Ar daug žinai apie augalus? 

— Apie augalus visi šį tą išmano,.- atsakė Tefona. 

— Kalbu apie tokį augalą, kurio žiedai panašūs į rusmenių, tik geltoni, 
kaip pienių. Žinau, kad jis vadinamas „nardu“, tačiau tai mamutojiškas 
žodis. 

— Pažįstu kai kuriuos maistinius augalus, tačiau apie vaistažoles žinau 
mažai. Reikėtų teirautis zelandonių, - atsakė Tefona. 

Aila parylėjo, tada pasakė: 

- Ar paglobotum Ševonarą, Tefona? Man regis, netoliese pastebėjau 
nardų. Grįšiu tuo keliu, kuriuo atėjome, ir paieškosiu jų. Jei jis vėl pabus ar 
šiaip atsiras kokių pokyčių, atsiųsk ką nors manęs kviesti, gerai? - papra- 
šė Aila. Dar nusprendė šį tą paaiškinti, nors paprastai neaiškindavo savo 
kaip gydytojos veiksmų: - Jei jis sužalotas taip, kaip manau, tie augalai 
galėtų jam padėti. Esu naudojusi trintas šaknis kaip šuteklį, kad sugytų 
lūžęs kaulas, tačiau jos lengvai įsigeria ir turi raminamųjų galių. Jei sumai- 
šysiu su trupučiu durnaropių ir žiupsneliu trintų kraujažolių lapelių, gal 
padės numalšinti skausmą. Noriu pažiūrėti, ar pavyktų jų rasti. 

- Žinoma, aš jį paglobosiu, - atsakė Tefona patenkinta, kad svetimša- 
lė kažkodėl būtent jos paprašė padėti. 

Joharanas su Manvelaru tyliai kalbėjosi su Ronokolu. Nors vyrai sė- 


dėjo visai greta, Aila vargiai juos girdėjo. Ji buvo susitelkusi į sužeistąjį ir 

stebėjo, kaip kaista vanduo - gerokai per lėtai. Vilkas gulėjo ant žemės ne- 
toliese, padėjęs galvą tarp letenų, ir sekė kiekvieną jos judesį. Kai vanduo 
pradėjo garuoti, ji sudėjo nardų šaknis, kad jos pakankamai suminkštėtų 
ir būtų galima sutrinti į košę šutekliui. Aila džiaugėsi, kad rado ir taukių. 
Drėgnas tvarstis iš šviežiai grūstų šaknų ir lapų taip pat tiko sumušimams 
ir lūžiams gydyti. Nors ji negalvojo, kad pagydys Ševonaro sužeidimus, 
norėjo išbandyti bet ką, kas galėtų palengvinti jo skausmą. 

Baigusi ruošti vaistus, ji užtepė šiltų trintų šaknų tiesiai ant beveik 
juodos mėlynės, kuri buvo pasklidusi per visą Ševonaro krūtinę ir pilvą. 
Aila pastebėjo, kad jo pilvas sukietėjo. Vyras atsimerkė Aila šuteklį pri- 
dengiant odos skiaute. 

- Ševonarai? - tarstelėjo ji. Jo akys, regis, matė, bet žvilgsnis buvo su- 
trikęs. „Tikriausiai jis manęs neatpažįsta“, - pagalvojo Aila. - Mano var- 
das Aila. Tavo pora... - ji akimirką sudvejojo, paskui prisiminė vardą — ... 
Relona yra pakeliui į čia, - vyras įkvėpė ir, regis, nustebęs užsimerkė iš 
skausmo. — Ševonarai, tave sužeidė bizonas. Zelandonė irgi pakeliui. Aš 
mėginu tau padėti, kol ji čia atkeliaus. Uždėjau šuteklį tau ant krūtinės, 
kad ištrauktų kiek skausmo. 

Jis linktelėjo, tačiau netgi tam prireikė pastangų. 

— Ar nori pamatyti savo brolį? Jis laukia, kol galės su tavimi pakalbė- 
ti. 

Vyras vėl linktelėjo, tada Aila atsistojo ir priėjo prie netoliese lūku- 
riuojančių vyrų. 

— Jis pabudo. Norėtų tave pamatyti, - pasakė Ronokolui. 

Jaunasis vyras tuojau atsistojo ir nuėjo prie brolio patalo. Aila ir Joha- 
ranas su Manvelaru nusekė iš paskos. 

— Kaip jautiesi? - pasiteiravo Ronokolas. 

Ševonaras pabandė nusišypsoti, tačiau šypsena virto skausminga gri- 
masa ir dėl netikėto kosulio iš lūpų kampučio nusidriekė raudona kraujo 
srovelė. Brolio akyse pasirodė panika, tada jis pastebėjo šuteklį ant brolio 
krūtinės. 

— Kas čia? - įsitempęs kone suspiegė Ronokolas. 

— Tai šuteklis nuo skausmo, - įprastu, gana žemu balsu lėtai ir ramiai 


ištarė Aila. Ji suprato sužeistojo brolio baimę. 

— Kas tavęs prašė prie jo lįsti? Tikriausiai nuo to jam pablogėjo. Nu- 
imk! — spiegė tas. 

- Ne, Ronokolai, - tarė Ševonaras. Sužeistojo balsą vos buvo galima 
girdėti. - Ne ji kalta. Tai man padeda, - jis pabandė atsisėsti, tada be 
sąmonės susmuko. 

— Ševonarai. Pabusk! Ševonarai! Jis mirė! O, Didžioji Motina, jis 
mirė! - ėmė rėkti Ronokolas ir susmuko ant patalo greta brolio. 

Aila patikrino Ševonaro pulsą, o Joharanas nutempė Ronokolą šalin. 

— Ne. Jis dar gyvas, - pasakė Aila, - tačiau ilgai netemps. Viliuosi, jo 
pora netrukus pasirodys. 

- Jis dar nemirė, Ronokolai, bet galėjo mirti, - piktai pasakė Johara- 
nas. — Ši moteris gal ir ne zelandonė, bet žino, kaip padėti. Tai tu pablogi- 
nai jo būklę. Kas žino, ar jis dar pabus, kad pasakytų paskutinius žodžius 
Relonai. 

— Niekas negali pabloginti jo būklės, Joharanai. Nėra vilties. Jis gali 
iškeliauti bet kurią akimirką. Nekaltink žmogaus, gedinčio savo brolio, 
tarė Aila ir atsistojo. - Verčiau išvirsiu arbatos, kad visi nusiramintų. 

— Nesivargink, Aila. Aš išvirsiu. Tik pasakyk man, ką daryti. 

Aila pakėlė galvą ir nusišypsojo padėti pasisiūliusiai Tefonai. 

— Tiesiog užvirink vandens. Aš paimsiu šio to mums visiems, - atsakė 
ji. Tada atsisuko pažiūrėti Ševonaro. Kiekvienas įkvėpimas jam kainavo 
daug pastangų. Ji pamėgino paguldyti jį patogiau, tačiau vos pajudintas 
vyras suaimanavo iš skausmo. Ji papurtė galvą nustebusi, kad jis vis dar 
gyvas, paskui paėmė savo vaistų krepšelį, pažiūrėjo, iš ko galėtų paruoš- 
ti arbatos. „Tikriausiai ramunėlių, - pagalvojo ji, - saldintos džiovintais 
liepžiedžiais arba saldymedžių šaknimis. 

Ilga popietė blėso. Žmonės ateidavo ir išeidavo, tačiau Aila jų nema- 
tė. Ševonaras kelis kartus atsigavo, teiravosi savo poros ir vėl grimzdo į 
neramų miegą. Jo pilvas buvo kietas ir išsipūtęs, oda kone juoda. Aila nu- 
manė, kad vyras iš paskutiniųjų laikosi vien tam, kad dar kartą pamatytų 
Reloną. 

Kiek vėliau Aila paėmė vandenmaišį norėdama atsigerti, pamatė, kad 
jis tuščias, tada jį padėjo ir pamiršo troškulį. Pažiūrėti, kaip sekasi, į ma- 


žąją pastogę atėjo Portula. Ji vis dar drovėjosi, kad talkino Maronai, ir 

stengėsi nesipainioti akyse, bet pastebėjo, kaip Aila ima vandenmaišį ir 
papurčiusi padeda. Portula nuskubėjo prie telkinėlio, pripildė savo talpy- 
klą ir parnešė Ailai šalto vandens. 

— Norėtum atsigerti, Aila? — pasiteiravo ji, ištiesusi varvantį vanden- 
maišį. 

Aila pakėlė akis ir nustebo pamačiusi Portulą. 

— Ačiū, - pasakė ji, iškėlusi gėrimo puodelį. - Ištroškau. 

Ailai atsigėrus Portula sutrikusi vis dar stovėjo greta. 

— Noriu tavęs atsiprašyti, - galiausiai tarė ji. - Apgailestauju, kad lei- 
dausi Maronos įkalbama iškrėsti tau tą pokštą. Nelabai gražu buvo. Ne- 
žinau, ką pasakyti. 

— Nėra ką sakyti, Portula, - tarė Aila. - Turiu šiltą ir patogų medžio- 
klės drabužį. Nors abejoju, ar Marona tai planavo, labai prie jo įpratau. 
Paprasčiausiai pamirškime tai. 

— Ar galėčiau kaip nors padėti? - paklausė Portula. 

— Niekas niekuo negali padėti. Stebiuosi, kad jis vis dar sa mumis. Kai 
pabunda, teiraujasi savo poros. Joharanas sakė, kad ji pakeliui, - atsakė 
Aila. - Manau, jis laikosi tik dėl jos. Norėčiau ką daugiau padaryti, kad 
jam būtų lengviau, tačiau daugumą skausmą malšinančių vaistų reikia 
nuryti. Daviau jam vandeniu sumirkytą odą, kad sudrėkintų burną, bet, 
jei šitaip sužeistas ką nors nuris, bijau, bus tik blogiau. 

Išėjęs į lauką priešais pastogę Joharanas žvelgė į pietų pusę, ten, kur 
išjojo Jondalaras. Vadas nekantriai laukė jo grįžtant su Relona. Saulė lei- 
dosi žemai vakaruose, netrukus stos tamsa. Joharanas nusiuntė daugiau 
žmonių rinkti malkų, kad galėtų užkurti didelį signalinį laužą, kuris ro- 
dytų grįžtantiesiems kelią; žmonės medienos laužui paėmė net iš aptvaro. 
Paskutinį kartą pabudusio Ševonaro akys buvo apsiblaususios, ir vadas 
suprato, kad mirtis netoli. 

Jaunasis vyras narsiai laikėsi įsikibęs paskutinio gyvybės siūlelio, tad 
Joharanas vylėsi, kad jo pora atvyks jam dar esant gyvam. Galiausiai to- 
lumoje jis pamatė judėjimą, kažkas artėjo. Jis nuskubėjo pasitikti atvyks- 
tančiųjų. Joharanas priėjo prie Relonos ir nuvedė sielvartaujančią moterį 
į akmenų pastogę, kur gulėjo mirštantis jos vyras. 


Kai ji priėjo arčiau, Aila švelniai palietė sužeistojo ranką: 

— Ševonarai, Ševonarai! Relona atėjo, — ir atsargiai jį papurtė. Vyras 
atsimerkė ir pažvelgė į Ailą. - Ji čia. Relona čia, - pakartojo gydytoja. 

Ševonaras vėl užsimerkė ir papurtė galvą, kad prabustų. 

— Ševonarai, tai aš. Atėjau kuo greičiau. Kalbėk su manimi. Meldžiu, 
pasakyk ką nors, - Relonos balsas užlūžo nuo raudos. 

Sužeistasis atsimerkė ir iš paskutiniųjų susitelkė į prie jo palinkusį veidą. 

— Relona, - pratarė vos girdimai. Beužsimezgančią šypseną ištrynė 
skausmo grimasa. Jis dar kartą pažvelgė į moterį, matė ašarų sklidinas jos 
akis. - Neverk, - sušnibždėjo, tada užsimerkė ir sunkai įkvėpė. 

Relona maldaujamu žvilgsniu pažvelgė į Ailą, kuri nuleido akis, ženg- 
telėjo atgal ir papurtė galvą. Moteris sutrikusi apsidairė, desperatiškai 
stengėsi surasti ką nors, kas pateiktų jai kitokį atsakymą, tačiau niekas 
į jos žvilgsnį neatsakė. Ji vėl pažvelgė į savo vyrą, matė, kaip jis sunkiai 
kvėpuoja, tada pastebėjo iš burnos kampučio tekančią kraujo srovelę. 

- Ševonarai! - pravirko ji ir paėmė jo ranką. 

— Relona... norėjau dar kartą tave pamatyti, - jis aiktelėjo ir atsimer- 
kė. - Atsisveikinti prieš išeidamas... į dvasių pasaulį. Jei Doni leis... susi- 
tiksim tenai, - jis užsimerkė ir visi išgirdo silpną kriokimą, kai jis bandė 
įkvėpti. Tada tyli dejonė pagarsėjo ir, nors Aila neabejojo, kad jis mėgi- 
na susivaldyti, garsas stiprėjo. Jis nutilo ir vėl mėgino įkvėpti. Tada Ailai 
pasidingojo, kad ji išgirdo prislopintą truktelėjimą iš vidaus ir staiga jis 
kankinamai suriko. Kai garsas išblėso, vyras nebekvėpavo. 

— Ne, ne, Ševonarai. Ševonarai... - verkė Relona. Ji padėjo galvą miru- 
siajam ant krūtinės ir gailiai sriūbaudama liejo savo skausmą ir sielvartą. 
Šalia stovėjo Ronokolas, jo skruostais ritosi ašaros, jis atrodė kaip paklai- 
kęs, apsvaigintas netekties. Jis neišmanė, ko griebtis. 

Staiga žmones išgąsdino garsus, klaikus kauksmas, suskambęs visai 
šalia. Šiurpas nubėgo jų nugaromis. Kaip vienas visi sužiuro į Vilką. Jis 
stovėjo ant keturių, atlošęs galvą, ir kaukė šiurpą keliančią vilko dainą. 

— Kas jam? - visai nusiminęs paklausė Ronokolas. 

— Jis gedi tavo brolio, — atsiliepė pažįstamas Zelandonės balsas. — 
Kaip ir mes visi. 

Visiems palengvėjo ją pamačius. Ji atvyko su Relona ir keliais kitais 


žmonėmis, tačiau pasiliko laukti atokiau, kai Ševonaro pora nuskubėjo 


267 K 


JEAN M. AUEL 


pas mirštantįjį. Relonos ašaros virto verksminga aimana, sielvartingu ry- 
pavimu. Prie jos prisijungė zelandonė su kupinu kančios dejavimu, pas- 
kui ir keli kiti žmonės. Vilkas kaukė kartu su visais. Galiausiai Ronokolas 
neištvėrė, pradėjo raudoti ir metėsi ant brolio kūno. Po akimirkos jiedu 
su Relona susikibę rankomis siūbavo, liejo savo skausmą. 

Aila pagalvojo, kad tai į naudą abiem, taip apmalš skausmas ir pyk- 
tis. Ji žinojo, kad Ronokolui reikia išlieti sielvartą, ir Relona jam padėjo. 
Kai vilkas vėl užkaukė, ji prisijungė prie jo tokiu realistišku kauksmu, kad 
dauguma pagalvojo, jog kaukia kitas vilkas. Tada, didelei nuostabai visų 
budėjusiųjų prie mirusiojo pastogėje, iš tolumos pasigirdo dar vieno vil- 
ko kauksmas ir susiliejo su veriančia vilko sielvarto giesme. 

Truputį padelsusi, donija padėjo Relonai atsistoti ir nuvedė ją ant 
kailių, kurie buvo patiesti ant žemės prie ugnies. Joharanas palydėjo mi- 
rusiojo brolį ant kailio kitapus laužo. Moteris sėdėjo ten siūbuodama pir- 
myn ir atgal, tyliai aimanavo, buvo viskam abejinga. Ronokolas tiesiog 
bukai spoksojo į laužą. 

Trečiojo urvo zelandonis tyliai šnektelėjo su storule devintojo urvo 
donija ir netrukus grįžo su garuojančiais gėrimo puodeliais. Devintojo 
urvo zelandonė paėmė vieną puodelį ir paragino Reloną išgerti gėrimą. 
Moteris neprieštaravo, tarsi nė nesuprastų, ką daro. Gėrimo buvo pasiū- 
lyta ir Ronokolui, kuris iš pradžių visiškai į jį nekreipė dėmesio, tačiau 
kelis kartus paragintas pagaliau išgėrė. Netrukus abu mirusiojo artimieji 
jau gulėjo ant kailių prie ugnies ir miegojo. 

— Džiaugiuosi matydamas, kad ji nurimo, - tarė Joharanas. - Jis irgi. 

— Jiems reikėjo išlieti sielvartą, — pastebėjo Aila. 

— O dabar jiems reikia pailsėti, - pasakė Zelandonė. - Ir tau, Aila. 

- Pirmiausia ko nors suvalgyk, - pasiūlė Proleva. Joharano pora atėjo 
su Relona, Zelandone ir dar keliais devintojo urvo žmonėmis. - Iškepė- 

"me bizonienos, ir trečiasis urvas atnešė kažko užvalgyti. 

— Nesu alkana, - atsakė Aila. 

- Tačiau turi būti pavargusi, — tarė Joharanas. - Nė akimirkai nuo jo 
nepasitraukei. 

— Norėčiau, kad būčiau galėjusi daugiau jam padėti. Negalėjau sugal- 


voti nieko, kas jam padėtų, - tarė Aila ir prislėgta papurtė galvą. 

— Tačiau padėjai, - pasakė vyresnis vyras, trečiojo urvo zelandonis. — 
Palengvinai jo skausmą. Niekas nebūtų padaręs daugiau, jis nebūtų tiek 
ištvėręs be tavo pagalbos. Nežinojau, kad šitaip naudojami kompresai. 
Palengvinti skausmus - taip, bet nuo vidinių sužeidimų? Nemanau, kad 
būčiau panašiai sugalvojęs. Bet, regis, tai padėjo. 

— Taip. Tai buvo įžvalgus būdas jam padėti, - pasakė devintojo urvo 
zelandonė. - Ar esi anksčiau taip dariusi? 

— Ne. Nebuvau tikra, kad padės, bet turėjau ką nors pabandyti, - at- 
sakė Atila. 

— Tau puikiai pavyko, - pasakė donija. - Tačiau dabar turi ko nors 
užvalgyti ir pailsėti. 

— Nevalgysiu. Verčiau trumpam prigulsiu, - atsiliepė Aila. - Kur Jon- 
dalaras? 

— Su Rušemaru, Solabanu ir kitais vyrais išėjo rinkti malkų. Keli nu- 
ėjo tik deglų palaikyti, tačiau Jondalaras norėjo užtikrinti, kad ugnies 
pakaktų visai nakčiai, o šiame slėnyje ne itin daug medžių. Jie netrukus 
turėtų grįžti. Tavo miego kailius Jondalaras padėjo štai ten, - parodė Jo- 
haranas. 

Aila atsigulė. Manė, pailsės, kol grįš Jondalaras, tačiau užmigo vos 
sumerkusi akis. Kai kuro rinkėjai parėjo su malkomis, kone visi kiti mie- 
gojo. Vyrai sukrovė krūvą netoli laužo, tada nuėjo į savo miego vietas. 
Jondalaras pastebėjo nedidelį medinį dubenėlį, kurį Aila paprastai ne- 
šiodavosi ir naudojo nedideliam kiekiui vandens su karštais akmenimis 
kaitinti, kai prireikdavo ruošti vaistines arbatas. Taip pat ji sukonstravo 
savadarbį rėmą iš ragų, kad atremtų vandenmaišį tiesiai virš ugnies. Nors 
elnių pūslės sulaikė vandenį, jos truputį jį praleido, dėl to pūslė neužsi- 
degdavo kaitinant vandenį virimui. Joharanas trumpam sustabdė brolį, 
norėjo su juo šnektelti. 

— Jondalarai, noriu daugiau sužinoti apie tas iečių mėtykles. Mačiau, 
kaip tas bizonas krito nuo tavo ieties, o tu buvai toliau nei dauguma vyrų. 
Jei visi turėtume tokius ginklus, nereikėtų eiti taip arti žvėrių ir Ševona- 
ras, ko gero, nebūtų buvęs sutryptas. 

— Juk žinai, parodysiu visiems, kurie tik norės išmokti, tačiau reikės 


treniruotis, - atsakė Jondalaras. 

— Kiek užtrukai tu? — teiravosi Joharanas. 

— Iečių mėtyklę turiu jau kelerius metus, tačiau medžiojome su ja jau 
besibaigiant pirmajai vasarai, - atsakė Jondalaras. - Vis dėlto tik keliau- 
dami namo įgudome taip gerai medžioti raiti. Vilkas irgi padeda. 

— Vis dar sunku priprasti, kad gyvūnus galima naudoti kam nors ki- 
tam nei mėsai ir kailiui, - pasakė Joharanas. - Nepatikėčiau tuo, jei ne- 
būčiau regėjęs savo akimis. Tačiau daugiausia noriu sužinoti apie iečių 
mėtyklę. Pasikalbėsime rytoj. 

Broliai palinkėjo vienas kitam labos nakties, tada Jondalaras nuėjo 
prie miegančios Ailos ir atsigulė greta jos. Vilkas pakėlė galvą. Jondala- 
ras laužo šviesoje stebėjo ramiai alsuojančią moterį, tada atsigręžė į vilką. 
„Džiaugiuosi, kad jis visada greta, budriai ją saugo“, - pagalvojo vyras, 
tada paglostė žvėrį ir palindo po kailiais. Jis apgailestavo ne tik dėl to, kad 
žuvo devintojo urvo narys, bet ir todėl, kad Ailai būdavo labai sunku, kai 
kas nors mirdavo, o ji niekuo negalėdavo padėti. Ji buvo gydytoja, tačiau 
ne visas žaidas pavyksta išgydyti. 

Zelandonė visą rytą plušėjo, ruošė Ševonaro kūną gabenti namo, į de- 
vintąjį urvą. Daugumai žmonių buvo neramu esant šalia kūno, kurį ką 
tik paliko dvasia. Be to, šiose laidotuvėse teks atlikti daugiau nei įprasta 
ritualų. Blogas ženklas, jei kas nors žūva medžiojant. Jei medžiotojas iš- 
eina vienas ir žūva, akivaizdu, kad nelaimė tykojo būtent jo. Vis dėlto 
zelandonis ir tokiu atveju atlikdavo apvalymo apeigas, kad būtų išvengta 
bet kokio poveikio ateityje. Jei išeidavo du ar trys medžiotojai ir vienas jų 
žūdavo, žmonės vis dar tikėdavo, kad nesėkmė tykojo konkretaus asmens. 
Būdavo atliekama ceremonija kitiems kartu medžiojusiems bei žuvusiojo 
šeimos nariams apsaugoti. Tačiau jei žmogus žūdavo medžioklėje, kurioje 
dalyvavo net ne vienas urvas, o visa bendruomenė, tai būdavo rimta nesė- 
kmė ir prireikdavo sudėtingesnių apeigų. 

Zelandonė svarstė, ko galėtų prireikti piktai lemčiai numaldyti: gal- 
būt draudimo medžioti bizonus likusį sezoną? Aila pamatė, kaip ji at- 
sisėdo pailsėti prie laužo su puodeliu arbatos, įsitaisė ant krūvos kietai 
prikimštų demblių, kuriuos specialiai jai valkčiumi atgabeno Yhaha. Mo- 
teris retai sėsdavosi ant žemų pagalvėlių, nes kasmet vis kūningesnei jai 


būdavo sunku atsistoti. 

Aila priėjo prie donijos. 

— Zelandone, galiu su tavimi šnektelti ? 

— Taip, žinoma. 

— Jei tu pernelyg užsiėmusi, tai gali palaukti. Tiesiog norėjau šio to 
paklausti, — tarė Aila. 

— Dabar galiu skirti šiek tiek laiko, - atsakė Zelandonė. - Įsipilk puo- 
delį arbatos ir sėskis prie manęs, - ji mostelėjo Ailai sėstis ant demblio. 

— Norėjau pasiteirauti, ar tu žinojai daugiau būdų, kaip padėti Ševo- 
narui? Ar yra koks būdas vidiniams sužalojimams gydyti? Kai gyvenau 
gentyje, vienas vyras buvo netyčia subadytas peiliu, o jo galiukas nulū- 
žo viduje, tad Iza įpjovė ir jį išėmė. Vis dėlto nemanau, kad buvo galima 
įpjauti kūną ir išgydyti Ševonaro žaizdas, — tarė Aila. 

Buvo akivaizdu, kaip labai svetimšalę nuliūdino tokia menka pagalba 
sužeistajam. Zelandonę sujaudino jos rūpestis - tokius dalykus junta ge- 
ras mokinys. 

— Nelabai kuo gali padėti tam, ant kurio užlipo suaugęs bizonas, 
Aila, - tarė Zelandonė. - Keletą gumbų ar patinimų galima prapjauti 
ir nuleisti kraują, o nedidelius daiktus, rakštis arba tokias atlūžusias ske- 
veldras, kokią išpjovė tavo genties moteris, pašalinti. Vis dėlto ji pasielgė 
labai drąsiai. Pavojinga įpjauti kūną, juk dažnai taip sužeidi labiau nei 
sužalojimas, kurį stengiesi pagydyti. Esu kelis kartus pjovusi, tačiau tik 
tada, kai būdavau tikra, jog tai padės, ir niekas kitas negelbėjo. 

— Taip ir man atrodė, - pasakė Aila. 

= Taip pat būtina šį tą žinoti, kaip kūno viduje viskas atrodo. Yra dau- 
gybė panašumų tarp žmogaus ir gyvūnų kūnų vidaus. Aš neretai labai 
atidžiai mėsinėju gyvūnus, kad pamatyčiau, kaip organai atrodo ir kaip 
jie susiję. Nesunku pamatyti vamzdelius, kuriais teka kraujas iš širdies, ir 
sausgysles, kurios judina raumenis. Tie dalykai daugumos gyvūnų labai 
panašūs, tačiau kai kas skiriasi, pavyzdžiui, tauro skrandis skiriasi nuo ar- 
klio. Nemažai organų kitaip išdėstyti. Tai naudinga ir gana įdomu. 

— Suprantu, kad tai tiesa, — atsiliepė Aila. - Sumedžiojau ir išmėsinė- 
jau daug gyvūnų, ir tai tikrai padėjo suprasti žmogaus vidų. Neabejoju, 
Ševonarui buvo sulaužyti šonkauliai, jų skeveldros pradūrė jo... kvėpavi- 

— Plaučius. 

— Plaučius ir, manau, kitus jo organus. Mamutojiškai sakyčiau: kepe- 
nis ir blužnį. Nežinau tų žodžių zelandoniškai. Jie smarkiai kraujuoja pa- 
žeisti. Ar supranti, apie kuriuos organus aš kalbu? — paklausė Aila. 

— Taip, suprantu, - atsakė vyresnioji moteris. 

— Kraujas neturėjo, kur išbėgti. Tikriausiai todėl pilvas pajuodo ir pa- 
sidarė toks kietas. Kraujas pildė jo vidų, kol kažkas pratrūko, - pasakojo 
jaunoji moteris. 

— Apžiūrėjau jį, pritariu tau. Kraujas užpildė jo skrandį ir žarnas. Ma- 
nau, trūko dalis žarnų, - pasakė donija. 

— Žarnos - tai ilgi vamzdeliai, vedantys į išorę? 

— Taip. 

— Jondalaras išmokė mane to žodžio. Ševonarui jos irgi buvo pažeis- 
tos. Vis dėlto manau, kad jį numarino vidų užpildęs kraujas. 

— Taip. Nedidelis kairės blauzdos kaulas buvo sulaužytas, ir dešinysis 
riešas, tačiau tie sužeidimai nebuvo mirtini, - pridūrė Zelandonė. 

— Ne, todėl taip ir nesirūpinau tais lūžiais, tiesiog buvo smalsu, gal tu 
žinai dar ką nors, kaip buvo galima jam padėti, - tarė Aila, o jos nuošir- 
dus veidas buvo kupinas rūpesčio. 

— Tau kelia nerimą tai, kad negalėjai jo išgelbėti, tiesa? 

Aila linktelėjo ir nuleido galvą. 

— Tu padarei viską, ką galėjai, Aila. Kurią dieną visi vaikščiosime dva- 
sių pasaulyje. Kai Doni mus pakviečia, jaunus ar senus, neturime pasi- 
rinkimo. Net zelandoniai nepakankamai apdovanoti, kad tai sustabdy- 
tų arba bent sužinotų, kada tai nutiks. Šita paslaptimi Doni su niekuo 
nesidalija. Ji leido bizono dvasiai pasiimti Ševonarą mainais už bizonus, 
kuriuos pasiėmėme mes. Tokių aukų ji kartais pareikalauja. Gal ji pajuto, 
kad metas priminti, jog jos dovanos nėra savaime suprantamos. Mes žu- 
dome jos kūrinius, kad išgyventume, tačiau privalome vertinti jos duotą 
gyvybės dovaną, kai paimame jos gyvūnų gyvybes. Didžioji Motina ne 
visada švelni, kartais jos pamokos sunkios. . 

- Taip. Šito man reikia mokytis. Nemanau, kad dvasių pasaulis - ma- 


loni vieta. Pamokos sunkios, bet vertingos, - pasakė Aila. 

Zelandonė nieko neatsakė. Ji žinojo, kad žmonės dažnai kalba toliau, 
kad užpildytų spragą, jei ji iš karto neatsako, tad tylėdama kartais sužino- 
davo daugiau nei uždavinėdama klausimus. Netrukus Aila vėl prabilo. 

— Prisimenu, kai Krebas man pasakė, kad mane pasirinko urvinio liū- 
to dvasia, jis sakė, kad urvinis liūtas — stiprus totemas, teikiantis galingą 
apsaugą, tačiau su stipriais totemais sunku gyventi. Sakė, kad jei būsiu ati- 
di, mano totemas man padės ir leis suprasti, kada priimti teisingą spren- 
dimą. Dar jis sakė, jog prieš ką nors dovanodami totemai mus išbando, 
kad įsitikintų, jog esame jų verti. Krebas minėjo, kad urvinis liūtas manęs 
nebūtų išsirinkęs, jei nebūčiau jo verta, - tarė Aila. - Gal jis turėjo ome- 
ny, jei nepajėgčiau ištverti ? 

Doniją nustebino Ailos minčių gilumas. Ar tie žmonės, kuriuos ji va- 
dina gentimi, tikrai pajėgūs tokioms įžvalgoms:? Jei vietoj „urvinio liūto 
dvasia“ būtų sakyta „Didžioji Motina Žemė“, tokie žodžiai sklistų iš ze- 
landonės lūpų. 

Galiausiai toji, kuri buvo pirma, prabilo: 

— Ševonarui niekuo nebuvo galima padėti, tik jo skausmą palengvinti, 
ir tu tai padarei. Naudoti šuteklį - įdomus sprendimas. Ar šito irgi išmo- 
kai iš savo genties moters? 

— Ne, - papurtė galvą Aila. - Niekada anksčiau to nedariau. Tačiau jis 
taip kentėjo, o aš Žinojau, kad šitaip sužalotam negaliu duoti nieko gerti. 
Galvojau pasitelkti dūmus. Kartais deginu tūbes, kurių dūmai palengvi- 
na kosulį, žinau augalų, kurie deginami pirtyse, tačiau bijojau, kad dūmai 
sukels kosulį, o esant pažeistiems kvėpavimo maišeliams nenorėjau to da- 
ryti. Tada pastebėjau mėlynę, nors manau, kad tai nebuvo paprastas su- 
mušimas. Paskui ta mėlynė pasidarė beveik juoda. Žinojau, kad tam tikri 
augalai uždėti ant odos palengvina sumušimų skausmą. Lyg tyčia, jodama 
čionai nuo medžioklės aptvaro tokių mačiau. Todėl nuėjau ir iškasiau. 
Regis, truputį padėjo. 

— Taip, manau, kad padėjo - pasakė donija. - Gal ir pati kada paban- 
dysiu. Atrodo, tu turi įgimtą dovaną gydyti, Aila. Ir, man regis, ji verčia 
tave jaustis blogai. Visi mano pažįstami geri gydytojai visada nerimauja, 
kai ligonis prarandamas. Tačiau nieko daugiau nė aš nebūčiau padariusi. 


Motina nusprendė jį pasišaukti, ir niekas negali pasipriešinti jos valiai. 

- Žinoma, tu teisi, Zelandone. Nemaniau, kad yra kokių vilčių, tačiau 
vis tiek norėjau paklausti. Žinau, kad daug turi padaryti, nenoriu dau- 
giau gaišinti tavo laiko, - tarė Aila ir atsistojo. - Ačiū, kad atsakei į mano 
klausimus. 

Zelandonė stebėjo besiruošiančią nueiti jauną moterį. 

— Aila, - pašaukė ji. - Gal galėtum šį tą dėl manęs padaryti? 

- Žinoma, bet ką, Zelandone, - atsakė ji. 

— Kai grįšime į devintąjį urvą, ar iškasi man raudonosios ochros? Prie 
upės greta didelio akmens yra pylimas. Ar žinai, kur jis? 

— Taip, mačiau ochros, kai mudu su Jondalaru ėjome plaukioti. Ji la- 
bai ryški, raudonesnė nei paprastai. Atnešiu. 

— Kai grįšime, pamokysiu tave, kaip apvalyti rankas, ir duosiu specialų 


krepšį, - tarė Zelandonė. 


Kitą dieną į devintąjį urvą grįžo rimtų ir liūdnų žmonių būrys. Me- 
džioklė itin nusisekė, tačiau jos kaina buvo per didelė. Joharanas atidavė 
Ševonaro kūną Zelandonei, kad ji paruoštų jį laidotuvėms. Jis buvo nu- 
neštas į tolimąjį pastogės galą, netoli tilto į Žemupį, kur bus rituališkai 
nuplautas ir aprengtas apeiginiais drabužiais. Tai turėjo padaryti Zelan- 
donė su Relona, padedamos kitų moterų. 

— Aila, - šūktelėjo Zelandonė link Martonos namelio einančiai mote- 
riai. - Mums netrukus reikės raudonosios ochros, žadėjai jos atnešti. 

— Tučtuojau nueisiu, - pažadėjo Aila. 

— Eime su manimi. Duosiu tau specialų krepšį ir kuo kasti, - pasakė 
moteris. Zelandonė nusivedė ją į savo būstą ir palaikė užuolaidą, kad Aila 
galėtų įeiti. Anksčiau ji nebuvo buvusi donijos namuose, todėl susido- 
mėjusi apsidairė. Kažkas čia priminė Izos židinį, galbūt daug džiūstan- 
čių lapų ir kitų augalų dalių, kabėjusių nuo virvelių, ištemptų per visą 
pagrindinę patalpą. Prie sienos pertvarų priekinėje dalyje buvo keletas 
miego pakylų, bec Aila neabejojo, kad stambioji šeimininkė miegojo ne 
čia. Pasirodė, jog yra dar dvi atskirtos patalpos. Dirstelėjusi pro angas ji 
pamatė, kad viena akivaizdžiai skirta virimui. Aila spėjo, kad kita turėtų 
būti miegamasis. 

— Čia krepšys ir kirtiklis raudonai žemei rinkti, - tarė Zelandonė, 
duodama jai tvirtą talpyklą, nuo naudojimo paraudonavusią, ir į skliutą 
panašų kasimo įrankį su tvirta ragine rankena. 

Aila iš Zelandonės namelio išėjo krepšiu ir kirtikliu nešina. Storulė 


išvirto su ja ir patraukė link pietinio pastogės galo. Vilkas buvo įsitaisęs 

pamėgtoje poilsio vietelėje akmeninėje terasoje, iš kur galėjo stebėti visą 
urvą. Pamatęs Ailą tučtuojau prie jos pribėgo. Donija sustojo. 

— Manau, būtų išmintinga laikyti vilką atokiau nuo Ševonaro kūno, - 
pasakė ji. - Dėl jo paties saugumo. Kol vyras saugiai nepalaidotas šven- 
toje žemėje, jo gyvybės dvasia laisvai klajoja aplink ir yra labai sutrikusi. 
Žinau, kaip apsaugoti žmones, tačiau nenumanau, kaip apginti vilką, ir 
nerimauju, kad dėl Ševonaro veržlumo ji gali bandyti apsigyventi tame 
gyvūne. Mačiau pasiutusių vilkų, kuriems putos drimba iš nasrų. Spėju, 
jie bando kažką įveikti, tikriausiai kokią blogą ar paklaikusią dvasią. To- 
kio gyvulio įkandimas žudo kaip mirtini nuodai. 

— Kai atnešiu raudonosios ochros, paieškosiu Folaros ir paprašysiu jį 
pasaugoti, - pažadėjo Aila. 

Vilkui sekant iš paskos, Aila taku nusileido link tos vietos, kur juodu 
su Jondalaru anksčiau ėjo paplaukioti ir nusiprausti. Kone kupiną krepšį 
prikrovusi ochros, Aila ėmė kilti taku aukštyn. Ji pamatė su mama kal- 
bančią Folarą ir perdavė jai Zelandonės prašymą. Mergina nudžiugo, kad 
galės būti su Vilku, nes nenorėjo dalyvauti ruošiant mirusiojo kūną lai- 
dotuvėms. 

— Geriausia būtų jį laikyti Martonos namelyje. Jei norėsi išeiti, turiu 
specialią virvę, kurią galima užnerti jam ant kaklo taip, kad nepasismaug- 
tų. Vilkas ne itin ją mėgsta, bet ištveria. Einam kartu, parodysiu, kaip jį 
pririšti, - pasakė Aila. 

Paskui ji nuėjo į tolimąjį atbrailos galą, atidavė ochrą Zelandonei ir 
liko padėti apvalyti bei aprengti Ševonaro kūną. Netrukus padėti atėjo ir 
Jondalaro motina - anksčiau ji ne vieną kartą buvo tai dariusi - ir papa- 
sakojo Ailai, kad Folara pasikvietė į namelį keletą jaunų žmonių. Vilkas 
atrodo visai patenkintas. 

Ailą domino drabužiai, kuriais moterys rengė žuvusį medžiotoją, nors 
tuo metu apie savo susidomėjimą ji nenorėjo užsiminti. Tai buvo laisva, 
minkšta tunika, pasiūta iš skirtingų žvėrių kailių ir įvairiomis spalvomis 
bei atspalviais nudažytų odų, kurios buvo susiūtos painiu raštu, dar pa- 
ryškintu karoliukais, kriauklelėmis ir kutais. Tunika laisvai krito ir ties 
klubais buvo sujuosiama spalvinga austine juosta. Kelnės, nors mažiau 


puoštos, tiko prie tunikos, kaip ir apavas iki blauzdų, kuris viršuje buvo 

puoštas kailiu ir kutais. Aplink kaklą mirusiajam buvo užrištas vėrinys iš 
meniškai suderintų kriauklelių, karoliukų, įvairių gyvūnų dantų ir raižy- 
tos mamuto ilties. 

Aprengtas kūnas buvo paguldytas ant kalkakmenio bloko patiesto di- 
delio, lankstaus antklodės dydžio tam tikru raštu supintų žolių kilimėlio, 
kuris buvo nuspalvintas raudonąja ochra. Jo galuose buvo pernertos ilgos 
virvės, kurias, kaip Ailai paaiškino Martona, galima sutraukti taip, kad 
kilimėlis apgaubtų kūną. Tada virvių galai bus apvynioti aplink „kokoną“ 
ir surišti. Po kilimėliu buvo tvirtas tinklas iš lanksčių virvių, kuris įdubs 
tarp baslių kaip hamakas, kad kūną būtų galima nunešti į šventą žemę ir 
paguldyti į kapą. 

Ševonaras buvo iečių dirbėjas, tad jo įrankiai, skirti ietims daryti, buvo 
paguldyti greta jo kartu su keliomis baigtomis ietimis ir dalimis tų, kurias 
jis dar tik darė: mediniais kotais, mamutų kaulų ir titnago antgaliais. Be 
to, buvo įdėta sausgyslių, virvių ir klijų detalėms sutvirtinti. Sausgyslės ir 
virvės buvo naudojamos antgaliams prie kotų tvirtinti ir trumpesnėms 
medžio atkarpoms surišti, kad ietis būtų ilgesnė, o paskui jungtis dar bū- 
davo sutvirtinama dervingu degutu arba klijais. 

Atnešusi iš savo namelio žuvusiojo daiktus, Relona sielvartingai rau- 
dojo dėdama mėgstamiausią Ševonaro kotų tiesintuvą taip, kad jis lengvai 
jį pasiektų. Įrankis buvo pagamintas iš tauriojo elnio rago kamieninės 
dalies: nuo prie kaktos esančios šerdies iki pirmosios atšakos. Nupjovus 
atšakas plačiajame gale, kur ragas pradeda šakotis, buvo išgręžta nemaža 
skylė. Aila matė, kad šitas įrankis panašus į Tonolano tiesintuvą, kurį par- 
sigabeno jo brolis Jondalaras. 

Ant įrankio buvo išraižyti gyvūnų atvaizdai, įskaitant stilizuotas kal- 
nų avis dideliais ragais, bei įvairūs simboliai. Aila prisiminė Jondalarą sa- 
kius, jog tokie atvaizdai koto tiesintuvui suteikia galios, kad juo padaryta 
ietis skrietų tiesiai ir taikliai, kad ietį pritrauktų prie gyvūno, į kurį taiko- 
ma, o grobis liktų švarus. Taip pat raižiniai buvo malonūs akiai, o gražūs 
daiktai visada vertinami. 

Kol prižiūrint Zelandonei buvo ruošiamas Ševonaro kūnas, Joha- 
rano vadovaujami žmonės rentė laikiną pastogę. Stogą turėjo atstoti iš 


žolių supinta perdanga, paremta basliais. Sitas stogelis buvo iškeltas virš 

paruošto kūno, tada atneštos greitomis padarytos kilnojamosios pertva- 
ros - sienos. Zelandonė įėjo į pastogę atlikti ritualų, kad laisvai klajojanti 
dvasia laikytųsi netoli kūno, geriausia - pastogės viduje. 

Baigus apeigas, visi, kurie lietė, tvarkė ar dirbo netoli vyro, kurio gy- 
vybinės jėgos paliko kūną, patys turėjo rituališkai apsivalyti. Tam buvo 
naudojamas vanduo, geriausiai tiko tekantis. Visiems reikėjo, nesvarbu, 
nuogiems ar apsirengusiems, visiškai panirti į upę. 

Žmonės taku nusileido prie Upės, žemiau akmenų pastogės. Zelando- 
nė pažadino Didžiąją Motiną, paskui moterys paėjėjo prieš srovę, vyrai — 
pasroviui. Visos moterys nusirengė, tačiau keletas vyrų įšoko į vandenį su 
visais drabužiais. 

Jondalaras padėjo statyti laidojimo pastogę. Jam kartu su kitais, ren- 
tusiais namelį aplink negyvėlį, taip pat reikėjo apsivalyti upėje. 

Grįžus į pastogę Proleva pasirūpino, kad talkininkams būtų paruošta 
užkąsti. Martona atsisėdo su Jondalaru ir Aila, o Zelandonė, sielvartau- 
jančią našlę palikusi su šeima, taip pat prisėdo prie jų, prisijungė ir Vilo- 
maras. Šių žmonių draugijoje Aila jautėsi itin jaukiai, tad pagalvojo, kad 
pasitaikė puiki proga pasiteirauti apie drabužius, kuriais buvo aprengtas 
Ševonaras. 

— Ar visi mirusieji aprengiami tokiais ypatingais drabužiais? — pasi- 
teiravo ji. - Reikėjo įdėti daug darbo, kad pasiūtum tokį kaip Ševonaro 
apdarą. 

— Dauguma žmonių ypatingoms progoms arba prisistatydami nori 
vilkėti geriausius savo drabužius. Štai kodėl turime apeiginius drabužius. 
Žmonės nori būti atpažinti arba padaryti gerą įspūdį. Kadangi niekas ne- 
žino, ko tikėtis, atsidūrus kitame pasaulyje, stengiamasi pasirodyti tinka- 
mai. Norima, kad visi, kad ir ką ten sutiktum, žinotų, kas šitas žmogus, — 
atsakė Martona. 

— Nemaniau, kad drabužiai keliauja į kitą pasaulį, - nustebo Aila. - 
Maniau, tik dvasia keliauja, o kūnas pasilieka čia. Argi ne? 

- Kūnas grįžta į Didžiosios Motinos Žemės įsčias, - atsakė Zelando- 
nė. - Gyvybės dvasia, elanas, grįžta į Motinos dvasią kitame pasaulyje. 
Bet dvasinę formą turi viskas: akmenys, medžiai, maistas, kurį valgome, 


netgi drabužiai, kuriuos vilkime. Žmogaus elanas nenori grįžti nuogas ar 

tuščiomis rankomis. Štai kodėl Ševonaras vilki apeiginius drabužius, ga- 
benasi savo amato įrankius ir medžioklės ginklus. Taip pat jam bus įdėta 
maisto. 

Aila linktelėjo. Ji pasmeigė gana didelį gabalą mėsos, sukando vieną 
galą dantimis, laikydama kitą galą peiliu atpjovė kąsnį prie burnos, o kas 
liko, padėjo į mentikaulio lėkštę. Kurį laiką kramtė, kažką mintydama, 
paskui nurijo ir vėl prabilo: 

— Ševonaro drabužiai gražūs: tokia daugybė mažų skiaučių susiūta 
taip, kad sudarytų raštą, - tarė ji. - Gyvūnai ir raštas: atrodytų, jie kažką 
pasakoja. 

- Tam tikra prasme, taip, - nusišypsojo Vilomaras. — Šitaip žmonės 
atpažįstami, skiriasi vienas nuo kito. Kiekviena apeiginių drabužių smul- 
kmena ką nors reiškia. Juose turi atsispindėti žmogaus Elandonas bei jo 
poros ir, žinoma, zelandoniečių abelanai. 

Aila atrodė suglumusi. 

— Nesuprantu šitų žodžių. Kas yra elanas? Ar zelandoniečių abela- 
nas? — pasiteiravo ji. 

Visi nustebę sužiuro į Ailą. Žodžiai jiems atrodė tokie įprasti, o atvy- 
kėlė taip laisvai kalbėjo zelandoniškai, jog buvo sunku patikėti, kad ji jų 
nežino. 

Jondalaras susikrimto. 

— Tikriausiai šių žodžių nė karto neprireikė, — tarė jis. - Kai radai 
mane, Aila, vilkėjau šaramudojiškais drabužiais, o šaramudojai, norėda- 
mi perduoti, kas yra žmogus, pasitelkia kiek kitokius būdus. Mamutojai 
turi kažką panašaus, bet vis tiek jų būdai skiriasi. Zelandoniečių abelanas 
yra... na, tai tarsi tatuiruotės prie Zelandonės ir Martonos smilkinių, — 
bandė paaiškinti vyras. 

Aila dirstelėjo į Martoną, paskui į Zelandonę. Ji žinojo, kad visi ze- 
landoniai ir vadai turi puošnias tatuiruotes iš skirtingų spalvų trikampių 
ir keturkampių, kartais pagražintas pridėtinėmis linijomis ir užraitais, 
tačiau taip ir neteko girdėti to ženklo pavadinimo. 

— Galbūt aš galėčiau paaiškinti tų žodžių reikšmę, - pasisiūlė Zelan- 
donė. 


Jondalarui akivaizdžiai palengvėjo. 

— Manau, derėtų pradėti nuo „elano“. Ar žinai tą žodį? 

— Girdėjau, kaip šiandien jį pavartojai, - atsakė Aila. - Man regis, jis 
reiškia kažką panašaus į dvasią ar gyvybinę jėgą. 

— Bet anksčiau šio žodžio nesimokei? — piktai nudelbdama Jondalarą 
pasitikslino Zelandonė. 

— Jondalaras visada sakydavo „dvasia“. Ar tai blogai? - nustebo Atila. 

— Ne, tai nėra blogai. Manau, mes labiau linkę vartoti „elanas“, kai 
kalbame apie mirtį arba gimimą, nes mirtis reiškia elano pabaigą, o gi- 
mimas - pradžią, - paaiškino donija. - Kai vaikas gimsta, kai į pasaulį 
ateina -naujas žmogus, jis pripildomas elano, gyvybinės jėgos, - kalbėjo 
ji. - Kai vaikui duodamas vardas, zelandonis sukuria ženklą, kuris yra tos 
dvasios, to naujo asmens simbolis. Ženklą nupiešia arba išraižo ant ko- 
kio nors daikto - akmens, kaulo, medžio gabalo. Tas ženklas vadinamas 
„abelanu“. Kiekvienas abelanas yra kitoks ir naudojamas konkrečiam as- 
meniui apibūdinti. Tai gali būti iš linijų, formų ar taškų sudarytas raštas 
arba supaprastintas gyvūno atvaizdas, kad ir kas ateitų į galvą zelando- 
niui giliai mąstant apie kūdikį. 

- Šitaip darydavo ir Krebas, šamanas: giliai apmąstydavo, kad nu- 
spręstų, koks yra naujagimio totemas! - nustebo Atila. 

— Kalbi apie genties vyrą, kuris buvo... jūsų genties zelandonis? - pa- 
sitikslino donija. 

— Taip! - linktelėjo Aila. 

— Man reikės apie tai pagalvoti, - tarstelėjo storulė, apstulbusi labiau, 
nei norėjo parodyti. - Taigi, zelandonis apmąsto, paskui nusprendžia, 
koks turi būti ženklas. Daiktas su ženklu, tas simbolis, yra elandonas. Ze- 
landonė duoda jį kūdikio motinai, kad saugotų, kol vaikas užaugs. Vai- 
kams užaugus, per pilnametystės apeigas motinos atiduoda jiems elan- 
donus. 

— Tas simbolis, elandonas, nėra tiesiog medžiaginis daiktas su išpieštu 
ar įrėžtu raštu. Jame gali slypėti elanas - kiekvieno urvo nario gyvybi- 
nė jėga, dvasia, esmė, panašiai kaip doni talpina savyje Motinos dvasią. 
Elandonas turi daugiau galios nei bet kuris kitas asmeninis daiktas. Jis 
toks galingas, kad blogose rankose gali būti panaudotas prieš asmenį, pri- 


šaukiant baisiausių vargų ir nelaimių. Todėl motinos laiko vaikų elando- 

nus joms vienoms, na, gal dar kartais jų motinoms ir poroms žinomoje 
vietoje. 

Staiga Aila suvokė, kad ji bus atsakinga už vaiko, kurį nešioja, elan- 
doną. 

Zelandonė paaiškino, kad pilnametystės sulaukęs žmogus paslepia 
savo elandoną tik jam vienam žinomoje vietoje, dažnai gana toli nuo 
namų. Tačiau kaip pakaitalas paimamas ir zelandoniui atiduodamas koks 
nors nepavojingas daiktas, pavyzdžiui, akmuo. Įprasta, kad tas, kuris tar- 
nauja, padeda jį į plyšį šventos uolos sienoje ar urve kaip auką Didžiajai 
Motinai. Nors paaukotas daiktas atrodo nereikšmingas, jo prasmė kur 
kas svarbesnė. Tikima, kad Doni nuo pakaitalo gali atsekti iki pradinio 
simbolio, o nuo jo — iki asmens, kuriam jis priklauso, nors niekas, net 
Zelandonis, nežino, kur elandonas paslėptas. 

Vilomaras taktiškai pridūrė, kad zelandoniai apskritai labai gerbiami 
ir laikomi patikimais bei geranoriškais. 

— Tie, kurie tarnauja, yra labai galingi, - tęsė jis. - Daugumai žmonių 
baimė siejasi su pagarba, o kiekvienas atskiras zelandonis yra tik žmogus. 
Žinomi atvejai, kai donijas netinkamai panaudojo savo žinias ir gebėji- 
mus. Kartais žmonės baiminasi, kad, atsiradus progai, vienas iš jų ims ir 
susigundys panaudoti tokį galingą daiktą kaip elandonas prieš žmogų, 
kurio nemėgsta, arba kad pamokytų kokį nedorėlį. Pats nežinau tokių 
nutikimų, tačiau žmonės linkę pagražinti pasakojimus. 

- Jei kas nors atsitinka elandonui, žmogus gali susirgti ar netgi Žūti. 
Paseksiu tau senolių legendą, - įsiterpė Martona. - Pasakojama, jog se- 
niai seniai šeimos buvo pratusios laikyti savo simbolius kartu, toje pa- 
čioje vietoje. Kartais netgi visas urvas sudėdavo juos į vieną vietą. Vienas 
urvas sudėjo visus savo simbolius į ypatingą nedidelį urvą kalvos šlaite 
netoli savo pastogės. Tai buvo tokia šventa vieta, kad niekas nedrįso ten 
lįsti. Tačiau vieną drėgną pavasarį šlaitu nuslinkusi nuošliauža sunaikino 
urvą ir visa, kas buvo jame. Žmonės pradėjo kaltinti vieni kitus ir liovė- 
si bendradarbiauti. Kai jie nustojo vienas kitam padėti, gyventi pasidarė 
labai sudėtinga. Žmonės išsibarstė, ir urvas išnyko. Taip žmonės suprato, 
kad pažeidus visus elandonus, net jei juos išjudina ar sunaikina gamtos 
jėgos — vanduo, vėjas ar žemės judesiai, urvui kyla didžiulė grėsmė. Štai 


kodėl kiekvienas žmogus pats turi paslėpti savo simbolį. 

— Nieko tokio, jei kartu sudedi pakaitinius akmenis, - pridūrė Zelan- 
donė. - Motina juos vertina ir pagal juos gali atsekti žmogų, tačiau jie yra 
tik niekučiai, netikri elandonai. 

Aila apsidžiaugė išgirdusi legendą. Ji vis girdėjo žmones kalbant apie 
senolių legendas, tačiau nesuvokė, jog tai yra pasakojimai, skirti tam, kad 
žmonės suprastų dalykus, kuriuos jiems reikia žinoti. Legenda Ailai pri- 
minė istorijas, kurias ilgomis žiemomis Bruno genčiai pasakodavo Dar- 
vas. 

Donija kalbėjo toliau: 

— Abelanas yra simbolis - ženklas arba raštas, su kuriuo visada sie- 
jama gyvybės jėga. Jis naudojamas konkrečiai įvardyti arba apibūdinti 
tam tikrą asmenį arba grupę. Zelandoniečių abelanas apibūdina mus 
visus ir yra pats reikšmingiausias. Tai ženklas, sudarytas iš stačiakampių 
ir trikampių, dažnai su pakeitimais ir pagražinimais. Jie gali būti skirtin- 
gų spalvų, pagaminti iš skirtingų medžiagų, netgi skirtis stačiakampių 
skaičius, tačiau bus išlaikyta pagrindinė forma. Dalis šios tatuiruotės yra 
zelandoniečių abelanas, — tarė ji, rodydama į ženklą ties savo smilkiniu. 
Aila pastebėjo tris eiles po tris stačiakampius. 

- Visiems, kurie mato šį ženklą, stačiakampiai byloja, kad mano žmo- 
nės yra zelandoniečiai. Kadangi galima suskaičiuoti juos devynis, mane 
atpažįsta kaip devintojo urvo narę. Žinoma, šioje tatuiruotėje yra dau- 
giau reikšmių, - tęsė ji. - Ji apibūdina mane kaip zelandonę, be to, nu- 
rodo, kad kiti zelandoniai laiko mane pirmąja tarp tų, kurie tarnauja Di- 
džiajai Motinai Žemei. Nors nebėra toks reikšmingas, šioje tatuiruotėje 
atsispindi ir mano asmeninis abelanas. Pamactysi, kad Martonos tatuiruo- 
tė skiriasi nuo maniškės, nors jos dalis yra tokia pati. 

Aila atsisukusi atidžiai apžiūrėjo buvusios vadės tatuiruotę. Martona 
pakreipė galvą, kad piešinys būtų geriau matyti. 

- Štai devyni stačiakampiai, — tarė Aila, — tačiau ženklas yra kitoje 
kaktos pusėje. Yra kitokių simbolių, daugiau lenktų linijų. Dabar, kai įsi- 
žiūrėjau, viena linija primena arklio kontūrus nuo sprando palei nugarą 
iki užpakalinių kojų. 

— Taip, - patvirtino Martona. - Įgudęs tatuiruočių meistras perprato 


mano abelano esmę. Nors labiau pritaikyta, kad tiktų prie bendro rašto, 


1082 


UOLŲ PRIEGLOBSTIS 


linija labai panaši į ženklą ant mano elandono. Čia iš tikrųjų pavaizduo- 
tas arklys, tik supaprastintas. 

— Tatuiruotės tau gali papasakoti apie kiekvieną iš mūsų, - tarė Zelan- 
donė. - Gali suprasti, kad aš tarnauju Motinai, iš to, kad manasis ženklas 
yra kairėje. Martona yra, tiksliau, buvo urvo vadė, tad jos tatuiruotė deši- 
nėje kaktos pusėje. Kad mes abi zelandonietės, atpažįsti iš stačiakampių, 
ojų skaičius sako, kad mes iš devintojo urvo. 

— Lyg ir pamenu, kad Manvelaro tatuiruotėje buvo pavaizduoti trys 
stačiakampiai, tačiau nepamenu, ar galėčiau suskaičiuoti jų net keturioli- 
ka ant Bramevalio kaktos, - tarė Aila. 

— Ne, nesuskaičiuotum, - patvirtino Zelandonė. - Urvai ne visada 
nurodomi keturkampių skaičiumi, tačiau kiekvienam urvo žmogui vie- 
nodai. Bramevalio tatuiruotėje yra keturiolika tam tikra forma išdėstytų 
taškų. 

— Ne visi turi tatuiruotes, - pastebėjo Aila. - Vilomaras turi nedidukę 
kaktos viduryje, tačiau Jondalaras visai neturi. 

— Tik vadovai turi tatuiruotes ant kaktų, - atsakė Jondalaras. - Zelan- 
donė yra dvasinė vadovė, motina buvo urvo vadė. Vilomaras yra mainų 
meistras. Tai svarbus darbas, dažnai klausiame jo patarimo, todėl jis lai- 
komas vadovu. 

— Nors dauguma žmonių, pavyzdžiui, kaip Ševonaras, linkę savo ap- 
daru rodyti, kas jie yra, kai kurie turi tatuiruotes kitose kūno vietose: ant 
skruostų, smakrų, netgi rankų, paprastai tokiose, kurių nedengia drabu- 
žiai. Neprasminga piešti atpažinimo ženklą ten, kur jo niekas nemato. 
Tatuiruotės dažniausiai rodo tai, už ką žmogus nori būti pripažintas. 
Paprastai tai būna asmeninis pasiekimas, ne giminystės ryšiai, - pasakė 
Martona. 

— Mamutojų mamutos - jų zelandoniai - turi tatuiruotes ant skruos- 
tų, tačiau jose nematyti stačiakampių. Jie piešia ševronus, - papasakojo 
Aila. - Pradedama nuo rombo formos, tai tarsi stačiakampis, bet pasuk- 
tas, kad smaigaliai žiūrėtų aukštyn ir žemyn, arba jo pusės, trikampio, — 
jie ypač mėgsta žemyn nukreiptus trikampius. Paskui kartoja tą smailią 
formą taip, kad vienas smaigalys tarsi apgaubtų kitą. Kartais trikampiai 


sujungiami, kad išeitų zigzagai. Visi tie simboliai taip pat turi reikšmes. 

Žiemą prieš man išeinant, Mamuta dar tik buvo pradėjęs mane to mo- 
kyti. 

Zelandonė su Martona susižvalgė ir linktelėjo viena kitai. Donija jau 
šnekėjosi su buvusia vade apie Ailos gebėjimus ir svarstė, ar jai nederėtų 
susisieti su zelandoniais. Abi sutarė, kad taip būtų geriau ir Ailai, ir vi- 
siems kitiems. 

— Ant Ševonaro tunikos yra jo ženklas - jo abelanas ir zelandoniečių 
abelanas, - pasakė Alla, tarsi atmintinai išmokusi pamoką. 

- Taip. Jį atpažins visi, įskaitant Doni. Didžioji Motina Žemė žinos, 
kad jis yra vienas iš jos vaikų, kuris gyvena pietvakarinėje šios teritorijos 
dalyje, - paaiškino Zelandonė. — Tačiau jo ženklas — tik dalis Ševonaro 
apeiginio drabužio. Visas apdaras turi reikšmę, įskaitant vėrinį. Puošybos 
raštuose, be zelandoniečių abelano, dar yra devyni keturkampiai, kurie 
nusako urvą. Kiti simboliai apibrėžia jo kilmę, nurodo moterį, su kuria 
jis susijungęs, pavaizduoti prie jo židinio gimusių vaikų abelanai. Tačiau 
abelanas yra asmeniškiausias ir galingiausias elementas. Jo apeiginis kos- 
tiumas, kuris šiuo atveju tapo laidotuvių drabužiu, yra, galima sakyti, jo 
vardų ir ryšių išvardijimas. 

- Ševonaro apeiginis drabužis itin gražus, - įsiterpė Martona. - Jį su- 
kūrė senasis raštų kūrėjas, kuris dabar jau miręs. Jis buvo labai šaunus. 

Aila pastebėjo, kad zelandoniečių drabužiai labai įdomūs, kai kurie 
jų tikrai gražūs, ypač Martonos daiktai, tačiau neturėjo supratimo, ko- 
kios sudėtingos su jais siejamos reikšmės. Kai kurie daiktai jai atrodė per 
daug puošnūs. Iš moters, gentyje jai atstojusios motiną, ji išmoko vertinti 
grynas gaminamų daiktų formas ir jų naudingumą. Kartais ji kaitaliojo 
krepšių pynimo raštus arba skaptuodama ir glotnindama smėliu medinį 
dubenėlį ar puodelį išryškindavo medžio faktūrą, tačiau niekada nepri- 
dėdavo puošmenų. 

Dabar Aila pradėjo suprasti, kad šių žmonių drabužiai ir papuošalai, 
kaip ir jų veido tatuiruotės, juos apibūdina ir įvardija. Kad ir kaip gau- 
siai išpuoštas, Ševonaro kostiumas buvo iš tų, kur justi pusiausvyra, raštas 
malonus akiai. Tačiau ji nustebo Martonai pasakius, kad tą raštą sukūrė 
senas žmogus. 

- Ševonaro drabužiams pasiūti reikėjo daug darbo. Kam senam žmo- 


gui gaišti tiek laiko kuriant drabužius? - pasiteiravo ji. 

Jondalaras nusišypsojo. 

— Todėl, kad to senio toks amatas - kurti apeiginius ir laidotuvių 
drabužius. Tai ir daro drabužių kūrėjai. 

- Senolis nesiuvo Ševonaro apeiginių drabužių, jis tik sugalvojo, kaip 
jie turi atrodyti, - paaiškino Martona. - Puošmenose slypi begalė po- 
teksčių. Reikia ypatingų įgūdžių ir menininko akies, kad, viską sudėjus 
į viena, drabužis atrodytų dailiai. Tas meistras mokėjo viską tinkamai 
suderinti. Su juo daugelį metų kartu dirbo keletas žmonių, ir toji grupė 
buvo labai žinoma. Dabar viena iš moterų kuria drabužius, tačiau ji toli 
gražu ne tokia įgudusi. 

— Kodėl tas senolis kūrė drabužį Ševonarui? — nesuprato Aila. 

— Jie įvykdė mainus, - atsakė Jondalaras. 

Aila suraukė kaktą. Buvo akivaizdu, kad ji nevisiškai supranta. 

— Maniau, žmonės mainosi su kitomis stovyklomis ar urvais. Neži- 
nojau, kad mainomasi tarp žmonių tame pačiame urve. 

— Kodėl gi ne? - nustebo Vilomaras. - Ševonaras buvo puikus iečių 
dirbėjas. Jis garsėjo savo ietimis, tačiau nemokėjo visų reikiamų elementų 
ir simbolių sudėti į savo apeiginį drabužį taip, kad pačiam patiktų. Todėl 
jis dvidešimt geriausių savo iečių išmainė į šitą apdarą ir labai jį vertino. 

— Tai vienas paskutinių senojo meistro kūrinių, - pasakė Martona. — 
Kai akys nebeleido užsiimti amatu, jis po vieną mainė Ševonaro ietis į 
kitus jam reikalingus daiktus, tačiau geriausią pasiliko. Jo kaulai dabar 
ilsisi šventoje žemėje, o tą ietį jis pasiėmė į dvasių pasaulį. Ant ginklo 
puikavosi ir jo, ir Ševonaro abelanai. 

— Jei būna ypač patenkintas savo rankų darbu, - ėmė aiškinti Jonda- 
laras, - kartu su abelanu asmens, kuriam daiktas skirtas, į puošybos raštą 
iečių dirbėjas kartais įterpia, išraižo arba nupiešia ir savo simbolį. 

Jau medžioklėje Aila suprato, kad ženklai ant iečių labai svarbūs. Ji 
sužinojo, kad ant kiekvienos ieties yra jos savininko ženklas, kad nebūtų 
abejonių, nuo kieno rankos krito konkretus gyvūnas. Ji nežinojo, kad 
tas ženklas vadinasi „abelanu“ ir zelandoniečiams yra toks svarbus. Aila 
matė dėl tų ženklų išsisprendus vieną ginčą. Dvi ietys buvo susmigusios 
į tą patį gyvūną, tačiau tik viena buvo pataikiusi į gyvybiškai svarbius 


organus. 

Nors ant abiejų iečių buvo savininkų ženklai, ji girdėjo medžiotojus 
kalbant apie iečių dirbėjus. Atrodė, jie visada žino, kas kurią ietį padarė, 
ar ant jos būdavo, ar ne ženklas to, kuris ją gamino. Gamintoją išdavė 
ieties pobūdis ir puošmenos. 

— Koks yra tavo abelanas, Jondalarai? — pasiteiravo ji. 

— Nieko ypatinga, tiesiog ženklas. Atrodo štai kaip, - Jondalaras suly- 
gino sausos žemės plotelį, pirštu nubrėžė liniją, tada kitą, kuri prasidėjo 
lygiagrečiai pirmajai, tačiau gale jos susijungė smaigaliu. Prie dviejų linijų 
ties smailiu galu jungėsi neilgas brūkšnelis. - Visada maniau, kad mano 
gimimo dieną zelandonei nesisekė galvoti, - atsakė jis ir dirstelėjęs į Pir- 
mąją nusišypsojo. - O gal čia šermuonėlio uodega, balta su juodu galiu- 
ku? Man visada patiko tų mažų padarėlių uodegos. Kaip manai, ar mano 
abelanas gali būti šermuonėlis? 

— Na, tavo totemas yra urvinis liūtas, - tarė Aila, - visai kaip mano. 
Manau, tavo abelanas gali būti kas tik nori. Kodėl ne šermuonėlis? Tie 
nirtūs maži plėšrūnai žiemą tikrai labai dailūs, visai balti, išskyrus juodas 
akutes ir juodus uodegų galiukus. Nors, tiesą sakant, rudi vasariniai jų 
kailiukai taip pat neblogi, — ji akimirką pagalvojo, tada paklausė: - O 
koks yra Ševonaro abelanas? 

— Mačiau vieną jo ietį netoli jo poilsio vietos, — tarė Jondalaras. — 
Tuojau atnešiu. 

Jis greitai atnešė ietį ir parodė Ailai simbolinį Ševonaro ženklą. Tai 
buvo stilizuota muflono - kalnų avies dideliais riestais ragais - figūra. 

- Šitą pasiimsiu, - pasakė Zelandonė. - Mums reikės padaryti jo abe- 
lano kopiją. 

— Kam reikia kopijos? - paklausė Aila. 

— Tas pats simbolis, kuris ženklina jo ietis, drabužius ir kitą mantą, 
pažymės ir jo kapo gairę, - paaiškino Jondalaras. 

Grįždama link namelių, Aila galvojo apie pokalbį ir padarė kelias iš- 
vadas. Nors daiktas su simboliu, elandonas, yra paslėptas, pats simbolis, 
tiksliau, jo ženklas abelanas, kuris yra nupieštas ant kokio daikto, žino- 
mas ne tik žmogui, kurį simbolizuoja, bet ir visiems kitiems. Jis tikrai turi 
kokių galių, ypač tam, kam priklauso, tačiau piktam tuo nepasinaudosi. 


Tai pernelyg gerai žinoma. Tikroji galia kyla iš to, kas nežinoma. 

Kitą rytą Joharanas pabeldė į stulpą prie Martonos namelio angos. 
Jondalaras atitraukė užuolaidą ir nustebo pamatęs brolį. 

— Argi šįryt neisi į susirinkimą? — pasiteiravo jis. 

- Žinoma, eisiu, tačiau pirma noriu šnektelti su tavimi ir Aila, — atsa- 
kė Joharanas. 

— Tada užeik, - pakvietė Jondalaras. 

Joharanas žengė vidun ir nuleido sunkią užuolaidą. Išėję iš savo mie- 
gamojo jį šiltai pasveikino Martona su Vilomaru. Aila į Vilkui skirtą me- 
dinį dubenėlį krovė pusryčių likučius. Ji pakėlė akis ir nusišypsojo. 

— Joharanas sakė, kad nori su mumis šnektelti, - žiūrėdamas į Ailą 
pasakė Jondalaras. 

- Ilgai netruksiu. Vis galvoju apie jūsiškes iečių mėtykles, tuos ginklus. 
Jei daugiau mūsiškių būtų galėję sviesti ietį iš taip toli kaip tu, Jondalarai, 
gal būtų pavykę sustabdyti tą bizoną jam dar nesutrypus Ševonaro. Jau 
per vėlu tam žmogui padėti, tačiau vis dėlto norėčiau, kad kiti medžioto- 
jai turėtų tokį apsisaugojimo būdą. Ar jūs galėsite parodyti kitiems, kaip 
pasidaryti tokį ginklą ir kaip juo naudotis? 

Jondalaras nusišypsojo. 

- Žinoma, galėsime. Šito visą laiką troškau. Vos galiu sulaukti, kol 
visiems parodysiu, kaip tos mėtyklės veikia. 

Visi Martonos namelio gyventojai, išskyrus Folarą, su Joharanu pa- 
traukė į susirinkimo vietą pietiniame didžiosios pastogės pakraštyje. Kai 
atėjo, jau buvo susirinkę nemažai žmonių. Buvo nusiųsti pasiuntiniai pa- 
kviesti visų medžioklėje dalyvavusių urvų zelandonių, kad jie susitiktų ir 
susitartų dėl laidojimo apeigų. Be devintojo urvo dvasinės vadovės, da- 
lyvavo keturioliktojo, vienuoliktojo, trečiojo, antrojo ir septintojo urvų 
zelandoniai. Atėjo dauguma tų, kuriuos žmonės buvo išrinkę jiems vado- 
vauti, bei vienas kitas smalsuolis. 

— Bizono dvasia mainais pareikalavo vieno iš mūsų, - pasakė didžioji 
donija. - Tai auka, kurią privalome atiduoti, - ji nužvelgė į žmones, kurie 
pritariamai linksėjo. 

Šios moters vadovavimas labiausiai pasireikšdavo jai esant greta kitų 
zelandonių. Tada būdavo akivaizdu, kad ji yra pirmoji iš tų, kurie tarnauja 


Motinai. Susirinkimui tęsiantis, poros zelandonių nuomonės išsiskyrė dėl 

smulkmenos, ir Pirmoji leido ginčui rutuliotis sava vaga. Joharano mintys 
nuo Ševonaro laidotuvių nuklydo į tai, kur statyti mokomuosius taikinius. 
Pasikalbėjęs su Aila bei Jondalaru, Joharanas nusprendė skatinti medžioto- 
jus dirbintis iečių mėtykles ir pradėti treniruotis dar prieš išeinant į vasaros 
susirinkimą. Jis norėjo, kad jie kuo greičiau įgustų valdyti naująjį Jondalaro 
ginklą. Tik ne šiandien. Vadas žinojo, kad šiandien ginklai nebus naudoja- 
mi. Šiandien Ševonaro dvasia, jo elanas, bus palydėtas į kitą pasaulį. 

Zelandonės mintys taip pat klaidžiojo kitur, tik atrodė, kad ji rimtai 
svarsto siūlomus požiūrius. Nuo tada, kai jai buvo įteiktas akmuo vaivo- 
rykštiniu paviršiumi nuo Tonolano kapo toli rytuose, donija galvojo apie 
Jondalaro jaunesnįjį brolį, tik laukė tinkamo meto. 

Ji suprato, kad į apeigas teks įtraukti ir Jondalarą su Aila. Užmegzti 
kontaktą su kitu pasauliu buvo pakankamai baisu bet kokiomis aplinky- 
bėmis, ypač tiems, kurie nebuvo išmokyti, nors kartais tai būdavo pavo- 
jinga ir žinantiesiems, ko tikėtis. Saugiau, kai per ceremoniją supa daug 
žmonių, galinčių paremti ir padėti tiems, kurie sieks tiesioginio kontakto 
su dvasių pasauliu. 

Kadangi žmogus žuvo medžioklėje, kurioje dalyvavo dauguma neto- 
liese esančių urvų, Ševonaro laidotuvių apeigos turėjo būti labai svarbios: 
jomis reiks paliesti ir apsaugoti visą bendruomenę. Zelandonei toptelėjo, 
jog tai gali būti tinkama proga pamėginti prasiskverbti giliau į dvasių pa- 
saulį ir paieškoti Tonolano gyvybinės jėgos. Ji dirstelėjo į Ailą. Svarstė, 
kaip svetimšalė į tai reaguos. Aila nuolat stebino doniją savo žiniomis, 
kompetencija ir netgi pagirtinu elgesiu. 

Senoji donija pasijuto pamaloninta, kai jaunoji moteris atėjo teirautis, 
ar dar kuo nors galėjo padėti Ševonarui, ypač atsižvelgiant į jos turimus 
įgūdžius. „Įvertinus tai, kad Aila neišmanė zelandoniečių papročių, ste- 
bėtinai nuovoku buvo pasiūlyti, kad Jondalaras paimtų akmenį iš brolio 
laidojimo vietos“, - svarstė zelandonė. Akmuo, kuris pats prie kojų atsi- 
rito, buvo tikrai išskirtinis. Jis atrodė visiškai paprastas, kol jo neapvers- 
davai ir nepamatydavai melsvo, vaivorykštės spalvomis besimainančio 
paviršiaus su liepsningais raudonais taškeliais. 

„Tas vaivorykštinis mėlis neabejotinai reiškia tyrumą, - mąstė doni- 


ja, - o raudona yra gyvybės spalva, pati svarbiausia iš šventų Motinos 

spalvų. Tas mažas akmenukas akivaizdžiai yra galingas. Kai viską baig- 
sim, reikės su juo ką nors padaryti: 

Viena ausimi klausantis ginčo, jai staiga toptelėjo, kad tas unikalus rie- 
dulys nuo Tonolano kapo jai duotas kaip pakaitinis akmuo. Su juo Motina 
galės atsekti Tonolano elaną. Geriausia ir saugiausia vieta jam bus švento 
urvo plyšyje netoli kitų šeimos narių pakaitinių akmenų. Pirmoji žinojo, 
kur yra beveik visi devintojo urvo pakaitiniai akmenys ir nemažai kitų 
urvų žmonių akmenų. Ji netgi numanė, kur paslėpti keli tikri elandonai. 

Būdavo tam tikrų neįprastų aplinkybių, kai jai tekdavo įsiterpti į šei- 
mų gyvenimą ir perėmus tėvų pareigas prisiimti atsakomybę už kai kurių 
vaikų elandonus. Taip pat jai teko paslėpti simbolius kelių žmonių, kurie 
buvo dvasiškai arba fiziškai nepajėgūs tai padaryti patys. Ji niekam apie 
tai nepasakojo ir niekada jokiomis aplinkybėmis nebūtų mėginusi pasi- 
naudoti savo žiniomis. Ji puikiausiai žinojo apie pavojus, iškilsiančius ir 
jai, ir žmogui, kuriam atstovavo elandonas. 

Ailos mintys taip pat pradėjo klajoti. Ji neišmanė zelandoniečių lai- 
dojimo papročių ir buvo tikrai susidomėjusi, tačiau diskusija, kuri, atro- 
dė, greitai nesibaigs, jai buvo nesuvokiama. Ji netgi nesuprato kai kurių 
vartojamų paslaptingų žodžių, todėl ėmė galvoti apie dalykus, kuriuos 
neseniai sužinojo. 

Jai buvo paaiškinta, kad žmonės paprastai laidojami šventoje žemėje. 
Atsiradus tam tikram skaičiui kapų, tos laidojimo vietos keičiamos. Per- 
nelyg daug vienoje vietoje klajojančių dvasių gali tapti galingos. Mirusieji 
vienu metu arba ypač artimi žmonės galėjo būti laidojami kartu, tačiau 
buvo ne vienintelė laidojimo vieta. Laidota nedideliuose ploteliuose, išsi- 
barsčiusiuose po visą teritoriją. 

Visos laidojimo vietos būdavo žymimos stulpais, gana tankiai įkas- 
tais į žemę aplink kapus ir ties kiekvieno kapo galvūgaliu. Stulpai būdavo 
išdažomi arba išraižomi ten palaidotų žmonių abelanais - simboliais, 
liudijančiais, kad įžengti į tą teritoriją pavojinga. Mirusiųjų dvasios, jau 
nebeturinčios kūno, kuriame galėtų apsigyventi, kartais lūkuriuoja tame 
savotiškame aptvare, tačiau negali iš jo išeiti. Zelandoniai pastato paslap- 
tingą tvorą, kad dvasios, kurios neranda kelio į kitą pasaulį, negalėtų per- 


žengti ribos ir pavogti kūno žmogaus, tebevaikštančio šiame pasaulyje. 

Jei kas įeidavo į aprvertą plotą be galingos apsaugos, patekdavo į mir- 
tiną pavojų. Dvasios pradėdavo rinktis dar prieš paguldant kūną amži- 
nojo poilsio. Buvo žinomi jų bandymai užvaldyti gyvų būtybių kūnus, 
jos imdavo kovoti su paties žmogaus dvasia, kad ją užvaldytų. Paprastai 
tokiais atvejais žmogus dramatiškai pasikeisdavo, imdavo visiškai kitaip 
elgtis, matyti dalykus, kurių nemato kiti, verkti be jokios akivaizdžios 
priežasties, tapdavo žiaurus arba negebantis suprasti aplinkinio pasaulio, 
kartais užsisklęsdavo savyje. 

Po daugelio metų, kai stulpai patys išvirsdavo arba supūdavo, augme- 
nija nustelbdavo kapus ir laidojimo vieta atsinaujindavo, žemė nebebū- 
davo laikoma šventa, tapdavo nebepavojinga: dvasios išeidavo. Būdavo 
sakoma, kad Didžioji Motina Žemė pasiėmė, kas reikalinga, ir vėl atidavė 
tą vietą savo vaikams. 

Aila ir visi kiti susirinkusieji, kurie buvo mintimis nuklydę kažkur ki- 
tur, akimirksniu sutelkė dėmesį, kai išgirdo Zelandonės balsą. Kadangi 
besiginčijantys zelandoniai, regis, nesugebėjo susitarti, galingoji donija 
nutarė, jog atėjo laikas įsikišti. Ji nusprendė įvertinti abiejų pusių požiū- 
rius ir priimti tokį sprendimą, kuris atrodys vienintelis priimtinas. Paskui 
jie pradėjo kalbėtis apie apsaugos priemones, kurių prireiks nešantiesiems 
Ševonaro kūną į šventą laidojimo žemę, kad būtų apsaugoti nuo klaidžio- 
jančių dvasių. 

Reikės vaišių, kad visi pasistiprintų, ir kiekvieno žmogaus dvasia turė- 
tų jėgų įveikti priklydusią dvasią. Žinoma, visi tikėjosi, kad vaišes paruoš 
Proleva. Be to, buvo kalbama apie maistą, kuris bus dedamas į kapą kartu 
su ginklais ir įrankiais. Kapo maistas skirtas ne valgyti: maisto dvasia mai- 
tins laisvai plūduriuojančią Ševonaro dvasią, kad jai pakaktų jėgų rasti ke- 
lią į savo pasaulį. Buvo daroma viskas, kas įmanoma, kad tik iškeliaujanti 
dvasia neturėtų priežasčių pasukti atgal arba per ilgai užsibūti žemėje. 

Vėliau tą rytą Aila nuėjo pajodinėti su Yhaha ir Lenktynininku, Vil- 
sveiki. Aila buvo įpratusi kiauras dienas leisti su arkliais, tačiau atvykusi į 
devintąjį urvą, ji didumą laiko prabūdavo su Jondalaro žmonėmis ir pa- 
siilgo gyvūnų. Iš to, kaip entuziastingai, su meile jie ją pasveikino, Aila 


nusprendė, kad augintiniai ne mažiau pasiilgo jos ir Jondalaro. 

Pakeliui ji stabtelėjo prie Joharano namų paklausti Prolevos, ar neži- 
no, kur Jondalaras. 

- Jis nuėjo su Joharanu, Rušemaru ir Solabanu kasti duobės Ševona- 
rui, - atsakė moteris. Proleva turėjo daug darbo, bet dar laukė padėjėjų, 
todėl turėjo truputį laiko. Ji nekantriai laukė, kada galės geriau pažinti 
šią taip apdovanotą moterį, netrukus susijungsiančią su jos poros broliu, 
todėl paklausė: 

— Gal norėtum ramunėlių arbatos? 

Aila dvejojo. 

— Derėtų grįžti pas Martoną, bet mielai kitą kartą išgersiu su tavimi 
arbatos. 

Vilkas, kuris džiaugėsi išvyka ne mažiau nei arkliai, paskui Ailą įėjo į 
namelį. Pastebėjęs žvėrį, prilėkė Jaradalas, o Vilkas atkišo mažyliui snukį 
paglostyti. Jaradalas džiaugsmingai kikendamas ėmė trinti vilko galvą. 

— Privalau tau pasakyti, Aila, - tarė Proleva, - labai sunerimau, kai 
pirmą kartą Jaradalas pasigyrė glostęs tavo gyvūną. Sunku patikėti, kad 
plėšrus, medžiojantis žvėris būtų toks švelnus su vaikais. Kai Folara jį čia 
atsivedė ir pamačiau, kaip Marsola ant jo ropščiasi, negalėjau tuo patikė- 
ti. Ji tampė jį už gaurų, baksnojo į akis, netgi griebė už nasrų ir pažiūrėjo 
į vidų, o Vilkas paprasčiausiai tysojo, tarsi jam tai patiktų. Buvau visiškai 
apstulbusi. Netgi Salova šypsojosi, nors, kai pirmą kartą pamatė savo ma- 
žylę su vilku, persigando. 

— Vilkas ypač myli vaikus, - paaiškino Aila. - Liūto stovyklos žemi- 
nėje jis žaidė ir miegojo su vaikais. Jie buvo jo vados bičiuliai, o suaugę vil- 
kai visada saugo ir yra atlaidūs savo gaujos jaunikliams. Regis, jis galvoja, 
kad visi maži vaikai priklauso jo gaujai. 

Einant kartu su Vilku link Martonos namelio kažkas Ailai nedavė ra- 
mybės, kažkokia nuojauta vis kirbėjo galvoje. Kaip Proleva elgėsi, kaip 
judėjo, kaip krito laisva tunika... Staiga ji viską suvokė ir nusišypsojo — 
Proleva laukiasi. Aila tuo neabejojo. 

Martonos namelyje nieko nebuvo. Aila pagalvojo, jog vertėjo likti pas 
Prolevą gerti arbatos. Buvo smalsu, kur Jondalaro mama. „Jeigu ne pas 
Prolevą, tai tikriausiai nuėjo susitikti su Zelandone“, - pagalvojo Aila. 


Moterys atrodė artimos ar bent jau labai gerbė viena kitą. Jos nuolat 

tarėsi arba suokalbiškai susižvalgydavo. Jei nueis ten ieškoti Martonos, 
turės dingstį aplankyti doniją, kurią norėjo pažinti geriau. 

„Žinoma, iš tikrųjų man visai nereikia ieškoti Martonos. Zelandonė 
dabar labai užsiėmusi, tikriausiai nederėtų jos trukdyti, - svarstė Aila. Ji 
jautėsi kažkokia sutrikusi ir niekam. nereikalinga, norėjo ką nors reikš- 
mingo nuveikti. - Galbūt aš galėčiau padėti? Bent jau pasisiūlysiu. 

Aila nuėjo prie Zelandonės namelio ir lengvai patapšnojo į sienelę 
prie įėjimo. Moteris tikriausiai stovėjo netoli, nes akimirksniu atitraukė 
užuolaidą. 

— Aila, - Zelandonė tikrai nustebo, pamačiusi jaunąją moterį su vil- 
ku. - Ar galiu tau kuo padėti? 

— Ieškau Martonos. Jos nėra nei namuose, nei pas Prolevą. Pagalvo- 
jau, gal ji atėjo čia, - atsakė Aila. 

— Ne, jos čia nėra. 

— Na, atsiprašau, kad sutrukdžiau. Žinau, kokia tu užsiėmusi. Netu- 
rėčiau tavęs gaišinti, — teisinosi Aila. 

— Viskas kuo puikiausiai, - patikino donija, paskui pastebėjo, kad 
jaunoji moteris atrodo įsitempusi, kažkokia nekantri ir viltinga. - Ar 
tau būtinai reikia Martonos? 

— Ne, tiesiog jos ieškojau. Pagalvojau, gal jai reikia kokios pagalbos. 

- Jei ieškai, ką galėtum nuveikti, tai gal gali padėti man? - tarė ze- 
landonė prilaikydama užuolaidą ir žengdama atgal. Ailos plati, paten- 
kinta šypsena leido vyresniajai moteriai suprasti, kad tik dėl jos Aila čia 
atėjo. 

— Ar nieko, jei ir Vilkas užeis? - pasiteiravo Aila. - Jis nieko nelies. 

- Žinau, kad nelies. Sakiau, kad mes suprantame vienas kitą, - doni- 
ja prilaikė užuolaidą, kol Aila su Vilku įėjo. - Raudonąją ochrą, kurios 
man pririnkai, reikia sutrinti į miltelius. Štai ten grūstuvas, - Zelando- 
nė parodė jai raudonai ištepliotą akmenį su dubenėlio formos įduba, 
susiformavusia nuo ilgo naudojimo, - o štai čia akmuo grūsti. Tuojau 
čia ateis Jonokolas. Jam reikės ochros, kad padėtų man padaryti stulpą 
su Ševonaro abelanu. Jis mano mokinys. 

— Per sutiktuvių šventę susipažinau su vyru, vardu Jonokolas, bet jis 


pasisakė esąs dailininkas, - tarė Aila. 

— Jonokolas yra ir dailininkas, ir mano mokinys. Nors manau, kad 
labiau menininkas nei mokinys. Jis nesidomi nei gydymu, nei kaip rasti 
savo kelią į dvasių pasaulį. Atrodo, tenkinasi būdamas mokiniu, tačiau jis 
dar jaunas. Laikas parodys, gal jis dar pajus pašaukimą. O šiuo metu yra 
puikus menininkas ir geras padėjėjas, - paaiškino Zelandonė ir pridū- 
rė: - Dauguma menininkų yra ir zelandoniai. Jonokolas buvo visai ma- 
žas, kai išryškėjo jo gabumai. 

Aila džiaugėsi trupindama raudoną geležies oksidą į miltelius. Šitaip 
galėjo padėti be specialaus pasiruošimo, o pasikartojanti fizinė veikla lei- 
do jos mintims laisvai skrajoti. Ji svarstė apie zelandonius. Kodėl meni- 
ninkai, tokie kaip Jonokolas, pakviečiami į mokinius dar visai maži? Jie 
juk negalėtų žinoti, kas kur yra ar ką reiškia? Kodėl būnant menininku 
reikia būti ir zelandoniu? | 

Jai bedirbant atėjo Jonokolas. Jis kiek nustebęs dirstelėjo į Ailą, o pas- 
kui į žvėrį. Vilkas pakėlė galvą, tada dirstelėjo į Ailą ir įsitempė, atrodė 
pasiruošęs pakilti, jeigu ji duos ženklą. Ji mostu parodė, kad šitas žmogus 
yra laukiamas. Vilkas nurimo, tačiau liko budrus. 

— Aila atėjo padėti, Jonokolai, - paaiškino Zelandonė. - Kiek supran- 
tu, judu pažįstami. 

— Taip, susipažinome pirmąjį vakarą. Sveika, Aila, - tarė Jonokolas. 

Aila raudonus gumulus baigė trinti į smulkius miltelius ir padavė 
grūstuvą, malimo akmenį ir raudonus miltelius Zelandonei vildamasi, 
kad moteris duos jai dar kokio darbo, bet netrukus tapo akivaizdu, jog 
abu dvasininkai laukia, kol ji išeis. 

— Ar dar ką nors galėčiau padaryti? - galiausiai paklausė Aila. 

— Šiuo metu ne, - atsakė donija. 

Aila linktelėjo, tada davė Vilkui ženklą išeiti. Kai grįžo į namelį, Mar- 
tonos vis dar nebuvo, nebuvo ir Jondalaro. Aila nežinojo, ko griebtis. 
„Reikėjo likti pas Prolevą gerti arbatos, - galvojo ji. Tada nusprendė: — 
O kodėl negrįžus?“ Aila norėjo pažinti patyrusią ir žavingą moterį. Galų 
gale, jos taps giminaitėmis, juk ji Jondalaro brolio pora. „Galbūt galėčiau 
nunešti skanios arbatos, - pagalvojo Aila, - su džiovintais liepžiedžiais, 
kad skaniai kvepėtų ir būtų saldžiau. Norėčiau sužinoti, ar netoliese auga 


liepų“ 


Vyrai beveik baigė kasti kapo duobę ir tuo džiaugėsi. Prieš einant 
ruošti žemės, priimsiančios Ševonaro kūną, Zelandonė kiekvienam vyrui 
pažadino stiprią apsaugą - ant galvos užbėrė raudonosios ochros milte- 
lių. Visi vyrai viduje virpėjo žengdami per nematomą užtvarą, žymimą 
raižytais ir raudonai nudažytais stulpais. 

Keturi kasėjai vilkėjo didelius beformius odinius apsiautalus be puoš- 
menų: savotiškas antklodes su skylėmis per vidurį galvai prakišti. Ant 
galvų jie buvo užsimaukšlinę veidus dengiančius gobtuvus su skylėmis 
akims, bet burnos ir nosys liko uždengtos - kūno ertmės vilioja įsiskverb- 
ti dvasias. 

Dangalas buvo skirtas jiems kaip asmenims paslėpti nuo dvasių, ku- 
rios galbūt tyko netoliese ieškodamos gyvo kūno apsigyventi; negalėjo 
būti jokių abelanų, jokių simbolių ar raštų, kurie išduotų, kas įsibrovė 
į šventą žemę ir trikdo dvasias. Vyrai nesikalbėjo, nes balso tonas galėjo 
juos išduoti. Kasti kapo duobę nėra lengva kam nors pavesti. Joharanas 
nusprendė: jei jau surengė prastai pasibaigusią medžioklę, pats turėtų 
būti vienas iš kasėjų. Į pagalbą vadas pasitelkė savo dešiniąsias rankas So- 
labaną ir Rušemarą bei brolį Jondalarą. Nors ketveriukė puikiai vienas 
kitą pažinojo, jie nuoširdžiai vylėsi, kad tai nėra akivaizdu klajojančioms 
dvasioms. | 

Buvo sunku kietą žemę kirsti akmeniniais kapliais. Saulė kabėjo aukš- 
tai virš galvų, vyrai kaito ir prakaitavo. Po odos gobtuvais buvo sunku 
kvėpuoti, tačiau nė vienas stiprus bebaimis medžiotojas net nesvarstė juos 


nusiimti. Bet kuris jų būtų drąsiai susigrūmęs su puolančiu raganosiu ir 

paskutinę minutę atšokęs nuo jo šalin, bet reikėjo kur kas daugiau narsos 
nepabūgti nematomo pavojaus, tykančio šventoje laidojimo žemėje. 

Nė vienas vyrų nenorėjo ilgiau nei būtina likti aptvare, kuriame kla- 
jojo dvasios, todėl dirbo kuo sparčiau, sėmė kapliais sutrupintą žemę. Jų 
naudojami semtuvai buvo pagaminti iš didelių plokščių didesnių gyvūnų 
mentikaulių arba dubens kaulų, vieną kraštą kūgiškai nusmailinus, pas- 
kui apskritu akmeniu ir upės smėliu gerai išaštrinus kraštą, kad kasti būtų 
lengviau. Kitas kaulo galas buvo pritvirtintas prie ilgos šakos. Žemė buvo 
beriama ant panašių į kasėjų apsiautalus odos gabalų, kad ją būtų galima 
patraukti nuo duobės krašto ir padaryti vietos daugybei žmonių, kurie 
norės prieiti arčiau. | 

Kai paskutiniai laisvos žemės kaušai buvo išsemti, Joharanas linktelėjo 
kitiems: duobė buvo pakankamai gili. Vyrai susirinko įrankius ir greitai 
išėjo. Vis dar nesikalbėdami jie patraukė toliau nuo gyvenamosios zonos 
į anksčiau nusižiūrėtą vietą, kur žmonės lankosi retai. 

Joharanas pirmas skėlė smailiuoju kaplio galu į žemę, kasėjai iškasė 
antrą, mažesnę už pirmąją, duobę, nusiėmė gobtuvus bei apsiautalus ir 
sumetė į ją, paskui rūpestingai užpylė žeme. Kasimo įrankius padės į spe- 
cialią laikymo vietą, bet derėjo saugotis, kad jokia kastuvo dalis nepalies- 
tų nuogo kūno, išskyrus ochra nuraudonintas rankas. 

Vyrai nuėjo tiesiai į specialų nedidelį urvą slėnyje, urvais išvagotos 
kalkakmenio uolos apačioje. Priešais jį į žemę buvo įbestas raižytas stul- 
pas su Zelandonės abelanu ir kitais ženklais. Vyrai įėjo, padėjo į vietą 
laidotuvėms skirtus kasimo įrankius ir greitai išėjo. Išeidamas kiekvienas 
abiem rankom griebė stulpą ir murmėjo po nosimi tam tikrus žodžius, 
prašydamas Motiną apsaugos. Paskui visi vingiuotu taku užkopė į kitą 
urvą aukštumoje, tą, kurį Zelandonė daugiausiai naudojo vyrų ir berniu- 
kų apeigoms. 

Šešių urvų, kurie dalyvavo tragiškoje medžioklėje, zelandoniai laukė jų 
prie urvo kartu su keliais mokiniais. Jie turėjo vandens, karštais akmenimis 
pakaitinto kone iki virimo, ir kelių rūšių daug saponino turinčių augalų, 
paprastai vadinamų muilo šaknimis. Nuo ochros miltelių, naudotų kapo 
duobės kasėjų rankoms ir kojoms apsaugoti, putos nusidažė raudonai. La- 


bai karštas vanduo buvo pilamas ant jų paišinų galūnių taip, kad sutekėtų į 

nedidelę žemėje iškastą duobutę. Apsiplovimas buvo pakartotas dar kartą 
norint įsitikinti, kad neliko nė pėdsako raudonų dažų. Mažais smailiais 
pagaliukais vyrai išsivalė net panages, paskui nusiprausė trečią kartą. Vy- 
rus zelandoniai tikrino, prireikus jie dar prausėsi, kol tapo visiškai švarūs. 

Paskui visi keturi vyrai pasiėmė po vandeniui nelaidų krepšį su šil- 
tu vandeniu, daugiau muilo šaknų ir nusiprausė nuo galvos iki kojų, net 
galvas išsitrinko. Tiktai tada, kai jie galiausiai apsivalė ir jiems buvo leis- 
ta apsivilkti drabužius, vyrai atsikvėpė lengviau. Zelandonė kiekvienam 
padavė po puodelį karštos karčios arbatos, pamokė pirma išsiskalauti 
burnas, išspjauti skystį į specialią duobutę, o paskui išgerti, kas liko. Jie 
greitai skalavo, skubiai gėrė ir spėriai išėjo pajutę palengvėjimą, kad šitoji 
dalis baigta. Niekas nenorėjo būti arti tokių galingų burtų. 

Jondalaras kartu su kitais vyrais nuėjo į Joharano namus. Jie tyliai kal- 
bėjosi, vis dar jusdami artimą ryšį su dvasių pasauliu. 

— Aila buvo atėjusi. Ieškojo tavęs, Jondalarai, - papasakojo Proleva. - 
Išėjo, paskui sugrįžo ir atnešė labai skanios arbatos. Šnektelėjom truputį, 
tačiau tada atėjo keletas žmonių pasitarti dėl laidotuvių puotos. Ji pasi- 
siūlė padėti. Pasakiau, kad jos pagalba pasinaudosiu kitą kartą. Esu tikra, 
Zelandonė turi jai kitų planų. Aila išėjo ne taip seniai, o aš irgi turiu sku- 
bėti. Virimo kambaryje rasite užvalgyti ir karštos arbatos. 

— Ar Aila nesakė, kur eis? - paklausė Jondalaras. 

— Pas tavo mamą. 

— Ačiū. Eisiu, paklausiu, ko ji norėjo. 

— Pirmiausia užkąsk truputį, darbas buvo sunkus, - patarė Proleva. 

Jondalaras greitai pavalgė, atsigėrė arbatos ir pakilo eiti. 

— Praneši, kai zelandoniai pasiruoš, Joharanai, - mestelėjo išeidamas. 

Kai Jondalaras grįžo į savo trobelę, visi sėdėjo prie žemo stalo gurkš- 
nodami Martonos vyną. 

— Pasiimk puodelį, Jondalarai, — pasiūlė mama, — ir tau įpilsiu. Diena 
buvo sunki, ir dar nesibaigė. Pamaniau, visiems derėtų truputį nusiraminti. 

— Atrodai toks nusišveitęs, švarutėlis, - pastebėjo Aila. 

- Taip, ir labai džiaugiuosi, kad pagaliau tai pasibaigė. Norėjau įnešti 
savo dalį, tačiau nemėgstu kasti šventoje žemėje, - atsakė Jondalaras ir 

- Žinau, kaip jautiesi, - tarė Vilomaras. 

— Jei kasei, kodėl tu toks švarus? — nustebo Aila. 

— Jis padėjo kasti laidojimo duobę, - paaiškino Vilomaras. - Kasus 
šventoje laidojimo žemėje, kur galima sutrikdyti dvasias, tenka visiškai 
apsivalyti. Zelandoniai parūpina karšto vandens ir daug muilo šaknų, 
muilina kelis kartus. 

— Tai man primena karštąsias losadunojiečių versmes. Prisimeni, Jon- 
dalarai? — tarė Aila. Pastebėjusi, kad vyro veido išraiška pasikeitė į va- 
liūkišką šypseną, Aila irgi prisiminė vieną malonią popietę natūraliame 
karštame šaltinyje. Ji nusigręžė mėgindama nesišypsoti. - Ar pameni tas 
valomąsias putas, kurias jie gamina iš lydytų taukų ir pelenų? 

— Taip, jos tikrai putojo ir plovė švariau nei bet kas kitas, — pritarė 
Jondalaras. - Jos netgi naikino visus skonius ir kvapus, - jo šypsena pra- 
platėjo, ir Aila suprato, kad jis ją erzina dviprasmybėmis. Tada, ten dali- 
jantis malonumais, Jondalaras pasakė, kad net jos skonio nejaučia. 

— Galvoju, - tarė Aila, vis dar vengdama įsimylėjusio Jondalaro žvilgs- 
nio ir stengdamasi būti rimta, - kad plaunamosios putos turėtų labai tikti 
apsivalymams. Losadunojiečių moterys parodė, kaip jų pagaminti, tačiau 
tai ne visada pavyksta. Gal turėčiau pamėginti truputį jų paruošti ir pa- 
rodyti zelandonei. 

— Negaliu įsivaizduoti, kaip nuo taukų ir pelenų galima tapti šva- 
riam, — stebėjosi Folara. 

— Ir pati netikėčiau, jei savo akimis nebūčiau mačiusi, - atsakė Aila, - 
tačiau tam tikru būdu juos sumaišius, kažkas nutinka. Tai jau būna nebe 
riebalai ir pelenai, o kažkas kita. Turi užpilti pelenus vandeniu, truputį 
pavirti, paskui atvėsinti ir perkošti. Tas skystis labai stiprus, gali net nu- 
deginti, jei nepasisaugosi. Jis degina kaip ugnis, tik be karščio. Tada ten 
supili lydytus riebalus, maždaug tiek pat riebalų, kiek buvo skysčio, tačiau 
ir riebalai, ir perkoštas skystis turi būti maždaug vienodo karštumo, kaip 
riešo oda. Jei viską atlieki teisingai, gerai išmaišius susidaro putos, kurios 
išvalo beveik viską. Nusiplovus putas, kartu pasišalina ir nešvarumai. Nu- 
siplauna netgi riebalai. 


— Pirmiausia, kodėl kažkas sugalvojo sumaišyti riebalus ir pelenus? 

— Moteris, kuri apie tai pasakojo, sakė, kad pirmą kartą viskas įvyko 
atsitiktinai, - ėmė aiškinti Aila. - Ji virė ar lydė riebalus virš laužo duobės, 
kai pradėjo labai stipriai lyti. Moteris nubėgo pasislėpti, o grįžusi pama- 
nė, kad riebalai pražuvo. Jie sutekėjo į pelenų pilną laužo duobę ir ją pilną 
prilijo. Tada ji išvydo plūduriuojant medinį šaukštą, kurį naudojo rieba- 
lams maišyti. Ilgai užtrunka, kol tokį išskobi, o tas buvo jos mėgstamiau- 
sias, todėl moteris nusprendė jį išgriebti. Ji siekė pro slidžias putas, kurios, 
jos manymu, buvo sugadinti riebalai, kad pasiimtų šaukštą, o kai nuėjo 
putų nuplauti, pamatė, kad jos ne tik lengvai nusiplovė, bet ir rankos, ir 
šaukštas liko itin švarūs. 

Aila nežinojo, kad medžio pelenus užpylus vandeniu išsiskiria šarmas, 
kurį sumaišius su tam tikros temperatūros riebalais įvyksta cheminė re- 
akcija ir susidaro muilas. Jai nereikėjo suprasti, kodėl to proceso metu 
atsiranda plaunamosios putos, pakako tiesiog žinoti, jog tai įvyksta. Tai 
buvo ne pirmas kartas ir nebus paskutinis, kai atradimas padaromas at- 
sitiktinai. 

— Neabejoju, Zelandonė tuo susidomės, - tarė Martona. Ji pastebėjo 
savo sūnaus ir jaunosios moters žvilgsnių žaidimą. Jondalaras elgėsi ne 
itin subtiliai, tad ji stengėsi padėti Ailai kreipti pokalbį rimtesne linkme. 
Šiaip ar taip, netrukus teks eiti į laidotuves, vargu ar tinkamas laikas 
galvoti apie malonumus. - Panašų atradimą kartą padariau gamindama 
vyną. Po to mano vynas, regis, visada išeina labai geras. 

— Ar galiausiai atskleisi mums tą paslaptį, mama? — pasmalsavo Jon- 
dalaras. 

— Kokią paslaptį? 

— Kodėl tavo vynas visada būna geriausias iš visų ir niekada neprarūgs- 
ta, - šypsodamasis paaiškino Jondalaras. 

Ji susierzinusi nuleido galvą. 

— Nemanau, jog tai paslaptis, Jondalarai. 

— Tačiau niekada niekam nesakei, kaip tau tai pavyksta. 

— Todėl, kad niekada nemaniau, jog tai svarbu ar kad patarimas pra- 
vers ir kam nors kitam, - pareiškė Martona. - Nežinau, kodėl pirmą kar- 
tą taip padariau, tačiau stebėjau, kaip Zelandonė daro kažką panašaus su 


vienu iš savo gydomųjų gėrimų, ir pasirodė, jog tai jam suteikia veiksmin- 

gumo. Svarsčiau, kad ir aš savo vynui galėčiau suteikti tokių galių. Regis, 
tai pasiteisino, - atsakė Martona. 

— Ką gi, pasakyk mums, - ragino Jondalaras. - Visada maniau, kad 
darai kažką ypatingo. 

— Stebėjau, kaip gamindama tam tikrus vaistus Zelandonė pirma su- 
kramto žoleles, todėl kitą kartą, kai tryniau uogas vynui, dalį sukramčiau 
ir sultis išspjoviau į rauginamą masę. Pamaniau, keista, kad dėl tokio pa- 
prasto veiksmo gali būti toks skirtumas, tačiau tai akivaizdžiai veikia. 

— Iza mane mokė, kad ruošiant kai kuriuos vaistus ir ypatinguosius gė- 
rimus sudedamąsias medžiagas reikia pakramtyti, kad vaistai būtų veiks- 
mingi, - tarė Aila. - Galbūt sumaišius uogas su trupučiu burnos sulčių 
įterpiama kokia ypatinga sudedamoji dalis? 

Anksčiau Aila apie tai negalvojo, tačiau taip galėjo būti. 

— Be to, aš prašau Motinos, kad ji padėtų paversti uogas vynu. Galbūt 
tai tikroji paslaptis, - tarė Martona. - Jei prašai nepernelyg daug, Motina 
tai suteikia. Kai buvai mažas, Jondalarai, tai visada veikdavo. Jei prašy- 
davai Doni, regis, visada gaudavai tai, ko iš tikrųjų norėjai. Ar tai vis dar 
tiesa? 

Jondalaras išraudo. Jis nenumanė, jog kas nors dar tai žino, tačiau tu- 
rėjo susivokti, kad nuo Martonos nieko nepaslėpsi. 

— Paprastai taip, - atsakė jis, nusigręždamas nuo tiesaus jos žvilgsnio. 

— Ar Doni tau kada nedavė, ko prašei? - mygo motina. 

— Kartą, - atsakė jis, net rangydamasis iš nesmagumo. 

Martona jį stebėjo, paskui linktelėjo. 

— Taip, įsivaizduoju, tas prašymas buvo per sunkus net Didžiajai Mo- 
tinai Žemei. Manau, kad dabar nesigaili, tiesa? 

Visi atrodė suglumę dėl tokio paslaptingo motinos ir sūnaus pokal- 
bio. Jondalaras aiškiai buvo sutrikęs. Aila juos stebėjo, ir staiga susivokė, 
kad Martona kalba apie Zelandonę, arba, tikriau, tada dar jauną moterį 
Zoleną. 

— Ar žinai, Aila, kad kasimas šventoje žemėje yra tik vyrų darbas? — 
pakeitė temą Vilomaras, kad užglaistytų nemalonią akimirką. - Būtų 
pernelyg pavojinga Doni palaimintąsias atiduoti tokių pavojingų galių 


veikimui. 

— Aštuo džiaugiuosi, - pasakė Folara. - Jau pakankamai blogai praus- 
ti ir rengti žmogų, kurio dvasia išėjo. Nekenčiu to darbo! Taip apsidžiau- 
giau, kai šiandien paprašei prižiūrėti Vilką, Aila. Pakviečiau visas savo 
drauges ir pasakiau, kad atsivestų savo mažuosius broliukus ir sesutes. 
Vilkas susipažino su daugybe žmonių. 

— Nieko keista, kad jis toks pavargęs, - Martona dirstelėjo link ke- 
turkojo, kuris gulėjo savo miego vietoje. - Aš irgi pūsčiau į akį po tokios | 
dienos. 

— Nemanau, kad jis miega, - tarė Aila. Ji žinojo skirtumą tarp žvėries 
poilsio ir miego pozų. - Tačiau tu teisi, jis pavargęs. Vilkas tikrai myli 
mažuosius, tačiau jie jį išsekina. 

Namiškiai krūptelėję atsisuko pasigirdus tyliam beldimui į pertvarą, 
nors visi to laukė. Pasigirdo Joharano balsas: 

— Zelandonė pasiruošusi. 

Penketas viduje greitai išgėrė vyno likučius ir išėjo. Vilkas Aorėjo sekti 
paskui, tačiau Aila pririšo jį virve prie tvirtai įkalto stulpo netoli Marto- 
nos namelio, kad sulaikytų nuo dalyvavimo laidotuvių apeigose. 

Prie laidojimo pastogės jau buvo susirinkę daug žmonių. Girdėjosi 
prislopintas balsų gaudesys: žmonės sveikinosi ir tyliai kalbėjosi tarpu- 
savyje. Sienų pertvaros buvo patrauktos ir Ševonaro kūnas buvo atideng- 
tas visiems. Palaikai buvo paguldyti ant žolės demblio, drobulės ir nerto 
hamako, į kuriuos vėliau susuktas kūnas bus nešamas į laidojimo vietą. 
Tačiau pirmiausia jis bus gabenamas į Susirinkimų lauką, pakankamai 
didelį, kad jame tilptų visi žmonės iš šešių aplinkinių urvų, dalyvavusių 
medžioklėje. Jondalaras su broliu ir dar keletas vyrų kažkur dingo vos at- 
ėję prie pastogės, Martona ir Vilomaras žinojo savo pareigas būsimajame 
rituale ir nuskubėjo užimti vietų. Aila nežinojo, ką daryti, ir jautėsi su- 
trikusi. Nusprendusi, kad liks nuošalyje ir stebės, ji vylėsi, kad nepadarys 
nieko, kas sutrikdytų ją ar Jondalaro šeimą. 

Folara pristatė brolio parsivestą svetimšalę keliems savo draugams — 
jaunoms moterims ir porai jaunuolių, tad Aila mėgino juos pakalbinti. 
Jaunuoliai buvo tiek apie ją prisiklausę, kad pagarbios baimės apimti sto- 
vėjo arba liežuvį prariję iš drovumo, arba tauškė bet ką. Iš pradžių Aila nė 


neišgirdo pašaukta. 

— Aila, man regis, ji tave kviečia, - pasakė Folara, pamačiusi artyn ei- 
nančią Zelandonę. 

— Turėsite jai atleisti, - truputį atžagariai mestelėjo donija jauniesiems 
Ailos gerbėjams. - Ailai reikia būti priekyje, su zelandoniais. 

Aila nusekė paskui storulę. Jaunuoliams tai paliko dar didesnį įspūdį. 
Kai jie liko gana toli už nugarų, donija pasakė Ailai: 

— Zelandoniai per laidotuves nevalgo. Iš pradžių tu žygiuosi su mu- 
mis, bet paskui savosios vaišių dalies pasiimti eisi su Jondalaru ir Martona 
eilės priekyje. 

Aila neklausinėjo, kodėl turi eiti su pasninkaujančiais zelandoniais, 
o valgyti - su Jondalaro šeima, nors vėliau apie tai galvojo. Ji neturėjo 
supratimo, ko tikėtis, tegalėjo sekti iš paskos, kai visi perėjo tilteliu į Že- 
mupį ir traukė toliau, į Susirinkimų lauką. 

Zelandoniai nevalgė, nes norint bendrauti su kitu pasauliu būtina pas- 
ninkauti. Vėliau Zelandonė planavo susisekti su Tonolano elanu; visada 
sudėtinga keliauti į kitą pasaulį, tačiau ji jau buvo prie to pratusi ir žinojo, 
ką privalo daryti. Pasninkas buvo zelandonės gyvenimo dalis, ir ji dažnai 
svarstė, kodėl vis stambėja, nors taip dažnai nevalgo. Gal ji atsigriebdavo 
kitą dieną, tačiau neatrodė, kad valgytų daugiau nei kiti. Ji suprato, kad 
daugeliui žmonių dėl įspūdingo stoto atrodė dar paslaptingesnė. Pirmoji 
tarp tų, kurie tarnauja, jautėsi nepatenkinta tik todėl, kad darėsi vis sun- 
kiau judėti. Pasilenkti, kopti šlaitu, sėdėti ant žemės, tiksliau, nuo jos at- 
sistoti, buvo nelengva, tačiau Motina, regis, norėjo, kad ji būtų stotinga, 
ojei toks jos noras, donija buvo pasiruošusi jam paklusti. 

Sprendžiant pagal maistą, kuris buvo išdėliotas prie aukštos sienos 
lauko gale, kuo toliau nuo tos vietos, kur bus paguldytas kūnas, buvo ma- 
tyti, kad daug žmonių sunkiai padirbėjo, kol viską paruošė. 

— Tai kaip mažas vasaros susirinkimas, - Aila išgirdo kažką sakant ir 
pagalvojo: „Jeigu šitas mažas, tai kaip atrodo didelis zelandoniečių vasa- 
ros susirinkimas?“ Vien kone du šimtai žmonių iš devintojo urvo, kitų 
penkių, gana gausių, urvų gyventojai - Aila suprato, kad niekada nepa- 
jėgs jų visų įsiminti. Ji tegalėjo prilyginti tuos žmones bandai bizonų, kai 
jie renkasi poruotis ar migruoti. 

Laidojimo pastogė buvo išardyta, atnešta į Susirinkimų lauką ir vėl 


pastatyta. Aplink ją sustojo šešių urvų zelandoniai ir vadai, o žmonės 

sėdo ant žemės ir vis labiau rimo. Kažkas prikrovė didelę lėkštę rinktinių 
vaišių kąsnelių, įdėjo visą gabalą bizonienos. Zelandonė paėmė tą lėkštę 
ir aukštai iškėlė, kad visi matytų, tada lėtai padėjo prie Ševonaro kūno. 

- Zelandonė kelia šią puotą tavo garbei, Ševonarai, - kreipėsi ji į žu- 
vusįjį. - Prašau, dėkis prie mūsų dvasia, kad mes galėtume palinkėti tavo 
elanui geros kelionės į kitą pasaulį. 

Tada kiti žmonės išsirikiavo pasiimti savo porcijų. Dažniausiai vaišė- 
se žmonės rikiuodavosi į vorą atsitiktinai, tačiau čia buvo oficiali, vieša 
proga, vienas iš tų nedaugelio kartų, kai galiojo speciali tvarka. Žmonės 
pagal savo supratimą stojo į eilę taip, kad kito pasaulio dvasioms parody- 
tų savo vietą šiame pasaulyje ir padėtų Ševonaro elanui atlikti sudėtingą 
perėjimą. 

Gedinti našlė Relona ir du jos vaikai Ševonaro laidotuvėse ėjo pirmi, 
jiems įkandin sekė jo brolis Ronokolas. Paskui rikiavosi Joharanas, Pro- 
leva ir Jaradalas, paskui juos - Martona ir Vilomaras kartu su Folara bei 
Jondalaru - aukščiausio statuso devintojo urvo nariai - ir Aila. 

Aila to nežinojo, tačiau ji sukėlė rimtą problemą. Kaip svetimšalės, jos 
statusas urve būtų žemiausias. Jei jiedu su Jondalaru būtų oficialiai pasi- 
žadėję pripažinimo apeigose, būtų buvę lengviau priskirti ją prie aukšto 
statuso Jondalaro šeimos, tačiau jų jungtuvės buvo tik numanomos, o Ai- 
los priėmimas į urvą dar net nebuvo oficialiai įteisintas. Kai tai išaiškėjo, 
Jondalaras aiškiai leido suprasti: kad ir kur Aila stovės, jis liks su ja. Jei ji 
bus pastatyta paskutinė eilėje, tai ir jis liks paskutinis. 

Vyro statusas, kol jis nesusijungęs, paprastai priklauso nuo jo moti- 
nos, o paskui tai gali pasikeisti. Paprastai prieš oficialiai įteisinant sąjungą 
šeimos, o kartais ir vadai bei zelandoniai, rengia derybas, kurios apima 
daug aspektų. Pavyzdžiui, sutariama dėl keitimosi dovanomis; sprendžia- 
ma, kur pora gyvens: vyro ar moters, o gal visai kitame urve; nustatoma 
nuotakos išpirka, nes jos statusas laikomas vertingesniu. Vienas iš svarbių 
derybų klausimų yra naujos poros statusas. 

Martona buvo įsitikinusi, kad Jondalarui atsistojus eilės gale, ne tik 
zelandoniečiai, bet ir kito pasaulio dvasios tai suprastų netinkamai: jos 
pamanys, kad kažkodėl jis prarado statusą arba Ailos padėtis tokia žema, 


kad nė Jondalaro statusas negali padėti. Štai kodėl Zelandonė norėjo, kad 

į puotą atvykėlė eitų su zelandoniais. Pripažinimas, jog priklauso dvasi- 
niam elitui, netgi svetimšalei suteiktų prestižo, kad ir neapibrėžto. Ka- 
dangi zelandoniai per laidotuves nevalgo, ji galės stoti į eilę su Jondalaro 
šeima niekam nespėjus paprieštarauti. 

Nors vienas kitas susivoks, kad sugalvota gudrybė, kai tai bus pada- 
ryta, Ailos vieta bus įtvirtinta ir šiame, ir kitame pasaulyje, tad bus kiek 
per vėlu tai pakeisti. Pati Aila nėmaž nenutuokė apie nedidelę išimtį, pa- 
darytą jos ir Jondalaro labui. Tiesą sakant, tie, kurie buvo į tai įsitraukę, 
manė, kad tai visai nereikšmingas nusižengimas. Ir Martona, ir Zelando- 
nė, tik dėl skirtingų priežasčių, buvo įsitikinusios, kad Aila iš prigimties 
yra aukšto statuso asmuo. Tereikia, kad tai taptų visiems žinoma. 

Kol visi valgė, Laramaras apėjo žmones į puodelius pilstydamas bar- 
mą. Aila prisiminė jį iš pirmojo vakaro. Tada ji suprato, kad, nors gėri- 
mas ir labai vertinamas, apie patį žmogų gana nepagarbiai atsiliepiama, ir 
svarstė, kodėl taip yra. Aila stebėjo vyrą, pilantį gėrimą iš vandenmaišio į 
Vilomaro puodelį. Ji pastebėjo, kad jo drabužiai purvini ir nušiurę, visiš- 
kai nudėvėti ir nė kiek nesulopyti. 

— Ar galiu tau įpilti šlakelį? - pasiūlė jai Laramaras. 

Aila leido pripilti puodelį ir, nors tiesiai nespoksodama, stebėjo jį dar 
atidžiau. Jis buvo niekuo neišsiskiriančios išvaizdos vyras šviesiai rudais 
plaukais ir barzda, mėlynomis akimis, nei aukštas, nei žemas, nei sto- 
ras, nei plonas, nors pilvotas, ir dėl bendro raumenų suglebimo atrodė 
minkštesnis, ne toks tvirtas kaip dauguma vyrų. Tada Aila pastebėjo, kad 
Laramaro sprandas net pilkas nuo purvo, ir buvo tikra, kad jis retai plau- 
na rankas. 

Buvo visiškai nesunku tapti nešvariam, ypač žiemą, kai tam, kad tu- 
rėtum vandens, reikėjo tirpinti sniegą ar ledą. Eikvoti kurą prausimosi 
vandeniui ne visada išmintinga. Tačiau vasarą, kai vanduo lengvąį priei- 
namas, o visur apstu muilo šaknų, dauguma žmonių stengdavosi palaiky- 
ti kūno švarą, tad buvo neįprasta matyti tokį nevalyvą žmogų. 

— Dėkui, Laramarai, - ji nusišypsojo ir gurkštelėjo, nors matant ga- 
mintoją gėrimas atrodė ne toks patrauklus. 

Jis atsakė šypsena. Ailai pasidingojo, kad jis nedažnai šypsosi, ir tapo 


aišku, jog jo šypsena nenuoširdi. Taip pat pastebėjo, kad jo dantys kreivi, 

tik Aila suprato, jog tai ne jo kaltė - daugumos žmonių dantys kreivi, 
tačiau ir tai prisidėjo prie bendrai nemalonios vyro išvaizdos. 

— Tikėjausi tavo draugijos, - pasakė Laramaras. 

Aila sutriko. 

— Kodėl tikėjaisi mano draugijos? 

— Per laidotuvių puotą svetimšaliai visada stovi eilės gale, po tų, kurie 
priklauso urvui. Tačiau pastebėjau, kad stovėjai priekyje, - aiškino jis. 

Martona akimirkai pyktelėjo, ir Aila pastebėjo švystelėjusią netikėtą 
išraišką jos veide. 

— "Taip, ji tikriausiai turėjo būti gale, greta tavęs, Laramarai, - pasakė 


moteris. - Bet juk supranti, kad Aila netrukus priklausys devintajam ur- 


vui. 

— Tačiau ji dar ne zelandonietė, ji svetimšalė, - ginčijosi vyras. 

— Aila pasižadėjusi Jondalarui, o jos statusas tarp jos žmonių gana 
aukštas. 


- Argi ji nesakė, kad ją užaugino plokščiagalviai? Nežinojau, kad 
plokščiagalvių statusas vertinamas labiau nei zelandoniečių, - atrėžė jis. 

— Mamutojams ji buvo gydytoja ir mamuto židinio duktė, jų zelan- 
donė, - atkirto Martona. Buvusi vadė pradėjo irzti, jai nepatiko aiškintis 
žemiausio statuso urvo žmogui. Vis dėlto jis buvo teisus. 

- Ji nedaug ką padarė, kad išgydytų Ševonarą, argi ne? - nenusileido 
Laramaras. 

— Niekas negalėjo padėti jam labiau nei Aila, - stojo jos ginti Jondala- 
ras. - Ji tikrai palengvino jo skausmą, kad Ševonaras ištvertų, kol atvyks 
jo pora. 

Aila pastebėjo, kad Laramaro šypsena tampa piktavališka. Jis didžiai 
mėgavosi liūdindamas Jondalaro šeimą ir versdamas ją gintis, ir tai buvo 
kažkaip susiję su ja. Ji troško suprasti, dėl ko visa tai, ir ketino paklausti 
Jondalarą, kai liks vienudu. Pradėjo aiškėti, kodėl žmonės kalba apie La- 
ramarą su tokia panieka. 

Zelandoniai vėl išsirikiavo prie laidojimo pastogės, žmonės lėkštes 
nunešė į tolimąjį Susirinkimų lauko kampą, likučius išgrandė į atliekų 
krūvą. Kai žmonės pasišalins, išmestą mėsą ir kaulus suris įvairūs maitė- 


dos, o augalinės atliekos suirs ir vėl atiteks žemei. Tai buvo įprastas atlie- 

kų šalinimo būdas. Laramaras kartu su Jondalaro šeima ėjo prie atliekų 
krūvos, Aila spėjo, tam, kad sukeltų jiems dar daugiau sielvarto, paskui 
patraukė savo keliu pastebimai svyruodamas. 

Kai žmonės vėl susibūrė aplink laidojimo pastogę, Zelandonė paėmė 
tankiai suaustą krepšį su raudonąja ochra, kurią Aila anksčiau sutrynė į 
miltelius. 

— Yra penkios šventos spalvos, visos kitos spalvos yra tų pirminių 
spalvų išraiška. Svarbiausia spalva yra raudona, - pradėjo didžioji doni- 
ja. - Tai kraujo ir gyvenimo spalva. Kai kurios gėlės ir vaisiai yra raudoni, 
tačiau jie trumpalaikiai. 

— Raudona retai išsilaiko ilgai. Kraujas džiūdamas tamsėja, ruduo- 
ja. Ruda atsiranda iš raudonos ir kartais vadinama „pasenusia raudona“. 
Raudonoji ochra yra sudžiūvęs Didžiosios Motinos Žemės kraujas. Nors 
kartais ji būna beveik tokia pat ryški kaip šviežia raudona, tai yra sena 
raudona. 

— Padengtas raudonu savo motinos gimdos krauju patekai į šį pasaulį, 
Ševonarai. Užbertas raudona žeme iš Didžiosios Motinos įsčių turi su- 
grįžti pas ją ir vėl gimti kitame pasaulyje taip, kaip gimei šiame, - kalbėjo 
ji, Ševonaro kūną nuo galvos iki kojų pirštų galiukų gausiai barstydama į 
miltelius sutrinta raudona geležies rūda. 

— Penktoji pirminė spalva yra tamsa, kartais vadinama „juoda“, - kal- 
bėjo Zelandonė. Aila negalėjo nespėlioti, kokios yra antroji, trečioji ir 
ketvirtoji šventosios spalvos. - Tamsa yra nakties spalva, urvo gilumos 
spalva, tokia yra anglies spalva, kai liepsna išdegina medžio gyvybę. Kai 
kas sako, kad anglies juodumas iš tikrųjų yra tamsiausias senos raudonos 
atspalvis, ši spalva apima gyvenimo spalvą, kai ji pasensta. Taip kaip gy- 
venimas virsta mirtimi, taip raudona virsta juoda, tamsa. Tamsa yra gyvy- 
bės nebuvimas; tai mirties spalva. Ji neturi net trumpalaikio gyvenimo; 
nėra juodų gėlių. Urvo gilumoje ši spalva atsiskleidžia tikrąja forma. 

- Ševonarai, kūnas, kuriame gyveno tavo elanas, mirė ir nueis į tamsą 
po Žeme, sugrįš į tamsią Motinos žemę, tačiau tavo elanas, tavo dvasia, 
keliaus į dvasių pasaulį, sugrįš pas Motiną, prie gyvybės ištakų. Pasiimk, 
dvasia, šito maisto, kurį tau sudėjome, kad ištvertum kelionėje į kitą pa- 


saulį, — stambi, įspūdinga moteris paėmė maisto lėkštę, aukštai iškėlė 

norėdama visiems parodyti, tada padėjo greta Ševonaro ir pabarstė rau- 
donosios ochros milteliais. 

— Pasiimk savo mėgstamą ietį, kad galėtum išgyvenimui medžioti 
dvasinius gyvūnus, - donija greta mirusiojo paguldė jo ietį ir pabarstė 
raudonąja ochra. - Pasiimk savo įrankius, kad galėtum dirbinti naujas 
ietis dvasių pasaulio medžiotojams, - po sustingusia mirusiojo ranka ji 
padėjo Ševonaro kotų tiesintuvą ir pabarstė raudonaisiais milteliais. — 
Nepamiršk įgūdžių, kuriuos įgijai šiame pasaulyje, pasinaudok jais ir ki- 
tame. Nesielvartauk dėl to, kas liko čia, Ševonaro dvasia, keliauk laisvai, 
eik pasitikėdama. Nesigręžiok, negaišk. Tavęs laukia kitas gyvenimas. 

Aplink kūną buvo sudėliotos gėrybės, maistas inde padėtas ant pilvo, 
tada aplink jį buvo apvyniota iš žolių nupinta drobulė, o virvelės, įvertos 
ties galvūgaliu ir kojūgalyje, buvo tvirtai sutrauktos. Paskui aplinkui dėl 
tvirtumo buvo vyniojamos ilgos gijos: kūno, susukto su visais daiktais, 
„kokonas“ tapo gumbuotas. Tinklas buvo pakeltas ir pritvirtintas prie 
baslių iš ką tik nukirstų nedidukų, tiesių medelių. 

Tada tie patys vyrai, kurie kasė duobę šventoje žemėje, pakėlė ir nu- 
nešė Ševonaro kūną. Joharanas ėjo priekyje pasidėjęs baslį ant kairiojo 
peties, Rušemaras ėjo vos už jo kitoje pusėje, pasidėjęs baslį ant dešiniojo 
peties. Solabanas stovėjo gale Joharano pusėje, tačiau baslį buvo pasidėjęs 
ant peties kamšalo, nes nebuvo toks aukštas kaip Jondalaras, kuris ėjo 
greta kitapus. 

Zelandonė eiseną vedė link šventosios laidojimo žemės. Paskui ją sekė 
kūnu nešini vyrai, o kiti zelandoniai išsirikiavo aplink kūno nešėjus. Re- 
lona su abiem vaikais ir Ronokolas ėjo paskui siūbuojantį hamaką. Kiti 
žmonės išsirikiavo ta pačia tvarka kaip eilėje prie maisto. 

Aila vėl ėjo su Martona, beveik priekyje. Ji pastebėjo, kad Laramaras 
ją stebi. Jis pats ėjo paskutinis iš devintojo urvo, tačiau ten būdamas at- 
sidūrė prieš trečiojo urvo vadus. Nors Manvelaras stengėsi laikytis atstu- 
mo, kad trečiąjį ir devintąjį urvus atskirtų tarpas, Laramaras kartu su savo 
aukšta, kaulėta moterimi ir daug jos vaikų sulėtino žingsnį, kad tarpas 
atsirastų priešais jį. Aila neabejojo: jis tyčia taip elgiasi, kad susidarytų 


įspūdis, jog jis yra pirmasis iš urvo, einančio iš paskos, užuot buvęs pa- 

skutinis iš tų, kurie eina priekyje, nors, savaime suprantama, visi žinojo 
Laramaro statusą ir kuriam urvui jis priklauso. 

Ilga žmonių vora išsirikiavo po vieną, kai takas ties Didžiąja uola su- 
siaurėjo, paskui pasinaudoję keliais tinkamai padėtais plokščiais brastos 
akmenimis perėjo per Žuvų upokšnį, kuris sruvo Mažojo slėnio viduriu. 
Kai takas vėl pasibaigė priešais Aukštąją uolą, visi liko voroje, kol pasiekė 
Perkėlą, tačiau kitame krante užuot traukę į pietus, kaip kad einant link 
Dviejų Upių uolos, jie pasuko į šiaurę, į kairę, ir nuėjo kitu taku. Nevar- 
žomi siauro tako tarp upės ir uolos sienos, žmonės pasklido ir ėjo po du 
ar tris greta lygia salpa, paskui pradėjo kilti į šlaitą vienos iš kalvų, kurias 
Aila matė banguojant kitapus upės. Saulė leidosi vakaruose, artinosi prie 
uolų viršūnių žmonėms už nugarų, kai jie priėjo uolų atodangą ir nedide- 
lę, nuošalią, gana lygią įdubą. Procesija sulėtėjo ir visai sustojo. 

Aila atsisukusi nužvelgė kelią, kuriuo jie atėjo. Žvilgsnis nuskriejo 
šviežios vasariškos žalumos lauku ir sustojo šešėliuose, kuriuos metė sau- 
lė, besileidžianti už stačių uolų. Natūraliai švelni kalkakmenio gelsvuma, 
išvagota juodomis išplautų priemaišų gijomis, tamsėjo į purpurinę, o rim- 
tį ir niūrumą sklaidė vanduo, srūvantis akmeninio pylimo papėdėje. Kitą 
upės krantą juosė medžių ir krūmų eilė, tačiau tik aukščiausių medžių 
viršūnių keistai sutrumpėjusios apybraižos vis dar ryškėjo sėlinančioje 
tamsoje. | 

Žiūrint iš tokios perspektyvos, akmenų siena, palei kraštą apaugusi 
žole ir vietomis krūmais, skleidė vienodą niūrią didybę; jos išvysti Aila 
nesitikėjo. Ji stengėsi nustatyti vietas, kurių pavadinimus buvo išmoku- 
si. Pietų pusėje, susispietusios arčiau vandens krašto, Mažąjį slėnį ribojo 
stačios Aukštosios ir Didžiosios uolų sienos. Už atokesnių uolų, kurios 
atstojo galinę Susirinkimų lauko sieną, ryškėjo skulptūriškas pastogių 
Žemupio uolose reljefas, o dar toliau, kaip tik ten, kur upė staigiai suko į 
rytus, buvo matyti didžiulė akmeninė iškyša, glaudžianti devintąjį urvą. 

Kai žmonės vėl pajudėjo, Aila pastebėjo, kad keletas jų neša deglus. 

— Ar turėjau pasiimti deglą, Vilomarai? — paklausė ji greta einančio 
vyro. - Kol grįšim, tikriausiai sutems. 

— Ir turi būti tamsu, - atsakė Martona, ėjusi kitapus Vilomaro. - De- 


glų pakaks. Išėję iš laidojimo žemės, žmonės užsidegs deglus, kad rastų 

kelią, tačiau ne visi eis kartu. Vieni trauks į pietus, kiti - į šiaurę, kai kurie 
leisis link upės, o kiti kils į kalvą link vietovės, kurią mes vadiname Ste- 
bykla. Kai Ševonaro elanas ar kokios kitos netoliese klajojusios dvasios 
pamatys mus išeinančius, gali bandyti sekti. Mums reikia jas sutrikdyti. 
Jei jos ir gebės įveikti užtvarą, nežinos, paskui kurią šviesą sekti. 

Procesijai artėjant prie laidojimo žemės Aila pastebėjo už uolų da- 
rinio mirguliuojant švieseles, gana iš toli pajuto aromatingus kvapus. 
Apėję kliūtį, žmonės traukė link rato, apšviesto deglais, kurie skleidė tiek 
pat dūmų kiek ir šviesos. Priėjusi arčiau, iš karto už deglų Aila pamatė 
šventos žemės ribas apibrėžiantį raižytų stulpų ratą. 

— Deglai skleidžia labai stiprų kvapą, - pastebėjo ji. 

- Taip, zelandoniai laidotuvėms daro ypatingus deglus. Jie apriboja 
dvasias, kad žmonės nesibaimindami galėtų įeiti į laidojimo žemę. Vis 
dėlto, gal turėčiau sakyti, kad gresia mažesnis pavojus, - paaiškino Mar- 
tona. — Be to, jei juntamas dvokas, dėl deglų skleidžiamo kvapo jį len- 
gviau ištverti. 

Šešių urvų zelandoniai sustojo vienodais atstumais rato viduje: tai 
buvo dar vienas apsaugos sluoksnis. Toji, kuri tarp jų buvo pirma, atsi- 
stojo kapo duobės galvūgalyje, tada keturi nešikai įnešė savo liūdną naštą 
į deglų apsuptą ratą. Vyrai priekyje ėjo iš dešinės pačių iškastos duobės 
pusės, kol atsidūrė priešais zelandonę ir sustojo, kiti du liko kojūgalyje. 
Ketveriukė tyliai laukė, laikydama kūną laidojimo hamake kabantį virš 
kapo. Šeimos nariai ir Ševonaro urvo vadas atėjo į deglų apšviestą ratą, 
kiti žmonės sustojo aplinkui, už raižytais stulpais pažymėtų ribų. 

Tada devintojo urvo zelandonė žengė pirmyn, sustojo, ir akimirką 
buvo tylu. Iš minios nebuvo girdėti nė garso. Į tylą prasiskverbė tolimas 
urvinio liūto maurojimas, paskui hienos kikenimas — tie garsai visiškai 
atitiko nuotaiką. Kitas garsas, kurį Aila išgirdo, buvo klaikus, veriantis. Ji 
apstulbo, nugara nubėgo virpulys. 

Jau anksčiau Aila girdėjo nežemišką fleitos muziką, bet labai trum- 
pai. Manenas grojo tuo instrumentu mamutojų vasaros susirinkime. Ji 
prisiminė, kaip muzikantas atliko tradicinį genties laidotuvių ritualą 
Raidagui, berniukui, tokiam panašiam į jos sūnų, nes mamutos neleido 


Nezės įsūnyto maišytų dvasių vaiko laidoti pagal mamutojų papročius. 

Vis dėlto Manenas nieko nepaisydamas grojo Aeita, kol Aila bežode, of 
cialia ženklų kalba prašė didįjį urvinį lokį ir savo toremo dvasią pasiimti 
Raidagą į kitą, genties, pasaulį. 

Ji prisiminė ir Izos laidotuves, kai šamanas prie jos kapo rodė viena- 
rankiui pritaikytus ženklus. Paskui Aila pagalvojo ir apie Krebo mirtį: 
įėjusi į urvą po žemės drebėjimo, ji rado senuką gulintį ant Izos kapo 
akmenų piramidės krintančių akmenų sutrupinta kaukole. Aila viena 
pati atliko ritualą jam; niekas kitas nedrįso įeiti į urvą, nes virpanti žemė 
dar riaumojo po sukrėtimo. 

Fleita sužadino ir kitus prisiminimus. Aila buvo girdėjusi šį instru- 
mentą dar prieš užgrojant Manenui. Tai buvo per urvinio lokio apeigas 
genčių sambūryje. Kitos genties šamanas grojo panašiu instrumentu, nors 
aukštas, spigus garsas, simbolizuojantis dvasinį lokio balsą, buvo kitokio 
tono nei išgautasis Maneno ir tas, kurį ji girdėjo dabar. 

Iš apmąstymų ją pažadino Zelandonė, kuri prabilo sodriu, skambiu 
balsu: 

— Didžioji Motina, pirmoji pramote, tu pasišaukei savo vaiką pas 
save. Jis buvo pakviestas kaip auka už bizono dvasią. Zelandoniečiai, tavo 
vaikai, kurie gyvena žemės pietvakariuose, prašo tavęs, kad šios vienos 
gyvybės pakaktų. Jis buvo drąsus medžiotojas, geras vyras, puikių iečių 
dirbėjas. Gyvas būdamas, jis didžiai tave gerbė. Parsivesk jį saugiai, tavęs 
meldžiame. Jo pora jo gedi, jos vaikai jį mylėjo, žmonės jį gerbė. Jis buvo 
pašauktas tau tarnauti pačiame jėgų žydėjime. Tegu bizono dvasia būna 
patenkinta, o Doni, lai jo vieno pakanka. 

- Lai jo vieno pakanka, o Doni, - progiesmiu pakartojo kiti zelando- 
niai, paskui dar kartą, beveik vienu balsu, tai ištarė iš visų urvų susirinkę 
žmonės. 

Pasigirdo tolygus mušimas - kažkas kažką daužė. Garsas buvo duslo- 
kas — arba ne toks skardus, nes keli muzikantai kartu mušė savotiškus bū- 
gnus: instrumentus, pagamintus labai stipriai įrempus odą ant lanko su 
pritaisyta rankena. Įstojo fleita, veriamas, vingiuojantis jos garsas pynėsi 
su tolygiu būgnų dundesiu. Jausmus žadinanti nuotaika spauste spaudė 
ašaras. Relona pradėjo verkti, vėl liejo savo liūdesį ir sielvartą. Netrukus 


visi žmonės verkė ir aimanavo. 

Tada pasigirdo balsas - sodrus, skambus kontraltas. Daina be žodžių 
derėjo su būgnų ritmu, persipynė su Aeita, skambėjo kone kaip instru- 
mentas. Pirmą kartą žmones dainuojant Aila išgirdo apsigyvenusi pas 
mamutojus. Dauguma Liūto stovyklos žmonių dainavo, ypač būdami 
būryje. Ji mėgo jų klausytis ir bandė prisidėti, tačiau dainuoti, regis, ne- 
gebėjo. Pavykdavo tik kažkaip monotoniškai niūniuoti, tačiau Aila ne- 
galėjo išlaikyti melodijos. Ji prisiminė, kad vieni žmonės buvo geresni 
dainininkai nei kiti ir jais žavėjosi, tačiau niekad anksčiau nebuvo girdė- 
jusi tokio sodraus ir gyvo balso. Balsas priklausė Zelandonei, ir Aila buvo 
sužavėta. 

Vyrai, stovėję kapo duobės priekyje, atsisuko į nešikus gale, tada visi 
sutartinai nukėlė baslius nuo pečių ir pradėjo leisti siūbuojantį laidotu- 
vių hamaką. Kapo duobė nebuvo labai gili, o mažųjų medelių kotai buvo 
ilgesni už ją. Kai baslių galai atsidūrė ant žemės, kūnas jau ilsėjosi duobės 
dugne. Vyrai atrišo laisvas tinklo virves ir jas taip pat sumetė į duobę. 

Odą, ant kurios buvo supilta žemė iš duobės, vyrai atitempė arčiau 
kapo, tiesiai į duobę žemiau kojų įsmeigė tris stulpus. Galvūgalyje buvo 
įbestas dar vienas, trumpesnis stulpas su išraižytu ir raudonais dažais nu- 
dažytu Ševonaro abelanu. Žmogaus identifikavimo ženklas žymės vietą, 
kur jis palaidotas, ir tarnaus kaip įspėjimas, kad čia paguldytas ilsėtis jo 
kūnas, vadinasi, elanas gali tebelūkuriuoti netoliese. 

Relona sutingusi pajudėjo pirmyn. Mėgindama valdytis, ji nuėjo prie 
krūvos, tada beveik piktai abiem rankom griebė žemes ir metė jas į kapą. 
Dvi vyresnės moterys padėjo tai padaryti abiem jos vaikams, tada pasėmė 
saujas žemių pačios ir numetė ant kūno. Paskui pirmyn ėjo visi kiti žmo- 
nės, sėmė po porą saujų žemių ir bėrė jas į kapą. Kai visi sumetė žemes, 
duobė buvo užpildyta, iškilo žemės kauburėlis. 

Dar keli žmonės žengė į priekį, ant kapo numetė daugiau žemių. Tada 
Relona staiga puolė ant kelių ir kone apakinta ašarų, garsiai sriūbaudama 
krito ant minkšto kapo kauburio. Jos vyresnėlis priėjo prie mamos ir sto- 
vėjo verkdamas, kumštukais trindamas akis. Jaunesnioji dukra sutriku- 
si, lyg paklaikusi pribėgo prie kapo ir įsitvėrusi į motinos ranką mėgino 
priversti ją atsistoti, stengėsi ją paguosti. Aila svarstė, kodėl nė viena iš 


vyresnių moterų nebando našlei padėti ir nuraminti vaikų. 


Vėliau Aila pastebėjo, kad motina ima reaguoti į mažosios bai- 
mingą sriūbavimą. Relona atsikėlė nuo kapo, atsisėdo ir nė nenu- 
sipurčiusi žemių paėmė dukterį į glėbį. Vyresnėlis apsivijo motinos 
kaklą, Relona jį taip pat apkabino. Visi trys sėdėjo raudodami. 

Ailai dingojosi, kad šitas verksmas įgavo kitokį toną, ne tokį ne- 
viltingą: dalydamiesi bendru sielvartu žmonės vienas kitą guodė. 
Pirmajai iš tų, kurie tarnauja, davus ženklą, keli zelandoniai, pade- 
dant žmonėms, įskaitant Ševonaro brolį Ronokolą, padėjo motinai 
su vaikais atsistoti ir nuvedė juos nuo kapo. 

Ronokolo skausmas dėl brolio netekties nebuvo mažesnis nei 
Relonos, tačiau vyras reiškė jį kitaip. Jis vis svarstė, kodėl nebuvo pa- 
aukotas vietoj Ševonaro. Prie brolio židinio jau gimė vaikų, o jis net 
poros neturėjo. Ronokolas nepaliovė apie tai galvoti, tačiau nenorė- 
jo kalbėti. Jei būtų galėjęs, apskritai būtų vengęs laidojimo apeigų, 
o mestis ant kapo norėjo mažiausiai. Jis troško kuo greičiau išeiti iš 
tos teritorijos. 

— Mes grąžinome Ševonarą iš devintojo Zelandonijos urvo prie 
tavo krūtinės, Didžioji Motina Žeme, - progiesmiu traukė Zelan- 
donė. 

Visi žmonės, susirinkę į Ševonaro laidotuves, stovėjo apsupę 
kapą. Aila juto tvyrant laukimą; žmonės tikėjosi, kad kažkas įvyks, 
ir buvo susitelkę į didžiąją doniją. Fleita ir būgnai tebegrojo, tačiau 
garsas susiliejo su aplinka, ir Aila nė negirdėjo instrumentų, kol mu- 


zikos tonas pasikeitė. Zelandonė vėl pradėjo giedoti: 

Iš tamsumos, iš pragaišties, iš tyrų 
Su viesulais Didžioji Motina išnyra. 
Ir bunda, nes gyvybės vertę ji išmano, 


Ji sielojas dėl tuštumos, Motina Žemė. 


Žmonės visi kartu, vieni giedodami, kiti tardami, atliepė: 


Motina vieniša. Vienintelė ir tikra. 


Tada Zelandonė vėl uždainavo: 


Iš savo gimties dulkių ji sukūrė kitą: 
Blyškų spindintį bičiulį, draugą tikrą. 
Jie augo kartu, mokėsi švelniai mylėti, 


Laikui atėjus panoro susilieti. 


Žmonės vėl atliepė: 


Nuolat greta buvo jis. Blyškus spindintis bičiulis. 


Aila suvokė, jog tai žinomas ir suprantamas pasakojimas-daina, kurią 
visi moka ir kurios visi laukė. Aila nekantravo, kada Zelandonė sudai- 


nuos posmą, o žmonės jai atlieps. 


Ilgai dalijosi jie dviese savo laime, 
Paskui nerimt pradėjo Motina savaime. 
Mylėjo spindintį bičiulį ir būt su juo norėjo, 
Bet stigo dar kažko, jos meilėje dar daug slypėjo gėrio. 
Ji buvo Motina. Ji troško duoti. 


"Ji neria tuštumon, į pragarmę ir tamsą, 
Kur paslėptą gyvybės kibirkštį suranda. 
Verpetai siautulingi visiškoj tamsybėj 
Kėsinosi išplėsti jos šilumą ir širdį. 


Motina elgėsi drąsiai. Pavojaus mirtino nepaisė. 

Šaltoj sumaišty ji atvėrė kūrybos šaltinį 
Iy paspruko gausi, prisipildžiusi gyvybės vidinės. 
Ji pilnėjo, kai brendo viduj jos gyvybė, 
Laiminga Motina meiliai dalijosi dosmybe. 


Motina laukiasi. Gyvybe dalijasi. 


Tamsybių tuštuma, bergždžia, nyki dykynė, 
Nekantriai laukia gimsiančios gyvybės. 
Ji Motinos krauju pasotinta įkvepia pliūpsnį oro, 
Tada pažyra akmenys, plyšta, dryksta oda. 
Motina gimdo. Gyvybė suspindo. 


Jos gimdymo vandenys upes ir jūras pripildo, 
Paplūsta žeme ir medžius pagimdo. 
Kiekvienas lašas brangus išaugina lapus ir gėles, 
Žemė skleidžias naujai suvešėjus, žalia. 


Plūsta jos vandenys. Nauja žaliuojanti žemė randasi. 


Gimdydamna ji sunkiai, ugningai alsuoja, 
Kad gimtų gyvybė, su skausmu ji kovoja. 
Jos sukrešėjęs kraujas virsta raudona dirvos ochra, 
Tačiau spindintis kūdikis visas kančias atperka. 


Motinos džiaugsmas didis. Berniukas, skaisčiai spindintis. 


Išgirdus tuos žodžius Ailai užėmė kvapą. Jai dingojosi, jog pasakojama 
jos ir jos sūnelio Durko istorija. Ji prisiminė gimdymo skausmus ir jaus- 
mą, jog visa tai ištverti buvo verta. Durkas buvo begalinis jos džiaugsmas. 


Zelandonė didingu balsu tęsė: 


Srautus ugningus spjaudė kalnų viršūnės, 
O Motina dosniom krūtim maitino sūnų. 
Stiprus mažėlis taip godžiai žindo, 
Kad Motinos pieno lašai danguje suspindo. 


Užgimė sūnus. Motinos puoselėjamas, brangus. 

„Pasakojimas atrodo toks pažįstamas, - galvojo Aila. Ji papurtė galvą, 
tarsi norėdama, kad mintys sukristų į vietas. - Jondalaras! Tai jis kelionė- 


je man pasakojo šios istorijos dalį: 


Jis juokėsi linksmai ir žaidė, augo išmintingas, 
Tamsybes nušvietė, ir džiaugsmo Motinai nestigo. 
Ji gausiai liejo meilę, jis augo ir stiprėjo, 
Berniukas greitai brendo ir sparčiai vyriškėjo. 


Bresta sulig kiekviena diena. Gyvena išmintim sava. 


Motina išplėšė kibirkštį, kad gyvybė nežūtų, 
O tamsybių šalta tuštuma ėmė masint jos sūnų. 
Motinos meilės dosnios jaunam nepakako. 
Jaudulio, kelionių, žinių širdis jo alko. 


Tuštuma buvo priešas. Bet sūnus eiti gviešės. 


Mintys nedavė Ailai ramybės. „Ne vien iš Jondalaro tai girdėjau, - gal- 
vojo ji. - Jaučiuosi taip, tarsi viską žinočiau, bent jau pačią esmę. Tačiau 
kur galėjau girdėti? - tada mintyse tarsi kažkas spragtelėjo. - Losaduna! 
Įsiminiau visokiausių dalykų, kurių jis mokė. Tarp jų ir vieną labai panašų 
pasakojimą apie Motiną. Jondalaras netgi zelandoniškai kartojo jo dalis 
per ceremoniją. Pasakojimas nebuvo visiškai toks pat, ir deklamuojama 
buvo jų kalba, tačiau losadunojiečiai artimi zelandoniečiams. Todėl taip 
greitai galėjau suprasti, ką jis sako!“ Klausydamasi ji susitelkė, prisiminė 
Losadunos pasakojimą apie Motiną ir įsiklausiusi bandė nustatyti pana- 


šumus ir skirtumus. 


Jis vogčiomis Motinai miegant išsprūdo, 
Sūkuringą tamsybę tyrinėti panūdo. 
Naujybių paviliotą, sūnų nepatyrusį 
Pragarmė prarijo viesulais atskriejusi. 


Sūnų tamsybė įkalino. Skaistųjį, brangų. 

Skaistusis jaunuolis, pirmiausia pradžiugęs, 
Netrukus pamatė, ko vertos tos ugnys. 
Apgaule patrauktas gašlėjosi baisiai, 

Bet vienas tamsybių jėgų neįveiksi. 


Tamsa neatiduos. Kentės dėl neapdairos. 


Vos tik tamsybė šalta jį ėmė ryti, 
Motina pabudusi ištiesė rankas, kad sulaikytų. 
Kad padėtų nuo blogio vienatinį apsaugot, 
Motina prašo pagalbos blyskų, spindintį draugą. 


Motina laiko tvirtai. Nepaleidžia visai. 


Aila, laukdama naujo posmo ir nujausdama jo esmę, pradėjo šypsotis. 
„Motina pasakos senam savo bičiuliui Mėnuliui, kas nutiko jos sūnui“, — 


galvojo ji. 


Išsilgtą mylimąjį šiltai pasitikus, 
Sielvartingai išsakė skausmą, ją ištikusį. 
Neatsisakė bičiulis narsus kilt į kovą, 


Jos vaiką išgelbėt, įveikti varžovą. 


Dabar klausytojai atliepė saviškai, o Aila pati sau. Štai kaip istorija turi 
būti pasakojama: iš pradžių gieda dvasininkas, losaduna arba zelandonis, 


o paskui klausytojai viską pakartoja saviškai. 


Isliejo savo sielvartą. Dėl pragaistingo viesulo. 


Tada vėl buvo Zelandonės eilė: 


Nuvargusiai motinai reikėjo ilsėtis 
Ir savo bičiuliui ji perdavė ietį. 
Jai miegant, jis grūmėsi nuožmioje, 
Begalinėje, pirmapradėje kovoje. 


Jis narsiai kovėsi. Kova ilgai nesiliovė. 

Blyškusis bičiulis kovojo narsiausiai 
Mūsų aršiam dėl gyvybės brangiausios. 
Trumpam užsimerkus budrumas pradingo, 
Tamsybė atsėlinus pavogė spindesį. 


Blyškusis bičiulis nuvargo. Apsiblausė ir sužvarbo. 


Visiškoje tamsybėje Motina pakirdusi šaukė. 
Tamsybė niūriausia šviesų dangų aptraukė. 
Ji šoko kovoti ir greit nugalėjo, 
Bičiuliui nuvyti tamsius šešėlius ji padėjo. 


Blyškus buvo nakties kariūnas. Jis pametė iš akių Motinos sūnų. 


Viesulų įkalintas skaistus, spindintis vaikas 
Žemės nebešildė, laimėjo pragarmė ir klaikas. 
Žalumną ir gėles sniegai su ledais apklojo, 

Ir aršūs, veriantys vėjai siautėti nepaliovė. 
Žemė ištuštėjo. Niekas nebežydėjo. 


Apiplėsta ir išsekusi, sielvartaujanti Motina 
Tiesė rankas į sūnų, troško kovoti. 
Negali pasiduoti, negali nuleist rankų, 
Kad skaisčioji sūnelio šviesa ištvertų. 


Pasiduot negalėjo. Ji už šviesą kovojo. 


Ir spindintis draugas vėl niršiai kausis 
Su vagimi už mylimosios įsčių vaisių. 
Kartu jie grūmėsi už sūnų branginamą 
Ir nugalėjo - pasauliui šviesa sugrąžinama. 


Tvarka atkurta. Jis spindesiu švyti. 


Didžioji Motina Žemė su Mėnuliu vedasi sūnų namo, bet viso kelio 


įveikti jiems nepavyks. Aila laukė. 

Tačiau blyski, ledinė tamsa skaistaus šviesulio geidžia, 
O Motina, apgynusi sūnų, daugiau jo nepaleidžia. 
Priešas iš tamsybių viesulais traukia, klampina, 
Motina sūnaus nepaleidžia, ji pasiduot neketina. 
Tamsa jos nesužeidžia. Bet sūnų ji paleidžia. 


„Ar Zelandonės versija ilgesnė nei Losadunos? Ar taip tik dingojasi? 
Galbūt dainuojant pasakojimas atrodo ilgesnis? Man tikrai patinka ši- 
toks giedojimas. Norėčiau geriau jį suprasti. Tikriausiai melodijos kartais 
keičiasi? Kai kurie posmai giedami kitaip“ 


Įveikus viesulus, iš sumaišties bedugnės 
Gyvai suspindo jos sūnaus skaistumo ugnys. 
Kai Motina nuvargo, tustuma įsisiūbavo 
Ir dienai baigiantis vėl tamsuma triumfavo. 
Pajuto šilumą sūnaus. Bet pergalės dar neragaus. 


Kentėjo Motina Didžioji sopančia širdim, 
Kad teko vėlei išsiskirti su viltim. 
Pražuvusio vaiko skaudžiai ilgėjosi, 
Todėl viduje vėl gyvybės jėgas ji pasėjo. 


Ji nesitaikstė su neviltim. Su vaiko netektim. 


Atėjus laikui, vandenys jos įsčių 
Želmeniu gyvu bergždžiuos tyruos ištryško. 
Bet gėla netekties suspindo rasomis, 
Virpančiom vaivorykštėm rytais puostomis. 
Įsčių vandenys želmenis brandino. Ašarų ji neslopino. 


„Man tikrai patinka kita dalis. Įdomu, kaip Zelandonė ją sugiedos?" — 
galvojo Aila. 


Griausmingai į gabalus akmenys skilo, 
Riaumodamos dubos, gelmės prabilo. 
Didžiuliai ir tamsūs vėl atsivėrė urvai. 
Iš Motinos įsčių gimė Žemės vaikai. 


Apleista, vieniša, bet didinga. Motina Žemė gimdo. 

Visi vaikai skirtingi, vieni maži, kiti didelį, 
Kas vaikšto, kas šliaužioja, kas skraido, kas plaukioti gali. 
Visų pavidalai puikūs, kiekvienas užbaigtas dvasia, 
Į save panašius gimdyti gali, jei tokia Motinos valia. 


Motina to trokšta. Žemėje gyvybė noksta. 


Visi žvėrys ir žuvys, ir padangių sparnuočiai 
Nebepaliks Motinos vienos raudoti. 
Ir tarpdami, klestėdamni Didžiosios Motinos platybėse 
Istikimai laikysis vietų tų, kur prasidėjo jų gyvybė. 
Jie nesitrauks nuo Motinos. Nepaliks godotinos. 


Visi jos vaikai ją pripildė džiaugsmu, 

Bet daug jie eikvojo jos gyvybės jėgų. 
Bet jų liko pakankamai dar vienam kūriniui - 
Vaikui, kuris prisimins, kam dėkingas būt turi. 


Vaikas neapvils. Saugos ją ir gins. 


Pirmoji moteris gimė suaugusi, gyva, 
Iy suteikta jai buvo išlikimo dovana. 
Gyvybė yra pirmoji dovana, ir kaip Žemė Motina 
Gyvybės didžiąją vertę moteris budo žinodama. 


Atsirado moteris pirma. Pirmoji iš panašių į ją. 


Antroji dovana yra suvokimo, troškimo 
Išmokt, sužinot, dovana įžvelgimo. 
Moters viduje jau buvo žinių įlieta, 
Kaip gyventi ir kaip kitiems padėti. 
Žinojo pirmoji moteris. Kaip augti ir kaip mokytis. 


Gyvybės jėgos nyko, išseko Motina stipri. 
Gyvybę teikiančią dvasią ji troško perduoti. 
Vaikams tai paliko, davė stiprybės, 

Ir moterį palaimino kurti naują gyvybę. 


Moteris vieniša. Vienintelė gyva. 

Prisiminė Motina savo vienatvę 
Ir mielą bičiulį, jo rūpesčio vertę. 
Iš paskutinės kibirkšties gimdyti vėl pradėjo 
Ir moteriai bičiulį - vyrą sukurti gebėjo. 


Ji vėl dovanoja. Štai vyras gyvuoja. 


Pagimdžiusi vyrą ir moterį Motinos meilė 
Atidavė jiems kaip namus visą žemę. 
Vandenis, sausumą, visus savo kūrinius, 
Kad naudotų, bet saugotų, puoselėtų, ką turi. 


Tai buvo namai gyventi. Ne išnaudoti ir ne pavergti. 


Padovanojusi savo vaikams galimybę išlikti, 
Motina nusprendė juos dar vienu džiaugsmu ištikti. 
Ji įteikė jiems dovaną gėriu dalytis 
ly susiliejant malonumą Motinos garbei patirti. 


Nuostabi dovana. Motina pagerbiama. 


Motina patenkinta savo kūriniais, 
Moko juos mylėti, jungtis ir viens kito neapleisti. 
Poros susilieti trokšta Motinos valia, 
Jos vaikams duota malonumų dovana. 
Ji kūrė iš lėto. Vaikai mokėsi mylėti. 


Žemės vaikai palaiminti. Motina gali ilsėtis. 


Aila laukė tęsinio, tačiau stojo tyla, ir ji suvokė, kad Motinos giesmė 
pasibaigė. 

Žmonės po du ar tris patraukė atgal į savo urvus. Toliau gyvenantieji 
namo grįžtų tik po vidurnakčio, todėl kai kurie planavo nakvoti pas drau- 
gus ar giminaičius. Keletas mokinių ir zelandoniai liko prie kapo atlikti 
paslaptingesnių apeigų ir į urvus grįš tik ryte. 

Būrelis žmonių palydėjo Reloną su vaikais ir liko per naktį jos name- 
lyje, miegojo ant grindų. Reloną turėjo supti daug žmonių. Būna, jog mi- 


rusiųjų dvasios nesupranta, jog nebepriklauso šiam pasauliui, ir mėgina 

grįžti namo. Klajojančios dvasios lengviausiai pažeidžia gedinčią porą, 
todėl piktavališkiems kėslams įveikti reikia daugybės žmonių apsaugos. 
Kai vienas iš poros miršta, ypač dažnai paskui savo antrosios pusės elaną 
į kitą pasaulį sekti gundomi senesni žmonės. Laimei, Relona dar buvo 
jauna ir turėjo mažų vaikų, kuriems buvo reikalinga. 

Aila taip pat liko su našle. Relona, regis, tuo džiaugėsi. Jondalaras irgi 
planavo ten pasilikti per naktį, bet, kol atliko visas su apeigomis susijusias 
užduotis, jau buvo gana vėlu. Vyras dirstelėjo į namelio vidų. Ten buvo 
sugulę tokia daugybė žmonių, kad jis niekur nematė vietos įsprausti savo 
ilgą kūną. Iš kitos kambario pusės jam pamojo Aila. Greta moters gulėjo 
Vilkas, gal dėl to prie jos buvo šiek tiek vietos, tačiau bandydamas pra- 
sibrauti pro žmones Jondalaras kelis pažadino. Arčiau įėjimo įsitaisiusi 
Martona liepė jam eiti namo. Jondalaras jautėsi truputį kaltas, tačiau dė- 
kingas - jis ne itin mėgo naktines budynes stengiantis įveikti klajojančias 
dvasias. Be to, vienai dienai ir taip pakako susidūrimo su dvasių pasauliu, 
jis buvo pavargęs. Įropojusiam į miegmaišį Jondalarui stigo Ailos, tačiau 
jis greitai užmigo. 

Grįžusi į devintąjį urvą zelandonė tučtuojau nuėjo į savo namelį. Ne- 
trukus ji vėl leisis kelionėn į kitą pasaulį, todėl norėjo gerai viską apmąs- 
tyti ir pasiruošti. Nusiėmusi krūtinės plokštelę moteris apsuko ją kita, 
neišpuošta puse. Nenorėjo jokių trukdymų. Ji ne tik mėgins palydėti į 
anapusybę Ševonaro dvasią, bet ir bandys ieškoti Tonolano elano, tačiau 
tam reikės Jondalaro ir Ailos pagalbos. 

Kitą rytą pabudęs Jondalaras pajuto stiprų troškimą padaryti keletą 
įrankių. Gal ir nebūtų taip savo jausmų įvardijęs, bet jis vis dar jautėsi 
neramus dėl visų paslaptingų įvykių, kuriuose teko dalyvauti pastaruoju 
metu. Titnago apdirbimas buvo ne tik mėgstamas Jondalaro amatas: kie- 
tas akmens gabalas puikiai padės pamiršti neapibrėžtą, neapčiuopiamą ir 
šiek tiek grėsmingą dvasių pasaulį. 

Jis išsiėmė paketą su titnagu, kurio prisirinko Lanzadonijos kasyklo- 
je, - tas kraštas garsėjo aukščiausios kokybės titnagu. Dalanaras peržiūrė- 
jo medžiagą, kurią Jondalaras iškasė atodangoje, patarė, kuriuos gabalus 
pasiimti, ir padėjo nuvalyti gniutulus taip, kad zelandonietis namo par- 


sigabentų tik apdirbti tinkamus ruošinius ir šerdis. Titnagas yra sunkus. 


1520 


UOLŲ PRIEGLOBSTIS 


Nors arkliai gali panešti gerokai daugiau nei žmonės, reikėjo apriboti ga- 
benamo akmens kiekį. Apžiūrėjęs titnagą, Jondalaras dar kartą pasidžiau- 
gė tuo, koks jis puikus. 

Jis išsirinko du iš paruoštų akmenų, kitus sudėjo atgal, tada atsinešė 
savąjį odinį titnago apdirbimo įrankių ryšulį. Atrišęs juosteles Jondalaras 
išdėliojo kaulinius bei raginius kūjelius, kaltelius bei akmeninius kūjus, 
ėmė įrankius po vieną ir atidžiai apžiūrinėjo, tada vėl visus atsargiai su- 
vyniojo kartu su titnago šerdimis. Rytui įpusėjus jis jau buvo pasiruošęs 
ieškotis nuošalesnės vietos, kur galėtų padirbėti su tirnagu. Šio akmens 
skeveldros labai aštrios ir plačiai pasklinda, todėl rimti akmens apdirbėjai 
visada stengiasi laikytis toliau nuo tų vietų, kur nuolat vaikšto žmonės, 
o ypač laksto basakojai vaikai, jų ramybės neturinčios motinos arba išsi- 
blaškę jaunuoliai. 

Nustūmęs į šalį įėjimo užuolaidą Jondalaras išėjo iš Martonos namelio. 
Dirstelėjęs link atbrailos pastebėjo, kad dangus apniukęs ir pilkas. Niūri 
dulksna kone visus suvijo po akmenine pastoge, ir dideliame, atvirame 
plote greta namelių knibždėjo žmonių. Nebuvo skirta konkretaus laiko 
atskiriems amatams ar pomėgiams, tačiau tokiu dienos metu dauguma 
žmonių nuspręsdavo padirbėti prie įvairių sumanymų. Vėjui ir lietui su- 
laikyti buvo pastatytos pertvaros ir ant virvių ištemptos odos, o kad būtų 
šviesiau ir šilčiau, sukurta keletas laužų, nors dėl skersvėjų būtinai reikėjo 
šiltų drabužių. 

Jondalaras nusišypsojo pamatęs ateinančią Ailą. Jie pasisveikino susi- 
liesdami skruostais. Užuodęs moters kvapą, vyras prisiminė, jog praėjusią 
naktį jiedu miegojo atskirai. Jis pajuto staigų troškimą vestis Ailą atgal į 
patalus ir pasidalyti malonumais. 

— Kaip tik ėjau pas Martoną tavęs ieškoti, - pasakė ji. 

— Atsibudęs baisiai užsinorėjau padirbėti su akmeniu, kurį gavau Da- 
lanaro titnago kasyklose, trokštu pagaminti keletą naujų įrankių, - tarė 
jis, kilnodamas jai pažįstamą odinį ryšulį. - Rodos, šįryt visi linkę ką nors 
nuveikti, — jis dirstelėjo link besidarbuojančių žmonių pilnos teritori- 
jos. - Nemanau, kad čia pasiliksiu. 

— Kur eisi dirbti? — pasiteiravo Aila. - Aplankysiu arklius, tačiau vė- 


liau galiu ateiti pasižiūrėti. 

— Manau, eisiu į Žemupį. Paprastai ten būna nemažai įrankių dirbė- 
jų, - atsakė jis. Paskui, pagalvojęs, pridūrė: - Ar nori, kad padėčiau ap- 
žiūrėti arklius? 

— Ne, nebent tu pats to nori, - atsakė Aila. - Ruošiausi juos tik aplan- 
kyti, nemanau, kad šiandien jodinėsiu. Galvojau, pakviesiu Folarą, gal ji 
norės pasėdėti Yhaha ant nugaros. Pažadėjau, kad kada nors galės pajo- 
dinėti. Ji sakė, kad norėtų. 

— Būtų smagu pažiūrėti, kaip jai seksis, tačiau tikrai norėčiau šiandien 
padaryti keletą įrankių, - atsakė Jondalaras. 

Jie kartu paėjėjo iki darbo zonos, tada Jondalaras pasuko link Žemu- 
pio, o Aila su Vilku stabtelėjo pasidairyti Folaros. Dulksna virto mer- 
kiančiu lietumi. Belaukdama, kol jis susilpnės, Aila ėmė stebėti iš pradžių 
vieną, paskui kitą įvairia veikla užsiėmusius žmones. Ją visada stulbino 
ir viliojo nematyti amatai ir įgūdžiai. Žmonės dirbo ramiai. Tam tikru 
metu kiekvieną užduotį atliekant reikėdavo susikaupti, tačiau pasikar- 
tojantys veiksmai leido šnekučiuotis ir dairytis. Dauguma su malonumu 
atsakinėjo į svetimšalės klausimus, demonstravo savo įgūdžius. 

Aila pamatė Folarą, kartu su Martona įtempinėjančią gijas staklėse. 
Mergina negalėjo mesti įpusėto darbo, nors mielai būtų ėjusi prie arklių. 
Aila būtų su malonumu palaukusi ir pažiūrėjusi, kaip moterys dirba, bet 
juto, kad arkliams reikia dėmesio. Ji pažadėjo Folarai, kad abi aplankys 
arklius kitą kartą, tad vos lietui liovusis nusprendė išeiti. 

Kuo puikiausiai nusiteikę Yhaha su Lenktynininku apsidžiaugė pa- 
matę moterį su Vilku. Aila juos rado gana toli, Miško upės slėnio gale. 
Viduryje miškingo siauro slėnio arkliai atrado nedidelę žalią pievą su 
skaidriu šaltinio baseinėliu ir vietele po medžiais pasislėpti nuo lietaus. 
Taurusis elnias, kuris su arkliais dalijosi ta pačia pastoge, pamatęs moterį 
su vilku spruko, o arkliai sužvengę puolė jos pasitikti. 

„Tas elnias buvo medžiotas, - pagalvojo Aila. - Žinoma, jis būtų pilkį 
budriai nužvelgęs, tačiau mažai tikėtina, kad taurusis elnias pačiame jėgų 
žydėjime bėgtų nuo vienišo vilko. Vėjas tiesiai į jį nunešė mano kvapą. 
Regis, jam pavojingesnis pasirodė medžiojantis žmogus“ 

Išlindo saulė. Aila surado keletą sudžiūvusių pernykščių karšulių ir 


dygiomis jų galvutėmis ėmė šukuoti arklių kailius. Išpuoselėjusi juos pa- 

stebėjo tykinant Vilką. Stvėrusi svaidyklę, kuri buvo užkišta už juosmens 
juostos, moteris čiupo akmenuką nuo vandens telkinėlio dugno. Vilkas 
tikrai pabaidė kiškių porelę. Aila pirmu šūviu patiesė vieną stambų ilga- 
ausį, Vilkui leido pasigauti kirą. 

Debesis vėl uždengė saulę. Pakėlusi akis moteris įvertino šviesulio 
padėtį danguje ir suvokė, kad laikas greitai praskriejo. Per pastarąsias 
dienas visko tiek daug įvyko. Ji džiaugėsi, kad gali kaip nori leisti laisvą 
laiką. Pradėjo lynoti, tad Aila nusprendė iki urvo pajojėti raita ant Yha- 
ha. Lenktynininkas ir Vilkas sekė iš paskos. Ji apsidžiaugė taip pasielgusi, 
nes, vos jiems pasiekus pastogę, lietus pasipylė visu smarkumu. Aila užsi- 
vedė arklius ant priekinės akmeninės terasos ir pro gyvenamąją zoną su 
jais nuėjo į žmonių rečiau naudojamą plotą. 

Ji praėjo pro kelis prie laužo sėdinčius ir kažką žaidžiančius vyrus. 
Nors žaidimo neatpažino, iš jų veiksmų spėjo, jog vyrai lošia. Jie liovėsi 
žaisti ir stebėjo ją praeinančią. Aila pagalvojo, jog labai nemandagu šitaip 
spoksoti, tad nusprendė parodyti geresnes manieras ir pati žiūrėti į vyrus 
vengė. Vis dėlto pasitelkusi genties moterų gebėjimą žvilgčioti nepaste- 
bimai ji greitomis mestais žvilgsniais gavo daug informacijos. Aila paste- 
bėjo, kad vyrai vieni kitiems kažką sako, ir jai dingojosi, jog užuodžia 
barmą. 

Tolėliau ji matė žmones, apdirbančius bizonų ir elnių kailius. „Ti- 
kriausiai įprastoje darbo zonoje jiems pasirodė per ankšta“, - pagalvojo ji, 
ir nuvedė arklius kone iki atbrailos krašto, netoli upeliuko, kuris devintąjį 
urvą skyrė nuo Žemupio. Aila pagalvojo, jog čia visai nebloga vieta arklių 
žiemos pastogei suręsti ir jau anksčiau užsiminė apie tai Jondalarui. Tada 
ji parodė gyvuliams taką žemyn, vedantį link Upės, ir laukė stebėdama, 
ką jie darys. Yhaha su Lenktynininku pradėjo lipti žemyn taku, Vilkas 
irgi nusprendė eiti su arkliais. Gyvuliai nepaisė lietaus, jiems labiau pati- 
ko ganytis prie upės nei likti ant skurdžios atbrailos vien tam, kad liktų 
sausi. | 

Aila norėjo eiti aplankyti Jondalaro, paskui persigalvojo ir pasuko 
prie kailių apdirbėjų. Žmonės apsidžiaugė dingstimi padaryti pertrau- 
kėlę ir šnektelti su moterimi, kurią sekioja vilkas ir nuo kurios nebėga ar- 


kliai. Aila pastebėjo, kad tarp dirbančiųjų yra ir Portula. Jaunoji moteris 

nusišypsojo Ailai, lyg vis dar mėgindama su ja susidraugauti. Ji, regis, 
nuoširdžiai gailėjosi dalyvavusi nemaloniame Maronos pokšte. 

Aila norėjo pasiūti drabužių Jondalarui, sau ir būsimam kūdikiui. Ji 
prisiminė, kad nudobė jauną didįjį elnią. Pasidarė smalsu, kuri jo oda. Be 
to, kad jau buvo čia, nusprendė nudirti ilgaausį, kabantį prie juosmens 
diržo, kad iš jo kailio galėtų pasiūti ką nors kūdikiui. 

— Jei čia yra vietos, norėčiau greitai nudirti šitą kiškį, - garsiai pasakė 
Aila. 

— Čia daug vietos, — tarė Portula. - Su džiaugsmu duosiu tau savo 
įrankių, jei reikės. 

— Reikės, Portula. Ačiū, kad pasiūlei. Turiu daug įrankių, šiaip ar taip, 
gyvenu su Jondalaru, - šelmiškai nusišypsojo Aila. Keletas žmonių su- 
pratingai atsakė šypsenomis. - Tik jų neatsinešiau. 

Ailai patiko būti tarp savo amatą išmanančių, užsiėmusių žmonių. 
Viskas taip džiugino po vienišų dienų slėnyje - čia buvo panašiau į vai- 
kystės dienas Bruno genties urve, kur visi kartu dirbo. 

Ji greitai išmėsinėjo ir nudyrė kiškį, tada pasiteiravo: 

- Ar galiu kol kas jį čia palikti? Man reikia nueiti į Žemupį. Pasiimsiu 
grįždama. 

— Aš pasaugosiu, - pasisiūlė Portula. - O jei ilgai negrįši, galiu eidama 
namo parnešti. 

— Labai malonu, - tarė Aila. Jos jausmai jaunajai moteriai, kuri iš visų 
jėgų akivaizdžiai stengėsi būti draugiška, šilo. - Grįšiu vėliau, - pasakė ji 
nueidama. 

Rąstiniu tiltu perėjusi per upelį, po pirmosios iškyšos pastoge ji pa- 
matė Jondalarą su būreliu žmonių. Ta vieta akivaizdžiai jau seniai buvo 
naudojama titnagui skaptuoti. Ant žemės buvo net tiršta aštriabriaunių 
skeveldrų ir atplaišų, likusių nuo titnago smulkinimo proceso. Būtų neiš- 
mintinga ten eiti basomis. 

- Štai ir tu, — tarė Jondalaras. - Jau kaip ir ruošėmės grįžti. Buvo atėjęs 
Joharanas ir užsiminė, kad Proleva ruošia pietus iš bizonų mėsos. Pasta- 
ruoju metu puikios vaišės tokios dažnos. Bijau, kad žmonės ims ir pri- 
pras. Bet visi šiandien buvo užsiėmę, todėl Proleva nusprendė, kad taip 


bus lengviau. Gali grįžti sa mumis, Aila. 


4 


UOLŲ PRIEGLOBSTIS 


— Nė nesuvokiau, kad jau beveik vidudienis, - atsakė ji. 

Jiems beeinant link devintojo urvo, priekyje Aila pamatė Joharaną. 
Nepastebėjo jo einant šiuo keliu. „Jis tikriausiai praėjo tada, kai aš kalbė- 
jau su Portula arba dyriau kiškį“, - pamanė ji. Moteris pastebėjo, kad jis 
suka link aplink laužą susėdusių lošėjų. 

Skubėdamas amatininkams žemupyje pranešti apie Prolevos ruošia- 
mus pietus Joharanas matė Laramarą su sėbrais lošiant. Dar pagalvojo, 
kokie jie tinginiai, kad lošia, kai visi kiti dirba, tikriausiai dar naudoja kie- 
no nors kito surinktas malkas. Vis dėlto, kai pamatė juos eidamas atgal, 
nusprendė, kad ir juos dera pakviesti, juk jie buvo devintojo urvo nariai, 
nors ir nedaug teprisidėjo prie bendro darbo. 

Vyrai buvo giliai įsitraukę į pokalbį ir nepastebėjo ateinančio vado. 
Priėjęs arčiau Joharanas nugirdo kažkurį sakant: 

— „„kaip gali kažko tikėtis iš žmogaus, kuris sakosi išmokęs gydyti iš 
plokščiagalvių? Ką tie gyvuliai gali išmanyti apie gydymą? 

- Ta moteris ne gydytoja. Ševonaras juk mirė? - ginčijosi Laramaras. 

— Tavęs ten nebuvo, Laramarai! - pertraukė jį Joharanas, mėgindamas 
susivaldyti. - Kaip paprastai, nepasivarginai traukti į medžioklę. 

— Aš negalavau, - išsigynė vyras. 

— Sirgai nuo savo gėralo, - atkirto Joharanas. - Sakau tau, niekas ne- 
būtų išgelbėjęs Ševonaro. Nei Zelandonė, nei labiausiai patyręs visų laikų 
gydytojas. Žmogų sutrypė bizonas. Kas gali ištverti viso bizono svorį? Jei 
nebūtų Ailos, abejoju, ar jis būtų sulaukęs Relonos. Ji rado būdą palen- 
gvinti Ševonaro skausmą. Aila darė tiek, kiek galėjo. Kodėl skleidi pikra- 
vališkus gandus apie tą moterį? Ką ji tau padarė? 

Visi liovėsi kalbėję, kol pro šalį su būreliu žmonių praėjo Aila ir Jon- 
dalaras. 

— Kotu čia šniukštinėji ir klausaisi asmeninių pokalbių? — atrėmė La- 
ramaras. Jis vis dar gynėsi. 

— Priėjau prie jūsų dienos šviesoje, ne slapčia, Laramarai. Norėjau 
pasakyti, kad Proleva su moterimis paruošė visiems valgyti, taigi galite 
ateiti, — atsakė Joharanas. - Tai, ką nugirdau, buvo pasakyta garsiai. Tiesą 
sakant, negalėjau užsikimšti ausų. 


Paskui vadas kreipėsi į visus: 

— Zelandonė įsitikinusi, kad Aila - gera gydytoja, jai verta suteikti 
progą. Derėtų su džiaugsmu priimti žmogų su tokiais įgūdžiais. Niekas 
nežino, kada kuriam gali jos žinių prireikti. O dabar gal visi einam valgy- 
ti? — vadas žvelgė į visus paeiliui, leisdamas suprasti, kad juos atpažino ir 
prisimins, tada nuėjo šalin. 

Lošėjai išsiskirstė, dalis nusekė paskui vadą į kitą atbrailos kraštą. Kai 
kurie jų pritarė Joharanui: verta suteikti Ailai progą pasireikšti, tačiau kiti 
nepajėgė ar nenorėjo keisti savo įsitikinimų. Laramarui, nors jis pritarė 
vyrui, kuris garsiai kalbėjo prieš Ailą, iš tikrųjų nerūpėjo nei viena, nei 
kita. Jis buvo linkęs eiti lengvesniu keliu. 

Su būriu eidama iš Žemupio link amatininkų zonos, lįsdama po išky- 
ša, kai pradėdavo lyti smarkiau, Aila galvojo apie skirtingus talentus ir ge- 
bėjimus, kuriuos žmonės su džiaugsmu atskleisdavo savo veikloje. Žmo- 
nės mėgo gaminti įvairius daiktus, nors medžiagas darbui pasirinkdavo 
labai įvairias. Vieni, kaip Jondalaras, mėgo iš titnago gaminti įrankius ir 
medžioklės ginklus. Kitiems patiko dirbti su medžiu, mamutų iltimis ar 
kaulais, tretiems geriausiai sekėsi su pluoštais ar odomis. Ailai toptelėjo, 
kad kai kurie, pavyzdžiui, Joharanas, mėgo dirbti su žmonėmis. 

Priėjus arčiau urvo jos nosis ėmė užuosti nuostabius maisto kvapus. 
Aila suvokė, kad virimas ir darbas su maisto produktais taip pat yra ama- 
tas, kuris kai kuriems žmonėms patinka. Proleva akivaizdžiai mėgavosi 
ruošdama bendruomenės susibūrimus. Jos polinkis tikriausiai ir buvo 
šios improvizuotos puotos priežastis. Aila pagalvojo apie save: ką pati 
labiausiai mėgsta daryti? Ji domėjosi daugybe sričių ir ypač džiugiai mo- 
kėsi ko nors naujo, tačiau labiau už viską jai patiko gydyti, būti gydytoja. 

Maistas buvo patiektas netoli amatininkų zonos. Eidama arčiau Aila 
pastebėjo, kad greta atliekamas kitas darbas, kuris tikriausiai nėra labai 
mėgstamas, bet privalomas — tarp stačių stulpų per pusę metro nuo že- 
mės buvo ištempti tinklai miėsai džiovinti. Ant pastogės akmenų ir prie- 
kinės terasos buvo žemės sluoksnis, kai kur plonesnis, kitur pakankamai 
storas, kad atlaikytų įbestus stulpus. Kai kurie atraminiai stulpai buvo ne 
vienam naudojimui įbesti į plyšius akmenyje arba įtvirtinti dirvoje iškas- 
tose duobėse. Kad tvirčiau laikytų, aplink juos dar būdavo sukraunamos 


akmenų krūvos. 

Kitos panašios konstrukcijos, akivaizdžiai skirtos tam pačiam reika- 
lui, buvo paprasčiausiai sujungtos kaiščiais ir suraišiotos, kitaip tariant, 
tai buvo kilnojamieji mėsos džiovinimo rėmai. Nenaudojamus juos buvo 
galima nunešti ir atremti į galinę sieną, kad nesipainiotų po kojomis. Pri- 
reikus džiovinti mėsą ar daržoves, nešiojamieji rėmai galėjo būti padėti 
bet kurioje patogioje vietoje. Kartais mėsa buvo džiovinama netoli me- 
džioklės vietos arba vešlioje salpoje, tačiau lyjant arba dėl to, kad žmonės 
norėdavo dirbti arčiau namų, jie sugalvojo būdus įtempti džiovinimo 
virves ar tinklus. 

Ant džiovinimo rėmų jau kabėjo kelios nedidelės liežuvio formos 
mėsos riekelės, netoliese liepsnojo nedideli, bet dūmingi laužai, kad nu- 
baidytų vabzdžius ir suteiktų skonio mėsai. Aila nusprendė pavalgiusi 
pasisiūlyti į pagalbą pjaustyti mėsą džiovinimui. Jiedu su Jondalaru įsidė- 
jo sau maisto ir jau dairėsi, kur įsitaisyti, kai pamatė sparčiais žingsniais 
einantį paniurusį Joharaną. 

— Jondalarai, ar Joharanas tau neatrodo piktas? - pasiteiravo Aila. 

Ilgšis atsisuko į ateinantį brolį. 

— Ko gero, - atsakė jis. - Įdomu, kas atsitiko? 

„Vėliau paklausiu“, - pagalvojo sau. 

Jie susižvalgė, tada nužygiavo atsisėsti prie Joharano, Prolevos, jų sū- 
naus Jaradalo, Martonos ir Vilomaro. Šeima juos šiltai sutiko. Buvo aki- 
vaizdu, kad vadas kažkuo nepatenkintas, tik neatrodė, kad norėtų apie 
tai kalbėti, arba bent jau ne su jais. Visi sveikinimo šypsenomis sutiko 
pasirodžiusią Zelandonę. Rytą ji praleido savo namelyje, tačiau atėjo 
žmonėms susirinkus valgyti. 

— Ar galiu tau ko nors atnešti? — pasiteiravo Proleva. 

- Šiandien aš badauju ir daug galvoju. Ruošiuosi paieškai, tad vis dar 
riboju maistą, - paaiškino Zelandonė ir taip pažvelgė į Jondalarą, kad 
jis pasijuto labai nesmagiai. Vyras staiga išsigando, kad jo ryšiai su kitu 
pasauliu dar nepasibaigė. - Mežera man šį tą ruošia. Paprašiau Folaros jai 
padėti. Mežera yra keturioliktojo urvo mokinė, tačiau ten nėra laiminga 
ir norėtų ateiti čia, tapti mano mokine. Turiu tai apsvarstyti ir, žinoma, 
paklausti tavęs, ar priimsi ją į devintąjį urvą, Joharanai. Ji gana drovi ir 


nepasitiki savimi, tačiau neabejotinai turi gebėjimų. Neprieštaraučiau ją 

mokyti, tačiau turiu būti itin atsargi su Keturioliktąja, - tarė Zelandonė 
ir pažvelgė į Ailą. 

— Ji tikėjosi būti išrinkta Pirmąja, - paaiškino donija, — tačiau zelan- 
doniai išrinko mane. Ji bandė man pasipriešinti ir priversti mane nusileis- 
ti. Tai buvo pirmas tikras iššūkis man, bet trauktis teko jai. Nemanau, kad 
ji kada iš tikrųjų priėmė zelandonių pasirinkimą arba man atleido. 

Ji vėl kreipėsi į visus: 

— Suprantu, ji mane apkaltins nuviliojus geriausią mokinę, jei priim- 
siu Mežerą, tačiau turiu galvoti, kas geriausia visiems. Jei Mežera negaus 
mokymo, kuris reikalingas, kad acsiskleistų jos talentai, negaliu nerimau- 
ti dėl kažkieno užgautų jausmų. Kita vertus, jei kuris iš kitų zelandonių 
norės ją mokyti ir gebės užmegzti su ja ryšį, gal man pavyks išvengti dar 
vieno susidūrimo su Keturioliktąja. Norėčiau apsispręsti po vasaros susi- 
rinkimo. 

— Išmintingas sprendimas, - pasakė Martona kaip tik tuo metu, kai 
prie jų priėjo Mežera su Folara. Jaunoji mokinė turėjo du dubenėlius, o 
jaunesnioji Jondalaro sesutė laikė savo dubenėlį ir vandenmaišį. Į savo 
maišelį ji buvo įsidėjusi valgymo įrankius. Mežera padavė Pirmajai sul- 
tinio dubenėlį, dėkinga dirstelėjo į Folarą, droviai nusišypsojo Ailai su 
Jondalaru, o tada įsmeigė akis į savo maistą. 

Po trumpos, bet nejaukios tylos prabilo Zelandonė: 

— Nežinau, ar kas iš jūsų pažįstate Mežerą. 

— Aš pažinojau tavo motiną ir tavo židinio vyrą, - pasakė Viloma- 
ras. — Tu turi brolių ir seserų, tiesa? 

— Taip, sesę ir brolį,- patvirtino Mežera. 

— Kokio jie amžiaus? 

— Mano sesutė kiek jaunesnė už mane, o brolis - maždaug jo am- 
žiaus, - į Prolevos sūnų parodė Mežera. 

— Mano vardas Jaradalas. Aš esu Jaradalas iš devintojo Zelandonijos 
urvo. O kas tu? 

Jis pasakė tai labai rūpestingai, akivaizdžiai buvo išmokytas. Visiems 
teliko nusišypsoti, įskaitant jaunąją moterį. 

— Aš esu Mežera iš keturioliktojo Zelandonijos urvo. Sveikinu tave, 


Jaradalai iš devintojo Zelandonijos urvo. 

Jaradalas patenkintas nusišypsojo. „Ji akivaizdžiai moka bendrauti su 
jo amžiaus berniukais“, - pagalvojo Aila. 

— Mes buvome aplaidūs. Manau, visiems derėtų tinkamai prisista- 
tyti, — tarė Vilomaras. Jie prisistatė, ir visi šiltai pasveikino drovią jauną 
motetrį. 

— Ar žinojai, kad tavo motinos pora prieš ją sutikdamas norėjo būti 
mainų meistru, Mežera? - paklausė Vilomaras. - Jis ėjo su manimi į ke- 
lias keliones, paskui nusprendė, kad nenori tiek daug laiko praleisti atski- 
rai nuo savo poros ir tavęs, kai tu gimei. 

— Ne, šito nežinojau, — atsakė ji patenkinta, kad sužinojo šį tą apie 
mamą ir mamos porą. 

„Nieko keista, kad jis geras mainų meistras, - galvojo Aila. - Jis moka 
elgtis su žmonėmis. Prie jo visi jaučiasi jaukiai. Mežera atrodo kiek labiau 
atsipalaidavusi, tačiau vis dar priblokšta tekusio dėmesio.“ Aila suprato, 
kaip ji jaučiasi. 

— Proleva, mačiau, žmonės pradėjo džiovinti elnių ir bizonų mėsą, - 
tarė Aila. - Nežinau, kaip mėsa dalijama ar kas turėtų ją konservuoti, 
tačiau norėčiau padėti, jei tai priimtina. 

Moteris nusišypsojo. 

- Žinoma, gali padėti, jei tik nori. Darbo daug, su malonumu priim- 
sime tavo pagalbą. 

— Žinau, - įsiterpė Folara. — Tai ilgas, varginantis darbas, nebent susi- 
renka daug žmonių, tada būna smagu. 

— Pati mėsa ir pusė riebalų skirti visiems naudoti, - aiškino Proleva, — 
tačiau kailis, ragai ir kitos gyvūno dalys priklauso gyvūną nudobusiam 
žmogui. Man regis, Aila, judu su Jondalaru turite po didįjį elnią ir bizo- 
ną. Jondalaras nudobė bizoną, kuris paaukojo Ševonarą, tačiau tas buvo 
atiduotas Motinai. Palaidojome jį netoli Ševonaro kapo. Vadai nuspren- 
dė jums su Jondalaru duoti kitą. Gyvuliai mėsinėjant paprastai žymimi 
anglimi. Beje, niekas nežinojo tavo abelano, o tu buvai užsiėmusi, slaugei 
Ševonarą, taigi kažkieno paprašytas trečiojo urvo zelandonis padarė tau 
laikiną. Tavo kailiai ir kitos dalys bus pažymėti. 

Jondalaras nusišypsojo. 


— Kaip jis atrodo? 

Vyras nuolat juto savo paties paslaptingą abelaną, todėl buvo smalsu, 
kaip atrodo kitų vardų ženklai. 

— Man regis, jis tavyje įžvelgė apsaugą ar prieglobstį, Aila, - tarė Pro- 
leva, — Štai, parodysiu. 

Moteris paėmė lazdelę, išlygino žemę ir nubrėžė tiesią liniją žemyn. 
Tada pridėjo liniją, prasidedančią viršuje ir einančią nuožulniai žemyn, o 
trečioji linija atitiko antrąją iš kitos pusės. - Man tai primena palapinę ar 
kažkokią pastogę, vietą pasislėpti, kai lyja. 

— Tikriausiai tu teisi, - tarė Jondalaras. - Abelanas tau tinka, Aila. Tu 
tikrai saugai ir padedi, ypač jei kas serga ar yra sužeistas. 

— Aš galiu nupiešti savo abelaną, - tarė Jaradalas. Visi atlaidžiai nu- 
sišypsojo. Vaikui padavė lazdelę ir leido piešti. - O tu ar turi abelaną? — 
paklausė jis Mežeros. 

— Tikrai turi, Jaradalai, ir su džiaugsmu parodys tau vėliau, - švelniai 
papriekaištavo sūnui Proleva. Truputis dėmesio buvo ne pro šalį, tačiau 
motina nenorėjo, kad vaikas įprastų reikalauti dėmesio iš jį supančių su- 
augusiųjų. 

— K3 manai apie savo abelaną, Aila? - paklausė Jondalaras. Jam buvo 
įdomu, kokia bus jos reakcija į jai priskirtą zelandoniečių simbolį. 

— Gimdama negavau elandono su nupieštu abelanu, bent jau kiek pri- 
simenu, — tarė Aila. — Šitas ženklas toks pat geras kaip bet kuris kitas. 
Neprieštaraudama naudosiu jį kaip savo abelaną. 

— Ar kada gavai kokį ženklą iš mamutojų? - pasiteiravo Proleva svars- 
tydama, ar Aila jau anksčiau turėjo abelaną. Visada buvo įdomu sužinoti, 
kaip elgiasi kiti žmonės. 

— Per įdukrinimo apeigas Talutas įrėžė man žymę dilbyje ir krauju 
nupiešė ženklą ant plokštelės, kurią per apeigas nešiojo ant krūtinės, — 
pasakė Aila. 

— Ar tai nebuvo ypatingas ženklas? — pasitikslino Joharanas. 

— Man jis buvo ypatingas. Tebeturiu randą, - tarė ji, rodydama žymę 
ant rankos. Staiga jai toptelėjo: - Įdomu, kad žmonės pasitelkia skirtin- 
gus būdus parodyti, kas jie yra ir kam jie priklauso. Kai mane įdukrino 
gentis, man buvo duotas amuleto krepšelis su gabalėliu raudonosios och- 


ros. Kai jie žmogui duoda vardą, šamanas tam žmogui brėžia raudoną li- 

niją nuo kaktos iki nosies galiuko. Tada jis visiems, ypač motinai, pasako, 
koks yra vaiko totemas, ir tepalu pažymi totemo ženklą. 

— Sakai, kad tavieji genties žmonės turėjo ženklus, rodančius, kas jie 
yra? - nustebo Zelandonė. - Abelanus? 

— Spėju, kad jie panašūs į abelanus. Kai berniukas tampa vyru, šama- 
nas įrėžia jam totemo ženklą, o paskui įtrina specialiais pelenais, išeina sa- 
votiška tatuiruotė. Mergaitėms paprastai oda nerėžiama, nes užaugusios 
jos kraujuoja iš vidaus, tačiau urvinis liūtas mane pažymėjo. Tebeturiu 
keturis nagų dryžius ant šaunies. Toks yra genties urvinio liūto ženklas, 
taip šamanas sužinojo, kas yra mano totemas, nors paprastai tai nemote- 
riškas totemo ženklas. Tai vyro ženklas, duodamas berniukui, kuris bus 
stiprus medžiotojas. Kai aš tapau Moterimi, Kuri Medžioja, šamanas 
įpjovė čia, - ji pridėjo pirštą prie gerklės, vos aukščiau krūtinkaulio, - ir 
ištekėjusiu krauju pažymėjo randus ant mano kojos, - Aila parodė ran- 
dus ant kairės šlaunies. 

— Tada tu jau turi abelaną. Štai tavo ženklas, tos keturios linijos, - tarė 
Vilomaras. | 

— Manau, tu teisus, - tarė Aila. - Nieko nejaučiu tam kitam simbo- 
liui, galbūt todėl, jog tai tik patogus ženklas, kad žmonės žinotų, kam 
atiduoti kailius. Nors genties totemo ženklas nėra zelandoniečių, man 
jis ypatingas. Tai reiškia, kad aš buvau įdukrinta, kad priklausau židiniui. 
Norėčiau jį naudoti kaip savo abelaną. 

Jondalaras svarstė Ailos žodžius. Ji prarado viską: nežinojo, kam gimė, 
nė kas jos žmonės. Paskui prarado ją užauginusius žmones. Ji vadino save 
Aila Be Žmonių, kai sutiko mamutojus. Tai padėjo jam suprasti, kaip Ai- 


lai svarbu kam nors priklausyti. 


Kažkas smarkiai pabeldė į pertvarą prie įėjimo užuolaidos. Jondalaras 
pabudo, tačiau gulėjo miegmaišyje stebėdamasis, kad niekas neatsiliepia. 
Paskui suvokė, kad namuose, ko gero, liko vienas. Atsikėlęs šūktelėjo: 
„Palaukit“, ir susirado, ką užsimesti. Pakėlęs užuolaidą nustebo pamatęs 
zelandonės mokinį dailininką Jonokolą - jaunuolis retai kur eidavo be 
savo mokytojos. 

— Įeik, - pakvietė Jondalaras. 

— Devintojo urvo zelandonė sako, kad atėjo laikas, - pareiškė Jono- 
kolas. 

Jondalaro kaktoje susimetė raukšlės. Jam nepatiko tai, ką išgirdo. 
Netgi tiksliai nežinodamas, ką Jonokolas turi omenyje, Jondalaras gerai 
numanė, kad to nelaukia. Savo jis jau atidirbo ir tikrai daugiau nenorėjo 
turėti jokių reikalų dvasių pasauliu. 

— Ar Zelandonė nesakė, kam atėjo laikas? - pasiteiravo jis. 

Jonokolas nusišypsojo matydamas ilgšį tokį susinervinusį. 

— Sakė, suprasi. 

— Bijau, kad suprantu, - atsakė Jondalaras atsiduodamas neišvengia- 
mybei. — Ar gali luktelt, kol susirasiu ko užkąsti, Jonokolai ? 

— Zelandonė vis primena, kad geriau bus, jei nieko nevalgysi. 

— Ko gero, taip, - atsakė Jondalaras. - Bet mielai išgerčiau puodelį 
arbatos. Bent burną praskalaučiau. Vis dar jaučiuosi mieguistas. 

— Arbatos gausi, - pažadėjo Jonokolas. 

— Neabejoju, tik nemanau, kad mėtų, o ją labiausiai mėgstu rytais. 


— Zelandonės arbatos dažniausiai būna paskanintos mėtomis. 

— Paskanintos, tačiau mėtos nebus pagrindinė sudedamoji dalis. 

Jonokolas nieko neatsakė, tik šypsojosi. 

- Gerai jau, - plačiai nusišypsojo Jondalaras, - einam. Viliuosi, nie- 
kas neprieštaraus, jei pirma nusišlapinsiu. 

- Nėra būtina sulaikyti šlapimo, - patikino jaunasis mokinys. - Tik 
šiltai apsirenk. 

Grįžęs Jondalaras nustebo ir apsidžiaugė pamatęs kartu su Jonokolu 
laukiančią Ailą. Moteris aplink juosmenį rišosi šiltą berankovę tuniką. 
Mokinys ir jai tikriausiai patarė šiltai apsirengti. Stebint Ailą, Jondala- 
rui toptelėjo, kad užvakarykštę naktį jie nakvojo atskirai. Pastarąjį kartą 
jiedu miegojo ne kartu tada, kai kelionėje Jondalarą buvo pagrobusios 
sarmunojės. Jis kažkodėl sunerimo. 

- Sveika, moterie, - sušnibždėjo vyras jai į ausį, kai jie sveikindamiesi 
trynėsi skruostais, paskui apsikabino. - Kur buvai šįryt? 

- Išpilti naktinio krepšio, - atsakė Aila. - Grįžusi radau Jonokolą. Jis 
pasakė, kad Zelandonė mūsų laukia, todėl nuėjau pas Folarą paprašyti, 
kad prižiūrėtų Vilką. Ji sakė, kad jis jau žaidžia su vaikais. Ankstėliau nu- 
ėjau pažiūrėti arklių. Netoliese girdėjau kitus arklius. Svarstau, gal reikė- 
tų pastatyti kokį aptvarą, kad juos sulaikytume ? 

— Galbūt, - pripažino Jondalaras, - ypač kai yra Yhaha malonumų 
metas. Nenorėčiau, kad kaimenė ją išsivestų, o Lenktynininkas tikriau- 
siai sugalvotų sekti paskui. 

— Pirma ji atsives kumeliuką, - atsakė Atila. 

Jonokolas susidomėjęs klausėsi pokalbio: akivaizdu, kad bendrauda- 
mi su gyvūnais Aila su Jondalaru daug sužinojo apie arklius. Trijulė išėjo 
su Jonokolu. Jiems pasiekus priekinę akmeninę deyintojo urvo terasą, 
Jondalaras pastebėjo, kad saulė jau gana aukštai. 

— Nežinojau, kad jau taip vėlu, - pasakė ji. - Keista, kad manęs niekas 
anksčiau nepažadino. 

- Zelandonė nutarė leisti tau išsimiegoti, nes šįvakar gali tekti užsibū- 
ti iki vėlumos, - atsakė Jonokolas. 

Jondalaras giliai įkvėpė, iškvėpė ir papurtė galvą. 

— Tarp kitko, kur mes einame? - paklausė jis greta mokinio atbraila 


žygiuodamas Žemupio link. 

— Prie Šaltinio uolos, - atsakė Jonokolas. 

Jondalaro akys išsiplėtė iš nuostabos. Srati Šaltinio uola, kurioje buvo 
du urvai, ir teritorija aplink ją nebuvo jokios konkrečios zelandoniečių 
bendruomenės namai; ši vieta kur kas svarbesnė. Tai buvo viena švenčiau- 
sių viso regiono vietų. Nuolat ten negyveno niekas, bet zelandoniai — tie, 
kurie tarnauja, Šaltinio uolą galėjo vadinti namais, nes ta vieta buvo pa- 
čios Didžiosios Motinos Žemės palaiminta ir pašventinta. 

— Noriu atsigerti, - pabrėžtinai pasakė Jondalaras, kai jie prisiartino 
prie tiltelio per tyro vandens upokšnį, kuris skyrė devintąjį urvą nuo Že- 
mupio. Jis neketino klausyti Jonokolo draudimo malšinti troškulį, nors 
leido tam žmogui atkalbėti jį nuo rytinio mėtų arbatos puodelio. 

Prie upeliuko už poros metrų nuo tiltelio į žemę buvo įsmeigtas kuo- 
liukas, o prie jo virvele pririštas, kad nepasimestų, puodelis, tankiai supin- 
tas iš plėšytų nendrių juostelių. Susidėvėjęs puodelis būdavo pakeičiamas 
nauju, bet kabėjo ten tiek, kiek Jondalaras prisiminė. Jau seniai patirta, 
kad šviežio žaižaruojančio vandens vaizdas žadina troškulį. Tiesa, galima 
pasilenkus jo pasisemti rieškučiomis, bet kur kas patogiau po ranka turėti 
puodelį. 

Atsigėrė visi, o paskui toliau traukė gerai išmintu taku. Jie brasta 
perėjo per upę Perkėloje, prie Dviejų Upių uolos pasuko į Žolių slėnį, 
kirto kitą upę ir nupėdino paupio taku. Žmonės iš urvų mojo ir sveikino 
pracinančiuosius, tačiau nebandė jų sulaikyti. Visi aplinkinių urvų ze- 
landoniai, įskaitant mokinius, jau buvo išėję prie Šaltinio uolos. Žmonės 
gerai suprato, kur su zelandonės mokiniu eina vyras ir moteris iš devin- 
tojo urvo. 

Žmonės apytikriai numanė ir tikslą: tvirtai susisaisčiusioje bendruo- 
menėje pasklido žinia, kad jie pargabeno kažkokį daiktą, kuris zelando- 
niams galėtų padėti rasti klajojančią mirusio Jondalaro brolio Tonolano 
dvasią. Žmonės suprato, kaip svarbu nukreipti išsilaisvinusį elaną į jam 
deramą vietą dvasių pasaulyje, tačiau ten keliauti Motinos dar nepašauk- 
tiems daugumai tikrai nesinorėjo. Buvo pakankamai baugu žinoti, jog 
teks padėti ką tik žuvusio Ševonaro elanui, kuris tikriausiai tvyrojo neto- 
liese, tačiau leistis ieškoti dvasios žmogaus, kuris mirė taip toli ir seniai, — 


apie tai dažnas nė galvoti nenorėjo. 

Reikalus su dvasių pasauliu žmonės su džiaugsmu leido tvarkyti tiems, 
kurie tarnauja. Nedaugelis, tikriausiai net ne visi zelandoniai, būtų norėję 
atsidurti Ailos su Jondalaru kailyje. Tačiau niekas kitas negalėjo jų pa- 
keisti, tik jiedu žinojo, kur žuvo Jondalaro brolis. Ta, kuri buvo pirmoji, 
žinojo, kad diena bus varginanti. Vis dėlto jai buvo smalsu, rūpėjo, ar 
pavyks rasti klaidžiojančią Tonolano dvasią. 

Ailai, Jondalarui ir Jonokolui traukiant prieš srovę, priekyje, kairėje, 
atsivėrė įspūdinga atodanga. Didžiulė galinga uola stūksojo tarsi mono- 
litas, bet atidžiau įsižiūrėjus buvo macyti, kad tai tik pirmoji iš eilės uolų, 
kurios rikiavosi statmenai Žolių upei. Įspūdinga uola priekyje kilo nuo 
pat slėnio pagrindo, viduryje pūpsojo iškyša, paskui akmuo siaurėjo, o 
pats viršus staiga vėl išplatėjo į plokščią, prašmatnią kepurę. 

Apėjęs iš priekio ir žiūrėdamas tiesiai į viršų pirmosios uolos plyšiuose 
ir iškyšose net ir menkos vaizduotės žmogus galėjo įžiūrėti kepurę arba 
plaukus, aukštą kaktą po kepure, suplotą nosį ir dvi gana arti įstatytas 
akis, paslaptingai žvelgiančias nuo šlaito nuobiryno ir krūmų. Tiems, ku- 
rie žinojo, kaip tinkamai žiūrėti, subtilus uolos panašumas į žmogų reiškė 
paslėptą Motinos veidą, vieną iš nedaugelio atvaizdų, kuriuos ji teikėsi 
atskleisti, ir netgi šitas buvo gana gerai užmaskuotas. Niekas negali pa- 
žvelgti Motinai tiesiai į veidą. Ne dėl to, jog tai mažai tikėtina: net pa- 
slaptingai pridengtas, jos veidas turi nenusakomos galios. 

Uolų eilė iš vieno šono ribojo mažesnį slėnį su upeliu, kuris įtekėjo 
į Žolių upę. Nedidelį upelį maitino šaltinis, kuris tryško iš žemės taip 
energirigai, kad miškingame slėnyje atsirado gilus ežeriukas su nedide- 
liu fontanėliu viduryje. Jį buvo įprasta vadinti Gelmių šaltiniu, o mažasis 
vandentakis vadinosi Šaltinio upeliu. Zelandoniai kartais pasakydavo ir 
kitaip. Tuos pavadinimus dauguma žmonių taip pat žinojo; Šaltinio eže- 
riukas buvo vadinamas Motinos gimdymo vandenimis, o upelis - Palai- 
mintuoju Vandeniu. Buvo žinoma, kad vanduo turi gydomyjų galių ir, jei 
tinkamai naudojamas, ypač padeda moterims pastoti. 

Kone keturių šimtų metrų ilgio takas kilo akmeninės sienos šonu ge- 
rokai toliau išsikišusio gumbo, į terasą visai prie pat viršaus, kur nedidelė 
akmenų iškyša dengė dviejų urvų angas. Šio regiono įdubos, bet kokios 
tuščios ertmės akmenyje, dažnai buvo vadinamos „urvais“, kartais „kiau- 


rymėmis“. Ypač ilgas ar gilus urvas kartais būdavo pavadinamas „gelme“. 

Anga mažos terasos kairėje skverbėsi į akmenį vos šešis metrus. Čia apsi- 
stodavo tie, kurie kartkartėmis pasilikdavo Šaltinio uoloje, paprastai ze- 
landoniai. Apskritai urvas buvo žinomas kaip Šaltinio dauba, kartais dar 
pavadinama „Doni Kiauryme“. 

Anga dešinėje vedė į praėjimą, kuris su salėmis, nišomis ir atsišakojan- 
čiais koridoriais leidosi daugiau nei šimtą metrų gilyn, į didžiulės uolos 
šerdį. Šita vieta buvo ypač šventa, ir jos paslaptingo pavadinimo garsiai 
niekas netardavo. Vieta buvo taip gerai žinoma ir taip gerbiama, kad 
nereikėjo skelbti jos šventumo ir galios žemiškajam pasauliui. Tie, kurie 
žinojo jos tikrąją reikšmę, netgi buvo linkę ją sumenkinti, nekalbėti apie 
tai kasdienybėje. Štai kodėl žmonės vadino tą vietą tiesiog „Šaltinio uola“, 
o urvas kartais buvo pavadinamas „Giliuoju Šaltinio Uolos urvu“ arba, 
labai retai, „Doni Gelme“. 

Tai nebuvo vienintelė šventa regiono vieta. Dauguma urvų buvo lai- 
komi, nors nevienodai, šventais, palaimintos buvo ir kai kurios vietos ne 
urvuose, tačiau Gilusis Šaltinio uolos urvas buvo labiausiai išaukštintas. 
Jondalaras žinojo kelias kitas vietas, kurios prilygo Šaltinio uolai, tačiau 
nė viena nebuvo už ją svarbesnė. Kopdamas uola su Jonokolu, Jondalaras 
juto ir jaudulį, ir baimę, o artindamasis prie terasos — ir baimingos nuo- 
jautos virpulį. Tikrai nenorėjo to daryti, tačiau, kad ir kaip nuogąstavo, 
jam rūpėjo, ar Zelandonei pavyks rasti klaidžiojančią brolio dvasią, buvo 
smalsu, ko tikimasi iš jo, ir kaip visa tai atrodys. 

Pasiekus aukštą terasą priešais urvus, juos pasitiko dar du mokiniai, 
vyras ir moteris. Jie laukė prie pat Giliojo urvo angos. Aila akimirkai stab- 
telėjo ir atsisuko pažiūrėti, iš kur atėjo. Nuo didingos akmeninės terasos 
vėrėsi Šaltinio upelio slėnis ir dalis Žolių slėnio bei upės. Panorama buvo 
įspūdinga, tačiau kažkodėl, įėjus į koridorių, labiau baugino tamsios er- 
tmės viduje esantys vaizdai. 

Dieną žengus į urvą, staiga pasikeisdavo perspektyva: iš atviros, plačios 
erdvės - į ankštą, siaurą koridorių, iš saulės šviesą atspindinčių akmenų — 
į nerimą keliančią tamsą. Pokytis pranoko fizinę arba žemiškąją patirtį, 
ypač tiems, kurie suprato ir priėmė neatskiriamą šios vietos jėgą. Virsmas 
sužadindavo kartais ramų atpažinimą, kartais nuogąstavimą ir baimę, bet 


visada reiškė persikėlimą į kažką vertingo ir nuostabaus. 

Tiktai porą metrų koridoriaus apšvietė šviesa iš lauko, tačiau akims 
pripratus prie blėstančios šviesos, kelią į tamsią gelmę rodė judesius ribo- 
jančios akmens sienos. Nedideliame prieangyje prie pat angos ant iškyšos 
sienoje stovėjo viena deganti ir kelios neuždegtos akmeninės lempelės. 
Natūralioje akmeninėje nišoje po ja buvo sudėti deglai. Jonokolas ir ki- 
tas jaunas vyras paėmė po lempą, paskui prikišę palaikė liepsnoje plonus 
sausus pagaliukus, kol jie užsidegė. Pagaliukais jie uždegė apstingusiuose 
riebaluose sumirkytas samanų dagtis, kurios glaudėsi prie lempų įdubų 
kraštų kitapus rankenų. Moteris uždegė deglą ir pamojo. 

- Žiūrėkite po kojomis, - pasakė ji nuleidusi deglą, kad būtų matyti, 
kokios nelygios grindys ir šlapias, blizgus molis, kuris užpildė tarpus tarp 
išsikišusių akmenų. - Gali būti slidu. 

Atsargiai statydami pėdas nelygiomis grindimis, visi pajudėjo korido- 
riumi. Iš lauko sklindanti šviesa greitai blėso. Nuėjus kokius trisdešimt 
metrų tamsa tapo aklina, ją sklaidė tik švelnus nedidelių liepsnelių mir- 
gėjimas. Nuo lubų karančiais stalaktitais šlamendamos slinko oro srovės. 
Kai menkutės lempų liepsnelės stipriai sumirgėdavo, kildavo baimingas 
drebulys. Žmonės žinojo: jei šioje gelmėje užgestų ugnis, viską užlietų už 
juodžiausią naktį tirštesnė tamsa. Kelią būtų galima rasti tik rankomis 
čiuopiant šaltą, drėgną akmenį, ir akliname koridoriuje atsidurtum grei- 
Čiau nei prie išėjimo. 

Dešinėje atrodė tamsiau, liepsnelių šviesa nebeatsispindėjo nuo drė- 
gnų akmenų. Tai reiškė, kad sienos toje pusėje atsitraukė; tikriausiai ten 
buvo niša, o gal kitas koridorius. Už nugarų ir priekyje niūri tamsa buvo 
kone apčiuopiama, dusinamai tiršta. Tik oro gūsiai ir išdavė, kad korido- 
rius veda į išorę. Aila troško paliesti Jondalaro ranką. 

Lempelės mokinių rankose nebuvo vieninteliai šviesos šaltiniai — 
tamsiame koridoriuje ant grindų tam tikrais intervalais buvo sustatytos 
seklios dubenėlio formos akmeninės lempelės. Jų skleidžiama šviesa urvo 
tamsoje atrodė stulbinamai ryški. Viena kita lempelė spragčiojo: reikėjo 
arba papildyti riebalų, arba pakeisti samanų dagtis. Aila tikėjosi, kad ne- 
trukus kas nors tuo pasirūpins. 

Tačiau dėl tų lempų Ailai klaikiai dingojosi, kad jau yra čia buvusi, 


kaustė nesuprantama baimė, kad tenka vėl lankytis paslaptingajame urve. 

Ji nenorėjo sekti paskui priekyje einančią moterį. Anksčiau Aila nebijojo 
urvų, tačiau kažkas vertė ją apsisukti ir bėgti arba bent jau paliesti Jonda- 
larą, kad būtų ramiau. Tada ji prisiminė ėjusi tamsiu kito urvo koridoriu- 
mi pagal mažas lempų liepsneles ir deglus, prisiminė stebėjusi Krebą su 
šamanais. Aila sudrebėjo ir staiga pajuto, kad darosi šalta. 

— Tikriausiai verta sustoti ir šilčiau apsirengti, - priekyje ėjusi moteris 
atsisukusi iškėlė lempą. - Urvo gilumoje tikrai šalta, ypač vasarą. Žiemą, 
kai lauke viskas apsnigta ir suledėję, čia iš tikrųjų atrodo gana šilta. Giliai 
urve šaltis kiaurus metus vienodas. 

Stabtelėjimas tokiam paprastam veiksmui kaip ilgarankovės tunikos 
apsivilkimas nuramino Ailą, nors ji buvo pasiruošusi apsisukti ir bėgti 
iš urvo. Kai mokinė vėl pasisuko eiti, Aila giliai įkvėpė ir nusekė jai iš 
paskos. 

Nors ilgas koridorius atrodė ankštas ir darėsi vis šalčiau, nuėjus pen- 
kiolika metrų akmeninis praėjimas dar susiaurėjo. Padidėjusią drėgmę 
rodė ant sienų nusėdęs vandens kondensatas. Nuo lubų karojo stalaktitų 
varvekliai, nuo grindų jų pasitikti kilo stalagmitai. Dar už šešiasdešimties 
metrų tamsaus, drėgno ir šalto urvo grindys pakilo, kelio neužtvėrė, bet 
darėsi sunkiau eiti. Kilo labai stipri pagunda patraukti atgal, manyti, kad 
nueita jau pakankamai toli. Dauguma skystablauzdžių būtų apsisukę. Ši 
vieta buvo tikras drąsos išbandymas. 

Moteris su deglu rankoje kopė akmeniniu pakilimu į nedidelę ertmę. 
Aila stebėjo mirguliuojančią šviesą, tada giliai įkvėpė ir ėmė keberiotis 
aštriais akmenimis, kol pasivijo moterį. Nusekė paskui ją per siaurą plyšį 
ir vėl ropštėsi aukštyn, kad prasiskverbtų pro angą, kuri vėrėsi į akmeni- 
nės uolos šerdį. 

Oro dvelksmas pirmoje koridoriaus atkarpoje buvo juntamas tik dėl 
jo stygiaus. Pralindus pro plyšį, jokio oro judėjimo apskritai nebuvo gali- 
ma justi. Vienintelis ženklas, kad kažkas jau ėjo šiuo keliu, buvo raudoni 
taškai, nupiešti ant sienos kairėje. Neilgai trukus mirguliuojančioje deglo 
ko, kad mokinė akimirkai sustotų ir prikištų deglą arčiau kairės sienos. 
Paprašyti neišdrįso, tad stabtelėjo ir palaukė, kol ją pasivys iš paskos ei- 


nantis vyras. 

— Jondalarai! — tyliai šūktelėjo Aila. - Man regis, ant tos sienos nu- 
pieštas mamutas! 

— Taip, tikrai, ir ne vienas, - patikino Jondalaras. - Tikriausiai, jei 
Zelandonė nemanytų, jog šiuo metu yra svarbesnių užsiėmimų, šis urvas 
būtų tau parodytas su tinkamomis apeigomis. Daugumą mūsų čia atve- 
da vaikystėje. Ne visai mažus, pakankamai ūgtelėjusius, kad suprastume, 
tačiau dar vaikus. Baugu, bet nuostabu išvysti šią vietą pirmą kartą, jei 
viskas daroma teisingai. Netgi žinant, jog viskas - tik apeigų dalis, tai vis 
tiek jaudina. 

— Kodėl mes čia? - paklausė Aila. - Kas taip svarbu? 

Pajutusi, kad Aila su Jondalaru neseka iš paskos, mokinė atsisuko ir 
paėjėjo atgal. 

— Nejaugi niekas tau nesakė? — nustebo ji. 

— Jonokolas tik prasitarė, kad Zelandonė laukia mūsų su Jondalaru. 

— Nesu visiškai tikras, — tarė Jondalaras, - tačiau, man regis, esame čia, 
kad padėtume Zelandonei surasti Tonolano dvasią ir prireikus parodyti 
jai kelią. Mes vieninteliai žinome, kur jis žuvo. Tas akmuo, kurį patarei 
pasiimti, - beje, Zelandonė sakė, jog tai labai gera mintis, - turėtų padė- 
ti, - paaiškino Jondalaras. 

— Kokia čia vieta? — pasiteiravo Aila. 

— Ji turi daug vardų, - atsakė moteris. Juos pasivijo Jonokolas ir kitas 
mokinys. - Dauguma vadina ją Giliuoju Šaltinio uolos urvu, kartais — 
Doni Gelme. Zelandoniai žino šventąjį vardą, dauguma žmonių - irgi, 
tik jis retai tariamas. Čia yra įėjimas į Motinos įsčias, arba vienas iš jų. Yra 
dar keletas tokių pat šventų vietų. 

— Savaime suprantama, visi žino, kad įėjimas nurodo ir išėjimą, - pri- 
dūrė Jonokolas. - Vadinasi, įėjimas į įsčias taip pat yra ir gimimo kanalas. 

- Vadinasi, čia yra vienas Didžiosios Motinos Žemės gimdymo kana- 
lų, - pasakė jaunoji mokinė. 

— Kaip toje giesmėje, kurią Zelandonė giedojo per Ševonaro laidotu- 
ves. Tai turi būti viena iš vietų, pro kurias Motina pagimdė Žemės vai- | 
kus, — tarė Aila. 

— Ji supranta, - tarė moteris, linktelėjusi kitiems dviem mokiniams. — 


Tikriausiai gerai moki Motinos giesmę, - tarė ji Ailai. 

— Per laidotuves ji pirmą kartą ją išgirdo, - šypsodamasis pastebėjo 
Jondalaras. 

— Ne visai tiesą sakai, Jondalarai, - paprieštaravo Aila. - Nejaugi ne- 
prisimeni? Losadunojiečiai irgi turi panašią ištarmę, tik jie negieda. Jie 
deklamuoja. Losaduna mane išmokė, tiesa, losadunojietiškai. Žodžiai ne 
lygiai tokie patys, bet panašūs. 

— Galjie deklamuoja dėl to, kad Losadunos balsas ne toks gražus kaip 
Zelandonės, - spėjo Jondalaras. 

— Ne visada ir mūsų giesmė giedama, - pastebėjo Jonokolas. - Dauge- 
lis paprasčiausiai deklamuoja. Aš negiedu. Jeigu išgirstum mane giedantį, 
suprastum, kodėl taip elgiuosi. 

— Kitų urvų žmonės kartais gieda kitokia melodija, ir žodžiai ne vi- 
sada tokie patys, - pridūrė jaunasis mokinys. - Kokį kartą būtų įdomu 
išgirsti losadunojiečių eiles, ypač jei galėtum išversti, Aila. 

— Su malonumu tai padarysiu. Jų kalba labai panaši į zelandoniečių. 
Suprastum netgi be vertimo, - tarė Aila. 

Kažkodėl visi trys mokiniai staiga itin aiškiai pajuto jos keistą akcen- 
tą. Vyresnė moteris visada galvojo, kad zelandoniečių kalba, ta, kuria jie 
kalba, yra ypatinga, nes jie žmonės, Žemės vaikai. Buvo sunku suvokti, 
kad žmonės, gyvenantys kitapus plokščiakalnio ledyno, aukštumoje į ry- 
tus, gali kalbėti panašia kalba. Svetimšalė tikriausiai aplankė daug žmo- 
nių, kurie gyvena labai toli nuo čia, ir girdėjo daug kitų kalbų, kurios itin 
skiriasi nuo zelandoniečių, kad gali taip jas lyginti. 

Jiems paaiškėjo, kaip skiriasi šios svetimšalės kilmė ir kiek daug, paly- 
ginti su jais, ji žino apie kitus žmones. Jondalaras irgi daug išmoko savo 
kelionėje. Grįžęs vos per kelias dienas jau tiek daug jiems parodė. 

Visi išmanė apie keliones, kone kiekvienas jaunuolis žadėjo būtinai 
į ją leistis, tačiau tik keletas iš tikrųjų išeidavo, o dar mažiau nukakdavo 
tikrai toli, bent jau iš tų, kurie vėliau grįždavo namo. Jondalaro nebuvo 
penkerius metus. Jis sukorė ilgą kelią, patyrė daug nuotykių ir, dar svar- 
biau, pargabeno žinių, kurios pasitarnaus jo žmonėms. Taip pat jis atnešė 
pasikeitimus žadančių idėjų, o pokyčiai ne visada labai trokštami. 

— Nežinau, ar turėčiau tau rodyti išpieštas sienas. Tai gali sugadinti 


specialias tau skirtas apeigas, tačiau vis tiek bent dalį iš jų pamatysi, todėl 

tikriausiai galiu aukščiau pakelti deglą, kad geriau įžiūrėtum, - pasakė 
priekyje einanti moteris. 

— Norėčiau juos pamatyti, - pasakė Aila. 

Mokinė pakėlė deglą, kad moteris, kurią namo parsivedė Jondalaras, 
galėtų įsižiūrėti į piešinius ant sienų. Pirmasis, mamutas, buvo nupieštas 
šonu, kaip ir dauguma Ailos matytų gyvūnų atvaizdų. Kupra ant galvos, 
kita kupra ant keteros, lengvai atpažįstama nusklembta nugara. Tokia 
kūno forma buvo būdinga tik didžiuliams gauruotiems žvėrims, netgi 
labiau nei lenktos iltys ar ilgi straubliai. Jis buvo nupieštas raudona su 
rusvu atspalviu spalva, juodais dažais paryškinti kontūrai ir anatominės 
detalės. Atsisukęs link angos žvėris buvo taip tikroviškai pavaizduotas, 
kad Aila beveik tikėjosi, jog mamutas išeis iš urvo. 

Aila nelabai suprato, kodėl nupiešti gyvūnai atrodo tokie tikroviški 
arba kaip galima taip juos nupiešti. Ji negalėjo atsispirti nepanagrinėjusi 
atidžiau. Tai buvo aiški ir išbaigta technika. Titnago įrankiu kalkakme- 
nio sienoje iškalama plona, išsiskirianti gyvūno apybrėža su tiksliomis 
detalėmis lygiagrečiai nupieštai juodai linijai. Vos už įrėžtos siena nu- 
gremžiama, kad atsiskleistų natūrali akmens spalva. Šviesiai kreminė sie- 
na pabrėžė išorinę liniją ir spalvas, kuriomis mamutas buvo nuspalvintas, 
todėl darbas atrodė dar tikroviškesnis. 

Bet tikrai ypatingas buvo dažymas išorinės linijos viduje. Stebint ir 
mokantis iš tų, kurie pirmieji sugalvojo gyvą padarą atvaizduoti dviejų 
matmenų paviršiuje, menininkai, tapę šito urvo sienas, buvo įgiję stulbi- 
namų naujoviškų žinių apie perspektyvą. Nors vieni dailininkai buvo ga- 
besni už kitus, dauguma jų perėmė techniką ir naudojo šešėliavimą, kad 
sukurtų panašumo į tikrą gyvūną suteikiantį piešinio pilnumą. 

Einančiai pro šalį Ailai kilo keistas jausmas, kad mamutas irgi juda. 
Pajutusi norą apčiuopti pieštą gyvūną ji palietė akmenį, tada užsimer- 
kė. Akmuo buvo šaltas, truputį drėgnas, jausmas toks, kaip palietus bet 
kurią sieną bet kuriame kalkakmenio urve, tačiau atsimerkusi ji pamatė, 
kad dailininkas neįtikėtinai realistiškam kūriniui išnaudojo net ir pačios 
sienos paviršių: mamutas ant sienos buvo pavaizduotas taip, kad apskrita 
akmens forma suteikė pilnumo pilvui, o panašus į koją prie sienos priau- 


gęs stalaktitas buvo išryškintas kaip užpakalinė koja. 

Mirkčiojančioje riebalinių lempelių šviesoje Aila pastebėjo, kad ei- 
nant gyvūnas matomas kitokiu kampu, kitaip atrodo ir natūralus akmens 
reljefas, kitu kampu krinta šešėliai. Netgi stovint ramiai ir stebint ant 
akmens judančius liepsnos atspindžius kilo įspūdis, kad ant sienos nu- 
pieštas žvėris kvėpuoja. Tada ji suprato, kodėl einant atrodo, kad mamu- 
tas irgi juda. Jei nebūtų apžiūrėjusi atidžiau, būtų nesunku parikėti, kad 
jis tikrai juda. 

Aila prisiminė tą kartą genties sambūryje, kai vietoj Izos teko ruošti 
ypatingąjį gėrimą šamanams. Krebas pamokė, kaip atsistoti šešėliuose ir 
tapti nepastebimai, ir tiksliai nurodė, kada iš jų išeiti. Tada dingojosi, kad 
ji atsirado iš niekur. Tokius „stebuklingus“ būdus pasitelkdavo tie, kurie 
turėjo reikalų su dvasių pasauliu. 

Palietus sieną Ailą apėmė jausmas, kurio ji negalėjo visiškai perprasti 
ar paaiškinti. Tas keistas pojūtis kartkartėmis užplūsdavo nuo tada, kai ji 
netyčia išgėrė šamanų gėrimo likučius ir nusekė paskui juos į urvą. Nuo 
to karto ji vis sapnuodavo trikdančius sapnus, o kartais netgi būdraujant 
ją užliedavo nerimą keliantis jausmas. 

Moteris papurtė galvą, kad atsikratytų tų pojūčių, ir pakėlusi galvą 
pamatė, kad kiti ją stebi. Droviai nusišypsojusi ji greitai atitraukė ran- 
ką nuo sienos. Išsigandusi, kad pasielgė netinkamai, pažvelgė į moterį su 
deglu. Mokinė nieko nepasakė, paprasčiausiai apsisuko ir nužingsniavo 
koridoriumi. 

Žmonės ėjo vora. Blausūs mažų liepsnelių atspindžiai ant šlapių sienų 
kėlė baugias aliuzijas, ore tvyrojo keista nuojauta. Aila buvo tikra, jog jie 
skverbiasi į pačią stačios kalkakmenio sienos šerdį ir džiaugėsi, kad yra ne 
viena - neabejojo, kad pasiklystų. Ji sudrebėjo staiga užplūdus baimingam 
pojūčiui, kas būtų atsidūrus urve vienai. Moteris stengėsi nuslopinti tą 
jausmą, tačiau šalčio tamsiame lediniame urve buvo sunku nusikratyti. 

Netoli nuo pirmojo buvo nupieštas kiras mamutas, tolėliau dar kele- 
tas, paskui du nedideli arkliai, pirmiausia nutapyti juodai. Aila stabtelėjo 
jų apžiūrėti atidžiau. Ir vėl tobulai apibrėžianti arklio kontūrą linija buvo 
įrėžta kalkakmenyje ir paryškinta juodais dažais. Kontūro viduje arkliai 
buvo nudažyti juodai ir, kaip ir visiems kitiems pavidalams, šešėliuojant 


suteikta stulbinamo tikroviškumo. 

Tada Aila pastebėjo, kad ant dešinės koridoriaus sienos taip pat buvo 
piešinių. Vieni gyvūnai buvo atsisukę į priekį, kiti atgal. Vyravo mamutai; 
atrodė, jog ant sienų nupiešta visa mamutų banda. Vartodama skaičių žo- 
džius, Aila jų suskaičiavo mažiausiai dešimt ant abiejų praėjimo sienų, o 
galėjo būti ir daugiau. Eidama tamsiu koridoriumi, stebėdama piešinius, 
kuriuos trumpam apšviesdavo liepsna, ji buvo priversta sustoti ant kairės 
sienos pamačiusi įspūdingą dviejų vienas kitą sveikinančių elnių sceną. 

Pirmasis elnias, patinas, žiūrėjo į urvo gelmę. Jis buvo nupieštas juo- 
dai, ryškiai apibrėžta forma su aiškiu kontūru, įskaitant didžiulius ragus, 
kurie, tiesa, buvo pavaizduoti tik kaip arkinės formos, o ne tiksliai, su 
visomis atšakomis. Žvėris stovėjo nuleidęs galvą ir, Ailos nuostabai, švel- 
niai laižė patelės galvą. Kitaip nei daugumos, šiaurės elnių patelės taip pat 
turi ragus. Piešinyje, kaip ir tikrovėje, patelės ragai buvo mažesni. Ji buvo 
nupiešta raudonai, pavaizduota sulenktais keliais, tarsi priklaupusi, kad 
galėtų priimti švelnų patino rūpestį. 

Scena rodė nuoširdų švelnumą ir rūpestį, ir Aila ėmė galvoti apie Jon- 
dalarą ir save. Anksčiau ji niekada nesvarstė, ar gyvūnai myli vienas kitą, 
tačiau atrodė, jog taip yra. Ji taip susijaudino, kad vos nepravirko. Moki- 
niai leido jai užtrukti prie piešinio, suprato Ailos reakciją; juos ir pačius 
jaudino šita daili scena. 

Jondalaras taip pat su nuostaba stebeilijo į nupieštus elnius. 

- Šitie nauji, - pasakė jis. - Man regis, čia buvo mamutas. 

— Buvo. Jei atidžiai pažvelgsi į patelę, vis dar galėsi įžiūrėti mamutą, — 
atsakė už jo stovintis jaunas vyras. 

— Jonokolas tai nupiešė, - pasakė moteris. 

Aila su Jondalaru pagarbiai sužiuro į mokinį menininką. 

— Dabar suprantu, kodėl tu esi Zelandonės mokinys, - pasakė Jonda- 
laras. - Tu ypatingai apdovanotas. 

Jonokolas dėkingai linktelėjo. 

— Mes visi esame apdovanoti. Jau sakiau, kad tu esi ypatingai apdova- 
notas titnago apdirbėjas. Laukiu nesulaukiu, kol pamatysiu tavo darbus. 
Tiesą sakant, ieškau, kad kas man padarytų vieną įrankį, tačiau nė vienam 
įrankių dirbėjui negaliu paaiškinti taip, kad jie suprastų. Vyliausi, kad į 


vasaros susirinkimą ateis Dalanaras ir galėsiu jo paprašyti. 

— Jis planavo ateiti, bet su malonumu pamėginčiau įgyvendinti tavo 
idėją, jei tik norėtum, - pažadėjo Jondalaras. - Mėgstu iššūkius. 

— Galbūt rytoj galėsim šnektelti, - tarė Jonokolas. 

— Ar galiu šio to paklausti, Jonokolai? - įsiterpė Aila. 

- Žinoma. 

— Kodėl nupiešei elnią ant mamuto? 

- Siena, šita vieta mane patraukė, - atsakė Jonokolas. - Čia ir ne kitur 
turėjau piešti šiaurės elnius. Jie buvo sienoje, norėjau, kad išryškėtų. 

— Tai ypatinga siena. Ji veda anapus, — pasakė mokinė. - Kai Pirmoji 
čia gieda arba grojama fleita, siena atliepia. Ji aidi, atsiliepia balsui. Kar- 
tais netgi pasako, ko ji nori. 

— Ar visos šios sienos pačios pakvietė ant jų piešti? — pasiteiravo Aila, 
rodydama už nugaros likusius piešinius. 

— Tai viena priežasčių, kodėl šita Gelmė tokia šventa. Dauguma sie- 
nų kalba, jei žinai, kaip klausytis; jos veda tave, jei sutinki eiti, - pasakė 
mokinė. 

— Niekas anksčiau man šito nesakė, - nustebo Jondalaras. - Bent jau 
ne šitaip. Kodėl sakote tai mums dabar? - stebėjosi jis. 

— Todėl, kad privalai klausytis, gal net pereiti kiaurai sieną, jei ketini 
padėti Pirmajai ieškoti tavo brolio elano, Jondalarai, - pasakė moteris, pas- 
kui pridūrė: - Zelandonė stengėsi suprasti, kodėl Jonokolas buvo įkvėptas 
nupiešti tas figūras čia. Man jau pradeda aiškėti, - moteris paslaptingai 
nusišypsojo Jondalarui su Aila, tada pasisuko žengti gilyn į urvą. 

— Kol dar nenuėjai, - Aila palietė moters ranką, kad ją sulaikytų. — 
Nežinau, kaip į tave kreiptis. Ar galiu paklausti tavo vardo? 

— Mano vardas nėra svarbu, - atsakė ji. - Kai tapsiu zelandone, vis 
tiek jį atiduosiu. Aš esu pirmoji antrojo urvo zelandonio mokinė. 

— Tada tikriausiai turėčiau tave vadinti Antrojo mokine, - tarė Aila. 

- Taip, galėtum, nors tas zelandonis turi daugiau nei vieną mokinį. 
Kitų dviejų čia nėra, jie jau išėjo į vasaros susirinkimą. 

— Tada galbūt pirmąja Antrojo mokine? 

- Jei tau bus malonu, aš atsiliepsiu šitaip šaukiama. 

— O kaip turėčiau vadinti tave? - pasiteiravo Aila jauno vyro, kuris ėjo 


pats paskutinis. 

— Esu mokinys tik nuo praėjusio vasaros susirinkimo. Kaip ir Jono- 
kolas, dažniausiai tebesivadinu savo vardu. Tikriausiai turėčiau oficialiai 
tave pasveikinti ir prisistatyti, - jis ištiesė abi rankas. - Esu Mikolanas iš 
keturioliktojo Zelandonijos urvo, antrasis keturioliktojo urvo zelando- 
nės mokinys. Sveikinu tave, - tarė jis. 

Aila paėmė jo plaštakas. 

— Sveikinu tave, Mikolanai iš keturioliktojo Zelandonijos urvo. Aš 
esu Aila iš mamutojų, Liūto stovyklos narė, mamuto židinio duktė, pa- 
sirinkta urvinio liūto dvasios, saugoma urvinio lokio, arklių, Yhaha ir 
Lenktynininko bei medžiotojo Vilko bičiulė. 

— Regis, girdėjau kalbant, kad pas žmones rytuose prie mamuto židi- 
nio gyvena zelandoniai? — pasitikslino mokinė. 

— Neklysti, - atsakė Jondalaras. - Jie mamutojai. Mudu su Aila gy- 
venome pas juos beveik metus. Stebiuosi, kad čia kažkas yra apie juos 
girdėjęs. Jie gyvena labai toli. 

Moteris dirstelėjo į Ailą. 

- Jei tu esi mamuto židinio duktė, tai daug ką paaiškina. Tu esi zelan- 
donė! 

— Ne, nesu, - paprieštaravo Aila. - Mamuta mane įdukrino prie ma- 
muto židinio. Nebuvau pašaukta. Tik prieš man išvykstant su Jondalaru, 
jis pradėjo mane po truputį mokyti. 

Moteris nusišypsojo. 

— Nebūtum įdukrinta, jei nebūtų skirta. Esu tikra, būsi pašaukta. 

— Nemanau, kad to noriu, - atsiliepė Aila. 

— Gali būti, - pasakė pirmoji Antrojo mokinė, paskui pasisuko ir nu- 
vedė visus į Šaltinio uolos šerdį. 

Priekyje pasirodžiusi šviesa besiartinant kone suspindo. Po visiškos 
urvo tamsos, kurią sklaidė vos kelios menkos švieselės, prie kurios prisi- 
taikė ėjusiųjų akys, bet koks ryškesnis apšvietimas akino. Koridoriui atsi- 
vėrus Aila pamatė erdvesnėje patalpoje laukiančius žmones. Salė atrodė 
kone sausakimša. Aila atpažino žmones, su dauguma jau buvo susipaži- 
nusi, ir suvokė, kad visi kiti čia yra zelandoniai, išskyrus ją ir Jondalarą. 

Didžioji devintojo urvo moteris sėdėjo specialiai jai atgabentame 


krėsle. Ji atsistojo ir nusišypsojo. 

— Laukėme jūsų, - prabilo ji ir abu apkabino, bet šaltokai, ir Aila su- 
prato, kad čia oficialus, viešas artimų žmonių pasisveikinimas. 

Vienas zelandonių linktelėjo Ailai. Ji linktelėjimu atsakė neaukštam 
menko sudėjimo vyrukui, kurį prisiminė esant vienuoliktojo urvo zelan- 
donį, tą, kuris paliko įspūdį stipriu rankos paspaudimu ir pasitikėjimu 
savimi. Pasveikinta šypsena, ji nusišypsojo kitam, truputį vyresniam vy- 
rui, trečiojo urvo zelandoniui, kuris buvo labai malonus ir talkino, kai 
ji mėgino padėti Ševonarui. Aila pasisveikino ir su kitais, tik iš matymo 
pažįstamais žmonėmis. 

Ant specialiai suneštų akmenų, kuriuos, grįždami atgal į savo urvus, 
zelandoniai išsineš, buvo sukurtas nedidelis laužas. Ant žemės greta ne- 
mažo medinio virimo dubens, pilno garuojančio skysčio, stovėjo puspil- 
nis vandenmaišis. Aila stebėjo, kaip jauna moteris lenkto medžio žnyplė- 
mis iš virimo dubens išgriebia porą virimo akmenų, paskui iš laužo įdeda 
naujų. Karštiems akmenims panirus į vandenį pakilo garai. Kai moteris 
pakėlė galvą, Aila nusišypsojo atpažinusi Mežerą. 

Paskui zelandonė iš kapšelio įbėrė kažkokių medžiagų. „Ji ruošia nuo- 
virą, nes verda, o ne paprasčiausiai pliko arbatą, - pagalvojo Aila. - Ti- 
kriausiai tame gėrime yra kokių šaknų ar žievių, kažko stipraus: Vėl įdė- 
jus karštų akmenų orą pripildė stipraus kvapo garų tumulai. Mėtas buvo 
lengva atpažinti, tačiau Aila uodė ir bandė nustatyti kitus kvapus. Ji įtarė, 
kad mėtų pridėta norint paslėpti kokį nors kur kas nemalonesnį skonį. 

Ant drėgnų akmeninių grindų prie Pirmosios krėslo pora žmonių pa- 
klojo sunkų odos patiesalą. 

— Aila, Jondalarai, ateikite ir patogiai čia įsitaisykite, - paragino sto- 
rulė, rodydama į patiesalą. - Pasiūlysime jums išgerti, - jaunoji moteris, 
kuri prižiūrėjo skystį virimo dubenyje, pasiruošė keturis puodelius. - Bet 
gėrimas dar nevisiškai paruoštas, galite pailsėti. 

- Ailą sužavėjo sienų piešiniai, - tarė Jonokolas. - Neabejoju, ji mielai 
pamatytų daugiau. Manau, tai nuramintų labiau nei sėdėjimas laukiant, 
kol gėrimas bus paruoštas. 

— Taip, tikrai norėčiau pamatyti daugiau, - greitai prisipažino Aila. 


Staiga ji pajuto, kad baiminasi ragauti kažkokio nežinomo gėrimo, kuris, 

kiek suprato, yra skirtas kažkam surasti kitame pasaulyje. Ankstesnės jos 
patirtys ragaujant panašių gėrimų buvo ne itin malonios. 

Zelandonė kurį laiką ją atidžiai stebėjo. Ji pakankamai gerai pažinojo 
Jonokolą, kad suprastų, jog jis nepagrįstai nepatarinės. Tikriausiai moki- 
nys pastebėjo, kad jaunoji moteris įsitempusi. Aila tikrai atrodė susijau- 
dinusi. 

— Žinoma, Jonokolai. Parodyk jai sienų piešinius, - paragino Pirmoji. 

— Norėčiau eiti su jais, - paprašė Jondalaras. Jis ir pats nesijautė ra- 
mus. - Gal kartu galėtų eiti ir deglo nešėja? 

- Taip, žinoma, - pirmoji Antrojo mokinė vėl paėmė deglą, kurį jau 
buvo padėjusi. - Reikės iš naujo uždegti. 

— Yra keletas puikių darbų ant sienos už zelandonių, tačiau nenoriu 
jiems trukdyti, - pasakė Jonokolas. - Geriau parodysiu kai ką įdomaus 
štai tame koridoriuje. 

Jis nusivedė juos dešiniąja atšaka ir kone iš karto sustojo priešais kai- 
rėje nupieštus šiaurės elnią ir arklį. 

— Ir šituos tu nupiešei? — spėjo Aila. 

— Ne, mano mokytoja. Ji buvo antrojo urvo zelandonė prieš Kimera- 
no seserį. Išskirtinė dailininkė, - paaiškino Jonokolas. 

— Ji puiki, bet, man regis, mokinys pranoko mokytoją, - pagyrė Jon- 
dalaras. 

— Na, zelandoniui nėra tiek svarbu kokybė, nors ir ji vertinama. Svar- 
biausia — potyris. Šie piešiniai yra skirti ne tik žiūrėti, juk suprantate, — 
pasakė pirmoji Antrojo mokinė. 

— Neabejoju, - kreivai nusišypsojo Jondalaras. - Vis dėlto man labiau 
patinka žiūrėti. Turiu pripažinti, ne itin laukiu tos... ceremonijos. Žino- 
ma, manau, kad gali būti įdomu, tačiau labiausiai norėčiau, kad panašias 
patirtis zelandoniai pasiliktų sau. 

Jonokolas pritariamai nusišypsojo. 

— Ne tu vienas taip jautiesi, Jondalarai. Dauguma žmonių mieliau 
abiem kojom stovėtų šiame pasaulyje. Eime, dar šį tą jums parodysiu, o 
paskui teks surimtėti. 

Mokinys dailininkas nuvedė juos į kitą salę dešinėje koridoriaus 


pusėje, kur buvo daugiau nei įprastai stalaktitų ir stalagmitų, o sienos 

apaugusios kalkiniais dariniais - konkrecijomis. Ant sienos nupiešti du 
arkliai dėl konkrecijų atrodė tikrai su ilgu žieminiu kailiu. Antrasis arklys 
buvo labai tikroviškai pašokęs. 

— Šitas labai gyvas, — susidomėjusi pastebėjo Aila. Ji matė panašiai 
besielgiančius arklius. | 

— Kai berniukai pamato šitą piešinį, visada sako, kad antrasis arklys 
pasišokėjęs malonumui, - pastebėjo Jondalaras. 

— Tai viena nuomonė, - pasakė mokinė. - Gali būti, kad eržilas mė- 
gina užšokti ant kumelės, tačiau aš įsitikinusi, kad piešinys tikslingai dvi- 
prasmiškas. 

— Arir šituos nupiešė tavo mokytoja, Jonokolai? - paklausė Aila. 

— Ne. Nežinau, kas juos nupiešė, - atsakė jis. - Niekas nežino. Jie labai 
seni, kaip ir mamutai. Žmonės sako, kad juos nupiešė mūsų protėviai. 

— Norėčiau dar šį tą tau parodyti, Aila, - įsiterpė moteris. 

— Ar ketini jai parodyti vulvą? - nustebo Jonokolas. - Paprastai per 
pirmąjį apsilankymą ji nerodoma. 

- Žinau. Vis dėlto, man regis, Ailai derėtų padaryti išimtį, - atsakė 
mokinė ir iškėlusi deglą nusivedė juos į kitą vietą netoliese. Sustojusi nu- 
leido deglą, kad apšviestų labai neįprastą uolienos darinį, pakilimą, kuris 
tęsėsi nuo sienos lygiagrečiai su grindimis. 

Vos metusi žvilgsnį Aila pastebėjo raudonai paryškintą plotą, bet tik 
įdėmiau pažvelgusi suprato, kas tai yra, ir tikriausiai tik todėl, kad padėjo 
ne vienai gimdančiai moteriai. Vyras gal būtų atpažinęs tai greičiau nei 
moteris. Atsitiktinai — ar dėl antgamtinio įsikišimo — konkrecija tiksliai 
atkartojo išorinius moters lytinius organus. Forma, klostės, netgi įduba, 
kuri atitiko angą į makštį, viskas buvo. Tiktai raudonos spalvos buvo pri- 
dėta pabrėžiant, o gal tam, kad būtų lengviau surasti. 

— Moteris! - apstulbusi sušuko Atila. — Tikslių tiksliausiai! Niekada 
nemačiau nieko panašaus. 

— Dabar supranti, kodėl šitas urvas toks šventas? Pati motina mums 
jį padarė. Tai įrodymas, kad šitas urvas - įėjimas į Motinos įsčias, - tarė 
moteris, kuri mokėsi tarnauti Didžiajai Motinai Žemei. 

— Ar matei tai anksčiau, Jondalarai? - paklausė Aila. 

- Tik kartą. Zelandonė man parodė, - atsakė jis. - Nepaprasta. Viena 


yra, kai menininkas, toks kaip Jonokolas, žvelgdamas į urvo sieną įžiūri 

joje figūrą ir ją išryškina, kad visi pamatytų. Tačiau ji čia yra tokia, kokia 


yra. Pridėtos spalvos tik leidžia geriau įsižiūrėti. 

— Yra dar viena vieta, kurią noriu jums parodyti, - tarė Jonokolas. 

Jie grįžo tuo pačiu keliu, praėjo didžiąją salę, kur visi laukė, ir pasukę 
į dešinę vėl išėjo į pagrindinį koridorių. Pačiame gale, kairėje, buvo iš- 
platėjimas su įgaubtomis apskritomis įdubomis sienoje. Mamutai ant tos 
sienos buvo nupiešti taip, kad susidarė neįprasta iliuzija. Iš pirmo žvilgs- 
nio įdubų visai nebuvo matyti; atvirkščiai, jos įgavo išsipūtusių mamutų 
pilvų formą. Ailai teko gerai įsižiūrėti, tada paliesti ranka, kad įsitikintų, 
jog tai tikrai įdubos, ne iškyšos. 

— Nepaprasta! - tarė Aila. - Nupiešta taip, kad atrodo priešingai, nei 
yra! 

- Šitie nauji, tiesa? Neprisimenu, kad anksčiau būčiau juos matęs, — 
pastebėjo Jondalaras. - Ar tu juos piešei, Jonokolai ? 

— Ne, bet neabejoju, kad susipažinsite su moterimi, kuri nupiešė, - 
atsakė jis. 

- Visi sutinka, kad ji nepaprasta, - pasakė mokinė. - Žinoma, kaip 
ir Jonokolas. Mums pasisekė, kad turime du tokius talentingus meninin- 
kus. 

— Kiek tolėliau yra keletas nedidelių figūrėlių, - žiūrėdamas į Ailą pa- 
sakė Jonokolas. - Gauruotieji raganosiai, urvinis liūtas, išraižytas arklys, 
tačiau praėjimas labai siauras ir sunku pasiekti. Eilė linijų žymi pabaigą. 

— Tikriausiai jau viskas paruošta. Manau, derėtų grįžti, — pastebėjo 
moteris. 

Eidama atgal Aila dirstelėjo į dešinę sieną kitapus įdomios formos iš- 
platėjimo su mamutais, paskui atsigręžė atgal. Užliejo nerimas. Aila bai- 
minosi, kad žino, kas bus. Jau anksčiau tai juto - pirmą kartą, kai gamino 
ypatingųjų šaknų gėrimą šamanams. Iza pasakė, kad jos per daug šventos 
švaistyti, todėl jai nebuvo leista pasimokyti. 

Anąkart suvokimas pradėjo blaustis dar bekramtant šaknis, kad jos 
suminkštėtų. Paskui, tą ypatingų apeigų ir švenčių vakarą, ji ragavo ir 
kitų gėrimų. Pastebėjusi, kad senovinio dubens dugne liko skysčio, Aila 
išgėrė viską, kad nė šlakelis nepražūtų veltui. Mišinys pastovėjęs tapo dar 


stipresnis, todėl poveikis buvo triuškinantis. Visiškai sutrikusi ji laužų 

šviesomis nusekė į ertmių išvagotos uolos gilumą, o pamačiusi Krebą su 
kitais šamanais nebegalėjo grįžti atgal. 

Po to Krebas pasikeitė, ir ji jau niekada nebebuvo kaip buvusi. Prasidė- 
jo paslaptingi sapnai, užliedavo keisti jausmai būdraujant, pasirodydavo 
paslaptingi regėjimai, kurie nukeldavo ją į kitas vietas, o kartais būdavo 
pranašiški. Kelionėje jie dar paryškėjo ir padažnėjo. 

Dabar, bežiūrint į sieną, kietas akmuo staiga praretėjo, tarsi ji galėtų 
matyti kiaurai jo. Menki laužo švieselių atspindžiai ant drėgno paviršiaus 
visai pradingo, siena tapo minkšta, gili ir visiškai juoda. O ji atsidūrė te- 
nai, viduje tos grėsmingos, neaiškios erdvės, ir negalėjo rasti išėjimo. Jau- 
tėsi išsekusi ir silpna, skaudėjo giliai viduje. Tada staiga pasirodė Vilkas. 
Jis bėgo per aukštą žolę jos pasitikti, ieškojo jos. 

— Aila! Aila! Kaip jautiesi, Aila? - paklausė Jondalaras. 


— Aila! - garsiau šūktelėjo Jondalaras. 

— Ką? Oi, Jondalarai, mačiau Vilką, - Aila sumirksėjo ir papurtė gal- 
vą, mėgindama įveikti svaigulį ir trikdančią, nenusakomą nuojautą. 

— Ką čia kalbi? Kur matei Vilką? Jis neatėjo sa mumis. Prisimink, pa- 
likai jį su Folara, - Jondalaro kaktoje susimetė baimės ir rūpesčio raukš- 
lės, 

— Žinau, bet jis tenai buvo, — tarė Aila, rodydama į sieną. - Jis pasiro- 
dė, kai man jo reikėjo. 

- Jau yra taip buvę, - pastebėjo Jondalaras. - Vilkas daugiau nei kartą 
išgelbėjo tau gyvybę. Gal tu tiesiog jį prisiminei? 

— Galbūt, - nesiginčijo Aila, tačiau pati tikrai taip nemanė. 

— Ar tu matei Vilką tenai, ant tos sienos? - pasitikslino Jonokolas. 

— Netiksliai ant jos, - atsakė Aila, - tačiau Vilkas buvo tenai. 

— Manau, mums tikrai reikia grįžti, - pasakė mokinė smalsiai stebei- 
lydama į Ailą. 

- Štai ir jūs, - tarė devintojo urvo Zelandonė, kai jie grįžo į išplatėju- 
sią koridoriaus erdvę. - Ar jaučiatės ramesni? Pasiruošę tęsti? 

Ji šypsojosi, tačiau Ailai buvo aišku, kad stambioji moteris nekantrau- 
ja ir visai nėra patenkinta. 

Vis dar gyvai prisimindama, kaip išgėrus paslaptingų nuovirų kinta 
aplinkos suvokimas bei patyrusi kitos tikrovės akimirką, kai sienoje pa- 
matė Vilką, Aila netroško gerti kažkokio gėrimo, kuris perkels ją į kitokią 


tikrovę ar kitą pasaulį; vis dėlto neatrodė, kad turėtų kitą pasirinkimą. 

— Nėra lengva nurimti tokiame urve, - atsakė Aila. - Be to, baugoka 
gerti tos arbatos. Bet, jei manai, jog tai būtina, padarysiu, ko nori. 

Pirmoji vėl nusišypsojo, šį kartą nuoširdžiai. 

- Tavo atvirumas malonus, Aila. Žinoma, nėra lengva čia atsipalai- 
duoti. Ne tokia šios vietos paskirtis. Tikriausiai neklysti baimindamasi 
šios arbatos, ji labai stipri. Ketinau paaiškinti, kad jos išgėrę pasijusite 
keistai. Poveikis nėra visiškai nuspėjamas, paprastai praeina per dieną, ir 
nepažįstu nė vieno, kuriam ji būtų pakenkusi. Tačiau gali atsisakyti, ir 
niekas tavęs nepasmerks. 

Aila suraukusi kaktą mąstė. Svarstė, gal vertėtų atsisakyti, bet apsi- 
džiaugus, jog turi pasirinkimą, buvo dar sunkiau pasakyti „ne“. 

— Jei tau manęs reikia, aš sutinku, - pasakė ji. 

— Esu tikra, tavo dalyvavimas padėtų, Aila, - pasakė donija. - Ir tavo 
taip pat, Jondalarai. Manau, supratai: tu taip pat turi teisę atsisakyti ar- 
batos. 

- Žinai, kad visada jaučiuosi nesmagiai prisiartinęs prie dvasių pasau- 
lio, Zelandone, - tarė Jondalaras. - Per pastarąsias dvi dienas ir kapą ka- 
siau, ir visa kita... Atsidūriau kur kas arčiau tos vietos, nei norėčiau būti, 
kol Motina dar nepašaukė. Bet pats tavęs prašiau pagelbėti Tonolanui, 
todėl mažų mažiausiai privalau padėti tau tiek, kiek galiu. Tiesą sakant, 
būsiu labai patenkintas, kai viskas pasibaigs. 

— Tada ateikit abudu, sėskit ant šito patiesalo ir tęsiam, - tarė pirmoji 
tarp tų, kurie tarnauja Didžiajai Motinai Žemei. 

Kai jie susėdo, Mežera prisėmė į puodelius arbatos. Aila dirstelėjo į 
jaunąją moterį ir nusišypsojo. Mergina droviai šyptelėjo atsakydama ir 
Aila suvokė, jog ji visai jauna. Mežera iš pažiūros nervinosi, ir Aila svarstė, 
ar ji pirmą kartą dalyvauja tokiose apeigose. Gal zelandoniai išnaudos šią 
progą kaip mokymosi patirtį ? 

— Neskubėkite, - pasakė jiems trečiojo urvo zelandonis, padėjęs mo- 
kinei pilti gėrimą į puodelius. - Skonis stiprus, tačiau pridėjus mėtų išėjo 
ne taip jau blogai. 

Aila gurkštelėjo ir pagalvojo, kad „ne taip jau blogai“ - skonio rei- 
kalas. Bet kokiomis kitomis aplinkybėmis tokį gėrimą ji būtų išspjovusi. 
Aila galvojo, kad kažkoks kitas augalas tikrai sugadino mėtų skonį. Be 

to, tai nebuvo tikra arbata. Ji buvo virta, ne plikyta, o verdant geriausios 
mėtų savybės neišryškėja. Moteris svarstė, ar nebūtų kitokių, labiau de- 
rančių, nekenksmingų ar gydomųjų žolelių, kurios sumaišytos su pirmi- 
nėmis medžiagomis būtų malonesnio skonio. Pavyzdžiui, saldymedžio 
šaknys arba vėliau, jau išvirus, pridėti liepų žiedai. Šiaip ar taip, šiuo sko- 
niu nepasimėgausi. Galiausiai ji tiesiog viską išgėrė. 

Ji matė, kad lygiai taip pat pasielgė Jondalaras, taip pat ir Pirmoji. Pas- 
kui pastebėjo, kad Mežera, kuri virė vandenį ir samstė gėrimą, taip pat 
išgėrė puodelį arbatos. 

— Jondalarai, ar šitą akmenį parsinešei iš Tonolano laidojimo vietos? — 
paklausė Pirmoji, iškėlusi nediduką, aštriabriaunį, įprastai atrodantį pil- 
ką akmenėlį su viena melsva vaivorykštine puse. 

— "Taip, šitą, - patvirtino vyras. Jis būtų bet kur atpažinęs šitą akmenį. 

— Gerai. Akmuo neįprastas. Esu tikra, jame slypi tavo brolio elano 
pėdsakas. Paimk jį į ranką, Jondalarai, o paskui susiimkit rankomis su 
Aila taip, tarsi akmenį laikytumėte abu. Pasislinkit arčiau manęs, kita 
ranka paimk mano plaštaką. Ir tu, Mežera, sėskis arčiau manęs, imk 
mano ranką. Jei tu, Aila, pasislinktum arčiau, judvi su Mežera galėtumėte 
susikibti rankomis. 

„Mežera tikriausiai nauja mokinė, - svarstė Aila. - Smalsu, ar tai pir- 
ma tokia jos patirtis? Man tai pirmas kartas su Zelandone, nors tą kartą 
genties sambūryje su Krebu viskas vyko, regis, panašiai. Žinoma, ir tai, ką 
dariau su Mamuta: Ji prisiminė pastarąją patirtį su senuoju vyru iš Liūto 
stovyklos, kuris tarpininkavo bendraujant su dvasių pasauliu, ir dėl to ne- 
pasijuto geriau. Išsiaiškinęs, jog ji turi ypatingųjų šaknų, kurias naudoja 
genties šamanai, Mamuta panoro jas išbandyti, tačiau nežinojo visų jų 
savybių, o jos buvo stipresnės, nei jie tikėjosi. Jie vos nepasiklydo gilioje 
tuštumoje, ir Mamuta įspėjo, kad ji daugiau niekada jų nenaudotų. Nors 
Aila turėjo tų šaknų, tikrai nesiruošė jų vartoti. 

Ketvertas sėdėjo ratu, atsigręžę vienas į kitą, susikibę rankomis. Pir- 
moji buvo įsitaisiusi ant žemo krėslo su pagalvėle, o kiti klūpėjo ant odi- 
nio patiesalo. Vienuoliktojo urvo zelandonis atnešė ir viduryje padėjo 
riebalų lempelę. Jau ėmė jaustis gėrimo poveikis, tad Aila stebeilijo į 
akmenį, kuriame degė liepsna. 

Kalkakmenio lempos pagrindas, įskaitant įdubą dubenėliui ir pa- 
ilgintą rankeną, buvo išskaptuotas iš gerokai tvirtesnio akmens, pana- 
šaus į granitą, paskui nugludintas smiltainiu bei papuoštas simboliniais 
ženklais, įrėžtais titnago raižikliu. Skirtingais kampais prie dubens šonų 
kitapus rankenos buvo prigludusios trys įgeriančios medžiagos dagtys: 
vienas jų galas kyšojo iš skystų riebalų, o kitas juose mirko. Viena dag- 
tis buvo iš kerpių: tokios greitai užsidega ir karštai liepsnoja, jos skirtos 
riebalams tirpdyti; antroji buvo savotiška virvelė, susukta iš samanų: ji 
skleidė gana daug šviesos, o trečiąją dagtį atstojo porėto grybo juostelė. 
Ji taip gerai sugėrė išsilydžiusius riebalus, kad tebedegė net jiems pasibai- 
gus. Lempelėse naudojami gyvūnų taukai buvo lydomi verdančiame van- 
denyje. Nešvarumai nusėsdavo ant dugno. Vandeniui atšalus paviršiuje 
plaukiodavo tik grynas baltas lajus. Liepsna buvo švari, be jokių regimų 
dūmų ar suodžių. 

Aila apsidairė ir nusivylė pamačiusi, kad zelandoniai gesina kitas rie- 
balų lempeles, o kai kurios pačios baigia išdegti. Netrukus visos lempelės 
užgeso, išskyrus vieną, stovėjusią pačiame viduryje. Kad ir menka, vienin- 
telės lempelės šviesa auksu nutvieskė keturių rankomis susikibusių žmo- 
nių veidus. Tačiau už rato visus plyšius, įtrūkimus ir tuštumas užpildė gili 
tamsa, tokia visiška juoduma, kad atrodė tiršta ir slogi. Ailą apėmė baimė. 
Ji pasuko galvą ir pastebėjo iš ilgo koridoriaus sklindant vos matomą švy- 
tėjimą. „Lempelės, lydėjusios mus kelyje, tikriausiai tebedega“, - pagalvo- 
jo ji ir atsikvėpė, nė nejuto, kad buvo sulaikiusi kvapą. Gėrimo poveikio 
ilgai laukti neteko. Moteris jautėsi labai keistai. Atrodė, tarsi viskas ap- 
linkui sulėtėjo arba ji pati juda greičiau. Pažvelgusi į Jondalarą ir sutikusi 
jo žvilgsnį Aila kuo aiškiausiai suprato, kad žino, ką jis galvoja. Tada ji 
nukreipė akis į Zelandonę su Mežera ir taip pat kažką pajuto, tačiau ne 
taip stipriai, kaip žiūrėdama į Jondalarą. 

Ji suvokė, jog girdi muziką: fleitas, būgnus ir žmonių balsus, bet jie 
dainavo be žodžių. Aila nebuvo tikra, kada tai prasidėjo ir iš kur sklin- 
da. Kiekvienas dainininkas traukė vieną natą arba pasikartojančią me- 
lodiją, kol pristigdavo kvapo, paskui atsikvėpdavo ir pradėdavo iš nau- 
jo. Dauguma dainininkų ir būgnininkų vis kartojo tą pačią frazę, tačiau 
kiti, taip pat ir fleitininkai, melodiją keitė. Kiekvienas pats pasirinkdavo, 

kada įstoti ar baigti, vadinasi, du žmonės niekada nepradėdavo arba ne- 
baigdavo niūniuoti kartu. Susiliejančios melodijos netilo, keitėsi įsiliejus 
naujiems balsams bei nutilus vyraujančiai melodijai. Skambėjo tarsi ato- 
ninė, nors kartais visai harmoninga, bet keistai nuostabi, graži ir galinga, 
savotiška fuga. 

Trys žmonės rate taip pat niūniavo. Zekandonė dailiu, sodriu, tur- 
tingu kontraltu melodingai kaitaliojo intonaciją. Mežeros balsas buvo 
aukštas ir švarus, ji dainavo paprastą, besikartojančią melodiją. Jondala- 
ras taip pat traukė tą pačią frazę, kurią geriausiai mokėjo, ir buvo tuo pa- 
tenkintas. Aila anksčiau nebuvo girdėjusi Jondalaro dainuojant, tačiau jo 
balsas buvo sodrus ir tikslus, jai patiko jo skambesys. Pasidarė smalsu, ko- 
dėl jis dažniau nedainuoja. Aila troško prisijungti, tačiau prisiminė ban- 
džiusi dainuoti gyvendama pas mamutojus ir žinojo, kad paprasčiausiai 
nemoka išdainuoti melodijos. Vaikystėje niekada to nesimokė, o dabar 
buvo truputį per vėlu. Staiga ji išgirdo, kaip vienas netoliese stovintis vy- 
ras paprasčiausiai monotoniškai niūniuoja, ir prisiminė, kaip gyvendama 
slėnyje mėgo naktimis panašiai niūniuoti sau po nosimi ir sūpuotis, kol 
užmigdavo, prie pilvo prispaudusi į kamuoliuką susuktą skraistę, kurioje 
kadaise prie šlaunies nešiojo savo sūnų. 

Labai tyliai ji pradėjo žemai, monotoniškai niūniuoti ir labai pama- 
žėle suptis. Muzika kažkaip guodė, jos pačios niūniavimas ramino, o kitų 
balsai guodė ir saugojo. Dingojosi, tarsi jie ją remtų ir prireikus palaiky- 
tų. Dabar tapo lengviau atsiduoti gėrimo poveikiui, kuris jau buvo gana 
stiprus. 

Ji aštriai juto kitų rankas. Merginos kairėje plaštaka buvo šalta, drėgna 
ir nuolankiai glebi, grybšnis silpnas. Aila suspaudė Mežeros pirštus, ta- 
čiau atsako nepajuto; mergina ranką spaudė jaunatviškai droviai. Priešin- 
gai, ranka iš dešinės buvo šilta, sausa, sukietėjusi nuo darbų. Jondalaras 
laikė jos delną tvirtai suspaudęs, taip kaip ir ji. Aila itin aiškiai juto tarp 
jųdviejų delnų suspaustą kietą akmenuką, kuris kiek trikdė. Vis dėlto Jon- 
dalaro ranka teikė saugumo. 

Nors Aila to nematė, buvo tikra, kad jai prie delno glaudžiasi plokš- 
čioji, vaivorykštinė akmens pusė. Vadinasi, į Jondalaro delną rėžėsi tri- 

jis yra jų dalis arba jie tampa akmens dalimi. Aila prisiminė, kad vos įėjusi 
į urvą pajuto šaltį, kuris vis stiprėjo leidžiantis į gilumą, tačiau tą akimir- 
ką, sėdint ant odos patiesalo, apsivilkus šiltais drabužiais, visiškai nebuvo 
šalta. 

Ailos dėmesį užvaldė lempelės liepsna. Galvodama apie malonią iš 
ugniakuro sklindančią šilumą ji stebeilijo į nedidelę liepsnelę. Pamiršusi 
viską aplink, susitelkusi į švytėjimą ji stebėjo, kaip gelsva liepsnelė mirgu- 
liuoja ir virpa. Atrodė, kaskart įkvėpdama ar iškvėpdama ji valdo liepsną. 
Kad ji nemirgėtų, moteris sulaikė kvėpavimą. Maža apvali ugnelė, ryš- 
kiau geltona prie pat dagties galiuko, į viršų smailėjo. Geltono spindesio 
viduryje buvo tamsesnė sritis, kuri prasidėjo žemiau dagties galiuko ir 
kaip kūgis smailėjo kartu su liepsna. Apačioje, ten, kur liepsna prasidėjo, 
buvo matyti melsvas jos atspalvis. 

Aila pirmą kartą taip įdėmiai įsižiūrėjo į degančią riebalų lempelę. Kai 
vėl pradėjo kvėpuoti, mirganti liepsna, regis, ėmė žaisti su lempa, judėda- 
ma pagal muzikos ritmą. Šokdama virš blizgaus ištirpusio lajaus, atsispin- 
dėdama jo paviršiuje tarsi ėmė švytėti intensyviau. Moters akys prisipildė 
švelniai švytinčio žėrėjimo, ir ji nieko daugiau nebematė. 

Aila pasijuto lengva, besvorė, buvo visiškai laiminga, tarsi plūduriuo- 
tų šviesos šilumoje. Ji nusišypsojo, tyliai nusijuokė ir pažvelgė į Jondalarą. 
Pagalvojus apie gyvybę, kurią jis pradėjo jos viduje, staiga užplūdo, su- 
kilo ir išsiliejo begalinė meilė. Vyras nesusilaikė neatsakęs į jos švytinčią 
šypseną; žiūrėdama į jį Aila jautėsi laiminga ir mylima; gyvenimas buvo 
kupinas džiaugsmo, ji panoro juo dalytis. 

Nušvitusi ji atsisuko į Mežerą, ir buvo apdovanota drovia šypsena. At- 
sigręžusi į Zelandonę, Aila ir jai atriekė savosios laimės dalelę. Tuo pat 
metu nešališku, tarsi atsitolinusiu protu ji viską stebėjo, suvokė keistai 
aiškiai. 

- Jaučiu, jog esu pasiruošusi kviesti Ševonaro elaną ir vesti jį į dva- 
sių pasaulį, - pertraukusi giesmę pasakė toji, kuri buvo pirma. Net pačiai 
dingojosi, kad balsas sklinda iš kažkur toli. - Pagelbėjusi Ševonarui, mė- 
ginsiu rasti Tonolano elaną. Jondalaras su Aila turės man padėti. Galvo- 


kite apie tai, kaip jis mirė ir kur ilsisi jo kaulai. 

Ailai Zelandonės žodžiai skambėjo lyg muzika, vis garsesnė ir sudė- 
tingesnė. Ji girdėjo, kaip melodija ataidi nuo sienų, sklinda iš visų pusių. 
Moteris stebėjo, kaip stambioji donija tarsi tampa vėl suskambusios ai- 
džios giesmės, paties urvo dalimi. Zelandonė užsimerkė, o kai vėl atsi- 
merkė, atrodė, jog ji žvelgia į kažkokius nenusakomus tolius. Staiga jos 
akys užsivertė, buvo matyti vien baltymai. Zelandonė nuleido vokus ir 
palinko į priekį. 

Mežera, kurios ranką Aila laikė, pradėjo drebėti. Ailai buvo smalsu, 
ar iš baimės, ar ji tiesiog sukrėsta. Moteris dar kartą pažvelgė į Jondalarą. 
Atrodė, jog jis spokso tiesiai į ją. Aila nusišypsojo, tačiau netrukus suvo- 
kė, kad vyras taip pat stebeilija į erdvę, mato visai ne ją, o kažkokį vaizdinį 
giliai pasąmonėje. 

Staiga Aila atsidūrė netoli savo slėnio. Kraujas jos gyslose sustingo, 
širdis pradėjo plakti kaip pašėlusi: nuaidėjo griausmingas urvinio liūto 
riaumojimas, pasigirdo žmogaus riksmas; dingojosi, kad Jondalaras irgi 
yra kartu, kažkur jos viduje, - Aila juto liūto sumaitotos kojos skausmą. 
Vyras prarado sąmonę. Aila sustojo, kraujas mušė ausyse. Seniai nebuvo 
girdėjusi panašaus garso, bet suprato, jog rėkia žmogus, maža to, jos rū- 
šies žmogus. Ji taip apstulbo, kad nepajėgė galvoti. Riksmas ją kvietė, tai 
buvo pagalbos šauksmas. 

Jondalaras buvo be sąmonės, todėl Aila galėjo pajusti kitus žmones: 
tolimą, bet galingą Zelandonę ir labai arti esančią, tik silpną Mežerą. Vis- 
ką gaubė muzika: silpnai girdimi, bet guodžiantys balsai, Aeita bei gilūs, 
ataidintys būgnai. 

Išgirdusi urvinio liūto riaumojimą Aila pastebėjo rausvus karčius. 
Tada suvokė, kad Yhaha nesinervina, ir suprato, kodėl. 

— Tai Mažylis! Yhaha, tai Mažylis! 

Vyrai buvo du. Aila nustūmė liūtą, kurį pati užaugino, ir atsiklaupė jų 
apžiūrėti. Elgėsi kaip gydytoja, tačiau buvo apstulbusi ir smalsi. Tai buvo 
pirmi jos, kiek prisimena, pamatyti „kitų“ vyrai. 

Aila tučtuojau suprato, kad vyrui tamsesniais plaukais nebėra vilčių 
išgyventi. Jis gulėjo nenatūralia poza, perlaužtu kaklu. Viskas aiškėjo iš 
dantų žymių ant jo gerklės. Nors niekad nebuvo jo mačiusi, Ailą nuliūdi- 

prarado kažką neįkainojama dar nė neturėjusi progos pažinti. Pribloškė 
tiesa, kad pirmas pamatytas saviškis negyvas. Ji norėjo pripažinti jo žmo- 
suprato, jog tai neįmanoma. Vyras gelsvais plaukais tebekvėpavo, tačiau 
jo gyvybė sruvo pro kojoje žiojinčią žaizdą. Liko vienintelė galimybė — 
kuo greičiau gabenti jį į urvą ir gydyti. Laidotuvėms nebuvo laiko. 

Aila nenutuokė, ką daryti, bet nenorėjo žmogaus palikti liūtams. 
Tada pastebėjo, jog palaidi akmenys uždaro kanjono gale atrodo labai 
nestabilūs - dauguma jų buvo suvirtę ant didesnio riedulio, kuris pats 
buvo ne itin tvirtas. Ji nutempė žuvusijį į aklino kanjono galą prie pairų 
akmenų šlaito... 

Kai pagaliau kitą vyrą suvyniojusi paguldė ant neštuvų, grįžo ant 
akmeninės atbrailos su ilga, tvirta genties ietimi. Ji pažvelgė į žuvusįjį, 
apgailėjo jo mirtį. Oficialiais tyliais genties judesiais ji kreipėsi į dvasių 
pasaulį. 

Ji matė, kaip išraiškingais, sklandžiais judesiais šamanas Krebas pati- 
ki Izos dvasią kitam pasauliui. Tuos pačius gestus ji pakartojo po žemės 
drebėjimo suradusi urve Krebo kūną, nors taip ir nesužinojo visų šventų 
judesių reikšmių. Tai buvo nesvarbu - ji žinojo tikslą. 

Naudodama tvirtą ietį kaip svertą, tarytum kasimo pagaliuku bandy- 
tų apversti rąstą ar išplėšti šaknį, ji išlaisvino didįjį riedulį ir šoko iš kelio 
laisvų akmenų kaskadai, uždengsiančiai mirusįjį. 

Priartėjusi prie angos tarp dantytų akmens sienų, Aila nulipo žemyn 
kitas kartas, kur kas vėliau. Koja buvo sugijusi, iš žaizdos telikęs didelis 
randas. Jie dviese jojo ant Yhaha. Jondalaras taip pat nulipo ir atėjo iš 
paskos, tačiau moteris suprato, jog jis tikrai netrokšta čia būti. 

Ji nuvedė Jondalarą į akląjį kanjoną, paskui užsiropštė ant nuo sienos 
atskilusio uolos luito ir nuėjo link akmenų nuošliaužos gale. 

— Čia ta vieta, Jondalarai, - pasakė ir iš tunikos išsitraukusi kapšelį, 
padavė jam. 

Jis suprato, kokia tai vieta. 

— Kas čia? — paklausė jis, imdamas nedidelį odos kapšelį. 


— Raudona žemė, Jondalarai. Jo kapui. 

Jis linktelėjo, kalbėti nepajėgė. Juro, kaip spaudžia ašaros, ir nesisten- 
gėjų sulaikyti. Išbėręs raudonąją ochrą į delną plačiu mostu švystelėjo ant 
akmenų ir žvirgždo, paskui pažėrė kitą saują. Aila laukė, kol Jondalaras 
drėgnomis akimis stebeilijo į akmenuotą šlaitą, o kai pasisuko eiti, ji atli- 
ko kažkokius judesius virš Tonolano kapo. 

Aila su Jondalaru įėjo į akliną kanjoną, pribirusį didžiulių aštriabriau- 
nių riedulių. Juos tarsi traukte traukė prie pairų akmenų pačiame šlaito 
gale. Jau buvo praėję kažkiek laiko. Jie gyveno su mamutojais, Liūto sto- 
vykla ketino Ailą įdukrinti. Jie grįžo į slėnį, kad ji galėtų pasiimti daiktų, 
kuriuos ketino įteikti kaip dovanas naujiesiems žmonėms. Dabar keliavo 
atgal. Jondalaras stovėjo šlaito papėdėje trokšdamas kaip nors pažymėti 
brolio kapą. Jei pasišaukė tokį jauną, gal Doni jį jau rado? Jis žinojo, kad 
Zelandonė mėgintų rasti Tonolano dvasios poilsio vietą ir palydėtų jį į 
kitą pasaulį, jei tik galėtų. Tačiau kaip jai papasakoti, kur ta vieta? Be Ai- 
los jis net nesugebėtų jos rasti. 

Jondalaras pastebėjo, kad Aila rankoje laiko nedidelį odos kapšelį, pa- 
našų į tą, kurį pati ryšėjo ant kaklo. 

- Sakei, kad Tonolano dvasia turėtų grįžti pas Doni, - tarė ji. - Neži- 
nau Didžiosios Motinos Žemės papročių, išmanau tiktai genties totemų 
dvasių pasaulį. Paprašiau savo urvinio liūto jį tenai palydėti. Galbūt tai ta 
pati vieta, o gal jūsiškė Didžioji Motina Žemė ją žino. Šiaip ar taip, urvi- 
nis liūtas - galingas totemas, ir tavo brolis neliks be apsaugos. 

Ji pakėlė mažąjį kapšelį. 

— Padariau tau amuletą. Neprivalai nešioti jo po kaklu, tačiau turėk su 
savimi. Įdėjau ten gabalėlį raudonosios ochros, kad išlaikytų tavo dvasios ir 
tavo totemo dalelę. Manau, kad tavo amulete turėtų būti dar vienas daiktas. 

Jondalaras susiraukė. Jis nenorėjo Ailos įžeisti, tačiau abejojo, ar nori 
šio genties amuleto. 

— Manau, turėtum pasiimti akmenuką nuo brolio kapo. Jame liks jo 
dvasios trupinėlis, o tu parneši jį savo žmonėms. 

Siaubo raukšlės jo kaktoje pagilėjo, paskui staiga išsilygino. Žinoma! 
Tai galėtų padėti Zelandonei dvasinėje ekstazėje rasti šią vietą. Galbūt 
genties totemai reiškia daugiau, nei jis įsivaizdavo? Šiaip ar taip, argi ne 


Doni sukūrė visų gyvūnų dvasias? 

— Taip, aš pasiliksiu amuletą ir įdėsiu į jį akmenuką nuo Tonolano 
kapo, - pasakė Jondalaras. 

Jis dirstelėjo į akmenėlį aštriais kraštais, dar šiaip taip laikomą prie sie- 
nos tų pačių jėgų, kurios nuo stačių kanjono sienų skaldo akmenų luitus. 
Staiga akmenukas, pasidavęs kosminei traukos jėgai, nusirito per išsibars- 
čiusias nuolaužas ir sustojo prie Jondalaro kojų. Iš pirmo žvilgsnio akme- 
nukas atrodė toks par kaip ir kiti, niekuo neišsiskiriantys maži atlūžusio 
granito ar nuosėdinės uolienos gabalėliai. Jį apvertęs Jondalaras nustebo 
skilimo vietoje pamatęs žėrinčią vaivorykštę. Iš pieno baltumo akmens 
šerdies žėrėjo liepsningos raudonos šviesos, o sukiojant akmenuką saulėje 
šoko ir žaižaravo mėlyni ir žali dryžiai. 

— Aila, tik pažiūrėk, - Jondalaras ištiesė mažą opalo gabalėlį. - Pa- 
manytum, kad čia paprastas akmuo, tačiau žvilgtelk čia, kur jis atlūžęs. 
Spalvos, regis, sklinda iš pačios gelmės, jos tokios ryškios. Jis atrodo kone 
gyvas. 

- Gal taip ir yra, gal tai tavo brolio dvasios dalelė, - atsakė moteris. 

Aila juto šiltą Jondalaro delną ir plaštaką mygantį akmenėlį. Jis vis 
kaito, dar nedegino, bet negalėjai nepastebėti jo įšilimo. Ar šitaip mėgi- 
na pasireikšti Tonolano dvasia? Aila taip troško, kad būtų turėjusi progą 
pažinti tą žmogų. Vos atvykusi čia tiek daug apie jį girdėjo, atrodė, kad jis 
buvo labai mylimas. Kaip apmaudu, kad mirė toks jaunas. Jondalaras vis 
užsimindavo, kad būtent Tonolanas norėjo keliauti. Pats išėjo į kelionę 
tik todėl, kad išėjo jo brolis. Na, dar ir dėl to, kad iš tikrųjų nenorėjo 
jungtis su Marona. 

— O Doni, Didžioji Motina, padėk mums rasti kelią į kitą pusę, į tavo 
pasaulį, į anapusybę, ir išlikti nematomose šio pasaulio ribose. Kaip dy- 
lantis, susenęs mėnulis laibomis rankomis laiko naująjį, dvasių pasaulis, 
nežinomybė nematomame glėbyje laiko šį apčiuopiamą, kūno ir kraujo, 
žolių ir akmenų pasaulį. Tik tavęs padedami galime jį pamacyti, galime 
jį pažinti. 

Aila girdėjo keistu, prislopintu balsu stambiosios moters giedamą 
maldą. Ji vis labiau svaigo, nors tas žodis nevisiškai tiksliai apibūdino 
jos pojūčius. Užmerkusi akis Aila pajuto, kaip krinta. Kai vėl atsimer- 


kė, šviesos sklido iš pačių akių. Nors apžiūrinėdama gyvūnų atvaizdus ji 

neatkreipė į tai dėmėsio, dabar suvokė, kad ant urvo sienos matė ir kitus 
piešinius: ženklus bei simbolius, kurie dabar kaip vaizdiniai iškilo aky- 
se. Atrodė, nesvarbu, atsimerkusi ji ar ne. Juto, kaip ilgu, tamsiu tuneliu 
krinta į gilią duobę, ir bandė atsispirti tam pojūčiui, stengėsi susilaikyti. 

— Nekovok, Aila. Leiskis, - tarė didžioji donija. - Mes visi su tavimi. 
Paremsime, Doni tave apsaugos. Leisk jai nešti tave ten, kur ji nori. Klau- 
sykis muzikos, lai ji tau padeda, ir pasakok, ką regi. 

Aila stačia galva nėrė per tunelį, tarsi plauktų po vandeniu. Tunelio 
sienos pradėjo mirgėti, paskui, regis, ištirpo, ji žvelgė kiaurai jų į pievas ir 
tolumoje matė daug bizonų. 

— Matau bizonus, didžiulę bandą bizonų neaprėpiamoje atviroje lygu- 
moje, - pasakė Aila. Akimirkai sienos vėl sukietėjo, tačiau bizonai liko. 
Jie puošė sienas ten, kur būta mamutų. - Jie ant sienų, nupiešti ant sienų, 
juodai ir raudonai, atkartojant jų kontūrus. Jie gražūs, puikūs, kupini gy- 
vybės, tokie, kokius piešia Jonokolas. Nejaugi nematote? Pažvelkite štai 
ten. 

Sienos vėl ištirpo. Ji galėjo žvelgti pro sieną, matė kiaurai jos. 

— Bizonai vėl lauke, visa banda. Traukia link aptvaro, - staiga Aila 
suriko: — Ne, Ševonarai! Ne! Neik, ten pavojinga, — tada sielvartingai, 
nusiminusi pridūrė: - Jau per vėlu. Apgailestauju, padariau viską, ką ga- 
lėjau, Ševonarai. 

— Motina norėjo aukos. Norėjo, kad parodytume pagarbą, kad žmo- 
nės suprastų, jog kartais turime paaukoti saviškį, - pasakė Pirmoji. Ji 
buvo ten su Aila. - Nebegali ilgiau čia pasilikti, Ševonarai. Turi grįžti pas 
Motiną. Aš tau padėsiu. Mes tau padėsime. Parodysime tau kelią. Eime su 
mumis, Ševonarai. Taip, čia tamsu, tačiau matai šviesą priekyje? Ryškią, 
žaižaruojančią šviesą? Eik ten. Ji tavęs laukia. 

Aila laikė šiltą Jondalaro ranką, stipriai juto Zelandonę ir, neaiškiai, 
ketvirtą žmogų - jauną moterį glebia plaštaka. Kartkartėmis Mežera pa- 
sireikšdavo gana stipriai, paskui ištirpdavo nežinomybėje. 

— Atėjo laikas. Eik pas savo brolį, Jondalarai, - tarė didžioji moteris. — 
Aila tau padės. Ji žino kelią. 

Aila juto akmenį tarp delnų ir galvojo apie dailų melsvo atspalvio pie- 


nišką jo paviršių su liepsningomis raudonomis sruogomis. Jis išsiplėtė, 

užpildė erdvę aplinkui, galiausiai ji ten paniro ir pradėjo plaukti. Ne plū- 
duriavo paviršiuje, bet yrėsi per vandenį ir po juo taip greitai, dingojosi, 
tarsi skristų. Ji skriejo, skubėjo kraštovaizdžiu, regėjo pievas ir kalnus, 
miškus ir upes, dideles vidines jūras bei plačias, vešlias stepes ir gausybę 
žvėrių, kurie tose teritorijose gyveno. 

Kiti skriejo kartu, tačiau leido jai rodyti kelią. Jondalaras buvo arčiau- 
siai, Aila stipriausiai jį juto, bet neapleido ir galingosios donijos artumas. 
Kita moteris dalyvavo silpnai, vos pastebimai. Aila nusinešė juos tiesiai į 
akliną kanjoną atšiauriose stepėse, plytinčiose toli rytuose. 

— Šioje vietoje jį mačiau. Toliau nebežinau, kur eiti. 

— Galvok apie Tonolaną, kviesk jo dvasią, Jondalarai, - pamokė Ze- 
landonė. - Ieškok savo brolio elano. 

— Tonolanai! Tonolanai! Jaučiu jį, - pasakė Jondalaras. - Nežinau, 
kur jis, bet jaučiu. 

Aila suvokė, kad greta Jondalaro dar kažkas yra. Paskui pajuto kitas 
būtybes, pirmiausia kelias, paskui daugybę jų, šaukiančių, kviečiančių. Iš 
minios išsiskyrė dvi... Ne, trys. Viena jų nešėsi kūdikį. 

— Ar vis tebekeliauji, vis tebeieškai, Tonolanai? - teiravosi Jondala- 
ras. 

Atsakymo Aila neišgirdo, bet pajuto juoką. Paskui užplūdo erdvės be- 
galybė: vietos keliauti, vietos eiti. 

— Jetamija su tavimi? Ir jos vaikelis? - kamantinėjo Jondalaras. 

Aila ir vėl negirdėjo žodžių, tik juto iš beformių pavidalų plūstančią 
meilę. 

— Tonolanai, žinau, kaip mėgsti keliones ir nuotykius, - šį kartą min- 
timis su mirusio vyro elanu kalbėjosi Pirmoji, — tačiau su tavimi esanti 
moteris nori grįžti pas Motiną. Ji seka paskui tave iš meilės, tačiau iš ti- 
krųjų norėtų eiti savo keliu. Jei ją myli, eik kartu, pasiimk ją ir kūdikį. 
Laikas, Tonolanai. Didžioji Motina Žemė tavęs laukia. 

Aila suprato, jog būtybė sutriko. 

— Aš parodysiu tau kelią, - pasakė donija. - Sek paskui mane. 

Aila pajuto, kad yra traukiama kartu su kitais. Skriejo labai greitai per 
kraštą, kuris gal būtų pažįstamas, jei detalės taip nesilietų, jei nebūtų taip 


tamsu. Ji tvirtai laikėsi šiltos rankos dešinėje ir juto, kaip karštligiškai su- 

spausta jos kairioji plaštaka. Tolumoje priešais pasirodė ryški šviesa, tarsi 
degrų didžiulis, bet kažkoks kitoks, signalinis laužas. Šviesa vis stiprėjo. 

Jie sulėtino. 

— Nuo čia rasi kelią, - pasakė Zelandonė. 

Aila pajuto, kaip elanai su palengvėjimu atsiskiria. Viską apgaubė gili 
tamsa, toje tamsumoje juos apsupo spengianti, smelkianti tyla. Paskui pa- 
sigirdo nežemiškai tyli muzika: nenutrūkstanti, vingiuojanti Aeitų, balsų 
ir būgnų fuga. Jie vėl lėkė didžiuliu greičiu, tik šįkart dingojosi, kad veda 
ranka kairėje. Persigandusi Mežera apsisprendė kuo greičiau grįžti ir sti- 
priai įsikibusi iš paskos tempė visus kitus. 

Galiausiai jie sustojo; Aila pajuto, kad tebesilaiko susikibusi už rankų 
su Mežera ir Jondalaru. Vėl atsidūrę urve, jie skendėjo muzikoje. Atsi- 
merkusi Aila pamatė Jondalarą, Zelandonę ir Mežerą. Lempelė viduryje 
spragsėjo, riebalai buvo beveik išdegę, liepsnojo tik viena dagtis. Tamsoje 
už nugaros tarsi pati savaime judėjo dar viena mažytė liepsnelė, ir Aila 
sudrebėjo. Buvo atnešta kita lempa ir pastatyta vietoj blėstančios. Jie sė- 
dėjo ant odos patiesalo, tačiau dabar netgi šiltai apsirengusiai Ailai buvo 
šalta. 

Žmonės paleido vienas kito rankas, nors Aila su Jondalaru laikėsi su- 
sikibę akimirksniu ilgiau, ir pradėjo muistytis. Zelandonė kartu su kitais 
dainininkais užbaigė dainą. Buvo uždegta daugiau lempų, žmonės pradė- 
jo vaikštinėti, kiti atsistoję mankštino kojas. 

— Noriu šio to tavęs paklausti, - kreipėsi į Ailą stambioji donija. 

Aila laukiamai sužiuro. 

— Ar matei ant sienos bizonus? 

— Taip, mamutai buvo uždažyti ir perpiešti į bizonus. Galvos formos 
ir kupros ant nugarų buvo užpildytos, kad atrodytų kaip didelės kupros 
ant bizonų keterų. Paskui sienos tarsi išnyko, ir jie tapo tikrais bizonais. 
Ten buvo ir kažkokių kitų gyvūnų, lyg arklių ir šiaurės elnių, žiūrinčių 
vieni į kitus, bet mačiau šią vietą kaip bizonų urvą, - papasakojo Aila. 

— Tikriausiai šitie vaizdiniai kilo dėl nesenos bizonų medžioklės ir su 
ja susijusios nelaimės. Buvai įvykių sūkuryje, gydei Ševonarą, - kalbėjo 
Pirmoji. - Vis dėlto manau, kad tavo regėjimo prasmė gilesnė. Jie dide- 


liu būriu atėjo pas tave būtent čia. Galbūt bizono dvasia nori perduoti 

zelandoniams, kad čia pernelyg dažnai medžiojami bizonai ir reikėtų iki 
metų pabaigos nuo to susilaikyti, kad atlygintume žalą, įveiktume piktą 
lemtį. 

Pasigirdo pritariamas murmėjimas. Zelandoniai pasijuto geriau, su- 
pratę, jog gali kažko griebtis, kad nuteiktų savo naudai bizono dvasią ir 
pašalintų piktą lemtį, kurią pranašavo netikėta mirtis. Jie buvo kone dė- 
kingi, kad turės, ką pranešti savo urvams, ir nesunkiai uždraus bizonų 
medžioklę. 

Mokiniai surinko daiktus, kuriuos buvo atsinešę į urvą, tada vėl buvo 
uždegtos lempos, kad nušviestų kelią atgal. Zelandoniai į šviesą grįžo tuo 
pačiu keliu. Kai visi pasiekė atbrailą prie urvo, saulė vakaruose buvo su- 
rengusi švytintį liepsningų raudonos, auksinės ir geltonos spalvų pasi- 
rodymą. Grįžtant iš Šaltinio uolos niekam nesinorėjo daug kalbėti apie 
tai, ką patyrė giliame urve. Zelandoniai vienas po kito atsiskyrė ir grįžo į 
savo urvus. Aila spėliojo, ką juto kiti, ar jų pojūčiai panėšėjo į jos, tačiau 
nenorėjo apie tai kalbėti. Nors jai kilo daugybė klausimų, ji nebuvo tikra, 
ar dera kamantinėti kitus žmones ir ar tikrai nori sužinoti atsakymus. 

Zelandonė pasiteiravo Jondalaro, ar jis patenkintas, kad jo brolio dva- 
sia surasta, kad padėjo jo elanui rasti kelią. Jondalaras atsakė, jei Tonola- 
nas laimingas, vadinasi, ir jis laimingas, tačiau Ailai dingojosi, kad jam 
ypač palengvėjo. Nors nebuvo lengva, jis padarė, ką galėjo, ir nusimetė 
nerimo naštą. Kol Aila, Jondalaras, Zelandonė ir Jonokolas pasiekė de- 
vintąjį urvą, tik vieniši mirkčiojantys žiburėliai nakties danguje bei mažy- 
tės akmeninių lempelių liepsnelės ir deglai apšvietė jiems kelią. 

Martonos namelį Aila su Jondalaru pasiekė labai pavargę. Vilkas su- 
sijaudino ir labai apsidžiaugė pamatęs Ailą. Paguodę ir pasveikinę žvėrį 
jie lengvai užkando ir netrukus nuėjo gulti. Keletas pastarųjų dienų buvo 

— Martona, gal šįryt galėčiau padėti tau gaminti maistą? - paklausė 


Aila. Jos pirmosios pakirdo ir su pasimėgavimu tyliai dviese gurkšnojo 

arbatą, kol visi kiti tebemiegojo. - Norėčiau išmokti ruošti tokį maistą, 
koks tau patinka, ir sužinoti, kur laikai rykus. 

— Mielai priimčiau tavo pagalbą, Aila, tačiau šįryt mes pakviesti pus- 
ryčiauti pas Joharaną su Proleva. Pakviesta ir Zelandonė. Proleva dažnai 
jai gamina, o Joharanas, regis, mano, kad dar nepakankamai iškamanti- 
nėjo grįžusį brolį. Jį ypač domina naujas iečių mėtymo ginklas, - paaiš- 
kino Martona. 

Jondalaras pabudęs prisiminė pokalbį apie abelanus. Ailai buvo labai 
svarbu žinoti, jog ji kam nors priklauso. Kadangi ji nieko neprisiminė 
apie žmones, kuriems buvo gimusi, ir nebeturėjo ryšių su ją užauginusiais 
žmonėmis, tai buvo suprantama. Ji netgi paliko ją priėmusius mamuto- 
jus, kad grįžtų namo su mylimu vyru. Tos mintys visą laiką kirbėjo galvoje 
pusryčiaujant su Joharano šeima. Visi čia buvo zelandoniečiai, visi buvo 
jo šeima, jo urvas, jo žmonės. Vienintelė Aila svetima. Tiesa, jie netrukus 
susijungs, tačiau ji vis dar bus Aila iš mamutojų, susijungusi su Jondalaru 
iš Zelandonijos. 

Pasikalbėjus su Joharanu apie iečių mėtyklę, su Vilomaru apsikeitus 
pasakojimais apie keliones, bendrai šnektelėjus apie vasaros susirinkimą, 
kalba pasisuko apie Ailos ir Jondalaro jungtuves per pirmąją ceremoniją. 
Martona paaiškino Ailai, kad kiekvieną vasarą būna dvi ceremonijos. Pir- 
moji, paprastai didesnė, rengiama kuo anksčiau. Dauguma tos ceremoni- 
jos metu susijungsiančių žmonių jau kurį laiką tam ruošiasi. Antroji šventė 
rengiama vasaros susirinkimui besibaigiant. Jos metu jungdavosi tie, kurie 
vasarą nuspręsdavo sumegzti mazgą. Taip pat vykdavo ir dvi moterystės ce- 
remonijos, viena pačioje pradžioje, o kita - prieš pat susirinkimo pabaigą. 

Jondalaras nekantriai pertraukė jos aiškinimus. 

— Noriu, kad Aila mums priklausytų, kad taptų viena iš mūsų. Kai 
mes susijungsime, norėčiau, kad ji būtų Aila iš devintojo Zelandonijos 
urvo, nebebūtų Aila iš mamutojų. Žinau, kad žmogui panorėjus pakeisti 
ryšius, sprendimą paprastai priima asmens motina arba jos židinio vyras 
kartu su Zelandonijos vadais, tačiau Ailai išeinant, Mamuta jai suteikė 
pasirinkimo teisę. Jei ji norės, ar gausiu tavo sutikimą, mama? 

Martoną apstulbino skubotas sūnaus prašymas, ji buvo užklupta ne- 

— Neatsakyčiau tau, Jondalarai, - Martona juto, kad sūnus įstūmė ją į 
keblią padėtį prašydamas tokio dalyko viešai, be įspėjimo. — Tačiau viskas 
priklauso ne tik nuo manęs. Su džiaugsmu sveikinčiau Ailą devintajame 
Zelandonijos urve, tačiau sprendimą dar turi patvirtinti tavo brolis, Ze- 
landonė bei kiti, įskaitant pačią Ailą. 

Folara nusišypsojo - ji žinojo, kad motina nemėgsta būti šitaip už- 
klupra. Mergina buvo visai patenkinta, kad Jondalaras prakalbo Marto- 
nos neįspėjęs, tačiau turėjo pripažinti, kad ji greitai atsigavo. 

— Na, aš, pavyzdžiui, nedvejodamas ją priimu, - pasakė Vilomaras. — 
Netgi įdukrinčiau, tačiau esu susijungęs su tavo motina, Jondalarai. Bijau, 
ji taptų tau sesuo, kaip Folara, ir negalėtumėt jungtis. Nemanau, kad to 
norėtum. 

— Ne, bet vertinu tavo pasiūlymą, - atsakė Jondalaras. 

— Kodėl tau dabar kilo šitas klausimas? - vis dar truputį pyko Mar- 
tona. 

— Laikas atrodė toks pat tinkamas kaip bet kada, - atsakė Jondala- 
ras. - Netrukus išeisime į vasaros susirinkimą. Prieš išeidamas norėčiau 
įsikurti. Žinau, kad labai ilgai nebuvau namuose, tačiau dauguma iš jūsų 
pažinote Ailą. Manau, kad ji vertingai papildytų devintąjį urvą. 

Aila taip pat gerokai nustebo, tačiau nieko nesakė. „Ar noriu, kad 
mane priimtų zelandoniečiai? - klausė savęs. - Koks skirtumas? Jei mudu 
su Jondalaru susijungsime, aš tapsiu tokia pat kaip jis, nesvarbu, ar turėsiu 
vardą, ar ne. Regis, Jondalarui to reikia. Nežinau kodėl, tačiau jis tikriau- 
siai turi svarią priežastį. Savo žmones jis pažįsta kur kas geriau nei aš. 

— Tikriausiai turėčiau tau šį tą pasakyti, Jondalarai, - tarė Joharanas. — 
Manau, tiems iš mūsų, kurie ją pažinome, Aila urve būtų daugiau nei 
džiau pasakyti Laramarui bei keliems jo sėbrams apie bizonienos puotą 
ir priėjęs nugirdau jų pokalbį. Apgailestaudamas turiu pasakyti, kad jie 
laidė nepagarbias replikas, ypač dėl Ailos kaip gydytojos įgūdžių, paro- 
dytų gydant Ševonarą. Regis, jiems atrodo, kad žmogus, išmokęs gydyti... 
gentyje, negali išmanyti daug. Bijau, kad kalba jų įsitikinimai. Pasakiau, 
kad niekas, net Zelandonė, nebūtų padariusi daugiau. Turiu pripažinti, 


jie mane supykdė. Gal dabar ne pats geriausias laikas kelti šį klausimą. 

„Štai kodėl jis buvo toks piktas“, - pagalvojo Aila. Sužinojusi tiesą ji 
pasijuto sutrikusi: nusiminė dėl to, ką tie vyrai kalbėjo apie Izos gydymo 
įgūdžius, tačiau jautėsi pamaloninta, kad Joharanas ją užtarė. 

- "Tai tik dar viena priežastis priimti ją į mūsų būrį, - atsiliepė Jondala- 
ras. - Pažįsti tuos vyrus, jie nieko daugiau nedaro, tik lošia ir maukia Lara- 
maro barmą. Jie netgi nepasivargino kokio amato išmokti ar įgūdžių įgyti, 
nebent tokiais laikysime lošimą. Jie nė medžioti kaip dera nesugeba. Yra 
tingūs, beverčiai žmonės, kurie nieko neįneša, nebent būna sugėdyti, o jie 
nelabai teturi gėdos. Bet ką padarytų, kad tik išsisuktų nuo darbų, ir visi 
tai žino. Niekas nekreips dėmesio į jų kalbas, jei gerbtini žmonės panorės 
ją priimti į zelandoniečių tarpą, - Jondalaras buvo akivaizdžiai nusiminęs. 
Jis norėjo, kad Aila būtų priimta dėl jos pačios, o tai viską keitė. 

— Nevisiškai teisingai kalbi apie Laramarą, Jondalarai, - įsiterpė Pro- 
leva. - Galjis ir tingi imtis visokių darbų ir nemanau, kad jam itin patiktų 
medžioti, tačiau Laramaras turi įgūdžių. Jis gali pagaminti svaigalų be- 
veik iš visko, kas rūgsta. Visi žinom, kad paėmęs grūdų, vaisių, medaus, 
beržų sulos ir net kažkokių šaknų jis paverčia tai gėrimu, kuris daugumai 
žmonių patinka. Laramaras vaišina juo susirinkusiuosius beveik kiekvie- 
na proga. Tiesa, žmonės kartais padaugina, bet jis tik jo gamintojas. 

— Norėčiau, kad jis būtų gamintojas, - kiek paniekinamai tarstelėjo 
Martona. — Tada galbūt jo židinio vaikams nereikėtų visko prašinėti. Pa- 
sakyk man, Joharanai, kaip dažnai jis serga rytais ir negali eiti su visais 
medžioti ? 

— Maniau, maistas skirtas padalyti visiems, kam kiek reikia, - paste- 
bėjo Aila. 

— Maistas — taip. Vaikai nebadauja, tačiau kalbant apie kitus porei- 
kius, jiems tenka kliautis kitų žmonių geravališkumu ir kilniaširdišku- 
mu, - atsakė Pirmoji. 

— Tačiau, jei, kaip Proleva sako, jis įgudusiai gamina labai gerą gėrimą, 
kuris visiems patinka, ar negali to iškeisti į tai, ko reikia jo šeimai? — pa- 
siteiravo Aila. 

— Gali, bet nekeičia, - atsakė Proleva. 

— O kaip jo pora? Argi ji negali jo įtikinti atnešti savo dalį šeimai? — 
stebėjosi Aila. 

— Tremeda? Ji dar blogesnė už Laramarą. Ji nieko kito nedaro, tik 
maukia jo barmą ir gimdo vaikus, kuriais nesirūpina, - atsakė Martona. 

— Kur Laramaras deda visus pagamintus svaigalus, jei jų neišmaino į 
daiktus savo šeimai? - norėjo žinoti Aila. 

— Nė nežinau, - atsakė Vilomaras, - bet dalį turėtų iškeisti į reikiamas 
dalis, kad pagamintų jo daugiau. 

— "Tai tiesa, jis visada sugeba išmainyti viską, ko nori, tačiau niekada 
nepakanka jo moteriai ir jos vaikams, - atsakė Proleva. - Gerai, kad Tre- 
meda nesigėdija prašinėti daiktų savo vargšams vaikučiams. 

— Ir pats Laramaras daug išgeria, - įsiterpė Joharanas, - ir Tremeda ne- 
sikuklina. Manau, jis gana daug barmos išdalija. Aplink jį visada sukiojasi 
šutvė svaigalų mėgėjų, ir jam tai patinka. Tikriausiai Laramaras mano, 
kad tai jo draugai, tik smalsu, kiek jų liktų, jei jis liautųsi juos girdęs. 

— Spėju, nedaug, - pasakė Vilomaras. - Tačiau nemanau, kad Lara- 
marui ir jo sėbrams teks spręsti, ar Aila taps zelandoniete. 

— Tu teisus, mainų meistre. Nemanau, kad kils problemų priimant 
Ailą į devintąjį urvą. Vis dėlto tikriausiai derėtų leisti Ailai tai nuspręs- 
ti, - pastebėjo Zelandonė. - Niekas jos nė nepaklausė, ar ji norėtų tapti 
Zelandonijos moterimi. 

Visų akys nukrypo į Ailą. Dabar ji pasijuto nejaukiai. Kiek užtruko, 
kol ji prabilo, ir Jondalaras spėjo susikrimsti. Gal jis neteisingai viską įver- 
tino? Gal ji nenori tapti zelandoniete? Gal derėjo pirma jos pasiteirauti, 
tačiau prasidėjus kalboms apie jungtuves laikas pasirodė tinkamas. Ga- 
liausiai Aila prabilo. 

— Kai nusprendžiau palikti mamutojus ir su Jondalaru grįžti į jo na- 
mus, žinojau, ką zelandoniečiai mano apie gentį - žmones, kurie mane 
užaugino. Supratau, kad galite manęs nepriimti. Pripažįstu, truputį bi- 
jojau susitikti su Jondalaro šeima, jo žmonėmis, - akimirkai Aila nutilo, 
pabandė sutelkti mintis ir rasti teisingus žodžius savo jausmams apibū- 
dinti. 

— Esu jums svetima, atvykėlė, kupina keistų idėjų, kitokių papročių. 
Atsivedžiau gyvūnų ir prašiau juos priimti. Arkliai yra medžiojami gyvū- 
nai, o aš norėjau, kad padarytumėte jiems vietos. Kaip tik šiandien galvo- 


jau, kad būtų gerai suręsti jiems dengtą pašiūrę pietiniame devintojo urvo 

gale, netoli Žemupio. Šitie arkliai pratę žiemą glaustis po stogu. Atsive- 
džiau ir vilką, mėsėdį medžiotoją. Yra žinoma, jog tokios rūšies žvėrys 
puola žmones, o aš prašiau, kad leistumėte jį atsivesti į vidų ir miegoti 
tame pačiame namelyje, kur miegu aš, - ji nusišypsojo Jondalaro moti- 
nai. 

— Martona, tu nesudvejojai. Pakvietei mane su Vilku į savo namus. 
O tu, Joharanai, leidai arkliams ganytis netoliese, nedraudei man užvesti 
juos ant atbrailos priešais jūsų namus. Genties vadas Brunas to nebūtų 
leidęs. Visi klausėtės, kai pasakojau apie gentį, ir nė vienas manęs neatstū- 
mėte. Sutikote apsvarstyti, kad tie, kuriuos vadinote plokščiagalviais, gali 
būti žmonės, gal kitokios rūšies, tačiau žmonės, ne gyvuliai. Nesitikėjau, 
kad būsite tokie dėmesingi. Esu dėkinga. 

— Tiesa, ne visi man malonūs, tačiau kur kas daugiau jūsiškių mane 
gynė, nors vargiai pažinojo. Esu čia visai trumpai. Gal tai dėl Jondalaro? 
Pasitikite juo ir žinote, kad jis neparsivestų tokios, kuri norėtų pakenkti 
jo žmonėms, tokios, kurios jūs nepriimtumėte, - ji nutilo, akimirkai už- 
simerkė, tada kalbėjo toliau. 

— Kad ir kaip bijojau susitikti Jondalaro šeimą ir jo žmones zelando- 
niečius, išeidama žinojau, kad nebebus kelio atgal. Nežinau, ką jūs man 
jaučiate, tačiau tai nesvarbu. Myliu Jondalarą. Noriu praleisti gyvenimą 
su juo. Buvau pasiruošusi daryti viską, ko prireiks, ištverti bet ką, kad tik 
būčiau su juo. Tačiau jūs mane maloniai sutikote, o dabar klausiate, ar 
noriu tapti zelandoniete, - Aila užsimerkė, kad susitvardytų, ir pabandė 
nuryti gerklėje atsistojusį gumulą. 

— Norėjau to nuo tada, kai pamačiau Jondalarą, kai dar abejojau, ar 
jis išgyvens. Gedėjau jo brolio ne todėl, kad būčiau jį pažinojusi, o todėl, 
kad pripažinau. Gailėjausi, kad taip ir neturėjau galimybės pažinti vieno 
iš pirmųjų sutiktų saviškių. Neprisimenu, kokia kalba kalbėjo mane pa- 
gimdę žmonės. Paskui mane surado ir pasiėmė gentis. Išmokau bendrauti 
genties būdu, tačiau pirmoji kalba, kuria prabilau, buvo zelandoniečių. 
Nors nekalbu zelandonietiškai visiškai laisvai, laikau ją savo kalba. Bet 
net ir tada, kai negalėjome susikalbėti, troškau būti viena iš Jondalaro 
žmonių, troškau būti jam priimtina, kad vieną dieną jis imtų laikyti mane 


savo pora. Net jei būčiau jo antra ar trečia moteris, man to pakaktų. 

— Klausiate manęs, ar norėčiau būti zelandoniete. O taip, noriu, visa 
širdimi trokštu būti zelandoniete. Trokštu to labiausiai pasaulyje, - pasa- 
kė Aila su ašaromis akyse. 

Stojo tyla. Net nesuvokdamas, ką daro, Jondalaras žengė kelis žings- 
nius ir apkabino moterį. Jis taip stipriai ją užjautė, kad jam pritrūko 
žodžių. Kaip nuostabu, galvojo jis, kad ji kartu tokia stipri ir tokia pa- 
žeidžiama. Nebuvo nė vieno, kuris nebūtų sujaudintas. Netgi Jaradalas 
truputį suprato Ailos kalbą. Folaros skruostai buvo šlapi nuo ašarų, kiti 
taip pat, atrodė, tuoj pravirks. Martona pirmoji atgavo savitvardą. 

— Su džiaugsmu sveikinu tave devintajame Zelandonijos urve, - tarė 
ji spontaniškai apkabindama Ailą. - Džiaugsiuosi matydama, kaip judu 
su Jondalaru įsikuriate, nors čia yra keletas moterų, kurios norėtų kitko. 
Moterys visada jį mylėjo, tačiau aš kartais abejodavau, ar jis sugebės rasti 
tokią, kurią pamils. Spėjau, kad gali neišsirinkti iš saviškių, tačiau nema- 
niau, kad dėl jos nukeliaus taip toli. Dabar suprantu, kad tam turėjo būti 
priežastis. Suprantu, kodėl jis tave pamilo. Tokių moterų kaip tu reta, 
Aila. 

Jie vėl pradėjo kalbėti apie vasaros susirinkimą, svarstyti, kada geriau- 
sia išeiti. Zelandonė užsiminė, kad dar yra laiko surengti nedideles apei- 
gas Ailai į devintąjį urvą įvesdinti, kad ji taptų zelandoniete. 

Kaip tik tuo metu į sienelę prie įėjimo pasigirdo nekantrus beldimas. 
Nelaukusi kvietimo įbėgo ir tiesiai prie Zelandonės puolė labai suneri- 
musi mergaitė. Aila spėjo, kad ji turėtų skaičiuoti kokius dešimtus metus, 
ir nusistebėjo, kokie sudriskę, dėmėti ir purvini buvo jos drabužėliai. 

— Zelandone, - tarė mergaitė, - sakė, kad čia tave rasiu. Bologanas 
parkrito, negaliu pakelti. 

— Jis serga? Ar susižeidė? — teiravosi Zelandonė. 

— Nežinau. 

— Aila, gal einam su manim. Tai Tremedos duktė Lanoga. Bologa- 
nas - jos vyriausiasis sūnus, - paaiškino Zelandonė. 

— Ar Tremeda - Laramaro pora? - pasitikslino Aila. 


— Taip, - atsakė Zelandonė, ir jos kartu išskubėjo. 


Artindamasi prie Laramaro ir Tremedos namų Aila suprato, kad 
praėjo pro čia daugybę kartų, bet į juos neatkreipė dėmesio. Akmeninė 
Jondalaro žmonių pastogė buvo tokia didelė, glaudė tiek daug gyventojų 
ir čia tiek visko įvyko nuo tada, kai ji atvyko, kad buvo sudėtinga viską 
pamatyti. Gal ten, kur gyvena daugybė žmonių, visada šitaip būna, bet 
jai reiks laiko prie to priprasti. 

Namelis stovėjo tolimajame gyvenamosios zonos gale, atokiau nuo 
kaimynų, toliausiai nuo urvo darbo zonos. Pats statinys nebuvo didelis, 
tačiau šeima pretendavo į gana didelį aplinkinį plotą - viskas netvarkin- 
gai išmėtyta, neaišku, kur reikalingi daiktai, kur šlamštas. Netoli namelio 
buvo vieta, kurią Laramaras pritaikė gaminti savo ypatingajam gėrimui. 

— Kur Bologanas, Lanoga? - paklausė Zelandonė. 

— Viduje. Jis nejuda, - atsakė mergaitė. 

— Kur tavo motina? - paklausė donija. 

— Nežinau. 

Patraukus įėjimo užuolaidą, iš namelio padvelkė neįtikėtinai bjaurus 
dvokas. Viduje tedegė viena maža lempelė. Patalpoje be stogo tamsą dar 
šiek tiek sklaidė blausi dienos šviesa, atsispindinti nuo akmeninės iškyšos 
viršuje, bet viduje buvo tamsu. 

— Ar neturi daugiau lempų, Lanoga? - paklausė Zelandonė. 

— Lempų yra, bet neturiu riebalų, - atsakė mergaitė. 

— Kol kas pririškime užuolaidą. Bologanas čia, prie pat įėjimo, guli 


ant kelio, - pasakė Zelandonė. 

Aila surado prie užuolaidos pritvirtintą raištį ir apvyniojo aplink stulpą. 
Pažvelgus į vidų apstulbino nešvara: jokių grindinio akmenų, plūktos grin- 
dys prišnerkštos ir purvinos, kai kur buvo pritekėję skysčių. Iš kvapo Aila 
spėjo, jog būta ir šlapimo. Atrodė, jog visi namų apyvokos daiktai - apspurę 
kilimėliai ir krepšiai, neprikimšti čiužiniai, krūvos odų ir austinių medžia- 
gų, kurios galėjo būti drabužiai, - buvo išmėtyti ant grindų. 

Šen bei ten mėtėsi pusiau apgraužti kaulai. Aplink pūvančius kelių die- 
nų senumo maisto likučius sutrešusiose ir suskilinėjusiose medinėse lėkštė- 
se zvimbė musės. Netoli įėjimo ji pastebėjo lizdą, kuriame rangėsi keletas 
raudonų, plikų, dar neatsimerkusių žiurkiukų. 

Prie pat įėjimo ant grindų gulėjo išsipliekęs berniukas. Kiek anksčiau 
Aila su juo susipažino, o dabar į jį įsižiūrėjo atidžiau. Tikriausiai skaičiuoja 
kokius dvyliktus metus, pagalvojo Aila, o diržas rodė, kad jis tuoj taps pilna- 
metis, tačiau berniukas atrodė dar labai vaikiškas. Tapo visiškai akivaizdu, 
kas nutiko, - Bologanas buvo visas nusibrozdinęs ir apdaužytas, galva ap- 
skretusi sukrešėjusi krauju. 

— Kilo muštynės, - pasakė Zelandonė. - Kažkas jį čia atvilko ir paliko. 

Aila pasilenkė patikrinti jo būklės. Palietė pulsą ant kaklo ir pastebėjo 
daugiau kraujo, paskui priglaudė skruostą prie burnos. Ji užuodė svaigalus. 

— Tebekvėpuoja, - pasakė Zelandonei, — tačiau jis smarkiai sužeistas, 
pulsas silpnas. Jo galva prakirsta, ir kraujo daug neteko, tačiau nežinau, ar 
kaulas skilęs. Tikriausiai kažkas jam tvojo arba nukrito ant ko nors kieto, 
gal todėl jis neprabunda. Ir jis dvokia barma. 

— Nežinau, ar galima jį judinti, tačiau negaliu jo gydyti čia, - pastebėjo 
Zelandonė. 

Mergaitė nuėjo link įėjimo, ant šlaunies nešdama apsnūdusį kokių šešių 
mėnesių kūdikį, kuris atrodė nepraustas nuo gimimo. Į jos koją buvo įsiki- 
bęs kitas snargliuotas, vos pradėjęs vaikščioti mažylis. Ailai pasirodė, kad už 
jos mato dar vieną vaiką. „Mažoji atrodo tikresnė jų motina nei gimdyto- 
ja“, - pagalvojo Aila. 

— Kas Bologanui? - sunerimusi paklausė Lanoga. 

— Jis gyvas, bet sužeistas. Gerai padarei, kad atėjai manęs atsivesti, — 
pasakė donija. Nevilties apimta ji papurtė galvą - užplūdo pyktis Lara- 


marui ir Tremedai. - Teks pasirūpinti juo savo namuose, - pasakė ji. 

Paprastai tik patys rimčiausi ligoniai būdavo gydomi donijos namuo- 
se; tokiame dideliame urve kaip devintasis zelandonės namelis buvo per 
ankštas, kad visi vienu metu sergantys arba susižeidę žmonės būtų į jį 
perkelti. Tokie kaip Bologano sužeidimai paprastai būtų gydomi namuo- 
se, Zelandonė tik ateitų jo slaugyti. Tačiau šiuose namuose nebuvo kam 
berniuku pasirūpinti, o Pirmoji negalėjo prisiversti nė ten užeiti. 

— Nežinai, kur tavo motina, Lanoga? 

— Ne. 

— Kur ji nuėjo? - kitaip paklausė Zelandonė. 

— Į laidotuves, - atsakė Lanoga. 

— Kas rūpinasi vaikais? 

- Aš. 

— Bet tu negali maitinti kūdikio, - sukrėsta pasakė Aila. - Tu negali 
žindyti. 

— Aš galiu ją maitinti, - apsigynė Lanoga. - Ji valgo maistą. Pienas 
baigėsi. 

— O tai reiškia, kad po metų Tremeda turės dar vieną kūdikį, - pano- 
sėje sušnibždėjo Zelandonė. 

- Jei prireikia, kūdikiai labai anksti pradeda valgyti įprastą maistą, — 
užjaučiamai tarė Aila, pajutusi skausmingų prisiminimų dūrį. - Kuo tu 
ją maitini, Lanoga? 

— Trintomis virtomis šaknimis, - atsakė mergaitė. 

— Aila, gal praneštum Joharanui, kas nutiko? Paprašyk, kad pasirū- 
pintų nugabenti Bologaną į mano namus. Tegu atsiveda pagalbos, - pa- 
prašė Zelandonė. 

— Taip, žinoma, tuoj grįšiu, - ir Aila išskubėjo. 

Vėlyvą popietę Aila išėjo iš Zelandonės namų ir pasuko pas vadą. Ji 
padėjo devintojo urvo gydytojai ir ketino pranešti Joharanui, kad Bolo- 
ganas pabudo ir atrodo pakankamai sąmoningas, kad kalbėtų. 

Joharanas jos laukė. Kai jis išėjo, Proleva pasiūlė: 

— Gal ko užkąsi? Visą popietę praleidai su Zelandone. 

Aila papurtė galvą, jau išsižiojo atsiprašinėti ir pasisuko eiti, tačiau 


Proleva greitai pridūrė: 

— Tai gal puodelį arbatos? Užplikiau ramunėlių su levandomis ir liep- 
žiedžiais. 

— Na, gal vieną puodelį. Man reikėtų grįžti, - nusileido Aila. 

Pasiėmusi puodelį ji svarstė, ar Zelandonė taip patarė, ar Proleva pati 
žino, kad toks mišinys itin tinka nėščiai moteriai. Žolelės buvo nepavo- 
jingos, tik švelniai ramino. Aila su pasimėgavimu gurkšnojo karštą arba- 
tą; gėrimas tikrai buvo skanus ir visiems tinkamas, ne tik nėščiosioms. 

— Kaip laikosi Bologanas? - paklausė vado pora, atsisėdusi greta Ailos 
su savo puodeliu. 

— Manau, pasveiks. Jam gerokai trinktelėta į galvą, jis daug kraujavo. 
Bijojau, kad skilo kaulas, tačiau galvos žaizdos visada smarkiai kraujuoja. 
Išvalėme žaizdą ir nepamatėme jokių akivaizdžių lūžių, tik didelį gumbą 
ir kitų sužeidimų. Šiuo metu jam reikia poilsio ir priežiūros. Akivaizdu, 
kad jis mušėsi, be to, buvo prisigėręs barmos. 

— Apie tai Joharanas ir norėjo su juo pasišnekėti, - pasakė Proleva. 

- Dar labiau man nerimą kelia kūdikis, — pasakė Aila. - Mažylę reikia 
žindyti. Manau, kitos žindančios motinos galėtų duoti jai truputį pieno. 
Genties moterys taip darė kai... - Aila akimirką sudvejojo, — ... kai viena 
moteris anksti neteko pieno, nes rūpinosi savo sergančia motina ir perne- 
lyg sielvartavo jai mirus, - Aila nusprendė susilaikyti nepaminėjusi, kad ji 
yra toji pieno netekusi moteris; dar niekam nesakė, kad gyvendama gen- 
tyje susilaukė sūnaus. - Teiravausi Lanogos, kuo maitina mažylę. Sakė, 
šaknų koše. Žinau, kad tokie maži vaikai gali valgyti kietą maistą, tačiau 
kūdikiams reikia ir pieno. Be pieno ji tiesiog neužaugs. 

— Tu teisi, Aila. Kūdikiams reikia pieno. Bijau, niekas nekreipia dėme- 
sio į Tremedą ir jos šeimą. Žinome, kad tais vaikais ne itin rūpinamasi, ta- 
čiau tai yra Tremedos vaikai, o žmonės nemėgsta kištis į kitų gyvenimus. 
Sunku pasakyti, ką reiktų daryti, todėl dauguma paprasčiausiai nekreipia 
dėmesio. Net nežinojau, kad jai pasibaigė pienas, - pasakė Proleva. 

— Kodėl Laramaras nieko nesako? - teiravosi Aila. 

— Abejoju, ar jis ką nors pastebi. Vaikų jis visiškai nepaiso, na, gal kar- 
tais atkreipia dėmesį į Bologaną. Manau, Laramaras tiksliai nė nežino, 
kiek jų yra, - paaiškino Proleva. - Jis pareina tik valgyti ir miegoti. Kar- 


tais ir nakvoti nepareina, bet gal tai į gera. Būdami kartu, Laramaras su 

Tremeda visą laiką ginčijasi. Ginčai dažnai baigiasi tikromis muštynėmis, 
ir moteris kaskart nemenkai nukenčia. 

— Kodėl Tremeda pasilieka su juo? - stebėjosi Aila. - Jei norėtų, juk 
galėtų jį palikti, argi ne? 

— O kurjji eitų? Tremedos motina mirusi ir niekada nebuvo susijun- 
gusi, todėl prie jų židinio niekada nebuvo vyro. Tremeda turi vyresnį bro- 
lį, tik jis išsikraustė, kai ji dar buvo maža, iš pradžių į kitą urvą, paskui dar 
toliau. Niekas apie jį metų metus nieko negirdėjo, - paaiškino Proleva. 

— Argi Tremeda negali susirasti kito vyro? - paklausė Aila. 

- O kasją ims? Tiesa, per Motinos šventę jai pavyksta susirasti vyrų 
Motinai pagerbti, paprastai tokių, kurie būna padauginę barmos ar už- 
valgę pievinių grybų arba ko kito, tačiau ji tikrai ne dovanėlė. O ir turi 
šešis vaikus, kuriuos reiktų aprūpinti. 

— Šešis vaikus? — nustebo Aila. — Mačiau keturis, na, gal penkis. Kiek 
jiems metų? 

— Bologanas yra vyriausias. Jis skaičiuoja dvylika metų, - pasakė Pro- 
leva. 

— Taip ir maniau, - tarstelėjo Aila. 

— Lanoga skaičiuoja dešimtus metus, - toliau kalbėjo Proleva. - Pas- 
kui yra aštuonmetis, šešiametis, dvimetis ir kūdikis. Tremeda turėjo dar 
vieną vaiką, kuris dabar skaičiuotų ketvirtus, bet jis mirė. 

— Bijau, kad ir šitas kūdikis mirs. Apžiūrėjau mergaitę, ji nėra sveika. 
Pamenu, sakei, kad maistu dalijamasi, o kaipgi kūdikiai, kuriems reikia 
pieno? Ar zelandonietės norėtų dalytis pienu? - klausė Aila. 

— Jei reikėtų padėti bet kuriai kitai motinai, o ne Tremedai, nedvejo- 
dama pasakyčiau „taip“, - patikino Proleva. 

— Šita mažylė nėra Tremeda, - pabrėžė Aila. - Ji tik bejėgis kūdikis. 
Jei turėčiau, nedvejodama pasidalyčiau pienu, tačiau kol manasis kūdikis 
gims, Tremedos mažylė jau gali būti mirusi. Netgi kai gims tavasis, jau 
gali būti per vėlu. 

Proleva palenkė galvą ir droviai nusišypsojo. 

— Iš kur žinai? Dar niekam nesakiau. 

Dabar atėjo Ailos eilė drovėtis. Nederėjo piktnaudžiauti savo įžvalgo- 


mis; tai motinos teisė pranešti, kad laukiasi. 

— Aš gydytoja, - paaiškino ji. - Padedu moterims gimdyti ir pažįstu 
nėštumo simptomus. Nenorėjau minėti, kol nebūsi pasiruošusi. Tik ne- 
rimavau dėl Tremedos kūdikio. 

— Suprantu. Nieko tokio, Aila. Vis tiek jau ketinau pasakyti žmo- 
nėms, - patikino Proleva, - tačiau nežinojau, kad ir tu laukiesi. Tai reiš- 
kia, kad mūsų kūdikiai gims panašiu metu. Džiaugiuosi, - ji kurį laiką 
patylėjo, pagalvojo, paskui tarė: - Pasakysiu, ką, mano manymu, reiktų 
daryti. Aš sukviesiu moteris, kurios turi mažų vaikų arba tuojau gimdys. 
Paprastai iš pradžių gaminasi gerokai per daug pieno, tik paskui jo kiekis 
prisitaiko prie kūdikio poreikių. Mudvi abi joms papasakosime, kaip jos 
galėtų padėti išmaitinti Tremedos vaikelį. 

- Jei pienu dalytis sutiks kelios moterys, nė vienai nereikės atiduoti 
pernelyg daug, - tarė Aila, paskui suraukė kaktą. - Bėda ta, kad mažylei 
reikia daugiau nei pieno. Jai reikia geresnės priežiūros. Kaip Tremeda gali 
ilgam palikti kūdikį su mergaite, kuri teskaičiuoja dešimtus metus? — ste- 
bėjosi Aila. - Dešimtmetei tai per sunku. 

— Lanoga tikriausiai juos prižiūri geriau nei Tremeda, - patikino Pro- 
leva. 

— Tačiau tai nereiškia, jog maži vaikai turėtų tuo užsiimti, — pareiškė 
Aila. - Kas negerai Laramarui? Kodėl jis nieko nesiima, kad padėtų savo 
šeimai? Tremeda juk jo pora, tiesa? Čia jo židinio vaikai? 

— Šito ir mes patys savęs klausėme, - pasakė Proleva. - Nežinome at- 
sakymų. Ne vienas kalbėjo su Laramaru, įskaitant Joharaną ir Martoną. 
Niekas nepadėjo, Laramarui nerūpi, kas ką sako. Jis žino: kad ir kaip jis 
elgsis, žmonės vis tiek norės jo svaigalų. O Tremeda saviškai niekam tiku- 
si: ji taip dažnai apsvaigusi nuo barmos, kad vargiai suvokia, kas aplinkui 
vyksta. Regis, nė vienam iš jų vaikai nerūpi. Nesuprantu, kodėl Didžioji 
Motina Žemė vis duoda jai daugiau. Niekas iš tikrųjų nežino, ko grieb- 
tis, - aukštos, dailios moters, susijungusios su urvo vadu, balse buvo gir- 
dėti neviltis ir liūdesys. 

Aila atsakymo neturėjo, tačiau suprato, jog reikia ko nors griebtis. 

— Na, vieną dalyką galima padaryti. Galime pasikalbėti su moterimis 
ir išsiaiškinti, ar jos duos pieno kūdikiui, — ji įsidėjo puodelį į nešulių 


krepšį ir atsistojo. — Reikia grįžti. 

Išėjusi iš Prolevos namų Aila pasuko ne tiesiai pas Zelandonę. Ji neri- 
mavo dėl Vilko, ir pirmiausia norėjo užsukti pas Martoną. Ten rado susi- 
rinkusią visą šeimą, įskaitant ir Vilką. Pamatęs Ailą žvėris atlėkė prie jos 
toks laimingas, kad vos neapvertė, kai pašokęs didžiules priekines letenas 
uždėjo jai ant pečių. Laimei, Aila pastebėjo jį atlekiantį ir sugebėjo išsilai- 
kyti ant kojų. Leidusi keturkojui vilkiškai pasisveikinti su gaujos vade — 
palaižyti kaklą ir švelniai dantimis sukąsti žandikaulį, - abiem rankom 
jam suėmė už tankaus kailio aplink kaklą ir pati švelniai sukando Vilko 
nasrus. Pažvelgusi į jo ištikimas akis, Aila veidu įsikniaubė į jo kailį. Ji irgi 
džiaugėsi matydama savo žvėrį. 

— Man baugu, kai jis šitaip prie tavęs puola, Aila, - prisipažino Vilo- 
maras, stodamasis nuo pagalvėlės ant grindų. 

— Kažkada ir aš persigąsdavau, - atitarė Jondalaras. - Dabar Vilku 
pasitikiu, nebesibaiminu dėl Ailos. Žinau, kad jis jos nesužeis, be to, ma- 
čiau, ką jis padarė žmogui, kuris bandė Ailai pakenkti. Vis dėlto prisipa- 
žįstu, kad šitie ypatingi pasisveikinimai net mane kartais stebina. 

Vilomaras priėjęs pasisveikino su Aila — jie susilietė dešiniaisiais 
skruostais. Aila įprato, jog šitaip neformaliai sveikinasi šeimos nariai arba 
labai artimi draugai. 

— Gaila, kad negalėjau eiti su tavimi pažiūrėti arklių, Aila, - tarė Fola- 
ra, kai jos lygiai taip pat pasisveikino. 

— Dar bus laiko geriau pažinti arklius, — atsakė Aila, tada susilietė 
skruostais su Martona. Su Jondalaru pasisveikino panašiai, tačiau kaž- 
kaip ilgėliau ir artimiau, sveikinimasis labiau panėšėjo į apkabinimą. 

— Turiu grįžti ir padėti Zelandonei, - tarė Aila, - tik truputį nerima- 
vau dėl Vilko. Džiaugiuosi, kad jis grįžo čia. Vadinasi, čia jis jaučiasi kaip 
namuose net jei manęs nėra. 

— Kaip jaučiasi Bologanas? — pasiteiravo Martona. 

— Galiausiai pabudo ir jau gali kalbėti. Ėjau pranešti Joharanui... — 
Aila svarstė, ar turėtų užsiminti, kaip nerimauja dėl Tremedos kūdikio. 
Juk ji pašalietė, galbūt jai nedera kelti tokio klausimo: tai gali būti įver- 
tinta kaip kritika devintojo urvo atžvilgiu, tačiau atrodė, kad niekas kitas 
nenumano, kokia rimta padėtis. Jei ji nieko nepasakys, kas tada? - Su 


Proleva aptarėme dar vieną nerimą keliantį klausimą, — tarė ji. 

Jondalaro šeimynykščiai susidomėję žvelgė į ją. 

— Apie ką kalbėjotės? — neištvėrė Martona. 

— Ar žinojote, kad Tremedai pasibaigė pienas? Po Ševonaro laidotu- 
vių ji negrįžo namo, o mažylę ir kitus vaikus paliko prižiūrėti ir maitinti 
Lanogai. Mergaitė dešimtus metus teskaičiuoja, ji neturi pieno. Tas kū- 
dikis minta tik šaknų tyre. Mažylei reikia pieno. Kaip vaikelis užaugs be 
pieno? O kur Laramaras? Ar jam apskritai tai rūpi? — greitai, vienu ypu 
viską išpylė Aila. | 

Jondalaras apsidairė. Folara stovėjo priblokšta, Vilomaras atrodė tru- 
putį apstulbęs; o Martona vėl buvo užklupta nepasiruošusi ir tuo visai 
nesidžiaugė. Jondalarui teko tramdyti šypseną matant jų veidų išraiškas. 
Pats nė kiek nenustebo, nes žinojo, kaip reaguoja Aila pamačiusi, jog kam 
nors reikia pagalbos. Tiesa, Laramaras, Tremeda ir visa jų šeima jau seniai 
trikdė devintąjį urvą, tačiau dauguma žmonių apie tai nekalbėjo, o Aila 
ėmė ir tiesiai iškėlė klausimą. 

— Proleva sakė nežinojusi, kad Tremedai pasibaigė pienas, - toliau kal- 
bėjo Aila. - Ji ketina sukviesti moteris, kurios galėtų padėti. Šnektelsime 
su jomis, paaiškinsime kūdikio poreikius ir paprašysime, kad jos pasida- 
lytų pienu. Proleva nori prašyti ką tik tapusiųjų motinomis ir tų, kurios 
netrukus gimdys. Urvas toks didelis, turėtų būti daug moterų, galinčių 
padėti išmaitinti mažylę. 

Jondalaras suprato, kad moterys galėtų padėti, tačiau tuo abejojo. 
Jis spėliojo, kieno tai sumanymas, ir numanė, kad Atilos. Jis žinojo, kad 
moterys kartais žindo ne savo vaikus, tačiau paprastai jos noriai dalijasi 
pienu su seserų ar artimų draugių vaikais. 

— Atrodo, sumanymas puikus, - tarė Vilomaras. 

— Jei moterys sutiks, - pastebėjo Martona. 

— Kodėl neturėtų? - nustebo Aila. - Nejaugi zelandonietės leistų kū- 
dikiui mirti dėl pieno stygiaus? Pažadėjau Lanogai rytojaus rytą užsukti 
ir pamokyti, kaip vaikeliui ruošti daugiau nei trintų šaknų tyrę. 

— Kuo dar kūdikiai minta, be pieno? - pasmalsavo Folara. 

— Daug kuo, - atsakė Aila. - Galima pagremži virtos mėsos - tokią 
minkštą košelę kūdikiai gali valgyti, be to, jie gali gerti sultinį, kuris lieka 


išvirus mėsą. Taip pat jiems tinka į košelę su trupučiu skysčio sugrūsti 

riešutai, labai smulkiai sumalti virti grūdai. Tinka bet kokios virtos grūs- 
tos daržovės, o kai kuriuos vaisius pakanka sutrinti, nors sėklas derėtų 
pašalinti. Vaisių sultis visada nukošiu pro kibiųjų lipikų pluoštelį. Jų spy- 
gliukai puikiai sukimba tarpusavyje ir sugaudo visas sėklas. Kūdikiai gali 
valgyti kone viską, kuo maitinasi jų motinos, jei tai švelnu ir pakankamai 
smulku. 

— Iš kur tiek daug žinai apie kūdikių maistą? - pasmalsavo Folara. 

Aila nutilo ir sunerimusi išraudo. Tokio klausimo ji nesitikėjo. Kad 
kūdikiai neapsiriboja žindymu, ji sužinojo tada, kai susirgusi ir pristigu- 
si pieno Iza mokė ją gaminti maistą Ubai. Tačiau Ailos žinios gerokai 
išsiplėtė, kai Iza mirė, o ją taip prislėgė vienintelės pažinotos motinos 
netektis, kad jos pačios pienas pasibaigė. Nors visos maitinančios nedi- 
delės Bruno genties moterys žindė Durką, jai teko nuolat jį papildomai 
maitinti, kad būtų sotus ir sveikas. 

Tačiau Aila dar nebuvo pasiruošusi pasakoti Jondalaro šeimai apie 
savo sūnų. Jie neseniai nusprendė, jog norėtų ją priimti į savo šeimą, kad 
Aila taptų zelandoniete, būtų viena iš jų. Nors visi žino, kad ją užaugino 
žmonės, jų vadinami plokščiagalviais ir gyvuliais, Aila niekada nepamirš 
skausmo dėl staigios Jondalaro reakcijos sužinojus, kad ji turi maišytų 
dvasių sūnų. Kadangi vieno iš tų žmonių, kuriuos jis laikė gyvuliais, ir 
Ailos dvasios susimaišė, kad jos viduje pradėtų augti gyvybė, jis pažvelgė 
į ją taip, lyg ji būtų purvina hiena, ir pavadino „šlykštyne“. Moteris jam 
atrodė bjauresnė net už vaiką, nes jį pagimdė. Vėliau Jondalaras daugiau 
sužinojo apie gentį ir savo nuomonę pakeitė, tačiau kaip visa tai atrodys 
jo Žmonėms, jo šeimai? 

Ailos mintys skriete skriejo. Ką pasakys Jondalaro motina sužinojusi, 
kad jos sūnus nori susijungti su šlykštyne? O Vilomaras, Folara, kiti šei- 
mos nariai? Aila dirstelėjo į Jondalarą. Paprastai atspėdavo, ką jis jaučia, 
ir suprasdavo, ką galvoja, pagal jo išraišką arba elgesį, bet šį kartą nesu- 
gebėjo. Aila nesuprato, kaip, Jondalaro požiūriu, jai būtų geriausia pasi- 
elgti. 

Vaikystėje ją išmokė, kad į tiesų klausimą privalu atsakyti teisingai. 
Vėliau Aila sužinojo, kad kiti, jos rūšies žmonės, kitaip nei gentis, gali 


sakyti dalykus, kurie nėra tiesa. Jie netgi vartoja tai apibūdinantį žodį. 

Tai vadinama melu. Akimirką Aila iš tikrųjų galvojo pameluoti, tačiau 
ką turėtų pasakyti? Neabejojo, kad melą Jondalaro šeimynykščiai supras: 
ji nemokėjo meluoti. Daugių daugiausia galėjo susilaikyti nepaminėjusi, 
tačiau sunku neatsakyti, kai užduodamas tiesus klausimas. 

Aila visada įtarė, kad Jondalaro žmonės kažkada išsiaiškins apie Dur- 
ką. Berniukas dažnai lankydavosi jos mintyse, ir ji žinojo, kad ateis aki- 
mirka, kai ji užsimirš arba nuspręs nebesilaikyti jo neminėjusi. Ji neno- 
rėjo amžinai vengti kalbų apie Durką. Juk jis jos sūnus, tačiau dabar ne 
laikas apie tai kalbėti. 

— Folara, žinau, kaip maitinti kūdikius, nes, gimus Ubai, Izai anksti 
pritrūko pieno. Ji mane mokė, kaip gaminti maistą Ubai. Kūdikis gali 
valgyti tą patį kaip ir motina, jei tai minkšta ir lengva nuryti, - paaiškino 


Aila. Ji nepamelavo, tik ne viską pasakė - susilaikė nepaminėjusi sūnaus. 


ASA 
Ė) P "i 


— Štai šitaip, Lanoga, - mokė Aila. - Trauk grandyklę per mėsą. Iš- 
traukiama geriausia jos dalis, o plaušėta dalis lieka, matai? Dabar pati 
pamėgink. 

— Ką tu čia darai? 

Balso išgąsdinta Aila pašoko, tada atsigręžusi išvydo Laramarą. 

— Rodau Lanogai, kaip paruošti maisto, kurį šita mažylė galėtų valgy- 
ti, nes jos motina nebeturi pieno, — atsakė ji. Buvo tikra, kad vyro veidą 
perliejo nuostabos išraiška. „Vadinasi, jis nežinojo“, - pamanė ji. 

— Kodėl tau rūpi? Abejoju, ar dar kam nors rūpi, - pasakė Larama- 
ras. 

„Netgi tau“, - pagalvojo Aila, tačiau prikando liežuvį. 

- Žmonėms rūpi. Jie paprasčiausiai nežinojo, — atsakė ji. - Ir mes iš- 
siaiškinome tik todėl, kad Lanoga atėjo kviesti Zelandonės pas sužeistą 
Bologaną. 

— Bologanas sužeistas? Kas nutiko? 

Šį kartą balse skambėjo susirūpinimas. „Proleva neklydo, - pagalvojo 
Aila. - Jis tikrai kažką jaučia vyresnėliui: 

- Jis padaugino tavo barmos ir... 

— Mano barmos! Kur jis? Pamokysiu tą nenaudėlį nelįsti prie mano 
barmos! — ėmė tūžti Laramaras. 

— Nereikia, - atsakė Aila. - Yra, kas pamokė. Kilo muštynės, kažkas 
jam stipriai smogė arba jis nukrito ir susitrenkė galvą į akmenį. Jį partem- 
pė namo ir paliko. Lanoga rado jį be sąmonės ir pakvietė Zelandonę. Da- 
bar jis pas Zelandonę. Bologanas smarkiai sužeistas, neteko daug kraujo, 
tačiau pailsėjęs ir gerai prižiūrimas pasveiks. Tik Joharanui neišduos, kas 
jam smogė. 

— Aš tuo pasirūpinsiu. Žinau, kaip iš jo tai išmušti, - pasakė Larama- 
ras. 

— Nelabai seniai gyvenu šiame urve ir ne man dera sakyti, tačiau ma- 
nau, kad pirma turėtum pasikalbėti su Joharanu. Jis labai pyksta ir nori 
žinoti, kas tai padarė ir kodėl. Bologanui pasisekė, galėjo baigtis kur kas 
blogiau, - pasakė Aila. 

— Tikrai, tau nedera kištis, - atsakė Laramaras. - Geriau pats juo pa- 
sirūpinsiu. 

Aila nutylėjo. Ji nieko negalėjo padaryti, tik viską papasakoti Johara- 
nui. Vėl atsisuko į mergaitę. 

— Nagi, Lanoga. Imk Loralą ir eisime, - tarė ji, stverdama mamutojiš- 
ką kelionmaišį. 

— Kur einate? - susidomėjo Laramaras. 

- Eisime paplaukioti ir nusiprausime. Paskui paklausime maitinančių 
ar netrukus maitinsiančių moterų, ar jos sutiktų duoti Loralai pieno, - at- 
sakė Aila. - Gal žinai, kur Tremeda? Jai irgi derėtų ateiti į šitą susitikimą. 

— Argi jos čia nėra? - nustebo Laramaras. 

— Ne. Ji paliko vaikus Lanogai ir po Ševonaro laidotuvių negrįžo, - 
atsakė Aila. - Jei tau kartais įdomu, kiti vaikai šiuo metu pas Ramarą, 
Salovą ir Prolevą. 

Proleva pasiūlė, kad Aila nuvestų Lanogą su mažyle truputį apsipraus- 
ti. Moterys su kūdikiais gali nenorėti imti ant rankų tokio nešvaraus vai- 
ko baimindamosi sutepti savo vaikus. 

Lanora paėmė mažylę, Aila davė ženklą Vilkui, kuris pusiau pasislė- 


pęs už rąsto gulomis stebėjo, ką jos veikia. Laramaras nebuvo pastebėjęs 

žvėries. Kai Vilkas atsistojo, vyro akys iš nuostabos išsiplėtė pagaliau su- 
vokus, koks iš tikrųjų didelis ir galingas šitas plėšrūnas. Jis kelis žingsnius 
atsitraukė, tada nenuoširdžiai nusišypsojo svetimšalei. 

— Didelis žvėris. Ar tu tikra, kad saugu jį vedžiotis tarp žmonių, ypač 
vaikų? - paklausė vyras. 

„Tau nerūpi vaikai, - pagalvojo Aila, skaitydama vos regimą Lara- | 
maro kūno kalbą. - Kalbi apie vaikus ir bandai įteigti, jog galiu kažkaip 
pakenkti žmonėms, kad paslėptum savo baimę“ Kiti žmonės irgi išsakė 
panašų rūpestį, bet Aila neįsižeidė. Laramaro pastaba jai pasirodė užgauli 
dėl to, kad jam nerūpėjo vaikai, net ir tie, už kuriuos jis buvo atsakingas. 

: Vyras jai nepatiko, ir jo pastaba sužadino joje neigiamą reakciją. 

— Vilkas nekelia grėsmės vaikams. Nuo jo nukentėjo vienintelė mane 
užpulti bandžiusi moteris, - tarė Aila, žiūrėdama tiesiai jam į akis. Gen- 
ties žmonės tokį tiesmuką žvilgsnį būtų palaikę grasinimu. Nesąmonin- 
gai toks įspūdis ir buvo perduotas. - Vilkas nužudė tą moterį, - pridūrė 
Aila. Laramaras nervingai išsišiepęs žengė dar vieną žingsnį atgal. 

„Nebuvo išmintinga tai pasakyti, - galvojo Aila, eidama link prie- 
kinės terasos su Lanoga, kūdikiu ir Vilku. - Kodėl nesusivaldžiau? - ji 
pažvelgė į žvėrį, pasitikinčiai žingsniuojantį greta. - Elgiausi beveik kaip 
vilkių vadė: priverčiau menkesnį gaujos narį atsitraukti. Tačiau čia ne vil- 
kų gauja, o aš ne jos vadė. Laramaras ir taip jau nuteikinėja žmones prieš 
mane. Tikriausiai prisidariau rūpesčių. 

Pradėjus leistis taku žemesniajame terasos gale, Aila pasisiūlė panešti 
mažylę, bet Lanoga atsisakė ir perkėlė ją ant šlaunies. Vilkas uostinėjo 
žemę, o Aila pastebėjo kanopų įspaudus. Anksčiau šituo keliu eita arklių. 
Ji ketino parodyti juos mergaitei, paskui persigalvojo. Lanoga kalba ne- 
daug, ir Aila nenorėjo prievarta traukti ją į trikdantį pokalbį. 

Priėjusios Upę jos toliau traukė palei krantą, o Aila vis stabteldavo pažiū- 
rėti augalų. Kasimo pagaliuku, kurį nešėsi užsikišusi už juosmens juostos, 
keletą augalų ji išrovė su šaknimis. Mergaitė ją stebėjo, ir Aila nusprendė 
parodyti jai būdingus augalų bruožus, kad pati prireikus galėtų jų susirasti, 
tačiau nusprendė palaukti, kol Ladoga supras, kam jie naudojami. 

Šaltinis, devintąjį urvą skyręs nuo Žemupio, siauru kriokliu sruvo nuo 

vanduo, sruvęs grioveliu, kurį prasigraužė kalkakmenyje, ėmė virsti per 
kraštą siaura putota kaskada, Aila sustojo. Kiek tolėliau krioklių nuo kal- 
kakmenio sienos atskilę keli dideli akmenys sukūrė savotišką užtvanką su 
nedideliu baseinėliu. Viename iš akmenų buvo natūrali įduba, apjuosta 
samanas primenančių vandens augalų. 

Įdubą pripildydavo lietaus vanduo ir krioklio purslai. Vasarą, kai ly- 
davo rečiau, vandens lygis joje būdavo mažesnis. Aila manė, kad saulė jį 
bus įšildžiusi, ir įmerkė ranką. Kaip ir tikėjosi, vanduo buvo drungnas; 
vėsokas, tačiau šiltesnis nei telkinėlyje, o vandens augalai buvo minkštai 
iškloję įdubos dugną. 

Aila padėjo krepšį. 

— Atnešiau maisto. Loralą norėtum pamaitinti dabar ar vėliau? - pa- 
siteiravo ji. 

— Dabar, - atsakė Lanoga. 

— Gerai, tada dabar pavalgykim, - tarė Aila. - Loralai duosime virtų 
grūdų ir grandytos mėsos. Atnešiau pakankamai maisto mums visoms. 
Netgi mėsingų kaulų Vilkui. Kuo naudojiesi mažylei maitinti? 

— Savo ranka, - atsakė mergaitė. 

Aila dirstelėjo į jos purvinas plaštakas. Nesvarbu; Lanoga ir anksčiau 
maitino vaiką nešvariomis rankomis, bet vis tiek derėtų jai paaiškinti. 
Aila paėmė pakeliui surinktus augalus. 

— Lanoga, parodysiu, kam šitie augalai, - tarė ji. Mergaitė sužiuro. — 
Jie vadinami muilo šaknimis. Yra keletas skirtingų rūšių, vieni tinka ge- 
riau nei kiti. Pirmiausia upelyje nuplausiu nuo jų žemes... - Aila paaiški- 
no Lanogai, kaip nuvalyti augalus. Paskui susirado kietą apvalų akmenį 
ir lygią vietą ant vieno iš atskilusių luitų greta baseinėlio. - Paskui šaknis 
reikia sutraiškyti, tik tuomet jos turės poveikį. Pamirkius jas išsiskiria 
daugiau slidžių sulčių. 

Mergaitė atidžiai stebėjo, bet nieko nesakė. 

Iš krepšio, kurį nešiojosi persimetusi per petį, Aila išsiėmė nedidelę 
vandeniui nelaidžią pintinėlę ir nuėjo prie akmeninės įdubos. 

— Vien vanduo ne visada gerai nuplauna purvą, naudojantis muilo ša- 
knimi tai pavyksta lengviau. Vanduo šioje įduboje kiek šiltesnis nei upe- 
lyje. Ar norėtum paliesti? - pasiūlė Aila. 

— Nežinau, - atsakė mergaitė žvelgdama taip, tarsi nevisiškai suprastų. 

— Lanoga, ateik ir įmerk plaštaką į vandenį, - pasakė Aila. 

Viena ranka laikydama kūdikį mergaitė priėjo arčiau ir įmerkė į van- 
denį kitą ranką. 

- Arjauti, kad jis šiltesnis? - smalsavo Aila. 

— Nežinau, - atsakė Lanoga. 

Moteris pasėmė į krepšelį truputį drungno vandens, pridėjo sutraiš- 
kytų muilo šaknų ir viską gerai išmaišė ranka. Tada išėmė saują augalų ir 
patrynė juos tarp delnų. 

— Lanoga, paguldyk mažylę, paimk truputį muilo šaknų ir padaryk, 
kaip aš, - pasakė ji. 

Nenuleisdama akių nuo Ailos mergaitė nukėlė vaiką nuo šlaunies, 
paguldė ant žemės prie savo kojų ir lėtai ištiesė ranką prie muilo šaknų. 
Įmerkusi į vandenį patrynė plaštakas. Susidarė truputis putų, ir trumpam 
Lanogos veide atsirado susidomėjimo išraiška. Saponino turinčios šaknys 
putojo ne itin gausiai, tačiau pakankamai rankoms nusiplauti. 

— Tinkama muilo šaknis turi būti slidi ir truputį putoti, - paaiškino 
Aila. - Dabar gerai nusiplauk, štai šitaip. Ar matai, kokios gerokai švares- 
nės tavo rankos? 

Mergaitė įmerkė rankas į vandenį, paskui jas apžiūrėjo. Ir vėl veide 
atsispindėjo susidomėjimas. 

— O dabar valgykim. 

Aila priėjo prie kuprinės ir išėmė kelis paketus bei raižytą medinį du- 
benį su juostele apvyniotu dangteliu. Atrišusi juostelę, moteris nuėmė 
dangtelį ir lengvai palietė turinio paviršių. 

— Dar truputį šilta, — tarė ji, mergaitei rodydama sustingusią masę iš 
virtų smulkiai maltų įvairių rūšių grūdų. - Surinkau šiuos grūdus prač- 
jusį rudenį, kai mudu su Jondalaru keliavome. Čia yra rugių ir kviečių, 
taip pat truputis avižų. Virdama įbėriau žiupsnelį druskos. Mažos juodos 
sėklelės - balandų, tačiau šitas augalas zelandoniečių kalba kitaip vadina- 
si. Ir lapeliai tinka maistui. Košę išviriau Loralai. Manau, kad pakaks ir 
mudviem. Gal pirma pažiūrėkim, ar jai patiks grandyta mėsa. 

Mėsa buvo suvyniota į didelius gysločių lapus. Aila padavė juos Lano- 

teplios masės ir įdėjo mažylei į burną. Mergytė noriai išsižiojo, bet paju- 
tusi naują skonį tarsi nustebo. Ji vartė kąsnį burnoje, tyrė skonį, galiausiai 
nurijusi išsižiojo, prašydama daugiau. Ailai ji priminė mažą paukštuką. 

Lanoga nusišypsojo, ir Aila suvokė, jog pirmą kartą mato mergaitę 
šypsantis. Lanoga sumaitino sesutei likusią mėsą, tada nutarė duoti grū- 
dų košės. Pirmiausia paragavo pati, paskui truputį įdėjo mažylei į burną. 
Abi stebėjo Loralos reakciją į naują skonį. Įdėmiai, susitelkusi mažylė vėl 
tyrė kąsnį burnoje, netgi kiek pakramtė tąsią tyrę. Regis, truputį pagal- 
vojusi, nurijo ir vėl išsižiojo. Aila stebėjosi, kiek daug toks mažas vaikelis 
gali suvalgyti. Tik tada, kai sesutė nustojo valgyti, Lanoga įsidėjo kąsnelį 
sau į burną. 

- Jei duodi Loralai ką nors palaikyti, ar ji kišasi į burną? - pasiteiravo 
Aila. 

— Taip, - patvirtino mergaitė. 

— Artnešiau nedidelį gabalėlį kaulo su čiulpais. Pažinojau berniuką, 
kuris kūdikystėje juos labai mėgo, - mieli prisiminimai Ailos veide paža- 
dino liūdną šypseną. - Duok Loralai, gal jai patiks. 

Aila padavė mergaitei nedidelį gabalėlį elnio kojos kaulo su skyle 
viduryje, pilna riebių čiulpų. Vos gavusi kaulą mažylė įsidėjo jį į burną. 
Akyse vėl atsirado nuostaba, ji sustingo ir ėmė pamažu skanauti, tačiau 
netrukus Aila su Lanoga išgirdo, kaip mažylė čiulpia. 

— Dabar pasodink ją ant Žemės ir pati ko nors užvalgyk, Lanoga. 

Įsitaisęs už poros metrų, kur Aila mostu buvo liepusi jam pasilikti, 
Vilkas nenuleido akių nuo kūdikio. Jis kelis kartus verksmingai amtelėjo, 
o paskui ėmė lėtai slinkti link mažylės, sėdinčios ant žolės lopinėlio. La- 
noga kurį laiką jį stebėjo, o paskui susirūpinusi atsisuko į Ailą, nors iki tol 
nė nejuto, kad žvėris netoliese. 

— Vilkas myli vaikus, - paaiškino Aila. - Jis nori pažaisti, tačiau jį tru- 
putį trikdo tas čiulpų kaulas. Jei Lorala jį išmes, Vilkas gali pamanyti, kad 
mergaitė atiduoda jam kaulą, ir jį pasiims. Atnešiau ir jam kaulą su mėsa. 
Numesiu prie Upės, tegu graužia, kol mes valgysime. 

Aila iš savo krepšio ištraukė gana didelį į odą susuktą paketą ir išvy- 
niojo kelis gabalus virtos bizonienos bei vieną nemenką kaulą su pri- 


džiūvusia kieta, rusva mėsa. Atsistojusi moteris davė Vilkui ženklą sekti, 

nuėjo prie Upės ir padavė jam kaulą. Patenkintas žvėris su savo daviniu 
ten ir pasiliko. 

Grįžusi Aila iš krepšio išėmė dar keletą daiktų. Ji atsinešė įvairaus 
maisto. Be mėsos ir grūdų košės, dar turėjo iš kelionės likusių skanėstų. 
Čia buvo sudžiūvusių krakmolingų šaknų gabalėlių, keptų pinijų riešutė- 
lių, keletas lazdynų riešutų su kevalais bei nedidelių aitrių, įdomaus sko- 
nio džiovintų obuoliukų riekelių. 

Kol jos valgė, Aila šnekino mergaitę. 

— Lanoga, minėjau, kad prieš pokalbį su kitomis moterimis paplau- 
kiosime ir nusiprausime, bet tikriausiai reikėtų paaiškinti, kodėl tai da- 
rysime. Suprantu, kad tu stengeisi kuo geriau pamaitinti Loralą, tačiau, 
kad būtų sveika ir tinkamai užaugtų, jai reikia daugiau nei šaknų košės. 
Pamokiau tave, kaip paruošti kitokio jai reikalingo maisto, tarkime, pri- 
gremžti mėsos, kad ji galėtų valgyti, nors neturi dantų. Tačiau labiausiai 
mažylei reikia pieno, bent jau trupučio. 

Valgydama mergaitė stebėjo moterį, tačiau nieko nesakė. 

— Ten, kur aš užaugau, moterys visada maitino viena kitos kūdikius. 
Jei kurios motinos pienas pasibaigdavo, kitos moterys paeiliui maitinda- 
vo jos vaikelį. Proleva paaiškino, kad zelandonietės taip pat žindo kitų 
vaikus, bet paprastai tik šeimos narių ir artimų giminaičių. Tavo motina 
neturi maitinančių seserų ar pusseserių, todėl ketinu paprašyti kitų maiti- 
nančių ar netrukus maitinsiančių moterų pagalbos. Tačiau moterys labai 
saugo savo vaikus. Jos nenorės laikyti nešvaraus ir dvokiančio vaikelio, o 
paskui imti savųjų. 

— Reikia nuprausti Loralą, kad ji patiktų kitoms motinoms. Panau- 
dosime tas muilo šaknis, kuriomis plovėmės rankas. Išmokysiu tave ma- 
žylę maudyti. Turėsi pasirūpinti, kad ji būtų švari, o kadangi tu ją nešiosi 
moterims žindyti, taip pat turėsi išsimaudyti. Atnešiau tau drabužėlių. 
Proleva davė. Jie dėvėti, tačiau švarūs; juos nešiojusi mergaitė jau išaugo. 

Lanoga nieko neatsakė. Ailai pasidarė smalsu, kodėl ji tiek mažai 
kalba. 

— Ar supratai? — pasiteiravo ji. 

Lanoga linktelėjo ir toliau valgė vis dirsčiodama į seserį, kuri tebečiul- 


pė kaulą. Aila pagalvojo, kad mažylė godžiai puola prie maisto, kuriame 


ks 


UOLŲ PRIEGLOBSTIS 


yra jai reikalingų medžiagų, nes virtų krakmolingų šaknų augančiam vai- 
ko organizmui nepakanka. Kol Lanoga pavalgė, kūdikį suėmė miegas. 
Aila pagalvojo, kad derėtų ją išmaudyti dabar ir leisti pamiegoti vėliau. 
Padėjusi maisto indus ji atsistojo ir pajuto nemalonų kvapą. Lanoga irgi 
jį pajuto. 

— Sesė apsikakojo, - pasakė mergaitė. 

— Prie mažojo upeliuko auga samanų. Apvalykime ją prieš maudyda- 
mos, — patarė Aila. 

Lanoga paprasčiausiai spoksojo, tad moteris pakėlė mažylę. Ši, regis, 
nustebo, tačiau neprieštaravo. Aila nusinešė ją prie upelio, atsiklaupė prie 
krašto, išrovė saują prie akmenų augančių samanų, pamerkė jas į vande- 
nį ir pasiguldžiusi kūdikį ant rankos ėmė šluostyti užpakaliuką. Išrovusi 
dar saują samanų apiprausė mergaitę dar kartą, apžiūrėjo ir įsitikino, kad 
mažylė švari. Tuomet mažoji paleido šiltą čiurkšlę; kol mergytė šlapinosi, 
Aila laikė ją pakėlusi, paskui vėl apiplovė samanomis ir atidavė Lanogai. 

— Nunešk mažylę prie įdubos, Lanoga. Laikas ją prausti. Kodėl tau 
nepasodinus Loralos čia? - pasiūlė ji, rodydama į vandens pilną įdubą 
akmenyje. 

Mergaitė žvelgė į ją sutrikusi, nė nesujudėjo. Mąsliai suraukusi kaktą, 
Aila ją tyrinėjo. Nors Lanoga kalbėjo nedaug, Aila nemanė, kad mergai- 
tei stinga nuovokos. Greičiau atrodė, kad ji nesupranta, ką daro. Staiga 
Aila prisiminė, kad vos apsigyvenusi su gentimi irgi nežinodavo, ką da- 
ryti. Pasvarsčius toptelėjo, kad mergaitė geriausiai reaguoja į tiesioginius 
paliepimus. 

— Lanoga, pasodink mergaitę į vandenį, - tarė ji. Tai nebuvo prašy- 
mas, o kone įsakmus teiginys. 

Lanoga lėtai nuėjo link akmeninio baseino. Pradėjo kelti nuogą ma- 
žylę sau nuo šlaunies, tačiau dingojosi, lyg nenorėtų sesers paleisti. Aila 
paėmė Loralą iš nugaros už pažastų, veidu į seserį, ir lėtai nuleidusi paso- 
dino į vandenį akmeninėje įduboje. 

Drungnas vanduo sukėlė vaikui naujų pojūčių ir gundė tyrinėti aplin- 
ką. Ji siekė ranka vandenį, tada ištraukusi apžiūrėjo plaštaką. Dar kartą 
pabandė, šįkart truputį pasitaškė. Mergaitė apsidairė ir ištraukusi ranku- 


tę iš vandens sukišo nykštį į burną. 

„Ką gi, neverkia, - pagalvojo Aila. - Gera pradžia: 

— Kišk ranką į šitą krepšį, Lanoga, ir pajusi, koks slidus vanduo nuo 
muilo šaknų, - mergaitė padarė kaip liepta. - Dabar paimk į saują trupu- 
tį putų ir įtrinkim jomis Loralą. 

Slidžiu skysčiu su šaknų gabalėliais jiedvi muilino mažylės odelę, o 
ji sėdėjo rami, tik truputį susiraukusi. Naujas pojūtis nebuvo nemalonus. 

— Dabar reikės ištrinkti jai plaukus, - tarė Aila galvodama, kad gali 
būti sudėtingiau. - Iš pradžių trupučiu muilo šaknų ištrinsime jai pakau- 
šį. Taip pat gali išplauti jos ausis ir kaklą. 

Aila pastebėjo, kad Lanoga rūpinasi mažyle ramiai ir užtikrintai, regis, 
vis ramiau jaučiasi ją maudydama. Moteris akimirkai stabtelėjo ir staiga 
suvokė: „Buvau ne ką vyresnė už Lanogą, kai pagimdžiau Durką! Skai- 
čiavau vos metais dvejais daugiau. Žinoma, Iza parodė, kaip juo rūpintis, 
bet aš išmokau“ 

— Dabar paguldyk ją ant nugaros, paremk viena ranka, kad veidukas 
nepanirtų į vandenį, o kita ranka nuplauk viršugalvį, - aiškino Aila. 

Ji padėjo Lanogai pasiguldyti mažylę. Iš pradžių Lorala truputį prie- 
šinosi, tačiau Lanoga elgėsi užtikrintai, tad mažoji nurimo. Aila padėjo 
trinkti jos plaukus, paskui vis dar muilinomis rankomis nuprausė mažy- 
lės kojas ir užpakaliuką. Jie mirko vandenyje, kuris ir pats jau pasidarė 
slidokas. 

— Dabar nuprausk jos veiduką, labai atsargiai, tik vandeniu, kad putų 
nepatektų į akis. Neskaudėtų, bet būtų nemalonu, - tarė Aila. 

Baigusios jos vėl pasodino mažylę. Aila patiesė labai minkštą, lanks- 
čią, gelsvą odą, iškėlė kūdikį iš vandens, susupo į ją ir padavė Lanogai. 

- Štai ji, švarutėlė šviežutėlė, - Aila pastebėjo, kad mergaitė trina pirš- 
tais minkštą zomšą. - Daili ir minkšta, tiesa? 

— Taip, - pritarė Ladoga, pakėlusi akis į moterį. 

- Ją kaip dovaną man įteikė žmonės, kuriuos susitikau kelionėje. Jie va- 
dinami šaramudojais ir garsėja tuo, kad šitaip minkštai išdirba gemzių odas. 
Gemzės yra gyvūnai, gyvenantys kalnuose netoli jų namų. Panašūs į kalnų 
ožkas, tačiau mažesni. Nežinai, ar aplinkui gyvena gemzių, Lanoga? 

— Taip, —- atsakė mergaitė. Aila laukė drąsinamai šypsodamasi. Ji pa- 


stebėjo, kad Lanoga reaguoja į klausimus ir tiesiogines komandas, tačiau, 

regis, nenumano, kaip paprasčiausiai kalbėtis; ji to tiesiog nemokėjo. Aila 
tebesišypsojo, laukė. Lanoga susiraukė, galiausiai pasakė: 

— Kažkada medžiotojai vieną atnešė. 

„Ji prabilo! Savo noru nors ką pasakė“, - patenkinta pagalvojo Aila. 
Tereikėjo šiek tiek mergaitę padrąsinti. 

— Gali pasilikti šią odą, jei nori, - pasakė ji. 

Lanogos veide atsirado išraiškų, kurių Aila nesitikėjo. Pirmiausia jos 
akys nušvito, paskui jose pasirodė abejonė ir galiausiai baimė. Tada ji su- 
siraukė ir papurtė galvą. 

— Ne, negaliu. 

— Nenori odos? 

Mergaitė nudelbė akis. 

— Noriu. 

— Tai kodėl negali pasiimti ? 

— Negaliu, - atsakė mergaitė, tada sudvejojo. - Man neleis. Kas nors 
atims. 

Aila pradėjo suprasti. 

— Gerai, tada padarykime šitaip. Paimk ją dėl manęs. Visada turėsi po 
ranka, kai norėsi naudoti. 

— Kas nors atims, - pakartojo Lanoga. 

— Pasakysi man, jei kas nors atims, tada aš ateisiu ir atsiimsiu, - paža- 
dėjo Aila. 

Lanoga pradėjo šypsotis, paskui susiraukė ir vėl papurtė galvą. 

— Kas nors pašėls. 

Ala linktelėjo. 

— Suprantu. Aš ją laikysiu, bet atmink, bet kada jos prireikus, Loralai 
ar tau, gali ateiti ir pasiskolinti. Jei kas nors norės atimti, pasakysi, kad ji 
yra mano. 

Lanoga išvystė ir paguldė mažylę ant žolės, o minkštą odą atidavė mo- 
teriai. 

— Dar apkakos, - pasakė ji. 

— Nieko baisaus. Tereikėtų išskalbti. Paguldyk mergaitę ant pakloto, 
jis minkštesnis už žolę, - tarė Aila. Ji patiesė paklotą ir guldydama kū- 
dikį pastebėjo, kad į odą liko įsigėręs vos juntamas, bet malonus dūmų 
kvapas. 

Kailį nuvalius ir nugrandžius, dažniausiai oda įtrinama gyvūnų smege- 
nimis, paskui daužoma ir tampoma, kol išdžiūvusi tampa daili, minkšta ir 
pūkuota. Kone balta oda tada dažoma pakabinta virš dūmingo laužo. Galu- 
tinė odos spalva priklauso nuo deginamos medienos ar kito kuro, paprastai 
ji nusidažo gelsvai arba rusvai. Šis procesas vadinamas „šikšninimu“. Šikš- 
ninama pirmiausia ne dėl spalvos, o kad oda išliktų elastinga. Nepaveikus 
dūmais, kad ir minkšta oda sušlapusi sukietėtų, taptų standi, ją vėl reikėtų 
daužyti ir tampyti, tarsi iš naujo išdirbti. Dėl pokyčių, vykstančių dūmams 
padengus kolageninius audinius, oda likdavo minkšta netgi po skalbimo. 
Būtent dėl šikšninimo gyvūnų odos iš tikrųjų tapdavo naudotinos. 

Aila pastebėjo, kad Loralos akutės merkiasi. Kol mažylę maudė, Vil- 
kas baigė graužti kaulą ir prisislinko arčiau - jam buvo pernelyg smalsu, 
kad laikytųsi atokiai. Aila dirstelėjusi parodė jam ženklą prieiti arčiau, ir 
žvėris greitai atbėgo. 

— Dabar mūsų eilė maudytis, - tarė Aila ir dirstelėjo į žvėrį. - Vil- 
ke, saugok Loralą, saugok kūdikį, - tą patį pasakė rankomis ir žodžiais. 
Ne pirmą kartą vilkas buvo paliekamas saugoti miegančio vaiko. Lano- 
ga susirūpinusi susiraukė. - Jis liks šalia ir pasaugos, kad jai nieko blogo 
nenutiktų, be to, praneš, kai mažylė pabus. Mes būsime čia pat, šiame 
tvenkinėlyje už akmenų. Galėsi juos matyti. Nusiprausime taip pat kaip 
prausėme Loralą, tik vanduo bus šaltesnis, - nusišypsojusi pridūrė Aila. 

Eidama link tvenkinio moteris pastvėrė krepšį ir pintinėlę su mirks- 
tančiomis muilo šaknimis. Ji pirmoji nusimetė drabužius ir įbrido į van- 
denį. Parodė, kaip apsiplauti, ir padėjo Lanogai išsitrinkti plaukus, pas- 
kui išėmė dar du odos rankšluosčius ir šukas ilgais dantimis, kurias gavo 
iš Martonos. Nusišluosčiusi ji išnarpliojo susivėlusias Lanogos plaukų 
sruogas, o kitomis šukomis susišukavo pati. 

Tada iš krepšio dugno ištraukė nešiotą, bet nenudėvėtą tuniką. Dra- 
bužėlis atrodė kaip naujas, buvo paprastai papuoštas kuteliais ir nedaug 
karoliukų. Lanoga ilgesingai žvelgė į tuniką, o paskui švelniai ją palietė. 
Ji nusišypsojo, kai Aila liepė ją apsivilkti. 

— Noriu, kad tai vilkėtum, kai eisime susitikti su moterimis, - tarė 
Aila. Lanoga neprieštaravo. Tiesą sakant, nedvejodama apsivilko. - Da- 


bar turėtume eiti, nes darosi vėlu. Tikriausiai moterys mūsų laukia. 

Jos grįžo taku ant akmenų terasos ir patraukė link gyvenamosios zo- 
nos, į Prolevos namelį. Vilkas atsiliko. Aila atsisuko jo ieškoti ir pastebėjo, 
kad jis žvelgia tuo keliu, kuriuo jos atėjo. Pasekusi jo žvilgsnį kiek toliau 
Aila pamatė vyrą ir moterį. Moteris ėjo svyruodama ir klupinėdama. Vy- 
ras laikėsi kiek atokiau, nors kartą moterį sugriebė, kai ji vos neparkrito. 
Kai moteris pasuko link Laramaro namelio, Aila atpažino, jog tai Lano- 
gos ir Loralos motina Tremeda. 

Akimirką Aila svarstė, gal derėtų vestis ją į susitikimą su moterimis, 
bet persigalvojo. Tikėtina, kad moterys labiau užjaus dailią mergytę su 
švariu kūdikiu nei moterį, kuri tikriausiai prisisiurbė per daug barmos. 
Aila pajudėjo, tačiau akis užkliuvo už vyro - šis nelydėjo moters, ėjo to- 
liau. 

Jo pavidalas ir judesiai Ailai atrodė matyti. Vyras ją pastebėjo ir eida- 
mas artyn nebenuleido nuo jos akių. Iš arčiau Aila jį atpažino ir staiga 
suvokė, kodėl jis atrodo jai toks matytas. Vyras buvo Brukevalis. Nors 
jam tai būtų nepatikę, Aila įžvelgė tvirtą stotą ir kupinus pasitikėjimo, 
lengvus genties vyro judesius. 

Brukevalis jai nusišypsojo, tarsi nuoširdžiai džiaugtųsi matydamas. 
Aila atsakė šypsena, tada nusisuko ir paragino Lanogą su kūdikiu eiti link 
Prolevos namelio. Dirstelėjusi atgal akimirką spėjo pastebėti, kad jo šyp- 
sena virto pykčio išraiška, tarsi ji būtų padariusi kažką nemalonaus. 

„Ji matė mane ateinant, o tada nusisuko, - galvojo Brukevalis. - Ne- 


galėjo palaukti ir pasisveikinti. Maniau, ji bus kitokia../ 


— Ateina, - pasakė Proleva. 

Ji išėjo iš namelio apsidairyti ir apsidžiaugė pamačiusi Ailą. Proleva 
baiminosi, kad sukviestos moterys, kad ir kaip smalsaujančios, pradės 
nuobodžiauti ir ims ieškoti dingsčių išeiti. Proleva tepasakė, kad Aila nori 
su jomis pasikalbėti. Susirinkti paskatino ir tai, kad į savo namus jas pa- 
kvietė vado moteris. Proleva palaikė užuolaidą ir mostu paragino Ailą su 
vaikais įeiti. Aila davė ženklą Vilkui eiti namo, įleido Lanogą su kūdikiu. 

Viduje buvo devynios moterys, tad namelis atrodė sausakimšas. Še- 
šios moterys skreituose laikė ką tik gimusius arba vos vyresnius kūdikius, 
trims artinosi laikas gimdyti, ant grindų žaidė pora mažylių. Atėjo dvi 
seserys, kitos moterys viena kitą geriau ar tik probėgšmais pažinojo, bet 
pokalbis liejosi lengvai. Jos lygino kūdikius bei aptarinėjo intymias gim- 
dymo, maitinimo ir mokymosi gyventi su nauju, neretai labai reikliu 
žmogučiu, smulkmenas. Moterys nuščiuvo ir su nuostaba sužiuro į ką tik 
atėjusias viešnias. | 

— Visos žinote, kas tokia Aila, todėl nenoriu ilgai oficialiai jos prista- 
tinėti, — tarė Proleva. - Pačios galėsite prisistatyti vėliau. 

— Kas ta mergaitė? — pasiteiravo už kitas vyresnė moteris. Vienas žai- 
dusių mažylių išgirdęs jos balsą atsistojo ir priėjo prie mamos. 

— Kieno čia kūdikis? - paklausė kažkuri. 

Proleva dirstelėjo į Ailą. Ši sutriko pamačiusi, kad susirinko šitiek mo- 
terų, kurios akivaizdžiai nesidrovi klausinėti, tad prakalbo: 

- Čia Lanoga, vyriausioji Tremedos duktė. Kūdikis yra jos jauniau- 
sioji sesutė Lorala, - tarė Aila įsitikinusi, kad bent kelios moterys turėtų 


pažinoti vaikus. 

- Tremeda! - šūktelėjo vyresnioji. - Čia Tremedos vaikai? 

— Taip. Nejaugi neatpažįstat? Jie priklauso devintajam urvui, - tarė 
Aila. Pasigirdo murmesys, moterys pašnibždomis viena kitai kažką kalbė- 
jo. Aila girdėjo pastabas ir apie neįprastą jos akcentą, ir apie vaikus. 

— Lanoga yra antras Tremedos vaikas, Stelona, - tarė Proleva. - Turė- 
tum prisiminti, padėjai motinai gimdant. Lanoga, atsinešk Loralą ir sėskis 
čia, greta manęs. 

Moterys stebėjo, kaip mergaitė pakėlė kūdikį nuo šlaunies ir nuėjo prie 
vado moters, tada atsisėdo ir pasisodino Loralą į skreitą. Ji nesidairė į kitas 
moteris, žiūrėjo tik į Ailą, kuri jai šypsojosi. 

— Lanoga atėjo kviesti Zelandonės pas sužalotą Bologaną. Muštynėse 
berniukas buvo sužeistas į galvą, - pradėjo Aila. - Tiktai tada atskleidėme 
kur kas rimtesnę problemą. Šiai mažylei vos keli mėnesiai, o jos motinai 
pasibaigė pienas. Lanoga ja rūpinasi, tačiau ji mokėjo ruošti tik trintas vir- 
tas šaknis. Man regis, visos žinote, kad joks kūdikis neišgyvens, bent jau 
neužaugs sveikas, misdamas tik virtomis šaknimis, - Aila pastebėjo, kaip 
motinos tvirčiau prispaudė prie savęs vaikus — tai kiekvienam suprantama 
reakcija. Jos pradėjo nutuokti, kur link veda Ailos kalba. 

— Atkeliavau iš toli, užaugau ne Zelandonijoje. Nesvarbu, kad ir kur 
būtume auginti, vieną dalyką žino visi žmonės: kūdikiams reikia pieno. 
Ten, kur aš užaugau, jei moteriai pasibaigdavo pienas, kūdikį išmaitinti 
padėdavo kitos moterys, - visos žinojo, kad Aila kalba apie tuos, kuriuos 
dauguma zelandoniečių vadino plokščiagalviais ir laikė gyvuliais. - Netgi 
turinčiosios vyresnių vaikų ir ne itin daug pieno, kartkartėmis pasiūlydavo 
krūtį mažyliui. Kartą vienai jaunai moteriai pasibaigė pienas. Kita moteris, 
kurios pieno savam vaikeliui apsčiai pakako, svetimą kūdikį ėmė laikyti vos 
ne savu ir maitino abu, tarsi jie būtų gimę drauge, - papasakojo Aila. 

— O kaip tos moters kūdikis? Kas, jeigu jam nepakaktų pieno? — pasi- 
teiravo viena nėščioji. Ji buvo gana jauna, tikėtina, laukėsi pirmagimio. 

Aila nusišypsojusi nužvelgė kitas moteris ir atsakė visoms iš karto. 

— Tiesiog nuostabu, kaip motinos pieno kiekis didėja, kai jo prireikia 
daugiau. Kuo daugiau moteris maitina, tuo daugiau pieno atsiranda. 

— Tikrai taip, ypač pradžioje, - pasigirdo balsas nuo įėjimo, kurį atpa- 


žinusi Aila atsisuko ir nusišypsojo įeinančiai storulei. - Atsiprašau, kad 

negalėjau ateiti anksčiau, Proleva. Laramaras atėjo aplankyti Bologano ir 
pradėjo jį kvosti. Man tai nepatinka, todėl nuėjau kviesti Joharano. Vis 
dėlto jiems galiausiai pavyko iš jaunuolio išpešti šiokių tokių žinių apie 
tą nutikimą. 

Moterys susijaudinusios pradėjo kalbėtis tarpusavyje. Visoms buvo 
smalsu, jos vylėsi, kad Zelandonė papasakos daugiau, bet žinojo, kad 
kamantinėti bergždžia. Donija pasakys tik tiek, kiek pati norės. Nuo 
akmeninio luito Proleva nukėlė aukštą pintinę, puspilnę arbatos, ir už- 
dėjo kimštą demblį; tai buvo nuolatinė Zelandonės vieta vado namuose, 
nesant viešnios ir kitaip naudojama. Donija įsitaisė, gavo puodelį gėrimo 
ir gurkštelėjusi visoms nusišypsojo. 

Jei namelyje jau anksčiau atrodė sausakimša, tai atėjus storulei pasi- 
darė visiškai ankšta, tačiau niekam, regis, tai nerūpėjo. Susirinkime su 
vado pora ir pirmąja tarp tų, kurie tarnauja Motinai, moterys pasijuto 
labai svarbios. Aila numanė, kaip jos jaučiasi, tačiau kartu pagyveno dar 
nepakankamai ilgai, kad suprastų visas moteris čia atviliojusias priežastis. 
Jai Proleva ir Zelandonė buvo Jondalaro giminaitės ir bičiulės. Donija 
žvilgsniu paragino Ailą tęsti. 

— Proleva patikino, kad zelandoniečiai dalijasi visais maisto produk- 
tais, todėl pasiteiravau, ar zelandonietės sutiktų dalytis pienu. Proleva 
papasakojo, kad taip neretai daroma tarp giminaičių ir artimų draugių, 
bet Tremeda neturi jokių giminaičių, juo labiau - maitinančios sesers ar 
pusseserės, — Aila nė neužsiminė apie artimas drauges. Ji pamojo Lano- 
gai, kuri atsistojo ir nešina kūdikiu lėtai priėjo. 

— Nors dešimtmetė gali prižiūrėti kūdikį, ji negali jo pamaitinti. Pra- 
dėjau mokyti Lanogą, kaip pagaminti kitų patiekalų, kad mažylė gautų 
ne tik trintų šaknų. Mergaitė labai sumani, tereikėjo pamokyti, tačiau to 
nepakanka. 

Aila nutilo ir apžvelgė susirinkusias moteris. 

— Ar tujas ir nuprausei? - pasiteiravo Stelona, toji vyresnė moteris. 

— Taip. Nuėjome prie Upės ir išsimaudėme, kaip ir jūs darote, - tarė 
Aila, tada pridūrė: - Patyriau, kad į Tremedą ne visuomet žiūrima pa- 
lankiai, ir tikriausiai pagrįstai. Tik šis kūdikis nėra Tremeda. Čia tiesiog 


mažylė, kuriai reikia pieno, bent trupučio pieno. 

— Atvirai tau pasakysiu, - tarė Stelona. Tiesą sakant, ji kalbėjo už vi- 
sas. - Neprieštaraučiau kartkartėmis ją pamaitinti, tačiau nieku gyvu nei- 
siu į tuos namus ir nelabai norėčiau, kad pas mane svečiuotųsi Tremeda. 

Proleva nusisuko, kad paslėptų šypseną. „Ailai pavyko, - pagalvojo 
ji. - Sulaukus vieno pažado, kitos irgi sutiks, bent jau dauguma“ 

— Tau nereikės papildomai stengtis. Mudvi su Lanoga jau sutarėme: ji 
nešios seserį. Jei dauguma moterų padės, nė viena per daug nenusialins, - 
tarė Aila. 

— Ką gi, nešk ją čia, - paragino Stelona. - Pažiūrėkim, ar ji dar nepa- 
miršo Žįsti. Kada baigėsi pienas? 

— Kažkuriuo metu pavasarį, - atsakė Aila. - Lanoga, nunešk mažylę 
Stelonai. 

Lanoga vengė žiūrėti tiesiai į kitas moteris eidama link vyresniosios, 
kuri glėbyje miegojusį kūdikį perdavė greta sėdinčiai nėščiajai. Stelona 
padavė Loralai krūtį, o toji, regis, godžiai truputį pašniukštinėjo aplink, 
tačiau nebeprisiminė, kur ieškoti, todėl, jai išsižiojus, moteris įkišo savo 
krūties spenelį jai į burnytę. Lorala truputį pačiaumojo ir galiausiai pra- 
dėjo žįsti. 

— Gerai įsikirto, - tarstelėjo Stelona. Moterys su palengvėjimu atsidu- 
so, pradėjo šypsotis. 

— Dėkoju tau, Stelona, - pasakė Aila. 

— Špėju, tai mažiausia, ką galime padaryti. Juk, šiaip ar taip, ji priklau- 


so devintajam urvui, - tarė Stelona. 

— Iš tikrųjų tai Aila nieko negėdino, - tarė Proleva, - tik leido supras- 
ti, kad, jei nepadėsime, būsime blogesnės už plokščiagalvius. Na, o dabar 
visos jaučiasi teisuolės, nes daro tai, kas teisinga. 

Joharanas pasikėlė ant alkūnės ir pažvelgė į savo moterį. 

— Ar tu maitinsi Tremedos kūdikį? - pasiteiravo jis. 

Proleva pasisuko ant šono ir ant peties užsitraukė apklotą. 

- Žinoma, - atsakė ji, - jei paprašys. Pripažįstu, nebūčiau to sugalvo- 


jusi, ir gėdijuosi, kad nesužinojau, jog Tremeda nebeturi pieno. Aila sakė, 

kad Lanoga pajėgia auginti sesutę, tereikia ją pamokyti. Ji neklysta, mer- 
gaitė sumani, rūpinasi ta mažyle ir kitais vaikais labiau nei jų gimdytoja, 
tačiau vos dešimtus metus skaičiuojanti mergytė neturėtų būti motina 
gaujai vaikiščių. Ji net neturėjo pirmųjų ritualų. Geriausia būtų, jei kas 
nors tą kūdikį įvaikintų. O gal ir kitus mažylius? - pasiūlė Proleva. 

— Gal vasaros susirinkime rasime, kas juos priimtų, - tarstelėjo Joha- 
ranas. 

— Manau, derėtų pamėginti, bet Tremeda ir toliau gimdys. Motina 
linkusi daugiau apdovanoti tas moteris, kurios jau turi vaikų, tačiau pa- 
prastai palaukia, kol moteris nustos žindyti, tik tada dovanoja kitą vaike- 
lį. Zelandonė sakė, kad nustojusi žindyti Tremeda per metus tikriausiai 
vėl pastos. 

— O kaip tu jautiesi? - šypsodamasis, su meile, džiaugsmingai pasitei- 
ravo Joharanas. 

— Gerai, - pripažino moteris. - Regis, pykinti jau liovėsi, o per vasaros 
karščius dar nebūsiu pernelyg stora. Manau, reikėtų pradėti sakyti žmo- 
nėms. Aila jau atspėjo. 

— Aš nematau jokių požymių, tik tu dar gražesnė, — tarė jis. - Jei tai 
įmanoma. 

Proleva šiltai nusišypsojo savo vyrui. 

— Aila atsiprašė užsiminusi anksčiau, nei aš būsiu pasiruošusi praneš- 
ti, sakė išsitarusi netyčia. Ji sakė atpažįstanti požymius, nes yra gydytoja. 
Atrodo, kad ji tikrai išmano gydymo meną, tik sunku patikėti, kad būtų 
tiek daug išmokusi iš... 

— Suprantu, — tarė Joharanas. - Ar tie, kurie ją augino, tikrai gali būti 
tie patys kaip gyvenantieji čia? Jei taip, man neramu, nes su jais elgiamasi 
ne itin gerai. Spėlioju, kodėl jie nekeršija? Kas nutiktų, jei vieną dieną jie 
vis dėlto sugalvotų duoti atkirtį ? 

— Nemanau, kad dabar derėtų dėl to nerimauti, — pastebėjo Prole- 
va. - Neabejoju, kai geriau pažinsime Ailą, sužinosime apie juos dau- 
giau, - moteris nutilo, pasuko galvą link miegančio Jaradalo ir įsiklausė. 
Lyg ir kažką išgirdo, tačiau dabar berniukas miegojo ramiai. „Tikriausiai 
sapnuoja“, - pagalvojo ji ir vėl atsigręžė į vyrą. - Žinai, Jondalaras nori, 
kad dar prieš išeinant į vasaros susirinkimą ji taptų zelandoniete, kad 


būtų priimta dar prieš jiems su Jondalaru susijungiant. 

— Taip, žinau. Ar nemanai, kad truputį per greitai? Atrodo, taip gerai 
ją pažįstame, nors iš tikrųjų ji pasirodė čia visai neseniai, - tarė Johara- 
nas. - Paprastai neprieštarauju mamos pasiūlymams. Ji nedažnai patari- 
nėja, nors vis dar yra labai įtakinga. Dažniausiai tik primena ką nors, apie 
ką tiesiog nepagalvojau. Kai Martona atidavė vadystę man, svarsčiau, ar 
ji iš tikrųjų ją perduoda, tačiau ji ne mažiau nei visi kiti norėjo, kad aš 
imčiausi vadovauti, ir visada labai stengėsi nesikišti. Bet šįkart nematau 
pakankamos priežasties taip greitai priimti Ailą. Šiaip ar taip, susijungusi 
su Jondalaru ji bus laikoma viena iš mūsų. 

— Bet ne savo teisėmis, o tik kaip Jondalaro pora, - tarstelėjo Prole- 
va. - Tavo motina nerimauja dėl statuso, Joharanai. Prisimeni Ševonaro 
laidotuves? Kaip pašalietė, Aila turėjo eiti gale, tačiau Jondalaras užsispy- 
rė, kad bus šalia, kad ir kur ji stovės. Tavo motina nepanoro, kad jos sūnus 
eitų už Laramaro. Būtų susidaręs įspūdis, kad moteris, su kuria ruošia- 
si jungtis Jondalaras, yra žemo statuso. Tada Zelandonė pasakė, kad jai 
priklauso eiti su gydytojais, štai kodėl ji atsidūrė priekyje. Laramarui tai 
nepatiko, ir jis užsipuolė Martoną. 

- Šito nežinojau, - pasakė Joharanas. 

— Bėda ta, kad nežinome, kaip įvertinti Ailos statusą, - tarė Proleva. - 
Akivaizdu, kad ją įdukrino aukšto statuso mamutojai, tačiau ką mes apie 
juos žinome? Juk jie ne lanzadoniečiai, net ne losadunojiečiai. Niekad 
anksčiau apie juos negirdėjau, nors kai kurie žmonės tvirtina girdėję. O 
užaugino ją plokščiagalviai! Kokią vietą jai tai suteikia? Jeigu jai nebus 
pripažintas aukštas statusas, tada sumenks Jondalaro padėtis, ir tai pa- 
veiks visus mūsų vardus ir ryšius: Martonos, tavo, mano, visos giminės. 

— Apie tai nepagalvojau, - pripažino Joharanas. 

— Zelandonė taip pat stengiasi, kad ji būtų pripažinta. Ji elgiasi su 
Aila kaip su zelandone ir kaip su sau lygia. Nesu tikra, kokia dingstimi, 
tačiau atrodo, kad ji taip pat užsibrėžusi laikyti ją aukšto statuso mote- 
rimi, - kažką išgirdusi Proleva vėl pasuko galvą į sūnaus pusę: sureagavo 
automatiškai, pati vargiai tai pastebėjo. „Tikriausiai jis sapnuoja ryškius 
sapnus“, - dar pagalvojo. 

Joharanas svarstė išgirstas pastabas labai patenkintas, kad jo mote- 
ris tokia patyrusi ir nuovoki. Proleva tikrai jam talkino, ir jis vertino jos 


- 

gebėjimus. Būtent dabar Proleva sugebėjo jam išaiškinti Martonos mo- 
tyvus. Joharanas buvo geras klausytojas, mokėjo saviškai bendrauti, dėl 
to irgi buvo puikus vadas, bet jis neturėjo Prolevos įgimto gebėjimo kuo 


įvairiapusiškiau įvertinti situaciją. 


— Ar pakaks paprasčiausiai pranešti, kad priimame? — Martona pa- 
linko į priekį. 

— Joharanas yra vadas, tu - buvusi vadė ir patarėja, Vilomaras - mainų 
meistras... 

— Tu - Pirmoji, - pratęsė Martona. - Vis dėlto, nepaisant rangų, mes 
visi giminaičiai. Išskyrus tave, Zelandone, bet visi žino, kad mes bičiu- 
liaujamės. 

— Kas prieštaraus? 

— Laramaras, - Martona vis dar pyko ir buvo sutrikusi, kad Laramaras 
užsipuolė ją pažeidus etiketą, todėl atrodė sudirgusi. - Jis tikrą erzelį su- 
kėlė vien tam, kad pridarytų rūpesčių. Per laidotuves, - pridūrė ji. 

— Apie tai negirdėjau. Ką jis padarė? — pasiteiravo storulė. 

Abi moterys sėdėjo jos namelyje, gėrė arbatą ir tyliai šnekučiavosi. 
Donija džiaugėsi, kad sužeistas berniukas galiausiai iškeliavo namo ir ji 
vėl liko vienumoje. 

- Jis leido man suprasti, kad Aila privalėjo eiti procesijos gale. 

— Tačiau ji gydytoja, jai priklauso eiti su zelandoniais, - pastebėjo do- 
nija. 

— Galji ir gydytoja, bet ne zelandonė. Kažin, ar jai priklausė ten būti, 
ir jis tai suprato. 

— Bet ką jis gali padaryti? 

— Gali tai paviešinti, juk jis devintojo urvo narys. Gal ir kiti jaučiasi 
panašiai, tik nedrįsta užsiminti. Jei Laramaras iškels šį klausimą, gali at- 
sirasti jam pritariančiųjų. Manau, mums derėtų suburti daugiau žmonių, 
kurie sutiktų ją priimti, — tarsi padėjo galutinį tašką Martona. 

— Gal tu ir teisi. Ką siūlai? - paklausė Zelandonė. Ji gurkštelėjo arba- 
tos ir mąsliai suraukė kaktą. 

— Gal neblogai būtų pakalbėti su Stelona ir jos šeima? - spėjo buvusi 
vadė. - Pasak Prolevos, ji pirmoji apsiėmė maitinti Tremedos kūdikį. Ste- 
lona gerbiama, labai mėgstama ir su mumis nesusigiminiavusi. 

— Kas jos paprašys? 

— Gal Joharanas, o gal aš turėčiau? Kaip moteris moters. Ką manai? — 
teiravosi Martona. 

Zelandonė padėjo savo puodelį, jos raukšlės pagilėjo. 

— Manau, gal pirma tu su ja šnektelk, geriau ją pajusk, - patarė ji. 
Tada, jei ji pasirodys sukalbama, jos prašyti turėtų Joharanas, tačiau kaip 
šeimos narys, ne kaip vadas. Tokiu būdu neatrodytų, kad jis oficialiai rei- 
kalauja, kaip vadas spaudžia. Turėtų atrodyti, kad jis prašo paslaugos. 

— Taip ir būtų, - tarė Martona. 

- Žinoma. Vien dėl to, kad Joharanas yra vadas, jo prašymas tampa 
reikšmingesnis. Visi žinome jo rangą, to nereikia minėti. Jai gali pasiro- 
dyti kaip pagyrimas, kad jis jos prašo. Ar gerai pažįsti Steloną? - paklausė 


Pirmoji. 


— Žinoma, pažįstu. Stelona iš patikimos šeimos, tik nepasitaikė proga 


susisieti asmeniškai. Proleva geriau ją pažįsta, tai ji pakvietė Steloną ateiti, 
kai Aila susirūpino Tremedos kūdikiu. Taip pat žinau, kad ji kaskart labai 
mielai prisijungia organizuojant sambūrius bei ruošiant maistą, visada 
matau ją talkinančią, kai reikia ką nors nudirbti, - pasakė Martona. 

— Tada turėtum įtraukti Prolevą. Pasiimk ją kartu, kai eisi pas Steloną 
į svečius, - patarė Zelandonė. - Tiesiogiai kreiptis yra geriausias būdas 
sužinoti, ką ji galvoja. Jeigu Stelonai patinka bendradarbiauti ir ji su ma- 
lonumu padeda, galima tikėtis jos palaikymo. 

Moterys kurį laiką tylėjo, gurkšnojo arbatą ir svarstė. Tada Martona 
pasiteiravo: 

— Ar bus paprasta priėmimo ceremonija, ar labiau jaudinanti ? 

Zelandonė pažvelgė į ją ir suprato, kad moteris turi pagrindo kelti 
tokį klausimą. 

— Kodėl to klausi? 

— Aila parodė man šį tą, kas galėtų padaryti nemenką poveikį, jei tin- 
kamai panaudotume, - tarė Martona. 


— Kąji tau parodė? 

— Ar kada matei, kaip ji kuria ugnį? 

Storulė dvejojo tik akimirką, tada atsilošė ir nusišypsojo. 

— Tiktai tą kartą, kai Vilomaras grįžo namo ir sužinojo apie Tonolaną. 
Tada ji užkūrė laužą, kad užvirintų vandens raminamajam gėrimui. Žadė- 
jo man parodyti, kaip jai taip greitai pavyko, tačiau, prisipažįstu, visiškai 
iškrito iš galvos: laidotuvės, ruošimasis vasaros susirinkimui ir visa kita. 

— Vieną vakarą grįžome namo, o laužas išblėsęs. Štai tada jiedu su Jon- 
dalaru mums ir parodė. Nuo tada Vilomaras ir mudvi su Folara šitaip ir 
kuriame ugnį. Reikia ugnies akmens, regis, Aila rado jų netoliese. Neži- 
nau, ar daug, bet pakankamai, kad jais pasidalytų, - pasakojo Martona. — 
Gal šįvakar ateik pas mus? Žinau, kad jie ketino ir tau parodyti progai 
pasitaikius. O gal pas mus ir pavakarieniauk? Vis dar turiu to paskutinio 
maišymo vyno. 


— Man jis labai patinka. Gerai, ateisiu. 


— Kaip visada, Martona, buvo labai skanu, - pagyrė Zelandonė, dėda- 
ma tuščią puodelį prie beveik švaraus dubenėlio. 

Visi sėdėjo ant pagalvėlių ir kimštų demblių aplink žemą stalą. Jon- 
dalaras per visą vakarienę šypsodamasis dirsčiojo į susirinkusiuosius, tarsi 
lauktų kažko ypatinga. Donija turėjo sau pripažinti, kad tikrai smalsauja, 
nors neketino išsiduoti. 

Ji ilgai užtruko valgydama, vaišino šeimininkus pasakojimais ir trum- 
pomis istorijomis, drąsino Jondalarą su Aila bei Vilomarą pasakoti apie 
keliones ir nuotykius. Visiems buvo nepaprastai smagu, tik atrodė, kad 
Folara iš nekantrumo sprogs, o Jondalaras buvo toks pasipūtęs ir paten- 
kintas savimi, kad moteriai norėjosi šypsotis. 

Vilomaras su Martona buvo labiau pratę laukti tinkamo laiko; tokia 
taktika dažnai naudojama mainų derybose ir dėl ko nors tariantis su ki- 
tais urvais. Iš pažiūros Aila irgi atrodė kantri, bet Pirmajai buvo sunku 
nuslėpti tikruosius jausmus. Ji dar nepakankamai gerai pažinojo svetim- 


šalę: Aila vis dar buvo visus dominanti paslaptis. 

— Jei jau baigėte, norėtume, kad persikelrumėte arčiau ugniakuro, - 
nekantriai šypsodamasis pasiūlė Jondalaras. 

Storulė atsikėlė nuo krūvos pagalvėlių ir nuėjo link virimo židinio. 
Jondalaras spėriai surinko pagalvėles ir sudėjo jas greta ugniavietės, bet 
Zelandonė liko stovėti. 

— Gal norėsi atsisėsti, Zelandone, - pasiūlė Jondalaras. - Užgesinsime 
visas liepsneles, čia bus tamsu kaip urve. 

— Kaip nori, — tarė ji ir įsitaisė ant krūvos pagalvėlių. 

Martona su Vilomaru pasiėmė savo pagalvėles ir taip pat atsisėdę 
laukė, kol jaunesnieji surinko visas riebalų lempeles ir sustatė jas aplink 
židinį, įskaitant, Zelandonė truputį nustebo tai pamačiusi, ir tą, kuri 
liepsnojo priešais doni nišoje. Jau vien atnešus visas lempeles į vieną vietą, 
likusioje namelio dalyje pasidarė kur kas tamsiau. 

— Ar visi pasiruošę? — pasiteiravo Jondalaras. 

Trijulė linktelėjo, kiti pradėjo užpūtinėti mažas liepsneles. Užgesus 
lempelėms, niekas nekalbėjo. Šešėliai gilėjo, kol tamsa prarijo visus švie- 
sos spindulius ir persmelkė visą erdvę, apėmė klaikus neįžvelgiamos, kone 
apčiuopiamos tamsos pojūtis. Tapo neįžvelgiamai tamsu. Namelyje, ku- 
riame vos prieš kelias akimirkas buvo pilna šilto, auksinio švytėjimo, tam- 
sos poveikis buvo klaikus, bauginantis ir, keista, labiau gąsdinantis nei 
šaltose gelmėse. Nameliuose nebūtinai visą laiką degdavo laužai, tačiau 
visos ugnelės niekada nebūdavo specialiai užgesinamos. Atrodo, lyg susi- 
rinkusieji bandytų likimą. Pirmoji sugebėjo įvertinti šį mistinį poveikį. 

Tačiau pamažu akims prisitaikius prie tamsos Zelandonė pastebėjo, 
kad gili juoduma nėra tokia nepermatoma. Tiesa, ji neįžiūrėjo ištiestos 
savo rankos, tačiau nuo iškyšos apačios į bestogį namelį blausiai atsispin- 
dėjo kitų laužų šviesa, todėl čia nebuvo taip tamsu kaip urve. „Ir šitai dera 
prisiminti“, - pagalvojo moteris. 

Jos mintis išblaškė visai čia pat blykstelėjusi švieselė, kone apakinu- 
si, akims jau pripratus prie visiškos tamsos. Ji laikėsi ilgai, nušvietė Ailos 
veidą, tada išblėso, o po akimirkos pasirodė ir netrukus jau liepsnojo ne- 
didelė ugnelė. 

— Kaip tu tai padarei? — neištvėrė Zelandonė. 


— Ką padariau? - plačiai šypsodamasis paklausė Jondalaras. 

— Taip greitai užkūrei ugnį? - dabar Zelandonė matė, kad šypsosi visi. 

— Tai ugnies akmuo, - tarė Jondalaras ir iškėlė vieną jai parodyti. — 
Sudavus titnagu, šoka ilgai išliekanti, labai karšta kibirkštis. Jei turi sausų 
prakurų, jei gerai nutaikai, kibirkštį pagauni, ir įsiplieskia liepsna. Štai, 
leisk, parodysiu, kaip jis veikia. 

Jis susuko prakurų gniutulą iš gauromečių pūkų, medžio drožlių ir 
sausų žolių. Pirmoji atsistojo nuo pagalvėlių ir atsisėdo ant žemės prie 
židinio. Ji labiau mėgo sėdėti ant aukštesnių pakylų ar kėdžių todėl, kad 
nuo jų būdavo lengviau pakilti, tačiau tai nereiškė, kad negalėjo nusileisti, 
jei to norėdavo arba manydavo, kad yra pakankamai svarbu. Šitas ugnies 
įžiebimo triukas buvo tikrai svarbus. Parodęs jį Jondalaras padavė akme- 
nis jai. Zelandonė kelis kartus nesėkmingai pabandė ir sulig kiekvienu 
bandymu vis labiau raukėsi. 

- Išmoksi, - drąsino Martona. - Aila, gal tu parodyk. 

Aila paėmė titnagą ir geležies piritą, lygiai taip pat susuko prakurų 
ryšulį ir rūpestingai parodė moteriai, kaip laikyti rankas. Tada įskėlė ki- 
birkštį, kuri nusileido ant prakurų. Pasklido plona dūmo sruoga, bet ją 
Aila sutrypė ir padavė akmenis Zelandonei. 

Moteris iškėlė juos prieš save ir jau ruošėsi suduoti, tačiau Aila ją su- 
stabdė ir pakeitė rankų padėtį. Donija vėl pabandė, stebėjo, kaip karš- 
ta kibirkštis leidžiasi netoli prakurų, ir stuktelėjo. Šįkart kibirkštis rado 
prakurus. Zelandonė jau žinojo, ką daryti: ji pakėlė gniutulą prie veido 
ir papūtė. Mažutė žvaigždelė ryškiai paraudonavo. Po kito pūstelėjimo 
gauromečių pūkai užsiliepsnojo, o po trečiojo ugnis pagavo ir medžio 
drožles. Donija padėjo gniutulą ant žemės ir pradėjo jį kurstyti nedide- 
liais medžio gabalėliais, o paskui ir stambesnėmis malkelėmis. Galiausiai 
atsilošė ir patenkinta nusišypsojo. 

Kiti taip pat šypsojosi, visi iš karto bėrė pagyrimus. 

— Greitai išmokai, - tarė Folara. 

- Žinojau, kad sugebėsi, — tarė Jondalaras. 

— Sakiau, kad tai nesudėtinga, - pritarė Martona. 

- Šaunuolė! - neatsiliko Vilomaras. 

— Ką gi, pamėgink dar kartą, - pasiūlė Aila. 

— Taip, puiki mintis, - pritarė Martona. 


1 402 


UOLŲ PRIEGLOBSTIS 


Ta, kuri buvo pirmoji tarp tų, kurie tarnauja Motinai, pareigingai darė 
tai, ko buvo mokyta. Ji užkūrė laužą antrą kartą, tačiau kilo bėdų ban- 
dant tai padaryti trečiąkart. Tada Aila paaiškino, kodėl ji įskėlė netinka- 
mą kibirkštį, ir parodė, kaip sumušti akmenis kitokiu kampu. Po trečio 
sėkmingo bandymo Zelandonė liovėsi kūrusi ugnį, atsistojo, vėl atsisėdo 
ant pagalvėlių paaukštinimo ir pažvelgė į Ailą. 

— Padirbėsiu namuose, - pasakė ji. - Kai pirmą kartą darysiu tai viešai, 
noriu būti tokia pat užtikrinta kaip jūs. Tik pasakyk, kur to išmokai? 

Aila papasakojo, kaip vietoj lūžusio įrankio nusprendė pasigaminti 
naują, kaip nė negalvodama akmenuotame savo slėnio paplūdimyje vie- 
toj akmeninio kūjo paėmė ten gulėjusį riedulį. Kadangi jos laužas buvo 
išblėsęs, karšta kibirkštis ir dūmų sruogelė pamėtėjo mintį pamėginti už- 
kurti ugnį šitaip. Jos nuostabai, tai pavyko. 

— Ar tiesa, kad tų akmenų yra ir čia? - paklausė donija. 

— Taip, - susijaudinęs atsakė Jondalaras. - Slėnyje susirinkome vi- 
sus, kiek tik galėjome rasti. Tikėjomės daugiau aptikti pakeliui, bet taip 
ir neradome. O štai čia Aila sustojo atsigerti prie mažo upeliuko miško 
slėnyje ir rado kelis akmenis. Nedaug, bent ten, kur yra keletas, turi būti 
ir daugiau. 

— Turėtų būti. Viliuosi, tu teisus, - tarė Zelandonė. 

- Jie bus neįtikėtinai vertingi mainuose, - pastebėjo Vilomaras. 

Zelandonė vos pastebimai susiraukė. Ji mieliau galvotų apie dramatiš- 
ką apeigų poveikį, tačiau tada reikėtų, kad akmenys būtų prieinami vien 
zelandoniams, o dabar jau per vėlu. 

— Tikriausiai tu teisus, mainų meistre, bet dar ne dabar, - tarė ji. - Kol 
kas siūlyčiau šitą ugnies įžiebimo būdą laikyti paslaptyje. 

— Kodėl? - nustebo Alla. 

— Gali praversti tam tikrose apeigose, - paaiškino Zelandonė. 

Staiga Aila prisiminė Taluto surengtą susirinkimą, kad praneštų ma- 
mutojams sumanymą ją įvaikinti. Kadangi abu Liūto stovyklos vadai, bro- 
lis ir sesuo Talutas ir Tulija, ją rėmė, jie labai nustebo, kai vienas vyras — 
tai buvo Frebekas - paprieštaravo. Tiktai Ailai sumaniai, bet dramatiškai 
pademonstravus ugnies įžiebimo ugnies akmeniu būdą ir pažadėjus vieną 


jam padovanoti, Frebekas nusileido. 

— Tikriausiai praverstų, - pasakė ji. 

— O kada galėsiu parodyti draugėms? — nenustygo Folara. - Mama 
privertė mane pažadėti, kad kol kas niekam nepasakosiu, tačiau taip ne- 
kantrauju joms parodyti. 

— Tavo motina išmintingai pasielgė, - tarė Zelandonė. - Pažadu, tu- 
rėsi progą joms parodyti, tačiau ne dabar. Tai per daug svarbu, ir reikia 
tinkamai žmonėms parodyti. Tikrai bus geriau, jei palauksi. Palauksi ? 


— Žinoma, jei tu nori, Zelandone, - patikino Folara. 


— Atrodo, kad jiems atvykus per šias kelias dienas surengta daugiau 
švenčių, apeigų bei susirinkimų nei per visą praėjusią žiemą, - pastebėjo 
Solabanas. 

— Proleva prašė pagalbos, o tu žinai, kad jai aš neatsakysiu, - pareiškė 
Ramara, - lygiai taip, kaip tu neatsakysi Joharanui. Vis tiek Jaradalas vi- 
sada žaidžia su Robenanu, man nesunku juos prižiūrėti. 

— Artimiausiomis dienomis išeisime į vasaros susirinkimą. Kodėl ne- 
galime palaukti, kol ten atsidursime? - skundėsi jos pora. Jis ant namelio 
grindų buvo išdėliojęs visą krūvą daiktų ir bandė nuspręsti, ką pasiimti. 
Solabanas nemėgo šito darbo; šią pasiruošimo vasaros susirinkimui dalį 
jis visada atidėliodavo iki paskutinės akimirkos, o dabar, kai galiausiai 
susiruošė, norėjo užbaigti, kol vaikiščiai nepradėjo žaisti ir visko nesu- 
jaukė. 

— Man regis, tai susiję su jų jungtuvėmis, - pastebėjo Ramara. 

Prisiminusi savo jungtuves ji dirstelėjo į tamsiaplaukį vyrą. Jo plau- 
kai tikriausiai buvo juodžiausi devintajame urve. Kai jie susipažino, jai 
patiko tokie kontrastingai skirtingi jo plaukai, - Ramanos plaukai buvo 
šviesūs, blyškūs. Solabano plaukai buvo kone juodi, nors akys mėlynos, o 
oda tokia blyški, kad jis dažnai nudegdavo saulėje, ypač vasaros pradžioje. 
Ramara galvojo, kad jis pats dailiausias iš visų urvo vyrų, netgi palyginti 
su Jondalaru. Ji suprato, kodėl moteris taip traukia aukštas šviesiaplaukis 


išskirtinai mėlynomis akimis. Kai buvo jaunesnė, ji irgi buvo jo apžavėta. 

Tačiau kas yra meilė, ji sužinojo tik sutikusi Solabaną. Grįžęs Jondalaras 
jau nebeatrodė toks patrauklus, gal dėl to, kad visą dėmesį skyrė Ailai. Be 
to, Ramarai tikrai patiko toji moteris. 

— Kodėl jie negali paprasčiausiai susijungti kaip visi kiti? - niurzgėjo 
Solabanas. 

— Na, jie nėra tokie kaip visi kiti. Jondalaras ką tik grįžo iš ilgos kelio- 
nės, niekas nesitikėjo, kad jis apskritai grįš, o Aila net ne zelandonietė. 
"Tačiau tikrai nori ja būti, bent jau taip girdėjau, - atsakė Ramara. 

— Su juo susijungusi ji, šiaip ar taip, bus tokia pat kaip zelandonietė, - 
atsakė Solabanas. - Kam dar reikia vargintis su visokiomis priėmimo ce- 
remonijomis? 

— Tai ne tas pats, ji nebūtų zelandonietė, būtų Aila iš mamutojų, su- 
sijungusi su Jondalaru iš Zelandonijos. Kad ir kur būtų pristatoma, visi 
žinotų, kad ji svetimšalė, - pasakė moteris. 

— Tereikia jai išsižioti, ir visi savaime tai supranta, — nenustygo vy- 
ras. — Priėmus ją tarp zelandoniečių šitai nepasikeis. 

— Pasikeis. Gal ji ir kalbės kiek keistai, tačiau, kai žmonės su ja pažin- 
dinsis, jie žinos, kad ji nėra svetimšalė, - paaiškino Ramara. 

Moteris žiūrėjo į įrankius, ginklus ir drabužius, kuriais buvo nukloti 
visi paviršiai namelyje. Ji pažinojo savo vyrą ir suprato tikrąją jo dirglumo 
priežastį. Tai neturėjo nieko bendra su Aila ir Jondalaru. Nusišypsojusi 
sau ji pasakė: 

— Jei nelytų, pasiimčiau berniukus į Miško upės slėnį pažiūrėti arklių, 
vaikams tai patinka. Paprastai jie neturi galimybės iš taip arti pamatyti 
gyvūnų. 

Solabano kaktoje susimetusios raukšlės pagilėjo. 

— Vadinasi, jie turės likti čia. 

Ramara nušvito erzinančia šypsena. 

- Ne, nemanau. Tikriausiai nueisiu į kitą pastogės galą, kur verdamas 
maistas ir vyksta ruoša, ir padėsiu moterims, kurios prižiūri vaikus, kad 
jų motinos galėtų dirbti. Berniukai galės pažaisti su bendraamžiais. Kai 
Proleva paprašė manęs prižiūrėti Jaradalą, ji turėjo omeny, kad aš ypač 
kreipčiau į jį dėmesį. Visos motinos taip daro. Prižiūrėtojos turi Žinoti, 


už ką yra atsakingos, ypač kai vaikai sulaukia tokio amžiaus. Jie darosi 

vis labiau nepriklausomi ir kartais mėgina vieni kur nugoglinti, - aiškino 
Ramara stebėdama, kaip lyginasi vyro raukšlės. - Pasistenk baigti iki ce- 
remonijos. Galbūt vėliau atsivesiu berniukus čia. 

Solabanas nužvelgė tvarkingai išdėliotus asmeninius daiktus, eiles 
ragų, kaulų ir ilčių, sulygintų iki panašaus dydžio, tada papurtė galvą. Jis 
vis dar tiksliai nežinojo, ką pasiimti, tačiau taip būdavo kasmet. 

— Pabaigsiu, - pažadėjo jis, - vos viską išdėliosiu, kad pamatyčiau, ką 
noriu pasiimti į vasaros susirinkimą sau ir ką mainams. 

Artimas Joharano padėjėjas Solabanas gamino puikias rankenas, ypač 


peiliams. 


— Regis, kone visi susirinko, — tarė Proleva, - ir lyti liovėsi. 

Joharanas linktelėjo, išėjo iš po iškyšos, kur slėpėsi nuo staigios liūties, 
ir užšoko ant akmeninės pakylos tolimajame pastogės gale. Jis pažvelgė į 
pradėjusius būriuotis žmones, tada nusišypsojo Ailai. 

Aila atsakė šypsena, tačiau buvo susinervinusi. Ji dirstelėjo į Jondala- 
rą, kuris stebėjo minią, besirenkančią aplink didelį iškilų akmenį. 

— Argi visai neseniai nebuvome čia susirinkę? - ironiškai nusišypsojęs 
pradėjo Joharanas. - Kai pristačiau jums Ailą, nedaug apie ją žinojome, 
išskyrus tai, kad ji atkeliavo čia su mano broliu Jondalaru ir neįprastai 
elgiasi su gyvūnais. Per trumpą jos viešnagės laiką Ailą iš mamutojų paži- 
nome kur kas geriau. 

— Manau, visi įtarėme, kad Jondalaras ketina susijungti su moterimi, 
kurią parsivedė namo, ir neklydome. Jie susijungs per pirmąją vasaros su- 
sirinkimo ceremoniją. Susijungę liks gyventi su mumis devintajame urve. 
Bent jau aš juos mielai priimu. 

Pasigirdo pritariamos susirinkusiųjų pastabos. 

— Ber Aila nėra zelandonietė. Kai zelandonietis jungiasi su žmogumi, 
kuris nėra vienas iš mūsų, paprastai vyksta derybos, gausu kitokių ir vie- 


nos, ir kitos pusės papročių, kuriuos privalu atlikti. Tačiau, Ailos atveju, 

mamutojai gyvena labai toli, reiktų keliauti metus vien tam, kad susitik- 
tume su jos žmonėmis. Jei atvirai, aš per senas tokiai ilgai kelionei. 

Jo pastabą sutiko juokas ir pašaipos. 

— "Tai ką, pelenai byra, Joharanai? — šūktelėjo jaunas vyras. 

— Palauk, kol nugyvensi tiek, kiek aš. Tada sužinosi, kas yra per se- 
nas, — tarė vienas žilaplaukis vyras. 

Šurmuliui nurimus, Joharanas kalbėjo toliau. 

— Kai jie susijungs, dauguma sakys: „Aila iš devintojo Zelandonijos 
urvo“, tačiau Jondalaras siūlo, kad devintasis urvas priimtų ją kaip zelan- 
donietę prieš jungtuves. Tiesą sakant, jis prašo, kad mes ją įdukrintume. 
Tada jungtuvių apeigos būtų paprastesnės ir mažiau trikdančios, nereikė- 
tų jokių specialių į vasaros susirinkimą suplūdusių žmonių leidimų. 

— Ko nori ji? - paklausė viena moteris. 

Visi atsisuko ir pažvelgė į Ailą. Ji sunkiai nurijo susikaupusias seiles, 
tada, susitelkusi, kad kalbėtų kuo taisyklingiau, tarė: 

— Labiau už viską pasaulyje noriu būti zelandoniete ir susijungti su 
Jondalaru. 

Nors ir stengėsi, jai nepavyko įveikti neįprastos tarties. Niekas iš girdėju- 
siųjų negalėjo nepastebėti svetimšališkos jos kilmės; tačiau paprasti žodžiai, 
pasakyti taip nuoširdžiai ir įtikinamai, laimėjo daugumos palankumą. 

- Ji tikrai toli nuėjo, kad pas mus atsidurtų. 

— Vis tiek ji kaip zelandonietė. 

— Tačiau koks jos statusas? - pasiteiravo Laramaras. 

— Ji turės tokį pat statusą kaip Jondalaras, - atsakė Martona. Ji tikėjo- 
si, kad Laramaras kels rūpesčių, ir šį kartą buvo pasiruošusi. 

— Jondalaro padėtis devintajame urve yra aukšta todėl, kad tu jo moti- 
na, tačiau apie ją nežinome nieko, išskyrus tai, kad ją užaugino plokščia- 
galviai, - garsiai išrėžė Laramaras. 

— Taip pat ją buvo įdukrinęs aukščiausio rango mamuta — šitaip jie 
vadina zelandonius. Jei mamuta nebūtų jos užtaręs, ją būtų įdukrinęs va- 
das, - atkirto Martona. 

— Kodėl visada atsiranda vienas, kuris prieštarauja? - mamutojiškai 
kreipėsi į Jondalarą Aila. - Ar teks ugnies akmeniu įžiebti ugnį ir duoti 
jam vieną, kad įtikintume kaip Frebeką iš Liūto stovyklos? 


po 

— Frebekas pasirodė esąs geras žmogus; kažkodėl nemanau, kad Lara- 
maras toks, - sumurmėjo Jondalaras. 

- Šitaip ji tvirtina. Kaip mums žinoti, ar tai tiesa? — nesiliovė garsiai 
piktintis Laramaras. 

— Mano sūnus buvo ten. Ir jis tą patį teigia, - atsakė Martona. - Vadas 
Joharanas jais neabejoja. 

- Joharanas priklauso šeimai. Žinoma, kad Jondalaro brolis juo nea- 
bejoja. Ji bus jūsų šeimos dalis, ir jūs visi norite, kad ji turėtų aukštą sta- 
tusą, — tarė Laramaras. 

— Nesuprantu, kodėl tu prieštarauji, Laramarai, - pasigirdo balsas iš 
kitos pusės. Žmonės atsisuko ir nustebo pamatę, kad kalba Stelona. — 
Jeigu ne Aila, tavo moters jauniausia dukrytė tikriausiai būtų mirusi iš 
bado. Nepasakei mums, kad Tremeda susirgo ir jai pasibaigė pienas ar 
kad Lanoga stengiasi ją išmaitinti grūstomis šaknimis. Aila tai pastebėjo. 
Svarstau, ar tu bent žinojai. Zelandoniečiai neleidžia saviškiams badauti. 
Keletas motinų maitina tavo kūdikį, ir Lorala jau sustiprėjo. Labiau nei 
norėčiau paremti Ailą, jei to reikia. Ji yra tokia moteris, kuria zelandonie- 
čiai turėtų didžiuotis galėdami laikyti sava. 

Gindamos Ailą prakalbo dar keletas moterų — visos maitinančios 
motinos, apkabinusios savo kūdikius. Pasakojimas apie Ailą ir Tremedos 
mažylę jau pasklido, tačiau dar ne visi tai žinojo. Dauguma žmonių su- 
prato, kokia ta Tremedos liga, tačiau pienas, šiaip ar taip, pasibaigė, ir 
urvo gyventojai džiaugėsi, kad kūdikis maitinamas. 

— Ar vis dar prieštarauji, Laramarai? —- paklausė Joharanas. Vyras pa- 
purtė galvą ir pasitraukė. - Ar dar kas nors prieštarauja, kad Aila būtų 
priimta į devintąjį Zelandonijos urvą? - pasigirdo murmesys, tačiau nie- 
kas nepasisakė. Vadas ištiesė ranką, kad padėtų Ailai užsilipti ant lygaus 
akmens, tada atsisuko veidu į žmones. - Kadangi keletas žmonių nori ją 
paremti ir nėra prieštaravimų, leiskite man pristatyti Ailą iš devintojo Ze- 
landonijos urvo, buvusią mamutojų Liūto stovyklos narę, mamuto židi- 
nio dukrą, pasirinktą urvinio liūto dvasios, ginamą urvinio lokio, arklių 
Yhaha ir Lenktynininko bei keturkojo medžiotojo Vilko bičiulę, - jis 


kalbėjo žiūrėdamas į Jondalarą, kad tikrai teisingai ištartų visus jos var- 

dus bei ryšius ir nieko nepamirštų. - Netrukus susijungsiančią su Jonda- 
laru, - pridūrė jis. - O dabar puotaukime! 

Abu nulipo nuo kalbėjimo akmens. Einančius link vaišių juos vėl 
stabdė žmonės: prisistatinėjo, užsimindavo apie Tremedos kūdikį ir svei- 
kino Ailą. 

Vis dėlto vienas žmogus neturėjo jokio noro ją sveikinti. Laramarą ne- 
lengva sutrikdyti, tačiau jis buvo priverstas susimąstyti ir dėl to nesidžiau- 
gė. Prieš išeidamas vyras nudelbė Ailą tokiu pykčio kupinu žvilgsniu, kad 
ji visa sustingo. Jis nežinojo, kad ir Zelandonė tai pastebėjo. Atėjusi ten, 
kur buvo patiektas maistas, Aila pamatė, kad Laramaro barmos yra, ta- 
čiau ją pilstė vyriausias jo poros sūnus Bologanas. 

Žmonėms pradėjus valgyti vėl įsilijo. Visi susirado vietos po gilia išky- 
ša, kad ramiai pavalgytų: vieni susėdo ant žemės, kiti ant rąstų ar akmenų 
luitų, kurie kažkada buvo čia atboginti ir palikti. Zelandonė pasivijo Ailą, 
einančią link Jondalaro šeimos. 

— Bijau, kad įgijai priešą, — tarė ji. 

— Apgailestauju, - atsakė Aila. - Nenorėjau Laramarui pridaryti 
bėdų. 

— Tu bėdų nepridarei. Tai jis mėgino pridaryti bėdų tau arba, tiksliau, 
pažeminti Martoną ir jos šeimą, tačiau pats prisidirbo. Vis dėlto manau, 
kad jis kaltins tave, - tarė Zelandonė. 

— Kodėl jis norėjo pridaryti nemalonumų Martonai? 

— Todėl, kad jis žemiausio statuso devintojo urvo narys, o ji su Johara- 
nu - aukščiausio, ir jam vieną dieną pavyko pastebėti menką jos klaidelę. 
Kaip jau tikriausiai pastebėjai, tai nelengva. Manau, jis trumpam pajuto 
pergalės džiaugsmą ir taip juo susižavėjo, kad sugalvojo dar kartą paban- 
dyti, - paaiškino donija. ž 

Zelandonei aiškinant Aila susiraukė. 

— Tikriausiai ne tik prieš Martoną jis norėjo paimti viršų, — tarė ji. — 
Man regis, vieną dieną ir aš padariau klaidą. 

— Ką nori pasakyti? 

— Tądien nuėjau pamokyti Lanogos, kaip gaminti maistą mažylei bei 


ją išmaudyti ir pačiai nusiprausti. Laramaras grįžo namo. Esu tikra, jis 

nežinojo, kad kūdikis negauna pieno. Nežinojo net apie Bologano su- 
žeidimus. Supykau; na, man jis nepatinka. Vilkas buvo su manimi, ir 
pastebėjau, kad Laramaras jį pamatęs išsigando. Jis bandė pridengti savo 
baimę, o aš pasijutau kaip vilkų gaujos vadė, norinti pastatyti žemiausio 
rango vilkiūkštį į vietą. Suprantu, kad neturėjau taip elgtis. Jis tik dar blo- 
giau apie mane galvoja, - pasakė Aila. 

— Ar tikrai vilkų gaujos vadai stato žemesnio rango vilkus į vietą? — 
paklausė Zelandonė. - Iš kur žinai? 

— Prieš medžiodama gyvūnus dėl mėsos, mokiausi medžioti mėsė- 
džius, - atsakė Aila. - Ištisas dienas leidau juos sekdama. Galbūc dėl to 
Vilkas geba gyventi su žmonėmis. Jų elgesys ne taip labai ir skiriasi nuo 
mūsų. 

— Kaip nuostabu! - tarė Zelandonė. - Bijau, kad neapsirinki. Tikrai 
nuteikei jį prieš save, tačiau tai ne vien tavo kaltė. Per laidotuves tu buvai 
tarp aukščiausio rango devintojo urvo narių, kur, manau, tau ir priklauso 
būti; mudvi su Martona šiuo klausimu sutariame. Laramaras norėjo, kad 
tu būtum stovėjusi ten, kur, jo manymu, tau priklauso būti, tai yra už jo. 
Tradiciškai žvelgiant, jis teisus. 

— Per laidotuves visi urvo nariai turi eiti prieš svečius. Tačiau tu nesi 
įprasta viešnia. Pirmiausia tu buvai su zelandoniais, nes esi gydytoja, o jie 
visada eina pirmi. Paskui tu buvai su Jondalaru ir jo šeima, kur tau taip 
pat priklauso būti, - o tam šiandien visi pritarė. Tačiau per laidotuves jis 
užsiminė apie tai Martonai ir užklupo ją nepasiruošusią. Štai kodėl, jo 
manymu, jis triumfavo. Paskui, net to nežinodama, tu pastatei jį į vietą. 
Jis pamanė, kad pavyks pažeminti ir tave, ir Martoną, tačiau jos neįver- 
tino. 

- Štai kur jūs, — tarė Jondalaras. - Mes kaip tik kalbame apie Lara- 
marą. 

— Mes irgi, - prisipažino Aila, tačiau abejojo, ar jų pokalbis pasiekė 
panašių įžvalgų. Iš dalies dėl savo veiksmų, iš dalies dėl aplinkybių, ku- 
rių nė nežinojo, ji įsitaisė priešą. Staiga suprato, jog ne vieną. Ji nenorėjo 
palikti blogo įspūdžio nė vienam iš Jondalaro žmonių, tačiau per trumpą 
viešnagės laiką supykdė du - Marona taip pat jos nekentė. Aila suvokė, 
kad jau kurį laiką nemato tos moters, ir spėliojo, kur ji galėtų būti. 


Devintojo urvo žmonės ruošėsi kasmetinei kelionei į zelandoniečių 
vasaros susirinkimą nuo tada, kai grįžo iš ankstesniojo, tačiau artinantis 
išvykimo laikui darbai ir laukimas suintensyvėjo. Reikėjo galutinai ap- 
sispręsti, ką pasiimti ir ką palikti. Uždarydami namelius vasarai žmonės 
suprato, kad negrįš, kol nepapūs pirmieji šalti vėjai. 

Dėl vienų ar kitų priežasčių keletas žmonių visada likdavo: ūmiai ar 
rimčiau susirgus, baiginėjant kokį darbą ar ko nors laukiant. Kiti kart- 
kartėmis grįždavo į žiemos namus, tačiau dauguma išeidavo visai vasarai. 
Kai kurie žmonės įsikurdavo netoli vasaros susirinkimui skirtos vietos, 
tačiau dauguma šiltąjį sezoną įvairiais sumetimais aplankydavo skirtingas 
vietas. 

Būdavo vykstama medžioti ir rinkti derliaus, viešima pas giminaičius, 
einama aplankyti kitų zelandoniečių susirinkimų, keliaujama pas kaimy- 
nystėje gyvenančius žmones. Jaunesnieji nuklysdavo gerokai toliau nuo 
namų arba leisdavosi į kelionę. 

Su naujais atradimais ir išradimais grįžęs bei parsivedęs retų gabumų 
egzotiško grožio moterį Jondalaras ir jaudinantys jo pasakojimai paska- 
tino toliau dairytis tuos, kurie jau svarstė ir rengėsi patys leistis į kelionę. 
Jų motinos, sužinojusios, kad Tonolanas žuvo toli nuo namų, visai nesi- 
džiaugė, kad Jondalaro grįžimas sukėlė šitiek jaudulio. 

Išėjimo iš namų išvakarėse visas devintasis urvas nerimo ir jaudinosi, 
Galvodama apie vasaros susirinkimą, kuriame ji su Jondalaru susijungs, 
Aila vos galėjo patikėti, kad tai tikrai tiesa. Kartais pabudusi ji kone bijo- 


jo atsimerkti iš baimės ir suvokti, kad viskas - tik nuostabus sapnas, o ji 

vis dar mažame urve vienišame slėnyje. Ji dažnai galvojo apie Izą. Svajojo, 
kad moteris, kurią laikė savo mama, kokiu nors būdu patirtų, jog netru- 
kus ji turės porą, kad ji galiausiai rado savo žmones, bent jau tuos, kuriuos 
pasirinko kaip saviškius. 

Aila jau seniai susitaikė su tikrove, kad niekada nepažins žmonių, ku- 
riems buvo gimusi, kad net nesužinos, kas jie tokie. Suprato, jog tai ne- 
besvarbu. Kai gyveno gentyje, troško būti viena iš jų, genties moterimi, 
o genčiai ji visai nerūpėjo. Kai galiausiai suprato, kad ji nepriklauso ir 
niekada nepriklausys tai grupei, svarbu pasidarė tik tai, kad ji yra viena 
iš kitų ir jos protas giminingas kitų protui. Ji džiaugėsi būdama mamu- 
toje, jautėsi laiminga su žmonėmis, kurie ją įdukrino, ir būtų patenkinta 
gyvendama pas šaramudojus, kurie jos su Jondalaru taip prašė pasilikti. 
Ji norėjo būti zelandoniete tik todėl, kad jie Jondalaro žmonės, ne todėl, 
kad jie buvo kokie geresni ar netgi labiau besiskiriantys nuo kitų. 

Visą ilgą žiemą, kai pernelyg nenuklysdavo nuo devintojo urvo, dau- 
guma žmonių leido laiką gamindami dovanas, kurias įteiks kitiems vasa- 
ros susirinkimo dalyviams. Išgirdusi žmones kalbant apie dovanas Aila 
taip pat nusprendė jų pagaminti. Nors turėjo tikrai nedaug laiko padir- 
bėti, ji padarė nedidelių daikčiukų, kuriuos ketino padovanoti tiems, ku- 
rie bus jai itin malonūs ir kurie, ji žinojo, įteiks jai ir Jondalarui dovanų 
jungtuvių proga. Ji turėjo staigmeną ir Jondalarui, kurią gabeno visą kelią 
nuo mamutojų vasaros susirinkimo. Tai buvo vienas tų daiktų, kurių už- 
sispyrusi laikėsi visą kelionę, išsaugojo per visas bėdas ir sunkumus. 

Jondalaras savo ruožtu ruošė staigmeną jai: pasitarė su Joharanu, kur 
būtų geriausia įsirengti namus, kad rudenį grįžę turėtų, kur gyventi, ir jau 
pasiruošė statyboms. Susitarė su išorinių sienų pertvarų gamintojais, lai- 
komais geriausiais apatinių akmenų sienų statytojais, patyrusiais akmeni- 
nių pamatų klojėjais ir tais, kurie dirbino vidaus pertvaras, su visais ama- 
tininkais, kurių paslaugų prireikia norint pastatyti atskirą trobelę. 

Planuojant būsimus namus teko sudėtingai derėtis ir tartis. Pirmiausia 
Jondalaras sutarė padaryti kelis gerus akmens peilius mainais už šviežias 
odas, daugiausia iš paskutiniosios didžiųjų elnių ir bizonų medžioklės. 
Jam teks išskaptuoti peilių ašmenis, reikės pritaisyti Solabano kruopščiai 


pagamintas kriaunas. Brolio padėjėjo darbais Jondalaras itin žavėjosi. 

Mainais už kriaunas Jondalaras sutiko pagaminti keletą raižiklių - į kal- 
tus panašių titnago raižymo įrankių, dirbinamų pagal ypatingus rankenų 
dirbėjo reikalavimus. Vyrams teko ilgai kalbėtis, nemažai braižyti angli- 
mi ant beržo tošies, kol suprato, ko kuriam reikia. 

Vienos Jondalaro įsigytos odos bus naudojamos būsto pertvaroms, o 
kitos atiteks kaip atlygis pertvarų gamintojai Ševolai. Jis taip pat pažadė- 
jo jai padirbti porą specialių peilių odai pjauti, keletą odos grandiklių ir 
tam tikrų medžio pjovimo įrankių. 

Panašiai jis suderėjo su Zelandonės mokiniu dailininku Jonokolu, ku- 
ris pasižadėjo išpiešti pertvaras. Jonokolas savo nuožiūra sukomponuos 
piešinius, ištapys dažniausiai zelandoniečių naudojamus simbolius ir gy- 
vūnus kartu su tais, kurių norėjo Jondalaras. Jonokolui taip pat reikėjo 
ypatingų įrankių - jis buvo sumanęs įmantriau skaptuoti kalkakmenį, 
tačiau stigo titnago apdirbimo įgūdžių, kad pasigamintų įsivaizduojamą, 
paties sugalvotą ypatingą raižiklį lenktu galu. Raižiklius ir specialiosios 
paskirties titnago įrankius buvo sudėtinga pagaminti, tai padaryti gebė- 
davo tik labai patyrę ir įgudę titnago apdirbėjai. 

Paruošus medžiagas ir įvairias sudedamąsias dalis, nameliui pastatyti 
reikėjo gana nedaug laiko. Jondalaras netgi įkalbėjo keletą giminaičių ir 
draugų kartu su patyrusiais meistrais, tik be Ailos, grįžti iš vasaros susi- 
rinkimo į devintąjį urvą ir imtis statybų. Jis kaskart nusišypsodavo sau įsi- 
vaizduodamas, kaip Aila apsidžiaugs, kai grįžusi rudenį ras savo namus. 

Nors Jondalaras užtruko kelias ilgas popietes, kol išmainė titnago 
įrankių gamintojo patirtį į namui pastatyti reikalingus elementus, de- 
rėtis dažnai buvo smagu. Paprastai sandoris prasidėdavo nuo pagyrų ir 
malonybių, paskui virsdavo geranorišku ginču, kartais skambančiu kaip 
karšta kova ar įžeidžiami komentarai. Paprastai viskas baigdavosi juokais 
prie puodelio arbatos, barmos arba vyno ar net vakariene. Jondalaras la- 
bai saugojosi, kad Aila nedalyvautų jam derantis dėl būsto, vis dėlto ir ji 
patyrė, kas yra derybos. 

Kai pirmą kartą išgirdo žmones derantis, ji nesuprato, kodėl jie taip 
garsiai, sakytum, vaizdingai vienas kitą šmeižia. Derėjosi Proleva ir Ru- 
šemaro pora Salova, kuri buvo krepšių pynėja. Aila pagalvojo, kad jos iš 
tikrųjų pykstasi, ir nuskubėjo kviesti Jondalaro vildamasi, kad jis sustab- 
dys tą ginčą. 

— Sakai, kad Proleva su Salova baisiausiai nesutaria? Ką jos kalba? — 
pasiteiravo Jondalaras. 

— Proleva sako, kad Salovos pintinės bjaurios ir apgailėtinai nupin- 
tos, tačiau tai netiesa. Jos krepšiai gražūs, ir Proleva tikriausiai taip mano. 
Mačiau kelis jos namuose. Kodėl ji kalba tokius dalykus? — nesuprato 
Aila. - Gal gali kaip nors numalšinti tą kivirčą? 

Jondalaras suprato nuoširdų jos susirūpinimą, tačiau sunkiai nuslėpė 
šypseną. Galiausiai nesugebėjo susilaikyti ir garsiai nusijuokė. 

— Aila, Aila, jos nesibara, jos mėgaujasi. Proleva nori Salovos krepšių, 
o tai yra šitaip daroma. Jos susitars, ir abi bus laimingos. Tai vadinama 
derybomis, ir aš negaliu to sustabdyti. Jei sustabdyčiau, dingtų visas sma- 
gumas. Gal geriau grįžk ir stebėk jas. Pamacysi, ilgai netrukus jos šypsosis 
ir kiekviena sau galvos, kad puikiai susiderėjo. 

— Artikrai, Jondalarai? Jos atrodo tokios piktos, - tarė Aila. Ji sunkiai 
galėjo patikėti, kad Prolevai paprasčiausiai reikėjo kelių Salovos krepšių 
ir kad šitaip tariamasi dėl daiktų. 

Ji grįžo atgal ir netoliese susirado vietelę, kur atsisėdusi galėjo stebėti 
ir klausytis abiejų moterų. Jei šitaip buvo tariamasi tarp Jondalaro žmo- 
nių, ir ji norėjo išmokti derėtis. Po kelių akimirkų pastebėjo, kad moterų 
susidūrimą šypsodamiesi ir linkčiodami vienas kitam stebi dar keletas 
žmonių. Netrukus ji suprato, kad tos dvi moterys ne iš tikrųjų pyksta- 
si, tačiau abejojo, ar pati kada pajėgs pasakyti ką nors tokio bjauraus, jei 
manys, kad daiktas tikrai geras ir gražus. Ji nustebusi papurtė galvą. Koks 
keistas elgesys! 

Kai derybos baigėsi, ji nuėjo ieškoti Jondalaro. 

— Kodėl žmonėms smagu sakyti tokius bjaurius dalykus, nors jie taip 
negalvoja? Nežinau, ar kada išmoksiu šitaip derėtis. 

— Aila, ir Proleva, ir Salova žino, kad nė viena negalvoja to, kaip sako. 
Jos žaidžia viena su kita. Kol abi žino, kad tai tik žaidimas, niekam neken- 
kia, - paaiškino Jondalaras. 

Aila ilgai svarstė. Galiausiai nusprendė, kad už ginčo slypi kažkas dau- 
giau, tačiau kas tai, suprasti neįstengė. 

Vakarą prieš išeinant, kai ryšuliai buvo supakuoti, palapinės patikrin- 


tos ir sutaisytos, kelionės manta paruošta, visi Martonos namelyje buvo to- 

kie susijaudinę, kad niekas nenorėjo eiti miegoti. Proleva su Jaradalu užsuko 
pažiūrėti, ar nereikia padėti. Martona pakvietė juos užeiti ir drauge pasėdė- 
ti, o Aila pasisiūlė užplikyti skanios arbatos. Antrą kartą kažkam pabeldus, 
Folara įleido Joharaną su Zelandone. Jie atėjo kartu iš skirtingų pusių, abu 
neva su pasiūlymais ir klausimais, tačiau iš tikrųjų norėjo pasisvečiuoti ir 
šnektelti. Aila kliūstelėjo į arbatą daugiau vandens, įbėrė žolelių. 

— Ar kelionines palapines reikėjo taisyti? - pasiteiravo Proleva. 

— Nelabai, - atsakė Martona. - Aila padėjo Folarai. Jos pasinaudojo 
naujuoju Ailos siūlo traukikliu. 

Kelioninės palapinės, kurios bus statomos kiekvieną vakarą, buvo pa- 
kankamai didelės, kad priglaustų keletą žmonių. Martonos šeimos pala- 
pinėje gyvens visi: Martona, Vilomaras ir Folara; Joharanas, Proleva ir 
Jaradalas; Jondalaras su Aila. Aila apsidžiaugė sužinojusi, kad su jais ke- 
liaus ir Zelandonė. Ji atrodė kaip šeimos narė, kaip kokia tetulė, neturinti 
poros. Palapinėje glausis dar vienas gyventojas, keturkojis medžiotojas 
Vilkas, o abudu arkliai ganysis netoliese. 

— Ar sunkiai radai baslių? - paklausė Joharanas. 

— Pjaudamas sulaužiau kirvį, - pasiskundė Vilomaras. 

— Ar neišėjo iš naujo pagaląsti? - pasiteiravo Joharanas. Nors aukšti, 
tiesūs medžiai palapinių basliams jau buvo nukirsti, pakeliui ir atvykus 
į susirinkimo vietą reikės malkų laužams, tad pravers tvirti nepoliruoto 
akmens kirviai medžiams kirsti. | 

— Sutrupinau. Neįmanoma pagaląsti, iš jo net geležtė nebeišeitų, - pa- 
sakė Vilomaras. 

— Buvo netikęs titnago gabalas, - paaiškino Jondalaras. - Pilnas smul- 
kių priemaišų. 

— Jondalaras padarė naują kirvį ir pagalando kitus, - tarė Viloma- 
ras. — Gerai, kad jis grįžo. 

— Tik vėl reikia saugotis, kad neužliptum ant titnago skeveldrų, — 
tarstelėjo Martona. Aila pastebėjo, jog ji šypsosi, ir suprato, kad nusis- 
kundimas apsimestinis. Motina taip pat džiaugėsi, kad Jondalaras grįžo 
namo. - Jis išvalė visas skeveldras, atskilusias galandant kirvius. Kitaip 
nei tada, kai buvo mažas. Nemačiau nė vienos aštrios akmens atplaišos. 


Žinoma, ir aš matau nebe taip gerai. 

— Arbata paruošta, - tarė Aila. - Ar kam nors reikia puodelio? 

— Jaradalas neturi. Nepamiršk, kad visada turi nešiotis savo puodelį, 
Jaradalai, - mažajam sūneliui priminė Proleva. 

— Čia man nereikia neštis puodelio. Senelė turi mano puodelį, - pa- 
reiškė Jaradalas. 

— Jis teisus, — tarė Martona. - Ar prisimeni, kur jis padėtas, Jaradalai ? 

— Taip, Tona, - berniukas atsistojo, nubėgo prie žemos lentynėlės ir 
grįžo nešinas nedideliu puodeliu, išskobtu iš medžio. - Va, — iškėlė, kad 
visi pamatytų, o susirinkusieji džiaugsmingai šypsojosi. Aila pastebėjo, 
kad Vilkas pajudėjo iš įprastos savo vietos prie įėjimo angos ir rangosi pil- 
vu link berniuko pakėlęs uodegą, visais kūno judesiais rodydamas, kaip 
nekantrauja pasiekti savo troškimų objektą. Berniukas pastebėjo žvėrį, 
keliais gurkšniais išgėrė arbatą ir pranešė: 

— Dabar aš žaisiu su Vilku, - ir drauge stebėjo Ailą, kad pamatytų, 
kokia bus jos reakcija. 

Jaradalas jai taip smarkiai priminė Durką, kad ji nesusilaikė nesišyp- 
sojusi. Berniukas patraukė link žvėries, kuris inkšdamas atsistojo jo pasi- 
tikti, tada pradėjo laižyti Jaradalo veiduką. Aila matė, kad Vilkas pradėjo 
jaustis patogiai naujoje, nors labai didelėje, gaujoje, ypač su šios didžiulės 
šeimos vaiku ir jo draugais. Galvodama apie Vilką ji beveik gailėjosi, kad 
jie taip greitai išeis, žinojo, kad jam bus sunku susitikti su daugybe naujų 
žmonių. Ir jai bus nelengva. Jos jaudulį dėl vasaros susirinkimo nuspalvi- 
no būgštavimas. 

— Labai skani arbata, Aila, - pagyrė Zelandonė. - Pasaldinai saldyme- 
džio šaknimis, tiesa? 

Aila nusišypsojo. 

— Taip. Jos ramina skrandį. Visi taip jaudinasi dėl išvykimo, pagalvo- 
jau, derėtų pagaminti ką nors raminamo. 

— Skanu, - Zelandonė parylėjo, svarstė, ką pasakyti. - Man regis, jei 
jau mes visi čia, gal turėtum parodyti Joharanui su Proleva, kaip užkurti 
laužą. Žinau, kad visų prašiau kol kas niekam neprasitarti, tačiau keliau- 
sime kartu, ir jie vis tiek pamatys. 

Jondalaro brolis ir jo moteris klausiamai nužvelgė kitus, paskui susi- 

Folara nusišypsojo. 

— Ar užgesinti lempas? 

— Taip, kodėl ne, - tarė donija. - Įspūdingiau pirmą kartą šitaip pa- 
matyti. 

— Nesuprantu, kokios čia kalbos apie laužą? — neištvėrė Joharanas. 

— Aila atrado naują būdą ugniai išgauti, - paaiškino Jondalaras, - bet 
lengviau bus tai parodyti. 

— Gal tu parodyk jiems, Jondalarai, — pasiūlė Aila. 

Jondalaras pakvietė brolį su Proleva ateiti prie virimo židinio, Folaros 
paprašė išžarstyti laužą, o kitų - užpūsti arčiausiai esančias lempeles. Pač- 
męs ugnies akmenį ir titnagą ilgšis netrukus užkūrė nedidelį lauželį. 

— Kaip tu tai padarei? - paklausė vadas. - Niekad nemačiau nieko 
panašaus. 

Jondalaras iškėlė ugnies akmenį. 

— Aila atrado šių akmenų kerus, - tarė jis. - Ketinau jums apie tai 
papasakoti, bet tiek visko įvyko, kad dar neturėjau laiko. Mes ką tik paro- 
dėme Zelandonei, o ne taip seniai - Martonai, Vilomarui ir Folarai. 

— Sakot, kad bet kas gali taip padaryti? — nepatikėjo Proleva. 

— Taip, truputį pasimokęs, bet kas, - patikino Martona. 

— Taip, leiskite, parodysiu, kaip akmenys veikia, — tarė Jondalaras. Jis 
pakartojo visą procesą, o Joharanas su Proleva spoksojo apstulbę. 

— Vienas iš tų akmenų - titnagas. O koks kitas? Iš kur jis atsirado? — 
teiravosi Proleva. 

— Aila vadina jį ugnies akmeniu, - atsakė Jondalaras ir papasakojo, 
kaip Aila atsitiktinai pastebėjo akmens savybes. - Grįždami namo dai- 
rėmės, bet niekur jų nematėme. Jau pradėjau galvoti, kad ugnies akmenų 
galima rasti tik rytuose, tada Aila rado keletą jų netoli urvo. Jei netoliese 
buvo keletas, turėtų būti ir daugiau. Ieškosime. Turime jų pakankamai 
mums visiems, tačiau jie gali būti reikšmingos dovanos, o Vilomaras gal- 
voja, kad tai puikus daiktas mainams. 

— Jondalarai, man regis, mūsų laukia ilgiausi pokalbiai. Tik spėlioju, 
ko judu man dar nepasakėte. Išėjai į kelionę, o grįžai su arkliais, kurie ant 
nugarų tampo nešulius, vilku, kuris leidžia vaikams pešioti jo kailį, ga- 

akimirksniu įžiebiama ugnis, pasakojimais apie protingus plokščiagal- 
vius ir gražuole, kuri moka jų kalbą ir iš jų išmoko gydyti. Ar esate tikri, 
kad daugiau nieko nepamiršote pasakyti? - kalbėjo Joharanas. 

Jondalaras gudriai nusišypsojo. 

— "Taip staigiai neprisimenu, - pasakė jis. — Kai viską išvardijai, tikrai 
skamba gana neįtikėtinai. 

— Gana neįtikėtinai? Tik paklausykit! — tarė Joharanas. - Jondalarai, 
man atrodo, apie tavo gana neįtikėtiną kelionę bus kalbama metų me- 
tus. 

- Jis tikrai žino įdomių istorijų, - pripažino Vilomaras, 

— "Tai tu dėl visko kaltas, Vilomarai, - šypsodamasis pareiškė Jondala- 
ras, o paskui pažvelgė į brolį. - Ar prisimeni, kaip išsėdėdavome iki vėlu- 
mos klausydami jo pasakojimų apie keliones ir nuotykius, Joharanai? Vi- 
sada maniau, kad jis šaunesnis už daugumą vaikščiojančių pasakininkų. 
Ar rodei Joharanui dovaną, kurią jis tau parnešė, mama? 

— Ne, Joharanhas su Proleva jos dar nematė, - atsakė Martona. - Einu, 
atnešiu, - moteris nuėjo į savo miegamąjį, grįžo su plokščiąja elnio ragų 
dalimi ir padavė ją Joharanui. Ant rago buvo išraižyti supaprastinti at- 
vaizdai plaukiojančių gyvūnų, kurie buvo panašūs į žuvis, bet akivaizdžiai 
ne žuvys. - Kas, tu sakei, čia yra, Vilomarai ? 

— Jie vadinami ruoniais, - atsakė jis. - Gyvena vandenyje, tačiau kvė- 
puoja oru ir išplaukia į krantą gimdyti. 

— Nepaprasta, - pasakė Proleva. 

— Taip, tikrai, - pripažino Martona. 

— Kelionėje matėme panašių į šiuos gyvūnų. Jie gyvena vidinėje jūroje 
toli rytuose, - tarė Jondalaras. 

— Kai kurie žmonės mano, kad jie yra vandens dvasios, - pridūrė 
Aila. 

— Mačiau dar vieną padarą, kuris gyvena Didžiuosiuose Vandeny- 
se vakaruose. Netoliese gyvenantys žmonės mano, kad jie yra ypatingi 
dvasiniai Motinos padėjėjai, - pasakojo Vilomaras. - Jie dar panašesni į 
žuvis nei ruoniai. Gimdo jūroje, tačiau kalbama, kad jie kvėpuoja oru ir 
žindo savo jauniklius. Jie gali atsistoti vandens paviršiuje ant savo uode- 


gų — mačiau vieną taip darant, — ir dar sakoma, kad jie kalba sava kalba. 

Ten gyvenantys žmonės vadina juos delfinais. Yra tvirtinančių, kad gali 
kalbėti delfinų kalba. Girdėjau aukštus, spigius garsus. 

— Apie juos pasakojama daug istorijų ir lėgendų, - toliau kalbėjo Vi- 
lomaras. - Sakoma, kad jie padeda žmonėms žvejoti, nes suvaro žuvis į 
tinklus. Jie gelbsti gyvybes žmonių, kurių laivai apvirsta toli nuo kranto. 
Pasak senolių legendų, tai žmonės, kažkada gyvenę jūroje. Vieni iš jų grį- 
žo į sausumą, tačiau tie, kurie pasiliko, virto delfinais. Kai kurie vadina 
juos „pusbroliais“, o jų zelandonė tvirtina, kad jie giminingi žmonėms. Ji 
ir padovanojo man šią plokštelę. Jie garbina delfinus beveik panašiai kaip 
Motiną. Kiekviena šeima turi Doni, tačiau visos turi ir delfino figūrėlę, 
tokį kaip šis raižinį arba gyvūno dalį, kaulą ar dantį. Jis laikomas labai 
laimingu. 

— O tu sakai, kad aš žinau įdomių istorijų, Vilomarai, - pastebėjo Jon- 
dalaras. - Žuvis, kuri kvėpuoja oru ir stovi ant uodegos vandens paviršiu- 
je. Beveik noriu su tavimi eiti į tuos kraštus. 

— Gal kitais metais galėsi prisidėti, kai eisiu mainyti druskos. Ne tokia 
jau tolima kelionė, ypač palyginti su ta, kurią įveikei tu, - atsakė Viloma- 
ras. | 

— Man regis, sakei, kad daugiau keliauti nenorėsi, Jondalarai, - paste- 
bėjo Martona. - Ir štai, vos apšilęs namuose, jau galvoji apie kitą kelionę. 
Ar tu junti poreikį keliauti? Kaip Vilomaras? 

— Na, mainų kelionės nėra tikros kelionės, - pastebėjo Jondalaras. — 
Kol kas niekur nesiruošiu, tik į vasaros susirinkimą, o metai — ilgas laiko 
tarpas. 

Folara ir Jaradalas, susirangę su Vilku ant Folaros lovos, bandė neuž- 
migti. Jie stengėsi nepraleisti nė žodžio, tačiau prigludę prie šilto pilko 


kailio, liūliuojami tylaus kalbų dūzgesio, netrukus sumerkė akis. 


Kitas rytas išaušo su pilkšva dulksna, tačiau vasaros lietus nesumen- 
kino urvo žmonių entuziazmo dėl artėjančios kelionės. Nors išvakarė- 
se užsibuvo iki vėlumos, Martonos namelio gyventojai pakirdo anksti. 

Pusryčiams užvalgė vakar atidėto maisto ir baigė krautis daiktus. Lietus 
apmalšo, saulė mėgino prasibrauti pro debesis, tačiau dėl nakties drėgmės, 
susikaupusios ant lapų ir žemės, oras buvo miglotas, vėsus ir drėgnas. 

Visi susirinko priekinėje terasoje, ir urvas išėjo. Joharanas vedė žmo- 
nes į šiaurę - leidosi žemyn nuo akmeninės terasos link Miško upės slė- 
nio. Būrys buvo didelis, kur kas didesnis, pastebėjo Aila, nei Liūto stovy- 
klos grupė, ėjusi į mamutojų vasaros susirinkimą. Daugybės žmonių Aila 
vis dar gerai nepažinojo, bet bent jau žinojo kone visų vardus. 

Buvo smalsu, kuriuo keliu Joharanas eis. Iš pasijodinėjimo arkliais Aila 
žinojo, kad iš pradžių salpos slėnis dešiniajame upės krante — devintojo 
urvo pusėje - yra platus. Jei jie trauktų prieš srovę palei vingiuojančią upę 
šiaurės rytų kryptimi, medžiai būtų arčiau vandens, ir platus, vešlus lau- 
kas, skiriantis Upę nuo aukštumų abipus jos, pamažu kiltų. Tačiau visai 
netoli paėjėjus, vanduo apkabino stačias uolas kitoje pusėje, kairiajame 
krante, kuris buvo iš dešinės keliaujant link ištakų. Kairysis ir dešinysis 
krantai visada buvo įvardijami žvelgiant pasroviui, tekančio vandens 
kryptimi. Jie keliavo prieš srovę. 

Jondalaras pasakė, kad artimiausia zelandoniečių bendruomenė gy- 
vena visai netoli. Jei eitų palei Upę, prireiktų plausto, nes vandens kursas 
keičiasi. Aukštėliau vaga suko labiau į šiaurę, reljefas stūmė vandenį prie 
uolų dešiniajame sienos krante, tad keliautojų pusėje neliko netgi siauro 
takelio. Upė suko į šiaurę, galiausiai vėl į rytus iki kitos pastogės. Panorėję 
aplankyti artimiausius šiaurės kaimynus, devintojo urvo žmonės papras- 
tai keliaudavo sausuma. 

Vadas pasuko taku prie Miško upės intako link seklios brastos, paskui 
skersai kirto Miško upės slėnį. Aila pastebėjo, kad jie neina tuo keliu, ku- 
riuo jiedu su Jondalaru anądien jodinėjo. Užuot skersai kirtęs siaurą slėnį 
su stačia, išdžiūvusia upelio vaga, Joharanas pasirinko Upei lygiagretų ke- 
lią, vedantį į lygias žemumas dešiniajame krante. Pasukę į kairę per žolę 
ir krūmynus, žmonės ėmė kilti nuožulniu šlaitu, o paskui teko zigzagais 
kopti į plokščiakalnį. 

Aila akies kampučiu sekė vilko, risnojančio priekyje ir besikliaujan- 
čio savo uosle, kelią. Ji atpažino daugumą matomų augalų, stengėsi įsi- 


minti jų panaudojimo būdus bei augavietes. „Štai prie Upės - kvapiųjų 


Tuo 


UOLŲ PRIEGLOBSTIS 


beržų guotas, - galvojo ji. - Beržo žievė padeda išvengti persileidimo; 
o štai ir baliniai ajerai, kurie gali jį sukelti. Niekada nepakenks žinoti, 
kur auga gluosnių; jų žievių nuoviras puikiai padeda, kai sopa galvą, kai 
gelia kaulus senatvėje ir kankinant kitokiems skausmams. Nežinojau, kad 
netoliese auga mairūnų. Ir arbata jų skani, jie ir mėsos prieskoniai, ir nuo 
galvos skausmo padeda, ir mažiems vaikams, kai raižo pilvuką. Reikia tai 
įsiminti. Durkui neskaudėdavo pilvuko, tačiau kai kuriems kūdikiams 
taip būna“ | 

Takas kilo, prie viršūnės laukė dar statesnė atkarpa, kuri vėrėsi į aukštą, 
lygų lauką. Dar paėjėję vėjuotu plokščiakalniu pirmyn, keliautojai susto- 
jo pailsėti ir palaukti Jondalaro, kuriam sunkiai sekėsi stačiu akmenuotu 
taku su staigiais posūkiais užvesti Lenktynininką su valkčiumi. Kol lau- 
kė, Yhaha skabė šviežios žolės stiebelius. Aila sutvarkė kumelės valkčių, 
patikrino krovinį, kurį ji gabeno krepšiuose ir ant nugaros, tada paglostė 
ją ir pašnekino ypatingąja arklių kalba. Aila žvelgė žemyn, į Upę bei jos 
salpą, į ilgą vorą žmonių, jaunų ir senų, kopiančių taku. Paskui apsigręžė 
į kitą pusę. 

Nuo pakilios plokštumos vėrėsi plati aplinkinio kraštovaizdžio pa- 
norama ir miglotas, paslaptingas reginys apačioje. Rūko sruogos vis dar 
buvo įsipainiojusios tarp medžių prie vandens, balta drobulė vietomis 
slėpė upę, tačiau šydas kilo, atidengdamas srūvančiame vandenyje atsi- 
spindinčio žėrinčio šviesulio spindulių stulpus. Tolumoje rūkas tirštėjo, 
ir kalkakmenio kalvos blėso pilkai baltame danguje. 

Kai pasirodė Jondalaras su Lenktynininku, jie kartu patraukė per aukš- 
tą plokščiakalnį. Šalia ilgšio, su kuriuo taip toli nukeliavo, ant kulnų mi- 
nant Vilkui, su valkčius tempiančiais arkliais iš paskos, Aila jautėsi pakylė- 
ta. Ji buvo su tais, kuriuos mylėjo labiausiai, ir vos galėjo pacikėti, kad greta 
einantis vyras netrukus taps jos pora. Aila pernelyg gerai prisiminė savo 
jausmus panašioje kelionėje, į kurią leidosi su Liūto stovykla. Tada atro- 
dė, kad sulig kiekvienu žingsniu artėja prie neišvengiamos lemties, kurios 
nenorėjo patirti. Buvo pasižadėjusi susijungti su vyru, kuris tikrai jai buvo 
mielas. Gal net būtų buvusi su juo laiminga, jei nebūtų sutikusi ir pamilusi 
Jondalaro. Tačiau tuomet Jondalaras buvo nutolęs, atrodė, jos nebemyli, o 

Šiuo metu Aila jokių neigiamų jausmų nejuto. Ji buvo kupina laimės, 
kuri, neabejojo, persilieja ir srūva oru aplink ją, persmelkia visą einantį 
būrį. Jondalaras taip pat prisiminė kelionę į mamutojų vasaros susirinki- 
mą. Bėdų kėlė jo pavydas ir baimė stoti prieš savo žmones su moterimi, 
kuri jiems gali pasirodyti nepriimtina. Problemos išsisprendė, vyras irgi 
buvo kupinas džiaugsmo. Anuomet buvo tikras, kad amžiams prarado 
Ailą, o dabar ji buvo greta. Kaskart, kai į ją pažvelgdavo, ji atsiliepdavo 
meilės kupinomis akimis. 

Jie ėjo taku per lygią aukštumą prie kito apžvalgos taško ant uolos 
krašto, kur jie jau buvo sustoję keliaudami vieni. Prieš kirsdami nedidelį 
upeliuką dar stabtelėjo pasigrožėti kriokliuku, per akmens kraštą besi- 
verčiančiu į Upę, garmančią apačioje. Urvo žmonės plačiai pasklido per 
aukštumos lauką, kai kurie mynė savą, naują kelią. Žygeiviai ėmė su sa- 
vimi tik tai, ką galėjo panešti, bet kroviniai buvo sunkūs. Buvo ir tokių, 
kurie ketino grįžti pasiimti antros naštos, paprastai su daiktais, kuriuos 
norės mainyti. 

Aila su Jondalaru pasiūlė Joharanui du arklius kroviniams gabenti. 
Vadas pasitarė su kitais urvo gyventojais ir nusprendė ant valkčių sukrau- 
ti elnieną bei bizonieną. Dar planuojant medžiokles buvo numatyta, kad 
keletas žmonių turės porą kartų sugrįžti į devintąjį urvą, kad į susirinki- 
mo vietą atgabentų pakankamai mėsos. 

Arkliai išgelbėjo juos nuo šio vargo. Pagaliau Joharanas suvokė, kad pri- 
jaukinti arkliai yra kiek daugiau nei vien naujovė, - jie tikrai naudingi. Nors 
raiteliai talkino medžioklėje, o Jondalaras greičiau nei įprasta nusigavo į 
devintąjį urvą pranešti Zelandonei ir Ševonaro porai apie įvykusią trage- 
diją, Joharanas iki galo nesuvokė galimos arklių naudos. Geriau tai suprato 
tik tada, kai pats su keletu bičiulių išvengė papildomos kelionės į devintąjį 
urvą; vis dėlto, keliaujant su arkliais, reikėjo ir papildomų pastangų. 

Yhaha buvo įpratusi prie baslių, ji tempė valkčių beveik visą kelionę 
per lygumas. Lenktynininkas buvo mažiau pratęs tempti krovinį, jį suval- 
dyti buvo sunkiau. Joharanas pastebėjo, kad brolis ypač vargsta su arkliu 
kelio posūkiuose, kur basliai riboja judėjimą. Reikėjo kantrybės, norint 
išlaikyti jauną eržilą ramų ir apvesti jį aplink kliūtis nepakenkiant krovi- 
niui. Aila su Jondalaru ėjo devintojo urvo grupės priekyje, tačiau kertant 

Takas pradėjo leistis; jie ėjo nuožulniausiu taku, kuris rangėsi ir vin- 
giavo per krūmus, atviras pievas bei daubose sužėlusius miškelius. Ga- 
liausiai žmonės pasiekė taip arti Upės esančią akmeninę pastogę, kad da- 
lis jos buvo išsikišusi virš vandens. Jie nuėjo vos tris kilometrus, bet status 
lipimas pailgino kelionę. 

Šios pastogės priekinė terasa buvo labai arti upės krašto, tad nuo jos 
buvo galima nerti į vandenį. Atgręžta į pietus pastogė buvo vadinama 
Upės krantine. Ji tįsojo iš rytų į vakarus iki upės vingio. Upė taip ryškiai 
suko atgal, kad ties kilpa vėl būtų susijungusi, jei per vidurį nebūtų įsiter- 
pusi aukštuma. Nors atrodė, kad pastogė gyvenama, čia nebuvo įsikūręs 
joks urvas, joje neretai sustodavo keliautojai, ypač plaustininkai. Vanduo 
buvo kiek per arti - kartais patvinusi Upė užliedavo sausumą. 

Upės krantinėje devintasis urvas nesustojo, žmonės pakilo ant uolos 
už pastogės. Takas vedė į šiaurę, paskui suko į rytus. Maždaug už kilome- 
tro nuo Upės krantinės kelias gana stačiu šlaitu leidosi į mažo upeliūkščio, 
kuris vasarą paprastai išdžiūdavo, slėnį. Kirtęs murziną vagą, Joharanas 
sustojo. Visi ilsėjosi, laukė Jondalaro ir Ailos. Žmonės kūrė nedidelius 
lauželius, virino vandenį arbatai. Kai kurie, ypač keliavusieji su vaikais, 
išsitraukė kelioninio maisto ir ėmė užkandžiauti. 

— Šioje vietoje reikia rinktis, Jondalarai, — tarė Joharanas. — Kaip ma- 
nai, kuriuo keliu derėtų eiti? 

Kadangi Upė vingiavo per slėnį tai vienoje, tai kitoje pusėje priartėda- 
ma prie pat uolų sienų, kartais tarp urvų būdavo lengviau keliauti aukš- 
tuma. Tačiau buvo ir kita galimybė. 

— Nuo čia yra du keliai, - tarė Jondalaras. - Jei eisime šiuo keliu per 
kalvų viršūnes, teks ropštis šlaitu, paėjėti aukštuma maždaug pusę jau 
nueito atstumo, tada leistis, kol prieisime kitą nedidelį upelį. Paprastai 
jame būna vandens, tačiau jis seklus, lengvai kertamas. Paskui laukia kitas 
status šlaitas, kuris veda į uolą, iškilusią virš upės, ir vėl žemyn. Upė čia 
teka per vidurį didelio, vešlaus lauko. Sustosime aplankyti dvidešimt de- 
vintojo urvo ir tikriausiai ten pernakvosime. 

— Yra ir kitas kelias, — tarė Joharanas. - Dvidešimt devintasis urvas 
vadinamas Trimis Uolomis, nes yra trys pastogės; nevisiškai greta viena 
kitos, o išsidėsčiusios aplink Upę didelėje lankoje. Dvi iš jų yra šioje, vie- 

Joharanas parodė į šlaitą priekyje. 

— Užuot ropštęsi čia, galime pasukti į rytus, link Upės. Priekyje ji suka 
į šiaurę. Reikėtų keltis į kitą pusę, nes vanduo šiapus srūva prie pat uolų, 
tačiau yra ilga, sekli atkarpa, kurią lengva pereiti. Ten yra dvidešimt de- 
vintojo urvo brastos akmenys, kaip mūsų ties Perkėla. Trumpai paėjėjus 
Upė vėl suka į rytus ir priartėja prie uolų kitoje pusėje, todėl tenka ją per- 
eiti dar kartą. Čia ji išplatėjusi ir sekli, ją kirsti padeda brastos akmenys. 
Galime sustoti pasisvečiuoti dviejose pastogėse šioje pusėje, tačiau paskui 
turėtume kirsti Upę dar kartą, kad patektume į trečią, didžiausią pastogę, 
nes tikriausiai ten pasiliksime, ypač jei lis. 

- Jei eisime šiuo keliu, turėsime ropštis aukštyn; jei eisime štai anuo, 
teks kirsti tekantį vandenį, - už brolį sudėliojo Jondalaras. - Kaip manai, 
kuris kelias geresnis arkliams su valkčiais? 

— Su arkliais lengviau kirsti upes, tačiau, jei jos labai gilios, mėsa neš- 
tuvuose gali sušlapti ir suges, jei jos neišdžiovinsime, - tarė Aila. - Ke- 
liaudami prie valkčiaus buvome pritvirtinę dubens formos valtį, kertant 
upes ji plūduriuodavo. Bet sakei, kad vis tiek mažiausiai vieną kartą teks 
kirsti upę? 

Jondalaras nuėjo už Lenktynininko valkčiaus. 

— Joharanai, jei pora žmonių sutiktų paėjėti štai taip už arklių ir kils- 
telėti baslių galus tik tiek, kad jie nesiektų vandens, manau, galėtume per- 
sikelti per upę nieko nesušlapinę. 

— Esu tikras, kas nors sutiks padėti. Visada atsiranda keletas jaunuo- 
lių, kurie linkę taškytis per vandenį, nors yra brasta. Pasiklausinėsiu, - pa- 
žadėjo Joharanas. - Manau, kad dauguma žmonių mieliau rinktųsi kuo 
lygesnį kelią, ypač su šitokiais nešuliais. 

Kai Joharanas nuėjo, Jondalaras nusprendė patikrinti Lenktynininko 
pavadį. Jis paglostė arklį, davė jam grūdų iš kapšelio. Aila nusišypsojo. Ji 
juto, kad kelionėje tarp jos ir Jondalaro užsimezgė ypatingas ryšys. Pas- 
kui moteris atkreipė dėmesį į Vilką, kuris grįžo pažiūrėti, kodėl jie susto- 
jo. Tada jai toptelėjo, kad jie užmezgė dar vieną ypatingą ryšį - Aila su 
Jondalaru buvo vieninteliai žmonės, kurie suprato, kokia draugystė gali 
atsirasti tarp Žmogaus ir gyvūno. 

— Yra dar vienas būdas pasiekti aukštupį... na, dar du, - tarė Jondala- 

arkliams. Dar galima eiti uolų viršumi. Tada iš devintojo urvo reikėtų 
eiti iki Perkėlos. Ko gero, lengviau yra grįžti iki trečiojo urvo, nes nuo jo 
iki Dviejų Upių uolos viršaus ir toliau tęsiasi geras kelias per aukštumas. 
Ten lygiau nei šioje pusėje, vos keletas nedidelių daubų. Toje Upės pusėje 
mažiau intakų, tačiau, jei ketini sustoti dvidešimt devintajame urve, teks 
nusileisti ir vėl kirsti Upę. Štai kodėl Joharanas nusprendė likti šiapus. 

Kol jie ilsėjosi, Aila pasiklausinėjo apie žmones, pas kuriuos jie ketino 
užsukti. Jondalaras nupasakojo, kaip gyvena dvidešimt devintojo Zelan- 
donijos urvo žmonės. Trys uolos susidėjo iš trijų atskirų gyvenviečių trijų 
atskirų uolų akmeninėse pastogėse, kurios buvo trikampiu išsidėsčiusios 
vingiuotos Upės salpoje. Pastoges vieną nuo kitos skyrė maždaug du ki- 
lometrai. 

— Pasakojama, kad anksčiau tai buvo atskiri urvai, pavadinti mažes- 
niais skaičiavimo žodžiais, ir jų buvo daugiau nei trys, - aiškino Jondala- 
ras. — Tačiau visi urvai dalijosi tuo pačiu lauku ir upe, ir visada ginčijosi 
dėl teisių, pykosi, kuris urvas kuo gali naudotis ir kada. Spėju, kildavo 
gana aršūs ginčai, žmonės ėmė kovoti tarpusavyje. Tada pietinės pusės ze- 
landonei kilo mintis susijungti į vieną urvą, dirbti kartu ir viskuo dalytis. 
Jei pasirodydavo taurų banda, jų medžioti eidavo ne atskirai visų urvų 
medžiotojai, o vienas bendras būrys iš visų urvų. 

Aila kurį laiką galvojo. 

— Tačiau devintasis urvas dirba išvien su kaimyniniais urvais. Per pa- 
skutinę medžioklę kartu medžiojo vienuoliktojo, keturioliktojo, trečiojo, 
antrojo ir net keletas septintojo urvo žmonių, o grobį pasidalijo. 

— Tai tiesa, tačiau tavo išvardyti urvai neturi dalytis viskuo, - paaiš- 
kino Jondalaras. - Devintajam urvui priklauso Miško upės slėnis, ir gy- 
vūnai kartais keliauja palei Upę tiesiai priešais terasą. Keturioliktasis turi 
Mažąjį slėnį, o vienuoliktasis gali plaustais persikelti į didelį lauką kitapus 
Upės. Trečiajam urvui priklauso Žolių slėnis, o antrasis ir septintasis da- 
lijasi Švelniuoju slėniu - grįždami užsuksime ir juos aplankysime. Pano- 
rėję visi galime darbuotis kartu, bet neprivalome to daryti. Visi urvai, 
kurie susijungė, kad taptų dvidešimt devintuoju, turi dalytis tuo pačiu 
medžioklės plotu. Dabar ta vieta vadinama Trijų Uolų slėniu. Ją sudaro 

Jondalaras paaiškino, kad Upė suka į rytus, per vidurį kirsdama dide- 
lę, vešlią salpą. Šiaurėje į ją įsilieja didelis intakas. Dvi gyvenvietės yra de- 
šiniajame Upės krante: viena vakaruose, ją galima pasiekti sausuma nuo 
Krantinės, o kita įsikūrusi šiauriau. Trečioji didelė uola su kelių aukštų 
akmeninėmis pastogėmis yra pietuose, kitapus Upės, kairiajame krante. 
Tai viena iš nedaugelio į šiaurę atgręžtų apgyvendintų akmenų pastogių. 

Vakarinę gyvenvietę, arba dvidešimt devintojo Zelandonijos urvo va- 
karinį sparną, sudarė kelios nedidelės akmeninės pastogės kalvos šlaite. 
Jondalaras papasakojo, kad netoli vakarinio sparno dar įrengta daugiau 
ar mažiau pastovi stovyklavietė su pašiūrėmis, laužavietėmis ir mėsos 
džiovinimo rėmais, o vasarą pastatomos palapinės ir kitokios laikinos 
pastogės. Toje vietoje, slėnio užuovėjoje, augo akmeninės pušys, kurių 
riešutėliuose buvo itin gausu aliejus. Jį buvo galima deginti lempelėse, bet 
jis buvo toks skanus ir maistingas, kad retai tokiu tikslu naudojamas. 

Pinijų riešutėlius rinkdavo visa Trijų Uolų bendruomenė ir netgi 
žmonės iš kitų urvų buvo kviečiami padėti mainais už dalį derliaus. Iš 
esmės tam ir buvo įrengta lauko stovykla, tačiau taip pat ji buvo netoli 
labai geros žvejybos vietos, tad tiko žuvų spąstams statyti ir užtvankai 
tvenkti. Bendruomenė ją gana dažnai naudojo visą šiltąjį sezoną, papras- 
tai stovykla neužsidarydavo net žiemą ledui sukausčius Upę. Nors žmo- 
nės visus metus gyveno įvairiose akmeninėse Trijų Uolų pastogėse, orie- 
šutų derlius, dėl kurio ir buvo įkurta stovykla, būdavo renkamas rudenį, 
pirmosios žuvų spąstų statytojų palapinės iškildavo pačioje šiltojo sezono 
pradžioje, ir visi nuolat kalbėdavo apie ėjimą į vasaros stovyklą. Vakarinė 
gyvenvietė tapo žinoma kaip vasaros stovykla. 

— Jų zelandonė yra puiki menininkė, - pasakė Jondalaras. - Vienoje 
pastogių ji ant sienų išraižė gyvūnus; gal turėsime laiko ją aplankyti. Taip 
pat ji gamina nedidelius nešiojamuosius raižinius. Bet, šiaip ar taip, atei- 
sime čia rinkti riešutų. | 

Joharanas grįžo su trim jaunais vyrais ir viena moterimi, kurie pasisiū- 
lė eiti paskui arklius ir iškelti baslius iš vandens kertant upę. Visi atrodė 
labai patenkinti, kad buvo išrinkti tokiai užduočiai. Joharanui nebuvo 
sunku rasti savanorių, sunku buvo tinkamai pasirinkti: ne vienas norėjo 


atsidurti kuo arčiau arklių ir vilko, kuo daugiau sužinoti apie svetimša- 

lę - turėtų, ką įdomaus papasakoti vasaros susirinkime. Lygesnėse vieto- 
se, išskyrus vandens perkėlas, Jondalaras su Aila galėjo eiti greta kits kito 
arkliais vedini. Vilkas, kaip paprastai, iš paskos nesekė, mat keliaudamas 
jis mėgo tyrinėti vietovę, pabėgėti į priekį ar atsilikti, klajodavo vedamas 
smalsumo ir kvapų, kuriuos užuosdavo jo jautri nosis. Jondalaras naudo- 
josi proga kuo daugiau papasakoti Ailai apie žmones, su kuriais jiems teks 
būti, ir jų teritoriją. 

Jis kalbėjo apie didelį iš šiaurės atitekantį intaką, vadinamą Šiaurine 
upe, kuris įtekėjo į Upę dešiniajame krante. Šiaurinės upės slėnis praplėtė 
dešiniąją vešlios salpos pusę bei vis platėjantį link aukštupio pačios Upės 
slėnį. Tarp Upės ir Šiaurinės upės slėnių ir buvo įsiterpusi seniausia gyve- 
namoji bendruomenės teritorija — šiaurinė gyvenvietė, formaliai — šiau- 
rinis dvidešimt devintojo urvo sparnas, vadinamas Pietine terasa. Norint 
į ją patekti, iš vasaros stovyklos reikia eiti taku, kuris veda link brastos 
per intaką, tačiau dabar, aiškino Jondalaras, jie prieis prie Pietinės terasos 
paupiu. 

Priekyje, ant kalvos, iškilusios virš atviro kraštovaizdžio, buvo trikam- 
pio formos uola su trimis į pietus žiūrinčiomis terasomis, išsidėsčiusiomis 
laipteliais, viena virš kitos. Nors pagrindinės gyvenvietės, kurios sudarė 
Trijų uolų bendruomenę, buvo viena nuo kitos atitolusios per du kilonre- 
trus, kur kas arčiau būta mažesnių pastogių, laikytų dvidešimt devintojo 
urvo Šiaurinio sparno dalimi. 

Jondalaras paaiškino, kad gerai išmintas kelias veda kalvos šlaitu ir du 
kartus staigiai suka ties viduriu, kur yra pagrindinė Pietinės terasos gyve- 
namoji zona. Maža viršutinė užuoglauda, nuo kurios buvo matyti beveik 
visas didelis slėnis, buvo naudojama kaip apžvalgos taškas ir paprastai va- 
dinama Pietinės terasos langu, arba paprasčiausiai Langu. Žemiausia pas- 
togė buvo pusiau požeminė ir naudojama labiau kaip sandėlis nei gyve- 
namoji zona. Be kitų maisto atsargų, čia buvo laikomi ir riešutai, surinkti 
vasaros stovykloje. Kitos užuoglaudos, kurios sudarė Pietinės terasos gy- 
venviečių kompleksą, turėjo savus, jas puikiai apibūdinančius pavadini- 
mus, tokius kaip Ilgasis akmuo, Gilusis krantas arba Gerasis šaltinis. 

— Netgi saugykla turi savo pavadinimą, - pasakojo Jondalaras. - Ji 


vadinama Plikąja uola. Seni žmonės prisimena pasakojimą, kuris buvo 

perduodamas iš lūpų į lūpas jų jaunystės laikais. Tai tradicijos dalis. Po 
labai rūsčios žiemos šaltą, drėgną pavasarį pasibaigė visos urvo maisto 
atsargos ir apatinė saugykla liko plika, kaip iššluota. Staiga vėl spustelė- 
jo šaltukas, tarsi sugrįžo žiema su pūgomis. Žmonėms teko alkti, o nuo 
bado mirties juos išgelbėjo tik didelė pinijų talpykla: po žemutine uolos 
iškyša suneštos voverių atsargos, kurias atsitiktinai atrado maža mergytė. 
Nuostabu, kiek daug maisto gali sukaupti tos mažutės riešutų mėgėjos. 

— Elniai ir arkliai taip pat buvo išbadėję, - pasakojo Jondalaras. — 
Orams pragiedrėjus ir žmonėms pradėjus medžioti, pavyko nudobti gy- 
vūnų, tačiau mėsa buvo liesa ir kieta, o pirmųjų pavasario šaknelių ir ža- 
lėsių dar ilgai teko laukti. Kitą rudenį visa bendruomenė surinko kur kas 
daugiau pinijų, kad pajėgtų atsilaikyti būsimą atšiaurią žiemą bei alkaną 
pavasarį, ir taip pradėjo riešutų rinkimo tradiciją. 

Jauni žmonės, kurie kilnojo valkčius, kad maistas liktų sausas kelian- 
tis per upes, spietėsi arčiau, kad girdėtų Jondalaro pasakojimus apie arti- 
miausius šiaurinius kaimynus. Jie taip pat nedaug ką apie juos žinojo, tad 
klausėsi susidomėję. 

Maždaug už dviejų kilometrų kitapus Upės jau buvo matyti Pietinis 
dvidešimt devintojo Zelandonijos urvo sparnas — didžiausia ir neįpras- 
čiausia to regiono uola. Nors į šiaurę atgręžtos pastogės retai naudojamos 
kaip gyvenamosios, šitoji, pietinėje Upės pusėje, buvo pernelyg viliojanti, 
kad ja nepasinaudotum. Kone kilometro ilgio uoloje, beveik šimtą metrų 
iškilusioje virš Upės, penkiais aukštais po išsikišusiomis akmenų pastogė- 
mis buvo išsidėstę beveik šimtas urvų, olų bei ertmių. 

Nuo visų terasų vėrėsi didingas vaizdas į slėnį, todėl nereikėjo kokio 
vieno urvo ar pastogės naudoti kaip apžvalgos taško. Tačiau nuo uolos 
buvo galima pamacyti dar vieną, kitokį, išskirtinį vaizdą. Vienoje vietoje, 
kur žemutinė terasa buvo išsikišusi virš tylaus užutėkio, pažvelgus žemyn 
buvo įmanoma pamatyti savo atspindį ramiame vandenyje. 

- Ši vieta pavadinta ne dėl dydžio, kaip kad galėtum pagalvoti, - tarė 
Jondalaras. - Jos pavadinimas atsirado dėl to neįprasto reginio. Ji vadina- 
ma Atspindžio uola. 

Uola buvo tokia didžiulė, kad dauguma galimų gyvenamųjų zonų 
netgi nebuvo užimtos - gyventojų čia būtų pilna kaip švilpikų kalvoje, 

jei visos būtų apgyvendintos. Tokiai daugybei žmonių nepakaktų aplin- 
kinių teritorijų natūralių išteklių. Jie išskerstų visas bandas, nugremžtų 
visus apylinkių augalus. Vis dėlto didžioji uola buvo išskirtinė - cie, kurie 
čia gyveno, žinojo, kad vien pamatę jų namus svetimšaliai ir pirmakarčiai 
svečiai išsižioja iš baimingos pagarbos. 

Pirmą kartą toks vaizdas gali net apsvaiginti, suvokė Jondalaras, žiū- 
rėdamas į ypatingą gamtos formaciją. Erdvus ir patogus devintasis urvas 
su didžiule akmenine iškyša buvo tikrai savotiškai išskirtinis ir daugeliu 
atžvilgių tinkamesnis gyventi jau vien todėl, kad atgręžtas į pietus, bet 
teko pripažinti, kad didžiulė uola priekyje tikrai įspūdinga. 

O žmonės, kurie stovėjo ant žemutinės terasos, baimingos pagarbos 
grybštelėjimą juto stebėdami besiartinančiuosius. Moters, kuri stovėjo 
kiek priekyje kitų, sveikinimo mostas buvo kiek drovesnis nei įprastai. 
Iškeltą ranką ji laikė atsukusi delnu į save, tačiau mojo ne taip energingai 
kaip visada. Ji buvo girdėjusi apie grįžusį klajoklį Martonos sūnų ir jo par- 
sivestą svetimšalę. Sklido gandai, kad jie atsivedė arklius ir vilką, tačiau 
girdėti yra viena, o pamatyti savo akimis — visai kas kita. Vaizdas dviejų 
arklių, ramiai einančių tarp devintojo urvo žmonių paskui didžiulį vilką 
ir aukštą šviesiaplaukę nepažįstamąją su vyru, kurį ji pažinojo kaip Jonda- 
larą, mažų mažiausiai nervino. 

Joharanas nukreipė akis, kad paslėptų šypseną, kurios negalėjo sulai- 
"kyti matydamas moters veido išraišką, nors kuo puikiausiai suprato, kaip 
ji jaučiasi. Ne per seniausiai pats patyrė tokį patį baimingą virpulį išvydęs 
tą šiurpulingą reginį. Jis apstulbo pagalvojęs, kaip greitai priprantama 
prie naujovių. Taip greitai, kad nė nenumanė kaimynų reakcijos, o juk 
derėjo apie tai pagalvoti. Joharanas džiaugėsi, kad jie nusprendė čia stab- 
telėti. Jis pradėjo numanyti, kokį poveikį, labai tikėtina, jie turės žmo- 


nėms atėję į vasaros susirinkimą. 


- Jei Joharanas nebūtų nusprendęs čia statyti palapinės, tikriausiai vis 
tiek būčiau pasilikusi lauke, - tarė Aila. - Kol keliaujame, norėčiau būti 
arčiau Yhaha su Lenktynininku, o vestis jų ant tos uolos nenoriu. Jiems 
ten nepatiktų. 

— Nemanau, kad ir Denanai tai itin patiktų, - pastebėjo Jondalaras. — 
Regis, prie gyvūnų ji labai nervinosi. 

Jie jojo prieš srovę per intako, vadinamo Šiaurine upe, slėnį - leido gy- 
vūnams ir sau atitrūkti nuo artimos bendrystės su tokia daugybe žmonių. 
Oficialiai supažindinta su vadais, Aila bandė juos surūšiuoti. Atspindžio 
uolos, arba Pietinio sparno, vadė Denana buvo visų pripažinta dvidešimt 
devintojo urvo vadė, tačiau Vasaros stovykla ir Pietinė terasa, arba Vaka- 
rinis ir Šiaurinis sparnai, taip pat turėjo vadus. Prireikus priimti sprendi- 
mą, susijusį su Trimis Uolomis, visi trys vadai tardavosi drauge, tačiau jį 
pateikdavo Denana, nes kiti zelandoniečių vadai buvo nepalenkiami: jei 
trys urvai ketina vadintis vienu, dvidešimt devintuoju urvu, privalo turėti 
ir vieną jiems atstovaujantį vadą. 

Zelandoniams reikalavimai buvo kiek kitokie. Vakarų, Šiaurinis ir 
Pietinis sparnai turėjo atskirus zelandonius, kurie buvo ketvirtosios, viso 
dvidešimt devintojo urvo zelandonės, padėjėjai. Kadangi tarp gyvenvie- 
čių buvo gana dideli atstumai, kiekvienoje turėjo būti savas zelandonis ir 
geras gydytojas, ypač šaltuoju sezonu ir audringu oru. Kiekvieno sparno 
zelandonis pirmiausia priklausė zelandoniams apskritai, nors priklausė ir 
urvui, kuriam tarnavo. 

Atspindžio uolos zelandonis buvo toks geras gydytojas, kad net gim- 


dančios moterys su džiaugsmu priimdavo jo pagalbą. Dvidešimt devin- 

tojo urvo zelandonė, kuri taip pat gyveno Atspindžio uoloje, nebuvo itin 
gera gydytoja, tačiau puiki tarpininkė. Ji gebėjo diplomatiškai sutarti su 
kitais trimis zelandoniais bei trimis vadais ir numalšinti bejsiliepsnojan- 
čius barnius. Kartais atrodė, kad be dvidešimt devintojo urvo zelandonės 
visas sudėtingas darinys, vadinamas dvidešimt devintuoju urvu, būtų su- 
byrėjęs. 

Aila džiaugėsi, kad, pasinaudojusi dingstimi, jog arkliams reikia dė- 
mesio ir rūpesčio, paspruko nuo oficialių pažindinimų, puotos ir kitų 
apeigų. Prieš visiems susitinkant su kaimynais iš gretimo urvo šiaurėje, 
Aila šnektelėjo su Joharanu bei Proleva ir paaiškino, kad būtina pasirū- 
pinti Yhaha ir Lenktynininku. 

Aila su Jondalaru atkabino valkčių baslius ir nuėmė kitus krovinius, 
paskui apžiūrėjo abu arklius, kad įsitikintų, jog jie niekaip nesusižalojo, 
neatsirado jokių žaizdų. Paskui jie ištrynė ir iššukavo abu gyvūnus. Visą 
tą laiką Aila juto, jog yra stebima. Jondalaras pasiūlė pajodinėti Yhaha 
su Lenktynininku, leisti jiems pabėgioti, nes visą dieną gyvūnai lėtai ir 
atsargiai pėdino. Pamatęs, kad jie susiruošė jodinėti, Vilkas šoko į priekį; 
jis taip pat atrodė patenkintas. 

Joharanas buvo tarp tų, kurie stebėjo porą su arkliais. Jis ne kartą 
anksčiau matė Ailą su Jondalaru tai darant, bet šį kartą sąmoningai verti- 
no, kiek gyvūnams reikia dėmesio. Gyvenant kaimenėje arkliams akivaiz- 
džiai nereikia tokios priežiūros, tačiau tikriausiai yra kitaip, kai jie atlieka 
žmonėms reikalingus darbus. Vadinasi, įvairiais atvejais galima pasitelkti 
arklių jėgą bei greitį, tačiau ar pagalba verta to darbo, kurio jie reikalauja? 
Šį klausimą vadas ir svarstė stebėdamas nujojančius jaunuolius. 

Vos atsiskyrusi nuo minios, Aila greitai nurimo. Jojant dviese, savo 
malonumui, atsirado palengvėjimo, laisvės pojūtis. Pripratę keliauti dvie- 
se, tik su savo gyvūnais, Aila su Jondalaru pajuto atokvėpį. Pasiekę Šiauri- 
nės upės slėnį ir pamatę priešais ilgą, atvirą lygumą, susižvalgė, šyptelėjo 
vienas kitam, paragino arklius ir netrukus jau visu greičiu lėkė šuoliais. Jie 
nepastebėjo, kada prajojo žmones, iš vasaros susirinkimo vietos grįžtan- 
čius į dvidešimt devintąjį urvą, tačiau žmonės juos pastebėjo. Jie į nema- 
tytą reginį spoksojo išsižioję ir nebuvo tikri, ar norėtų tai pamatyti dar 


kartą. Žmonės, lekiantys ant arklių nugarų, jiems kėlė nerimą. 

Aila sustojo prie nedidelio upeliuko, Jondalaras savo arklį sustabdė 
greta. Nebyliai sutarę abu pasuko į šoną ir nujojo pakrante. Upelis sruvo 
iš versmės, nedidelio baseinėlio, virš kurio sviro didelis gluosnis, tarsi kar- 
tu su atžalomis saugotų vandens gimimo vietą: prie didelio, persiliejan- 
čio telkinio spietėsi eilė mažesnių gluosniukų. Aila su Jondalaru nušoko 
nuo arklių, nuėmė jojimo apklotus ir patiesė juos ant žemės. 

Arkliai atsigėrė iš upelio, paskui abu griuvo ant žolės pasiraičioti. Jau- 
noji pora negalėjo sulaikyti juoko stebėdama ant nugarų besirangančius, 
kojomis ore tabaluojančius gyvulius. 

Staiga Aila siektelėjo aplink galvą apvyniotos svaidyklės, greitai ją 
nusiėmė ir dirstelėjo link baseinėlio ieškodama akmenų. Griebusi porą 
apvalesnių, vieną įdėjo į svaidomojo ginklo kišenėlę ir paleido. Nė ne- 
žiūrėdama vėl griebė odos juostą, pertraukė delnu iki galo, suėmė abu jos 
galus ir paruošė antrą akmenį kaip tik tada, kai į orą kilo antras paukštis. 
Numušusi taikinį ji nuėjo parsinešti grobio - porelės žvyrių. 

— Jei būtume tik dviese ir nuspręstume čia įsikurti, jau turėtume vaka- 
rienę, — tarė Aila, iškėlusi trofėjus. 

— Tačiau nesame dviese, tad ką su jais darysime? - pasmalsavo Jon- 
dalaras. 

— Na, žvyrių plunksnos šilčiausios ir lengviausios, o jų margumas šiuo 
metų laiku labai gražus. Galėčiau pagaminti ką nors kūdikiui, - atsakė 
ji, - tačiau tam bus laiko vėliau. Manau, padovanosiu jas Denanai. Šiaip 
ar taip, čia jos teritorija, o ji atrodė tokia sunerimusi dėl Yhaha su Lenkty- 
nininku ir Vilko. Tikriausiai būtų norėjusi, kad visai nebūtume pasirodę. 
Gal gavusi dovanų pasijus geriau? 

— Kur įgijai tokios išminties, Aila? - paklausė Jondalaras, žvelgdamas 
įją su meile ir šiluma. 

— Tai ne išmintis, tik sveika nuovoka, Jondalarai. 

Aila pakėlė galvą ir pasiklydo stebuklingose jo akyse. Tokią sodriai 
mėlyną spalvą regėjo tik giliuose ledynų tvenkiniuose, tačiau Jondalaro 
akys nebuvo šaltos - jos buvo sklidinos šilumos, kupinos meilės. 

Jondalaras apkabino savo moterį, o ji ant žemės numetė jau surištus 
paukščius ir pasistiebusi jį pabučiavo. Atrodė, taip seniai jie buvo šitaip — 


ne bučiavosi seniai, bet buvo vieni atvirame lauke su patenkintais, besi- 

ganančiais arkliais ir Vilku, kaišiojančiu smalsią nosį į kiekvieną krūmą 
ir skylę žemėje, o aplinkui — nė gyvos dvasios. Netrukus teks grįžti pas 
žmones ir keliauti į vasaros susirinkimą. Kas žino, kada dar pasitaikys to- 
kia akimirka? Kai Jondalaras pradėjo uostinėti jos kaklą, Aila jam noriai 
atsakė. 

Nuo šilto jo alsavimo ir drėgno liežuvio per visą kūną bėgo virpuliai. 
Aila jiems atsidavė, leidosi užvaldoma pojūčių. Jondalaras pūstelėjo jai į 
ausį ir pakramsnojo jos lezgelį, tada delnais siekė kuplių krūtų. „Dar pil- 
nesnės“, - pagalvojo jis priminęs sau, kad ji viduje nešioja naują gyvybę, 
kuri, pasak jos, tiek pat jo kiek ir jos. Mažų mažiausiai gyvybė turėtų būti 
jo dvasios, tuo jis neabejojo, nes didžiąją kelionės dalį greta Ailos jis buvo 
vienintelis vyras, iš kurio Motina galėjo paimti elaną. 

Ji atsirišo juosmens juostą, nuo kurios karojo įvairūs daiktai ir maiše- 
liai, pritvirtinti kilpomis ar virvelėmis, ir rūpestingai padėjo greta jojimo 
apkloto, kad niekas nepasimestų. Jondalaras prisėdo ant kraštelio odos, 
kuri skleidė stiprų, bet visai malonų arklio kvapą. Prie šito kvapo, kuris 
siejosi su smagiais prisiminimais, vyras buvo pratęs. Jis greitai atsirišo ir 
nusivyniojo nuo kojų apavo virves, paskui atsistojęs nurišo prilaikančią 
juosmens juostą ir nusimovė kelnes. 

Pakėlęs akis pamatė, kad ir Aila nusirenginėja. Jis žvelgė į moterį ir jam 
patiko tai, ką matė. Ji buvo kiek apvalainesnė, ne tik krūtys, bet ir pilvas 
buvo suapvalėjęs, pradėjo matytis naujos gyvybės augimas. Pajutęs, kad 
jo vyriškumas reaguoja, jis nusitraukė tuniką, paskui padėjo nusirengti 
Ailai. Nuogu kūnu jis juto šaltą vėją, matė, kaip pagaugais eina Ailos oda, 
ir ją apkabino, kad sulaikytų šilumą. 

— Nusiprausiu baseinėlyje, - tarė ji 

Jis nusišypsojo nujausdamas, jog tai kvietimas pamaloninti ją tuo 
būdu, kurį jis taip mėgo. 

— Nereikia, - pasakė jis. 

- Žinau, bet noriu. Šitiek ėjau, prisilaipiojau, suprakaitavau, - tarė ji 
eidama link šaltinio. 

Vanduo buvo šaltas, tačiau Aila dažnai prausdavosi šaltame vandeny- 
je, ir gnybantis šaltukas ją atgaivindavo, pabudindavo rytais. Baseinėlis 


buvo seklus, gilu buvo tik pačiame jo gale, prie šaltinio. Kai iš po kojų 

išslydo akmenuotas, dumblinas dugnas, Aila apsisuko ir iš gilumos ėmė 
bristi atgal link kranto. 

Jondalaras atėjo iš paskos, nors šaltą vandenį mėgo kur kas mažiau. Jis 
įbrido iki šlaunų, o sulaukęs Ailos, ją apraškė. Ji suspiegė ir pliekė ranka į 
vandenį, paskui pateliūskavo ir abiem rankom sviedė bangą į Jondalarą — 
pataikė į veidą ir perliejo pečius. 

— Nebuvau tam pasiruošęs, - nusipurtė jis staiga sudrebėjęs ir tėškė 
vandenį atgal. Arkliai žvelgė į žmones, kurie vandenyje kėlė bruzdesį. 
Aila nusišypsojo, Jondalaras ištiesė rankas, ir triukšmingas vandens žai- 
dimas liovėsi. Aila su Jondalaru stovėjo apsiviję vienas kitą rankomis, su- 
silieję lūpomis. 

— Tikriausiai turėčiau padėti tau nusiprausti, - sumurmėjo jis ir, siek- 
damas jai tarp kojų, pajuto savo atsaką. 

— O galaš turėčiau padėti tau... - Aila suėmė jau pakilusį jo vyrišku- 
mą, kilnojo ranką aukštyn ir žemyn, atsmaukdama odelę nuo galvutės. 
Nors Jondalaras manė, kad šaltas vanduo turėtų atvėsinti įkarštį, šalta 
ranka ant karštos jo varpos keistai ir stipriai stimuliavo. Galiausiai Aila 
atsiklaupė ir apžiojo jo vyriškumą. Jondalaras suaimanavo, jai čiulpiant jo 
varpą užliejo toks geismas, kad, rodės, užklupo jį nepasiruošusį. Jis nespė- 
jo susivaldyrti, tik pajuto, kaip jo aistra staiga sukyla ir išsilieja, o per kūną 
pasrūva palengvėjimo bangos. 

Jis lengvai ją atstūmė. 

— Lipkime iš to šalto vandens, - tarė jis. 

Aila išspjovė vyro syvus, išsiskalavo burną ir nusišypsojo. Paėmęs už 
rankos jis išvedė ją iš vandens. Abu susėdo ant jojimo pakloto, jis stumte- 
lėjo ją aukštielninką ir atsigulęs šalia pasikėlė ant rankos, kad matytų. 

— Užklupai mane netikėtai, - tarė jis. Jautėsi atsipalaidavęs ir šiek tiek 
sutrikęs. Viskas pasisuko ne taip, kaip jis planavo. 

Aila šypsojosi; nedažnai Jondalaras atiduodavo savo syvus taip greitai, 
paprastai stengdavosi valdytis. Jos šypsena virto džiugesio vypsniu. 

— Tikriausiai buvai pasiruošęs labiau, nei manei, - tarė ji. 

— Neturėtum atrodyti tokia patenkinta savimi, - pastebėjo jis. 

— Ne taip dažnai man pavyksta tave nustebinti, - atkirto ji. - Tai tu 


stebėtinai gerai mane pažįsti ir visada visiškai patenkini. 

Jondalaras negalėjo susilaikyti nesišypsojęs matydamas jos džiaugs- 
mą. Jis pasilenkė jos pabučiuoti, o Aila pasitikdama pravėrė lūpas. Jis 
visada su pasimėgavimu ją lietė, laikė, bučiavo. Dabar švelniai ir nedrą- 
siai liežuviu tyrė jos burnos vidų, o Aila atsiliepė. Vėl sukirbėjo geismas, 
ir Jondalaras tuo apsidžiaugė. Gal jis nevisiškai išseko, o grįžti atgal dar 
nereikėjo. Jis neskubėjo: mėgavosi bučiniais, paskui perbėgo liežuviu jos 
lūpas, glamonėjo, kandžiojo ir bučiavo. Kuteno, ir ji turėjo susivaldyti, 
kad nepasitrauktų. Ji jau buvo susijaudinusi, pastangos susivaldyti tik sti- 
prino pojūčius. Kai jis pradėjo leistis žemiau, bučiuoti jos pečius ir vidinę 
rankos pusę iki pat alkūnės, ji vos galėjo ištverti ir tuo pat metu norėjo 
daugiau. Net pati nesuvokdama ji ėmė greičiau alsuoti, o tai jį drąsino. 
Tada jis staiga apžiojo spenelį, ji aiktelėjo, kai liepsningos aistros ruožai 
nuvilnijo vidumi iki pat slaptos vietelės. 

Jo vyriškumas vėl pakilo. Čiuopdamas apvalainas krūtis vyras lūpomis 
suėmė sukietėjusį, pakilusį moters kitos krūties spenelį ir stipriai įtraukė, 
paskui siekė ranka kito spenelio, jį suspaudė ir pradėjo trinti tarp pirštų. 
Ji geismingai spaudėsi prie jo, troško daugiau glamonių. Ji negirdėjo vėjo 
gluosniuose, nejuto vėsos, visas jos dėmesys buvo sutelktas į vidų, į jaus- 
mus, kuriuos joje žadino vyro prisilietimai. 

Jis taip pat juto viduje kylančią kaitrą ir savo išbrinkusį vyriškumą. Pa- 
sislinkęs žemiau, jis įsitaisė tarp jos šlaunų ir, praskleidęs jos klostes, prie 
jų pasilenkė. Moteris tebebuvo drėgna nuo vandens, tad vyras mėgavosi 
ir šaltu, drėgnu, ir šiltu, sūriu, gerai pažįstamu Ailos skoniu. Jis geidė jos 
visos iš karto: siekė spenelių ir ieškojo kieto, pulsuojančio gumbelio. 

Ji suaimanavo, paskui suriko ir išsirietė, o jis čiulpė ir glamonėjo ją 
liežuviu. Aila nieko negalvojo. Tada, dar nė nesupratusi, ji atsidūrė ten: 
juto, kaip geismas auga ir plečiasi, kol staiga užliejo ją visą, ir jis staiga 
pajuto jos drėgmę. Ji siekė vyro, rėkte išrėkė savo troškimą, norą jausti jį 
viduje. Jondalaras pakilo, surado jos ertmę ir įstūmė, paskui ištraukė savo 
vyriškumą, vėl įsiskverbė. Ji jį pasitiko, spraudėsi arčiau ir nuo jo traukėsi, 
rietėsi ir kreipė kūną, kad jaustų jį ten, kur labiausiai troško. Jis irgi jos 
geidė, bet ne taip nenumaldomai, kaip kartais būdavo. Jam nereikėjo val- 
dytis, jis tiesiog leido geismui kilti, sūpuotis kartu su moterimi, kartu ju- 


dėti, jausti įtampą, nerti gilyn su džiaugsmu, visiškai užsimiršus. Ji šaukė 

be žodžių, vis aukščiau ir garsiau. Tada jie pasiekė viršūnę: žodžiams bei 
garsams stiprėjant jie pajuto, kaip sukyla ir užplūsta didysis palengvėji- 
mas. Jondalaras akimirką susilaikė, tada dar kelis kartus įstūmė ir ištraukė 
varpą, o paskui ramiai tysojo šnopuodamas, gaudydamas kvapą. 

Aila gulėjo užsimerkusi ir klausėsi, kaip ošia vėjas, paukštis kviečia 
savo bičiulę, juto vėjo vėsą ir vyro svorį ant savęs, uodė arklio kvapą, 
sklindantį nuo pakloto, ir malonumo kvapą, prisiminė Jondalaro odos 
ir jo bučinių skonį. Kai galiausiai jis kilstelėjo ir pažvelgė į ją, ji šypsojosi 
mieguista, svaigia pasitenkinimo šypsena. 

Kai jie galiausiai atsistojo, Aila vėl įbrido į baseinėlį apsiprausti, kaip 
seniai seniai ją to buvo išmokiusi Iza. Jondalaras taip pat nusiprausė. At- 
rodė, jei jau ji prausiasi, tai ir jis turėtų tai daryti. Jis nemėgo šalto vandens, 
bet prausdamasis galvojo, kad dėl tokių dienų kaip ši verta pasistengti. 

Grįždama į Pietinį dvidešimt devintojo urvo sparną Aila susivokė, kad 
visai netrokšta išvysti kaimynų, kurie atrodė kažkokie nedraugiški. Nors 
ji jautėsi priimta Jondalaro giminaičių ir devintojo urvo narių, suvokė, 
kad ne itin trokšta pamatyti ir juos. Kad ir kaip norėjo, kad kelionė pa- 
sibaigtų, kad suptų kiti žmonės, kad turėtų draugiją, vis dėlto ilgėjosi jų- 
dviejų su Jondalaru įpročių, kuriuos išsiugdė keliaudami. Gyvenant tarp 
žmonių visada atsirasdavo norintis šnektelti tai su ja, tai su Jondalaru, tai 
su abiem. Jauni įsimylėjėliai džiaugėsi žmonių artumo šiluma, bet kartais 
norėdavo pabūti tik dviese. 

Tą vakarą visiems sulindus į miegmaišius ir glaudžiai sugulus šeimos 
palapinėje, Aila prisiminė miego vietas mamutojų žeminėje. Pirmą kar- 
tą pamačius Liūto stovyklos susiręstas būstas ją pribloškė. Jie mamutų 
kaulais sustiprino storas velėnos ir nendrių sienas, dengtas moliu; jos ne- 
praleido vėjo ir žiemos šalčio vidurio žemyno prieledyninėse srityse. Ji 
prisiminė pamaniusi, kad mamutojai tarsi patys pasistatė urvą. Panašiai 
ir buvo, nes tame regione nebuvo gyventi tinkamų urvų; derėjo stebėtis — 
toks statinys buvo stulbinantis žygdarbis. 

Ilgoje Liūto stovyklos žeminėje kiekvienai šeimai priklausė atskiras 
gyvenamasis plotas aplink židinius, įrengtus centrinėje dalyje. Visi turėjo 
pasikabinę užuolaidas miego pakyloms atitverti, tačiau dalijosi viena pas- 


toge. Viena šeima gyveno mažiau nei per ištiestos rankos ilgį nuo kitos 

šeimos. Norėdamas kur patekti turėdavai pereiti per kitos šeimos gyve- 
namąjį plotą. Kad galėtų gyventi tokioje ribotoje erdvėje, žmonės laikėsi 
žodžiais neišreiškiamų mandagumo taisyklių, kurios užtikrino privatu- 
mą. Ten gyvendama Aila negalvojo, kad žeminė maža. Tai ji suprato tik- 
tai pradėjusi miegoti didžiulėje devintojo urvo pastogėje. Ji prisiminė, 
kad ir gentyje visos šeimos turėjo atskirus židinius, tačiau nebuvo jokių 
sienų, tik keli ribas žymintys akmenys. Genties žmonės taip pat anksti 
išmokdavo vengti žiūrėti į kitos šeimos gyvenamąją erdvę, paisyti priva- 
tumo reikalavo ir papročiai. 

Nors zelandoniečių būstai turėjo sienas, jie, žinoma, nesulaikė garsų. 
Jų namai neturėjo būti renčiami tokie tvirti kaip mamutojų žeminės; nuo 
"gamtos gaivalų juos saugojo natūralios akmeninės pastogės. Zelandonie- 
čių statiniai pirmiausia viduje saugojo šilumą ir užstojo nuo vėjų, kurie 
prasiskverbdavo ir po akmeninėmis iškyšomis. Eidamas gyvenamąja 
zona pro namelius, dažnai galėjai išgirsti iš vidaus sklindančių pokalbių 
nuotrupas, tad zelandoniečiai išmoko nekreipti dėmesio į kaimynų bal- 
sus. Panašiai ir genties žmonės mokėjo nematyti kaimynų židinio, pana- 
šus buvo ir neišsakomas mamutojų mandagumas. Galvodama apie visa 
tai Aila suvokė, kad per visai trumpą laiką pati įgudo nebegirdėti kalbų, 
sklindančių iš kaimyninių namelių. Beveik... 

Prisiglaudusi prie Jondalaro, su Vilku prie šono, klausydamasi cylių 
murmesių iš kitų miegmaišių, Aila tarė: 

— Man patinka zelandoniečių būdas statyti atskirą būstą kiekvienai 
šeimai. Jondalarai, gera turėti namą atskirai nuo kitų. 

— Džiaugiuosi, kad tau patinka, — atsakė Jondalaras. Jis pasijuto dar 
labiau patenkintas savimi, kad jau sutarė pastatyti jai namą ir laiko tai 
paslaptyje norėdamas ją nustebinti. 

Užsimerkusi Aila ėmė svajoti apie tai, kaip vieną dieną turės savo 
būstą su sienomis. Zelandoniečių namelių sienos teikė genčiai, netgi 
mamutojams, nežinomo privatumo. Vidiniai atitvarai tą privatumą dar 
stiprino. Nors slėnyje jautėsi vieniša, Aila išmoko mėgautis vienuma, 
o kelionė dviese su Jondalaru tik sustiprino troškimą tarp savęs ir kitų 
žmonių įterpti kokią pertvarą. Tačiau artumas namelyje teikė saugumo, 


žinojimo, kad greta nuolat kas nors yra. 

Panorėjusi ji vis dar galėjo klausytis guodžiančių nakčiai besiruošian- 
čių žmonių garsų, kuriuos girdėjo visą gyvenimą: tylių kalbų, kūdikio 
verksmo, malonumais besidalijančios poros murmesio. Kai gyveno viena, 
ji alko tų garsų, tačiau devintajame urve taip pat buvo vietos pasišalinti. 
Atsidūrus tarp plonų namelio sienų buvo nesunku pamiršti, jog netoliese 
yra žmonių, tačiau aplinkui sklandantys garsai teikė saugumo. Aila galvo- 
jo, kad zelandoniečių gyvenimo būdas labai teisingas. 

Kai kitą rytą leidosi į kelią, Aila pastebėjo, kad žmonių padaugėjo. 
Prie būrio prisidėjo nemažai dvidešimt devintojo urvo gyventojų, tik, at- 
kreipė dėmesį Aila, ne iš Atspindžio uolos arba bent jau ne tie, kuriuos ji 
būtų atpažinusi. Paklaustas Joharanas patvirtino, kad su devintuoju urvu 
keliauja dauguma Vasaros stovyklos, kone pusė Pietinės uolos ir keletas 
Atspindžio uolos gyventojų. Kiti leisis į kelią po dienos dviejų. Aila prisi- 
minė Jondalarą užsiminus, kad į Vasaros stovyklą teks grįžti rinkti pinijų 
derliaus. Atrodė, kad devintojo urvo ryšiai su Vakarų sparnu yra glaudes- 
ni nei su kitomis dvidešimt devintojo urvo gyvenvietėmis. 

Nuo Atspindžio uolos, jei būtų ėję palei Upę prieš srovę, žmonės pir- 
miausia būtų sukę į šiaurę iki plataus linkio, kur Upė suko į rytus, tada vėl 
sukę į pietus ir į rytus, galiausiai užbaigę antrą didelę kilpą posūkiu į šiau- 
rę: Upė vingiavo ištęstos „S“ forma. Nuo ten vandenkelis jau menkesniais 
linkiais raitėsi link šiaurės rytų. Šiauriniame pirmosios kilpos gale buvo 
keletas nedidelių akmeninių pastogių, kurias keliautojai ar medžiotojai 
naudojo kaip laikinas sustojimo vietas, tačiau artimiausia gyvenvietė 
buvo piečiausiame antrosios kilpos gale, kur į Upę per Senąjį slėnį įtekėjo 
nedidelis upeliukas, - tai penktojo Zelandonijos urvo namai. 

Nebent keliautum plaustu, tai yra nemenką atstumą stumtumeisi bas- 
liais prieš srovę, nuo Atspindžio uolos pasiekti Senąjį slėnį buvo lengviau 
kertant tiesiai užuot dideliais linkiais ėjus palei Upę. Einant sausuma, 
penktojo urvo namai buvo mažiau nei už penkių kilometrų į rytus ir kiek 
šiauriau, nors pats kelias, renkantis lengviausią praėjimą kalvotu kraštu, 
nebuvo toks tiesus. 

Atėjęs prie aiškiai nužymėtos kelio pradžios, Joharanas pasuko nuo 
Upės ir patraukė taku, kuris vedė kalnagūbrio šonu, tada kirto apvalią 


viršukalnę, kuri jungėsi su aukštumų keliu, iš trečiojo urvo vedančiu prie 

Dviejų Upių uolos, ir kita puse vėl leidosi iki Upės. Aila norėjo kuo dau- 
giau sužinoti apie penktąjį urvą ir nusprendė pakamantinėti Jondalarą. 

— Jei trečiasis urvas garsėja medžiotojais, o keturioliktojo urvo žmo- 
nės atpažįstami kaip puikūs žvejai, kuo garsėja penktasis urvas, Jondala- 
rai? — pasiteiravo ji. 

— Sakyčiau, kad penktasis urvas garsėja pernelyg dideliu pasitikėjimu 
savimi, — atsakė vyras. 

Aila pastebėjo, kad jaunuolių ketveriukė, kurie vakar buvo pasisiūlę 
kilnoti neštuvus kertant upę, vis dar žygiuoja netoliese ir išgirdę klau- 
simą prisislenka arčiau. Nors jie visą gyvenimą praleido devintajame ir 
pažinojo kaimyninius zelandoniečių urvus, jie niekad nebuvo girdėję jų 
apibūdinant taip, kad svetimšalis suprastų. Jiems buvo įdomios Jondala- 
ro mintys. 

- Jie didžiuojasi, kad yra patyrę medžiotojai, žvejai ir visų amatų meis- 
trai, — pasakojo Jondalaras. - Jie net plaustus gaminasi patys ir giriasi, 
kad pirmieji surišo rąstus, nors šitą teisę savinasi vienuoliktasis urvas. Jų 
zelandonis ir menininkai visada buvo itin gerbiami. Ne vienos pastogės 
sienas puošia gilūs raižiniai, žmonės nešioja pieštas arba raižytas plokšte- 
les, daugiausiai su bizonais ir arkliais, nes penktąjį urvą su šitais gyvūnais 
sieja ypatingas ryšys. 

— Kodėl ši vieta vadinama Senuoju slėniu? - paklausė Aila. 

— Todėl, kad žmonės čia gyvena ilgiau nei daugumoje kitų gyvenvie- 
čių. Jau vien skaičiavimo žodis rodo jų amžių. Tiktai antrasis ir trečia- 
sis urvai yra senesni už penktąjį. Daugumos urvų tradicija pasakoja apie 
ryšius su penktuoju urvu. Didžioji dalis jų sienų raižinių yra tokie seni, 
kad niekas neatsimena, kas juos nupiešė. Vienas protėvių paliktas penkių 
gyvūnų raižinys toks senas, jog minimas senolių legendose ir yra jų nu- 
merio simbolis, - aiškino Jondalaras. - Zelandonė sako, kad „penki“ yra 
labai šventas skaičius. 

— Kas turima omeny sakant „šventas“? 

— Kad jis turi ypatingą reikšmę Motinai. Kada nors paprašyk Zelan- 
donės, kad papasakotų tau apie skaičių „penki“, - atsakė Jondalaras. 

— Kas nutiko pirmajam... - Aila akimirkai nutilo, kol mintyse pasi- 


kartojo skaičiavimo žodžius, - ir ketvirtajam urvams? 

— Senolių legendose daug pasakojama apie pirmąjį urvą, tikriausiai 
daugiau išgirsi vasaros susirinkime. O kas nutiko ketvirtajam, niekas ne- 
žino. Dauguma žmonių mano, kad įvyko kažkokia tragedija. Yra manan- 
čiųjų, kad priešas susitarė su nedoru zelandoniu, kuris sukėlė ligą, nuo 
kurios visi išmirė. Kiti galvoja, kad susiginčiję su netikusiu vadu žmonės 
buvo priversti išeiti ir dėtis prie kito urvo. Tačiau į urvą priėmus naujų 
žmonių, tai paprastai atsispindi tradicijoje, bet nė vieno urvo pasako- 
jimuose nėra minimas ketvirtasis urvas, bent jau tuose, kurie porinami 
dabar, - kalbėjo Jondalaras. - Kai kas sako, kad skaičius „keturi“ nelai- 
mingas, tačiau Pirmoji tvirtina, kad ne numeris, o tik su juo susijusios 
mintys gali lemti nesėkmes. 

Nuėję maždaug šešis kilometrus jie užsiropštė paskutine aukštuma ir 
priartėjo prie siauro slėnio su per vidurį srūvančiu srauniu upeliu ir aukš- 
tomis uolomis. Tose uolose buvo matyti aštuonios įvairių dydžių akme- 
ninės pastogės. Kai didžioji Joharano vedama procesija pradėjo leistis 
taku į Senojo slėnio pradžią, tuo pačiu taku jų pasitikti atėjo du vyrai ir 
moteris. Po oficialių pasisveikinimų jie pasakė keliautojams, kad diduma 
penktojo urvo gyventojų jau išėjo į vasaros susirinkimą. 

- Žinoma, jūs kviečiami užsukti, bet dar tik vidurdienis, pagalvojo- 
me, kad norėsite keliauti toliau, - tarė moteris. 

— Kas liko urve? - pasiteiravo Joharanas. 

— Du senoliai, kurie neištvertų kelionės, vienas jų vos pakyla iš guolio, 
ir moteris, kuri tuojau gimdys. Zelandonis manė, kad jai nesaugu keliau- 
ti, ji jau anksčiau sunkiai gimdė. Ir, žinoma, šie du medžiotojai. Jie pasi- 
liks, kol stos jaunas mėnulis. 

— Man regis, tu esi pirmoji Penktojo zelandonio mokinė, - pasakė ta, 
kuri buvo pirmoji. 

— Taip. Likau padėti gimdyvei. 

— Atrodo, prisimenu tave. Ar galime kuo nors padėti? 

— Nemanau, ji dar nepasiruošusi. Užtruks kelias dienas. Be to, pasili- 
ko jos motina ir teta. Viskas bus gerai. 

Joharanas pašaukė pasitarti devintojo urvo žmones, taip pat ir prisi- 
jungusiuosius iš kitų urvų. 

— Geriausios vietos stovykloms įrengti jau bus užimtos, — tarė jis. — 
Manau, derėtų eiti toliau, užuot stabčiojus čia. 

Kiti greitai sutiko, ir buvo nuspręsta stumtis pirmyn: 

Po didžiojo „S“ formos vingio Upė išsitiesino ir suko link šiaurės rytų. 
Palei kitą upės atkarpą buvo keletas pastogių - nedidelių urvų namai. 
Tik vienas jų dar nebuvo išėjęs į vasaros susirinkimą, tad stojo į keliauto- 
jų būrį. Joharanas dar labiau susirūpino, ar pavyks rasti trokštamą vietą 
tokiam dideliam urvui įsikurti visai vasarai. 

Ailą stebino, kad regione taip arti vieni kitų gyvena tiek daug žmonių. 
Ir zelandoniečiai, ir žmonės, su kuriais ji užaugo, turėjo susirasti viską, 
ko jiems reikia. Jie rinko augalus, medžiojo bei žvejojo maistui ir drabu- 
žiams, glaudėsi natūraliose pastogėse arba iš po ranka esančių medžiagų 
susimeistraudavo apsaugą nuo gamtos gaivalų, patys pasidarydavo įran- 
kių ir medžioklės ginklų. Intuityviai Aila suprato, kad regione apsigyve- 
nus daugiau žmonių, esamų gamtos išteklių visiems nepakaktų. Daliai 
žmonių tektų persikraustyti kitur arba skursti. Ji suvokė, kad zelando- 
niečių žemė ypač turtinga ir kol kas aprūpina tokią daugybę gyventojų, 
tačiau negalėjo susilaikyti nesvarsčiusi, kas nutiktų žmonėms, jei situacija 
pasikeistų. 

Dėl šių priežasčių vasaros susirinkimas kiekvienais metais buvo ren- 
giamas vis kitoje vietoje. Tokia masė žmonių, susibūrusių vienoje vietoje, 
išeikvodavo aplinkinių teritorijų išteklius, ir prireikdavo kelerių metų 
jiems atsinaujinti. Šių metų susirinkimas vyko netoli devintojo urvo pas- 
togės, gal už trisdešimties kilometrų link aukštupio, jei pernelyg nenu- 
tolsti nuo upės, tačiau keliautojai sutaupė šiek tiek kelio eidami sausuma 
nuo dvidešimt devintojo iki penktojo urvo. 

Vieta, į kurią jie ėjo, buvo vos kiek daugiau nei už šešiolikos kilome- 
trų nuo Senojo slėnio, ir Joharanas nusprendė įveikti tą kelią nesustojus 
nakvynei. Iš pradžių ketino kviesti žmones pasitarti, paraginti keliauti 
greičiau, tačiau būrys buvo per didelis. Keliaujant tokiam būriui skirtin- 
go amžiaus ir galimybių žmonių, tempas neišvengiamai buvo toks, kokiu 
pajėgė judėti lėčiausias minios narys. Dėl pasitarimo tik dar labiau už- 
gaištų, tad vadas sugalvojo žmones kiek spustelėti nieko jiems nesakęs. 
Jei jie pradės skųstis, tada ir pagalvos apie sustojimą. Pusiaudienį keliau- 
tojai stabtelėjo užkąsti, tačiau Joharanui pajudėjus žmonės nuėjo jam iš 


paskos. 


> 


a 


į 442 


JEAN M. AUEL 


Dar netemo, bet saulė jau leidosi, kai Upė pasuko į dešinę, arčiau nuo- 
žulnaus kalvos šlaito kairiajame krante - žmonėms iš dešinės. Jie pasuko 
į sausumą, toliau nuo vandens, ir gerai išmintu taku ėmė kilti į vidutinio 
dydžio kalvą. Belipant plačiai vėrėsi apylinkių panorama. 

Pasiekus viršūnę Ailai užėmė kvapą nuo įspūdingo reginio: neaprė- 
piamos žmonių minios slėnyje. Ji žinojo, kad čia jau yra daugiau zelando- 
niečių nei iš viso buvo žmonių mamutojų vasaros susirinkime, o atvyko 
dar ne visi. Net jei skaičiuotų tik tuos, su kuriais susipažino, ji buvo tikra, 
kad niekada nematė šitiek žmonių, juo labiau - vienoje vietoje. Prieš akis 
iškilo vienintelis vaizdas - didžiulės bizonų ar šiaurės elnių bandos, susi- 
buriančios kiekvienais metais: apačioje mirguliavo žmonių kaimenė. 

Grupė, kuri pajudėjo iš devintojo urvo, smarkiai išaugo, tačiau tie, ku- 
rie prisijungė pakeliui, greitai išsiskirstė ieškodami draugų, giminaičių ir 
vietos stovyklai įkurti. Zelandonė patraukė į pagrindinę stovyklą, kur visi 
zelandoniai turėjo tik jiems skirtą būstą pačiame stovyklos viduryje. Tų, 
kurie tarnauja, vaidmuo vasaros susirinkimuose visada būdavo svarbus. 
Aila vylėsi, kad devintasis urvas susiras vietą kiek nuošaliau nuo pagrin- 
dinio šurmulio - būtų lengviau išsivesti gyvūnus pajudėti, jei nereikėtų 
jų vesti per smalsuolių minią. 

Jondalaras jau spėjo šnektelėti su broliu apie gyvūnų poreikius ir jų 
nervingumą daugybės žmonių akivaizdoje. Joharanas linktelėjęs pažadė- 
jo į tai atsižvelgti, tačiau pats sau galvojo, kad devintojo urvo žmonių po- 
reikiai svarbesni nei gyvūnų. Jis norėjo įsikurti arti veiklos centrų ir vylėsi 
rasti vietą netoli Upės, kad nebūtų per sunku nešioti vandenį. Netoliese 
galėtų augti pora trejetas medžių šešėliui, miškas turėtų būti ne per to- 
liausiai, kad nebūtų sunku susirasti malkų. Be abejo, Joharanas žinojo, 
kad dideli miškai netoli stovyklavietės dar nesibaigus sezonui praretės — 
malkų reikėjo visiems. | 

Tačiau kartu su Solabanu ir Rušemaru pradėjęs ieškoti tinkamo ploto, 
Joharanas greitai suprato, kad geros, uždaros vietos netoli miško ir van- 
dens jau užimtos. Devintasis urvas buvo didelis, jam priklausė daugiau 
žmonių nei kitiems urvams, tad ir stovyklai reikėjo platesnės erdvės, o 
vietą vadas norėjo rasti dar prieš sutemstant. Joharanas buvo priverstas 

skutinį linkį siaurėjo, ir vadas pastebėjo, kad krantai pasroviui yra statesni 
ir vandenį pasiekti sunkiau. 

Vyrai grįžo prie Upės ir nužygiavo prieš srovę. Kiek paėjėję pamatė 
nedidelį upeliuką, kuris sruvo per vešlią pievą ir liejosi į pagrindinę upę. 
Jie nudrožė palei upelį. Kiek atokiau nuo Upės pastebėjo retą medžių 
guotą, o priėję arčiau pamatė, kad giraitė riboja abu nedidelio upelio 
krantus. Vyrai patraukė į giraitę. Eidamas palei mažą upeliuką, Joharanas 
pamatė, kad upelis suka aplink kalvos papėdę, o miškelis tankėja ir tampa 
tikru mišku, didesniu ir gilesniu, nei pasirodė iš pirmo žvilgsnio. 

Netrukus jie priėjo upelio ištakas — iš žemės trykštantį šaltinėlį, kurį, 
gluosnių svyruoklių kone užklotą, dar supo beržai, balteglės ir keletas 
maumedžių. Kitapus versmės buvo susiformavęs to paties šaltinio maiti- 
namas nemažas baseinas. Visame krašte buvo pilna natūralių šaltinių, iš 
daugumos jų prasidėjo nedidelės upės. Už medžių kitoje baseino pusėje 
buvo gana status, akmenuotas šlaitas, nubiręs visokiausiais akmenimis, 
nuo smulkiausio žvirgždo iki didelių riedulių. Priešais baseiną žaliavo 
siauras slėnis, kuris vedė į nedidelį atvirą paplūdimį iš dirvos, smulkaus 
smėlio ir vandens nugludintų akmenėlių su tankių krūmų užtvara palei 
artimąjį baseino kraštą. 

Vieta buvo priimtina. Joharanas pagalvojo, kad būdamas vienas arba 
tik su keliais žmonėmis įkurtų stovyklą būtent čia, tačiau visam urvui ne 
tik reikėjo daugiau erdvės - buvo svarbu įsikurti arčiau pagrindinės stovy- 
klos. Vyrai grįžo palei upelį. Priėjęs pievą greta Upės, Joharanas sustojo. 

— Ką manote? - pasiteiravo jis. - Kiek per atokiai? 

Rušemaras įmerkė delną į upelį ir paragavo vandens. Jis buvo vėsus ir 
gaivus. 

- Šitas vanduo bus geras visą vasarą. Pats žinai, kad baigiantis sezonui 
ir per pagrindinę stovyklą tekančio upelio, ir Upės pasroviui vanduo pa- 
sidarys niekam tikęs. 

- Visi eis malkų į didžiuosius miškus, - pastebėjo Solabanas. - Šitas 
plotas nebus tiek naudojamas, ir malkų čia yra pakankamai. 

Devintasis urvas įsirengė stovyklą lygioje, vešlioje pievoje tarp girai- 
tės ir Upės prie mažojo upeliuko. Dauguma žmonių pritarė, kad vieta 

neįsirengs stovyklos ir nedrums vandens, nes ten jau bus per toli nuo 
stovyklos centro. Vanduo liks švarus plaukioti, praustis, skalbti. Šaltinio 
maitinamas upokšnis teiks švarų geriamąjį vandenį, kad ir kaip užsiterš 
Upė, kai šimtai žmonių naudos ją savo poreikiams. 

Giraitė teikė šešėlį ir malkų, bet atrodė pakankamai maža, kad bent 
jau iš pradžių nepritrauktų pernelyg daug žmonių ieškoti tų pačių ište- 
klių. Dauguma keliaus į didesnį mišką. Miške ir pievoje galėjai rasti lauki- 
nių gamtos gėrybių - uogų, riešutų, šaknų, lapų bei smulkių medžiojamų 
žvėrių. Upėje buvo gausu žuvies, taip pat gėlavandenių moliuskų. Vieta 
turėjo daug privalumų. 

Didžiausias trūkumas buvo atstumas, kurį žmonėms teks įveikti, kad 
pasiektų teritoriją, kur vyks įvairūs susibūrimai. Dauguma nemanė, kad 
tai per toli, pirmiausia tie, kurie turėjo giminaičių ar artimų draugų kituo- 
se urvuose, jau įsirengusiuose stovyklas iš pažiūros patrauklesnėse vietose. 
Vienas kitas nusprendė ten ir įsikurti. Jondalaras tuo netgi džiaugėsi - bus 
vietos Dalanarui ir lanzadoniečiams, jei jie sutiks įsikurti kiek atokiau. 

Ailai vieta atrodė tobula. Gyvūnai bus toliau nuo besigrūdančios mi- 
nios, yra ir pieva ganytis. Gyvūnai, vadinasi, ir Aila jau ir taip sulaukė 
daugiau dėmesio. Ji prisiminė, kaip baidėsi Yhaha, Lenktynininkas ir 
Vilkas, atsidūrę mamutojų susibūrime, nors dabar jie jau lengviau taiks- 
tėsi su žmonių gausybe. Žmonės kalbėjo atvirai, ir Aila viską girdėjo. Re- 
gis, visus labiausiai stulbino tai, jog arkliai ir vilkas taip gerai sutaria. Iš 
tikrųjų atrodė, kad jie bičiuliaujasi. O kaip puikiai jie visi klauso svetim- 
šalės moters ir Martonos sūnaus! 

Aila su Jondalaru pajojėjo prieš srovę ir rado idilišką slėnį su baseinė- 
liu. Būtent tokias vietas jie labiausiai mėgo. Jie pasijuto taip, tarsi vieta 
priklausytų tik jiems. Žinoma, bet kas galės ja naudotis, bet Jondalaras 
abejojo, ar čia dažnai kas vaikščios. Dauguma žmonių eidavo į vasaros 
susirinkimą bendrauti, jie mažiau troško akimirkų vienumoje nei Aila ar 
gyvūnai, arba, turėjo pripažinti Jondalaras, jis pats. Aila su džiaugsmu 
apsižiūrėjo, kad tankūs krūmai daugiausia yra lazdynai, nokinantys jos 
mėgstamiausius riešutus. Riešutai dar nebuvo subrendę, bet atrodė, kad 
derlius bus gausus. Jondalaras jau planavo vėliau ateiti ir pažiūrėti, ar tarp 

Įsikūrę žmonės pradėjo žvalgytis ir dauguma nusprendė, kad vieta 
išskirtinai puiki. Joharanas džiaugėsi, kad atėjo pakankamai anksti ir ją 
rado dar neužimtą. Jis nujautė, kad tas plotas būtų pasirinktas anksčiau, 
jei nebūtų kito, kiek didesnio Upės intako, kuris vingiavo per platų va- 
saros susirinkimą glaudžiantį lauką. Dauguma anksčiau atvykusių urvų 
įsikūrė prie to upelio krantų žinodami, kad Upės vandenys netrukus už- 
siterš nuo pernelyg intensyvaus naudojimo. Iš pradžių ten įsikurti norėjo 
ir Joharanas, tačiau dabar buvo patenkintas, kad nuklydo toliau. 

Jondalaras manė, kad jo paprašytas brolis nusprendė paieškoti vietos, 
kuri būtų patogi arkliams, ir užsiminė, kad tai labai vertina. Joharanas 
nieko neatsakė, žinojo, kad pirmiausia rūpinosi žmonių patogumu, bet 
gali būti, kad pastaba apie gyvūnų poreikius užsiliko jo pasąmonėje ir pa- 
dėjo rasti šią vietą. Negalėjo sakyti, kad tai netiesa, o jei brolis jausis jam 
kiek skolingas, tai tik į naudą. Juk gana sunku vadovauti tokiam dideliam 
urvui, niekada nežinai, kada gali prireikti Jondalaro pagalbos. 

Kadangi buvo jau tikrai vėlu, žmonės nusprendė vasaros namelius sta- 
tyti iš ryto, o pernakvoti kelioninėse palapinėse. Įkūrus stovyklą, vienas 
kitas nuėjo į pagrindinę aikštę ieškoti draugų ar giminaičių, nematytų 
nuo pernykščio vasaros susirinkimo, arba sužinoti, kas planuojama kitą 
dieną; bet dauguma buvo pavargę ir nusprendė per toli nenuklysti. Jie ap- 
žiūrėjo artimiausią plotą, tiksliai nusprendė, kaip norėtų išdėstyti stovy- 
klą ir atskirus namelius, išsiaiškino, kur auga įvairiausi augalai, kaip rasti 
medžiagos, reikalingos vasariniams būstams statyti. 

Aila su Jondalaru pririšo arklius netoli giraitės, prie upelio. Būtų no- 
rėję suteikti gyvūnams daugiau laisvės, bet nusprendė verčiau juos prilai- 
kyti, kad apsaugotų nuo žmonių, o ne suvaržytų. Paskui, kai visa stovykla 
su jais susipažins ir nesigundys jų medžioti, galės paleisti juos klajoti kur 
nori, kaip darė ir prie devintojo urvo. 

Ryte, įsitikinę, kad arkliai gerai įsitaisę, Jondalaras su Aila palydėjo Jo- 
haraną į pagrindinę vasaros susirinkimo aikštę ieškoti kitų vadų. Reikėjo 
susitarti dėl medžioklės, maisto rinkimo ir grobio dalybų, suplanuoti ren- 
ginius ir apeigas, įskaitant pirmąsias vasaros jungtuves. Vilkas žingsniavo 
greta Ailos. Visi buvo girdėję apie moterį, kuri nesuprantamu būdu valdo 

stovyklaviečių juos lydėjo nustėrę žvilgsniai. Jei koks žmogus iš tolo ne- 
pastebėdavo ateinančiųjų ir reginį išvysdavo staiga, būdavo sukrėstas ir 
siaubingai persigąsdavo. Netgi Joharaną ir Jondalarą pažįstantys žmonės 
išsižioję vėpsojo užuot su jais sveikinęsi. 

Beeinant pfo žemus krūmokšnius, kurie pridengė Vilką, prie jų priėjo 
vyras. 

— Jondalarai, girdėjau, kad grįžai iš kelionės ir moterį parsivedei, — 
šūktelėjo jis pribėgdamas. - Norėčiau su ja susipažinti. 

Jo kalba turėjo keistą trūkumą, kurio Aila iš pradžių nesugebėjo at- 
pažinti, paskui suvokė, kad jis kalba kaip vaikas, tik suaugusiojo balsu. 
Vyras šveplavo. 

Jondalaras pakėlė akis ir susiraukė. Šitą vyrą jis mažiausiai troško pa- 
matyti. Tiesą sakant, iš visų zelandoniečių būtent šito žmogaus jis tikė- 
josi nesusitikti. Jondalarui nepatiko ir apsimestinis jo draugiškumas, bet 
numanė, kad neturi pasirinkimo, kaip tik Ailą su juo supažindinti. 

- Aila iš mamutojų, čia Ladromanas iš devintojo urvo, - tarė jis nė ne- 
suvokdamas, kad pristatė Ailą buvusiu statusu. Stengėsi kalbėti kuo neu- 
traliau, tačiau Aila tučtuojau pajuto nepalankų toną ir dirstelėjo į Jon- 
dalarą. Įsitempę žandikauliai rodė, kad jis tuoj pradės griežti dantimis, 
o sustingusi, nesvetinga poza teikė daugiau užuominų, kad šitą žmogų 
Jondalarui tikrai nėra malonu matyti. 

Vyras ištiesė abi rankas ir šypsodamasis - buvo matyti, kad jam trūks- 
ta dviejų priekinių dantų, - paėjėjo link Ailos. Moteriai iš pat pradžių 
dingtelėjo, kad tikriausiai žino, kas toks jis galėtų būti, o tuščia ertmė 
burnos priekyje tai patvirtino. Su šituo vyru Jondalaras mušėsi, jam tren- 
kė ir išmušė du dantis. Dėl to Jondalaras turėjo palikti devintąjį urvą ir 
kurį laiką pagyventi pas Dalanarą, o tai, savo ruožtu, tikriausiai buvo ge- 
riausia, kas galėjo nutikti. Jondalarui pasitaikė proga geriau pažinti savo 
židinio vyrą ir iš to, kuris buvo laikomas geriausiu titnago apdirbėju, įgyti 
titnago apdirbimo įgūdžių, kurie galiausiai peraugo į tikrą aistrą. 

Aila pakankamai daug žinojo apie ištatuiruotus veido ženklus, kad 
suprastų, jog tas vyras —- mokinys ir ruošiasi tapti zelandoniu. Tada savo 
nuostabai ji pajuto, kaip į kojas trinasi Vilkas. Žvėris brovėsi į priekį, kad 

Vilkas taip elgdavosi tik tada, kai jausdavo, jog jai grasinama. „Gal jis pa- 
juto Jondalaro įtampą?“ - pagalvojo Aila, nes dėl kažkokių priežasčių 
šitas vyras nepatiko ir Vilkui. Žmogus sudvejojo, žengė atgal, jo akys bai- 
mingai išsiplėtė. 

— Vilke! Pasilik, - tarė Aila mamutojiškai ir žengė į priekį, kad atsaky- 
tų į oficialų sveikinimą. 

— Sveikinu tave, Ladromanai iš devintojo urvo, — ji suėmė abi vyro 
plaštakas. Jos buvo drėgnos. 

— Nesu nei Ladromanas, nei iš devintojo urvo. Dabar aš Madromanas 
iš penktojo Zelandonijos urvo, esu zelandonio mokinys. Sveikinu tave, 
Aila iš... koks ten žodis? Mam?.. Mat... - ėmė švebeldžiuoti vyras įsmei- 
gęs akis į vilką, kurio urzgimas vis garsėjo. Jis tučtuojau paleido moters 
rankas. Pastebėjo jos tartį, tačiau Vilkas išmušė jį iš pusiausvyros, ir jis 
vargiai kreipė į tai dėmesį. 

- Ir ji daugiau nebėra Aila iš mamutojų, Madromanai, - pataisė Joha- 
ranas. - Dabar ji Aila iš devintojo Zelandonijos urvo. 

— Tave jau priėmė zelandoniečiai? Ką gi, mamutoje ar zelandoniete, 
džiaugiuosi, kad teko susitikti, tačiau turiu eiti... Dabar pat, į susirinki- 
mą, — vyras kuo greičiau atsitraukė, apsisuko ir kone bėgte pasileido tuo 
pačiu keliu, kuriuo atėjo. Aila pažvelgė į abu brolius. Jie viepėsi beveik 
identiškomis šypsenomis. 

Joharanas pamatė grupę žmonių, kurių ir ieškojo. Tarp jų buvo Ze- 
landonė. Ji pamojo trijulei, tačiau kitų dėmesį labiausiai traukė ketvir- 
tasis, Vilkas. Aila davė jam ženklą atsitraukti, kol bus atlikti oficialūs su- 
pažindinimai. Ji nežinojo, ar į dar kokį žmogų jis nesureaguos taip kaip 
į Madromaną. Vienas kitas nustebo, kai svetimšalė keistu akcentu buvo 
pristatyta kaip zelandonietė, anksčiau buvusi mamutojė. Jiems buvo pa- 
aiškinta: kadangi nekilo klausimų, kur jiedu su Jondalaru po jungtuvių 
gyvens, devintasis urvas ją jau priėmė. 

Nusprendus susijungti, svarbiausia nutarti, ar vyras gyvens su moters 
žmonėmis, ar moteris išeis gyventi pas vyro žmones. Bet kuriuo atveju 
reikia abiejų urvų sutikimo, tačiau svarbesnis - tų žmonių, pas kuriuos 
apsigyvens naujasis šeimos narys. Kadangi visi žinojo, kur Jondalaras su 

Aila nepaleido Vilko nuo savęs ir su Jondalaru klausėsi, kaip pasaulie- 
tiniai ir dvasiniai vadai aptaria susirinkimo planus. Buvo nuspręsta kitą 
naktį surengti apeigas ir išsiaiškinti, kuria kryptimi geriausia traukti į pir- 
mąją medžioklę. Jei viskas klosis gerai, netrukus bus surengtos pirmosios 
jungtuvės. Aila jau žinojo, kad kiekvieną vasarą vyksta dvejos apeigos. 
Pirmose susijungia dažniausiai netoliese gyvenantys žmonės, kurie nu- 
sprendė pasižadėti praėjusią žiemą. Antros apeigos būdavo rengiamos 
netrukus prieš skirstantis, rudenį. Dauguma būsimų porų būdavo iš aro- 
kesnių urvų. Žmonės apsispręsdavo susijungti vasaros susirinkimo metu, 
kartais susipažinę tik tą vasarą, o kartais prieš vienus ar dvejus metus. 

— Kalbant apie jungtuves, - įsiterpė Jondalaras, - norėčiau pateikti 
prašymą. Kadangi Dalanaras yra mano židinio vyras ir planavo atvykti, 
gal galima pirmąją ceremoniją atidėti, kol jis pasirodys? Norėčiau, kad 
Dalanaras dalyvautų mano jungtuvėse. 

— Neprieštaraučiau, jei tektų atidėti keletą dienų, tačiau kas, jei Dala- 
naras nepasirodys kur kas ilgiau? - tarė Zelandonė. 

— Norėčiau susijungti pirmųjų apeigų metu, tačiau, jei Dalanaras už- 
truks per ilgai, laukčiau antrųjų. Man svarbu, kad jis dalyvautų mums 
jungiantis, - pakartojo Jondalaras. 

- Šitaip tinka, - pasakė Zelandonė, - tik manau, kad dabar pat dera 
nuspręsti, kiek galime atidėti pirmąsias jungtuves, ir tai priklauso nuo 
kitų, kurie nori dabar susijungti. 

Prie būrio atskubėjo kiek vyresnė moteris su zelandonės ženklais ant 
veido. 

— Kiek suprantu, šią vasarą prie mūsų prisidės Dalanaras ir lanzado- 
niečiai, — tarė ji Joharanui. - Kad visiems praneštų, Dalanaras atsiuntė 
bėgūną pas devynioliktojo urvo zelandonę, nes jie gyvena arčiausiai vasa- 
ros susirinkimo vietos. Šią vasarą jungsis jo poros duktė. Vadas nori, kad 
jungtuvės būtų tikros. Kiek suprantu, jis dar ieško donijos savo žmonėms. 
Tai galėtų būti puiki proga patyrusiam mokiniui arba naujai zelandonei. 

— Jondalaras mums jau sakė, keturioliktojo urvo zelandone, - paste- 
bėjo Joharanas. 

— "Tai viena priežasčių, kodėl jis šiemet čia atsiveda lanzadoniečius, — 
paaiškino Jondalaras. - Nors Jerika truputį išmano gydymą, jie neturi 

gydytojo ir nieko, kas atliktų apeigas. Dalanaras mano, kad neįmanoma 
tinkamai atlikti jungtuvių apeigų, kol neturi savo donijos. Svečiavomės 
pas juos pakeliui į čia. Tuo metu Joplaja ir pasižadėjo. Ji ketina susijungti 
su Ekauzaru... | 

— Dalanaras ketina leisti Joplajai jungtis su žmogumi, kurio motina 
buvo plokščiagalvė? Maišytų dvasių vyru? - įsiterpė keturioliktojo urvo 
zelandonė. - Kaip jis taip gali? Jo židinio duktė? Žinau, kad Dalanaras 
priėmė į savo urvą keletą neįprastų žmonių, tačiau kaip jis gali priimti 
tuos gyvulius? 


— Jie ne gyvuliai, - piktai susiraukusi pasakė Atila. 


Moteris nustebusi atsisuko į Ailą: negana to, kad atėjūnė su ja kalba, 
dar ir taip begėdiškai prieštarauja. 

— Tau čia ne vieta kalbėti, — tarė ji. - Ne tavo reikalas, kas kalbama 
šiame susirinkime. Tu čia tik viešnia, net ne zelandonietė, - moteris ži- 
nojo, kad svetimšalė ketina jungtis su Jondalaru, bet buvo akivaizdu, kad 
ją reikia auklėti, mokyti tinkamo elgesio. 

— Atleisk man, keturioliktojo urvo zelandone, - įsiterpė ta, kuri buvo 
pirmoji. - Kitiems Aila buvo pristatyta, turėjau pristatyti ją ir tau, vos tik 
atėjai. Iš tiesų Aila yra zelandonietė. Devintasis urvas prieš pat išeidamas 
ją priėmė. 

Moteris atsisuko į Pirmąją, jos priešiškumas buvo aiškiai juntamas. 
Aila įžvelgė, kad tas priešiškumas yra ilgai trunkantis, ir ji prisiminė kaž- 
ką girdėjusi apie zelandonę, kuri tikėjosi tapti Pirmąja, tačiau palaikan- 
čiųjų skaičiumi nusileido devintojo urvo zelandonei. Aila spėjo, jog čia 
būtent ta moteris. 

— Aila su Jondalaru mums paaiškino, kad plokščiagalviai yra žmonės, 
ne gyvuliai. Manau, apie tai reikia pasikalbėti, ir planavau šį klausimą 
iškelti, - Joharanas žengė pirmyn mėgindamas suvaldyti padėtį. - Tik 
nežinau, ar dabar geriausias laikas, pirma derėtų aptarti kitus dalykus. 

— Nesuprantu, kodėl apskritai turime apie tai kalbėti, - sviedė mote- 
r1S. 

— Manau, tai svarbu, net ir dėl mūsų saugumo, - atsakė Joharanas. — 
Jei jie protingi žmonės — Aila su Jondalaru mane beveik tuo įtikino, - o 

- Tikriausiai dėl to, kad jie yra gyvuliai, - atkirto moteris. 

— Aila tvirtina, jog dėl to, kad jie pasirinko, patys nusprendė mūsų 
vengti, - atsakė Joharanas. — Iš esmės mes taip pat jų vengiame. Bet, jei 
galvosime apie juos tik kaip apie gyvulius, na, galbūt nemedžiosime, ta- 
čiau visas jų žemes užimsime kaip savas, paversime zelandoniečių terito- 
rija — medžioklės plotus, rinkimo laukus, viską. Kas, jei jie pradės prie- 
šintis? O ką darysime, jei jie nuspręs pasikeisti ir patys pradės ko nors 
reikalauti? Manau, mums dera būti pasiruošusiems; bent jau derėtų ap- 
tarti tokią galimybę. 

— Man regis, išpūtei per didelį burbulą, Joharanai. Jei plokščiagalviai 
nepareikalavo teritorijų anksčiau, kodėl turėtų tai daryti dabar? - atmetė 
klausimą keturioliktojo urvo zelandonė. 

— Jie reiškia teises į teritorijas, — tarė Jondalaras. - Losadunojiečiai, 
gyvenantys kitapus ledyno, jau žino, kad žemės į šiaurę nuo Motinos 
upės yra plokščiagalvių šalis. Losadunojiečiai laikosi piečiau, išskyrus ke- 
lis jaunus eibininkus, kurie visiems pridarė rūpesčių, ir manau, kad gentis 
ilgiau su tuo nesitaikstys, ypač jaunesnieji. 

— Kas verčia tave taip kalbėti? Anksčiau to neminėjai. 

— Išėję į kelionę, mudu su Tonolanu iš aukštumos rytuose nusileido- 
me kitapus ledyno ir susitikome su būriu plokščiagalvių, tai yra genties 
vyrų, tikriausiai medžiotojų, - tarė Jondalaras. - Įvyko nedidelis nesusi- 
pratimas. 

— Koks nesusipratimas? — paklausė Joharanas. Visi kiti irgi atidžiai 
klausėsi. 

— Vienas jauniklis metė į mus akmenį. Tikriausiai dėl to, kad buvome 
jų upės pusėje, jų teritorijoje. Pastebėjęs, kad kažkas juda giraitėje, kur jie 
slėpėsi, Tonolanas sviedė ietį. Staiga vyrai žengė pirmyn ir pasirodė. Mūsų 
dvejetas prieš juos kelis - galimybės prastos. Jei atvirai, manau, kad gali- 
mybės būtų nekokios ir stojus vienas prieš vieną. Gal jie ir neaukšti, bet 
galingi. Visai nenumaniau, kaip išsisukti, bet viską išsprendė jų vadas. 

— Kaip gali teigti, kad jie turi vadą? Net jei ir turi, iš kur žinai, kad jie 
nėra paprasčiausia gauja, kaip vilkai? - pasiteiravo kitas vyras. Jondalarui 
pasirodė, kad jį atpažino, bet tuo suabejojo. Šiaip ar taip, nebuvo namie 

— Dabar jau tikrai žinau, tačiau net ir tada tai buvo akivaizdu. Jis liepė 
jaunikliui, kuris metė akmenį, atiduoti Tonolano ietį ir pasiimti akmenį, 
paskui jie smuko atgal į giraitę, - pasakojo Jondalaras. - Jis viską atitaisė, 
kaip buvo, ir manė, jog sutvarkė. Kadangi niekas nebuvo sužeistas, ma- 
nau, taip ir buvo. 

— Pasakė jaunikliui? Plokščiagalviai nekalba! - sušuko tas vyras. 

— Tiesą sakant, kalba, - atsakė Jondalaras. - Tik ne taip kaip mes. Jie 
naudoja rankų ženklus. Išmokau keletą jų ir pats su jais kalbėjausi, bet 
Aila jų kalbą moka kur kas geriau. 

— Man sunku tuo patikėti, - pareiškė keturioliktojo urvo zelandonė. 

Jondalaras nusišypsojo. 

— Ir man iš pradžių buvo sunku patikėti, - pasakė jis. - Iki to susitiki- 
mo nebuvau jų iš taip arti matęs. O tu? 

— Negaliu sakyti, kad mačiau, bet ir noro neturiu, - atsakė moteris. — 
Kiek suprantu, jie panašūs į lokius. 

— Jie nepanašūs į lokius, ne daugiau negu mes. Jie atrodo kaip žmonės, 
tik kitokie. Niekaip nesumaišysi su lokiais. Anie medžiotojai nešėsi ie- 
tis, vilkėjo drabužius. Ar matei kada apsirengusias ginkluotas meškas? — 
klausė Jondalaras. 

— Tada jie yra protingos meškos, - atkirto moteris. 

— Nenuvertink jų. Jie nei lokiai, nei kokie kiti žvėrys. Jie žmonės. Pro- 
tingi žmonės, - tvirtino Jondalaras. 

— Sakei, kalbėjaisi su jais. Kada? - pasiteiravo vyras, kurio vardo Jon- 
dalaras taip ir neprisiminė. 

— Kartą, kai gyvenau pas šaramudojus, patekau į bėdą Didžiojoje Mo- 
tinoje Upėje. Šaramudojai gyvena prie upės, ne taip toli nuo jos žiočių, 
kurji įteka į Berano jūrą. Nusileidus nuo ledyno, Motina primena upeliu- 
ką, o ten, kur jie gyvena, ji didžiulė, vietomis tokia plati, kad atrodo kaip 
ežeras. Nors upė iš pažiūros tyki ir rami, jos srovė apgaulingai gili, greita 
ir stipri. Į ją įteka tiek daug didelių ir mažų upių, kad žvelgdamas į ją nuo 
šaramudojų terasos supranti, kodėl ji vadinama Didžiąja Motina Upe, - 
Jondalaras įsijautęs pasakojo, ir žmonės susižavėję, dėmesingai klausėsi. 

- Šaramudojai gamina puikius laivus iš didžiulių rąstų, kurie išskap- 
tuojami ir suformuojami, kad išeitų valtis smailėjančiais galais. Mokiausi 

ro šypsena kėlė gailestį. - Kalbant atvirai, norėjau truputį pasipuikuoti. 
Paprastai valtyse jie laiko virvelę ir kabliuką su paruoštu jauku, o vienas 
virvelės galas būna pririštas prie valties. Aš norėjau jiems įrodyti, kad su- 
gebu gaudyti žuvis. Bėda ta, kad žuvys toje upėje atitinka upės dydį, ypač 
eršketai. Tie žmonės net nevadina to žvejyba, susiruošę gaudyti didžiųjų 
žuvų jie sako: „Medžiosime eršketus: 

— Kartą mačiau lašišą, ūgiu kone prilygstančią žmogui, - šūktelėjo 
kažkas. 

— Didžiojoje Motinoje Upėje pasitaiko eršketų, didesnių nei trijų 
vyrų ūgis, - toliau dėstė Jondalaras. - Pamatęs žvejybos rykus, mečiau 
virvelę, tačiau man nepasisekė. Užkibo vienas. Tiksliau, didžiulis erške- 
tas sugavo mane. Kadangi virvelė buvo pritvirtinta prie laivelio, pradėjusi 
plaukti žuvis kartu ėmė vilkti ir mane. Pamečiau irklus ir niekaip negalė- 
jau suvaldyti laivelio. Siekiau peilio, kad perpjaučiau virvę, tačiau valtis į 
kažką atsitrenkė, ir peilis iškrito man iš rankų. Žuvis buvo stipri ir greita. 
Ji bandė panerti ir porąkart manęs vos nenugramzdino. Tegalėjau laikytis 
įsitvėręs, kol tas eršketas vilko mane upe. 

— K3 darei? Ar toli nutempė? Kaip sustojai? - pasipylė klausimai. 

— Pasirodė, kad kablys vis dėlto sužeidė žuvį, ir ji kraujavo. Galiausiai 
ji išseko, tačiau iki tol plačia upe nutempė mane gerą galą prieš srovę. 
Kai žuvis liovėsi kovoti, buvome atsidūrę nedidelio užutėkio seklumoje. 
Išlipau ir nuplaukiau į krantą, jaučiausi dėkingas, kai po kojomis pajutau 
tvirtą žemę. 

— Puikus pasakojimas, Jondalarai, tačiau ką tai turi bendra su plokš- 
čiagalviais? — neištvėrė keturioliktojo urvo zelandonė. 

Jis nusišypsojo ir visą dėmesį sutelkė į moterį. 

— Kaip tik pradedu tą dalį. Buvau sausumoje, tačiau visas permirkęs ir 
drebėjau nuo šalčio. Neturėjau peilio, kad prisipjaučiau malkų, neturėjau 
ničnieko laužui užkurti, mediena ant žemės buvo šlapia, o aš jau tikrai le- 
dėjau. Staiga priešais mane stojo tas plokščiagalvis. Jam tebuvo pradėjusi 
želti barzda, todėl jis negalėjo būti itin suaugęs. Jis mostu parodė man 
sekti iš paskos, nors iš pradžių nesupratau, ką jis turi omeny. Tada paste- 
bėjau dūmus ta krytimi, kuria jis ėjo, todėl nusekiau iš paskos, ir jis atvedė 

— Nejaugi nebijojai su juo eiti? Juk nežinojai, ką jis gali padaryti, — 
šūktelėjo kažkas. Jondalaras pastebėjo, kad prie būrelio dedasi vis dau- 
giau žmonių. Aila taip pat atkreipė dėmesį į didėjančią minią. 

— Tuo metu buvau taip suledėjęs, kad man niekas neberūpėjo, tenorė- 
jau atsidurti prie laužo. Atsitūpiau kuo arčiau ugnies, tada pajutau, kaip 
mano pečius užklojo kailis. Pakėlęs akis išvydau moterį. Pamačiusi, kad į 
ją žiūriu, ji nėrė į krūmus ir pasislėpė. Kad ir kaip bandžiau, nesugebėjau 
įžiūrėti jos veido. Iš to, kiek man švystelėjo prieš akis, spėjau, kad moteris 
buvo vyresnė, tikriausiai jaunuolio motina. 

— Kai pagaliau apšilau, - pasakojo Jondalaras, - jis nuvedė mane atgal 
prie laivelio ir žuvies, kuri pilvu aukštyn išplaukė į krantą. Tai nebuvo 
didžiausias mano matytas eršketas, bet ir nemažas, bent jau dviejų vyrų 
ūgio. Jaunasis genties vyras paėmęs peilį perrėžė tą žuvį išilgai per pusę. 
Jis atliko kažkokius judesius, kurių tuo metu nesupratau, tada pusę žuvies 
suvyniojo į odą, persimetė per petį ir nusinešė. Maždaug tuo pat metu 
Tonolanas ir keletas upės žmonių atsiyrė prieš srovę ir mane rado. Jie 
matė, kaip buvau žuvies tempiamas į aukštupį, ir plaukė manęs ieškoti. 
Kai papasakojau apie jaunąjį plokščiagalvį, jie, visai kaip ir tu, keturio- 
liktojo urvo zelandone, nenorėjo tuo patikėti, bet paskui pamatė likusią 
pusę žuvies. Tie vyrai niekada nenustojo manęs erzinę, kad sužvejojau 
tik pusę eršketo, bet prireikė trijų, kad tą pusę nutemptume į laivą, o tas 
jaunas plokščiagalvis švystelėjęs užsimetė ją ant peties ir nusinešė vienas. 

— Ką gi, puikus pasakojimas apie žuvį, - tarstelėjo keturioliktojo urvo 
zelandonė. 

Jondalaras nuostabiai mėlynomis, kerinčiomis akimis pažvelgė tiesiai 
į motetį. 

— Suprantu, kad skamba kaip pasakojimas apie žuvį, tačiau prisiekiu, 
tai tiesa. Kiekvienas žodis, — tarė jis visiškai nuoširdžiai, tada truktelėjo 
pečiais ir nusišypsojęs pridūrė: - Bet negaliu tavęs kaltinti, kad netiki. 

— Po to panardymo baisiausiai peršalau, — toliau pasakojo jis, —-ir, kol 
gulėjau lovoje šildomas laužo, turėjau laiko pagalvoti apie plokščiagal- 
vius. Tas jaunuolis tikriausiai išgelbėjo man gyvybę. Suprato, kad sule- 
dėjau, kad man reikia sušilti. Jis tikriausiai bijojo manęs ne mažiau nei 

pirmą kartą pamačiau plokščiagalvius, nustebau, kad jie nešasi ietis ir yra 
apsirengę, susitikęs su tuo jaunuoliu ir jo motina sužinojau, kad jie moka 
užkurti laužą, naudoja aštrius peilius ir yra labai stiprūs, maža to, jie yra 
protingi. Supratęs, kad man šalta, plokščiagalvis man padėjo ir nutarė, 
jog už tai turi teisę į dalį mano grobio. Būčiau jam visą tą žuvį atidavęs, 
manau, būtų pajėgęs nusitempti, bet jis visos neėmė, jis pasidalijo. 

— Tai įdomu, - nusišypsojo Jondalarui moteris. 

Neabejotinai dailaus vyro natūralus žavesys darė įspūdį vyresnei mo- 
teriai, o tai neprasprūdo pro akis tai, kuri buvo pirmoji: prisimins tai 
ateityje. Jei prireiks, nedvejodama pasinaudos Jondalaru, kad palengvin- 
tų santykius su keturioliktojo urvo zelandone. Toji moteris kaišiojo pa- 
galius į ratus nuo tada, kai Zelandonė buvo išrinkta Pirmąja, - trukdė 
priimti bet kokį sprendimą ar susitarti dėl kokių reikalų. 

— Dar galėčiau paminėti maišytų dvasių berniuką, kurį buvo įsivaiki- 
nusi mamutojų Liūto stovyklos vado moteris, nes tada ir išmokau keletą 
jų ženklų, - toliau pasakojo Jondalaras, - bet verčiau papasakosiu apie 
vyrą ir moterį, kuriuos grįždami susitikome prie pat ledyno, nes jie gy- 
vena arti... 

— Tas pasakojimas palauks, Jondalarai, - tarė priėjusi Martona. — Tai 
turėtų išgirsti daugiau žmonių, o šitas susirinkimas skirtas susitarti dėl 
jungtuvių. Žinoma, jei niekas neprieštarauja, - pridūrė ji žiūrėdama tie- 
siai į keturioliktojo urvo zelandonę ir saldžiai šypsodamasi. Ji taip pat 
pastebėjo sūnaus patrauklumo poveikį vyresnei moteriai ir pernelyg gerai 
žinojo, kokių problemų keturioliktojo urvo zelandonė sukelia Pirmajai. 
Buvusi vadė puikiai viską suprato. 

— Jei nebūtinai norite išgirsti visą aptarimą su smulkmenomis, - Jon- 
dalarui su Aila tarė Joharanas, - būtų pats laikas pasidairyti vietos jū- 
siškei iečių mėtyklei parodyti. Norėčiau, kad spėtumėte prieš pirmą me- 
džioklę. 

Aila būtų mielai likusi, nes norėjo kuo daugiau sužinoti apie Jonda- 
larą ir jo — dabar jau ir savo - žmones, bet Jondalaras nekantravo pasi- 
naudoti vado pasiūlymu. Jis norėjo pasidalyti nauju medžioklės ginklu 
su visais zelandoniečiais. Jie apžiūrėjo vasaros susirinkimo stovyklavietę, 
Jondalaras susitiko su draugais ir jiems pristatė Ailą. Dėl Vilko jie atsidū- 

rė dėmesio centre, bet čia vykdami to ir tikėjosi. Aila norėjo kuo greičiau 
įveikti pradinį sumišimą: kuo dažniau žmonės matys gyvūnus, tuo grei- 
čiau pradės laikyti tą reginį įprastu. 

Jie nusprendė, kuri vieta geriausiai tiktų iečių mėtyklei rodyti, tada 
pamatė vieną iš tų jaunuolių, kurie padėjo kilnoti valkčius kertant upes, 
kad gabenamos gėrybės nesušlaptų. Jis buvo iš Trijų Uolų, dvidešimt de- 
vintojo urvo Vakarinio sparno, dar žinomo kaip Vasaros stovykla. Jau- 
nuolis su jais ėjo visą kelią. Visi trumpai šnektelėjo, paskui pasirodė jo 
motina ir pakvietė juos užkąsti. Saulė jau buvo aukštai pakilusi, o Aila su 
Jondalaru nuo ankstyvo ryto nieko burnoj neturėjo, todėl dėkingi priė- 
mė pasiūlymą. Netgi Vilkui buvo numestas mėsingas kaulas. Galiausiai 
šeimininkai svečius pakvietė atvykti rudenį rinkti pinijų derliaus. 

Grįždami į savo stovyklą Aila su Jondalaru praėjo pro didįjį zelando- 
nių namą. Kaip tik tuo metu pro angą išėjo Zelandonė ir stabtelėjo pasa- 
kyti, kad visi kalbinti žmonės, susiję su pirmosiomis jungtuvėmis, mielai 
sutiko atidėti apeigas, kol atvyks Dalanaras su lanzadoniečiais. Zelando- 
nė pristatė Ailą su Jondalaru dar keliems dvasininkams. 

Kai Aila su Jondalaru pagaliau pajudėjo į devintojo urvo stovyklą, 
auksu tviskanti saulė per raudonus debesis jau krito link horizonto. Priėję 
Upės, toje vietoje ramutėlės, be menkiausio raibuliuko, krantą, jie toliau 
ėjo prieš srovę, kol kirto mažą upeliuką. Akimirkai stabtelėjo pasigėrėti, 
kaip keičiasi vakarinis dangus: kaip akinamai spindintis auksas nusida- 
žo skaisčiu raudoniu, kuris ima blėsti į mirguliuojantį purpurą, paskui 
tamsėja iki tamsiai mėlynos, o tada įsižiebia pirmieji mirgantys dangaus 
laužai. Netrukus suodžių juodumo vasaros dangų nusagstė šimtai mirk- 
sinčių švieselių, pavienių ir susitelkusių, tarsi kelias vingiuojančių dan- 
gaus skliautu. Aila prisiminė eilutę iš Motinos giesmės: „Karštas Motinos 
pienas nutiesė kelią per dangų.“ „Ar tai šitaip jis atsirado?“ — svarstė ji, 
sukdama link kviečiančių gretimos stovyklavietės laužų. 

Kai kitą rytą Aila pabudo, visi jau buvo atsikėlę ir išėję. Ji jautėsi keis- 
tai tingi. Akims apsipratus su blausia šviesa namelio viduje, ji tysodama 
miegmaišyje apžiūrinėjo raštus, išraižytus ar nupieštus ant tvirto medi- 
nio centrinio stulpo, bei suodžių dėmes, kurios jau nujuodino dūmų an- 

šlapintis. Aila nežinojo, kur iškasta bendruomenės atmatų duobė, todėl 
pasinaudojo naktiniu krepšiu. Pastebėjo, kad ne ji vienintelė juo naudo- 
josi. Naktinio krepšio ištuštinimas buvo viena iš nemalonių pareigų, ku- 
ria dalijosi visi iš eilės, ir susigėsdavo tie, kurie pamiršdavo ją atlikti. 

Grįžusi išpurtyti miegmaišio Aila atidžiau apsidairė vasaros pastogės 
viduje. Vakar ji nustebo pamačiusi, kokie pastatai buvo suręsti, kol jiedu 
du Jondalaru svečiavosi pagrindinėje stovykloje. Nors atkreipė dėmesį į 
netoli pagrindinės aikštės pastatytus namelius, grįžusi vis dar tikėjosi ras- 
ti kelionines palapines. Bet žmonės retai stato palapines vasaros susirin- 
kimų stovyklose - šiltuoju metų laiku jos naudojamos trumpose išvykose 
ir medžiojant, renkant augalus arba svečiuojantis tolėliau nuo namų. Va- 
sarinė devintojo urvo pastogė buvo gerokai stabilesnė, apskrita, tiesiais 
šonais, gana patvari. Nors statybos būdas skyrėsi, Aila suprato, kad jos 
paskirtis yra tokia pati kaip mamutojų vasaros susirinkimuose naudoja- 
mų pastogių. 

Nors viduje buvo tamsu - šviesa sklido tik pro atvirą įėjimo angą, o 
kartkartėmis šviesos spindulys rasdavo kelią pro jungties plyšį sienoje, 
Aila matė, kad, be centrinio pušinio stulpo, buveinėje yra vidaus per- 
tvaros, nupintos iš suplotų meldų stiebų ir išpieštos įvairiais raštais bei 
gyvūnais. Tos pertvaros buvo pritvirtintos prie stulpų, kurie ratu juosė 
centrinį stulpą; susiformavo gana didelė, uždara erdvė, kuri galėjo likti 
atvira arba būti padalyta į mažesnes patalpas kilnojamosiomis vidaus 
pertvaromis. Žemė buvo uždengta dembliais, nupintais iš meldų, aukštų 
nendrių, švendrų lapų arba žolių, o miegmaišiai patiesti aplink ne pa- 
čiame viduryje esantį ugniakurą. Dūmams išeiti virš ugniavietės netoli 
centrinio stulpo buvo palikta anga, kuri iš vidaus galėjo būti užremta 
dangalu su pritvirtintais trumpais basliais. 

Ailai tapo smalsu, kaip padarytas visas statinys, ir ji išėjo į lauką. Pir- 
miausia apsidairė stovykloje, kurią sudarė keletas didelių apskritų pašiū- 
rių, supančių centrinę ugniavietę, o tada apėjo namelį iš lauko. Basliai 
buvo surišti panašiai kaip gyvūnų aptvarui, tačiau konstrukcija nebuvo 
tokia laisva ir lanksti, kad pasislinktų atsitrenkus ar smogus gyvuliui. Va- 
sarinės pastogės aptvaras buvo pritvirtintas prie plačiai išdėstytų alksni- 

Iš lauko lietui sulaikyti prie baslių buvo pritvirtintos tvirtos vertika- 
lios sienelės iš sluoksniais suklotų švendrų lapų. Tarp vidinės ir išorinės 
sienų liko oro tarpas - papildoma izoliacija, dėl kurios karštomis dieno- 
mis viduje būdavo vėsiau, o degant laužui šaltomis naktimis — šilčiau. 
Taip pat dėl dvigubos sienelės lauke atvėsus, viduje nesikaupė drėgmė. 
Stogas buvo tikrai storas, iš nendrių sluoksnių, suguldytų nuožulniai nuo 
centrinio baslio. Nendrinis stogas nebuvo itin kruopščiai padarytas, ta- 
čiau lietų sulaikė ir tarnauti turėjo tik vieną sezoną. 

Kai kurias namelio dalis - austus demblius, sienų skydus, vidines sie- 
nas ir kai kuriuos baslius - žmonės atsinešė. Paprastai kiekvienas name- 
lio gyventojas gabeno tam tikrą konstrukcijos dalį, tačiau didžioji dalis 
medžiagų būdavo kasmet surenkama iš aplinkinių teritorijų. Rudenį, 
grįžtant namo, pastatai būdavo pusiau išmontuojami, dar kartą panau- 
dotinos dalys pasiimamos, o kitkas likdavo stovėti. Karkasai retai atlai- 
kydavo gausų sniegą ir žiemos vėjus, tad iki kitos vasaros iš jų likdavo tik 
griuvėsiai, kurie laikui bėgant suirdavo. 

Aila prisiminė, kad mamutojai savo vasaros stovyklas ir žiemos bu- 
veines vadino skirtingai. Pavyzdžiui, Liūto stovykla vasaros susirinkime 
tapdavo Švendrių, tačiau ten gyveno tie patys žmonės kaip ir Liūto sto- 
vykloje. Ji paklausė Jondalaro, ar devintasis urvas vasarą turi kitokį pava- 
dinimą. Vyras paaiškino, kad ši vieta bus vadinama tiesiog devintojo urvo 
stovykla. Bet gyvenimo pobūdis zelandoniečių vasaros susirinkimuose 
skyrėsi nuo gyvenimo akmeninėse pastogėse žiemą. 

Vasariniame būste glaudėsi daugiau žmonių nei paprastai gyvendavo 
erdvesniame, nuolatiniame namelyje po didele devintojo urvo perdanga. 
Dažniausiai vasarą vienu nameliu dalijosi šeimos nariai, net ir tie, kurie 
žiemą turėjo atskirus būstus. Dalis žmonių net nelikdavo toje pačioje 
stovykloje. Nebuvo neįprasta, kad zelandonietis praleistų vasarą su kitais 
giminaičiais ar draugais. Pavyzdžiui, jaunos moterys, persikrausčiusios į 
savo porų urvus, neretai pasiimdavo vaikus ir vasarą gyvendavo su mo- 
tinomis, broliais, seserimis ar vaikystės draugais, o jų vyrai paprastai jas 
lydėdavo. 

Be to, jaunos moterys, kurios tais metais ruošėsi pirmiesiems ritualams, 

delio centrinio zelandonių būsto. Greta būdavo pastatomas kitas namas — 
moterims, kurios tais metais būdavo išrenkamos tapti Doni moterimis, 
kad būtų prieinamos jauniems, ką tik brandą pasiekusiems vyrams. 

Dalis jaunų vyrų, jau patyrusių brandos ritualus — o neretai ir ne tokie 
jauni, - susiburdavo ir pasistatydavo sau namelius atskirai nuo gimtųjų 
stovyklų. Būdavo reikalaujama, kad jie gyventų stovyklos pašaly, kuo to- 
liau nuo labai geidžiamų jaunų moterų, kurios ruošėsi pirmiesiems ritua- 
lams. Dažniausiai vyrai neprieštaraudavo. Žinoma, būtų mielai šaudę aki- 
mis į moteris, bet jiems labiau patiko privatumas, kai niekas nesiskundžia 
truputį pašėliojus ar patriukšmavus. Dėl to vyrų nameliai buvo vadinami 
„nuošaliosiomis buveinėmis“, dažniausiai sutrrumpinant iki „nuošalio“. 
Vyrai, kurie apsistodavo Nuošaly, paprastai būdavo arba dar nesusijungę, 
arba perkirtę mazgą, arba norėdavo tokie būti. 

Vilkas neatlėkė jos pasveikinti, tad Aila spėjo, kad jis su Jondalaru. 
Lauke žmonių buvo nedaug, dauguma tikriausiai klaidžiojo kažkur prie 
centrinės aikštės, pagrindinio vasaros susirinkimų taško. Prie stovyklos 
ugniakuro ji rado paliktos arbatos. Aila pastebėjo, kad ugniakuras įreng- 
tas ne didelis ir apskritas, bet labiau kaip griovys, ir suprato, kad prie 
pailgo laužo gali susiburti daugiau žmonių, be to, nesmulkinant galima 
deginti ilgesnius rąstus bei šakas. Ailai begeriant arbatą, iš namelio nešina 
savo mažyle išėjo Rušemaro pora Salova. 

— Sveika, Aila, - pasisveikino moteris ir pasodino vaiką ant kilimė- 
lio. 

— Sveika, Salova, - atsakė Aila eidama arčiau kūdikio. Ji ištiesė pirštą, 
mažylė jį čiupo ir nusišypsojo. 

Salova dvejodama stebėjo Ailą, o paskui paklausė: 

— Gal galėtum trumpai pasaugoti Marsolą? Pririnkau vytelių krep- 
šiams pinti ir palikau mirkti upelyje. Norėčiau atsinešti ir susidėlioti jas. 
Pažadėjau nupinti keletą krepšių. 

— Mielai pasaugosiu Marsolą, - nusišypsojo Aila ir vėl atsigręžė į ma- 
žylę. 

Salova truputį nerimavo prie svetimšalės, todėl nepaliovė tarškėti: 

— Ką tik ją pamaitinau, todėl rūpesčių kilti neturėtų. Turiu daug pie- 
no. Truputį atiduoti Loralai - jokio vargo. Lanoga praėjusį vakarą ją 

atnešė. Ji darosi dailutė ir putni, jau šypsosi. Anksčiau visai nesišypsojo. 
Oi, tu dar nevalgei, tiesa? Nuo vakar vakaro liko sriubos su elniena. Jei 
nori, vaišinkis. Valgiau šįryt, tikriausiai dar šilta. 

— Dėkoju. Tikriausiai truputį sriubos suvalgysiu, - atsakė Aila. 

— Tuoj grįšiu, - pasakė Salova ir nuskubėjo. 

Aila sriubą rado didelėje iš tauro skrandžio padarytoje talpykloje, 
pritvirtintoje ant medinio rėmo virš karštų anglių ilgojo ugniakuro gale. 
Anglys buvo beveik išblėsusios, bet sriuba vis dar karšta. Šalia buvo viso- 
kių dubenėlių krūva: vieni tankiai pinti, kiti išskaptuoti iš medžio. Pora 
seklių indų buvo išskaptuoti iš kažkokių didelių kaulų. Keli naudoti du- 
benėliai gulėjo numesti ten, kur žmonės juos paliko. Aila pasėmė sriubos 
samčiu iš lenkto avies rago, tada išsitraukė valgymo peilį. Matė, kad sriu- 
boje yra ir daržovių, nors jos jau buvo visai tižios. 

Aila atsisėdo ant demblio greta mažylės. Ši gulėjo ant nugarytės ir 
spardėsi. Prie vienos čiurnos buvo pririštos kelios elnių kanopėlės, kurios 
tarškėjo mergaitei tabaluojant kojukėmis. Suvalgiusi sriubą Aila pakėlė 
mažylę ir atrėmusi galvutę ranka laikė ją taip, kad mažoji ją matytų. Sa- 
lova, grįžusi nešina plačiu plokščiu krepšiu, pilnu įvairiausių pluoštinių 
augalų, pamatė, kad Aila kalbina mažylę, o toji šypsosi. Jaunos motinos 
širdis sušilo, ji nustojo smarkiai jaudintis bendraudama su svetimšale. 

"— Tikrai ačiū, kad ją pasaugojai, Aila. Turėjau progą pasiruošti me- 
džiagų, - tarė Salova. 

— Man buvo malonu. Marsola - nuostabus kūdikis. 

— Ar žinai, kad, kaip ir tu, per pirmąsias apeigas jungsis Prolevos jau- 
nesnioji sesuo Levela? Su žmonėmis, kurie jungiasi tose pačiose apeigose, 
jautiesi ypatingai susisaistęs, - tarė Salova. - Proleva norėjo, kad nupin- 
čiau jai keletą ypatingų krepšių, įteiks juos kaip dalį jungtuvių dovanos. 

— Ar neprieštarausi, jei kurį laiką tave stebėsiu dirbančią? Aš irgi pinu 
krepšius, tačiau norėčiau sužinoti, kaip tu tai darai, - paprašė Aila. 

— Tikrai neprieštarausiu. Man patinka draugija. Be to, gal ir tu mane 
galėsi šio to pamokyti. Mėgstu mokytis naujų būdų. 

Kartu įsitaisiusios abi jaunos moterys kalbėjosi ir lygino krepšių py- 
nimo būdus. Mažylė netrukus užmigo. Ailai patiko, kaip Salova naudoja 

Salova mokėsi subtilaus Ailos būdo, kuriuo sukurtos skirtingos tekstūros 
iš pažiūros paprastiems gaminiams teikė prašmatnumo. Abi įvertino vie- 
na kitos įgūdžius ir viena kitą. 

Po kurio laiko Aila atsistojo. 

— Norėčiau pasinaudoti grioviu. Ar pasakytum, kur jis yra? Dar reikia 
naktinį krepšį išpilti. Be to, galiu išplauti šituos dubenėlius, - pridūrė ji, 
rinkdama indus. - O paskui eisiu pažiūrėti arklių. | 

— Grioviai ana ten, - Salova parodė toliau nuo upelio, stovyklos kryp- 
timi. - Virimo ir valgymo rykus plauname upelio gale, kur jis įteka į upę. 
Ten yra švaraus smėlio grandymui. O kur arkliai, sakyti nereikia, - nu- 
sišypsojo Salova. - Vakar su Rušemaru nuėjome jų pažiūrėti. Iš pradžių 
susinervinau, tačiau jie atrodė švelnūs ir patenkinti. Kumelė iš mano ran- 
kos ėdė žolę, - jos šypsena staiga priblėso, moteris neramiai susiraukė. — 
Tikiuosi, nieko blogo? Jondalaras Rušemarui sakė, kad galima. 

- Žinoma, nieko blogo. Jie jaučiasi ramesni, jei pažįsta aplinkui esan- 
čius žmones, - pasakė Aila. 

„Ne tokia jau ji keista, - galvojo Salova, stebėdama nueinančią Ailą. — 
Kalba truputį juokingai, tačiau ji tikrai šauni. Įdomu, kaip sugalvojo, kad 
gyvūnus galima priversti daryti tai, ką tu nori? Niekada nė nesvajojau, 
kad vieną dieną iš rankų žole šersiu arklį: 

Išplovusi dubenėlius ir sukrovusi juos prie laužo griovio Aila pagal- 
vojo, kad būtų smagu pačiai apsiprausti ir paplaukioti. Nusišypsojusi Sa- 
lovai su kūdikiu ji įlindo į namelį, iš kelioninio krepšio pasiėmė minkštą 
šluostymosi odą, o tada peržiūrėjo drabužius. Nekas, bet vis dėlto dabar 
jų daugiau, nei atsigabeno. Nors gerai išvalyti, nudėvėti ir dėmėti kelioni- 
niai darbužiai, lydėję ilgoje kelionėje, tiko tik kaip darbiniai. 

Eidama į vasaros susirinkimą Aila buvo apsivilkusi tuos drabužius, ku- 
riuos saugojo susitikimui su Jondalaro žmonėmis. Ir šie jau buvo gerokai 
nudėvėti ir dėmėti. Dar tūrėjo berniukiškus žieminius apatinius, kuriuos 
jai padovanojo Marona su draugėmis, bet suprato, jog jais vilkėti būtų 
neprotinga. Liko vestuvių apdaras, tačiau jį derėjo tausoti, bei gražusis 
Martonos padovanotas drabužis ypatingoms progoms. Dar turėjo kele- 
tą Martonos ir Folaros atiduotų daiktų. Jų pasimatuoti dar nespėjo, bet 

Išeidama iš namelio Aila pastebėjo prie miegmaišio sulankstytą savo 
jojimo apklotą ir nusprendė jį pasiimti. Galiausiai ji nuėjo aplankyti ar- 
klių; Yhaha su Lenktynininku apsidžiaugė ją pamatę ir priėjo arčiau pra- 
šydami dėmesio. Abu buvo su apynasriais, ilgomis virvėmis pririšti prie 
tvirto medžio. Ji nuėmė apynasrius, susidėjo juos į savo krepšį, tada užrišo 
Yhaha jojimo apklotą, užšoko ir šuoliais pasileido palei upę. 

Vos Ailai išjojus, į stovyklą atėjęs Joharanas paklausė Salovos, ar ne- 
matė Ailos. 

— Mačiau, mes kartu pynėme krepšius, — atsakė toji. - Paskui mačiau 
ją nueinančią prie arklių. Sakė, kad reikia juos aplankyti. 

— Eisiu jos ieškoti. Jei pamatysi, perduok, kad Zelandonė nori su ja 
pasikalbėti. 

- Žinoma, - pažadėjo Salova. Įdomu, ko donijai prireikė? Paskui tik 
truktelėjo pečiais. Tikriausiai jai niekas nepasakys, ko norėjo Pirmoji. 

Pamačiusi, kaip Jondalaras žengia iš krūmų su nuostabos šypsena vei- 
de, Aila truktelėjusi sustabdė kumelę, nuslydo nuo jos nugaros ir puolė 
jam į glėbį. 

— Ką tu čia darai? - pasiteiravo jis, šiltai ją apkabinęs. - Niekam net 
nesakiau, kur eisiu. Tiesiog traukiau prieš srovę, o kai toli atsidūriau, pri- 
siminiau nuobiryną už baseinėlio ir nusprendžiau pažiūrėti, ar ten nėra 
titnago. 

- Ir kaip? 

— Yra. Ne geriausios kokybės, bet tiks. O kaip tu nusprendei čia atjo- 
ti? 

— Pabudau kažkokia tingi, aplinkui beveik nieko nebuvo, tik Salova su 
kūdikiu. Ji paprašė manęs pasaugoti Marsolą, kol nueis atsinešti medžia- 
gų krepšiams pinti. Marsola toks nuostabus kūdikis, Jondalarai! Paskui 
mudvi šnektelėjom, truputį papynėm, tada nusprendžiau eiti paplaukioti 
ir leisti arkliams pabėgioti. Ir radau tave. Kokia puiki staigmena, - tarė ji 
šypsodamasi. 

— Ir man nuostabi staigmena. Gal ir aš kartu su tavimi paplaukiosiu, 
sudulkėjau kilnodamas akmenis. Atsinešiu, ką surinkau, tada pažiūrė- 
sim, — tarė Jondalaras šypsodamasis, o paskui lėtai, neskubėdamas ją pa- 

— Drožk ir atsinešk, kad nereikėtų dukart dulkių plautis. Aš išsitrink- 
siu galvą. Kol čia atjojau, gerokai suprakaitavau, - pasakė Aila. 

Priėjęs vietą, kur buvo pririšti arkliai, Joharanas pamatė, kad gyvulių 
nėra. „Tikriausiai jie išjojo į vieną savo ilgųjų pasijodinėjimų, - pagalvojo 
jis, - o Zelandonė tikrai norėjo pamatyti Ailą. Vilomaras taip pat ketino 
su jais persimesti žodžiu. Jondalaras juk žino, kad po jungtuvių jie turės 
galybę laiko sau. Jis turėtų suprasti, kaip svarbu suderinti vasaros susi- 
rinkimo pradžią“, - Joharanas irzo, kad nepavyksta jų rasti. Vadas visai 
nesidžiaugė, kad būtent jis pasipainiojo donijai, kai ji dairėsi, ką čia pa- 
siuntus ieškoti Jondalaro su Aila. Šiaip ar taip, jis turi svarbesnių reikalų 
nei vaikytis brolį, bet juto, kad be itin svarios priežasties atsakyti Zelan- 
donei negalima. 

Dirstelėjęs į žemę Joharanas pamatė šviežius arklių kanopų įspaudus. 
Patyręs pėdsekys lengvai nustatė, kuria kryptimi nujota, ir suprato, kad 
porelė pernelyg nenutolo nuo stovyklos. Regis, jie jojo aukštyn palei upe- 
lį. Vyras prisiminė nediduką, jaukų, siaurą slėnį prie mažojo upelio ištakų 
su šaltinio maitinamu baseinėliu ir vešlia pieva. „Tikriausiai jie nujojo 
ten“, — pagalvojo jis, šypsodamasis pats sau. Kadangi buvo pasiųstas jų 
ieškoti, nenorėjo grįžti vienas. 

Jis nuėjo palei upelį pakeliui tikrindamas pėdsakus, kad įsitikintų, jog 
arkliai niekur nenusuko. Priekyje pamatęs besiganančius patenkintus ar- 
klius suprato, kad pražuvėlius surado. Priėjęs lazdynų krūmų, beveik to- 
kių aukštų kaip medžiai, uždangą pro juos dirstelėjo, ir, pamatęs tik Ailą, 
ėmė spėlioti, kurgi jo brolis. Kai jis pasiekė smėlėtą krantą, moteris kaip 
tik nėrė į vandenį. Kai ji išlindo įkvėpti oro, Joharanas šūktelėjo: 

— Ieškojau tavęs, Aila! 

Aila atmetė plaukus ir nusišluostė akis. 

— O, Joharanai, čia tu, - tarė ji tonu, kurio jis nepajėgė perprasti. 

— Ar žinai, kur Jondalaras? 

— "Taip, jis ieškojo titnago akmenų krūvoje už to tvenkinio. Nuėjo at- 
sinešti, ką surado. Ketinome kartu išsimaudyti, - truputį sutrikusi atsakė 
Aila. 

— Zelandonė norėjo tave matyti, o Vilomaras norėjo šnektelėti su ju- 


mis abiem, - pasakė Joharanas. 

— O... - lyg nusivylė Aila. 

Joharanas dažnai matydavo moteris be drabužių. Dauguma jų vasarą 
kiekvieną rytą maudėsi upėje ir prausdavosi žiemą. Nuogumas savaime 
nebuvo laikomas itin gundančiu. Norėdamos parodyti susidomėjimą 
vyru, moterys vilkėdavo ypatingus drabužius ar aksesuarus, kurie būda- 
vo skirti vilioti, arba elgdavosi tam tikru būdu, ypač per šventę Motinai 
pagerbti. Tačiau Ailai pradėjus bristi iš vandens, Joharanui toptelėjo, kad 
ši moteris ir jo brolis turėjo kitų planų, o jis jiems sutrukdė. Šitaip pagal- 
vojęs, jis labai aiškiai išvydo artėjančios moters kūną. 

Ji buvo aušta, aiškiais figūros linkiais, ryškiai matomais raumenimis. 
Jos didelės krūtys vis dar buvo jaunatviškai standžios, o moterys su kiek 
apvaliu pilvuku jam visada atrodė patrauklios. „Nieko keista, - galvojo 
jis, - kad Marona, kuri buvo laikoma gražuolių gražuole, nuo pat pradžių 
nepamėgo Atilos. Ji puikiai atrodė su tais žieminiais apatiniais, kuriuos 
suktybe buvo priversta apsivilkti, bet tai niekis, palyginti su šituo regi- 
niu. Su Marona nesulyginsi. Mano broliui pasisekė. Aila yra labai išvaizdi 
moteris. Per Motinos šventę ji sulauks daug dėmesio. Nesu tikras, ar Jon- 
dalarui tai patiks: 

Aila suglumusi žiūrėjo į jį, tad Joharanas suvokė, kad spokso. Jis len- 
gvai išraudo, nusigręžė ir pamatė ateinantį brolį, nešiną sunkiu akmenų 
nešuliu. 

— Ką tu čia veiki? - pasiteiravo Jondalaras. 

— Zelandonė nori pasikalbėti su Aila, o Vilomaras - su jumis abiem, - 
paaiškino Joharanas. 

— Ko Zelandonė nori? Nejaugi negali palaukti? - suniurnėjo Jonda- 
laras. 

— Neatrodo, kad galėtų. Aš irgi neketinau pusę dienos vaikytis brolį ir 
jo išrinktąją. Nesikrimsk, Jondalarai, - kaip sąmokslininkas nusišypsojo 
jis, — tereikės truputį palaukti. O juk jos verta laukti, tiesa? 

Jondalaras jau norėjo prieštarauti ir užginčyti užuominas, bet nurimo 
ir nusišypsojo. 

— Ilgai laukiau, kol ją radau, - atsakė jis. - Na, kad jau esi čia, gal pa- 
dėsi man parnešti tuos akmenis? Tikrai norėčiau paplaukioti ir truputį 


apsiprausti. 

— Gal tuos akmenis kuriam laikui palik čia? Niekur jie nedings. Turėsi 
dingstį ateiti čia vėliau, - patarė Joharanas. - Ir, esu tikras, turi laiko pa- 
plaukioti... Jei tik paplaukioti. 

Jau buvo beveik vidudienis, kai Aila su Jondalaru ir Vilku pasirodė 
pagrindinėje stovyklos aikštėje. Iš jų patenkintų, ramių povyzų Joharanas 
įtarė, kad jam išėjus jie rado laiko ne tik paplaukioti. Jis pasakė Zelando- 
nei, kad juos surado ir persakė jos kvietimą, taip pat ragino brolį pasku- 
bėti. Ne jo kaltė, kad Jondalaras užgaišo. 

Prie ilgo ugniakuro greta zelandonių namo buvo dar keletas žmonių 
iš devintojo urvo. Ailai pasukus prie įėjimo, kad praneštų Zelandonei, 
jog jau atėjo, didžioji moteris išėjo į lauką lydima kelių kitų zelandonių 
su išskirtinėmis tų, kurie tarnauja, tatuiruotėmis ant kaktų. 

- Štai kur tu, Aila, — tarė Zelandonė ją pamačiusi. — Laukiau tavęs 
visą rytą. 

— Buvome aukštupyje tolėliau nuo stovyklos, kai Joharanas mus rado. 
Ten yra dailus šaltinio maitinamas baseinas. Norėjau leisti arkliams pa- 
bėgioti ir iššukuoti jų kailius. Jie nervinasi, kai aplinkui tiek žmonių, kol 
prie jų nepratę, o šukavimas juos ramina, be to, norėjau paplaukioti ir 
apsiprausti po kelionės, - paaiškino Aila. Viskas, ką ji minėjo, buvo tikra 
tiesa, nors vieną veiklą ji nutylėjo. 
landonietiškais drabužiais, paskui pamatė Jondalarą, taip pat švarų ir gai- 
vų, ir supratingai kilstelėjo antakius. Joharanas stebėjo tą, kuri buvo pir- 
moji, ir moterį, kurią jo brolis parsivedė namo, ir suvokė, kad Zelandonė 
kuo puikiausiai supranta, kodėl jie užgaišo. Akivaizdu, Aila dėl to nėmaž 
nesijaudina. Didžioji moteris elgėsi autoritetingai ir baugindavo daugelį, 
bet neatrodė, kad atimtų ryžtą atvykėlei. 

— Kaip tik padarėme valgymo pertrauką, - tarė Zelandonė, eidama 
link didelio virimo ugniakuro ir kviesdama Ailą eiti kartu. - Proleva ką 
tik pranešė, kad viskas paruošta. Galime kartu užkąsti, kaip tik bus proga 
šnektelėti. Gal turi pasiėmusi ugnies akmenį? 

— Taip. Visada nešiojuosi ugnies uždegimo rinkinį, - atsakė Aila. 

— Norėčiau, kad naująjį laužo uždegimo būdą parodytum zelando- 
niams. Manau, tai reikia parodyti visiems žmonėms, tik svarbu, kad tai 


būtų padaryta teisingai, su tinkamomis apeigomis. 

— Nereikėjo jokių apeigų, kad parodyčiau Martonai ar tau. Kartą pa- 
mačius, viskas pasirodo labai paprasta, — tarė Aila. 

— Ne, tikrai nesudėtinga. Bet būdas naujas, gali trikdyti, ypač tuos, 
kurie sunkiai priima pasikeitimus ir jiems priešinasi, - paaiškino doni- 
ja. - Tikriausiai pažįsti tokių žmonių. 

Aila pagalvojo apie gentį, kurios gyvenimas buvo grįstas tradicijomis, 
tų Žmonių nenorą keistis ir jų negebėjimą pripažinti naujus sumanymus. 

- Taip, pažįstu tokių žmonių, - atsakė ji, - tačiau žmonės, su kuriais 
susipažinau pastaruoju metu, regis, su džiaugsmu priima naujienas. 

Visi jos sutikti kiti iš pažiūros labai lengvai priėmė gyvenimo poky- 
čius, mėgo naujoves. Aila neįsivaizdavo, kad gali būti tokių, kurie jaustųsi 
nesmagiai naujai atlikdami įprastus veiksmus ar tam priešintųsi. Staiga šį 
tą supratusi ji suraukė antakius. Tai galėtų paaiškinti tam tikrus ją trik- 
džiusius poelgius ir įvykius. Pavyzdžiui, kodėl kai kurie žmonės taip ne- 
noriai įsisąmonina teiginį, kad gentis yra žmonės. Kaip ta zelandonė iš 
keturioliktojo urvo, kuri ir toliau vadina juos gyvuliais. Net Jondalarui 
viską paaiškinus ji elgėsi taip, lyg juo netikėtų. Ko gero, ji tiesiog nenorėjo 
pakeisti savo nuomonės. 

— Tai tiesa. Dauguma žmonių tikrai sa malonumu mokosi, kaip ge- 
riau ar greičiau ką nors padarytų, tačiau kartais priklauso nuo to, kaip 
tai pateiki, - pasakė Pirmoji. - Pavyzdžiui, Jondalaro ilgai nebuvo. Per tą 
laiką jis subrendo ir išmoko daugybės naujų dalykų, bet jo pažįstami to 
nematė, todėl kai kurie iš jų vis dar gali manyti, kad jis liko toks pat, koks 
išėjo. Grįžęs jis nekantrauja pasidalyti viskuo, ką sužinojo ir atrado. "Tai 
pagirtina, bet ir pats jis ne visko išmoko vienu ypu. Netgi prie naujojo 
ginklo, kuris tikrai labai vertingas medžioklėje, reikia pratintis. Tie, ku- 
riems sekasi ir kurie gerai jaučiasi su įprastais ginklais, gali nenorėti dėti 
pastangų ir mokytis naudotis naujuoju, nors, neabejoju, kad vieną dieną 
jį naudos visi medžiotojai. 

— Taip, su iečių mėtykle tikrai reikia treniruotis, - patikino Aila. — 
Dabar jau išmokome, bet reikėjo daug pastangų. 

— O tai tik vienas dalykas, - toliau kalbėjo donija imdama iš elnio 
raktikaulio padarytą lėkštę ir dėdamasi kelis gabalus mėsos. - Kokia čia 


mėsa? — pasiteiravo ji greta stovinčios moters. 

— Mamutiena. Devynioliktojo urvo medžiotojai šiaurėje sumedžio- 
jo mamutą ir nusprendė grobiu pasidalyti. Kiek žinau, jie dar nudobė ir 
gauruotąjį raganosį. 

— Seniai nevalgiau mamutienos, - tarė Zelandonė. - Pasimėgausiu. 

— Aresi ragavusi mamutienos? - pasiteiravo moteris Ailos. 

— Taip, - atsakė toji. - Mamutojai, žmonės, su kuriais gyvenau anks- 
čiau, yra pagarsėję mamutų medžiotojai, nors medžioja ir kitus gyvūnus. 
Bet aš irgi jau seniai jos valgiau. Su malonumu užkąsiu. 

Zelandonė pagalvojo, kad derėtų pristatyti Ailą moteriai, tačiau pra- 
dėjus pabaigos nebus, o ji norėjo pasikalbėti apie apeigas su ugnies akme- 
niu. Ji atsisuko į Ailą, kuri krovė į lėkštę apvalių baltų žemės riešutų ša- 
knų ir virtų žalėsių, tikriausiai dilgėlių, dingtelėjo Zelandonei, sumaišytų 
su rudakepuriais, porėtais grybais. 

— Taip pat Jondalaras atsivedė tave ir tavo gyvūnus, Aila. Tikriausiai 
numanai, kaip tai stulbina. Žmonės medžioja arklius, stebi juos kaime- 
nėse, tačiau niekada nematė arklių, besielgiančių kaip tavieji. Labiausiai 
gąsdina, kad arkliai eina ten, kur nori tu. Arba štai Vilkas: žingsniuoja 
per pilną žmonių stovyklą ir daro, ką pasakai, - Zelandonė ypatingai, lyg 
pirmą kartą, nužvelgė vilką. Pajutęs moters žvilgsnį žvėris tyliai amtelė- 
jo. 

Aila tikrai stebėjosi Vilko ir Pirmosios bendravimu. Zelandonė ne vi- 
sada apdovanodavo žvėrį dėmesiu, ir jis lygiai taip pat ją ignoruodavo, bet 
jai atkreipus dėmesį, jis visada atsiliepdavo trumpu kiauktelėjimu. Zelan- 
donė retai jį liesdavo, nebent kartais paglostydavo galvą, o Vilkas kartais 
suimdavo jos ranką dantimis, bet niekada nepalikdavo jokių žymių. Ji 
niekada to nedrausdavo lyg pripažindama, kad jie supranta vienas kitą. 
Ailai dingojosi, kad Vilkas ir Zelandonė tikrai savišku būdu vienas kitą 
supranta. 

- Žinau, sakei, kad bet kam taip pavyktų, jei gyvūnėlį imtų auginti 
nuo mažumės. Gal ir taip, bet žmonės to nežino. Jie tik mato šiam pasau- 
liui nebūdingą reiškinį, vadinasi, kilusį iš kito, dvasių pasaulio. Atvirai 
kalbant, stebiuosi, kaip gerai jie priėmė gyvūnus, tačiau tai nebuvo len- 
gva. Tam reikia laiko. O dabar norime jiems parodyti dar kažkokią tavo 


atgabentą naujovę, tai, ko niekas anksčiau nėra matęs. Žmonės tavęs dar 

nepažįsta, Aila. Neabejoju, jie norės naudoti ugnies akmenį, kai pamatys, 
kaip jis veikia, tačiau gali ir bijoti. Manau, jį dera pateikti kaip Motinos 
dovaną. Dėl to šį būdą pirmiausia turi perprasti ir priimti zelandoniai, o 
paskui pateikti su tinkamomis apeigomis, - paaiškino donija. 

Aiškinimas atrodė visiškai suprantamas. Vis dėlto tai leido Ailai ra- 
miai įvertinti, kaip įtikinamai Zelandonė gali kalbėti. 

— Kai šitaip paaiškinai, supratau, — tarė Aila. - Žinoma, parodysiu 
zelandoniams, kaip ugnies akmuo veikia, ir padėsiu atlikti bet kokius rei- 
kiamus ritualus. 

Jos priėjo prie Jondalaro šeimos. Tarp zelandoniečių iš kitų urvų sėdė- 
jo dar keli devintojo urvo žmonės. Zelandonė pasivedėjo Ailą nuošaliau. 

— Ar trumpam gali palikti Vilką lauke? Manau, yra svarbu susitelkti į 
laužo kūrimą. Vilkas tik blaškytų, - paaiškino ji. 

— Neabejoju, Jondalaras mielai jį pasaugos, - tarė Aila ir atsisuko jo 
paieškoti. Vyras linktelėjo. Stodamasi Aila liepė Vilkui likti su Jondalaru, 
kartu rodydama ženklus ranka, nors dauguma žmonių jų nepastebėjo. 

Atėjus iš ryškios vidudienio saulės zelandonių namelio viduje atrodė 
tamsu, nors degė daug lempelių. Ailos akys greitai prisitaikė prie prie- 
blandos. Kai Pirmoji atsistojo kalbėti, keturioliktojo urvo zelandonė pa- 
prieštaravo: 

— Kodėl ji čia? — pareiškė ji. - Gal Aila ir zelandonietė, bet ne zelan- 


donė. Ji pašalietė, jai nepriklauso būti šiame susirinkime. 


Toji, kuri buvo pirma tarp tų, kurie tarnauja Motinai, nusivylusi atsi- 
duso. Ji neketino išsiduoti sudirgusi ir leido aukštai, liesai keturioliktojo 
urvo zelandonei patirti pasitenkinimą supratus, kad pavyko nuvilti Pir- 
mąją. Tačiau išgirdę klausimą pradėjo raukytis ir nepatenkinti žvilgčioti 
kai kurie kiti zelandoniai, o penktojo urvo mokinys, kuriam stigo prieki- 
nių dantų, išsiviepė. 

— Tu teisi, keturioliktojo urvo zelandone, - tarė Pirmoji. - Pašalie- 
čiai, tai yra tie, kurie nepriklauso zelandoniams, paprastai į tokius susi- 
rinkimus nekviečiami. Čia renkasi tie, kurie turi patirties bendraudami 
su dvasių pasauliu, tie, kurie buvo pašaukti, bei daug žadantys mokiniai. 
Štai kodėl pakviečiau Ailą. Žinote, kad ji yra gydytoja. Ji labai padėjo 
Ševonarui — vyrui, kuris buvo sutryptas per bendrą medžioklę ištrūkus 
bizonui, - pasakė donija. 

— Ševonaras mirė. Nežinau, kiek ji buvo naudinga, aš jo neapžiūrė- 
jau, - pareiškė Keturioliktoji. - Daug yra nusimanančiųjų apie vaistus 
ir gydymo būdus. Pavyzdžiui, kone visi žino, kad gluosnių žievė malšina 
nedidelius skausmus. 

— Užtikrinu, kad Aila išmano kur kas daugiau nei tik gluosnių žievės 
naudojimą, - pasakė ta, kuri buvo pirmoji. - Tarp jos vardų ir ryšių yra 
„mamuto židinio duktė“. Mamutojams priklausymas mamuto židiniui 
reiškia tą patį kaip būti zelandoniu, tai yra tuo, kuris tarnauja Motinai. 

— Sakai, kad ji yra mamutojų zelandonė? Kur jos tatuiruotė? - klausi- 

- Jos tatuiruotė, devynioliktojo urvo zelandone? - pasitikslino storu- 
lė ir pagalvojo: „Ką tokio žino ji, ko nežinau aš?“ Devynioliktojo urvo ze- 
landonė buvo patyrusi ir patikima, per ilgą gyvenimą daug išmokusi. Tik 
apmaudu, kad pastaruoju metu ją smarkiai kamavo artritas. Artinosi lai- 
kas, kai ji nebegalės keliauti į vasaros susirinkimus. Jei susirinkimas vyktų 
toliau nuo devynioliktojo urvo, gal ir šiais metais ji nebūtų atėjusi. 

- Žinau apie mamutojus. Jerika iš Lanzadonijos jaunystėje kurį laiką 
ten gyveno. Juk ji iš kažin kur atkeliavo su savo motina ir jos židinio vyru. 
Vieną vasarą, labai seniai, kai ji laukėsi Joplajos, kilus bėdų ją aplankiau. 
Jerika papasakojo man apie mamutojus. Jų dvasininkai taip pat turi veido 
tatuiruotes, nors ne visai tokias kaip mūsų. Jei Aila prilyginama zelando- 
nei, kur jos tatuiruotė? 

— Ji mokėsi, bet dar nebuvo visiškai pasiruošusi, kai išėjo su Jondalaru. 
Ji ne visai zelandonė, labiau mokinė, tačiau jos gydymo žinios išsamesnės 
nei daugumos. Be to, prie mamuto židinio ją įdukrino Mamuta, kuris 
buvo pirmasis, nes matė jos galimybes, - paaiškino Pirmoji. 

— Ar siūlysi, kad ji taptų zelandonių mokine? - paklausė Devyniolik- 
toji. Nors jie retai kalbėjo, pasigirdo tylus dalyvaujančių mokinių mur- 
mėjimas. 

— Ne šįkart. Net neklausiau, ar ji nori toliau mokytis, - atsakė Pirmo- 
ji 

Aila truputį išsigando. Nors su tais žmonėmis mielai aptarinėtų gydy- 
mo būdus, ji neturėjo noro tapti zelandone. Tenorėjo susijungti su Jon- 
dalaru ir susilaukti vaikų, o pastebėjo, kad nedaug zelandonių turi poras 
ir vaikų. Tai nereiškė, kad jie negalėtų jungtis, jei panorėtų, tik atrodė, 
kad tarnaujant Didžiajai Motinai Žemei tiek daug laiko ir dėmesio reikia 
skirti kitiems reikalams, jog nebelieka laiko pačiai būti motina. 

— Tai kam ji tada čia? — teiravosi Keturioliktoji. Jos ploni žili plau- 
kai nelygiai išsipešiojo iš mažo kuodo viršugalvyje, todėl moteris atrodė 
nerūpestinga ir susitaršiusi. Kam nors derėjo taktiškai pasiūlyti jai susi- 
šukuoti, tačiau nebuvo ko apie tai ir svajoti - vaidingoji zelandonė kie- 
kvieną žodį būtų priėmusi kaip kritiką. 

— Paprašiau jos ateiti, nes norėčiau jums parodyti šį tą, mano many- 

— Ar kalbi apie gyvūnus, kuriuos ji valdo? - paklausė kažkuris donijas. 

Pirmoji nusišypsojo. Pagaliau bent jau kažkas pripažino, kad Aila turi 
neįprastų įgūdžių ir gali būti verta tapti zelandone. 

— Ne, dvidešimt devintojo urvo Pietinio sparno zelandoni. Tai galėtų 
būti kito susirinkimo priežastis, tačiau šį kartą Aila turi jums dar šį tą 
parodyti. 

Nors dvidešimt devintojo urvo Pietinio sparno zelandonis buvo pir- 
mosios dvidešimt devintojo urvo zelandonės padėjėjas, tai galiojo tik kal- 
bant apie visas tris uolas kartu. Jis savo ruožtu buvo visavertis zelandonis 
ir, Pirmoji žinojo, geras gydytojas. Vyras turėjo tokią pačią teisę kalbėti 
kaip ir bet kuris kitas donijas. 

Aila pastebėjo, kad toji, kuri buvo pirma, kreipiasi į zelandonius pil- 
nais titulais, kurie kartais buvo gana ilgi, nes apėmė urvų skaičiavimo 
žodžius ir skambėjo labai svarbiai. Tada jai toptelėjo, kad vienintelis jų 
titulų skirtumas tėra urvo skaičiavimo žodis. Jie atidavė savo asmeninius 
vardus ir visi buvo zelandoniai. Aila suvokė, kad jie iškeitė savo vardus į 
eilės numerius. 

Kai gyveno slėnyje, Aila kasdien ant lazdelės įrėždavo žymę. Pasiro- 
džius Jondalarui, ji turėjo ryšulį paženklintų pagaliukų. Vyras, vartoda- 
mas skaičiavimo žodžius, suskaičiavo žymes ir galėjo pasakyti, kaip ilgai 
ji gyveno slėnyje. Ailai tai atrodė tokie stiprūs burtai, kad kone baugino. 
Kai Jondalaras mokė ją skaičių vardų, ji juto, kad skaičiavimo žodžius 
zelandoniečiai labai vertina, jie yra labai. svarbūs. Dabar ji suvokė, kad, 
bent jau tarp zelandoniečių, jie svarbesni už vardus, ir juos naudodami 
zelandoniai įgyja tų stiprių simbolių galią. 

Pirmoji pamojo Jonokolui. 

— Pirmasis devintojo urvo mokiny, ar galėtum smėliu, kurio prašiau 
atnešti, užpilti visus laužus? Pirmoji antrojo urvo mokine, ar gali užpūsti 
visas lempas? 

Aila atpažino abu mokinius, kuriuos Pirmoji pasikvietė į pagalbą. Tai 
jie Šaltinių uoloje lydėjo ją į gilųjį urvą su ant sienų ištapytais gyvūnais. 
Aila girdėjo susirinkusiųjų pastabas ir smalsius klausimus. Žmonės supra- 
to, kad Pirmoji ruošia kažką dramatiška. Dauguma vyresnių, patyrusių 

poveikį, žinojo, kokių priemonių tam reikia, ir pasiryžo lengvai nepasi- 
duoti, jei triukais būtų klaidinami ar kaip nors trikdomi. 

Ir užgesinus visus laužus dar pakako šviesos matyti dėl šen bei ten 
prasiskverbiančių saulės spindulių. Namelyje nebuvo visiškai tamsu. 
Aila apsidairiusi pamatė besiskverbiančią šviesą, ypač aplink įėjimo angą, 
norIs jis buvo uždarytas, ir pro kitą mažiau akivaizdų praėjimą kone tie- 
siai priešais. „Vėliau, - pagalvojo ji, - apeisiu zelandonių namą iš lauko ir 
rasiu tą antrą angą. 

Pirmoji suprato, kad pasirodymas būtų kur kas įspūdingesnis naktį, 
kai visiškai tamsu, tačiau tai nebuvo svarbu tiems, kurie buvo čia susirin- 
kę. Ir šitaip jie tučtuojau įvertins galimybes. 

— Ar bus norinčiųjų ateiti ir patikrinti, ar laužas ugniavietėje visiškai 
išblėsęs? — pasiūlė ji. 

Greitai pasisiūlė Keturioliktoji. Ji rūpestingai sulygino smėlį, keliose 
vietose sukišo į smėlį pirštus, tada atsistojusi pranešė: 

— Smėlis sausas, vietomis šiltas, tačiau ugnis išblėsusi, o anglių nėra. 

— Aila, ar gali pasakyti, ko tau reikia ugniai užkurti? - pasiteiravo Pir- 
moji. 

— Beveik viską turiu čia, — Aila iškėlė ugnies uždegimo rinkinį, kurį 
taip dažnai naudojo kelionėje, - reikia tik prakurų. Tiks beveik viskas, ką 
greitai pagauna liepsna: gauromečių pūkai ar sausos seno kelmo puvenos, 
o ypač dervuotos. Neblogai po ranka turėti drožlių ir, žinoma, vieną kitą 
didesnę malką. 

Pasigirdo tylus šurmulys, ir Pirmoji išskyrė kelias dirglias pastabas. 
„Mums nereikia laužo kūrimo pamokų, - sakė kažkas. - Visi nuo ma- 
žumės žino, kaip užkurti laužą. „Gerai, - patenkinta galvojo ji, - tegu 
niurna. Jie tik galvoja, kad apie laužo kūrimą žino viską“ 

— Ar užkursi mums laužą, Aila? - pasiteiravo zelandonių Pirmoji. 

Prakurams Aila supureno nedidelį pūkuotų gauromečių viršūnėlių 
kauburėlį, į kairiąją ranką paėmė geležies piritą, į dešiniąją - titnago dau- 
žeklį, tačiau tai nebuvo akivaizdu. Stuktelėjusi per ugnies akmenį ji stebė- 
jo, kaip į gauromečių pūkus nusileidžia gera kibirkštis, įpūtė joje gyvybę 
ir pridėjo prakurų. Akimirksniu suliepsnojo lauželis. Pasigirdo nevalingi 

— Kaip ji tai padarė? 

Trečiojo urvo zelandonis paprašė: 

— Ar gali pakartoti? 

Aila nusišypsojo Trečiajam. Senyvas vyriškis buvo labai malonus ir ją 
palaikė, kai ji mėgino padėti Ševonarui, todėl ji džiaugėsi jį matydama. 
Aila truputį pasislinko ir rate akmenų, kurie žymėjo ugniakuro ribas, gre- 
ta pirmojo įžiebė kitą laužą, o paskui nė neprašyta užkūrė trečiąjį. 

— Gerai, kaip ji tai daro? — pasiteiravo vyras. Aila jo dar nebuvo ma- 
čiusi. 

— Penktojo urvo zelandoni, Aila pati atrado šitą būdą, ji ir papasa- 
kos, - atsakė Pirmoji. 

Aila suprato, jog tai zelandonis to urvo, kuris jau buvo išvykęs į vasaros 
susirinkimą, kai jie stabtelėjo Senajame slėnyje. Jis buvo kiek jaunesnis už 
Trečiąjį, vidutinio amžiaus vyras rudais plaukais ir apskritu veidu, kuris 
atitiko ir kūno sudėjimą. Žmogus atrodė kažkoks aptakiai minkštas, o 
akys mėsingame veide atrodė mažytės, tačiau Aila juto jį turint įžvalgų 
protą. Vyras suprato, jog toks laužo kūrimo būdas turi privalumų, ir ne- 
buvo pernelyg išdidus, kad to paklaustų. Tada ji prisiminė, kad mokinys, 
kuris taip nepatiko Jondalarui ir kuriam grasino Vilkas, taip pat iš penk- 
tojo urvo. 

— Pirmoji Antrojo mokine, gal gali vėl uždegti lempas? Aila parodys 
zelandoniams, kaip užkurti laužą, - pasakė storulė, iš paskutiniųjų slėp- 
dama džiaugsmą. Ji pastebėjo, kad ir mokinys Jonokolas džiugiai šypsosi. 
Jam būdavo smagu, kai jo mokytoja išmintimi, gudrumu ir sumanumu 
pranokdavo kitus stipriavalius, bet kartais arogantiškus zelandonius. 

— Naudoju ugnies akmenį, štai tokį, ir suduodu į jį titnago gabalu, — 
Aila iškėlusi parodė geležies piritą vienoje, o titnagą kitoje rankoje. 

— Mačiau tokios rūšies akmenų, - pasakė keturioliktojo urvo zelan- 
donė, rodydama į geležies piritą. 

— Viliuosi, prisimeni, kur matei, - pastebėjo Pirmoji. - Dar nežino- 
me, ar jie reti, ar jų daugybė. 

— Kur radai tokių akmenų? - paklausė Ailos Penktasis. 

— Pirmuosius radau slėnyje toli į rytus nuo čia. Mudu su Jondalaru 


jų ieškojome ir keliaudami į Zelandoniją. Tuomet gal nepastebėjome, 

tačiau daugiau radau tik čia atvykusi. Prieš kelias dienas kelis pastebėjau 
prie devintojo urvo, — paaiškino Aila. 

— Parodysi mums, kaip jie veikia? - pasitikslino šviesiaplaukė moteris. 

— Tam ji čia ir atėjo, antrojo urvo zelandone, - pasakė Pirmoji. 

Aila žinojo, kad nebuvo supažindinta su ta, kuri tarnauja Motinai an- 
trajame urve, tačiau ji atrodė kažkuo pažįstama. Tada prisiminė Jonda- 
laro vaikystės draugą Kimeraną, su kuriuo jie buvo stulbinamai panašūs 
ūgiu ir plaukų spalva. Jis buvo antrojo urvo vadas. Nors moteris atrodė 
kiek vyresnė, Aila aiškiai įžvelgė panašumą. Broliui esant vadu, o sese- 
riai - dvasine vade, urvo struktūra priminė mamutojišką, kur vadovauja 
brolis ir sesuo. Prisiminusi mamutojus Aila nusišypsojo. Tiesa, ir Talutas, 
ir Tulija buvo vadai, o dvasinis vadas - Mamuta. 

— Atsinešiau tik du ugnies akmenis, - tarė Aila, - bet stovykloje jų 
turiu daugiau. Jei Jondalaras kur netoliese, gal jis galėtų atnešti? Tada keli 
žmonės galėtų bandyti vienu metu, - Pirmoji linktelėjo, o Aila aiškino 
toliau: - Nesunku, bet tenka pasimokyti, kad įgustum. Pirmiausia reikia 
pasirūpinti gerais prakurais. Tada, jei sudauži tinkamai, šoka ilga kibirkš- 
tis, iš kurios įpūti liepsną. 

Kol Aila susirinkusiesiems rodė, kaip naudoti ugnies akmenis, toji, 
kuri buvo pirma, išsiuntė antrąjį trečiojo urvo mokinį Mikolaną ieškoti 
Jondalaro. Zelandonių vadė matė, kad niekas nesusilaikė Ailos ko nepa- 
klausęs, neliko abejonių ar klausimų. Šis naujoviškas laužo įžiebimas ne- 
buvo koks triukas, o geras naujas būdas greitai įkurti ugnį. Kaip Pirmoji 
ir numatė, visi nekantravo to išmokti. Ugnis buvo per daug svarbi, kad 
nesistengtum apie ją sužinoti kuo daugiau. 

Tame krašte ugnis buvo būtina, ji lėmė gyvybę ir mirtį. Žmonės pri- 
valėjo žinoti, kaip ją užkurti, išlaikyti neužgesusią, kaip perkelti iš vienos 
vietos į kitą. Nors būdavo labai šalta, plati teritorija, apsupta didžiulių 
ledo plokščių, nusidriekusių į pietus iš poliarinių sričių, knibždėjo gy- 
vybės. Atšiaurios sausos žiemos stabdė medžių augimą, tačiau vidutinė- 

„se platumose klimatas vis dėlto buvo sezoninis. Vasaromis netgi būdavo 
karšta, todėl suželdavo vešlios pievos, kuriose ganėsi gausios įvairiausių 
žolėdžių kaimenės. Šie, savo ruožtu, buvo daug energijos teikiantis, sotus 

Visų rūšių gyvūnai, kurie gyveno netoli ledyno, prisitaikė prie šalčio 
užsiaugindami šiltus, gauruotus kailius. Tik plikaodžiai, beplaukiai žmo- 
nės nuolat ieškojo šilumos. Jie negalėjo gyventi šaltyje be ugnies. Žmones 
čia priviliojo gausios maisto atsargos, ir tik vėliau jie išmoko valdyti ugnį. 
Šildydamiesi žvėrių, kuriuos medžiojo maistui, kailiais, jie galėjo kurį lai- 
ką būti gaivalų apsuptyje, tačiau, kad išgyventų, reikėjo ugnies: palaikyti 
šilumą, kai ilsisi ar miega, gaminti maistą, tiek mėsišką, tiek augalinį, kad 
jis būtų lengviau virškinamas. Esant pakankamai degių medžiagų, ugnis 
tapdavo tarsi savaime suprantama, tačiau žmonės niekada nepamiršo, ko- 
kia ji būtina. Kai kuro stigdavo, būdavo drėgna ar snieginga, jie kaskart 
suprasdavo, kaip stipriai yra priklausomi nuo ugnies. 

Keli zelandoniai jau pabandė ugnies akmenimis užkurti laužą ir per- 
davė juos kitiems, laukiantiems eilėje. Paskui Jondalaras atnešė daugiau 
geležies pirito gniutulų. Pirmoji pati paėmė juos prie įėjimo, suskaičia- 
vo ir padavė Ailai. Mokymasis vyko greičiau. Kai visi zelandoniai užkūrė 
bent po vieną laužą, buvo pakviesti mokiniai. Labiausiai pasitikinčios sa- 
vimi donijos padėjo Ailai mokyti savo pameistrius. Keturioliktojo urvo 
zelandonė uždavė klausimą, kuris kirbėjo galvoje visiems. 

— Ką ketini daryti su ugnies akmenimis? - pasiteiravo ji. 

— Iš pradžių Jondalaras ketino išdalyti juos savo žmonėms, - pradė- 
jo Aila. - Vilomaras taip pat minėjo, kad juos galima panaudoti mai- 
nams. Priklausys nuo to, kiek jų rasime. Nemanau, kad čia man vienai 
teks spręsti. 

- Žinoma, visi jų paieškosime, bet kaip manai, ar jų yra pakankamai, 
kad kiekvienas urvas šiame vasaros susirinkime gautų bent po vieną? — 
paklausė Pirmoji zelandonė. Ji buvo suskaičiavusi akmenis ir žinojo at- 
sakymą. 

— Nežinau, kiek urvų atėjo į vasaros susirinkimą. Galvoju, kad turėtų 
pakakti, - atsakė Aila. 

- Jei teks tik po vieną kiekvienam urvui, manau, jie turi būti patikėti 
urvo zelandoniui, - tarė Keturioliktoji. 

— Pritariu. Manau, kad šį ugnies išgavimo akmenimis būdą turime 
pasilikti sau. Jei tik mes galėsime šitaip užkurti ugnį, tik įsivaizduokite, 

akimirksniu užkuriantį laužą, ypač jei bus iš tikrųjų tamsu, - kalbėjo penk- 
tojo urvo zelandonis entuziazmo kupinomis akimis. - Įgytume kur kas 
daugiau valdžios. Be to, tai labai geras būdas apeigų reikšmei pabrėžti. 

— Tu teisus, penktojo urvo zelandoni, - pritarė Keturioliktoji, - pui- 
kiai sumanei. 

— O gal akmuo turi būti patikėtas kartu zelandoniui ir vadui? — tarė 
Vienuoliktasis. - Kad būtų išvengta galimų nesutarimų. Žinau, kad Ka- 
rėja nebūtų patenkinta, jei negalėtų įvaldyti šio naujo būdo. 

Aila nusišypsojo liesam nedidukui vyriškiui, kurio, prisiminė, toks sti- 
prus rankos paspaudimas ir pasitikėjimas savimi. Jis buvo ištikimas savo 
urvo vadei. Pagirtina. 

— Šitie ugnies akmenys pernelyg naudingi urvui, kad laikytum juos 
paslaptyje, - pareiškė Pirmoji. - Mes esame čia, kad tarnautume Motinai. 
Atsisakėme asmeninių vardų, kad susitapatintume su kitais žmonėmis. 
Privalome visada pirmiausia galvoti apie tai, kas yra geriausia urvui. Ži- 
noma, būtų gerai, jei galėtume pasilikti šiuos ugnies akmenis sau, tačiau 
visų zelandoniečių nauda nusveria mūsų norus. Akmenys yra Didžiosios 
Motinos Žemės kaulai. Tai jos dovana, kurios negalima slėpti. 

Toji, kuri buvo pirma, nutilo ir tiriamai pažvelgė į kiekvieną zelando- 
nį paeiliui. Ji suprato, kad ugnies akmenų nenuslėptum, net jei apie tai 
dar nebūtų papasakota. Keletas akivaizdžiai nusivylė, buvo justi net kai 
kurių donijų pasipriešinimas. Pirmoji buvo tikra, kad Keturioliktoji puls 
prieštarauti. 

— Akmenys negali būti slapti, - suraukusi antakius tarstelėjo Aila. 

— Kodėl ne? - kirto Keturioliktoji. - Manau, tai turi spręsti zelando- 
niai. 

— Kelis jau daviau Jondalaro šeimai, - atsakė Aila. 

— Labai blogai, - Penktasis papurtė galvą pripažindamas, kad suma- 
nymas nebeišdegs. - Ką gi, kas padaryta, padaryta. 

- Turime pakankamai valdžios ir be akmenų, - pastebėjo ta, kuri 
buvo pirmoji, - ir vis dar galime panaudoti juos taip, kaip mums patinka. 
Viena vertus, galime surengti jaudinančias apeigas, kuriose pristatysime 
ugnies akmenis urvams. Manau, bus geriausia, jei Aila rytoj užkurs apei- 

- Artaip anksti vakare bus pakankamai tamsu, kad įžiūrėtum kibirkš- 
tį? Būtų geriau leisti laužui išblėsti ir paskui užkurti jį iš naujo, — tarė 
trečiojo urvo zelandonė. 

— Kaip žmonės žinos, kad jis užkurtas ugnies akmeniu, o ne pradėtas 
iš gyvos anglies? - paklausė vyresnis vyras, Aila nebuvo tikra, šviesiais 
ar žilais plaukais. - Manau, reikia kito ugniakuro, tokio, kuris nebuvo 
užkurtas. Neapsirinki dėl tamsos. Prietemoje, kai liepsnoja apeiginis lau- 
žas, pernelyg daug kas blaško. Tiktai visiškoje tamsoje gali pritraukti visų 
dėmesį ten, kur nori. Tada žmonės nemato nieko daugiau, išskyrus tai, ką 
pats nori jiems parodyti. 

— Tiesa, septintojo urvo zelandoni, - pritarė jam Pirmoji. 

Aila pastebėjo, kad vyras sėdi šalia aukštos šviesiaplaukės moters iš 
antrojo urvo ir jie labai panašūs. Jis galėjo būti vyresnis židinio vyras, ti- 
kriausiai jos senelės pora. Aila prisiminė Jondalarą sakius, kad septinta- 
sis ir antrasis urvai yra susigiminiavę. Jie įsikūrę priešinguose Žolių upės 
krantuose. Ji gerai prisiminė, kad antrasis urvas buvo Senolių židinys, o 
septintasis pavadintas Arklio Galvos uola. Rudenį Jondalaras pažadėjo ją 
ten nusivesti, kad parodytų arklį uoloje. 

— Galime pradėti apeigas be laužo, o jį užkurti sutemus, - pasiūlė 
dvidešimt devintojo urvo zelandonė. Daili moteris švietė taikdariška 
šypsena, tačiau gebėdama skaityti kūno kalbą Aila įžvelgė stiprų ir va- 
lingą būdą. Jos buvo susitikusios labai trumpai, bet Aila girdėjo žmones 
kalbant, kad tik šita moteris išlaiko tris dvidešimt devintojo urvo uolas 
vieningas. 

-— Žmonės stebėsis, jei iš pat pradžių nebus uždegtas apeiginis laužas, 
dvidešimt devintojo urvo zelandone, - paprieštaravo trečiojo urvo zelan- 
donis. - Gal būtų geriausia atidėti pradžią, kol sutems. 

— Gal ką nors galima atlikti anksčiau? Žmonės ima rinktis anksti. Jie 
pradės nerimauti, jei per ilgai atidėliosime, - pridūrė kita vidutinio am- 
žiaus moteris, kone tokia pat apkūni kaip Pirmoji, tačiau visai mažučiukė. 
Jei Pirmosios stotas - ir ūgis, ir svoris — teikė jai valdžios, šita zelandonė 
atrodė šilta ir motiniška. 

— Jeigu pasakotume istorijas, Vakarų sparno zelandone? Juk yra pasa- 

- Pasakojimais galima atitraukti dėmesį nuo apeigų rimtumo, Šiauri- 
nio sparno zelandoni, - pasakė dvidešimt devintojo urvo zelandonė. 

- Žinoma, tu teisi, Trijų Uolų urvo zelandone, - greitai pasitaisė jau- 
nuolis. Jis atrodė gana pagarbiai nusiteikęs pirmosios dvidešimt devintojo 
urvo zelandonės atžvilgiu. Aila pastebėjo, kad keturi dvidešimt devintojo 
urvo zelandoniai kreipiasi į kits kitą atstovaujamų vietų pavadinimais, o 
ne skaičiavimo žodžiais. Tai suprantama, nes jie visi buvo dvidešimt de- 
vintojo urvo zelandoniai. „Kokia paini padėtis, - pagalvojo Aila, - tačiau 
jie, regis, ją išnarpliojo: 

— Tada kalbėkime apie svarbius reikalus, - tarė Pietinio sparno zelan- 
donis. 

Tai jis teiravosi Pirmosios, ar Aila čia dėl gyvūnų. Pietinis sparnas 
buvo Atspindžio uola, kurioje glaudėsi Denanos urvas. Denana stebėjo 
Ailą, o gal arklius ir vilką, su tam tikru priešiškumu, tačiau vyro tonas 
nebuvo nedraugiškas. Reikės palaukti ir pažiūrėti. 

— Joharanas nori kelti klausimą apie plokščiagalvius - žmonės jie ar 
ne, - tarė vienuoliktojo urvo zelandonė. - Tai labai rimtas klausimas. 

— Bet dalis žmonių nemėgsta klausytis tokių kalbų, ir jie linkę gin- 
čytis. Nenorime, kad vasaros susirinkimas prasidėtų nuo vaidų. Žmonės 
pradėtų kivirčytis dėl visko, - pasakė zelandonė, kuri buvo pirmoji. — 
Prieš iškeliant naujas mintis apie plokščiagalvius, reikia luktelti, kol žmo- 
nės bus labiau linkę jas išklausyti. 

Aila svarstė, ar jai pridera kištis. 

— Zelandone, - galiausiai tarė ji. - Ar galiu pateikti pasiūlymą? 

Visi atsigręžė. Ailai pasidingojo, kad toli gražu ne visi buvo patenkinti. 

- Žinoma, gali, Aila, - tarė zelandonė, kuri buvo pirmoji. 

— Pakeliui į čia mudu su Jondalaru viešėjome pas losadunojiečius. Lo- 
sadunos židiniui padovanojome kelis ugnies akmenis... Visam urvui... Jie 
buvo tokie malonūs, labai padėjo... - Aila dvejojo. 

— Taip? - drąsino Zelandonė 

— Rengdami apeigas ugnies akmenims pristatyti, jie padarė dvi ugnia- 
vietes, - pasakojo Aila. - Vienas laužas buvo sukrautas, bet nedegė, o 
kitas liepsnojo. Paskui jį visiškai užgesino. Staiga pasidarė taip tamsu, kad 


nematei, kas greta tavęs sėdi, ir buvo visiškai aišku, kad pirmojoje lau- 

žavietėje nežioruoja nė menkiausia kibirkštėlė. Tada ir uždegiau pirmąjį 
laužą. 

Tyla truko vos akimirką. 

— Ačiū, Aila, - tarė Zelandonė. - Manau, sumanymas geras. Gal mes 
galime padaryti ką nors panašaus. Pasirodymas bus labai įspūdingas. 

— Taip, man patinka, - tarė trečiojo urvo zelandonis. - Šitokiu būdu 
apeiginį laužą turėsime nuo pat pradžių. 

— O paruoštas uždegti šaltas laužas žadins žmonių smalsumą. Jie 
svarstys, kam jis, ir susikurs laukimo atmosfera, - pastebėjo dvidešimt 
devintojo urvo Vakarų sparno Zelandonė. 

— Kaip užgesinsime ugnį? Užpilsime vandeniu, kad susidarytų daug 
garų? - klausė Vienuoliktasis. - Ar užversime žeme, kad iš karto išblėstų? 

— Purvu užpilkime, - pasiūlė zelandonis, kurio Aila nepažinojo. — 
Garų kils tik truputį, bet neliks anglių. 

— Rinkčiausi vandenį, kad kiltų daug garų, - tarė dar vienas, Ailai ne- 
matytas dvasininkas. - Būtų įspūdingiau. 

— Ne, būtų įspūdingiau užgesinti iš karto. Vieną akimirką - šviesu, 
kitą - gryna tamsa. 

Aila nepažinojo visų ten buvusių zelandonių, o pokalbis darėsi vis gy- 
vesnis. Donijai ne visada oficialiai kreipėsi vienas į kitą, ir ji negalėjo visų 
atpažinti. Anksčiau Aila neturėjo supratimo, kiek trunka apeigų plana- 
vimas ir aptarimas. Ji visada manė, kad apeigos vyksta spontaniškai, kad 
zelandoniai, tie, kurie susiję su dvasių pasauliu, tėra tik tų nematomų jėgų 
tarpininkai. Dvasininkams nevaržomai kalbantis tarpusavyje, ji pradėjo 
suprasti, kodėl kai kurie prieštaravo jos dalyvavimui, tačiau jiems aptari- 
nėjant smulkmenas Ailos mintys nuklydo kitur. 

Jai pasidarė smalsu, ar genties šamanai irgi šitaip iki smulkmenų pla- 
navo apeigas. Tikriausiai taip, tačiau susirinkimas būtų atrodęs visai ki- 
taip: genties apeigos buvo senovinės, atliekamos taip, kaip visada, arba 
kuo vienodžiau. Ailai pradėjo aiškėti, kokia turėjo kilti dilema šamanui 
Krebui panorėjus, kad ji reikšmingai dalyvautų vienose iš pačių švenčiau- 
sių apeigų. 

Ji apsidairė didelėje apskritoje vasarinėje zelandonių buveinėje. Išo- 
rinis statinys iš vertikalių skydų buvo dvigubomis sienelėmis, panašus į 

devintojo urvo stovyklos namelius, tik didesnis. Kilnojamosios pertva- 
ros, kuriomis vidaus erdvė dalijama į atskirus plotus, buvo sukrautos tarp 
miego vietų greta išorinių sienų, sukuriant vieną didelį kambarį. Aila 
pastebėjo, kad visos miego vietos sutalpintos vienoje vietoje ir iškeltos, 
paskui prisiminė, kad lygiai taip pat pakeltos jos yra ir Zelandonės na- 
melyje devintajame urve. Pasvarsčiusi nusprendė: tikriausiai todėl, kad 
atneštus į zelandonių namelį ligonius paguldžius aukščiau, juos lengviau 
slaugyti. 

Grindys buvo užtiestos sudėtingų, dailių raštų kilimėliais, aplink kele- 
tą žemų įvairaus dydžio stalų buvo išdėlioti sėdėti skirti įvairūs dembliai 
ir pagalvėlės. Ant stalų stovėjo smiltainio arba kalkakmenio riebalinės 
lempelės, dauguma su keliomis dagtimis, kurios belangės pastogės viduje 
degė dieną ir naktį. Vienos lempos buvo kruopščiai išskaptuotos, nuglu- 
dintos ir papuoštos, bet kitos, kaip ir Martonos namuose, buvo paprasti 
akmenys su natūraliai susiformavusiomis arba grubiai išskaptuotomis 
įdubomis lydytiems taukams. Greta daugumos lempelių Aila matė nedi- 
deles raižytas moterų figūrėles, įsmeigtas į pintus dubenėlius su smėliu. 
Visos statulėlės buvo panašios, bet nevienodos. Aila jau buvo keletą jų 
mačiusi ir žinojo, jog tai Didžiosios Motinos Žemės atvaizdai, kuriuos 
Jondalaras vadina „doni“. 

Statulėlių dydžiai skyrėsi ir buvo nuo beveik dešimties iki dvidešim- 
ties centimetrų aukščio, bet visos tilpo delne. Vieni figūrėlių bruožai 
buvo supaprastinti, kiti - pernelyg išryškinti. Rankų ir plaštakų buvo 
tik užuomina, kojos smailėjo, o pėdų visai nesimatė, kad moters fhigūrėlę 
būtų galima įsmeigti į žemę arba smėlio dubenėlį. Raižinyje nebuvo jam- 
žintas konkretus asmuo, nebuvo galima įžiūrėti jokių bruožų, atspindin- 
čių asmenį, nors kūno formas menininkui galėjo įkvėpti kokia pažįstama 
moteris. Nebuvo vaizduojamos nei stačiakrūtės prisirpusios jaunos mer- 
ginos, tik pradedančios suaugusiųjų gyvenimą, nei lieknos, daug vaikš- 
tančios klajoklės, nuolat ieškančios maisto moters figūra. 

Statulėlės vaizdavo nutukusias moteris, turinčias gyvenimiškos pa- 
tirties. Jos nebuvo nėščios, bet tikrai gimdžiusios. Platūs sėdmenys ir 
didžiulės krūtys, kabančios virš didelio, nukarusio pilvo, būdingi mote- 


rims, kurios pagimdė ir išmaitino keletą vaikų. Statulėlės vaizdavo putlią 

visko mačiusios vyresnės moters, motinos, figūrą, tačiau simbolizavo kur 
kas daugiau nei vaisingumą. Kad moteris būtų apkūni, jai neturi stigti 
maisto, ji turi gyventi gana sėsliai. Maža raižyta figūrėlė turėjo vaizduoti 
gerai valgančią, sveiką motiną, kuri aprūpina savo vaikus; ji buvo gausos 
ir dosnumo simbolis. 

Tikrovė nebuvo kitokia. Pasitaikydavo blogesnių ir geresnių metų, 
bet dažniausiai zelandoniečiai laikėsi gana gerai. Bendruomenėje buvo 
apkūnių moterų: figūrų raižytojai turėjo žinoti, kaip jos atrodo, kad jas 
pavaizduotų taip smulkmeniškai. Vėlyvą pavasarį, kai žiemai sukauptos 
maisto atsargos beveik pasibaigdavo, o nauji augalai dar nebūdavo suža- 
liavę, kartais stodavo badmetis. Tas pats galiojo ir gyvūnams; pavasarį jie 
buvo kaulėti ir liesi, jų mėsa gyslota ir kieta, su mažu riebalų sluoksniu, 
netgi kaulų čiulpai išsieikvodavo. Tada žmonėms tekdavo apsieiti be tam 
tikrų maisto medžiagų, tačiau jie nemirė iš bado. 

Tiems, kurie gyveno iš žemės, norint išlikti viską reikėdavo susime- 
džioti ir susirinkti, žemė buvo kaip Didžioji Motina, kuri maitina savo 
vaikus. Ji davė jiems to, ko reikėjo. Žmonės nesodino augalų, nesirūpino 
pasėliais, nedirbo ir nelaistė žemės, nelaikė gyvulių bandų, nesaugojo jų 
nuo plėšrūnų, nerinkdavo jiems maisto žiemai. Viskas buvo skirta žmo- 
nėms, žinantiems, kur ieškoti maisto ir kaip jį surinkti. Tačiau Motinos 
dovanų nebuvo galima laikyti savaime suprantamomis, nes kartais jų pri- 
stigdavo. 

Kiekviena išraižyta doni buvo Didžiosios Motinos Žemės dvasios 
talpykla ir akivaizdus pranešimas gyvenimus valdančioms nematomoms 
jėgoms, ko žmonėms reikia. Jos buvo tarsi atsakomasis burtas, skirtas 
parodyti Motinai, ko jie nori, ir todėl turi iš jos gauti. Doni statulėlė 
atstovavo vilčiai, kad valgomieji augalai vešės gausiai, jų bus lengva rasti 
ir rinkti, kad gyvūnų netrūks ir jie bus lengvai medžiojami. Ji kartu buvo 
ir dosnios bei turtingos žemės simbolis, ir malda žemei, kad maisto būtų 
gausu, o gyvenimas - geras. Doni buvo idealizuojama figūra, maldavimas 
sąlygų, kurių žmonės nuoširdžiai troško. 

— Norėčiau padėkoti Ailai... 

Išgirdus nuskambant savo vardą Aila krūptelėjusi pabudo iš apmąsty- 

— „„kad noriai parodė visiems zelandoniams naują laužo užkūrimo 
būdą ir už jos kantrybę su kai kuriais iš mūsų, kuriems teko mokytis kiek 
ilgiau, - sakė Pirmoji. 

Pasigirdo daugybė pritariančių balsų, netgi keturioliktojo urvo ze- 
landonė, regis, buvo nuoširdžiai dėkinga. Tada zelandoniai pradėjo ap- 
tarinėti kitas šių metų vasaros susirinkimo pradžios apeigų smulkmenas 
bei būsimas progas, ypač jungtuvių apeigas. Aila norėjo, kad jie daugiau 
kalbėtų apie pačias apeigas, tačiau donijai tiesiog susitarė, kur vėl susitiks 
smulkiau aptarti šių klausimų. Tada susirinkusiųjų dėmesio centre atsi- 
dūrė mokiniai. 

Atsistojo Pirmoji zelandonė. 

- Tai zelandoniai saugo žmonių istoriją. 

Ji žiūrėjo į būsimus zelandonius, mokinius, bet Aila juto, kad Pirmoji 
tarsi imasi ypatingos temos, liečiančios ir ją. 

— Mokiniams privalu įsiminti senolių legendas ir tradiciją. Jose pa- 
aiškinama, iš kur atėjo žmonės ir kas tokie yra zelandoniečiai. Įsimenant 
lengviau mokytis, o mokinys turi išmokti daug dalykų. Baikime susirin- 
kimą jos legenda, Motinos giesme. 

Ji nutilo, tarsi nukreipė žvilgsnį į save, kad iš atminties gelmių išrauk- 
tų pasakojimą, kurį saugo jau labai seniai. Tai buvo pati svarbiausia iš visų 
senolių legendų, toji, kurioje pasakojama pati pradžia. Kad legendą būtų 
lengviau įsiminti, ji buvo surimuota, o kad pavyktų dar lengviau atkartoti, 
gebantieji kurti muziką neretai pridėdavo melodiją, kurios kiti žmonės su 
džiaugsmu mokėsi. Kai kurios dainos buvo senovinės ir tokios žinomos, 
kad vien tik skambančios melodijos pakakdavo visai istorijai prisiminti. 

Zelandonė, kuri buvo pirmoji, pati sukūrė melodiją Motinos giesmei, 
ir daugelis žmonių jau pradėjo jos mokytis. Ji pradėjo giedoti, neprita- 


riant jokiems instrumentams, tyru, stipriu, gražiu balsu: 


Iš tamsumos, iš bragaišties, iš tyrų 
Su viesulais Didžioji Motina išnyra. 
Ir bunda, nes gyvybės vertę ji išmano, 
Ji sielojas dėl tuštumos, Motina Žemė. 


Motina vieniša. Vienintelė ir tikra. 


Tuso 

Pirmajai pradėjus, Aila pajuto atpažinimo drebulį ir jungėsi prie kitų 
zelandonių, jiems tariant arba giedant paskutinę eilutę kartu su ta, kuri 


buvo pirma: 


Iš savo gimties dulkių ji sukūrė kitą: 
Blyškų spindintį bičiulį, draugą tikrą. 
Jie augo kartu, mokėsi švelniai mylėti, 

Laikui atėjus panoro susilieti. 


Nuolat greta buvo jis. Blyškus, spindintis bičiulis. 


Aila prisiminė ir antro posmo paskutinę eilutę, pasakė ją drauge su 
visais, o paskui klausėsi kitų žodžių, ir tai, ką prisiminė, kartojo sau po 
nosimi. Ji norėjo viską tiksliai įsiminti, nes labai mėgo šį pasakojimą, be 
to, jai labai patiko Pirmosios giedojimas. Vien jos balso skambesys kone 
spaudė ašaras. Nors Aila žinojo, kad niekada neišmoks dainuoti, ji norėjo 
išmokti bent žodžius. Kelionėje ji įsiminė losadunojiečių atliekamą šios 
giesmės versiją, tačiau kalba, ritmas ir dalis pasakojimo skyrėsi. Ji norėjo 


išmokti zelandoniečių pasakojimą, todėl atidžiai klausėsi. 


Tamsybių tuštuma, bergždžia, nyki dykynė, 
Nekantriai laukia gimsiančios gyvybės. 
Ji Motinos krauju pasotinta įkvėpia pliūpsnį oro, 
Tada pažyra akmenys, plyšta, dryksta oda. 
Motina gimdo. Gyvybė suspindo. 


Kelionėje Jondalaras padeklamavo jai kelias eilutes, tačiau Aila nebu- 
vo girdėjusi tokios skambios ir dramatiškos jėgos, kurios į eiles įliejo ta, 
kuri buvo pirma tarp tų, kurie tarnauja Motinai. Ir žodžiai nebuvo visiš- 


kai tokie patys. 


Jos gimdymo vandenys upes ir jūras pripildo, 
Paplūsta žeme ir medžius pagimdo. 
Kiekvienas lašas brangus išaugina lapus ir gėles, 
Žemė skleidžias naujai suvešėjus, žalia. 


Plūsta jos vandenys. Nauja žaliuojanti žemė randasi. 

Gimdydama sunkiai ji, ugningai alsuoja, 
Kad gimtų gyvybė, su skausmu ji kovoja. 
Jos sukrešėjęs kraujas virsta raudona dirvos ochra, 
Tačiau spindintis kūdikis visas kančias atperka. 


Motinos džiaugsmas didis. Berniukas, skaisčiai spindintis. 


Srautus ugningus spjaudė kalnų viršūnės, 
O Motina dosniom krūtim maitino sūnų. 
Stiprus mažėlis taip godžiai žindo, 
Kad Motinos pieno lašai danguje suspindo. 


Užgimė sūnus. Motinos puoselėjamas, brangus. 


Šita dalis Ailai itin patiko. Žodžiai priminė jos pačios patirtį, ypač 
toji vieta, kad viską verta ištverti dėl didžio džiaugsmo, savo nuostabaus 


berniuko. 


Jis vogčiomis Motinai miegant išsprūdo, 
Sūkuringą tamsybę tyrinėti panūdo. 
Naujybių paviliotą, sūnų nepatyrusį 
Pragarmė prarijo viesulais atskriejusi. 


Sūnų tamsybė įkalino. Skaistųjį, brangų. 


Braudas lygiai taip pat paėmė jos sūnų. Zelandonė taip puikiai sekė 
istoriją, kad Aila ėmė nerimauti ir dėl motinos, ir dėl sūnaus. Ji palinko 


pirmyn nenorėdama praleisti nė žodžio. 


Ir spindintis draugas vėl nirsiai kausis 
Su vagimi už mylimosios įsčių vaisių. 
Kartu jie grūmėsi už sūnų branginamą 
Ir nugalėjo - pasauliui šviesa sugrąžinama. 


Tvarka atkurta. Jis spindesiu švyti. 


Aila giliai atsikvėpė ir apsidairė. Ne vien ją istorija buvo įtraukusi. Visi 


buvo dėmesingai susitelkę į didžiąją moterį. 


Nag 

Kentėjo Motina Didžioji sopančia širdim, 
Kad teko vėlei išsiskirti su viltim. 
Pražuvusio vaiko skaudžiai ilgėjosi, 
Todėl viduje vėl gyvybės jėgas ji pasėjo. 


Ji nesitaikstė su neviltim. Su vaiko netektim. 


Ašaros pasruvo Ailos veidu. Ją staiga visą suspaudė skausmas dėl sū- 
naus, kurį buvo priversta palikti gentyje, ji giliai, užjaučiamai sielvartavo 
dėl Motinos. 


Atėjus laikui, vandenys jos įsčių 
Želmeniu gyvu bergždžiuos tyruos ištryško. 
Bet gėla netekties suspindo rasomis, 
Virpančiom vaivorykštėm rytais puostomis. 
Įsčių vandenys želmenis brandino. Ašarų ji neslopino. 


Aila buvo tikra, kad jau niekada negalės galvoti apie vaivorykštėmis 
spindinčią ryto rasą kitaip nei apie Motinos ašaras. 


Griausmingai į gabalus akmenys skilo, 
Riaumodamos dubos, gelmės prabilo. 
Didžiuliai ir tamsūs vėl atsivėrė urvai. 

Iš Motinos įsčių gimė Žemės vaikai. 
Apleista, vieniša, bet didinga. Motina Žemė gimdo. 


Kita dalis buvo nebe tokia liūdna, bet ne mažiau įdomi. Buvo aiškina- 
ma, kaip viskas dabar yra ir kodėl. 
Visi jos vaikai ją pripildė džiaugsmu, 
Bet daug jie eikvojo jos gyvybės jėgų. 
Bet jų liko pakankamai dar vienam kūriniui — 
Vaikui, kuris prisimins, kam dėkingas būt turi. 
Vaikas neapvils. Saugos ją ir gins. 


Pirmoji moteris gimė suaugusi, gyva, 
Ir suteikta jai buvo išlikimo dovana. 
Gyvybė yra pirmoji dovana, ir kaip Žemė Motina 
Gyvybės didžiąją vertę moteris budo žinodama. 


Atsirado moteris pirma. Pirmoji iš panašių į ją. 

Aila pakėlė akis ir pamatė, kad Zelandonė ją stebi. Ji apsidairė, o kai 


vėl atsigręžė, Zelandonės žvilgsnis buvo kitur. 


Prisiminė Motina savo vienatvę 
Ir mielą bičiulį, jo rūpesčio vertę. 
Iš paskutinės kibirkšties gimdyti vėl pradėjo 
Ir moteriai bičiulį - vyrą sukurti gebėjo. 


Ji vėl dovanoja. Štai vyras gyvuoja. 


Pagimdžiusi vyrą ir moterį, motinos meilė 
Atidavė jiems kaip namus visą žemę. 
Vandenis, sausumą, visus savo kūrinius, 
Kad naudotų, bet saugotų, puoselėtų, ką turi. 


Tai buvo namai gyventi. Ne išnaudoti ir ne pavergti. 


Padovanojusi savo vaikams galimybę išlikti 
Motina nusprendė juos dar vienu džiaugsmu ištikti. 
Ji įteikė jiems dovaną gėriu dalytis 
Ir susiliejant malonumą Motinos garbei patirti. 


Nuostabi dovana. Motina pagerbiama. 


Motina patenkinta savo kūriniais, 
Moko juos mylėti, jungtis ir viens kito neapleisti. 
Poros susilieti trokšta Motinos valia, 
Jos vaikams duota malonumų dovana. 
Ji kūrė is lėto. Vaikai mokėsi mylėti. 


Žemės vaikai palaiminti. Motina gali ilsėtis. 


Baigiamosios eilutės Ailą truputį sutrikdė. Suiro nustatytas ritmas, ir 
Aila svarstė, ar nieko netrūksta. Kai pažvelgė į Zelandonę, toji į ją spok- 
sojo taip, kad buvo net nesmagu. Aila nudelbė akis, tačiau, kai vėl pakėlė 
galvą, Zelandonė ją tebestebėjo. 

Pasibaigus susirinkimui Zelandonė prisivijo Ailą ir ėmė žingsniuoti 


greta. 


Taso 

— Turiu nueiti į devintojo urvo stovyklą. Neprieštarausi, jei paėjėsime 
drauge? - pasiteiravo ji. | 

— Ne, žinoma, ne, - apsidžiaugė Aila. 

Iš pradžių jos traukė tylėdamos. Aila vis dar buvo užvaldyta legendos, 
o Zelandonė laukė, ką ji pasakys. 

— Buvo nuostabu, Zelandone, - galiausiai prabilo Aila. - Kai gyvenau 
Liūto stovykloje, žmonės kartais grodavo ir visi kartu dainuodavo arba 
šokdavo. Kai kurių balsai buvo gražūs, tačiau nė vienas tau neprilygo. 

— Tai Motinos dovana. Nieko nedariau, kad taip būtų, gimiau su to- 
kiu balsu. Motinos legenda vadinama Motinos giesme, nes žmonėms pa- 
tinka ją dainuoti, - paaiškino Zelandonė. 

— Jondalaras kelionėje man truputį papasakojo apie Motinos giesmę. 
Jis sakė, kad visos neprisimena, bet jo žodžiai nebuvo tiksliai tokie patys 
kaip tavo, - pastebėjo Atila. 

— Nieko keista. Yra kelios kiek skirtingos giesmės. Jis mokėsi iš seno- 
sios zelandonės. Prisimenu savo mokytojos giesmę. Kai kurie zelandoniai 
šį tą pakeičia. Tai visiškai priimtina, jei nekeičiama prasmė, išlaikomas 
ritmas ir rimas. Jei skamba gerai, žmonės juos pamėgsta. Jei ne, tekstai 
pamirštami. Sukūriau savą giesmę dėl to, kad man buvo malonu, tačiau 
yra ir kitų būdų giedoti. 

— Maniau, dauguma žmonių gieda tą pačią giesmę. O ką reiškia žo- 
džiai „rimas“ ir „ritmas“? Neprisimenu, kad Jondalaras būtų man aiški- 
nęs, — tarė Aila. 

— Tikriausiai ne. Jis nėra itin įgudęs dainininkas ir istorijų pasakoto- 
jas, nors gerokai prakuto pasakodamas apie savo nuotykius. 

— Ir aš to nemoku. Įsimenu pasakojimą, bet nežinau, kaip dainuoti. 
Nors labai patinka klausytis, — tarė Aila. 

— Ritmas ir rimas padeda žmonėms įsiminti. Ritmas yra judesio po- 
jūtis. Jis neša tave, tarsi eitum vienodu greičiu. Rimas yra panašiai skam- 
bantys žodžiai. Jie papildo ritmą ir padeda prisiminti kitus žodžius. 

— Losadunojiečių Motinos legenda panaši, tačiau šitaip nesijaučiau, 
kai mokiausi ją mintinai, - pastebėjo Aila. 

Zelandonė sustojo ir pažvelgė į Ailą. 

— Moki mintinai? Losadunojiečių kalba kitokia. 

— Taip, bet panaši į zelandoniečių, ją nesunku išmokti. 

— Panaši, bet ne tokia pati. Kitiems gana sudėtinga jos išmokti. Kiek 
laiko pas juos gyvenote? - paklausė Zelandonė. 

— Nelabai ilgai, ne ilgiau nei vieną mėnulį. Jondalaras skubinosi kel- 
tis per ledyną, kol nekilo pavasario tirpsmo pavojus. Vis dėlto paskutinę 
dieną papūtė šiltas vėjas, ir tikrai kilo šiokių tokių sunkumų, - paaiškino 
Aila. 

— Išmokai jų kalbą mažiau nei per vieną mėnulį? 

— Nevisiškai. Vis dar darau daug klaidų, bet mintinai išmokau keletą 
Losadunos legendų. Norėčiau išmokti Motinos legendą kaip Motinos 
giesmę, taip, kaip tu ją giedi. 

Zelandonė žvelgė į ją kiek ilgiau, tada vėl pajudėjo link stovyklavietės. 

— Su džiaugsmu tau padėsiu, - pasakė ji. 

Aila vis galvojo apie legendą, ypač tą jos dalį, kuri taip priminė Durką 
ir ją pačią. Ji buvo tikra, kad supranta, kaip Didžioji Motina jautėsi, kai 
turėjo pripažinti, kad jos sūnus amžiams pražuvo. Kartkartėmis Aila taip 
pat skausmingai trokšdavo, kad sūnus būtų šalia, ir laukė kito vaikelio, 
Jondalaro vaikelio, gimimo. Prisiminusi kai kurias ką tik girdėtas eilutes 
ji pradėjo eiti taikydama į ritmą, mintinai kartodama jas mintyse. 

Zelandonė pastebėjo pasikeitusį jos žingsnį, pasikeitimas buvo kaž- 
koks pažįstamas. Ji dirstelėjo į Ailą ir iš jos veido išraiškos suprato, kokia 
ji susitelkusi. „Ši jauna moteris priklauso zelandoniams“, - pasakė ji sau. 

Jau beveik priėjus stovyklą Aila sustojo ir pasiteiravo: 

— Kodėl gale buvo dvi eilutės vietoj vienos? 

Prieš atsakydama moteris kurį laiką ją tyrė. 

- Šitas klausima vis iškyla, — tarė ji. - Atsakymo nežinau. Šitaip visada 
buvo. Dauguma galvoja, tam, kad legenda turėtų apibrėžtą pabaigą: pir- 
ma eilutė posmui, o antra — visai istorijai. 

Aila linktelėjo. Zelandonė nebuvo tikra, ar linktelėjimas reiškia, jog ji 
pritaria paaiškinimui, ar paprasčiausiai patvirtina supratusi. „Dauguma 
mokinių net neaptarinėdavo subtiliausių Motinos giesmės prasmių, — 
galvojo Pirmoji. - Šitoji aiškiai priklauso zelandoniams“ 

Jos paėjėjo kiek toliau. Aila pastebėjo, kad saulė jau žemiau virš vaka- 

— Manau, susirinkimas praėjo gerai, - tarė Zelandonė. - Zelando- 
niams padarė įspūdį tavasis ugnies uždegimo būdas, o aš vertinu tavo. 
troškimą parodyti tai visiems. Jei rastume pakankamai ugnies akmenų, 
netrukus visi šitaip kurtų laužus. Jei nerastume šitiek daug... Nežinau. 
Tikriausiai būtų geriausia, jei jie būtų naudojami tik ypatingiems apeigų 
laužams įžiebti. 

Aila susiraukė. 

— O kaip tie žmonės, kurie jau turi ugnies akmenis, arba tie, kuris galė- 
jo jų rasti? Argi galima jiems pasakyti, kad jų nenaudotų? - paklausė ji. 

Zelandonė sustojo ir įdėmiai pažvelgė tiesiai į Ailą. Tada atsiduso. 

— Ne, negalima. Galima tik paprašyti. Bet tu teisi, negalima jų versti, 
be to, visada atsiras tokių, kurie vis tiek darys saviškai. Spėju, garsiai ap- 
svarsčiau geriausią būdą. Bet jis tikrai neveiks tada, kai visi sužinos, kaip 
šitaip užkurti ugnį, - ji nutaisė kreivą miną. - Kai Penktasis ir Keturiolik- 
toji kalbėjo apie paslapties saugojimą tarp zelandonių, jie paprasčiausiai 
garsiai išsakė tai, ko dauguma iš mūsų labiausiai troško, įskaitant ir mane. 
Tai būtų įspūdinga priemonė, tačiau negalime to slėpti nuo žmonių. 

Ji vėl pradėjo eiti. 

— Jungtuvių neplanuosime iki pirmosios medžioklės. Joje dalyvaus 
visi urvai, — tarė Zelandonė. - Žmonės labai nekantrauja. Tikima, kad 
jei pirma medžioklė sėkminga, tai geri bus visi metai, o jei ne, tai lemia 
bloga. Zelandoniai atliks gyvūnų paiešką. Kartais tai padeda. Jei aplinkui 
yra bandų, geras ieškotojas padės jas pamacyti, bet net geriausias ieškoto- 
jas neras bandos, jei nėra, ką rasti. 

— Padėjau Mamutai ieškoti. Pirmą kartą tai įvyko netikėtai. Regis, mes 
esame kažkuo panašūs, ir aš buvau įtraukta į jo paiešką, - tarė Aila. 

— "Tu ieškojai su Mamuta? - nustebo Zelandonė. - Kaip tai atrodė? 

— Sunku paaiškinti, tačiau skriejau kaip paukštis virš žemės, nors ne- 
buvo jokio vėjo, - ėmė pasakoti Aila, - ir vietovės, tiesą sakant, atrodė 
kitaip. 

— Ar norėtum padėti zelandoniams? Mes turime keletą ieškotojų, bet 
daugiau visada geriau, - tarė donija ir įžvelgė tam tikrą Ailos nenorą. 

— Norėčiau padėti, bet... Aš nenoriu būti zelandone. Aš tik noriu su- 

- Jei nenori, neprivalai. Niekas tavęs neverčia, Aila. Bet jei medžio- 
klė po paieškos bus sėkminga, tada ir jungtuvės bus sėkmingos, bent jau 
tuo tikima: sąjungos truks ilgai, šeimų židiniai bus laimingi, - pasakė 
Pirmoji. 

— Na, taip, ko gero, galėčiau pamėginti, tačiau nežinau, ar sugebė- 
siu, - tarė Aila. 

— Nesijaudink. Niekas niekada nebūna tikras. Visi tegali tik paban- 
dyti. 

Zelandonė jautėsi patenkinta savimi. Buvo akivaizdu, jog Aila nenori 
ir mėgins atsispirti, kad netaptų zelandone, tačiau tai būtų būdas privers- 
ti ją pradėti tą gyvenimą. „Ji turi būti tarp zelandonių, - galvojo Pirmo- 
ji. - Ji per daug geba, per daug įgudusi, užduoda pernelyg protingus klau- 


simus. Ji turi būti įvesdinta. Jei liks nuošaly, gali sukelti nesantarvę: 


Kai moterys prisiartino prie stovyklos, Vilkas pakilo jų pasveikinti. 
Aila pamatė jį ateinantį ir apglėbė save rankomis, kad jis nesumanytų 
džiaugsmingai stryktelėti, bei davė jam ženklą likti vietoje. Žvėris sustojo, 
tik atrodė, kad susitvardė iš paskutiniųjų. Moteris pasilenkė ir leido jam 
palaižyti savo kaklą, palūkuriavo, kol pilkis nusiramino, tada atsistojo. 
Vilkas pakėlė galvą taip viltingai nekantraudamas, kad Aila linktelėjo ir 
paplekšnojo sau per pečius. Vilkas pašoko, uždėjo letenas, kur ji parodė, 
ir, tyliai urgzdamas, suėmė dantimis jos žandikaulį. Ji atsakė tokiu pat 
gestu, o paskui suėmusi rankomis jo didingą galvą pažvelgė į auksu spin- 
dinčias žvėries akis. 

— Ir aš tave myliu, Vilke, tačiau kartais svarstau, kodėl tu taip stipriai 
mane myli. Ar tik dėl to, kad esu tavo gaujos vadė, ar yra kas nors dau- 
giau? — kalbėjo Aila, kakta glausdamasi prie vilko galvos, o paskui davė 
jam ženklą nusileisti. 

— Tu verta meilės, Aila, - tarė Pirmoji. - Į meilę, kurią tu sužadini, 
neįmanoma neatsakyti. 

Aila dirstelėjo į moterį svarstydama jos keistą pastabą. 

— Aš niekam neįsakinėju, — tarė ji. 

— Tu įsakinėji tam vilkui. Jis trokšta tau įsiteikti iš meilės. Nėra taip, 
lyg tu mėgintum ką sužavėti arba suvilioti, tačiau tu patrauki prie savęs. 
Tie, kurie tave myli, myli giliai. Stebiu tavo gyvūnus. Matau Jondalarą, 
pažįstu jį. Jis niekada nieko nemylėjo taip, kaip tave, ir niekada nemylės. 
Galbūt todėl, kad dovanoji save visiškai ir atvirai, o gal turi Motinos do- 
vaną - įkvėpti meilę. Tu visada būsi aistringai mylima, tačiau Motinos 

— Kodėl žmonės taip sako, Zelandone? - paklausė Aila. - Kodėl rei- 
kia nerimauti dėl Motinos dovanų? Argi jos dovanos nėra gėris? 

— Tikriausiai taip yra dėl to, kad Motinos dovanos pernelyg geros. 
O gal dėl to, kad per daug galingos. Kaip jautiesi, kai gauni dovanų itin 
vertingą daiktą? - pasiteiravo donija. 

— Iza mane mokė, kad dovanos įpareigoja. Turi atiduoti tokios pat 
vertės daiktą, - atsakė Atila. 

— Kuo daugiau žinau apie tave užauginusius žmones, tuo labiau auga 
mano pagarba jiems, - atsakė ta, kuri buvo pirma. - Kai-Didžioji Motina 
Žemė įteikia dovaną, ji irgi tikisi mainais gauti ką nors tokios pat vertės. 
Kai daug yra duodama, daug ir tikimasi, bet kaip sužinoti, ko, kol laikas 
neatėjo? Todėl žmonės nepatiklūs. Kartais Motinos dovanos būna dides- 
nės, nei žmogus norėtų, tačiau jų neįmanoma atiduoti. Turėdamas per 
daug nebūtinai būsi laimingesnis nei stokodamas. 

— Netgi per daug meilės? - nustebo Aila. 

— Geriausias pavyzdys yra Jondalaras. Jis aiškiai Motinos mylimas, — 
atsakė moteris, kadaise žinota kaip Zolena. - Pernelyg mylimas, perne- 
lyg apdovanotas. Jis toks pastebimai dailus ir puikiai sudėtas, kad negali 
nepatraukti dėmesio. Netgi Jondalaro akių spalva išskirtinė, sunkiai gali 
nuo jų atitraukti žvilgsnį. Dėl įgimto žavesio žmones prie jo traukia, ypač 
moteris, o jis moka jas pamaloninti. Nemanau, kad atsirastų tokia, kuri 
atsisakytų jam duoti, ko paprašyta, netgi pati Motina. Jis protingas, gabus 
ir išskirtinai įgudęs titnago apdirbėjas. Be to, jam suteikta mylinti širdis, 
bet jis myli per stipriai. Jis turi per daug meilės, kurią nori atiduoti. 

— Netgi jo pomėgis apdirbti akmenį ir gaminti įrankius virto tikra 
aistra. Kad ir ką jis mylėtų, jausmai yra tokie stiprūs, kad užvaldo ir jį, 
ir tuos, kuriuos jis myli. Jis kovoja, kad juos suvaldytų, tačiau tai vis tiek 
protarpiais prasiveržia. Aila, nesu tikra, ar supranti, kokie stiprūs yra jo 
jausmai. Bent jau iki šiol dėl visų šių dovanų jis nebuvo laimingas, jame 
pernelyg dažnai pabusdavo ne meilė, o pavydas. 

Masliai suraukusi kaktą Aila linktelėjo. 

— Girdėjau kalbant, kad Jondalaro brolis Tonolanas buvo Motinos 
numylėtinis, todėl buvo pasiimtas toks jaunas, - tarė Aila. - Ar jis buvo 

— Jis buvo visų numylėtinis, ne tik Motinos. Tonolanas buvo išvaiz- 
dus, tačiau neturėjo užvaldančio... gundausi sakyti, grožio, tiksliau, vy- 
riško grožio, kuriuo išsiskiria Jondalaras. Jis iš prigimties buvo toks šiltas 
ir atviras, kad visi žmonės jį mylėjo, ir vyrai, ir moterys. Jis lengvai ir pa- 
prastai susirasdavo draugų, niekas jo nepapiktindavo, niekas jam nepavy- 
dėjo, - atsakė moteris. 

Jos abi stovėjo ir kalbėjosi, o vilkas gulėjo susirangęs prie Ailos kojų. 
Pradėjusi eiti link stovyklos ugniakuro, Aila vis dar suraukusi kaktą svars- 
tė donijos žodžius. 

— Kai Jondalaras parsivedė namo tave, dauguma vyrų jam dar labiau 
pavydi, o dauguma moterų pavydi tau, nes jis tave myli, - toliau aiškino 
Zelandonė. - Štai kodėl Marona norėjo, kad atrodytum kvailai. Ji pavy- 
dėjo. Pavyduliavo jums abiem, man regis, todėl, kad judu atradote laimę. 
Yra manančiųjų, kad Marona gausiai apdovanota, tačiau ji tėra nepapras- 
tai graži. Grynas grožis yra labiausiai klaidinanti, apgaulinga dovana. Ji 
trumpalaikė. Marona nemaloni, mažai galvoja apie kitus, turi nedaug 
draugų ir tikrai jokių tikrų talentų. Kai Maronos grožis išblės, ji nebetu- 
rės nieko, bijau, net vaikų. 

Jos paėjėjo kartu dar kelis žingsnius, tada Aila sustojo ir atsisuko į Ze- 
landonę. 

- Pastaruoju metu nematau Maronos. Nei urve prieš išeinant, nei ke- 
lionėje. 

— Ji su draugais grįžo į penktąjį urvą, čia atėjo su jais ir pasiliko jų sto- 
vykloje, - paaiškino donija. | 

— Man nepatinka Marona, bet tikrai gaila, jei ji negali turėti vaikų. 
Iza žinojo keletą būdų, ką galima padaryti, kad moteris taptų atviresnė 
apvaisinančiai dvasiai, - tarė Aila. 

— Aš irgi Žinau, bet ji neprašė pagalbos. Be to, jei ji tikrai negali pasto- 
ti, niekas nepadės, - atsakė moteris. 

Aila girdėjo jos balse sielvartingą toną. Ji irgi gailėtųsi, jei negalėtų 
turėti vaikų. Staiga jos raukšles pakeitė švytinti šypsena. 

— Ar žinai, kad aš turėsiu vaikelį? — tarė ji. 

Zelandonė atsakė šypsena. Jos spėlionės dėl Ailos pasitvirtino. 

— Labai džiaugiuosi dėl tavęs, Aila. Ar Jondalaras žino, kad jo jungtu- 

— Taip. Sakiau jam, jis labai patenkintas. 

— Turėtų toks būti. Ar sakei kam nors dar? 

— Tiktai Martonai, Prolevai ir dabar tau. 

- Jei tai nėra visuotinai žinoma, jei nori, galėsime visus nustebinti gerą 
naujieną pranešdami per jungtuvių apeigas, - tarė Zelandonė. - Yra ypa- 
tingi žodžiai, pasakomi per apeigas, jei moteris jau palaiminta. 

— Manau, norėčiau to, — tarė Aila. - Kai lioviausi kraujuoti, nustojau 
žymėti mėnulio laikus. Bet svarstau, gal vis dėlto turėčiau žymėti dienas, 
kad numatyčiau, kada gims vaikelis. Jondalaras išmokė mane skaičiavimo 
žodžių, tačiau nemoku skaičiuoti taip toli. 

— Ar skaičiavimo žodžiai tau atrodo sudėtingi, Aila? 

— Oi, ne. Man patinka vartoti skaičiavimo žodžius, - atsakė ji. - Pir- 
mą kartą, tiesa, Jondalaras mane nustebino. Vien iš žymių ant pagaliukų, 
kuriuos įrėždavau kiekvieną vakarą, jis suprato, kiek laiko gyvenu slėnyje. 
Jondalaras pasakė, kad buvo lengviau, nes įrėždavau papildomas linijas 
virš dienų, kai prasidėdavo mano mėnulio laikas: kad būčiau tam pasi- 
ruošusi. Kraujuojant būdavo sunkiau medžioti, tikriausiai gyvūnai mane 
užuosdavo. Vėliau pastebėjau, kad kraujuoti visada pradedu tada, kai dy- 
lantis mėnulis atrodo taip pat. Papildomų įrėžų nebereikėjo, tačiau vis 
tiek žymėjausi. Kai debesuota ar audringa, mėnulis ne visada matyti. 

Zelandonė manė, kad jau priprato prie staigmenų, kurias Aila pateik- 
davo šitaip atsainiai, tarsi savaime suprantamą dalyką. Bet rėžti skaičia- 
vimo žymes, kai kraujuoji, o paskui nustatyti ryšį tarp mėnulio fazių — 
stulbinama, kad žmogus pats šitaip susiprotėtų. 

— Ar norėtum išmokti daugiau skaičiavimo žodžių ir kitokių būdų 
juos vartoti, Aila? - pasiteiravo moteris. - Pavyzdžiui, kaip sužinoti, kada 
pasikeis metų laikai, kol pokyčiai dar nėra akivaizdūs, arba suskaičiuoti, 
kiek dienų liko iki tavo vaikelio gimimo. 

— Taip, norėčiau, - prisipažino Aila, plačiai šypsodamasi. - Iš Kre- 
bo išmokau daryti įrėžas, nors jis, regis, susinervino, kai man tai pavyko. 
Dauguma genties moterų, o ir vyrų, nesugeba suskaičiuoti daugiau kaip 
iki trijų. Krebas gebėjo rėžti skaičiavimo žymes, nes jis šamanas, tačiau jis 

— Pamokysiu tave, kaip skaičiuoti didelius kiekius, - pažadėjo Pirmo- 
ji. - Nuostabu, kad turėsi vaikelį dabar, tokia jauna. Gali būti, kad vėliau 
nenorėsi rūpintis mažais vaikais. Niekas nepasakys, ką gali nuspręsti. 

— Nesu labai jauna, Zelandone. Jau galiu suskaičiuoti devyniolika metų, 
jei Iza neapsiriko dėl mano amžiaus tada, kai mane rado, - tarė Aila. 

— Tikrai atrodai jaunesnė nei esi, - Zelandonės veide susimetė raukš- 
lės. — Tačiau tai nesvarbu. Gerai pradėjai, - tarė ji pusbalsiu, o mintyse 
užbaigė: „Ji jau dabar patyrusi gydytoja, nereikės to mokytis prieš tam- 
pant zelandone“ 

— Gerai pradėjau ką? - sutriko Aila. 

— Oi... gerai pradėjai šeimą, nes gyvybė jau užsimezgė, - tarė Zelando- 
nė. - Tik viliuosi, kad neturėsi pernelyg daug vaikų. Tavo sveikata puiki, 
bet dažni nėštumai moteris išsekina, pirma laiko pasendina. 

Ailai pasirodė, kad Zelandonė slepia savo mintis, todėl greitai sumetė 
kažką kita. „Ji turi tokią teisę, - pagalvojo Aila. - Gali susilaikyti nemi- 
nėjusi, ką galvoja. | 

Kol jos priėjo prie laužavietės, saulė jau nusileido, ir ką įžiūrėti pasida- 
rė sunku. Žmonės pasveikino prie ugnies griovio pasirodžiusias saviškes 
ir pasiūlė joms užvalgyti. Aila suprato, jog išbadėjo; popietė buvo kupina 
veiklos. Zelandonė pavalgė kartu ir nusprendusi pernakvoti devintojo 
urvo stovykloje tučtuojau pradėjo tartis su Martona ir Joharanu dėl at- 
einančios medžioklės ir paieškos, kurią atliks zelandoniai. Užsiminė, kad 
Aila irgi prisidės; niekas nenustebo ir nepaprieštaravo, tačiau Aila sune- 
rimo. Ji nenorėjo, tačiau aplinkybės tarsi kreipė ją tapti ta, kuri tarnauja 


Motinai. Moteris tuo visai nesidžiaugė. 

— Reikia ten nueiti kuo anksčiau. Turiu pastatyti kelis taikinius ir 
žingsniais pamatuoti atstumus, — tarė Jondalaras, kai jie kitą rytą išėjo iš 
namelio. Rankoje laikydamas Ailos užplikytos mėtų arbatos puodelį jis 
pradėjo kramtyti galiuką gaulterijos šakelės, kurią Aila neseniai nulupo, 
kad jis galėtų išsivalyti dantis. 

— Aš pirmiau norėčiau aplankyti Yhaha su Lenktynininku. Vakar jų 
beveik nemačiau. Gal tu eik ir viską paruošk, o aš pasiimsiu Vilką ir vė- 
liau pas tave ateisiu, — tarė Aila. 

— Neužtruk per ilgai, žmonės susirinks anksti. Tikrai noriu, kad vi- 
siems parodytum, ką sugebi. Viena, kai ietį toli sviedžiu aš, bet pamatę, 
kad moteris iečių mėtykle gali nusviesti ietį toliau nei vyras, jie tikrai su- 
sidomės, - tarė Jondalaras. 

— Ateisiu kuo greičiau, tik noriu sušukuoti arklius ir patikrinti Lenk- 
tynininko akį. Buvo paraudusi, gal kas įkrito. Gali tekti gydyti, — tarė 
Aila. 

— Manai, jis pasveiks? Gal man eiti su tavimi? - sunerimo Jondala- 
ras. 

— Neatrodė taip blogai. Esu tikra, praeis. Tenoriu apžiūrėti. Tu eik, aš 
neužtruksiu, - atsakė Aila. 

Jondalaras linktelėjęs ėmė brūžuoti dantis, o paskui išsiskalavo burną 
mėtų arbata. Likutį išgėrė ir nusišypsojo. 

— Po šito visada pasijuntu geriau, - tarstelėjo jis. 

— Tikrai, švaros jausmas burnoje savotiškai pažadina, — pastebėjo 
Aila. Ji pradėjo kas rytą plikyti jam arbatą ir paruošdavo šakelę netrukus 
po to, kai jie susitiko, ir pati laikėsi jo rytmetinio ritualo. - Ypač padeda, 
kai rytais pykina. 

— Ar tave tebepykina? - pasiteiravo jis. 

— Ne, jau nebe. Pastebėjau, kad mano pilvas padidėjo, - atsakė ji. 

Jondalaras nusišypsojo. 

— Man patinka didesnis tavo pilvas, - jis apkabino moterį per pečius, 
o kitą ranką uždėjo jai ant pilvo. - O ypač patinka tai, kas yra viduje. 

Aila atsakė šypsena. 

— Ir man, - tarstelėjo ji. 

Jondalaras šiltai ir jausmingai ją pabučiavo. 

— Kelionėje galėdavome sustoti ir dalytis malonumais kada tik pano- 
rėję. Man šito labiausiai trūksta. Dabar visada yra, ką veikti, ir nelengva 
daryti tai, ką nori, tada, kada nori, - jis nosimi pakuteno jai kaklą, ap- 
čiuopė kuplias krūtis ir vėl pabučiavo. - Gal man visai nereikia skubėti 


ruošti iečių mėtyklės aikštelės... - pridūrė jis kimiu balsu. 


1406 


UOLŲ PRIEGLOBSTIS 


— Reikia, - juokdamasi atkirto ji. - Bet, jei nori pasilikti... 

— Ne, tu teisi. Susirasiu tave vėliau. 

Jondalaras patraukė į pagrindinę aikštę, o Aila grįžo į namelį. Išėjo 
nešina kuprine, ta, prie kurios buvo pritaisytas laikiklis ietims ir iečių 
mėtyklei. Į kuprinę buvo įsimetusi kelis daiktus. Sušvilpusi Vilkui Aila 
patraukė prieš srovę palei mažą upelį. Abu arkliai pažino ją ateinančią 
ir ėjo artyn, kiek virvės leido. Aila pastebėjo, kad virvės įsipainiojusios 
į augalus, aplink pavadžius buvo apsisukusios ilgos žolės. Yhaha virvė- 
je styrojo visas sausas krūmokšnis, o Lenktynininkas buvo išrovęs žalią 
krūmą su visomis šaknimis. „Gal aptvaras geriau jiems tiktų nei šios vir- 
vės“, - pagalvojo moteris. 
akį. Ji buvo truputį paraudusi, tačiau šiaip atrodė neblogai. Pasitrynęs 
nosimis su Vilku, Lenktynininkas, baisiausiai patenkintas, kad nebeli- 
ko varžančių virvių, pasileido lakstyti dideliais ratais, o vilkas jį vaikė- 
si. Aila pradėjo šukuoti Yhaha. Kai pakėlė akis, Lenktynininkas vijosi 
Vilką. Žvilgtelėjusi kitą kartą išvydo, kad vėl vilkas veja arklį. Moteris 
nustojo šiūruoti kumelę ir pradėjo juos stebėti. Vilkas priartėdavo prie 
Lenktynininko, jaunasis eržilas imdavo bėgti truputį lėčiau, kol vilkas jį 
pralenkdavo ir nulėkdavo priekyje. Apibėgęs visą ratą Vilkas sulėtindavo 
ir leisdavo arkliui jį pralenkti. 

Iš pradžių Aila galvojo, kad tik įsivaizduoja, jog jie taip elgiasi tiks- 
lingai, tačiau netrukus tapo akivaizdu, kad jiedu žaidžia ir tuo mėgauja- 
si. Abu jauni žvėrys, kupini gyvybės ir energijos patinai, džiaugėsi radę 
būdą truputį jos išeikvoti. Aila nusišypsojusi papurtė galvą: norėjo, kad 
Jondalaras būtų čia ir kartu galėtų pasimėgauti jų kvailionėmis; tada vėl 
pradėjo šukuoti kumelę. Yhaha nėštumas taip pat buvo pradėjęs matytis. 
Buvo akivaizdu, kad jos sveikata puiki. 

Baigusi šukuoti kumelę Aila pastebėjo, kad Lenktynininkas ramiai 
ganosi, o Vilko niekur nematyti. „Vėl tyrinėja“, - pagalvojo sau. Ji sušvil- 
pė ypatingu tonu, kurį Jondalaras buvo sugalvojęs kviesti savo arkliui. 
Lenktynininkas pakėlė galvą ir ėmė eiti artyn. Jam kone priėjus prie 


Ailos, pasigirdo lygiai toks pat švilpimas. Ir moteris, ir eržilas atsigręžė į 


497 K 


JEAN M. AUEL 


švilpusį žmogų. Aila pamanė, kad atėjo Jondalaras, bet atsisukusi pamatė 
artėjantį berniuką. 

Vaiko ji nepažinojo. Pasidarė smalsu, ko jis nori ir kodėl pamėgdžiojo 
jos ypatingąjį švilpimą. Srebėdama jį ateinantį Aila pagalvojo, kad ber- 
niukas galėtų skaičiuoti devintus ar dešimtus metus, tada pastebėjo, kad 
viena jo ranka kažkokia sustirusi, lyg ir trumpesnė už kitą, kažkaip keis- 
tai nukarusi, tarsi vaikas negalėtų gerai jos valdyti. Berniukas priminė jai 
Krebą, kurio ranka buvo nupjauta ties alkūne dar vaikystėje, ir ji tučtuo- 
jau pajuto jam palankumą. 

— Ar tai tu švilpei? 

— Taip. 

— Kodėl šitaip švilpei? - paklausė Aila. 

— Niekada negirdėjau panašiai švilpiant. Norėjau pabandyti, ar suge- 
bėsiu, — atsakė jis. 

— Tau pavyko, - patikino Aila. - Ko nors ieškai? 

— Ne, - atsakė vaikas. 

— O kąčia darai? 

— Tiesiog dairausi. Man sakė, kad čia yra arklių, bet nežinojau apie 
stovyklą. Jie man to nesakė. Visi kiti įsikūrę prie viduriniojo upelio, - pa- 
aiškino vaikas. 

— Mes neseniai atvykome. Ar seniai tu čia? 

— Aš čia gimiau. 

— A, vadinasi tu iš devynioliktojo urvo. 

— Taip. Kodėl juokingai kalbi? 

— Aš gimiau ne čia, atkeliavau iš toli. Anksčiau buvau Aila iš mamuto- 
jų Liūto stovyklos, dabar esu Aila iš devintojo Zelandonijos urvo, - tarė 
ji, tada žengė pirmyn, kaip įprasta, oficialiam pasisveikinimui ištiesusi abi 
rankas. 

Berniukas truputį sutriko, nes gerai negalėjo ištiesti paralyžiuotos 
rankos. Aila tiestelėjo delną link jo suluošintos galūnės ir paėmė abi jo 
plaštakas, tarsi jos būtų visiškai normalios, ir pastebėjo, kad nesveikoji 
ranka mažesnė ir kreiva, o mažasis pirštelis susijungęs su gretimu. Trupu- 
tį palaikiusi berniuko plaštakas Aila nusišypsojo. 

Tada, tarsi ką prisiminęs, vaikas pasakė: 

— Aš esu Lanidaras iš devynioliktojo Zelandonijos urvo, - jis jau ruo- 
šėsi paleisti jos rankas, bet pridūrė: - Devynioliktasis urvas sveikina tave 
vasaros susirinkime, Aila iš devintojo Zelandonijos urvo. 

— Puikiai švilpauji. Labai gerai mane pamėgdžiojai. Tau patinka švil- 
pauti? — tarė ji, paleidusi berniuko rankas. 

— Tikriausiai. 

— Ar galiu tavęs paprašyti daugiau šitaip nešvilpti? - paklausė j ji 

— Kodėl? - nustebo vaikas. 

— Šituo švilpimu kviečiu arklį, štai tą eržilą. Jei šitaip švilpsi, bijau, jis 
pamanys, kad jį kvieti, ir sutriks, - paaiškino Aila. - Jei tau pain švil- 
pauti, galiu pamokyti kitokių garsų. 

Apsidairiusi ir pasiklausiusi ant gretimo medžio šakos Aila pastebėjo 
savo dainą čirpinantį paukštuką. Ji dar akimirką pasiklausė, tada pakarto- 
jo garsą. Berniukas apstulbo, paukštis akimirkai nutilo, tada vėl pradėjo 
giedoti. Aila pakartojo. Juodagalvis paukštis dairydamasis vėl užgiedojo. 

— Kaip tau tai pavyko? — nustebo berniukas. 

— Pamokysiu ir tave, jei nori. Galėtum išmokti, tu puikiai švilpauji, — 
pagyrė ji. 

— O kitų paukščių giesmeles irgi moki? - pasitikslino berniukas. 

— Taip. 

- Kokių? 

— Kokių tik nori. 

— Vieversio moki? 

Aila akimirkai užsimerkė, tada pašvilpavo eilę natų, kurios nuskam- 
bėjo lygai kaip vieversio, sklandančio aukštai danguje, neriančio žemyn 
ir traukiančio savo žavią giesmelę. 

— Tikrai gali mane šito išmokyti? - nepatikėjo berniukas, žvelgdamas 
į ją su nuostaba. 

- Jei tikrai nori išmokti, - pažadėjo Aila. 

— Kaip tu mokeisi? 

— Daug kartų bandžiau. Jei turi kantrybės, kartais, kai švilpauji jo 
giesmelę, paukštis atskrenda pas tave, - atsakė moteris. 

Aila prisiminė, kaip gyvendama viena slėnyje mokėsi švilpaudama 
mėgdžioti paukščių balsus. Paskui pradėjo juos lesinti, ir visada sušvilpus 


keletas jų atskrisdavo ir lesdavo jai iš rankos. 

— Ar moki švilpauti ir kitokius dalykus? — pasiteiravo Lanidaras, labai 
susidomėjęs keista moterimi, kuri juokingai kalba ir taip gerai švilpauja. 

Aila akimirką pagalvojo, paskui, tikriausiai todėl, kad berniukas pri- 
minė jai Krebą, ji pradėjo švilpauti keistą melodiją, kuri priminė fleitos 
skambesį. Berniukas ne kartą girdėjo grojant fleitą, tačiau nebuvo girdė- 
jęs nieko panašaus. Įsimintina melodija buvo visiškai kitokia. Šitaip Aeita 
grojo šamanas genties sambūryje, kuriame ji buvo su Bruno gentimi, kai 
vis dar ten gyveno. Lanidaras klausėsi, kol Aila nutilo. 

— Niekada negirdėjau šitaip švilpaujant, — prisipažino jis. 

— Ar tau patiko? - paklausė ji. 

— Taip, tačiau truputį baugu, atrodo, tarsi garsas atsklistų iš labai labai 
toli, — tarė Lanidaras. 

— "Taip ir yra, - atsakė Aila, tada nusišypsojo ir orą pervėrė aštrus, įsa- 
kmus švilpesys. Ilgai netrukus per ilgą žolę šuoliais atlėkė Vilkas. 

— Vilkas! - baimingai suriko vaikas. 

— Viskas gerai, - ramino jį Aila, laikydama žvėrį prie savęs. - Šitas 
vilkas yra mano bičiulis. Vakar su juo ėjau per pagrindinę stovyklą. Pama- 
niau, žinai, kad jis čia, kartu su arkliais. 

Berniukas nurimo, tačiau vis tiek žvelgė į Vilką didelėmis apskrito- 
mis, baimės kupinomis akimis. 

— Vakar su mama ėjome aviečiauti. Niekas man nesakė, kad tu čia. Jie 
tik sakė, kad aukštutinėje pievoje yra arklių, - tarė Lanidaras. - Visi kal- 
ba apie kažkokį iečių svaidymo ginklą, kurį nori parodyti kažkoks vyras. 
Aš nekaip svaidau ietis, tai nusprendžiau paieškoti arklių. 

Ailai buvo smalsu, ar nutylėta atsitiktinai, ar kažkas mėgino apkvai- 
linti vaiką panašiai kaip Marona bandė apgauti ją. Tada ji suvokė, kad 
tokio amžiaus berniukas, kuris eina aviečiauti su mama, tikriausiai ganė- 
tinai vienišas. Darėsi aišku, kad vaikas suluošinta ranka, negalintis mesti 
ieties, neturi daug bičiulių. Kiti berniukai iš jo šaiposi ir mėgina apgauti. 
Bet viena jo ranka sveika. Jis gali išmokti sviesti ietį, ypač iečių mėtykle. 

— Kodėl tu nekaip svaidai ietis? - paklausė ji. 

— Nejaugi nematai? — tarė vaikas ir ištiesęs suluošintą ranką pažvelgė 
į ją su pasibjaurėjimu. 


— Bet kita tavo ranka visiškai sveika, - pastebėjo Atila. 

— Kita ranka žmonės laiko atsarginę ietį. Be to, niekas nenori manęs 
mokyti. Sako, aš vis tiek niekada nepataikysiu, - pareiškė berniukas. 

— O tavo židinio vyras? - paklausė Aila. 

— Gyvenu su mama ir jos mama. Kažkada prie židinio buvo vyras. 
Mama man jį parodė, bet jis seniai ją paliko, o su manimi nenori turėti 
nieko bendra. Jam nepatinka, kai aplankau. Būna sutrikęs. Kartais ateina 
koks vyras ir kurį laiką pagyvena su mumis, tačiau nė vienam jų per daug 
nerūpiu, - paaiškino berniukas. 

- Ar norėtum pamatyti iečių mėtyklę? Aš ją turiu, - pasiūlė Aila. 

— Kur gavai? - nustebo Lanidaras. 

— Pažįstu tą vyrą, kuris ją padarė. Ketinu su juo susijungti. Kai baigsiu 
šukuoti arklius, padėsiu jam rodyti iečių mėtyklę. 

— Ko gero, galėčiau užmesti akį, - tarstelėjo berniukas. 

Kuprinė gulėjo ant žemės netoliese. Aila paėmė iečių mėtyklę bei ke- 
letą iečių. 

— Štai kaip ji veikia, — tarė ji imdama ietį ir guldydama ant keistai at- 
rodančio įtaiso viršaus. Patikrinusi, ar nedidelis kabliukas siauros lentelės 
su grioveliu per vidurį gale įstatytas į įdubą ieties drūtgalyje, prakišo pirš- 
tus per priekyje pritaisytas kilpas. Nužvelgė lauką, tada paleido ietį. 

— Toli nuskriejo! - nusistebėjo Lanidaras. - Nemanau, kad kada ma- 
čiau ietį nusviedžiant taip toli, net vyrą. 

- Tikriausiai nematei. Todėl iečių mėtyklė ir yra toks puikus medžio- 
klės ginklas. Manau, ja mesti ietį pavyktų ir tau. Ateik, parodysiu, kaip 
laikyti. 

Aila suprato, kad jos iečių mėtyklė neatitinka Lanidaro ūgio, tačiau 
puikiai tiko keliamosios jėgos veikimui parodyti. Vaiko dešinioji ranka 
buvo deformuota, todėl jis gerokai išlavino kairiąją. Ar jis iš prigimties 
būtų kairiarankis, jei dešinioji vystytųsi tinkamai, nežinia. Jis buvo kai- 
riarankis, toji jo pusė buvo stipri. Tuo metu Aila negalvojo apie taikinį, ji 
tik rodė, kaip atitraukti ir sviesti ietį. Tada perdavė vaikui ginklą ir davė 
pabandyti pačiam. Ietis nuskriejo aukštai ir gana toli, o Lanidaras nusi- 
šypsojo, atrodė visiškai laimingas. 

— Aš sviedžiau ietį. Matei, kaip toli ji nuskriejo! - kone šaukė jis. - Ar 
juo tikrai galima kur nors pataikyti ? 

— Jei pasitreniruoji, - šypsodamasi atsakė Aila. Ji pasidairė po lauką, 
bet nieko nepamatė, tada atsisuko į Vilką, kuris tysodamas ant pilvo pa- 
kėlęs galvą viską stebėjo. — Vilke, eik, surask man ką nors, — tarė balsiai, 
nors duotas ženklas ranka gyvūnui pasakė daugiau. 

Žvėris pašoko ir nubėgo į vešlią pievą, kur žalia žolė jau dažėsi gelsva 
spalva. Aila lėtai nusekė jam iš paskos, berniukas ėjo greta. Neilgai trukus 
ji pamatė judant žolę priekyje, tada pastebėjo nuo vilko sprunkantį pilką 
kiškį. Ietį ji buvo įstačiusi į mėtyklę ir atidžiai stebėjo gyvūną. Supratusi, 
į kurią pusę jis, tikėtina, šoks kitą kartą, sviedė nedidelę ietį. Pataikė tiks- 
liai. Moteriais siekiant grobio, Vilkas stovėjo šalia pakėlęs galvą. 

- Šitas mano, Vilke. Kitą pats susigauk, — tarė ji plėšrūnui, vėl kartu 
duodama jam ženklą. Tačiau berniukas ženklų nematė ir visiškai apstul- 
bęs stebėjo, kaip didžiulis vilkas klauso moters. Paėmusi kiškį Aila nuėjo 
prie arklių. 

— Turėtum eiti ir pažiūrėti, kaip vyras rodo savo iečių mėtyklę. Ma- 
nau, tau bus įdomu, Lanidarai. Nesvarbu, kad nemoki mesti ieties. Nie- 
kas daugiau nežino, kaip naudoti iečių mėtyklę. Visi mokysis nuo pra- 
džių. Jei nori, truputį palauk, nueisime kartu, - pasiūlė Aila. 

Lanidaras stebėjo, kaip ji šukuoja jaunąjį eržilą. 

— Niekada nemačiau tokio rudo eržilo. Dauguma arklių atrodo kaip 
kumelė. 

- Žinau, - atsakė Aila. — Toli rytuose, už Didžiosios Motinos Upės, 
kuri prasideda kitoje ledyno pusėje, galo yra tokio rudo plauko arklių. 
Šitie arkliai atkeliavo iš ten. 

Po kurio laiko grįžo Vilkas. Susiradęs vietelę, kelis kartus apsisuko ir 

 atsigulęs ant pilvo lekuodamas viską stebėjo. 

— Kodėl tie gyvūnai nebėga nuo tavęs, leidžiasi liečiami ir daro, ką lie- 
pi? - paklausė Lanidaras. - Niekada nemačiau taip besielgiančių gyvūnų. 

— Jie mano draugai. Medžiojau, ir kumelės motina įkrito į spąstus. Ne- 
žinojau, kad ji maitinanti, kol nepamačiau kumelaitės. Gauja hienų ją irgi 
pamatė. Nežinau, kodėl jas nuvijau. Kumelaitė viena nebūtų išgyvenusi. 
Kadangi ją išgelbėjau, tai ir užauginau. Man regis, ji užaugo manydama, 
kad esu jos motina. Vėliau mes susidraugavome ir išmokome viena kitą 


suprasti. Ji daro tai, ko paprašau, nes pati to nori. Pavadinau ją Yhaha, - 


1500 


UOLŲ PRIEGLOBSTIS 


tardama vardą Aila tobulai pamėgdžiojo arklio žvengimą. Gelsvai rusva 
kumelė pievoje pakėlė galvą ir atsisuko. 

— Tai tu žvengei! Kaip tau pavyko? — nustebo Lanidaras. 

— Klausiausi ir mokiausi. Toks jos tikrasis vardas. Daugumai žmonių 
sakau paprastai: „Yhaha“, nes taip suprantamiau, bet ne taip sakydavau 
ją pavadinusi. Šitas eržilas yra jos sūnus, mačiau jį gimstantį. Taip pat ir 
Jondalaras matė. Jis pavadino arkliuką Lenktynininku, bet jau vėliau, 
papasakojo Aila. 

— „Lenktynininkas“ reiškia tą, kuris mėgsta greitai bėgioti, arba tą, 
kuriam patinka visus pralenkti, - pastebėjo berniukas. 

— Taip ir Jondalaras sakė, todėl ir pavadino eržiliuką tuo vardu. Jis 
mėgo greitai šuoliuoti, būti priekyje. Tik užrišus virvę jis seka paskui savo 
motiną, - paaiškino Aila šukuodama arklį. 

— O vilkas? - nenustygo Lanidaras. 

- Ir jį auginau nuo mažų dienų. Nudobiau jo motiną, nes ji iš spąstų 
nugvelbė mano šermuonėlį. Nežinojau, kad ji maitina. Buvo žiema, visur 
apsnigta. Ta vilkė atsivedė mažylių ne sezono metu. Sekiau jos pėdsakais 
iki pat guolio. Vilkė buvo vieniša, kiti vilkai jai nepadėjo, ir visi, išsky- 
rus vieną, jaunikliai jau buvo nugaišę. Ištraukiau žvėriuką iš guolio vos 
atsimerkusį. Jis užaugo su mamutojų vaikais ir mano, kad žmonės - jo 
gauja, - papasakojo Atila. | 

— Kokiu vardu jį šauki? - paklausė Lanidaras. 

— Vilkas. Mamutojiškai tas žodis ir reiškia „vilkas“, - tarė Aila. - No- 
rėtum su juo susipažinti? 

— Ką reiškia „susipažinti? Kaip galima susipažinti su vilku? 

— Ateik, parodysiu, — tarė ji. Berniukas atsargiai priėjo. - Duokš ran- 
ką, leisime Vilkui ją pauostyti. Jis pripras prie tavo kvapo, ir galėsi patar- 
šyti jam kailį. 

Lanidaras truputį dvejojo, ar tiesti sveikąją ranką taip arti vilko nasrų, 
tačiau lėtai pakluso. Aila prikišo jo plaštaką Vilkui prie nosies. Jis ją pa- 
uostė, tada lyžtelėjo. 

— Kutena! - nervingai sudrebėjo berniukas. 

— Paliesk jo galvą, jam patinka, kai kas jam kaso, - tarė Aila, rodydama 
Lanidarui, kaip pakasyti Vilką. Berniukas džiugiai nusišypsojo palietęs 

žvėrį ir pakėlė akis, kai sužvengė jaunasis eržilas. - Manau, Lenktyninin- 
kas taip pat prašo trupučio dėmesio. Ar norėtum jį paglostyti ? 

— Ar galiu? - nepatikėjo Lanidaras. 

— Ateik čia, Lenktynininke, - pakvietė Aila, kartu duodama ženklą. 
Tamsiai rudas eržilas juodais karčiais, juoda uodega ir kojų apačia vėl 
sužvengė, žengė kelis žingsnius link moters ir nuleido galvą prie vaiko. 
Berniukas nevalingai atsitraukė nuo stambaus gyvūno. Gal jis ir ne plėš- 
rūnas, kurio nasrai pilni aštrių dantų, bet tai nereiškia, kad jis neturi, kuo 
gintis. Aila įkišo ranką į kuprinę, gulinčią prie kojų. 

— Judėk lėtai, irgi leisk jam tave pauostyti - šitaip gyvūnai susipažįsta. 
Tada galėsi paglostyti jo nosį arba snukio šoną, - pamokė Atila. 

Berniukas padarė kaip lieptas. 

— Jo nosis tokia švelni! - šūktelėjo jis. Staiga tarsi iš niekur greta išdy- 
go Yhaha ir nustūmė Lenktynininką į šoną. Lanidaras krūptelėjo. Aila 
matė, kaip Yhaha ateina lauku norėdama išsiaiškinti, kas vyksta. 

— Yhaha taip pat patinka dėmesys, - tarė Aila. - Arkliai labai smalsūs, 
nori būti pastebėti. Norėtum juos pašerti? 

Berniukas linktelėjo. Aila ištiesusi delną parodė dvi baltas šviežių jau- 
nų laukinių morkų šaknis, kurias, ji žinojo, taip mėgsta arkliai. 

— Ar tavo dešinė pakankamai stipri ką nors laikyti? - paklausė mo- 
teris. 

— Taip, - patikino berniukas. 

— Tada galėsi maitinti abu vienu metu, - tarė moteris, dėdama po ša- 
knį į abu jo delnus. - Duok po vieną abiem arkliams. Tegu laisvai guli ant 
delno, kad jie galėtų paimti, - pamokė ji. - Jie pavydės, jei vieną maitinsi, 
o kito ne, ir Yhaha nustums Lenktynininką į šoną. Ji yra motina ir gali 
jam liepti elgtis tinkamai. 

— Netgi arklių motinos taip daro? - nustebo berniukas. 

— Taip, netgi arklių motinos, - ji atsistojo ir paėmė apynasrius su pri- 
tvirtintomis virvėmis. — Manau, laikas eiti, Lanidarai. Jondalaras manęs 
laukia. Vėl uždėsiu arkliams virves. Nenoriu to daryti, tačiau tai dėl jų 
saugumo. Nenorėčiau, kad jie klajotų laisvi, kol dar ne visi vasaros su- 
sirinkime žino, kad šitų arklių nedera medžioti. Manau, aptvaras jiems 


geriau tiktų nei virvės, kurios painiojasi į krūmus ir žolę. 

Krūmas buvo taip įsipainiojęs į Lenktynininko virvę, kad ją numetusi 
moteris nuėjo ieškoti savo kuprinės. Manė, kad bus ten įsimetusi nedi- 
delį Jondalaro jai padarytą kirvuką, nors kelionėje paprastai nešiojo jį 
kilpa pernertą per juosmens juostą. Būtų lengviau išnarplioti virvę, jei 
pirma apkapotų sumedėjusį krūmą. Paieškojusi kuprinės dugne, kirvu- 
ką surado. Pagaliau nukrapščiusi visus augalus nuo virvių, Aila jas užrišo 
arkliams ir paėmė savo kuprinę. Kiškį atiduos kam nors sutvarkyti devin- 
tojo urvo stovykloje. Tada pažvelgė į berniuką. 

— Jei pamokysiu tave švilpauti kaip paukštį, ar šį tą dėl manęs padary- 
si, Lanidarai ? 

— Ką? 

— Kartais visą dieną užtrunku kur nors kitur. Ar galėtum kartkartė- 
mis, kol manęs nėra, aplankyti arklius? Galėtum kviesti juos švilpimu, 
jei norėtum. Patikrintum, ar virvės nesusipainiojusios, parodytum jiems 
truputį dėmesio. Jie mėgsta draugiją. Jei kiltų bėdų, ateitum manęs kvies- 
ti. Kaip manai, ar galėtum? 

Berniukas vos galėjo patikėti, kad jo prašoma tokio svarbaus dalyko. 
Nė svajoti nebūtų drįsęs, kad moteris pasakys ką nors panašaus. 

— Ar galėsiu juos pašerti? Man taip patiko, kai jie ėdė iš rankų. 

— Žinoma. Visada galima papešti šviežios žolės, jie tikrai mėgsta lau- 
kines morkas ir kai kurias kitas šaknis, galėsiu jas parodyti. Turiu eiti. Ar 
nori kartu su manimi pažiūrėti, kaip Jondalaras rodo savo iečių mėtyklę? 

— Taip, - atsakė vaikas. 

Aila su berniuku grįžo į stovyklą pakeliui švilpaudama kaip paukštis. 

Su Vilku ir Lanidaru atėjusi į iečių mėtyklės demonstravimo vietą, 
Aila nustebo pamačiusi kelis medžioklės ginklus. Keletas vyrų, stebėju- 
sių ankstesnį pasirodymą gretimiems urvams, pasidarė savas mėtykles 
ir gana sėkmingai rodė jų galimybes. Jondalarui, pamačiusiam ateinant 
Ailą, akivaizdžiai palengvėjo, jis nuskubėjo jos pasitikti. 

— Kur taip ilgai užtrukai? — užsipuolė jis. - Keletas žmonių bandė 
pasidaryti iečių mėtykles, - pasakojo jis, - tačiau žinai, kiek reikia prak- 
tikuotis norint šaudyti taikliai. Iki šiol aš vienintelis pataikau į taikinį. 
Bijau, žmonės ima manyti, kad mano taiklumas yra tik laimingas atsi- 


tiktinumas ir kad niekas kitas naudodamasis mėtykle nesugebės niekur 

pataikyti. Nenorėjau nieko sakyti apie tave. Pamaniau, kad tavo įgūdžių 
rodymas padarys geresnį įspūdį. Džiaugiuosi, kad galiausiai atėjai. 

— Iššukavau arklius. Lenktynininko akis sveika. Leidau jiems kurį 
laiką pabėgioti, - pasiaiškino moteris. - Derėtų pagalvoti, kaip apsieiti 
be virvių, kurios įsipainioja į krūmus ir visokias žoles. Gal galėtume pa- 
statyti aptvarą? Paprašiau Lanidaro, kad kartais, kai būname toliau nuo 
stovyklos, aplankytų arklius. Jie susipažino, arkliai jam patiko. 

— Kas toks Lanidaras? — nekantriai pasiteiravo Jondalaras. Aila pa- 
rodė į berniuką. Vaikas, slėpdamasis už jos nugaros, žiūrėjo į ilgšį, kuris 
atrodė piktas, net bauginantis. - Tai Lanidaras iš devynioliktojo urvo, 
Jondalarai. Kažkas jam pasakė, kad laukymėje, kurioje mes apsistoję, yra 
arklių, ir jis atėjo jų pažiūrėti. 

Visas mintis nukreipęs į pasirodymą, kuris nevyko taip gerai, kaip 
norėjosi, Jondalaras iš pradžių nekreipė jokio dėmesio nei į vaiką, nei į 
Ailos žodžius, tik paskui pastebėjo deformuotą berniuko ranką ir neri- 
mo raukšles moters veide. Ji stengėsi jam kažką pasakyti, tikriausiai apie 
berniuką. 

— Manau, Lanidaras būtų labai naudingas, - tarė ji. - Jis net išmoko 
švilpti taip, kaip mes kviečiame arklius, bet pažadėjo be priežasties nešvil- 
pauti. 

— Džiaugiuosi tai girdėdamas, - tarė Jondalaras, atkreipdamas dėmesį 
į vaiką. - Esu tikras, pasitelksime jį į pagalbą. 

Lanidaras truputį apsiramino, ir Aila nusišypsojo Jondalarui. 

— Lanidaras taip pat atėjo pažiūrėti pasirodymo. Kokius taikinius 
pastatei? — paklausė Atila, kai jie pasuko link žmonių. Aikštelėje stovėjo 
daugiausia vyrai. Jie stebėjo Ailą su Jondalaru, bet atrodė, kad jau ruošėsi 
skirstytis. 

— Ant oda apgaubto žolių ryšulio nupiešiau elnią, - atsakė Jondalaras. 

Aila eidama išsitraukė ietį ir mėtyklę, vos pamačiusi taikinius nusi- 
taikė ir paleido ietį. Garsus dunkstelėjimas daugelį užklupo netikėtai: 
niekas nesitikėjo, kad moteris taip greitai svies ietį. Aila dar kelis kartus 
parodė, ką geba, tačiau nejudantys taikiniai atrodė gana įprasti. Tiesa, 
ietis tikrai skriejo toliau nei moteriai sviedžiant ranka, bet susirinkusieji 


jau matė, kaip tai kelis kartus padarė Jondalaras. Nieko ypatinga. 

Berniukas, ėjęs kartu, regis, tai suprato ir timptelėjo Ailą už drabu- 
Žio. 

— Gal paprašyk Vilko išbaidyti kokį kiškį? - pasiūlė Lanidaras. 

Aila nusišypsojo vaikui ir davė tylų ženklą Vilkui. Plotas buvo daugy- 
bės žmonių ištryptas, kur jau ten liks gyvūnų, bet, jei tik įmanoma, Vil- 
kas kokį suras. Kiek nuogąstaudami žmonės stebėjo, kaip žvėris metasi 
tolyn. Jie jau įprato prie moters su plėšrūnu, tačiau matyti jį lekiantį vieną 
buvo visai kas kita. 

Dar prieš Ailai ateinant vienas vyras paklausė Jondalaro, kaip toli jis 
galėtų nusviesti ietį naudodamasis mėtykle. Jondalaras pasakė, kad išnau- 
dojo visas ietis ir reikia nueiti jų atsinešti. Būrys vyrų kaip tik pajudėjo 
iečių rinkti, kai Aila pastebėjo Vilko pozą, rodančią, kad žvėris kažką 
rado. Staiga pusiaukelėje link taikinių iš medžių guoto triukšmingai 
pakilo žvyrė. Aila laukė į mėtyklę įstačiusi lengvą ietį, vieną iš tų, kurias 
Jondalaras buvo pradėjęs naudoti paukščiams ir mažiems gyvūnėliams 
medžioti. 

Išlavinta ranka ji sviedė ginklą neįtikėtinai greitai, kone instinktyviai. 
Numuštas paukštis kvarktelėjo, žmonės atsisuko pažiūrėti ir pamatė, 
kaip iš dangaus krinta paukštis, ir staiga atgimė susidomėjimas medžio- 
klės ginklu. 

— Kaip toli ji gali sviesti? - panoro žinoti vyras, kuris jau buvo klausęs 
apie atstumą. 

— Jos paklausk, - tarė Jondalaras. 

— Jei nori pamatyti, kaip toli ietis nuskries naudojant mėtyklę, turiu 
geresnį pasiūlymą, - tarė Aila ir atsisuko į berniuką. - Lanidarai, ar paro- 
dysi žmonėms, kaip toli gali nusviesti ietį ? 

Vaikas droviai apsidairė, bet Aila žinojo, kad jis nesidrovėdamas kal- 
bėjo ir atsakinėjo į klausimus bendraudamas su ja, todėl pamanė, kad 
susirinkusiųjų dėmesys jo netrikdys. Berniukas dirstelėjo į Ailą ir link- 
telėjo. 

— Prisimeni, kaip sviedei ietį pirmą kartą? - pasitikslino moteris. 

Vaikas dar kartą linktelėjo. 

Aila padavė jam savo mėtyklę ir lengvą paukščiams skirtą ietį, ku- 


rių dvi tebuvo likusios. Lanidarui buvo truputį nepatogu įstatyti ietį į 


507 A 


JEAN M. AUEL 


mėtyklę trumpesniąja ranka, tačiau jis viską padarė pats. Nuėjęs į pratybų 
aikštės vidurį, berniukas atitraukė sveikąją kairę ranką atgal ir sviedė ietį 
taip, kaip jau buvo bandęs anksčiau. Pakeliant galą mėtyklė veikia kaip 
svirtis, todėl ietis skrieja toliau. Ietis nuskriejo pusę atstumo, kiek būtų 
nulėkusi sviesta Ailos ar Jondalaro, bet kur kas toliau, nei galėtų nusviesti 
mažas berniukas, ypač su negalia. 

Aplinkui pradėjo burtis daugiau žmonių, jau niekas nesiruošė užsi- 
imti kitais reikalais. Į priekį vėl išėjo tas vyras, jau anksčiau kamantinėjęs 
apie atstumus. Jis pastebėjo berniuko tunikos puošmenas, nedidelį vėrinį 
ant kaklo ir akivaizdžiai nustebo. 

— Šitas berniukas ne iš devintojo urvo, o iš devynioliktojo. Jūs ką tik 
atvykote. Kada jis išmoko naudotis tuo daiktu? 

— Šįryt, - atsakė Aila. 

— Jis metė ietį šitaip toli, nors išmoko tik šįryt? - pasitikslino vyras. 

Aila linktelėjo. 

- Taip. Žinoma, jis dar nesimokė taikytis, tačiau treniruojantis jam tai 
pavyks, - ji dirstelėjo į berniuką. 

Lanidaras taip išdidžiai šypsojosi, kad Ailai taip pat teko nusišypsoti. 
Atgavusi mėtyklę moteris parinko lengvą ietį, uždėjo ant įtaiso viršaus ir 
paleido iš visų jėgų. Žmonės stebėjo, kaip ji aukštai skrieja ir nusileidžia 
gerokai už taikinių, kuriuos pastatė Jondalaras. Visi taip susikaupę stebėjo 
skriejanti ginklą, kad nedaugelis pastebėjo, kaip moteris pasiėmė ir paleido 
antrą ietį. Ši garsiai stuktelėjusi įsmigo į vieną iš taikinių. Keletas žmonių 
pasuko galvas ir nustebo pamatę, kad ilga ietis kyšo iš nupiešto elnio kaklo. 

Balsai garsėjo. Aila pažvelgė į Jondalarą. Šis šypsojosi taip pat plačiai 
kaip ir Lanidaras. Žmonės būriavosi aplinkui, norėjo apžiūrėti naujus 
įtaisus, keletas panoro juos išbandyti. Prašančiuosius pasiskolinti ginklą 
Aila nukreipė pas Jondalarą pasinaudojusi dingstimi, kad turi surasti Vil- 
ką. Pačią stebino tokia reakcija: nors mielai visiems siūlė išbandyti savo 
mėtyklę, nepatiko, kai žmonės prašė ją pasiskolinti. Gal dėl to, kad nieka- 
da neturėjo daug savo daiktų? 

Ailai iš tikrųjų parūpo, kur yra Vilkas, tad patraukė jo ieškoti. Pamatė 
jį sėdintį greta Folaros ir Martonos ant kalvos šlaito. Pamačiusi, kad Aila 


žiūri į jų pusę, Folara iškėlė žvyrę. Aila patraukė link jų. 

Išėjus iš pratybų aikštelės, prie Ailos priėjo moteris. Tada ji pamatė, 
kad kartu eina Lanidaras, bet kiek atsilikęs. 

- Aš esu Mardena iš devynioliktojo Zelandonijos urvo, - tarė mote- 
ris, sveikinimui ištiesusi abi rankas. - Šiais metais mes šeimininkai. Mo- 
tinos vardu, sveikinu tave vasaros susirinkime. 

Moteris buvo nedidukė ir liesa. Aila įžvelgė jos panašumą su Lanida- 
ru. 

- Ašesu Aila iš devintojo Zelandonijos urvo, buvusi mamutojų Liūto 
stovyklos narė. Doni, Didžiosios Motinos Žemės, taip pat žinomos kaip 
Muta, vardu, sveikinu tave, - atsakė Aila. 

— Aš esu Lanidaro motina, - pasakė Mardena. 

— Taip ir maniau. Judu panašūs, - tarė Aila. 

Pastebėjusi keistą Ailos akcentą Mardena juo pasibjaurėjo. 

— Norėčiau tavęs paklausti, iš kur pažįsti mano sūnų. Klausčiau jo, bet 
kartais jis sunkiai praveria burną, - pyktelėjo berniuko motina. 

— Berniukai tokie jau yra, - nusišypsojo Aila. - Kažkas jam pasakė, 
kad mūsų stovykloje yra arklių, ir jis atėjo pažiūrėti. Tuo metu kaip tik 
ten buvau. 

— Tikiuosi, jis tau netrukdė, - tarė Mardena. 

— Ne, visai ne. Tiesą sakant, jis galėtų man labai padėti. Stengiuosi 
laikyti arklius nuošaly dėl jų saugumo, kol visi prie jų pripras ir žinos, 
kad tų arklių nedera medžioti. Ketinu pastatyti jiems aptvarą, tik netu- 
riu laiko, todėl kol kas paprasčiausiai pririšau juos virvėmis prie medžio. 
Virvės velkasi žeme, įsipainioja į žolę ir krūmus, ir arkliai negali lengvai 
judėti. Klausiau Lanidaro, ar jis galėtų kartkartėmis juos aplankyti, jei 
man tektų kur išvykti, ir ateitų man pasakyti, jei kiltų bėdų. Tiesiog noriu 
įsitikinti, kad jiems viskas gerai, - papasakojo Atila. 

- Jis dar berniukas, o arkliai gana dideli, tiesa? - pastebėjo vaiko mo- 
tina. 

— Taip, gana dideli. Maža to, jei aplinkui daug žmonių arba nežinoma 
aplinka, jie gali išsigąsti, tada stojasi piestu arba spardosi. Bet jie labai 
gerai priėmė Lanidarą. Gyvūnai būna švelnūs su vaikais ir žmonėmis, ku- 
riuos pažįsta. Kviečiu ateiti, ir pati pamatysi. Bet, jei tau neramu, susira- 


siu ką nors kitą, - tarė Aila. 

— Nesakyk „ne“, mamyte! - pribėgęs ėmė maldauti Lanidaras. - Aš 
noriu. Ji leido man juos paliesti, jie ėdė iš mano delnų, abiejų rankų! Ji 
parodė man, kaip sviesti ietį mėtykle. Visi berniukai mėto ietis, o aš dar 
nė karto nebuvau sviedęs. 

Mardena numanė, kad jos sūnus trokšta būti toks kaip kiti berniukai. 
Vis dėlto jai dingojosi, jog jis privalo suprasti, kad niekada toks nebus. 
Moteris buvo įskaudinta, kai gimus Lanidarui ją paliko jos pora. Marde- 
na buvo įsitikinusi, kad vyras gėdijasi vaiko, ir manė, kad visi taip jaučiasi. 
Be fizinės kliauties, Lanidaras buvo mažas pagal amžių. Motina norėjo jį 
apsaugoti nuo sunkumų. Kam rūpi tas iečių svaidymas? Ji atėjo stebėti 
pasirodymo tik todėl, kad visi kiti ėjo. Galvojo, gal Lanidarui patiks, bet 
niekur negalėjo jo rasti. Lanidaro motina labai nustebo, kai svetimšalė 
rodyti ginklo galimybių pakvietė jos sūnų, ir norėjo išsiaiškinti, iš kur toji 
jį pažįsta. 

Aila matė moters dvejones. 

— Jei nesi užsiėmusi, gal rytoj ryte ateik su Lanidaru į devintojo urvo . 
stovyklą. Pamatysi berniuką su arkliais ir pati nuspręsi, - pasiūlė Aila. 


— Mamyte, aš sugebėsiu. Žinau, kad sugebėsiu, - meldė Lanidaras. 


— Reikia pagalvoti, - atsakė Mardena. - Mano sūnus ne toks kaip kiti 
berniukai. Jis negali daryti to paties kaip jie. 

Aila pažvelgė į moterį. 

— Nesu tikra, kad suprantu. 

- Juk tikrai matai, kad jo ranka nesveika, - pasakė moteris. 

— Šiek tiek, tačiau dauguma žmonių išmoksta įveikti tokius trūku- 
mus, - pabrėžė Aila. 

— Kiek jis gali įveikti? Privalai žinoti, kad jis niekada nemedžios, savo 
rankomis jis beveik nieko negali daryti. Nedaug kas lieka, - tarė Mardena. 

— Kodėl jis negali medžioti ar daryti daiktų? — nustebo Atila. - Jis 
sumanus, gerai mato. Puikiai valdo vieną ranką ir truputį kitą. Vaikšto, 
bėgioja. Mačiau, kaip įveikiamos kur kas didesnės bėdos. Tereikia, kad jį 
kas mokytų. 

— O kas jį mokys? - rėžė Mardena. - Netgi jo židinio vyras nenorėjo 
šito vaiko. 

Ailai pasidingojo, kad jau pradeda suprasti. 

— Su džiaugsmu jį mokysiu. Manau, ir Jondalaras noriai prisidės. La- 
nidaro kairioji ranka stipri. Jis galėtų išmokti. Tektų šį tą pataisyti, la- 
biausiai pusiausvyrą, kad taikliau šaudytų, bet esu tikra, jis gali išmokti 
svaidyti ietį, ypač iečių mėtykle. 

— Kodėl tau jis rūpi? Mes gyvename skirtinguose urvuose. Tu jo nė 
nepažįsti, - stebėjosi moteris. 

Aila nemanė, kad moteris patikės, jog berniukas jai paprasčiausiai pa- 


tinka, nors jie ką tik susipažino. 

— Manau, mes visi įpareigoti kada tik galime mokyti vaikus, - atsakė 
ji. - Aš visai neseniai tapau zelandoniete. Turiu įnešti savo dalį, parodyti, 
ko esu verta. Be to, jei Lanidaras padės mums prižiūrėti arklius, būsime 
jam skolingi, todėl norėčiau mainais pasiūlyti ką nors tikrai vertinga. Ši- 
taip buvau mokoma vaikystėje. 

— Jei pradėsite jį mokyti, o jis nesugebės išmokti medžioti, kas tada? 
Nenoriu sužadinti jam vilčių, — tarė berniuko motina. 

- Jis privalo įgyti kokių nors įgūdžių, Mardena. Ką jis darys, kai už- 
augs, o tu būsi per sena juo rūpintis? Juk nenori, kad tavo sūnus visiems 
zelandoniečiams būtų našta. Ir aš nenoriu, kad ir kur jis gyventų. 

- Jis moka rinkti maistą su moterimis, - pasakė Mardena. 

— Taip, ir tai vertingas įnašas, tačiau jis turi įgyti ir kitų įgūdžių. Bent 
jau pabandyti, - spyrėsi Aila. 

— Gal ir taip, bet ką jis gali? Nesu tikra, kad iš tikrųjų sugebėtų me- 
džioti, - pasakė Lanidaro motina. 

— Matei jį sviedžiantį ietį ? Na, galjis ir netaptų puikiu medžiotoju, nors 
aš manau, kad galėtų, o mokantis medžioti atsiranda kitų galimybių. 

- Pavyzdžiui? 

Aila paskubomis mėgino ką nors sugalvoti. 

— Jis gerai švilpauja, Mardena. Pati girdėjau, - tarė Aila. - Puikiai 
švilpaujantis žmogus gali išmokti mėgdžioti gyvūnų skleidžiamus gar- 
sus. Jei pavyktų, jis mokytųsi būti kviesliu ir viliotų žvėris ten, kur laukia 
medžiotojai. Tam nereikia rankų. Pakanka būti ten, kur yra gyvūnų, kad 
galėtum juos girdėti ir mokytis jų skleidžiamų garsų. 

— Tiesa, jis gerai švilpauja, - pritarė Mardena. Apie tai ji nebuvo pa- 
galvojusi. - Ar tikrai manai, kad jis galėtų imtis ko nors panašaus? 

Lanidaras klausėsi pokalbio labai susidomėjęs. 

- Aila irgi švilpauja, mama. Ji moka čiulbėti kaip paukščiai, - moteris 
pertraukė berniukas. - Ji švilpesiu kviečia arklius, bet gali ir pamėgdžioti 
arklį. Mama, ji žvengia kaip tikras arklys. 

— Tikrai? Moki pamėgdžioti arklio žvengimą? - susidomėjo Marde- 
na. 

— Gal rytoj ryte ateik su Lanidaru į svečius, į devintojo urvo stovyklą, 


Mardena, - dar kartą pakvietė Aila. Ji buvo tikra, kad moteris paprašys 

jos pamėgdžioti arklį, o ji nenorėjo garsiai žvengti, kai aplinkui tiek daug 
žmonių - paskui visi spoksos atsisukę. 

— Ar galiu atsivesti ir savo mamą? - paklausė Mardena. - Neabejoju, 
ji norės eiti. 

- Žinoma, ateikite, kartu papusryčiausime. 

— Gerai, ateisime rytoj iš ryto, - pažadėjo Mardena. 

Aila stebėjo, kaip berniukas nueina drauge su motina. Lanidaras dar 
kartą atsigręžė ir be galo dėkingas nusišypsojo, o Aila pasuko link moterų 
su Vilku. 

— Va tavo paukštis, - pasakė Folara, iškėlusi žvyrę su vis dar įsmigusia 
nediduke ietimi. - Ką ketini su juo daryti? 

— Na, kadangi ką tik pusryčiams pakviečiau keletą žmonių, manau, 
jiems ir iškepsiu, - atsakė Aila. 

— Ką pasikvietei? - pasmalsavo Martona. 

— Moterį, su kuria kalbėjau, - atsakė Aila. 

— Mardeną? - nustebo Folara. 

— Dar jos sūnų ir motiną. 

— Niekas jų nekviečia. Tik į bendruomenės šventes, - paaiškino Fo- 
lara. 

— Kodėl? - nustebo Atila. 

— Dabar, kai pagalvoju, nė nežinau, - atsakė Folara. - Mardena lai- 
kosi sau. Tikriausiai kaltina save arba galvoja, kad žmonės ją kaltina dėl 
berniuko rankos. 

— Kai kurie tikrai kaltina, - įsiterpė Martona. - Berniukui gali būti 
sunku susirasti porą. Motinos bijo, kad jis į sąjungą pritrauks luošas dva- 
sias. 

— Kad ir kur eitų, Mardena tamposi vaiką kartu, - pasakojo Folara. — 
Manau, ji bijo, kad kiti berniukai prie jo kabinėsis, jei leis kur eiti jam 
vienam. Tikriausiai jie ir kabinėjasi. Nemanau, kad jis turi draugų. Ji ne- 
suteikia jam progos. 

— Taip ir maniau, - pasakė Aila. - Regis, ji labai jį globoja. Manyčiau, 
pernelyg stropiai. Motina mano, kad luoša ranka riboja jo galimybes. Aš 
manau, kad didžiausias jo trukdis yra ne ranka, o motina. Ji bijo leisti jam 

— Kodėl jį išrinkai sviesti ietį, Aila? Atrodė, tarsi jį pažinotum, - pa- 
stebėjo Martona. 

— Kažkas Lanidarui pasakė, kad prie mūsų stovyklos yra arklių, — 
vaikas pavadino tą vietą aukštutine pieva, — ir jis atėjo jų pažiūrėti. Tuo 
metu kaip tik ten buvau. Tikriausiai jis mėgino pabėgti nuo minios arba 
savo motinos. Kad ir kas jam ką sakė, neužsiminė apie mūsų stovyklą. Ži- 
nau, jog Jondalaras su Joharanu tarp žmonių paskleidė žinią, kad žmonės 
laikytųsi atokiai nuo arklių. Gal tas, kas pasakė Lanidarui apie arklius, 
pagalvojo, kad jis pateks į bėdą, jei eis jų ieškoti. Neblogai, jei žmonės 
ateina pažiūrėti, tik nenoriu, kad kas saumanytų juos medžioti. Arkliai 
pernelyg pripratę prie žmonių ir nesusiprastų bėgti, - paaiškino Aila. 

— Vadinasi, tu leidai Lanidarui paliesti arklius, ir jis be galo susijaudi- 
no, kaip ir visi kiti, - nusišypsojo Folara. 

Aila atsakė šypsena. 

— Na, gal ne visi. Tikrai manau, jog jei žmonės turėtų progą juos pa- 
žinti, suprastų, kad jie yra ypatingi ir nesigundytų jų medžioti. 

— Tikriausiai taip, - tarė Martona. 

— Arkliai jam, regis, patiko, o kviečiamai švilpti jis iš karto išmoko, 
todėl paprašiau Lanidaro prižiūrėti arklius, kai manęs nebūna. Nepama- 
niau, kad jo motina galėtų prieštarauti, - paaiškino Aila. 

— Nedaugelis motinų draustų sūnui, kuris tuoj suskaičiuos dvylika 
metų, daugiau sužinoti apie arklius ar kokius kitus gyvūnus, - pastebėjo 
Martona. 

— Tiek daug? Galvojau, kad suskaičiuoja devynerius, daugių daugiau- 
sia dešimt. Lanidaras užsiminė apie Jondalaro iečių mėtyklę, bet sakė, 
kad nenori eiti žiūrėti, nes sviesti ieties nesugeba. Jis manė, kad tai jam 
neįmanoma. Bet jo kairioji ranka visiškai sveika. Turėjau pasiėmusi iečių 
mėtyklę, tad ir parodžiau jam, kaip ja naudotis. Pasikalbėjusi su Marde- 
na supratau, kodėl vaikas taip galvoja. Tokių metų jis jau turėtų mokytis 
kokių nors įgūdžių užuot su motina rinkęs uogas, - staiga Aila įdėmiai 
nužvelgė abi moteris. - Čia tiek daug žmonių, juk negalite pažinoti visų. 
Iš kur pažįstate Lanidarą ir jo motiną? 

— Kaskart gimus kūdikiui su kokia kliautimi, visi apie tai išgirsta, — 


paaiškino Martona. - Ir visi apie tai kalba. Nebūtinai blogai. Žmonės 

tiesiog svarsto, kodėl taip atsitiko, ir viliasi, kad nieko panašaus nieka- 
da neištiks jų pačių ir jų vaikų. Todėl visi sužinojo, kai išėjo jos židinio 
vyras. Dauguma žmonių manė, tikriausiai dėl to, kad drovėjosi vadinti 
Lanidarą savo židinio sūnumi, bet aš manau, kad prisidėjo ir Mardena. Ji 
nenorėjo, kad žmonės pamatytų kūdikį, netgi jos pora. Ji visaip mėgino jį 
slėpti, laikė jo ranką uždengtą ir itin jį saugojo. 

— Berniuko bėda ta, kad ji vis dar jį tebesaugo. Kai pasakiau, kad pra- 
šiau berniuko man nesant prižiūrėti arklius, Mardena nenorėjo jam to 
leisti. Neprašiau ko nors neįmanomo, tenorėjau, kad jis pažiūrėtų, ar jiems 
viskas gerai, ir ateitų manęs pakviesti, jei kiltų bėdų, - kalbėjo Aila. - Štai 
kodėl ji rytoj ateis: mėginsiu ją įtikinti, kad arkliai Lanidaro nesužeis. Pa- 
žadėjau mokyti jį medžioti ar bent jau ietį svaidyti. Nežinau, kodėl taip 
jaučiuosi, bet, kuo daugiau ji prieštarauja, tuo ryžtingiau trokštu, kad jis 
bent pradėtų mokytis. 

Abi moterys šypsodamosi supratingai linksėjo. 

— Ar pasakysite Prolevai, kad pusryčiams turėsime svečių? — tarė 
Aila. - Ir kad aš kepsiu šitą žvyrę? 

— Nepamiršk kiškio, - priminė Martona. - Salova pasakojo, kad su- 
medžiojai šįryt. Ar tau reikės pagalbos ruošiant maistą? 

— Tik jeigu manai, kad kartu pusryčiaus daugiau žmonių, - atsiliepė 
Aila. - Manau, iškasiu žemės krosnį ir prikrausiu ją karštų akmenų. Per 
naktį kartu iškeps ir žvyrė, ir kiškis. Gal dar pridėsiu kokių žolelių ir dar- 
žovių. 

— Ryto puota iš žemės krosnies — šitaip pagamintas maistas visada 
būna labai minkštas, - tarė Folara. - Vos galiu sulaukti. 

— Folara, vis dėlto nusiteikime padėti, - pastebėjo Martona. - Jei Aila 
gamins, manau, visiems bus smalsu ir norėsis paragauti. Oi, vos nepamir- 
šau. Zelandonė prašė tau perduoti, Aila, kad rytoj po pietų zelandonių 
name bus visų ketinančių susijungti moterų ir jų motinų susirinkimas. 

— Neturiu su kuo eiti, - suraukė antakius Aila. Ji nenorėjo būti vienin- 
telė, atėjusi be motinos. 

— Paprastai vyrų motinos ten neina. Bet, kadangi moteris, kuriai tu 
gimei, ateiti negali, jei nori, mielai ją pakeisčiau, - pasisiūlė Jondalaro 

— Tikrai? — nustebinta pasiūlymo apsidžiaugė Aila. - Būčiau labai 
dėkinga. 

„Moterų, kurios netrukus susijungs, susirinkimas, - galvojo Aila. — 
Netrukus būsiu Jondalaro pora. Kaip norėčiau, kad Iza čia būtų. Tai ji 
turėtų mane lydėti, o ne ta moteris, kuriai aš gimiau. Kadangi jos abi iš- 
keliavo į aną pasaulį, esu dėkinga, kad Martona mane palydės. Iza taip 
džiaugtųsi. Ji bijojo, kad niekada nerasiu poros. Gal ir nebūčiau radusi, 
jei būčiau likusi gentyje. Iza neklydo, kai liepė eiti ieškotis saviškių, susi- 
rasti sau porą... Ilgiuosi Izos ir Krebo, ir Durko. Reikia liautis apie juos 
galvojus: 

— Jeigu einate į stovyklą, gal parneštumėte žvyrę? — paprašė Aila. — 
Norėčiau paieškoti, ko dar iškepti pusryčiams. 

Dešiniau, už pagrindinės vasaros susirinkimo stovyklos, tarp kalka- 
kmenio kalvų, buvo susiformavusi didelė sekli sklembto dubens formos 
įduba atviru priešakiu. Nuožulnūs šlaitai supo nedidelę, gana lygią aikš- 
telę, kuri prieš vasaros susirinkimą buvo išlyginta akmenis užvertus žeme. 
Žali kalvų šlaitai aplink įdubą kilo pamažu, netolygiai, su daubomis ir 
kauburiais, lėkštesni plotai buvo išlyginti, kad pakaktų vietos šeimoms, 
o kartais ir visam urvui susėsti stebint reginį atviroje aikštelėje apačioje. 
Nuožulnūs šlaitai buvo pakankamai dideli, kad sutilptų visas vasaros su- 
sirinkimas — daugiau nei du tūkstančiai žmonių. 

Giraitėje, beveik pačioje kalvos viršūnėje, tryško šaltinis, kuris, pripil- 
dęs nedidelį baseinėlį, plūdo dubens formos šlaitais, per išlygintą aikštelę 
apačioje ir įtekėjo į didesnį stovyklos upelį. Šaltinio upeliukas buvo toks 
nedidelis, kad žmonės lengvai jį peržengdavo, tačiau iš skaidrios, vėsios 
versmės viršuje nuolat tekėjo švarus geriamasis vanduo. 

Aila taku kopė link medžių guoto palei seklų upeliuką, čiurlenantį 
grįsta akmenų vaga. Stabtelėjusi atsigėrė iš šaltinio ir atsigręžė. Žaižaruo- 
jantis vanduo, srūvantis kalva žemyn, traukė žvilgsnį. Moteris stebėjo, 
kaip vanduo liejasi į upelį, tekantį per didelę sausakimšą stovyklą, o šis 
įteka į Upę slėnyje žemėliau. Kraštovaizdį formavo aukštos kalvos, kalka- 
kmenio uolos ir upių išgraužti slėniai. 

Ailos dėmesį patraukė iš stovyklos pusės sklindantis garsas, nepanašus 

mą, prislopintą grumėjimą, pabrėžiamą atsitiktinių šūksnių, riktelėjimų ir 
šauksmų. Ailai jis šiek tiek priminė didelį bičių avilį ar tolumoje baubian- 
čių taurų bandą. Ji tikrai džiaugėsi, kad gali nors trumpai pabūti viena. 

Na, nevisiškai viena. Stebėdama, kaip Vilkas šniukštinėja kiekvieną 
plyšį ir įdubą, ji nusišypsojo. Aila džiaugėsi žvėries draugija. Nors prie to- 
kios daugybės žmonių, ypač susibūrusių vienoje vietoje, ji nebuvo pratusi, 
iš tikrųjų viena būti nenorėjo. Jau išgyveno vienatvę slėnyje, kurį susirado 
išėjusi iš genties, ir nebuvo tikra, ar būtų ištvėrusi be Yhaha, o vėliau ir 
Mažylio draugijos. Netgi su jais kartais jautėsi vieniša. Bet ji žinojo, kaip 
pasirūpinti maisto, pasidaryti reikalingus daiktus, ji mokėsi džiaugtis vi- 
siška laisve ir jos privalumais. Pirmą kartą gyvenime ji galėjo daryti, ką 
panorėjusi, netgi prisijaukinti arklį arba liūtą. Gyvendama viena, priklau- 
sydama vien tik nuo savęs, ji sužinojo, kad vienas žmogus tam tikrą laiką 
gali gyventi gana patogiai, jei yra jaunas, sveikas ir stiprus. Tiktai rimtai 
susirgusi ji suprato, kokia yra pažeidžiama. 

Štai tada Aila galutinai suvokė, kad jos nebūtų gyvos, jei gentis ne- 
būtų priėmusi sužeistos, silpnos mergytės, po žemės drebėjimo tapusios 
našlaite, nors ji buvo gimusi tiems, kuriuos gentis vadino „kitais“. Vėliau, 
su Jondalaru apsigyvenusi pas mamutojus, Aila pradėjo suprasti, kad 
gyvenant bet kokioje grupėje, netgi tokioje, kur tikima, kad asmeniniai 
norai ir troškimai yra svarbūs, apriboti savo laisvę bendruomenės labui 
yra ne mažiau svarbu. Išgyvenimas priklauso nuo bendradarbiaujančio 
vieneto: genties, stovyklos ar urvo, kitaip tariant, grupės, kuri kartu dirbs 
ir prireikus padės. Tarp asmens ir grupės nuolat vyksta kova, tad rasti 
pusiausvyrą nėra lengva, tačiau pravartu. 

Bendradarbiaujant grupėje ne tik buvo lengviau išgyventi - atsirado 
laisvalaikio, skirto mielesniems dalykams. Dėl to išsiskleidė estetinis po- 
jūtis. Žmonių kuriamas menas buvo ne tiek menas savaime, kiek neatski- 
riama gyvenimo, kasdienės būties dalis. Kone kiekvienas zelandoniečių 
urvo narys su pasitenkinimu, išdidžiai puoselėjo kokius nors gabumus 
ir vertino kito žmogaus meistrystės rezultatus. Nuo ankstyvos jaunystės 
vaikams buvo leidžiama daug ką bandyti, kad atrastų, kurioje srityje jiems 
labiausiai sekasi. Praktiniai amatai nebuvo vertinami labiau nei meninin- 

Aila prisiminė, kad per bizonų medžioklę žuvęs vyras, vardu Ševo- 
naras, buvo iečių dirbėjas. Jis ne vienintelis devintajame urve gamino ie- 
tis, tačiau specializuodamasis šioje srityje itin įgudo. Įgūdžiai suteikdavo 
žmogui pripažinimo, dažnai — ir ekonominę laisvę. Zelandoniečiai bei 
kone visi kiti žmonės, kuriuos Aila buvo sutikusi ir su kuriais gyveno, da- 
lijosi maistu, o jį parnešantys medžiotojai ar rinkėjai sulaukdavo pripaži- 
nimo. Žmogus galėjo išgyventi ir nerinkdamas maisto, tačiau nemokėda- 
mi konkretaus amato ar neturėdamas ypatingų gebėjimų, kuriais pelnytų 
pripažinimą, negyventų gerai. 

Nors Ailai vis dar buvo sudėtinga tai suvokti, ji mokėsi iš zelandonie- 
čių mainytis daiktais ir paslaugomis. Kone viskas, kas buvo pagamina- 
ma ar padaroma, turėjo vertę, nors praktinė vertė ne visada atrodydavo 
akivaizdi. Dėl vertės paprastai būdavo sutariama asmeninėse derybose. 
Tikrai kruopšti meistrystė buvo atlyginama daugiau nei paprasta dėl to, 
kad žmonės vertino gerus daiktus ir norėjo jų įsigyti, be to, ypatingą daik- 
tą ilgiau užtrukdavo pagaminti. Ir talentas, ir meistrystė labai vertinti, o 
dauguma urvo narių turėjo savaip išvystytą estetinį pojūtį. 

Gražiai papuošta, puikiai padirbta ietis buvo vertingesnė nei lygiai 
tokia pat gera, bet turinti tik funkcinę vertę. Žinoma, pastaroji buvo 
daug kartų vertingesnė už apgailėtinai padarytą ietį. Atsainiai nupintą, 
išsiklaipiusį krepšį buvo galima panaudoti lygiai taip pat kaip ir kruopš- 
čiai nupintą, subtilios tekstūros ir raštų arba įvairių spalvų bei atspalvių, 
tačiau prastasis nė iš tolo nebuvo taip trokštamas. Toks krepšys galėjo 
būti panaudotas ką tik iš žemės iškastoms šaknims, tačiau nuvalytos ir 
išdžiovintos šaknys dedamos saugoti į gražesnį. Naudingi trumpalaikiai 
įrankiai ir daiktai buvo dažnai gaminami, o paskui išmetami, o gražūs ir 
puikiai padaryti paprastai būdavo saugomi. 

Ne tik rankų darbas buvo vertinamas. Žmonėms reikėjo ir pasilinks- 
minti. Ilgomis šaltomis žiemomis jie dažnai likdavo ilgam įkalinti savo 
būstuose. Reikėjo kaip nors palengvinti ankštumos keliamą įtampą. Šok- 
ti ir dainuoti žmonės mėgo ir pavieniui, ir visi drauge, o tie, kurie gebėjo 
gerai groti fleita, buvo vertinami lygiai taip pat kaip tie, kurie gamino 
ietis ar pynė krepšius. Aila jau žinojo, kad ypač gerbiami pasakininkai. 
Paskui prisiminė, kad juos vertino ir gentis - žmonės itin mėgavosi klau- 


sydami jau girdėtų istorijų. 

Vis dėlto žmonėms patiko ir naujovės. Ir jauni, ir seni su užsidegimu 
minė mįsles ir žaidė žodžių žaidimus. Svečiai buvo itin laukiami, nes pa- 
prastai pasakodavo daug ko įdomaus. Neatsižvelgiant į iškalbą, jie buvo 
raginami pasakoti apie savo gyvenimą ir nuotykius, nes viskas buvo įdo- 
mu, o paskui žmonės turėjo, ką aptarinėti ilgais žiemos vakarais sėdėdami 
prie laužų. Nors kone visi galėjo suregzti įdomų pasakojimą, turintieji 
tokį talentą buvo prašomi, raginami, meilikavimu viliojami svečiuotis 
kaimyniniuose urvuose. Šitaip ir atsirado keliaujantys pasakininkai. Kai 
kurie visą gyvenimą ar bent jau kelerius metus praleisdavo vaikščiodami 
iš urvo į urvą nešini naujienomis, žiniomis ir pasakodami istorijas. Nie- 
kas nebuvo laukiamas labiau už juos. 

Žmonės greitai atpažindavo kits kitą pagal drabužių kirpimą, vėri- 
nius ir kitus papuošalus. Bėgant laikui susiformavo išskirtinis pasakinin- 
kų drabužių ir puošmenų stilius, atspindintis jų užsiėmimą. Netgi maži 
vaikai suprasdavo, kad jie ateina. Pasirodžius vienam ar daugiau keliau- 
jančių linksmintojų, žmonės mesdavo visus savo darbus, dažnai būdavo 
atidedamos net suplanuotos medžioklės. Ateidavo spontaniškų švenčių 
metas. Nė vienam pasakininkui nereikėjo medžioti ar rinkti maisto, kad 
išgyventų. Kaip paskata grįžti jiems būdavo įteikiamos dovanos, o pasenę 
ar pavargę keliauti jie galėjo įsikurti bet kuriame pasirinktame urve. 

Kartais kartu keliaudavo keli pasakininkai, neretai net su šeimomis. 
Ypač talentingose grupėse būdavo dainininkų, šokėjų ir grojančiųjų įvai- 
riais instrumentais: visokiais mušamaisiais, barškalais, brūžekliais, flei- 
tomis, o kartais net įtemptomis stygomis. Prie jų neretai prisijungdavo 
ir vietiniai urvo muzikantai, dainininkai, šokėjai bei tie, kurie turėjo ką 
arba mėgo pasakoti. Istorijos dažnai būdavo dramatizuojamos. Kad ir 
kaip būdavo pasakojama, istorija ir pasakotojas visada atsidurdavo dėme- 
sio centre. 

Pasakojama buvo viskas: mitai, legendos, asmeniniai nuotykiai, toli- 
mų ar įsivaizduojamų vietų, žmonių ar gyvūnų apibūdinimai. Kiekvienas 
pasakininkas į savo repertuarą būtinai įtraukdavo asmeninius nutikimus, 
patirtus gretimuose urvuose, nes juos žmonės labiausiai mėgo. Gandai 
ir paskalos, tai, kas juokinga ir rimta, liūdna, tikra ar išgalvota — viskas 


buvo leidžiama, jei tik gerai papasakojama. Keliaujantys pasakininkai 

taip pat perduodavo asmenines žinutes tarp draugų, giminaičių, vadų ar 
zelandonių, nors tokia asmeninė komunikacija turėjo trūkumų. Pasaki- 
ninkas turėjo įrodyti esąs labai patikimas, kitaip niekas jam nepatikėtų 
itin asmeniškų ar slaptų vadų bei zelandonių žinių. Deja, tikrai ne visi 


„ keliaujantys linksmintojai buvo tokie. 


Už gūbrio, kuris buvo aukščiausiai iškilęs visoje apylinkėje, žemės pa- 
viršius žemėjo, paskui išsilygino. Persiropštusi per jį Aila ėmė leistis nuo- 
žulniu, vos regimu taku, neseniai prakirstu kalvos šlaite per tankias ger- 
vuoges. Kalvos papėdėje, kur dygliuotų vijoklių raizgalynė užleido vietą 
retai žolei, ji pasuko iš tako, nuėjo senai išdžiūvusia upelio vaga, kurioje 
dėl gausybės akmenų beveik niekas neaugo, ir pradėjo lipti į kalvą. 

Vilkas atrodė itin smalsus. Naujoje teritorijoje žvėries dėmesį traukė ir 
naujais kvapais viliojo kiekvienas kauburėlis ar įduba žemėje. Moteris su 
vilku kopė į viršų akmenuota vaga, kurią kadaise išgraužė kalkakmenyje 
srūvantis upės vanduo. Staiga vilkas šoko į priekį ir dingo už akmenų krū- 
vos. Aila tikėjosi, kad bet kurią akimirką jis vėl pasirodys, tačiau žvėriui 
neįprastai ilgai užgaišus, susirūpino. Ji sustojo greta akmenų kauburio ir 
apsižvalgė. Galiausiai aštriai sušvilpė: tą garsą buvo sugalvojusi specialiai 
Vilkui kviesti. Praėjo kiek laiko, kol Aila pamatė, kaip peraugusios ger- 
vuogės už kalvelės sujuda, ir išgirdo žvėrį keberiojantis iš po dygliuotų 
vijoklių. 

— Kur buvai, Vilke? — ji pasilenkusi pažvelgė jam į akis. - Kas slepiasi 
po tais uogų vijokliais, kad taip ilgai ten užtrukai? 

Nusprendusi išsiaiškinti Aila nusiėmė kuprinę, kad išsitrauktų nedi- 
delį Jondalaro jai pagamintą kirvuką. Rado jį kuprinės dugne. Tai nebuvo 
pats tinkamiausias įrankis laužtis per ilgus, sumedėjusius, dyglių pilnus 
stiebus. Ailai pavyko prakirsti skylę, ir ji pamatė ne žemę, kaip tikėjosi, o 
tamsią, tuščią ertmę. Dabar ir jai tapo smalsu. 

Aila dar truputį apkapojo vijoklius ir padidino angą tiek, kad pavyktų 


pro ją prasibrauti visai nedaug susibraižius. Dirvos paviršius nuožulniai 

leidosi į urvą su patogia, plačia anga. Pro prakirstą skylę pateko dienos 
šviesos. Aila leidosi žemyn skaičiavimo žodžiais įvardydama žingsnius. 
Kai pasiekė trisdešimt pirmą, pastebėjo, kad nuožulnuma išsilygino, o 
koridorius praplatėjo. Pro angą į urvą vis dar sruvo silpna dienos šviesa, 
o akims apsipratus su prieblanda Aila pamatė, kad įėjo į gerokai didesnę 
salę. Apsidairiusi ji nusprendė sukti atgal. 

— Smalsu, kiek žmonių žino apie šitą urvą, Vilke? 

Kirviu ji dar labiau praplatino angą, tada išėjo laukan ir apžiūrėjo 
teritoriją. Netoli apsupta dygių erškėčių stypsojo iš pažiūros nudžiūvu- 
si pušis parudavusiais spygliukais. Mojuodama mažu akmeniniu kirviu 
moteris prasiskynė kelią pro kietus sumedėjusius vijoklius ir apžiūrėjo, ar 
apatines jų šakas galima nulaužti. Nors teko pakibti visu svoriu, galiausiai 
jai pavyko atlaužti šakos galelį. Ranka sulipo, tad pasižiūrėjusi į šaką ir pa- 
mačiusi tamsius dervos lašus Aila nusišypsojo. Iš sakuotos šakos be jokių 
pagalbinių medžiagų išeis pakankamai geras deglas. 

Pririnkusi sausų negyvos pušies šakelių ir žievių, Aila grįžo į akme- 
nuotą išdžiūvusią upelio vagą ir iš kuprinės išsiėmė ugnies degimo rin- 
kinį. Sutrupinusi žievę ir šakeles prakurams, ugnies akmeniu ir titnago 
skiltuvu ji netrukus užkūrė nedidelį lauželį ir nuo jo įsidegė pušies šakos 
deglą. Vilkas ją stebėjo. Kai pamatė šeimininkę einančią atgal į urvą, pa- 
sileido į priekį per akmenų krūvą ir įsirangė pro skylę, kurią Aila prakirto 
susiraizgiusiuose gervuogių vijokliuose. Labai seniai išdžiūvusi vaga buvo 
upė, išgraužusi urvą su toli išsikišusiu stogu, kuris sugriuvo, ir priešais da- 
bartinę angą kalvos šlaite liko pūpsoti akmenų krūva. 

Aila užsiropštė akmenimis ir nusileido pro pačios pasidarytą angą. 
Mirguliuojančio deglo šviesoje ji ėjo gana slidžia drėgnos, smėlingos mo- 
lio dirvos nuožulnuma skaičiavimo žodžiais vėl vardydama žingsnius. Šį 
kartą, kol žemė išsilygino, pakako dvidešimt aštuonių žingsnių - deglui 
nušviečiant kelią, jos žingsniai buvo ilgesni. Plati įėjimo galerija vėrėsi į 
didelę, apskritą „U“ formos patalpą. Pakėlusi deglą Aila pažvelgė į viršų 
ir jai užėmė kvapą. 

Žėrinčios susikristalizavusio kalcito sienos buvo kone baltos, švarios, 
grynos, tvaskios. Lėtai judant į urvą, mirgančio deglo šviesoje nuo na- 


tūralaus reljefo krito šešėliai, kurie vijo kits kitą ant sienų, tarsi jos būtų 

gyvos ir alsuotų. Moteris priėjo arčiau prie baltų sienų, kurios suapvalin- 
ta rusvų akmenų atbraila prasidėjo kiek žemiau jos smakro - maždaug 
už pusantro metro nuo grindų paviršiaus — ir kilo lanku link skliautinio 
stogo. Jei nebūtų apsilankiusi gilioje Šaltinio uolos gelmėje, apie tai nepa- 
galvotų, tačiau dabar ėmė įsivaizduoti, ką šiame urve galėtų nuveikti toks 
menininkas kaip Jonokolas. 

Aila labai atsargiai ėjo palei sienas. Žemė po jos kojomis buvo dum- 
blina, nelygi ir slidi. Pačiame gale, kur siena jau rietėsi į kitą pusę, buvo 
siaura anga, vedanti į kitą galeriją. Iškėlusi deglą Aila pažvelgė vidun. 
Viršuje bolavo skliautas, tačiau koridorius buvo siauras ir vingiuotas. Ji 
nusprendė ten neiti. Kiek toliau, dešinėje nuo įėjimo į galeriją, buvo dar 
viena anga, bet Aila tik dirstelėjo į jos vidų. Jau nusprendė, kad apie tai 
turi pasakyti Jondalarui bei kitiems žmonėms ir atsivesti juos į urvą. 

Aila matė daug urvų. Dauguma jų buvo pasipuošę puikiais nuo lubų 
besileidžiančiais stalaktitų varvekliais ir stalagmitais, kylančiais nuo že- 
mės, tačiau ji niekada neregėjo tokio urvo. Įprastame kalkakmenio urve 
susiformavo nelaidaus klintmolio sluoksnis, kuris sulaikė kalcio karbo- 
nato prisotintus vandens lašus ir neleido jiems prasisunkti bei susidaryti 
stalaktitams ir stalagmitams. Todėl sienos pasidengė labai lėtai augančiais 
kalcito kristalais, kurie didelį natūralaus akmens plotą su iškilumomis ir 
įdubomis padengė baltutėliu skydu. Tai buvo reta ir labai graži vieta, gra- 
žiausias jos kada matytas urvas. 

Aila pastebėjo, kad deglo šviesa blėsta. Gale kaupėsi anglis, slopinanti 
liepsną. Daugumoje urvų ji būtų paprasčiausiai trinktelėjusi deglą į sie- 
ną, kad suanglėjusi mediena nukristų ir liepsna atsinaujintų, bet nuo to 
paprastai likdavo juoda dėmė. Aila juto, kad šioje vietoje turi būti atsar- 
gi; ji negalėjo paprasčiausiai nudaužti anglį ir subjauroti nepriekaištingai 
baltas sienas, todėl tam pasirinko tamsesnį akmenį apačioje. Trinktelė- 
jus deglu į akmenį dalis anglių nukrito ant žemės, o Ailai akimirksniu 
kilo noras viską išvalyti. Šioje vietoje buvo justi kažkas švento; ji buvo 
dvasinga, lyg besisiejanti su anapusybe. Moteris nieku gyvu nenorėjo jos 
išniekinti. 

Galiausiai ji papurtė galvą - juk tai tik urvas, nors ir ypatingas. Tru- 


putis anglių ant žemės jo nesuterš. Be to, ji pastebėjo, kad Vilkas savo 

teritoriją žymėjo nedvejodamas - jis kas metras kilnojo koją. Vis dėlto jo 
paliktos žymės nepasiekė baltosios sienos. 

Susijaudinusi ir nekantraudama papasakoti žmonėms apie atradimą 
Aila kuo greičiau grįžo į devintojo urvo stovyklą. Tiktai pastebėjusi, kaip 
žmonės tempia žemes iš ką tik iškastos duobės, o kiti ruošia maistą, ji pri- 
siminė, jog rytdienos pusryčiams pasikvietė svečių. Juk ketino paieškoti 
maisto kepti: kokį gyvį sumedžioti ar kokių valgomų augalų parsinešti, o 
susijaudinusi dėl urvo viską pamiršo. Ji pastebėjo, kad Martona, Folara ir 
Proleva iš šaltos saugojimo duobės atitempė visą gabalą bizonienos. 

Pirmą stovyklos dieną dauguma devintojo urvo žmonių kasė didelę 
duobę iki pat amžinojo įšalo, kad joje išsaugotų dalį ankstesnės medžio- 
klės grobio. Zelandoniečių žemės buvo pakankamai arti šiaurinio ledy- 
no, tad vyravo amžinojo įšalo sąlygos. Žinoma, tai nereiškė, kad žemė 
būna įšalusi kiaurus metus. Žiemą dirva tapdavo kieta kaip ledas, visiškai 
sustingdavo iki pat paviršiaus, tačiau vasarą viršuje atitirpdavo skirtingo 
storio sluoksnis, nuo kelių centimetrų iki metro, priklausomai nuo pavir- 


šiaus dangos ir ją pasiekiančio saulės šviesos kiekio. Duobėje, kuri buvo 


iškasta iki pat įšalo, mėsa ilgiau laikėsi šviežia, nors dauguma nesibodėjo | 


valgyti ją ir gerokai pastovėjusią. 

— Martona, aš atsiprašau, - tarė Aila, priėjusi prie pagrindinio ugnia- 
kuro. - Nuėjau ieškoti maisto rytojaus pusryčiams, bet visai netoli radau 
naują urvą, ir visiškai užsimiršau. Tai pats gražiausias mano kada matytas 
urvas, norėjau jį parodyti tau ir visiems kitiems. 

— Nieko negirdėjau apie jokius urvus netoliese, - pastebėjo Folara. — 
Bent jau tikrai ne apie gražius. Ar jis toli? 

— Iš karto kitapus šlaito pagrindinės stovyklos gale, - paaiškino Atila. 

— Vasarai baigiantis ten einame raškyti gervuogių, - tarė Proleva. — 
Ten nėra urvo. 

Išgirdę, ką Aila kalba, aplinkui ėmė būriuotis žmonės, atėjo ir Johara- 
nas su Jondalaru. 

— Tikrai, - patvirtino Joharanas. - Niekada negirdėjau, kad ten būtų 
urvas. 

— Jį dengė brūžgynas, o priešais angą - didelė akmenų krūva, - tarė 
Aila. - Iš tikrųjų Vilkas jį rado. Jis šniukštinėjo po tom gervuogėm ir 

pradingo. Kai sušvilpiau, teko ilgai laukti, kol jis pasirodė, todėl pasidarė 
smalsu, kur jis buvo. Prakirtau kelią ir radau urvą. 

— Juk jis nėra labai didelis? - paklausė Jondalaras. 

— Jis viduje tos kalvos, jis didelis, Jondalarai, ir labai neįprastas. 

— Ar gali mums parodyti? - paklausė jis. 

- Žinoma. To čia ir ėjau, bet dabar manau, kad turiu padėti ruošti 
maistą rytojaus pusryčiams, - tarė Aila. 

— Ką tik uždegėme ugnį žemės krosnyje, — tarė Proleva, - ir prikro- 
vėme daug malkų. Kurį laiką užtruks, kol jos išdegs ir įkaitins išklotus 
akmenis. Maistą sudėjome ant aukštų rėmų, kol galėsime jį ruošti, todėl 
nėra jokios priežasties atidėlioti žygį. 

— Aš pakviečiau žmones pasivaišinti, o darbą nudirbo visi kiti. Mažų 
mažiausiai turėjau padėti kasti duobę, - sutrikusi teisinosi Aila. Jai atro- 
dė, kad išsisuko nuo sunkaus darbo. 

— Nesijaudink dėl to, Aila. Vis tiek ketinome ją kasti, - tarė Prole- 
va. — Čia buvo daug žmonių, tik dabar dauguma jau išėjo į pagrindinę 
stovyklą. Lengviau, kai dirbame visi kartu. 

— Eime pažiūrėti tavo urvo, - paragino Jondalaras. 

— Žinote, jei eisime ten visu būriu, iš paskos ateis visa stovykla, - pa- 
stebėjo Vilomaras. 

— Galime eiti atskirai ir susitikti prie šaltinio, - pasiūlė Rušemaras. 

Jis buvo iš tų, kurie padėjo kasti kepimo duobę, ir laukė, kol Salova 
baigs maitinti Marsolą, kad galėtų eiti į pagrindinę stovyklą. Buvusi ne- 
toliese Salova jam nusišypsojo. „Jis ne iš šnekiųjų, bet kai prabyla, pataria 
išmintingai“, - pagalvojo ji. Ji pasidairė Marsolos, kuri sėdėjo ant žemės 
netoliese. Jei eis į žygį, teks atsinešti skraistę kūdikiui nešti, tačiau pasiū- 
lymas skambėjo viliojančiai. 

- Sumanymas puikus, Rušemarai, tačiau aš, regis, geriau sumaniau, — 
tarė Jondalaras. - Mes galime kilti link mūsų mažojo upeliuko aukštu- 
pio — pasieksime tą šlaitą iš kitos pusės. Nuobirynas už baseino ne taip 
toli nuo čia. Ropščiausi į jo viršų, ieškojau titnago toje akmenų krūvoje ir 
gerai apžiūrėjau kraštovaizdį. 

— Nuostabu! Eime, - ragino Folara. 


— Norėčiau urvą parodyti ir Zelandonei su Jonokolu, - tarė Aila. 

— Manau, būtų tinkama pakviesti kartu devynioliktojo urvo vadą 
"Tormadeną, nes čia jų teritorija - pridūrė Martona. 

— Žinoma, tu teisi, mama. Jiems priklauso pirmiesiems apžiūrėti 
urvą, — tarė Joharanas. — Vis dėlto jie seniai čia gyvena ir jo nerado, todėl 
manau, kad galime leistis į bendrą nuotykį. Pakviesiu Tormadeną eiti su 
mumis, - vadas nusišypsojo, - bet nesakysiu, kodėl. Tik pasakysiu, kad 
Aila kažką surado ir nori mums parodyti. 

— Aš eisiu su tavimi, Joharanai. Stabtelsiu prie zelandonių namo ir 
pakviesiu Zelandonę su Jonokolu dėtis prie mūsų, - tarė Aila. 

— Kiek žmonių norės eiti? - paklausė Joharanas. Susidomėjo visi, bet 
dauguma iš kone dviejų šimtų devintojo urvo žmonių buvo didžiojoje 
stovykloje, todėl susidarė visai nedidelis būrelis. Naudodamas skaičiavi- 
mo žodžius Joharanas suskaičiavo maždaug dvidešimt penkis žmones ir 
pagalvojo, kad tokio dydžio grupė visai suvaldoma, ypač jei eis kitu ke- 
liu. - Gerai, mudu su Aila einame į pagrindinę stovyklą. Jondalarai, tu 
vedi visus aplinkiniu keliu. Susitiksime papėdėje už šaltinio. 

— Jondalarai, paimk įrankių dygiems stiebams nukirsti, keletą deglų ir 
savo ugnies rinkinį, - patarė Aila. - Įėjau tik į pirmą didelę patalpą, bet 
pastebėjau porą angų, vedančių tolyn. 

Zelandonė su pagalbininkais, įskaitant keletą naujų mokinių, kaip 
tik ruošėsi moterų, kurios tuoj susijungs, susitikimui; ta, kuri buvo pir- 
moji, vasaros susirinkime nuolat būdavo užsiėmusi. Kai Aila paprašė as- 
meniškai šnektelti, iš jaunosios moters elgesio Zelandonė pajuto, kad tai 
svarbu. Aila papasakojo jai apie urvą ir paminėjo, kad su žmonėmis iš 
devintojo urvo sutarta susitikti prie šaltinio. Tada visi kartu ir apžiūrės 
urvą. Zelandonė dar dvejojo, o Aila primygtinai tvirtino, kad bent jau 
Jonokolas būtinai turi eiti. Tai sužadino Pirmosios smalsumą, ir ji nu- 
sprendė eiti kartu su savo urvo žmonėmis. 

— Keturioliktojo zelandone, ar imsiesi vadovauti šiam susirinkimui? — 
pasiteiravo pirmoji donija tos, kuri visada troško būti pirmąja. - Turiu 
užsiimti devintojo urvo reikalais. 

- Žinoma, - apsidžiaugė moteris. Jai ir visiems kartu buvusiems 


tapo smalsu, kas tokio svarbaus įvyko, kad Pirmoji išeina reikšmingo 

susirinkimo viduryje. Vis dėlto Keturioliktoji jautėsi pamaloninta, kad 
buvo pakviesta užimti jos vietą. Gal Pirmoji pradeda ją vertinti ? 

— Jonokolai, eime su manimi, - pirmajam mokiniui pasakė devintojo 
urvo zelandonė. Tai sukėlė dar vieną smalsumo bangą, tačiau niekas nė 
nesivargino teirautis, net Jonokolas, bet jis džiaugėsi, kad greitai viską iš- 
siaiškins. 

Joharanui buvo sunkoka rasti Tormadeną, o paskui įtikinti jį eiti viską 
metus, ypač todėl, kad devintojo urvo vadas nesakė, kur visi trauks ir dėl ko. 

— Aila rado šį tą, apie ką, mano manymu, tu turi žinoti, nes tai tavo te- 
ritorija, - pasakė Joharanas. - Keletas devintojo urvo žmonių apie tai jau 
žino — jie girdėjo Ailos pasakojimą. Vis dėlto tu turėtum sužinoti anks- 
čiau nei visas vasaros susirinkimas. Numanai, kaip greitai sklinda žinia. 

— Tikrai manai, kad tai svarbu? - abejojo Tormadenas. 

— Nekviesčiau tavęs, jei nemanyčiau, - laikėsi savo Joharanas. 

Ėjimas apžiūrėti Ailos rasto urvo tapo devintojo urvo nuotykiu. Žmo- 
nės, be deglų, sugalvojo pasiimti maisto arba augalų rinkimo krepšius ir 
pasidaryti tikrą iškylą. Daugumai atrodė, kad jiems pasisekė, jog liko sto- 
vykloje, kai grįžo Aila ir papasakojo naujieną: dabar jie galės pirmi už- 
mesti akį į naują urvą, kuris, kaip tvirtino toji įdomi Jondalaro parsivesta 
moteris, yra labai gražus. Jie įtarė, kad gražūs tikriausiai yra stalaktitų 
dariniai ir kad tai bus dar vienas iš tokių urvų, kaip Dailioji ertmė visai 
netoli devintojo urvo. 

Galiausiai visi susitiko, paskutiniai pasirodė Joharanas su Tormade- 
nu. Devintojo urvo grupė, kuri atėjo pirma, laukė už kalvagūbrio šlaito 
apačioje. Minia žmonių ant gūbrio viršaus būtų pastebėta iš pagrindinės 
stovyklos, o jie nenorėjo kelti įtarimo. Truputis paslapties didino jaudulį. 
Kartkartėmis kas nors palypėdavo prie šaltinio ir slėpdamasis už medžių 
stebėdavo, ar nematyti Ailos su dviem zelandoniais arba Joharano su de- 
vynioliktojo urvo vadu. | 

Pasikeista trumpais mandagiais sveikinimais - oficialiai su Tormade- 
nu ir devynioliktuoju urvu Aila buvo supažindinta vos atvykusi; po to 
moteris su vilku pradėjo leistis taku per šlaitą pro gervuogių vijoklius, 
aplipusius nokstančiomis uogomis. Aila vedė, Vilkas lipo jai ant kulnų. Ji 


davė ženklą vilkui likti greta, ir jis, regis, buvo tuo patenkintas. Daugybės 

žmonių apsuptyje Vilkas buvo linkęs ją saugoti, o Aila nenorėjo, kad di- 
delis plėšrūnas ką nors išgąsdintų, nors dauguma devintojo urvo žmonių 
jau buvo prie jo pripratę. Be to, jiems patiko reakcija, kurią žvėris keldavo 
kitiems žmonėms susirinkime, ir neišvengiamas dėmesys, kurio patys dėl 
to susilaukdavo. 

Kalvos papėdėje Aila pasuko link išdžiūvusios upelio vagos. Atėję visi 
pirmiausia pastebėjo jos laužo likučius, bet netrukus pamatė ir skylę, pra- 
kirstą tankiuose, sumedėjusiuose, susiraizgiusiuose vijokliuose. Rušema- 
ras, Solabanas ir Tormadenas tučtuojau ėmėsi platinti skylę, o Jondalaras 
greitai įkūrė laužą. Visiems augo smalsumas, ypač Jondalarui. Užsidegę 
keletą deglų, visi nudrožė link tamsios angos. 

"Iormadenas labai nustebo: jis matė, jog tai tikrai urvas, tačiau iki 
šiol nė nenutuokė, kad jis čia yra. Į galinį kalvos šlaitą jie užsukdavo tik 
gervuogėms prisirpus. Didžiulė laukinių gervuogių augavietė dengė visą 
kalvą ir bujojo čia labai seniai. Raškant vien nuo tako, kurį žmonės atnau- 
jindavo kasmet, ir pakraščiuose būdavo daugiau uogų, nei visi galėdavo 
surinkti, netgi per vasaros susirinkimą. Niekas nesivargindavo brautis 
pernelyg toli į brūzgus, todėl urvo ir nerado. 

— Kodėl nusprendei brautis per gervuogyną, Aila? - pasiteiravo Tor- 
madenas, kai jie patraukė į tamsią skylę. 

— Vilkas lindo, - tarė ji nuleisdama akis į gyvūną. - Tai jis rado urvą. 
Išėjau paieškoti ko nors rytojaus pusryčiams, gal kiškio, gal žvyrės. Vilkas 
dažnai padeda man medžioti, jo uoslė puiki. Už tos akmenų krūvos jis 
pradingo po vijokliais ir ilgai neišlindo. Pasmalsavau, kas ten galėtų būti. 
Prakirtusi vijoklius radau urvą, įėjau į jį, paskui išėjau, pasidariau deglą ir 
vėl įlindau. 

— Taip ir maniau, kad buvo priežastis, — tarė vyras, vertindamas mote- 
rį ir jos keistą kalbos būdą. Tikra gražuolė, ypač kai šypsosi. 

Aila su Vilku priekyje, Tormadenas įkandin, visi su deglais, patraukė į 
urvą. Iš paskos ėjo Zelandonė su Jonokolu, tolėliau - Joharanas, Martona 
ir Jondalaras. Aila suvokė, kad žmonės intuityviai išsirikiavo ta tvarka, 
kuri buvo naudojama ypatingomis ar oficialiomis progomis, tarkime, per 
laidotuves. Tik ji ėjo priekyje ir dėl to nerimavo, nesijautė pelnytai einan- 


ti pirma tokioje voroje. 

Aila palaukė, kol visi suėjo į urvą. Paskutinė ėjo Lorala, nešina La- 
noga, Laramaro moters Tremedos dukterys, kurios ir taip visada buvo 
paskutinės. Ji nusišypsojo mergaitėms ir kaip atlygio sulaukė drovios 
Lanogos šypsenos. Aila džiaugėsi, kad jos nusprendė eiti drauge. Lora- 
la jau buvo apvalainesnė, kaip ir turi atrodyti kūdikis, ir darėsi sunkesnė 
našta savo seseriai, bet Lanoga, regis, tuo tik džiaugėsi. Ji įprato sėdėti su 
jaunomis urvo motinomis, klausėsi jų kalbų apie kūdikius ir pati truputį 
pasigirdavo Loralos pasiekimais. 

— Grindys slidžios, tad būkite atsargūs, - įspėjo Aila ir nuvedė grupelę 
po žeme. Apšviečiant taką keliais deglais, buvo lengviau matyti, kaip jė- 
jimo koridorius platėja ir leidžiasi žemyn. Aila pradėjo justi urvo vėsą ir 
drėgmę, uodė drėgno molio kvapą, girdėjo prislopintą lašančio vandens 
teškenimą ir greta einančių žmonių kvėpavimą. Niekas nekalbėjo. Urvas, 
regis, įkvėpė tylai. Laukiamai nuščiuvo netgi kūdikiai. 

Pajutusi, kad žemė po kojomis ėmė lygintis, Aila sulėtino žingsnį ir 
nuleido deglą. Kiti pasielgė taip pat, visi stebėjo, kur stato kojas. Pasiekusi 
lygų plotą, Aila aukštai iškėlė deglą, kiti irgi. Pirmiausia pasigirdo ne- 
valingi nuostabos šūksniai, aikčiojimai, o paskui stojo tyla: apstulbusius 
žmones užvaldė didinga, švytinti kristalinio kalcito, padengusio sienas 
pagal akmens reljefą, baltuma, atgijusi mirgančių deglų šviesoje. Urvo 
grožis neturėjo nieko bendra su stalaktitais, jų beveik nebuvo, bet urvas 
buvo gražus, maža to, jis buvo kupinas galingos, stebuklingos, antgamtiš- 
kos, dvasingos atmosferos. 

- O, Didžioji Motina! — tarė zelandonė. — Čia jos šventovė, čia jos 
įsčios. 


Ir ji užgiedojo nuostabiu, sodriu ir gyvu balsu. 


Iš tamsumnos, iš pragaišties, iš tyrų 
Su viesulais Didžioji Motina išnyra. 
ly bunda, nes gyvybės vertę ji išmano, 
Ji sielojas dėl tuštumos, Motina Žemė. 
Motina vieniša. Vienintelė ir tikra. 


Nuo sienų ataidėjo jos balsas, tada kažkas pradėjo iš tikrųjų jai akom- 


panuoti fleita. Aila pakėlė galvą. Grojo nepažįstamas, nors iš pažiūros 

keistai matytas jaunuolis. Aila suprato, kad jis ne iš devintojo urvo. Pagal 
drabužius atpažinusi, kad tai trečiojo urvo gyventojas, moteris suprato, 
kodėl jaunuolis atrodo matytas — jis buvo panašus į trečiojo urvo vadą 
Manvelarą. Aila bandė prisiminti, ar buvo su juo supažindinta. Mintyse 
iškilo vardas - Morisanas. Jis stovėjo greta Ramilos, apkūnios, patrau- 
klios rudaplaukės moters, vienos iš Folaros draugių. Jis tikriausiai viešėjo 
devintojo urvo stovykloje ir atėjo kartu. 

Žmonės kartu giedojo Motinos giesmę. Priėjo dalį, kuri atrodė ypač 


išmintinga: 


Atėjus laikui, vandenys jos įsčių 
Želmeniu gyvu bergždžiuos tyruos ištryško. 
Bet gėla netekties suspindo rasomis, 
Virpančiom vaivorykštėm rytais puostomis. 


Įsčių vandenys želmenis brandino. Asarų ji neslopino. 


Griausmingai į gabalus akmenys skilo, 
Riaumodamos dubos, gelmės prabilo. 
Didžiuliai ir tamsūs vėl atsivėrė urvai. 
Iš Motinos įsčių gimė Žemės vaikai. 


Apleista, vieniša, bet didinga. Motina Žemė gimdo. 


Visi vaikai skirtingi, vieni maži, kiti dideli, 
Kas vaiksto, kas šliaužioja, kas skraido, kas plaukioti gali. 
Visų pavidalai puikūs, kiekvienas užbaigtas dvasia, 
Į save panašius gimdyti gali, jei tokia Motinos valia. 


Motina to trokšta. Žemėje gyvybė noksta. 


Staiga Ailą persmelkė jau anksčiau patirtas, tačiau seniai nelankęs 
jausmas: ją užliejo nuojauta. Po genties sambūrio, kuriame Krebas kaž- 
kokiu nepaaiškinamu būdu suprato, kad ji kitokia, ji kartais pajusdavo 
šitą savitą baimę, keistą nesusivokimą, tarsi kas būtų ją perkeitęs. Ji juto 
kūną dilgčiojant, kutenant, šiurpą keliantį pykinimą ir silpnumą, paskui 


sudrebėjo prisiminusi gilesnę už bet kokį urvą tamsą, kuri tapo tikrove. 

Gerklėje juto šaltos tamsos, molio ir grybų, augančių senoviniame pir- 
mykščiame miške, skonį. 

Piktas riaumojimas sudrebino tylą ir žiūrovai baimingai atšoko. Pro 
virbus prasispraudęs galingas urvinis lokys trenkęs į žemę sutrupino 
narvą. Pasiutęs lokys išsilaisvino! Jam ant pečių stovėjo Braudas; kiti du 
vyrai buvo įsikibę jam į kailį. Staiga vienas atsidūrė pabaisiškuose žvė- 
ries gniaužtuose, bet agoniškas riksmas nutrūko, kai galingam lokiui 
apkabinus žmogų lūžo jo stuburas. Šamanai paėmė vyro kūną ir rimtai, 
iškilmingai nunešė į urvą. Lokenos apsiaustą apsivilkęs Krebas šleivojo 
priekyje. 

Aila spoksojo į suskeldėjusiame mediniame dubenėlyje besiteliūs- 
kuojantį balsvą skystį. Ji juto stiprų nerimą, kad kažką padarė negerai. 
Skysčio dubenyje neturėjo likti. Ji pakėlė indą prie lūpų ir viską išgėrė. 
Perspektyva pasikeitė, balta šviesa sušvito jos viduje, atrodė, ji pati auga, 
didėja ir iš viršaus stebeilija į žvaigždėmis nusėtą taką. Žvaigždės virto 
mažomis mirguliuojančiomis švieselėmis, vedančiomis per ilgą, rodos, 
begalinį urvą. Raudona šviesa gale didėjo, kol užpildė jos regėjimo lauką, 
pradėjo pykinti, lyg skęstų. Ji pamatė ratu susėdusius šamanus, pusiau pa- 
sislėpusius už stalagmitų kolonų. 

Suakmenėjusi iš baimės Aila vis giliau smigo į juodą bedugnę. Staiga 
jos vidinėje šviesoje atsidūrė Krebas: jai padėjo, ją rėmė, malšino jos bai- 
mes. Jis vedė ją keistoje kelionėje atgal į bendrą pradžią, pro sūrius van- 
denis ir skausmingus oro gurkšnius, molingą žemę ir aukštus medžius. 
Paskui jie atsidūrė ant žemės, ėjo stati, dviem kojom, ėjo toli, į vakarus, 
link didelės sūrios jūros. Priėjo stačią sieną, atsigręžusią į upę, ir plokščią 
lygumą su gilia įduba po didele išsikišusia dalimi; tai buvo senovinių jų 
protėvių urvas; tačiau artėjant prie urvo Krebas pradėjo nykti, ruošėsi ją 
palikti. 

Vaizdas darėsi miglotas, Krebas blėso vis greičiau, beveik pradingo. 
Ji dairėsi aplinkui, iš paskutiniųjų jo ieškojo. Tada pamatė jį ant uolos, 
virš protėvių urvo, greta didelio riedulio, ilgos, keistai suplotos akmens 
kolonos, kuri kilo virš krašto, atrodė tarsi sustingusi vietoje, lyg tuojau 
nukrisianti. Ji pašaukė, tačiau jis ištirpo akmenyje. Aila pasijuto vieniša; 


Krebas dingo, ji buvo viena. Tada Krebo vietoje atsirado Jondalaras. 

Ji pasijuto dideliu greičiu skriejanti virš keistų pasaulių. Vėl užplūdo 
juodosios tuštumos baimė, tik šįkart kitokia. Ji dalijosi ja sa Mamuta, ir 
baimė užvaldė juos abu. Galiausiai iš labai toli atsklido Jondalaro balsas, 
kupinas kankinamos baimės ir aistros, šaukiantis, traukiantis ją kartu su 
Mamuta atgal stipria meilės ir troškimo jėga; ji akimirksniu sugrįžo, ta- 
čiau pasijuto suledėjusi iki kaulų. 


— Aila, kaip jautiesi? - klausė Zelandonė. - Tu visa drebi. 


— Viskas gerai, — atsakė Aila. - Tiesiog čia šalta. Turėjau atsinešti šil- 
tesnį drabužį. 

Vilkas, kuris tyrinėjo naująjį urvą, išdygo greta ir prisispaudė prie jos 
kojos. Ji nuleidusi ranką paglostė jam galvą, tada atsiklaupė ir apkabino. 

— Čia tikrai šalta, o tu laukiesi. Esi jautresnė aplinkai, - atsakė Zelan- 
donė, nors suprato, kad Aila sako ne viską. - Žinai apie rytojaus susirin- 
kimą, tiesa? 

— Taip, Martona pasakė. Ji eis sa manimi, nes neturiu motinos, kuri 
eitų kartu, - pasakė Atila. 

— Ar nori, kad ji eitų? - pasitikslino Zelandonė. 

— O, taip. Esu dėkinga, kad ji pasisiūlė. Nenorėjau būti vienintelė be 
mamos, bent jau moters, kuri man atstotų motiną, - tarė Aila. 

Pirmoji linktelėjo. 

— Tada gerai. 

Žmonės jau ėmė atsigauti nuo baimingos pagarbos jausmų, užplūdu- 
sių naujajame urve, ir pamažu pradėjo vaikštinėti. Aila matė, kaip Jonda- 
laras ryžtingai žengia skersai didžiosios patalpos ir nusišypsojo. Ji suprato, 
kad jis matavimams naudojasi savo kūnu, jau matė anksčiau jį taip darant. 
Sugniaužto jo kumščio plotis buvo vienas matas, rankos ilgis - kitas. Iš- 
skėstomis rankomis jis įvertindavo erdves, o atstumus dažnai matuodavo 
žingsnius įvardydamas skaičiavimo žodžiais. Štai kodėl ir ji pradėjo taip 
daryti. Vyras dirstelėjo į galeriją gale, tačiau toliau nėjo. 

Būrelis žmonių stebėjo Jondalarą. Devynioliktojo urvo vadas Torma- 


denas kalbėjo su Marisanu iš trečiojo urvo. Tik jiedu buvo ne iš devintojo 

urvo. Vilomaras, Martona ir Folara stovėjo greta Prolevos su Joharanu ir 
dviejų artimiausių jo patarėjų su poromis. Tamsiaplaukis Solabanas ir jo 
blyški šviesiaplaukė moteris Ramara kalbėjo su Rušemaru ir Salova, kuri 
ant šlaunies laikė Marsolą. Aila pastebėjo, kad kartu neatėjo nei Prolevos 
sūnus Jaradalas, nei Ramaros sūnus Robenaras. Spėjo, kad berniukai, ku- 
rie dažnai drauge žaisdavo, kažkuo užsiima pagrindinėje stovykloje. Aila 
su Zelandone ir Vilku priėjo prie Jonokolo. Mokinys šypsojosi. Atėjo ir 
Jondalaras. 

— Spėju, kad šita patalpa iki lubų - trijų vyrų ūgio, - tarė jis. - Panašiai 
arba kiek daugiau yra skersai, maždaug šeši mano žingsniai. Ilgis truputį 
mažiau nei tris kartus didesnis, maždaug šešiolika žingsnių, tačiau mano 
žingsnis ilgas. Tamsesni akmenys sienų apačioje siekia maždaug iki čia, — 
jis iškėlė ranką iki krūtinės vidurio. - Tai maždaug penkios mano pėdos 
statant vieną prie kitos. 

Jondalaras gana gerai įvertindavo atstumus. Jis buvo dviejų metrų 
ūgio, ir baltos sienos, kurios prasidėjo ties jo krūtinės viduriu, tai yra 
maždaug pusantro metro aukštyje, kilo iki pat beveik šešių metrų aukščio 
lubų. Salė buvo maždaug septynių metrų pločio ir septyniolikos metrų 
ilgio, su nedideliu vandens telkinėliu viduryje. Erdvės nepakaktų visam 
vasaros susirinkimui sutalpinti, bet gana laisvai išsitektų visas urvas, gal 
tik išskyrus devintąjį, ir tikrai čia laisvai susiburtų visi zelandoniai. 

Jonokolas nuėjo į patalpos vidurį ir džiaugsmingai šypsodamasis užver- 
tė galvą į lubas, paskui pradėjo apžiūrinėti sienas. Jis jautėsi savo stichijoje, 
pasiklydo vaizduotėje. Jis žinojo, kad tose baltose sienose slypi vaizdiniai, 
kurie nori išeiti ir pasirodyti žmonėms. Skubėti negalima. Kad ir kas bus 
čia nuveikta, turi būti padaryta tiksliai ir teisingai. Jam jau pradėjo kilti 
šiokių tokių minčių, tačiau reikėjo pasitarti su Pirmąja, giliai pamąstyti, 
pasikalbėti su kitais zelandoniais, patekti į tų erdvių vidų ir rasti Motinos 
paliktas kito pasaulio žymes. Ji turi jam pasakyti, kas ten paslėpta. 

— Ar derėtų tuos du koridorius ištyrinėti dabar, ar ateiti vėliau, Tor- 
madenai? — paklausė Joharanas. Jis norėjo eiti toliau dabar, tačiau juto, 
kad turi atsiklausti vado, kurio teritorijoje urvas yra. 

— Esu tikras, kad devynioliktajame urve atsiras žmonių, norinčių ap- 


žiūrėti šį urvą ir labiau jį ištyrinėti. Mūsų zelandonė tikriausiai negali im- 

tis to, kas reikalauja daug jėgų, tačiau neabejoju, pirmasis jos mokinys no- 
rėtų įsitraukti. Jo giminystės linijoje buvo vilko ženklas. Kadangi šį urvą 
surado vilkas, jam bus labai įdomu, - pasakė Tormadenas. 

— Taip, urvą surado vilkas, bet, jei Aila nebūtų buvusi pakankamai 
smalsi, kad aiškintųsi, kur žvėris buvo, vis dar nežinotume, kad jis čia 
yra, - pastebėjo Joharanas. 

— Esu tikra, jis bet kuriuo atveju susidomės, - pasakė Zelandonė. - 
Mums visiems įdomu, bus smalsu ir visiems zelandoniečiams. Tai retas 
ir šventas urvas. Kitas pasaulis yra labai arti. Neabejoju, visi tai juntame. 
Devynioliktajam urvui labai pasisekė, kad gyvena taip netoli nuo čia. Įta- 
riu, tai reiškia, kad pas jus dabar svečiuosis daugiau zelandonių ir šiaip 
žmonių, panorusių leistis į šią ypatingą vietą, - kalbėjo Pirmoji. Ji bandė 
paaiškinti, kad nė vienas urvas negalės pareikšti teisių į šitą ypatingą ra- 
dinį, nors gelmė ir yra visuotinai pripažįstamoje devynioliktojo urvo te- 
ritorijoje. Ši vieta priklauso visiems Žemės vaikams, devynioliktasis urvas 
tik saugos jį kitiems. 

— Manau, kad atidžiau apžiūrėti būtina, tik nėra, ko skubėti, - įsiter- 
pė Jonokolas. - Dabar, kai žinome, kad urvas čia yra, jis niekur nedings. 
Niekas nežino, kiek čia urvų ar kokio gylio šitas. Bet kokius tyrinėjimus 
reikia kruopščiai suplanuoti arba derėtų palaukti, kol kas nors bus tam 
pašauktas. 

Zelandonė pati sau nežymiai linktelėjo. Ji geriau nei pats Jonokolas 
suprato, kad jos pirmasis mokinys, kuris tenorėjo būti menininku ir nie- 
kada nesistengė tapti zelandoniu, rado priežastį įsipareigoti. Jis norėjo 
šito urvo ir galėjo jį turėti. Norėjo jį pažinti, ištyrinėti, būti tam pašauk- 
tas, O ypač jį išpiešti. Jis ras būdą persikraustyti į devynioliktąjį urvą, kad 
būtų arčiau šios vietos. Dar nieko neplanavo, tačiau to sieks, nes nuo šiol 
visos jo mintys ir svajonės bus apie šį urvą. 

Tada jai toptelėjo kita mintis: „Aila tai žinojo! Vos pamačiusi urvą ji 
suprato, kad jis priklauso Jonokolui. Štai kodėl primygtinai tvirtino, kad 
jis turi jį pamatyti, net jei aš neapžiūrėsiu. Ji suprato, kad jam už visus 
svarbiau tą urvą apžiūrėti. Ji yra zelandonė, žino ji tai ar ne, nepriklauso- 
mai nuo to, nori to ar nenori. Senasis Mamuta tai suprato. Gal burtinin- 


kas žmonių, tarp kurių ji užaugo, tas, kurį ji vadina šamanu, tai atpažino? 

Ji to neišvengs, ji tam gimusi. Ji galės pakeisti Jonokolą kaip mano moki- 
nė. Tačiau, kaip jis sako, nėra kur skubėti. Tegu sau susijungia, pagimdo, 
o tada bus galima pradėti mokymą. 

- Žinoma, kiek užtruks, kol pasiruošime tyrinėjimams, tad norėčiau 
atidžiau apžiūrėti koridorių gale, - tarė Jondalaras. - Argi nenori, Tor- 
madenai? Galėtume nueiti ir pažiūrėti, kur jis veda. 

- Žmonės jau ruošiasi eiti, - pastebėjo Martona. - Čia šalta, o niekas 
neatsinešė šiltesnių drabužių. Manau, aš irgi imsiu deglą ir keliausiu, nors 
esu tikra, kad norėsiu grįžti. 

— Ir aš eisiu, - pareiškė Zelandonė, - o Aila jau anksčiau drebėjo. 

— Dabar man viskas gerai, - pasakė Aila. - Norėčiau pamatyti, kas 
ten. 

Galiausiai Jondalaras, Joharanas, Tormadenas, Jonokolas, Morisanas 
ir Aila, šešetas su Vilku, pasiliko kiek giliau pasižvalgyti naujame nuos- 
tabiame urve. 

Anga pagrindinės salės gale buvo beveik tiesiai priešais įėjimo kori- 
dorių. Reikėjo praciti pro gana simetrišką, platesnę viršuje ir siaurėjančią 
žemyn arką. Ailai, kuri gimdė pati ir buvo apžiūrėjusi daug moterų, anga 
atrodė moteriška, motiniška. Nuostabus moteriško organo priminimas. 
Vis dėlto pirmiausia jai į galvą atėjo ne vagina. Viršutinė suapvalinta dalis 
labai priminė gimdymo kanalą, siaurėjantį iki žemiausios vietos analinėje 
srityje. Ji tiksliai suprato, ką turi omenyje Zelandonė sakydama, kad tai 
Motinos įsčios, nors ir šiaip visi urvai buvo laikomi įėjimu į jos gimdą. 

Vingiuotas koridorius buvo siauras ir sunkiai įveikiamas, nors baltos 
sienos viršuje platėjo, virto lenkta arka. Koridorius pasirodė esąs labai il- 
gas, beveik tokio ilgio kaip įėjimas. Jo pabaigoje erdvė išplatėjo aplink 
akmeninę koloną. Susidarė klaidingas įspūdis, kad ji remia viršų, nors 
iš tikrųjų kolona daugiau nei per pusę metro nesiekė žemės. Koridorius 
vedė aplink akmeninį stulpą iš dešinės, staigiai suko į kairę, ėjo dar kelis 
metrus ir pasibaigė. 

Prie pat kolonos grindys buvo maždaug metru žemiau, bet atsirado 
plati, kokių trijų metrų ilgio plokštuma, vienintelė tikrai patogi vieta stab- 
telėti arba atsisėsti ir pailsėti. Aila pasinaudojo proga ir atsisėdo pažiūrė- 


ti, kaip kolona atrodo iš tokios padėties. Ji pastebėjo, kad po akmenine 

kolona, nuošaliau, galima ką nors paslėpti. Taip pat ji pamatė žemą skylę 
sienoje-priešais koloną, į kurią galima padėti nedidelius daiktus, kad vėl 
lengvai galėtum juos rasti. Ji pagalvojo, jog kitą kartą ateidama atsineš ką 
nors atsisėsti, kad ir ryšulį žolių, kad nereikėtų gūžtis ant šaltų grindų. 

Sugrįžę iš galerijos žmonės dirstelėjo į kito koridoriaus, kuris buvo de- 
šinėje, angą, tačiau šis tunelis buvo mažesnis, reikėtų ropoti keturiomis, o 
ant grindų telkšojo balos. Visi nusprendė, jog šio koridoriaus tyrinėjimą 
atidės kitam kartui. 

Visiems išėjus iš urvo Vilkas ėjo priekyje su Jondalaru ir abiem vadais, 
Joharanu ir Tormadenu. 

Ėjęs greta Ailos Jonokolas staiga paklausė: 

— Artu prašei Zelandonės mane čia pakviesti ? 

- Pamačiusi, ką padarei Šaltinio uoloje, pamaniau, kad norėsi pama- 
tyti šį urvą, — tarė ji. - Ar derėtų jį vadinti „gelme“? 

— Tai nesvarbu. Tikriausiai sugalvojus pavadinimą bus pridurtas žodis 
„gelmė“, tačiau tiktų ir „urvas“. Ačiū, kad mane čia atsivedei, Aila. Nieka- 
da nemačiau gražesnio urvo. Aš pakerėtas, - prisipažino Jonokolas. 

— Taip, ir aš sužavėta. Tačiau man smalsu, kaip šitas urvas gaus vardą? 
Kas jam jį suras? - teiravosi Aila. 

— Vardas atsiras savaime. Žmonės pradės vadinti urvą taip, kad ge- 
riausiai jį apibūdintų, arba taip, kad apibūdinimas būtų tinkamiausias 
jiems. Kaip tu jį pavadintum, jei norėtum kam nors papasakoti apie šitą 
urvą? - paklausė Jonokolas. 

— Nė nežinau. Tikriausiai urvu baltomis sienomis, — tarė Aila. 

— Spėju, pavadinimas ar bent jau vienas iš pavadinimų galiausiai bus 
kažkoks panašus, tačiau dar nedaug apie jį žinome, o zelandoniai sugal- 
vos savą vardą, - paaiškino Jonokolas. 

Aila su Jonokolu iš urvo išėjo paskutiniai. Pasiekus tamsaus urvo, 
apšviesto vos kelių deglų, angą, saulė pasirodė itin ryški. Kai akys pri- 
sitaikė, Aila nustebusi pamatė kartu su Jondalaru ir vilku laukiančią 
Martoną. 

— Tormadenas pakvietė mus pietų, - pasakė Martona. - Jis nuskubė- 
jo pirmas, kad praneštų, jog ateisime. Tiesą sakant, jis kvietė tave, tačiau 


paskui paprašė ateiti ir mane, ir visus kitus, kurie dar buvo urve. Įskaitant 

tave, Jonokolai. Visi kiti turi kitų užduočių, dauguma yra užsiėmę vasaros 
susirinkime. 

- Žinau, kad Joharanas mūsų stovykloje rengia visų urvų susirinkimą 
medžioklei aptarti, - pasakė Jondalaras. - Tiesą sakant, Tormadenas irgi 
ateis, kai pristatys jus savo stovyklai. Aš ketinau dalyvauti susirinkime, 
tačiau ir po pietų jis dar nebus pasibaigęs, tad nueisiu vėliau. Paprastai 
nebūdavau įtraukiamas į tokių dalykų planavimą, tačiau nuo tada, kai 
grįžome, Joharanas vis mane pasikviečia. 

— Kodėl gi visiems nenuėjus į mūsų stovyklą? - pasiūlė Aila. - Vis 
dar reikia paruošti ypatingus patiekalus rytojaus pusryčiams, o aš visai 
neprisidėjau. 

— Kai vasaros susirinkimo šeimininkų urvo vadas pakviečia tave pietų, 
mandagumas reikalauja eiti, jei tik gali. 

— Kodėl jis mane pakvietė? 

— Ne kasdien surandamas toks urvas, Aila. Visi dėl to jaudinamės, - 
paaiškino Martona. - Urvas devynioliktojo teritorijoje; dabar tai tikriau- 
siai bus pats svarbiausias urvas. 

— Ir tu sulauksi daugiau dėmesio, - pastebėjo Jondalaras. 

— Jau ir taip visi mane pastebi, - atsakė ji. - Visai to nenoriu. Tenoriu 
susijungti, pagimdyti kūdikį ir būti kaip visi. 

Jondalaras nusišypsojo ir ją apkabino. 

— Duok žmonėms šiek tiek laiko, — tarė jis. - Tu vis dar nauja. Kai 
žmonės prie tavęs pripras, viskas apmalš. 

— Tiesa, viskas apmalš, tačiau supranti, kad niekada nebūsi tokia kaip 
visi kiti. Viena vertus, niekas daugiau neturi arklių ir vilko, - tarė Marto- 


na, ironiškai šypsodamasi stambiam plėšrūnui. 


— Artu tikra, kad jie mūsų laukia, Mardena? - klausė vyresnė moteris, 
rūpestingai žengdama per nedidelį upeliuką, kuris įtekėjo į Upę. 
— Ji mus pakvietė, mama. Kvietė ateiti kartu papusryčiauti. Juk taip, 

— Taip, senele, tikrai pakvietė, - patikino berniukas. 

— Kodėl jie įsikūrė taip toli? — teiravosi senoji. 

— Nežinau, mama. Kai nueisim, pati galėsi paklausti, — pasakė Mar- 
dena. 

— Na, tai didžiausias urvas, jiems reikia daug vietos, - pasakė mote- 
ris. - O čia jau ir taip daug žmonių įsirengė stovyklas. 

— Tikriausiai dėl arklių, - pastebėjo Lanidaras. - Ji laiko juos ypatin- 
goje vietoje, kad niekas negalvotų, jog tai paprasti arkliai, ir nesugalvotų 
jų medžioti. Juos būtų lengva sumedžioti. Jie nebėga. 

— Visi apie juos kalba. Kai jie atėjo, mūsų nebuvo. Ar tikrai arkliai lei- 
džia žmonėms sėdėti ant nugarų? — pasiteiravo vyresnioji. - Kaip galima 
užsinorėti atsisėsti arkliui ant nugaros? 

— Nemačiau, bet neabejoju, - pasakė Lanidaras. - Arkliai leidosi pa- 
liečiami. Liečiau jauną eržilą, tada atėjo kumelė ir panorėjo, kad ir ją pa- 
liesčiau. Jie abudu ėdė iš mano rankų. Aila sakė, kad turėčiau maitinti abu 
arklius vienu metu, kad jie nepavydėtų. Dar sakė, kad kumelė yra eržilo 
motina ir gali jam liepti, kaip elgtis. 

Artėdama prie stovyklos Mardena sulėtino žingsnį ir suraukė kaktą. 
Aplink ilgą laužo griovį matė kalbančius, besišypsančius žmones. Atrodė, 
ten labai daug žmonių. Gal ji apsiriko, gal jų čia niekas nelaukia. 

- Štai irjūs! Laukiame jūsų. 

Abi moterys ir berniukas atsisuko į balsą ir pamatė aukštą, patrauklią 
jauną moterį. 

— Tikriausiai manęs neprisimenate. Esu Folara, Martonos duktė. 

— Taip, atrodai panaši į ją, — tarė vyresnioji. 

— Tikriausiai turėčiau oficialiai jus pasveikinti, kadangi pirmoji pa- 
mačiau, — ji ištiesė abi rankas vyresniajai. Mardena stebėjo, kaip jos mo- 
tina žengia į priekį ir paima jaunosios moters plaštakas. - Aš esu Folara 
ir devintojo Zelandonijos urvo, Doni palaimintoji, Martonos, buvusios 
devintojo Zelandonijos urvo vadės, duktė, Vilomaro, zelandoniečių mai- 
nų meistro židinio, duktė, devintojo Zelandonijos urvo vado Joharano 
sesuo, titnago meistro ir grįžusio keliautojo Jondalaro iš devintojo Ze- 
landonijos urvo, kuris tuojau susijungs su Aila iš devintojo Zelandoni- 


jos urvo, sesuo. Aila pati turi krūvą vardų ir ryšių, tačiau man labiausiai 


Isas 


UOLŲ PRIEGLOBSTIS 


patinka arklių ir vilko bičiulė. Didžiosios Motinos Žemės, Doni, vardu, 
sveikinu jus devintojo urvo stovykloje. 

— Doni, Didžiosios Motinos, vardu, sveikinu tave, Folara iš devintojo 
Zelandonijos urvo. Aš esu Denoda iš devynioliktojo Zelandonijos urvo, 
Mardenos iš devynioliktojo urvo motina ir Lanidaro iš devynioliktojo 
urvo senelė, anksčiau susijungusi su... 

„Folara turi daug svarbių vardų ir ryšių, - galvojo Mardena, kai jos 
motina pradėjo vardyti savo vardus. - Ji dar nesusijungusi, įdomu, koks 
jos giminės ženklas?“ Tada, tarsi žinotų, ką ji galvoja, motina, užbaigusi 
savo vardus ir ryšius, pasiteiravo: 

— Ar Vilomaras, tavo židinio vyras, kadaise nebuvo iš devynioliktojo 
urvo? Man regis, mūsų tas pats giminės ženklas. Aš esu bizonas. 

— "Taip, ir Vilomaras yra bizonas. Motina yra arklys, aš taip pat. 

Moterims oficialiai sveikinantis aplinkui pradėjo būriuotis žmonės. 
Aila žengė į priekį ir pasveikino Mardeną su Lanidaru, paskui Vilomaras 
pasveikino Denodą viso devintojo urvo vardu. Jei kas nenutrauktų, var- 
dus ir ryšius būtų galima minėti visą dieną. Jis baigė sakydamas: 

— Prisimenu tave, Denoda. Tu buvai mano vyresniosios sesers draugė, 
tiesa? 

— Taip, - šypsodamasi pripažino moteris. - Ar kada ją aplankai? Ji 
persikraustė taip toli, metų metus jos nemačiau. 

— Kai einu prie Didžiųjų Vandenų vakaruose mainyti druskos, kartais 
užsuku į jos urvą. Ji jau senelė. Jos dukra turi tris vaikus, o sūnaus pora 
turi berniuką. 

Mardenos dėmesį patraukė judėjimas prie Ailos kojų. 

— Vilkas! - baimingai kone suspiegė ji. 

- Jis tavęs nesužeis, mama, - mėgino ją nuraminti Lanidaras. Jis neno- 
rėjo, kad ji staiga išeitų. 

Aila pasilenkė ir apkabino žvėrį. 

- Jis tavęs tikrai nesužeis. Pažadu, - pasakė ji. Ji matė baimę moters 
akyse. Martona žengusi pirmyn kur kas mažiau oficialiai pasveikino De- 
nodą, tada pasakė: 

— Vilkas gyvena name kartu su mumis, jis taip pat mėgsta pažindintis. 


Ar norėtum susipažinti su Vilku, Denoda? - ji pastebėjo, kad vyresnioji 

moteris yra labiau susidomėjusi nei bijo. Ji paėmė ją už rankos ir atvedė 
prie Ailos su Vilku. - Aila, ar galėtum pristatyti žvėrį svečiams? 

— Vilkų regėjimas puikus, bet žmones jie pažįsta pagal kvapą. Jei su- 
teiksi jam progą pauostyti savo ranką, jis vėliau tave prisimins. Toks jo 
oficialus supažindinimas, - paaiškino Aila. Moteris ištiesė ranką ir leido 
vilkui ją pauostyti. - Jei nori jį pasveikinti, Vilkas mėgsta, kai glostoma 
jo galva. 

Denoda švelniai jį paglostė, o Vilkas pakėlė akis į moterį, stovėjo iš- 
žiojęs nasrus, iškoręs liežuvį. Moteris nusišypsojo. 

- Šiltas, gyvas žvėris, - pasakė ji ir atsisuko į dukterį. - Ateik, Marde- 
na. Privalai su juo susipažinti. Labai nedaugeliui pasiseka susipažinti su 
vilku, o paskui dar ir apie tai papasakoti. 

— Būtinai to reikia? - spyrėsi Mardena. 

Buvo akivaizdu, kad Mardena neįprastai išsigandusi. Aila žinojo, kad 
vilkas tai užuodžia, tad ji tvirtai laikė žvėrį. Jis ne visada tinkamai surea- 
guodavo į tokią akivaizdžią baimę. 

— Kadangi tau pasiūlė, būtų mandagu, Mardena. Daugiau niekada 
negalėsi ateiti, jei nesusipažinsi su vilku. Pernelyg bijosi. Nereikia bijoti 
šito vilko. Matai juk, kad niekas daugiau nebijo, netgi aš. Tai kodėl tu 
bijai? - dukterį įkalbinėjo Denoda. 

Apsidairiusi Mardena pamatė, kad ją stebi didelė minia. Ji pagalvojo, 
kad tikriausiai visas devintasis urvas suėjo, ir nė vienas nebijo to žvėries, 
o pati jautėsi lyg prieš baisiausią išmėginimą. Būtų pernelyg pažeminta, 
niekada negalėtų pažvelgti jiems į akis, jei nedrįstų prieiti prie šito vilko. 
Ji dirstelėjo į savo sūnų, berniuką, kuriam visada puoselėjo sumišus jaus- 
mus: mylėjo jį labiau už viską gyvenime ir jautėsi sutrikusi dėl to, kad jį 
pagimdė. 

— Pirmyn, mama, - paragino vaikas. - Aš su juo susipažinau. 

Galiausiai Mardena žengė vieną žingsnį link moters su vilku, paskui 
kitą. Aila suėmė jos ranką ir laikydama savojoje prikišo vilkui prie nosies. 
Aila pati kone galėjo užuosti moters baimę, tačiau Mardena ją įveikė ir 
stojo prieš žvėrį. Aila galvojo, kad jos ranką vilkas tikriausiai užuodžia 
stipriau nei Mardenos. Ji paėmė moters ranką ir ją priglaudė prie plėšrū- 


no kailio. 


suo 


UOLŲ PRIEGLOBSTIS 


- Vilko kailis kiek šiurkštus, bet pajusk, koks jis glotnus ant galvos, 
tarė Aila, paleisdama moters ranką. Mardena palaikė ją sekundę ilgiau, 
po to atitraukė. 

— Matai, nebuvo taip jau blogai, tiesa? - tarė Denoda. - Kartais išpūti 
per didelį burbulą, Mardena. 

— Ateikite, išgersime karštos arbatos. Ją paruošė Aila, tikrai skanu, — 
pasiūlė Martona. - Nusprendėme dėl jūsų viešnagės pasidaryti šventę ir 
iškepėme viską žemės krosnyje. Jau beveik paruošta, galima išimti. 

Aila ėjo su Mardena ir Lanidaru. 

— Tiek darbo dėl pusryčių, - tarstelėjo Mardena; ji nebuvo pratusi 
prie tokio dosnumo. 

— Visi dirbo, - tarė Aila. - Kai pasakiau, kad jus pakviečiau, ir susiruo- 
šiau kasti duobę kepimui, urvas pamanė, kad yra puiki proga iškasti didelę 
duobę. Šiaip ar taip ruošėsi ją kasti, ir štai atsirado dingstis. Šį tą pagami- 
nau vaikystėje išmoktu būdu. Paragaukite žvyrės, tos, kurią nušoviau iečių 
mėtykle vakar. Jei skonis nepatiks, nedvejokite ir valgykite ką kita. Kelio- 
nėje sužinojau, kad yra daug kepimo būdų, ir ne visi visiems patinka. 

— Sveika atvykusi į devintąjį urvą, Mardena. 

Pirmoji tarp tų, kurie tarnauja Motinai! Mardena nemanė, kad kada 
anksčiau su ja kalbėjo, tematė per apeigas. 

— Sveika, pirmoji zelandone, - Mardena nervinosi kalbėdama su ant 
pakylos sėdinčia storule. Tokios pakylos buvo zelandonių namelyje, ta- 
čiau tiko ir stovykloje, kai Pirmoji norėdavo pabūti su savo urvu. 

— Sveikas ir tu, Lanidarai, - tarė Pirmoji. Donijai kalbantis su berniu- 
ku, jos balse buvo girdėti tokia šiluma, kokios Mardena niekade negirdė- 
jo iš galingosios moters. - Kiek suprantu, buvai čia vakar? 

— Taip, - prisipažino berniukas. - Aila parodė man arklius. 

— Ji man pasakojo, kad tu labai gerai švilpauji, - tarė Zelandonė. 

— Aila išmokė mane paukščių giesmių. 

— Ar galėtum pašvilpauti? 

- Jei nori. Mokiausi čirenti kaip vieversys, — tarė vaikas, tada ėmė kar- 
toti dailią giesmelę. Visi atsisuko pažiūrėti, net jo motina ir senelė. 

— Labai gerai, jaunuoli, - šypsodamasis pagyrė vaiką Jondalaras. — 


Vieversys beveik toks pat šaunus kaip Ailos. 

— Viskas paruošta, - tarė Proleva. - Ateikite valgyti. 

Aila nusivedė svečius prie krūvos kaulo ir medžio lėkščių ir paragino 
viską išragauti. Tada visi kiti sustojo į eilę. Paprastai kartu pusryčiauja tie, 
kurie gyvena viename namelyje, bet čia buvo pirmieji iš daugybės būsimų 
bendrų pusryčių ne tik tarp urvo žmonių, bet ir rengiamų su draugais 
ar giminaičiais. Keletu progų drauge puotaus visas vasaros susirinkimas, 
tačiau tam reikia kruopščiai pasiruošti. Viena tokių puotų bus per jung- 
tuvių apeigas. 

Kai visi pavalgė, žmonės pradėjo skirstytis prie savo darbų, bet daugu- 
ma stabteldavo persimesti žodžiu kitu su svečiais. Mardena jautėsi kiek 
sutrikusi dėl didelio dėmesio, tačiau juto ir spindinčią šilumą. Moteris 
neprisiminė, kada su ja buvo taip gerai elgiamasi. Priėjusi Proleva irgi tarė 
kelis žodžius Mardenai su Denoda, paskui atsisuko į Ailą. 

— Aila, čia mes susitvarkysime. Man regis, tu nori kažką aptarti su 
Mardena, - tarė ji. 

— Taip. Mardena, Lanidarai, Denoda, gal eikime pasivaikščioti ? 

— Kur mes eisime? - kiek irzliai pasiteiravo Mardena. 

— Pažiūrėti arklių, - atsakė Aila. 

— Ar aš galiu eiti drauge? - paprašė Folara. - Jei ne, tiesiai pasakyk, 
bet jau taip seniai jų nemačiau. 

Aila nusišypsojo. 

- Žinoma, gali eiti, — tarė ji. 

Gal iš tikrųjų būtų lengviau įkalbėti Mardeną leisti Lanidarui prižiū- 
rėti arklius, jei šalia būtų daugiau draugiškai nusiteikusių ir gyvūnų nebi- 
jančių žmonių? Ji atsisuko paieškoti berniuko ir pamatė jį šalia Lanogos, 
kuri laikė Loralą. Vaikai gyvai šnekučiavosi. Tremedos dvimetis sėdėjo 
ant žemės netoliese. 

Eindama link vaikų Mardena pasiteiravo: 

— Kas ta mergaitė? Ar moteris? Ji atrodo per jauna turėti tokio am- 
žiaus kūdikį. 

— Tikrai per jauna. Jai dar nebuvo nė pirmųjų ritualų, - atsakė Aila. — 
Čia jos sesuo, o kitas, dvimetis, yra jos brolis, bet, kalbant apie vaikus, 
Lanoga yra jų motina. 


— Nesuprantu, - mestelėjo Mardena. 

— Neabejoju, esi girdėjusi apie Laramarą? Tą, kuris gamina barmą, — 
patikslino Folara. 

— Taip, - pripažino Mardena. 

- Visi girdėjo, - pasakė Denoda. 

— Tada galbūt girdėjote ir apie jo porą Tremedą. Ji nieko daugiau ne- 
daro, tik maukia tą barmą ir gimdo vaikus, kuriais nenori rūpintis, - pa- 
šaipiai metė Folara. 

— Arba nepajėgia, - pasakė Aila. - Atrodo, ji negali savęs sustabdyti. 

- Laramaras irgi dažniausiai būna girtas ir lygiai taip pat neatsakingas. 
Jam nė nerūpi jo židinio vaikai, - pasibjaurėjusi metė Folara. - Aila išsi- 
aiškino, kad Tremedai pasibaigė pienas, o Lanoga bandė maitinti sesutę 
vien trintomis šaknimis, nes tik tiek temokėjo. Aila pakvietė keletą jaunų 
motinų, jos sutiko žindyti kūdikį, bet Lanogai vis tiek tenka ja rūpintis, 
kaip ir visais kitais Tremedos vaikais. Aila pamokė ją gaminti kitokį kū- 
dikiams tinkantį maistą, mergaitė nešioja Loralą kitoms motinoms mai- 
tinti. Ji tikrai nuostabi, vieną dieną būtų puiki pora ir motina. Tik, kas 
žino, ar ji ras sau porą? Laramaro ir Tremedos statusas žemiausias urve. 
Kas norės jungtis su tokio židinio dukra? 

Mardena su Denoda spoksojo į kalbią jauną moterį. Dauguma žmo- 
nių mėgo liežuvauti, bet niekas taip atvirai nedėstydavo apie tuos, kurie 
mesdavo dėmę urvui. Kai Mardena pagimdė Lanidarą, Denodos statusas 
irgi nukrito, tad jos pora perkirto mazgą. Jos nebuvo žemiausio statuso, 
tačiau netoli to. Tiesa, jų urvas gerokai mažesnis. Būti paskutiniams to- 
kiame dideliame urve tikrai yra žema. Vis dėlto, net jei turėtų aukščiausią 
statusą, Lanidaras sunkiai rastų porą dėl savo kliauties, svarstė Denoda. 

— Ar norėtum eiti pažiūrėti arklių, Lanidarai? — priėjusi pakvietė 
Aila. - Ir tu gali eiti, Lanoga. 

— Ne, negaliu. Stelonos eilė maitinti Loralą, ji jau išalko. Nenoriu jos 
primaitinti, kol negavo pieno. 

— Gal tada kitą kartą, - meiliai šypsodamasi pažadėjo Aila. - Tu eini, 
Lanidarai? 

— Taip, — tarė jis, tada atsisuko į mergaitę. - Turiu eiti, Lanoga. 

Ji droviai nusišypsojo, jis atsakė šypsena. 


Eidama pro savo namelį Aila paklausė: 

- Lanidarai, ar gali paimti štai tą dubenį? Jame yra arklių pašaro: lau- 
kinių morkų šaknų ir grūdų. 

Berniukas nubėgo visko paimti. 

Aila pastebėjo, kad jis neša dubenį prispaudęs prie dešinio šono luošą- 
ja ranka ir netikėtai prisiminė Krebą, kuris šitaip prie kūno su iki alkūnės 
amputuota ranka spaudė raudonosios ochros tyrės dubenėlį prieš duo- 
damas vardą jos sūnui ir priimdamas jį į gentį. Ji nusišypsojo vienu metu 
ir džiaugsmingai, ir skausmingai. Mardena nusistebėjo, Denoda taip pat 
pastebėjo jos išraišką ir nesidrovėjo paklausti: 

— Taip keistai žiūrėjai į Lanidarą... — tarė ji. 

- Jis priminė man vieną kadaise pažinotą žmogų, - tarė Aila. - Vyrą, 
kuriam stigo rankos nuo alkūnės. Vaikystėje jį užpuolė urvinis lokys. Jo 
senelė buvo gydytoja. Teko nupjauti ranką, nes būtų užnuodijusi kūną. 
Jis būtų miręs, jei senelė nebūtų tos rankos nupjovusi. 

— Kaip siaubinga! - šūktelėjo Denoda. 

— Taip, tikrai. Per tą užpuolimą jis neteko akies, ir koja buvo sužalota. 
Nuo tada jis turėjo vaikščioti su lazda. 

— Vargšas vaikas. Tikriausiai juo reikėjo rūpintis visą likusį gyveni- 
mą, - tarė Mardena. 

— Ne, - atsakė Aila. - Jis buvo labai naudingas savo žmonėms. 

— Kaip sugebėjo? Ką jis darė? 

- Jis tapo didžiu žmogumi, šamanu, kaip mūsų zelandoniai, ir buvo 
pripažintas Pirmuoju. Tai jis ir jo sesuo pasirūpino manimi žuvus mano 
šeimai. Jis buvo mano židinio vyras, labai jį mylėjau, - papasakojo Atila. 

Mardena spoksojo į ją išsižiojusi, išplėtusi akis. Ji sunkiai galėjo pati- 
kėti Aila, bet kam žmogui meluoti tokius dalykus? 

Ailai kalbant, Denodai ypač kliuvo jos neįprastas akcentas, bet klau- 
sydamasi istorijos moteris suprato, kodėl ji užsiminė apie panašumą į La- 
nidarą. Susijungusi Aila susigiminiuos su labai galingais žmonėmis. Jeigu 
Lanidaras jai patiks, ji galės daug jam padėti. Ši moteris gali būti geriau- 
sias berniukui nutikęs dalykas, svarstė senelė. 

Lanidaras taip pat klausėsi. „Gal aš galėčiau išmokti medžioti, - gal- 
vojo jis, — nors turiu tik vieną sveiką ranką? Gal man pavyks išmokti ko 


daugiau, ne tik rinkti uogas?“ 

Jie prisiartino prie savotiško, iš pažiūros ne itin tvirto aptvaro. Jis buvo 
pagamintas iš ilgų, plonų, tiesių alksnių ir gluosnių stiebų, po du surištų 
horizontaliai kryžmai. Kiti basliai buvo pririšti skersai viršuje, o visa tvo- 
ra pritvirtinta prie trumpesnių, kiek tvirtesnių kuolų, susmeigtų į žemę. 
Erdvę tarp baslių laisvai užpildė jau apdžiūvusios krūmų ir medžių šakos. 
Jei pro tokį aptvarą mėgintų prasilaužti bizonų banda ar netgi suaugęs, 
dviejų metrų ūgio ties kupra patinas ilgais juodais ragais, jis neišlaikytų. 
Panorėję netgi arkliai lengvai iš jo ištrūktų. 

— Ar prisimeni, kokiu švilpimu kviesti Lenktynininką, Lanidarai? — 
pasiteiravo Aila. 

— Taip, man regis, — tarė jis. 

— Tada pakviesk jį. Pažiūrėsime, ar atbėgs, - pasiūlė Aila. 

Berniukas garsiai, veriamai sušvilpė. Iš už medžių, kurie ribojo mažo 
upelio vagą, labai greitai pasirodė ir prie jų atlėkė du arkliai, paskui jauną 
eržilą šuoliavo kumelė. Jie sustojo prie aptvaro tvoros ir stebėjo besiar- 
tinančius žmones. Yhaha suprunkštė, o Lenktynininkas sužvengė. Aila 
atsakė išskirtiniu žvengimu, garsu, kuriuo iš pradžių pavadino kumelę, ir 
abu arkliai atsakydami žvingtelėjo. 

- Ji tikrai moka pamėgdžioti arklio žvengimą, - pastebėjo Mardena. 

— Juk sakiau, mama, - tarstelėjo Lanidaras. 

Vilkas pasileido pirmyn ir lengvai pralindo po tvora. Jis atsitūpė prie- 
šais kumelę, o toji nuleido galvą tarsi sveikindamasi. Tada vilkas priėjo 
prie jaunojo eržilo, atsigulė ant krūtinės ištiesęs priekines letenas, o pas- 
turgalį žaismingai iškėlė ir viauktelėjo. Eržilas atsakydamas sužvingo, 
paskui gyvūnai susilietė nosimis. Aila šypsodamasi įlindo į aptvarą. Ji 
apsikabino kumelės kaklą, paskui paglostė eržilą, kuris taip pat spaudėsi 
artyn prašydamas dėmesio. 

— Viliuosi, šitas aptvaras jums patinka labiau nei apynasriai ir vir- 
vės. Norėčiau paleisti jus laisvai bėgioti, bet nemanau, jog tai saugu, kai 
aplinkui tiek daug medžiotojų. Šiandien atsivedžiau svečių, todėl labai 
svarbu, kad būtumėte draugiški ir švelnūs. Noriu, kad berniukas, kuris 
moka švilpauti, padėtų man jus prižiūrėti. Jo motina jį labai saugo ir dėl 
to nerimauja, - slėnio vienumoje išgalvota kalba bėrė Aila. 

Toji kalba susidėjo iš tam tikrų genties gestų ir pavienių žodžių, kelių 


nieko nereiškiančių garsų, kuriais ji kalbėjosi su savo sūneliu likusi dvie- 

se, ir tam tikrų garsų, kurių Aila išmoko sumaniusi pamėgdžioti aplinkui 
gyvenančius gyvūnus, įskaitant arklio prunkštimą ir žvengimą. Ji viena 
žinojo, ką sako, bet su arkliais visada kalbėjosi savo pačios sugalvota kalba. 
Aila abejojo, ar gyvūnai viską supranta, tačiau jie žinojo, kad tokiu būdu 
moteris į juos kreipiasi, ir reagavo į jos balsą. Be to, tam tikri garsai ir gestai 
tikrai turėjo prasmę, nes Aila naudojo juos kaip signalus ir nukreipimus. 

— Kąji daro? - Folaros pasiteiravo Mardena. 

— Kalbasi su arkliais, - atsakė Folara. - Ji dažnai šitaip su jais šneku- 
čiuojasi. 

— O kąji sako? - pasiteiravo Mardena. 

— "Turėsi jos paklausti, - atsiliepė Folara. 

— Arjie supranta, ką ji kalba? Man tai visiškai nesuprantama, - paste- 
bėjo Denoda. 

— Nežinau, bet jie, regis, klausosi, - atsiliepė Folara. 

Lanidaras priėjo arčiau tvoros ir atidžiai stebėjo. Moteris tikrai elgėsi 
su arkliais kaip su bičiuliais, tiesą sakant, labiau kaip su šeimos nariais, ir 
jie jai atsakė tuo pačiu. Dar vaikas svarstė, iš kur atsirado aptvaras. Vakar 
jo čia nebuvo. 

Kai Aila baigė kalbėtis su arkliais ir atsisuko į žmones, Lanidaras pa- 
siteiravo: 

— Iš kur atsirado aptvaras? Vakar jo nebuvo. 

Aila nusišypsojo. 

— Vakar po pietų susirinko daug žmonių ir jį pastatė, - paaiškino ji. 

Kai grįžo papietavusi iš devynioliktojo urvo, Aila Joharanui, kai bai- 
gėsi jo susirinkimas, užsiminė, kad norėtų pastatyti aptvarą. Joharanas 
atsistojo ant Zelandonės pakylos ir išsakė Ailos troškimą sukurti saugią 
vietą arkliams. Dauguma susirinkimo dalyvių dar nebuvo išsivaikščioję, 
prašymą girdėjo nemažai devintojo urvo žmonių. Buvo užduota daug 
klausimų, išsiaiškinta, kokio stiprumo jis turi būti, vyrai pateikė keletą 
naudingų pasiūlymų. Ilgai netrukus žmonės pasileido pieva ir puolė sta- 
tyti aptvarą. Tie, kurie buvo ne iš devintojo urvo, domėjosi arkliais, o de- 
vintojo urvo žmonės tikrai nenorėjo, kad arkliai atsitiktinai būtų sužeisti 
ar nudobti. Gyvuliai buvo naujovė, urvui suteikianti išskirtinumo. 

Aila jautėsi tokia dėkinga, kad nė nežinojo, ką pasakyti. Ji visiems pa- 


dėkojo, nors manė, kad padėkų nė iš tolo negana. Ji manė esanti skolin- 

ga zelandoniečiams ir nenutuokė, kaip jiems atsilyginti. Bendras darbas 
žmones suartino, moteris juto, jog kai kuriuos ėmė pažinti geriau. Joha- 
ranas užsiminė, kad norėtų arklių pagalbos rytojaus medžioklėje. Ir Aila, 
ir Jondalaras jodinėjo arkliais ir rodė, kaip juos valdo, dėl to Joharano 
pasiūlymas visiems pasirodė priimtinas. Medžioklei pavykus, jungtuvės 
paprastai vyksta kitą dieną, tačiau, dar nepasirodžius Dalanarui ir lan- 
zadoniečiams, buvo sutarta kelias dienas palaukti. Žinoma, atsirado ir 
nekantraujančiųjų kuo greičiau susijungti. 

Aila arkliams uždėjo apynasrius ir išvedė juos iš aptvaro pro vartus, 
kuriuos sugalvojo Tormadenas iš devynioliktojo urvo. Jis iškasė duobę 
greta vieno iš atraminių kuolų kaip pagrindą stulpui, prie kurio buvo pri- 
tvirtinti vartai, ir permetė per viršų virvės kilpą. Virvės kilpos pasitarnavo 
kaip vyriai. 

Ailai atvedus arklius arčiau, Mardena greitai atsitraukė. Iš arti jie atro- 
dė daug didesni. Į jos vietą tučtuojau stojo Folara. 

— Kad ir kaip norėjau, nemačiau arklių iš taip arti, - tarė ji, glostyda- 
ma Yhaha snukį. - Niekas neturėjo laiko... Iš pradžių bizonų medžioklė, 
kurioje žuvo Ševonaras, paskui laidotuvės, paskui ruošėmės iškeliauti. 
Kažkada žadėjai, kad leisi man pajodinėti. 

— Ar nori dabar? - paklausė Aila. 

— Ar galiu? — iš džiaugsmo žėrinčiomis akimis pasiteiravo Folara. 

— Uždėsiu Yhaha jojimo apklotą, - pasiūlė Aila. - Gal, kol grįšiu, 
judu su Lanidaru pašersite arklius? Dubenėlyje yra jų mėgstamo maisto. 
— Abejoju, ar Lanidarui derėtų eiti taip arti, - pareiškė Mardena. 

„- Jis jau ir taip arti, Mardena, - pastebėjo Denoda. 

- Bet... 

— Mama, kartą jau šėriau arklius. Jie mane pažįsta. Pati matai, kad pa- 
žįsta ir Folarą, - pastebėjo Lanidaras. 

— Arkliai berniuko nesužeis, - patikino Aila, — o aš eisiu tik iki ten, — 
ji parodė į akmenų piramidę prie vartų. Tai buvo keliautojų slėptuvė, ku- 
rią pastatė Karėja. Ailai tereikėjo patraukti kelis akmenis, kad galėtų pa- 
siekti erdvę viduje, kurioje ji laikė kelis daiktus, pavyzdžiui, odinį jojimo 
paklotą. Akmenys buvo sukloti taip, kad lyjant vanduo nutekėdavo šonu 
ir nepatekdavo į vidų. Vienuoliktojo urvo vadė parodė, kaip juos sudė- 
ti atgal, kad viduje liktų sausa. Panašios slėptuvės buvo pastatytos palei 


Ai 


547 A 


JEAN M. AUEL 


dažniausiai naudojamus kelius; jose paprastai būdavo įdėta ugnies kūrimo 
medžiagų, o kartais - šiltų apsiaustų. Kitose slėptuvėse žmonės palikdavo 
sauso maisto. Kartais piramidėse būdavo ir maisto, ir reikmenų, tačiau į 
maisto piramides dažniau įsilauždavo didžiausi nusikaltėliai: meškos, er- 
niai ar barsukai, kurie paprastai jas nusiaubdavo ir išdraskydavo. 

Pasiekusi slėptuvę Aila labai nepastebimai atsigręžė: Folara su Lani- 
daru stambius žolėdžius maitino iš rankų, Mardena atsitraukusi visaip 
nerimo, o Denoda viską stebėjo. Grįžusi Aila kasdieniškai užrišo jojimo 
paklotą Yhaha ant nugaros, tada pavedėjo kumelę prie akmens. 

— Stokis ant akmens, Folara, perkelk koją kumelei per nugarą ir pa- 
mėgink patogiai atsisėsti. Gali įsikibti į karčius. Palaikysiu Yhaha, kad ji 
nejudėtų, - paaiškino Aila. 

Folara jautėsi tikras gremėzdas, ypač kai prisiminė, kaip grakščiai Aila 
užšoka ant arklio, tačiau sugebėjo užsikeberioti ir atsisėdusi nusišypsojo: 

— Aš sėdžiu arkliui ant nugaros! — pareiškė ji tikrai patenkinta savi- 
mi. 

Aila pastebėjo, kad Lanidaras ilgesingai ją stebi. „Vėliau, - pagalvojo 
Aila. - Nespauskim tavo mamos pernelyg stipriai, dar ne dabar“ 

— Pasiruošusi? — paklausė Atila. 

— Taip, tikriausiai, - pasakė Folara. 

— Atsipalaiduok. Jei nori, dėl pusiausvyros įsikibk jai į karčius, - pa- 
tarė Aila ir ėmė vesti kumelę už pavadžio, nors žinojo, kad Yhaha sektų 
iš paskos ir be jo. 

Iš pradžių Folara laikėsi karčių ir sėdėjo sustingusi, šokčiojo į viršų su- 
lig kiekvienu arklio žingsniu, bet vėliau nusiramino, ėmė nujausti žingsnį 
ir prisitaikė prie ritmo. Galiausiai paleido karčius. 

— Nori pamėginti viena? Duosiu tau pavadį. 

— Manai, galiu? 

— Gali pamėginti. Jei norėsi nulipti, tiesiog man pasakyk. Jei norėsi, 
kad Yhaha eitų greičiau, palink pirmyn, - aiškino Aila. - Gali apsikabin- 
ti jos sprandą. Jei norėsi, kad sulėtintų, atsisėsk tiesiau. 

— Gerai. Manau, pabandysiu, - tarė Folara. 

Mardena visai suakmenėjo, kai Aila įdėjo pavadžio virvę Folarai į ran- 

— Pirmyn, Yhaha, - tarė ji, duodama ženklą eiti lėtai. 

Kumelė pradėjo eiti per pievą. Ja jau jodinėjo keletas nepatyrusių žmo- 
nių, ir kumelė žinojo, kad reikia eiti lėtai, ypač pirmą kartą. Kai Folara 
truputį palinko pirmyn, Yhaha pagreitino tempą, bet nedaug. Mergina 
palinko truputį labiau, ir Yhaha pasileido lengva risčia. Kumelė bėgo stul- 
binamai tolygiai, tačiau gerokai kratė Folarą. Mergina greitai atsitiesė, ir 
Yhaha sulėtino žingsnį. Galiausiai Aila sušvilpė ir pakvietė Yhaha atgal. 
Drąsos įgavusi Folara vėl palinko pirmyn ir šįkart jojo risčia, kol Yhaha 
sustojo. Aila privedė kumelę prie akmens ir palaikė, kol Folara nulipo. 

— Nuostabu! - išraudusi iš susijaudinimo džiaugėsi mergina. Lanida- 
ras šypsojosi vien todėl, kad ji atrodė tokia patenkinta. 

— Matai, mama, - tarė berniukas, - galima joti arkliui ant nugaros. 

— Aila, kodėl neparodai Mardenai ir Denodai, ką jie iš tikrųjų gali? — 
paklausė Folara. 

Aila linktelėjo, tada greitai ir grakščiai užšoko ant Yhaha ir greita ris- 
čia nukreipė ją per pievos vidurį, o Lenktynininkas su Vilku lipo kumelei 
ant kulnų. Paskui Aila davė ženklą lėkti šuoliais, ir kumelė visi greičiu 
pasileido per lauką. Moteris apsuko didelį lanką, parjojusi sulėtino arklį, 
sustojo, permetė per jo nugarą koją ir nušoko. Abi viešnios ir berniukas 
spoksojo išplėtę akis. 

— Na, dabar suprantu, kodėl norisi joti arkliui ant nugaros, - pastebė- 
jo Denoda. - Jei būčiau jaunesnė, norėčiau pabandyti. 

— Tu taip puikiai valdai tuos gyvūnus, - stebėjosi Mardena. - Ar tai 
kokie burtai? 

— Ne, visai ne, Mardena. Pasitreniravęs kiekvienas tai gali. 

— Kaip nusprendei, kad arkliu galima joti? Kaip pradėjai tai daryti? — 
smalsavo Denoda. 

— Maistui nudobiau Yhaha motiną. Tik vėliau pastebėjau vieni- 
šą mažą kumelaitę, - pradėjo Aila. - Kai atėjo hienos, negalėjau leisti, 
kad jos ją pačiuptų. Nekenčiu tų purvinų bjaurybių, todėl jas nuvijau, o 
paskui suvokiau, kad pačiai teks ja rūpintis, - Aila pasakojo moterims, 
kaip išgelbėjo mažylę nuo hienų, kaip užaugino, kaip jos pradėjo vis ge- 
riau viena kitą pažinti. - Vieną dieną užšokau jai ant nugaros, o kai ji 


pradėjo bėgti, laikiausi. Tiek tegalėjau. Kai ji galiausiai sulėtino žingsnį 

ir aš nulipau nuo jos nugaros, vos galėjau patikėti tuo, kas įvyko. Tarsi 
skrietum su vėju. Negalėjau susilaikyti to nepakartojusi. Iš pradžių gyvu- 
lio nevaldžiau, o vėliau išmokau ją kreipti. Ji eina ten, kur aš noriu, dėl to, 
kad pati to nori. Ji mano bičiulė. Man regis, jai smagu mane nešti. 

— Vis dėlto tai neįprasta. Ar niekas neprieštaravo? — stebėjosi Mar- 
dena. 

— Nebuvo kam. Gyvenau viena, - pasakė Aila. 

— Bijočiau gyventi viena, be kitų žmonių, - pasakė Mardena. Ji buvo 
kupina smalsumo ir norėjo užduoti daugiau klausimų, bet nespėjo. Visi 
išgirdo šūksnį ir pamatė ateinantį Jondalarą. 

— Jie čia! - sušuko jis. - Atvyko Dalanaras ir lanzadoniečiai! 

— Nuostabu! - apsidžiaugė Folara. - Vos galiu sulaukti, kol juos pa- 
matysiu. 

Aila džiugiai šypsojosi. 

— Aš irgi nekantrauju juos pamatyti, — tarė atsisukusi į viešnias. - Tu- 
rime grįžti į stovyklą. Atvyko Jondalaro židinio vyras. Pačiu laiku spėjo į 
mūsų jungtuves. 

- Žinoma, - tarė Mardena. - Tuojau išeisime. 

— Na, prieš išeidama norėčiau pasisveikinti su Dalanaru, Mardena, 
pasakė Denoda. - Aš jį pažinojau. 

— Turėjai pažinoti, — tarė Jondalaras. - Esu tikras, jis apsidžiaugs tave 
pamatęs. 

— Kol dar neišėjote, privalau tavęs paklausti, Mardena, ar leisi Lanida- 
rui ateiti prižiūrėti arklių, kai būsiu užsiėmusi? - tarė Aila. - Nereiks da- 
ryti nieko ypatinga, tik įsitikinti, kad jie saugūs, ir ateiti manęs pakviesti, 
jei pastebės ką netinkamo. Būčiau labai dėkinga. Man labai palengvėtų, 
jei nereikėtų nerimauti dėl arklių. 

Moterys atsisuko. Berniukas glostė jaunąjį eržilą ir maitino jį laukinė- 
mis morkomis. | 

— Regis, pati matai, kad jie nepadarys jam nieko blogo, - tarė Aila. 

— Na, ko gero, jis galėtų tau padėti, - tarė Mardena. 

— Oi, mama, ačiū! - nusišypsojo berniukas. Mardena nebuvo mačiusi 


jo tokio patenkinto, su tokia džiaugsminga išraiška veide. 


Ai 


— Kur tavo vaikis, Martona? Tas, kuris, anot visų, atrodo kaip aš. Na, 
gal truputį jaunesnis, - griaudėjo aukštas vyras ilgais šviesiais viršugalvyje 
surištais plaukais. Jis iškėlė abi rankas ir sveikindamasis šiltai nusišypsojo. 
Vyras ir moteris pažinojo kits kitą pernelyg gerai, kad paisytų formalu- 
mų. 

— Pamatęs tave ateinantį, nubėgo kviesti Ailos, - tarė Martona, im- 
dama Dalanaro plaštakas ir palinkdama į priekį, kad pasitrintų su juo 
skruostais. „Gal kiek ir paseno, - galvojo ji, - tačiau kaip visada dailus 
ir žavus. — Jie tuoj bus čia, Dalanarai, gali būt ramus. Jondalaras tavęs 
laukia nesulaukia. 

— O kur Vilomaras? Taip gailėjausi išgirdęs apie Tonolaną. Man pati- 
ko tas jaunuolis. Noriu išreikšti užuojautą jums abiem, - tarė jis. 

— Ačiū, Dalanarai, - padėkojo Martona. - Vilomaras pagrindinėje 
stovykloje, aptarinėja su žmonėmis mainų kelionę. Žinia apie Tonolaną jį 
itin stipriai paveikė. Jis visada tikėjo, kad jo židinio sūnus grįš. Jei atvirai, 
aš abejojau, kad pareis bent vienas. Kai pamačiau Jondalarą, akimirką pa- 
maniau, kad tai tu. Sunkiai galėjau patikėti, kad mano sūnus grįžo namo. 
Ir kokių staigmenų pargabeno. Ne mažiausia iš jų — Aila su gyvūnais. 

— Taip, tai tikras sukrėtimas. Žinojai, kad pakeliui jie sustojo pasisve- 
čiuoti pas mus? — įsiterpė greta stovėjusi moteris. 

Martona atsisuko. Dalanaro pora buvo neįprasčiausios išvaizdos Mar- 
tonos ar bet kurio kito zelandoniečio akims žmogus. Ji buvo smulkutė, 
ypač palyginti su jos pora, - jei jis ištiesdavo ranką, ji galėjo po ja praeiti 
nepasilenkusi. Tiesūs, ilgi, juodi jos plaukai, pakaušyje suimti į kuodą, 

žvilgėjo kaip varno sparnas, nors šonuose jau bolavo žilos sruogos. Bet 
labiausiai patraukdavo jos veidas - jis buvo apskritas, su maža riesta no- 
siuke, aukštais, plačiais skruostikauliais ir tamsiomis akimis, kurios atro- 
dė įkypos dėl epikanto klosčių. Jos oda buvo šviesi, gal atspalviu tamsesnė 
nei Dalanaro, nors įvasarėjus abiejų veidai nurusdavo saulėje. 

— "Taip. Jie ir sakė, kad jūs ketinate vykti į vasaros susirinkimą, — tarė 
Martona pasisveikinusi su moterimi. - Kiek supratau, Joplaja taip pat 
jungsis? Atvykote kaip tik laiku, Jerika. Visos pasižadėjusios moterys kar- 
tu su savo motinomis šią popietę laukiamos pas zelandonius. Su Aila ei- 
siu aš, nes jos tikrosios motinos čia nėra. Jei nesate pernelyg pavargusios, 
judvi su Joplaja irgi turėtumėte ateiti. 

— Manau, pajėgsime, Martona, - tarė Jerika. - Ar turime laiko pasi- 
statyti namelius? 

- Žinoma, ir visi padės, — tarė Joharanas. - Jei neprieštaraujate, kur- 
kitės Čia, greta mūsų. 

— Maisto nereikės gaminti, pusryčiams turėjome svečių, daug jo liko, — 
pasakė Proleva. 

— Su džiaugsmu įsikursime greta devintojo urvo, - pasakė Dalana- 
ras. - Tik kas jus privertė pasirinkti šitą vietą? Tau paprastai patinka būti 
įvykių sūkuryje, Joharanai. 

— Kai atvykome, geriausios vietos pagrindinėje stovykloje jau buvo 
užimtos. Mūsų urvas toks didelis, nenorėjome grūstis. Pasidairėme, ap- 
sižiūrėjome, ir čia man labiau patiko, — tarė Joharanas. - Matai tuos me- 
džius? Ten prasideda visai nemaža giraitė, malkų nestinga. Ten ir upelis 
išteka iš skaidrios versmės. Kai visur kitur vanduo taps drumzlinas ir už- 
siterš, mes dar ilgai turėsime gero. Be to, ten yra puikus baseinas. Jondala- 
ras su Aila mėgsta ten būti. Čia pakanka erdvės arkliams. Įrengėme jiems 
vietą aukštupyje. Ten ir nuėjo Aila su svečiais. Tai ji juos pakvietė. 

— Ką tokius? — stebėjosi Dalanaras. Jis negalėjo susilaikyti nepasmal- 
savęs, ką pasikvietė Aila. 

— Ar prisimeni moterį iš devynioliktojo urvo, kuri pagimdė berniuką 
su nesveika ranka? Mardeną? Jos motina yra Denoda, - tarė Martona. 

— Taip, prisimenu, - patikino Dalanaras. 

— Tas berniukas, Lanidaras, dabar skaičiuoja dvyliktus metus, - pasa- 


kojo ji. - Nežinau, kaip viskas buvo, tikriausiai jis atėjo čia, kad pasislėptų 

nuo Žmonių, greičiausiai nuo jį užgauliojančių berniūkščių. Spėju, kaž- 
kas jam pasakė, kur ganosi arkliai. Žinoma, visi jais domisi, ir tas berniu- 
kas ne išimtis. Jiedu su Aila kažkaip susitiko, ir Aila nusprendė prašyti jo 
prižiūrėti arklius. Mat nerimauja, kad tokiai daugybei žmonių esant ap- 
linkui kas nors nesupras, kokie jie ypatingi, ir panorės sumedžioti. Būtų 
lengva, jie nebėga šalin. 

— Tas tiesa, - pripažino Dalanaras. - Labai blogai, kad ne visi gyvūnai 
tokie paklusnūs. 

— Aila nepagalvojo, kad berniuko motina gali prieštarauti, o paaiškė- 
jo, kad ji labai atsargi, - aiškino Martona. - Ji net neleido vaikui mokytis 
medžioti: manė, kad jis nesugebės. Todėl Aila pakvietė berniuką su moti- 
na ir senele pažiūrėti arklių ir pamėgins ją įtikinti, kad vaikui jie nepada- 
rys nieko bloga. Kad vaikas ir su viena sveika ranka, Aila dar nusprendė jį 
mokyti naudotis naująja Jondalaro iečių mėtykle. 

— Pastebėjau, kad ji tikrai vadovaujasi savo protu, - pastebėjo Jerika. — 
Bet ji geranoriška. 

— Taip, tikrai geranoriška, ir nebijo ginti savo nuomonės arba užtarti 
kitus, - tarė Proleva. 

— Jie ateina, - pranešė Joharanas. 

Jie pamatė grupę žmonių su vilku. Jondalaras žingsniavo priekyje, jo 
sesuo iš paskos. Visi ėjo lėčiausiojo greičiu, bet pamatęs Dalanarą ir kitus 
Jondalaras puolė į priekį. Jo židinio vyras žengė jo pasitikti. Jie griebė vie- 
nas kito rankas, paskui paleido ir apsikabino. Vyresnysis apglėbė jaunes- 
niojo pečius, ir jie nuėjo drauge, vienas greta kito. Vyrų panašumas buvo 
tiesiog šiurpulingas; tarsi tai būtų tas pats vyras, tik skirtinguose amžiaus 
tarpsniuose. Vyresnysis buvo truputį stambesnis per juosmenį, jo plaukai 
jau kiek retesni viršugalvyje, bet veidas toks pat, tik jaunesniojo kakta 
nebuvo taip giliai raukšlių išvagota ir vyresniojo žandikauliai kiek švel- 
nesni. Jiedu prilygo vienas kitam ūgiu, žengė tokiu pat žingsniu, taip pat 
judėjo; netgi jų akys buvo tos pačios gyvo ledynų mėlio spalvos. 

— Nėra abejonių, kurio vyro dvasią Motina pasirinko jį kurdama, - 
tyliai savo motinai pasakė Mardena, linktelėjusi Jondalaro link, kai sve- 
čiai artėjo prie stovyklos. Pamatęs Lanogą, Lanidaras nuėjo pasikalbėti 

— Jaunystėje Dalanaras atrodė lygiai taip pat kaip Jondalaras dabar, 
ir nedaug tepasikeitė, - pastebėjo Denoda. - Jis vis dar pats dailiausias 
vyras. 

Mardena didžiai susidomėjusi stebėjo, kaip naujai atvykusieji sveiki- 
na Ailą su vilku. Buvo akivaizdu, kad visi vieni kitus pažįsta. Mardenai 
buvo sunku susilaikyti nespoksojus į juodaplaukę smulkutę moterį keistu 
veidu. Regis, ji atėjo kartu su aukštu į Jondalarą panašiu šviesiaplaukiu, 
tikriausiai buvo jo pora. 

— Iš kur jį pažįsti, mama? - neištvėrė Mardena. 

— Jis buvo mano pirmųjų ritualų vyras, - atsakė Denoda. - Meldžiau 
Motiną, kad palaimintų mane jo dvasios vaiku. 

— Mama! Juk žinai, kad tada moteriai dar per anksti susilaukti kūdi- 
kio, - papriekaištavo Mardena. 

— Man nerūpėjo, - atkirto Denoda. - Žinojau, kad jaunos moterys 
kartais pastoja netrukus po pirmųjų ritualų, vos tapusios visavertėmis 
moterimis, pajėgiomis priimti vyro dvasią. Vyliausi, kad jei nešiosiu jo 
dvasios vaiką, Dalanaras labiau manęs paisys. 

— Mama, juk žinai, kad bent metus po pirmojo ritualo vyrui nelei- 
džiama artintis prie moters, kurią jis atvėrė, - Mardeną sukrėtė motinos 
išpažintis. Jos niekada anksčiau apie tai nesikalbėjo. 

- Žinau. Jis niekada ir nebandė. Nors nevengė manęs ir visada buvo 
malonus, kai susitikdavome, aš troškau daugiau. Dar ilgai negalėjau gal- 
voti apie nieką kitą, tik apie jį, - pasakojo Denoda. - Paskui susipažinau 
su tavo židinio vyru. Didžiausias sielvartas mano gyvenime - kad jis mirė 
toks jaunas. Būčiau norėjusi daugiau vaikų, bet Motina pasirinko manęs 
nebeapdovanoti. Tikriausiai tai į gera, vienai rūpintis tavimi buvo gana 
sunku. Niekad neturėjau motinos, kuri man padėtų, tik, kai tu buvai visai 
mažutė, man padėjo kelios urvo moterys. 

— Kodėl nesusiradai kitos poros, mama? - teiravosi Mardena. 

— O tu? - klausimu atkirto jos motina. 

— Pati žinai kodėl. Turiu Lanidarą, kas gi manimi domėsis? 

— Nekaltink Lanidaro. Taip visada sakai, bet juk niekada nebandei, 
Mardena. Tu nenori vėl būti įskaudinta. Dar ne per vėlu, - pareiškė vy- 

Jos nepastebėjo priėjusio vyro. 

— Kai Martona papasakojo apie rytmetines devintojo urvo viešnias, 
pagalvojau, kad vardas pažįstamas. Kaip laikaisi, Denoda? - tarė Dalana- 
ras imdamas abi jos plaštakas ir palinkdamas į priekį pasitrinti skruostais, 
tarsi jie būtų artimi draugai. 

Mardena pastebėjo, kad motinos veidas švelniai išraudo. Nusišypso- 
jus aukštam, dailiam vyriškiui, net jos kūno padėtis pasikeitė. Ji atsistojo 
kažkaip moteriškiau, jausmingiau. Staiga Mardena pamatė savo motiną 
visai kitoje šviesoje. Vien dėl to, kad ji buvo senelė, nereiškė, kad tikrai yra 
sena. Tikriausiai atsirastų vyrų, kuriems ji pasirodytų patraukli. 

— Čia mano duktė Mardena iš devynioliktojo Zelandonijos urvo, — 
tarė Denoda. - Kažkur netoliese turėtų būti ir mano anūkas. 

Vyras ištiesė rankas jaunesniajai moteriai. Ji paėmė jo plaštakas ir pa- 
kėlė akis. 

— Sveika, Mardena iš devynioliktojo Zelandonijos urvo, Denodos iš 
devynioliktojo urvo dukra. Labai malonu su tavimi susipažinti. Esu Da- 
lanaras iš pirmojo Lanzadonijos urvo. Didžiosios Motinos Žemės, Doni, 
vardu, meldžiu prisiminti, kad bet kuriuo metu esi laukiama svečiuose 
mūsų stovykloje. Beje, ir mūsų urve. 

Mardeną sujaudino šiltas Dalanaro pasveikinimas. Nors jis buvo per- 
nelyg senas, kad būtų jos židinio vyru, ji jam pajuto stiprią trauką. Jai net 
pasidingojo, kad Dalanaras ypatingai pabrėžė žodį „malonu“. Mardena 
pagalvojo apie Motinos malonumų dovaną. Anksčiau ji niekada nesijau- 
tė šitaip užvaldyta vyro. 

Dalanaras apsidairė ir pastebėjo aukštą jauną moterį. 

— Joplaja, - šūktelėjo jis, o tada vėl atsisuko į Denodą: — Norėčiau 
supažindinti tave su savo židinio dukra, - tarė jis. 

Mardena apstulbo pamačiusi ją ateinančią. Jos išvaizda nebuvo tokia 
nebūdinga zelandoniečiams kaip smulkiosios juodaplaukės, bet buvo 
matyti panašumas į motiną, dėl kurio Joplaja atrodė dar neįprasčiau. Jos 
plaukai buvo kone tokie pat tamsūs, tačiau su ryškesnėmis sruogomis. 
Jos skruostikauliai buvo aukšti, bet veidas nei toks apskritas, nei plokš- 
čias kaip tos kitos moters. Joplajos nosis buvo panaši į jos židinio vyro, 


tačiau subrilesnė, o juodi antakiai lygūs ir dailiai lenkti. Tankios juodos 

blakstienos rėmino akis, kurios visiškai skyrėsi nuo motinos; jos buvo pa- 
našios formos, tačiau visai kitokios spalvos. Joplajos akys atrodė tokios 
pat nepaprastos, kaip ir greta stovinčio vyro, tačiau merginos akys buvo 
ne gyvai mėlynos, o žėrinčio žalio atspalvio. 

Mardena nebuvo vasaros susirinkime, kuriame viešėjo ir Dalanaro 
urvas. Jos židinio vyras buvo neseniai išėjęs, ir ji nenorėjo bendrauti su 
žmonėmis. Mardena buvo girdėjusi apie Joplają, tačiau jos nepažinojo. 
Dabar, kai susipažino, juto nenumaldomą norą į ją spoksoti ir vos tvardė- 
si. Joplaja buvo egzotiška gražuolė. 

Pristatęs Joplają ir pasikeitęs sveikinimais kartu su keliomis malony- 
bėmis, lanzadoniečių vadas su židinio dukra nuėjo šnektelėti su kitais 
žmonėmis. Mardena tebejuto Dalanaro šilumą ir pradėjo suprasti, kodėl 
jos motina buvo taip pakerėta. Jei jis būtų buvęs jos pirmojo ritualo vyras, 
ir pati būtų įsipainiojusi. Bet neįprastai daili jo židinio duktė buvo kaž- 
kokia liūdna ir nusiminusi. Tai visiškai nederėjo pasižadėjusiai merginai, 
kuri turėtų džiaugtis būsimomis jungtuvėmis. Mardena negalėjo supras- 
ti, kodėl žmogus, kuris turėtų būti laimingas, atrodo toks liūdnas. 

— Mums reikia eiti, Mardena, - paragino Denoda. - Nedera užsibū- 
ti, jei norime būti pakviestos dar kartą. Lanzadonija netoli nuo devintojo 
urvo, o Dalanaras su savo urvu vasaros susirinkime buvo seniai. Jiems reikia 
atnaujinti ryšius. Susiraskime Lanidarą ir padėkokime Ailai už kvietimą. 

Devintojo Zelandonijos urvo ir pirmojo Lanzadonijos urvo stovyklos 
buvo neva dvi dviejų skirtingų urvų stovyklos, tačiau iš tikrųjų tapo viena 
labai didele artimų draugų ir giminaičių stovykla. 

Per pagrindinę stovyklą link zelandonių namelio einančios keturios 
moterys traukė akį. Žmonės net nesistengė į jas nespoksoti. Martona vi- 
sada būdavo pastebima, kad ir kur eitų. Ji buvo ankstesnė svarbaus urvo 
vadė ir vis dar galinga, ką jau kalbėti apie tai, kad buvo patraukli vyresnė 
moteris. Nors Jerika buvo matyta, dažnas ją net pažinojo, jos bruožai at- 
rodė tokie neįprasti, taip išsiskyrė, kad žmonės nuo jos negalėjo atitraukti 
akių. Dėl to, kad susijungusi su Dalanaru ji kartu įkūrė ne tik naują urvą, 
bet ir naują bendruomenę, Jerika atrodė dar ypatingesnė. 

Liūdna tamsiaplaukė gražuolė Jerikos duktė Joplaja, kuri, pasak gan- 


dų, ruošėsi jungtis su maišytų dvasių vyru, buvo paslapčių ir spėlionių 

objektas. Gražuolė šviesiaplaukė, kurią parsivedė Jondalaras, atkelia- 
vusi su paklusniais arkliais bei vilku ir, pasak gandų, patyrusi gydytoja, 
tikriausiai buvo kažkokia svetimšalė dvasininkė. Ji aiškiai, nors ir neto- 
bulai, kalbėjo jų kalba bei neseniai visai devynioliktojo urvo panosėje 
surado naują ir labai gražų urvą. Visos keturios moterys kartu labiau nei 
paprastai traukė dėmesį. Laimei, Aila jau mokėjo to nepaisyti ir džiaugėsi 
moterų draugija. 

Į zelandonių namą jos įėjo bemaž paskutinės. Įeinančias jas atidžiai 
nužiūrėjo keletas zelandonių, tik vyrų, ir Ailai pasidarė smalsu. Tarsi su- 
pratusi, ką ji galvoja, Martona paaiškino: 

- Vyrai į šiuos susitikimus neįleidžiami, nebent zelandoniai. Kas- 
met pasitaiko keletas jaunuolių, paprastai iš Nuošalio, kurie slampinėja 
aplink mėgindami ką nugirsti, — tarė ji. - Keletas netgi bandė įsmukti į 
vidų persirengę moterimis. Vyrai zelandoniai čia vietoj sargybinių, kad 
juos nubaidytų. 

Aila pastebėjo, kad dar keletas zelandonių stoviniuoja aplink didįjį 
pastatą, tarp jų ir Madromanas. 

— Kas yra Nuošalis? — pasiteiravo ji. 

— Nuošalis — tai vyrų nameliai. Žmonės visada taip sutrumpina. Tai 
vasariniai nameliai, kuriuos susirinkimo stovyklos pakraščiuose susiren- 
čia vyrai, paprastai jauni, kuriems jau nebereikia Doni moters, tačiau dar 
nesusijungę, - paaiškino Martona. - Jauniems vyrams nuobodu gyventi 
su savo urvais, jie mieliau laiką leidžia su bendraamžiais, na, kol ateina 
laikas valgyti, - nusišypsojo ji. - Draugai nevaržo jų elgesio taip, kaip 
motinos arba motinų poros. Nesusijungusiems, ypač tokio amžiaus, vy- 
rams yra griežtai uždrausta artintis prie jaunų moterų, kurios ruošiasi 
pirmajam ritualui. Jie nepaiso draudimo, todėl zelandoniai atėjusius į 
stovyklą atidžiai juos stebi. 

— Savo nameliuose, jei susirenčia juos pakankamai atokiai, jie gali 
triukšmauti, išsidirbinėti kiek patinka, kol netrukdo kitiems. Jie gali bur- 
tis, kviestis draugus ir jaunas moteris. Jie nuolat kamuoja savo motinas ir 
jų drauges prašinėdami maisto, visad bando prasimanyti barmos, vyno ar 
ko kito. Varžosi, kuriam nameliui pavyks prisivilioti į svečius patraukles- 


nių jaunų moterų. 

— Nuošalyje apsigyvena ir vyresnių vyrų: dėl vienos ar kitos priežasties 
neturintys porų, mėgstantys kitus vyrus, perkirtę mazgą ir dar nesusijungę 
arba norintys tokie būti ir pasitraukiantys iš savo urvų ir židinių. Vasaros 
susirinkime Laramaras daugiau laiko praleidžia Nuošaly nei savo name- 
lyje. Čia jis maino barmą, nors nežinau, ką daro su tuo, ką įsigyja. Tikrai 
nieko neparneša šeimai. Be to, dieną ar dvi su zelandoniais prieš jungtuves 
Nuošaly praleidžia pasižadėję vyrai. Jondalaras irgi netrukus ten keliaus. 

Zelandonių namelio viduje degė tik vienas laužas centriniame ugnia- 
kure ir keletas lempelių. Buvo tamsu. Akims apsipratus Martona apsidai- 
rė ir nusivedė kitas link poros moterų, kurios sėdėjo ant grindų kilimėlio 
prie sienos. Pamačiusios jas ateinančias moterys nusišypsojo ir pasislinko, 
kad padarytų vietos. 

— Manau, tuoj prasidės, - tarė Martona, kai visos susėdo ant kili- 
mėlio. — Oficialiai jus supažindinsiu vėliau, - tarė toms, kurias atsive- 
dė. - Čia Prolevos motina Velima ir jos sesuo Levela. Jos yra iš Vasaros 
stovyklos, dvidešimt devintojo urvo Vakarinio sparno, - atsisukusi į jau 
sėdėjusias moteris ji pridūrė: - Čia Dalanaro pora Jerika su dukra Joplaja. 
Šįryt atvyko lanzadoniečiai. O čia Aila iš devintojo urvo, buvusi Aila iš 
mamutojų, moteris, su kuria ketina jungtis Jondalaras. 

Moterys nusišypsojo viena kitai, bet nespėjus rimčiau pasikalbėti nu- 
vilnijo šurmulys. Priešais atsistojo ta, kuri buvo pirmoji tarp tų, kurie tar- 
nauja Didžiajai Motinai Žemei, ir keletas kitų zelandonių. Visos kalbos 
liovėsi, stojo visiška tyla. Donija prabilo: 

— Kalbėsiu apie labai svarbius dalykus, tad noriu, kad klausytumėtės 
atidžiai. Moterys, jūs esate Doni palaimintos. Tai jus ji sukūrė apdovano- 
tas, gebančias atnešti naują gyvybę. Tos iš jūsų, kurios netrukus susijungs, 
privalote žinoti kelis svarbius dalykus, - ji nutilo ir dėmesingai nužvelgė 
visas susirinkusiąsias. Pamačiusi su Martona atėjusias moteris, akimirkai 
stabtelėjo: dviejų viešnių ji nesitikėjo. Martona su Zelandone linktelėjo 
viena kitai, paskui ta, kuri buvo pirmoji, kalbėjo toliau: 

- Šiame susitikime kalbėsime apie moteriškus dalykus: kaip turėtu- 
mėte elgtis su vyrais, tapusiais jūsų pora, ko galite iš jų tikėtis bei apie 
vaikų gimdymą. Taip pat kalbėsime apie tai, kaip susilaukti vaikų ir ką 


daryti, jei gyvybė prasideda tada, kai nesate tam pasiruošusios. 

— Kai kurios iš jūsų jau esate palaimintos bundančia gyvybe. Jūs su- 
lauksite ypatingos pagarbos, bet pagarba neša ir didžiulę atsakomybę. Šį 
tą iš to, ką jums pasakysiu, jau esate girdėjusios, ypač prieš pirmojo ma- 
lonumo ritualą. Klausykitės atidžiai, net jei atrodys, kad žinote viską, ką 
pasakoju. 

— Pirma, nė viena mergaitė neturėtų susijungti, kol dar netapo mo- 
terimi, kol nepradėjo kraujuoti ir neturėjo pirmojo ritualo. Atkreipkite 
dėmesį, kaip atrodo mėnulis tą dieną, kai pradedate kraujuoti. Daugumai 
moterų kitą kartą kraujas pradeda tekėti, kai mėnulis vėl atrodo taip pat, 
tačiau tai gali pasikeisti. Jei viename namelyje ilgiau gyvena keletas mo- 
terų, dažnai jų mėnulio laikai keičiasi, kol kraujas visoms pradeda tekėti 
vienu metu. 

Jaunos moterys pradėjo dairytis į savo drauges ir giminaites, ypač tos, 
kurios šito nežinojo. Aila apie tai nebuvo girdėjusi, todėl bandė prisimin- 
ti, ar ką panašaus pastebėjo. į 

— Pirmasis požymis, jog esate Motinos palaiminta, kad ji jau pasirinko 
dvasią, kad sumaišytų su jūsiške naujai gyvybei pradėti, yra tas, kad per 
mėnulio laiką nepradeda tekėti kraujas. Jei jis neteka ir kitą mėnulio lai- 
ką, galite įtarti, kad esate palaiminta. Mėnulio laiko turi nebūti mažiau- 
siai tris mėnesius bei pasireikšti kiti požymiai. Tik tada neabejokite, jog 
užsimezgė nauja gyvybė. Ar kas nori ko paklausti ? 

Klausimų nebuvo. Išskyrus teiginį, kad kartu gyvenančios moterys 
linkusios kraujuoti tuo pat metu, viskas buvo girdėta. 

— Žinau, kad dauguma iš jūsų dalijatės Motinos malonumų dovana 
su pažadėtuoju. Turėtumėte tuo mėgautis. Jei ne, pasikalbėkite su urvo 
zelandoniu. Suprantu, kad pripažinti tokį dalyką gali būti sunku, bet yra 
būdų padėti. Zelandonis tikrai išsaugos visas jūsų paslaptis. Būtų išmin- 
tinga priminti, kad nedaugelis vyrų, išskyrus jaunus, ką tik pasiekusius 
lytinę brandą, gali suartėti su moterimi daugiau nei kartą ar du per dieną, 
o senstant - dar mažiau. 

— Dar šį tą privalote žinoti. Dalytis malonumais su pora nėra priva- 
loma, jei taip nusprendžiate ir jūsų pora pritaria, bet dauguma vyrų tam 
prieštaraus. Dauguma vyrų negyvens su moterimi, kuri nesidalys su juo 


malonumų dovana. Nors jūs tik ruošiatės sumegzti mazgą ir dabar to nė 

neįsivaizduojate, mazgą taip pat galima perkirsti dėl daugybės priežasčių. 
Esu tikra, visos pažįstate bent vieną moterį, kuri perkirto mazgą su savo 
pora. 

Kilo bruzdesys. Susirinkusiosios muistėsi, sėdosi patogiau, dairėsi. 
Beveik visos tikrai pažinojo bent vieną moterį, kuri buvo susijungusi su 
vyru, o dabar jau nebe. 

— Sakoma, kad moterys gali pasinaudoti Motinos dovana, kad išlai- 
kytų vyrus, ir jie bus laimingi ir patenkinti. Yra tvirtinančiųjų, jog Žemės 
vaikams ši dovana duota būtent tam. Tai gali būti viena priežasčių, bet 
tikrai ne vienintelė. Žinoma, tikra tiesa, kad jūsų pora nesigundys dai- 
rytis malonumų su kitomis moterimis, jei patenkinsite jo troškimus. Jis 
ramiai saugos užplūstančio susidomėjimo kitomis akimirkas iki šventės 
Motinai pagerbti, kada tai priimtina, ir pamalonins Motiną dalydamasis 
malonumais. 

— Atminkite, kad nors pakeisti porą kartais naudinga, bet kurį pa- 
siūlymą dalytis Motinos dovana galima priimti arba atmesti. Dalytis 
malonumais su kuo kitu taip pat nėra privaloma. Jei judu su savo pora 
laimingai ir džiaugsmingai dalijatės jos dovana tik tarpusavyje, Motina 
patenkinta. Taip pat nereikia laukti Motinos apeigų. Niekas nėra pri- 
valoma, kalbant apie malonumus. Tai Motinos dovana, ir visi jos vaikai 
laisvai gali ja dalytis su kuo tik nori, kada tik pageidauja. Nei jūs, nei jūsų 
pora neturite paisyti laikinų vienas kito nukrypimų. Pavydėti yra kur kas 
blogiau. Pavydas gali turėti siaubingų pasekmių. Jis gali sukelti smurtą, 
o smurtas veda prie mirties. Nužudžius reikalaujama keršto. Tie, kurie 
mylėjo žuvusįjį, reikalauja už jį atkeršyti. Vis keršijant, galiausiai nelieka 
nieko kito, tik kova. Viskas, kas kelia pavojų Motinos vaikų, kurie buvo 
pasirinkti ją pažinti, gerovei, yra nepriimtina. 

— Zelandoniečiai yra stiprūs dėl to, kad kartu dirba ir padeda vieni 
kitiems. Didžioji Motina Žemė parūpino visko, ko reikia pragyvenimui. 
Viskas, kas sumedžiojama ir surenkama, yra Doni duota, ir, savo ruožtu, 
tuo reikia dalytis su kitais. Kadangi priimti tai, ką Motina siūlo, gali būti 
sunku ir net pavojinga, tie, kurie gauna daugiausiai, nusipelno didžiau- 
sios pagarbos. Štai kodėl geriausi aprūpintojai ir tie, kurie nori tarnauti 


jos vaikams, turi aukščiausią statusą. Štai kodėl taip gerbiami vadai. Jie 

trokšta padėti žmonėms. Jei atsitinka kitaip, žmonės nuo jų nusigręžia 
ir vadais pripažįsta kitus, - ji nepridūrė, kad dėl tos pačios priežasties ir 
zelandoniai turi tokį aukštą statusą. 

Zelandonė mokėjo prikaustyti klausytojų dėmesį. Aila dėmesingai 
klausėsi. Ji norėjo kuo daugiau sužinoti apie vyro, su kuriuo netrukus su- 
sijungs, žmones, kurie dabar buvo ir jos žmonės. Bet, geriau pagalvojus, 
gentis ne itin nuo jų skyrėsi. Jie taip pat viskuo dalijosi, niekas nevaikš- 
čiojo alkanas, netgi toji tik iš kalbų pažinota moteris, kuri žuvo per žemės 
drebėjimą. Ji buvo iš kitos genties, niekada neturėjo vaikų, o mirus jos 
porai buvo priimta antrąja moterimi ir visada laikyta našta. Nors ir buvo 
paties žemiausio statuso Bruno gentyje, ji niekada nealko ir visada turėjo 
pakankamai šiltų drabužių. 

Gentis visa tai žinojo, tik negalėjo išsakyti žodžiais. Genties žmonės 
nebuvo sklidini žodžių kaip kiti. Poromis taip pat buvo dalijamasi. Jie su- 
prato apie vyrų poreikių palengvinimą. Nė viena genties moteris niekada 
neatsakė vyrui, davusiam jai ženklą. Ji nepažinojo nė vienos, kuri būtų 
bent pagalvojusi atsisakyti... išskyrus save. Tačiau ji suprato, kad Braudas 
norėjo ne malonumų. Ji ir tada tai numanė, nors negebėjo išreikšti. Jis 
duodavo jai ženklą ne todėl, kad norėjo pasidalyti dovana ar patenkinti 
savo poreikius, - jis taip darė suprasdamas, jog ji to nekenčia. 

— Atminkite, - kalbėjo donija, - kad jūsų pora privalo jums padėti bei 
aprūpinti jus ir jūsų vaikus, ypač kai esate apsunkusios nuo nėštumo arba 
neseniai pagimdėte ir maitinate kūdikį. Jei rūpinsitės vyru, jei dažnai su 
juo dalysitės malonumais ir jis bus patenkintas, dažniausiai jis su džiaugs- 
mu aprūpins savo porą ir jos vaikus. Galbūt kuri iš jūsų nenumano, kodėl 
taip smarkiai pabrėžiu šį klausimą. Paklauskite savo motinų. Itin užsiė- 
mus darbais ir pavargus nuo daug vaikų, gali ateiti laikas, kai dovanomis 
ne taip lengva dalytis. Būna akimirkų, kai jomis geriau nesidalyti, tačiau 
apie tai pakalbėsiu vėliau. 

— Doni visada labiau patenkinta ir palankiau šypsosi tiems vaikams, 
kurie panašūs į jūsų porą. Vyrai taip pat dažniau jaučiasi artimesni to- 
kiems vaikams. Jei norite, kad jūsų vaikai būtų panašūs į jūsų porą, turite 
būti kartu. Tada jo dvasią bus lengviausia pasirinkti. Dvasios keliai apgal- 


voti. Nėra būdo pasakyti, kada kuri leisis pasirenkama, nei kada Motina 

nuspręs, kad atėjo laikas jas sumaišyti. Bet, jei mėgausitės vienas kitu, jei 
pamaloninsite vienas kitą, jūsų pora norės būti su jumis, o jo dvasia bus 
laiminga susijungdama su jūsiške. Ar visos supratote? Jei turite klausimų, 
laikas juos išsakyti, - Pirmoji apsidairė ir laukė. 

— Ką daryti, jei sirgsiu ir nejusiu jokio malonumo? - pasiteiravo mo- 
teris. Kitos atsisuko pažiūrėti, kas to paklausė. 

— Tavo pora turėtų tai suprasti. Bet kuriuo atveju, visada renkiesi tu 
pati. Yra porų, kurios retai dalijasi dovana tarpusavyje. Jei būsi švelni ir 
supratinga savo porai, jis paprastai taip elgsis ir su tavimi. Vyrai taip pat 
yra Motinos vaikai. Jie irgi suserga. Tada jais dažniausiai rūpinasi jų po- 
ros. Dauguma vyrų stengsis pasirūpinti sergančia moterimi. 

Jauna moteris linktelėjo ir gana droviai nusišypsojo. 

— Aš tik sakau, kad susijungusieji turi būti dėmesingi, malonūs ir pa- 
garbūs vieni kitiems. Malonumo dovana gali atnešti laimės abiem ir pa- 
dėti, kad jūsų pora jaustųsi laimingas ir patenkintas, kad sąjunga tęstųsi. 
Ar dar bus klausimų? 

Pirmoji palaukė, ko! įsitikino, kad niekas nebeturi klausimų, tada kal- 
bėjo toliau. 

— Jungtuvės yra šis tas daugiau nei dviejų žmonių sprendimas gyventi 
kartu. Tai paliečia ir giminaičius, ir visą urvą, ir dvasių pasaulį. Štai kodėl 
motinos ir jų poros rūpestingai svarsto prieš leisdami savo vaikams jung- 
tis. Su kuo gyvensite? Ar jūs arba jūsų pora būsite vertas priedas urvui, 
kuriame gyvensite? Jausmai vienas kitam taip pat svarbūs. Jei pradėsite 
be meilės, sąjunga gali ilgai netrukti. Jei sąjunga nutrūksta, atsakomybė 
už vaikus paprastai tenka motinos giminaičiams ir urvui, taip pat būtų, 
jeigu abudu mirtumėte. 

Aila stulbino šitas pokalbis. Ji vos neuždavė klausimo apie dvasių mai- 
šymąsi pradedant gyvybę. Aila buvo labiau nei bet kada įsitikinusi, kad 
būtent malonumų dovana būtina gyvybei pradėti, bet nusprendė čia apie 
tai neužsiminti. 

— Ką gi, - toliau kalbėjo Zelandonė, - dauguma iš jūsų nekantriai 
laukiate savo pirmagimio. Bet gali ateiti laikas, kai gyvybė užsimegs ne- 
tinkamu laiku. Kol zelandonis neatidavė vaiko elandono, jis neturi savo 


dvasios, tiktai bendrą, sujungtą dvasią, kuri jį pradėjo. Tokiu metu Di- 

džioji Motina Žemė priimtų vaiką, atskirtų dvasias ir jas sugrąžintų. Bet 
geriau sustabdyti gyvybę, kol ji dar negimė, ypač per pirmus tris nėštumo 
mėnulius. 

- Kodėl galima norėti sustabdyti naują, ką tik užsimezgusią gyvy- 
bę? — nustebo jauna moteris. - Nejaugi ne visi kūdikiai laukiami? 

— Dažniausiai kūdikiai laukiami, - pripažino Zelandonė. - Nors taip 
nutinka nedažnai, gali būti priežasčių, dėl kurių moteris neturėtų gimdy- 
ti. Kartais moteris vėl pastoja, kol dar maitina. Tada kitas kūdikis gimtų 
pirmajam dar esant visai mažam. Dauguma moterų taip greitai nesuge- 
bėtų tinkamai pasirūpinti kitu mažyliu. Tas, kuris jau turi vardą, ypač 
jei yra sveikas, turi pirmumo teisę. Pernelyg daug mažylių miršta, ypač 
pirmaisiais metais. Neišmintinga rizikuoti augančio sveiko kūdikio gy- 
vybe priverstinai greitai jį atjunkant. Išgyvenus pirmuosius metus, kitas 
sunkus etapas yra atjunkymas. Jei kūdikį tenka atjunkyti per greitai, anks- 
čiau nei po trejų metų, jis gali nusilpti, silpnesnis bus ir užaugęs. Geriau 
turėti vieną sveiką vaiką, kuris bus stiprus suaugęs, nei du ar tris silpnus, 
kurie gali ilgai neišgyventi. 

— Oi... apie tai nepagalvojau, - prisipažino jaunoji moteris. 

— Gali būti ir taip: moteris pagimdo keletą išsigimusių vaikų, kurie 
miršta. Ar verta jai ir toliau nešioti gyvybę visą nėštumo laiką ir kaskart 
patirti tokį sielvartą? Ką ir kalbėti apie tai, kad ji pati nusilpsta? 

— Ojeigu ji tikrai trokšta tokio kaip visų kūdikio? —- su ašaromis akyse 
paklausė jauna moteris. 

— Ne visos moterys turi vaikų, - pasakė Zelandonė. - Kai kurios pa- 
sirenka jų neturėti. Kitose gyvybė niekada neprasideda. Yra negalinčiųjų 
išnešioti visą laiką, gimdančių negyvus kūdikius arba išsigimusius, kurie 
neišgyvena arba verčiau neišgyventų. 

— Ber kodėl? - nenustygo verksmingoji. 

— Niekas nežino. Galbūt moterį kas prakeikia, linki bloga. Galbūt 
piktavalė dvasia randa būdą pakenkti negimusiam kūdikiui. Taip nutin- 
ka net gyvūnams. Visi esame matę išsigimusių arklių ar elnių. Sakoma, 
kad balti gyvūnai gimsta sukliudžius veikti piktajai dvasiai, todėl jie neša 
laimę. Žmonės taip pat kartais gimsta balti, rausvomis akimis. Gyvūnams 


irgi gimsta negyvų mažylių, daug jauniklių neišgyvena. Tik plėšrūnai taip 

greitai jais pasirūpina, kad jų nė nepastebime. Tiesiog taip yra, - paaiš- 
kino Zelandonė. 

Jauna moteris sėdėjo apsiašarojusi. Ailai buvo smalsu, kodėl donija 
taip nejautriai jai atsakė. 

— Jos seseriai vis nesiseka pagimdyti, o jau buvo du ar tris kartus pa- 
stojusi, - po nosimi sušnibždėjo Velima. - Man regis, ji bijo, kad ir jai tai 
nutiks. 

Aila stebėjo jaunąją moterį ir taip susijaudino, kad neatsispyrė nepra- 
šnekusi. 

— Pakeliui į čia, — visi nustebę atsisuko į prabilusią atvykėlę. Dauguma 
pastebėjo jos kalbos ypatybę, - mudu su Jondalaru svečiavomės losadu- 
nojiečių urve. Ten gyveno moteris, kuri taip ir negalėjo susilaukti vaikų. 
Moteris iš gretimo urvo mirė palikusi savo porą su trimis mažais vaikais. 
Toji, kuri neturėjo savų vaikų, išėjo pas juos gyventi ir pažiūrėti, ar pavyks 
susiderinti ir susitarti. Jei pavyktų, ji įvaikintų mažylius, o vyrą paimtų 
sau už porą. 

Kurį laiką buvo tylu, paskui pasigirdo nedrąsūs šnabždesiai. 

— Labai geras pavyzdys, Aila, - tarė Zelandonė. - Tai tiesa. Moterys 
gali įvaikinti vaikus. Ar toji bevaikė moteris turėjo savo porą? 

— Ne, nemanau, - atsakė Atila. 

— Jei ir turėjo, galėjo jį pasiimti, jei vyrai sutiktų pripažinti vienas kitą 
bendroje poroje. Dar vienas vyras, padėsiantis aprūpinti tuos vaikus, ne- 
pamaišytų. Aila palietė gerą temą. Moterys, kurios negali pagimdyti savo 
vaikų, nebūtinai turi likti bevaikės, - paaiškino Zelandonė, o paskui kal- 
bėjo toliau. 

— Yra ir kitų priežasčių, dėl kurių moteris pasirenka užbaigti nėštumą. 
Motina gali turėti per daug vaikų, gali būti per sunku jais rūpintis arba 
jai, jos porai ir urvui juos aprūpinti. Dažnai tokioje padėtyje atsidūrusios 
moterys iš tikrųjų nenori daugiau vaikų ir trokšta, kad Motina nebebūtų 
joms tokia dosni. | 

— Pažįstu moterį, kuri vis gimdo vaikus, - pasakė kita jauna moteris. 
Pasisakius Ailai, kitos taip nebesivaržė. - Du ji atidavė savo seseriai, o 
kitą — pusseserei. 

- Žinau, apie ką kalbi. Toji moteris itin stipri ir sveika. Ji mielai išne- 


šioja ir lengvai pagimdo. Jai labai sekasi. Si moteris labai pasitarnavo savo 

seseriai, kuri tikriausiai dėl nelaimingo atsitikimo negalėjo turėti vaikų, ir 
savo pusseserei, kuri troško dar vieno vaikelio, bet nenorėjo jo nešioti, — 
atsiliepė storulė ir grįžo prie savo kalbos. 

— Ne visos pajėgia, ne visoms taip sekasi. Yra moterų, kurios taip sun- 
kiai gimdo, kad dar vienas vaikas jas pražudytų. Tada jų vaikai liktų naš- 
laičiai. Mes visos skirtingos. Laimei, dauguma moterų susilaukia vaikų. 
Vis dėlto ir jos gali nenorėti arba kartais neturėtų gimdyti visų vaikų. 

— Nėštumą nutraukti galima keliais būdais. Vieni jų pavojingi, pavyz- 
džiui, stipri bitkrėslių su šaknimis arbata gali sukelti net mirtiną krauja- 
vimą. Veiksminga į ertmę, iš kurios gimsta vaikai, giliai įkišti nuskustą 
slidžią guobos šakelę, bet visada geriausia pasikalbėti su urvo zelandoniu, 
kuris žinos, kokio stiprumo arbatą ruošti ar kaip kišti pagaliuką. Yra ir 
kitų būdų. Jūsų motinos arba zelandoniai prireikus papasakos smulkiau. 

— Kalbant apie gimdymą, yra daugybė vaistų, kurie gali jį paspartin- 
ti, sustabdyti kraujavimą ar palengvinti skausmą. Gimdant beveik visada 
skauda, - pabrėžė Pirmoji. - Pati Didžioji Motina Žemė kentėjo skaus- 
mus. Dauguma moterų gimdo lengvai ir skausmus netrukus pamiršta. 
Visi turime ištverti šiek tiek skausmo. Tai gyvenimo dalis, niekur nepa- 
bėgsi. Geriausia tai priimti. 

Aila susidomėjo vaistais, apie kuriuos kalbėjo donija, nors paminėtieji 
buvo gana paprasti ir gerai žinomi. Kone visos moterys, su kuriomis jai 
teko ta tema kalbėtis, žinojo kokį būdą nėštumui nutraukti, nors vieni 
atrodė pavojingesni už kitus. Vyrams tokie sumanymai dažniausiai ne- 
patikdavo. Iza ir kitos genties moterys slėpė tai nuo vyrų, kad jie neuž- 
draustų. 

Donija nieko nekalbėjo apie kelio gyvybei užkirtimą iš pradžių, tad 
Ailai labai knietėjo su ja šnektelti, o gal palyginti žinias. Aila buvo kelių 
gimdyvių pribuvėja, bet staiga jai toptelėjo, kad netrukus pati vėl gimdys. 
Taip, Zelandonė teisi, skausmas yra gyvenimo dalis. Gimdydama Dur- 
ką ji ištvėrė stiprų skausmą, vos nenumirė, tačiau, kaip ir Motinos didis 
spindintis sūnus, Durkas buvo to vertas. 

— Gyvenime yra ne tik fizinis skausmas, - kalbėjo Zelandonė. Aila 
vėl sutelkė dėmesį į kalbančiąją. - Yra kančių, stipresnių už fizines, bet 


ir jas dera priimti. Kaip moterys, jūs jausite didelę atsakomybę, turėsi- 

te pareigų, kurios kartais bus sunkios. Tad vieną dieną gali tekti rinktis. 
Būna, kad gyvybė, kurią nešiojate, pernelyg kibi. Kartais nėštumo nej- 
manoma nutraukti, nors ir nusprendėte daugiau nebegimdyti. Grąžinti 
Motinai jau gimusį kūdikį nepalyginamai sunkiau, bet kartais privalu tai 
padaryti. 

— Atminkite, tie, kurie jau gavo gyvybės dovaną, turi pirmumo teisę. 
Antrasis vaikelis turi būti grąžintas Doni, jei gimsta per greitai, yra smar- 
kiai išsigimęs arba dėl kitų svarių priežasčių. Atminkite, visada sprendžia 
motina. Teks prisiimti atsakomybę, ir greitai. Vos pajėgsite, turite išnešti 
jį į lauką ir paguldyti ant Didžiosios Motinos Žemės krūtinės, kuo toliau 
nuo namų, jokiu būdu ne prie šventos laidojimo žemės, nes klajojančios 
dvasios gali sumanyti apsigyventi kūne. Tada vaikelio dvasia sutriks ir ne- 
galės rasti kelio į kitą pasaulį. Tokios dvasios gali tapti blogos. Ar visos 
iki vienos tiksliai supratote, ką pasakiau? - ši tokių susirinkimų akimirka 
visada būdavo labai sunki, tad Zelandonė skyrė laiko, kad jaunos moterys 
susitaikytų su rūsčia tiesa, kurią turėjo suprasti ir priimti. 

Niekas nekalbėjo. Jaunos moterys buvo girdėjusios gandus ir tarpu- 
savy kalbėdavosi apie sielvartingą pareigą, kurią vieną dieną gali būti pa- 
šauktos atlikti, bet pirmą kartą tai joms buvo išsakyta tiesiai. Visos čia 
esančios karštligiškai troško, kad joms niekada nereikėtų palikti kūdikio 
mirčiai prie šaltų Didžiosios Motinos Žemės krūtų. Sunku buvo net apie 
tai galvoti. 

Kelios vyresnės moterys sėdėjo suspaudusios lūpas, su skausmu akyse, 
nes jau atliko tą siaubingą pareigą - atimdamos gyvybę vienam, jos išsau- 
gojo kitą. Nors tas sprendimas irgi nebūdavo lengvas, dauguma moterų 
mieliau nutrauktų nėštumą nei prarastų jau gimusį kūdikį arba, dar blo- 
giau, pačios jį pražudytų. 

Zelandonės pastabos pribloškė Ailą. „Nieku gyvu to nesugebėčiau“, - 
galvojo ji. Užplūdo prisiminimai apie Durką. Jis turėjo būti atiduotas, o 
ji neturėjo teisės prieštarauti. Aila su sielvartu prisiminė dienas, praleistas 
slepiantis mažame urve, kad išsaugotų vaikelio gyvybę. Visi sakė, kad jis 
išsigimęs. Jis nebuvo išsigimęs. Jis tik buvo maišytas, iš jos ir Braudo, nors 
Braudas pirmasis jį prakeikė. „Jei mane prievartaudamas Braudas būtų 


žinojęs, kad iš to gims Durkas, - galvojo Atila, - jis niekada nebūtų taip 

daręs!“ Aila gundėsi paklausti, kodėl neužkirtus kelio gyvybei iš pradžių, 
bet nepasitikėjo savimi. 

Martoną trikdė akivaizdus Ailos sielvartas. Tiesa, nelengva susitaikyti 
su tokia mintimi, bet mažai tikėtina, kad būsimą Ailos kūdikį gali tekti 
atiduoti Motinai. „Gal tik dėl to, kad laukiasi, - svarstė Martona, - ji 
tokia jautri: 

Ne itin daug žinių liko pateikti: apie draudimą dalytis malonumais 
prieš pat gimdymą ir po to, iki tam tikrų apeigų; apie kitas susijungusių 
moterų pareigas; apie tai, kada būtina pasninkauti ir kada negalima val- 
gyti kokio nors maisto. 

Taip pat buvo draudžiama jungtis su tam tikrais žmonėmis, pavyz- 
džiui, artimais pusbroliais. Jondalaras Ailai jau aiškino apie artimus pus- 
brolius. Palietus tą temą ji dirstelėjo į Joplają nekrintančiu į akis, visiškai 
nepastebimu genties moters žvilgsniu. Aila žinojo šią jauną gražuolę su- 
pusio liūdesio priežastį. Bet vasaros susirinkime ji girdėjo kelis žmones 
minint giminystės ženklus ir nežinojo, apie ką jie kalba. Ką reiškia nesu- 
derinami giminystės ženklai ? Kitos moterys apie draudimus žinojo viską, 
ir ji nenorėjo teirautis jų akivaizdoje. Aila nusprendė palaukti, kol daugu- 
ma išsiskirstys, ir tada paklausti. 

— Dar vienas dalykas, - baigdama tarė Pirmoji. - Gal jau girdėjote 
prašymą jungtuves kelias dienas atidėti? - kelios jaunos moterys gailiai 
suaimanavo. - Į zelandoniečių vasaros susirinkimą ruošėsi atvykti Da- 
lanaras ir Lanzadonijos urvas, kad jo poros duktė galėtų susijungti per 
pirmą ceremoniją, — pasigirdo susirinkusiųjų murmesys. - Tikriausiai 
apsidžiaugsite sužinoję, kad atidėlioti nebereikia. Joplaja yra čia su savo 
motina Jerika. Joplaja ir Ekauzaras jungsis kartu su jumis. 

— Prisiminkite viską, kas čia kalbėta. Tai svarbu. Pirmoji šio vasaros 
susirinkimo medžioklė prasidės rytoj ryte. Jei gerai seksis, netrukus įvyks 
jungtuvės. Tada visos vėl susitiksime, - tarė ta, kuri buvo pirmoji. 

Moterys pradėjo skirstytis, Aila kelis kartus išgirdo žodį „plokščia- 
galvis“, bent kartą - „šlykštynė“. Jai tai nepatiko, bet buvo akivaizdu, kad 
dauguma nekantrauja išeiti ir kam nors papasakoti, kad Joplaja pasižadė- 


jusi pusiau plokščiagalviui Ekauzarui. 

Dauguma moterų jį prisiminė, kartą su lanzadoniečiais jis buvo atėjęs 
į jų vasaros susirinkimą. Martona žinojo, jog dėl maišytų dvasių Ekauza- 
rui aname susirinkime kilo nemalonumų. Ji vylėsi, kad šįkart nieko pa- 
našaus nenutiks. Kartu ji prisiminė kitą nesmagų vasaros susirinkimą: tą, 
kai trūko Jondalaro, nes jis buvo kelionėje su broliu, ir Marona veltui lau- 
kė pažadėtojo, kuris taip ir nepasirodė. Tą vasarą ji susijungė antrosiose 
apeigose, prieš pat iškeliaujant, bet sąjunga ilgai netruko. Dabar Marona 
vėl prieinama, bet Jondalaras namo parsivedė moterį. Ši jos sūnui tinka 
kur kas geriau, net su visais svetimais papročiais, vien dėl to, kad nuošir- 
džiai jį myli, o Jondalaras myli ją. 

Zelandonė neleido moterims kalbėti apie tai, kas buvo pasakyta susi- 
rinkime, tačiau suprato, kad nėra kaip įteisinti tokį draudimą. Naujienos 
pernelyg sultingos, kad žmonės pasilaikytų jas sau. Pirmoji pastebėjo, 
kad Aila ir ją atlydėjusios moterys, regis, neskuba. Tikriausiai laukia, kol 
galės su ja šnektelėti. Ji vis dar buvo devintojo urvo zelandonė. Kai kone 
visi, išskyrus zelandonius, išėjo, Aila priėjo prie storulės. 

— Noriu šio to tavęs paklausti, Zelandone, - kreipėsi ji. 

— Gerai, - sutiko moteris. 

— Kalbėjai apie tam tikrus draudimus, žmones, su kuriais galima arba 
negalima jungtis. Žinau, kad negalima jungtis su artimais pusbroliais. 
Jondalaras man paaiškino, kad Joplaja yra jo artima pusseserė, kartais sa- 
kydavo, židinio pusseserė, nes jie abu gimę prie to paties vyro židinio, — 
Aila vengė pažvelgti į Joplają, bet Martona su Jerika susižvalgė. 

— Teisingai, — tarė devintojo urvo zelandonė. 

— Vasaros susirinkime vis girdžiu žmones kalbant, ir tu paminėjai, kad 
negalima jungtis, jei nedera giminės ženklai. Kas yra giminės ženklas? — 
pasiteiravo Atila. 

Kiti zelandoniai kurį laiką klausėsi. Paaiškėjus, kad Ailai tereikia pa- 
prastos informacijos, jie pradėjo tyliai kalbėtis tarpusavyje arba pasitrau- 
kė į savo asmenines erdves. | 

— Tai paaiškinti sudėtingiau, - tarė Zelandonė. - Vaikas gimsta su 
giminės ženklu. Tam tikra prasme tai yra jo elano, gyvybinės jėgos, da- 
lis. Žmonės žino savo giminės ženklą kone nuo pat gimimo, taip, kaip 
sužino savo elandoną. Prisimink, visi gyvūnai yra Motinos vaikai. Ji juos 


pagimdė, kaip kad sakoma Motinos giesmėje: 

Griausmingai į gabalus akmenys skilo, 
Riaumodamos dubos, gelmės prabilo. 
Didžiuliai ir tamsūs vėl atsivėrė urvai. 
Iš Motinos įsčių gimė Žemės vaikai. 


Apleista, vieniša, bet didinga. Motina Žemė gimdo. 


Visi vaikai skirtingi, vieni maži, kiti dideli, 
Kas vaiksto, kas šliaužioja, kas skraido, kas plaukioti gali. 
Visų pavidalai puikūs, kiekvienas užbaigtas dvasia, 
Į save panašius gimdyti gali, jei tokia Motinos valia. 


Motina to trokšta. Žemėje gyvybė noksta. 


— Giminės ženklą simbolizuoja gyvūnas, tikriau, gyvūno dvasia, - pa- 
sakė Zelandonė. 

— Nori pasakyt, tai totemas? — pertraukė Aila. - Mano totemas yra 
urvinis liūtas. Gentyje visi turi totemus. 

— Galbūt, - akimirką mąsliai svarsčiusi pasakė Zelandonė. - Bet ma- 
nau, kad totemas yra kažkas kita. Kita vertus, ne visi juos turi. Jie svarbūs, 
tačiau ne tokie svarbūs kaip elanai. Žmogui tenka įveikti išbandymus ar 
kovoti, kad įgytų totemą. Paprastai totemas tave pasirenka. Giminės žen- 
klus turi visi, be to, daug žmonių turi tą patį ženklą. Totemas gali būti bet 
kokio gyvūno: urvinio liūto, kilniojo erelio, skėrio dvasia, bet tam tikri 
gyvūnai turi daugiau kokių nors galių. Jų dvasios turi ypatingos rūšies 
jėgos, tartum gyvybės jėgos, bet kitokios. Zelandoniai vadina juos galios 
gyvūnais, bet ta galia jiems priklauso ne šiame, o kitame pasaulyje. Kar- 
tais galime iškviesti tą jėgą apsaugai, kai keliaujame į dvasių pasaulį arba 
dėl tam tikrų įvykių, - aiškino toji, kuri buvo pirma. 

Aila susitelkusi suraukė kaktą, mėgino kažką prisiminti. 

— Mamuta taip darė! - šūktelėjo ji staiga. - Prisimenu vienas apeigas, 
tada vyko keisti dalykai. Manau, jis dvasių pasaulio dalelę perkėlė į šitą, 
tačiau turėjo kovoti, kad ją suvaldytų. 

Zelandonės išraiška rodė nuostabą ir susižavėjimą. 

— Norėčiau pažinoti tą Mamutą, - tarė ji ir aiškino toliau: - Daugu- 


ma žmonių pernelyg negalvoja apie savo giminės ženklą, kol nepradeda 

mąstyti apie jungtuves. Nederėtų jungtis su tuo, kurio giminės ženklas yra 
priešingas. Štai kodėl apie tai daugiau kalbama vasaros susirinkimuose, kur 
planuojamos jungtuvės ir vyksta jungtuvių apeigos. Štai kodėl įprastas ga- 
lios gyvūno pavadinimas yra giminės ženklas. Pavadinimas klaidina, bet jį 
vartoja dauguma žmonių. Jie nebendrauja su dvasių pasauliu, tad vieninte- 
lis kartas, kai galios gyvūnai siejasi su jų gyvenimu, yra ketinimas jungtis. 

— Niekas manęs neklausė apie giminės ženklą, - tarė Aila. 

— "Tai svarbu tik tiems, kurie gimė zelandoniečiai. Tie, kurie gimė ki- 
tur, gali turėti giminės ženklus arba galios gyvūnus, bet jie paprastai ne- 
giminingi zelandoniečių galios gyvūnams. Žmogui tapus zelandoniečiu, 
giminės ženklas gali pasireikšti, bet jis niekada neprieštaraus jau turimos 
poros ženklui. Poros galios gyvūnas to neleis. 

Martona, Jerika ir Joplaja klausėsi lygiai taip pat įdėmiai. Jerika ne- 
gimė zelandoniete, jai buvo įdomu sužinoti apie jos poros papročius ir 
įsitikinimus. 

— Mes lanzadoniečiai, ne zelandoniečiai. Ar tai reiškia, kad jungiantis 
su zelandoniečiu giminės ženklas nesvarbus? 

— Bėgant laikui tikriausiai taps nesvarbus. Bet dauguma jūsų, įskaitant 
Dalanarą, gimėte zelandoniečiais. Ryšiai vis dar labai stiprūs, todėl tuos 
klausimus reikia svarstyti, - aiškino Pirmoji. 

— Niekada nebuvau zelandoniete, tačiau dabar esu lanzadonietė. Taip 
pat ir Joplaja. Kadangi Ekauzaras negimė nei vieniems, nei kitiems, tai 
nesvarbu. Tik įdomu, ar dukra gauna giminės ženklą iš motinos? Koks 
Joplajos giminės ženklas? - paklausė Jerika. 

— Paprastai dukra turi tokį patį giminės ženklą kaip motina, bet ne 
visada. Kiek suprantu, jūs prašėte, kad jūsų urve apsigyventų zelandonis, 
kuris taps jūsų pirmuoju lanzadoniu. Kažkam pasitaikė puiki proga. Kad 
ir kuris tai būtų, aš pasirūpinsiu, kad būtų gerai išmokytas. Jis sugebės 
atrasti visų jūsų žmonių giminės ženklus, - pasakė donija. 

— Koks yra Jondalaro giminės ženklas? Kaip man jį gauti, kad galėčiau 
perduoti dukrai, jei ją turėsiu? - paklausė Atila. 

- Jei nori išsiaiškinti, galime paieškoti. Jondalaro galios gyvūnas yra 
arklys, kaip ir Martonos. Bet, nors motina ta pati, Joharano ženklas kitas. 


Jis yra bizonas. Bizonai ir arkliai yra priešingi, - tarė Zelandonė. 

— Jondalaras ir Joharanas nesipyksta. Jie puikiai sutaria, - Aila vis dar 
klausėsi suraukusi kaktą. 

Storulė nusišypsojo. 

- Jungtuvėms, Aila. Jie yra priešingi giminės ženklai. 

— Spėju, menkai tikėtina, kad jie susijungs, - nusišypsojo ir Aila. — 
Sakei, jie yra galios gyvūnai. Kadangi mano totemas yra urvinis liūtas, 
kaip manai, koks būtų mano galios gyvūnas? Urvinis liūtas yra galingas, 
jo dvasia anksčiau mane gynė. 

— Dvasių pasaulyje viskas kitaip, - pareiškė Pirmoji. — Galia reiškia 
kitus dalykus. Plėšrūnai yra galingi, bet jie linkę laikytis patys sau, po 
vieną arba nedidelėmis gaujomis. Kiti gyvūnai laikosi nuo jų atokiai. Į 
dvasių pasaulį paprastai patenki tada, kai reikia ką nors sužinoti arba ką 
nors surasti. Gyvūnas, kuris toliau siekia, kuris, gal turėčiau sakyti, gali 
bendrauti su daugybe kitų gyvūnų, turi daugiau galios, arba naudingos 
galios. Priklauso nuo to, ko ten eini. Kartais geriau, kad palydėtų plėšrū- 
nai dėl jų ypatingų savybių, 

— Kodėl bizonas ir arklys - priešingi ženklai? - nesuprato Aila. 

— Galbūt dėl to, kad šiame pasaulyje jie linkę naudotis tą pačia te- 
ritorija skirtingu laiku. Vyksta savotiškas persidengimas, varžybos dėl 
maisto. Kita vertus, taurai ėda tik švelnią šviežią žolę arba tik žalias žolių 
viršūnėles. Kotus ir rupų maistą, kurį labiausiai mėgsta arkliai, palieka. 
Vadinasi, jie suderinami. Labiausiai prieštaraujantys vienas kitam galios 
gyvūnai yra bizonai ir taurai. Gerai pagalvojus, tai suprantama. Dauguma 
žolėdžių pakenčia vieni kitus, tačiau bizonai su taurais negali ištverti vie- 
noje ganykloje. Jie vengia vieni kitų, netgi kovoja, ypač kai patelėms pra- 
sideda malonumų sezonas. Jie pernelyg panašūs. Taurų patinus jaudina 
rujojančios bizonų patelės, o bizonų patinai kartais vaikosi taurų pateles. 
Žmogus su bizono ženklu niekada neturėtų jungtis su turinčiuoju tauro 
ženklą, - aiškino Zelandonė. 

— Koks yra tavo galios gyvūnas, Zelandone? - pasmalsavo Aila. 

— Turėtum atspėti, - šypsodamasi pasakė moteris. - Kai patenku į 
dvasių pasaulį, esu mamutas. Kai tu pateksi, neatrodysi taip pat kaip čia. 


Būsi tokia, kaip tavo galios gyvūnas. Tada ir išsiaiškinsi, koks jis. 

Aila nebuvo tikra, ar jai patinka Zelandonės kalbos apie būsimą jos 
kelionę į dvasių pasaulį, o Martonai buvo smalsu, kodėl Zelandonė šitiek 
pasakojasi. Paprastai ji nesileisdavo taip smulkmeniškai ir giliai aiškinti. 
Jondalaro motina aiškiai pajuto, kad Zelandonė mėgina sugundyti Ailą, 
privilioti stulbinamomis žiniomis, kurios prieinamos tik zelandoniams. 

Staiga jai viskas paaiškėjo. Dauguma žmonių iš anksto nusprendė, 
kad Aila yra kažkokių žmonių zelandonė, todėl Pirmoji užsimanė, kad ji 
iš tikrųjų jiems priklausytų. Tada galėtų ją šiek tiek valdyti ten, kur dabar 
negali pasiekti, ir Aila gali sukelti bėdų. Bet Aila jau pareiškė, kad tenori 
susijungti, turėti vaikų ir būti kaip visi kiti. Ji nenorėjo dėtis prie zelan- 
donių. Pažinodama savo sūnų Martona suvokė, jog jis irgi ne itin norėtų, 
kad Aila būtų zelandonė. Bet akivaizdu, kad jį traukė prie tokių moterų. 
Bus įdomu pažiūrėti, kas vyks toliau. 

Jau susiruošus eiti, Aila atsisuko. 

— Turiu dar viena klausimą, - tarė ji. - Kalbant apie kūdikius ir nepa- 
geidaujamo nėštumo nutraukimą, kodėl pirmiausia nepasakojama, kaip 
apsisaugoti, kad gyvybė visai neprasidėtų? 

— Nėra tokio būdo. Tiktai Doni turi galią pradėti gyvybę. Tik ji gali 
apsaugoti, kad gyvybė neprasidėtų, - atsakė keturioliktojo urvo zelando- 
nė. Ji stovėjo netoliese ir klausėsi pokalbio. 


— Bet juk yra! - pareiškė Aila. 


Pirmoji aštriai nužvelgė jaunąją moterį. Derėjo anksčiau išsamiau pa- 
sikalbėti su Aila. Ar įmanoma, kad ji žino būdų apeiti Doni valią? Netin- 
kamas laikas tai aiškintis, ir jau per vėlu. Netoliese stovėjusios zelandonės 
smarkiai gestikuliuodamos garsiai ginčijosi, kitos buvo labai susijaudinu- 
sios, kaip ir Keturioliktoji. Vienos sakė, kad to negali būti, kitos traukė 
arčiau išsiaiškinti, kas vyksta. Aila nenumanė, kad jos tvirtinimas sukels 
tokią sumaištį. 

Trejetas kartu atėjusių moterų stebėjo sambrūzdį atsitraukusios. Mar- 
tona žvelgė pašaipiai, nors jos išraiška liko neutrali. Joplaja stulbo, kad di- 
džiai gerbiamos zelandonės gali šitaip ugningai ginčytis, bet buvo sukrės- 
ta ne mažiau nei jos. Jerika klausėsi didžiai susidomėjusi ir jau nusprendė 
asmeniškai šnektelėti su Aila - galbūt pavyks išspręsti rimtą problemą, 
kuri jau seniai neduoda ramybės. 

Vos susipažinusi su dailiuoju milžinu, Jerika visiškai ir neatšaukiamai 
jį pamilo; vyrą taip pat apžavėjo išskirtinai daili ir pašėlusiai nepriklau- 
soma jauna moteris. Nepaisant stoto, jis buvo švelnus vyras ir patyręs 
meilužis, tad moteris mėgavosi jo teikiamais malonumais. Kai jis pa- 
prašė Jerikos tapti jo pora, ji sutiko nedvejodama. Pasijutusi palaiminta 
apsidžiaugė, bet kūdikis, kurį ji nešiojo, buvo per didelis jos smulkiam 
sudėjimui. Gimdant vos nenumirė abi, ir motina, ir dukra. Jerika buvo 
pažeista viduje ir daugiau nebepastojo - ir dideliam jos sielvartui, ir pa- 
lengvėjimui. 

Dabar jos dukra išsirinko vyrą, kuris buvo nors ne toks aukštas, ta- 


čiau itin tvirtas, galingų raumenų ir stambių kaulų. Nors aukšta, Joplaja 

buvo liesutė ir smulkiai sudėta, ir, kaip Jerika susirūpinusi pastebėjo, 
siaurų klubų. Nuo tada, kai suprato, su kuo jungtis jos duktė tikriausiai 
pasirinks, ir todėl, labiausiai tikėtina, jo dvasią Motina pasirinks sumai- 
šyti, kad pradėtų kūdikį, Jerika nerimavo, kad Joplają ištiks jos arba dar 
blogesnis likimas. Ji įtarė, kad Joplaja jau laukiasi, nes kelionėje rytais ją 
ištikdavo siaubingi pykinimo priepuoliai, bet ji atsisakė motinos pasiūly- 
mo nutraukti nėštumą. 

Jerika suprato, kad nieko nepadarysi. Toks Didžiosios Motinos spren- 
dimas. Joplaja bus palaiminta tada, kai Motina norės, gyvens arba mirs 
jos nuožiūra. Bet Jerika įtarė, kad pasirinkusi šitą vyrą jos duktė mirs jau- 
na, skausmingai gimdydama, jei ne pirmąjį, tai vėliau, kitą vaikelį. Ji tik 
vylėsi, kad duktė išgyvens pirmąjį nėštumą ir, kad ir kaip tai skausmin- 
ga, bus sužalota kaip ir Jerika, tad daugiau niekada nebegalės pastoti... 
kol išgirdo Ailą tvirtinant, kad žino būdų užkirsti kelią beprasidedančiai 
gyvybei. Jerika tučtuojau nusprendė: jeigu dukters pirmasis nėštumas ir 
gimdymas bus tokie pat sunkūs ir jei ji liks gyva gimdydama pirmąjį vai- 
ką, ji pasistengs, kad Joplaja daugiau nebepastotų. 

— Prašau tylos, - tarė ta, kuri buvo pirmoji. Triukšmas galiausiai ap- 
malšo. - Aila, noriu įsitikinti, ar gerai tave supratau. Tu tvirtini, kad žinai, 
kaip sustabdyti nėštumą dar jam neprasidėjus? Kad žinai, kaip užkirsti 
kelią gyvybei nuo pat pradžių? - pasitikslino ji. 

— Taip. Pamaniau, kad jūs taip pat turėtumėte tai žinoti. Keliaudama 
su Jondalaru iš rytų vartojau tam tikrus augalus. Nenorėjau, kad manyje 
atsirastų kūdikis, nes kelionėje nebuvo, kas man padėtų, - paaiškino ji. 

— Sakei, kad jau esi Doni palaiminta. Sakei, kad jau praėjo trys mėne- 
siai po paskutinio kraujavimo. Tada vis dar keliavai, - pastebėjo donija. 

— Esu kone tikra, kad šitas kūdikis buvo pradėtas kirtus ledyną, - at- 
sakė Aila. - Mes gabenomės losadunojiečių degančių akmenų tik tiek, 
kad ištirpintume ledo arkliams, vilkui ir mums atsigerti. Net nemėginau 
virinti vandens arbatai ir negaminau įprasto rytinio gėrimo. Kirtome le- 
dyną labai sunkiai, mums vos pavyko. Kai pasiekę šią pusę nusileidome, 
trumpam sustojome pailsėti, ir aš nesivarginau niekaip ruoštis. Tuo metu 
jau nebuvo svarbu, ar gyvybė prasidės - juk beveik pasiekėme namus. 


Labai apsidžiaugiau, kai supratau, kad laukiuosi. 

— Iš kur sužinojai apie tuos vaistus? - paklausė Zelandonė. 

— Iš Izos, mane užauginusios gydytojos. 

— Ar ji paaiškino, kaip jie veikia? — pasiteiravo keturioliktojo urvo 
zelandonė. 

Pirmoji dirstelėjo į ją stengdamasi numaldyti savo apmaudą - ji užda- 
vinėjo klausimus logiška seka, jai nereikia nei pagalbos, nei pertraukinė- 
jimo, tačiau Atila vis dėlto atsakė. 

— Gentyje tikima, kad vyro totemo dvasia kovoja su moters totemo 
dvasia, todėl moterys kraujuoja. Jei vyro totemas stipresnis nei moters, 
jis nugali ir prasideda nauja gyvybė. Iza man sakė, kad tam tikri augalai 
sustiprina moters totemą ir padeda jos totemo dvasiai įveikti vyro totemo 
dvasią, - paaiškino ji. 

— Primityvu, tačiau stebiuosi, kad jie apskritai apie tai galvoja, - pa- 
reiškė Keturioliktoji ir sulaukė rūstaus Pirmosios žvilgsnio. 

Aila išgirdo panieką Keturioliktosios balse ir labai apsidžiaugė, kad 
anksčiau nieko neužsiminė apie tai, jog gyvybę moters viduje pradeda 
vyras. Ji tikėjo, kad Doni sumaišo dvasias, nė kiek ne labiau nei nugalė- 
tais totemais, tik pagalvojo, kad Keturioliktajai ar kam kitam jos mintys 
pasirodys vertesnės kritikos nei svarstymo. 

— Sakei, kad augalus vartojai kelionėje. Kas vertė tave manyti, kad 
vaistai veiks? — pasiteiravo Pirmoji, vėl perimdama klausinėjimo teisę. 

— Genties vyrai itin vertina savo porų vaikus, ypač berniukus. Jei jų 
poros turi vaikų, pakyla jų prestižas. Jie tiki, jog tai įrodo jų totemo jėgą, 
kuri tam tikra prasme reiškia jų vidinę jėgą. Iza man pasakojo, kad pati ne 
vienus metus vartojo tuos augalus, kad nepastotų, nes norėjo užtraukti 
nešlovę savo porai. Jis buvo žiaurus vyras ir ją mušdavo, kad parodytų 
savo galią, mat gydytojos turi savo statusą. Todėl Iza nusprendė jam paro- 
dyti, kad jo totemas nepakankamai stiprus ir negali įveiktų jos toremo, — 
paaiškino Aila. 

— Kodėl ji taikstėsi su tokiu elgesiu? — vėl įsiterpė Keturioliktoji. - 
Kodėl ji paprasčiausiai neperkirto mazgo ir nesusirado kitos poros? 

— Genties moterys negali pasirinkti, su kuo jungtis. Tai sprendžia va- 
das ir kiti vyrai, - paaiškino Aila. 


— Neturi pasirinkimo! - spjovė Keturioliktoji. 

— Tokiomis aplinkybėmis, sakyčiau, išryškėja tikrai subtilus tos mo- 
ters - kuo ji vardu? Iza? - protas, - greitai pasakė Pirmoji, Keturioliktajai 
dar nespėjus įsikišti ir užduoti kito klausimo. - Ar visos genties moterys 
žinojo apie tuo augalus? 

— Ne, tik gydytojos. Maža to, manau, kad šitas vaistas buvo žinomas 
tik Izos linijos moterims, bet ji ruošdavo jį ir kitoms moterims, jei manė, 
kad verta tai daryti. Tik nežinau, ar pasakydavo, ką jos vartoja. Jei kuris 
vyras būtų išsiaiškinęs, būtų labai supykęs, tačiau Izos niekas neklausinė- 
jo. Gydytojų žinios neskirtos vyrams. Jos perduodamos per dukterį, kuri 
tampa gydytoja, jei yra į tai linkusi. Iza laikė mane savo dukterimi, - pa- 
sakė Aila. 

— Labai stebina jų gydytojų išprusimas, - pasakė Zelandonė žinoda- 
ma, kad kalba už daugelį. 

— Liūto stovyklos Mamuta iš asmeninės patirties žinojo, kokie veiks- 
mingi genties gydytojų vaistai. Jaunystėje keliaudamas jis gana baisiai su- 
silaužė ranką, paskui atsitiktinai užėjo genties urvą. Jų gydytoja ištiesino 
jo ranką, jį slaugė ir išgydė. Mes abu įsitikinę, jog tai ta pati, mano gentis. 
Mamutą išgydžiusi moteris buvo Izos senelė. 

Ailai baigus kalbėti palapinėje stojo visiška tyla. Tuo, ką ji pasakojo, 
buvo labai sunku patikėti. Gretimų urvų zelandoniai buvo girdėję Joha- 
raną su Jondalaru kalbant apie plokščiagalvius, kurie, pasak Ailos, vadi- 
na save „gentimi“ ir yra žmonės, o ne gyvuliai. Pastarosiomis dienomis 
daug dėl to ginčytasi, bet dauguma šią mintį atmetė. Plokščiagalviai gal 
ir gudresni nei dauguma galvoja, bet vargiai vadintini žmonėmis. O da- 
bar ši moteris tvirtina, kad jie išgydė mamutoją ir kažką nutuokia apie 
beužsimezgančią gyvybę. Ji netgi teigia, kad jų gydymo metodai gali būti 
pažangesni nei zelandoniečių. 

Zelandonės vėl pradėjo aptarinėti naujieną, bruzdesys palapinėje gir- 
dėjosi net lauke. Vyrai, kurie saugojo susirinkusias moteris, mirė iš smal- 
sumo norėdami išsiaiškinti, kas sukėlė tokią sumaištį, ir laukė, kol bus pa- 
kviesti įeiti. Jie žinojo, kad viduje dar liko keletas moterų. Buvo neįprasta, 
kad moterų susitikimas šitaip įkaistų. 

Pirmoji jau anksčiau buvo girdėjusi Ailą nuodugniai pasakojant apie 


gentį, todėl ji greičiau suprato jos žodžių potekstes ir padarė išvadas. Ji 

jau buvo įtikinta, kad plokščiagalviai yra žmonės, ir manė, kad zelando- 
niečiams svarbu suvokti galimas pasekmes, bet net ir ji iki galo nesupra- 
to, kokie jie išsivystę. Zelandonė galvojo apie paprastesnį, primityvesnį 
gyvenimo būdą, ir tikėjo, kad jų gydymo gebėjimai yra panašaus lygio. Ji 
manė, kad Aila gavo gerus gydymo pagrindus, kuriuos paskui pati plėto- 
jo. O dabar reikėjo viską pervertinti. 

Zelandoniečių tradicija taip pat sugrąžina į laikus, kai jie gyveno pa- 
prasčiau, tačiau jų supratimas apie augalinį maistą ir vaistus buvo pažan- 
gesnis nei kitų sričių žinios. Todėl Pirmoji įtarė, kad žinios apie augalus 
yra senesnės, tęsiasi dar toliau į praeitį. Jei gentis tokia senovinė, kaip Aila, 
regis, galvoja, visai įmanoma, kad jų žinios apie gydymą yra labai gilios. 
Ypač jei tiesa tai, ką Aila pasakojo apie kažkokius ypatingus prisimini- 
mus, kuriuos galima iškviesti. Zelandonė troško, kad būtų pasikalbėju- 
si su Aila anksčiau, kol viskas nepaviešinta, bet gal šitaip bus geriausia. 
Gal ir reikėjo sukrėtimo, kad zelandoniai suvoktų, kokią įtaką gali turėti 
žmonės, Ailos pažinoti kaip gentis. 

— Meldžiu, nurimkit, - mėgino visas nutildyti Zelandonė. Kai tvarka 
galiausiai buvo atkurta, ji paskelbė: - Aila pateikė žinių, kurios gali pasi- 
rodyti labai naudingos. Mamutojai buvo labai nuovokūs, kad įdukrino ją 
prie mamuto židinio. Tiesą sakant, tai tas pats, kas priimti žmogų į zelan- 
donius. Vėliau nuodugniai su ja pasikalbėsime ir ištirsime jos žinių lygį. 
Jei ji iš tikrųjų žino, kaip sukliudyti užsimegzti gyvybei, tai galėtų didžiai 
praversti, ir turėtume būti jai už šias žinias dėkingi. 

— Privalau pasakyti, kad tai ne visada padeda, - pertraukė Aila. - Izos 
pora žuvo per žemės drebėjimą sugriuvus urvui, bet, kai mane rado, ji 
laukėsi. Neilgai trukus gimė jos dukra Uba. Tačiau tuo metu Iza jau skai- 
čiavo dvidešimt metų, labai daug kaip genties moteriai, kad susilauktų 
pirmagimio. Mergaitės tampa moterimis suskaičiavusios aštuonerius ar 
devynerius metus. Taigi vaistai jai pasitarnavo ne vienus metus, be to, ir 
man veikė per beveik visą kelionę. 

— Labai nedaug gydymo žinių ir būdų veikia visiškai patikimai, - pa- 
stebėjo Zelandonė. - Galiausiai vis tiek sprendžia Motina. 

Jondalaras apsidžiaugė pamatęs grįžtančias moteris. Jis laukė Ailos 


likęs stovykloje su Vilku, o Dalanaras su Joharanu nuėjo į pagrindinę 

stovyklą. Jondalaras pažadėjo juos susirasti, vos Aila grįš. Martona paprašė 
Folaros užplikyti karštos arbatos ir paruošti ko užkąsti, tada pakvietė Jeri- 
ką su Joplaja į savo namelį. Martona su Jerika kalbėjo apie bendrus drau- 
gus ir giminaičius, o Folara ėmė pasakoti Joplajai apie jaunuolių planus. 

Aila vėliau irgi atėjo, tačiau po vaidingos susirinkimo zelandonių na- 
melyje pabaigos ji troško pabūti viena. Pasisakiusi, kad nori aplankyti ar- 
klius, pasiėmė kuprinę ir išėjo su Vilku. Ėjo prieš srovę palei upelį, kiek 
pabuvo su gyvuliais, paskui ėjo-toliau, iki baseino. Gundėsi paplaukioti, 
tačiau nusprendė dar paėjėti. Nusileido naujai išmintu taku ir tik atsidū- 
rusi prie naujojo urvo suvokė, kad taką išmynė Jondalaras ir devintojo 
urvo Žmonės. 

Eidama link nedidelės kalvos, kurioje slėpėsi urvas, ji aiškiai matė angą 
ir pastebėjo, kad ją pasiekti kliudantys krūmynai iškirsti. Žemė ir akme- 
nys aplink taip pat buvo pašalinti, todėl anga praplatėjo. Buvo tikėtina, 
kad bent kartą naujajame urve jau apsilankė visi į zelandoniečių vasaros 
susirinkimą suėję žmonės, tačiau mažai kas liudijo apie tuos apsilanky- 
mus. Toks gražus ir toks neįprastas, kone baltomis akmeninėmis sieno- 
mis urvas buvo laikomas šventa vieta ir tikrai neliečiamas. Zelandoniai 
ir urvų vadai vis dar prie jo pratinosi, bandė numatyti tinkamus laikus 
ir būdus juo naudotis. Urvas buvo pernelyg naujas, dar nenusistovėjo jo 
lankymo tradicijos. 

Vieta, kurioje Aila buvo sukūrusi nedidelį lauželį deglams užsidegti, 
tapo ugniaviete su ją juosiančiu akmenų apskritimu. Greta buvo atremti 
keli pusiau sudegę deglai. Iš kuprinės Aila išsiėmė ugnies rinkinį, greitai 
įkūrė lauželį ir užsidegusi vieną deglą nuėjo prie urvo angos. 

Aukštai iškėlusi deglą ji žengė į tamsią erdvę. Pro angą sklindanti die- 
nos šviesa nušvietė minkštą žemyn vedančio koridoriaus žemę, kurioje 
buvo matyti visokiausių dydžių basų ir apautų pėdų įspaudai. Aila paste- 
bėjo ilgos, siauros, tikriausiai aukšto vyro, basos pėdos įspaudus ir kitus — 
vidutinio dydžio, kiek platesnius: arba suaugusios moters, arba paauglio 
berniuko. Buvo matyti pėdsakai iš žolių ar nendrių nupintų sandalų, ne- 
toliese bluko odinio apavo įspaudas, o tolėliau bėgo eilė plačiai dėstomų, 
mažyčių gana nestabilaus, ką tik išmokusio krapinėti mažylio pėdyčių. 


Ant viršaus buvo matyti vilko pėdsakas. Ailai buvo smalsu, ką pėdsekys, 

nežinantis apie žvėrį, kuris pirma jos įėjo į urvą, būtų pagalvojęs. 

Ji juto, kaip leidžiantis po žeme oras vėsta, darosi vis drėgniau ir tam- 
siau. Nereikėjo ypatingo mitrumo patekti į urvą, bent jau iki didžiosios, 
pagrindinės erdvės. Šis urvas bus naudojamas, bet ne gyvenamas. Pože- 
miniuose urvuose buvo per tamsu ir per drėgna gyventi, ypač regione, 
kuriame apstu atvirų dienos šviesai, su lygiomis grindimis ir nuo lietaus 
bei sniego saugančiomis akmens iškyšomis pastogių. Šitas urvas buvo be 
galo gražus, kaip šventovė, kaip ypatingas įėjimas į Motinos įsčias. 

Aila su Vilku ėjo drauge palei kairįjį didžiosios ertmės su baltomis 
sienomis kraštą, paskui įlindo į siaurą galeriją su viršuje platėjančiomis 
sienomis ir susisiekiančiomis baltomis arkinėmis lubomis. Ji žengė į pla- 
tesnę erdvę aplink apskritą koloną, kuri leidosi nuo lubų, bet nesiekė 
grindų. Pajutusi šaltį Aila siekė kuprinės, norėdama iš jos išsitraukti ir ant 
pečių užsimesti minkštą didžiojo elnio kailį. Šitą gyvulį ji pariesė iečių 
mėtykle prieš bizonų medžioklę, kurioje žuvo Ševonaras. Nuo tada tiek 
visko nutiko, atrodė, tarsi tai vyko labai seniai. „Bet ne taip jau seniai“, — 
galvojo ji. 

Apsukusi kabantį stulpą ji nuėjo iki siauro koridoriaus galo, tada grįžo 
ir atsisėdo. Ailai patiko ši talpi erdvė. Priėjęs Vilkas ėmė glaustytis galva 
prie jos laisvosios rankos. 

— Atrodo, prašaisi dėmesio, - tarė ji perkeldama deglą į kairiąją ranką 
ir kasydama jam už ausų. Kai žvėris vėl nuėjo tyrinėti urvo, Aila mintimis 
nuklydo į pasižadėjusių moterų susirinkimą ir zelandonių ginčą, kilusį 
daugumai žmonių išėjus. 

Ji galvojo apie giminės ženklus. Prisiminė, jog Martonos ženklas yra 
arklys, ir svarstė, koks galėtų būti jos. Buvo įdomu, kad dvasių pasauly- 
je arkliai, taurai ir bizonai yra galios žvėrys, daug svarbesni už vilkus ar 
urvinius liūtus, gal net urvinius lokius. Toje vietoje viskas keičiasi, persi- 
verčia: aukštyn kojomis arba iš išorės į vidų. Besėdinčią ją staiga užplūdo 
niekada nepatirtas pojūtis: buvo nemalonu, ir ji bandė pasipriešinti, ta- 
čiau neturėjo galios jutimą valdyti. Atrodė, tarsi ką prisimintų, atgaivintų 
savo sapnus, bet buvo ir kažkas daugiau nei vien prisiminimai, daugiau 
nei sapnai. Kilo sunkiai apčiuopiamas jausmas, lyg prisimintų dalykus, 


kurie nebuvo įvykę. 

Pajutusi stiprų nerimą, tarsi padariusi ką nors bloga, Aila išgėrė dube- 
nyje buvusį skystį. Ji sekė paskui mirgančias švieseles ilgu begaliniu kori- 
doriumi, paskui pamatė šviesos nutviekstus šamanus. Pajuto šleikštulį ir 
suakmenėjo iš baimės, ėmė kristi į juodą bedugnę, staiga pajuto Krebą. 
Jis ją rėmė, malšino jos baimes. Krebas buvo išmintingas ir švelnus. Jis 
suprato dvasių pasaulį. 

Vaizdas pasikeitė. Švystelėjo gelsvai rusvas kailis, laukinė katė šoko 
ant tauro ir ėmė imtis su didžiuliu rausvai rudu baimingai maurojančiu 
gyvūnu. Aila aiktelėjo ir pamėgino įsisprausti į kietą akmenį mažučiame 
urve. Urvinis liūtas riaumojo, o didžiulė letena aštriais nagais išvagojo jos 
kairiąją šlaunį keturiais lygiagrečiais dryžiais. 

„Tavo totemas yra urvinis liūtas“, - pasakė senasis šamanas. 

Viskas vėl pasikeitė. Linija laužų rodė kelią ilgu vingiuojančiu korido- 
riumi, šviesa žaidė ant dailiai krintančių akmeninių urvo klosčių. Viena 
iš jų Ailai priminė gražią besiplaikstančią arklio uodegą. Pamažu ji virto 
gelsvarudžiu arkliu. Įsiliejusi į kaimenę kumelė sužvengė ir ėmė plaiksty- 
tis tamsia uodega, tarsi motų. Aila apsidairė, kad pamatytų, kur eina, ir 
krūptelėjo pamačiusi iš šešėlių išlendantį Krebą. Vyras jai mojo, ragino 
paskubėti. Aila girdėjo arklio žvengimą. Kaimenė šuoliavo link skardžio 
krašto. Panikos apimta Aila nubėgo paskui arklius. Pilve susimezgė bai- 
mės gniutulas. Ji girdėjo žviegiančius, per uolos kraštą virstančius ir kūl- 
versčiais besiverčiančius gyvulius. 

Du sūnūs, du broliai, nors niekas neįspėtų, kad jie broliai. Vienas 
aukštas ir šviesiaplaukis kaip Jondalaras, o kitas, aiškiai vyresnis, buvo 
Durkas, nors jo veidas slypėjo šešėlyje. Broliai iš priešingų pusių artėjo 
vienas prie kito tuščioje, nykioje, vėjo perpučiamoje prerijoje. Ji pajuto 
stiprų nerimą, turėjo įvykti kažkas baisaus. Ji privalo tam sukliudyti. Stai- 
ga siaubo apimta Aila suprato, kad vienas jos sūnus nužudys kitą. Ji bandė 
perspėti sūnus, bet ją laikė įkalinusi stora, klampi siena. Vyrai jau beveik 
pasiekė vienas kitą, rankos pakilo tarsi smūgiui. Ji suspiegė. 

„Pabusk, vaike! - pasakė Mamuta. - Tai tik simbolis, žinia“ 

„Vienas jų žus!“ — verkė ji. 

„Ne taip, kaip tu galvoji, Aila, - tarė Mamuta. - Privalai sužinoti ti- 
krąją prasmę. Tu turi dovaną. Prisimink, dvasių pasaulyje viskas kitaip — 


persivertę, išvirkščia“ 

Aila krūptelėjo, deglas nukrito. Ji griebė jį ir pakėlė, kol ugnis dar ne- 
spėjo išblėsti, tada dirstelėjo į kabančią koloną - atrodė, tarsi ji ką nors 
remtų, nors net nesiekė žemės. Ji buvo apversta aukštyn kojom. Aila su- 
drebėjo. Akimirkai kolona virto skaidria, klampia siena. Kitoje pusėje 
per kraštą krito arkliai, žemyn galva vertėsi nuo stataus skardžio. 

Vilkas atbėgęs baksnojo ją snukiu ir inkštė, išbėgo, grįžo ir vėl suinkš- 
tė. Aila atsistojusi stebėjo žvėrį, vis dar mėgindama susivokti. 

— Kas yra, Vilke? Ką nori man pasakyti? Nori, kad eičiau paskui tave? 
Ar taip? - ji pajudėjo iš koridoriaus, o kai pasiekė angą, pamatė nuožul- 
numa į urvą besileidžiantį kitą deglą. Deglą nešantis žmogus irgi akivaiz- 
džiai ją pamatė, nors jos deglas pradėjo mirguliuoti ir blėsti. Ji skubėjo, 
bet spėjo žengti tik kelis žingsnius į priekį, kai jos deglas užgeso. Aila 
sustojusi pastebėjo, kad artėjanti šviesa juda greičiau, ir jai gerokai palen- 
gvėjo. Akys prisitaikė prie tamsos. Blausioje šviesoje, kuri siekė didžiosios 
erdvės pakraščius iš lauko, ji galėjo šį tą įžiūrėti ir tikriausiai būtų suradusi 
kelią iš urvo, bet apsidžiaugė, kad kažkas ateina. Atpažinusi žmogų ji la- 
bai nustebo. 

— Tai tu! - vienu metu ištarė abudu. 

— Nežinojau, kad čia kas nors yra, nenorėjau tau trukdyti. 

— Labai džiaugiuosi tave matydama, - tuo pat metu pasakė Aila, pas- 
kui nusišypsojo. - Tikrai labai džiaugiuosi tave matydama, Brukevali. 
Mano deglas užgeso. 

— Pastebėjau, — tarė jis. - Galiu tave išvesti, jei jau nori eiti. 

— Pernelyg ilgai čia užsibuvau, - tarė ji. - Sušalau. Su džiaugsmu sušil- 
čiau saulėje. Turėjau būti atidesnė. 

— Šiame urve lengva prarasti nuovoką. Jis toks gražus, toks, tarsi... 
Nežinau, ypatingas, — tarė jis. - Juk taip? Tikriausiai jaudina suvokimas, 
kad pirmoji tai pamatei. Buvome ant šitų šlaitų tokią daugybę kartų, ne- 
galėčiau net skaičiavimo žodžiais pasakyti, bet niekas jo nerado, kol tu 
nepasirodei, - kalbėjo Brukevalis. 

— Pats urvas jaudina, pirmoji jį radau ar ne, nesvarbu. Manau, kie- 
kvienas pirmą kartą čia atsidūręs patiria tokį patį jaudulį. Ar jau esi Čia 
buvęs? — paklausė Aila. 

— Taip. Visi apie tai kalbėjo, todėl dar nesutemus pasiėmiau deglą ir 


atėjau pažiūrėti. Neturėjau daug laiko, saulė jau leidosi. Bet pamačiau 

pakankamai, kad apsispręsčiau šiandien vėl ateiti, - papasakojo Bruke- 
valis. 

— Ką gi, esu dėkinga, kad atėjai, - tarė Aila, kildama koridoriumi. — 
Tikriausiai būčiau išlindusi, šiek tiek šviesos į vidų patenka, ir Vilkas 
būtų padėjęs, vis dėlto negaliu apsakyti, kaip palengvėjo, kai pamačiau 
tave ateinantį su deglu. 

Brukevalis pažvelgė žemyn ir pamatė vilką. 

— Taip, neabejoju, jis būtų išvedęs. Nepastebėjau jo. Vilkas taip pat 
ypatingas, tiesa? 

— Man - taip. Jūs dar nesusipažinote? Yra savotiškas oficialus supa- 
žindinimas, kurio jį išmokiau. Tada jis supranta, jog esate draugai, - pa- 
aiškino Aila. 

— Norėčiau būti tavo draugas, - pasakė Brukevalis. 

Išgirdusi jo toną Aila greitomis į jį metė nepastebimą genties moters 
žvilgsnį. Ją nupurtė šaltukas, užplūdo keista nuojauta. Vyro teiginyje 
būta šio to daugiau nei draugystės troškimas. Aila pajuto geismą. Paskui 
nusprendė, kad nenori tuo tikėti. Kodėl Brukevalis jos trokštų? Jie vos 
vienas kitą pažįsta. Ji nusišypsojo, dar ir todėl, kad paslėptų nerimą, ir jie 
išėjo iš urvo. 

— Leisk supažindinti tave su Vilku, - pasakė Aila. 

Ji paėmė Brukevalio plaštaką ir viską atliko kaip pridera: Vilkas paži- 
no svetimo vyro kvapą. 

— Nepamenu, kad būčiau sakęs, kaip žavėjausi tavimi tą dieną, kai 
pažeminai Maroną, - tarė jis galiausiai. - Ji būna žiauri ir niekšinga. Su- 
pranti, vaikystėje gyvenau su ja. Mes buvome tolimi pusbroliai. Jos mo- 
tina buvo artimiausia mano motinos giminaitė, galėjusi žindyti našlaitį, 
tad ji manęs neapleido. Kad ir be didelio džiaugsmo, toji moteris už mane 
prisiėmė atsakomybę. 

- Prisipažįstu, Marona man nelabai rūpi, - tarė Aila. - Žmonės kal- 
ba, kad ji negali turėti vaikų. Jei tai tiesa, man jos gaila. 

— Nežinau, ar negali, ar paprasčiausiai nenori. Yra manančiųjų, kad 
pasijutusi palaiminta ji pasistengia atsikratyti nėštumo. Vis tiek ji nebūtų 
derama motina. Marona nesugeba galvoti apie nieką kitą, tik apie save, - 


pareiškė Brukevalis. - Ne taip kaip Lanoga. Ji bus nuostabi motina. 

— Jau yra, - pataisė Aila. 

— Tavo dėka, yra didelė tikimybė, kad Lorala gyvens, - tarė jis. Jis taip 
į ją žiūrėjo, kad Aila vėl pasijuto nejaukiai. Kad išsiblaškytų, pažvelgė že- 
myn ir paglostė Vilką. 

— Kitos motinos ją maitina, ne aš, - pastebėjo ji. 

— Bet niekas kitas neišsiaiškino, kad kūdikis negauna pieno. Niekam 
nerūpėjo padėti Loralai. Matau, kaip elgiesi su Lanoga. Elgiesi su ja taip, 
lyg ji būtų šio to verta. 

— Žinoma, ji yra šio to verta, — atsakė Aila. - Ji nuostabi mergaitė, 
užaugusi bus puiki moteris. 

— "Taip, tikrai. Vis dėlto ji yra iš devintojo urvo žemiausio statuso šei- 
mos, — pabrėžė Brukevalis. - Galėčiau su ja susijungti ir pasidalyti savo 
statusu. Man, šiaip ar taip, jokio skirtumo, tik abejoju, ar ji manęs norės. 
Ašjai per senas ir... Nė viena moteris manęs nenori. Viliuosi, kad ji suras 
ką nors savęs vertą. 

— Ir aš tikiuosi, Brukevali. Kodėl manai, kad jokia moteris tavęs ne- 
nori? - paprieštaravo Aila. - Kiek suprantu, devintajame urve turi vieną 
aukštesnių statusų. Jondalaras sako, kad esi puikus medžiotojas ir daug 
prisidedi prie urvo labo. Jondalaras labai tave vertina, Brukevali. Jei bū- 
čiau zelandonietė, neketinčiau jungtis su Jondalaru ir ieškočiau tinkamos 
poros, pagalvočiau apie tave. Tu gali daug duoti. 

Jis atidžiai ją stebėjo mėgindamas įsitikinti, kad ji sako tuos dalykus 
ne tam, kad apsisukusi paverstų viską globėjišku sarkazmu, kaip kad da- 
rydavo Marona. Bet Aila atrodė nuoširdi, o jos jausmai tikri. 

— Na, apgailestaudamas pasakysiu, kad tu neieškai, - tarė Brukeva- 
lis. - Jei kada nuspręsi, pranešk man, - jis nusišypsojo, mėgindamas viską 
paversti juokais. 

Nuo tos akimirkos, kai ją pamatė, Brukevalis suprato, jog tai moteris, 
apie kurią visada svajojo. Buvo viena bėda - ji ketino jungtis su Jondalaru. 
„Kaip jam pasisekė, - galvojo jis. - Kita vertus, jam visada sekėsi. Viliuosi, 
Jondalaras vertina tai, ką turi. Jei jis nevertina, vertinsiu aš. Akimirksniu 
ją pasiimčiau, jei ji norėtų: 

Jie pakėlė akis išgirdę balsus ir pamatė keliu nuo devintojo urvo pusės 


ateinant keletą žmonių. Buvo lengva atpažinti du aukštus vyrus, kurie 

atrodė tokie panašūs. Aila pamojavo ir nusišypsojo Jondalarui bei Dala- 
narui. Visi ją pažino ir pamojo atsakydami. Dvi aukštos jaunos moterys, 
ėjusios kartu, negalėjo atrodyti skirtingesnės, nors abi buvo pusseserės, 
tiksliau, tolimos pusseserės, ir abi glaudžiai susijusios su Jondalaru. Ailai 
jau buvo išdėstyti sudėtingi zelandoniečių šeimos ryšiai. Srebėdama besi- 
artinančius žmones, ji galvojo apie jų giminystę. 

Zelandonijoje tik vienos motinos vaikai buvo vadinami broliais ir 
seserimis; to paties vyro židinio vaikai buvo laikomi ne broliais, o pus- 
broliais. Folara su Jondalaru buvo brolis ir sesuo, nes jų motina buvo ta 
pati, nors židinio vyrai skyrėsi; Joplaja buvo artima Jondalaro pusseserė, 
nes, nors Dalanaras buvo abiejų židinio vyras, motinos skyrėsi. Brolių ir 
seserų ryšiai nebuvo pripažįstami, bet jų buvo paisoma. Artimi pusbro- 
liai ir pusseserės, ypač tie, kurie buvo vadinami židinio pusbroliais, buvo 
laikomi pernelyg artimais, kad jungtųsi. 

Paskutinis ėjo Joplajos pažadėtasis Ekauzaras. Aila, kaip ir anuodu 
vyrus, jį lengvai atpažino iš ūgio ir kūno sudėjimo. Joplaja su Ekauzaru 
jungsis tose pačiose apeigose kaip ir ji su Jondalaru. Tarp porų, kurias vie- 
nijo tos pačios apeigos, dažnai užsimegzdavo stipri draugystė. Aila sva- 
jojo, kad tai būtų tiesa, bet jie gyveno taip toli vieni nuo kitų, kad buvo 
mažai tikėtina artimai susibičiuliauti. Aila pastebėjo, kad Joplaja eidama 
kartkartėmis žvilgčioja į Jondalarą. Aila suprato Joplajos liūdesį - pati 
kartą buvo pasižadėjusi ne tam vyrui, tik Joplajai paskutinę minutę nepa- 
vyks pakeisti sprendimo. 

Artimi pusbroliai dažnai kartu auga arba gyvena netoliese ir žino, kad 
negali nė galvoti apie jungtuves. O Jondalaras tik būdamas paauglys išėjo 
gyventi pas savo židinio vyrą po muštynių, per kurias išmušė du prieki- 
nius dantis vyrui, dabar žinomam kaip Madromanas. Dalanaro židinio 
duktė Joplaja buvo truputį jaunesnė už Jondalarą, bet vaikystėje jie vienas 
kito nepažinojo. 

Dalanaras džiūgavo, kad abu jo židinio vaikai auga kartu, ir norėjo, 
kad jie kuo geriau pažintų vienas kitą. Jis nusprendė, kad pravartu abu 
mokyti titnago apdirbimo meno - bus dingstis pašnekesiams. Nors su- 
manyta buvo puikiai, niekas nenumanė, kokį poveikį toks panašus į Da- 


lanarą jaunuolis turės Joplajai. Mergina visą laiką dievino savo židinio 

vyrą, o pasirodžius Jondalarui buvo pernelyg lengva perkelti visa apiman- 
čią meilę artimam pusbroliui. Jerika tai matė, tačiau nei Dalanaras, nei 
Jondalaras nieko nenutuokė. Joplaja vis pridengdavo savo jausmus juo- 
keliais, o vyrai, žinodami, kad artimi pusbroliai su pusseserėmis negali 
jungtis, priėmė tai už gryną pinigą ir manė, kad ji tik erzinasi. 

Lanzadonijos urve buvo palyginti mažai žmonių, ir nė vieno, kuris 
galėtų daug pasiūlyti gražiai ir protingai jaunai moteriai. Kai Jondalaras 
išėjo į kelionę, Jerika paragino Dalanarą kartais nusivesti lanzadoniečius 
į zelandoniečių vasaros susirinkimus. Abu vylėsi, kad Joplaja ką nors su- 
siras. Ja domėjosi daugybė jaunų vyrų, bet ji jautėsi kitokia ir drovėjosi, 
kad žmonės į ją spokso. Joplaja nesutiko nė vieno, greta kurio jaustųsi 
taip jaukiai, kaip su pusbroliu Jondalaru. 

Ji žinojo, kad kartkartėmis pusbroliai ir pusseserės susijungia - tiks- 
liau, tolimi pusbroliai ir pusseserės, bet tai ji pamiršdavo ir įsisvajodavo, 
kad kelionėje Jondalaras nuspręs, jog vis dėlto myli ją taip stipriai kaip 
ir ji. Joplaja suprato, kad jos svajonių išsipildymas mažai tikėtinas, bet 
aistringai vylėsi, jog Jondalaras vieną dieną grįš namo ir pasakys, kad ji - 
vienintelė jo meilė. Tačiau jis grįžo su Aila, ir Joplaja pasijuto sutriuškin- 
ta. Ji matė, kaip stipriai jis myli svetimšalę, ir suprato, kad jos svajonės 
neįgyvendinamos. 

Vienintelis vyras, su kuriuo ją siejo šioks toks artumas, buvo naujas 
Dalanaro urvo narys, žmogus, į kurį irgi visi spoksojo, maišytų dvasių 
vyras Ekauzaras. Joplaja padėjo jam įsilieti į urvą, padėjo suprasti, kad 
Dalanaras ir lanzadoniečiai jį priima, netgi mokė jį kalbos. Tai jai jis iš- 
drįso papasakoti savo istoriją. 

Ekauzaro motiną išprievartavo, maža to, jos porą nužudė kitų vyrai. 
Pagimdžiusi ji buvo prakeikta kaip pikta lemianti, nes pora žuvo, o sūnus 
buvo išsigimęs. 

Moteris išėjo iš genties nusiteikusi mirti. Ją išgelbėjo Andovanas, už ją 
vyresnis vyras, pabėgęs nuo nuožmios sarmunojų vadės. Jis kurį laiką gy- 
veno zelandoniečių urve, bet jautėsi nejaukiai su žmonėmis, kurių papro- 
čiai taip skyrėsi nuo jo, todėl išsikraustė ir gyveno vienas pats, kol surado 


genties moterį su sūnumi. 

Kartu jiedu užaugino berniuką. Iš savo motinos Ekauzaras išmoko 
genties ženklų kalbos, o iš Andovano - kalbėti žodžiais. Kaip ir jį už- 
auginęs vyras, berniukas kalbėjo zelandoniečių ir sarmunojų kalbos mi- 
šiniu. Ekauzarui pasiekus vyrystę, Andovanas mirė. Jo motina neištvėrė 
vienatvės ir pasidavė mirtinam genties prakeiksmui. Ji mirė netrukus po 
Andovano, ir Ekauzaras liko vienui vienas. 

Jaunuolis nenorėjo gyventi vienas, bandė grįžti į gentį, tačiau jos na- 
riai laikė jį išsigimusiu ir atsisakė priimti. Nors kalbėti mokėjo, urvai jį 
atstūmė kaip maišytų dvasių šlykštynę. Iš nevilties vyras bandė žudytis, o 
atsipeikėjęs pamatė besišypsantį Dalanaro veidą. Šis rado jį susižalojusį, 
bet gyvą, ir parsigabeno į savo urvą. Lanzadoniečiai jį priėmė. Aukštaūgį 
vadą jis dievino, tačiau mylėjo Joplają. 

Ji buvo jam švelni, su juo kalbėjo, klausėsi, netgi pasiuvo dailiai pa- 
puoštą tuniką priėmimo pas lanzadoniečius apeigoms. Ekauzaras iki 
skausmo ją mylėjo, tik nemanė, kad turi nors menkiausią galimybę su 
ja susisieti. Jis ilgai grūmėsi su savimi, kol sukaupė pakankamai drąsos 
pasiteirauti, ar ji nenorėtų būti jo pora, ir sunkiai galėjo patikėti, kai ji 
galiausiai sutiko. Tai atsitiko grįžus jos židinio pusbroliui Jondalarui su 
Aila. Abudu keliautojai Ekauzarui iš karto labai patiko, nes nesielgė su 
juo taip, tarsi jis būtų kitoks. 

Kad ir kur Ekauzaras ėjo, žmonės į jį spoksojo. Bendri bruožai, ku- 
riuos jis paveldėjo ir iš genties, ir iš kitų, nebuvo patys patraukliausi. Ūgio 
jis buvo kaip vidutinis kitų vyras, tačiau išsaugojo galingą genties stotą, jo 
kojos buvo gana trumpos ir kreivos, o kūnas apžėlęs plaukais kaip genties 
vyrų. Jo kaklas buvo ilgas, jis galėjo kalbėti, netgi turėjo nedidelį smakrą, 
kaip kiti, nors menką ir iš pažiūros silpną. Atsikišusi Ekauzaro nosis ir 
sunkūs gūbriai su plačiais antakiais, kurie kirto kaktą viena linija, buvo 
tikras genties bruožas, tačiau aukšta kakta kilo stačiai kaip kitų. 

Toks derinys daugumai žmonių atrodė keistas, tarsi koks nederamas, 
tik ne Ailai. Užaugusi gentyje ji pamažu priprato prie jos grožio standar- 
tų. Mergaitė visada manė, kad pati yra didelė ir bjauri. Ji buvo per aukšta, 
veidas pernelyg švelnus ir plokščias. Nors Ailai atrodė, kad maišyti bruo- 
žai yra patrauklūs, visiems kitiems Ekauzaras buvo išskirtinai bjaurus. Tik 


jo akys buvo labai gražios. Naktį - vaiskios ir tamsios, o saulės šviesoje 

žaižaruojančios riešuto atspindžiais; jo didelės tamsiai rudos akys buvo 
išskirtinai gilios, visiškai užvaldančios ir labai protingos. Kai į ją žiūrėda- 
vo, jose atsiskleisdavo jo meilė Joplajai. 

Joplaja Ekauzaro nemylėjo, bet juro jam savotišką artumą ir nuošir- 
džią pagarbą. Nors žmonės į ją spoksojo dėl egzotiško grožio, ji vis tiek 
jautėsi kitokia ir nekentė to dėmesio ne mažiau nei jis. Joplajai buvo jau- 
ku greta Ekauzaro, jie galėjo kalbėtis, todėl ji nusprendė: jei negaliu turėti 
vyro, kurį myliu, susijungsiu su vyru, kuris myli mane. Joplaja suprato, 
kad niekada neras tokio, kuris mylėtų ją karščiau už Ekauzarą. 

Aila pastebėjo, kad žmonėms artėjant Brukevalis įsitempia. Jis stebei- 
lijo į Ekauzarą, o jo išraiškoje draugiškumo nebuvo matyti. Šitaip ji suži- 
nojo apie jų panašumus ir skirtumus. Ekauzaro atveju, motina pagimdė 
maišytą vaiką, o Brukevalis savo bruožus paveldėjo iš senelės. Ekauzaro 
genties požymiai buvo neabejotinai ryškesni, tačiau Ailai ir visiems ki- 
tiems maišyti bruožai buvo akivaizdūs. Žinoma, Brukevalis buvo pana- 
šesnis į kitus nei Ekauzaras. 

Nors jau išmoko vertinti tai, kas malonu kitų akims, griežti genties 
bruožai Ailai vis dar buvo patrauklūs. Tai ji ir turėjo omenyje, kai sakė 
Brukevaliui, kad nesupranta, kodėl nė viena moteris jo nenori. Kad ti- 
kriausiai pagalvotų apie jį, jei nesijungtų su Jondalaru ir būtų zelandonie- 
tė. Ji aiškiai suprato, jog kol kas nėra zelandonietė ir pati tikrai negalvotų 
apie Brukevalį. Nors iš tikrųjų manė, kad jis patrauklus ir turi daug ką pa- 
siūlyti, kažkas jo asmenyje ją trikdė. Iš visų genties narių jis labiausiai jai 
priminė Braudą. Tai, kaip jis dabar žiūrėjo į Ekauzarą, viską paaiškino. 

— Sveikas, Brukevali, — tarė Jondalaras, eidamas prie vyro su šypse- 
na. - Tikriausiai pažįsti mano židinio vyrą Dalanarą, bet ar susipažinai 
su mano pussesere Joplaja ir jos sužadėtiniu Ekauzaru? - Jondalaras jau 
pasiruošė oficialiam pristatymui, Ekauzaras jau tiesė rankas, bet staiga 
Brukevalis pratrūko: 

— Neturiu jokio noro liesti plokščiagalvio! - jis nuleidęs rankas prie 
šonų, nusisuko ir nudrožė šalin. 

Visi apstulbo. Galiausiai prabilo Folara: 

- Kaip jis gali būti toks šiurkštus! - piktinosi ji. - Žinau, plokščiagal- 
vius jis kaltina dėl motinos mirties - ko gero, dabar derėtų sakyti, genties 

žmones, tačiau tai nedovanotina. Žinau, kad motina mokė Brukevalį ge- 
resnių manierų. Ji būtų priblokšta. 

— Mano motina gal ir buvo iš plokščiagalvių, arba iš genties, vadinkit 
kaip sau norit, tačiau aš - ne. Aš - lanzadonietis, - pareiškė Ekauzaras. 

— Taip, tikrai, — siekė jo rankos Joplaja. - Netrukus mes susijungsi- 
me. 

— Visi žinome, kad Brukevalio kraujyje yra ir genties kraujo, - tarė 
Dalanaras. - Tai akivaizdu. Jei jis negali ištverti kito, turinčio tokių pačių 
šaknų, kaip jis gali ištverti save? 

— Negali, tai ir yra jo bėda, - pasakė Jondalaras. - Brukevalis neken- 
čia savęs. Vaikystėje jį erzino, kiti vaikai vis vadino jį plokščiagalviu, o jis 
visada tai neigė. 

— Tačiau jis negali pakeisti to, kas yra, kad ir kaip viską neigtų, - ati- 
tarė Aila. 

Niekas nekalbėjo pašnibždomis, o Brukevalio klausa buvo puiki - jis 
girdėjo kiekvieną žodį. Vyras turėjo ir kitų savybių, kurių stigo genčiai: jis 
mokėjo verkti. Einant šalin jo akys buvo kupinos ašarų. „Netgi ji, - sakė 
jis sau po Ailos pastabos. - Maniau, ji kitokia. Galvojau, tai ir turi omeny- 
je, kai sakė, kad pagalvotų apie mane, jei Jondalaro nebūtų. Bet ji taip pat 
mano, kad aš plokščiagalvis. Ji negalvotų apie mane. Niekada apie mane 
negalvotų, - kuo daugiau jis apie tai mintijo, tuo labiau niršo. - Neteisin- 
ga drąsinti žmogų, kai iš tikrųjų taip nemanai. Aš ne plokščiagalvis, kad ir 
ką ji sakytų, kad ir ką bet kuris iš jų tvirtintų. Aš ne plokščiagalvis!“ 


Buvo tamsu, tačiau dangus jau pasikeitė iš juodo į tamsiai mėlyną su 
auksinės apybrėžos užuomina ant rytinio horizonto kalvų, kai būrelis iš 
devintojo Zelandonijos ir pirmojo Lanzadonijos urvų patraukė iš stovy- 
klos. Jie pasišvietė deglais, kad rastų kelią į aikštelę, kurioje Jondalaras 
rodė savąją iečių mėtyklę. Žmonės apsidžiaugė pamatę, kad viduryje 
atviro sutrypto ploto, kur anksčiau buvo vešlus laukas, liepsnoja didelis 


laužas. Keletas medžiotojų jau buvo atėję. Dangui šviesėjant, nuo upės 

kylanti vėsi ryto migla pradėjo raizgytis tarp medžių ir krūmų, maišytis 
tarp Žmonių, stovinčių aplink laužą. 

Rytinis paukščių choras visu smarkumu čireno, treliavo, švilpė, čirškė 
ir tarškėjo, perrėkdamas tylų, laukimo nuotaiką pabrėžiantį balsų gaudi- 
mą. Nepaleisdama Yhaha apynasrio virvės Aila atsiklaupė ir apsikabino 
Vilką, tada nusišypsojo Jondalarui, kuris glostydamas maldė Lenktyni- 
ninką. Ji su nuostaba apsidairė aplinkui; tai buvo didžiausias jos kada ma- 
tytas medžiotojų būrys. Susirinko kur kas daugiau žmonių, nei ji mokėjo 
suskaičiuoti. Aila prisiminė Zelandonę žadėjus pamokyti, kaip vartoti 
žodžius skaičiuojant dideliais kiekiais, - ji norėtų mokėti pasakyti, kiek 
žmonių šmirinėja aplinkui. 

Susijungti ketinančios moterys paprastai nedalyvaudavo priešjung- 
tuvinėje medžioklėje dėl tam tikrų apribojimų, be to, joms pakako ki- 
tos veiklos. Bet Ailai Pirmoji paskubomis viską paaiškino, kad ji galėtų 
medžioti. Medžioklėje turėjo būti išbandyti arkliai bei Jondalaro iečių 
mėtyklė, tad Ailos reikėjo. Ji džiaugėsi, kad gali dalyvauti medžioklėje 
nepaisant artėjančių jungtuvių. Aila visada mėgo medžioti. Jei nebūtų 
medžiojusi, kai gyveno viena slėnyje, nebūtų išlikusi, be to, medžioklė jai 
teikė pasitikėjimo savimi. 

Nors medžioti mokėjo keletas besiruošiančių jungtis moterų, tiktai 
viena iš jų prašė prisidėti prie bendros medžioklės. Kadangi Ailai buvo 
padaryta išimtis, leista medžioti ir kitai. Vaikystėje daugumai mergaičių 
patinka eiti medžioti beveik kaip ir berniukams. Pasiekusios brandą, 
dauguma jų tebemedžioja, dažniausiai todėl, kad ten būna vaikinų. Tik 
nedaugelis mėgaujasi medžiokle ir vėliau. Bet susijungusios ir susilauku- 
sios vaikų jaunos moterys dažniausiai būna tokios užsiėmusios, kad su 
džiaugsmu išleidžia medžioti vyrus. Štai tada jos ima tobulinti kitus, lei- 
džiančius būti arčiau vaikų, amatus ir įgūdžius, kurie prisideda prie jų sta- 
tuso ir galimybės mainytis daiktais bei dėl jų derėtis. Į jaunystėje medžio- 
jusias moteris žiūrima kaip į pageidaujamas poras, mat jos gali suprasti 
medžioklės iššūkius, įvertinti sėkmę ir užjausti nepasisekus. 

Aila kartu su dauguma vadų ir kai kuriais medžiotojais ėjo į paieš- 
kos apeigas, kurias išvakarėse surengė zelandoniai, bet jose nedalyvavo, 


tik stebėjo. Per paiešką buvo nustatyta, kad netolimame, medžioklei itin 

pritaikytame slėnyje ganosi didelė taurų banda. Medžiotojai ir ruošėsi 
pirmiausia pabandyti čia, tačiau niekas nebuvo garantuota. Nors zelan- 
doniai dvasios akimis „matė“ gyvūnus per paiešką, kitą dieną jų jau galėjo 
ten nebebūti. Bet vešli slėnio pieva traukte traukė laukinius galvijus. Jei 
taurai bus išėję, tikėtina, ten rasis kitokių žvėrių. Vis dėlto medžiotojai 
vylėsi rasti taurų - tokiu metų laiku gyvuliai būrėsi didelėmis bandomis, 
todėl buvo įmanoma greitai prasimanyti daug skanios mėsos. 

Kai pakakdavo mėgstamo pašaro, subrendęs taurų patinas užaugdavo 
beveik iki dviejų metrų ties pečiais ir sverdavo kone pusantros tonos, tai- 
gi buvo daugiau nei pusmetriu aukštesnis ir kone dvigubai sunkesnis už 
didžiausią vėliau žmonių prijaukintą savo palikuonį. Tauras atrodė kaip 
paprastas jautis, tik gerokai didesnis, ūgiu prilygstantis mamutui. Taurai 
labiausiai mėgo ne subrendusius žolių stiebus ir medžių lapus, o šviežią 
žalią žolę. Dažniau negu stepes jie rinkosi proskynas, pamiškes, pievas ir 
pelkes. Tiesa, rudenį, kad sukauptų riebalų atsargas, šlamšdavo giles bei 
riešutus, taip pat ir žolių sėklas, o žiemos badmečiu nepasididžiuodavo 
raškyti medžių lapelių ir pumpurų. 

Patinų plaukas paprastai būdavo juodas, ilgas, su šviesesne juosta per 
nugarą. Ant kaktos pūpsojo kietas garbanotų plaukų tumulas ir du ilgi, 
gana ploni balsvai pilki ragai smailiais juodais galiukais. Patelės buvo 
mažesnės ir žemesnės, jų plaukas šviesesnis, dažnai su rausvu atspalviu. 
Paprastai nuo keturkojų plėšrūnų krisdavo tik seni ir labai jauni taurai; 
patinai pačiame jėgų žydėjime nebijojo jokių medžiotojų, įskaitant ir 
žmones, ir nesistengė jų vengti. Visada, o ypač rudenį, rujos metu, jie 
buvo pasiruošę kovoti. Nekontroliuojamo įtūžio pagauti žvėrys galėjo 
griebti ragais vyrą ar vilką, sviesti į orą ir pasmeigti ant ragų, o neretai 
paleisdavo žarnas ir urviniams liūtams. Taurai buvo greiti, stiprūs, miklūs 
ir labai pavojingi. 

Medžiotojų būrys išėjo vos pakankamai prašvitus. Sparčiai ženg- 
dami taurų bandą jie pamatė dar saulei aukštai nepakilus; slėnis buvo 
stebėtinai arti. Vienas jo galas vedė į gana didelį kanjoną, kuris perėjo į 
siaurą tarpeklį, o tada vėl vėrėsi į natūralią, aptvarą primenančią lauky- 
mę. Ji nebuvo visiškai aklina, turėjo keletą siaurų išėjimų. Ta vieta buvo 

medžioklės atbaidydavo gyvūnus, kol žiemos sniegas vėl viską švariai 
išplaudavo. Vis dėlto nujaučiant, kad kanjonu pasinaudoti dar prireiks, 
praėjimams užtverti buvo suręstos tvoros. Keli medžiotojai jas patikri- 
no ir parinko vietas, iš kur svaidyti ietis. Sutartas signalas, kad viskas 
paruošta, buvo vilko staugimas. „Visai neblogai pamėgdžiojo“, - pagal- 
vojo Aila. Ji buvo įspėta ir laikė apkabinusi Vilką, kad jį sudraustų, jei 
jis staiga susigundytų atsiliepti. Atsakomasis signalas buvo garsus varno 
krankimas. 

Kiti medžiotojai supo bandą stengdamiesi pernelyg jos nesutrikdyti; 
sudėtinga užduotis tokiai daugybei žmonių. Aila su Jondalaru laikėsi at- 
sitraukę, nenorėjo, kad vilko kvapas ką paskubintų. Vienam medžiotojui 
davus ženklą, jie šoko ant arklių ir pasileido šuoliais, Vilkas bėgo greta. 
Nors greiti ir galingi, taurai vis dėlto buvo bandos žvėrys, tarp jų irgi buvo 
jauniklių. Šauksmai ir riksmai bei nepažįstami prieš nosis mosikuojantys 
padarai juos išgąsdino. Kai pasileido bėgti vienas, ilgai netrukus iš paskos 
nusekė ir kiti. Šūkaujantys ir rankomis mosikuojantys raiteliai atsidūrė 
stebėtinai arti jų, buvo juntamas ir vilko kvapas, tad netrukus panikos 
apimta banda aklai lėkė į kanjoną. 

Siauras tarpeklis varžė, gyvuliai susigrūdo, maurojo ir mūkė, kai kurie 
iš jų mėgino ištrūkti, prasiveržti kokiu nors kitu keliu. Bet žmonės, ar- 
kliai ir vilkas, rodos, buvo visur, vertė sukti atgal. Galiausiai vienas senas 
patinas ryžtingai įsispyrė, ėmė arti kanopa žemę, nuleido ragus ir... buvo 
pakirstas dviejų greitų strėlių, paleistų iš iečių mėtyklės. Žvėris suklupo 
ant kelių, paskui dribo ant šono. Iki tol dauguma galvijų subėgo į aptvarą, 
tvora buvo uždaryta ir prasidėjo skerdynės. Į įkalintus galvijus buvo svai- 
domos įvairiausių rūšių ietys: titnago, išaštrinto kaulo ir mamuto ilties 
antgaliais, ilgos ir trumpos. Už siaurų vartų, kurie saugojo nuo didelių 
ragų ir aštrių kanopų, medžiotojai keitėsi. Ne viena ietis buvo paleista 
ne tik iš Ailos bei Jondalaro mėtyklių. Keletas nerimstančių medžiotojų 
stovykloje treniravosi, o įgūdžius išbandė čia: kartą kitą nepataikius nie- 
kas nepasikeis, iš aptvaro taurai niekur neišeis, tik sugrįš prie Didžiosios 
Motinos Žemės krūtinės, į dvasių pasaulį. 

Per vieną rytą buvo parūpinta tiek mėsos, kad ilgam pakaktų visam 

į spąstus, į stovyklą buvo pasiųstas bėgūnas. Padėti leidosi kitas didelis 
žmonių būrys. Patiesus paskutinį žvėrį, visi puolė juos mėsinėti. 

Buvo keletas mėsos laikymo būdų. Ledynas plytėjo arti, tad įvairiame 
gylyje po dirvos paviršiumi esantis amžinasis įšalas galėjo būti išnaudo- 
jamas ledo rūsiams įrengti ir šviežiai mėsai laikyti - paprasčiausiai būda- 
vo iškasama duobė. Šviežia mėsa taip pat saugota giliuose tvenkiniuose, 
ežeruose ar ramiuose upių bei upokšnių užutėkiuose. Nugramzdinus 
akmenimis ir pažymėjus ilgais basliais, kad būtų lengva rasti ir išsitrauk- 
ti, mėsa, stebėtinai mažai suirusi, galėjo išsilaikyti visus metus; džiovinta 
mėsa išsilaikydavo net kelerius metus. Džiovinti buvo sunkiau, nes anks- 
tyvą vasarą privisdavo daugybė mėsinių musių, o jos greitai sugadindavo 
mėsą, paliktą džiūti saulėje ir vėjyje. Labai dūmingi laužai būtų atbaidę 
daugumą vabzdžių, tačiau juos reikėjo nuolat prižiūrėti ir kurstyti nema- 
lonioje, dusinančioje aplinkoje. Vis dėlto dalį mėsos būtinai reikėdavo 
išdžiovinti kelioniniam maistui ruošti. 

Be mėsos, ypač svarbūs buvo kailiai. Jie naudoti įvairiausiais tikslais 
nuo rykų ir talpyklų iki drabužių ir būstų. Taukai buvo lydomi kaip ši- 
lumos ir šviesos šaltinis, buvo reikalingi išgyvenimui; plaukai naudoti 
plaušui, kimšimui ir šiltiems drabužiams; sausgyslės — visokiausioms vir- 
vėms ir kam nors surišti. Ragai pasitarnaudavo talpykloms gaminti bei 
įvairiems įtaisams, tokiems kaip pertvarų vyriai, ir netgi papuošalams 
meistrauti. Dantys taip pat tikdavo puošmenoms ir įrankiams. Žarnos 
galėjo būti perdirbtos į vandeniui nelaidžias dangas, drabužius ir indus 
dešroms bei riebalams. 

Įvairiopai buvo panaudojami ir kaulai: iš jų gaminti rykai ir lėkštės, 
raižiniai ir ginklai, jie būdavo traiškomi dėl maistingų čiulpų arba degi- 
nami laužuose kaip kuras. Niekas nebūdavo švaistoma. Netgi kanopos ir 
kailių atraižos būdavo verdamos gaminant klijus, kurie įvairiausiai nau- 
doti: pavyzdžiui, klijuose pamirkytomis sausgyslėmis būdavo sutvirtina- 
mi iečių antgaliai, peilių rankenos ir sudurtinių iečių kotai. Taip par klijai 
naudoti kietiems padams prie minkštesnio apavo prilipinti. 

Tačiau pirmiausia, ir greitai, žvėrį reikėjo nudirti, atskirti kūno dalis 
ir padėti saugoti mėsą. Būdavo pastatomi sargybiniai atbaidyti vagims — 


kitiems plėšrūnams, bet kokiomis priemonėmis nekantriai trokštantiems 

dalies grobio. Tokia daugybė paskerstų taurų priviliojo visus apylinkėse 
gyvenančius mėsėdžius. Pirmiausia Aila pastebėjo sliūkinančias hienas. Ji 
turėjo svaidyklę ir kone negalvojusi paragino Yhaha paskui jų gaują. 

Žinoma, tekdavo nulipti nuo arklio pasirinkti akmenų, tačiau Aila 
svaidė juos taip greitai, kad ją su Jondalaru paskyrė sargybiniais. Beveik 
visi žmonės galėjo mėsinėti grobį, netgi paaugliai padėjo, bet plėšrūnams 
baidyti reikėjo pastangų ir patirties. Vilko dėmesį patraukė vilkų gauja. 
Jis nekantravo nubaidyti lendančius prie jo gaujos grobio kitus vilkus, tad 
Aila jam padėjo. Sunkiau buvo su nuožmiais, agresyviais erniais. Du iš jų, 
tikriausiai patinas ir patelė, mat buvo rujos sezonas, vieną taurę apipurškė 
savo muskuso liaukų skysčiu. Mėsa pradėjo baisiausiai dvokti. Ištraukę 
ietį, kad atiduotų ją savininkui, keletas medžiotojų nutempė gyvulį to- 
lėliau ir paliko ernius niautis tarpusavyje bei su kitais plėšrūnais, suma- 
niusiais nusitaikyti dabar jau į ernių grobį. Tai nelengva užduotis, nes yra 
žinoma, jog erniai nuo savo grobio nubaido netgi liūtus. 

Aila pastebėjo vasariškai rudus šermuonėlius, kurie atėjus žiemai pa- 
sidarys visiškai balti, teliks juodi uodegų galiukai. Ji matė lapes ir lūšis, 
dėmėtą snieginį leopardą, o pašalėje - kasdieniškai viską stebinčių urvi- 
nių liūtų šeimyną. Ji stabtelėjo, geriau į juos įsižiūrėjo. Visi urviniai liūtai 
buvo blyškūs, paprastai šviesios ilčių spalvos, tačiau šie buvo beveik balti. 
Pirmiausia ji pagalvojo, kad šeimoje vien tik patelės, bet vieno liūto el- 
gesys privertė pažvelgti atidžiau. Tai buvo patinas be karčių! Kai ji į tai 
atkreipė Jondalaro dėmesį, vyras paaiškino, kad šiame regione gyvenan- 
tys urvinių liūtų parinai neturi karčių; jis stebėjosi karčius, kad ir retus, 
turinčiais rytų liūtais. 

Sklandydami danguje progos nusileisti laukė kita dalis vagiliaujančių 
mėsėdžių: grifai ir ereliai lengvai sklendė šiltomis, aukštyn keliančiomis 
oro srovėmis, kurios rėmė jų plačiai ištiestus sparnus. Kilo ir leidosi, kar- 
tais kovojo šu didingais krankliais ir triukšmingomis varnomis pesliai, 
vanagai ir barzdotieji grifai. Smulkiems graužikams ir ropliams buvo 
lengviau atbėgti ar atšliaužti prie grobio ir pasislėpti nuo žmonių, tačiau 
mažieji plėšrūnai neretai patys tapdavo aukomis. Galiausiai viską išvalys 
patys mažiausieji - vabzdžiai. Kad ir kokie sumanūs buvo sargybiniai, kol 


medžiotojai baigė mėsinėti taurus, visi mėsėdžiai gavo savo dalį. 

Aila su Jondalaru džiaugėsi. Nors tai nebuvo pagrindinis medžioklės 
tikslas, jiems pavyko įgyti ir keletą ypatingų kailių. 

Sėkminga pirmoji vasaros susirinkimo medžioklė buvo geras ženklas. 
Tikėta, kad zelandoniečių laukia geri metai ir ji atneš sėkmę poroms, ku- 
rios ketina susijungti. Jungtuvių diena išauš vos grobį pargabenus į stovy- 
klą ir tinkamai suslėpus mėsą bei kitus produktus, kad jie nesugestų ar jų 
neištampytų keturkojai plėšrūnai. 

Kai medžioklės jaudulys ir darbai pasibaigė, vasaros susirinkimo da- 
lyvių dėmesys nukrypo į būsimas jungtuves. Aila vos galėjo jų sulaukti, 
bet drauge ir nerimavo. Jondalaras jautėsi taip pat. Jie dažnai žvelgdavo 


vienas į kitą kone droviai šypsodamiesi ir vylėsi, kad viskas praeis gerai. 


Zelandonė stengėsi rasti laiko asmeniškai pakalbėti su Aila apie vais- 
tus, kliudančius moterims pastoti, tačiau kažkas, regis, vis trukdė. Aila 
buvo užsiėmusi taip pat kaip ir ji. Kadangi bendruomenės medžioklė- 
je dalyvavo visų urvų zelandoniečiai, Pirmoji turėjo surengti ypatingas 
apeigas, kad tauro dvasia būtų patenkinta, bei svarbų ritualą padėkoti 
Motinai už gyvybes gyvūnų, kurie pasiaukojo, kad zelandoniečiai galėtų 
gyventi. 

Medžioklė buvo itin sėkminga, todėl ilgiau nei visada užtruko pada- 
ryti viską, kas būtina: mėsa buvo supjaustyta, riebalai išlydyti ir padalyti; 
kailiai buvo arba nugrandyti ir džiovinami, arba susukti padėti požemi- 
nėse ledo saugyklose kartu su mėsa, kaulais ir kitomis dalimis. Dirbo be- 
veik visi žmonės, įskaitant ir pasižadėjusias moteris. Jungtuvės palauks. 

Pirmoji jau susitaikė su atidėliojimu, tik troško, kad būtų išsamiau 
pasikalbėjusi su Aila prieš joms išeinant iš devintojo urvo. Kas būtų pa- 
galvojęs, kad tik devyniolika metų skaičiuojanti, vis dar jauna moteris, 
nors Aila, regis, buvo linkusi save laikyti senučiuke, gali turėti tiek žinių. 
Ji buvo tokia atviraširdė ir tiesi, kad kažkodėl atrodė nepatyrusi. Vis dėlto 
Zelandonė kuo toliau, tuo geriau suprato, kad Ailoje slypi tikri lobiai. Ji 
žinojo, kad neišmintinga pakankamai neįvertinti to, kas nežinoma, ta- 
čiau pati nesilaikė savo patarimo. 

O dabar Zelandonė buvo užsiėmusi kitais reikalais. Dvasininkai nu- 
sprendė prieš jungtuves atlikti pirmąjį ritualą, nors paprastai jis būdavo 
atliekamas vėliau dėl labai svarbios priežasties - iki pirmojo ritualo mer- 


gaitėms nedera dalytis Motinos malonumų dovana. Pirmojo malonumo 

ritualas buvo apeigos, kuriose, griežtai ir atidžiai stebint zelandoniams, 
mergaitės būdavo fiziškai atveriamos ir galėdavo priimti dvasią, kuri 
pradeda naują gyvybę. Iki tol jos nebūdavo laikomos moterimis. Tačiau 
apeigos visada buvo atliekamos per vasaros susirinkimą. Nuo pirmojo 
mėnulio laiko iki pirmojo ritualo mergaitės atsidurdavo savotiško suvar- 
žymo ir netikrumo būsenoje. Būtent šiuo metu vyrams jos atrodydavo 
itin patrauklios, galbūt todėl, kad buvo neprieinamos. 

Vasaros susirinkimo pabaigoje visada būdavo antroji ceremonija mer- 
gaitėms, kurios kraujuoti pradėdavo vasarą, o ilgas laiko tarpas tarp susi- 
rinkimų buvo sudėtingas. Jauni, o ir kai kurie vyresni vyrai nuolat vaikėsi 
lytiškai subrendusių mergaičių. Šventės Motinai pagerbti leisdavo mergi- 
noms geriau suvokti savo pačių geismus, ypač toms, kurios pirmųjų mėne- 
sinių sulaukdavo rudenį. Nė viena motina nenorėjo, kad jos dukrai mėne- 
sinės prasidėtų rudenį, artėjant žiemos tamsai ir menkai veiklai lauke. 

Nors tos, kurios nelaukdavo iki pirmojo ritualo, būdavo paženklina- 
mos gėdos žyme, kai kurios mergaitės neišvengiamai pasiduodavo nuo- 
latiniam vyrų meilikavimui. Kad ir koks stiprus būdavo spaudimas, jam 
pasidavusios mergaitės tapdavo mažiau trokštamos kaip poros, nes tai 
reiškė susitvardymo stoką. Vieniems atrodė visiškai nesąžininga gėdinti 
moteris, nes mergaitės iš pažiūros tik naiviai nusižengdavo įsigaliojusiems 
papročiams, bet buvo ir tokių, kurie susitvardymą laikė svarbiu moters 
būdo bruožu: doros, tvirtybės ir atkaklumo išbandymu. 

Motinos visada prašydavo zelandonių pagalbos nuslepiant neprotin- 
gą poelgį, ir pirmasis ritualas bet kokiu atveju buvo atliekamas, nes be jo 
mergina negalėtų susijungti. Zelandoniai visada stengdavosi jaunai mo- 
teriai, kuri jau buvo atverta, parinkti santūrų, patikimą vyrą, kad tiesa 
nebūtų atskleista. Tačiau tos, kurios pasiduodavo pagundai, buvo žino- 
mos, pirmiausia kitiems zelandoniams, maniusiems, kad išbandymas yra 
pamoka. 

Šią vasarą iškilo reta problema. Jauna moteris, Janida iš dvidešimt de- 
vintojo urvo Pietų sparno, kuri dar neturėjo pirmųjų ritualų, laukėsi ir 
norėjo susijungti su jaunuoliu, kuris pirma laiko ją atvėrė. Peridalis, taip 
pat iš dvidešimt devintojo urvo Pietų sparno, ne itin troško su ja jungtis, 


nors visą žiemą be saiko ją persekiojo ir dalijo prašmatnius pažadus. 

Atspindžio uola buvo tokia didelė, iš tiekos daugybės aukštų, kad joje 
buvo pernelyg lengva rasti nuošalių vietelių pasimatymams. 

Apie Peridalį kalbėta, kad jis dar labai jaunas ir nėra tikras, kad jau 
nori jungtis. Ir jo motina visai netroško, kad sūnus prisiimtų tokį įsipa- 
reigojimą, ypač su mergina, kuri šitaip sukalbama. Tačiau Zelandonė pa- 
naudojo visą savo iškalbą ir įkalbinėjimais bei spaudimu įtikino juos susi- 
jungti. Nors besilaukiančiai moteriai nėra būtina turėti porą, palankiau, 
kai vaikas, ypač pirmasis, gimsta prie kokio nors vyro židinio. 

Kita vertus, jei moteris tapdavo palaiminta prieš susijungdama, ji bū- 
davo labiau geidžiama, nes jau įrodė, jog gali prie vyro židinio pagimdyti 
vaikų. Vis dėlto gėdos žymė, kad nesusivaldyta laukiant pirmojo ritualo, 
buvo ryški. Janida ir jos motina tai žinojo. Taip pat neabejojo, kad, jei Ja- 
nida jungtuvių metu jau bus palaiminta, tai bus laikoma sėkme ir į ją bus 
žiūrima palankiai. Jos vylėsi, kad viskas susiklostys kuo geriau. 

Žmonės daug kalbėjo apie mergaitę. Vieni manė vienaip, kiti kitaip, 
bet dauguma pritarė, kad padėtis įdomi, ypač priemonės, kurių ėmėsi Ja- 
nida ir jos motina. Tie, kurie stojo į Peridalio ir jo motinos pusę, manė, 
kad jis per jaunas prisiimti susijungusio vyro atsakomybę; kiti tvirtino, 
kad, jei Motina tikrai pasirinko jo dvasią mergaitei palaiminti, tai žinojo, 
jog jis pajėgus būti židinio vyru. Kad ir kaip stigtų susivaldymo, tikriau- 
siai Janida neša sėkmę, ir Peridalis turėtų džiaugtis, kad su ja jungiasi. 
Keletas vyrų netgi svarstė galimybę patys su ja susijungti, jei berniukas 
atsisakys. Ji tikrai turi būti mylima tarp Doni palaimintųjų, jei taip greitai 
pastojo. 

Visos merginos, kurios ruošėsi pirmojo malonumo ritualui, gyveno 
ypač saugomame namelyje netoli zelandonių namo. Buvo nuspręsta, kad 
palaimintoji gyvens su kitomis mergaitėmis ir patirs visas apeigas, nes 
prieš susijungdama vis tiek privalo patirti pirmąjį ritualą. Manyta, kad jos 
nebereikia mokyti to, ką turi žinoti merginos. Vis dėlto jai apsigyvenus 
kartu, kai kurios merginos pradėjo prieštarauti. 

— Pirmojo malonumo ritualas yra apeigos, skirtos atverti mergaitei, 
kad ji taptų moterimi. Jei ji jau atverta, kodėl Janida čia? Čia skirta gy- 
venti mergaitėms, kurios laukia, ne mergaitėms, kurios negarbingai elgia- 


si, — pareiškė viena iš jų pakankamai garsiai, kad visos girdėtų. 

Kelios pritarė, tačiau ne visos. Viena paprieštaravo: 

— Ji čia todėl, kad nori susijungti per pirmas jungtuves, o mergaitė 
negali jungtis neturėjusi pirmojo ritualo. Be to, Motina ją palaimino. 

Kitos, ypač tos, kurioms mėnulio laikas prasidėjo neilgai trukus po 
pernykščio vasaros susirinkimo ir, pasak gandų, pačios jau išbandė at- 
vėrimo ritualus, stengėsi būti svetingesnės, vis dėlto dauguma atrodė at- 
sargios. Jos suprato, kad geras vardas priklauso nuo vyro, kuris bus joms 
parinktas, patikimumo, o jis gali būti susijęs su viena iš mergaičių, kurios 
laukė ritualo. Jos nenorėjo nieko skaudinti, pačios puikiai žinojo, kad ga- 
lėjo patirti tokią gėdą ir matė vėliau kylančias problemas. 

Janida nusišypsojo ją užtarusiajai, tačiau nieko nepasakė. Ji jautėsi 
vyresnė ir išmintingesnė už kitas mergaites. Bent jau žinojo, ko tikėtis, 
kitaip nei tos, kurios dar tik laukė ritualo, o dabar kartu nekantravo ir bi- 
jojo. Janida jau buvo įgavusi drąsos atsigręžti į visus savo niekintojus. Kad 
ir ką kas kalbėtų, ji yra Doni palaiminta, ir buvo tame nėštumo etape, kai 
moterį užlieja džiugūs jausmai. Ji nežinojo, kad nėštumas suaktyvino kai 
kuriuos jos hormonus, ji tik džiaugėsi, jog turės kūdikį. 

Nors buvo tikimasi, kad mergaitės bus atskirtos nuo kitų ir gerai sau- 
gomos, kažkokiu būdu pastabos, kurios buvo pasakytos kartu apsigyve- 
nus Janidai, ypač frazė „pirmasis ritualas skirtas toms, kurios laukia, o ne 
toms, kurios negarbingai elgiasi, pasklido po visą stovyklą. Tai išgirdusi 
Pirmoji įtūžo. Gandus galėjo paskleisti tik viena iš saviškių, zelandonė, - 
niekas kitas nebuvo taip arti, - ir Pirmoji troško sužinoti, kuri taip pasi- 
elgė. 

Beveik visą dieną Aila su Jondalaru dirbo prie taurų kailių ir odų. 
Pirmiausia jie titnago grandyklėmis nugrandė riebalus ir plėves iš vidaus 
bei plaukus iš išorės, paskui mirkė jas skystyje iš taurės smegenų, kurios 
rankomis buvo sumaigytos į tyrę ir sumaišytos su vandeniu. Smegenys 
odoms teikė stulbinamo minkštumo ir elastingumo. Paskui oda buvo vy- 
niojama ir sukama, kad nutekėtų kuo daugiau skysčio. Dažniausiai tai 
buvo daroma dviese, vienas žmogus sukdavo iš vienos, kitas - iš kitos pu- 
sės. Paskui palei kraštus maždaug kas dešimt centimetrų buvo išduriamos 
mažos skylutės. Iš keturių baslių buvo sukonstruojamas stačiakampis 


rėmas, didesnis nei visa oda, ir drėgna oda tvirtinama prie rėmo virve, 

perkišta per kiekvieną skylutę, bei stipriai įtempiama. Tada prasidėdavo 
sunkus darbas. 

Gerai įtvirtinus rėmą — atrėmus į medžius ar paguldžius ant horizon- 
talių rąstų - odos buvo daužomos ir spaudomos pagaliuku plokščiu, su- 
apvalintu galu. Odas reikėdavo spausti tiek, kiek jos tempėsi, skersai ir 
išilgai, kol po pusės dienos darbo oda galiausiai išdžiūdavo. Šiame etape 
ji tapdavo kone balta, minkšta ir elastinga, su švelniu pūkeliu. Iš jos buvo 
galima siūti ką nors vilkimo, tačiau sušlapusią ją vėl būtų reikėję daužyti, 
arba išdžiūvusi ji liktų kieta kaip žaliaminė oda. Kad oda išliktų lanksti ir 
švelni net po skalbimo, ją reikėjo apdirbti dar vienu būdu. Buvo galima 
pasirinkti vieną iš kelių variantų, priklausomai nuo to, kokio galutinio 
rezultato norėdavosi. 

Paprasčiausia buvo odą išrūkyti. Tam galima naudoti mažą kūgišką 
kelioninę palapinę ir, uždengus jos dūmų angą, viduje sukurti dūmin- 
gą laužą. Dūmai pripildydavo palapinę ir apgaubdavo odas, padengda- 
vo visas kolageno skaidulas odos viduje. Išrūkyta oda net sušlapusi arba 
išskalbta likdavo elastinga ir lanksti. Rūkant taip pat pasikeisdavo odos 
spalva. Priklausomai nuo naudojamo medžio ji galėjo kisti nuo įvairių 
atspalvių geltonos iki rusvos, rausvai pilkos ir net tamsiai rudos. 

Kitas būdas buvo sumaišyti raudonosios ochros miltelius su lajumi — 
riebalais, ištirpintais lėtai verdančiame vandenyje, ir tuo mišiniu įtrin- 
ti odą. Ji ne tik nusidažydavo raudonai, įvairiais atspalviais nuo ryškiai 
oranžinės iki tamsiai kaštoninės: šiuo mišiniu įtrinta oda atstumdavo 
vandenį. Riebiam mišiniui įtrinti buvo naudojamas lygus pagaliukas arba 
kaulas, paviršius trinant nublizginamas iki žvilgesio. Šitaip užbaigtas ga- 
minys beveik nepraleisdavo vandens. Raudonoji ochra saugojo nuo bak- 
terijų poveikio, taip pat atbaidė vabzdžius, įskaitant ir mažus parazitus, 
kurie gyveno ant šiltakraujų gyvūnų, tokių kaip žmonės, kūnų. 

Dar vienu, ne taip plačiai žinomu ir reikalaujančiu daugiau darbo, 
būdu beveik baltą natūralią odą buvo galima visiškai išbalinti. Kartais 
nepavykdavo, nes būdavo sunku išlaikyti odą lanksčią, tačiau pasisekus 
rezultatas būdavo stulbinantis. Šio būdo Aila išmoko iš senos mamu- 
tojės Krosijos. Pirmiausia reikėjo kaupti savo šlapimą, paskui leisti jam 


pastovėti, kol dėl natūralių cheminių procesų jis virsdavo amoniaku, 

balinamuoju agentu. Nugrandyta oda buvo mirkoma amoniake, paskui 
plaunama su saponino turinčiomis šaknimis, kol susidarydavo lipnios 
putos, po to minkštinama smegenų mišiniu ir išblizginama kaolino mil- 
teliais - smulkiu baltu moliu, sumaišytu su ypač grynu lajumi. 

Aila, padedama Krosijos, pasiuvo tik vieną baltą drabužį, tad netoli 
trečiojo urvo pastebėjusi kaolino klodą ji pagalvojo, kad galėtų dar kartą 
pabandyti išdirbti baltą odą. Buvo smalsu, ar putos, kurias ji pas losa- 
dunojiečius išmoko gaminti iš riebalų ir medžio pelenų, tiks geriau nei 
muilo šaknys. 

Dirbdama Aila girdėjo pokalbių apie Janidą nuotrupas. Jai tai pasiro- 
dė įdomu, nes pasitaikė puiki proga pažvelgti į zelandoniečių papročius 
ir tradicijas. Mintyse ji neabejojo, kad vaikelį Janidos viduje pradėjo Pe- 
ridalis, mat jie abu nurodė, kad joks kitas vyras į ją neįsiskverbė, o Aila 
buvo įsitikinusi, kad skystis iš vyrų organų pradeda gyvybę. Grįždama 
į devintojo urvo stovyklą, pavargusi po sunkios odų apdirbimo dienos, 
ji pasiteiravo Jondalaro, kodėl zelandoniečiai primygtinai reikalauja pir- 
mojo ritualo ir tik po jo moteris gali laisvai rinktis vyrą. 

— Nesuprantu, koks skirtumas, ar jaunas vyras ją atvėrė praėjusią Žie- 
mą, ar kitas vyras tai padarys čia, jeigu ji nėra prievartaujama? — paklausė 
Aila. - Juk ne taip kaip Madenija iš losadunojiečių, kurią gauja jaunuolių 
išprievartavo prieš pirmąjį ritualą. Janida kiek per jauna gimdyti, bet ir aš 
tokia buvau ir nė nenumaniau apie pirmąjį ritualą, kol tu man jo nepa- 
rodei. 

Jondalaras pajuto stiprią užuojautą ir gailestį jaunai moteriai. Jis irgi 
sulaužė vyriškumo iniciacijos tradiciją, kai įsimylėjo savo Doni moterį ir 
užsimanė su ja jungtis. Kai išsiaiškino, kad Ladromanas... Madromanas... 
slapčia jų klausėsi, jogjis iš tikrųjų pasislėpęs juos stebėjo, o paskui visiems 
pasakojo, kad jie ketina susijungti, Jondalaras įtūžo ir kelis kartus jam 
smogė, išmušė dantis. Madromanas taip pat norėjo Zolenos kaip Doni 
moters - visi jos norėjo, - tačiau ji pasirinko Jondalarą, ne Madromaną. 

Jondalaras galvojo, kad supranta, kodėl Aila taip jaučiasi. Ji gimė ne 
čia ir ne itin suvokia, ką zelandoniečiams reiškia papročiai, kurių jie lai- 
kėsi visą gyvenimą, ir kaip sunku pasukti prieš nusistovėjusias tradicijas. 


Jis gerai nesuprato, kad Aila pati laužė genties papročius ir brangiai už tai 

sumokėjo; ji vos dėl to nenumirė, tačiau niekada nebijojo kelti klausimų, 
susijusių su tradicijomis. 

- Žmonės gali būti atlaidesni tam, kuris atkeliauja iš svetur, - tarė Jon- 
dalaras, - tačiau Janida žinojo, ko tikėtis. Tikiuosi, jaunuoliai susijungs ir 
bus laimingi drauge. Net jei Peridalis nesutiks, yra keletas vyrų, kurie su 
džiaugsmu imtų ją į porą. 

— Manyčiau, taip ir yra. Ji jauna, patraukli moteris, kuri pagimdys kū- 
dikį prie vyro židinio, jei jis bus jos vertas, - tarė Aila. 

Kelis žingsnius jie žengė tylėdami, paskui Jondalaras tarė: 

— Manau, šio vasaros susirinkimo jungtuvės įsimins ilgam. Jei vis dėl- 
to ryšis, Janida su Peridaliu tikriausiai bus jauniausi kada nors susijungę 
zelnadoniečiai, ką ir kalbėti apie jos ankstyvą nėštumą. Aš ką tik grįžau 
namo iš ilgos kelionės, o tu atkeliavai iš labai toli. Žmonės apie tai kalba, 
tik nemanau, kad čia kas nors supranta, kaip toli tai iš tikrųjų. Paskui dar 
Joplaja su Ekauzaru: jų kilmė keista kaip niekieno kito. Tik viliuosi, kad 
tie keletas prieštaraujančiųjų nepridarys kokių rūpesčių. Sunkiai galiu pa- 
tikėti Brukevalio poelgiu. Maniau, jis geba elgtis geriau. 

— Ekauzaras buvo teisus, kai pasakė, kad nėra iš genties, - tarė Aila. - Jo 
motina tokia buvo, tačiau jį užaugino ne gentis. Net jei jie būtų priėmę jį 
atgal, manau, jam būtų sunku gyventi gentyje. Jis daugiau ar mažiau moka 
jų ženklus, tačiau net nežino, kad vartoja moterų kalbą. 

— Moterų ženklus? Niekada anksčiau apie tai neužsiminei, — tarė Jon- 
dalaras. 

— Yra labai subtilus skirtumas. Pirmuosius ženklus visi vaikai išmoksta 
iš mamų. Augdamos mergaitės lieka su motinomis ir toliau mokosi iš jų. 
Berniukai ima daugiau darbuotis su vyrais ir pradeda mokytis jų būdų, — 
papasakojo Aila. 

— Oko išmokei mane ir Liūto stovyklą? - paklausė Jondalaras. 

Aila nusišypsojo. 

— Vaikų kalbos, - prisipažino ji. 

— Nori pasakyti, kad su Gubanu kalbėjau kaip vaikas? - negalėjo pati- 
kėti Jondalaras. 

- Jei atvirai, dar prasčiau, bet jis suprato. Jam padarė įspūdį vien tai, jog 


šiek tiek moki jo kalbą, kad apskritai mėgini teisingai kalbėti, - tarė Aila. 

— Teisingai? Gubanas manė, kad jo kalbėjimo būdas yra teisingas? - 
nepatikėjo Jondalaras. 

— Žinoma. O tu ne? 

— Tikriausiai, - atsakė jis ir nusišypsojo. - Koks, tavo manymu, yra 
teisingas būdas? 

— Teisingas būdas visada yra tas, prie kurio esi pratęs. Šiuo metu ir 
genties, ir mamutojų, ir zelandoniečių - visi būdai yra teisingi. Vėliau, kai 
ilgai kalbėsiu vien zelandoniškai, neabejotinai galvosiu, kad kalbu teisin- 
gai, nors tikriausiai niekada nekalbėsiu visiškai gerai. Vienintelė, kurią 
visą laiką mokėsiu puikiai, bus genties kalba, bet tik tos genties, kurioje 
aš užaugau. Ji nėra visiškai tokia pati kaip vartojama šiose apylinkėse, 
tarė Aila. 

Jiems priėjus mažą upelį, Aila pastebėjo, kad saulė leidžiasi, ir vėl buvo 
pakerėta įspūdingo spalvų švytėjimo danguje. Abu trumpai sustojo pasi- 
grožėti reginiu. 

— Zelandonė manęs klausė, ar rytoj norėčiau būti išrinktas pirmajam 
ritualui, tikriausiai Janidai, - tarė Jondalaras. 

- Ji tau sakė? - nustebo Aila. - Martona minėjo, kad vyrams niekuo- 
met nesakoma, su kuo jie bus, ir tikimasi, kad jie niekada apie tai nekal- 
bės. 

— Iš tikrųjų nesakė. Ji sakė norinti žmogaus, kuris būtų ne tik pati- 
kimas, bet ir rūpestingas. Sakė žinanti, kad tu laukiesi, ir mano, kad ži- 
nosiu, kaipelgtis su moterimi, kuria reikia panašiai rūpintis. Kas dar tai. 
galėtų būti? — spėjo jis. 

— Sutiksi? — paklausė Aila. 

— Galvojau apie tai. Buvo laikas, kai baisiausiai to troškau. Bet atsisa- 
kiau, — atsakė jis. 

— Kodėl? - nustebo Aila. 

— Dėl tavęs, - atsakė jis. 

— Dėl manęs? Manei, prieštarausiu? 

— Ar neprieštarautum? 

— Kiek suprantu, toks jūsų paprotys. Kiti susijungę vyrai irgi tai 
daro, - pastebėjo Aila. 


— Tu suciktum, ar tai patiktų tau ar ne, tiesa? 

— Tikriausiai, - tarstelėjo ji. 

— Atsisakiau ne dėl to, kad maniau, jog tu prieštarausi. Man tikriausiai 
nepatiktų, jei sezonui sumanytum tapti Doni moterimi. Tai dėl to, kad 
nemanau, jog galėsiu jai skirti dėmesio, kurio ji nusipelnė. Aš galvočiau 
apie tave, lyginčiau ją su tavimi. Būtų nesąžininga jos atžvilgiu. Mano 
organas visada buvo didesnis nei daugumos vyrų. Susilaikydavau, steng- 
davausi būti rūpestingas ir švelnus, kad moters neįskaudinčiau. O mes 
tinkame vienas kitam. Man nereikia jaudintis, kad tave įskaudinsiu, bent 
jau ne dabar. Kaip bus toliau, nežinau, bet mes ką nors sugalvosime. 

Aila nė neįsivaizdavo, kad šitaip džiaugsis jam atsisakius. Ji buvo gir- 
dėjusi, kokios patrauklios daugumai vyrų atrodo tos jaunos moterys, ir 
svarstė, ar pavydi. Ji nenorėjo pavydėti. Prisiminė, ką per moterų susirin- 
kimą sakė Zelandonė. Ji nebūtų prieštaravusi, jei Jondalaras būtų priėmęs 
pasiūlymą, bet buvo laiminga, kad jis atsisakė. Aila nesusilaikė nenusišyp- 
sojusi plačia, švytinčia šypsena, kuri kone prilygo saulėlydžiui, ir Jondala- 


rui ją išvydus pasidarė šilta. 


Visos poros, kurios turėjo susijungti, kitą dieną po pirmojo malonu- 
mo apeigų susitiko su Zelandone. Dauguma buvo jauni, bet buvo ir vi- 
dutinio amžiaus, ir keletas visai senų, gerokai per penkiasdešimtį perko- 
pusių žmonių. Nepaisant amžiaus visi atrodė susijaudinę ir laukė įvykio. 
Žmonės buvo draugiški vieni kitiems, jau mezgėsi ypatingi ryšiai tarp 
porų, kurios jungėsi toje pačioje ceremonijoje. Čia prasidėjusios draugys- 
tės trukdavo visą gyvenimą. 

Aila paliko Vilką sa Martona, kuri pasakė, kad su malonumu jį pa- 
saugos, bet Ailai teko jį pririšti, kad nesektų iš paskos. Prieš išeidama ji 
pamatė, kad Martona žvėrį tikrai veikia raminamai: Vilkas atrodo rames- 
nis, kai lieka su ja. 

Atėjusi prie zelandonių namelio Aila išvydo Levelą ir nepažįstamą 
vyrą. Levela pamojo jai su Jondalaru ir pristatė abu Jondekamui, viduti- 


nio ūgio vyrui raudona barzda, malonia šypsena ir šelmiškomis akimis. 

— Tai tu iš Senolių židinio, - tarė Jondalaras. - Mudu su Kimera- 
nu - seni draugai. Kartu gavome vyrystės diržus. Mačiau jį per bizonų 
medžioklę. Nežinojau, kad jis tapo antrojo urvo vadu. 

- Jis yra mano dėdė, mano motinos jaunesnis brolis, - paaiškino Jon- 
dekamas. 

— Dėdė? Judu atrodote vienmečiai, - nustebo Aila. 

- Jis tik pora metų vyresnis už mane, labiau vyresnysis brolis nei dėdė. 
Mano motina buvo maždaug pirmojo ritualo amžiaus, kai gimė jos bro- 
lis, - paaiškino Jondekamas. - Ji tada buvo jam kaip antra motina. Kai 
jo motina, mano senelė, mirė, mano motina juo rūpinosi. Ji buvo gana 
jauna, kai susijungė, bet jos pora anksti mirė. Aš jos pirmagimis, turiu 
jaunesniąją seserį, tačiau beveik neprisimenu savo židinio vyro. Jis buvo 
pašauktas būti zelandoniu ir daugiau nesijungė. 

- Prisimenu, kaip nesmagiai pasijutau, - tarė Jondalaras. - Pamačiau 
Kimerano motiną ir mečiau keletą įprastinių pastabų apie jauną, patrau- 
klią moterį, stovinčią su motinomis. Dar svarsčiau, koks kūdikis atlikinės 
vyrystės ritualus, - nusišypsojo jis. - Galit įsivaizduoti, kaip pasijutau, 
kai jis pasakė, kad ji ten dėl jo. Jis buvo toks pat didelis kaip ir aš! Tada 
prisipažino, kad iš tikrųjų tai jo sesuo. 

Kurį laiką ten pastovėjus atrodė, kad Zelandonė jau ruošiasi pradėti, 
bet atvyko dar du žmonės - Janida ir Peridalis. Jie stovėjo angoje susiner- 
vinę ir truputį išsigandę. Akimirką pasidingojo, kad tuojau spruks. Staiga 
Levela greitai nuėjo prie jų. 

— Sveiki, aš Levela iš dvidešimt devintojo urvo Vakarų sparno. Jūs 
esate Janida ir Peridalis, tiesa? Man regis, Janida, mudvi susipažinome, 
kai prieš metus ar dvejus buvai atėjusi į Vasaros stovyklą rinkti pinijų. Aš 
stoviu su Aila ir Jondalaru. Ji ta, kuri turi gyvūnų, o jis yra mano sesers 
poros brolis. Einam, supažindinsiu, — tarė ji ir patraukė atgal, o jaunuo- 
liai pristigę žodžių sekė iš paskos. 

— Ji Prolevos sesuo? - tyliai pasitikslino Joplaja. 

— Taip. Net įsivaizduoju Prolevą šitaip ką nors sveikinant, - pastebėjo 
Aila. 

- Čia dar yra Joplaja su Ekauzaru, jie atėjo iš Lanzadonijos, kad su- 


sijungtų kartu su mumis, - čiauškėjo Levela. - O čia mano pažadėtasis. 

Jondekamai iš antrojo Zelandonijos urvo, susipažink su Janida ir Perida- 
liu, abu iš dvidešimt devintojo urvo Pietinio sparno, - ji atsisuko į jaunąją 
porą: — Teisingai? 

— Taip, - pasakė Janida, vienu metu nervingai šypsodamasi ir nera- 
miai raukydamasi. 

Jondekamas ištiesė abi rankas Peridaliui. 

— Sveikas, - tarė plačiai šypsodamasis. 

— Labas, - imdamas vyro rankas atsakė Peridalis. Jo sveikinimasis 
buvo glebus, regis, jis nežinojo, ką dar pasakyti. 

— Sveikas, Peridali, - savo ruožtu pasisveikino Jondalaras, taip pat iš- 
tiesęs abi rankas. - Buvome susitikę medžioklėje? 

— Buvau, - tarė jaunuolis. - Mačiau tave... ant arklio. 

— Taip. Kiek suprantu, ir Ailą? 

Peridaliui buvo nejauku, stigo žodžių. 

— Kaip tau sekėsi? - paklausė Jondekamas. 

— Gerai, - atsiliepė Peridalis. 

— Jis nudobė dvi taures, - už jaunuolį atsakė Janida. - Vieną ver- 
šingą. 

— Ar žinai, kad iš to veršelio odos galima pasiūti puikių drabužėlių 
kūdikiui? - tarė Levela. - Bus labai švelnūs ir minkšti. 

— Ir mano mama taip sakė, - atsiliepė Janida. 

— Mes dar nesusipažinome, - įsiterpė Aila ir ištiesė abi rankas. - Aš 
esu Aila, anksčiau iš mamutojų Liūto stovyklos, o dabar iš devintojo Ze- 
landonijos urvo. Didžiosios Motinos Žemės Mutos, taip pat žinomos 
kaip Doni, vardu, sveikinu tave. 

Janida buvo truputį sukrėsta. Ji nebuvo girdėjusi, kad kas taip keistai 
kalbėtų. Ilgokai truko gana nemaloni tyla. Paskui, tarsi prisiminusi geras 
manieras, jaunoji moteris tarė: 

— Aš esu Janida iš dvidešimt devintojo Zelandonijos urvo Pietų spar- 
no. Doni vardu sveikinu tave, Aila iš devintojo Zelandonijos urvo. 

"Tada priekin žengė Joplaja ir ištiesė jaunajai moteriai abi rankas. 

— Aš Joplaja iš pirmojo Lanzadonijos urvo, Lanzadonijos vado ir įkū- 
rėjo Dalanaro židinio duktė. Didžiosios Motinos vardu, sveikinu tave, 


Janida. Cia mano pažadėtasis Ekauzaras iš pirmojo Lanzadonijos urvo. 

Janida pažvelgė tiesiai į pristatytą vyrą ir jos lūpa atvipo bespoksant. Ji 
ne pirma žiūrėjo nustebusi, bet sunkiau nei kiti mokėjo tvardytis. Staiga 
suvokusi, kad nederamai elgiasi, ji prisidengė burną ir tamsiai išraudo. 

— Aš... atsiprašau. Motina baisiai supyktų, jei sužinotų, kokia buvau 
nemandagi. Nesusilaikiau. Judu atrodote ne kaip visi, tačiau tu graži, o 
jis - ne, - pareiškė ji ir vėl išraudo. - Atsiprašau. Norėjau... nenorėjau... 
tiesiog... 

— Juk norėjai pasakyti, kad ji tikra gražuolė, o jis tikra pabaisa, — tarė 
Jondekamas ir žybtelėjo akimis. Tada pažvelgė į abu ir nusijuokė. - Juk 
tiesa, ar ne? 

Akimirkai stojo kebli tyla, tada prabilo Ekauzaras. 

- Tikrai, Jondekamai, aš bjaurus. Negaliu suvokti, kodėl ši gražuolė 
manęs panoro, bet neketinu svarstyti savo sėkmės, - atsakė Ekauzaras ir 
nusišypsojo. Štai tada nušvito jo akys. 

Matydama šypseną genties veide Aila visada stebėjosi. Genties žmo- 
nės nesišypso. Jiems veido išraiška, kai apnuoginami dantys, reiškia grės- 
mę arba nervingą pataikavimą. Tačiau šypsena kažkaip pakeitė Ekauzaro 
veidą, sušvelnino griežtus genties bruožus, jis pasirodė gerokai prieina- 
mesnis. 

— Tiesą sakant, džiaugiuosi, kad tu čia, Ekauzarai, - tarė Jondeka- 
mas. — Greta šito dičkio visi atrodo prastai, o šalia tavęs mudu su tuo 
jaunuoliu atrodome visai nieko! Kita vertus, moterys visos gražios. 

Jondekamas buvo toks sąmojingas, kad visus privertė šypsotis ir nu- 
rimti. Levela pažvelgė į jį su meile akyse. 

— Ką gi, ačiū, Jondekamai, - tarė ji. - Vis dėto teks pripažinti, kad 
Ekauzaro akys tokios pat neįprastos kaip Jondalaro ir ne mažiau sukre- 
čiančios. Niekada nemačiau tokių gražių tamsių akių. Iš to, kaip jis žiūri 
į Joplają, suprantu, kodėl jie jungiasi. Jei jis į mane taip žiūrėtų, vargiai 
būčiau jį atstūmusi. | 

— Man patinka Ekauzaro išvaizda, - tarė Aila, - bet pripažįstu, kad 
akys — pats gražiausias jo bruožas. 

- Jei jau visi atvirai sakome, ką galvojame, - pastebėjo Jondekamas, - tai 
tu labai neįprastai kalbi, Aila. Reikia laiko, kol prie to pripranti, bet man 


patinka. Žmonės geriau įsidėmi ir klausosi. Tikriausiai atėjai iš labai toli. 

— Iš toliau, nei įsivaizduoji, - atsakė Jondalaras. 

— Ir dar vieno dalyko noriu paklausti, - pridūrė Jondekamas. - Kur 
tas vilkas? Kiti žmonės kalba, kad su juo susipažino. Ir aš tikėjausi susi- 
pažinti. 

Aila nusišypsojo. Šis tiesmukas ir atviras vyras negalėjo jai nepatikti. 
Jis buvo toks atsipalaidavęs ir taip ramiai viską priėmė, kad kiti greta jo 
jautėsi taip pat. 

— Vilkas liko su Martona. Manau, ir jam, ir visiems kitiems bus len- 
gviau, jei jis pabus atokiai. Užsuk į devintojo urvo stovyklą, su džiaugsmu 
tave jam pristatysiu. Nujaučiu, kad tu jam patiksi, - tarė Aila. - Visi esate 
laukiami, - tarė ji nužvelgdama visus, taip pat ir jaunąją porą, kuri jau 
natūraliai ir ramiai šypsojosi. 

— Taip, bet kuriuo metu, - pridūrė Jondalaras. Jam patiko poros, su 
kuriomis susipažino, o ypač Levela, kuri buvo draugiška ir rūpestinga, bei 
Jondekamas, kuris taip priminė jo brolį Tonolaną. 

Jie pastebėjo, kad Pirmoji stovi namelio viduryje ir tyliai laukia visų 
dėmesio. Visiems nurimus, ji papasakojo apie įsipareigojimo, kurį jie ruo- 
šiasi priimti, rimtumą, pakartojo keletą dalykų, kuriuos anksčiau buvo 
minėjusi moterims, nurodė, ko tikėtis per jungtuves. Paskui kiti zelando- 
niai paaiškino, kur jie turės stovėti, kur eiti ir ką sakyti. Paskui būsimosios 
poros pakartojo žingsnelius ir judesius. 

Prieš žmonėms skirstantis Pirmoji į juos dar kartą kreipėsi: 

— Dauguma iš jūsų žino, tačiau noriu dar kartą aiškiai pasakyti: po 
jungtuvių pusę mėnulio ciklo, apytikriai keturiolika dienų, tariant skai- 
čiavimo žodžiais, naujai porai leidžiama kalbėtis tik tarpusavyje. Tiktai 
kraštutinės nelaimės atveju jums leidžiama bendrauti su kitu, bet tik su 
zelandoniu, kuris ir nuspręs, ar tai pakankamai svarbu, kad būtų galima 
sulaužyti draudimą. Noriu, kad suprastumėte, kodėl taip daroma. Tai 
būdas priversti porą būti kartu, pažiūrėti, ar jie tikrai gali gyventi drau- 
ge. Jei pasibaigus tam laikui jie nuspręs, kad sąjunga nesuderinama, galės 
nutraukti ryšį be jokių pasekmių. Bus taip, tarsi jie niekada nė nebuvo 
susijungę. 

Zelandonė, kuri buvo pirmoji, numanė, kad dauguma porų laukia 


išbandymo, džiaugiasi galimybe leisti laiką užsiimdami tik vienas kitu. 

Kita vertus, ji žinojo, kad galiausiai vis tiek atsiras viena ar dvi poros, nu- 
sprendusios sukti skirtingais keliais. Ji atidžiai nužvelgė kiekvieną žmogų 
mėgindama įspėti, kurios sąjungos bus patvarios. Taip pat ji stengėsi įver- 
tinti, kurios poros neištvers nė keturiolikos dienų. Galiausiai palinkėjo 
visiems sėkmės ir pasakė, kad jungtuvės įvyks kitą vakarą. 

Aila su Jondalaru nesijaudino, kad laikas vienumoje atskleis jų tarpu- 
savio nesuderinamumą. Jie ir taip didesnę metų dalį praleido tik vienas 
kito draugijoje, išskyrus trumpus sustojimus keliuose urvuose. Abu laukė 
priverstinio intymumo laikotarpio, ypač dėl to, kad nebus spaudimo kur 
nors keliauti. 

Išėjusios iš namelio keturios poros link savo stovyklų ėjo kartu. Janida 
ir Peridalis nusuko pirmi. Prieš nueidama Janida ištiesė abi rankas Leve- 
lai. 

— Noriu tau padėkoti, - tarė ji, - kad mus įtraukei, kad pasijutome 
laukiami. Kai įėjome, atrodė, visi tik ir spokso į mus. Nežinojau, ką dary- 
ti. Išeidama pastebėjau, kad žmonės spokso į Joplają su Ekauzaru, į Ailą 
su Jondalaru ir net į tave su Jondekamu. Gal visi vieni į kitus taip žiūri? 
Ber tu leidai mums pasijusti būrio dalimi, ne atskirais ar pašaliečiais, - ji 
palinko pirmyn ir brūkštelėjo Levelai per skruostą. 

- Janida yra protinga jauna moteris, - pastebėjo Jondalaras. - Perida- 
liui pasisekė, kad ją gavo. Viliuosi, jis tai įvertins. 

— Atrodo, jie iš tikrųjų kažką jaučia vienas kitam, - pastebėjo Leve- 
la. - Smalsu, kodėl jis spyriojosi jungtis? 

— Spėju, kad labiau priešinosi jo motina, ne jis, - pastebėjo Jondeka- 
mas. 

— Manau, tu teisus, - tarė Aila. - Peridalis labai jaunas. Jo motina vis 
dar daro jam didelę įtaką. Tačiau taip pat jam rūpi ir Janida. Kiek metų 
kiekvienas iš jų skaičiuoja? 

— Tikriausiai abu skaičiuoja kokius trylika metų. Ji neseniai suskai- 
čiavo, o jis gal kokiu mėnesiu vyresnis, jau skaičiuoja keturioliktuosius, — 
tarė Levela. 

— Greta jų aš tikras senis, — tarė Jondalaras. - Aš galiu suskaičiuoti 
kone dvigubai daugiau, dvidešimt trejus. Peridalis dar nė neturėjo progos 


pagyventi Nuošaly. 

— Ir aš jau sena, - tarė Aila. - Suskaičiuoju devyniolika. 

— Ne tokia jau sena, Aila. Aš suskaičiuoju dvidešimt, - pastebėjo Jo- 
plaja. 

— O tu, Ekauzarai? — pasiteiravo Jondekamas. — Kiek metų tu skai- 
čiuoji? 

— Neturiu supratimo, - atsakė jis. - Niekas man nesakė ir, kiek žinau, 
nė nebandė nustatyti. 

— Ar niekada nebandei prisiminti? Galvoti apie kiekvienus praėjusius 
metus? — paklausė Levela. 

— Turiu gerą atmintį, bet vaikystė kažkokia išplaukusi, vienas metų 
laikas tiesiog liejasi su kitu, - atsakė Ekauzaras. 

— Aš suskaičiuoju septyniolika metų, - pasisakė Levela. 

— Aš dvidešimt, --pridūrė Jondekamas. - O čia ir mūsų stovykla. Pa- 
simatysime rytoj. 

Jie pamojavo atsisveikindami kviečiamuoju „ateikit vėl mūsų aplan- 
kyti“ judesiu, o likusi ketveriukė nukulniavo į jungtinę zelandoniečių ir 


lanzadoniečių stovyklą. 

Dieną, kai turėjo susijungti su Jondalaru, Aila pakirdo anksti. Blyški 
šviesa, kokia būna prieš tekant saulei, švytėjo pro plyšius tarp kone tam- 
sių namelio pertvarų, išryškino jų siūles ir ribojo įėjimo angą. Ji gulėjo 
ramiai, mėgindama išskirti smulkmenas šešėliuotose formose, išsiskirian- 
čiose sienų fone. 

Aila girdėjo lygų Jondalaro kvėpavimą. Ji tyliai pasikėlė ir blausioje 
šviesoje pažvelgė į greta miegančio vyro veidą. Smulki, tiesi nosis, kam- 
puoti žandikauliai, aukšta kakta. Ji prisiminė, kaip pirmą kartą šitaip ty- 
rinėjo jo miegančio veidą savo slėnio urve. Kiek ji galėjo prisiminti, Jon- 
dalaras buvo pirmas pamatytas jos rūšies vyras, be to, baisiai sužalotas. 
Aila nežinojo, ar jis išgyvens, ir manė, kad jis gražus. 

Jos nuomonė nepasikeitė sužinojus, kad vyrai nevadinami gražiais. 


Moters meilė šiam vyrui skleidėsi ir užpildė visą jos būrį. Aila vos galėjo 

ištverti savyje tą jausmą: kone skausmingą, triuškinamai stiprų, nuosta- 
biai šiltą. Atsikėlusi ji greitai apsirengė ir ištykino į lauką. 

Apsidairė stovykloje. Priekyje matė išsidriekusį Upės slėnį. Prieblan- 
doje palapinės - apskriti kelių patalpų statiniai su centriniu stulpu - at- 
rodė kaip juodos kalvos, kylančios iš šešėliuotos žemės. Stovykloje buvo 
ramu, atrodė visai kitaip nei triukšmingas knibždėlynas, kuriuo ji taps 
įdienojus. 

Aila pasuko link nedidelio upelio ir patraukė prieš srovę. Pastebimai 
švito, vis daugiau žaižaruojančių kibirkščių geso danguje. Arkliai aptvare 
pastebėjo ją ateinančią ir sveikindamiesi tyliai sužvengė. Ji pasuko artyn, 
pralindo pro apačią baslių, įtvirtintų prie arklių teritoriją apibrėžiančių 
stulpų, ir apsikabino gelsvarudės kumelės kaklą. 

— Yhaha, šiandien mudu su Jondalaru susijungsime. Atrodo, taip se- 
niai partempei jį kraujuojantį, vos gyvą į urvą. Nuo tada sukorėme tokį 
ilgą kelią. Daugiau niekada nebepamatysime savo slėnio, - kalbėjo Aila 
arkliams. 

Lenktynininkas jai niuktelėjo trokšdamas savosios dėmesio dalies. 
Aila jį paglostė, apkabino storą, tvirtą rudo eržilo sprandą. Iš giraitės iš- 
niro Vilkas, grįžo iš naktinės medžioklės. Jis liuoktelėjo prie arklių apsup- 
tos jaunos moters. 

— Štai ir tu, Vilke, - apsidžiaugė ji. - Kur buvai? Šįryt anksti išėjai, — 
akies kampučiu Aila pastebėjo palei medžius kažką švystelint. Ji dirste- 
lėjo ton pusėn kaip tik laiku, kad pamatytų po tankiais krūmais neriantį 
kitą tamsų vilką. Ji pasilenkė, suėmė abiem delnais Vilko galvą ir pradėjo 
trinti gauruotus jo žandikaulius. - Susiradai porą ar draugą? - paklausė 
ji. - Ar nori išeiti į tyrus, kaip Mažylis? Ilgėčiausi tavęs, tačiau nenorėčiau 
sulaikyti nuo tau skirtosios, - Vilkas patenkintas tyliai urzgė, kol Aila jį 
glostė. Tą akimirką jis, regis, visiškai netroško grįžti pas miško šešėliuose 
likusią būtybę. 

Virš horizonto pasirodė saulės kraštelis. Aila užuodė ryto laužų dūmus 
ir pažvelgė į žemupį. Keletas anksčiau atsikėlusiųjų jau kėblinėjo. Stovykla 
budo. Ji pamatė ilgais žingsniais artyn drožiantį Jondalarą. Jo kakta buvo 
išvagota nerimo raukšlių. Pažįstama išraiška. „Jis nerimauja“, - pagalvojo 


ji. Aila pažinojo kiekvieną jo raukšlę, kiekvieną veido raumens kryptelė- 

jimą. Kad ir kur jis būtų, kad ir ką darytų, ji dažnai paslapčia jį stebėjo, 
nuolar ieškojo akimis. Lygiai taip pat jis suraukdavo kaktą susitelkęs ties 
nauju titnago gabalu, tarsi mėgindamas įžiūrėti smulkiausias vienalytės 
medžiagos daleles, kad iš anksto žinotų, kaip ją kirsti. Ji mylėjo visas jo iš- 
raiškas, tačiau visų labiausiai mėgo, kai jis švelniai erzinamai šypsodavosi 
arba žiūrėdavo į ją išplėstomis, meilės ir geismo kupinomis akimis. 

— Atsibudau, o tavęs nėra, - tarė priėjęs Jondalaras. 

— Pabudau anksti ir nebegalėjau užmigti, - atsakė Aila, - todėl išėjau į 
lauką. Man regis, Vilkas girioje turi porą. Štai kodėl jis šį rytą išėjo. 

— Puiki dingstis išeiti. Jei aš turėčiau porą, mielai su ja išbėgčiau į gi- 
rią, — šypsena išlygino nerimo raukšles. Jis apkabino Ailą ir prisitraukė 
ją arčiau, tada įdėmiai į ją pažvelgė. Jos plaukai vis dar buvo po miego 
susitaršę, palaidi krito ant pečių ir rėmino veidą gausiomis, tankiomis, 
šviesiomis bangomis. Ji pradėjo sukti plaukus ant viršugalvio kaip kitos 
urvo moterys, bet jam vis tiek labiausiai patiko, kai jie būdavo palaidi, 
kaip tada, kai pirmą kartą ją pamatė ką tik išsimaudžiusią, nuogą ryškioje 
saulėje ant atbrailos priešais urvą jos slėnyje. 

— Kai ši diena pasibaigs, jau turėsi, - pastebėjo ji. - Kur norėtum su 
ja bėgti? 

— Iki savo gyvenimo galo, Aila, - tarė jis ir pabučiavo moterį. 

- Štai kur jūs! Nepamirškit, šiandien jungtuvių diena. Jokių malonu- 
mų, kol apeigos nesibaigė, - tai buvo Joharanas. - Martona tavęs ieško, 
Aila. Prašė tave surasti. 

Aila sugrįžo į palapinę. Martona jos laukė su puodeliu arbatos. 

— Čia tau pusryčiams, Aila. Šiandien turėtum mažai valgyti. 

— Puiku. Nemanau, kad pajėgčiau ką nuryti. Ačiū, Martona, - ji stebė- 
jo, kaip Jondalaras išeina su Joharanu keliais ryšuliais ir paketais nešini. 

Visus daiktus, kurių reikės keturiolikos dienų išbandymo laikotarpiui, 
Jondalaras nunešė į mažą palapinę, pastatytą toliau nuo vasaros susirin- 
kimo stovyklos, netoli kalvos su naujuoju urvu papėdės. Nors manė, kad 
puikiausiai galėtų atgabenti ir Ailai reikalingus daiktus, kažkas kitas at- 
neš juos vėliau. Toks buvo paprotys. 

Kitą dienos dalį Jondalaras turėjo praleisti atokiame namelyje su kitais 


vyrais, kurie tą vakarą irgi ketino jungtis. Dauguma jų buvo tarpusavyje 

susisaistę kokiais nors ryšiais, visi ruošėsi atsivesti vieną du artimiausius 
draugus ar giminaičius. Susiruošęs eiti į vidų, Jondalaras pastebėjo, kad iš 
kitapus lauko Joharanas rodo jam ženklą. 

Jis laukė brolio lauke, prie įėjimo į namelį. Vieta nedaug tesiskyrė nuo 
viengungių namelių Nuošalyje, kuriuose jis ne kartą gyveno su jaunais 
vyrais, per vasaros susirinkimą norėjusiais pasprukti nuo budrių motinų 
ar jų porų akių bei kitų valdžią turinčių žmonių. Jondalaras prisiminė va- 
saras, praleistas tokiuose nameliuose su triukšmingais draugais ir neretai 
su įvairiomis jaunomis moterimis. Paprastai nameliai ir vyrai tarpusavyje 
draugiškai varžėsi, kuris privilios pasilikti daugiau jaunų moterų. Regis, 
visi vyrai stengėsi kasnakt turėti vis kitą moterį, išskyrus tas naktis, kurios 
buvo skiriamos vien vyrų draugijai. 

Tokiomis naktimis visi nemiegodavo iki aušros ir, jei sugebėdavo pra- 
simanyti, gėrė barmą ir vyną. Kas nors atnešdavo įvairių augalų dalių, ku- 
rios paprastai buvo saugomos ir naudojamos tik per apeigas. Jauni vyrai 
kiaurą naktį dainuodavo, šokdavo, pasakodavo istorijas, lošdavo ir daug 
juokdavosi. Tomis naktimis, kai pasikviesdavo moterų, sambūriai papras- 
tai iširdavo anksčiau. Poros ar mišrūs būreliai bendrus pasilinksminimus 
anksti iškeisdavo į privatesnes pramogas. 

Vyrai, kurie ruošėsi susijungti, visada sulaukdavo viengungių name- 
liuose gyvenančių vyrų pokštų ir pastabų. Kartais tie juokai būdavo geri, 
ir Jondalaras kažkada panašiai elgėsi. Tačiau namelis, kuriame jis apsi- 
stojo dabar, buvo ramesnis, ir vyrai rimtesni. Visi laukė to paties įvykio, 
ir tai visai neatrodė juokinga, kaip tiems jaunuoliams, kurie vis dar buvo 
neįsipareigoję. 

Visiems besijungsiantiems vyrams buvo draudžiama artintis prie ze- 
landonių namo, kur buvo apsistojusios moterys - poroms negalima ben- 
drauti iki jungtuvių. Kadangi vyrai gyveno nameliuose toliau nuo sto- 
vyklos, jie turėjo daugiau laisvės. Niekas neribojo jų judėjimo, jei laikėsi 
atokiau nuo moterų, kurioms pasižadėjo. Vyrai apsistojo keliuose mažes- 
niuose nameliuose, o visos moterys su artimomis draugėmis ir giminai- 
tėmis susibūrė viename. Nors zelandonių būstas buvo didžiausias iš visų, 
čia pasidarė ankščiau nei vyrų nameliuose. Spontaniški juoko protrūkiai, 


vis pasigirsdavę iš vidaus, masino vyrų smalsumą. 

— Jondalarai! — eidamas artyn šūktelėjo Joharanas. - Martona nori 
tave matyti. Prie zelandonių namelio, kur susirinkusios moterys. 

Nustebęs Jondalaras nuskubėjo ten spėliodamas, ko nori motina. Jis 
pakrebždeno į baslį prie įėjimo. Motinai atitraukus užuolaidą nesusilaikė 
neištiesęs kaklo ir nedirstelėjęs, vylėsi nors akies krašteliu pamatyti Ailą. 
Tačiau Martona buvo rūpestinga ir greitai nuleido užuolaidą. Rankose ji 
laikė jam labai gerai pažįstamą paketėlį. 

Šitą paketėlį Aila užsispyrusi gabeno visą ilgą kelionę. Jondalaras ar- 
pažino plonas odas, apraišiotas virvelėmis. Jis dažnai smalsaudavo, kas 
viduje, tačiau Aila vis išvengdavo jo klausimų. 

— Aila labai prašė tau šitai atiduoti, - tarė Martona, duodama jam 
ryšulėlį. - Žinai, kad iki apeigų neturėtum su ja palaikyti jokio ryšio, net 
netiesioginio. Aila sakė, kad jei būtų tai žinojusi, būtų anksčiau tau atida- 
vusi. Ji labai nusiminė, kone apsiverkė ir buvo pasiruošusi pati sulaužyti 
draudimą, jeigu aš neperduočiau paketėlio. Prašė pasakyti, kad tai jung- 
tuvėms. 

— Ačiū, mama, - tarė Jondalaras. 

Martona uždengė angą jam daugiau nieko nespėjus pasakyti. Visą ke- 
lią iki namelio Jondalaras žiūrėjo į paketėlį. Pakilnojęs rankoje įvertino 
jo svorį, spėliojo, kas ten galėtų būti. Paketėlis buvo minkštas, bet gana 
griozdiškas. Jis niekaip negalėjo suprasti, kodėl ji primygtinai spiriasi jį 
pasilikti kaskart prireikus palengvinti krovinį. „Ar Aila gabeno tai visą 
kelią tik tam, kad padovanotų man per jungtuves?“ — svarstė jis. Tai at- 
rodė pernelyg svarbu, kad imtum ir kasdieniškai išvyniotum. Jondalaras 
nusprendė susirasti nuošalesnę vietelę. 

Grįžęs į namelį su paslaptinguoju Ailos ryšuliu Jondalaras apsidžiau- 
gė pamatęs, kad visi vyrai išėję. Kurį laiką knebinėjosi, mėgindamas at- 
rišti virvelę, tačiau mazgas niekaip nepasidavė, ir galiausiai jis perpjovė jį 
peiliu. Išvyniojęs apsauginius odos sluoksnius, dirstelėjo: balta. Jis iškėlė 
dailią, visiškai baltos odos tuniką, papuoštą vien baltomis juodais galiu- 
kais šermuonėlių uodegomis. Sakė, kad tai jungtuvėms. Ar Aila pasiuvo 
jam jungtuvių tuniką? 

Iš pasiūlytų apdarų Jondalaras išsirinko gausiai papuoštą zelando- 
niečių drabužį. Šitas buvo visiškai kitoks. Baltoji tunika buvo sukirpta 

mamutojų būdu. Bet mamutų medžiotojų drabužiai dažniausiai būdavo 
sudėtingai išpuošti, paprastai karoliukais iš mamutų kaulų, kriauklelėmis 
ir įvairiomis kitomis medžiagomis. Šioji buvo visai nepuošta, išskyrus 
kelias šermuonėlių uodegas, tačiau tikrai išsiskyrė savo spalva. Tunika 
buvo visiškai, spindinčiai balta — tai sunkiausiai išgaunama odos spalva, 
ir stulbinama savo paprastumu, nes nebuvo puošmenų, kurios atitrauktų 
dėmesį nuo odos spalvos. 

„Kada ji ją siuvo? - svarstė Jondalaras. - Juk negalėjo to padaryti ke- 
liaudama. Nebuvo laiko, be to, ryšulį gabenosi nuo pat pradžių. Tikriau- 
siai siuvo ją žiemą, kai gyvenome su mamutojais Liūto stovykloje. Bet 
tą žiemą ji pasižadėjo Ranekui. Jondalaras pridėjo tuniką prie savęs. Ji 
aiškiai buvo Jondalaro dydžio. Būtų gerokai per didelė Ranekui, kuris 
buvo žemesnis ir kresnesnis. 

Kodėl ji siuvo jam tuniką, ypač tokią gražią, jei planavo pasilikti su 
mamutojais ir gyventi su Raneku? Jondalaras gniaužė tuniką, o mintys 
skriejo kaip pašėlusios. Oda tokia minkšta ir elastinga. Ailos išdirbtos 
odos visada pačios geriausios. Kiek reikia plūktis išdirbant odą, kad ji 
būtų tokio minkštumo? Ir spalva. Kur ji išmoko gaminti tokias baltas 
odas? Gal iš Nezės? Staiga jis prisiminė senąją Krosiją iš gervės židinio. 
Per apeigas, kai visi pasipuošdavo geriausiais apdarais, ji vilkėdavo visiš- 
kai baltus drabužius. Ar galėjo Aila šito išmokti iš jos? Jis neprisiminė, 
kad būtų ją matęs dirbant su balta oda. Kita vertus, gal tiesiog neatkreipė 
į tai dėmesio. 

Jondalaras perbraukė pirštais baltas šermuonėlių uodegas. Kur ji gavo 
šermuonėlių uodegų? Paskui prisiminė, kad kelias parsigabeno tą dieną, 
kai į žeminę atnešė mažutį gyvą vilkiuką. Jondalaras nusišypsojo prisimi- 
nęs, kokią sumaištį ji tada sukėlė. Jie buvo susipykę, -— na, gerai, jis buvo 
supykęs, tai jo kaltė. Jis jau buvo persikėlęs prie virimo židinio. Naktimis 
ji lankėsi Raneko židinyje. Jie buvo beveik pasižadėję. Ir vis dėlto ji ti- 
kriausiai daug dienų praleido siūdama jam šią minkštą, dailią tuniką. Ar 
ir tada ji taip stipriai jį mylėjo? 

Jondalaro akys apsiblausė, atrodė, jis tuoj pravirks. Jis suprato, kaip 
tuomet jis šaltai elgėsi su Aila. Iš pavydo, maža to, iš baimės, ką pasakys jo 


žmonės, sužinoję, kas ją užaugino. Jis pats įstūmė Ailą į kito vyro glėbį, o 

ji vis tiek ilgas dienas siuvo jam drabužį, paskui gabeno visą kelią tam, kad 
padovanotų per jungtuves. Nieko keista, jog ji taip nusiminė ir nusiteikė 
nepaisyti draudimo matytis, kad būtinai jam perduotų dovaną. 

Jondalaras vėl pažvelgė į tuniką - ji buvo net nesusiraukšlėjusi. Aila 
turėjo susirasti kokią vietą jai ištiesinti ir išgarinti. Jis vėl pakėlė tuniką 
prie savęs. Čiuopė minkštutėlę odą ir kone juto pačią Ailą — tiek daug 
savęs ji buvo įdėjusi į tą dirbinį. Jis su džiaugsmu būtų tą tuniką vilkėjęs, 
net jei ji nebūtų tokia graži. 

Tunika buvo graži. Drabužiai, kuriuos jis išsirinko jungtuvėms, paly- 
ginti su ja atrodė nuobodūs. Jondalaras mokėjo gerai rengtis ir tai žinojo. 
Jis visada slapčia didžiavosi savo drabužių pasirinkimu. Maža tuštybė. 
Šito jis išmoko iš motinos. Nebuvo kitos taip mokančios gražiai rengtis 
moters kaip Martona. Jondalarui pasidarė smalsu, ar ji matė tuniką. Kaž- 
kodėl tuo abejojo. Mama būtų įvertinusi jos pribloškiantį paprastumą, 
šermuonėlių uodegėles, kurios teikė paprastam drabužiui prašmatnumo. 
Martona būtų metusi į jį kokį žvilgsnį, davusi kokią užuominą. 

Jis pakėlė akis į palapinę įėjus Joharanui. 

— Tu čia, Jondalarai. Atrodo, šiandien nieko daugiau nedarau, tik ta- 
vęs ieškau. Tavęs reikia dėl kažkokių ypatingų nurodymų, - jis pastebėjo 
baltą apdarą. - Ką čia turi? - pasmalsavo jis. 

— Aila pasiuvo man jungtuvių tuniką. Štai kodėl mama norėjo mane 
matyti — kad ją atiduotų, - jis iškėlė tuniką priešais save. 

— Jondalarai! Ji išskirtinė! - aiktelėjo brolis. - Nežinau, ar mačiau ge- 
riau išdirbtą baltą odą. Tau visada patiko gerai rengtis, tačiau su šita tunika 
tikrai išsiskirsi iš kitų. Tikrai daugiau negu viena moteris norės atsidurti 
Ailos vietoje. Kita vertus, tikrai daugiau nei vienas vyras norėtų atsidurti 
taviškėje, įskaitant tavo didįjį brolį, jei, žinoma, nebūtų Prolevos. 

— Man pasisekė. Tu nė neįsivaizduoji, kaip man pasisekė, Joharanai. 

— Na, linkiu jums abiem laimės. Neturėjau progos tau anksčiau to pa- 
sakyti. Nerimavau dėl tavęs, ypač po... tų bėdų, kai buvai išsiųstas. Kai grį- 
Žai, moterų tau netrūko, tik svarsčiau, ar kada rasi tokią, su kuria būtum 
laimingas. Esu tikras, galiausiai susijungtum, bet nežinau, ar kada patir- 
tum tokią laimę, kurią junti gyvendamas su gera moterimi, pavyzdžiui, 


tokia kaip Proleva. Nemaniau, kad Marona tau tinka, - tarė Joharanas. 

Jondalaras buvo sujaudintas. 

— Suprantu, kad dabar turėčiau laidyti juokelius apie tai, kaip gailė- 
siesi susisaistęs židinio atsakomybe, - toliau kalbėjo Joharanas, - bet pa- 
sakysiu atvirai: su Proleva aš labai laimingas, o jos sūnus įneša ypatingos 
šilumos, kurios kitu būdu negausi. Ar žinai, kad ji laukiasi kito vaiko? 

— Ne, nežinojau. Aila irgi laukiasi. Mūsų poros turės panašaus amžiaus 
vaikus. Jie bus kaip židinio pusbroliai, - plačiai nusišypsojo Jondalaras. 

- Jaučiuosi tikras, kad Prolevos sūnus yra mano dvasios. Viliuosi, kad 
ir tas, kurį ji nešioja. Net jei būtų kitaip, židinio vaikai suteikia vyrui tokį 
malonumą, tokių ypatingų jausmų, kad sunku apsakyti. Žiūrint į Jarada- 
lą, mane užlieja pasididžiavimas ir džiaugsmas. 

Vyrai suėmė vienas kitą už pečių, paskui apsikabino. 

— Kokia didžiojo brolio išpažintis apie gilius jausmus, - šypsodamasis 
kiek žemesniam vyriškiui pasakė Jondalaras, tada surimtėjo: - Atvirai tau 
pasakysiu, Joharanai. Dažnai pavydėjau tau laimės, netgi prieš išeidamas, 
kai prie tavo židinio dar nebuvo vaikų. Žinojau, kad Proleva bus tau gera 
moteris. Ji sušildė tavo židinį, suteikė jam jaukumo. Per tą trumpą laiką, 
kai grįžau, jau spėjau pasidžiaugti jos mažuoju. Jaradalas atrodo kaip tu. 

— Geriau eik, Jondalarai. Man liepta tave paskubinti. 

Jondalaras sulankstė baltąją tuniką, lengvai susuko į minkštą odos 
dangalą ir atsargiai padėjo ant miegmaišio, o tada išėjo kartu su broliu, 
tačiau vis dairėsi per petį į paketėlį, nekantraudamas pasimatuoti apdarą, 


kuriuo vilkės jiedviem su Aila jungiantis. 


— Nežinojau, kad šiandien būsiu taip suvaržyta. Būčiau šį tą patvar- 
kiusi, - skundėsi Aila. - Reikia įsitikinti, kad arkliams viskas gerai, ir Vil- 
kui reikėtų ramiai įeiti ir išeiti. Jis nusimena, jei negali manęs aplankyti. 

— Anksčiau tokių problemų nebuvo iškilę, - pastebėjo keturioliktojo 
urvo zelandonė. - Jungtuvių dieną turėtum būti atsiskyrusi. Tradicijos 
pasakoja apie laikus, kai moterys turėdavo būti atsiskyrusios visą mėnulio 
mėnesį. 

— Tai buvo seniai, kai jungdavosi žiemą. Paskui viskas buvo sujungta 
į vienas apeigas, - pasakė Pirfnoji. - Tada zelandoniečių buvo mažiau ir 
jie nesirinkdavo taip, kaip mes dabar. Vienam urvui žiemą atskirti vieną 
ar dvi moteris yra viena, bet jei daug jų šitaip ilgai niekaip neprisidėtų 
per vasaros susirinkimą, nemedžiotų ir nerinktų augalų, būtų visiškai kas 
kita. Tebeneštume į saugyklas taurų mėsą, jei moterys, kurios ketina susi- 
jungti, nebūtų padėjusios. 

— Gali būti, - nesiginčijo vyresnioji zelandonė, - vis dėlto vienos die- 
nos neturėtų būti per daug. 

— Normaliai ir nebūna, tačiau dėl gyvūnų padėtis keičiasi, - tarė pir- 
moji donija. - Esu tikra, ką nors sugalvosime. 

— Ar prieštarautum, jei Vilkas ateitų ir išeitų kada panorėjęs? — pa- 
klausė Martona. - Moterims, regis, tai netrukdo. Tereikia, kad apatinė 
įėjimo užuolaidos dalis nebūtų pririšta. 

— Nemanau, kad dėl to kiltų problemų, - tarė Keturioliktoji. 

Ji maloniai nustebo, kai buvo supažindinta su keturkoju medžiotoju. 


Vilkas palaižė jos ranką ir, regis, prie jos prisirišo. Moteriai tikrai patiko 

glostyti gyvo žvėries kailį. Aila papasakojo visą istoriją apie tai, kaip 
parsinešė namo mažylį vilkiuką ir išgelbėjo nuo hienų kumelaitę. Maža 
to, tvirtino, kad, auginami nuo mažumės, dauguma gyvūnų galėtų tapti 
žmonių draugais. Keturioliktoji pastebėjo, kiek dėmesio ir prestižo su- 
teikia vilkas svetimšalei, ir svarstė, ar sunku būtų prisipratinti gyvūną, 
tik gal vis dėlto mažesnį. Kad ir kokio būtų augumo, gyvūnas, kuris savo 
noru pasilieka prie žmogaus, pritrauktų dėmesį. 

— Tada lieka tik arklių klausimas. Ar Jondalaras negali jais pasirūpin- 
ti? - paklausė Martona. 

— Žinoma, gali, tačiau jam reikia tai pasakyti. Vasaros susirinkime 
jais rūpinuosi aš, nes jis vis užsiėmęs kitais dalykais, — tarė Aila. 

— Jiems neleidžiama susisiekti, - spyrėsi Keturioliktoji. - Ji negali 
nieko jam pasakyti. 

— Ber kas nors kitas gali, - pastebėjo Martona. 

— Tik ne dalyvaujantysis apeigose. Niekas, kas su tuo susijęs, — tarė 
devynioliktojo urvo Zelandonė. - Keturioliktoji, žinoma, teisi: mote- 
rys atskiriamos neilgam, todėl dar svarbiau tą dieną griežčiau laikytis 
atskirties, — baltaplaukė moteris buvo kone visai suriesta artrito, tačiau 
tai nesumenkino jos būdo stiprybės. Ail2 jau anksčiau tai buvo paste- 
bėjusi. 

Martona apsidžiaugė neužsiminusi, kad perdavė Jondalarui Ailos 
ryšulėlį. Zelandoniai būtų ja visai nusivylę. Kartais jie labai užsispyrę 
laikėsi papročių ir elgesio taisyklių per svarbias apeigas. Nors buvusi 
vadė paprastai joms pritardavo, vis dėlto manė, kad visada galima pada- 
ryti išimtį. Vadai turi žinoti, kada laikytis savo, kada truputį nusileisti. 

— Ar galima pasakyti kam nors, kas nesusijęs su apeigomis? — pa- 
klausė Atila. 

— Ar pažįsti ką nors, kas visiškai nesusijęs su tavimi ar tavo pažadė- 
tuoju? — pasiteiravo Keturioliktoji. | 

Aila akimirką pagalvojo. 

— Lanidaras? Martona, ar jis kaip nors susigiminiavęs su Jondala- 
ru? — paklausė ji. 

- Ne... Ne. Žinau, kad aš ne, o Dalanaras užsiminė, kad buvo išrinktas 


berniuko senelės pirmajam ritualui, - pasakė Martona. — Vadinasi, ne. 

— Tiesa, - patikino Devynioliktoji. - Prisimenu, kad Denoda buvo 
gana... apsvaigusi nuo Dalanaro. Prireikė laiko, kol ji atsigavo. Jis puikiai 
susidorojo. Buvo taktiškas, dėmesingas, bet laikėsi atokiai. Aš buvau su- 
žavėta. 

— Visada, - kone po nosimi sušnibždėjo Martona, o mintyse užbaigė: 
„Kone visada jis buvo visiškai teisus, darė tiksliai tai, ko reikia“ 

Devynioliktoji nebuvo linkusi taip lengvai nusileisti. 

— Visada kas? Taktiškas? Dėmesingas? Įspūdingas? - teiravosi ji. 

Martona nusišypsojo. 

— Viskas tinka, - tarstelėjo ji. 

— O Jondalaras yra jo židinio vaikas, - tarė Pirmoji. 

— Taip, - nesiginčijo Martona, - bet yra skirtumų. Sūnui stinga to 
vyro takto, tačiau tikriausiai jis turi didesnę širdį. 

— Kad ir kurio vyro dvasia pradeda vaiką, jis visada turi kažką iš moti- 
nos, - pasakė zelandonė, kuri buvo pirmoji. 

Aila atidžiai, ypač paminėjus Jondalarą, klausėsi gana aptakaus po- 
kalbio ir pastebėjo, kad moterų balso tembras bei kūno kalba byloja dar 
iškalbingiau nei žodžiai. Ji suprato, kad Devynioliktosios pastaba apie 
Demedą toli gražu nebuvo pagyrimas, ir pajuto, jog vyresnioji zelandonė 
irgi puoselėjo jausmus Dalanarui. Taip pat buvo užuominų, kad Marto- 
nos sūnus nėra toks santūrus kaip buvęs jos židinio vyras — visi žinojo 
apie jo jaunystės nusižengimus. Martona numanė apie senosios moters 
jausmus abiem vyrams ir leido jai suprasti, kad pažįsta Dalanarą geriau ir 
visai nėra smarkiai jo apkerėta. 

Pirmoji pasakė, kad taip pat pažįsta abu vyrus, ir tarstelėjo, kad Jon- 
dalaras mažai skiriasi nuo Dalanaro ir turi ne mažiau patrauklių bruo- 
žų. Taip pat ji numanomai pagyrė Martoną dėl Dalanaro dvasios ir kad 
Motina ją išsirinko sukurti jo židinio vaiką. Aila jau pradėjo suprasti, 
kad moteris, kuri pasirenkama turėti to vyro, su kuriuo yra susijungusi, 
dvasios vaiką, yra didžiai gerbiama. Martona leido aiškiai suprasti, ypač 
devynioliktojo urvo zelandonei, kad, jei jos sūnus ir neturi visų geriausių 
Dalanaro bruožų, turi ir geresnių už juos. Pirmoji ne tik tam pritarė, bet 
ir pasakė, kad šios geresnės savybės yra paveldėtos iš motinos. Buvo aki- 
vaizdu, kad buvusią vadę ir devintojo Zelandonijos urvo zelandonę sieja 


glaudūs asmeniniai ryšiai ir abidvi labai gerbia viena kitą. 

Genties gestų kalboje taip pat buvo juntamos potekstės ir papildomos 
reikšmės, derėjo mokėti skaityti veido išraiškas ir pozas, ne tik gestus ir tam 
tikrus žodžius. Kalba, kuri apėmė visus balso, tono ir moduliacijos niuansus 
kartu su veido išraiška, nesąmoningomis pozomis ir papildomais gestais, 
perdavė dar daugiau informacijos, jei tik gebėdavai juos suprasti. Aila itin 
gerai išmanė nesąmoningus kūno kalbos signalus ir stebėjo, kaip jie reiš- 
kiasi, be to, vis sąmoningiau suprato sakomus žodžius ir jų vartojimo būdą. 

— Ar kas nors gali pakviesti Lanidarą, - paklausė Aila, - kad galėčiau 
jo paprašyti surasti Jondalarą? 

— Ne, tu negali jo prašyti, Aila, - tarė Martona. - Aš paprašysiu, - ji 
dirstelėjo į zelandones, susirinkusias palapinėje, kuri buvo tapusi jungtis 
besirengiančių moterų būstine, - jei kas nors nueis jo paieškoti. 

- Žinoma, - pažadėjo Pirmoji. Ji apsidairė, ką galėtų nusiųsti, ir davė 
ženklą Mežerai, dabar trečiojo urvo zelandonės mokinei. Tai ji keliavo kar- 
tu ieškoti Tonolano elano Šaltinių uolos gelmėje. Tada ji buvo su keturio- 
liktuoju urvu, bet ten jautėsi nelaiminga. Aila ją atpažino ir nusišypsojo. 

— Turiu tau užduotį, - pasakė Pirmoji. - Martona paaiškins. 

— Ar pažįsti berniuką Lanidarą iš devynioliktojo urvo? — pradėjo 
Martona. Mežera linktelėjimu to nepripažino. - Jis yra Mardenos, kurios 
motina yra Denoda, sūnus. 

Mežera neigiamai papurtė galvą. | 

— Skaičiuoja dvyliktus metus, tačiau atrodo jaunesnis, - pridūrė 
Aila. - Jo dešinė ranka deformuota. 

Mežeros veide atsirado patvirtinimo šypsena. 

— Taip, žinoma. Per pasirodymą jis sviedė ietį. 

— Tas pats, - patvirtino Martona. - Surask jį ir pasakyk, kad suieško- 
tų Jondalarą ir perduotų mano žinutę. Pasakyk, kad Lanidaras pasakytų 
Jondalarui, jog Aila nerimauja dėl arklių. Tegu prieš apeigas juos aplanko. 
Supratai? 

— Ar nebūtų paprasčiau, jei nueičiau ir pasakyčiau Jondalarui? — nu- 
stebo Mežera. 

— Būtų gerokai lengviau, tačiau tu turi vaidmenį šio vakaro jungtu- 
vėse, todėl negali perduoti žinutės Jondalarui, ypač nuo Ailos, netgi per 
mane. Jei nepavyks rasti Lanidaro, pasakyk bet kam, kas nėra Jondalaro 


giminaitis, kad perduotų jam tą žinią. Ar supratai? 

— Taip, supratau. Nesijaudink dėl arklių, Aila, pasistengsiu, kad Jon- 
dalaras kuo greičiau gautų žinią, - pažadėjo Mežera ir išskubėjo. 

— Jei jau zelandonės nenorėjo, kad pati kalbėtumeisi su Mežera, pa- 
maniau, kad smulkmenų pasakoti nebūtina, - tarė Martona. - Neturime 
minėti ryšulėlio, kurį norėjai jam perduoti. 

— Manau, galime susilaikyti neminėjusios, ko nereikia, — pritarė Aila. 

— Atėjo laikas ruoštis, - pastebėjo Martona. 

— Dartik vidudienis. Iki vakaro dar daug laiko, - nustebo Aila. - Ilgai 
netruks apsivilkti tuniką, kurią man pasiuvo Nezė. 

— Yra kur kas daugiau. Visos eisime prie Upės, kad susijungti besiruo- 
šiančios moterys galėtų išsimaudyti. Yra net vandens užvirinta, kad tiktų 
apeigoms. Ką ir kalbėti apie tai, kad šiltu vandeniu labai smagu praustis. 
Tai yra viena maloniausių šių apeigų dalių. Jondalaras su vyrais padarys tą 
patį, tik, savaime suprantama, kitoje vietoje, - paaiškino Martona. 

— Mėgstu karštą vandenį, - apsidžiaugė Aila. - Greta losadunojiečių 
pastogės trykšta karšto vandens šaltinis. Negali įsivaizduoti, kaip gera ten 
maudytis. 

— Galiu. Kelis kartus keliavau į šiaurę. Netoli Upės ištakų žemėje yra 
karšto vandens telkiniai, - tarė Martona. 

= Tikriausiai žinau tą vietą arba panašią. Sustojome ten pakeliui į de- 
vintąjį urvą, - užsiminė Aila. - Norėčiau paklausti vieno dalyko, derėjo 
tai padaryti anksčiau, nežinau, ar ne per vėlu. Tikėjausi prasidurti ausis. 
Turiu vienodus gintarus, kuriuos man padovanojo Liūto stovyklos vadė 
Tulija. Norėčiau jais pasipuošti, jei rasčiau būdą prikabinti juos prie ausų. 
Tulija sakė, jog taip turėčiau nešioti. 

— Manau, šitai galima sutvarkyti, - tarė Martona. - Viena zelandonių 


su malonumu tau padės. 


— Kaip manai, Folara, šitaip ar šitaip? - suėmusi Ailos plaukų sruogą 
Mežera rodė jaunai moteriai dvi plaukų sudėliojimo galimybes. Folara 


atėjo, kai moterys grįžo į zelandonių palapinę po apsivalymo ritualų. 

Nors degė daug lempų, viduje vis tiek buvo gerokai tamsiau nei ryškioje 
saulėje. Aila troško būti lauke užuot lindėjusi čia, kol kažkas išsidirbinėja 
su jos plaukais. 

— Pirmuoju būdu man patinka labiau, - tarė Folara. 

— Mežera, gal galiausiai papasakok mums, kur juos radai, - paprašė 
Martona. 

Buvo akivaizdu, kad Aila jaučiasi nesmagiai. Ji nebuvo pratusi, kad kas 
šukuotų jai plaukus, o jaunoji mokinė, regis, puikiausiai sugebėjo dirbti ir 
kalbėti vienu metu. Martona tikėjosi, kad pasakojimas Ailą išblaškys. 

— Na, kaip jau sakiau, visų klausinėjau. Regis, niekas nežinojo, kur 
bent vienas iš jų. Galiausiai viena iš jūsų stovyklos, man regis, vieno iš Jo- 
harano artimų draugų pora, Solabano ar Rušemaro, neatsimenu, ta, kuri 
turi kūdikį. Ji pynė krepšį... 

— Tada tai Rušemaro pora Salova, - pertarė Martona. 

- Ji pasakė, kad vienas ar kitas gali būti su arkliais. Nuėjau palei upelį 
aukštyn ir ten radau abu. Mama buvo pasakiusi Lanidarui, kad tu visą die- 
ną būsi su moterimis, Aila, todėl jis nusprendė aplankyti arklius, kaip tu ir 
prašei. Jondalaras pasakė daugmaž tą patį. Jis žinojo, kad tu kiaurą dieną 
būsi atskirta, ir nusprendė pažiūrėti, kaip laikosi arkliai. Ten jis rado Lani- 
darą ir pradėjo jį mokyti naudotis iečių mėtykle, - papasakojo Mežera. 

— Paaiškėjo, kad aš ne vienintelė ieškojau Jondalaro. Kiek vėliau pasi- 
rodė Joharanas. Jis atrodė truputį piktas, o gal tik suirzęs. Mat visur ieš- 
kojo Jondalaro, kad paragintų eiti prie Upės su kitais vyrais rituališkai 
apsivalyti. Jondalaras prašė tau pasakyti, kad arkliai saugūs. Be to, tu teisi: 
Vilkas susirado porą arba draugą. Jis matė juos kartu. 

— Ačiū, Mežera, man labai palengvėjo žinant, kad Yhaha su Lenkty- 
nininku viskas gerai. Negaliu apsakyti, kaip vertinu laiką ir pastangas, 
kurias įdėjai ieškodama Lanidaro ir Jondalaro, — pasakė Aila. 

Ji džiaugėsi išgirdusi, kad arkliai ramiai ganosi, ir nudžiugo sužino- 
jusi, kad Lanidaras vienas pats juos prižiūri. Paprastai ji būtų tikėjusis to 
iš Jondalaro, tačiau jis taip pat ruošėsi jungtis. Ji tik norėjo įsitikinti, kad 
jis neužsimiršo arba jam nėra uždrausta juos aplankyti. Tačiau ji truputį 
nerimavo dėl Vilko: viena jos dalis troško, kad jis susirastų porą ir būtų 


laimingas, tačiau kita dalis bijojo jį prarasti. Todėl Aila nerimavo. 

Vilkas niekada negyveno su kitais vilkais. Tikriausiai ji daugiau laiko 
praleido juos stebėdama, kai mokėsi medžioti, negu jis. Ji žinojo, kad vil- 
kai yra ypač ištikimi savo gaujai ir nuožmiai gina savo teritoriją nuo kitų 
vilkų. Jei Vilkas susirado vienišą vilkę arba žemo rango patelę iš gretimos 
gaujos ir nuspręs gyventi su ja, jam teks atsikovoti teritoriją. Nors Vilkas 
stiprus ir sveikas žvėris, didesnis už daugumą vilkų, jis užaugo ne gaujoje, 
būdamas mažas neišmoko kovoti žaisdamas su savo broliukais ir sesutė- 
mis. Jis nebuvo pratęs kautis su kitais vilkais. 

— Ačiū, Mežera. Aila atrodo labai gražiai. Nežinojau, kad taip puikiai 
sugebi daryti šukuosenas, - pagyrė Martona. 

Aila pakėlusi rankas atsargiai palietė plaukus. Švelniai čiuopė suk- 
tukus ir visokias formas, į kurias buvo kantriai supinti plaukai. Ji matė 
keletą kitų jaunų moterų su tikriausiai panašiomis šukuosenomis, todėl 
numanė, kaip atrodo. 

— Atnešiu veidrodį, tada pamatysi, - pasiūlė Mežera. 

Blausus atvaizdas veidrodyje atspindėjo jauną moterį su šukuosena, 
panašia į daugumos jaunų moterų namelyje. Tik buvo taip nepanašu į ją. 
Aila net abejojo, ar Jondalaras ją atpažins. 

— Įverkime į ausis gintarus, - pasiūlė Folara. - Jau turėtum rengtis. 

Mokinė, kuri pradūrė Ailai ausis, abiejose skylutėse paliko po kaulo 
atplaišėlę. Aplink gintarus apvyniojusi sausgysles ji paliko kilpas, kurias 
pritvirtino prie kaulelių, pervertų per apatinę ausies dalį. Mežera padėjo 
Folarai pritvirtinti gintarus Ailai prie ausų. 

Tada Aila apsivilko ypatingąjį jungtuvių apdarą. Mežera apstulbo. 

— Niekada nemačiau nieko panašaus, - aiktelėjo ji. 

Folara džiūgavo. 

— Aila, tai taip gražu ir taip neįprasta. Visi užsigeis ko nors panašaus. 
Kur gavai? 

- Atsigabenau. Man jį pasiuvo Nezė, Liūto stovyklos vado pora. Štai 
kaip turėčiau vilkėti per apeigas, - paaiškino Aila ir atskleidė priešakį, 
kad parodytų krūtis, dar kuplesnes dėl nėštumo, paskui užsirišo raiš- 
čius. - Nezė sakė, kad mamutojės jungtuvių metu išdidžiai rodo krūtis. 


Norėčiau užsidėti tavo padovanotą vėrinį, Martona. 

— Yra šiokia tokia bėda, Aila, - tarė Martona. - Vėrinys atrodys gra- 
žiai, kai didelis gintaro gabalas atguls tarp tavo krūtų, bet viską gadina 
šitas odos kapšelis, kurį tu nešioji ant kaklo. Vėrinio nesimatys. Žinau, 
kad jis tau daug reiškia, bet manau, derėtų jį nusiimti. 

— Tikrai, Aila, - patikino Folara. 

— Leisk, parodysiu veidrodyje, - pasiūlė Mežera. Ji iškėlė gabalą nu- 
gludinto, patamsinto ir riebalais nublizginto akmens, kad Aila galėtų 
matyti. 

Tai buvo ta pati keista moteris, kurią Aila matė anksčiau, tik dabar iš 
ausų dar kadaravo gintarai ir buvo matyti ant apspurusios virvelės kaban- 
tis nudėvėtas amuletas, išsipūtęs nuo į jį sudėtų daiktų. 

— Kas tame kapšelyje? - pasiteiravo Mežera. - Jis atrodo pilnas daik- 
tų. 

— Čia mano amuletas, o daiktai viduje - mano totemo, urvinio liūto 
dvasios dovanos. Dauguma jų patvirtino svarbius mano gyvenimo spren- 
dimus. Tam tikra prasme jame yra ir mano gyvybės dvasia. 

— Tada tai kažkas panašaus į elandoną, - pastebėjo Martona. 

— Šamanas pasakė, kad, jei kada prarasiu savo amuletą, mirsiu, — tarė 
Aila. Ji suėmė kapšelį, apčiuopė pažįstamus kauburėlius bei iškyšas, ir ją 
užplūdo prisiminimų apie gyvenimą gentyje margumynas. 

— Tada jį reikia padėti labai ypatingoje vietoje, - tarė Martona, - ti- 
kriausiai greta doni, kad Motina jį saugotų. Ar tu turi doni? Paprastai 
moterys figūrėles gauna per pirmąjį ritualą. Spėju, tu tokių apeigų nesi 
turėjusi? 

— Tiesą sakant, turėjau. Jondalaras mokė mane Motinos malonumų 
dovanos. Pirmą kartą atliko apeigas ir padovanojo man doni figūrėlę, ku- 
rią pats padarė. Turiu ją kuprinėje, - papasakojo Aila. 

— Jei kas ir galėjo atlikti tas apeigas tinkamai, tai tik jis. Jis turi pakan- 
kamai patirties, — pastebėjo Martona. - Leisk man dabar nuimti tavo 
amuletą, o judviem su Jondalaru iškeliaujant pradėti bandomojo laiko- 
tarpio, atiduosiu jį tau. 

Moteris matė, kad Aila dvejoja. Galiausiai ji pritariamai palenkė gal- 
vą, bet pradėjus traukti odos kapšelį per galvą, odinė virvelė įsipainiojo į 


šukuoseną. 

— Viskas gerai, Aila, aš sutvarkysiu, - pasakė Mežera. 

Aila laikė rankoje pažįstamą odos kapšelį ir nenorėjo jo atiduoti. Jis iš 
tiesų nekaip atrodė prie jungtuvių apdarų, tačiau Aila nešiojo jį nuo tada, 
kai Iza jai jį padovanojo, neilgai trukus po to, kai gentis ją surado. Jis taip 
ilgai buvo jos dalis, kad tapo sunku jį paleisti. Ne tik sunku — ji bijojo jį 
paleisti. Atrodė, tarsi pats amuletas į ją įsikibo, prikibo prie plaukų ban- 
dant nusiimti. Gal jos totemas mėgina jai ką nors pasakyti? Gal jungtu- 
vių dieną ji neturėtų būti tik viena iš kitų, sa mamutojiškais drabužiais ir 
zelandoniečių vėriniu? Kai sutiko Jondalarą, ji buvo genties moteris. Gal 
kas nors turėtų priminti tą laiką? 

— Dėkoju, Mežera, bet aš persigalvojau. Eisiu palaidais plaukais, Jon- 
dalarui taip labiausiai patinka, - tarė Aila. Ji palaikė amuletą akimirką 
ilgiau, tada padavė jį Martonai. Leido moteriai užrišti jai ant kaklo vėrinį, 
kurį padovanojo ir liepė saugoti jai Dalanaro motina, o paskui ėmė išsi- 
iminėti segtukus ir raiščius, kurie laikė jos plaukus, sušukuotus zelando- 
nietiškai. 

Mežerai buvo sunku žiūrėti, kaip naikinami jos pastangų vaisiai, bet 
toks buvo Ailos pasirinkimas. 

— Leisk, tada tave sušukuosiu, - grakščiai prisidėjo ji, padarydama 
įspūdį Martonai. „Ši jauna mokinė vieną dieną bus puiki zelandonė“, — 
pagalvojo ji. 

Kai Jondalaras ir kiti pasižadėję vyrai pajudėjo link zelandonių namo 
kalvos papėdėje, kur turėjo vykti apeigos, staiga jis pajuto nerimą. Ir ne 
jis vienas. Moterys buvo išėjusios, didelė palapinė liko tuščia. Padedami 
kelių zelandonių, vyrai išsirikiavo nurodyta tvarka — pagal urvo, kuriame 
gyvens, skaičiavimo žodžius ir pagal statusą urve. Kadangi visi skaičia- 
vimo žodžiai buvo galingi - nors tik zelandoniai žinojo paslaptingus jų 
skirtumus, - jie nežymėjo statuso, paprasčiausiai tai buvo išsirikiavimo 
tvarka. Nenumeruojama, kartais net neįvardijama, tačiau puikiai supran- 
tama padėtis urvo viduje jau buvo visai kas kita, nors ir tai nebuvo kartą 
ir visiems laikams griežtai nustatyta. 

Asmens statusas galėjo keistis. Daugumos padėtis dėl būsimos sąjun- 
gos pasikeis. Tai buvo vienas iš daugybės klausimų, dėl kurių būdavo de- 

statusas priklauso nuo to, ką vyras ir moteris įneša į sąjungą. Jis taip pat 
lemia ir vaikų statusą. Buvo suprantama, kad susikūręs židinys priklauso 
vyrui, tačiau juo rūpinasi moteris. Vaikai, kurie gimsta moteriai, gimsta 
prie vyro židinio. Ir pasižadėjusieji, ir jų šeimos norėdavo, kad naujojo 
židinio statusas būtų kuo aukštesnis ir vaikų labui, ir dėl su jais susijusių 
vardų ir giminystės ryšių, tačiau tam turėjo pritarti tam tikras skaičius 
kitų urvų vadų ir zelandonių. Kartais derybos būdavo gana vaidingos. 

Aila beveik nedalyvavo derybose dėl savo ir Jondalaro naujojo židinio 
statuso, nes vis tiek nebūtų supratusi subtilybių. Tuo užsiėmė Martona. 
Aila pradėjo suprasti, kad ankstesni Martonos pokalbiai su kai kuriais 
zelandoniais, įskaitant Devynioliktąją, buvo netiesioginiai tų derybų ele- 
mentai. Devynioliktoji, pasinaudojusi Jondalaro jaunystės nusižengimu, 
bandė sumažinti jo statusą iš dalies dėl to, kad Aila atrado naują išskir- 
tinio grožio urvą devynioliktojo urvo teritorijoje. Radinys pastebimai 
pakėlė jos, nors ir svetimšalės, statusą, ir truputį suerzino devynioliktojo 
urvo Zelandonę. Jei jie patys būtų radę urvą, būtų galėję pasilikti jį sau ir 
apriboti jo naudojimą. Tai suteiktų jiems daug prestižo. Faktas, kad per 
vasaros susirinkimą jį aptiko svetimšalė, akimirksniu atvėrė jį visiems. Ši- 
tai aiškiai išsakė Pirmoji. 

Jondalaro statusas buvo tarp aukščiausių, nes jo motina buvo anks- 
tesnė, o brolis — dabartinis didžiausio Zelandonijos urvo vadas, jau ne- 
minint jo paties įnašų, kuriuos atsigabeno iš kelionės. Prisidėjo pagilėję 
titnago apdirbimo įgūdžiai - Jondalaras tapo tikrai visapusišku meistru, 
tai patvirtino gerbiami ir pripažinti kitų urvų titnago apdirbėjai, bei 
nauja, viešai parodyta iečių mėtyklė. Tačiau apibrėžiant Ailos statusą kilo 
problemų. Svetimšaliai visada turi žemiausią statusą, kuris paprastai nu- 
muša naujo židinio statusą, bet Martona ir keletas kitų žmonių nuolat 
tvirtino, kad Ailos statusas tarp jos žmonių buvo itin aukštas, be to, ji pati 
turi daug ką pasiūlyti. Gyvūnai buvo nevienareikšmis faktorius, nes vieni 
sakė, kad jie jos statusą menkina, o kiti - kad didina. Galutinis naujojo 
židinio statusas vis dar nebuvo visiškai nulemtas, nors tai nekliudė sąjun- 
gai. Devintasis urvas Ailą priėmė, o jie ten ir gyvens. 

Moterys perėjo į kitą palapinę. Dar visai neseniai čia glaudėsi mer- 


ginos, besiruošiančios pirmajam ritualui. Dabar palapinė buvo tuščia ir 

galėjo būti panaudota kitoms reikmėms. Kažkas pasiūlė, kad čia galėtų 
palaukti vyrai, tada moterims nereikėtų pereidinėti, bet pagalvoję, kad 
tuoj susijungsiantys vyrai susirinks pereinančių į moterystę mergaičių 
prieglobstyje, zelandoniai ir kiti pasijuto kažkaip nesmagiai. Ten, kur 
vyko transcendentinė veikla, ypač didelėse grupėse, visada, kartais prieš- 
taringai, pasireikšdavo dvasinės jėgos. Tad buvo nuspręsta ten perkelti 
susijungti besirengiančias moteris, nes toks būtų kitas logiškas žingsnis 
mergaičių, prieš tai apsistojusių šioje buveinėje. 

Moterys nervinosi ne mažiau nei vyrai. Aila svarstė, ar Jondalaras ap- 
sivilks jos pasiūtą tuniką. Ji troško, kad būtų žinojusi, jog tądien nebus 
leista su juo kalbėtis, tada pati būtų išvakarėse jam įteikusi drabužį. Tada 
ji būtų supratusi, ar jis laiko ją tinkama, ar ji jam patinka. Dabar tai liks 
nežinoma, kol abu susitiks jungtuvėse. 

Moterys irgi išsirikiavo tam tikra, tokia pačia kaip ir vyrai, tvarka. Aila 
nusišypsojo priekyje stovinčiai Levelai. Kol laukė, mielai būtų stovėjusi 
prie Prolevos sesers, bet Aila buvo iš devintojo urvo, ir tarp jos bei tos 
jaunos moters, kuri su Jondekamu ruošėsi gyventi antrajame urve, įsiter- 
pė keletas moterų. Levelos ir Jondekamo rangai buvo panašūs, abu buvo 
kilę iš aukščiausią statusą turinčių vadų ir urvų įkūrėjų šeimų, todėl jų 
sudėtinio židinio statusas nedaug tepasikeitė. Jondekamo statusas buvo 
per plauką aukštesnis nei Levelos, tačiau menkutė nauda būtų pasijutusi 
tik tada, jei jie apsigyventų jo urve. 

Urvo, kuriame pora galiausiai gyvens, zelandoniečiai atlikdavo apeigas 
kiekvienai atskirai porai, o kiti dalyvaudavo kaip padėjėjai. Jaunų žmonių 
motinos ir jų poros taip pat dalyvaudavo ceremonijoje. Artimieji sėdėda- 
vo priekinėse žiūrovų eilėse ir laukdavo, kol bus pakviesti. Vyresnių porų, 
kurios jungėsi ne pirmą kartą, tik norėjo oficialiai pareikšti gyvensiantys 
drauge, tėvai dalyvauti neprivalėjo. Reikėjo tik urvo, kuriame jie gyvens, 
sutikimo. Tačiau į apeigas atvykdavo draugų ir giminaičių. 

Beveik pačiame gale Aila pastebėjo Janidą, nes ji buvo iš dvidešimt 
devintojo urvo Pietų sparno, ir nusišypsojo, kai toji pažvelgė į Ailą. Pa- 
čiame gale stovėjo atvykėlė lanzadonietė Joplaja, nors jos židinio vyras 
kažkada Zelandonijoje buvo aukščiausio statuso. Čia ji užėmė paskutinę 


vietą, bet buvo tarp pirmųjų Lanzadonijoje. Aila apžvelgė visas moteris, 

kurios šįvakar susijungs. Vis dar buvo daug tokių, kurių ji nepažinojo. 
Buvo ir urvų, iš kurių ji nepažinojo nė vieno žmogaus, tik matė per ben- 
drą prisistatymą. Ji nugirdo kažkurią sakant, kad yra iš dvidešimt ketvir- 
tojo urvo, o dar kažkas pasisakė, kad yra iš Lokio kalvos, iš Naujųjų namų 
prie Mažosios Žolių upės. 

Ailai atrodė, kad laukimas niekada nesibaigs. „Kas gali taip ilgai 
trukti? — galvojo ji. Buvo liepta kuo greičiau išsirikiuoti, o dabar visos 
mindžiukuoja. Gal vyrai dar neatėjo? O gal kuris iš jų persigalvojo? Kas, 
jeigu Jondalaras persigalvojo? Ne. Jis negalėtų! Kodėl turėtų? O kas, jei 
persigalvojo?“ 

Pirmoji atitraukė zelandonių namelio užuolaidą, dengusią slaptą įėji- 
mą didelio būsto gale, tiesiai priešais pagrindinį įėjimą, ir patraukė į šalį 
širmą. Iškišusi galvą laukan ji nužvelgė susirinkimų teritoriją, kuri apėmė 
kalvos šlaitą už namelio ir vėrėsi į stovyklos pusę. Žmonės rinkosi kone 
visą popietę, ir pieva buvo beveik pilna. Atėjo laikas. 

Pirmieji vorele išėjo vyrai. Pakėlęs akis į šlaitą, Jondalaras pamatė, 
kad atėjo visi, kurie tik galėjo paeiti. Minios šurmulys vis garsėjo. Jam 
pasidingojo, kad daugiau nei kartą nuskambėjo žodis „balta“. Jis stengėsi 
žiūrėti į priešais einančiojo vyro nugarą, tačiau žinojo, kad baltos odos 
tunika žmonėms daro įspūdį. Tiesą sakant, šis tas daugiau nei balta tuni- 
ka. Aukštas, neįtikėtinai dailus šviesiaplaukis patraukiančiomis akimis ir 
taip būtų išsiskyręs iš kitų, tačiau ištrinkti šviesūs plaukai tapo kone balti, 
išsimaudęs, šviežiai nusiskutęs, apsivilkęs tyrą, švytinčią baltą tuniką Jon- 
dalaras atrodė stulbinamai. 

— Jei mėginčiau įsivaizduoti Doni mylimąjį Lumį, nužengusį į žemę 
žmogaus kūne, štai ten jis stovi, - tarė Jondekamo motina, aukšta švie- 
siaplaukė antrojo urvo zelandonė antrojo urvo vadui, savo jaunesniam 
broliui Kimeranui. | 

— Įdomu, kur jis gavo tą baltą tuniką? Ir aš tokios norėčiau, - paste- 
bėjo Kimeranas. 

— Manau, ne vienas vyras panašiai jaučiasi, bet tėra tik keletas, kurie 
galėtų ją taip pat šauniai vilkėti, Kimeranai, - atsakė ji. Jos nuomone, 
brolis buvo ne tik toks pat aukštas ir šviesus kaip jo draugas Jondalaras, 


bet ir beveik toks pat dailus. 

Vyrams pusračiu išsirikiavus vienoje didžiulio laužo pusėje, atėjo mo- 
terų eilė. Kai įėjimo užuolaida galiausiai buvo atitraukta, Aila pasistiebė, 
kad ką pamatytų. Vakarėjo. Dar nenusileidusi saulė savo žvilgėjimu stelbė 
didelį apeiginį laužą ir deglus, kurie buvo susmaigstyti aplink teritoriją. Jie 
pasitarnaus vėliau. Prie laužo ji matė keletą žmonių. Buvo duotas ženklas 
moterims išeiti. Vos žengusi iš namelio, Aila iš karto pamatė aukštą figū- 
rą balta tunika. Moterims sustojus pusračiu priešais vyrus, ji sau pasakė: 
„Jondalaras ją apsivilko! Jis apsivilko mano siūtą tuniką“ Visi buvo ap- 
sirengę gražiausius drabužius, bet niekas nevilkėjo baltai, tad Jondalaras 
išsiskyrė iš visų. Ailai atrodė, kad jis neprilygstamai gražiausias... ne, dai- 
liausias vyras. Dauguma būtų jai pritarę. Ji matė, kaip jis į ją žvelgia iš kitos 
didelio laužo pusės. Žiūri taip, lyg nepajėgtų niekur kitur nukreipti akių. 

„Ji tokia graži, - galvojo Jondalaras. - Dar niekada neatrodė taip gra- 
žiai. Tamsios šiaudų spalvos, tamsaus aukso geltonio Nezės siūta tunika 
su blyškiais puošniais mamutų ilčių karoliukais kone tobulai derėjo prie 
jos plaukų, kurie palaidi krito bangomis taip, kaip jam labiausiai patiko. 
Vieninteliai papuošalai buvo gintariniai auskarai ką tik pradurtose ausy- 
se - du vienodi gintaro gabalai, jis prisiminė, Tulijos dovanoti, ir kriau- 
klių bei gintaro vėrinys, kurį įteikė Martona. Spindintys geltonai oran- 
žiniai akmenys gaudė besileidžiančios saulės atspindžius ir prašmatniai 
švytėjo tarp nuogų jos krūtų. Tunika, atvira priekyje, tačiau aptempta 
ties juosmeniu, buvo nepanaši į nė vienos kitos moters ir Ailai puikiai 
tiko. 

Martona, stebinti iš pirmųjų žiūrovų eilių, maloniai nustebo pama- 
čiusi balta tunika pasipuošusį sūnų. Ji žinojo, kokį drabužį Jondalaras 
išsirinko, tad buvo nesunku suprasti, jog baltoji tunika buvo ryšulyje, 
kurį ji perdavė sūnui. Puošmenų stygius pabrėžė spalvos, kuri pati buvo 
pakankamai puošni, grynumą. Daugiau nieko nereikėjo, šermuonėlių 
uodegėlės puikiai užbaigė tuniką. Martona matė Ailos naudojamus du- 
benis ir rykus, pastebėjo jos polinkį paprastiems, tačiau puikiai padary- 
tiems daiktams. Baltoji tunika buvo išskirtinis to pavyzdys. Iškalbinga, 
kai gaminio kokybė matoma plika akimi. 

Paprastas Jondalaro apdaras buvo sukrečiamai priešingas Ailos tuni- 


kai. Martona buvo įsitikinusi, kad ne viena motęris mėgins nukopijuoti 

Ailos apdarą, tačiau tikriausiai nė vienai nepavyks tiksliai jį atkartoti. Kai 
Aila pirmą kartą jai parodė tuniką, Martona kruopščiai ją apžiūrėjo ir 
įvertino išskirtinę meistrystę. Atvykėlės drabužis liudijo gerovę vienin- 
teliu zelandoniečiams reikšmingu būdu - laiku, reikalingu jam pasiūti. 
Nuo odos kokybės iki gintaro, nuo kriauklelių ir dantų iki kelių tūkstan- 
čių rankomis išpjautų mamutų ilčių karoliukų, šita vestuvių tunika pa- 
tvirtino Martonos teiginius apie aukštą Ailos statusą. Jos sūnaus židinys 
bus tarp pirmųjų. 

Jondalaras nematė nieko, tik Ailą. Jos akys spindėjo, lūpos buvo pra- 
vertos. Tokia išraiška atsirasdavo, kai Aila būdavo pakerėta ko nors gra- 
žaus arba susijaudinusi dėl medžioklės. Jondalaras pajuto, kaip slėpsnos 
pritvinksta kraujo. „Spindinti moteris, — galvojo Jondalaras. — Švytinti 
kaip saulė“ Jis jos geidė ir sunkiai galėjo patikėti, kad šita jausminga gra- 
žuolė bus jo pora. Jo pora... Jam patiko tas posakis. Jie gyvens namuose, 
kuriuos jis pastatys, kad ją nustebintų. Ar tos apeigos kada nors prasidės? 
Arjos kada pasibaigs? Jis nenorėjo laukti, troško bėgti pas ją, ją stverti ir 
nusinešti. 

Aplinkui susirinkus zelandoniams, Pirmoji pradėjo niūniuoti gies- 
mę. Įstojo kitas balsas tuo pačiu tonu, paskui trečias. Kiekvienas donijas 
pasirinkdavo tam tikro aukščio ir tembro garsą, kurie kartkartėmis kito 
pagal pasikartojančią melodiją, kurią buvo nesunku išlaikyti. Kai pra- 
dėjo kalbėti zelandonė, kuri sujungs pirmąją porą, tyli giesmė nesiliovė, 
kiekvienas giedojo savo tonu. Derinys galėjo būti harmoningas arba ne, 
tai nebuvo svarbu. Vienam pritrūkus kvapo, atsitiktiniais intervalais vis 
prisijungdavo kiti balsai. Skambėjo monotoniška fuga, kuri galėjo tęstis 
amžinai, jei užtektų žmonių pakeisti trumpam nutylančiuosius pailsėti. 

Malonus monotoniškas fonas užpildė mintis, kai Jondalaras pakerė- 
tas stebeilijo į mylimą moterį. Jis vos girdėjo žodžius, kuriuos zelandoniai 
tarė pirmoms poroms. Staiga jis pajuto silpną už nugaros stovinčio vyro 
kumštelėjimą ir pašoko. Buvo sakomas jo vardas. Jis nuėjo prie stambio- 
sios Zelandonės ir stebėjo, kaip Aila ateina su juo susitikti. Jiedu stovėjo 
atsisukę vienas į kitą abipus donijos. 

Zelandonė pritariamai žvelgė į abudu. Jondalaras buvo aukščiausias 


tarp vyrų. Ji visada manė, kad jis tikrai yra ir pats patraukliausias. Nors 

anuomet, prieš daugelį metų, jis buvo dar visai berniukas, tai buvo viena 
iš priežasčių, kodėl atėjus metui ji pasirinko jį mokyti Doni malonumų 
dovanos. Jondalaras mokėsi puikiai, kone per gerai. Jis vos neįtikino jos 
atsisakyti pašaukimo. 

Dabar ji džiaugėsi, kad aplinkybės tam pamaišė, bet žiūrėdama į iš- 
vaizdų vyrą balta tunika vėl suprato, kodėl jis vos jos neperkalbėjo. Pir- 
moji svarstė, kur jis gavo baltąją tuniką. Neabejotinai kelionėje. Pirmiau- 
sia akį traukė spalva, bet ir kirpimas buvo neįprastas, ir dėl puošmenų 
trūkumo ji atrodė neįprastai. Jis atitinka pasirinktą moterį. Pirmoji atsi- 
suko į Ailą. 

„Ir moteris jam tinka. Ne, ji jį pranoksta, o tai nelengva“, - mintijo 
Zelandonė. Donija būtų nusivylusi, jei jis būtų pasirinkęs tokią, kuri ne- 
atitiktų jos puikios nuomonės apie jį, bet teko pripažinti, kad jis susirado 
ne tik sau lygią moterį, jis susirado geresnę. Zelandonė žinojo, kad jie yra 
dėmesio centre dėl daugybės priežasčių. Visi juos pažįsta arba žino, kas 
jie tokie, apie juos kalba visas vasaros susirinkimas, jie neabejotinai yra 
dailiausia pora. 

Teisinga, pritinka, kad ji, pirmoji tarp tų, kurie tarnauja Motinai, at- 
liktų apeigas, būtų ta, kuri užriš mazgą šiai išskirtinei porai. Negalima 
nepaisyti tokios zelandonės. Tatuiruotė ant jos kaktos buvo pabrėžta ryš- 
kesnėmis spalvomis, plaukai rūpestingai, nors gal kiek keistai, sušukuoti, 
tad ir šiaip aukšta moteris atrodė dar aukštesnė, o gausiai puošta tunika 
buvo tikras meno kūrinys, kuriam tinkamai pademonstruoti ir reikėjo jos 
sudėjimo asmens. Trijulė traukė visų žvilgsnius, ir Zelandonė tylėjo, kad 
sustiprintų dramatišką poveikį. 

Žengusi į priekį Martona atsistojo greta sūnaus. Dabartinė jos pora 
Vilomaras stojo dešinėje per žingsnį už jos. Martonai iš kairės stovėjo 
Dalanaras, vos už jo - Jerika. Jiems teks laukti iki pat pabaigos, kol susi- 
jungs jos dukra Joplaja ir Ekauzaras. Greta Vilomaro rikiavosi Jondala- 
ro brolis ir sesuo, Joharanas ir Folara. Greta Joharano stovėjo Proleva ir 
jos sūnus Jaradalas. Daug kitų draugų ir giminaičių sėdėjo tarp žiūrovų 
netoliese, vietose, skirtose poros, kuriai atliekama ceremonija, svečiams. 
Prieš pradėdama Zelandonė nužvelgė juos visus, o paskui didelę minią, 

— Zelandonijos urvai, - rimtu, skambiu balsu pradėjo donija, - jūs 
pakviesti būti moters ir vyro sąjungos liudytojais. Šventa jos vaikų sąjun- 
ga pagerbiama Doni, Didžioji Motina Žemė, pirmoji kūrėja, visų Moti- 
na, ta, kuri pagimdė Bali, kuri uždega dangų, toji, kurios pora ir bičiulis 
Lumis šviečia mums šią naktį ir liudija kartu su ja. 

Aila pakėlė akis į priešpilnį mėnulį ir staiga suvokė, kad lauke tamsu. 
Saulė jau seniai nusileido, tačiau nuo didžiulio laužo ir daugybės deglų 
buvo šviesu kaip dieną. 

— Du priešais mane stovintys žmonės pamalonino Didžiąją Moti- 
ną Žemę pasirinkdami susijungti. Jondalarai iš devintojo Zelandonijos 
urvo, buvusios devintojo urvo vadės Martonos, dabar susijungusios su 
zelandoniečių mainų meistru Vilomaru, sūnau, gimęs prie Lanzadonijos 
vado ir įkūrėjo Dalanaro židinio, devintojo Zelandonijos urvo vado Jo- 
harano broli... 

Zelandonei vardijant ilgą, pilną pakartojimų Jondalaro vardų ir ryšių, 
kurių ji daugumos nė nežinojo, eilę Ailos mintys nuklydo. Čia buvo vie- 
nas iš nedaugelio kartų, kai visi ryšiai turėjo būti išvardyti. Ji vėl sutelkė 
dėmesį, kai po ilgos litanijos donijos tonas pasikeitė: 

— ..ar renkiesi Ailą iš devintojo Zelandonijos urvo, Doni palaimintą 
ir pagerbtą jos palaiminimo... — pasigirdo susirinkusiųjų murmesys. Lai- 
minga sąjunga - moteris jau laukiasi, — ... buvusią Ailą iš mamutojų, Liūto 
stovyklos narę, mamuto židinio dukrą, pasirinktą urvinio liūto, ginamą 
urvinio lokio, arklių Yhaha ir Lenktynininko bei keturkojo medžiotojo 
Vilko bičiulę? 

Aila svarstė, kur yra Vilkas. Nematė jo visą popietę bei vakarą ir nu- 
siminė. Ji suprato, kad jungtuvės jam nieko nereiškia, bet norėjo, kad jis 
būtų čia. 

— „priimtą Jondalaro brolio, devintojo Zelandonijos urvo vado Jo- 
harano, bei Jondalaro motinos, buvusios devintojo Zelandonijos urvo 
vadės Martonos, pritariant Lanzadonijos vadui ir įkūrėjui, Jondalaro gi- 
mimo židinio vyrui Dalanarui... 

Zelandonė toliau vardijo daugumą Jondalaro giminaičių. Aila nesu- 
vokė, kad su šia sąjunga įgyja tiek. naujų ryšių, tačiau Zelandonė norėjo, 


kad jų būtų dar daugiau. Teko ilgai ir sunkiai sukti galvą, kad išeitų pa- 

kankamai ilgas teisėtų ryšių sąrašas prideramam ritualui, nes savo Aila 
atsinešė labai nedaug. 

— Renkuosi, - atsisukęs į Ailą paskelbė Jondalaras. 

— Ar tu ją gerbsi, rūpinsiesi pasiligojus, aprūpinsi besilaukiančią ir jai 
padėsi? — progiesmiu teiravosi Zelandonė. 

— Gerbsiu, slaugysiu, aprūpinsiu ją ir jos vaikus, - pasakė Jondalaras. 

— Aila iš devintojo Zelandonijos urvo, buvusi Aila iš mamutojų, Liūto 
stovyklos nare, mamuto židinio dukra, pasirinkta urvinio liūto, ginama 
urvinio lokio, priimta devintojo Zelandonijos urvo, ar renkiesi Jondala- 
rą iš devintojo Zelandonijos urvo, Martonos, buvusios devintojo urvo 
vadės, dabar susijungusios su Vilomaru, zelandoniečių mainų meistru, 
sūnų, gimusį prie Dalanaro, Lanzadonijos vado ir įkūrėjo, židinio? - Ze- 
landonė nusprendė įvardyti tik esminius ryšius užuot antrąkart viską kar- 
tojusi. Ailai palengvėjo, kartu ir didumai susirinkusių. 

— Aš renkuosi jį, - žiūrėdama į Jondalarą pasakė Aila. Žodžiai aidu 
atsimušė jai galvoje. „Renkuosi, renkuosi. Pasirinkau jį labai seniai, dabar 
galiausiai galiu pasirinkti oficialiai: 

— Ar tu jį gerbsi, rūpinsiesi pasiligojus, mokysi savo vaikus jį gerbti 
kaip tavo porą ir aprūpintoją, įskaitant ir tą, kuriuo Doni tave jau palai- 
mino? - toliau kalbėjo Zelandonė. 

— Gerbsiu jį ir slaugysiu, mokysiu savo vaikus jį gerbti, - atsakė Aila. 

Zelandonė davė ženklą. 

— Kas turi galią patvirtinti šios moters ir šio vyro sąjungą? 

Kelis žingsnius į priekį žengė Martona. 

— Aš, Martona, buvusi devintojo Zelandonijos urvo vadė, turiu galią. 
Aš sutinku su savo sūnaus Jondalaro ir Ailos iš devintojo Zelandonijos 
urvo sąjunga, — tarė ji. 

Tada į priekį žengė Vilomaras. 

— Aš, Vilomaras, Zelandonijos mainų meistras, susijungęs su Marto- 
na, buvusia devintojo Zelandonijos urvo vade, taip pat pritariu šiai sąjun- 
gai, - Vilomaro sutikimo nebūtinai reikėjo, bet įsitraukdamas į apeigas 
jis patvirtino pritarimą savo poros sūnaus sąjungai su svetimšale ir tapo 
lengviau įtraukti buvusią Martonos porą, kuris žengė į priekį. 

— Aš, Dalanaras, Lanzadonijos vadas ir įkūrėjas, Jondalaro gimimo 
židinio vyras, taip pat pritariu Jondalaro, mano buvusios poros sūnaus, 

ir Ailos iš devintojo Zelandonijos urvo, buvusios Ailos iš mamutojų, są- 
jungai. 

Dalanaras palankiai, vertinamai nužvelgė Ailą tokiu panašiu į Jonda- 
laro žvilgsniu, kad ji kone nusišypsojo ir pajuto, kaip ir kūnas ne pirmą 
kartą į jį sureaguoja. Dalanaras su Jondalaru, nepaisant amžiaus skirtu- 
mo, ne tik atrodė panašiai. Aila juos ir juto vienodai. Tada ji neatsispyrė 
ir nusišypsojo vyresniajam vyrui viena iš savo švytinčių šypsenų, kurioje 
spindėjo vidinė šviesa. Vieną akimirką Dalanaras kone troško susikeisti 
vietomis su savo buvusios poros sūnumi. Tada jis dirstelėjo į Jondalarą ir 
pamatė pašaipų to vypsnį. Vaikis tiksliai žinojo, ką jis jaučia, ir nesusilai- 
kė nepaerzinęs. Dalanaras vos garsiai nesusijuokė. 

— Pateisinu be jokių klausimų! - pridūrė Dalanaras. 

— Kas turi teisę patvirtinti šios moters sąjungą su šiuo vyru? — pasitei- 
ravo Zelandonė. 

— Aš, Aila iš devintojo Zelandonijos urvo, buvusi Aila iš mamutojų, 
Liūto stovyklos narė ir mamuto židinio duktė, esu įgaliota kalbėti savo 
naudai. Valdžią man suteikė Mamuta iš mamuto židinio, seniausias ir 
gerbiamiausias iš visų mamutų, Liūto stovyklos vadas Talutas ir Liūto 
stovyklos vadė jo sesuo Tulija. Jų vardu aš pritariu šiai sąjungai su Jonda- 
laru iš devintojo Zelandonijos urvo, - tarė Aila. 

Dėl šios dalies ji labiausiai nervinosi: jaudinosi, ar pavyks įsiminti ir 
pakartoti žodžius, kuriuos ji privalėjo pasakyti. 

— Mamuta iš mamuto židinio, tas, kuris tarnauja Motinai pas mamu- 
tojus, — tarė Zelandonė, - suteikė savo židinio dukrai laisvę pačiai spręsti. 
Kaip ca, kuri tarnauja Motinai pas zelandoniečius, aš taip pat galiu kalbė- 
ti už Mamutrą. Aila pasirinko jungtis su Jondalaru, todėl jos sprendimas 
atitinka Mamutos pritarimą. 

Tada Zelandonė, visu balsu, kad visi girdėtų, paklausė: 

— Kas užtars šią porą? 

— Aš, Joharanas, devintojo Zelandonijos urvo vadas, užtariu šią porą 
ir sveikinu Ailą su Jondalaru devintajame Zelandonijos urve, - pasakė 
vyresnysis Jondalaro brolis. Tada jis atsisuko į žmones, sustojusius už jo 
kaip žiūrovus. 

— Mes, devintojo Zelandonijos urvo žmonės, sveikiname juos, - pa- 

Tada Zelandonė iškėlė abi rankas, tarsi ketindama visus apkabinti. 

- Visi Zelandonijos urvai, - tarė ji reikalaujančių dėmesio tonu, — 
Jondalaras su Aila pasirinko vienas kitą. Taip buvo sutarta, ir jie priimti į 
devintąjį urvą. Ką pasakysite apie šią sąjungą? 

Pasigirdo pritarimo klegesys ir šauksmai. Jei kas nors ir būtų neprita- 
ręs, prieštaravimai būtų nuslopinti. Donija palaukė, kol triukšmas apmal- 
šo, ir pasakė: 

- Doni, Didžioji Motina Žemė, patvirtina šią savo vaikų sąjungą. Pa- 
laiminusi Ailą ji nusišypsojo šiai sąjungai. 

Jai davus ženklą Aila su Jondalaru pakėlė rankas ir ištiesė jas Pirmajai. 
Paėmusi paprastą odos dirželį ji apvyniojo jų sujungtas rankas ir surišo 
mazgą. Grįžę po bandomojo laikotarpio jie grąžins dirželį neperkirptą, o 
mainais kaip Zelandonės dovaną gaus vienodus vėrinius. Tai bus ženklas, 
kad jų sąjunga patvirtinta ir galima teikti kitas dovanas. 

— Mazgas surištas. Judu susijungę. Tegu Doni visada jums šypsosi. 

Jaunoji pora atsisuko į žmones, ir Zelandonė paskelbė: 

— Dabar tai Jondalaras ir Aila iš devintojo Zelandonijos urvo. 

Jie visi drauge žengė šalin, įskaitant ir tą, kuri tarnauja Didžiajai Moti- 
nai Žemei, užleisdami vietą kitai porai. Kol visi kiti traukėsi į tolimesnes 
vietas tarp žiūrovų, kad padarytų vietos kitos poros šeimai, Aila su Jon- 
dalaru nuėjo ten, kur stovėjo ir laukė kitos poros surištais riešais. Dar ne 
viskas buvo baigta. 

Nors dauguma žmonių su malonumu stebėjo dailią porą, kuri su ši- 
tokiu palaikymu įsipareigojo ir leido surišti savo riešus, atsirado keletas, 
kuriems ši sąjunga kėlė visiškai kitokius jausmus. Viena jų buvo gražuolė 
moteris kone baltais plaukais, labai blyškia oda ir pilkomis akimis, kurios 
buvo tokios tamsios, kad kone juodos. Dauguma vyrų palankiai žvelgė į 
Maroną, kol pamatydavo ją nepritariamai susiraukusią, tačiau ji nekreipė 
į juos jokio dėmesio. 

Dailiai porai Marona palankiai nesišypsojo. Ji su aiškia neapykanta 
stebeilijo į svetimšalę ir vyrą, kuris kadaise buvo pasižadėjęs jai. Anais me- 
tais pati tikėjosi atsidurti dėmesio centre, bet jis išėjo į kelionę ir paliko 
ją kaip stovi. Kad būtų dar blogiau, pasirodė ta jo artima pusseserė, keis- 

susijungti su bjauriausiu žemėje vyru, ir vėl sulaukė visų dėmesio. Tiesa, 
anai vasarai besibaigiant ji susirado pusėtiną vyrą ir su juo susijungė. Bet 
jis nebuvo Jondalaras, tas, kurio visos norėjo, o ji turėjo jį gauti. Abu su 
džiaugsmu po kelerių metų perkirto mazgą. Anas vasaros susirinkimas 
Maronai buvo pats blogiausias. Iki šito. 

Šiais metais Jondalaras pagaliau grįžo, bet su svetimšale, kuri vedžio- 
jasi žvėris ir nieko nepaisydama vaikšto apsivilkusi berniukiškais apa- 
tiniais. Jie susijungė, o ji laukiasi, jau palaiminta. Nesąžininga. Ir kur ji 
gavo tą drabužį? Tokį atvirą? Stovi atkišusi krūtis. Marona nedvejodama 
irgi tokį apsivilktų, jei būtų sugalvojusi, bet dabar jau niekada nesivilks, 
net jei kitos moterys vilkės. Žinoma, kad vilkės. „Vieną dieną, — sakė sau 
Marona, - vieną dieną aš jiems parodysiu. Surasiu būdą. Vieną dieną jis 
gailėsis, jie abu pasigailės. Vieną dieną..“ 

Buvo ir kitų, ne itin patenkintų jungtuvėmis. Laramaras paprasčiau- 
siai nemėgo jų abiejų: Jondalaras visada žvelgė į jį su pasidygėjimu, netgi 
gerdamas barmą, o ta moteris, Aila su Vilku, sukėlė šitokį šurmulį dėl 
Iremedos jauniausios dukters. Lanoga mano, kad ji nuostabi. Lanoga 
beveik nebūna namie, nėra, kas gamintų valgyti. Tik sėdinėja su kitomis 
mamomis, tarsi tas kūdikis būtų jos. Pati dar nė ne moteris, o vis ten. 
Vieną dieną pasirodys, kad ji visai pusėtinai atrodo, kur kas geriau neį ta 
nevalyva senė, jos motina. „Norėčiau, kad Aila laikytųsi kuo toliau nuo 
mano namų, - pagalvojo Laramaras, paskui nusiviepė: - Nebent norėtų 
ką pagerbti. Smalsu, kokia ji būtų, prisipūtusi barmos per Motinos šven- 
tę? Kas žino? Gal vieną dieną?“ 

Dar vienas žiūrovas linkėjo porai tikrai ne laimės. „Dabar mano vardas 
Madromanas, - galvojo mokinys. - Norėčiau, kad jie tai įsimintų, ypač 
Jondalaras. Tik pažiūrėkit į jį, toks pasipūtęs, apsivilkęs baltutėle tunika, 
visos ką tik susijungusios moterys jam šypsosi. O kaip nustebo sužinojęs, 
kad aš dabar priklausau zelandoniams. Jis to nesitikėjo, nemanė, kad tai 
galėčiau. Bet aš gudresnis, negu jis galvoja. Tapsiu zelandoniu, nepaisant 
to, kad storulė įsiteikinėja Jondalaro svetimšalei lyg ji jau būtų donija: 

„Tiesa, ji graži. Aš irgi galėjau susirasti tokią, jei jis nebūtų išmušęs man 
dantų. Jis neturėjo pagrindo mane šitaip kulti. Aš tik tiesą pasakiau. Jon- 


dalaras norėjo susijungti su Zolena. Ji būtų sutikusi, jei nebūčiau apie tai 

pranešęs. Derėjo leisti jiems susijungti. Tada tas besišypsantis veidelis būtų 
susijungęs su storule, o ne su dailia svetimšale. Ji vaidina, kad yra zelando- 
nė, bet tokia nėra. Ji net ne mokinė, net nesugeba teisingai kalbėti. Kažin, 
kiek moterų manytų, kad Jondalaras nuostabus, jei kas būtų jam iškirtęs 
dantis? Būtų įdomu sužinoti. Tikrai norėčiau pamatyti. Vieną dieną..: 

Ketvirtoji pora akių stebėjo numylėtos poros jungtuves irgi ne su gera- 
noriškais jausmais. Brukevalis negalėjo nuleisti akių nuo auksaplaukės ant 
pečių krintančiais plaukais ir didelėmis, dailiomis nuogomis krūtimis. Ji 
laukiasi. Tai motinos krūtys. Brukevalis labiau už viską gyvenime troško 
ištiesti ranką ir jas paliesti, glamonėti, čiulpti. Jos buvo tokios tobulos, kad 
jam ėmė dingotis, jog ji puikuojasi tomis krūtimis, tyčia iš jo šaiposi jų pil- 
numu, kietais, rausvais speneliais, kurie taip ir prašosi paimami į burną. 

„Jondalaras lies tas krūtis, jas laikys, jis apžios tuos spenelius savo lū- 
pomis ir čiulps. Visada Jondalaras, visada numylėtinis, visada laimingasis. 
Jo net motina geriausia. Maronos motina niekada manimi nesirūpino, o 
Martona visada atsirasdavo šalia, kai jau nebegalėdavau tverti. Ji visada 
pasikalbėdavo su manimi, viską paaiškindavo. Leisdavo man pas juos pa- 
būti. Ji visada buvo maloni. Jondalaras nebuvo blogas, bet tik todėl, kad 
gailėjosi manęs, nes aš neturėjau jo motinos. Dabar jis jungiasi su motina, 
moterimi, auksaplauke kaip Bali, Didysis auksaplaukis Motinos sūnus, su 
nuostabiomis krūtimis. Su ta, kuri tuojau taps motina. 

„Ji taip apsidžiaugė pamačiusi mane ateinantį su deglu išvesti ją iš to 
urvo. Sakė, jei nebūtų Jondalaro, svarstytų apie mane, bet iš tikrųjų taip 
nemanė. Kai atėjo Jondalaras su tuo šlykštyne, ji leido man suprasti, jog aš 
irgi plokščiagalvis, visai kaip tas iš Lanzadonijos. Nesuprantu, kaip Dala- 
naras leido tam plokščiagalviui bent dirstelėti į jo poros dukterį, dar dau- 
giau — su ja susijungti. Taip negerai. Jis šlykštynė, pusiau gyvulys, pusiau 
žmogus. Tai reikėtų uždrausti. Joplaja derama jauna moteris, tokia tyli. Ji 
visada maloniai su manimi elgėsi. Kaip ji gali galvoti apie sąjungą su plokš- 
čiagalviu? Negerai. Kas nors turėtų tai sustabdyti“, - galvojo Brukevalis. 

„Gal aš turėčiau? Jei Aila pagalvotų, ji suprastų, kad pasielgiau teisin- 
gai. Dėl to ji gali imti mane vertinti. Svarstau, ar ji tikrai pagalvotų apie 
mane, jei kas nors įvyktų, jei Jondalaro staiga nebeliktų? Jei kas nutiktų 


Jondalarui? Įdomu, ar ji vieną dieną pagalvotų apie mane?“ 


Levela ir Jondekamas iškėlė sujungtas rankas sveikindami į laukimo 
aikštelę atėjusius Ailą su Jondalaru. 

— Ar tikrai tu jau Doni palaiminta, Aila? — Levela atskubėjo prie 
draugės. 

Aila tik linktelėjo. Ji buvo pernelyg užvaldyta jausmų, kad rizikuotų 
ką sakyti. 

— Oi, Aila, tai nuostabu! Kodėl man nesakei? Ar Jondalaras žino- 
jo? Jums taip pasisekė! - bėrė Levela neduodama Ailai laiko atsakyti. Ji 
norėjo svetimšalę apkabinti, bet akimirkai pamiršo apie surištą ranką ir 
susipainiojo su Jondekamu. Visi, kurie buvo šalimais, nusijuokė. Levela 
galiausiai pasidavė ir apkabino Ailą viena ranka. 

— Tavo apdaras toks gražus, Aila. Niekada nemačiau nieko panašaus. 
Tiek daug mamutų ilčių karoliukų ir gintarų. Vietomis atrodo, kad jis 
pasiūtas iš mamutų ilčių ir gintaro. Toks puikus, tau taip tinka gelsvas 
odos atspalvis. Labai gražu, kai tu jį vilki šitaip atvirai, ypač dėl to, kad 
netrukus tapsi motina. Tunika tikriausiai sunki. Kur ją gavai? - kamanti- 
nėjo Levela. Ji buvo tokia susijaudinusi, kad Aila nusišypsojo. 

— Taip, sunki, tačiau aš pripratusi. Iš toli ją nešiau. Prieš jungtuves su 
mamutojumi man ją pasiuvo ir parodė, kaip vilkėti, Nezė, Liūto stovy- 
klos vado pora. Kai vis dėlto nusprendžiau išeiti su Jondalaru, ji padova- 
nojo man tuniką ir liepė apsivilkti per jungtuves. Jondalaras jai patiko. 
Visiems patiko. Jie norėjo, kad Jondalaras liktų ir taptų mamutojumi, bet 


jis tvirtino, kad jam reikia namo. Dabar suprantu, kodėl, - tarė Aila. 

Aplinkui būriavosi ir klausėsi žmonės. Jie stengėsi nors ką nugirsti, 
kad galėtų papasakoti kitiems, ką svetimšalė pasakoja apie savo ypatingai 
pasiūtus drabužius. 

— Jondalaras taip pat nuostabiai atrodo, - pasakė Levela. - Tavo ap- 
daras išskirtinis dėl karoliukų ir puošmenų, visko gausybės. Jondalaro — 
visiška priešingybė, stulbina vien tik spalva. 

— Teisingai, — pastebėjo Jondekamas. - Visi mes vilkime geriausius 
drabužius, - jis parodė į savo apdarą, - o tai dažniausiai reiškia išpuoštus. 
Nors nė vienas neturi tokio neįtikėtino drabužio kaip tavo, Aila, Jondala- 
rą irgi visi pastebėjo. Jo tunika tokia paprasta, bet puošni, ypač jo dėvima. 
Žinau, kaip šitie dalykai veikia. Visos moterys užsimanė tokio drabužio 
kaip tavo, o visi vyrai nori ko nors balto, kaip jo. Ar tau ją kas nors pado- 
vanojo, Jondalarai? 

— Aila,- atsakė Jondalaras. 

— Aila! Pati ją pasiuvai? - nepatikėjo Levela. 

— Viena mamutojė pamokė mane išdirbti baltą odą, - pasakė Aila. 

Žmonės nusisuko, gręžėsi į kitą zelandonę. 

— Geriau liaukimės kalbėję, jie pradeda, - tarė Levela. 

Visiems nutilus, kad galėtų prasidėti kitos poros apeigos, Aila ėmė 
galvoti apie tai, kam jungtuvių apeigose reikia surišti riešus dirželiu, kurį 
sunku atrišti. Rankų susipainiojimas, kai susijaudinusi Levela skubėjo ją 
apkabinti, padėjo jai suprasti, kad surištas privalai pagalvoti apie kitą. Vi- 
sai neblogas būdas pratintis prie sąjungos. 

— Norėčiau, kad jie paskubėtų, - po nosimi sušnibždėjo vienas iš ką 
tik susijungusių vyrų. - Išbadėjau. Visą dieną pasninkavus, esu tikras, gir- 
dėti, kaip gurgia mano pilvas. 

Aila džiaugėsi zelandonei ilgai vardijant vardus ir ryšius, nes turėjo 
laiko pagalvoti ir pabūti viena su savo mintimis. Ji susijungusi. Jondalaras 
yra jos pora. Gal nuo dabar ji iš tikrųjų ims jaustis kaip Aila iš devin- 
tojo Zelandonijos urvo, nors džiaugėsi, kad tarp jos vardų liko „Aila iš 
mamutojų“. Vien dėl to, kad ketina gyventi devintajame urve, nereiškia, 
kad ji tapo kitu žmogumi. Tiesiog atsirado naujų vardų ir ryšių, kuriuos 
galės pridėti prie savo ryšių ir giminysčių sąrašo. Taip pat ji neprarado ir 


genties totemo. 

Jos mintys nuklydo į tuos laikus, kai buvo maža mergaitė ir gyveno 
gentyje. Gentyje nebuvo mazgo rišimo papročio, bet ir jo nereikėjo. Nuo 
jaunystės genties moterys buvo mokomos pastebėti vyrus, ypač savo po- 
ras. Buvo tikimasi, jog gera genties moteris iš anksto numatys vyro, ypač 
savo poros, poreikius ir norus, nes genties vyras nuo vaikystės buvo mo- 
komas nepaisyti ar bent jau neparodyti, kad paiso, savo poreikių, nepa- 
togumų, skausmo. Vyrui nedera prašyti pagalbos, moteris turi suprasti, 
kada reikia jam padėti. 

Braudui nereikėjo jos pagalbos, bet jis nuolat ko nors reikalaudavo. 
Jis išgalvodavo jai užduotis vien dėl to, kad galėjo priversti ją tai dary- 
ti, - atnešti jam vandens, užrišti apavą. Jis tvirtino, kad ji dar maža ir turi 
mokytis, bet jam nerūpėjo jos mokslas. Nepadėdavo nė jos pastangos jam 
įsiteikti - Braudas norėjo parodyti jai savo galią, nes Aila jam priešinosi, o 
genties moterys negali valingai nepaklusti vyrui. Ji žemino jį kaip vyrą, ir 
už tai jis jos nekentė, o gal kažkokiam instinktyviam lygmeny suvokė, kad 
ji kitokios rūšies. Nelengvos Ailai buvo tos pamokos, bet ji jas išmoko. 
Nuolatiniais reikalavimais ją mokė Braudas, o naudos gavėjas buvo Jon- 
dalaras. Aila jam buvo itin atidi, ir netgi toptelėjo, kad tikriausiai todėl 
jaučiasi nejaukiai, kai nežino, kur jis yra. Šitaip ji elgėsi ir su gyvūnais. 

Staiga, tarsi mintimis būtų jį prisikvietusi, greta stojo Vilkas. Surišta 
buvo jos dešinioji ir Jondalaro kairė ranka, tad Aila pasilenkusi apkabino 
žvėrį kairiąja ir pakėlė akis į Jondalarą: 

— Nerimavau dėl jo, - pasakė ji. - Svarsčiau, kur jis, o jis atrodo visai 
patenkintas savimi. 

— Gal turi pagrindo, - nusišypsojo Jondalaras. 

— Kai Mažylis rado porą, jis išėjo. Kartkartėmis užsukdavo manęs 
aplankyti, bet gyveno su saviškiais. Jei Vilkas turi porą, kaip manai, ar 
nuspręs išeiti ir gyventi su ja? 

- Nežinau. Anksčiau sakei, kad žmones jis laiko savo gauja, bet, jei 
ketina poruotis, tai su savo rūšimi, - atsakė Jondalaras. 

— Noriu, kad jis būtų laimingas, tačiau labai ilgėsiuosi, jei jis negrįš, 
Aila atsistojo. 

Aplinkiniai stebėjo ją su vilku, ypač tie, kurie gerai jos nepažinojo. 


Aila davė žvėriui ženklą likti arti. 

— Tai labai didelis vilkas, - truputį atsitraukė viena moteris. 

— Taip, tikrai, - nesiginčijo Levela, - tačiau tie, kurie jį pažįsta, sako, 
kad jis niekada negrasino žmonėms. 

Tą akimirką vilką pradėjo kamuoti blusa. Jis atsitūpė, išsirietęs pasi- 
lenkė ir pradėjo kasytis. Moteris nervingai sukikeno. 

— Tikrai neatrodo labai grėsmingai, - tarstelėjo ji. 

— Išskyrus tam jį kamuojančiam vabaliūkščiui, - pastebėjo Levela. 

Staiga vilkas nuščiuvo, palenkė galvą, tarsi ką išgirdęs, užuodęs ar pa- 
stebėjęs, atsistojo ir pakėlė akis į Ailą. 

— Pirmyn, Vilke, - tarė Aila, duodama ženklą, kad jį paleidžia. - Jei 
nori, bėk. | 

Jis nuvinguriavo tarp žmonių, vieną kitą tikrai išgąsdindamas. 

Į laukimo aikštelę atėjo ne pora, o trejetas. Vienas vyras susijungė su 
dviem identiškomis dvynėmis, kurios nenorėjo skirtis. Nebuvo neįpras- 
ta, kad dvynės ar labai artimos seserys taptų to paties vyro poromis, tik 
jaunam vyrui kartais būdavo sunku aprūpinti dvi moteris ir jų vaikus. Šį 
kartą vyras buvo truputį vyresnis, gerai prakutęs, puikios reputacijos ir 
aukšto statuso. Netgi tokiu atveju buvo tikimybė, kad kurią dieną jie pa- 
sikvies dar vieną vyrą. 

Kol buvo prieita iki paskutinės poros, žmonės ėmė nuobodžiauti dėl 
neišvengiamo pasikartojimo, ypač jei apeigos buvo skirtos nepažįstamie- 
siems. Paskutinieji vėl patraukė visų dėmesį. Kai į priekį išėjo Joplaja su 
Ekauzaru, visi žiūrovai sutartinai aiktelėjo, o paskui kilo šurmulys. Nors 
jie abu išvaizda skyrėsi nuo zelandoniečių, maža to, susirinkusieji žinojo, 
kad jie iš tikrųjų ne zelandoniečiai, o lanzadoniečiai, žiūrovus sukrėtė jų 
vaizdas. 

Jie stebėjo aukštą, laibą, egzotišką juodaplaukę, tokio nežemiško gro- 
žio, kad net sunku apibūdinti. Vyras greta jos negalėjo būti labiau jai prie- 
šingas išvaizda. Jis buvo kiek žemesnis ir tokių ryškių bei neįprastų bruo- 
žų, kad daugumai atrodė bjaurus. Ryškūs gūbriai, pabrėžti sunkių, vešlių 
antakių, kyšojo kaip iškyša virš tamsių, giliai įsodintų akių. Itin ryškiai iš- 
siskyrė jo nosis. Iš dalies dėl to, kad jo ilgas ir platus veidas buvo išsikišęs į 
priekį, o iš dalies dėl to, kad erelio snapo formos, tik ne tokia siaura, nosis 


buvo didžiulė, nors atitiko veido proporcijas. Kaip ir dauguma vyrų, jis 

žiemai užsiželdindavo barzdą, kad veidui būtų šilčiau, tačiau vasarą nu- 
siskusdavo. Jis buvo neseniai nusiskutęs, tad jo ryškūs žandikauliai buvo 
aiškiai apibrėžti, bet, kaip ir genties žmonėms, jam beveik stigo smakro. 
Užuominos į smakrą būta, tačiau šitaip atsikišus nosiai atrodė, kad sma- 
kras silpnas, nusklembtas. 

Ekauzaro veide ryškėjo genties bruožai, išskyrus kaktą. Atstumtos 
atgal ir suplotos nuožulnios genties kaktos nebuvo; jis nebuvo plokščia- 
galvis. Virš ryškių antakių kaulų kilo aukšta apvalaina kakta, kaip ir dau- 
gumos čia susirinkusių vyrų. Be to, genties vyrai dažniausiai buvo žemi, o 
Ekauzaras buvo tokio ūgio kaip dauguma, tik kresnas, raumeningas, sti- 
praus sudėjimo, didele apvalia, genčiai būdinga krūtine. Kaip ir genties, 
jo kojos buvo palyginti trumpos ir lenktos, bet tokios pat raumeningos 
kaip ir rankos. Nereikėjo abejoti, kad vyras labai stiprus. 

Buvo akivaizdu, kad jis yra maišytų dvasių, kai kuriems - šlykštynė, 
pusiau žmogus, pusiau gyvulys. Čia buvo tokių, kurie nemanė, jog jam 
turėtų būti leista susijungti su šalia stovinčia moterimi. Kad ir kaip kito- 
niškai ji atrodė, buvo aišku, kad ji yra žmogus, ne tokia kaip tie plokščia- 
galviai gyvuliai. Zelandoniečiai tokius turėtų vyti, nepripažinti, neprisi- 
dėti prie tokių sąjungų. 

Kadangi lanzadoniečiai dar neturėjo savo donijos, į priekį vėl žengė 
toji, kuri buvo pirma. Ji buvo ne tik Pirmoji, bet ir devintojo urvo ze- 
landonė, o Dalanaras kadaise gyveno devintajame urve. Jo ryšiai su šiuo 
urvu vis dar buvo glaudžiausi, o Joplaja buvo jo židinio duktė. 

Pirmoji nusišypsojo sau pagalvojusi, kad Ekauzaras atrodo toks sti- 
prus, jog nedaugelis panorėtų mesti jam iššūkį kokiose nors varžybose. 
Kadangi jungėsi paskutinė pora, Zelandonė jau mąstė į priekį, galvojo 
apie būsimas varžybas. Be to, svarstė ji, po šių jungtuvių bus tinkamas 
metas pranešti, kad pirmoji antrojo urvo mokinė yra pašaukta ir pati- 
krinta įrodė esanti zelandonė. Ji nusprendė iškeliauti su Dalanaru ir tapti 
pirmąja lanzadone, kad ten tarnautų Didžiajai Motinai Žemei - tai puiki 
vieta jai pradėti tokią veiklą. 

Donija žiūrėjo į besirenkančius žmones. Dalanaras stovėjo pasidi- 
džiavimo kupinas. Nuostabu, koks Jondalaras panašus į jį. Tiesa, Pirmoji 


žinojo keletą nežymių skirtumų, gal dėl to, kad kadaise itin artimai pa- 

žino jaunesnįjį vyrą. Jondalaras, vis dar surištas su Aila, išėjo iš ką tik su- 
sijungusiųjų grupės ir stojo prie šeimos. Joplaja, šiaip ar taip, jo artima 
pusseserė. Greta Dalanaro stovėjo Joplajos motina Jerika, o už jos - Ho- 
kamanas, Jerikos židinio vyras. Jis sunkiai rėmėsi į Pirmajai nepažįstamą 
jaunuolį. Donija spėjo, kad jis kilęs iš kokio atokaus Zelandonijos urvo, o 
gal atėjęs iš toliau, pavyzdžiui, losadunojietis, bet drabužiai ir papuošalai 
liudijo jį esant lanzadonietį. 

Hokamanas buvo senas, sudžiūvęs, mažas žmogelis tokiu pat kaip Je- 
rikos veidu. Jis vos galėjo pastovėti, juo labiau - eiti. Visą kelią iki vasaros 
susirinkimo Dalanaras su Ekauzaru pakaitomis nešė jį sau ant nugaros. 
Hokamanas sakydavosi kojas išeikvojęs kelionėje: niekas nebuvo nuėjęs 
taip toli. Jis nuėjo nuo Bekraštės jūros rytuose iki Didžiųjų Vandenų va- 
karuose, keliavo kone visą gyvenimą. Jis mokėjo papasakoti puikių istori- 
jų, daug jų žinojo ir nesibodėjo kartoti. Pasibaigus apeigoms, kai prasidės 
žaidimai, varžybos ir pasakojimai, jis bus labai laukiamas. Ką tik susi- 
jungusioms poroms šiais metais pramogas teks praleisti; jie keliaus į tylą 
dviejų savaičių bandomajam laikotarpiui. Zelandonė specialiai parinko 
tokį laiką. Jei pora nebūdavo nusiteikusi dėl jungtuvių praleisti žaidimų 
ar pasakų, tada jiems ir nederėjo jungtis. 

Giedotojai vis dar traukė tą pačią fugą, kai Pirmoji vėl pradėjo apeigas. 

- Visi Zelandonijos urvai, - donijos balsas vis dar buvo skardus, - jūs 
pakviesti būti moters ir vyro sąjungos liudytojais. Šventa jos vaikų sąjun- 
ga pagerbiama Doni, Didžioji Motina Žemė, pirmoji kūrėja, visų Moti- 
na, ta, kuri pagimdė Bali, kuri uždega dangų, toji, kurios pora ir bičiulis 
Lumis šviečia mums šią naktį ir liudija kartu su ja. 

— Priešais jus stovinti pora pamalonino Didžiąją Motiną Žemę nu- 
tarę susijungti, - susirinkusiųjų balsai vis garsėjo, buvo girdėti pastabos. 
Apeigos ėjosi kažkaip greičiau nei kitos, vardų ir ryšių buvo nedaug, o 
apie Ekauzarą beveik nebuvo, ką pasakyti. Jis buvo Ekauzaras iš pirmojo 
Lanzadonijos urvo, Doni palaimintos moters sūnus, priimtas Dalanaro 
ir Jerikos iš pirmojo Lanzadonijos urvo. Joplajos vardų ir ryšių eilė buvo 
ilgesnė, daugiausiai dėl Dalanaro iš Zelandonijos. Buvo paminėti ir Aila 
su Jondalaru. Iš motinos pusės buvo pasakyti tik Jerikos motinos Anlajos, 


kuri jau vaikšto dvasių pasaulyje, ir jos židinio vyro Hokamano vardai. 

— Aš, Dalanaras, pirmojo Lanzadonijos urvo vadas, užtariu šią porą ir 
džiaugiuosi, kad Joplaja su Ekauzaru liks gyventi pirmajame Lanzadoni- 
jos urve, - tarė vadas ir pabaigoje pridūrė: - Sveikinu juos. 

Jis atsisuko į žmones, stovinčius už jo kaip žiūrovai, kitus lanzadonie- 
čius, kurie ėjo taip toli, į zelandoniečių vasaros susirinkimą, kad padėtų 
įteisinti šią sąjungą. 

— Mes, pirmojo Lanzadonijos urvo žmonės, sveikiname juos, - pasakė 
visi kartu. 

Tada Zelandonė, kuri buvo pirmoji tarp tų, kurie tarnauja Motinai, 
ištiesė abi rankas, tarsi mėgintų visus apkabinti. 

- Visi Zelandonijos ir Lanzadonijos urvai, - tarė ji, - Joplaja ir Ekau- 
zaras pasirinko vienas kitą. Sutarta, kad juos priims pirmasis Lanzadoni- 
jos urvas. Ką pasakysite šiai sąjungai? 

Pasigirdo daug balsų, sakančių „taip“, tačiau buvo ir tokių, kurie šaukė 
„Ne“. 

Sukrėsta Zelandonė akimirkai sutriko. Jai dar neteko vadovauti jung- 
tuvių apeigoms, kurioms nepritartų daug žmonių. Jei ir kildavo kokių 
prieštaravimų, paprastai viskas būdavo išsiaiškinama iš anksto. Ji apskri- 
tai pirmą kartą išgirdo „ne“ iš susirinkusiųjų lūpų. Dalanaras su Jerika 
suraukė kaktas, kiti lanzadoniečiai dairėsi aplinkui. Dauguma jautėsi ne- 
maloniai, kai kurie pyko. Pirmoji nusprendė nekreipti dėmesio ir tęsti, 
tarsi „ne“ nebūtų girdėjusi. 

— Doni, Didžioji Motina Žemė, pritaria šiai savo vaikų sąjungai. Ji 
šypsosi šiai sąjungai. Ji jau palaimino Joplają, - pasakė ji ir davė ženklą 
jaunuoliams ištiesti rankas. Po dvejonių akimirkos Joplaja su Ekauzaru iš- 
tiesė rankas zelandonei, kuri buvo Pirmoji. Ji apvyniojo poros riešus odos 
dirželiu ir surišo mazgą. 

— Mazgas surištas. Jūs sujungti. Tegu Doni jums šypsosi, - jie atsigręžė 
į žmones, ir Zelandonė pranešė: 

— Nuo dabar jie - Joplaja ir Ekauzaras iš pirmojo Lanzadonijos urvo. 

— Ne! - pasigirdo šūksnis iš žiūrovų. - Negali būti. Tai neteisinga. Jis 
šlykštynė. 

Keletas žmonių balsą atpažino. Šaukė Brukevalis. Pirmoji pabandė 


nekreipti dėmesio, bet jam ėmė antrinti kitas balsas. 


UOLŲ PRIEGLOBSTIS 


- Jis teisus. Jie negali jungtis. Jis pusiau gyvulys! - pareiškė Marona. 

„Galiu suprasti Brukevalį, - pagalvojo devintojo urvo zelandonė, ta- 
čiau ko parūpo Maronai? Ji tik bando sukelti problemų. Gal mėgina at- 
keršyti Ailai su Jondalaru pažemindama jo artimą pusseserę?“ 

Tada iš tos vietos, kur sėdėjo penktasis urvas, pasigirdo dar vienas balsas. 

- Tikrai. Zelandoniečiai neturėtų pateisinti tokios sąjungos, - kalbė- 
jo vyras, kuris kažkada mėgino patekti tarp zelandonių, bet buvo atstum- 
tas. Nepatenkintas žmogus, regis, irgi įsiterpė tik tam, kad pakenktų. 

Panašią nuomonę išsakė dar keletas žmonių, įskaitant Laramarą. Pir- 
moji atpažino ir jo balsą. „Kodėl jis kelia sumaištį? — svarstė ji. - Dalis 
prieštaraujančiųjų turi svarias priežastis, tačiau tam juk niekas nerūpi: 

— Gal derėtų persvarstyti šią sąjungą, Zelandone? - tarstelėjo dar kaž- 
kas. Tai buvo Denana, visų trijų dvidešimt devintojo urvo sparnų vadė. 

„Privalau padaryti tam galą“, - galvojo Pirmoji. 

— Kodėl tai siūlai, Denana? Šie du jauni žmonės patys pasirinko ir 
buvo savo urvo priimti. Nesuprantu jūsų prieštaravimų. 

— Tačiau tu ir mūsų prašai juos priimti, ne tik jų žmones, - papriešta- 
ravo Denana. 

— Dauguma zelandoniečių pritaria. Asmeniškai pažįstu visus, kurie 
prieštaravo dėl šios sąjungos, - ji peržvelgė žmonių pilną šlaitą. Nors iš 
tikrųjų tamsoje ji ne ką galėjo įžiūrėti, tiems, kurie prieštaravo, susidarė 
aiškus įspūdis, kad ji žvelgia tiesiai į juos. - Dauguma turi savų priežasčių, 
kurios neturi nieko bendra su šia pora. Tiktai nedaugeliui nuoširdžiai 
rūpi šis klausimas. Nematau priežasties, kodėl jie turėtų ardyti apeigas, 
žeisti lanzadoniečius ir trikdyti zelandoniečius. Joplaja ir Ekauzaras jau 
sujungti. Pasibaigus bandomajam laikotarpiui sąjunga bus patvirtinta. 
Daugiau nėra ko kalbėti. Atėjo laikas procesijai ir puotai. 

Ji davė ženklą zelandonei, kuri išrikiavo ką tik susijungusias poras ir 
nuvedė jas aplink laužą, kuris jau pradėjo blėsti. Lėtai apėję penkis ratus, 
jie buvo nuvesti ten, kur kvepėjo išdėliotas maistas, rodantis jungtuvių 
puotos pradžią. Vis dėlto džiaugsminga šventės nuotaika buvo kiek pa- 
gadinta. 

Padėjėjai jau pradėjo raikyti didžiulius taurų kumpius, kurie, pamauti 

kartu su šakniavaisinėmis daržovėmis buvo užkasti duobėse, iškloto- 
se karštais akmenimis. Buvo patiekta vadinamosios „žaliosios sriubos“, 
sutirštintos vienadienių žiedais bei pumpurais, jaunų augalų šviežiomis 
šaknelėmis, žemės riešutais, žalėsiais, raitytais paparčių ūgliais bei svogū- 
nais ir paskanintos žolelėmis. Ją tradiciškai virdavo per pirmąsias sezono 
jungtuves. Prie sriubos tiko savotiški plokšti kepalėliai, iškepti iš subren- 
dusių vienadienių ir švendrų šaknų, kurios buvo grūdamos, kad pasišalin- 
tų plaušai, paskui sumaišomos su paskrudintomis ir į miltus sumaltomis 
pirmosiomis laukinėmis avižomis ir juodomis balandų sėklomis. 

Mažutės raudonos širdelės formos uogos, kurios augo prie žemės ir 
buvo aplipusios mažomis sėklytėmis, Ailai buvo pažįstamos; ji apsidžiaugė 
pamačiusi šviežių braškių kupinus dubenis. Iš dalies uogų, kurios buvo su- 
rinktos anksčiau ir pradėjo minkštėti, buvo išvirtas padažas, pridėjus kitų 
rūšių vaisių ir rausvų mėsingų vieno augalo stiebų, kurio dideli lapai visada 
buvo nupjaunami ir išmetami. Rūgštūs stiebai teikė malonaus skonio uo- 
goms ir vaisiams, bet lapai galėjo tik susargdinti. Taip pat buvo troškintų 
jaunų gauromečių ūglių, paskanintų druska iš Didžiųjų Vandenų vakaruo- 
se, stovėjo vandeniui nelaidūs krepšiai su rauginta Laramaro barma. 

Šventei įsibėgėjant ir žmonėms vartojant vis daugiau barmos, įtam- 
pa slūgo. Jondalaras blizgančiomis akimis šiltai dėkojo Dalanarui, kad iš 
taip toli atėjo dalyvauti jungtuvėse. 

— Būčiau ėjęs ir tik dėl tavęs, tačiau ėjome ir dėl Joplajos su Ekauzaru. 
Apgailestauju, kad kilo nemalonumų. Bijau, kad tai sutepė jų vedybas, o 
gal ir visų kitų, - pastebėjo Dalanaras. 

— Visada atsiranda keletas žmonių, kurie stengiasi viską sugadinti. 
Nieko, mums nebereikės keliauti į zelandoniečių vasaros susirinkimus, 
kad jauni žmonės susijungtų. Turėsime savo lanzadonę, - pastebėjo Je- 
rika. 

— Nuostabu, tačiau viliuosi, kad vis tiek kartkartėmis aplankysite, — 
tarė Jondalaras. - Kas ji? 

— Lanzadonė. Juk žinai, - atsakė Dalanaras ir nusišypsojo. - Tikimasi, 
kad jie atsisakys savo asmenybės ir taps kaip vienas su savo žmonėmis. 
Pastebėjau, kad sau įvardyti jie vartoja skaičiavimo žodžius, o skaičiavimo 
žodžiai turi daugiau galios nei paprasti vardai. Ji buvo pirmoji zelando- 

nės iš antrojo urvo mokinė. Dabar ji vadinsis pirmojo Lanzadonijos urvo 
lanzadone. 

- Žinau, kas ji, - tarė Aila. - Ji buvo viena iš mokinių, vedusių mus 
į Šaltinių uolos gelmes, kai ėjome padėti Zelandonei ieškoti tavo brolio 
dvasios. Prisimeni, Jondalarai? 

— Taip, prisimenu. Manau, ji bus gera lanzadonė. Labai atsidavusi, be 
to, girdėjau, gera gydytoja, - tarė Jondalaras. 

Vis labiau vakarėjant naujosios poros tarė paskutinius žodžius drau- 
gams ir giminaičiams: keturiolika dienų su jais nebebendraus. Atrodė 
keista atsisveikinti niekur neišvykstant. Sugrįžus pas savuosius po bando- 
mojo laikotarpio atskirtyje, urvuose poroms bus iškeltos mažesnės puo- 
tos. Tada jiems bus teikiamos dovanos bendram gyvenimui pradėti. Iki 
bandomojo laikotarpio pabaigos sąjungos nebūdavo visiškai teisėtos, kad 
žmonės panorėję galėtų laisvai atsiskirti. Nors poros paprastai išeidavo 
anksti, likusieji puotaudavo iki pirmųjų aušros spindulių. 

Išeidami Aila su Jondalaru sulaukė ir šiurkščių komentarų, ir gerašir- 
diškų pajuokavimų. Jaunąją porą kamavo keli triukšmadariai, kurie sekė 
kiek atsilikę, daugiausiai jauni vyrai, įjunkę į Laramaro barmą. Dauguma 
jų nepažinojo Jondalaro, girdėjo tik apie jo reputaciją. Kai jie augo, jis jau 
buvo išėjęs. Jo draugai jau buvo išaugę iš to amžiaus, kad erzintų ką tik įsi- 
pareigojusias poras. Jie patys jau buvo susijungę, turėjo prie savo židinio 
vieną ar daugiau vaikų. 

Kad rastų kelią į namelį ir turėtų kuo jame užsidegti laužą, Jondalaras 
gavo vieną deglų, kurie buvo naudoti apeigų vietai apšviesti. Jie palypėjo 
šlaitu palei nedidelį upelį, stabtelėjo atsigerti prie šaltinio. Aila nežino- 
jo, kur jie eina, bet vos atėjusi suprato. Pamačiusi vėl pastatytą tą pačią 
palapinę, kurioje glaudėsi visą ilgą kelionę, moteris pajuto ilgesio dūrį. Ji 
džiaugėsi, kad ilga kelionė pasibaigė, bet niekada jos nepamirš. Išgirdusi 
pasisveikinimo žvengimą ji nusišypsojo Jondalarui. 

— Atsivedei arklius, - tarstelėjo ji džiugiai. 

— Pamaniau, ryte galėsime pajodinėti, — tarė jis iškėlęs deglą, kad ji 
galėtų juos pamatyti. 

Iš anksto sukrautą laužą Jondalaras uždegė deglu, tada abudu nuėjo 


pasisveikinti su kumele ir eržilu. Jie buvo įpratę darbuotis drauge, bet 

kiekvienas atlikdavo savo užduotis. Surištomis rankomis net arkliais rū- 
pintis buvo sunkiau. Aila su Jondalaru pajuto, kad kliudo vienas kitam. 

- Atsikratykim šito raiščio, - pasiūlė Jondalaras. - Džiaugiausi, kai jį 
užrišo, tačiau dabar su džiaugsmu nusiriščiau. 

— Taip, bet tai geras priminimas, kad dera paisyti vienam kito, - pa- 
stebėjo Aila. 

— Man nereikia priminti, kad kreipčiau dėmesį į tave, tik ne šiąnakt, — 
atkirto Jondalaras. 

Kilstelėjusi ir atgal ištiesusi ranką, kad Jondalaras galėtų sekti iš pas- 
kos, Aila įropojo į pažįstamą pastogę. Jis uždegė akmeninę lempelę, pas- 
kui įmetė deglą į laužą lauke. Kai atsigręžė, Aila sėdėjo ant miego kailių, 
patiestų ant žemės virš odos pakloto, kurį jis buvo rūpestingai prikimšęs 
šieno. Jis akimirkai stabtelėjo ir atidžiai pažvelgė į moterį, kuri ką tik tapo 
jo pora. 

Švelnioje lempelės šviesoje Ailai už nugaros šoko šešėlis, o plaukuose 
švytėjo mažos liepsnelės atspindžiai. Jis matė gelsvą tuniką, atvirą prieky- 
je, atskleidžiančią jos kuplias, standžias krūtis, ir jaukiai tarp jų besiilsintį 
dailų gintaro karulį. Vis dėlto kažko stigo. Netrukus jis suprato: 

— Kur tavo amuletas? - slinkdamasis arčiau pasiteiravo Jondalaras. 

— Nusiėmiau, - prisipažino Aila. - Norėjau vilkėti šitą Nezės dova- 
notą apdarą ir tavo mamos duotą vėrinį. Jis nelabai prie jų tiko. Martona 
amuletui įsidėti davė nedidelę žaliaminės odos dėžutę be jokių puošme- 
nų. Ji parnešė amuletą į stovyklą. Sakė, kad rytoj, užuot visur tampęsi, nu- 
neštume į namelį šio vakaro drabužius. Dar teiravosi, ar neprieštaraučiau, 
jei mano apdarą ji parodytų keletui žmonių. Pasakiau, kad neprieštarau- 
čiau, o Nezė, ko gero, apsidžiaugtų, kad Martona nori jį parodyti. Tada ir 
pasiimsiu amuletą. Nebuvau jo palikusi nuo tada, kai mane priėmė gen- 
tis. Keista jo neryšėti. | 

— Tu nebepriklausai genčiai, - pastebėjo Jondalaras. 

- Žinau, ir niekada nepriklausysiu. Buvau mirtinai prakeikta ir nieka- 
da negalėsiu grįžti, bet gentis visada bus mano dalis, niekada jos nepamir- 
šiu, — tarė ji..- Iza padarė man pirmąjį amuletą. Paprašė išsirinkti ir įsidėti 
raudonosios ochros gabalėlį... Taip troškau, kad ji čia būtų. Ji taip dėl ma- 
nęs džiaugtųsi. Visi daiktai amulete svarbūs, jie žymi svarbius mano gy- 

venimo momentus. Juos padovanojo mano totemas, urvinio liūto dvasia, 
kuri visada mane saugojo. Jei kada pamesiu savo amuletą, mirsiu, - tarė ji 
taip, lyg būtų visiškai tuo tikra. 

Tai leido Jondalarui suprasti, koks svarbus jai amuletas ir kokia svarbi 
ši sąjunga, kad jį nusiėmė, bet jam nepatiko, kad ji vis dar galvoja, jog 
pametusi amuletą mirs. 

— Ar tai nėra tiesiog prietaras? Genties įsitikinimas? 

— Ne didesnis nei taviškių elandonas, Jondalarai. Martona tai pripa- 
žįsta. Amuletas saugo mano dvasią, ir mano totemas gali mane rasti. Kai 
buvau įdukrinta Liūto stovykloje, gyvenimas gentyje niekur nedingo. 
Tik pasipildė. Štai kodėl Mamuta prie oficialaus vardo pridėjo mano to- 
temą. Dabar, kai tapau devintojo urvo nare, vis tiek tebesu Aila iš mamu- 
tojų, tiesiog mano vardas pasidarė ilgesnis, - pareiškė ji, o paskui nusi- 
šypsojo: - Aila iš devintojo Zelandonijos urvo, buvusi mamutojų Liūto 
stovyklos narė, mamuto židinio duktė, pasirinkta urvinio liūto dvasios, 
saugoma urvinio liūto, arklių ir vilko bičiulė... susijungusi su Jondalaru 
iš devintojo Zelandonijos urvo. Jei mano vardas dar pailgės, viso nepri- 
siminsiu. 

— Svarbiausia, prisimink paskutinę dalį: „susijungusi su Jondalaru iš 
devintojo Zelandonijos urvo“, - vyras ištiesęs ranką ėmė švelniai glamo- 
nėti jos spenelį ir stebėjo, kaip jis traukiasi bei kietėja nuo jo prisilietino. 
Aila pajuto malonų dilgčiojimą. 

— Nusiimkim tą dirželį, — pasiūlė Jondalaras. 

Pasilenkusi prie riešų Aila pamėgino atrišti mazgą, tačiau tai daryda- 
ma tik viena ir dar kaire laisva ranka dešiniarankė jautėsi nerangi. 

— Turėsi man padėti, Jondalarai, - tarė ji. - Nesugebu atrišti mazgo 
tik kaire ranka. Kur kas lengviau būtų jį perkirsti. 

— Net nekalbėk šitaip! - pareiškė Jondalaras. - Niekada nenorėsiu 
perkirsti mazgo su tavimi. Noriu visą likusį gyvenimą būti prie tavęs pri- 
rištas. 

— Esi ir visada būsi, net ir be dirželio, — tarė Aila. - Tu teisus. Ti- 
kriausiai tai iššūkis. Leisk, dar kartą apžiūrėsiu, — ji kurį laiką dar tyrinėjo 
tą mazgą, tada pasakė: - Žiūrėk, jei tu palaikysi čia, o aš patrauksiu čia, 

Jis padarė kaip lieptas, Aila truktelėjo, ir mazgas atsirišo. 

— Iš kur žinojai, kaip daryti? Šį tą išmanau apie mazgus. Akivaizdu 
nebuvo, - pastebėjo Jondalaras. 

— Matei mano vaistų krepšelį? - atsakė ji. Jondalaras linktelėjo. - Pri- 
simeni, visi kapšeliai viduje užrišti mazgais. Mazgų rūšis ir jų skaičius 
rodo tai, kas yra viduje. Kartais tuos kapšelius reikia atidaryti greitai. Ne- 
galiu knebinėtis su mazgais, ligonį reikia gydyti. Išmanau apie mazgus, 
Iza seniai mane išmokė. 

— Na, džiaugiuosi, — tarė Jondalaras, laikydamas ilgą, siaurą dirželį. — 
Įsidėsiu jį į krepšį, kad nepasimestų. Turėsime parodyti, kad jis neper- 
kirstas. Mainais iš Zelandonės gausime vėrinius, - Jondalaras suvyniojo 
dirželį, įgrūdo jį į krepšį ir visą dėmesį sutelkė į Ailą. - Štai kaip mėgstu 
tave apkabinti bučiuodamas, - tarė jis, apkabindamas ją abiem rankom. 

— Man irgi taip patinka, - nesipriešino ji. 

Jis bučiavo jos lūpas atvėręs liežuviu ir siekė krūtų. Tada stumtelėjo ją 
ant kailių ir pasilenkęs apžiojo spenelį. Aila tučtuojau pajuto savo atsaką, 
pojūčiai vis stiprėjo. Jondalaras čiulpė ir švelniai kandžiojo vieną spenelį, 
o kitą glamonėjo pirštais. 

Atstūmusi vyrą Aila ėmė kelti į viršų baltą tuniką, kurią pati jam pa- 
siuvo. 

— Ką darysi, kai atsiras vaikelis, Jondalarai? Krūtys bus pilnos pieno. 

— Pažadu pernelyg nevagiliauti, tačiau gali būti tikra, kad jo paragauti 
ketinu, - tarė jis šypsodamasis, o tada nusitraukė tuniką per galvą. - Jau 
turi vieną vaiką. Kai kūdikis žinda, ar jausmas toks pat? 

Aila pagalvojo. 

— Ne, ne toks pat, - atsakė ji. - Kūdikį žindyti malonu tik po kelių 
pirmų dienų. Vaikas žinda labai smarkiai. Kol pripranti, iš pradžių spe- 
nelius skauda. Vaikui žindant viduje nesukyla tie pojūčiai kaip čiulpiant 
tau. Kartais menkiausią tavo prisilietimą pajuntu visu kūnu. Taip niekada 
nebūna maitinant kūdikį. 

— Aš kartais visų kūnu juntu, kai tu paprasčiausiai į mane žiūri, - tarė 
Jondalaras. Jis nurišo jos liemens diržą, atskleidė tuniką, paglostė kiek 
suapvalėjusį pilvą ir ėmė glamonėti vidinę šlaunų pusę. Jam patiko ją lies- 

meniu ir nusirengė visus drabužius, paskui padėjo vyrui nusirišti tvirtai 
apvyniotus apavo raištelius. 

— Taip apsidžiaugiau pamačiusi, kad apsirengei mano pasiūtą tuniką, 
Jondalarai, - tarė Aila. 

Jis pakėlė drabužį, kurį buvo numetęs ant miegmaišio, išvertė į išo- 
rę, rūpestingai sulankstė ir paguldė ant kuprinės, tik tada pradėjo rištis 
kelnių diržą. Aila nusiėmė gintaro ir kriauklių vėrinį, išsivėrė auskarus — 
neseniai pradurtas ausis vis dar truputį skaudėjo - ir sudėjo papuošalus į 
kuprinę. Nenorėjo nieko pamesti. Apsisukusi pastebėjo, kad Jondalaras, 
kuris palapinėje negalėjo išsitiesti, stovėdamas ant vienos kojos maunasi 
kelnes, tačiau jo išbrinkęs organas rodė esąs pasiruošęs. Ji neatsispyrė jo 
nepalietusi, todėl vyras prarado pusiausvyrą. Jis griuvo ant jos ir abu pra- 
pliupo juokais. 

— Kaip man nusimauti kelnes, jei tu šitaip nekantrauji? — tarė jis, nusi- 
traukdamas kas liko ir nusispirdamas drabužį. Tada išsiteisė greta jos ant 
miego kailių. - Kada siuvai tą tuniką? 

Jondalaras pasikėlė ant alkūnės, kad galėtų ją stebėti. Vienintelės 
liepsnelės šviesoje jo gilios, sodriai mėlynos akys buvo tamsios, plačios ir 
švytinčios, žvelgė į ją su meile ir ilgesingai. 

— Kai gyvenome Liūto stovykloje, - atsakė ji. 

— Tą žiemą buvai pasižadėjusi Ranekui. Kodėl siuvai tuniką man? 

— Nežinau, - atsiliepė Aila. - Tikriausiai vyliausi. O paskui šovė keis- 
ta mintis. Prisiminiau, kai anuomet slėnyje gaminai man tą mažą raižinį, 
sakei, kad nori įkalinti mano dvasią. Ir aš tikėjausi, kad kažkaip įkalinsiu 
tavo dvasią, jei tau ką nors pagaminsiu. Tąkart visi kalbėjo apie baltus 
ir juodus gyvūnus. Tu pasakei, kad balti tau yra ypatingi. Krosija sutiko 
pamokyti, kaip pasigaminti baltą odą, todėl nusprendžiau ką nors tau 
pasiūti. Kaskart dirbdama galvodavau apie tave. Manau, tą žiemą laimin- 
giausia būdavau tada, kai siūdavau. Netgi įsivaizdavau, kad regiu tave ją 
vilkintį per jungtuvių apeigas. Dėl to mano viltis liko gyva. Štai kodėl 
gabenau ją visą kelią, - Jondalaras kone juto, kaip jos akys drėksta. 

— Atsiprašau, kad ji nepapuošta. Taip ir neišmokau tinkamai prisiūti 
karoliukų ir kitų puošmenų. Vis pradėdavau, bet atrodydavo, kad jie tik 

ti jų daugiau, bet tą žiemą taip ir nesusiruošiau medžioti. Gal kitą žiemą 
sumedžiosiu daugiau, - pažadėjo ji. 

— Tunika puiki, Aila. Vien balta spalva pakankamai puošia. Visi gal- 
vojo, kad specialiai palikai ją nepuoštą. Ji visiems padarė didelį įspūdį. 
Martona pagyrė, kad nepabijojai ir leidai puikiai meistrystei drabužį 
puošti savaime. Tikiuosi netrukus pamatyti nemažai baltų tunikų. 

— Kai Martona pasakė, kad iki ceremonijos negalėsiu su tavimi nei 
pasimatyti, nei pasikalbėti, buvau nusiteikusi laužyti visus zelandoniečių 
papročius, kad tik atiduočiau tau tuniką. Tada Martona pažadėjo per- 
duoti pati, nors, man regis, ji manė, kad net ir tada buvo per daug bendra- 
vimo su tavimi. Tik nežinojau, ar tau patiko. Nenumaniau, ar supratai, 
kodėl noriu, kad ją vilkėtum. 

— Kaip tą žiemą galėjau būti toks kvailas ir aklas? Taip tave mylėjau, 
taip tavęs geidžiau. Kaskart, kai nueidavai į Raneko patalus, negalėda- 
vau tverti. Negalėjau miegoti, girdėjau visus garsus. Štai kodėl tą dieną, 
kai išjojome dresuoti Lenktynininko, paėmiau tave stepėje. Mums jojant 
kartu Yhaha, jutau kiekvieną tavo kūno krustelėjimą. Ar kada galėsi man 
atleisti tą prievartą? 

— Vis mėginau tau pasakyti, bet nesiklausei. Neprievartavai manęs, 
Jondalarai. Ar neprisimeni, kaip greitai tau atsiliepiau? Kaip galėjai ma- 
nyti, kad mane prievartauji? Ta diena man buvo laimingiausia anos žie- 
mos diena. Paskui dienų dienas apie tai svajojau. Kaskart užsimerkusi 
jutau tave ir vėl tavęs troškau, bet tu negrįžai. 

Staigaus geismo apimtas Jondalaras ėmė ją bučiuoti. Negalėjo lauk- 
ti. Atsigulęs ant viršaus praskyrė jos kojas, surado šiltą, drėgną šulinį ir 
giliai įsiskverbęs pajuto, kaip jos šiluma glamonėja jo vyriškumą. Aila 
buvo pasiruošusi. Juto, kaip jis skverbiasi, ir kilo jo pasitikti, aimanavo 
jausdama jo pilnumą savo godžios, kraujo pritvinkusios gelmės viduje. Jis 
atsitraukė ir vėl įsiskverbė. Tempui greitėjant ji išsirietė, kad jis spaustųsi 
ten, kur ji trokšta. Kaip gera! Jondalaras juto, kad yra toks sklidinas, jog 
tuoj pratrūks. Staiga, įsitempus kiekvienai nervo skaidulai, nieko dau- 

"giau nežinančius juos abu prarijo stebuklingo malonumo banga, sprogusi 
su didžiuliu palengvėjimu. Jis dar kelis kartus įsiskverbė, tada susmuko 

— Myliu tave, Aila. Nežinau, ką daryčiau, jei tave prarasčiau. Visada 
mylėsiu tave ir tik tave, — tarė jis tvirtai ją suspaudęs, nuo stiprių jausmų 
įsitempusiu balsu. 

— Oi, Jondalarai, aš taip pat tave myliu. Visada mylėjau, - jos akių 
kampučiuose pasirodė ašaros: ir dėl meilės jam, ir dėl taip staiga atslūgu- 
sios įtampos bei didžiulio palengvėjimo. 

Abu kurį laiką ramiai gulėjo mirguliuojančioje lempelės šviesoje, tada 
Jondalaras pakilo ir nusiritęs ant šono vėl uždėjo ranką jai ant pilvo. 

— Galjau esu per sunkus? Nežinau, ar dera dabar šitaip tave spausti, — 
pastebėjo jis. 

— Visai tu nesunkus, - atsakė ji. - Vėliau, kai vaikelis dar paaugs, pa- 
galvosime, kaip padaryti, kad būtų lengviau. 

— Ar tiesa, kad junti, kaip viduje juda gyvybė? 

— Dar ne, tačiau ilgai netrukus pajusiu. Tu irgi galėsi pajusti. Tereikės 
štai šitaip padėti man ranką ant pilvo. 

— Tikriausiai džiaugiesi, kad jau turi vieną vaiką. Žinai, ko laukti. 

— Nėštumai skiriasi. Kai nešiojau Durką, iš tikrųjų sirgau. Beveik visą 
laiką. 

— O kaip jautiesi dabar? - akivaizdžiai sunerimęs susiraukė Jondala- 
ras. 

— Jaučiuosi nuostabiai. Pačioje pradžioje labai nedaug blogavau, bet 
ir tai praėjo. 

Paskui abu ilgai tylėjo. Jondalarui pasidarė smalsu, gal ji užmigo? Jis 
kaip tik buvo nusiteikęs vėl pradėti jai meilintis, bet jei ji miega... 

— Įdomu, kaip jis? — staiga tarė ji. - Mano sūnus. 

— Pasiilgai jo? 

— Kartais taip jo ilgiuosi, kad neišmanau, ką daryti. Susirinkime Ze- 
landonė giedojo Motinos giesmę. Mėgstu tą pasakojimą. Kaskart klausy- 
dama juntu, jog pravirksiu, kai ateinama iki tos dalies, kur Motina negali 
būti greta sūnaus, kur jie amžinai atsiskyrę. Man regis, suprantu, kaip ji 
jaučiasi. Niekada daugiau jo nepamatysiu. Tik norėčiau žinoti, kaip jis 
laikosi, ar jam viskas gerai. Kaip Braudas ir kiti gentainiai su juo elgiasi, — 
tarė Aila ir vėl nuščiuvo. 


Jos žodžiai privertė Jondalarą susimąstyti. 

— Giesmėje sakoma, kad Didžioji Motina gimdydama kentėjo skaus- 
mus. Ar labai skauda? 

— Durką gimdyti buvo sunku. Nemėgstu apie tai galvoti. Tačiau, kaip 
Motinos giesmėje sakoma, jis buvo to vertas. 

— Ar tubijai, Aila? Bijai vėl gimdyti? - pasiteiravo jis. 

— Truputį. Tačiau šįkart taip gerai jaučiuosi. Gal ir gimdymas nebus 
toks sunkus. 

— Nesuprantu, kaip moterys tai ištveria. 

— Ištveriame, nes yra verta, Jondalarai. Taip troškau Durko... Paskui 
jie man pareiškė, kad jis išsigimęs, kad negalėsiu jo pasilikti, - ji pradėjo 
verkti. Jondalaras ją apkabino. - Buvo taip siaubinga. Niekaip negalėjau 
prisiversti išnešti sūnelio. Zelandonijoje motina bent jau gali pasirinkti. 
Daugiau niekas niekada nevers manęs šitaip elgtis. 

Jie išgirdo tolumoje kaukiant vilkus ir vieną atsiliepiant visai arti, pa- 
Žįstamu balsu. Vilkas buvo netoliese, bet ne palapinėje. 

— Svarstau, ar jis irgi mane paliks, - tarstelėjo Aila ir įsikniaubė veidu 
Jondalarui į petį. 

Vyras ją apkabino ir guodė. Sudėtinga būti Doni pagerbtai. Palaimi- 
nimas, ir vis dėlto... Jondalaras pabandė įsivaizduoti, koks jausmas apima, 
kai tavo viduje auga gyvybė, tačiau tai viršijo jo jėgas. Vyrai neturi vaikų. 
Vis dėlto, kodėl Doni sukūrė vyrus? Jei vyrų nebūtų, moterys pačios ge- 
bėtų pasirūpinti savimi. Ne visos moterys vienu metu laukiasi. Vienos 
galėtų medžioti, o kitos padėtų toms, kurių pilvai didžiuliai arba kūdikiai 
maži. Moterys visada padeda vienos kitoms gimdant. Gal jos galėtų išgy- 
venti net be medžioklės? Juk moteriai su mažais vaikais lengviau rinkti 
augalus. 

Jondalaras jau anksčiau kėlė sau šitą klausimą ir svarstė, ar kiti vyrai 
irgi jį sau užduoda. Čia ne toks klausimas, apie kurį būtų užsiminta gar- 
siai. Tikriausiai Doni turėjo priežastį sukurti dvejopus žmones. Regis, 
visuose jos darbuose yra svarbos. Pasaulis yra tvarkingas. Kasdien pateka 
saulė, keičiasi mėnulio fazės, vienas po kito kasmet mainosi metų laikai. 

Ar gali būti, kad Aila teisi? Kad vyrai būtini gyvybei pradėti? Ar todėl 
yra vyrai ir moterys? Jondalaras, apkabinęs moterį, kamavosi mintyse. Jis 


troško, kad jo egzistencija turėtų tikslą, tikrą prasmę. Ne tik mėgautis 


1 654 


UOLŲ PRIEGLOBSTIS 


malonumais, ne tik aprūpinti ir padėti. Jis troško, kad jo gyvenimas būtų 
būtinas, jo lytis būtų būtina. Jis norėjo patikėti, kad be vyrų neužsimegz- 
tų nauja gyvybė, kad be vyrų daugiau nebūtų vaikų, kad Žemės vaikai 
liautųsi egzistavę. 

Jis buvo taip paskendęs mintyse, kad nė nepastebėjo, kada Aila liovėsi 
kūkčioti. Dirstelėjo į moterį Jondalaras nusišypsojo. Giliai įmigusi, Aila 
lygiai kvėpavo. Diena buvo ilga, o ji anksti atsikėlė. Jis ištraukė nutirpusią 
ranką, palankstė, kad kraujas vėl pradėtų tekėti, ir plačiai nusižiovavo. 
Pacs irgi buvo pavargęs. Jis atsikėlė užgesinti samaninės riebalų lempelės 
dagties, tamsoje apgraibomis susirado kelią iki miegančios moters ir įro- 
pojo į kailius. 

Ryte atsimerkusiam Jondalarui prireikė akimirkos susiorientuoti. Jis 
jau įprato miegoti stovyklos palapinėje, o čia sienos buvo kažkaip arčiau. 
Bet palapinė buvo dar labiau pažįstama - juk joje miegota visus metus. 
Paskui jis prisiminė praėjusio vakaro jungtuves. Aila tapo jo pora. Jon- 
dalaras ištiesė ranką, bet moters greta nebuvo. Paskui jis užuodė virimo 
kvapus iš lauko. Vyras atsisėdo, nė negalvodamas ištiesė ranką ir nustebo 
iš tikrųjų radęs karštos mėtų arbatos sklidiną puodelį. Nugėrė gurkšnelį. 
Arbata buvo mėgstamo karštumo, o greta puodelio buvo padėta šviežiai 
nulupta gaulterijos šakelė. Štai ir vėl: žinodama, ką jis mėgsta rytais, Aila 
viską paruošė. Jondalarui buvo sunku suvokti, kaip jai tai pavyksta. 

Gurkštelėjęs arbatos vyras nubloškė miego kailius ir atsikėlė. Aila 
buvo su arkliais, ir Vilkas buvo čia. Jondalaras išsiskalavo burną, pakram- 
tė pagaliuko galą, išsivalė juo dantis ir vėl išsiskalavo burną, paskui išgėrė 
likusią arbatą. Siekė drabužių, galiausiai nusprendė nesirengti, vis tiek 
aplinkui daugiau nieko nėra, ir nuėjo prie Ailos nuogas. Ji nusišypsojo ir 
dirstelėjo į jo organą. Tiek tereikėjo, kad jis pradėtų didėti. Jos šypsena 
tapo šelmiška. Jam irgi teliko šypsotis. 

— Graži diena, - tarė jis, artindamasis prie moters su išdidžiai styran- 
čiu vyriškumu. 

— Pamaniau, gal šįryt paplaukiokim, — tarė ji žiūrėdama, kaip jis atei- 
na. - Tinkama vieta aukštupyje už stovyklos visai netoli nuo čia. 

— Dabar nori eiti? - pasitikslino jis. - Užuodžiu, kažką gamini. 


Ji gudriai nusišypsojo. 

— Galėtume nueiti dabar. Maistą galiu nukelti nuo ugnies, - tarė ji. 

— Taip ir padarykim, moterie, - nesiginčijo Jondalaras, apkabindamas 
ir bučiuodamas Ailą. - Ką nors užsimesiu, ir galėsime nujoti, - nusišyp- 
sojo jis. - Bus greičiau. 

Aila pasiėmė krepšelį, tačiau jojo be apklotų. Po kelių akimirkų jau 
buvo prie baseinėlio ir paleido arklius ganytis. 

Jie patiesė ant žemės kailius, tada juokdamiesi nubėgo prie vandens. 

Vilkas liuoksėjo kartu, tačiau žmonėms besitaškant vandeny, susido- 
mėjo kitkuo. 

— Taip gera, taip gaivina, - tarė Aila, panėrė į vandenį ir atsistojo. 

Jondalaras irgi panėrė. Jie perplaukė baseinėlį ir grįžo atgal. Jau pradė- 
jus bristi iš vandens, jis ją apkabino. 

— Tave jausti irgi gera, - tarė jis. - Manau, ir ragauti bus skanu. 

Jondalaras pakėlęs ant rankų išnešė moterį iš vandens ir paguldė ant 
kailių. 

— Vakar buvo sunki diena, o šiandien turime laiko, - tarė jis, žvelgda- 
mas į ją stulbinamai mėlynomis akimis. Tada pasilenkė pabučiuoti ir bu- 
čiavo lėtai, švelniai, spausdamasis vis arčiau, jausdamas nuo vandens vėsią 
odą ir iš vidaus sklindantį karštį. Jis pakramtė jos ausies lezgelį, pabučiavo 
kaklą, tada siekė krūtų ir susirado spenelį. Tai to jis geidė, to geidė ir ji. 

Jis neskubėjo. Lietė, spaudė, trynė spenelį tarp pirštų, o kitą čiulpė ir 
kramsnojo. Juto, kaip pats pildosi ir pasiruošia. Nuo Jondalaro prisilieti- 
mų ir glamonių pojūčiai žaibu sklido per visą Ailos kūną, iki pat malonu- 
mo gelmių. Vyras glostė jos suapvalėjusį pilvą ir džiaugėsi tuo kauburėliu 
žinodamas, jog viduje auga kūdikis, paskui siekė žemiau, jos iškilios kal- 
velės ir plyšelio joje. 

Aila spaudėsi prie Jondalaro, kol jis surado nedidelį gumbelį. Aštrus 
pulsavimas joje vis stiprėjo. Tada vyras pakilo, apsisuko ir įsitaisė tarp jos 
merkęs, lyg skanaudamas lyžtelėjo. Čia ta moteris, kurios jis troško, tai jos 
skonis, jo Ailos. 

Ji gulėjo nejudėdama, leido jam tyrinėti, apieškoti visas šiltas viete- 
les. Paskui jis vėl surado gumbelį ir pradėjo žaisti su juo liežuviu, judinti, 


trinti, čiulpti. Aila ėmė aimanuoti, mintys nuklydo ten, kur tik Jonda- 

laras žinojo, kaip ją nuvesti. Jam judant vis greičiau ji spaudėsi prie jo, o 
aimanos vis garsėjo. 

Jondalaras taip pat juto, kaip brinksta jo vyriškumas, ir troško, kad ji 
jį apglėbtų, bet pirmiausia norėjo pamatyti, kaip ji pasiekia viršūnę. Jis vis 
artėjo, tas jausmas, kuris buvo pasiruošęs ją užlieti, ir staiga ji ten atsidūrė: 
persirito per viršūnę, lūžo kilusi malonumo banga. Aila panoro jausti jį 
viduje. 

Ji patraukė jį aukštyn, padėjo jam įeiti ir laukė pirmo didžiulį malonu- 
mą teikiančio postūmio. Jis atsitraukė ir vėl stūmė, vėl ją užpildė. Pajuto, 
kaip šiltos jos klostės jį apkabina neriantį vis giliau. Jie taip puikiai vienas 
kitam tiko. Tai buvo jo trokštama moteris. Jondalaras galėjo tilpti joje 
visas, nereikėjo nerimauti dėl varpos dydžio. Jis ištraukė kone visą varpą, 
tada vėl nėrė gilyn. Kaskart jį pajutus jos pojūčiai stiprėjo, ji kvėpė vis 
greičiau, kylantis balso tonas atitiko viduje kylančius jausmus. 

Pulsavimas sustiprėjo taip, kad visą jį užliejo. Kai ji pasiekė viršūnę, 
jis nurimo, dar kelis kartus atsitraukė ir vėl įsiskverbė, o tada leido sau 
baigti, pailsėjo atsigulęs ant jos. Aila troško, kad Jondalaras nesujudėtų. 
Jai taip patiko, kai jis šitaip gulėdavo viršuje. Pasimėgavus malonumais 
Ailai norėjosi mėgautis ir poilsiu. 

Paskui jie vėl ėjo plaukioti, tačiau šįkart išbridusi iš vandens Aila iš 
krepšio išėmė minkštas odas nusišluostyti. Jie sušvilpė arkliams ir par- 
jojo į stovyklą. Vilkas buvo ten: mynė aplink palapinę, o arkliai atrodė 
nervingi. 

— Ten kažkas yra, - pasakė Aila. - Ir Vilkui nepatinka, ir arkliai nervi- 
nasi. Kaip manai, gal tie vilkai, kuriuos girdėjome praėjusią naktį ? 

— Nežinau. Pavalgę galime susikrauti palapinę ir ilgam išjoti, — tarė 
Jondalaras. - Gal šį vakarą praleisime kokioje kitoje vietoje. 

— Puiki mintis, - pritarė Aila. - Galėsime užsukti į stovyklą, paliksi- 
me vestuvinius apdarus, pasiimsime kitą kelionės mantą ir patyrinėsime 
aplinkines teritorijas. Paskui grįšime atgal ir galėsime pasistatyti palapi- 
nę prie vandens. Ten vargiai kas ateina. Ir pasiimkime Vilką. Gauja gali 
pamanyti, kad jis jų teritorijoje, o vilkai kovoja, kad apgintų savo plotus 
nuo kitų vilkų. 


Kai kitą rytą Aila su Jondalaru atjojo prie devintojo urvo palapinės ir 
nulipo nuo arklių, žmonės į juos nekreipė dėmesio, tarsi jų ten nė nebū- 
tų: eidami pro šalį suko akis arba žvelgė tarsi kiaurai. Ailą nukrėtė nera- 
mus atpažinimo šaltukas: lyg po mirtino prakeiksmo gentyje. Ji žinojo, 
koks jausmas apima, kai mylimi žmonės tave atstumia, atsisako pastebėti, 
nors stovėdamas priešais mojuotum ir šauktum. 

Paskui Aila pastebėjo, kaip žvilgčiodama į juos Folara bando paslėpti 
šypseną, ir nurimo. Čia nėra jokios piktos valios. Tai jų išbandymo laiko- 
tarpis, jie turi kalbėtis tik tarpusavyje, su niekuo kitu. Paskui ji pastebėjo, 
jog ir kiti dirsčioja į jų pusę ir bando nesišypsoti. Buvo akivaizdu, kad visi 
labai puikiai juos mato. Aila su Jondalaru žengė į palapinę kaip tik tada, 
kai Martona ėjo laukan. Jie praėjo vieni pro kitus netarę nė žodžio, bet 
vyresnioji moteris pažvelgė tiesiai į jaunuolius ir nusišypsojo. Ji nemanė, 
jog dera dirbtinai vengti vieniems kitų, pakanka nekalbinti ir nekalbėti. 

Padėję apeiginius drabužius ant žole kimštų demblių tuščioje miego 
vietoje, Aila su Jondalaru įsimetė dar keletą kelionės reikmenų, tada nu- 
ėjo į Martonos ir Vilomaro vietą. Moteris buvo padėjusi žaliaminės odos 
dėžutę su Ailos amuletu ant savo patalo, greta gulėjo paruoštas paketėlis 
su maistu. Aila vos garsiai nepadėkojo, bet susilaikė, paskui šyptelėjusi 
greitai parodė genties ženklų kalba: „Esu dėkinga, kad tu tokia maloni, 
mano poros motina. 

Martona nesuprato ženklų, bet spėjo, jog tai kažkoks dėkingumo ges- 
tas ir nusišypsojo jaunajai moteriai, kuri dabar buvo jos sūnaus pora. „Ne- 


pamaišytų išmokti keletą tų ženklų, - pagalvojo ji. - Būtų įdomu kalbėtis 

be garso, kai niekas daugiau nenumano, jog apskritai ką nors sakai: Jau- 
niesiems išėjus, Martona nuėjo į jų vietą apžiūrėti drabužių, kuriuos jie 
vilkėjo praėjusį vakarą. 

Nors Jondalaras dažniausiai savo išvaizda išsiskirdavo iš kitų, vilkė- 
damas stulbinamai balta, neregėtai išdirbtos odos tunika vakar jis atro- 
dė tikrai ypatingai. Vis dėlto didžiausią įspūdį, kaip Martona ir manė, 
padarė Ailos apdaras. Ne vienas zelandonietis jau permąstė, kokį statusą 
svetimšalei derėtų suteikti. Martona pasikvietė keletą žmonių pagurkš- 
noti mėlynių vyno, kurį visai neseniai pradėjo ragauti, - jis dvejus metus 
buvo laikomas tamsoje, sausame jos namelio kampe, duobėje, išplaurame 
ir gerai užsandarintame briedžio skrandyje. Moteris nusprendė namelio 
viduje išdėlioti daugiau lempelių, kad blausioje vidinėje erdvėje būtų ge- 
riau matyti. Paskui pasilenkusi ištiesino tuniką ir kelnes, truputį pataisė, 
kad išryškėtų sudėtingas karolių raštas, kurį buvo pridengusios klostės. 

Aila su Jondalaru džiaugėsi papročiu oficialiai atsiskirti. Tarsi sugrįžo 
kelionės dienos, tik nebuvo spaudimo keliauti. Ilgomis vasaros dienomis 
jie medžiojo, žuvavo ir rinko maistą tik savo reikmėms, plaukiojo ir daug 
jodinėjo, tačiau Vilkas draugiją jiems palaikė labai retai, ir Ailai jo sti- 
go. Atrodė, tarsi jis niekaip negali apsispręsti, ar pasilikti sa žmonėmis, 
kuriuos dievina, ar bėgti pas laukinėje gamtoje surastą stebuklą. Kad ir 
kur Aila su Jondalaru būdavo apsistoję, keturkojis visada juos surasdavo, 
dideliam Ailos džiaugsmui kaskart išdygdavo palapinėje. Ji skyrė Vilkui 
daug dėmesio, glostė jį ir glamonėjo, kalbėjo su juo, kartu medžiojo. Jos 
dėmesys paprastai paskatindavo jį kuriam laikui pasilikti, bet galiausiai 
Vilkas vėl išeidavo ir dažnai negrįždavo naktį ar net kelias. 

Jie ištyrinėjo aplinkines kalvas ir slėnius. Kad ir kaip gerai Jondalaras 
manė pažįstąs gimtąsias apylinkes, raiti jie galėjo apjoti kur kas didesnius 
plotus, geriau išžvalgyti kraštą. Jondalaras pradėjo labiau vertinti regiono 
turtingumą. Jie matė gausybę įvairiausių gyvūnų, kurie gyveno Zelando- 
nijoje, kartais keliaujančius ištisomis bandomis, o kartais tik švystelint 
tarp medžių. 

Dauguma žolėdžių ir atrajotojų ramiai ganėsi kartu tuose pačiuose 
laukuose, pievose ir retose giraitėse, o į du arklius, kad ir su raiteliais, 

itin arti gyvūnų. Aila mėgo tyliai sėdėdama ant besiganančios kumelės 
nugaros stebėti kitus gyvūnus, Jondalaras dažnai palaikydavo jai drau- 
giją, nors rasdavo ir kitų užsiėmimų. Jis pagamino iečių mėtyklę ir iečių, 
kurios labiau atitiktų Lanidaro ūgį, šį tą pakeitė, kad būtų, kaip tikėjosi 
Jondalaras, lengviau naudoti jas viena ranka. 

Vieną popietę jie aptiko bandą bizonų. Kad ir kiek daug bizonų bei 
taurų patiesdavo medžiotojai, tai nedarė žalos gamtai; tas skaičius buvo 
nedidelis, palyginti su gausybe atviruose plotuose klajojančių žvėrių. Bet 
šių dviejų išskirtinių rūšių raguočių niekada nepamatydavai kartu. Bizo- 
nai ir taurai vengė vieni kitų. Nors Aila su Jondalaru visai neseniai daly- 
vavo medžiojant ir mėsinėjant bizonus, stebėti juos laisvai klajojančius 
buvo džiugu. Per pavasario šėrimąsi numetę storą, tamsų, vilnonį kailį, 
žolėdžiai pasipuošė šviesesniu vasariniu plauku. Ailai ypač patiko stebėti 
judrius, žaismingus dar visai mažus veršelius - bizonės apsiveršiuodavo 
vėlyvą pavasarį arba vasaros pradžioje. Jaunikliai vystėsi gana lėtai, jais 
reikėjo atidžiai, dėmesingai rūpintis, tačiau jie vis tiek krisdavo kaip meš- 
kų, vilkų, lūšių, hienų, leopardų, kartkartėmis urvinių liūtų ir žmonių 
aukos. 

Krašte buvo gausu įvairiausių rūšių ir dydžių elnių - nuo milžinų di- 
džiųjų elnių iki mažučiukių stirnų. Jondalaras su Aila matė nedidelę jau- 
nų didžiųjų elnių patinų bandą, gėrėjosi jų švelniais, smailiais snukiais, 
žavėjosi fantastiškais ragais. Tie ragai buvo plaštakos su išskėstais pirštais 
formos, kartais siekdavo iki keturių metrų pločio ir sverdavo daugiau nei 
septyniasdešimt kilogramų; dabar pamacytieji gyvūnai buvo jaunesni, 
laibesni, su mažesnėmis raginėmis ataugomis. Jiems dar nebuvo išsivys- 
tę didžiuliai raumeningi subrendusių elnių sprandai, bet visi puikavosi 
kupromis ant keterų, kuriose buvo sutelktos sausgyslės masyviems būsi- 
miems ragams palaikyti. 

Net jauni didieji elniai vengė miškų, kad ragai neįsipainiotų į medžių 
šakas. Miškuose ganėsi dėmėtieji danieliai. Pelkėtoje vietovėje Aila su 
Jondalaru pastebėjo dar kitokios rūšies vienišą žvėrį, aukštą ir nevikrų, su 
mažesniais, nors gana dideliais plaštakos formos ragais. Įbridęs į vandenį 
jis panardino galvą, o kai ją pakėlė, iš snukio dribo varvantys žali vandens 

šiuos gyvūnus žmonės vadino briedžiais, tačiau ten, kur gyveno Jondala- 
ras, juos vadino elniais vapičiais. 

Kur kas gausiau tame krašte gyveno tauriųjų elnių. Jų ragai taip pat 
užaugdavo dideli, tik buvo kitaip šakoti. 

Taurieji elniai buvo žolėdžiai ir gyveno įvairiose atvirose vietovė- 
se nuo kalnų iki stepių. Jie buvo vikrūs ir bebaimiai, jų neatbaidydavo 
nei stačios kalvos ir raižytas landšaftas, nei siauros atbrailos virš medžių 
augimo ribos, jei ten viliodavo žolė. Jie gyvendavo ir retuose miškuose, 
jei tarp medžių pramaišiui su saulėtomis pievelėmis buvo pakankamai 
erdvės, kad galėtų augti žolės ar paparčių paklotas. Tiko jiems ir viržiais 
apaugusios kalvos bei atviros stepės. 

Taurieji elniai nemėgo greitai bėgioti, ilgomis kojomis mitriai žengė 
arba turseno lengva risčia, bet vejami jie galėjo mylių mylias lėkti dešim- 
tmetriniais šuoliais, į viršų pašokti iki dviejų su puse metro. Taip pat jie 
buvo puikūs plaukikai. Nors taurieji elniai labiausiai mėgo žolę, jie galėjo 
skabyti lapelius ir pumpurus, rupšnoti uogas, grybus, viržius, žievę, giles, 
riešutus ir bukų riešutėlius. Taurieji elniai tuo metų laiku būrėsi į nedi- 
deles bandas. Pievoje prie upelio Aila su Jondalaru pastebėjo keletą elnių 
ir stabtelėjo jų stebėti. Žolė ką tik buvo pradėjusi keisti spalvą iš žalios į 
auksinę, krantą ribojo keletas visiškai lapiją išskleidusių puikių bukų, o 
kitapus vandens dunksojo gana tankus miškas. 

Tai buvo įvairaus amžiaus patinėlių banda, o jų ragai — visiškai apsi- 
traukę aksomu. Maždaug metų sulaukusiems patinėliams išdygsta mažu- 
čiai rageliai. Ankstyvą pavasarį jie numetami, tačiau kone iš karto pra- 
deda augti nauji. Kasmet prisideda nauja atšaka. Vasaros pradžioje net 
didžiausi ragai būna visiškai užaugę, aptraukti aksomu — minkšta odele, 
kurioje gausu kraujagyslių, kuriomis ragus pasiekia maistinės medžia- 
gas, — dėl to ragai taip greitai auga. Nuo vasaros vidurio, ypač jos pabai- 
goje, tas aksomas apdžiūsta ir ima labai niežėti. Elniai kasosi į medžius ir 
akmenis, kad greičiau jį numestų, bet kruvinos odelės neretai kabo drais- 
kanomis, kol nukrinta. 

Ant didžiausių, gal pusketvirto šimto kilogramų sveriančio elnio 
"ragų Aila su Jondalaru suskaičiavo dvylika atšakų. Dvylikamečio pati- 

rudi arba blyškiai rusvai pilki, o vienas buvo visai šviesus. Mažiausiesiems, 
kuriems dar tik kalėsi pirmieji rageliai, vis dar ryškėjo baltos jauniklių 
dėmės. Aila su Jondalaru nusprendė nemedžioti elnio dideliais ragais, 
nors Jondalaras gundėsi ir buvo tikras, kad naudodamasis iečių mėtykle 
sugebėtų jį patiesti. 

— Tas dičkis - pačiame jėgų žydėjime, - pareiškė jis. - Norėčiau vėliau 
atjoti jo stebėti. Elniai dažnai grįžta į tas pačias vietas. Per malonumų 
sezoną jis kausis dėl kuo daugiau patelių, nors kartais tik pasipuikuoti 
ragais pakanka, kad atbaidytum varžovus. Kaunasi jie nuožmiai, kiaurą 
dieną. Baisus garsas, kai įsibėgėję rėžia vienas į kitą tais ragais, girdėti iš 
kaži kur. Kartais jie net stojasi piestu ir kaunasi priekinėmis kojomis. Ši- 
toks didelis patinas turėtų būti labai puikus, agresyvus kovotojas. 

— Girdėjau juos kaunantis, tačiau niekada nemačiau, - pasakė Aila. 

— Kartą, kai gyvenau su Dalanaru, matėme porą susipynusiais ragais. 
Kad ir kaip stengėsi, negalėjo atsiskirti. Ragus nupjovėme, tai buvo len- 
gvas grobis, tačiau Dalanaras pasakė, kad mes padarėme jiems paslaugą. 
Jie šiaip ar taip būtų mirę iš bado ir troškulio. 

— Manau, tas dičkis anksčiau buvo susidūręs su žmonėmis, - tarstelėjo 
Aila, duodama Yhaha ženklą atsitraukti. - Ką tik pasikeitė vėjas. Tikriau- 
siai jį pasiekė mūsų kvapas, elnias darosi dirglus. Matai, jis ima trauktis 
atgal. Jei jis nueis, išeis visi. 

- Jis tikrai atrodo nervingas, - pritarė Jondalaras taip pat traukdama- 
sis. 

Staiga ant mažiausiojo nugaros iš vieno tų bukų šoko lūšis, kuri ne- 
pastebėta laukė pasaloje. Blyškiai dėmėtas elniukas metėsi į priekį mė- 
gindamas atsikratyti laukinės katės, tačiau trumpauodegis žvėris kuokš- 
tuotomis ausimis tvirtai laikėsi jam ant nugaros. Lūšis elniukui įkando ir 
prakirto kraujagysles. Kiti elniai nubėgo, o jauniklis su lūšimi ant nugaros 
dideliu lankstu bėgo ratu. Srebėdami šuoliais pasileidusį panikos apimtą 
gyvūną, Aila su Jondalaru dėl visa ko pasiruošė savo iečių mėtykles, kad 
apsisaugotų, tačiau lūšis gėrė aukos kraują ir buvo macyti, kad elniukas 
jau silpsta. Jis kluptelėjo, lūšis dar kartą kando, pliūptelėjo dar daugiau 
kraujo. Elnias žengė dar kelis žingsnius, vėl suklupo, o tada sudribo ant 


žemės. Lūšis prakando žvėrelio galvą ir ėmė ėsti smegenis. 

Viskas greitai buvo baigta, tačiau arkliai susinervino, ir žmonės susi- 
ruošė joti. 

— Štai kodėl jis nerimavo, - pastebėjo Aila, - visai ne dėl mūsų kva- 
po. 

— Tas elniukas visai jaunas, - tarė Jondalaras. - Vis dar buvo galima 
įžiūrėti dėmes. Gal jo motina krito ir kiek per mažą paliko jį vieną. Jis sura- 
do patinų bandą, tačiau tai nepadėjo, jauni gyvūnai visada pažeidžiami. 

— Kai buvau maža, kartą svaidykle mėginau nudėti lūšį, - tarė Aila, 
paraginusi Yhaha žingine. 

— Svaidykle? Kiek tau buvo metų? - nustebo Jondalaras. 

Ji akimirką galvojo mėgindama atsiminti. 

— Tikriausiai skaičiavau aštuntus ar devintus metus, - tarė ji. 

— Tave ji galėjo nugalabyti taip pat lengvai kaip tą elniuką, - pastebė- 
jo Jondalaras. 

- Suprantu. Ji pajudėjo, ir akmuo atšoko. Aš ją tik suerzinau, ir ji šoko 
ant manęs. Sugebėjau pasiristi į šoną, susiradau pagalį, trenkiau jai, ir ji 
nuėjo, - papasakojo Aila. 

— Didžioji Motina! Aila, tu per plauką likai gyva, - Jondalaras atsilo- 
šė, todėl Lenktynininkas sulėtino žingsnį. 

— Paskui kurį laiką bijojau išeiti viena. Būtent tada ir kilo mintis svies- 
ti du akmenis. Galvojau, jei būčiau turėjusi dar vieną paruoštą akmenį, 
žvėriui būčiau trenkusi dar kartą. Nebuvau tikra, kad tai įmanoma, bet 
treniravausi, ir man pavyko. Vis dėlto, kol nenudėjau hienos, nesijaučiau 
pasitikinti savimi tiek, kad vėl eičiau medžioti, - papasakojo Aila. 

Jondalaras tik papurtė galvą. Pagalvojus, keista, kad ji dar gyva. Grįž- 
dami į laikiną stovyklą jie pamatė kaimenę gyvūnų, kurie sudomino 
Yhaha ir Lenktynininką: į arklius panašūs gyvūnai vadinosi kulanais. Iš 
pažiūros atrodė, jog tai arklio ir asilo hibridas, tačiau tai buvo atskira gy- 
vūnų rūšis. Yhaha sustojo pauostyti jų mėšlo, o Lenktynininkas sužven- 
gė. Visa kaimenė nustojo ganytis ir sužiuro į arklius. Arsakomasis garsas 
buvo panašus į bliovimą, tačiau abiejų rūšių gyvūnai, regis, suvokė savo 
panašumą. 

Taip pat jie matė saigų patelę su dviem jaunikliais. Saigos yra į ožkas 

gyvena lygumose ar stepėse, kad ir kokiose bergždžiose, negu kalvose ar 
kalnuose. Aila prisiminė, kad saiga yra Izos totemas. Kitą dieną jie pama- 
tė dar vieną kaimenę gyvūnų, kurie Ailai sukėlė daugiau nerimo, - arklių. 
Ir Yhaha, ir Lenktynininką prie jų traukė. 

Juos stebėdami Aila su Jondalaru įžvelgė keletą skirtumų tarp šios lau- 
kinės kaimenės ir gyvūnų, kuriuos atsivedė iš rytų. Arkliai nebuvo gelsvai 
rudi kaip Yhaha, toks plaukas visur buvo labiausiai paplitęs, ir net ne 
reti tamsrudžiai kaip Lenktynininkas, bet melsvai pilki su baltais pilvais. 
Visų, įskaitant ir Ailos su Jondalaru arklius, buvo panašūs statūs kaip 
šepečiai juodi karčiai ir juodos uodegos, per nugarą ėjo juodos juostos, 
ir kojų apačios buvo juodos su vos regimai juostuotomis šlaunų apačio- 
mis. Prijaukintieji arkliai buvo nedideli, plačiais pasturgaliais ir apvaliais 
pilvais, tačiau kaimenės arkliai atrodė vos aukštesni ir kiek trumpesniais 
snukiais. 

Kaimenė stebėjo Yhaha su Lenktynininku ne mažiau įdėmiai. Šį kartą 
Lenktynininko žvengimas sulaukė iššūkio. Išgirdę skardų žvengimą Aila 
su Jondalaru susižvalgė ir pamatė link jų iš kaimenės galo einantį didelį 
eržilą. Nė nesitarę abu kuo greičiau paragino arklius kita kryptimi. Jon- 
dalaras nenorėjo, kad Lenktynininkui tektų kautis su kaimenės eržilu, o 
Aila baiminosi, kad jų arkliai taip pat susigundys ją palikti ir gyventi su 
saviškiais. Jau gana, kad Vilko taip dažnai nėra. 

Kitas kelias dienas Vilkas šiek tiek pabuvo su jais, ir Aila pasijuto taip, 
tarsi jos šeima vėl būtų susibūrusi. Jie nusprendė laikytis atokiau nuo di- 
delio trumų šniukštinėjančio šerno, pasijuokė iš porelės ūdrų, žaidžiančių 
tvenkinyje prie atsiskyrėlio bebro užtvankos. Juos pamatęs plokščiauode- 
gis gyvūnas greitai nėrė po vandeniu. Jie aptiko meškos urvą ir kuokštus 
plaukų, užkibusių už medžių kamienų, bet paties žvėries nepastebėjo, tik 
užuodė išskirtinį ernio kvapą. Stebėjo, kaip nuo aukštos uolos grakščiai 
skrieja dėmėtasis leopardas, o keletas kalnų ožkų vikriai šuoliuoja kone 
stačia uola. 

Kalnų ožkų patelės su jaunikliais, dėl tankios vilnos panašiais į ka- 
muoliukus su pagaliukais vietoj kojų, nusileisdavo iš kalnų, kad besigany- 
dami sodriose žemumų ganyklose sukauptų riebalų atsargų. Jų ilgi ragai 
rietėsi į nugaros pusę, akys buvo labai plačiai įstatytos, pakaušyje - ku- 

prelė, o kanopos kraštuose buvo kietos ir tvirtos, su minkštais, kempines 
primenančiais lanksčiais padais, kurie sugriebdavo kietą akmenį. 

Jondalaras matė, kaip Aila susitelkusi užsimerkia ir ima sukioti galvą, 
kad geriau įsiklausytų. 

— Man regis, šiuo keliu ateina mamutai, - tarė ji. 

— Iš kur žinai? Nieko nematau. 

— Girdžiu, - atsakė ji, - ypač didelį patiną. 

— Nieko negirdžiu, - prisipažino Jondalaras. 

— Toks žemas, žemas maurojimas, — Aila vėl atidžiai įsiklausė. - Žiū- 
rėk, Jondalarai! Štai ten! — šūktelėjo ji apimta jaudulio, kai tolumoje pa- 
matė link jų artėjančią mamutų bandą. Aila iš labai toli išgirdo rujojantį 
mamutą, kurio šauksmas buvo normaliai dar negirdimas žmonėms, ta- 
čiau rujojanti mamutė jį galėjo išgirsti vos ne iš už dešimties kilometrų, 
nes tokie žemi dažniai sklisdami ilgą atstumą nenuslopsta. Nors Aila iš 
tikrųjų negirdėjo garso, ji kažkaip pajuto gilų patino kvietimą. 

Bandoje buvo daugiausia patelės su jaunikliais, tačiau viena jauna pa- 
telė rujojo, tad pakraščiuose slampinėjo keletas patinų, nors dominuo- 
jantis patinas jau buvo susiporavęs su patele. Ji atsilaikė prieš nuolatines 
mažesnių patinų viliones, kol pasirodė didysis patinas. Dabar kiti laikėsi 
atokiai, nė vienas iš jų nebūtų drįsę mesti dičkiui iššūkio, todėl patelė tarp 
poravimųsi galėjo paėsti ir pamaitinti pirmagimį mažylį. 

Storas gauruotųjų mamutų kailis visiškai dengė didžiulius žvėris nuo 
kojų pirštų iki ilgo straublio galo, įskaitant ir nedideles ausis. Jiems priė- 
jus arčiau buvo geriau matyti įvairūs plauko atspalviai. Mažylių plaukas 
buvo šviesiausias, patelės buvo nuo ryškiai kaštoninės iki tamsiai rudos 
spalvos. Patinai sendami tapdavo kone visai juodi. Po kailiu suaugdavo 
labai tanki pavilnė, iš kurios tįsodavo tikrai ilgi, tiesūs plaukai, todėl gy- 
vūnai nesušaldavo ir šalčiausią žiemą, net atsigėrę ledinio vandens arba 
priėdę ledo ar sniego, kitaip tariant, kai jų kūnai atšaldavo. 

— Dar anksti mamutų sezonui, - pastebėjo Jondalaras. - Paprastai 
pamatydavom juos rujojančius vėlyvą rudenį. Mamutai, raganosiai, avi- 
jaučiai ir šiaurės elniai yra žiemos žvėrys. 

Paskutinę atsiskyrimo dieną Aila su Jondalaru pakirdo anksti. Pastarą- 

mažesnės upelės, kuri tekėjo beveik lygiagrečiai didžiajai. Jie susikrovė 
mantą, tačiau, prieš grįždami į vasaros susirinkimą, kur juos pasitiks daug 
žmonių ir būtinybė bendrauti, norėjo dar kartą toli nulėkti raiti. Tam 
reikėjo laiko ir dėmesio, bet sulaukdavai atlygio, pasitenkinimo ir ma- 
lonumo. Aila su Jondalaru mėgavosi atokvėpiu, tačiau buvo pasiruošę 
grįžti į stovyklą ir laukė, kol vėl pamatys žmones, kuriuos mylėjo. Jie be- 
veik metus praleido tik vienas kito ir gyvūnų draugijoje, tad žinojo visus 
vienumos džiaugsmus ir sielvartus. 

Jie pasiėmė maisto ir vandens, tačiau neskubėjo ir nebuvo sugalvo- 
ję jokio konkretaus tikslo. Vilkas buvo išėjęs prieš dvi dienas, todėl Aila 
liūdėjo. Kelionėje jis trokšdavo būti kuo arčiau, tačiau tada buvo tik ma- 
žas vilkiūkštis. Jis vis dar buvo jaunas. Nors atrodė, kad viskas vyko taip 
seniai, tegalėjai suskaičiuoti metus ir dar du metų laikus nuo tos žiemos, 
kai Aila su Jondalaru gyveno pas mamutojus. Tada Aila ir parsinešė mažą 
pūkuotą vilkiuką, kuris buvo gimęs ne daugiau kaip prieš mėnulį. Kad ir 
koks dabar didelis, Vilkas vis dar buvo jauniklis. 

Aila nežinojo, kiek ilgai vilkai gyvena, tik įtarė, kad jų gyvenimo tru- 
kmė gerokai trumpesnė nei žmonių. Ji laikė Vilką paaugliu - dauguma 
motinų ir jų porų laikė tai sunkiausiais metais. Jaunuoliai trykšte trykšta 
energija ir neturi gyvenimiškos patirties, jie kupini gyvybės ir įsitikinę, 
jog gyvens amžinai, todėl rizikuoja ir kelia pavojų savo gyvybei. Jei išgy- 
vena, paprastai įgyja šiokį tokį pagrindą po kojomis ir žinių, kurios pade- 
da vėliau. Ji manė, jog vilkai ne itin skiriasi nuo žmonių, todėl nesiliovė 
dėl jo nerimavusi. 

Vasara buvo šaltesnė ir sausesnė, nei Jondalaras prisiminė. Atvirose 
lygumose vėjas kėlė dulkių sūkurius, kurie greitai nuslopdavo. Jie apsi- 
džiaugė priekyje pamatę nedidelį ežeriuką. Sustoję pavėsyje gluosnio, 
kurio šakelės, pasipuošusios siaurais, smailiais lapeliais, sviro iki pat van- 
dens, pasidalijo malonumais, paskui truputį pailsėjo, pasišnekėjo, o tada 
nusprendė paplaukioti. 

Bėgte įbėgusi į vandenį Aila šūktelėjo: 

— Aplenksiu tave, - ir pasileido plaukti ilgais, užtikrintais grybšniais. 

Jondalaras greitai nuplaukė jai įkandin ir pamažu prie jos artėjo, nes 


jo rankos buvo ilgesnės ir raumenys stipresni, bet pastangų greitai plaukti 

reikėjo. Ji atsigręžė, pamatė, kad jis vejasi, ir sukaupusi jėgas vėl pradėjo 
plaukti greičiau. Kitą krantą abudu pasiekė vienu metu. 

— Tu pirma pradėjai, todėl aš laimėjau, - pareiškė Jondalaras, kai abu 
pasiekė kitą nedidelio ežeriuko krantą ir suvirto ant žemės gaudydami 
kvapą. 

— Galėjai pats pradėti pirmas, - juokdamasi atkirto Aila. - Lygiosios. 

Kai zenitą perkopusi saulė pradėjo leistis - ženklas, kad prasidėjo an- 
troji dienos dalis, - jie kur kas lėtesniu tempu parplaukė atgal. Trupu- 
tį nuliūdę sukrovė mantą suprasdami, kad idiliškas atsiskyrimas beveik 
baigėsi. Užsiropštę ant arklių abu patraukė vasaros susirinkimo stovyklos 
link. Ailai stigo Vilko, ji troško, kad jis būtų kartu. 

Kai iki stovyklos liko keletas mylių, Aila su Jondalaru pamatė sausoje 
lygumoje kylančius dulkių debesis ir išgirdo šūksnius. Prijoję arčiau pa- 
matė keletą jaunuolių, kurie tikriausiai glaudėsi vienoje viengungių pala- 
pinėje Nuošaly. Dirstelėjęs į jų drabužių puošmenas Jondalaras pagalvo- 
jo, kad dauguma jų yra iš penktojo urvo. Visi įsitvėrę ietis netvarkingu 
ratu buvo apstoję žvėrį ilgu gauruotu kailiu ir dviem dideliais ragais, sty- 
rančiais nuo snukio. 

Tai buvo gauruotasis raganosis, didžiulis, pusketvirto metro ilgio ir 
pusantro metro aukščio padaras. Žvėris buvo dramblotas, trumpomis, 
storomis kojomis, remiančiomis stambų liemenį. Jis sušlamšdavo kalnus 
stepių žolių ir krūmų, taip pat šakelių bei viršūnėlių visžalių augalų ir 
gluosnių, kurie puošė upės krantus. Gyvulio šnervės buvo su pertvara, o 
akys — abipus galvos. Matė jis.ne itin gerai, tačiau labai aštrios uoslė bei 
klausa kompensavo prastą regėjimą. 

Vienas iš dviejų ragų snukio priekyje buvo daugiau nei metro ilgio, 
sunkus. Atrodė tikrai grėsmingai, kai žvėris tuo ragu žemėje brėžė plačią 
arką. Žiemą ragas praversdavo sniegui nušluoti, kad pasirodytų sudžiūvu- 
si, prie žemės prigludusi stepių žolė, slypinti po sniegu. Raganosio kūną 
dengė tanki, šviesi, pilkšvai ruda vilna, ilgesni išoriniai gaurai krito žemyn 
ir kone šlavė žemę. Plati charakteringa kailio juosta aplink juosmenį buvo 
atspalviu tamsesnė, ir Ailai atrodė, tarsi kas nors būtų raganosiui užmetęs 
jojimo apklotą. Tik tikriausiai niekas nenorėtų joti tokiu nepaprastai ga- 


lingu, nenuspėjamu, kartais piktu ir labai pavojingu žvėrimi. 

Gauruotasis raganosis kanopa arė žemę ir sukiojo galvą mėgindamas 
pamatyti jaunuolius, kuriuos jautri jo nosis išdavė ten esant. Staiga jis 
puolė. Vienas vaikis vos spėjo atšokti į šalį. Raganosis ilgu, į priekį atsiki- 
šusiu ragu vos jo neužkliudė. 

— Pavojingai atrodo, - pastebėjo Aila. Raiteliai su arkliais pasitraukė 
į saugų atstumą. 

— Todėl jie taip ir daro, - paaiškino Jondalaras. - Gauruotuosius ra- 
ganosius sunku medžioti bet kokiomis aplinkybėmis. Jie bjauraus būdo 
ir nenuspėjami. 

- Visai kaip Braudas, - pastebėjo Aila. - Gauruotasis raganosis - jo 
totemas. Genties vyrai juos medžiodavo, bet niekada jų nemačiau. Ką jie 
daro? 

— Jie jį erzina, matai? Vyrukai stengiasi patraukti jo dėmesį, kad jis 
pultų, o kai žvėris prisiartina, atšoka. Norėdami nualinti žvėrį, jie dar 
pasidarė pramogą: varžosi, kuris arčiausiai prisileis raganosį prieš nuo jo 
pabėgdamas. Drąsiausi yra tie, kurie pajunta, kaip puolantis raganosis į 
juos brūkšteli ragu. Paprastai šitaip medžioti raganosius mėgsta jauni vy- 
rai, - paaiškino Jondalaras. 

— Jei pavyks žvėrį nudėti, jie parneš mėsą į urvą ir susilauks daug pa- 
gyrų. Paskui tarpusavyje pasidalys kitas dalis. Tas, kuris žvėrį pribaigs, 
galės rinktis pirmas. Paprastai laimėtojas pasiima ragą. Ragai yra labiau- 
siai vertinami. Sakoma, įrankiams, peilių kriaunoms ir panašiems daiktas 
gaminti, bet labiau tikėtina, kad dėl kitų priežasčių. Gal dėl to, kad forma 
jis primena geismo apimto vyro organą; sklinda gandai, kad ragą sutry- 
nus ir tų miltelių slapčia davus moteriai, ji tampa aistringesnė vyrui, kuris 
jai tų. miltelių davė, - šypsodamasis papasakojo Jondalaras. 

— Mėsa visai skani, o po storu kailiu daug riebalų, - pastebėjo Aila. — 
Vis dėlto raganosiai gana reti. 

- Ypač šiuo metų laiku, - pridūrė Jondalaras. - Gauruotieji ragano- 
siai didžiąją metų dalį klajoja vieniši. Vasarą čia jų reta. Jiems patinka, kai 
vėsiau, nors minkšta pavilnė kiekvieną pavasarį nusišeria. Ji užkimba už 
krūmų, kol tie dar nesulapoję. Žmonės su džiaugsmu ją susirenka, ypač 
audėjai ir krepšių pynėjai. Aš irgi kelis kartus per metus eidavau su mama 


jų ieškoti. Martona žino, kada šeriasi visi gyvūnai: kalnų ožkos ir muflo- 

nai, avijaučiai, netgi arkliai ir liūtai, bei, žinoma, mamutai ir gauruotieji 
raganosiai. 

— Ar tu kada erzinai raganosį, Jondalarai ? 

Vyras nusijuokė. 

- Taip. Dauguma vyrų yra tai darę, ypač jaunystėje. Šitaip erzinama 
daugybė gyvūnų, taurų ir bizonų, tačiau erzinti raganosius žmonės mėgs- 
ta labiausiai. Netgi moterys kartais taip linksminasi. Pavyzdžiui, Jetamija 
irgi erzino tąkart, kai parodžiau šaramudojams, kaip medžioti raganosius. 
Tai ta šaramudojė, kuri tapo Tonolano pora. Jai puikiai sekėsi. Paprastai 
šaramudojai raganosių nemedžioja. Iš tų laivelių, kuriuos tau rodė, Di- 
džiosios Motinos Upėje jie medžioja eršketus, o aukštai kalnuose - kalnų 
ožkas ir gemzes, kurias labai sunku medžioti. Jie nežinojo, kaip medžioti 
gauruotuosius raganosius, - Jondalaras patylėjo, tada pakėlė akis ir pa- 
sakė: - Dėl raganosio ir susitikome su šaramudojais. Raganosis subadė 
Tonolaną, o jie išgelbėjo jam gyvybę. 

Aila su Jondalaru stebėjo, kaip jaunuoliai žaidžia pavojingą žaidimą. 

Vienas jų atvirai šūkaudamas ir mostaguodamas rankomis mėgino 
priversti raganosį pulti. Žvėries paprastai aiškią uoslę trikdė daugybė ap- 
linkui sustojusių žmonių. Kai galiausiai jis mažomis trumparegėmis aku- 
tėmis nustatė, iš kur sklinda triukšmas, pajudėjo link priešo, kuo artyn, 
tuo greityn. Nepaisant trumpų kojų, gyvulys bėgo stebėtinai greitai. Ar- 
tėdamas jis truputį palenkė galvą, buvo pasiruošęs didžiuliu ragu smeigti 
į žmogų. Vis dėlto ragas smigo tik į orą, nes jaunuolis vikriai apsisuko 
ir metėsi į šoną. Žvėriui prireikė laiko suvokti, kad jis puolė tuščiai, ir 
sustoti. 

Raganosis buvo suglumęs, pavargęs ir piktas. Jis arė koja žemę, o jau- 
nuoliai vėl greitai sustojo ratu. Į priekį mojuodamas ir šaukdamas, kad 
patrauktų didžiulio gyvulio dėmesį, žengė kitas vyrukas. Raganosis ap- 
sisuko ir jį puolė, o jaunuolis spėjo išvengti smūgio. Kitą kartą ilgiau už- 
truko, kol jis susigundė pulti. Regis, jaunuoliai pasiekė savo: sekinantys 
tūžmios energijos protrūkiai raganosį išvargino. 

Didžiulis žvėris stovėjo ramiai, nuleidęs galvą ir sunkiai švokštė. Vyrai 
susiaurino ratą aplink grobį. Jaunuolis, kuriam buvo atėjusi eilė erzinti 


žvėrį, paruošęs ietį atsargiai ėjo artyn. Atrodė, raganosis jo nepastebi. 


669 A 


JEAN M. AUEL 


Jaunuoliui priėjus dar arčiau, nenuspėjamas gyvūnas silpnomis akimis 
pastebėjo kažką krutant. Susilpnėjusias, bet trumpo poilsio atgaivintas 
raganosio jėgas dar pakurstė įtūžis. 

Raganosis puolė taip staiga, kad jaunuolį užklupo netikėtai. Didžiulei 
gauruotai pabaisai galiausiai pavyko ragą įsmeigti į šį tą kietesnio nei oras. 
Visi išgirdo agonijos kupiną riksmą, jaunuolis krito parblokštas. Išgirdusi 
šauksmą Aila negalvodama paragino arklį pirmyn. 

— Aila! Palauk! Pernelyg pavojinga! - bandė sulaikyti ją Jondalaras, 
paskui pats paragino arklį ir paruošė iečių mėtyklę. 

Kiti jaunuoliai sviedė ietis tuo-pat metu, kai Jondalaras sušuko. Aila 
šoko nuo arklio jam nė nesustojus ir nubėgo prie sužeistojo. Didžiulis 
žvėris gulėjo susmukęs: keletas iečių, pora jų - iš iečių mėcyklės, susmigu- 
sios į jo kūną styrojo visomis kryptimis tarsi kokios keistos dygliakiaulės 
spygliai. Tačiau smeigta buvo per vėlai. Įtūžęs gyvūnas pasiekė savo. 

Išsigandę ir sutrikę jauni vyrai stovėjo aplink bičiulį, kuris gulėjo be 
sąmonės ten, kur susmuko. Visi nustebo, kai pribėgo Aila ir Jondala- 
ras. Vieną akimirką dingojosi, kad kažkuris mėgins užtverti jai kelią ar 
klaus, kas ji tokia, tačiau Aila nekreipė į vaikinus dėmesio. Moteris ap- 
vertė sužeistąjį, patikrino, ar jis kvėpuoja, tada išsitraukusi peilį perrėžė 
krauju permirkusias kelnes ir išsikruvino rankas. Jai nesąmoningai ranka 
nubraukus plaukų sruogą, ant veido irgi atsirado raudonas dryžis. Nors 
ji neturėjo jokių zelandonės žymių, buvo akivaizdu, kad žino, ką daro. 
Jaunuoliai atsitraukė. 

Apnuoginus koją sužalojimas tapo akivaizdus. Dešinės kojos blauzda 
buvo atsilenkusi atgal ne per kelio sąnarį. Didžiulis į jaunuolio blauzdą 
įsmigęs ragas sulaužė kaulus. Raumenys buvo perplėšti, styrojo dantytas 
kaulas, o iš žaizdos sruvo kraujas ir telkėsi ant žemės. 

Aila pakėlė akis į Jondalarą. 

— Padėk man ištiesinti koją, kol jis be sąmonės. Kai pabus, judinant 
jam labai skaudės. Paskui surask keletą minkštų odų, tiks mūsų rankš- 
luosčiai. Reikia užspausti žaizdą, kad nustotų kraujuoti. Paskui reikės 
koją įtvirtinti. 

Jondalaras nubėgo prie kuprinių, o Aila atsisuko į vieną iš jaunuolių, 


kurie išsižioję stovėjo aplink. 

— Jūsų draugą reikės nešti. Ar žinote, kaip padaryti neštuvus? — vyru- 
kai stovėjo išblyškę ir, regis, negirdėjo arba nesuprato, ką ji sako. - Reikės, 
ant ko jį paguldyti, kol nešime. 

Vienas vaikis linktelėjo. 

— Neštuvų, - pasakė jis. 

„Dar visai vaikas“, - suvokė Atila. 

— Jondalaras jums padės, - pasakė ji, kai odomis nešinas grįžo jos 
pora. 

Aila su Jondalaru sužeistąjį paguldė ant nugaros. Jis aimanavo judi- 
namas, tačiau neprabudo. Aila dar kartą jį apžiūrėjo. Jaunuolis krisda- 
mas galėjo susitrenkti galvą, tačiau akivaizdžiai to nebuvo matyti. Tada, 
stipriai prispaudusi koją virš kelio, Aila bandė sustabdyti kraujavimą. Iš 
pradžių ketino suveržti šlaunį odos juostele, tačiau, jei pavyktų ištiesinti 
kaulą ir apvynioti koją, jo neprireiktų. Pakaktų užspausti pačią žaizdą. 
Jaunuolis vis dar kraujavo, tačiau Aila buvo mačiusi ir baisesnių žaizdų. Ji 
atsisuko į Jondalarą. 

— Mums reikės įvarų - tiesių maždaug jo kojos ilgio pagaliukų. Jei ką, 
sulaužyk keletą iečių. 

Jondalaras atnešė jai du įtvarus — nulaužtus iečių kotus. Aila greitai 
nuo vienos iš odų atrėžė kelias juostas, o kitais gabalais apvyniojo ir pa- 
minkštino įtvarus. Viską pasiruošusi, viena ranka suėmė sulaužytos kojos 
pėdą už pirštų, kita - už kulno ir švelniai truktelėjusi ištiesino. Jaunuolis 
kelis kartus sutrūkčiojo, iš burnos išsiveržė riksmas; jis tuoj turėjo pabus- 
ti. Ji čiuopė kraujuojančią žaizdą ir bandė nustatyti, ar kaulai išsitiesino. 

— Jondalarai, palaikyk už šlaunies, - paprašė ji. - Reikia atitaisyti koją, 
kol vaikis nepabudo ir tebekraujuoja. Kraujas padės išvalyti žaizdą, — 
tada ji nužvelgė jaunuolius - berniukus, kurie stovėjo aplinkui ir stebėjo 
siaubo bei nuostabos kupinais veidais. - Judu, ateikit, - pasakė ji žvelg- 
dama dviem iš jų tiesiai į akis. - Pakelsiu jo koją ir patrauksiu — atitaisysiu 
kaulus, kad tiesiai sugytų. Jei nepavyks, jis ta koja niekada nebevaikščios. 
Paimkite tuos įtvarus ir padėkite juos po koja taip, kad, kai nuleisiu, koja 
atsigultų tiesiai tarp jų. Susidorosite? 

Jie linktelėjo ir nuskubėjo prie oda apvyniotų ietgalių. Kai visi buvo 


pasiruošę, Aila vėl abiem rankom suėmė koją už pirštų ir kulno ir švelniai, 

bet tvirtai pakėlė koją. Jondalarui prilaikant šlaunį, ji švelniai, o kartu ir 
stipriai, spausdama truktelėjo. Jis ne pirmą kartą matė ją tiesinančią kau- 
lus, tačiau šįkart ji mėgino atitaisyti du iš karto. Iš Ailos veido Jondalaras 
matė, kaip susitelkusi ji traukia ir čiuopia koją tikrindama, ar kaulai iš- 
sitiesino. Netgi jis pajuto tarsi silpną trūktelėjimą, paskui stabilumą, lyg 
kaulas būtų radęs savo vietą. Ji švelniai nuleido koją, paskui kritiškai ją 
apžiūrėjo. Jondalarui ji atrodė tiesi, tačiau ką jis supranta? Koja bent jau 
nebuvo užsilenkusi atgal neįmanomoje vietoje. 

Aila davė Jondalarui ženklą paleisti šlaunį ir sutelkė dėmesį į kraujuo- 
jančią žaizdą. Kuo labiau spausdama, Jondalarui prilaikant koją pakeltą, 
ji apvyniojo ją kartu su įtvarais, o paskui viską aprišo odos juostelėmis. 
Galiausiai atsisėdo ant kulnų. 

Tik tada Jondalaras pastebėjo kraują. Viskas buvo kruvina: tvarsčiai, 
įtvarai, Aila ir jaunuoliai, kurie padėjo. Sužeistasis neteko daug kraujo. 

- Jį reikia kuo skubiau nešti į stovyklą, - tarė Jondalaras. 

Staiga švystelėjo mintis, kad draudimas kalbėti su kitais dar nepasi- 
baigęs, neatliktos apeigos, nuo draudimo išlaisvinančios ką tik susijungu- 
sią porą. Aila apie tai net nesvarstė, o Jondalaras buvo apie tai pagalvojęs, 
tačiau draudimo nesilaikė. Įvyko nelaimingas atsitikimas, o šalia nebuvo 
zelandonės, kurios galėtum pasiteirauti, kaip elgtis. 

— Turėsite pagaminti neštuvus, — tarė ji jaunuoliams, stoviniuojan- 
tiems aplink. Iš pažiūros jie buvo sukrėsti labiau nei sužeistasis. 

Vaikiai mindžiukuodami susižvalgė. Visi buvo jauni ir nepatyrę. Ke- 
letas visai neseniai pasiekė vyrystę, keletas savo pirmąjį grobį nudobė per 
bendrą vasaros sezono pradžios bizonų medžioklę, o tas grobis buvo len- 
gvas, sumedžiotas vargu ar sunkiau nei treniruojantis šaudant į taikinius. 
Erzinti raganosį sukurstė vienas iš jų, kuris prieš kelerius metus stebėjo 
panašiai besilinksminantį brolį. Vienas kitas, irgi apie tai girdėję, pritarė. 
Vis dėlto tai buvo spontaniškas sprendimas, nes jiems pasisekė pamatyti 
žvėrį. Visi suprato, kad, prieš bandant patiesti didžiulį gyvulį, derėjo pa- 
sikviesti keletą vyresnių, patyrusių medžiotojų, tačiau jaunuoliai tegalvo- 
jo apie šlovę, kurią pelnytų, jei pasisektų tai padaryti vieniems, apie kitų 
Nuošalio namelių gyventojų pavydą bei viso vasaros susirinkimo liaupses 


parnešus grobį. O dabar vienas iš draugų baisiai sužeistas. 

Jondalaras greitai įvertino padėtį. 

— Kuriam urvui jis priklauso? - paklausė jis. 

— Penktajam, - pasigirdo atsakas. 

— Tu bėk pirmas ir pranešk, kas atsitiko, - liepė Jondalaras. 

Jaunuolis, su kuriuo jis kalbėjo, pasileido bėgti. Vyras pagalvojo, kad 
greičiau būtų nujojęs Lenktynininku, bet reikėjo prižiūrėti neštuvų ga- 
mybą. Berniukai vis dar buvo išsigandę ir sukrėsti, tad dabar jiems turėtų 
vadovauti suaugęs vyras. 

— Reikės trijų arba keturių žmonių nešti sužeistąjį, kiti turėsite likti čia 
ir išmėsinėti gyvūną. Jis netruks išsipūsti. Atsiųsiu žmonių jums padėti. 
Nėra prasmės švaistyti mėsą, jos kaina per didelė. 

— Jis mano pusbrolis. Mielai padėsiu jį nešti, - tarė vienas jaunuolis. 

— Puiku. Pakviesk dar tris, tiek užteks. Kiti galės pasilikti, - nurodinė- 
jo Jondalaras. Tada pastebėjo, kad jaunuolis atrodo labai susijaudinęs ir 
vos gali sulaikyti ašaras. - Kuo vardu tavo pusbrolis? - pasiteiravo jis. 

— Mateganas. Jis yra Mateganas iš penktojo Zelandonijos urvo. 

— Suprantu. Tikriausiai labai myli Mateganą ir tau sunku, - tarė Jon- 
dalaras. - Jis labai smarkiai sužeistas, bet, pasakysiu tau atvirai, jam labai 
pasisekė, kad netoliese buvo Aila. Negaliu žadėti, bet manau, kad jis pa- 
sveiks ir gal net galės vaikščioti. Aila labai gera gydytoja, žinau tai. Mane 
buvo sužalojęs urvinis liūtas. Būčiau miręs stepėse toli rytuose, tačiau 
Aila mane išgydė. Ji išgelbėjo man gyvybę. Jei kas nors galėjo išgelbėti 
Mateganą, tai Aila. 

Jaunuolis su palengvėjimu sukūkčiojo, o paskui pamėgino susivaldyti. 

— Dabar duok man kelias ietis, kad galėtume parnešti tavo pusbro- 
lį namo, — tarė Jondalaras. - Reikia mažiausiai keturių, po vieną iš visų 
pusių. 

Vadovaujant Jondalarui, netrukus iš iečių dirželiais buvo surištas tvir- 
tas rėmas, kuriame buvo įtvirtintas odos gabalas. Aila apžiūrėjo sužeistąjį, 
tada bičiuliai įkėlė jį į greitomis padirbintus neštuvus. 

Stovykla nebuvo labai toli. Aila su Jondalaru davė Yhaha su Lenk- 
tynininku ženklą sekti, o patys ėjo greta sužeisto jaunuolio. Moteris su- 
nerimusi jį stebėjo. Kai stabtelėjo pasikeisti nešėjai, ji vėl pasiklausė jo 
kvėpavimo, apčiuopė pulsą. Jis buvo silpnas, bet aiškus. 

Jie artėjo prie stovyklos nuo aukštupio, buvo visai netoli devintojo 
urvo namelių. Žinia apie nutikimą greitai pasklido, žmonės, tarp jų ir 
Joharanas, kartu su žinianešiu jau ėjo jų pasitikti ir iš toli pastebėjo atei- 
nančiuosius. Prisidėjo du nauji nešėjai, ir tempas paspartėjo. 

— Martona nuėjo paprašyti, kad kas nors praneštų Pirmajai ir penk- 
tojo urvo zelandoniui, - pasakė Joharanas. - Jie kitame stovyklos gale, 
kažkokiame zelandonių susirinkime. Ar nešti jį į mūsų, ar į jo stovyklą? — 
paklausė jis Ailos. 

— Reikėtų pakeisti tvarsčius ir uždėti ant žaizdos šuteklį. Nenoriu, kad 
ji supūliuotų, - pasakė Aila ir akimirką galvojo. - Neturėjau laiko atnau- 
jinti savo vaistų atsargų. Neabejoju, Zelandonė visko turi pakankamai, be 
to, noriu, kad ir ji apžiūrėtų sužeistąjį. Neškime jį į zelandonių namą. 

— Puiki mintis. Užtruks, kol ji pareis. Mes tikriausiai nueisime grei- 
čiau. Zelandonė nebelaksto, kaip buvo pratusi, - pasakė Joharanas, kaž- 
kaip taktiškai užsimindamas apie Pirmosios stambų sudėjimą. - Penkto- 
jo urvo zelandonis tikriausiai irgi norės jį apžiūrėti, bet gydymas niekada 
nebuvo stiprioji jo pusė. 

Pirmoji pasitiko atėjusiuosius prie zelandonių namelio angos, pata- 
las sužeistajam jau buvo paruoštas. Ailai pasidarė smalsu, ar kas atbėgęs 
pranešė, kad ji nusprendė nepalikti sužeistojo devintojo urvo stovyklo- 
je, ar Pirmoji tiesiog padarė prielaidą, kad sužeistas žmogus turėtų būti 
gabenamas čia. Mačiusieji juos ateinant jau pasakojo kitiems apie kruvi- 
ną nutikimą. Nors lauke stoviniavo keletas zelandonių, palapinės viduje 
daugiau nieko nebuvo. 

— Paguldykite jį čia, - Pirmoji nurodė į vieną pakylų tolimajame gale, 
priešais įėjimą. Vyrai vaikiną ten nunešė, paskui perkėlė į patalus. Daugu- 


ma išėjo, liko tik Jondalaras su Joharanu. 


Įsitikinusi, kad koja tiesi, Aila pradėjo nuiminėti tvarsčius. 
— Reikia šuteklio, kad nesupūliuotų žaizda, - pasakė ji. 
- Jis truputį palauks, - tarė Pirmoji. - Papasakok, kas atsitiko. 

Aila su Jondalaru greitai nusakė nelaimės aplinkybes, o Aila užbaigė: 

— Abu apatiniai tos kojos kaulai lūžę, blauzda lūžio vietoje buvo už- 
silenkusi. Supratau, kad jei neatitiesinsiu, vaikis niekada negalės ta koja 
vaikščioti, o jis dar jaunas. Nusprendžiau ten, vietoje, ištiesinti koją, kol 
jis be sąmonės ir koja dar nepradėjo tinti, kol nepasidarė sunkiau dirbti 
su kaulais. Turėjau čiuopti viduje ir stipriai traukti, kad kaulai išsitiesintų, 
tačiau, man regis, pavyko. Pakeliui jis kažką niurnėjo, gali greitai pabusti. 
Esu tikra, jam labai skaudės. 

— Akivaizdu, kad tai išmanai, bet privalau užduoti keletą klausimų. 
Pirmiausia, spėju, kad jau esi atitaisinėjusi kaulus, - tarė Pirmoji. 

Už Ailą atsakė Jondalaras. 

— Mano labai mylima draugė, šaramudojų vado pora, nukritusi nuo 
uolos susilaužė ranką. Jų gydytojas buvo miręs, pranešti jie niekam ne- 
sugebėjo, ir kaulas blogai sugijo, labai skausmingai. Stebėjau, kaip Aila 
sulaužė ir ištiesino jos ranką. Taip pat mačiau, kaip ji ištiesino baisiausiai 
sumaitotą genties vyro koją. Tas šoko nuo labai stačios uolos ginti savo 
poros nuo losadunojiečių, kurie puldinėjo genties moteris. Jeigu yra daly- 
kų, apie kuriuos Aila nusimano, tai sulaužyti kaulai ir atviros žaizdos. 

— Kur to išmokai, Aila? - paklausė Pirmoji. 

— Genties žmonių kaulai labai tvirti, tačiau medžioklėse genties vyrai 
dažnai juos susilaužo. Jie nesvaido iečių, bet vaikosi žvėris ir ietis beda, o 
kartais ant gyvūno užšoka. Arba daro taip, kaip tie berniukai: vaiko žvė- 
rį, kol tas pavargsta. Tada galima prieiti pakankamai arti, kad nudurtum. 
Tam reikia labai daug jėgų. Moterys taip pat susilaužo kaulus, bet vyrai 
dažniau. Pirmiausia gydyti lūžius mokiausi iš Izos, nes Bruno genties 
žmonės kartais susilaužydavo kaulus, bet juos ištiesinti ir gydyti žaizdas 
išmokau iš kitos genties gydytojos tą vasarą, kai nuėjome į genčių sambū- 
tį, - papasakojo Atila. 

— Mano galva, tam jaunuoliui labai pasisekė, kad tu ten buvai, Aila, - 
pasakė ta, kuri buvo pirmoji. - Ne kiekvienas zelandonis būtų žinojęs, ką 
daryti su taip baisiai sulaužyta koja. Kils ir daugiau klausimų. Esu tikra, 
su tavimi norės šnektelėti Penktasis ir berniuko motina, bet pasielgei ge- 
rai. Kokį šuteklį ketini dėti jam ant kojos? 

— Pakeliui pamačiau ir iškasiau keletą šaknų. Man regis, vadinate jas 


plukėmis, - tarė Aila. - Kol tvarkiau, žaizda kraujavo. Kartais paties žmo- 

gaus kraujas yra geriausia priemonė žaizdai išplauti, bet dabar, jam pradė- 
jus krešėti, ruošiausi iš trintų šaknų išvirti ploviklį žaizdai valyti. Paskui 
į košelę pridėsiu šviežių šaknų ir kartu su kitomis panaudosiu šutekliui. 
Vaistų krepšelyje turiu maltų snapučių šaknų, kad kraujas krešėtų, ir pa- 
taisų miltelių skysčiui sugerti. Dar ketinau tavęs klausti, ar turi tam tikrų 
augalų, o gal žinai, kur jie auga. 

— Gerai, klausk. 

— Yra tokie augalai, pagal apibūdinimą Jondalaras mano, kad tai tau- 
kės. Jų šaknys labai tinka gijimui skatinti ir iš vidaus, ir išorėje. Puikiai 
gydo sumušimus, kai padarai tepalą su riebalais, tačiau labai tinka ant 
šviežių žaizdų ir įpjovimų. Šviežias šuteklis gali apsaugoti nuo tinimo lū- 
žus kaulams, taip pat padeda greičiau suaugti kaulams, - pasakė Aila. 

— Taip, turiu miltelių ir žinau vieną vietą, kur jos auga, tai visai netoli. 
Lygiai taip pat nusakyčiau jų savybes, - pasakė Pirmoji. 

— Taip pat naudočiau gražias ryškiaspalves gėles, kurios, man regis, 
vadinamos medetkomis. Jos ypač tinka atviroms, taip pat negyjančioms 
žaizdoms ir sumušimams gydyti. Iš šviežių gėlių išspausčiau sulčių arba 
virčiau džiovintus žiedlapius ir dėčiau ant atviros žaizdos, paskui laiky- 
čiau drėgnai. Padeda apsaugoti nuo dvokaus pūlinio, o bijau, kad šitam 
vaikiui to prireiks. Apgailestauju, nežinau, kuo jis vardu, - pasakė Aila. 

— Mateganas, - atsakė Jondalaras. - Jo pusbrolis sakė, kad jis yra Ma- 
teganas iš penktojo urvo. 

— Ką dar naudotum, jei turėtum? - kamantinėjo Zelandonė. 

Akimirkai Aila prisiminė Izą, tikrinančią jos Žinias. 

— Grūstas kadagių uogas kraujuojančiai žaizdai arba apvalius grybus... 
pumpotaukšlius. Srabdo kraujavimą. Dar tinka sausi auksašaknių milte- 
liai ir... 

— Pakaks. Įrikinai mane, kad žinai, ką darai. Tavo siūlomas gydymas 
labai tinkamas, - pasakė Pirmoji. - Bet dabar, Jondalarai, noriu, kad nu- 
vestum ją kur nors apsivalyti. Tiesą sakant, judu abu nusiprauskite. Jūs 
abu kruvini, galite labai išgąsdinti berniuko motiną. Palik man plukių 
šaknis, aš nusiųsiu žmogų iškasti šviežių taukių. Kol kas juo pasirūpin- 
sime. Grįžkite, kai būsite švarūs ir pailsėję. Gal traukite į savo stovyklą 


aplinkiniu keliu, kad vėl nereikėtų eiti per visą vasaros susirinkimą. Esu 

tikra, lauke jau susibūrė minia. Pasinaudokite kitu išėjimu, bus greičiau, 
be to, išvengsite tų, kurie norės jus sugaišinti. Tiesa, manau, jog prieš išei- 
nant jus reikia atleisti nuo draudimo vėl kalbėtis. Regis, jūsų atsiskyrimas 
baigėsi diena anksčiau. 

— Oi, pamiršau! - šūktelėjo Aila. - Net nepagalvojau apie tai! 

— Aš pagalvojau, - prisipažino Jondalaras, - tačiau neturėjau laiko dėl 
to nerimauti. 

— Pasielgėte teisingai. Priežastis rimta, - nuramino Zelandonė, - bet 
turiu jūsų oficialiai paklausti. Jondalarai ir Aila, baigėsi jūsų bandomasis 
laikotarpis. Ar nusprendėte likti susijungę, ar verčiau atsiskirsite dabar ir 
ieškosite kitos poros, kuri būtų jums tinkamesnė? 

Abu įsmeigė akis į Zelandonę, paskui susižvalgė, o tada vypsnis iškrei- 
pė Jondalaro veidą, Aila nusišypsojo. 

— Jeigu aš nederu su Aila, su kuo tada žemėje, po galais, derėsiu? — 
pareiškė Jondalaras. - Gal čia ir vyko jungtuvių apeigos, tačiau širdyje 
mudu seniai susijungę. 

— Tas tiesa. Prieš kirsdami ledyną, ką tik išsiskyrę su Gubanu ir Jorga, 
mes net ištarėme panašius žodžius. Jau tada žinojome, kad esame susijun- 
gę, tačiau Jondalaras norėjo, kad tu sumegztum mazgą, Zelandone. 

— Ar norite būti nesusijungę, Aila ir Jondalarai? - paklausė ji. 

— Ne, nenoriu, - Aila nusišypsojo Jondalarui. - O tu? 

— Nė akimirkai, moterie, - atsiliepė jis. - Pernelyg ilgai laukiau, kad 
dabar viską užbaigčiau. 

- Jūs atleidžiami nuo draudimo kalbėtis su kitais ir galite visiems tvir- 
tinti, kad Aila su Jondalaru iš devintojo Zelandonijos urvo yra susijungę. 
Aila, tavo vaikai gims prie Jondalaro židinio. Abu turėsite jais rūpintis, 
kol užaugs. Ar turite odos dirželį? - kol jie ieškojo dirželio, Zelandonė 
nuo gretimo stalelio paėmė du vėrinius. Paėmusi dirželį, Pirmoji abiem 
ant kaklų užrišo po paprastą vėrinį. - Linkiu ilgo ir laimingo gyvenimo 
drauge, - užbaigė ta, kuri buvo pirmoji tarp tų, kurie tarnauja Didžiajai 
Motinai Žemei. 

Jie išslinko pro galinį išėjimą ir nuskubėjo šalutiniu keliu. Keletas 
žmonių pastebėjo juos nueinančius ir jiems šūktelėjo, bet jie nesusto- 


jo. Priėjusi šaltinio baseinėlį, Aila į vandenį žengė su visais drabužiais. 


67174 


JEAN M. AUEL 


Jondalaras įbrido jai iš paskos. Kai Zelandonė atkreipė jų dėmesį, jie jau 
ir užuodė, ir juto kraują ant savęs, norėjo jį nusiplauti. „Jei kraujo dėmes 
apskritai įmanoma pašalinti, - galvojo Aila, - tai tik šaltame vandenyje. 
Jei nepavyks, geriau tuos drabužius išmesti ir pasisiūti naujus: Po didelių 
medžioklių ji jau turėjo keletą odų ir įvairių kitų gyvūnų dalių, kurias 
buvo galima panaudoti naujiems drabužiams. 

Eidami į zelandonių namelį arklius jie paliko ganykloje prie devintojo 
urvo stovyklos, ir gyvuliai patys rado kelią į aptvarą. Kraujo kvapas visada 
juos trikdė, o ir jaunuolis, ir raganosis kraujavo gana daug. Aptverta vieta 
gyvuliams suteikė saugumo. Jondalaras apsisiautė šlapiais darbužiais ir 
nubėgo link stovyklos tikėdamasis, kad ras ir arklius, ir atsarginius dra- 
bužius kuprinėse. 

Jis nustebo pamatęs, kaip Lanidaras guodžia arklius, bet pats atrodė 
nusiminęs ir pasakė, kad norėtų pasikalbėti su Aila. Jondalaras pažadėjo, 
kad vos gavusi ką apsirengti ji ateis. Jis dar kiek sugaišo, kol nuo arklių 
nuėmė krepšius, apklotus ir apynasrius. Jondalaras papasakojo Ailai apie 
Lanidarą, bet, vos pamačiusi berniuką, jau iš toli, vien iš jo pozos ji galėjo 
pasakyti, kad vaikas labai nelaimingas. Aila spėjo, ar tik kokia nors dings- 
timi motina nebus jam uždraudusi rūpintis arkliais. 

— Kas nutiko, Lanidarai? - pasiteiravo ji vos priėjusi. 

— Lanoga, - atsiliepė vaikas. — Ji visą dieną verkia. 

— Kodėl? - nustebo Atila. 

— Dėl kūdikio. Jie atima iš jos Loralą. 


— Kas iš jos atima kūdikį? - pasitikslino Atila. 

— Proleva ir kitos moterys, - atsakė berniukas. - Sakė, kad surado Lo- 
ralai motiną, tokią, kuri ją maitins visą laiką. 

— Einam, išsiaiškinsime, kas ten nutiko, - tarė Aila. - Grįšime ir pasi- 
rūpinsime arkliais vėliau. 

Atėjusi į stovyklą Aila apsidžiaugė čia radusi Prolevą. Pamačiusi juos 
ateinančius moteris nusišypsojo. 

— Ką gi, patvirtinta? Jūs susijungę? Ar jau galime kelti puotą ir teikti 
dovanas? Jums nereikia atsakyti. Matau vėrinius. 

Aila buvo priversta atsakyti šypsena. 

— Taip, mes susijungę, - patvirtino ji. 

— Zelandonė ką tik patvirtino, - pritarė Jondalaras. 

— Man reikia su tavimi šnektelėti apie dar šį tą, Proleva, - rimtai tarė 
Aila. 

— Apie ką? - iš Ailos išraiškos moteris suprato, jog ji dėl kažko neri- 
mauja. 

— Lanidaras sakė, kad atimate kūdikį iš Lanogos, - tarė Aila. 

- Šitaip nesakyčiau. Maniau, būsi patenkinta, kad radome Loralai na- 
mus. Moteris iš dvidešimt ketvirtojo urvo neteko kūdikio. Berniukas gimė 
smarkiai išsigimęs ir mirė. Ji turi daug pieno ir sakė, kad norėtų paimti 
Loralą, nors ji ir ūgtelėjusi. Ji tikrai nori vaikučio. Man pasirodė, kad ji jau 
anksčiau yra persileidusi. Pamaniau, puikiausia proga, - aiškino Proleva. 

— Tikrai atrodo tinkama. Ar moterys, kurios dabar maitina Loralą, 


nebenori to daryti? - pasiteiravo Aila. 


679 K 


JEAN M. AUEL 


— Tiesą sakant, ne. Tikrai nustebau. Kai kelioms užsiminiau, jos regis, 
truputį nuliūdo. Netgi Stelona pareiškė, kad dvidešimt ketvirtasis urvas 
labai toli. Bus labai gaila, jei negalėsime stebėti, kaip Lorala auga stipri ir 
sveika, - pasakė Proleva. 

— Suprantu. Svarstei, kas būtų geriausia Loralai, bet ar teiravaisi Lano- 
gos? - paklausė Aila. 

— Ne. Iš tikrųjų, ne. Klausiau Tremedos. Pamaniau, Lanoga apsi- 
džiaugs atsikračiusi atsakomybės. Ji per maža, kad visą laiką nerimautų 
ir rūpintųsi kūdikiu. Bus pakankamai laiko, kai turės saviškį, - pasakė 
Proleva. 

— Lanidaras sakė, kad Lanoga visą dieną verkia. 

- Žinau, kad ji nusiminusi. Pamaniau, kad apsipras. Šiaip ar taip, 
juk ne ji maitina Loralą, ji dar nė ne moteris. Ji skaičiuoja tik vienuolika 
metų. 

Aila prisiminė, kad pati skaičiavo mažiau nei dvylika metų, kai pa- 
gimdė Durką, ir nepajėgė jo atiduoti. Verčiau būtų mirusi, nei atidavusi. 
Kai neteko pieno, Durką žindė genties moterys, tačiau tai nereiškė, kad ji 
buvo mažiau jo motina. Iki šiol apgailestauja, kad teko jį palikti, kai buvo 
priversta išeiti iš genties. Būtų pasiėmusi jį kartu. Tiktai baimė, ką darytų 
vaikelis, jeigu kas nors nutiktų jai, įtikino ją palikti trimetį sūnų genčiai. 
Nesvarbu, kad žinojo, jog Uba juo pasirūpins ir mylės kaip savo. Vis dar 
sugeldavo širdį apie jį pagalvojus. Ji niekada taip ir neatsikvošėjo dėl ne- 
tekties. Aila nenorėjo, kad Lanoga patirtų panašų skausmą. 

— Ne žindydama tampi motina, Proleva. Ir tikrai nereikia spręsti pagal 
amžių, — tarė Aila. - Pažvelk į Janidą. Ji nedaug vyresnė, bet niekas negal- 
vos atimti iš jos kūdikio. 

- Janida turi gerą, su tam tikru statusu porą, jos kūdikis gims prie to 
vyro židinio. Vyras visada liks atsakingas. Jei sąjunga netruks, jau dabar 
keletas vyrų leido suprasti, kad noriai su ja susijungtų. Ji aukšto statuso, 
yra patraukli ir palaiminta. Viliuosi, kad Peridalis supras, kokia ji paklau- 
si. Jo motina jau kelia rūpesčių. Ji susirado jaunuolius per išmėginimo 
laikotarpį ir mėgino jį įkalbėti atsisakyti sąjungos, - Proleva nutilo. Vė- 
liau bus pakankamai laiko Ailai apie tai papasakoti. - Lanoga vis dėlto 


ne Janida. 


| 1 680 


UOLŲ PRIEGLOBSTIS 


— Ne, Lanoga nėra paklausi jauna moteris, bet galėtų tokia būti. Ne 
tu kone metus rūpinaisi tuo kūdikiu. Lanoga labai pamilo sesutę. Lorala 
dabar yra Lanogos kūdikis, ne Tremedos. Gal ji ir maža, tačiau buvo gera 
motina, - pareiškė Aila. 

— Taip, žinoma, ji buvo gera motina. Taip ir yra. Ji nuostabi mergaitė 
ir vieną dieną bus puiki motina, - tvirtino Proleva. - Jei turės progą. Kai 
bus pakankamai suaugusi jungtis, koks vyras norės imti jos mažąją sesutę 
ne kaip antrąją moterį, o kaip vaiką, už kurį bus atsakingas, nors jis nėra 
gimęs prie jo židinio? Lanoga ir taip turi pakankamai trūkumų, atsižvel- 
giant į židinį, prie kurio jiedvi su Lorala gimė. Bijau, kad vienintelis vyras, 
norintis ją paimti, bus panašus į Laramarą, kad ir kas ją rekomenduotų. 
Norėčiau, kad ji turėtų progą geresniam gyvenimui. 

Aila buvo tikra, kad Proleva visiškai teisi. Buvo akivaizdu, jog jai tikrai 
rūpi mergaitė, ir ji darytų viską, kad jai padėtų, tačiau žinojo, kaip jausis 
Lanoga, netekusi Loralos. 

— Lanogai nereikės ieškoti poros, - pareiškė Lanidaras. 

Aila su Proleva beveik pamiršo, kad berniukas klausosi jų pokalbio. 
Jondalaras taip pat nustebo. Jis girdėjo moterų ginčą ir suprato abi pu- 
ses. 

— Ketinu mokytis medžioti. Tikriausiai mokysiuosi būti kviesliu, o 
kai užaugsiu, susijungsiu su Lanoga ir padėsiu jai rūpintis Lorala bei vi- 
sais kitais jos broliukais ir sesutėmis, jei ji panorės. Jau klausiau, ji sutinka. 
Ji vienintelė mano sutikta mergaitė, kuriai nerūpi mano ranka. Nemanau, 
kad rūpės jos motinai. 

Aila su Proleva spoksojo į Lanidarą išsižiojusios, paskui susižvalgė, 
kad pasitikrintų, ar teisingai girdėjo ir ar abi tą patį galvoja. Tiesą sakant, 
būtų visai nebloga partija, ypač jei toks sumanymas tikrai paskatintų La- 
nidarą mokytis naudingų įgūdžių. Abu vaikai buvo puikūs ir pagal amžių 
stebėtinai brandūs. Žinoma, dar maži ir lengvai gali persigalvoti, tačiau, 
kita vertus, kas dar čia kurį iš jų išsirinktų? 

— Neatiduokit Lanogos kūdikio kitai moteriai. Nenoriu, kad ji verk- 
tų, - pasakė Lanidaras. 

- Ji tikrai myli tą vaiką, - pareiškė Atila, - ir devintasis urvas noriai jai 


padeda. Kodėl nepalikus visko kaip yra? 

— Ką pasakysiu moteriai, kuri ketina ją pasiimti? - paklausė Proleva. 

— Paprasčiausiai pasakyk, kad Loralos motina nenori jos atiduoti. 
Tai tiesa. Ne Tremeda iš tikrųjų yra mažylės motina, o Lanoga. Jei toji 
moteris tikrai nori kūdikio, arba susilauks savo, arba susiras kitą vaikelį, 
kuriam reikia motinos, gal net jaunesnį. Zelandonijoje daug urvų ir daug 
žmonių. Visą laiką kas nors nutinka, - pastebėjo Aila. - Niekada nema- 


čiau, kad viskas taip greitai keistųsi. 

Kone visi abiejų - devintojo Zelandonijos ir pirmojo Lanzadonijos — 
urvų žmonės susirinko į didelę jungtinę šventę paminėti vieno urvo vado 
brolio bei kito urvo vado židinio dukters, kurie tarpusavyje taip pat buvo 
susiję, jungtuvių. Pasirodė, kad tuo pat metu dar du žmonės iš devintojo 
urvo susijungė su kitų urvų nariais. Tai sužinojusi Proleva pasirūpino, 
kad jie taip pat ateitų. Jauna moteris, vardu Tisona, susijungė su Marše- 
valiu iš keturiolikto urvo, ir ketino ten apsigyventi. Kita, kiek vyresnė, 
moteris, vardu Dinoda, buvo išsikrausčiusi ir turėjo sūnų, tačiau perkirto 
mazgą ir užmezgė naujus santykius su Jaksomanu iš septintojo urvo. Jie 
ruošėsi vėl kraustytis į devintąjį urvą, nes Dinodos motina sirgo, ir dukra 
norėjo būti arčiau ligonės. 

Visą dieną ėjo žmonės su sveikinimais ir linkėjimais. Levela su Jon- 
dekamu bei Levelos ir Prolevos motina Velima Ailos su Jondalaru bei 
Joplajos su Ekauzaru džiaugsmui viešėjo stovykloje didžiąją dienos dalį. 
Trumpai paviešėti užsuko ir Jondekamo motina bei dėdė. 

Aila su Jondalaru džiaugėsi matydami Kimeraną, kuris dabar buvo 
tolimas giminaitis per savo sūnėno porą - Jondalaro brolio poros seserį. 
Aila pasiklydo sudėtinguose giminystės ryšiuose, tačiau ypač džiaugėsi 
matydama Jondekamo motiną, antrojo urvo zelandonę. Ji buvo susipaži- 
nusi su ta moterimi, bet nenumanė, kas ji tokia. Kažkodėl Ailai buvo itin 
smagu matyti zelandonę, kuri turi vaikų, o ypač sūnų, kuris toks draugiš- 


kas ir patikimas kaip Jondekamas. 

Janida su Peridaliu taip pat didžiąją dienos dalį praleido devintojo 
urvo stovykloje. Visi pastebėjo, kad jie atėjo be Peridalio motinos. Jie 
norėjo išsikraustyti iš dvidešimt devintojo urvo ir jau kalbėjosi su Kime- 
ranu bei Joharanu, kad išsiaiškintų, ar antrasis arba devintasis urvai juos 
priimtų. Jondalaras buvo tikras, kad vieni ar kiti priims. Pirmoji jau anks- 
čiau šnektelėjo apie tai su vadais ir antrojo urvo zelandone. Ji juto, jog 
būtų išmintinga bent jau kuriam laikui atskirti jaunąją porą nuo Peridalio 
motinos. Pirmoji smarkiai pyko ant moters, kuri lindo prie jaunųjų per 
bandomąjį atsiskyrimo laikotarpį. 

Vakarop, kai viskas ėmė rimti, Martona tebeviešintiems draugams ir 
giminaičiams išvirė arbatos. Proleva, Aila, Joplaja ir Folara padėjo išdaly- 
ti puodelius. Tarp susirinkusiųjų buvo ir jaunas vyras, neseniai priimtas 
penktojo urvo zelandonio mokiniu. Jis pasiliko vien dėl to, kad pirmą 
kartą buvo tokioje svarbioje draugijoje ir niekaip neprisivertė išeiti. Jis 
ypač gerbė Pirmąją. 

— Esu tikras, jis niekada nebevaikščiotų, jei šalia nebūtų išmanančiųjų, 
ką daryti, - pareiškė mokinys. Jis taikė pastabą draugijai apskritai, tačiau 
iš tikrųjų bandė padaryti įspūdį stotingajai donijai. 

- Tu visiškai teisus, ketvirtasis penktojo urvo zelandonio mokiny. Esi 
labai nuovokus, - atsiliepė moteris. - Dabar viskas Didžiosios Motinos 
rankose. Mategano jėgos grįžta. 

Jaunuolis net išsipūtė iš pasididžiavimo, jog ji jam atsakė, vos pajėgė 
sulaikyti džiaugsmą dėl Zelandonės pagyrimo. Negalėjo patikėti, kad įsi- 
traukė į neformalų pokalbį su ta, kuri buvo pirmoji. 

— Kadangi dabar esi mokinys, ar stosi į eilę slaugyti Mategano? Jis iš 
tavo urvo, tiesa? - kreipėsi Pirmoji. - Žinoma, sunku budėti kiaurą naktį, 
bet šiuo metu tikrai reikia, kad greta jo visą laiką kas nors būtų. Spėju, 
tavo zelandonis jau prašė pagalbos. Jei ne, gali pats pasisiūlyti. Penktasis, 
be abejonės, tai įvertins. 

- Taip, žinoma, slaugysiu, - jaunuolis atsistojo. - Ačiū už arbarą. Pri- 
valau eiti. Turiu pareigų, — kuo oriau ištarė jis, atlošė pečius ir nutaisęs 
rimtą miną patraukė link pagrindinės stovyklos. 

Kai jaunasis mokinys išėjo, likusieji pagaliau galėjo nevaržomai šyp- 

— Labai pradžiuginai jaunuolį, Zelandone, - pastebėjo Jondalaras. — 
Jis kone švyti iš džiaugsmo. Ar visi zelandoniai tave šitaip gerbia? 

— Tiktai jaunieji, - atsakė donija. - Dėl to, kaip kiti sa manimi gin- 
čijasi, kartais spėlioju, kodėl tebevadina mane Pirmąja. Gal todėl, kad aš 
galingesnė už juos? - nusišypsojo ji. Į pokštą moteris sudėjo ir užuominą 
apie savo kūningą stotą. 

Supratęs juokelį Jondalaras nusišypsojo. Martona pakėlusi antakius 
tik reikšmingai dėbtelėjo į bičiulę. Aila pastebėjo žvilgsnius ir pamanė, 
kad suprato, kas vyksta, bet nebuvo tuo tikra. Subtilybės, kurios kartais 
sklandydavo tarp senų, gerų pažįstamų, vis dar buvo jai neįkandamos. 

— O vis dėlto verčiau ginčytis, - toliau kalbėjo Zelandonė. - Būtų 
rimtas išbandymas, jei kiekvienas tavo žodis skambėtų kaip pačios Doni 
pasakytas. Tada itin turėčiau paisyti visko, ką sakau. 

— Kas sprendžia, kuris zelandonis yra pirmasis tarp tų, kurie tarnau- 
ja Motinai? - paklausė Jondalaras. - Ar pareigos panašios kaip ir urvo 
vado? Ar tiesiog kiekvienas zelandonis pasako, kuris, jo nuomone, turėtų 
būti pirmasis? Ar visi turi sutikti, ar dauguma, ar tiktai kai kurie? 

— Iš dalies lemia atskirų zelandonių pasirinkimai, tačiau viskas ne taip 
paprasta. Svarstoma daug dalykų. Vienas jų - gydymo dovana. Niekas 
neteisia taip griežtai, kaip zelandoniai gydytojai. Tam tikrą neišmanymą 
gali nuslėpti nuo daugelio žmonių, tačiau negali apgauti tų, kurie žino. 
Vis dėlto gydymas nėra pats svarbiausias. Yra buvę pirmųjų, kurie turėjo 
tik pamatines gydymo žinias. Bet svarbesni buvo jų gebėjimai kitose sri- 
tyse. Kai kurie turi prigimtinių dovanų ar kitų savybių, 

— Girdime tik apie Pirmąją. Ar yra Antrasis? Trečiasis? Arba paskuti- 
nis? — vis labiau karščiuodamasis teiravosi Jondalaras. 

Įdomu buvo visiems. Zelandonė retai šitaip atviraudavo apie vidinius 
dvasininkų reikalus, bet pastebėjusi Ailos susidomėjimą ji turėjo savų 
priežasčių būti neįprastai atvira. 

— Skaičiavimo žodis žmogaus nesumenkina. Tai tik eilės tvarka. Urvui 
juk būtų sunku priimti doniją, kuri yra paskutinė tarp tų, kurie tarnauja. 
Tiesa, žemiausio rango yra mokiniai, tačiau ir tarp mokinių yra rangai, 
kurie kartais priklauso nuo konkrečių įgūdžių. Galima spėti, kad jaunuo- 


lis, kuris yra ketvirtas penktojo urvo zelandonio mokinys, yra tik neseniai 

priimtas. Jis naujokas, žemiausio rango, tačiau turi gebėjimų, kitaip ne- 
būtų priimtas. Kiti ir netrokšta pakilti, mieliau visada lieka mokiniais. Jie 
nenori prisiimti visos atsakomybės naštos, tesiekia išlavinti savo įgūdžius, 
o geriausiai tai padaryti gali būdami tarp zelandonių. 

— Po mokinių, žemesnio rango yra nauji donijai. Kiekvienas zelando- 
nis turi pajusti asmeninį pašaukimą. Maža to, turi kitus zelandonius įti- 
kinti, kad pašaukimas tikras. Kai kurie taip ir nepakyla iš mokinių rango, 
nors ir norėtų. Kartais mokiniai taip trokšta tapti zelandoniais, kad mė- 
gina priskirti sau melagingą pašaukimą arba net jį imituoti, bet jie visada 
atmetami. Tas, kas ištvėrė išbandymus, žino skirtumą. Tokie dalykai labai 
piktina esamus ir buvusius mokinius. 

— Ko dar reikia, kad taptum zelandoniu? - mygo Jondalaras. - Ypač 
ko reikia norint tapti pirmuoju? 

Kiti džiaugėsi, kad jis kamantinėja. Nors keletas, pavyzdžiui, Marto- 
na, kuri pati kadaise buvo mokinė, daugumą reikalavimų žinojo, kiti tik 
svajojo, kad Zelandonė į jų klausimus kada atsakytų taip tiesiai. 

— Kad taptum vienu iš zelandonių, turi mintinai išmokti visas istorijas 
bei senolių legendas ir gerai suvokti jų prasmę. Privalai žinoti ir mokėti 
naudoti skaičiavimo žodžius, suprasti metų laikų kaitą, pažinti mėnulio 
fazes ir dar kai kuriuos dalykus, kuriuos žino tik zelandoniai. Bet svar- 
biausia, toks žmogus turi gebėti lankytis dvasių pasaulyje, - atsakė Ze- 
landonė. - Štai kodėl turi iš tikrųjų būti pašauktas. Dauguma zelandonių 
nuo pat pradžių žino, kas bus pirmasis ir kuris, labiausiai tikėtina, bus 
kitas. Tai gali būti atskleista, kai pirmą kartą pajunti kvietimą keliauti į 
dvasių pasaulį. Būti pirmuoju taip pat pašaukimas. Beje, toks, kurio ne 
kiekvienas zelandonis trokšta. 

— O koks jis, tas dvasių pasaulis? Ar labai bauginantis? Ar bijai, kai 
turi ten keliauti? — klausė jis toliau. 

— Jondalarai, niekas nepajėgs apibūdinti dvasių pasaulio tam, kuris 
niekad nėra ten buvęs. Taip, baisoka, ypač pirmą kartą. Jis niekada nenu- 
stoja truputį bauginti, tačiau giliai viską apmąsčius ir pasiruošus baimę 
galima suvaldyti. Taip pat žinai, kad kiti zelandoniai ir urvas tau padės. 
Be urvo žmonių pagalbos būtų sunku grįžti, - paaiškino ji. 


- Jeigu baisu, kodėl tu tai darai? — stebėjosi Jondalaras. 

— Nėra kaip atsisakyti. 

Aila staiga pajuto šaltį ir sudrebėjo. 

— Daugelis mėgina su tuo kovoti. Kurį laiką sekasi, - toliau pasakojo 
donija, - tačiau galiausiai nugali Motinos valia. Geriausia eiti pasiruo- 
šus. Pavojai nuolat persekioja tuos, kurie svarsto sukti ta kryptimi, štai 
kodėl iniciacija būna tokia rūsti. Išmėginimai kitoje pusėje dar sunkesni. 
Kartais atrodo, kad tave plėšia pusiau, kaip į sūkurį sviedžia į tamsią neži- 
nomybę. Būna, kad išėjusysis taip ir negrįžta į savo kūną. Yra tokių, kurie 
grįžta, tačiau dalį savęs palieka ten ir niekada nebebūna tokie, kaip buvo. 
Kita vertus, niekas negali ten patekti ir likti nepasikeitęs. 

— Kai tave pašaukia, privalai paklusti, o kartu su pašaukimu priimti 
ir pareigas bei atsakomybę. Tikriausiai todėl tiek nedaug zelandonių yra 
susijungę. Nėra jokių apribojimų, galima jungtis, turėti vaikų, tačiau čia 
panašiai kaip būti vadu. Sunku rasti porą, kuri sutiktų jungtis su žmogu- 
mi, turinčiu tiek daug įsipareigojimų. Ar teisingai kalbu, Martona? - pa- 
klausė Zelandonė. 

— Taip, Zelandone, - atsiliepė moteris, nusišypsojo Dalanarui ir atsi- 
suko į sūnų. - Kaip manai, kodėl mudu su Dalanaru perkirtome mazgą, 
Jondalarai? Kalbėjomės apie tai kitą dieną po tavo jungtuvių. Būta šio to 
daugiau nei troškimas keliauti - Vilomaras irgi keliauninkas. Daugeliu 
atžvilgių mudu su Dalanaru pernelyg panašūs. Jis laimingas, būdamas 
savo urvo, savo žmonių vadas, bet jam prireikė laiko suprasti, jog iš ti- 
krųjų šito nori. Jis ilgai kovojo dėl atsakomybės, bet manau, kad dėl to iš 
pradžių jį prie manęs patraukė. Kai mudu jungėmės, aš jau buvau vadė. 
Iš pradžių buvome labai laimingi, bet jis ėmė nerimti. Gerai, kad mes iš- 
siskyrėm. Jerika jam labai tinka. Ji turi stiprią valią, o jam reikia stiprios 
moters, bet vadas yra Dalanaras. 

Dalanaras su Jerika susižvalgė, nusišypsojo vienas kitam, tada vyras 
paėmė moterį už rankos. 

— Losaduna yra tas, kuris tarnauja žmonėms, gyvenantiems kitapus le- 
dyno. Jis turi porą, o jo pora turi keturis vaikus. Ji atrodo labai laiminga, - 
įsiterpė Aila. Ji klausėsi Zelandonės su nuostaba, kuri buvo panaši į baimę. 

— Losadunai pasisekė, kad rado tokią moterį. Visai kaip man, kad su- 


radau Vilomarą, — tarė Martona. - Labai nenorėjau dar kartą jungtis. 

Dabar džiaugiuosi, kad jis nenusileido, - ji atsisukusi nusišypsojo mainų 
meistrui. - Spėju, tai viena iš priežasčių, kodėl galiausiai atidaviau vadys- 
tę. Daug metų buvau vade su Vilomaru prie šono ir niekada dėl to netu- 
rėjome bėdų, bet pavargau nuo reikalavimų. Norėjau šiek tiek laiko sau, 
troškau daugiau dėmesio skirti Vilomarui. Kai atsirado Folara, norėjau 
vėl būti motina. Atrodė, Joharanas tam gabus, todėl pradėjau jį ruošti. 
Kai jis pakankamai suaugo, su džiaugsmu perdaviau atsakomybę jam. Jis 
labai panašus į Jokonaną, esu tikra, jis Jokonano dvasios vaikas, - Marto- 
na nusišypsojo vyriausiajam sūnui. - Nesu visiškai pasitraukusi. Johara- 
nas dažnai su manimi tariasi, nors manau, kad daro tai labiau mano nei 
savo labui. 

— Netiesa, mama. Vertinu tavo patarimus, - paprieštaravo Joharanas. 

— Ar labai mylėjai Dalanarą, mama? - pasiteiravo Jondalaras. - Visos 
tos dainos ir pasakojimai apie jūsų meilę... - jis buvo jas girdėjęs, tačiau 
dažnai svarstė: jei jausmai tikrai buvo tokie stiprūs, kaip jie galėjo išsi- 
skirti ? 

— "Taip, Jondalarai, labai mylėjau. Nedidelė mano dalelė tebemy- 
li. Nėra lengva pamiršti tą, kurį kadaise taip mylėjai, todėl džiaugiuosi, 
kad mudu likome draugais. Regis, mudu dabar geresni draugai nei tada, 
kai buvome susijungę, — ji dirstelėjo į vyriausiąjį sūnų. - Tebemyliu ir 
Jokonaną. Jo atminimas visada su manimi ir primena man jaunystę bei 
pirmąją meilę. Tiesa, jis užtruko, kol apsisprendė, ko trokšta, — gana pa- 
slaptingai pridūrė ji. 

Jondalaras prisiminė kelionėje girdėtą pasakojimą apie savo motiną. 

— Nori pasakyti, tavęs, Bodojos ar abiejų? - pasicikslino jis. 

- Bodoja! Jau seniai negirdėjau šito vardo, - atsiliepė Zelandonė. — 
Čia toji svetimšalė, kuri buvo mokoma tarp zelandonių? Kažkokia rytie- 
tė, kaip jie ten vadinami? Zar... Sar... kažkaip. 

— Sarmunojai, - pasakė Jondalaras. 

- Tikrai. Buvau dar maža, kai ji išėjo. Buvo kalbama, kad ji gana paty- 
rusi, - tarė Zelandonė. 

- Dabar ji Sarmuna. Mudu su Aila sutikome ją kelionėje. Mane pagro- 
bė sarmunojų moterys-vilkės, o Aila sekė jų pėdsakais ir mane išvadavo. 


Pasisekė, kad iš jų nagų gyvi ištrūkome. Jeigu ne Vilkas, vargu ar kuris iš 

mūsų sėdėtume čia. Tik įsivaizduokite, kaip nustebau tarp tų žmonių radęs 
moterį, ne tik kalbančią zelandoniškai, bet ir pažįstančią mano motiną! 

— Kas ten nutiko? - paklausė keletas žmonių. 

Jondalaras trumpai nupasakojo apie žiauriąją Ataroją ir jos išsigimu- 
sią sarmunojų stovyklą. 

— Nors iš pradžių Sarmuna padėjo Atarojai, paskui gailėjosi ir galiau- 
siai nusprendė padėti savo žmonėms ištaisyti Atarojos pridarytas bėdas. 

Visi nustebę kraipė galvas. 

— Tai pats keisčiausias mano girdėtas pasakojimas, - prisipažino Ze- 
landonė. - Jis puikiai parodo, kas gali nutikti, jei donija nukrypsta. Ma- 
nau, Bodoja būtų daug pasiekusi, jei nebūtų piktnaudžiavusi savo galio- 
mis. Jai pasisekė, kad galiausiai atsitokėjo. Sakoma, kad tie, kurie tarnauja 
Motinai ir neteisingai naudoja savo galias šiame pasaulyje, turi atsiskaity- 
ti kitame. Tai viena iš priežasčių, kodėl zelandoniai taip rūpestingai stebi, 
ką priima į savo gretas. Kelio atgal nėra. Tuo mes ir skiriamės nuo urvų 
vadų. Zelandonis yra zelandonis visam gyvenimui. Net jei kartais ir no- 
rėtume, negalime tos naštos nusimesti. 

Visi kurį laiką tylėjo, apmąstė Jondalaro papasakotą istoriją. Pakėlė 
galvas, kai pasirodė Ramara. 

— Pagalvojau, pranešiu tau, Joharanai, kad atnešė raganosį. Jondalarui 
tenka garbė. Tai jo ietis buvo lemtinga. 

— Džiaugiuosi tai girdėdamas. Dėkoju, Ramara. 

Ramara su malonumu būtų pasilikusi ir pasiklausiusi, apie ką visi šne- 
kučiuojasi, tačiau turėjo kirų darbų ir nebuvo labai kviečiama, nors nie- 
kas ir nepasakė, kad eitų sau. 

— Pirmas galėsi rinktis, Jondalarai, - tarė Joharanas, kai ji nuėjo. - Ar 
ketini paimti ragą? 

— Nemanau, verčiau paimsiu kailį. 

— Papasakok, kaip ten buvo su tuo raganosiu, - paprašė Joharanas. 

Jondalaras papasakojo, kaip jie pastebėjo jaunuolius, erzinančius gau- 
ruotąjį raganosį, ir sustojo pažiūrėti. 

— Iki to nutikimo nesuvokiau, kokie jie jauni. Nemanau, kad jiems 
reikėjo raganosio. Jie labiau troško susižavėjimo ir pagyrų. Ir kad draugai 

1 688 


UOLŲ PRIEGLOBSTIS 


— Nė vienas jų neturėjo raganosių medžioklės nei medžioklės aps- 
kritai patirties. Kitaip nebūtų bandę to imtis patys vieni. Skausmingas 
būdas patirti, kad raganosių, o ir bet kokių žvėrių medžioklė nėra žaidi- 
mas, — pastebėjo Joharanas. 

— Tačiau tikra tiesa, jei jie būtų vieni pargabenę tą raganosį, būtų su- 
laukę daug pagyrų ir draugai jiems pavydėtų, - tarstelėjo Martona. - Vie- 
na vertus, šitas nutikimas, kad ir koks baisus, gali padėti apsaugoti nuo 
būsimų bandymų erzinti didelius žvėris ir dar baisesnių tragedijų. Tik 
pagalvokit, kiek jaunuolių būtų mėginę tą patį, jei šitiems būtų pasisekę. 
O dabar kiti bus priversti bent jau pagalvoti, prieš pradėdami tokį žaidi- 
mą. Šio jaunuolio motina kenčia ir nerimauja, tačiau tai gali apsaugoti 
kitų vaikinų motinas nuo dar didesnio sielvarto. Viliuosi, Mateganas iš- 
gyvens ir neliks baisiai suluošintas. 

— Vos pamačiusi, kaip raganosis jį perdūrė, Aila nuskubėjo į pagal- 
bą, - tarė Jondalaras. - Ne pirmas kartas, kai ji nepaiso pavojaus kam 
nors susižeidus, bet kartais tai man kelia nerimą. 

— Mateganui labai pasisekė, kad Aila ten buvo. Neabejoju, jis liktų 
suluošintas visam gyvenimui arba dar blogiau, jei ten nebūtų buvę Ai- 
los, - tarė Zelandonė, paskui kreipėsi į Ailą: 

— Katiksliai darei pirmiausia? 

Aila bendrais bruožais paaiškino. Zelandonė pasitikslino dar keletą 
smulkmenų, sekė jos minčių eigą. Prisidengusi įdomiu pokalbiu Zelan- 
donė tyrė Ailos gydymo meno žinias. Nors dar neminėjo, ta, kuri buvo 
pirmoji, ketino sukviesti oficialų zelandonių susirinkimą, kad jie galėtų 
patirti Ailos išmanymo mastą, bet džiaugėsi galimybe pirmiausia iškvosti 
ją viena. Vargšui Mateganui tai nelaimė, o Zelandonė džiaugėsi pasitai- 
kiusia proga visam vasaros susirinkimui pademonstruoti Ailos įgūdžius. 
Be to, bus proga kreiptis į zelandonius su pasiūlymu įvesdinti Ailą į jų 
gretas. 

Zelandonei jau kelis kartus teko vertinti atvykėlę iš naujo, tačiau dabar 
į jaunąją moterį ji žvelgė visiškai naujoje šviesoje. Aila ne naujokė. Ji lygi 
zelandoniams. Visai įmanoma, kad ir Zelandonė iš jos galėtų šio to pasi- 
mokyti. Pavyzdžiui, apie pataisų sporas. Šitaip Zelandonė jų nenaudojo, 


tačiau, gerai pasvarsčius, procedūra atrodo visai naudinga. Ji nekantravo 

viena pasišnekučiuoti su Aila, palyginti idėjas ir žinias. Puiku, kad devin- 
tajame urve bus su kuo pasikalbėti. 

Zelandonė bendradarbiavo su aplinkinių urvų zelandoniais, o per va- 
saros susirinkimus su jais aptardavo tarnystės reikalus. Žinoma, ji turėjo 
porą mokinių, bet nebuvo tokio, kuris rimtai domėtųsi gydymu. Turėti 
tikrą gydytoją savo urve, ypač tokią, kuri įlietų naujų žinių, bus labai pa- 
ranku. 

— Aila, - į jaunąją moterį kreipėsi Zelandonė, - gal būtų ne pro šalį 
pasikalbėti su Mategano šeima. 

— Nesu tikra, kad žinau, ką jai pasakyti, — tarė Aila. 

— Šeima tikriausiai nerimauja ir norėtų žinoti, kas nutiko. Būtų gerai, 
kad juos nuramintum. 

— Kaip galiu tai padaryti? - nustebo Atila. 

- Pasakyk, kad viskas priklauso nuo Motinos, bet yra galimybė, kad 
jis pasveiks. Ar ne tokia tavo nuomonė? Aš taip galvoju, - tarė Zelando- 


nė. - Mano galva, Doni šypsosi tam jaunam vyrui, nes tu ten buvai. 

Jondalaras plačiai nusižiovavo ir nusivilko naują tuniką, kurią gavo 
dovanų iš mamos per jungtuvių puotą. Ji buvo austa iš ypatingai paruoštų 
lino sruogų. Su kitu meistru Martona sutarė, kad tuniką papuoštų siu- 
vinėjimu ir karoliukais, tik ne per gausiai. Ji buvo labai lengva ir patogi. 
Panašią, labai plačią, laisvą tuniką ji padovanojo ir Ailai, kad ji galėtų 
ją nešioti, kai nėštumas pasistūmės į priekį. Jondalaras saviškę apsivilko 
tučtuojau, o Aila tuniką pasidėjo vėlesniam laikui. 

— Niekada negirdėjau Pirmosios taip atvirai pasakojant apie zelando- 
nius, - tarė jis, susiruošęs lįsti į miegmaišį. - Buvo įdomu. Nemaniau, kad 
viskas šitaip sudėtinga. Tiesa, pamenu ją sakius, kad kiekvienas kliuvęs 
išbandymas turi savų privalumų. Svarstau, kokie tie privalumai. Apie tai 
ji nedaug tekalbėjo. 

Kurį laiką abu gulėjo tylėdami. Aila jautėsi labai pavargusi, vos pajėgė 


galvoti. Po vakarykštės nelaimės per raganosio medžioklę ji iki vėlumos 

užtruko zelandonių namelyje, labai mažai miegojo, šiandien su urvu at- 
šventė jungtuves ir buvo kažkokia įsitempusi. Skaudėjo galvą ties smilki- 
niais, tad Aila sumanė atsikelti ir pasiruošti gluosnių žievių arbatos, bet 
jautėsi pernelyg pavargusi. 

Jondalaras toliau garsiai dėstė savo mintis: 

— Visada galvojau, kad mama su Dalanaru paprasčiausiai nusprendė 
išsiskirti. Nenumaniau kodėl. Spėju, vaikas galvoja, kad motina yra tik 
motina ir niekas kitas. Žmogus, kuris tave myli ir tavimi rūpinasi. 

— Nemanau, kad išsiskyrimas jai buvo lengvas. Man regis, ji labai my- 
lėjo Dalanarą, - tarė Aila. - Suprantu kodėl. Tu toks į jį panašus. 

— Ne visais atžvilgiais. Niekada nenorėjau būti vadu. Ir nenoriu. Pa- 
siilgčiau akmens pojūčio delnuose. Nėra nieko malonesnio nei pamacy- 
ti atskylant tobulą geležtę, kuri yra lygiai tokia, kokios ir norėjai, — tarė 
Jondalaras. 

— Dalanaras taip pat titnago apdirbėjas, Jondalarai, - pastebėjo Aila. 

— Taip, geriausias, bet jis neturi galimybių daug dirbti. Jam prilygti 
gali vienintelis Vaimezas, o jis liko Liūto stovykloje, gamina dailias gelež- 
tes mamutų medžiotojų ietims. Kaip gaila, kad jie niekada nesusitiks. Su 
džiaugsmu mokytųsi vienas iš kito. 

— Tu pažįsti juos abu. Supranti akmenį geriau nei kas kitas. Ar negali 
parodyti Dalanarui, ko išmokai iš Vaimezo? - tarė Aila. 

— Galiu. Jau rodžiau, - atsiliepė Jondalaras. - Dalanaras susidomėjo ne 
mažiau už mane. Taip džiaugiuosi, kad jungtuvės buvo atidėtos, kol lanza- 
doniečiai ateis. Labai malonu, kad Joplaja su Ekauzaru jungėsi tose pačiose 
apeigose. Tai ypatingas ryšys. Visada juntu didelį prieraišumą savo pussese- 
rei, o tai mus dar labiau suartino. Manau, Joplajai taip pat malonu. 

— Neabejoju, Joplaja džiaugtųsi bendromis jungtuvėmis su tavimi, 
Jondalarai. Man regis, ji šito visada troško, — „Tai panašiausia į tai, ko 
ji iš tikrųjų norėjo“, - mintyse pridūrė Aila. Ji tikrai gailėjosi Joplajos, 
tačiau turėjo pripažinti, jog džiaugėsi draudimu jungtis artimiems pus- 
broliams. - Ekauzaras atrodo labai laimingas. 

— Man regis, jis vis dar negali tuo patikėti. Yra panašiai besijaučiančių- 
jų dėl kitų priežasčių, - tarė Jondalaras apkabindamas moterį ir pradėda- 

— Ekauzaras ją beprotiškai myli. Tokia meilė daug ką gali atstoti, — 
tarė Aila, iš paskutiniųjų mėgindama neužmigti. 

— Kai pripranti, jis visai neatrodo bjaurus. Tiesa, kitoks, tačiau gali 
įžvelgti genties bruožų, - pastebėjo Jondalaras. 

— Visai nemanau, kad jis bjaurus. Jis primena man Raidagą ir Dur- 
ką, - atsiliepė Aila. - Mano akimis žiūrint, genties žmonės gražūs. 

— Žinau, kaip tau atrodo. Tu teisi. Jie gražūs žmonės, savotiški. O tu 
labai daili, moterie, - jis pakramsnojo jai kaklą, paskui pabučiavo ir juto, 
kaip ima busti geismas, tačiau matė, kad Aila beveik miega. Jis žinojo, kad 
ji neprieštarautų dalytis malonumais, niekada neatsisako, bet dabar ne 
laikas. Vis tiek pailsėjus bus geriau. 

- Viliuosi, Mateganas pasveiks, - tarė Jondalaras, kai Aila nusisuko, 
o jis susirangė prie jos nugaros. Pats jis visai nebuvo pavargęs, tačiau ne- 
norėjo jai trukdyti. 

- Prisiminiau, Jondalarai, - Aila persivertė ant šono ir pažvelgė į jį. - 
Zelandonė, penktojo urvo donijas ir aš kalbėjomės su berniuko motina. 
Privalėjome jai pasakyti, kad gali kilti bėdų. Gal jis ir galės vaikščioti, ta- 
čiau niekas negali būti tuo užtikrintas. 

— Būtų apmaudu, jei negalėtų. Jis toks jaunas. 

— Savaime suprantama, mes to nežinome. Bet, net jei jis vaikščios, 
tikriausiai šlubuos, - tarė Aila. - Zelandonė teiravosi jo motinos, ar jis 
linksta į kokį meną ar amatą. Be medžioklės, jai į galvą atėjo tik tai, kad 
jis pats dirbinasi sau iečių antgalius. Tada prisiminiau raišus sarmunojų 
berniukus, tuos, kuriuos suluošino Ataroja. Vieną jų tu mokei apdirbti 
titnagą, kad galėtų susikurti sau gyvenimą. Pažadėjau Mategano motinai, 
jei vaikis norės, paklausiu tavęs, ar galėtum jį mokyti. 

- Jis iš penktojo urvo, tiesa? - pagalvojęs pasitikslino Jondalaras. 

— Taip. Galjis galėtų ateiti.ir trumpam apsigyventi devintajame urve? 
Argi Danugas negyveno visus metus kitoje mamutojų stovykloje, kad 
daugiau sužinotų apie titnagą? — tarė Aila. - Gal galėtų ir Mateganas? 

— Tiesa. Danugas kaip tik grįžo metus gyvenęs titnago kasėjų sto- 
vykloje, tad galėjo mokytis apie akmenį prie jo ištakų. Lygiai kaip aš 
mokiausi prie Dalanaro kasyklos. Kai atėjo laikas mokytis apdirbimo, 


jis negalėjo gauti geresnio mokytojo už Vaimezą, bet geram apdirbėjui 

reikia ir akmenį pažinti, - galvojant Jondalaro kaktoje susimetė raukš- 
lės. - Nežinau. Mielai jį mokyčiau, tačiau dėl gyvenimo devintajame urve 
turiu pasikalbėti su Joharanu. Berniukui reikės vietos gyventi. Joharanas 
turės susitarti su penktuoju urvu, jei Mateganas norės mokytis. Gal jis 
gaminasi iečių antgalius todėl, kad neranda, kas juos pagamintų, o nori 
medžioti. Pamatysime, Aila. Jei jis iš tiesų taip smarkiai sužalotas, kad 
reikės išmokti kokio amato. | 

Abu nurimo kailiuose, tačiau Aila greitai užmigti negalėjo. Ji ėmė 
galvoti apie ateitį ir apie kūdikį, kurį nešioja. Kas, jeigu tai berniukas, 
ir jis užsimanys erzinti raganosius? Kas, jeigu nutiks dar kas nors? Kur 
Vilkas? Jis buvo jai beveik kaip sūnus, o nematė jo jau kelias dienas. Paga- 
liau pradėjusi migti, Aila sapnavo kūdikius, vilkus ir žemės drebėjimus. Ji 
nemėgo žemės drebėjimų. Jie ypač smarkiai gąsdino, tai buvo blogų žinių 


pranašai. 

— Negaliu pacikėti, kad dar yra prieštaraujančiųjų Joplajos ir Ekauzaro 
sąjungai, — pareiškė Zelandonė. — Viskas baigta. Jie pora. Jie ištvėrė at- 
siskyrimo išbandymą, sąjunga patvirtinta. Netgi jungtuvių puota įvyko. 
Daugiau nėra, ką kalbėti. 

Pernakvojusi devintojo urvo stovykloje Zelandonė gėrė jau kelintą 
puodelį arbatos ir ruošėsi į zelandonių namelį. Sėdintys aplink ilgą laužo 
griovį žmonės baigė pusryčiauti prieš kibdami į dienos darbus. 

— Lanzadoniečiai kalbėjo, kad išeis namo anksčiau, - tarė Martona. 

- Būtų gaila, juk sukorė tokį kelią, - pastebėjo Jondalaras. 

- Jie gavo tai, ko atėjo. Joplaja su Ekauzaru oficialiai susijungę, turi 
savo zelandonę, tiksliau, lanzadonę, - atsiliepė Vilomaras. 

— Vyliausi ilgiau su jais pabendrauti. Nemanau, kad greitai vėl pasima- 
tysime, - tarė Jondalaras. 

— Ir aš vyliausi, - prisipažino Joharanas. - Klausiau Dalanaro, kodėl 
jis nusprendė įkurti Lanzadoniją kaip atskirą kraštą. Svarbu ne vien tai, 


kad jie gyvena gerokai toliau. Dalanaras turi įdomių sumanymų. 

- Visada jų turėdavo, - pastebėjo Martona. 

— Ekauzaras su Joplaja net nenori eiti į pagrindinę stovyklą. Sako, kad 
žmonės spokso, o jų žvilgsniai nėra itin draugiški, - įsiterpė Folara. 

- Jie galbūt jautriai reaguoja dėl pasipriešinimo jų jungtuvėms, - pa- 
sakė Proleva. 

— Apgalvojau juos visus. Nė vieno iš tų prieštaravimų neverta svarstyti. 
Viską pradėjo, kas keisčiausia, Brukevalis, tačiau visi žino, kokia jo bėda, 
tarė Pirmoji. - Marona norėjo pridaryti sunkumų, nes lanzadoniečiai su- 
siję su Jondalaru. Ji trokšta atkeršyti jam ir visiems, esantiems šalia jo. 

— Atrodo, ta moteris mokosi pagiežos liejimo amato, - pastebėjo Pro- 
leva. - Jai reikia kuo nors užsiimti. Gal, jei susilauktų vaikų, turėtų dar 
apie ką galvoti. 

— Nenorėčiau, kad ji būtų kokio vaikelio motina, - atitarė Salova. 

— Tikriausiai Doni tau pritaria, - tarė Ramara. - Kiek žinau, ji taip ir 
nebuvo palaiminta. 

— Ar ji tau ne giminaitė, Ramara? Jūsų abiejų tokie patys beveik balti 
plaukai, - pastebėjo Folara. 

— Ji pusseserė, bet neartima, - atsakė Ramara. 

— Manau, Proleva teisi, - tarė Martona. - Maronai reikia kuo nors 
užsiimti, bet nebūtinai ji privalo gimdyti. Ji turėtų išmokti kokio amato, 
atsiduoti kam nors, kad nukreiptų mintis ir nekeltų rūpesčių žmonėms 
vien dėl to, jog gyvenimas nepasisuko taip, kaip ji norėjo. Manau, visi 
žmonės privalo turėti kokį amatą ar įgūdžių, kad galėtų tuo mėgautis, 
norėtų tuo užsiimti ir gerai tai išmanytų. Jei Marona neturi, ką veikti, ji ir 
toliau kels rūpesčių, kad susilauktų dėmesio. 

— Ir to gali nepakakti, - pastebėjo Solabanas. - Laramaras turi įgū- 
džių, kurie pripažįstami, juo netgi žavimasi. Jis gamina gerą barmą, ta- 
čiau kelia visokiausių rūpesčių. Jis stojo į Brukevalio pusę dėl Joplajos ir 
Ekauzaro, ir dėl to taip pat sulaukė dėmesio. Girdėjau jį sakant keliems 
penktojo urvo žmonėms, kad Jondalaro židinys jau nebegali būti tarp 
pirmųjų, nes jis susijungė su svetimšale, kurios statusas žemiausias. Ma- 
nau, jis vis dar kupinas apmaudo, kad Aila stovėjo priekyje per Ševonaro 
laidotuves. Jis apsimeta, kad to nepaiso, bet manau, jog jam nepatinka 


būti paskutiniam. 

— Tada jis turėtų ko nors griebtis, - piktai metė Proleva. - Pavyzdžiui, 
pasirūpinti savo židinio vaikais! 

— Jondalaro židinys yra tiksliai ten, kur ir turi būti, - švelnia, paten- 
kinta šypsena atsiliepė Martona. - Padėtis buvo išskirtinė. Vadai ir zelan- 
doniai sprendė, kaip turėtų būti. Ne tokiems kaip Laramaras ginčyti. 

- Žinau, ką reikia daryti, - pasakė Pirmoji. — Pasiūlysiu Dalanarui 
sušaukti zelandonių ir vadų susirinkimą. Reikia atvirai iškelti Joplajos ir 
Ekauzaro klausimą ir viską išsakyti. Gal derėtų suteikti progą tiems, kurie 
turi prieštaravimų, išsakyti savo jausmus. 

— Kartu būtų tinkama proga Jondalarui su Aila papasakoti savo patir- 
tį bendraujant su plokščiagalviais... tai yra gentimi, - pastebėjo Johara- 
nas. - Vis tiek norėjau su kitais vadais tai aptarti. 

— Gal galėtume nueiti ir šnektelėti su jais dabar? - pasiūlė Zelando- 
nė. - Man reikia grįžti į palapinę. Kilo problemų - kažkuris iš zelandonių 
paskleidė slaptą informaciją. Tai ir labai asmeninės žinios apie tam tikrus 
žmones, ir klausimai, kurie neturėtų būti aptarinėjami ne tarp dvasinin- 
kų. Privalau išsiaiškinti, kas per daug šneka, arba bent jau tai sustabdyti. 

Aila labai atidžiai klausėsi, kas kalbama, o paskui, visiems išsivaikščio- 
jus, ilgai svarstė. Zelandonijos žmonės priminė jai upę. Kartais paviršius 
atrodo ramus ir glotnus, bet įvairiuose gyliuose gali būti daug povande- 
ninių srovių. Ji pamanė, kad Zelandonė su Martona tikriausiai geriau nei 
kiti išmano, kas vyksta po paviršiumi, tik spėjo, kad ir jos visko nežino, 
netgi viena apie kitą. Aila pastebėjo tam tikrų išraiškų, pozų, balso tono 
pokyčių, kurie teikė jai užuominų apie gilesnius dalykus. Išsprendus pa- 
slapčių išplepėjimo problemą, iškils kokia kita. Gilios srovės keis vietas ir 
slidinės, paliks paviršiuje nedidelius raibulius ir plaksis į krantus. Kol bus 
žmonių, niekas niekada nesibaigs. 

— Ketinu aplankyti arklius, - tarė ji Jondalarui. — Ar eisi, ar turi ką 
kitą numatęs? 

- Eisiu kartu, tik luktelk truputį, - tarė Jondalaras. - Noriu pasiimti 
iečių mėtyklę ir ietis, kurias pagaminau Lanidarui. Jau beveik baigiau ir 
norėčiau išbandyti, bet aš per didelis. Vyliausi, gal tu galėtum. Suprantu, 
kad jos ir tau bus per mažos, tačiau gal tu suprasi, ar jam tiks. 

— Neabejoju, kad puikiai tiks, bet išbandysiu, - atsakė ji. - Vis dėlto 


geriausiai supras pats Lanidaras, ir tik tada, kai įgis tikros patirties. Tačiau 

dabar galės treniruotis ir, neabejoju, bus labai patenkintas. Nujaučiu, jog 
vieną berniuką labai nudžiuginsi. 

Saulė jau artėjo prie zenito, kai jie pradėjo krautis daiktus. Iššukavo 
arklius, po to Aila rūpestingai juos apžiūrėjo. Sušilus orams, skraidantys 
vabzdžiai vis taikydavosi padėti kiaušinėlių drėgnuose, šiltuose įvairių 
žolėdžių, o ypač elnių ir arklių, akių kampučiuose. Iš Izos Aila sužinojo 
apie skaidrų skystį, kurį išskiria pavėsinguose miškuose augantis mels- 
vai baltas, iš pažiūros nebegyvas augalas. Maistines medžiagas jis ėmė iš 
yrančios medienos, nes stigo žalio kituose augaluose esančio pigmento — 
chlorofilo, o palietus tarsi vaškuotą augalo paviršių, jis pajuoduodavo. 
Nebuvo geresnio vaisto geliančioms ar sudirgintoms akims kaip vėsus 
skystis, išspaustas iš nulaužto šio augalo stiebelio. 

Aila išbandė mažą iečių mėtyklę ir nusprendė, kad Lanidarui ji puikiai 
tiks. Jondalaras užbaigė ietis, tačiau pamatęs nedidelį jaunų, tiesių alks- 
nių laibais kamienais guotą, nutarė padaryti dar kelias. Medeliai buvo 
kaip tik tinkamo skersmens mažoms ietims, tad Jondalaras kelis nukirto. 
Aila nesuprato, kodėl staiga užsigeidė nueiti į giraitę prie upelio už arklių 
aptvaro. 

- Kur eini, Aila? - pašaukė Jondalaras. - Mums derėtų grįžti. Šią po- 
pietę dar reikia nueiti į pagrindinę stovyklą, 

— Ilgai netruksiu, - pažadėjo ji. 

Jondalaras matė, kaip ji braunasi pro medžių užtvarą, ir pradėjo spė- 
lioti, gal Aila pamatė ten ką judant. Gal kilo pavojus arkliams? „Gal rei- 
kėjo eiti kartu?“ - pagalvojo jis ir kaip tik tą akimirką išgirdo garsų Ailos 
riksmą: 

— Ne! O, ne! 

Vyras pasileido, kiek ilgos kojos nešė, braudamasis pro krūmus gero- 
kai nusibrozdino rankas. Pribėgęs prie moters pats suriko „Ne!“ ir puolė 


ant kelių. 


Dumble prie mažo upeliuko kranto Jondalaras pasilenkė prie Ailos. Ji 
kone kniūbsčia gulėjo prie ant šono tysančio didžiulio vilko ir rankomis 
laikė jo galvą. Kruvina nuplėšta ausis buvo ištepusi jos ranką krauju. Žvė- 
ris mėgino lyžtelti jai veidą. 

— Vilkas! Jis sužeistas! - verkė Aila. Ašaros sruvo jos veidu ir baltais 
dryžiais išvagojo purvinus skruostus. 

— Kaip manai, kas jam nutiko? - pasiteiravo Jondalaras. 

— Nežinau. Turime jam padėti, - tarė ji ir atsisėdo. - Reikia padaryti 
neštuvus ir nugabenti jį į stovyklą. 

Ailai atsistojus Vilkas irgi pabandė keltis, bet susmuko. 

— Lik su juo, Aila. Aš padarysiu neštuvus iš tų alksnių, kuriuos ką tik 
nukirtau iečių kotams, - pasiūlė Jondalaras. 

Kai Aila su Jondalaru sužeistą žvėrį parnešė į stovyklą, žmonės sku- 
bėjo teirautis, ar galėtų kuo padėti. Moteris suprato, kiek daug žmonių 
pamilo Vilką. 

— Padarysiu jam vietos palapinėje, - eidama pirma jų pasiūlė Marto- 
na. 

— Ar aš galiu kuo padėti? - paklausė ką tik į stovyklą grįžęs Johara- 
nas. 

— Galėtum pasiteirauti, ar Zelandonei neliko taukių šaknų ir medet- 
kų žiedlapių. Manau, Vilkas kovojo su kitais vilkais. Įkandimų žaizdos 
pavojingos. Reikia stiprių vaistų ir labai gerai jas išvalyti, - pasakė Aila. 

— Ar reikės užvirinti vandens? - pasisiūlė Vilomaras. Aila linktelė- 


jo. - Užkursiu ugnį. Labai gerai, kad ką tik prinešėme glėbius malkų. 

Grįždamas iš zelandonių namelio Joharanas parsivedė Folarą su Pro- 
leva. Zelandonė irgi pažadėjo greitai ateiti. Neilgai trukus visas vasaros 
susirinkimas žinojo, kad Ailos Vilkas sužeistas. Dauguma žmonių labai 
susirūpino. 

Jondalaras buvo šalia, kol ji apžiūrinėjo žvėrį, ir iš jos veido suprato, 
kad žaizdos rimtos. Ji neabejojo, kad Vilką užpuolė visa vilkų gauja, ir 
stebėjosi, kad jis dar gyvas. Ji paprašė Prolevos, kad pagremžtų taurienos, 
kaip kūdikiui, tada sumaišė ją su grūstomis durnaropėmis ir įdėjo jam į 
nasrus, kad nuramintų ir užmigdytų. 

— Jondalarai, gal gali atnešti negimusio tauriuko odelę iš paskutinės 
medžioklės? Man reikia minkštų odų žaizdoms išvalyti, - pasakė Aila. 

Martona stebėjo, kaip ji deda šaknis ir beria miltelius į įvairius dube- 
nėlius su karštu vandeniu, tada ištiesė jai kažkokios medžiagos. 

— Zelandonė mėgsta naudoti šitą, - pasakė ji. 

Aila dirstelėjo. Minkšta medžiaga nebuvo iš odos. Ji buvo panašesnė 
į smulkų tos ilgos tunikos, kurią Martona jai padovanojo per jungtuves, 
audinį. Aila įmerkė skiautę į vieną iš dubenėlių. Audinys greitai sugėrė 
skystį. 

— Tiesą sakant, puikiai tiks. Ačiū, - padėkojo Atila. 

Zelandonė atskubėjo maždaug tuo metu, kai Jondalaras su Joharanu 
bandė apversti Vilką, kad Aila galėtų gydyti kitą jo šoną. Pirmoji padėjo 
Ailai išvalyti itin bjaurias žaizdas. Paskui Aila, žmonių nuostabai, pervė- 
rė sausgyslę per nedidelę skylutę siūlo traukiklyje ir juo keliais tinkamai 
išdėstytais mazgais sukabino labiausiai žiojinčias žaizdas. Išmanų prie- 
taisą ji jau buvo rodžiusi, bet niekas nebuvo matęs, kad juo būtų siuvama 
gyva oda. Aila netgi susiuvo nuplėštą ausį, nors jos galiukas vis tiek liko 
atspuręs. 

— "Tai štai kaip tu mane gydei, - niūriai nusišypsojo Jondalaras. 

— Atrodo, tai iš tikrųjų padeda prilaikyti žaizdą, kad tinkamai sugy- 
tų, - pagyrė Zelandonė. - Ar šito irgi išmokai iš genties gydytojų? Siūti 
gyvą odą? 

— Ne, Iza niekada to nedarė. Jie netgi nesiuva, jie riša daiktus. Gentis 
mažu aštriu kauleliu iš elnio apatinės priekinės kojos praduria odose sky- 


lutes, prakiša pusiau sudžiūvusias kietais galais sausgysles, o paskui suriša 

mazgus. Šitaip daro ir tošies talpyklas. Kai Jondalaro žaizdos vis žiojosi ir 
vėrėsi, kad ir kaip tampriai tvarsčiau, pamaniau, galėčiau sumegzti kelis 
mazgus, kad oda ir raumenys laikytųsi reikiamose vietose. Pabandžiau. 
Atrodė, padeda. Nenumaniau, kada išimti sruogas. Nenorėjau, kad žaiz- 
dos vėl atsivertų, bet ir baiminausi, kad mazgai įaugs į odą. Gal laukiau 
truputį per ilgai, kol galiausiai juos išėmiau. Tikriausiai skaudėjo labiau 
nei turėtų, kai traukiau, - papasakojo Aila. 

— Nori pasakyti, tada pirmą kartą siuvai žmogui žaizdą? - nepatikėjo 
Jondalaras. - Nežinojai, ar pavyks, bet išmėginai ant manęs? - jis nusi- 
juokė. - Džiaugiuosi. Išskyrus randus, vargiai suprastum, kad buvau ši- 
taip liūto sumaitotas. 

— Vadinasi, tu išgalvojai žaizdų siuvimo būdą, - pastebėjo Zelando- 
nė. - Tik labai įgudęs ir turintis prigimtinį polinkį gydyti žmogus sugal- 
votų tokį dalyką. Aila, tau priklauso būti tarp zelandonių. 

Neatrodė, kad Aila apsidžiaugtų. 

— Nenoriu būti zelandonė, - pasakė ji. - Aš vertinu... Noriu pasakyt... 
Meldžiu, suprask mane teisingai: jaučiuosi pagerbta, tačiau tenoriu būti 
Jondalaro pora, pagimdyti jo kūdikį ir būti gera zelandonietė, - ji vengė 
pakelti akis į doniją. 

— Meldžiu, ir tu mane teisingai suprask, - atsiliepė moteris. - Tai nėra 
atsainus pasiūlymas, ištartas skubotai, vos akimirką pagalvojus, tarsi kas- 
dienis kvietimas papietauti. Sakiau, kad tu priklausai zelandoniams. Jau 
kurį laiką taip manau. Tavo įgūdžių turinčiam žmogui reikia sietis su ki- 
tais, kurių žinių ir išmanymo lygis panašus. Tau patinka gydyti, tiesa? 

— Esu gydytoja. To nepakeisi, - atsakė Aila. 

— Žinoma, kad esi, tai net ne klausimas, - patikino Pirmoji. - Bet Ze- 
landonijoje tik zelandoniai yra gydytojai. Žmonės nejaukiai jausis šalia 
gydytojo, kuris nėra zelandonis. Prireikus gydytojo, tavęs gali nepakvies- 
ti, nes nesi zelandonė. Tu negalėsi gydyti. Kodėl priešiniesi ? 

— Pasakojai, kiek daug visko reikia išmokti, kiek laiko tai atima. Kaip 
galėsiu būti gera Jondalaro pora ir rūpintis savo vaikais, jei turėsiu pra- 
leisti daug laiko mokydamasi būti zelandone? - atsakė Aila. 

— Tarp tų, kurie tarnauja Motinai, yra susijungusių ir turinčių vaikų. 


Pati pasakojai apie tą, kuris gyvena kitapus ledyno, ir turi porą bei kelis 

vaikus. Be to, pažįsti antrojo urvo zelandonę, - pasakė moteris. - Yra ir 
kitų. 

— Nedaug, - pastebėjo Aila. 

Pirmoji atidžiai stebėjo jauną moterį ir buvo įsitikinusi, kad Aila 
kažką nutyli. Priežastis slypėjo ne charakteryje. Ji buvo puiki gydytoja, 
smalsi, greitai mokėsi ir akivaizdžiai tuo mėgavosi. Ji neapleistų poros ir 
vaikų, o jei pasitaikytų išvykti, visada atsirastų, kas jai padėtų. Atvirkščiai, 
ji visą laiką net per daug dėmesinga. Pažiūrėkite, kiek laiko skiria tiems 
arkliams, visada yra pasiekiama, vos prireikus trokšta padėti ir imasi dau- 
giau, nei reikia. 

Pirmajai didelį įspūdį paliko tai, kaip Aila visus įtraukė padėti Lano- 
gai pasirūpinti jos jauniausiąja sesute ir kitais Tremedos vaikais. Ir kaip ji 
padeda berniukui nesveika ranka. Tokius dalykus daro geros zelandonės. 
Ji natūraliai prisiėmė tą vaidmenį. Donija nutarė išsiaiškinti tikrąją jos 
problemą, nes nusprendė, kad Aila vienu ar kitu būdu taps ta, kuri tar- 
nauja Didžiajai Motinai Žemei. Ji turi būti įvesdinta. Per didelė grėsmė 
gali kilti zelandonių stabilumui, jei žmogus su Ailos žiniomis ir įgimtais 


įgūdžiais liks už jų įtakos zonos. 


Žmonės šypsojosi matydami Vilką su tvarsčiais, padarytais iš Marto- 
nos audinio ir minkštų odų, kai jis ėjo greta Ailos per pagrindinę stovy- 
klą. Žvėris atrodė aprengtas kaip žmogus ir priminė nuožmaus laukinio 
plėšrūno karikatūrą. Ne vienas stabčiojo pasiteirauti, kaip jis, arba gyrė, 
kad žvėris gerai atrodo, tačiau Vilkas laikėsi labai arti Ailos. Kai ji pirmą 
kartą jį paliko, jis buvo toks nelaimingas, kad staugė, paskui ištrūko iš 
namelio ir ją susirado. Pasakininkai jau pradėjo kurpti istorijas apie vilką, 
kuris pamilo moterį. 

Ailai teko iš naujo jį mokyti, kad liktų ten, kur ji liepia. Galiausiai jis 
vėl ėmė jaukiai jaustis prie Jondalaro, Martonos ar Folaros, tačiau taip 
pat puolė ginti teritoriją aplink devintojo urvo stovyklą, ir reikėjo jį iš 


naujo mokyti negrasinti svečiams. Žmonės, ypač tie, kurie buvo arčiau, 

apstulbo dėl, regis, neregėtos Ailos kantrybės mokant žvėrį, tačiau matė 
ir rezultatus. Ne vienas gal jau buvo pagalvojęs, kad būtų smagu turėti 
vilką, kuris paklūsta komandoms, tačiau nebuvo tikri, ar tai verta laiko ir 
pastangų. Be to, tapo akivaizdu, kad žvėrims moteris įsakinėja tikrai ne 
stebuklingu būdu. 

Aila jau pradėjo rimti manydama, kad Vilkas susitaikė su kasdieniais 
svečiais, kol Vilomaro mokinio, pradedančio prekeivio Tivonano, neatė- 
jo aplankyti jaunas vyras. Aila išgirdo jį prisistatant Palidaru iš vienuolik- 
tojo urvo. Priėjęs prie jaunuolio Vilkas pradėjo urgzti ir tikrai grėsmingai 
iššiepė iltis. Ailai teko jį laikyti, kad paguldytų, ir netgi tada jis urzgė sau 
po nosimi. Jaunuolis baimingai atsitraukė, o Aila ilgai atsiprašinėjo. Vilo- 
maras, Tivonanas ir keletas kitų nustebę stebėjo plėšrūną. 

— Nežinau, kas jam atsitiko. Pamaniau, jau nustojo ginti savo terito- 
riją. Vilkas paprastai taip nesielgia. Jis turėjo bėdų, vis dar sveiksta, - tei- 
sinosi Aila. 

— Girdėjau, kad jis buvo sužeistas, - pasakė jaunuolis. 

Staiga Aila pastebėjo, kad jis dėvi vilkų dantų vėrinį ir nešioja krepšį, 
papuoštą vilko kailiu. 

— Ar galiu paklausti, kur gavai vilko kailio? - pasiteiravo ji. 

— Na... Žmonės galvoja, kad sumedžiojau vilką, bet tau papasakosiu 
teisybę. Aš jį radau. Iš tikrųjų radau du negyvus vilkus: juodą patelę ir 
įprastą pilką patiną. Jie tikriausiai įnirtingai kovėsi, nes buvo smarkiai 
apsidraskę. Pirmiausia pasiėmiau dantis, o paskui nusprendžiau išgelbėti 
truputį kailio. 

— Ant savo krepšio turi pilko patino kailio, - pastebėjo Aila. - Manau, 
suprantu. Vilkas buvo tose kautynėse. Štai kaip jis buvo sužeistas. Žino- 
jau, kad jis susirado draugę, tikriausiai juodąją patelę. Jis vis dar jaunas, 
neskaičiuoja nė dvejų metų. Nemanau, kad jie iš tikrųjų jungėsi, tačiau 
pažino vienas kitą. Ji buvo arba žemiausio rango patelė vietinėje gaujoje, 
arba vieniša vilkė, išvaryta iš kitos gaujos. 

— Iš kur žinai? - paklausė Tivonanas. Žmonės, sustoję aplinkui, klau- 
sėsi. 

— Vilkams patinka, kai vilkai atrodo kaip vilkai. Manau, jie vienas 


kito išraiškas perskaito geriau, jei yra įprasto vilkiško plauko. Neįprasti 

vilkai, visai juodi, visai balti arba dėmėti, priimami nepalankiai. Pasako- 
jau vienai bičiulei mamutojai, kad ten, kur kiaurus metus yra daug sniego, 
balti vilkai yra įprastesni. Tačiau keistieji, tokie kaip juodi vilkai, gaujoje 
paprastai yra žemiausio statuso, todėl jie dažniausiai išeina ir tampa vie- 
nišiais. Jie klaidžioja kitų gaujų teritorijų pakraščiais, ieškodami sau vie- 
tos. Jei susitinka kitą vienišą vilką, gali mėginti sukurti savo gaują. Spėju, 
kad šio krašto vilkai gynė savo teritoriją nuo dviejų naujų įsibrovėlių, — 
kalbėjo Aila. - Nors ir didelis, Vilkas neturėjo pranašumo. Jis pažinojo 
tik žmones, neaugo su vilkais. Jis šį tą išmanė vien dėl to, kad yra vilkas, 
tačiau niekada neturėjo broliukų ar sesučių, tetų ar dėdžių, kurie išmoky- 
tų to, ko vilkai išmoksta vieni iš kitų. 

— Iš kur visa tai žinai? — pasiteiravo Palidaras. 

— Daug metų stebėjau vilkus. Kai mokiausi medžioti, tykojau tik plėš- 
rūnų, maistui netinkamų gyvūnų. Noriu šio to tavęs paprašyti, Palida- 
rai, - tarė Aila. - Ar galiu iš tavęs išmainyti tą vilko kailį? Vilkas urgzda- 
mas tau grasina todėl, kad užuodžia vilką, su kuriuo kovėsi, arba vieną iš 
jų. Tikėtina, kad Vilkas jį nugalabijo. Bet tie vilkai nugalabijo jo draugę 
ir vos nepribaigė jo paties. Tau pavojinga dėvėti tą kailį prie Vilko. Netu- 
rėtum čia ateiti juo apsivilkęs, nes nežinau, kaip Vilkas sureaguos. 

— Tiesiog atiduosiu jį tau. Tai tik kailio skiautė, prikabinta prie mano 
kuprinės, - pasakė jaunuolis. - Nenoriu patekti į dainas ir istorijas kaip 
vyras, kuris buvo užpultas Vilko, pamilusio moterį. Ar nieko, jei pasilik- 
siu dantis? Jie turi šiokią tokią vertę. 

— Taip, dantis pasilik, tik kelias dienas mirkyk juos šviesioje stiprioje 
arbatoje. Ar parodysi man, kur radai vilkus? 

Gavusi kailį, Aila atidavė jį vilkui. Žvėris jį puolė, ant jo užšoko, su- 
griebė dantimis ir purtė mėgindamas sudraskyti. Būtų buvę juokinga, jei 
žiūrovai nežinotų, kaip smarkiai jis buvo sužeistas, o jo draugė ar galima 
pora žuvo. Jie užjautė Vilką ir priskyrė jam jausmus, kuriuos patys būtų 
jautę panašioje padėtyje. 

— Džiaugiuosi, kad jo nebeturiu, - pastebėjo Palidaras. 

Jiedu su Aila vėliau susitarė nueiti ten, kur jaunuolis rado vilkus. Tuo 
metu abu turėjo kitų ketinimų. Moteris nelabai žinojo, ką tikisi rasti, 


maitėdos jau turėjo būti viską sunaikinusios, bet jai buvo įdomu, kokį 

kelią šitaip sužeistas Vilkas sukorė jos ieškodamas. Kai Palidaras išėjo, ji 
prisiminė dainas ir istorijas apie vilką, pamilusį moterį. 

Aila lankėsi pasakininkų ir muzikantų stovykloje. Tai buvo gyva, spal- 
vinga vieta, net jų drabužiai atrodė ryškesnių atspalvių. Ne visi tie žmonės 
atkeliavo iš vienos vietos. Jie neturėjo savų akmenų pastogių, tiktai kelioni- 
nes palapines ir namelius. Traukdavo iš vienos vietos į kitą trumpam apsi- 
stodami tai viename, tai kitame urve, ir buvo akivaizdu, kad visi vieni kitus 
pažįsta ir jaučiasi lyg giminės. Jų stovykloje visada būdavo pilna vaikų. Vi- 
sus metus pasakininkai lankė įvairius urvus, bet labiau mėgo vasaros susi- 
rinkimų stovyklas nei pastoges. Taip pat jie rengė bendrus pasirodymus 
aikštelėje, kurioje vyko jungtuvės, o žmonės juos stebėjo nuo skardžio. 

Aila žinojo, kad pasakininkai pradėjo kurpti istorijas apie devintojo 
urvo gyvūnus. Kartais jie pasakodavo apie tai, kokie naudingi gyvūnai gali 
būti, pavyzdžiui, arkliai gali nešioti sunkius krovinius, arba kaip vilkas pa- 
deda medžioti išbaidydamas gyvūnus, kad ir paukščius per iečių mėtyklių 
rodymą. Atsirado naujas pasakojimas apie tai, kaip vilkas padėjo rasti urvą. 
Vis dėlto šiose istorijose būdavo kokių nors antgamtinių ar stebuklingų 
elementų: vilkas medžiojo ne todėl, kad Aila jį išmokė, o dėl to, kad jie 
ypatingai suprato vienas kitą. Tiesa, taip ir buvo, moteris ir pilkis tikrai 
ypatingai vienas kitą juto, tačiau ne todėl jie medžiojo drauge. Pasakojimas 
apie vilką, pamilusį moterį, virto pasaka apie vyrą, kuris tapo vilku apsilan- 
kęs dvasių pasaulyje, o grįžęs į šį pasaulį pamiršo atvirsti į žmogų. 

Daug kartų girdėti pasakojimai pamažu ėmė įsilieti į žmonių tradiciją 
ir legendas. Pasakininkai prikūrė savų istorijų apie žmonių laikomus gy- 
vūnus. Kartais jie virsdavo gyvūnų dvasiomis, padedančiomis žmonėms. 
Tikėtina, kad tos istorijos bus perduodamos iš kartos į kartą, todėl niekas 
nepamirš, kad gyvūnus galima prijaukinti, išmokyti ir laikyti, ne tik juos 


medžioti. 

- Vilkas puikiai jausis su Folara, - tikino Jondalaras. - Jis gerai elgiasi 


su svečiais, o šie tapo atsargesni, pasirūpina iš anksto pranešti devintajam 

urvui, kad ateis. Jis nieko staiga neužpuls, o kodėl taip agresyviai reagavo 
į Palidarą, jau žinome. Jis daug ištvėrė ir labai pasikeitė, bet iš esmės yra 
vis tas pats vilkas, kurį tu myli. Tik nemanau, kad derėtų imti jį į susirin- 
kimą. Juk žinai, kaip kartais žmonės susijaudina, ima lieti pagiežą. Vilkui 
gali nepatikti, jei žmonės karščiuosis ar šūkaus, ypač jei ten būsi tu. Jis gali 
pagalvoti, kad tau grasinama. 

— Kas ateis? - paklausė Aila. 

— Daugiausiai vadai, zelandoniai ir tie žmonės, kurie pasisakė prieš 
Ekauzarą, - pasakė Jondalaras. 

— Vadinasi, Brukevalis, Laramaras ir Marona, - susiraukė Aila. - Nė 
vienas jų nėra draugai. 

— Dar blogiau, - tarė Jondalaras. - Ten dar bus penktojo urvo ze- 
landonis ir Madromanas, jo mokinys, kuris tikrai nėra geriausias mano 
draugas. Ir Denana iš dvidešimt devintojo urvo, nors nenumanau, kodėl 
ji reiškė nepasitenkinimą. 

— Man regis, jai nepatinka, kad gyvūnai gyvena su žmonėmis. Pameni, 
kai pakeliui sustojome ten, ji nenorėjo, kad gyvūnai liptų į pastogę, - tarė 
Aila. - Kita vertus, apsidžiaugiau įsikūrusi laukuose. 

Atėjus prie zelandonių namelio, nė nespėjus pakrebždenti užuolaida 
jau buvo atitraukta ir jie paraginti įeiti. Įeidama Aila svarstė, iš kur zelan- 
doniai visada žino, kada ji ateina, ar laukiama, ar ne. 

— Ar pažįsti naująją devintojo urvo narę? - paklausė Zelandonė jau- 
nos dailios moters įsiteikiančia šypsena, kuri, Aila juto, yra kupina vidi- 
nės jėgos. 

- Žinoma, buvau pristatyme ir jungtuvėse, tačiau asmeniškai nesusi- 
pažinau, - atsakė moteris. 

- Čia Aila iš devintojo Zelandonijos urvo, susijungusi su Jondalaru iš 
devintojo Zelandonijos urvo, buvusios devintojo urvo vadės Martonos 
sūnumi, anksčiau buvusi Aila iš mamutojų, Liūto stovyklos narė, mamu- 
to židinio duktė, pasirinkta urvinio liūto dvasios ir ginama urvinio lo- 
kio, — oficialiai pristatė Zelandonė. - Aila, čia dvidešimt devintojo urvo 
zelandonė. 

Aila pasveikino moterį, tik nustebo girdėdama tokį trumpą oficialų 


pristatymą. Tik tiek ir buvo būtina. Kaip zelandonė ji turėjo atiduoti 

savo tapatybę ir tapo dvidešimt devintojo Zelandonijos urvo įkūnijimu. 
Kita vertus, jei zelandonis pageidautų, jį pristatant galima minėti buvusį 
jo vardą ir ryšius. Dažniausiai to nereikėdavo, nes žmogus jau būdavo 
pasikeitęs. 

Aila patenkinta galvojo apie ką tik išvardytus jos vardus ir ryšius. Ji 
tapo „Atila iš Zelandonijos“ ir „Jondalaro pora“. Tai buvo pasakoma pir- 
miausia, tačiau taip pat ji liko „Aila iš mamutojų“ - neprarado tų ryšių, 
kurie jai tiek daug reiškė. Ji vis dar buvo „pasirinkta urvinio liūto dvasios, 
saugoma urvinio lokio“. Aila džiaugėsi, kad buvo įtraukti net jos totemas 
ir genties ryšiai. 

Kai vos atvykusi į Jondalaro urvą oficialiuose zelandoniečių pristaty- 
muose Aila išgirdo minint ilgiausius vardus ir ryšius, tylomis svarstė, tik 
niekam neužsiminė, kodėl tie pristatymai tokie ištęsti, kone neapibrėžia- 
mi, pilni nežinomų vardų ir ryšių. Kodėl visko nesupaprastinus ir tiesiog 
nepasakius, kaip žmogus paprastai vadinamas - Jondalaras, Martona, 
Proleva. Tačiau ji taip apsidžiaugė girdėdama minint jai brangius ryšius, 
kad dabar jau buvo dėkinga už zelandoniečių būdą įtraukti praeities nuo- 
rodas. Kažkada ji laikė save „Aila be žmonių“, buvo vieniša, draugiją jai 
palaikė tik arklys ir liūtas, o dabar yra susisaisčiusi su daugybe žmonių, 
yra susijungusi ir laukiasi. 

Vėl atkreipus dėmesį į susirinkusiuosius švystelėjo dar viena mintis. Ji 
troško į savo vardus ir ryšius įtraukti „genties vaiko Durko motina“, bet 
atsižvelgusi į šio susirinkimo priežastį bei prisiminusi jungtuvių vakarą 
ir pykčio protrūkius, kuriuos sukėlė Ekauzaro pasirodymas, suabejojo, ar 
kada galės papasakoti zelandoniečiams apie savo sūnų Durką. 

Kai Pirmoji atsistojo namelio viduryje, netrukus tapo tylu. 

— Pirmiausia pasakysiu, kad šitas susirinkimas nieko nepakeis. Joplaja 
su Ekauzaru susijungę ir tik jie gali tai pakeisti. Vis dėlto sklando bjaurūs 
gandai ir bendrai juntamas piktavališkumas jų atžvilgiu. Mano manymu, 
tai gėdinga. Tikrai nesididžiuoju būdama zelandonė žmonių, kurie gali 
būti tokie beširdžiai dviem jaunuoliams, ką tik pradėjusiems gyventi kar- 
tu. Mudu su Joplajos židinio vyru Dalanaru nusprendėme šį klausimą 
iškelti viešai. Kas turi nusiskundimų, dabar laikas juos išsakyti, - pasakė 

Nuvilnijo šurmulys. Žmonės vengė pažvelgti vienas kitam į akis. Buvo 
aišku, kad dalis zelandoniečių sutrikę, ypač tie, kurie godžiai klausėsi ir 
galbūt skleidė kažkokius piktavališkus gandus. Net paprasti urvų gyven- 
tojai ir dvasiniai vadai nebuvo apsaugoti nuo tokių žmogiškų silpnybių. 
Niekas nenorėjo pirmas kalbėti tokiu kebliu klausimu, tarsi būtų perne- 
lyg kvaila jį kelti. Pirmoji jau buvo pasiruošusi pereiti prie antros susirin- 
kimo priežasties. 

Laramaras matė, kad akimirka, dėl kurios taip stengėsi, slysta, o jis 
buvo vienas pirmųjų nepasitenkinimo kurstytojų. 

— Juk tiesa, kad Ekauzaro motina buvo plokščiagalvė, - pareiškė jis. 

Pirmoji suirzusi metė į jį paniekos kupiną žvilgsnį. 

- Jis niekada to neneigė, - pastebėjo ji. 

— Tai reiškia, jog jis maišytų dvasių vaikas, o maišytų dvasių vaikas yra 
šlykštynė. Dėl to jis yra šlykštynė, - pasakė Laramaras. 

— Kas tau sakė, kad maišytų dvasių vaikas yra šlykštynė? — paklausė 
zelandonė, kuri buvo pirmoji. 

Laramaras susiraukė ir apsidairė. 

— Visi tai žino. 

— Iš kur jie tai žino? - nepasidavė Pirmoji. 

— Nes žmonės taip sako, - atkirto jis. 

— Kas taip sako? - nenustygo moteris. 

— Visi, - atsiliepė jis. 

- Jei visi tvirtins, kad saulė rytoj nepatekės, ar ji tikrai nepatekės? — 
pasiteiravo donija. 

— Na, ne. Tačiau žmonės visada taip sakė, - nepasidavė Laramaras. 

— Man regis, prisimenu tai girdėjusi iš zelandonių, - tarstelėjo kažko- 
kia moteris. 

Pirmoji apsidairė, kad pamatytų prašnekusiąją; balsą ji atpažino. 

— Tvirtini, kad zelandoniai moko, jog maišytų dvasių vaikas yra šlykš- 
tynė, Marona? 

— Na, taip, - maištingai atsakė toji. - Neabejoju, kad girdėjau tai iš 
zelandonių. 

— Marona, ar žinai, kad net graži moteris tampa bjauri, kai meluoja? — 


paklausė Pirmoji. 


o; 706 


UOLŲ PRIEGLOBSTIS 


Marona ištaudo ir piktai nudelbė Pirmąją. Vienas kiras atsisuko pa- 
žiūrėti, ar tikrai yra taip, kaip pasakė Pirmoji. Teko pripažinti, kad pagie- 
žingas žvilgsnis tikrai samenkino pripažintą Maronos grožį. Ji nusigręžė, 
tačiau po nosimi sumurmėjo: 

— Iš kur tau žinoti, stora sene! 

Stovėjusieji šalia tai išgirdę aiktelėjo: kaip galima įžeisti pirmąją iš tų, 
kurie tarnauja Didžiajai Motinai Žemei? Aila, stovėjusi kitoje didelės 
patalpos pusėje, taip pat sulaikė kvapą, nes jos klausa buvo kone antgam- 
tiškai aštri. Maronos pastabą išgirdo dar keletas žmonių, įskaitant ir Pir- 
mąją, kuri taip pat puikiai girdėjo. 

— Pažiūrėk atidžiai į šitą storą senę, Marona. Atmink, kad, kaip ir tu, 
kadaise aš buvau laikoma pačia gražiausia vasaros susirinkime. Grožis yra 
greičiausiai praeinanti dovana. Kol turi, išmintingai ja naudokis, jauno- 
ji moterie, kadangi grožiui išblėsus, būsi nelaiminga, nes nieko daugiau 
neturėsi. Niekada nesigailėjau netekusi grožio. Tai, ką įgijau kartu su ži- 
niomis ir patirtimi, mane kur kas labiau džiugina, - pasakė ta, kuri buvo 
pirmoji. Paskui ji kalbėjo visiems susirinkusiesiems: — Marona pasakė ir 
Laramaras leido suprasti, kad, pagal zelandonių mokymą, vaikai, kurie 
gimsta susimaišius vieno iš mūsų ir vieno iš tų, kuriuos vadiname plokščia- 
galviais, dvasioms, yra šlykštynės. Pastarąsias kelias dienas buvau panirusi 
į gilius apmąstymus. Prisiminiau visą tradiciją, senolių legendas ir visas 
žinias, kurios prieinamos tik zelandoniams, kad pamėginčiau išsiaiškinti, 
iš kur ta idėja kilo, nes Laramaras vienu atžvilgiu teisus: šitai visi tvirtina 
žiną, - ji nutilo ir apžvelgė žmones. - Zelandoniai niekada šito nemokė. 

Ne vienas buvo pastebėjęs tyloje, vienumoje mąstančią Zelandonę. 
Jos krūtinės plokštelė buvo apsukta taip, kad nesimatytų raižinių ir puoš- 
menų, atsukta lygiąja puse. Tai reiškė, kad ji nenori būti trukdoma. Dabar 
jie žinojo, kodėl ji tai darė. Pasigirdo balsai: 

— Bet jie gyvuliai. Jie net ne žmonės. Jie iš meškų giminės. 

Prabilo keturioliktojo urvo Zelandonė: 

— Toks mišinys piktina Motiną. 

- Jie yra šlykštynės, - pasakė dvidešimt devintojo urvo vadė Dena- 
na. - Visada tai žinojome. 


Madromanas sušnibždėjo penktojo urvo zelandoniui: 

— Denana teisi. Jie pusiau žmonės, pusiau gyvuliai. 

Pirmoji laukė, kol visi nurims. 

— Pagalvokite, kur tai išgirdote. Pabandykite bent vienai akimirkai 
prisiminti zelandonių mokymą, tradiciją ar zelandoniečių senolių legen- 
das. Kur konkrečiai yra minima, kad maišytų dvasių vaikai yra šlykštynės 
arba plokščiagalviai yra gyvuliai? Nekalbu apie užuominas ar siūlymus 
juos taip vadinti, o apie konkrečius pasakymus, - pasakė ji. 

Donija leido žmonėms kurį laiką pamąstyti, tada kalbėjo toliau: 

— Jei gerai pagalvosite, suprasite, kad Motina niekada nei pasipiktins, 
nei norės, kad laikytume juos šlykštynėmis. Jie yra Motinos vaikai, visai 
kaip mes. Tarp kitko, kas parenka vyro dvasią sumaišyti su moters dvasia? 
Taip nutinka nedažnai, mes daug nesisaistome su plokščiagalviais, bet 
Motina kartais nusprendžia sukurti naują būtį maišydama plokščiagalvio 
elaną su zelandoniečio elanu. Tai jos pasirinkimas. Nevalia vaikams men- 
kinti ir nepagarbiai atsiliepti apie kitas jos atžalas. Juos sukuria Didžioji 
Motina Žemė, tikriausiai dėl ypatingų priežasčių. Ekauzaras nėra šlykšty- 
nė. Ekauzaras gimė iš moters, kaip ir mes visi. Dėl to, kad jo motina buvo 
genties moteris, jis nėra menkesnis Didžiosios Motinos vaikas nei mes. 
Jei jiedu su Joplaja pasirinko vienas kitą, tada Doni patenkinta, ir mes 
turėtume tokie būti. 

Vėl kilo bruzdesys, tačiau Pirmoji neišgirdo aiškių paneigimų ir nu- 
sprendė kalbėti toliau. 

— Kita šio susirinkimo priežastis: Joharanas nori pakalbėti apie tuos, 
kuriuos mes vadiname plokščiagalviais. Manau, pirmiausia turėtumėte 
daugiau apie juos sužinoti. Aila turi asmeninės patirties. Ją užaugino tie, 
kuriuos mes vadiname plokščiagalviais, o ji juos pažįsta kaip genties žmo- 
nes. Aila, prašau, ateik ir papasakok mums apie juos. 

Aila atsistojo ir nuėjo prie Pirmosios. Jai suko pilvą, burna išdžiūvo. 
Aila nebuvo pratusi viešai kalbėti būriui žmonių. Nežinojo, kaip pradėti, 
todėl ėmė pasakoti tai, ką prisiminė. 

— Spėju, buvau penkerių, kai netekau šeimos, kurioje gimiau. Nelabai 
ką teprisimenu. Mano žmones tikriausiai pasiglemžė žemės drebėjimas. 
Kartais jį sapnuoju. Kurį laiką klajojau viena. Nežinojau, kur eiti ir ką 
daryti. Nepamenu, kiek klaidžiojau. Paskui mane užpuolė urvinis liūtas. 

Pasislėpiau mažame urve. Tikrai mažame, nes urvinis liūtas bandydamas 
mane pasiekti kišo leteną ir subraižė man koją. Vis dar tebematyti didžiu- 
lės letenos palikti randai, keturios linijos ant mano šlaunies. Prisimenu, 
kad atsimerkusi pamačiau Izą. Iš tų, kuriuos jūs vadinate plokščiagalviais. 
Pamenu, kaip suspiegiau ją pamačiusi. O ji tik apkabino ir laikė mane, 
kol nurimau. 

Žmonės akimirksniu įsitraukė į pasakojimą apie mažą našlaitę. Aila 
sakė, kad ją radusios genties namus sugriovė tas pats žemės drebėjimas. 
Jie aptiko vienišą mažylę ieškodami naujo urvo ir suprato, kad ji ne gen- 
ties, o „kitų vaikas: šitaip gentis vadina tokius kaip Aila žmones. Aila 
pasakojo, kaip ją įdukrino Bruno genties gydytoja ir jos brolis Krebas, 
kuris buvo didis šamanas, tai yra dvasininkas, kaip zelandoniai. Kalbė- 
dama ji nustojo nervintis ir tiesiog nuoširdžiai, su visomis emocijomis ir 
jausmais, pasakojo apie gyvenimą su žmonėmis, pasivadinusiais Urvinio 
lokio gentimi. 

Ji nieko neslėpė: nei sunkumų, kurių patyrė gyvendama su vado Bru- 
no poros sūnumi Braudu, nei džiaugsmo mokantis gydyti iš Izos. Ji pa- 
sakojo, kaip mylėjo Krebą su Iza bei genties seserį Ubą, ir apie smalsumą, 
kai pirmą kartą pastvėrė svaidyklę. Apsakė, kaip savarankiškai mokėsi ja 
naudotis ir kokių pasekmių sulaukė po poros metų. Ji sudvejojo tik tada, 
kai atėjo eilė pasakoti apie sūnų. Kad ir kaip logiškai bei pagrįstai Pirmoji 
tvirtino, kad gentis irgi yra Motinos vaikai, iš kelių žmonių išraiškų ir 
kūno kalbos, ypač tų, kurie prieštaravo Ekauzaro ir Joplajos sąjungai, ji 
galėjo pasakyti, kad jų jausmai nepasikeitė. Jie tik nusprendė kuriam lai- 
kui pasilaikyti juos sau. Todėl Aila irgi pagalvojo, kad geriau bus sūnaus 
neminėti. 

Ji papasakojo, kaip buvo priversta palikti gentį Braudui tapus vadu. 
Mėgino paaiškinti, ką reiškia mirtinas prakeiksmas, bet nemanė, kad 
žmonės suprato visą šio prievartos akto galią. Atskirti genties nariai iš 
tiesų būdavo pasmerkiami mirti. Jie neturėdavo, kur eiti. Niekas, netgi 
patys brangiausi ir mylimiausi žmonės, nebūtų pripažinę, kad jie vis dar 
egzistuoja. Aila tik keliais žodžiais nusakė slėnyje praleistą laiką, tačiau 
smulkiai papasakojo apie Raidagą, maišytą berniuką, kurį buvo įsūnijusi 


Nezė, Liūto stovyklos vado pora. 

Kitaip nei Ekauzaras, vaikas neturėjo genties žmonėms būdingos jė- 
gos. Jis buvo silpnos sveikatos, kaip ir genties žmonės, negalėjo ištarti kai 
kurių garsų. 

— Mokiau jį ir Nezę, o paskui visą Liūto stovyklą ir Jondalarą ben- 
drauti rankų ženklais. Nezė buvo labai laiminga, kai vaikas pirmą kartą 
pavadino ją mama, - pabaigė Aila. 

Tada į priekį žengė Jondalaras ir papasakojo, kaip jis su broliu Tonola- 
nu susitiko genties vyrus vos kirtę plokščiakalnio ledyną rytuose, paskui 
paporino juokingą istoriją apie tai, kaip sugavo tik pusę žuvies, nes kitą 
pusę atidavė genties jaunuoliui. Taip pat Jondalaras nusakė aplinkybes, 
dėl kurių kelias naktis praleido su genties pora Gubanu bei Jorga ir kaip 
kalbėjo su jais ženklų kalba, kurios jį išmokė Aila. 

— Kelionėje tikrai supratau vieną dalyką, - pasakė Jondalaras. - Tie, 
kuriuos mes visada vadinome plokščiagalviais, iš tikrųjų yra protingi 
žmonės. Jie ne daugiau gyvuliai nei aš ir jūs. Gal ir skiriasi jų papročiai, 
žinios ir supratingumas, bet jie nėra menkesni. Jie tiesiog kitokie. Yra ke- 
letas dalykų, kuriuos gebame mes, bet negali jie, tačiau yra ir tokių, ku- 
riuos jie gali, o mes ne. 

"Tada atsistojęs Joharanas išsakė savo nerimą dėl genties moterų pul- 
dinėjimo ir svarstė, kaip rasti naujų bendravimo su gentimi būdų. Ga- 
liausiai Vilomaras prabilo apie galimybę su jais mainytis daiktais. Paskui 
kilo daugybė klausimų, užvirė ginčai. Tai buvo tikras naujų žinių lobis 
zelandoniams ir Zelandonijos vadams. Kai kuriems buvo sunku viskuo 
patikėti, tačiau jie klausėsi atviromis širdimis. Buvo akivaizdu, kad Ailos 
pasakojimas nepramanytas. Netgi geriausi pasakininkai nesuregztų tokių 
įtikinamų istorijų. Atsiskleidė genties narių žmogiškumas, nors kai kurie 
zelandoniečiai vis dar negalėjo patikėti, kad jie yra žmonės. Nieko nebu- 
vo nuspręsta, tačiau visi turėjo, apie ką pagalvoti. 

Tada Pirmoji atsistojo, kad užbaigtų susirinkimą. 

— Manau, visi sužinojome šį tą svarbaus, - tarė ji. - Vertinu Ailos norą 
ateiti ir laisvai papasakoti apie savo neįprastą patirtį. Ji suteikė mums retą 
progą pažvelgti į gyvenimą žmonių, kurie mums atrodo keisti. Vis dėlto 
jie panoro priimti vaiką, kuris yra kitoks, ir elgėsi su juo kaip su saviškiu. 


Dažnas iš mūsų išsigąsta, jei medžiodamas ar rinkdamas augalus pamato 

plokščiagalvius. Regis, baimė nepagrįsta, jeigu jie gali priglausti pasime- 
tusį ir vienišą vaiką. 

— Kaip manai, ar tai reiškia, jog jie paėmė ir tą moterį iš devintojo 
urvo, kuri kiek seniau pasiklydo? — paklausė baltaplaukė dvidešimt de- 
vintojo urvo zelandonė. - Jei prisimenu teisingai, grįžusi ji laukėsi. Mo- 
tina nusprendė ją palaiminti, kai ji buvo su plokščiagalviais, ir panaudojo 
vieno iš jų dvasią... 

— Ne! Tai netiesa! Mano motina nebuvo šlykštynė! —- suriko Bruke- 
valis. 

— Teisingai. Tavo motina nebuvo šlykštynė, — tarė Aila. - Tai mes ir 
stengiamės pasakyti. Nė vienas, esantis maišytų dvasių, nėra šlykštynė. 

— Mano motina nebuvo maišytų dvasių, - pareiškė Brukevalis. — Štai 
kodėl ji nėra šlykštynė. 

Nudelbęs ją su tokiu pasibjaurėjimu, kad Aila nusigręžė, norėdama 
išvengti jo žvilgsnio jėgos, Brukevalis išėjo. 

Daugiau diskusijų nekilo. Žmonės stojosi ir ėjo sau. Išeidama ta, kuri 
buvo pirmoji, pastebėjo, kad Marona delbia ją įžūliai ir atšiauriai, o pas- 
kui nugirdo Laramaro pašnekesį su penktojo urvo zelandoniu ir jo mo- 
kiniu Madromanu. 

— Kaip Jondalaro židinys gali būti tarp pirmųjų? — teiravosi jis. — Tvir- 
tinama, kad ji buvo aukštai vertinama tarp mamutojų, žmonių, iš kurių 
tariamai kilusi, kad nebūtų pažeminta čia, o iš tikrųjų ji net nežino, kam 
yra gimusi. Jeigu ją augino plokščiagalviai, tai ji labiau plokščiagalvė nei 
mamutojė. Pasakyk, kokius rangus turi plokščiagalviai ? Ji turėtų būti pa- 
skutinė, tačiau dabar yra tarp pirmųjų. Nemanau, kad tai teisinga. 

Po ilgo ir sunkaus susirinkimo, kuris pasibaigė tokiu audringu pykčio 
protrūkiu, Aila jautėsi visai be jėgų. Ji įtarė, jog žmonės sutriko staiga su- 
žinoję, kad tie, kuriuos jie laikė gyvuliais, iš tikrųjų yra protingi ir mylin- 
tys žmonės. Tai buvo radikalus pokytis, o pokyčiai niekada nepriimami 
lengvai. Vis dėlto Brukevalio reakcija buvo neprotinga, o kupinas pagie- 
žos žvilgsnis ją išgąsdino. 

Jondalaras pasiūlė pasiimti arklius ir pajodinėti, atitrūkti nuo visko ir 
pailsėti po neramumų susirinkimo pabaigoje. Aila džiaugėsi matydama, 


kad Vilkas vėl lapsi šalia be tvarsčių, nors dar nebuvo visiškai pasveikęs. 

— Mėginau to neparodyti, bet labai pykau ant tų žmonių, kurie prieš- 
taravo sąjungai, nes Ekauzaro motina buvo iš genties, - tarė Aila. - Ze- 
landonė su Dalanaru sukvietė ypatingą susirinkimą, bet nemanau, kad 
kas nors išsisprendė. Rodos, per jungtuves ginčininkai nusileido tik to- 
dėl, kad Joplaja su Ekauzaru ne zelandoniečiai. Jie vadina save lanzado- 
niečiais, bet nematau jokio skirtumo. Koks yra skirtumas, Jondalarai ? 

— Tam tikra prasme „zelandoniečiai“ reiškia „žmonės, Didžiosios 
Motinos Žemės vaikai“, tačiau tą patį reiškia ir lanzadoniečių vardas. 
Tiksliau būtų: zelandoniečiai — tai Žemės vaikai iš pietvakarių, o lanza- 
doniečiai - Žemės vaikai iš šiaurės rytų, - paaiškino Jondalaras. 

— Kodėl Dalanaras pasivadino lanzadoniečiu, užuot įsteigęs dar vieną 
urvą su didesniu skaičiavimo žodžiu? - stebėjosi Aila. 

— Nežinau. Niekada jo neklausiau. Gal dėl to, kad apsigyveno taip 
toli? Juk negali ten nusigauti per pusdienį, netgi ne per dieną ar dvi. Ma- 
nau, jis suprato, kad, nors ryšiai niekada nenutruks, vieną dieną jie visiš- 
kai atsiskirs, ir taps naujais žmonėmis. Dabar, kai turi savo zelandonę, 
tiksliau, lanzadonę, turės dar mažiau priežasčių leistis ilgon kelionėn į 
mūsų vasaros susirinkimus. Galbūt jų donijus dar kurį laiką mokys mūsų 
zelandoniai, bet jų daugėjant, jie patys pradės mokyti saviškius. 

- Jie taps kaip losadunojiečiai, - pastebėjo Aila. - Anų kalba ir papro- 
čiai nedaug tesiskiria nuo zelandoniečių. Tikriausiai kažkada tai buvo tie 
patys žmonės. 

— Manau, tu teisi. Gal dėl to tebesame su jais tokie geri draugai. Ne- 
įtraukiame jų į savo vardus ir ryšius, tačiau gali būti, jog kažkada juos 
vardijome, - pastebėjo Jondalaras. 

— Įdomu, kaip seniai tai buvo? Dabar yra nemažai skirtumų, netgi jų 
Motinos giesmės žodžiuose, - tarė Aila. Jie pajojėjo dar šiek tiek. - Jei 
zelandoniečiai ir lanzadoniečiai yra tie patys žmonės, kodėl tada tie, ku- 
rie prieštaravo Joplajos ir Ekauzaro sąjungai, galiausiai nusileido? Vien 
dėl to, kad anie gyvena šiaurės rytuose? Tai neprotinga. Kita vertus, jų 
prieštaravimai nebuvo protingi. 

— Pažiūrėk, kas už to slypi, - tarė Jondalaras. - Laramaras! Kodėl jis 
stengiasi pakenkti? Nieko nepadarei, tik mėginai padėti jo šeimai. Lano- 


ga tave garbina. Maža to, abejoju, ar Lorara apskritai būtų gyva, jei nebū- 

tum įsikišusi. Nemanau, kad jam tikrai rūpi. Gal jis tik mėgsta dėmesį? 
Abejoju, kad dar kada nors jis būtų pakviestas į ypatingą susirinkimą kar- 
tu su aukšto statuso žmonėmis, įskaitant Pirmąją, kuri kalbasi su juo ir ki- 
tais triukšmadariais. Bijau, kad pajutęs to skonį, Laramaras nesiliaus kėlęs 
rūpesčių vien tam, kad sulauktų dėmesio. Vis dėlto labiausiai nesuprantu 
Brukevalio. Jis pažįsta Dalanarą ir Joplają, netgi yra jų giminaitis. 

— Žinai, Mategano motina pasakojo, kad Brukevalis prieš jungtuves 
lankėsi penktojo urvo stovykloje ir mėgino įkalbėti žmones prieštarauti 
Joplajos sąjungai, - tarė Aila. - Jis labai nekenčia genties, bet stebėdamas 
jį ir Ekauzarą gali įžiūrėti panašumų. Jame neabejotinai matyti genties 
bruožų. Jie ne tokie ryškūs kaip Ekauzaro, bet akivaizdūs. Manau, jis ne- 
apkenčia manęs todėl, kad pasakiau, jog jo motina - maišytų dvasių. Te- 
norėjau pasakyti, kad maišyti žmonės nėra blogi, nėra šlykštynės. 

- Jis tikriausiai vis tiek galvoja, kad šlykštynės, todėl taip stipriai mė- 
gina tai paneigti. Tikriausiai baisu nekęsti savęs, — tarė Jondalaras. - Juk 
negali to pakeisti. Juokinga. Ekauzaras taip pat nekenčia genties. Kodėl 
jie niekina žmones, kuriems iš dalies patys priklauso? 

— Gal todėl, kad kiti juos skaudino dėl to, kas jie yra, o to nuslėpti jie 
negali, nes iš tikrųjų atrodo kitaip, - pastebėjo Aila. - Brukevalis išeida- 
mas metė į mane tokios neapykantos sklidiną žvilgsnį, kad išsigandau. Jis 
truputį primena man Ataroją, tarsi jam kažkas būtų negerai, tarsi būtų 
kažkoks išsigimimas ar deformacija, kaip kad Lanidaro ranka, tik viduje. 

— Gal kokia blogio dvasia įsigavo į jo vidų arba jo elanas yra iškreip- 
tas, — tarė Jondalaras. - Nežinau. Gal verčiau pasisaugok Brukevalio, 


Aila. Jis stengsis dar labiau tau pakenkti. 


Vasara įsibėgėjo, dienos darėsi vis karštesnės. Žolė laukuose suvešėjo 
ir ėmė gelsti, smilgų galveles lenkė sėklų svoris - naujos gyvybės pažadas. 
Ailos kūnas taip pat sunko, pildydamasis augančio kūdikio gyvybe. Ji dir- 
bo greta Jondalaro - braukė laukinių avižų sėklas, kai viduje pirmą kartą 
pajuto krustelint. Tada sustojo ir prispaudė plaštaką prie išsipūtusio pil- 
vo. Jondalaras pastebėjo tą judesį. 

— Kas nutiko, Aila? - neramiai susiraukęs pasiteiravo jis. 

— Ką tik pajutau sujudant kūdikį. Pirmą kartą pajutau gyvybę! - su- 
šuko ji. Atrodė, tarsi šypsotųsi viduje. - Štai, — tarė imdama iš Jondalaro 
rankų vėtymo akmenį ir glausdama jo plaštaką sau prie pilvo. - Gal ma- 
žylis dar kartą krustelės? 

Vyras nekantriai laukė, bet veltui. 

— Nieko nejaučiu, - galiausiai pasiskundė, ir kaip tik tą akimirką po 
delnu pajuto silpną krustelėjimą, tarsi virpuliuką. - Pajutau! Pajutau kū- 
dikį! - sušuko jis. 

— Vėliau judesiai sustiprės, - paaiškino Aila. - Argi nenuostabu, Jon- 
dalarai? Ko norėtum? Berniuko ar mergaitės? 

— Nesvarbu. Norėčiau, kad jis būtų sveikas, o tu lengvai pagimdytum. 
O tu kaip manai, kas gims? - savo ruožtu paklausė jis. 

— Norėčiau mergaitės, bet ne mažiau džiaugsiuosi berniuku. Tikrai 
nesvarbu. Tiesiog noriu kūdikio. Tavo kūdikio. Tai ir tavo kūdikis. 

— Ei, judu, penktasis urvas tikrai laimės, jeigu šitaip avižausit. 

Aila su Jondalaru atsisuko. Juos užkalbinęs jaunuolis buvo vidutinio 
ūgio, kresnas, tvirtai sudėtas. Jis ėjo po pažastimi pasikišęs ramentą, o 


kitoje rankoje nešė vandenmaišį. 

— Norėtumėte atsigerti? — pasiūlė jis. 

— Sveikas, Mateganai! Karšta, vanduo būtų ne pro šalį, - tarė Jonda- 
laras. Jis paėmė krepšį, pakėlė virš galvos ir ėmė lieti vandenį iš snapelio 
tiesiai į burną. - Kaip koja? — dar paklausė atiduodamas vandenmaišį 
Ailai. 

— Vis stiprėja. Neilgai trukus galėsiu išmesti šitą pagalį, - šypsoda- 
masis atsakė jis. - Turėjau nešti vandens penktajam urvui, bet pamačiau 
savo mylimiausią gydytoją ir pamaniau, kad truputį pasukčiausiu. Kaip 
jautiesi, Aila? 

— Gerai. Visai neseniai pirmą kartą pajutau krustelint gyvybę. Vaikelis 
auga, — atsakė ji. - Kaip manai, kas pirmauja? 

— Sunku pasakyti. Keturioliktas jau turi kelis krepšius, tačiau trečiasis 
ką tik aptiko naują didelę augavietę. 

— O kaip devintasis? - paklausė Jondalaras. 

— Gal ir turi galimybių, tačiau aš statyčiau už penktąjį, - atsakė jau- 
nuolis. 

— Tu šališkas. Nori laimėti prizų, - nusijuokė Jondalaras. — Ką šiais 
metais aukoja penktasis urvas? 

— Džiovintos dviejų pirmosios medžioklės taurų mėsos, tuziną iečių 
ir didelį medinį dubenį, kurį išraižė mūsų geriausias raižytojas. O devin- 
tasis? 

— Didelį Martonos vyno indą, penkias beržines iečių mėtykles su 
raižiniais, penkis ugnies akmenis ir du didelius Salovos pintus krepšius, 
vieną su lazdynų riešutais, kitą - su rūgščiais obuoliukais, — atsakė Jon- 
dalaras. 

- Jei penktasis laimės, būtinai paragausiu Martonos vyno. Viliuosi, 
man pasiseks. Kai tik atsikratysiu lazdos, - vyrukas pakėlė ramentą, - vėl 
persikraustysiu į vyrų palapinę. Ko gero, galėčiau keltis ir dabar, kad ir su 
lazda, tačiau mama nenori, kad išeičiau. Ji buvo nuostabi, niekas nebūtų 
geriau manęs slaugęs, bet dabar jau rūpinasi kiek perdėtai. Po tos nelai- 
mės atrodo, kad man ne daugiau kaip penkeri. 

— Negali jos kaltinti, - pastebėjo Aila. 

- Ir nekaltinu. Suprantu. Tenoriu grįžti į vyrų palapinę. Netgi pa- 


kviesčiau tave, Jondalarai, į vyno vakarėlį, jei nebūtum susijungęs. 

— Vis tiek ačiū, tačiau pakankamai prisibuvau vyrų palapinėse. Vieną 
dieną, kai tapsi vyresnis, pamatysi, kad būti susijungusiam ne taip jau blo- 
gai, - tarė Jondalaras. 

— Tačiau tu jau turi moterį, kurios aš norėčiau, - tarstelėjo jaunuolis 
erzinamai dirstelėjęs į Ailą. - Jei ją turėčiau, aš irgi noriai išsikraustyčiau 
iš vyrų palapinės. Pamatęs per jungtuves pagalvojau, kad ji pati gražiausia 
mano kada matyta monteris. Vos galėjau savo akimis patikėti. Manau, visi 
vyrai šitaip manė ir troško būti tavo vietoje, Jondalarai. 

Nors iš pradžių Mateganas drovėjosi Ailos, nejaukumas dingo ją ge- 
riau pažinus, mat ji dažnai ateidavo į zelandonių namelį jo lankyti. Tada ir 
ėmė reikštis įgimtas vaikino draugiškumas ir besiskleidžiantis žavesys. 

- Tik paklausykit, - tarė Aila, glostydama atsikišusį pilvą. - Radai gra- 
žuolę: seną moterį su pūpsančiu pilvu. 

— Dėl to pilvo tu gražesnė nei bet kada. Be to, man patinka vyresnės. 
Gal su vyresne ir susijungsiu, jei pavyks rasti tokią kaip tu, - atkirto Ma- 
teganas. 

Jondalaras nusišypsojo jaunuoliui, kuris priminė jam Tonolaną. Buvo 
akivaizdu, kad jis pametęs galvą dėl Ailos. Ateis diena, kai jis ims vilioti ki- 
tas, ir žavesio jam prireiks, jei visam laikui liks luošas. Jondalaras nepaisė, 
kad jis taip kalbina Ailą, - ir pats kadaise buvo įsimylėjęs vyresnę moterį. 

— Be to, tu - mano mylimiausia gydytoja, - vyruko žvilgsnis surimtė- 
jo. - Neštuvuose kelis kartus pabudau. Kai pamačiau tave, pamaniau, kad 
sapnuoju. Maniau, kad tu gražuolė deivė, atkeliavusi nusivesti manęs pas 
Didžiąją Motiną. Neabejoju, kad išgelbėjai man gyvybę, Aila. Nemanau, 
kad kada vaikščiočiau, jei tavęs ten nebūtų buvę. 

— Taip jau nutiko, kad ten buvau. Padariau, ką galėjau, - pasikuklino 
Aila. 

- Gali būti. Žinai, jei tau kada ko prireiks... — jaunuolis nudelbė akis ir 
išraudo. Buvo sunku pasakyti tai, ką ketino. Jis vėl pakėlė galvą: - Jei aš ką 
galėsiu padaryti, tau tereiks paprašyti. 

— Prisimenu, vienu metu aš irgi maniau, kad Aila deivė, - įsiterpė Jon- 
dalaras, kad palengvintų jo nerimą. - Ar žinai, kad ji susiuvo man žaizdą? 
Kai keliavome, vienu metu visa sarmunojų stovykla manė, kad ji — pati 
Motina, gyva Doni, atėjusi padėti savo vaikams. O gal taip ir yra, spren- 


džiant iš to, kaip vyrai ją įsimyli. 


1216 


UOLŲ PRIEGLOBSTIS 


— Jondalarai! Nekimšk jam į galvą tokių niekų, - sudraudė Aila. - Ge- 
riau grįžkime prie darbo, nes devintasis urvas pralaimės. Maža to, šių grū- 
dų reikės ir porelei arklių, o gal ir naujagimiui kumeliukui. Džiaugiuosi, 
kad surinkome tiek daug sunokusių rugių, tačiau arkliai labiau mėgsta 
avižas. 

Dirstelėjusi į krepšį, kuris kabėjo ant kaklo taip, kad rankos būtų lais- 
vos, Aila pažiūrėjo, kiek ten grūdelių, tada patogiau sugriebė akmenį ir 
ėmėsi darbo. Viena ranka suėmusi keletą stiebelių su subrendusiais lauki- 
niais grūdais, kita sugriebė stiebus, kad apvalus akmuo prie jų prisispaustų 
kiek žemiau sėklų galvučių, tada tolygiu judesiu braukė per stiebus, kietu 
akmeniu spaudė sėklas į ranką. Išpylusi saują į krepšį ji siekė kitų stiebų. 

Darbas buvo lėtas, smulkmeniškas, tačiau nesudėtingas, kai pagauda- 
vai ritmą. Naudojantis akmeniu buvo lengviau, vadinasi, greičiau išlupti 
grūdus. Ailai pasiteiravus niekas negalėjo prisiminti, kada sumanyta ši- 
taip darbuotis - zelandoniečiai visada šitaip rinko javus. 

Mateganas nušlubčiojo, Aila su Jondalaru bėrė grūdus į krepšius. 

— Penktajame urve turi atsidavusį gerbėją, Aila, - tarstelėjo Jondala- 
ras. - Ir daug kitų panašiai jaučiasi. Susirinkime susiradai draugų. Dau- 
guma žmonių galvoja, kad tu zelandonė. Jie nepratę prie gydytojos, kuri 
nėra donija: 

— Mateganas yra šaunus jaunas vyras, - tarė Aila. - Jo motina pri- 
mygtinai prašė, kad paimčiau kailiu pamuštą skrandą. Ji labai graži ir pa- 
kankamai laisva, kad galėčiau nešioti šią žiemą. Mategano motina kvietė 
mane rudenį užsukti pasisvečiuoti. Ar ne penktojo urvo namus praėjome 
pakeliui į čia? 

— Taip, jie gyvena nedidelio Upės intako aukštupyje. Gal stabtelsime 
ten grįždami? Beje, po kelių dienų mudu su Joharanu ir dar keliais vyru- 
kais trauksime į medžioklę. Gal ilgėliau užtruksime, - tarstelėjo Jondala- 
ras, stengdamasis, kad balsas skambėtų kaip įprasta. 

- Spėju, man eiti negalima? - ilgesingai tarstelėjo Aila. 

- Bijau, tau kuriam laikui teks apleisti medžioklę. Pati supranti. Ma- 
tegano nelaimė aiškiai parodė, kad medžioti kartais būna pavojinga, ypač 
kai nebesi toks greitas kaip anksčiau. O gimusį vaikelį teks maitinti ir 


prižiūrėti, - atsakė Jondalaras. 

— Kai gimė Durkas, medžiojau. Viena iš moterų maitino jį vietoj ma- 
nęs, jei negrįždavau laiku. 

*- Juk neišeidavai keletui dienų. 

— Ne, medžiojau tik smulkmę svaidykle, - pripažino Aila. 

— Na, gal ir vėl galėsi to imtis, tik kurį laiką negalėsi eiti į kelių dienų 
medžioklės žygius. Be to, dabar aš tavo pora. Mano darbas pasirūpinti 
tavimi ir tavo vaikais. Šitai pažadėjau per jungtuves. Jei vyras negali aprū- 
pinti savo poros ir jos vaikų, kokia iš jo nauda? Kam reikalingi vyrai, jei 
moterys gimdo vaikus ir pačios juos aprūpina? - kalbėjo Jondalaras. 

Aila nebuvo girdėjusi Jondalaro šitaip kalbant. „Ar visi vyrai šitaip 
jaučiasi? — svarstė ji. - Ar vyrams reikia rasti savo gyvenimo tikslą dėl to, 
kad jie negali gimdyti vaikų?“ Ji pabandė įsivaizduoti, kaip jaustųsi, jei 
tvarka būtų kita, jei ji negalėtų gimdyti ir teliktų rūpintis išgyvenimu. Ji 
atsisuko į Jondalarą. 

- Šio vaikelio mano viduje nebūtų, jei ne tu, Jondalarai, — tarė ji, dė- 
dama ranką ant augančio pilvo po krūtimis. — Šitas kūdikėlis tiek pat 
tavo kiek ir mano. Jis tik kurį laiką auga mano viduje. Be tavo syvų jis 
nebūtų prasidėjęs. 

— Juk negali būti tuo įsitikinusi, — atsiliepė Jondalaras. - Gali taip 
manyti, tačiau niekas daugiau taip negalvoja, netgi Zelandonė. 

Jiedu stovėjo žiūrėdami vienas į kitą vidury atviro lauko, ne priešiški 
vienas kitam, bet jų įsitikinimai skyrėsi. Jondalaras pastebėjo saulės išba- 
lintas šviesių plaukų sruogas, ištrūkusias iš po odos juostos, kurias vėjas 
plakė skersai Ailos veido. Ji buvo basa, o saulėje įdegusios rankos ir krūtys 
virš paprasto odos drabužio, apvynioto aplink išplatėjusį juosmenį, buvo 
nuogos. Apdaras laisvai krito iki kelių, kad kojos nesusibraižytų į sausą 
žolę. Moters žvilgsnis buvo ryžtingas, tvirtas, kone piktai nepaklusnus, 
tačiau ji atrodė tokia pažeidžiama. Jondalaras sušvelnėjo. 

— Nesvarbu, Aila. Myliu tave. Noriu pasirūpinti tavimi ir mažyliu, — 
pasakė jis ir ištiesęs rankas ją apkabino. 

— Mūsų mažyliu, Jondalarai. Mūsų mažyliu, - pakartojo Aila apsivy- 
dama jį rankomis, glausdamasi prie jo nuogos krūtinės. Jis juto jos nuogas 
krūtis, pūpsantį pilvą ir tuo džiaugėsi. 


— Gerai, Aila. Mūsų mažylis, - tarė jis. Norėjo tuo tikėti. 

Išėjus iš namelio pastebimai gnybtelėjo šaltukas. Medžių nedidelė- 
je giraitėje lapai jau pradėjo gelsti, vietomis rausti, žolė ir augalai, kurie 
dar nebuvo visiškai numindžioti aplink stovyklą, parudo ir susitraukė. 
Kiekviena malkelė, visi sausi krūmai aplinkui jau seniai buvo sudeginti, 
giraitės taip pat pastebimai praretėjo. 

Jondalaras pakėlė kuprines, kurios gulėjo ant žemės prie namelio an- 
gos. 

— Arkliai su neštuvais smarkiai pagelbės gabenantis atgal žiemos mais- 
to atsargas. Vasara buvo gera. 

Iškoręs liežuvį atbėgo Vilkas. Viena ausis apkramtytu galiuku buvo 
kiek nuleista, todėl žvėris atrodė kažkaip vėjavaikiškai. 

— Atrodo, jis supranta, kad išeiname, - pastebėjo Aila. - Taip džiau- 
giuosi, kad jis grįžo ir liko su mumis, nors ir sužeistas. Labai jo ilgėčiausi. 
Laukiu, kol grįšime į devintąjį urvą, tačiau visada prisiminsiu šitą vasaros 
susirinkimą. Jame mudu susijungėme. 

— Man irgi patiko šitas vasaros susirinkimas, seniai tokiame bebuvau, 
bet dabar, kai jau išeiname, nekantrauju grįžti namo, - nusišypsojo Jon- 
dalaras. Jis galvojo apie Ailos laukiančią staigmeną. Moteris pastebėjo, 
kad vyro išraiška pasikeitė: džiaugsmingame vypsnyje atsispindėjo lauki- 
mas. Aila nujautė, kad Jondalaras kažko jai nesako, tačiau neturėjo supra- 
timo, kas tai galėtų būti. 

— Džiaugiuosi, kad lanzadoniečiai atėjo. Ilgas kelias jų laukia, tačiau 
Dalanaras gavo doniją, - kalbėjo Jondalaras, - o Joplaja su Ekauzaru tin- 
kami susijungė. Lanzadonija - dar mažas kraštas, tačiau ilgai netruks, kol 
ten atsiras naujas urvas. Ten gyvena daug jaunų žmonių, ir jiems sekasi. 
Dauguma išgyvena. 

— Džiaugiuosi, kad Joplaja laukiasi, - pastebėjo Aila. - Ji buvo palai- 
minta prieš jungtuves, bet nemanau, kad daug žmonių tai girdėjo. 

- Žmonės galvojo apie ką kita. O aš dėl to džiaugiuosi. Joplaja atrodo 
kažkokia pasikeitusi, dar liūdnesnė. Gal jai tereikia kūdikio? - pastebėjo 
Jondalaras. 

— Geriau paskubėkime. Joharanas sakė, kad nori išeiti anksti, - pasakė 
Aila. 

Ji nenorėjo kalbėti apie Joplajos liūdesį, nes žinojo jo priežastį. Be to, 
vengė minėti ilgą pokalbį su Jerika. Joplajos motina norėjo iš jos ypatingų 
žinių. Ji papasakojo Ailai, kaip sunkiai ir sudėtingai gimdė pati, ir norėjo 
sužinoti viską, ką tik Aila gali pasakyti apie tai, kaip tokį galimai sudėtingą 
gimdymą palengvinti. Ji taip pat klausinėjo apie tuos vaistus, kurie kliudo 
pastoti, ir būdus sukelti persileidimą, jei vaistai nepadėtų. Ji baiminosi dėl 
savo vienintelio vaiko gyvybės ir pasitenkintų nesulaukusi vaikaičių, kad tik 
neprarastų dukters. Tačiau ši jau laukėsi ir atrodė pasiryžusi išnešioti kūdi- 
kį. Jerika nusprendė dėti visas pastangas, kad Joplaja daugiau nebepastotų. 

Vienuoliktasis urvas į aukštupį atplukdė visus savo plaustus. Johara- 
nas susitarė, kad dalis mantos namo būtų pargabenta vandeniu. Tik Pau- 
pys turėjo šitiek plaustų, o jais pasinaudoti norėjo visi urvai. Devintasis 
urvas kuo daugiau žaliaminės odos talpyklų su džiovinta mėsa ir pintinių 
su grūdais sukrovė į valkčius bei Yhaha su Lenktynininku ant nugarų. 
Nameliai, kuriuose jie glaudėsi vasarą, buvo išardyti, o tos dalys, kurios 
galėjo būti paimtos ir panaudotos antrą kartą, taip pat buvo užkrautos 
arkliams. Kiekvienas žmogus nešė po pilną kuprinę, o keletas, matydami 
arklių valkčius, susigalvojo panašius įtaisus patys vilkti. Aila pagalvojo, 
kad galima buvo tokius valkčius padaryti ir Vilkui, bet dar nebuvo mo- 
kiusi jo ką nors nešti. Galbūt kitais metais ir jis gabens krovinį. 

Joharanas vaikščiojo po stovyklą, ragino žmones paskubėti, teikė siū- 
lymus ir rūpinosi, kad viskas būtų paruošta. Kai įsitikino, kad devintasis 
urvas susikrovė visą mantą ir pasiruošęs leistis į kelią, vadas žengė į priekį. 
Rankoje jis laisvai laikė ietį, bet labiau simboliškai nei dėl būtinybės. Jie 
keliaus dieną dideliu būriu. Tol, kol laikysis kartu, joks keturkojis me- 
džiotojas prie jų nesiartins. Vis dėlto vos pastebėjęs pavojų Joharanas ga- 
lėtų įdėti ietį į mėtyklę ir akimirksniu ją sviesti. Jis visą vasarą treniravosi 
su nauju ginklu ir įgijo patirties. Pustuzinis vyrų pasisiūlė saugoti būrio 
šonus, o Solabanas su Rušemaru stojo pačiame gale. Sargybiniai keisis su 
tais, kurie gabens gausias vasaros gėrybes namo, į devintąjį urvą. 

Prieš išeidama Aila paskutinį kartą nužvelgė vasaros susirinkimo sto- 


vyklą. Mažame slėnyje pūpsojo krūvos kaulų ir kitų atliekų. Keli urvai 

jau išvyko, tarp tebesančių stovyklaviečių liko dideli tušti plotai su sty- 
rančiais basliais ir rąstų karkasais bei juodi ratai ir stačiakampiai, rodę 
laužaviečių vietas. Buvo palikta viena pernelyg susidėvėjusi, nebetinkama 
naudoti palapinė; prie baslių nebepririštas nuplyšęs odos kraštas plevėsa- 
vo vėjyje, kuris nešiojo po stovyklą ir seną krepšį. Ailai stebint, buvo išar- 
dyti dar vienos stovyklos nameliai. Vasaros susirinkimo stovykla atrodė 
nusiaubta ir apleista. 

Tačiau atliekos ant žemės netrukus suirs. Iki kito pavasario nedaug 
liks įrodymų apie čia vasarojusius urvus, žemė pasveiks ir atsinaujins. 

Kelionė atgal buvo kebli. Didžiuliais nešuliais apsikrovę žmonės sun- 
kiai plumpino po naštomis ir vakarais išsekę krisdavo į guolius. 

Joharanas iš pradžių nustatė greitą tempą, bet paskui teko jį sulėtinti, 
kad pasivytų lėčiausiai einantieji. Visi norėjo kuo greičiau pareiti namo, 
todėl buvo pakilaus ūpo. Jie gabenosi gėrybių, kurios leis išgyventi būsi- 
mą atšiaurią žiemą. 

Artinantis prie devintojo urvo pažįstamas kraštovaizdis skatino žmo- 
nes skubėti. Jie nekantravo pasiekti pastogę po išsikišusia akmens atbrai- 
la, ėjo iš paskutiniųjų, kad tik nereikėtų dar vieną naktį nakvoti lauke. 
Pirmosios vakaro žvaigždės jau mirksėjo danguje, kai pasirodė pažįsta- 
ma uola su krintančiu akmeniu. Brasta eiti per Miško upę prieblandoje 
su nepatogiomis, griozdiškomis naštomis buvo kiek sudėtingiau. Paskui 
žmonės taku užkopė į priekinę terasą po iškyša. Kai galiausiai pasiekė at- 
brailą po akmenine pastoge, buvo beveik tamsu. 

Joharanui priklausė užkurti pirmąjį laužą ir uždegti deglą, kuris bus 
įneštas į pastogę. Vadas džiaugėsi, kad turi ugnies akmenų. Greitai buvo 
įkurtas laužas ir uždegtas deglas, o paskui žmonės nekantriai laukė, kol 
Zelandonė patraukė nedidelę moters figūrėlę, kuri buvo pastatyta priešais 
pastogę jos saugoti. Padėkojus Didžiajai Motinai, kad saugojo jų namus, 
buvo įžiebta dar keletas deglų. Urvas išsirikiavo į eiseną paskui storulę, ir 
ji nunešė Doni į vietą už didžiosios ugniavietės saugios erdvės gilumoje. 
Paskui visi pabiro po savo namelius ir dėkingi nusimetė nešulius. 

Pirmiausia neišvengiamai reikėjo patikrinti, kokios žalos nesant šei- 
mininkų galėjo padaryti plėšikaujantys padarai. Buvo matyti žvėrių iš- 


matų, pastumti keli ugniakuro akmenys, apversti vienas ar du krepšiai, 

tačiau žala buvo menka. Namelių ugniavietėse suliepsnojo laužai, vidun 
buvo suneštas maistas ir daiktai. Ant išsiilgtų miego suolelių buvo pacies- 
ti miego kailiai. Devintasis Zelandonijos urvas grįžo namo. 

Aila pasuko link Martonos namelio, tačiau Jondalaras nuvedė ją kitur. 
Vilkas sekė iš paskos. Vienoje rankoje laikydamas deglą, kita spausdamas 
Ailos plaštaką Jondalaras vedė moterį kur kas giliau po pastoge link kito 
statinio; Aila neprisiminė anksčiau jį mačiusi. Jondalaras sustojo priešais, 
atitraukė įėjimo užuolaidą ir mostu pakvietė Ailą į vidų. 

- Šiąnakt miegosime tavo namelyje, Aila, - pasakė jis. 

- Mano namelyje? - ji taip susijaudino, kad vos galėjo kalbėti. Kai 
įėjo į tamsų vidų, iš paskos įsliūkino Vilkas. Jondalaras sekė įkandin iškė- 
lęs degantį deglą, kad ji galėtų matyti. 

— Ar tau patinka? - paklausė jis. 

Aila apsidairė. Viduje buvo tuščia, tačiau palei vieną sieną greta įėjimo 
buvo lentynos, o kitame gale pastatyta pakyla miego kailiams. Grindys 
buvo išklotos glotniais, plokščiais kalkakmenio gabalais, atskeltais nuo 
gretimos uoles, o tarpai užglaistyti sukietėjusiu upės moliu. Buvo įreng- 
tas ugniakuras, o nišoje tiesiai priešais įėjimą stovėjo nedidelė apkūnios 
moters figūrėlė. 

— Mano namai, - Aila žėrinčiomis akimis apsisuko tuščio statinio vi- 
duje. - Namelis tik mudviem? 

Vilkas tupėdamas pakėlė į ją akis. Vieta nauja, tačiau jo namai buvo 
ten, kur gyveno Aila. 

Jondalaras kvailai nusišypsojo. 

— Gal vis dėlto trims, - pastebėjo jis, glostydamas jai pilvą. - Čia dar 
gana tuščia. 

— Man patinka. Man čia tikrai patinka. Čia gražu, Jondalarai. 

Jį džiugino jos džiaugsmas. Vyras juto, kaip kaupiasi ašaros, ir turėjo 
ką nors daryti, kad jas nuvytų. Jis padavė jai deglą. 

— Tada tu turi uždegti lempelę, Aila. Tai reikš, kad priimi namus. Tu- 
riu truputį lydytų taukų. Nešiau visą kelią iš mūsų paskutinės stovyklos. 

Jis įkišo ranką po tunika ir ištraukė nedidelį kapšelį, sušildytą jo kūno 
šilumos, padarytą iš išdirbtos elnio šlapimo pūslės. Kapšelis buvo įstaty- 


tas į kiek didesnį krepšelį su kailiu vidinėje pusėje. Pūslė buvo beveik ne- 

laidi vandeniui, nors vis dėlto laikui bėgant skystis truputį sunkėsi, ypač 
šiltas. Antrasis krepšelis bei papildomas kailio sluoksnis buvo reikalingi 
tam trupučiui prasisunkusių riebalų sugerti. Pūslės viršus buvo aprištas 
kojos sausgysle, apvyniota aplink elnio nugarkaulio slankstelį, nudrožus 
atsikišusius kaulelius, kad būtų apskritas. Natūrali skylutė, kuria kadaise 
ėjo stuburo smegenys, tarnavo kaip anga. Ji buvo užkišta pritaikytu, kelis 
kartus sumegztu odos dirželiu. 

Jondalaras truktelėjo dirželio galą, atlaisvino mazgą ir truputį suskys- 
tėjusių taukų įpylė į naują akmeninę lempelę. Vieną įgeriančios dagties, 
pagamintos iš kerpių, nuimtų nuo medžių prie vasaros susirinkimo sto- 
vyklos, galą jis įmerkė į riebalus, tada pakėlė prie jos deglą. Dagris aki- 
mirksniu užsiliepsnojo. Kai taukai visiškai ištirpo ir įkaito, jis išėmė į lapą 
suvyniotų dagčių paketą. Šios buvo padarytos iš juostelėmis supjaustytų 
ir išdžiovintų porėtų grybų. Jondalaras mėgo naudoti grybų dagtis, nes 
jos ilgiau ir šilčiau švietė. Jis ištiesė dagtį nuo seklaus dubenėlio vidurio 
iki kraštelio ir truputį nuleido per kraštą. Tada į tą pačią lempelę įmerkė 
antrą ir trečią dagtis, kad viena lempa šviestų kaip trys. 

Pripildęs kitą lempą jis padavė deglą Ailai. Ji palaikė ugnį prie dagčių. 
Dagrys užsidegė, suspurdėjo, paskui nurimo ir ėmė tykiai šviesti. Jonda- 
laras nunešė lempelę į nišą prie Doni ir pastatė priešais moters figūrėlę. 
Aila atėjo iš paskos. Kai jis apsisuko, Aila pakėlė akis į savo ilgšj. 

— Dabar šitas namelis tavo, Aila. Jei leisi jame uždegti mano židinį, - 
pasakė Jondalaras, — visi čia gimę vaikai bus mano židinio vaikai. Ar ga- 
liu? 

— Taip, žinoma, - pasakė ji. 

Jondalaras paėmė deglą ir nužirgliojo prie akmenimis apjuosto ugnia- 
kuro. Viduje jau buvo sukrautos malkos. Vyras priglaudė deglą prie pra- 
kurų ir stebėjo, kaip nuo mažų malkelių užsiliepsnoja didesni medžio 
gabalai. Jis nenorėjo rizikuoti, kad laužas neužgestų dar gerai neįsidegęs. 
Kai pakėlė galvą, Aila žvelgė į jį meilės kupinomis akimis. Vyras atsistojo 
ir ją apkabino. 

- Jondalarai, aš tokia laiminga, - tarė ji. Balsas užlūžo, o akis užliejo 
ašaros. 


— Tai kodėl verki? 

— Nes esu labai laiminga, - atsakė ji, priglusdama prie vyro. - Nė ne- 
sapnavau, kad kada taip jausiuos. Gyvensiu tokiame gražiame namelyje, 
zelandoniečiai bus mano žmonės, tuojau turėsiu mažylį, esu susijungusi 
su tavimi. Labiausiai dėl to, kad esu susijungusi su tavimi. Myliu tave, 
Jondalarai. Labai tave myliu. 

— Aš irgi tave myliu, Aila. Štai kodėl pastačiau tau šitą namelį, - tarė 
jis lenkdamasis, kad pasiektų jos lūpas, o Aila jau stiebėsi link jo. Jondala- 
ras paragavo sūrių jos ašarų. 

— Kada jį pastatei? - paklausė ji, kai jie galiausiai atsiskyrė. - Kaip? 
Visą vasarą buvome susirinkime. 

— Pameni tą medžioklės žygį, į kurį leidausi su Joharanu ir keletu bi- 
čiulių? Tik ten buvo ne medžioklės žygis. Mes grįžome ir pastatėme šitą 
namelį, - papasakojo Jondalaras. 

— Sukorei visą kelią iki čia, kad pastatytum namelį? Kodėl man nepa- 
sakei? — pasiteiravo ji. 

— Norėjau tave nustebinti. Ne tu viena gali planuoti staigmenas, - pa- 
reiškė Jondalaras vis dar labai patenkintas, kad ji tokia laiminga ir sukrės- 
ta. 

— Ta staigmena geriausia mano gyvenime, - atsakė ji vėl besikaupiant 
ašaroms. 

- Žinai, Aila, - staiga surimtėjo jis, - jei kada išmesi mano židinio 
akmenis, turėsiu grįžti į motinos namelį arba eiti kur kitur. Tai reikš, kad 
tu nori perkirsti mus jungiantį mazgą. 

— Kaip gali taip kalbėti, Jondalarai? Nieku gyvu, niekada šito nepano- 
rėsiu! — tarė ji truputį išsigandusi. 

- Jei būtum gimusi zelandoniete, man nebūtų reikėję to sakyti. Pati 
žinotum. Norėjau įsitikinti, kad supranti. Šitas namelis tavo ir tavo vaikų, 
Aila. Tiktai židinys mano, - paaiškino Jondalaras. 

— Juk tu jį pastatei. Kaip jis gali būti mano? 

— Jei noriu, kad tavo vaikai gimtų prie mano židinio, privalau parū- 
pinti vietą gyventi tau ir vaikams. Vietą, kuri priklausys tau, kad ir kas 
nutiktų, - paaiškino jis. 

— Nori pasakyti, tau reikėjo pastatyti man namus? - pasitikslino 
Aila. 

— Ne visai taip. Man reikėjo pasirūpinti, kad turėtum, kur gyventi. Aš 
norėjau, kad turėtum savo namus. Galėjome likti sa mano mama. Tai nėra 
neįprasta, kai jauni vyrai pirmą kartą susijungia. Jei būtum zelandonietė, 
būtume galėję pasilikti su tavo motina ar kokiais kitais tavo giminaičiais, 
kol parūpinčiau tau atskirą vietą. Tokiu atveju būčiau įsipareigojęs tavo 
giminaičiams. 

— Nežinojau, kad mudviem susijungus tu būsi tiek daug man įsiparei- 
gojęs, - tarė Aila. 

— Vyras įsipareigoja ne tiek moteriai, kiek vaikams. Jie negali savimi 
pasirūpinti, juos reikia aprūpinti. Yra žmonių, kurie visą gyvenimą pra- 
gyvena su giminaičiais, dažniausiai su moters motina. Kai motina miršta, 
jos namas lieka vaikams, tačiau jei kuris buvo likęs su ja gyventi, tas turi 
pirmumo teisę. Jei motinos būstas tampa dukters namais, jos porai ne- 
bereikia parūpinti namo, tačiau jis gali turėti įsipareigojimų jos broliams 
ir seserims. Jei namas atitenka sūnui, jis lieka skolingas savo broliams ir 
seserims. 

— Ko gero, man vis dar reikia daug mokytis apie zelandoniečius, - 
mąsliai susiraukusi pastebėjo Aila. 

— O man vis dar reikia daug sužinoti apie tave, Aila, — tarė jis, vėl ją 
prisitraukdamas. Ji atsiliepė daugiau nei noriai. Bučiuojant Ailą Jondala- 
rui budo geismas, jis juto ir moters atsaką. 

— Palauk čia, - pasakė jis. 

Jis išėjo į lauką ir grįžo su miego kailiais. Atrišęs miegmaišius patiesė 
juos ant pakylos. Vilkas stebėjo iš pagrindinio kambario vidurio, paskui 
pakėlė galvą ir užkaukė. 

— Man regis, jis jaučiasi neapgyvendintas. Nori žinoti, kur jam bus 
skirta miegoti, - pastebėjo Aila. 

— Gal nueisiu pas mamą ir parnešiu jo guolį. Niekur neik, - perspėjo 
Jondalaras šypsodamasis. Jis greitai. grįžo ir senus Ailos drabužius, kurie 
atstojo Vilko guolį, bei jo dubenėlį padėjo prie įėjimo. Vilkas apsiuostė, 
apsuko kelis ratus ir susirangė. 

Jondalaras priėjo prie moters, kuri tebelaukė prie židinio, paėmė ją į 
glėbį, nusinešė ant miego pakylos ir paguldė ant kailių. Jis pradėjo lėtai ją 


nurenginėti, o ji ėmė atrišinėti dirželius, kad jam padėtų. 

— Ne, aš noriu tai padaryti. Man būtų malonu, - paprieštaravo Jon- 
dalaras. 

Aila nuleido rankas. Jondalaras lėtai ir rūpestingai ją nurengė, paskui 
pats nusirengė ir įropojo į kailius. Ir švelniai, ypač švelniai, jie pusę nak- 


ties dalijosi malonumais. 

Urve greitai nusistovėjo įprasta rutina. Ruduo buvo labai gražus. 
Žolės laukuose raibuliavo aukso bangomis, siūravo aštriame vėjyje, o 
medžiai prie upės žaižaravo blizgiais raudonais ir geltonais atspalviais. 
Krūmai buvo apsunkę nuo prisirpusių uogų, viliojo aitrūs obuoliukai, tik 
reikėjo sulaukti pirmųjų šalnų, kad jie pasidarytų saldesni; nuo medžių 
byrėjo riešutai. Kol laikėsi geri orai, žmonės kiauras dienas rinko rudens 
gėrybes: vaisius, riešutus, uogas, šaknis ir žoleles. Kai naktimis atšaldavo, 
paieškoti grobio išsiruošdavo medžiotojų būreliai, kad šviežiena papildy- 
tų sausos mėsos atsargas iš vasaros medžioklių. 

Kol dar buvo šilta, žmonės apžiūrėjo maisto saugojimo duobes ir 
vasarą suminkštėjusioje dirvoje iškasė naujas, kad būtų žemiau įprasto 
amžinojo įšalo, išklojo jas akmenimis. Šviežia nudobtų žvėrių mėsa buvo 
pjaustoma gabalais ir nakčiai paliekama sušalti ant aukštų pakylų, kad jos 
nepasiektų priklydę gyvūnai. Rytais ji būdavo sudedama į gilias duobes, 
kur neatšildavo dieną saulei pašildžius. Devintajame urve buvo keletas 
tokių šaltų rūsių. Buvo iškasti ir seklesni rūsiai vaisiams bei daržovėms, 
kuriuos sezono pradžioje reikėjo laikyti vėsiai, bet saugoti nuo sušalimo. 
Vėliau, įsibėgėjus šaltai ledyninei žiemai, kai žemė suledės, produktai bus 
parnešti į pastogę. 

Į aukštupį migruojančios lašišos buvo gaudomos tinklais ir rūkomos 
arba šaldomos, o keturioliktojo urvo žuvų spąstais žmonės apsirūpindavo 
ir kitokiomis įvairiausių rūšių žuvimis. Bramevalis Ailai paaiškino, kaip 
nupinti spąstus ir nuleisti juos žemyn; žuvys į juos laisvai įplaukdavo, ta- 
čiau nesugebėdavo išplaukti. Jis visada buvo jai labai draugiškas ir malo- 


nus. Aila apsidžiaugė susitikusi su Tišona ir Marševaliu. Nors per jungtu- 

ves neturėjo progos artimiau su jais susipažinti, jie vis tiek juto ryšį porų, 
susijungusių per tas pačias apeigas. 

Žmonės žvejojo ir su kabliukais. Bramevalis ir Ailai davė mažą, abie- 
juose galuose išaštrintą kaulelį su per vidurį pririšta plona, bet tvirta vir- 
vele, ir liepė pačiai pasigauti maisto. Kartu ėjo Tišona su Marševaliu: ir 
padėti prireikus, ir dėl draugijos. Jondalaras parodė, kaip naudotis meške- 
re. Jaukui Aila turėjo sliekų ir nedidelių žuvies gabalėlių. Stovėdama ant 
upės kranto, Aila ant kaulelio užmovė slieką ir į vandenį įmerkė virvelę. 
Pajuto truktelėjimą — vadinasi, žuvis prarijo jauką, tad ji stipriai truktelė- 
jo virvelę vildamasi, kad aštrus kaulas įstrigs žuvies žiaunose ir perdurs jų 
šonus. Žuvį iš vandens ji traukė šypsodamasi. 

Grįždami namo Aila su Jondalaru užsuko į vienuoliktąjį urvą. Karėja 
buvo išvykusi, bet Aila stabtelėjo pasišnekučiuoti su vienuoliktojo urvo 
zelandoniu ir jo aukštu dailiu bičiuliu. Kelis kartus pastebėjusi juos kar- 
tu vasaros susirinkime, Aila suprato, kad jis daugiau nei draugas, labiau 
pora, nors jie nesusijungę. Oficialios jungtuvių apeigos buvo skirtos su- 
silaukti vaikų. Daug žmonių nuspręsdavo apsigyventi kartu be jungtuvių 
apeigų: tie, kurie labiau domėjosi ta pačia lytimi, vyresnės poros, kurioms 
susilaukti vaikų jau per vėlu, bei moterys, kurios pagimdydavo be poros, 
o paskui nuspręsdavo apsigyventi su vienu ar dviem draugais. 

Aila dažnai lydėdavo Jondalarą, kai jis eidavo medžioti su būriu kitų 
žmonių, tačiau medžiotojams susiruošus stambaus grobio kur tolėliau, ji 
likdavo arčiau urvo ir naudodavosi svaidykle arba treniruodavosi su me- 
timo lazdele. Kitapus upės, lygumose, veisėsi Žvyrės, taip pat ir tetervinai. 
Aila žinojo, kad gali numušti juos svaidykle, tačiau norėjo išmokti lygiai 
taip pat gerai naudotis metimo lazdele ir net ją pati pasidaryti. Buvo sun- 
ku nuo rąsto pleištais atskelti plonesnes lenteles, prireikdavo daug laiko 
suteikti joms formą ir išlyginti. Dar sunkiau buvo mokytis mėtyti ypatin- 
gai ją pasukant, kad lazdelė horizontaliai skrietų ir suktųsi ore. Kartą Aila 
matė vieną mamutoję svaidančią panašiai padarytą lazdelę. Toji moteris 
gebėjo sviesti lazdelę į būrį žemai skriejančių paukščių taip, kad vienu 
metimu numušdavo juos tris ar keturis. Ailai visada patiko medžioti su 
ginklais, kuriems naudoti reikėjo įgūdžių. 

Turėdama naują užsiėmimą, Aila nebesijautė palikta Jondalaro ir vis 


labiau tobulino lazdelės mėtymo įgūdžius, tad retai pareidavo namo be 

poros paukščių. Ji visada pasiimdavo ir svaidyklę, kuria susimedžiodavo 
kiškį ar žiurkėną. Be to, medžioklė teikė šiokią tokią nepriklausomybę. 
Aila džiaugėsi tuo, kaip ima atrodyti jos namai — buvo puikiai panau- 
dotos dauguma dovanų, kurias juodu su Jondalaru gavo per jungtuves. 
Jaunoji moteris mokėsi mainyti ir dažnai paukščių plunksnas, o kartais 
ir mėsą išmainydavo į daiktus, kurių reikėjo naujiesiems namams. Netgi 
tuščiavidurius paukščių kaulus buvo galima supjaustyti į karoliukus ar iš 
jų gaminti mažus muzikos instrumentus: Aeitas, skleidžiančias aukštus 
garsus. Paukščių kaulai taip pat galėjo būti naudojami įvairiems įran- 
kiams ar rykams gaminti. 

Daugybės svaidykle sumedžiotų triušių ir kiškių kailiukus bei plonas, 
minkštas paukščių odeles Aila pasiliko. Orams atvėsus, kai bus įkalinta 
po stogu, ji ketino iš tų minkštų kailiukų ir odelių siūti kūdikio drabu- 
žėlius. Vieną šaltą, vaiskią vėlyvo rudens dieną Aila perdėliojo daiktus, 
kad būtų vietos kūdikiui ir jo daiktams. Ji pakelė berniukiškus žieminius 
apatinius, kuriuos jai buvo padovanojusi Marona, ir pridėjo tuniką prie 
savęs. Jau seniai į ją nebetilpo, nors ketino vilkėti vėliau. Drabužis tikrai 
buvo patogus. „Galbūt turėčiau pasisiūti dar vieną tokią tuniką sau, kiek 
platesnę viršuje? Turiu atliekamų elnenų“, - pagalvojo ji. 

Buvo žadėjusi tą popietę aplankyti Lanogą, ir nusprendė paimti maisto. 
Aila nuoširdžiai pamilo mergaitę su mažyle ir dažnai jas lankė nepaisydama 
to, kad dažniau nei norėtų teko matytis ir bendrauti su Laramaru ir Treme- 
da. Taip pat jai teko susipažinti ir su kitais vaikais, ypač su Bologanu. 

Atėjusi prie Tremedos namelio ji rado Bologaną. Iš savo židinio vyro 
jis jau pradėjo mokytis gaminti barmą. Ailos mintys buvo dvejopos: tei- 
singa, kad vyras moko savo židinio vaikus, tačiau jo sėbrai, kurie nuolat 
šlitiniavo aplinkui maukdami barmą, tikrai nebuvo tie, su kuriais, jos ma- 
nymu, Bologanui derėtų bendrauti. Vis dėlto Ailai kištis nederėjo. 

- Sveikas, Bologanai, - pasisveikino ji. - Ar Lanoga yra? 

Nors jau ne pirmą kartą Aila su juo sveikinosi, grįžusi į devintąjį urvą, 
berniukas vis dar, regis, nustebdavo ir tarsi pritrūkdavo žodžių. 

— Sveika, Aila. Viduje, - atsakė jis ir pasisuko eiti. 

Galbūt dėl to, kad tvarkė drabužius, Aila staiga prisiminė berniukui 
duotą pažadą. 

— Ar šią vasarą tau sekėsi? — pasiteiravo ji. 

— Sekėsi? Kas turėjo sektis? — nustebo vaikas. 

— Tavo amžiaus jaunuoliai vasaros susirinkime nudobė pirmąjį grobį. 
Įdomu, ar tau buvo sėkmingų medžioklių, - pasakė ji. 

— Kelios. Pirmoje medžioklėje nudobiau du taurus - atsakė jis. 

— Tebeturi jų odas? 

— Vieną išmainiau į barmos sudedamąsias dalis. O ką? 

— Pažadėjau pasiūti tau žieminius apatinius, jei man padėsi, - tarė 
Aila. - Pagalvojau, gal norėtum panaudoti savąsias taurenas, nors elne- 
nos tiktų geriau. Gal galėtum jas išmainyti? 

— Ketinau vėl mainyti į barmos sudedamąsias dalis. Maniau, pamir- 
šai, - tarė Bologanas. - Seniai žadėjai, kai tik atėjai. 

— Taip, tikrai seniai. O dabar galvojau, ką norėčiau nudirbti, ir pama- 
niau, kad kartu pasiūsiu apdarą tau, - paaiškino Aila. - Turiu atliekamų 
elnenų, bet turėsi ateiti pasimatuoti. 

Bologanas ilgai žvelgė į Ailą su keista, kone mąslia išraiška. 

— Tu daug padedi Loralai. Taip pat Lanogai. Kodėl? 

Aila kurį laiką galvojo. 

- Pirmiausia, Lorala yra kūdikis, kuriam reikia pagalbos. Žmonės no- 
riai padeda mažyliams, štai kodėl moterys pradėjo ją maitinti sužinoju- 
sios, kad motina nebeturi pieno. Pamažu prie jos prisirišau, kaip ir prie 
Lanogos. 

Bologanas dar patylėjo, tada pažvelgė į Ailą. 


— Gerai, - pasakė jis. - Jei tikrai to nori, turiu ir elnio odą. 


Jondalaras išvyko į ilgą medžioklės žygį kartu su Joharanu, Solabanu, 
Rušemaru ir Jaksomanu, kuris su nauja pora Dinoda neseniai persikraus- 
tė į devintąjį urvą iš septintojo. Reikėjo surasti šiaurės elnių ne tam, kad 
juos sumedžiotų, o tam, kad išsiaiškintų, kur gyvūnai laikosi ir kada, ti- 
kėtina, migruos per jų kraštą, kad būtų galima surengti didelę medžioklę. 


Aila buvo sunerimusi. Iš ankstyvo ryto ji išėjo su medžiotojais, paskui 

pasuko atgal. Vilkas išbaidė jau beveik baltų žvyrių porelę, ir Aila greitai 
jas numušė. 

Vilomaras taip pat buvo išėjęs į paskutinę tą rudenį mainų kelionę. 
Jis ėjo į vakarus įsigyti druskos iš žmonių, kurie gyveno prie Didžiųjų 
Vandenų. Aila pakvietė Martoną, Folarą ir Zelandonę pietų - jos padės 
jai įveikti paukščius. Pažadėjo, kad iškeps juos taip, kaip gentyje kepda- 
vo Krebui. Miško upės slėnyje, nuožulnaus tako, vedančio ant atbrailos, 
papėdėje, ji buvo iškasusi nedidelę duobę. Išklojo ją akmenimis ir viduje 
sukūrė didelį laužą. Kol malkos degė, ji nupešė paukščius, taip pat ir jų 
„sniego batus“ - plunksnuotas kojas, paskui suvyniojo paukščius į šieną. 

Jei rastų kiaušinių, jų prikištų į paukščių ertmes, bet buvo ne kiauši- 
nių sezonas - artėjant žiemai paukščiai neperi. Todėl Aila priskynė kelias 
saujas kvapių žolelių, o Martona jai atidavė paskutinę druską. Kol žvyrės 
duobėje kepė kartu su žemės riešutais, Aila sušukavo arklius ir galvojo, ką 
dar nuveikti. 

Ji nusprendė užsukti pas Zelandonę ir pažiūrėti, ar jai nereikia ko- 
kios pagalbos. Donija užsiminė pritrūkusi grūstos raudonosios ochros, ir 
Aila su džiaugsmu pažadėjo tuo pasirūpinti. Vėl nusileidusi į Miško upės 
slėnį, ji sušvilpė Vilkui, kurį buvo palikusi tyrinėti masinančių naujų že- 
mės kauburėlių bei skylių, ir nuėjo prie upės. Prikasusi raudonos geležies 
rūdos ir radusi dailų upės nugludintą akmenį, kurį galės panaudoti kaip 
grūstuvą ochrai trinti, lipdama taku vėl sušvilpė Vilkui ir nė nepamatė, 
kad kažkas ateina. 

Net krūptelėjo, kai vos neatsitrenkė į Brukevalį. Po susirinkimo zelan- 
donių namelyje dėl Ekauzaro ir genties ji jo vengė, nors vyras nepaliau- 
jamai sekė ją iš tolo. Jis sa malonumu stebėjo jos vis didėjantį nėštumą. 
Žinojo, kad ji netrukus taps motina, ir įsivaizdavo, kad jos nešiojamas 
vaikas yra jo dvasios. Bet kuris vyras gali įsivaizduoti, kad bet kuri nėš- 
čia moteris nešioja jo dvasios vaiką. Dažnas apie tai pasvarstydavo, tačiau 
Brukevalio svajonė virto tikru apsėdimu. Naktimis jis gulėdavo atsimer- 
kęs ir vaizduotėje prabėgdavo visas jo gyvenimas su Aila; daugiausia jis 
mėgdžiojo tai, ką paslapčia stebėjo ją veikiant su Jondalaru. Susitikęs su 
Aila ant tako vyras nesumojo, ką pasakyti, bet nebuvo, kaip išvengti vie- 


nam kito. 

— Brukevali, - pabandė nusišypsoti Aila. - Norėjau su tavimi pasi- 
kalbėti. 

— Ką gi, mes abu čia, - pastebėjo jis. 

Ji nuskubėjo pirmyn. 

— Tik norėjau, kad žinotum, jog susirinkime nenorėjau tavęs įžeisti. 
Jondalaras man pasakojo, kad anksčiau tave erzino dėl plokščiagalvių, 
kol pats privertei žmones liautis taip elgusis. Žaviuosi tuo, kad pasiprieši- 
nai. Tu nesi plokščiagalvis... vienas iš genties. Niekas neturėtų tavęs taip 
vadinti. Su jais net negalėtum gyventi. Genties akimis, tu esi vienas iš 
„kitų“, kaip ir visi zelandoniečiai. 

Regis, jo išraiška sušvelnėjo. 

— Džiaugiuosi, kad tai pripažįsti, - pasakė jis. 

— Bet privalai pripažinti, kad jie yra žmonės, - kuo greičiau bėrė 
Aila. - Jie negali būti gyvuliai. Niekada šitaip apie juos negalvojau. Jie 
rado mane vieną ir sužeistą, priėmė ir rūpinosi, užaugino. Jei jų nebūtų, 
ir manęs šiandien nebūtų. Man gentis - nuostabūs žmonės. Nesuvokiau, 
kad palaikysi įžeidimu tvirtinimą, jog tavo senelė su jais gyveno. Juk ji 
pasiklydo ir taip ilgai negrįžo. Jie galėjo ja pasirūpinti. 

— Na, negali žinoti, - nusišypsojo jis. 

Ji atsakė šypsena. Regis, palengvėjo. Aila pabandė pakalbėti dar išsa- 
miau. 

- Tu man primeni kelis mylimus žmones. Štai kodėl nuo pat pradžių 
mane prie tavęs patraukė. Pažinojau ir myliu vieną mažą berniuką. Tu 
man jį priminei... 

— Pala! Ar vis dar tvirtini, kad manyje yra jų bruožų? Maniau, sakei, 
kad aš ne plokščiagalvis, - rėžė Brukevalis. 

— Nesi toks, net Ekauzaras nėra plokščiagalvis. Nors jo motina buvo 
iš genties, nereiškia, kad ir jis yra genties žmogus. Gentis jo neaugino, ir 
tavęs Ne... 

— Tu vis dar manai, kad mano motina buvo šlykštynė. Sakau tau, ne! 
Nei mano motina, nei senelė nieko bendra su jais neturi. Nė vienas iš tų 
purvinų gyvulių neturi nieko bendra su manimi, ar girdi? - jis ėmė rėkti, 
jo veidas iš pykčio paraudo. - Aš ne plokščiagalvis! Vien dėl to, kad tave 


užaugino tie gyvuliai, nemanyk, kad ir mane žemyn nusitempsi. 

Brukevaliui įsijautus, pasirodė Vilkas ir pradėjo urgzti, buvo pasiruo- 
šęs šokti ginti Ailos. Vyras atrodė taip, tarsi norėtų jai suduoti. 

— Vilke, ne! - paliepė Aila. Ir vėl! Kodėl negalėjo liautis tada, kai jis 
šypsojosi? Bet jam nereikėjo vadinti genties purvinais gyvuliais, nes jie 
tokie nėra. 

— Ko gero, galvoji, kad šitas vilkas irgi yra žmogus, - pasišaipė Bruke- 
valis. - Nė nežinai, kuo skiriasi žmonės ir gyvuliai. Nenormalu, kai vilkas 
tarp žmonių šitaip elgiasi, - vyras nenumanė, kaip arti prie jo kaklo buvo 
vilko iltys jam šaukiant, o gal jam tai nebuvo svarbu. Brukevalis netvėrė 
savyje. — Štai ką tau pasakysiu: tie gyvuliai užpuolė mano senelę, ji per- 
sigando ir pagimdė silpną mergytę. Jei ne jie, mano motina būtų ilgai 
gyvenusi ir rūpinusis manimi, būtų mane mylėjusi. Tie purvini gyvuliai 
nužudė ir mano senelę, ir motiną. Manau, kad jie niekam tinkami. Jie visi 
turėtų būti negyvi, kaip ir mano motina. Nedrįsk man aiškinti, kad aš 
kaip nors su jais susijęs. Jei galėčiau, pats vienas visus išžudyčiau. 

Jis rėkdamas artinosi link Ailos ir stūmė ją žemyn taku. Ji laikė Vilką 
nutvėrusi už sprando, neleido jam pulti įtūžusio vyrio. Galiausiai Bru- 
kevalis nustūmė ją į šoną ir nubildėjo žemyn. Dar niekada nebuvo toks 
įpykęs. Ne tik dėl to, kad ji priskyrė jo giminėms plokščiagalvius. Dar ir 
dėl to, kad pykčio apimtas jis išliejo slapčiausius savo jausmus. Labiau už 
viską pasaulyje jis norėjo turėti motiną, kad būtų, pas ką nubėgti kitiems 
erzinantis. Moteris, kuri „paveldėjo“ Brukevalį kartu su visa jo motinos 
manta, nejuto meilės vaikui, nenoriai jį maitino. Jis buvo jai našta, be to, 
atstumiančios išvaizdos. Ji pati turėjo keletą vaikų, įskaitant Maroną, dėl 
to buvo dar lengviau į berniuką nekreipti dėmesio. Vis dėlto toji moteris 
ne kažin kokia motina buvo ir saviesiems: bejausmiškumo, nejautrumo 
Marona išmoko iš jos. 

Aila visa tirtėjo. Klupinėdama taku į Zelandonės namelį ji bandė susi- 
telkti, atsipeikėti. Pirmoji pakėlė akis Ailai žengiant pro duris ir akimirks- 
niu suprato, kad tikrai nutiko kažkas blogo. 

— Aila, kas atsitiko? Atrodai taip, tarsi pamačiusi piktąją dvasią, - pa- 
šmaikštavo ji. 

— Oi, Zelandone. Gal tikrai mačiau? Ką tik susitikau Brukevalį, — 
verkė Aila. - Mėginau jam pasakyti, kad tame susirinkime nenorėjau jo 


įskaudinti. Atrodo, kad visada pasakau ne tai, ką derėtų. 

— Sėskis, papasakok, - paprašė Zelandonė. 

Aila papasakojo apie susidūrimą take. Zelandonė kurį laiką tylėjo, 
paskui paruošė jaunajai moteriai puodelį arbatos. Aila aprimo; pašneke- 
sys padėjo jai susivaldyti. 

— Seniai stebiu Brukevalį, - luktelėjusi tarė Zelandonė. - Jis kupinas 
įtūžio. Jis nori pulti pasaulį, kuris sukėlė jam tiek daug skausmo. Nu- 
sprendė suversti kaltę plokščiagalviams, genčiai. Juos jis mato kaip savo 
skausmo šaknį, todėl nekenčia visko, kas su jais susiję, kiekvieno, kuris 
su jais susijęs. Blogiausia, ką galėjai padaryti, tai teigti, kad jis pats gali 
būti kažkaip jiems artimas. Deja, Aila, bijau, kad įsigijai priešą. Dabar jau 
nieko nebepakeisi. 

- Žinau, suprantu tai. Kodėl žmonės jų taip nekenčia? Kodėl jie tokie 
baisūs? - teiravosi Aila. 

Moteris dirstelėjo į Ailą, pasvarstė, tada apsisprendė. 

— Kai susirinkime sakiau, kad mąstydama stengiausi prisiminti visą 
tradiciją ir senolių legendas, nemelavau. Pasitelkiau visokiausius įkvėpi- 
mus ir pagalbą, kad atsiminčiau visa, ko kadaise buvau išmokusi ir suži- 
nojusi. Tikriausiai taip reikėtų daryti dažniau, tai daug ką atveria. Aila, 
manau, bėda ta, kad mes atsikraustėme į jų žemes. Pradžioje nebuvo blo- 
gai. Pakako erdvės, buvo daug tuščių pastogių. Nebuvo sudėtinga dalytis 
teritorija. Jie buvo linkę laikytis sau, ir mes jų vengėme. Tada nevadinome 
jų priešais, tiesiog plokščiagalviais. Žodį vartojome kaip apibūdinimą, ne 
paniekinimą, - pasakojo Zelandonė. 

— Bėgo laikas, gimė vis daugiau vaikų, mums reikėjo daugiau erdvės. 
Žmonės pradėjo atiminėti plokščiagalvių pastoges, neretai jėga. Kartais 
juos nužudydavo, o kartais žūdavo patys. Ką gi, jau seniai čia gyvename, 
čia jau ir mūsų namai. Plokščiagalviai gal ir atėjo čia pirmieji, bet mums 
irgi reikėjo vietos gyventi, todėl atėmėme iš jų šiuos urvus. 

— Kai žmonės su kitais blogai elgiasi, tenka ką nors išsigalvoti, kad 
nuramintų savo sąžinę ir galėtų gyventi toliau. Mes sugalvojome teisintis 
tuo, kad Didžioji Motina mums davė žemę kaip namus, o vandenį, sausu- 
mą ir visus kūrinius, tai yra visus augalus ir gyvūnus, mums naudoti. Tada 
įtikinome save, kad plokščiagalviai yra gyvuliai, o jeigu jie yra gyvuliai, 


vadinasi, galime pasiimti jų pastoges, - kalbėjo Zelandonė. 

— Jie nėra gyvuliai, jie yra žmonės, - pastebėjo Aila. 

— Taip. Tu teisi, bet mes patogiai tai pamiršome. Taip pat pasakyta, 
kad žemė yra mūsų namai naudoti, ne piktnaudžiauti ar plėšti. Plokščia- 
galviai taip pat yra Žemės vaikai. Ir tai sužinojau giliai mąstydama. Jei 
Motina sumaišo mūsų ir jų dvasias, taip pat gimsta žmogus. Vis dėlto 
nemanau, ar ką pakeis, jei pradėsime galvoti, kad jie yra žmonės. Manau, 
mes vis tiek būtume taip pasielgę. Doni pasistengė, kad kitiems gyvū- 
nams, kurie žudo, kad išgyventų, būtų lengviau. Nemanau, kad tavo Vil- 
kas itin išgyvena dėl triušių, kuriuos nudaigoja, arba elnio, kurį parverčia 
vilkų gauja. Jis gimė tam, kad juos žudytų. Kitaip jis neišgyventų, o kie- 
kvienai gyvai būtybei Doni suteikė troškimą pratęsti gyvybę, - aiškino 
donija. 

- Žmonėms buvo suteikta galimybė galvoti. Štai kas skatina mus mo- 
kytis ir augti. Suvokiame, jog būtina bendradarbiauti ir sutarti, kad iš- 
gyventume, tai skatina supratimą ir užuojautą, bet yra ir kita tų jausmų 
pusė. Supratimas ir užuojauta, kurią juntame savo rūšiai, kartais išsiplečia 
ir kitų gyvų būtybių atžvilgiu. Jei leistume, kad ji sulaikytų mus žudant 
elnią ar kitą gyvūną, ilgai negyventume. Troškimas gyventi yra stipriau- 
sias jausmas, todėl mes mokomės būti atjaučiantys, bet ne visada. Surado- 
me būdų uždaryti savo protus. Ribojame savo supratingumą. 

Aila klausėsi apstulbusi, susižavėjusi. 

— Sunkiausia suprasti, kiek galima užgniaužti tuos jausmus jų nepa- 
keičiant. Manau, kad Joharanui tikrai sukėlė nerimo žinia, kurią mums 
atgabenai, Aila. Kol žmonės tikėjo, kad gentis yra gyvuliai, galėjome 
žudyti juos nė negalvodami. Žmones žudyti sunkiau. Taigi protas turi 
išgalvoti naujas priežastis. Tačiau, jei žudymą kaip nors susiejame su savo 
išgyvenimu, protas daro nesąžiningus posūkius ir sprendimus, kad pa- 
vyktų pasiaiškinti, pasiteisinti. Mums tai puikiai sekasi. Tačiau tai keičia 
žmones, jie mokosi nekęsti. Vilkui nereikia nekęsti to, kurį jis žudo. Būrų 
lengviau, jei galėtume žudyti be sąžinės graužaties, kaip daro tavo vilkas, 
tačiau tada nebūtume žmonės. 

Aila ilgai galvojo apie Zelandonės žodžius. 

— Dabar suprantu, kodėl esi pirmoji tarp tų, kurie tarnauja Motinai. 


Žudyti sunku. Žinau, kaip tai sunku. Pamenu pirmą gyvūną, kurį nudo- 

biau svaidykle. Tai buvo dygliakiaulė. Pasijutau taip blogai, kad ilgai visai 
nemedžiojau, o paskui turėjau sugalvoti priežastį, kodėl turėčiau to imtis. 
Nusprendžiau žudyti tik plėšrūnus, nes jie vagia iš medžiotojų mėsą ir 
žudo tuos pačius gyvūnus, kurių reikia genčiai. 

— Prilygsta nekaltybės praradimui, Aila, kai suvoki, ką turi daryti, kad 
išgyventum. Štai kodėl jauno medžiotojo grobis toks svarbus. Kalbama 
ne tik apie fizinius kūno pokyčius, kurie paverčia žmogų suaugusiu. Pir- 
masis grobis pats sudėtingiausias. Negana įveikti baimę, žmogus turi pa- 
rodyti, kad gali išgyventi, gali padaryti tai, kas būtina. Dėl to rengiame ir 
tam tikras apeigas nužudytų gyvūnų dvasioms pagerbti. Tai vienas būdų, 
kuriais garbiname Doni. Mums reikia prisiminti ir vertinti, kad gyvūnų 
gyvybės yra duotos mums tam, kad išliktume. Jei to nedarysime, žmonija 
pernelyg užkietės, ir tai gali atsigręžti prieš mus. 

- Visada turime dėkoti už tai, ką pasiimame. Reikia gerbti net medžių 
ir žolių, viso augančio maisto dvasią. Turime pagarbiai elgtis su visomis 
Motinos dovanomis. Jei nekreipsime į tai dėmesio, Motina gali supykti ir 
atsiimti mums padovanotą gyvybę. Jei kada pamiršime Didžiąją Motiną 
Žemę, ji neilgai mumis rūpinsis. Jei Didžioji Motina nuspręs atsukti nu- 
garą savo vaikams, daugiau nebeturėsime namų. 

— Zelandone, labai primeni man Krebą. Jis buvo malonus, labai jį 
mylėjau, bet visų svarbiausia, jis suprato žmones. Galėjau bet kada pas jį 
ateiti. Viliuosi, neįžeidžiau tavęs, - tarė Aila. 

Zelandonė nusišypsojo. 

— Ne, žinoma, neįžeidei. Būčiau norėjusi jį pažinoti. Aila, viliuosi, ži- 
nai, kad ir pas mane gali bet kada ateiti. 

Ruošdamasi trinti raudonąją ochrą Aila galvojo apie pokalbį su Pir- 
mąja. Tačiau pradėjusi sunkų darbą - geležies rūdos luitus apvalainu 
akmeniu trupino į plokščią, dubenėlio formos akmenį - bandė susitelkti 
į užduotį ir pamiršti nutikimą su Brukevaliu. Pastangos tikrai padėjo su- 
mažinti įtampą, tačiau pasikartojanti fizinė veikla leido mintims laisvai 
klajoti, o Zelandonė suteikė daug peno apmąstymams. „Ji teisi, - galvojo 
Aila. - tikriausiai Brukevalis dabar mano priešas. Tačiau... Ką galiu pada- 
ryti? Viskas baigta. Nemanau, kad galėčiau ką nors pakeisti. Jis galvos tai, 
ką norės galvoti, kad ir ką daryčiau ar sakyčiau. 

Ailai nė netoptelėjo jam pameluoti ir pasakyti, kad nemano, jog jis 
panašus į genties žmogų. Tai būtų netiesa. Ji tikrai manė, kad jis maišytų 
dvasių. Aila ėmė galvoti apie jo senelę. Moteris pasiklydo. Atsiradusi ji 
ėmė pasakoti, kad ją užpuolė gyvuliai. Gyvuliai, kuriuos ji minėjo, turėjo 
būti tie, kuriuos ji vadino plokščiagalviais. Gentis turėjo ją rasti, kaip dar 
ji būtų išgyvenusi? Jeigu jie ją priėmė ir maitino, tai tikėjosi, kad ji dirbs, 
kaip ir jų moterys. Bet kuris genties vyras būtų manęs, kad gali pasinau- 
doti ja savo poreikiams tenkinti. Jei ji priešinosi, gal kuris ją ir išprievar- 
tavo, kaip kad Braudas prievartavo Ailą. Genties moteris nepagalvotų 
pasipriešinti. Jai būtų parodyta jos vieta. 

Aila bandė įsivaizduoti, kaip Zelandonijoje gimusi moteris elgtųsi 
atsidūrusi tokioje situacijoje. Zelandoniečių supratimu, malonumai yra 
Didžiosios Motinos Žemės duota dovana. Prievarta niekada neturė- 
tų būti naudojama. Dovana reikia dalytis, tačiau tik tada, kai to nori ir 
vyras, ir moteris. Be abejonės, Brukevalio senelė palaikė tai užpuolimu. 
Koks jausmas būti užpultai to, kurį laikai gyvuliu? Būti priverstai dalytis 
malonumo dovana su tokiu padaru? Ar to pakaktų protui pakrikti? Gal. 
Zelandonietės nėra pratusios, kad joms įsakinėtų. Jos nepriklausomos, 
tokios pat nepriklausomos kaip vyrai. 

Aila nustojo trupinti raudonus luitus. Beveik neabejotinai genties 
vyras vertė Brukevalio senelę poruotis, ir būtent tada jos viduje pradė- 
jo augti gyvybė. Šitaip gimė Brukevalio motina. Jondalaras sakė, ji buvo 
silpna. Raidagas irgi buvo silpnas. Galbūt dėl maišymosi kartais gimsta 
silpni vaikai. 

Durkas nebuvo silpnas, ir Ekauzaras toks nėra. Nė sarmunojai. Jie ne- 
buvo silpni, nors dauguma išvaizda buvo panašūs į genties žmones. Gal 
silpnieji mirė jauni, kaip Raidagas, ir tik stiprieji išgyveno? Ar gali būti, 
kad sarmunojai — seniai prasidėjusio maišymosi padarinys? Jie taip nesi- 
jaudino dėl maišytų dvasių vaikų. Gal dėl to, kad buvo prie jų įpratę? Jie 
atrodė kaip kiti, tačiau turėjo tam tikrų genties bruožų. 

Ar dėl to Atarojos pora mėgino vadovauti moterims, kol jį nužudė? 
Ar genties požiūris į moteris perduodamas, kaip ir tik jiems būdingas 
žvilgsnis? Apie sarmunojus galima pasakyti ir daug gero. Bodoja, tai yra 


Sarmuna, atrado, kaip upės molį išdegti į akmenį, o jos mokinė buvo pui- 

ki raižytoja. Ekauzaras tikrai labai ypatingas. Lanzadoniečiai, visai kaip 
zelandoniečiai, galvoja, kad dėl dvasių maišymosi jis turi abiejų rūšių 
žmogaus bruožų, tačiau jo motiną buvo užpuolęs vienas iš kitų. 

Aila vėl pradėjo grūsti rūdą. „Kaip ironiška, - galvojo ji. - Brukeva- 
lis nekenčia žmonių, pradėjusių jį pagimdžiusią gyvybę. Vyras pradeda 
gyvybę moters viduje, esu tuo tikra. Reikia dviejų žmonių. Nieko keista, 
kad sarmunojų urvas pradėjo merdėti. Vadė Ataroja negalėjo nulemti, 
kad gyvybė prasidėtų susimaišius motinų dvasioms. Kūdikių susilaukė 
tik tos moterys, kurios naktimis slapčia sliūkino lankyti vyrų“ 

Aila galvojo apie jos viduje augančią gyvybę. Tai Jondalaro kūdikis, 
ne mažiau nei jos. Moteris neabejojo: vaikelis pradėtas tada, kai jie kirto 
ledyną. Tą rytą ji neruošė ypatingosios arbatos, o buvo tikra, kad būtent 
žolelės apsaugojo nuo gyvybės užsimezgimo kelionėje. Paskutinį kartą ji 
kraujavo prieš jiems kopiant į plokščiakalnio ledyną. Aila džiaugėsi, kad 
šįkart beveik nesirgo. Visai kitaip nei tada, kai laukėsi Durko. Atrodo, 
vaikus, kurie yra maišyti, moterims gimdyti sunkiau. O dabar ji jaučiasi 


puikiai. „Įdomu, gims berniukas ar mergaitė? O ką turės Yhaha?“ 


Devintasis urvas pastatė užuoglaudą arkliams mažiau naudojamoje 
zonoje pietinėje pastogės pusėje prie tiltelio, vedančio į Žemupį. Iš pra- 
džių Aila paklausė Joharano, ar niekas neprieštaraus, jei jiedu su Jondala- 
ru žiemai pastatys pašiūrę arkliams. Ji vylėsi suręsti ką nors paprasto, kad 
apsaugotų gyvūnus nuo lietaus ir sniego. Tačiau, kai Joharanas sušaukė 
susirinkimą prie kalbėjimo akmens, kad paklaustų žmonių nuomonės, visi 
nusprendė padėti ir pastatyti tikrą namelį su žemomis akmenų sienomis ir 
vėją sulaikančiomis pertvaromis, tik be įėjimo užuolaidos ir tvorelės. 

Arkliai kada panorėję galėjo išeiti ir grįžti. Yhaha su Aila gyveno vie- 
name urve slėnyje, vėliau, atsiradus Lenktynininkui, abu arkliai priprato 
prie arklių pastogės, kurią greta žeminės buvo surentę Liūto stovyklos 
žmonės. Kai Aila atsivedė Yhaha su Lenktynininku į pašiūrę, pašėrė šienu 
bei avižomis ir pagirdė, regis, jie suprato, jog ši vieta skirta jiems. Arkliai 
dažnai čia ateidavo; jie kopdavo artimesniu keliu nuo visai netoli srūvan- 
čios Upės. Gyvūnai retai naudojosi taku iš Miško upės slėnio per žmonių 
knibždančią atbrailą priešais gyvenamąją zoną, nebent juos vesdavo Aila. 

Kai pastogė arkliams buvo pastatyta, Aila su Jondalaru nusprendė pa- 
daryti medinį vandens lataką — dėžę su įrantomis, kaip šaramudojų talpy- 
klos. Kai pradėjo ją dirbinti, susidomėjo visi. Darbas truko kelias dienas. 
Nors Aila su Jondalaru turėjo daug talkininkų, dar daugiau buvo žiūrovų. 
Pirmiausia reikėjo rasti tinkamą medį. Jie išsirinko aukštą pušį, augusią 
tankaus guoto viduryje. Dėl kitų medžių artumo ji stiebėsi aukštyn, kad 
pasiektų saulės šviesą, todėl apačioje buvo visai mažai šakų, vadinasi, ir 


gumbų. 

Medį reikėjo nukirsti titnago kirviais - tikrai nemenkas darbelis. Ti- 
tnago kirvis giliai neįkerta, todėl pradedama kirsti aukščiau. Atskeliant 
daug skeveldrų ir plonų skiedrų kamienas kertamas sekliu kampu. Likęs 
kelmas atrodo tarsi bebrų apgraužtas. Kamieną reikėjo dar kartą perkirsti, 
kiek žemiau apatinių šakų. Viršūnės išmesti neteko; raižytojai ir įrankių | 
dirbėjai greitai įvertino medieną, o visų likučių laukė laužai. Iš to paties 
medžio buvo padarytas ir lovys arkliams šerti. Pagal šaramudojų tradici- 
ją, dėkojant Didžiajai Motinai, greta nukirsto medžio buvo pasėta pušų 
sėklų. Paprastas ritualas Zelandonei padarė didelį įspūdį. 

Paskui Aila su Jondalaru rodė, kaip pleištais ir tvoklėmis iš kamieno 
išskelti lentas. Medinės lentos, nuo vidurio kūgiškai smailėjančios, galėjo 
būti naudojamos daug kur, įskaitant lentynas. Dėžės su įrantomis buvo 
išmoningos idėja: titnago raižikliu arba kitu į kaltą panašiu įrankiu lenta 
drožiama, kol atpjaunamos ilgos atkarpos tiesiais galais. Galai palei kraš- 
tą nusmailinami kampu. Vienodais atstumais medinėje lentoje įrėžiamos 
trys įrantos — pleišto formos grioveliai, tik lenta neįpjaunama kiaurai. 
Garinant lenta ties įrantomis lenkiama, neįpjautas šonas lieka išorėje, o 
smailėjantys griovelio kraštai viduje susijungia ir pasidaro stačiakampė 
dėžė. Titnago grąžtu nusmailintuose galuose išgręžiamos kelios skylės. 
Trinant smėliu ir akmenimis lenta nugludinama. 

Dugnui išpjaunamas dar vienas lentos gabalas, paskui formuojamas ir 
lyginamas peiliais bei brūžekliais, kad tilptų į vidų, tada įstatomas į grio- 
velį, išpjautą palei vidinį apatinį dėžės kraštą. Viską tinkamai suformavus 
ir išlanksčius, nusklembti ketvirtojo kampo kraštai sutvirtinami kaiščiais, 
prakištais per anksčiau išgręžtas skyles. Nors iš pradžių vanduo sunkiasi, 
įmirkęs medis išbrinksta ir dėžė tampa vandeniui nelaidi, todėl puikiai 
tinka skysčiams ir taukams laikyti, o naudojant virimo akmenis - netgi 


virti. Šitokios talpyklos nepakeičiamos vandeniui laikyti ir arkliams šerti. 

Martona stebėjo, kaip išraudusi, sulig kiekvienu kvėptelėjimu šaltyje 


skleisdama garų debesį, Aila kopia taku. Ji avėjo mokasinus storais padais 

su prisiūtomis blauzdinėmis, kurios buvo apvyniotos aplink koją virš kai- 
lio kelnių; vilkėjo kailiu pamuštą Mategano mamos dovanotą skrandą. 
Drabužiai nepaslėpė akivaizdaus nėštumo, ypač taip aukštai sujuosus dir- 
žu, nuo kurio tabalavo peilis ir keletas kapšelių. Gobtuvas buvo atsmauk- 
tas, o plaukai suimti į patogų kuodą, tačiau kelios išdrykusios sruogos 
plaikstėsi vėjyje. 

Ji vis dar nešiojo mamutojišką, ne zelandoniečių kuprinę, kurią kaž- 
ko buvo prikrovusi pilną. Tas krepšys buvo nešamas per vieną petį. Aila 
paprastai pasiimdavo jį, kai leisdavosi į trumpas keliones. Kitas petys bū- 
davo laisvas grobiui nešti. Tąkart permestos per laisvąjį petį ant nugaros 
tabalavo trys baltos žvyrės, surištos už plunksnuotų kojų, o pusiausvyrą 
palaikyti padėjo priekyje karančių kiškių porelė. 

Iš paskos sliūkino Vilkas. Išeidama Aila dažniausiai vesdavosi ir jį. Jis 
ne tik puikiai pabaidydavo paukščius ar smulkius žvėrelius, bet ir parody- 
davo, kur į sniegą nukrito balti paukščiai ar kiškiai. 

— Nežinau, kaip tau tai pavyksta, Aila, - tarė Martona, prisiderinda- 
ma prie jos žingsnio, kai jaunoji moteris pasiekė akmeninę terasą. - Kai 
mano nėštumas buvo tiek pasistūmėjęs, jaučiausi tokia didelė, tikras gre- 
mėzdas. Net negalvojau medžioti, o tu vis išeini ir kone visada ką nors 
parneši. 

Aila nusišypsojo. 

- Jaučiuosi tikras gremėzdas, bet nereikia daug pastangų sviesti lazde- 
lę ar akmenį svaidykle, o Vilkas padeda labiau, nei manai. Labai greitai 
turėsiu likti namuose. 

Martona nusišypsojo tarp jų stypinančiam žvėriui. Nors nerimavo dėl 
jo, kai jį buvo užpuolę kiti vilkai, Martonai visai patiko nulinkusi plėšrūno 
ausis. Galiausiai, jį dabar buvo lengviau atpažinti. Abu palaukė, kol Aila 
padėjo grobį ant akmenų pakylos priešais savo namelį, kuri kartais buvo 
naudojama kaip vieta daiktams pasidėti, o kartais kaip suolelis atsisėsti. 

— Niekada nebuvau gera smulkių žvėrelių medžiotoja, - pasisakė 
Martona, - nebent su kilpomis ar spąstais. Tačiau anais laikais labai 
mėgdavau su didele grupe leistis į medžioklės žygius. Jau taip seniai ne- 
medžiojau. Tikriausiai net pamiršau, kaip tai daroma, bet kadaise buvau 


puiki pėdsekė. Tik nebematau taip gerai. 

— Pažiūrėk, ką dar radau, - pasigyrė Aila, imdama pūpsančią kuprinę, 
kad parodytų Martonai. - Obuoliai! 

Ji rado obelį, be lapų, tačiau vis dar pasipuošusią mažais blizgančiais 
raudonais obuoliukais. Po šalnų jie nebebuvo tokie kieti ir rūgštūs, tad 
Aila prisikrovė jų pilną kuprinę. 

Abi moterys nuėjo prie arklių pastogės. Aila nesitikėjo vidury dienos 
rasti ten arklius, bet patikrino, ar lovyje pakanka vandens. Žiemą, kai il- 
gam atšaldavo, vandenį arkliams tekdavo tirpinti, nors laukiniai arkliai 
kuo puikiausiai savimi pasirūpindavo. Į ketvirtainį šėrimo lovį Aila įmetė 
ir keletą obuoliukų. 

Paskui ji nuėjo prie akmeninės atbrailos krašto ir pažvelgė į Upę, 
apjuostą medžiais ir krūmais. Arklių nesimatė, tad sušvilpė sutartinį si- 
gnalą, į kurį gyvuliai buvo išmokyti atsakyti. Aila vylėsi, kad jie bus pa- 
kankamai arti ir išgirs. Ilgai netruko, kol pamatė Yhaha, lipančią stačiu 
taku. Paskui ją keberiojosi Lenktynininkas. Vilkas pasitrynė nosimis su 
ant atbrailos užlipusia Yhaha - pasisveikinimas atrodė beveik oficialus. 
Lenktynininkas sužvengęs sulaukė žaismingo Vilko viauktelėjimo ir pa- 
sitrynimo nosimis. 

Martonai, nors ir nuolat matančiai, kaip Aila vadovauja žvėrims, vis 
dar būdavo sunku tuo patikėti. Ji priprato prie Vilko, kuris nuolat sukio- 
davosi tarp žmonių ir atsiliepdavo jos šaukiamas. Nesant Ailos ir Jonda- 
laro, arkliai buvo baikštesni, ne tokie draugiški ir atrodė mažiau prijau- 
kinti. Jie buvo panašesni į paprastus laukinius žvėris, kuriuos ji kadaise 
medžiojo. 

Jaunoji moteris skleidė keistus garsus, kuriuos Martona jau buvo gir- 
dėjusi Ailai bendraujant su arkliais, paskui nuvedė juos į pastogę. Jonda- 
laro motina galvojo, jog tai Ailos arklių kalba. Jaunoji moteris kiekvienam 
paėmė po obuolį, ir arkliai ėdė jai iš delnų, o ji ir toliau vis taip pat keistai 
juos kalbino. Martona bandė išskirti Ailos tariamus garsus. Vis dėlto tai 
nebuvo kalba, nors pasitaikė keletas lyg žodžių, lyg garsų, kuriuos Aila 
pavartojo, kai visiems rodė plokščiagalvių kalbą. 

— Tavo pilvas vis didėja, Yhaha, - kalbėjo Aila, glostydama apvalų 
kumelės pilvą, - visai kaip mano. Tikriausiai gimdysi pavasarį. Gal vė- 


lyvą pavasarį, kai truputį atšils. Iki tol jau turėsiu savo mažylį. Norėčiau 

pajodinėti, tik bijau, kad jau nebegaliu. Zelandonė sakė, kad gali pakenk- 
ti kūdikiui. Jaučiuosi puikiai, bet nenoriu rizikuoti. Lenktynininke, Jon- 
dalaras grįžęs tave prajodinės. 

Šrai ką ji norėjo pasakyti arkliams, šitai sukosi jos mintyse, nors gen- 
ties ženklų, žodžių ir kitų garsų derinio, jos asmeninės kalbos gal ir nebū- 
tų įmanoma taip tiksliai, jei kas bandytų, išversti. Arkliai suprato malonų 


balsą, šiltą prisilietimą ir tam tikrus garsus bei signalus. 


Žiema atėjo netikėtai. Mažos baltos snaigės pradėjo kristi vėlyvą po- 
pietę. Jos vis didėjo, o vakare įsišėlo pūga. Visas urvas su palengvėjimu 
atsiduso, kai dar prieš sutemstant iš ryto išėję medžiotojai subildėjo ant 
akmenų atbrailos - tuščiomis rankomis, bet saugūs. 

— Joharanas nusprendė sukti atgal, vos pamatęs kuo greičiau į šiaurę 
traukiančius mamutus, - pasisveikinęs su Aila pasakė Jondalaras. - Gir- 
dėjai sakant: „Niekad neik toli, jei mamutai traukia į šiaurę“ Vadinasi, 
netrukus pradės snigti. Mamutai keliauja į šiaurę, kur šalčiau, bet sausiau, 
ir sniegas ne toks gilus. Jie klimpsta giliame, drėgname sniege. Joharanas 
nenorėjo rizikuoti. Pūgos debesys plaukė taip greitai, netgi mamutai ga- 
lėjo pakliūti į pūgą. Pasikeitė vėjas, papūtė iš šiaurės. Dar nesusigaudėme, 
o sniegą jau nešė taip, kad vos galėjome kelią įžiūrėti. Lauke jau prisnigta 
beveik iki kelių, teko užsidėti sniego batus. 

Pūga šėlo visą naktį, kitą dieną ir dar vieną naktį. Nė kito Upės kran- 
to nebuvo matyti, nieko daugiau, tik balta užsklanda. Kartais sniegas, 
skersvėjų pagautas, puldavo aukštą uolą, o neradęs išėjimo atšokdavo ir 
vėl skriedavo su vėjais snaigių sūkuriais. Kartais, vėjui apmalšus, sniegas 
sunkiai, migdomai krisdavo žemyn. 

Aila džiaugėsi jaukia akmens iškyšos pastoge, kuri tiesėsi iki pat arklių 
buveinės. Pirmą vakarą ji nervinosi, nes nežinojo, ar Yhaha su Lenkty- 
nininku rado kelią namo, kol neiškrito dar pernelyg gilus sniegas. Gal 
arkliai būtų susiradę kokį kitą prieglobstį, bet ji baiminosi, kad liks nuo 
jų atkirsta, o jie bus įkalinti storos baltos sniego skraistės. 

Kai kitą rytą artėdama prie pastogės išgirdo žvengimą, Ailai palen- 
gvėjo. Ji giliai atsikvėpė, kai pamatė abu arklius, tačiau pasisveikinusi iš 
karto pamatė, kad jie sunerimę. Gyvuliai dar nebuvo matę tokio gilaus 
sniego. Aila nusprendė pabūti su jais, iššukuoti jų kailius karšulių šepe- 
čiais. Paprastai tai paguosdavo arklius ir nuramindavo ją pačią. 

Suradusi savuosius jaukioje pastogėje Aila ėmė galvoti, kur glaudžiasi 
laukiniai arkliai. Ar jie migruoja į šaltesnes, sausesnes sritis šiaurėje bei 
rytuose, kur sniegas ne toks gilus ir neužkloja sausų žolių, kuriomis jie 
minta visą žiemą? 

Aila džiaugėsi, kad paruošė arkliams ne tik grūdų, bet ir šieno kupetų, 
pajvairinsiančių jų pašarą. Jondalaras taip sugalvojo. Jis žinojo, koks gilus 
iškris sniegas, o ji - ne. Dabar Aila svarstė, ar prišienavo pakankamai. Prie 
šalčio arkliai buvo prisitaikę, dėl to nerimauti nereikėjo. Užaugo stori, 
tankūs kailiai: ir apatinė pavilnė, ir gauruotas išorinis kailis, saugantys jų 
kresnus, tvirtus kūnus. Tačiau ar pakaks žolės? 

Žiemos tame krašte, kur gyveno Jondalaro žmonės, buvo šaltos, bet 
nesausos. Dažnai krisdavo sniegas, siausdavo dusinančios sniego pūgos. 
Nuo tada, kai gyveno gentyje, Aila nebuvo mačiusi tiek sniego. Ji buvo 
labiau pratusi prie sausų, sušalusių lioso stepių aplink slėnį ir mamutų 
medžiotojų teritorijose, kur šaltis iš oro ištraukdavo visą drėgmę. Čia, kur 
klimatui įtakos turėjo vakaruose plytintys Didieji Vandenys, susiformavo 
žemyninės stepės. Žiemos buvo drėgnesnės ir sniegingesnės, šiek tiek pri- 
minė klimatą tų vietų, kuriose ji užaugo: kalnuoto pusiasalio, išsikišusio 
į vidinę jūrą toli rytuose. 

Gausus sniegas, supustytas ant priekinės atbrailos, pusę erdvės po iš- 
kyša užpildė sunkia minkšto sniego užtvara, kurioje vakarais auksu žėrė- 
jo pastogės viduje liepsnojančių laužų atspindžiai. Dabar Aila sužinojo, 
kam reikalingi tvirti rąstai su pritvirtintais kailiais uždengtais skersiniais, 
sudarantys dengtą koridorių į aptvarą lauke, kuris žiemą buvo naudoja- 
mas vietoj atmatų griovių. 

Kitą rytą po pūgos Aila pabudo švelniai purtoma ir pamatė besišyp- 
santį greta stovinčio Jondalaro veidą. Jo skruostai buvo įraudę nuo šalčio, 
o ant sunkių viršutinių drabužių prikibę dar nespėjusio nutirpti sniego. 


Rankose jis laikė karštos arbatos puodelį. 

— Nagi, miegale, kelkis. Pamenu, kažkada keldavaisi kur kas anksčiau 
nei aš. Dar liko šio to užkąsti. Sniegas liovėsi. Šiltai apsirenk, ir eime į 
lauką, - ragino jis. - Gal apsivilk Maronos padovanotus apatinius? 

- Jau buvai lauke? - nustebo Aila ir atsisėdusi paėmė puodelį. - Pas- 
taruoju metu man, regis, tikrai reikia daugiau miego. 

Jondalaras palaukė, kol ji nusiprausė, greitai papusryčiavo ir pradėjo 
rengtis stengdamasis kuo mažiau ją raginti. 

— Jondalarai, tos kelnės per pilvą nebesueina. Ir tunika netiks. Ar ti- 
krai turiu apsivilkti tuos apatinius? Nenoriu jų ištampyti. 

— Svarbiausia — kelnės. Nieko tokio, jei visiškai nesusisiaučia. Pasi- 
stenk kuo labiau. Ant jų apsivilksi savo drabužius. Štai batai. Kur tavo 
skranda? - kalbėjo Jondalaras. 

Išlindusi iš po pastogės Aila pamatė švytintį mėlyną dangų ir žėrinčią 
saulės šviesą, besiliejančią ant atbrailos. Keletas žmonių akivaizdžiai atsi- 
kėlė anksti. Kelias link Miško upės buvo nuvalytas ir pabarstytas kalka- 
kmenio skalda, kad leistis žemyn nebūtų taip slidu. Abipus tako sniego 
pusnys siekė iki krūtinės. Apsidairius Ailai užėmė kvapą. 

Kraštovaizdis buvo pasikeitęs. Žvilganti balta antklodė sušvelnino jo 
kontūrus, dangus atrodė dar mėlynesnis, palyginti su tokia vaiskia bal- 
tuma, kad akis skaudėjo. Buvo šalta. Sniegas gurgždėjo po kojomis, iš 
burnos sklido garas. Plokščioje salpoje kitapus Upės ji pastebėjo keletą 
žmonių. 

— Taku leiskis atsargiai, pavojinga. Leisk, paimsiu tave už rankos, - 
tarė Jondalaras. 

Jie nusileido žemyn ir perėjo nedidelę užšalusią upę. Juos pamatę 
žmonės mojo ir ėjo pasitikti. 

— Maniau, kad taip ir neatsikelsi, Aila, - pajuokavo Folara. - Yra tokia 
vieta, kur einame kasmet, tačiau reikia pusės ryto ten nusibelsti. Klausiau 
Jondalaro, ar galėtume tave pasiimti, tačiau jis sakė, kad dabar tau bus per 
toli, Kai sniegas truputį susigulės, galėsime pritaisyti sėdynę ant pavažų ir 
pakaitomis tave traukti. Dažniausiai rogėmis tempiame malkas ar mėsą, 
bet, kai kitiems nereikia, galime pasinaudoti ir mes, - susijaudinusi bėrė 
Folara. 


— Ramiau, Folara, - pastebėjo Jondalaras. 


pa 


1144 


UOLŲ PRIEGLOBSTIS 


Sniegas buvo toks gilus, kad pabandžiusi paėjėti Aila įklimpo. Ėmusi 
kepurnėtis, prarado pusiausvyrą, stvėrėsi Jondalaro ir griūdama į sniegą 
nusitempė jį kartu. Abu kvatojosi taip, kad nepajėgė atsistoti. Folara irgi 
juokėsi. 

— Nestovėk ten, - šūktelėjo jai Jondalaras. — Ateik ir padėk man iš- 
traukti Ailą. 

Iš abiejų pusių paremta Aila pagaliau atsistojo ant kojų. 

Orą perskrodęs baltas rutuliukas ištiško atsimušęs į Jondalaro ranką. 
Pakėlęs akis vyras pamatė besijuokiantį Mateganą. Jondalaras griebė sau- 
ją sniego, sugniaužė abiem rankom ir ėmė formuoti kamuoliuką. Paskui 
sviedė jį į jaunuolį, kurį nusprendė priimti mokiniu. Mateganas nubėgo 
šlubčiodamas, bet gana greitai, ir gniūžtė nukrito nepasiekusi taikinio. 

— Manau, šiandienai pakaks, - pastebėjo Jondalaras. 

Aila irgi nemačiom pasidarė gniūžtę ir sviedė ją į ateinantį Jondalarą. 
Gniūžtė pataikė į krūtinę, o sniegas apibėrė jam veidą. 

— Vadinasi, nori pažaisti! — šūktelėjo jis, ssmdamas saujas sniego ir 
stengdamasis jį užkišti už jos skrandos apykaklės. Aila bandė pasprukti, ir 
netrukus abu jau raičiojosi sniege, kvatodami bandė vienas kitam už kaklo 
užkišti sniego. Kai galiausiai atsisėdo, abu nuo galvos iki kojų buvo balti. 

Jie atėjo prie užšalusios Upės kranto, perėjo ledu, vėl užlipo taku ant 
atbrailos. Pakeliui namo jie ėjo pro Martonos namelį. Moteris išgirdo 
juos ateinančius ir išėjo pro angą. 

— Tikrai manai, kad pritinka Ailą tokios būklės ten vestis ir dar išvo- 
lioti sniege, Jondalarai? — tarė ji. - Kas, jei ji būtų parkritusi? Jei pradėtų 
gimdyti anksčiau? 

Jondalaras sutriko. Apie tai jis nepagalvojo. 

— Viskas gerai, Martona, - tarė Aila. — Sniegas minkštas, aš nesusi- 
žeidžiau ir nepervargau. Nežinojau, kad sniegas gali teikti tiek džiaugs- 
mo! - jos akys vis dar spindėjo iš susijaudinimo. - Jondalaras padėjo man 
nusileisti taku ir užlipti aukštyn. Jaučiuosi gerai. 

— Bet ji teisi, Aila, - atgailaudamas tarė Jondalaras. - Galėjai susižeis- 
ti. Negalvojau, turėjau būti rūpestingesnis. Tu netrukus tapsi motina. 

Po to Jondalaras tapo toks rūpestingas, kad Aila jautėsi beveik įka- 


linta. Jis nenorėjo, kad ji išeitų iš po pastogės ar leistųsi taku. Kartais ji 

stovėdavo viršuje ir tikrai ilgesingai žvelgdavo žemyn. Vis dėlto taip su- 
storėjusi, kad pasilenkusi nematė savo pėdų ir lošėsi eidama, kad atsvertų 
naštą priekyje, Aila mažai ir tetroško iškeisti devintojo urvo akmeninę 
pastogę į šaltą ledą ir sniegą lauke. 

Ji laiminga likdavo prie ugnies. Kartais su draugais savo arba jų na- 
meliuose, kartais nuolat žmonių knibždančioje centrinėje darbo zonoje 
po saugančiu masyvios iškyšos stogu, Aila energingai gamino daiktelius 
būsimajam kūdikiui. Ji aštriai juto viduje tarpstančią gyvybę. Visą savo 
dėmesį buvo nukreipusi į vidų, ne į save. 

Aila kasdien lankė arklius, juos lepino ir rūpinosi, stengėsi, kad jiems 
netrūktų pašaro ir vandens. Jie irgi buvo ne tokie aktyvūs, nors nusileis- 
davo prie visiškai užšalusios Upės ir nueidavo į pievą kitame jos krante. 
Arkliai galėjo prakapstyti sniegą, kad susirastų pašaro, nors ne taip len- 
gvai, kaip šiaurės elniai, ir jų virškinimo sistema buvo pratusi prie rupaus 
maisto: sušalusių pageltusių žolių stiebų, plonos beržų ir kitų medžių 
žievės, krūmų šakelių. Tačiau po giliu sniegu, po iš pažiūros negyvos žo- 
lės stiebais, jie dažnai rasdavo minkštų stiebelių bei jau užsimezgusių, tik 
ir laukiančių, kol prabus, jaunos augmenijos pumpurėlių. Arkliai gebė- 
davo išsikasti pakankamai maisto, kad pripildytų skrandžius, o dėl Ailos 
parūpinto šieno ir grūdų buvo sveiki ir stiprūs. 

Vilkas lauke būdavo daugiau nei arkliai. Metų laikas, toks sunkus žo- 
lėdžiams, būdavo tikra palaima tiems, kurie minta mėsa. Pilkis nuklysda- 
vo toli, kartais prašapdavo visai dienai, tačiau vakare visada sugrįždavo ir 
miegodavo senų Ailos drabužių krūvoje. Moteris perkėlė Vilko paralus 
prie miego pakylos ant grindų ir kas vakarą nerimaudavo, kol jis grįždavo. 
Būdavo dienų, kai žvėris niekur neidavo, pasilikdavo greta Ailos, ilsėda- 
vosi arba, dideliam savo džiaugsmui, žaisdavo su vaikais. 

Laisvą laiką urve palyginti neaktyviais žiemos mėnesiais žmonės už- 
pildydavo pamėgtais amatais. Kartais jie eidavo medžioti, bet ieškodavo 
būtent šiaurės elnių, tokių naudingų dėl gausių riebalų, kurie buvo toly- 
giai pasiskirstę šių prie šalčio prisitaikiusių gyvūnų organizmuose. Urve 
buvo sukauptos pakankamos maisto atsargos, kad būtų galima išgyventi 
žiemą, ir pririnkta pakankamai malkų sušilti, šviesai sukurti ir maistui 


gaminti. Kiaurus metus įvairios amatams reikalingos medžiagos buvo 

renkamos ir saugomos būtent žiemai. Dabar atėjo laikas išdirbti kailius, 
nudažyti juos norimomis spalvomis, nublizginti, kad švytėtų ar taptų ne- 
laidūs vandeniui, laikas siūti drabužius, paskui puošti juos siuvinėjimais 
ir karoliukais, gaminti diržus ir apavą, įvairias sagtis, puošti jas raižiniais. 
Taip pat buvo tinkamas metas mokytis naujų amatų ir tobulinti jau turi- 
mus įgūdžius. 

Ailą pakerėjo audimo procesas. Ji stebėjo ir atidžiai klausėsi, ką pa- 
sakoja Martona. Gyvūnų, kurie pavasarį šeriasi, plaukai surenkami nuo 
dygliuotų krūmų ar plikos žemės ir saugomi iki žiemos, kai ateina laikas 
gaminti daiktus. Galima rasti daug įvairiausių rūšių vilnos, pavyzdžiui, 
muflonų, laukinių avių dideliais ragais, ir kalnų ožkų, kurios ganosi aukš- 
tai kalnuose; iš šios vilnos veliamas veltinis. Mėgstamiausia šilta pūkinė 
pavilnė, kuri kiekvieną rudenį po šiurkščiais išoriniais plaukais užauga 
kelių rūšių gyvūnams, įskaitant mamutus, raganosius ir avijaučius, nes 
yra itin minkšta. Ilgi, šiurkštesni nuolatiniai gyvūnų plaukai, pavyzdžiui, 
gauruotųjų gyvūnų išoriniai plaukai arba ilgos arklių uodegos, surenka- 
mi gyvūną užmušus. Taip pat naudojamas įvairių augalų pluoštas. Jis per- 
dirbamas į virves, diržus ir plonas sruogas, kurios būdavo paliekamos na- 
tūralių spalvų arba dažomos, o paskui iš jų audžiami ir siuvami drabužiai, 
kilimėliai, dembliai ir sienų kilimėliai skersvėjams sulaikyti bei šaltoms 
akmeninėms sienoms uždengti. 

Iš medžio buvo skaptuojami, paskui formuojami, gludinami, dažomi 
ir įvairiais raštais raižomi dubenys, iš žolių pinami visokiausių dydžių 
ir formų krepšiai. Iš paruoštų mamutų ilčių karoliukų, gyvūnų dantų, 
kriauklių ir ypatingų akmenų buvo gaminami papuošalai. Mamutų iltys 
ir įvairių gyvūnų kaulai bei ragai buvo formuojami ir raižomi, perdirba- 
mi į lėkštes, peilių rankenas, iečių antgalius, siuvimo adatas ir daug kitų 
įrankių, rykų bei dekoratyvinių dirbinių. Iš bet kokios raižyti tinkamos 
medžiagos - medžio ar kaulo, mamutų ilčių ar akmens - buvo raižomos 
gyvūnų figūrėlės, su meile, kreipiant dėmesį į smulkiausias detales, šiaip 
sau arba kitiems daiktams papuošti. Raižytos ir Motinos fhgūrėlės - doni. 
Netgi pastogių sienas žmonės raižydavo ir dažydavo. 

Žiemą taip pat ateidavo laikas lavinti talentus bei žaisti. Buvo meistrau- 


jami įvairūs muzikos instrumentai, ypač įdomiai skambantys mušamieji 


747 N 


JEAN M. AUEL 


ir melodingos Aeitos, o paskui jais grojama. Žmonės šokdavo, dainuo- 
davo, pasakodavo istorijas, žaisdavo imtynių ar šaudydavo į įvairių rūšių 
taikinius, lošdavo ir kirsdavo lažybų. 

Vaikai buvo mokomi būtinų įgūdžių. Jei kuriam išryškėdavo polin- 
kis ar gabumai tam tikrai veiklai, visada atsirasdavo norinčiųjų perduoti 
žinias. Takas iš devintojo urvo į Žemupį buvo gerai išmintas. Dauguma 
amatininkų, kurie keliaudavo iš savo namų ten padirbėti, dažnai kelias 
naktis nakvodavo devintajame urve. 

Norinčiuosius Zelandonė mokė skaičiavimo žodžių, senolių legendų 
ir tradicijų, bet ji retai turėjo laisvo laiko. Žmonės peršaldavo, jiems skau- 
dėjo galvas, ausis, pilvus, dantis; šaltuoju metų laiku visada paūmėdavo 
artrito ir reumato keliami skausmai. Buvo ir kitų rimtų ligų, keletas žmo- 
nių mirė. Žiemą kūnai buvo guldomi šaltyje, tam skirtų urvų angose, ir 
ten laikomi iki pavasario, nes dėl sniego ir įšalusios žemės nebuvo įmano- 
ma laidoti lauko kapavietėse. Kartais, nors labai retai, kūnai ten likdavo 
visiems laikams. 

Gimė keletas kūdikių. Praėjo žiemos saulėgrįža. Zelandonė paaiškino 
Ailai, kad dabar saulė yra toliausiame taške kairėje virš horizonto ir liks 
ten keletą dienų, o paskui vėl nepastebimai pradės leistis vis toliau į de- 
šinę. Saulės apsisukimo taško pokyčio minėjimas buvo dingstis šventei, 
apeigoms ir puotai, teikė kiek jaudulio ramioms dienoms. 

Sulig kiekviena diena iki pat vasaros saulėgrįžos saulė leisis vis deši- 
niau, kol, pasiekusi dešiniausią tašką, liks ten kelioms dienoms. Vidurys 
tarp tų dviejų taškų rodė pavasario pradžią, o grįžtant atgal —- rudens. 
Zelandonė parodė įdubą tarp kalnų horizonte, kuri žymėjo tą vidurinį 
tašką. Naudodama skaičiavimo žodžius ji nupiešė išėmą ant plokščios 
rago plokštelės. Ailą ta informacija apstulbino, bet jai patiko mokytis to- 
kių dalykų. 

Žiemos gilumoje, šalčiausiu, dygiausiu, atšiauriausiu metų laiku, snie- 
gas jau nebeviliojo žaismingais pasivaikščiojimais. Netgi trumpučiai išėji- 
mai į lauką parnešti sušalusios mėsos ar malkų būdavo tikras išbandymas. 
Akmenų piramidės ant slaptaviečių ir ledo rūsiai dažnai užšaldavo ir rei- 
kėdavo viską išlaužti. Daržovės ir vaisiai iš rūsių seniausiai buvo perkelti 


į akmenimis išklotas duobes pastogės gale, tačiau reikėjo budrios akies ir 

daugybės kilpų bei spąstų, kad savo dalies nepasiglemžtų keturkojai ken- 
kėjai. Ypač iš sunkaus žmonių triūso tarpo smulkūs graužikai. Jie visada 
sugebėdavo prasmukti prie gėrybių ir gyvendavo tame pačiame urve. 

Akmenų mėtymas į mažus, greitus padarėlius buvo vienas iš žaidimų, 
kuriuos žaisdavo vaikai. Suaugusieji tai skatino. Stipriai sviedus akmenį, 
graužiką netgi pavykdavo nudėti. Tai buvo dar vienas nesibaigiančios 
kovos su ėdriais kenkėjais būdas, be to, vaikai ugdydavo taiklumą, kurio 
prireiks, kad taptų šauniais medžiotojais. Kai kurie mažieji galiausiai tap- 
davo itin taiklūs. Graužikams naikinti Aila pasitelkė svaidyklę, ir netru- 
kus jau mokė vaikus naudotis savo mėgstamiausiu ginklu. Vilkas taip pat 
naudingai prisidėjo mažinant graužikų populiaciją. 

Šie parazitai šaknų rūsius lauke, regis, puolė mažiau, todėl maistas 
juose buvo saugomas kuo ilgiau. Tik kai stiprūs šalčiai kėsindavosi su- 
gadinti šviežius produktus, jie būdavo sunešami vidun. Kartą sušalusius 
daugumą augalinių maisto produktų buvo galima naudoti tik virimui, 
kaip ir džiovintus maisto produktus. 

Ailai darėsi vis nepatogiau judėti, kartais ji pasiduodavo verksmui ir 
kitokiems emociniams protrūkiams, kurie didžiai liūdino Jondalarą. Ju- 
drus kūdikis žadino ją naktimis, buvo sunku grakščiai atsistoti iš įprastos 
padėties sukryžiuotomis kojomis sėdint ant grindų. Artinantis jos laikui 
vis stiprėjo baimė gimdyti, bet pastaruoju metu ji taip nekantravo pama- 
tyti kūdikį, kad gimdymo jau laukė. 

Zelandonė buvo tikra, kad laikas jau greitai. Ji pasakė Ailai: 

- Išmintingoji Didžioji Motina Žemė tyčia padarė paskutines dienas 
tokias nepatogias, kad moteris įveiktų baimę gimdyti ir trokštų, jog vis- 
kas kuo greičiau pasibaigtų. 

Aila baigė tvarkyti ir dėlioti kūdikio daiktelius, paskui dar kartą viską 
namuose pertvarkė ir nusprendė pagaminti ypatingus pietus Jondalarui. 
Ji jam išvardijo visas daržoves, kurių reikėjo atnešti iš saugyklos pastogės 
gale, pasakė, kokios mėsos norėtų. Kai Jondalaras grįžo maistu nešinas, 
rado Ailą sustingusią su keista išraiška veide: džiaugsmo ir baimės deri- 
niu. 

— Kas yra Aila? — tarė jis mesdamas krepšį su daržovėmis. 


— Manau, kūdikis tuoj gims, - pasakė ji. 

— Dabar? Aila, tu geriau gulkis. Pakviesiu Zelandonę. Gal geriau pa- 
kviesiu ir mamą. Nieko nedaryk, kol Zelandonė neateis, - staiga susiner- 
vinęs išbėrė Jondalaras. 

— Dar ne dabar. Nusiramink, Jondalarai. Dar kurį laiką užtruks. Luk- 
telkim, kad būtume tikri, tada nubėgsi Zelandonės kviesti, - ji paėmė 
krepšį su daržovėmis ir nuėjusi į virimo patalpą pradėjo jas dėlioti. 

- Leisk man. Ar neturėtum ilsėtis? Ar tikrai nenori, kad pakviesčiau 
Zelandonę? 

— Jondalarai, juk matei anksčiau gimstant kūdikius? Nederėtų taip 
nerimauti. 

— Kas sako, kad aš nervinuosi? - atkirto jis, mėgindamas atrodyti ra- 
mus. Aila stovėjo nejudėdama ir laikė ranką prie pilvo. - Aila, gal geriau 
pakviesiu Zelandonę? - jo kaktą išvagojo nerimo raukšlės. 

— Gerai, Jondalarai. Pakviesk, bet pažadėk pasakyti, kad tai tik pati 
pradžia. Nėra ko skubėti, - tarė ji. 

Jondalaras išlėkė ir grįžo kone tempdamas Zelandonę iš paskos. 

— Juk prašiau pasakyti, kad nėra, kur skubėti, Jondalarai, - tarė Aila, 
paskui pažvelgė į doniją. - Apgailestauju, kad jis taip greitai tave atitem- 
pė. Dar vos prasidėjo. 

— Manau, bus geriau, jei Jondalaras kuriam laikui pasisvečiuos pas 
Joharaną ir perduos Prolevai, kad vėliau man jos tikriausiai reikės. Aš 
neužsiėmusi. Pabūsiu ir palaikysiu tau draugiją, Aila. Ar turi arbatos? — 
paprašė Zelandonė. 

— Tuojau paruošiu, - pasisiūlė Aila. - Zelandonė teisi, Jondalarai. Gal 
nueik aplankyti Joharano? 

— O pakeliui stabtelk ir pasakyk Martonai, bet netempk jos kaip ma- 
nęs, - tarė Zelandonė. Jondalaras išsiskubino. - Jis stypsojo šalia visą lai- 
ką, kol gimė Folara. Ramus kaip pabučiuotas. Kai gimdo pora, visada 
kitaip. 

Aila vėl sustojo, palaukė, kol sąrėmis praeis, tada ėmė ruošti arbatą. 
Zelandonė ją stebėjo ir įsidėmėjo, kiek laiko truko sąrėmis. Tada atsisėdo 
ant didelės kėdės, kurią Aila buvo pagaminusi būtent Zelandonės viešna- 
gėms žinodama, kad donija nemėgsta sėdėti ant žemės arba ant pagalvė- 


lių. Pastaruoju metu Atila pati ant tos kėdutės dažnai sėdėdavo. 

Joms geriant arbatą ir šnekučiuojantis Aila ištvėrė dar kelis sąrėmius. 
Zelandonė pasiūlė jai atsigulti, kad galėtų apžiūrėti. Aila pakluso. Zelan- 
donė palaukė kito sąrėmio ir ėmė čiuopti Ailos pilvą. 

— Gal užtruks visai neilgai, - pastebėjo ji. 

Aila atsistojo. Pagalvojo, kad atsisės ant grindų pagalvėlės, paskui 
persigalvojo, nuėjo į virimo patalpą, gurkštelėjo arbatos ir pajuto naują 
sąrėmį. Pagalvojo, kad vertėtų vėl atsigulti. Šitas sąrėmis įvyko greičiau 
nei ji tikėjosi. 

Zelandonė vėl ją apžiūrėjo, dar atidžiau, o paskui įdėmiai nužvelgė 
jaunąją moterį. 

— Čia ne pirmas tavo kūdikis, tiesa? 

Aila palaukė, kol sąrėmis praeis, tada atsakė: 

— Ne, ne pirmasis. Aš turiu sūnų, - tyliai pasakė ji. 

Zelandonei pasidarė smalsu, kodėl sūnus ne su Aila. Ar jis mirė? Jei 
gimė negyvas arba mirė netrukus po gimdymo, tai svarbu žinoti. 

— Kas jam nutiko? - paklausė ji. 

— Turėjau jį palikti. Atidaviau jį seseriai Ubai. Jis tebegyvena gentyje, 
bent jau tikiuosi. 

— Gimdymas buvo labai sunkus, tiesa? 

— Taip. Jį gimdydama vos nemiriau, - abejingu, valdomu balsu kal- 
bėjo Aila, mėgindama neparodyti jokių emocijų, tačiau donija pastebėjo 
baimę jos akyse. 

- Kiek jam metų, Aila? Tiksliau, kiek tau buvo, kai jį gimdei? - norė- 
jo žinoti Zelandonė. 

— Dar negalėjau suskaičiuoti dvylikos metų, - atsakė Aila pasinerda- 
ma į naują skausmingą sąrėmį. Dabar jie buvo dažnesni. 

— O dabar? - paklausė Zelandonė, kai sąrėmis parėjo. 

— Dabar galiu suskaičiuoti devyniolika, po šios žiemos bus dvidešimt. 
Aš per sena gimdyti. 

— Ne, ne per sena, bet pirmąjį gimdei labai jauna. Per jauna. Nieko 
keista, kad buvo taip sunku. Sakei, kad palikai jį gentyje, - ji parylėjo 
galvodama, kaip sudėlioti kitą klausimą. — Ar tavo sūnus yra maišytų dva- 
sių? - galiausiai išdrįso pasiteirauti moteris. 

Aila atsakė ne iš karto. Ji pažvelgė į Zelandonę ir sulaukė tiesaus jos 


žvilgsnio, o tada vos nesusirietė dvilinka nuo skausmo. 

— Taip, - atsakė ji išsigandusi, kai sąrėmis praėjo. 

— Manau, tai irgi turėjo reikšmės sunkiam gimdymui. Kiek supran- 
tu, moterims labai sunku gimdyti maišytų dvasių vaikus. Girdėjau, jog 
tai kažkaip susiję su jų galvomis. Jos kitokios formos ir per didelės. Jie 
nelengvai pasiduoda, - sakė Zelandonė. - Šitą kūdikį nebus taip sunku 
gimdyti, Aila. Žinok, tau puikiai sekasi. 

Donija matė, kad sulig kiekvienu skausmu Aila vis labiau įsitempia. 
„Ia įtampa viską tik apsunkins, - galvojo ji. - Bijau, ji prisimena baisų 
pirmąjį gimdymą. Norėčiau, kad būtų man papasakojusi. Būčiau galėjusi 
jai padėti. Norėčiau, kad ateitų Martona. Manau, reikia, kad kas nors jai 
dabar skirtų daug dėmesio, o aš galėčiau pagaminti kokio atpalaiduoja- 
mo gėrimo. Gal pašnekesys nukreiptų jos dėmesį nuo baimės?“ 

— Papasakosi man apie savo sūnų? 

— Iš pradžių jie manė, kad jis išsigimęs ir bus našta genčiai, - pradėjo 
Aila. - Iš pradžių jis net nelaikė galvytės, bet augo stiprus. Visi jį pamilo. 
Grodas netgi padarė jam tinkamo dydžio ietį. Jis labai greitai bėgiojo, 
netgi visai mažas. 

Aila su ašaromis akyse šypsojosi nuo prisiminimų, ir tai suteikė doni- 
jai stebinančią įžvalgą. Staiga ji suprato, kaip stipriai Aila myli tą vaiką, 
kaip juo didžiuojasi, nepaisant to, kad jis maišytų dvasių. Tada Aila pasa- 
kė, kad atidavė jį seseriai. 

Zelandonė pagalvojo, kad turėjo palengvėti radus, kas jį paimtų. 

Zelandoniai vis dar kalbėjo apie Brukevalio senelę. Nors niekas ne- 
minėjo to viešai, dauguma jų jautėsi tikri, kad jos pagimdyta duktė buvo 
maišytų dvasių. Iš tikrųjų po motinos mirties niekas nenorėjo jos priimti, 
ir Brukevalio laukė tas pats likimas. Jis buvo panašus į mamą, gal ne taip 
stipriai, tačiau taip pat buvo maišytas, buvo įsitikinusi Zelandonė. 

„Ar tai įmanoma, kad Aila linkusi pritraukti jų dvasias, nes buvo jų 
auginta? Ar šitas irgi gali būti maišytas? O jei bus, kas tada? Išmintin- 
giausia būtų tyliai nutraukti jo gyvenimą nė neprasidėjus. Tai gana len- 
gva, niekas nė nesužinotų, kad vaikelis negimė negyvas. Tikriausiai taip 
visus apsaugotum nuo širdies skausmo, netgi vaikelį. Būtų apmaudu urve 
turėti dar vieną vaiką, kuris nenorimas ir nemylimas kaip Brukevalis ir jo 


motina“ 

„Tačiau, - galvojo donija, - jei Aila mylėjo pirmąjį vaiką, argi šito taip 
pat nemylėtų? Nuostabu matyti ją su Ekauzaru. Man regis, ji nuoširdžiai 
jį mėgsta, ir jis labai gerai jaučiasi greta jos. Gal viskas susitvarkys? Pri- 
klausys nuo Jondalaro: 

— Jondalaras man sakė, kad gimdymas prasidėjo, Aila, - tarė Martona, 
įeidama į namelį. - Jis stengėsi pasakyti, kad dar tik pati pradžia ir nesku- 
bėčiau, tačiau beveik mane išstūmė, taip nekantravo, kad čia eičiau. 

— Labai gerai, kad atėjai, Martona. Norėčiau jai šio to paruošti, - tarė 
Zelandonė. 

— Kad paspartintum gimdymą? — pasitikslino Martona. - Pirmieji 
kartais labai ilgai keliauja, - ji nusišypsojo Ailai. 

— Ne, - atsakė Zelandonė, akimirkai susimąstė, paskui kalbėjo to- 
liau: — Tik šio to, kas padėtų nurimti. Ji stumiasi gana gerai ir greitai, 
tačiau labai įsitempusi, tikriausiai nuogąstauja dėl gimdymo. 

Aila pastebėjo, kad gydytoja nepataisė Martonos prielaidos, jog tai 
jos pirmasis vaikelis. Nuo pat pradžių ji juto, kad Zelandonė daug žino, 
daug paslapčių, kurias laikosi sau. Gal vis dar bus geriausia, jei apie sūnų 
ji ir toliau niekam nepasakos, išskyrus Zelandonę. Su ja galės pasikalbėti 
apie Durką. 

Pasigirdo barbenimas į angą, tačiau Proleva įžengė nelaukusi kvieti- 
mo. 

— Jondalaras sakė, kad Aila gimdo. Ar galiu padėti? - paklausė ji. Kū- 
dikėlį ant nugaros ji atsinešė nešiojimo antklodėje. 

— Taip, gali, - tarė Zelandonė. Ji prisiėmė teisę žmones įleisti arba 
ne į namelį, ir Aila buvo už tai dėkinga. Pajutusi naują skausmo bangą 
mažiausiai norėjo galvoti apie tai, kas turėtų būti greta. Donija pastebėjo, 
kaip Aila įsitempia ir pradeda kovoti su skausmu. Taip pat buvo akivaiz- 
du, kad ji nenori jo išrėkti. - Pasėdėk su Aila, kol Martona užvirs van- 
dens. Man reikia atsinešti ypatingų vaistų. 

Zelandonė greitai išėjo. Nepaisant stoto, panorėjusi ji gebėjo judėti 
labai greitai. Kai moteris nuleido užuolaidą, kaip tik priėjo Folara. 

— Ar galiu įeiti, Zelandone? Norėčiau padėti, jei galiu, - tarė mergi- 
na. 


Donija stabtelėjo tik akimirkai. 

— Taip, pirmyn, padėk Prolevai kaip nors ją nuraminti, - tarė ji ir nu- 
skubėjo sau. 

Kai ji grįžo, Aila blaškėsi kito sąrėmio skausmuose, bet vis dar tylė- 
jo. Martona su Proleva sėdėjo abipus ir sunerimusios laikė ją už rankų. 
Folara dėjo karštus akmenis į vandenį; jos veido išraiška buvo tokia pati 
kaip mamos. Ailos akyse buvo matyti baimė ir palengvėjimas pamačius 
gydytoją. 

Ši atskubėjo prie gimdyvės. 

- Viskas bus gerai, Aila. Tau puikiai sekasi, tereikia nurimti. Ketinu 
tau šio to sumaišyti, kad jaustumeisi ramiau, - tarė Zelandonė, 

— Ko yra mišinyje? - paklausė Aila skausmui nuslūgus. 

Iš tikrųjų atrodė, kad klausimas netgi akimirkai išsklaidė nerimą. 

— Pirmiausia gluosnių žievės ir aviečių lapelių, - atsakė ji, skubėdama 
tikrinti, ar vanduo užvirė. - Be to, šiek tiek liepų žiedų ir visai nedaug 
dygliuotųjų obuoliukų. 

Aila linktelėjo. 

— Gluosnių žievė švelniai malšina skausmą, aviečių lapai ypač atpa- 
laiduoja gimdant, liepžiedžiai pasaldina, o dygliuotieji obuoliukai - ma- 
nau, aš tuos augalus vadinu durnaropėmis, - gali numalšinti skausmą ir 
užmigdyti, bet gali ir sustabdyti sąrėmius. Padėtų tik labai mažas jų kie- 
kis, - pasakė ji. 

— Ir aš taip pamaniau, - pasakė donija. 

Skubėdama berti žievių ir žolelių į karštą vandenį, kuriuo rūpinosi 
Folara, Zelandonė suprato, kad dalyvavimas parenkant žoleles gali nu- 
raminti Ailą taip pat veiksmingai kaip ir patys vaistai, be to, atsižvelgus 
į tai, kiek ji žino apie vaistus, būtų kvaila mėginti ką nors nuslėpti. Kiek 
užtruko, kol gydomoji arbata pritraukė. Ailą dar kelis kartus surakino 
skausmingi sąrėmiai. Kai galiausiai Zelandonė atnešė arbatos, Aila su di- 
džiausiu noru jos siekė. Atsisėdusi ji susitelkė, užsimerkusi paragavo kva- 
paus skysčio, paskui linktelėjo ir išgėrė. 

— Daugiau aviečių lapų nei gluosnių žievės ir kaip tik pakankamai 
liepžiedžių, kad panaikintų kartų durnaropių... dygliuotųjų obuoliukų 


skonį, — pasakė Aila ir atsigulė laukti kito sąrėmio. 

Vieną akimirką Zelandonei į galvą atėjo pašaipi replika: „Na, ar prita- 
ri?“, tačiau susilaikė jos neišsakiusi, o paskui netgi nustebo, kad apskritai 
taip pagalvojo. Patyrusi gydytoja nebuvo pratusi, kad kas nors ragautų ar 
komentuotų jos vaistus, tačiau ar pati taip pat nesielgtų? Jaunoji moteris 
nekritikavo, ji tikrinosi, suprato Zelandonė. Stebėdama gimdyvę Zelan- 
donė nusišypsojo sau. Ji tiksliai žinojo, ką Aila daro, nes ir pati būtų taip 
pasielgusi. Aila pati tikrino vaistus: tyliai stebėdama kūno reakciją laukė, 
kad sužinotų, kaip greitai vaistai pradės veikti ir kokį poveikį turės. Kaip 
gydytoja ir spėjo, tai nukreipė jos mintis nuo baimės ir padėjo atsipalai- 
duoti. 

Visos laukdamos tyliai šnekučiavosi. Regis, gimdymas pradėjo eiti 
sklandžiau. Zelandonė nežinojo, ar dėl vaistų, ar dėl apmalšusios baimės, 
gal ir dėl vieno, ir kito, bet Aila nebesiblaškė. Ji itin susitelkė į savo pojū- 
čius, mintimis lygino šį gimdymą su pirmuoju ir suprato, kad šitas tikrai 
lengvesnis. Viskas ėjosi taip, kaip ir kitoms moterims, kurias ji stebėjo 
normaliai gimdančias. Juk buvo, kai gimdė Proleva. Ji nusišypsojo mote- 
riai, žindančiai mažylę. 

— Martona, ar žinai, kur gimdymo paklodė? Man regis, jau arti, - pa- 
stebėjo Zelandonė. 

- Taip greitai? Nemaniau, kad šitaip eisis, ypač, kai pradžioje kilo tiek 
sunkumų, - tarė Proleva, guldydama mažylę ant pakloto miegoti. 

— Regis, dabar ji viską kontroliuoja, - pastebėjo Martona. - Atnešiu 
gimdymo paklodę. Ar ji ten, kur man anksčiau rodei, Aila? 

— Taip, —- greitai atsakė ji jausdama užeinant dar vienus raumenis 
gniaužiančius, visa užvaldančius skausmus. Kai sąrėmis praėjo, Zelando- 
nė nurodė Prolevai su Folara patiesti ant grindų odinę gimdymo paklodįę, 
išrašytą piešiniais ir simboliais, tada pašaukė Martoną: 

— Laikas ją kelti, — tarė ir kreipėsi į Ailą: - Tau reikia keltis, kad Di- 
džiosios Motinos Žemės trauka padėtų vaikeliui išeiti. Pajėgsi ? 

— Taip, - skausmingai šnopuodama pasakė gimdyvė. Sulig kiekvienu 
sąrėmiu ji juto vis stipresnį spaudimą ir norą stumti vaikelį, tačiau akimir- 
kai stengėsi atsilaikyti. - Tikriausiai. 

Visos padėjo Ailai atsistoti ant kojų ir nuvedė prie gimdymo paklo- 


dės. Proleva parodė, kaip atsitūpti, tada priėjo iš vienos pusės, o Folara 

parėmė iš kitos. Priekyje šypsodamasi stovėjo ir stengėsi padrąsinti Mar- 
tona. Zelandonė atsitūpė už nugaros, prisispaudė jaunąją moterį prie 
savo stambių krūtų ir apglėbė rankomis virš pūpsančio pilvo. 

Aila paniro į didžiosios moters minkštą kūną ir šilumą; buvo tokia 
paguoda į ją atsišlieti. Buvo justi, lyg donija būtų pati Motina, kaip vi- 
sos motinos, sutelpančios vienoje, kaip minkštos pačios Žemės krūtys. 
Tačiau būta dar kažko. Po kūno mase slypėjo neįtikėtina jėga. Aila buvo 
tikra, kad šita moteris gali atskleisti visas Didžiosios Motinos Žemės 
nuotaikas, besimainančias nuo švelnumo šiltą vasaros dieną iki šėlstan- 
čios pūgos įtūžio. Prireikus ji išplaks su niokojančia tūžmingos audros 
galia ar paguos ir pamaitins kaip švelni migla. 

— Kai užeis kitas sąrėmis, pradėk stumti, - tarė Zelandonė. Moterys 
abipus buvo ištiesusios rankas, kad Aila turėtų, ko įsigriebti. 

— Juntu, kaip ateina, - tarė Aila. 

— Stumk! - liepė Zelandonė. 

Aila giliai įkvėpė ir iš visų jėgų pastūmė. 

Juto, kaip donija jai padeda, kartu su ja stumia vaikelį. Ant paklodės 
kliūstelėjo šilto vandens srovė. 

— Gerai. Šito laukiau, - tarė Zelandonė. 

— Svarsčiau, kada nubėgs vandenys, - tarė Proleva. - Manieji nubėgo 
labai anksti. Kone išdžiūvau, kol vaikelis išėjo. Taip geriau. Štai, jau vėl. 

— Nagi, Aila, stumk, - mokė Zelandonė. 

Aila vėl pastūmė ir pajuto slinkimą. 

— Matau galvutę, - paskelbė Martona. - Aš pasiruošusi gaudyti vai- 
kelį. 

Ji atsiklaupė arčiau Ailos kaip tik prasidėjus kitam stipriam sąrėmiui. 
Aila giliai įkvėpė ir pastūmė. 

— Ateina! - pasakė Martona. 

Aila pajuto, kaip praėjo galvutė. Kitkas buvo nesunku. Kai vaikelis 
išslydo, Martona ištiesusi rankas jį sugavo. 

Aila dirstelėjo žemyn, pamatė Martonos rankose drėgną kūdikėlį ir 
nusišypsojo. Zelandonė taip pat šyptelėjo. 

— Dar kartelį stumtelk, Aila, kad išeitų nuovalos, - tarė Zelandonė, 
vėl jai padėdama. Aila stumtelėjo ir stebėjo, kaip ant gimdymo paklodės 

Zelandonė paleido gimdyvę ir atsistojo priešais. Proleva su Folara 
palaikė jaunąją motiną, kol Zelandonė paėmusi kūdikį jį apsuko ir pa- 
plekšnojo per mažutį užpakaliuką. Pasigirdo tylus žagtelėjimas. Zelan- 
donė patuksnojo mažytes pėdutes ir stebėjo, kaip mažutėlis iškvepia išsi- 
gandęs, tada įkvepia pirmą gyvybę teikiančio oro gurkšnį. Pasigirdo tylus 
verksmas, iš pradžių ne garsesnis nei miaukimas, tačiau jis vis garsėjo, kai 
plaučiai prisitaikė palaikyti gyvybę. 

Martona laikė vaikelį, o Zelandonė truputį apvalė Ailą, nušluostė 
kraują ir skysčius. Proleva ir Folara padėjo gimdyvei vėl atsigulti į patalą. 
Zelandonė užrišo galelį sausgyslės - Ailos prašymu ji buvo nudažyta rau- 
donąja ochra, ant mažylės bambagyslės, kad nugnybus iš vis dar kraujo 
pritvinkusios virkštelės nekraujuotų. Aštria titnago geležte ji perpjovė 
virkštelę tarp surišimo vietos ir nuovalų, atskyrė vaikelį nuo placentos, 
kuri jį maitino ir buvo vieta augti iki gimimo. Ailos kūdikėlis buvo visiš- 
kai atskiras, savarankiškas, nepakartojamas žmogutis. 

Martona su Zelandone apvalė vaikelį aksominio švelnumo triušio kai- 
liuku, kurį Aila tam ir buvo paruošusi. Martona irgi turėjo mažą antklo- 
dėlę, tokią glotnią, kaip ir kūdikio odelė. Ji buvo padaryta iš kone visiškai 
subrendusio elniuko gemalo odos. Zelandonė buvo pasakiusi Jondalarui, 
kad prie jo židinio gimusiam vaikui itin seksis, jei iki gimdymo jis suge- 
bės parūpinti tokį kailį, tad jis su broliu baigiantis žiemai išėjo ieškoti 
vaikingos elnės. 

Aila padėjo jam išdirbti elnio gemalo odą ir pasiūti lanksčią odinę 
antklodėlę. Jondalarą visada stulbino Ailos išdirbtų odų švelnumas. Jis 
žinojo, kad šito ji išmoko gentyje. Padirbėjęs kartu su Aila prie vienos iš 
odų, jis suprato, kiek pastangų tam reikia, netgi dirbant su švelnia gema- 
lo oda. Zelandonė paguldė kūdikį ant antklodėlės, Martona jį suvystė ir 


nunešė Ailai. 


— Turėtum būti patenkinta, tai nuostabi mergaitė, - tarė Martona, 
duodama mažytį ryšulėlį motinai. 

Aila dirstelėjo į mažulytę savo kopiją. 

— Ji tokia gražutė! - ji išvyniojo minkštos odos vystyklus ir atidžiai 
namų žodžių, rasti kokią kliautį. - Ji tobula. Ar kada matei tokį gražų 
kūdikį, Martona? 

Moteris tik nusišypsojo. Žinoma, kad matė. Savo vaikus. Bet ši mažy- 
lė, jos sūnaus židinio duktė, grožiu nenusileido Martonos vaikams. 

— Gimdymas visai nebuvo sunkus, Zelandone, - tarė Aila, kai doni- 
ja atėjo apžiūrėti jų abiejų. - Tu daug padėjai, bet buvo visai nesunku. 
Džiaugiuosi, kad gimė mergaitė. Žiūrėk, ji ieško krūties. 

„Aila labai jau įgudusiai jai padeda“, - pagalvojo Zelandonė. 

— Ar gali Jondalaras ateiti jos pažiūrėti? Man atrodo, mažylė labai į jį 
panaši. Kaip manai, Martona? 
ją sugeriamąją odą jai tarp kojų. - Jokių plyšimų, Aila, jokių pažeidimų. 
Tik kraujuos, kol išsivalys. Geras gimdymas. Ar jau sugalvojai vardą? 

— Taip. Galvojau apie tai nuo tada, kai pasakei, kad turėsiu išrinkti 
savo vaikeliui vardą, - prisipažino Aila. 

— Gerai. Pasakyk man vardą. Parašysiu jo simbolį ant šio akmens ir pa- 
keisiu į štai ką, — tarė ji, imdama į ryšulį susuktą gimdymo antklodę kartu 
su nuovalomis. — Šitai išnešiu ir palaidosiu, kol dvasios gyvybė, vis dar 
likusi nuovalose, bandys ieškoti namų arti gyvybės, kurią kadaise turėjo. 
Turiu tai padaryti greitai, tada pasakysiu Jondalarui, kad ateitų. 

— Nusprendžiau pavadinti ją... - pradėjo Aila. 

— Ne! Garsiai nesakyk, pašnibždėk man į ausį, - paliepė Zelandonė. 

Donija pasilenkė, Aila sušnibždėjo jai į ausį dukrytės vardą, ir moteris 
greitai išėjo. Martona, Folara ir Proleva sėdėjo šalia ką tik motina tapu- 
sios moters, žavėjosi kūdikiu ir tyliai šnekučiavosi. Aila jautėsi pavargusi, 
tačiau laiminga ir nurimusi, visiškai kitaip nei pagimdžiusi Durką. Tada 
ji buvo išsekusi ir kentė skausmus. Ji trumpam užsnūdo ir pabudo, kai 
grįžo Zelandonė. Storulė padavė Ailai mažą akmenuką su paslaptingais 
raudonai ir juodai nupieštais ženklais. 

— Padėk saugioje vietoje, gal nišoje už savo doni, - tarė Zelandonė. 

Aila linktelėjo ir pamatė, kaip įlindo dar viena galva. 

— Jondalarai! - sušuko ji. 

Vyras atsiklaupė prie miego pakylos. 

— Kaip tu, Aila? 

— Gerai, Jondalarai. Gimdymas nebuvo sunkus. Kur kas lengvesnis 
nei maniau. Mūsų mažylė, - tarė ji ir išvyniojo vystyklus, kad jis galėtų 
pažiūrėti. - Ji tobula! 

— Mergaitė, kurios taip norėjai, - tarė jis, žvelgdamas į mažutę nauja- 
gimę ir jausdamas šiek tiek baimingą pagarbą. - Ji tokia mažytė, bet, tik 
pažiūrėkit, net pirštų nagučius turi, - staiga jį pribloškė supratimas, kad 
moteris pagimdo visiškai naują žmogų. - Kaip pavadinai savo dukterį, 
Aila? 

Aila atsisuko į Zelandonę. 

— Ar galiu jam pasakyti? 

— Taip, dabar saugu, - atsakė donija. 

— Pavadinau mūsų dukterį Jonaila. Pagal tave ir mane, Jondalarai, nes 
ji atsirado iš mudviejų. Ji ir tavo duktė. 

- Jonaila. Man patinka. Jonaila, - pakartojo jis. 

Martonai taip pat patiko vardas. Jiedvi su Proleva atlaidžiai nusišyp- 
sojo Ailai. Įprasta, kad jaunos motinos mėgina įtikinti savo poras, kad 
vaikas kilęs iš jų dvasios. Nors Aila nepasakė „dvasia“, jiedvi buvo įsitiki- 
nusios, kad supranta, ką ji turi omenyje. Zelandonė nebuvo tokia tikra. 
Aila buvo linkusi sakyti tiksliai tai, ką galvojo. Jondalaras neabejojo - jis 


tiksliai žinojo, ką jo pora turi omenyje. 

„Būtų nuostabu, jei tai tiesa“, - galvojo jis žiūrėdamas į smulkutę mer- 
gytę. Be jokių apklotų pajutusi šaltį ji pradėjo busti. 

- Ji gražuolė. Atrodys visiškai kaip tu, jau dabar matau, Aila, - pasakė 
jis. 

— Ji panaši ir į tave, Jondalarai. Ar norėtum ją palaikyti ? 

— Nežinau, - pasakė jis truputį atsitraukdamas. - Ji tokia mažutė. 

— Ne tokia mažutė, kad negalėtum palaikyti, - pareiškė Zelandonė. - 
Štai, aš tau padėsiu. Patogiai atsisėsk. 

Ji vėl greitai suvyniojo kūdikį į apklotus, pakėlė, paguldė Jondalarui į 
glėbį ir parodė, kaip laikyti. Kūdikis atsimerkė. Atrodė, kad žiūri tiesiai į 
Jondalarą. „Ar tu mano dukra? - svarstė jis. - Tu tokia mažutė. Tave rei- 
kia saugoti ir tavimi pasirūpinti, kol užaugsi: Jis priglaudė mergytę tru- 
putį arčiau, trokšdamas ją apsaugoti. Tada, savo nuostabai, pajuto visiškai 
netikėtą šilumos ir globėjiškos meilės kūdikiui antplūdį. „Jonaila, - pa- 
galvojo ji. - Mano dukra Jonaila“ 

Kitą dieną Zelandonė užsuko aplankyti Ailos. Ji laukė ir nutaikė laiką, 
kai Aila bus viena. Sėdėdama ant grindų pagalvėlės Aila žindė kūdikį. 
Zelandonė nusileido ant pagalvėlės greta. 

— Kodėl nesėdi ant kėdės, Zelandone? - nustebo Atila. 

— Viskas gerai, Aila. Galiu sėdėti ant grindų. Kaip laikosi Jonaila? 

— Gerai. Geras kūdikis. Praėjusią naktį pažadino, bet daugiausiai mie- 
ga, - pasakė Aila. 

— Norėjau pranešti, kad ji bus įvardyta kaip Jondalaro židinio zelan- 
donietė dieną po rytojaus, ir jos vardas bus atiduotas urvui, - pasakė mo- 
teris. 

— Gerai, - tarė Aila. - Džiaugiuosi, kad ji bus zelandonietė, įvardyta 
prie Jondalaro židinio. Tada viskas bus užbaigta. 

- Ar girdėjai apie Reloną? Buvusią Ševonaro, to vyro, kurį medžio- 
klėje sutrypė bizonas, porą? — pasiteiravo Zelandonė, tarsi mėgindama 
užmegzti draugišką pokalbį. 

— Ne, o ką? 

- Ji su Ševonaro broliu Ronokolu ketina kitą vasarą susijungti. Jis jai 
talkino, kad atlygintų poros netektį, ir pamažu jie vienas kitą pamilo. Ma- 


nau, tai bus verta sąjunga, - kalbėjo vyresnioji. 

- Džiaugiuosi tai girdėdama. Brolis taip sielvartavo, kai Ševonaras 
žuvo. Atrodė, tarsi kaltintų save. Man regis, jis galvojo, kad turėjo mirti 
vietoj brolio, - pasakė Aila. 

Kurį laiką buvo cylu, tačiau tvyrojo kažkoks laukimas. Aila spėliojo, ar 
tik Pirmoji nebus atėjusi su dingstimi, kurios dar neišsakė. 

— Yra dar šis tas, apie ką norėčiau su tavimi šnektelėti, - tarė Zelando- 
nė. - Noriu daugiau sužinoti apie tavo sūnų. Suprantu, kodėl niekada jo 
neminėjai, ypač po rūpesčių dėl Ekauzaro. Vis dėlto, jei tu nieko prieš, šį 
tą norėčiau žinoti. 

— Neprieštarauju. Kartais trokštu apie jį kalbėti, - atsakė Aila. 

Ji pamažu išpasakojo donijai apie sūnų, kurio susilaukė gyvendama 
gentyje, apie maišytų dvasių vaikelį. Apie rytinį pykinimą, kuris trukdavo 
visą dieną ir kone visą nėštumą, bei apie visus kaulus išsukiojusį gimdymą. 
Aila jau pamiršo bet kokį nepatogumą gimdant Jonailą, bet vis dar prisi- 
minė Durko gimdymo skausmus. Papasakojo apie jo išsigimimą, kaip kad 
manė gentis, pabėgimą į mažą urvą, kad išgelbėtų jam gyvybę, ir grįžimą, 
nors galvojo, kad vis dar gali jį prarasti. Kalbėjo apie savo džiaugsmą, kai 
jį priėmė, ir vardą, kurį Krebas jam išrinko, ir Durko legendą, iš kurios tas 
vardas kilo. Kalbėjo apie jų bendrą gyvenimą, jo juoką ir jos džiaugsmą, 
kad jis gali skleisti tokius pat garsus kaip ir ji, kalbą, kurią jiedu pradėjo 
kartu kurti. Papasakojo, kaip paliko jį gentyje, nes privalėjo išeiti. Bai- 
giant pasakojimą jai tapo sunku kalbėti, gerklę gniaužė ašaros. 

— Zelandone, - tarė Aila, žiūrėdama į apkūnią, motinišką moterį, — 
kai su juo slėpiausi mažame urve, man kilo mintis. Kuo daugiau apie tai 
galvojau, tuo labiau tikėjau, kad tai tiesa. Apie tai, kaip pradedama gyvy- 
bė. Nemanau, kad gyvybė pradedama maišantis dvasioms. Manau, gyvy- 
bė pradedama tada, kai vyras ir moteris poruojasi. Manau, vyrai pradeda 
gyvybę moters viduje. 

Stulbinama, kad tokia mintis kilo jaunai moteriai, ypač todėl, kad 
niekas niekada Zelandonei nieko panašaus nekalbėjo, tačiau ši mintis 
nebuvo ir visai negirdėta, tik vienintelis jai žinomas kada apie tai galvojęs 
asmuo buvo ji pati. 

— Nuo tada daug apie tai galvoju. Ir nuo tada esu dar labiau įsitikinusi, 


kad gyvenimas prasideda tada, kai vyras įkiša savo organą į moters vidų, į 

tą vietą, iš kur pasirodo vaikai, ir palieka savo syvų. Manau, šitaip prasi- 
deda nauja gyvybė, o ne maišantis dvasioms, - pasakė Aila. 

— Nori pasakyti, tada, kai jie dalijasi Didžiosios Motinos Žemės ma- 
lonumų dovana, - pasitikslino donija. 

— Taip, - patvirtino Aila. 

— Leisk man užduoti tau keletą klausimų. Vyras ir moteris dažnai 
dalijasi Doni dovana. Gimsta ne tiek daug vaikų. Jei gyvybė prasidėtų 
kaskart, kai jie dalijasi malonumais, būtų daug, kur kas daugiau vaikų, — 
tarė Zelandonė. 

— Galvojau apie tai. Aišku, kad gyvybė neprasideda kaskart jiems da- 
lijantis malonumais, todėl greta malonumų turi būti dar kažkas. Gal jie 
turi dalytis malonumais daug kartų, o gal ypatingu laiku, o gal Didžioji 
Motina sprendžia, kada gyvybė prasidės, kada ne. Tačiau ne jų dvasias ji 
sumaišo, o vyro syvus ir gal kokius ypatingus moters syvus. Esu tikra, Jo- 
naila buvo pradėta mudviem su Jondalaru nusileidus nuo ledyno. Rytą 
prabudę mudu dalijomės malonumais. 

— Sakei, seniai apie tai galvoji. Kas privertė apskritai apie tai pagalvo- 
ti? — stebėjosi Zelandonė. 

— Pirmą kartą apie tai pagalvojau, kai su Durku slėpiausi mažame 
urve, — tarė Aila. - Gentis sakė, kad turiu išnešti jį į lauką ir palikti, nes 
jis išsigimęs, - atrodė, kad Atilai iš akių tuojau pasipils ašaros. - Atidžiai. 
į jį žiūrėjau: jis nebuvo išsigimęs. Jis neatrodė kaip aš ir neatrodė kaip jie. 
Jis atrodė kaip jie ir aš. Jo galva buvo ilga, dideliu viršugalviu, jis turėjo 
didelius antakių gūbrius kaip genties, tačiau kakta priekyje buvo aukšta 
kaip mano. Jis šiek tiek panašus į Ekauzarą, tik manau, kad, kai užaugs, 
jo kūnas bus panašesnis į mūsiškį. Durkas niekada nebuvo toks tvirtas 
ir kresnas kaip genties berniukai, jo kojos ilgos ir tiesios, ne išlinkusios 
kaip Ekauzaro. Jis buvo maišytas, tačiau sveikas ir stiprus. 

— Ekauzaras maišytas, tačiau jo motina priklausė genčiai. Kada ji 
būtų dalijusis malonumais su tokiu kaip mes vyru? Kam mūsų vyrui 
norėti dalytis malonumais su plokščiagalvių moterimi? — teiravosi Ze- 
landonė. 

— Ekauzaras man papasakojo, kad jo motina buvo mirtinai prakeikta 


dėl to, kad jos pora byvo užmuštas bemėginantis ją apginti nuo kitų 

vyro. Išsiaiškinusi, kad ji laukiasi, gentis leido jai pasilikti, kol gimė 
Ekauzaras, - kalbėjo Aila. 

Jonaila paleido spenelį ir pradėjo muistytis. Aila priglaudė mažylę 
prie peties ir paglostė nugarytę. 

— Nori pasakyti, toks kaip mes vyras išprievartavo jo motiną? Tikriau- 
siai tokie dalykai vyksta, bet negaliu to suprasti, - tarė Zelandonė. 

— Taip nutiko ir vienai moterų, su kuriomis susipažinau genčių sam- 
būryje. Ji turėjo maišytą dukterį. Pasakojo, kad ją prievartavo kitų vyrai — 
vyrai, kurie atrodė kaip aš. Jos dukra užsimušė, kai vienas tų vyrų griebė 
motiną, ir mergaitė iškrito iš rankų. Pastebėjusi, kad vėl laukiasi, ji troško 
kitos mergaitės, dėl ko jos pora supyko. Tikimasi, kad genties moterys 
norės tik berniukų, bet dauguma moterų vis tiek slapčia trokšta mergai- 
čių. Kai mergaitė gimė išsigimusi, jis privertė ją pasilikti mergaitę, kad 
pamokytų. 

— Kokia liūdna istorija: su tavimi bjauriai elgiasi tavo pora po to, kai 
būni užpulta ir kenti netektį, - pastebėjo donija. 

— Ji prašė manęs, kad paprašyčiau savo genties vado Bruno susitarti 
dėl jos dukters Uros ir mano Durko jungtuvių. Motina baiminosi, kad 
kitaip jos dukra niekada neras poros. Maniau, sumanymas puikus. Gen- 
ties akimis žiūrint, Durkas irgi buvo išsigimęs ir ieškodamas poros būtų 
turėjęs tiek pat bėdų. Brunas sutiko, dabar Ura pasižadėjusi Durkui. Ti- 
kimasi, kad po kito genčių sambūrio ji persikraustys į Bruno gentį... Ne, 
dabar tai Braudo gentis. Mergaitė jau turėtų gyventi ten. Nemanau, kad 
Braudas bus jai labai malonus, - Aila patylėjo galvodama apie Urą, kuriai 
teks gyventi svetimoje gentyje. - Bus sunku palikti savo gentį ir mylinčią 
motiną bei persikraustyti pas žmones, kurių gali būti ne itin maloniai 
priimta. Viliuosi, Durkas jai padės, - Aila papurtė galvą. Tuo metu ma- 
žylė tyliai atsirūgo, ir motina nusišypsojo. Ji palaikė vaikelį atrėmusi į petį 
kiek ilgiau, vis dar glostydama nugarytę. 

- Kelionėje mudu su Jondalaru girdėjome ir daugiau pasakojimų apie 
jaunus kitų vyrus, prievartaujančius genties moteris. Manau, jie kursto 
vienas kitą taip elgtis, o genties žmonėms tai nepatinka. 

— Tikriausia taip, Aila, kad ir kaip būtų neramu. Kai kurie jauni vyrai 


su pasimėgavimu daro tai, ko neturėtų daryti. Bet prievartauti moterį, 

netgi genties moterį... tai kelia dar didesnį nerimą, - pasakė ta, kuri buvo 
pirmoji. 

— Nesu tikra, kad visi maišyti vaikai gimsta kitų vyrui išprievartavus 
genties moterį arba atvirkščiai. Raidagas buvo maišytas, - tarė Aila, 

— "Tai tas vaikas, kurį priėmė mamutojų, su kuriais tu gyvenai, vado 
žmona? - pasitikslino Zelandonė. 

— Taip. Jo motina buvo iš genties. Kaip ir genties žmonės, jis negalėjo 
kalbėti, teišleisdavo kelis garsus, kurių niekas gerai nesuprato. Jis buvo sil- 
pnas vaikas, todėl ir mirė. Nezė pasakojo, kad Raidago motina buvo viena 
ir sekė paskui juos. Nepanašu į genties moterį. Ji kažkodėl turėjo būti pra- 
keikta, kitaip nebūtų viena, ypač besilaukianti. Ji turėjo pažinoti kitų vyrą, 
žmogų, kuris maloniai su ja elgėsi, kitaip ji būtų slėpusis nuo mamutojų, o 
ne sekiojusi paskui juos. Galbūt tas vyras ir pradėjo Raidagą. 

— Galbūt, - tepasakė Zelandonė. Galvodama apie tuos, kurie buvo 
maišyti, ji svarstė, ar Aila žino ką daugiau apie Ekauzarą. Juo ji labiau do- 
mėjosi, nes jis buvo priimtas Dalanaro žmonių ir jam buvo leista susijungti 
su Jerikos dukterimi. - O kaip Ekauzaro motina? Sakei, ji buvo prakeikta? 
Ne visai suprantu, ką tai reiškia, 

- Atmetama, ištremiama. Ji buvo laikoma piktą nešančia, nelaimes pra- 
našaujančia, nes ją užpuolus buvo užmuštas jos pora, o paskui ji pagimdė 
išsigimusį vaiką. Genčiai taip pat nepatinka maišyti vaikai. Vyras, vardu 
Andovanas, rado ją vieną, nusiteikusią mirti kartu su kūdikiu, nes gentis 
ją atstūmė. Ekauzaras pasakojo, kad tas vyresnis vyras kažkodėl gyveno 
vienas, tačiau priėmė ją su kūdikiu. Manau, jis buvo sarmunojus, bet gy- 
veno zelandoniečių teritorijos pakrašty ir mokėjo kalbėti zelandoniškai. 
Tikriausiai pabėgo nuo Atarojos. Jis užaugino Ekauzarą, išmokė jį kalbėti 
zelandoniškai ir truputį sarmunojiškai. Motina išmokė jį genties ženklų. 
Andovanui taip pat teko jų mokytis, nes ji negalėjo kalbėti jo kalba. Tačiau 
Ekauzaras galėjo, jis buvo kaip Durkas. 

Ji vėl nutilo, akis aptemdė ašaros. 

— Durkas būtų išmokęs kalbėti, jei būtų, kas jį moko. Prieš man išeinant 
jis truputį kalbėjo ir mokėjo juoktis. Kaip jie galėjo galvoti, kad Durkas at- 
rodys kaip gentis, jei jis buvo mano vaikas? Gimė man? Tačiau jis neatrodė 


kaip aš, ne kaip Jonaila. Negalėjo taip atrodyti, nes jį pradėjo Braudas. 

— Kas tas Braudas? 

- Jis buvo Ebros sūnus, o ji - Bruno pora. Brunas buvo genties vadas. 
Jis buvo geras vadas. Braudas, tapęs vadu, privertė mane išeiti. Mes augo- 
me kartu, o jis manęs nekentė. Jis visą laiką manęs nekentė, - pasakojo 
Aila. 

— Sakei, kad jis pradėjo tavo vaiką. Manai, kad vaikai pradedami dali- 
jantis malonumais. Kodėl jis norėjo dalytis malonumais, jei tavęs neken- 
tė? — stebėjosi Zelandonė. 

— Su juo nebuvo dalijimosi malonumais. Jokio malonumo aš nepa- 
tyriau. Braudas mane prievartavo. Nežinau, kodėl jis taip pasielgė pirmą 
kartą, tačiau tai buvo siaubinga. Man skaudėjo. Man tai nepatiko, neken- 
čiau jo už tai, kad taip elgiasi. Jis žinojo, kad aš jo nekenčiu, štai kodėl jis 
taip darė. Gal jis nuo pat pradžių įtarė, kad man nepatiks, tačiau tiksliai 
žinau, kad todėl nesiliovė. 

— Ir gentis tai leido!- pasipiktino Zelandonė. 

— Genties moteris turi poruotis bet kada, kai užsimano vyras, vos jis 
duoda jai ženklą. Šito jas moko. 

— Nesuprantu, - pasakė donija. - Kaip vyras gali geisti moters, jeigu 
ji jo nenori? 

— Nemanau, kad genties moterys daug to paiso. Jos net turi mažų gu- 
drybių, kad padrąsintų vyrą duoti joms ženklą. Iza man apie tai pasa- 
kojo, tačiau taip ir nepanorau jomis pasinaudoti. Tik jau ne su Braudu. 
Taip smarkiai jo nekenčiau, kad negalėjau valgyti, nenorėjau netgi keltis 
rytais, nenorėjau išeiti iš Krebo židinio. Tačiau sužinojusi, kad turėsiu 
kūdikį, taip apsidžiaugiau, kad net Braudo nepaisiau. Paprasčiausiai susi- 
taikiau, nekreipiau dėmesio. Po to jis liovėsi. Koks jam smagumas, jeigu 
aš nesipriešinu, jei jis negali priversti manęs prieš mano valią? 

— Sakei, kad galėjai suskaičiuoti tik vienuolika metų, kai tavo vaikelis 
gimė? Buvai labai jauna, Aila. Dauguma tokio amžiaus mergaičių dar net 
ne moterys. Kai kurios gali tokio amžiaus tapti moterimis, bet ne daugu- 
ma. 

— Genties supratimu, buvau suaugusi. Kai kurios genties mergaitės 
moterimis tampa septynerių, o kai suskaičiuoja dešimt metų, daugu- 


ma jau būna moterys. Bruno gentyje buvo manančiųjų, kad aš niekada 

netapsiu moterimi. Jie galvojo, kad niekada neturėsiu vaikų, nes mano 
totemas per stiprus moteriai, — pasakojo Aila. 

— Akivaizdu, kad turėjai. 

Aila tylėjo, galvojo. 

— Tik moterys gali gimdyti. Jei moterys pastotų sumaišius dvasias, 
kam tada Doni sukūrė vyrus? Tik dėl draugijos, dėl malonumų? Manau, 
turi būti kokia kita priežastis. Moterys gali ir viena kitai palaikyti draugi- 
ją, paremti, pasirūpinti, netgi suteikti viena kitai malonumų. 

— Ataroja iš sarmunojų nekentė vyrų. Laikė juos užrakintus. Ji neleido 
jiems dalytis malonumais su moterimis. Moterys gyveno savo namuose 
kartu su kitomis moterimis. Ataroja manė, kad atsikračius vyrų moterų 
dvasios bus priverstos maišytis su kitų moterų dvasiomis ir gims tik mer- 
gaitės. Nieko neišėjo. Moterys dalijosi malonumais tarpusavyje, tačiau 
negalėjo poruotis, negalėjo sumaišyti savo syvų. Gimė labai mažai vaikų. 

— Ber vis dėlto vaikų gimė? - pasitikslino Zelandonė. 

— Keletas, ir ne vien mergaitės. Ataroja suluošino du berniukus. Dau- 
guma moterų nesižavėjo Atarojos sumanymu. Kai kurios sėlindavo ap- 
lankyti vyrų, o tos, kurias Ataroja skyrė vyrus saugoti, joms padėjo. Mo- 
terys su vaikais buvo tos, prie kurių židinių naktį po išlaisvinimo sugrįžo 
vyrai. Tai tos, kurios buvo susijungusios arba tam ruošėsi. Manau, jos tu- 
rėjo vaikų tik todėl, kad lankė vyrus. Jie nesidalijo židiniu ir buvo kartu 
nepakankamai ilgai, kad vyras įrodytų, jog yra vertas pasirinkti jo dvasią. 
Jos retai matė savo vyrus ir labai trumpam, bet pakankamai, kad susipo- 
ruotų. Tai buvo pavojinga. Ataroja būtų jas užmušusi, jei būtų sužinojusi. 
Manau, kad dėl poravimosi tos moterys pastojo. 

Zelandonė linktelėjo. 

— Įdomiai mąstai, Aila. Esame mokomi, jog maišosi dvasios, ir tai at- 
sako į daugelį klausimų apie gyvybės užuomazgas. Dauguma žmonių to 
nesvarsto, jie tiesiog priima tai kaip tiesą. Tavo vaikystė buvo kitokia, tu 
labiau pasiruošusi klausti. Tik aš atidžiai rinkčiausi, su kuo dalytis tokiais 
pasvarstymais. Dalis žmonių tikrai nusimintų. Aš irgi kartais svarstau, 
kam Doni sukūrė vyrus. Tiesa, kad moterys prireikus gebėtų pasirūpinti 
savimi ir viena kita. Netgi svarsčiau, kam sukurti gyvūnų patinai. Gyvūnų 


patelės dažnai vienos rūpinasi savo jaunikliais, patinai ir patelės nedaug 

laiko praleidžia drauge, tiktai tam tikru metų laiku, kai dalijasi malonu- 
mais. 

Aila pasijuto drąsinama apginti savo požiūrį. 

— Mamutojų Liūto stovykloje gyveno toks vyras, vardu Ranekas. Jis 
gyveno su titnago apdirbėju Vaimezu. 

— Tuo, apie kurį Jondalaras tiek daug kalba? 

— Tuo pačiu. Jaunystėje Vaimezas leidosi į labai ilgą kelionę, grįžo tik, 
kiek galėjo suskaičiuoti, po dešimties metų. Vaimezas keliavo į pietus link 
Didžiosios jūros, apėjo rytiniu jos pakraščiu, o tada vėl suko į vakarus. Jis 
susijungė su tenykšte moterimi ir ketino ją kartu su sūnumi parsivesti pas 
mamutojus, bet grįžtant ji mirė. Vaimezas parsivedė tik savo poros sūnų. 
Jis pasakojo, kad jo poros ir visų jos žmonių oda buvo juoda kaip naktis. 
Susijungusi su Vaimezu ta moteris pagimdė Raneką. Vaimezas pasakojo, 
kad jis skyrėsi nuo visų vaikų, nes buvo labai šviesus, o man jis atrodė labai 
tamsus. Raneko oda ruda, jis kone toks pat tamsus kaip Lenktynininkas, 
ojo plaukai - tankiai susipynusios juodos garbanėlės, - pasakojo Aila. 

— Tavo galva, tas vyras buvo rudas todėl, kad jo motina beveik juoda, 
o jos pora - šviesus? Tai taip pat gali lemti sumaišytos dvasios, - pasakė 
Zelandonė. 

— Gali, - pripažino Aila. - Tuo ir mamutojai tiki, tačiau, jei visi kiti 
ten buvo juodi, išskyrus Vaimezą, ar nebūtų kur kas daugiau juodų dvasių, 
tinkamų sumaišyti su jo motinos dvasia? Jie buvo susijungę, todėl dalijosi 
malonumais, - ji pažvelgė į savo mažylę, paskui vėl į Zelandonę: - Būtų 
įdomu, kaip atrodytų mūsų vaikai, jei būčiau susijungusi su Raneku. 

— Tai su juo ketinai jungtis? 

Aila nusišypsojo. 

— Ranekas juokėsi akimis, o kai šypsodavosi, matydavosi baltut baltu- 
tėliai dantys. Jis buvo sumanus ir linksmas, prajuokindavo mane, be to, 
buvo pats geriausias raižytojas. Jis išraižė man ypatingas doni ir Yhaha fi- 
gūrėles. Ranekas mane mylėjo. Sakė, kad labiau už viską pasaulyje trokšta 
su manimi susijungti. Jis atrodė kitaip nei visi kiti mano matyti žmonės. 
Labai skyrėsi, netgi jo bruožai buvo kitokie. Jis mane stulbino. Jei nebū- 
čiau mylėjusi Jondalaro, tikriausiai būčiau pamilusi Raneką. 

- Jei jis toks, kaip pasakoji, nekaltinu tavęs, — nusišypsojo Zelando- 


nė. — Įdomu. Sklinda gandai apie kažkokius juodaodžius, gyvenančius 

viename urve pietuose, už kalnų, ant Didžiosios jūros kranto. Jaunas vy- 
ras su motina, taip sakoma. Netikėjau tuo. Niekada nežinai, kiek tiesos 
tose istorijose. Atrodo, taip neįtikėtina. Dabar jau nesu tokia įsitikinusi. 

— Ranekas tikrai buvo panašus į Vaimezą, nepaisant odos spalvos ir 
veido bruožų skirtumų. Jie buvo tokio pat ūgio, panašaus sudėjimo ir 
vaikščiojo kaip vienas, - pasakė Aila. 

— Nereikia leistis taip toli ieškant panašumų, - tarė Zelandonė. — 
Dauguma vaikų yra panašūs į motinos porą. Bet yra ir tokių, kurie atrodo 
kaip kiti urvo vyrai, kurie menkai pažįsta jų motiną. 

— Tai gali nutikti per šventę Motinai pagerbti. Argi ne daug mote- 
rų tada dalijasi malonumais su vyrais, kurie nėra jų poros? - pasitikslino 
Aila. 

Zelandonė tylėjo, galvojo. 

— Aila, šitą tavo mintį reikia giliai apmąstyti ir apsvarstyti. Nežinau, ar 
supranti pasekmes. Jei tai tiesa, gali įvykti pokyčių, kurių nei aš, nei tu nė 
neįsivaizduojam. Tokį perversmą gali padaryti tik zelandonė, Aila. Nie- 
kas nepriims tokios minties, nebent patikėję, kad ji kyla iš kalbančiojo už 
pačią Didžiąją Motiną Žemę. Su kuo apie tai kalbėjai? 

— Tik su Jondalaru ir dabar su tavimi. 

— Siūlau kol kas niekam daugiau nepasakoti. Pasikalbėsiu su Jondala- 
ru ir paprašysiu jo taip pat su niekuo apie tai nesikalbėti. 

Abi sėdėjo tylios, panirusios savo mintyse. 

— Zelandone, - tarstelėjo Aila, - ar kada svarstei, koks jausmas būti 
vyru? 

— Keistas dalykas tai svarstyti. 

— Galvojau apie tai, ką kartą sakė Jondalaras. Norėjau medžioti, o jis 
nenorėjo, kad eičiau. Žinau, pirmiausia dėl to, kad planavo grįžti čia ir 
statyti mūsų namus, bet yra ir kita priežastis. Jis kalbėjo apie tikslą. Kokia 
vyro gyvenimo prasmė, jei moterys ir vaikus gimdys, ir juos aprūpins? Štai 
kaip jis pasakė. Anksčiau nesu mąsčiusi apie gyvenimo tikslą ir prasmę. 
Koks jausmas apima galvojant, kad mano gyvenimas neturi prasmės? 

- Galima žengti dar vieną žingsnį, Aila. Žinai, kad dalis mūsų tikslo — 
pagimdyti naują kartą, tačiau koks tos kitos kartos tikslas? Koks gyvybės 
tikslas? 

— Nežinau. O kokia yra gyvenimo prasmė? - teiravosi Aila. 

Zelandonė nusijuokė. 

- Jei galėčiau į tai atsakyti, prilygčiau Didžiajai Motinai Žemei, Aila. 
Tiktai ji gali atsakyti į šitą klausimą. Yra daug tvirtinančiųjų, kad mūsų 
tikslas yra ją garbinti. Gal mūsų tikslas yra tiesiog gyventi ir rūpintis kita 
karta, kad ji galėtų gyventi? Gal tai geriausias būdas jai pagerbti? Moti- 
nos giesmėje sakoma, kad ji mus sukūrė, nes jautėsi vieniša, norėjo būti 
prisimenama ir pripažinta. Tačiau atsiranda tokių, kurie tvirtina, kad 
nėra prasmės ir tikslo. Abejoju, ar į šį klausimą įmanoma atsakyti šiame 
pasaulyje, Aila. Nesu tikra, ar rasime atsakymą ir kitame. 

— Moterys bent jau žino, kad yra būtinos kitai kartai atsirasti. O jeigu 
neturi netgi tokio tikslo? — teiravosi Aila. - Jei galvoji, kad gyvenimas 
tekėtų lygiai taip pat, būtum tu ar tavęs nebūtų, ar tavo rūšis, tavo lytis 
egzistuotų, ar ne? 

— Aila, aš niekada neturėjau vaikų. Ar turėčiau manyti, kad mano gy- 
venimas beprasmis? - paklausė Zelandonė. 

— Tai ne tas pats. Tu gali turėti vaikų. Jeigu neturi, vis tiek esi moteris. 
Vis tiek priklausai tai lyčiai, kuri gimdo gyvybę, - tarė Aila. 

— Bet mes visi žmonės. Įskaitant vyrus. Tiesiog žmonės. Kitoje kartoje 
vėl būna vyrai ir moterys. Moterys gimdo berniukus taip pat dažnai kaip 
ir mergaites, - pasakė donija. | 

— Taip yra. Moterys gimdo berniukus taip pat dažnai kaip ir mergai- 
tes. Ką bendra su tuo turi vyrai? Jei manytum, kad nei tu, nei visa tavo 
rūšis niekaip nedalyvauja kuriant naują kartą, ar jaustumeisi žmogumi? 
Ar jaustumeisi mažiau svarbus? Kas nors, atsiradęs paskutinę akimirką, 
tarsi nebūtinas? — Aila palinkusi į priekį tvirtai ir ryžtingai Žėrė teiginius, 
neslėpdama savo jausmų. 

Zelandonė svarstė klausimą, tada pažiūrėjo į rimtą jaunos moters su 
miegančiu kūdikiu glėbyje veidą. 

— Tu esi zelandonė, Aila. Ginčijiesi taip pat gerai, kaip bet kuris iš jų. 

Aila atsilošė. 

— Nenoriu būti zelandone, - pasakė ji. 


Storulė smalsiai ją nužvelgė. 


— Kodėl? 

— Noriu būti motina ir Jondalaro pora, - pasakė Aila. 

— Nebenori būti gydytoja? "Tu patyrusi ne mažiau už kitus, įskaitant 
mane, — pasakė donija. 

Aila susiraukė. 

— Na, taip, gydytoja būti aš noriu. 

— Pasakojai, kad kelis kartus talkinai Mamutai atliekant apeigas. Ne- 
jaugi tai tau nepasirodė įdomu? - mygo ta, kuri buvo pirmoji. 

— Buvo įdomu, - pripažino Aila, - ypač mokytis nežinomų dalykų, 
bet ir baugino. 

— Kur kas labiau baugina, jei esi viena ir nepasiruošusi. Aila, tu esi 
mamuto židinio duktė. Mamuta pagrįstai tave įdukrino. Aš tai įžvelgiu, 
manau, tu taip pat. Pažvelk į savo vidų. Ar kada buvai išgąsdinta ko nors 
keisto ir nepažinto, kai likdavai viena? 

Aila nenorėjo žiūrėti į Zelandonę. Nusisuko, paskui nudelbė akis že- 
myn, bet vos regimai linktelėjo. 

— Juk supranti, kad esi kitokia? Kad tik nedaugeliui žmonių duota tai, 
ką turi tu? Mėgini į tai nekreipti dėmesio, išmesti iš galvos, bet kartais 
būna sunku, tiesa? 

Aila pakėlė galvą. Zelandonė stebeilijo į Ailą ir vertė ją atremti žvilgs- 
nį. Žiūrėjo taip, kaip pirmą kartą joms susitikus. Aila mėgino nusigręžti, 
tačiau nepajėgė. 

— Taip, - tyliai pasakė ji, - kartais būna sunku. 

Zelandonės žvilgsnis sušvelnėjo, ir Aila vėl nudelbė akis į žemę. 

— Niekas netampa zelandoniu nepajutęs pašaukimo, - švelniai tarė 
moteris. - O jei pajusi pašaukimą ir būsi nepasiruošusi? Nejaugi nema- 
nai, kad būtų geriau pasimokyti? Pašaukimo galimybė yra, kad ir kiek sau 
tai neigtum. 

— Ar ruošiantis pašaukimas netampa labiau tikėtinas? — pasiteiravo 
Aila. 

— Tampa, tačiau gali būti įdomu. Būsiu atvira. Noriu mokinio. Nedaug 
man metų liko. Noriu, kad tas, kuris liks po manęs, būtų mano mokytas. 
Čia mano urvas. Trokštu, kad jam tarnautų geriausias zelandonis. Esu 
pirmoji tarp tų, kurie tarnauja Didžiajai Motinai Žemei. Nedažnai tai 


tvirtinu, tačiau pirmoji esu ne be priežasties. Jei kas apdovanotas, niekas 


1 770 


UOLŲ PRIEGLOBSTIS 


neišmokys jo geriau nei aš. Tu apdovanota, Aila. Gali būti, kad esi labiau 
apdovanota už mane. Tu galėtum būti pirmoji, - pasakė Zelandonė. 

— O Jonokolas? - paklausė Atila. 

— Pati žinai, Jonokolas yra puikus dailininkas. Jis su džiaugsmu liktų 
mokiniu. Jis nenorėjo tapti zelandoniu, kol neparodei jam to urvo. Juk 
Žinai, kitą vasarą jis išeis. Kraustysis į devynioliktąjį urvą vos jų zelandonė 
sutiks jį priimti. Jis ras dingstį mane palikti. Jonokolas trokšta to urvo, 
Aila, ir, manau, turėtų jį gauti. Jis ne tik atskleis urvo grožybę, tame urve 


jis atgaivins dvasių pasaulį, - pasakė Zelandonė. 


— Tik pažiūrėk, Aila! - kupinas susijaudinimo iškėlė ieties antgalį Jon- 
dalaras. - Pakaitinau titnagą kaip Vaimezas mokė, labai stipriai. Žinojau, 
kad padariau viską teisingai, nes atšalęs jis spindėjo ir buvo labai glotnus, 
tarsi išteptas riebalais. Tada padailinau iš abiejų pusių, naudodamas Vai- 
mezo išrastą spaudimo būdą. Vis dar ne toks puikus kaip Vaimezo, bet 
pasipraktikavęs, ko gero, galėčiau jam prilygti. Matau visas galimybes, 
dabar jau galiu atskelti ilgas plonas skeveldras. Vadinasi, galiu dirbinti 
kokio tik noriu plonumo antgalius ir kokio tik noriu ilgio tiesius ašmenis 
peiliui ar iečiai. Be linkio, kuris visada atsiranda, dirbant su nuo šerdies 
atskelta geležte. Netgi galiu lengviau ištiesinti lenktas geležtes atsargiai 
kaldamas iš abiejų galų vidinės pusės. Galiu padaryti kokią tik noriu 
įrantą ar išpjovą. Galiu padirbti briaunotus antgalius su koto įtvirtinimu. 
Negali patikėti, kaip lengva valdyti akmenį. Galiu daryti bet ką. Kone 
palenkiu akmenį savo valiai. Tas Vaimezas tikrai apdovanotas! 

Aila šypsojosi klausydama džiaugsmą beliejančio Jondalaro. 

— Vaimezas gal ir apdovanotas, bet tu ne prastesnis, - pasakė ji. 

- Tik norėčiau toks būti. Prisimink, jis išrado šį būdą. Aš tik mėginu 
jį pakartoti. Blogai, kad jis gyvena taip toli. Tačiau esu dėkingas už su juo 
praleistą laiką. Norėčiau, kad Dalanaras būtų čia. Jis sakė, kad irgi ketina 
šią žiemą daug ką išbandyti, ir tikrai norėčiau su juo pasikalbėti. 


ir nusišypsojo. 

— Vos nepamiršau tau pasakyti. Tikrai ketinu paimti Mateganą mo- 
kiniu ilgesniam laikui, ne tik šiai žiemai. Kol jis viešėjo, pamačiau, kad 
jis tikrai turi talentą ir gebėjimų dirbti su akmeniu. Ilgai kalbėjau su jo 
motina ir jos pora, ir Joharanas sutinka. 

— Man patinka Mateganas, - tarė Aila. - Džiaugiuosi, kad mokysi jį 
savo amato. Tu turi tiek daug kantrybės, be to, esi geriausias devintojo 
urvo, 0 gal ir visos Zelandonijos titnago apdirbėjas. 

Klausydamasis jos pagyrų Jondalaras šypsojosi. Pora visada beria pa- 
lankius palyginimus, sakė jis sau, tačiau giliai širdyje galvojo, kad tai gali 
būti tiesa. | 

— Ar nieko, jei jis visą laiką gyvens pas mus? 

— Ko gero, man netgi patiktų. Pagrindinėje patalpoje tiek daug vietos. 
Galime dalį jos atskirti ir įrengti jam miegamąjį, - tarė Aila. - Tikiuosi, 
kūdikis jam netrukdys. Jonaila vis dar keliasi naktimis. 

- Jauni vyrai miega giliai. Nemanau, kad jis ką girdėtų. 

— Norėčiau papasakoti tau apie savo pokalbį su Zelandone, - tarė 
Aila. 

Jondalarui pasidingojo, kad ji truputį sunerimusi. Gal jis tik įsivaiz- 
duoja? 

— Zelandonė prašė manęs būti jos mokine. Ji nori mane ruošti, - iš- 
bėrė Aila. 

Jondalaras atmetė galvą. 

— Nežinojau, kad ruošiesi tapti zelandone, Aila. 

— Nemaniau ir aš. Vis dar nežinau, ar to noriu. Pirmoji jau anksčiau 
užsiminė mananti, kad aš priklausau zelandoniams, bet pirmą kartą būti 
mokine paprašė vos gimus Jonailai. Ji sako, kad jai tikrai reikia mokinio, 
o ašjau ir taip išmanau gydymą. Jei būsiu mokinė, nereiškia, kad būtinai 
tapsiu zelandone. Jonokolas ilgai buvo mokinys, - kalbėjo Aila, nudelbu- 
si akis į pjaustomas daržoves. 

Jondalaras priėjo arčiau, pakėlė jos smakrą ir pažvelgė tiesiai jai į akis. 
Ailos akyse nerimo nebuvo matyti. 

— Aila, visi žino: Jonokolas buvo Zelandonės mokinys tik todėl, kad 
jis puikus dailininkas, labai įgudęs pagauti gyvūno dvasią. Zelandonei jis 


praverčia per apeigas. Jis niekada nebus donijas. 

— Gali būti. Zelandonė minėjo, kad jis nori kraustytis į devynioliktąjį 
urvą, — tarė Aila. 

— Dėl to naujo urvo, kurį tu suradai, tiesa? - spėjo Jondalaras. - Na, 
jis tam tinka. Tačiau, jei tu tapsi mokine, tapsi ir zelandone, tiesa? 

Aila vis dar nemokėjo į tiesų klausimą atsakyti melu. 

— Taip, Jondalarai, - prisipažino ji. - Manau, vieną dieną tapsiu zelan- 
done, jei sutiksiu mokytis. Tik ne iš karto. 

— Ar šito tu nori? Ar Zelandonė tave įkalbėjo todėl, kad gydai žmo- 
nes? — norėjo sužinoti Jondalaras. 

— Ji sakė, kad tam tikra prasme aš jau zelandonė. Gal ir taip, nežinau. 
Ji sakė, kad man derėtų mokytis dėl savo pačios saugumo. Gali būti labai 
pavojinga, jei pajusiu pašaukimą nepasiruošusi, - paaiškino Aila. 

Ji niekada nepasakojo Jondalarui apie keistus ją apimančius potyrius. 
Dingojosi, lyg nutylėdama jam meluoja. Vis dėlto netgi gentyje buvo ga- 
lima susilaikyti ko nors nepaminėjus. Aila nerimavo, bet Jondalarui vis 
dar nieko nesakė. 

Dabar atėjo Jondalaro eilė sunerimti. 

— Negaliu liepti: elkis vienaip ar kitaip. Rinktis tau. Gal geriau būti 
pasiruošusiai? Nė nenumanai, kaip bijojau, kai judu su Mamuta leido- 
tės į tą keistą kelionę. Maniau, tu mirei, ir meldžiau Didžiosios Motinos 
parvesti tave atgal. Nemanau, kad kada gyvenime būčiau ko taip meldęs, 
Aila. Viliuosi, daugiau to niekada nekartosi. 

— Susiprotėjau, kad tai tu, ne iš karto, bet vėliau. Mamuta sakė, kad 
kažkas šaukė mus grįžti, kvietė su tokia jėga, kuriai neatsispirsi. Atsipei- 
kėjus man pasidingojo, kad mačiau tave, bet paskui kažkur dingai, - pa- 
sakė Atila. 

— Buvai pasižadėjusi Ranekui. Nenorėjau painiotis, - atsakė Jondala- 
ras, gyvai prisiminęs tą siaubingą naktį. 

— Tu mane mylėjai. Jei nebūtum taip manęs mylėjęs, mano dvasia gal 
tebeklaidžiorų bedugnėje tuštumoje. Mamuta sakė, niekada daugiau ši- 
taip ten nekeliaus. Ir man prisakė, jei kada vėl leisčiausi į tokią kelionę, 
būtinai pasirūpinti stipria apsauga, kitaip galiu negrįžti, - staiga ji ištiesė 
į jį rankas. - Kodėl aš, Jondalarai? — pravirko ji. - Kodėl aš turiu būti 

Jondalaras ją apkabino. 

„Taip, - galvojo jis, - kodėl jinai?“ Jis prisiminė doniją pasakojus apie 
atsakomybę ir pavojus. Dabar jis suprato, kodėl Zelandonė tada buvo 
tokia atvira. Ji bandė juos paruošti. „Pirmoji tikriausiai visą laiką žino- 
jo, nuo pat mūsų atvykimo dienos, visai kaip Mamuta atrodė žinąs. Štai 
kodėl jis įdukrino ją prie savo židinio. Ar aš galiu būti zelandonės pora?“ 
Jis pagalvojo apie savo motiną ir Dalanarą. Martona užsiminė, kad Dala- 
naras nepajėgė likti greta jos, nes ji buvo vadė. Reikalavimai zelandonei 
dar didesni. 

„Visi sako, kad jis toks par kaip Dalanaras, niekas neabejoja, kad jis — 
Dalanaro dvasios sūnus. Tačiau Aila tvirtina, kad dėtos ne vien dvasios. Ji 
sako, kad Jonaila mano duktė. Jei ji teisi, tada aš esu Dalanaro sūnus!“ - ta 
mintis jį pribloškė. Ar jis gali būti tiek pat Dalanaro sūnus kaip ir Marto- 
nos? Jei taip, jis bus toks panašus į jį, kad nesugebės gyventi su moterimi, 
kurios pareigos tokios svarbios. Labai trikdanti mintis. 

Jis pajuto, kaip Aila jo glėbyje virpa. 

— Kas yra, Aila? 

— Aš bijau, Jondalarai. Štai kodėl nenoriu. Bijau būti zelandone, — 
sriūbavo ji. Paskui nurimo ir atsitraukė. - Žinai, kodėl bijau, Jondalarai ? 
Todėl, kad man nutinka dalykų, apie kuriuos niekada nepasakojau. 

— Kokių dalykų? - neramiai suraukęs antakius pasiteiravo jis. 

— Nieko tau nesakiau, nes nežinojau, kaip paaiškinti. Vis dar nesu ti- 
kra, kad pavyks, bet pamėginsiu. Atmeni, pasakojau, kad su Bruno genti- 
mi ėjau į genčių sambūrį. Iza smarkiai sirgo, mums grįžus, neilgai trukus 
mirė, - Ailos akyse ėmė kauptis prisiminimai. - Iza buvo gydytoja, tai 
ji turėjo paruošti ypatingąjį gėrimą šamanams. Niekas kitas nemokėjo. 
Uba buvo per maža, dar net ne moteris. Gėrimą turėjo ruošti moteris. 
Prieš išeinant Iza man paaiškino, kaip tai padaryti. Maniau, kad šamanai 
man neleis — jie tvirtino, kad aš ne iš genties. Bet atėjo Krebas ir pars lie- 
pė paruošti man slaptąjį gėrimą. Tą patį, kurį ruošiau mums su Mamuta 
leidžiantis į keistąją kelionę. 

— Nežinojau, kaip teisingai padaryti, ir galiausiai pati irgi jo išgėriau. 
Nesuvokdama, kur einu, nusekiau paskui šamanus į urvą. Gėrimas buvo 


labai galingas, galėjau atsidurti dvasių pasaulyje. Pamačiusi šamanus, pa- 

sislėpiau ir stebėjau, bet Krebas suprato, kad ten esu. Sakau tau, Krebas — 
galingas burtininkas. Jis kaip Zelandonė, kaip Pirmoji, Didysis šamanas. 
Jis viskam vadovavo. Kažkaip mano sąmonė susijungė su šamanų. Kartu 
su jais grįžau į pradžių pradžią. Negaliu to paaiškinti, tiesiog ten buvau. 
Grįžę į dabartį, atėjome į šią vietą. Krebas užtvėrė kelią kitiems, jie neži- 
nojo, kad buvau kartu. Paskui jis juos paliko ir sekė paskui mane. Žinau, 
kad tai buvo ši vieta, atpažįstu krintantį akmenį. Gentis gyveno čia kartų 
kartas, nemoku tau apsakyti, kaip ilgai. 

Nepaisant nieko, Jondalaras klausėsi apstulbęs. 

— Labai seniai mes prasidėjome iš tų pačių žmonių, - pasakojo Aila. — 
Paskui pasikeitėme. Mes žengėme į priekį, o gentis pasiliko, kur buvusi. 
Kad ir koks galingas buvo, Krebas nepajėgė sekti paskui mane, tačiau 
kažką matė arba juto. Paskui jis liepė man išeiti, nešdintis iš urvo. Tarsi 
būčiau girdėjusi jį viduje, savo galvoje, tarsi jis su manimi kalbėtų. Kiti 
šamanai taip ir nesužinojo, kad ten buvau, jis taip jiems ir nepasakė. Jie 
būtų mane nužudę. Moteriai neleidžiama dalyvauti tokiose apeigose. 

— Po to Krebas pasikeitė. Niekada nebebuvo toks pat. Man regis, jo 
galios sumenko, jam nebepatiko dvasiškai vadovauti. Nežinau, kaip, ta- 
čiau aš jį įskaudinau. Nenoromis. Vis dėlto kažkaip ir jis mane paveikė. 
Nuo tada esu kitokia. Kitaip sapnuoju, o kartais keistai jaučiuosi, tarsi 
atsidurčiau kitoje vietoje ir, nežinau, kaip pasakyti, lyg atrodo, kad ži- 
nau, ką galvoja žmonės. Na, ne visai taip. Tarsi žinočiau, kaip jie jaučiasi. 
Irgi ne visai teisinga. Kas jie yra? Nežinau tinkamų žodžių, Jondalarai. 
Dažniausiai užtveriu tam kelią, tačiau kartais ima ir prasiveržia, ypač kai 
patiriu labai stiprius jausmus, kaip kad susidūrusi su Brukevaliu. 

Jondalaras keistai į ją žiūrėjo. 

- Žinai, ką aš galvoju, kokios mintys sukasi mano galvoje? 

— Ne, niekada nežinau, ką tiksliai galvoji. Tačiau žinau, kad mane 
myli, - Aila stebėjo, kaip jo išraiška pasikeičia. - Neramu, tiesa? Gal ne- 
derėjo nieko pasakoti, - sumurmėjo Aila, Jondalaro jausmus priimdama 
kaip sunkų svorį. Ji visada buvo itin jautri Jondalarui. Moteris nuleido 
galvą, jos pečiai sukumpo. 

Jondalaras matė, kokia ji prislėgta, ir staiga jo nerimas tarsi išgaravo. 


Jis suėmė ją už pečių ir privertė pakelti galvą, o tada pažvelgė tiesiai į akis. 

Jose buvo tas neįtikėtinai senovinis žvilgsnis, kurį jis kartais pastebėdavo, 
ir liūdesys - gili, neapsakoma melancholija. 

— Neturiu ko nuo tavęs slėpti, Aila. Man nesvarbu, jei žinai, ką galvoju 
ar juntu. Myliu tave. Niekada nesiliausiu tavęs mylėti. 

Ailai iš akių pasipylė ašaros - meilės ir palengvėjimo. Ji stiebėsi jo pa- 
bučiuoti, o jis kaip tik lenkėsi bučiuoti ją. Jondalaras tvirtai ją apkabino 
trokšdamas apsaugoti nuo visko, kas galėtų sukelti jai skausmą. Aila sto- 
vėjo į jį įsikirtusi. Tol, kol turi Jondalarą, niekas nesvarbu. Kaip tik tada 
pravirko Jonaila. 

— Tenoriu būti mama, noriu būti tavo pora, Jondalarai. Tikrai neno- 
riu būti zelandonė, - išbėrė Aila ir nuėjusi paėmė dukrytę ant rankų. 

„Ji tikrai išsigandusi, - galvojo jis, - tačiau kas nebijotų? Man net ne- 
patinka artintis prie laidojimo žemės, juo labiau - galvoti apie keliones 
į dvasių pasaulį“ Jis stebėjo ją ateinančią su kūdikiu ant rankų, vis dar 
ašarų sklidinomis akimis, ir staiga užplūdo begalinė meilė bei troškimas 
apsaugoti ją ir kūdikį. Na, ir kas, jei ji taps zelandone? Ji vis dar bus ta pati 
Aila, jai vis dar jo reikės. 

— Viskas bus gerai, Aila, - tarė jis, imdamas mažylę ir glausdamas ją 
glėbyje. 

Po jungrtuvių, o ypač gimus Jonailai, Jondalaras jautėsi kaip niekad 
laimingas. Jis pažvelgė į vaikelį ir nusišypsojo. „Tikiu, kad ji mano dukry- 
tė“, - pagalvojo jis. 

— Viskas priklauso nuo tavęs, Aila, - pasakė jis. - Tu teisi: prisijungusi 
prie zelandonių nebūtinai turėsi ja tapti, o jei ir tapsi, viskas bus gerai. 
Visada žinojau, kad susijungsiu su ypatinga moterimi, ne tik gražuole, 
bet ir turinčia ypatingą dovaną. Motina tave pasirinko. Tai garbė, ir ji 
tai parodė pagerbdama tave sąjunga. Turi gražią dukterį. Ne, mes turime 
gražuolę dukrytę. Juk sakei, kad ji ir mano duktė, tiesa? - kalbėjo jis, mė- 
gindamas numaldyti jos baimę. 

Ašaros vėl pasipylė, tačiau dabar Aila pro jas šypsojosi. 

— Taip, Jonaila yra tavo ir mano duktė, - tarė ji, o paskui vėl pratrū- 
ko sriūbauti. Jis siekė jos kita ranka ir stovėjo apkabinęs abi. - Jei kada 
liausiesi mane mylėjęs, Jondalarai, nežinau, ką darysiu. Meldžiu, visada 

— Žinoma, niekada nesiliausiu tavęs mylėjęs. Visada tave mylėsiu. 
Niekas niekada neprivers manęs tavęs atsisakyti, - nuoširdžiai tarė Jon- 


dalaras, širdies gilumoje vildamasis, kad taip ir bus. 


Žiema pagaliau pasibaigė. Ištirpo sniego pusnys, purvinos nuo vėjo su- 
neštų dulkių, per paskutinius sniego likučius violetines ir baltas galvytes 
iškišo pirmieji krokai. Išlašėjo varvekliai, pasirodė pirmieji žali pumpu- 
rėliai. Aila daug laiko leido su Yhaha. Priglaudusi savo mažylę nešiojimo 
skraistėje, moteris vaikščiojo su kumele arba lėtai ja jodinėjo. Lenktyni- 
ninkas buvo dirglesnis, net Jondalarui sunkiau sekėsi jį suvaldyti, tačiau 
vyras džiaugėsi šiuo nauju iššūkiu. 

Yhaha sužvengė pamačiusi Ailą; ji paglostė ir meiliai apkabino kume- 
lę. Ketino susitikti su Jondalaru ir keletu kitų žmonių nedidelėje pastogė- 
je pasroviui. Jie ketino padaryti įpjovas beržuose sulai; dalis jos bus gari- 
nama iki tiršto sirupo, o kita dalis rauginama, kad išeitų lengvas svaigusis 
gėrimas. Nebuvo toli, tačiau Aila nusprendė prajodinėti Yhaha, labiau- 
siai dėl to, kad norėjo būti greta jos. Jau beveik atjojo į sutartą vietą, kai 
pradėjo lyti. Ji paragino kumelę, tada pastebėjo, kad ji sunkiau šnopuoja. 
Aila apčiuopė suapvalėjusius kumelės šonus ir pajuto sąrėmį. 

— Yhaha, - tarė ji garsiai, — tavo laikas atėjo. Svarsčiau, ar greitai ku- 
meliuosies. Mes netoli pastogės, kur turėjau susitikti su kitais. Manau, 
tau nekliudys, jei greta bus žmonių. 

Pasiekusi stovyklą, ji paprašė Joharano, kad leistų įsivesti Yhaha po 
stogu. Kumelė ruošėsi kumeliuotis. Vadas tučtuojau sutiko, o tarp žmo- 
nių pasklido susijaudinimo banga. Kokia įdomi patirtis. Niekas nebuvo 
matęs palikuonį beatsivedančios kumelės. Aila nusivedė Yhaha po išsiki- 
šusia atbraila. 

Atskubėjęs Jondalaras pasiteiravo, ar nereikia pagalbos. 

- Nemanau, kad Yhaha reikia mano pagalbos, bet noriu būti greta, - 
paaiškino Aila. - Man padėtum, jei prižiūrėtum Jonailą. Pavalgydinau ją, 


tad kurį laiką ji turėtų būti rami. 

Jondalaras paėmė dukrytę. Pamačiusi jo veidą ji plačiai, džiaugsmin- 
gai nusišypsojo. Mergaitė visai neseniai pradėjo šypsotis ir ėmė sveikinti 
savo židinio vyrą tokiu atpažinimo ženklu. 

— Paveldėjai motinos šypseną, Jonaila. 

Keldamas mažylę ir žvelgdamas tiesiai į ją Jondalaras pats šypsojosi. 
Vaikelis sutelkė žvilgsnį jam į veidą, kažką suulbėjo ir vėl nusišypsojo. 
Jondalaro širdis ištirpo. Sulenkęs ranką jis priglaudė Jonailą prie savęs ir 
nusinešė prie žmonių, sustojusių mažos pastogės gale. 

Yhaha, regis, buvo patenkinta, kad netenka mirkti lietuje. Aila nu- 
šluostė kumelę ir nuvedė ją į sausą vietą kuo toliau nuo žmonių. Susi- 
rinkusieji suprato Ailos troškimą, kad jie laikytųsi atokiau, tačiau erdvės 
buvo maža, ir jie be vargo viską matė. Jondalaras irgi stebėjo. Jis ne pirmą 
kartą matė besikumeliuojančią Yhaha, tačiau jaudinosi ne mažiau. Gim- 
dymo proceso pažinimas nesumažina pagarbos jausmo pasirodant naujai 
gyvybei. Gyvūnas ar žmogus, vis tiek tai didžiausia Doni dovana. Visi 
tyliai laukė. 

Vėliau, kai atrodė, kad Yhaha dar ne visai pasiruošusi, tačiau įsitaisiusi 
kuo patogiau, Aila nuėjo atsigerti vandens prie laužo, kur susėdę laukė 
žmonės. 

— Aila, nemanau, kad kada girdėjau tave pasakojant, kaip radai savo 
arklius, - tarė Dinoda. - Kodėl jie nebijo žmonių? 

Aila nusišypsojo. Ji jau įprato pasakoti istorijas ir mielai kalbėdavo 
apie arklius. Greitai nusakė, kaip spąstais sugavo ir nužudė Yhahą mo- 
tiną, ir tik paskui pastebėjo mažą kumelaitę ir hienas. Paaiškino, kaip 
parsivedė mažylę į urvą, maitino ir užaugino. Kalbėdama Aila įsijautė ir 
nė nesuvokdama į pasakojimą įtraukė patirtį, kurią įgijo gyvendama gen- 
tyje: žodžius ir reikšmes pabrėžė gestais ir kūno kalba. 

Kartu galvodama ir apie kumelę, ji nesąmoningai dramatizavo įvy- 
kius, tad žmones, keletą jų - iš gretimų urvų, pasakojimas tiesiog užvaldė. 
Dar įdomesnis ir neįprastas pasakojimas buvo dėl keisto Ailos akcento ir 
neįtikėtino gebėjimo pamėgdžioti gyvūnų garsus. Netgi Jondalaras buvo 
pakerėtas, nors žinojo visas aplinkybes. Jis nebuvo girdėjęs ją šitaip pa- 
sakojant visą istoriją. Buvo užduota dar klausimų. Aila pradėjo pasakoti 


apie gyvenimą slėnyje, tačiau, kai pasakė suradusi ir užauginusi urvinį 

liūtuką, klausytojai jau neatrodė tokie patiklūs. Jondalaras greitai stojo 
jai padėti. Vis dėlto istorija apie liūtą, arklį ir moterį, kartu gyvenančius 
urve nuošaliame slėnyje, buvo viena mėgstamiausių aplinkiniuose urvuo- 
se. Pasakojimą nutraukė garsas, atsklidęs iš kumelės pusės. 

Aila pašoko ir nuėjo prie Yhaha, kuri tuo metu jau gulėjo ant šono. 
Jau pradėjo matytis kumeliuko galvą gaubianti plėvelė. Antrą kartą mote- 
ris tapo kumelės pribuvėja. Dar užpakalinėms kojoms neišlindus iš moti- 
nos kūno naujagimė kumelaitė bandė atsistoti. Yhaha atsigręžė pažiūrėti, 
kaip jai pavyko, ir švelniai sužvengė mažylei. Kumelaitė gulomis pradėjo 
rangytis link Yhaha snukio, akimirkai stabtelėjo paieškoti, kur žįsti, dar 
abiem nė neatsistojus. Kai mažoji pasiekė motiną, toji tučtuojau liežuviu 
pradėjo ją prausti. Kitą akimirką mažas arkliukas vėl mėgino atsistoti, 
pargriuvo ant snukučio, tačiau nepasidavė ir vos kelioms minutėms prač- 
jus po gimimo jau stovėjo ant vis dar netvirtų kojelių. „Labai stipri maža 
kumelaitė“, - pagalvojo Atila. 

Vos kumelaitė atsistojo, pakilo ir Yhaha. Mažylė norėjo žįsti, bet iš 
pradžių pralindo kiaurai papilvę ir niekaip nerado reikiamos vietos. Yha- 
ha truputį niuktelėjo kumelaitę, kad nukreiptų tinkama kryptimi. Tiek 
tereikėjo. Yhaha puikiausiai sugebėjo, niekieno nepadedama, atsivesti 
laibakoję kumelaitę. 

Žmonės stebėjo tylėdami, pirmą kartą savo akimis pažindami, kad 
Didžioji Motina Žemė laukiniams kūriniams davė supratimo, kaip pa- 
sirūpinti naujagimiais. Arklių ir daugumos kitų gyvūnų, kurie gausiomis 
bandomis ganėsi plačiose stepėse, naujagimiai išgyventi galėjo tik todėl, 
kad mažyliai vos gimę gebėjo stotis ant kojų ir visai netrukus bėgti beveik 
taip greitai kaip suaugę gyvūnai. Kitaip jie taptų lengvu plėšrūnų grobiu 
ir žūtų. 

Žmonėms teko reta pramoga — stebėti arkliuko gimimą. Visi, kurie 
tapo įvykio liudytojais, ateityje pasakos ir perpasakos šią istoriją. Kai abu 
arkliai jaukiai įsitaisė po pastoge, Aila sugrįžo prie žmonių. Ne vienas jų 
turėjo klausimų Ailai. 

- Nežinojau, kad arklių mažyliai kone nuo pat gimimo moka vaikš- 
čioti. Reikia mažiausiai metų, kad mažas žmogutis išmoktų vaikščioti. Ar 
jie greičiau ir užauga? 

— Taip, — atsakė Aila. - Lenktynininkas gimė kitą dieną po to, kai 
radau Jondalarą. Dabar jis visiškai suaugęs eržilas, o skaičiuoja tik trejus 
metus. 

— Turėsi sugalvoti mažylei vardą, - priminė Jondalaras. 

— Taip, bet reikės gerokai pagalvoti, - atsakė Aila. 

Jondalaras greitai suprato, ką ji norėjo pasakyti. Tiesa, kad šieno spal- 
vos kumelė atsivedė kitokios spalvos kumelaitę. Taip pat tiesa, kad Rytų 
stepėse, tame regione, kur gyveno mamutojai, buvo nedaug tokių arklių 
kaip Lenktynininkas, tamsiai rudo plauko. Jis nenumanė, kokio plauko 
bus mažoji kumelaitė, tačiau neatrodė, kad ji taps panaši į motiną. 

Netrukus juos susirado Vilkas. Tarsi instinktyviai žinotų, kad dera at- 
sargiai artintis prie naujo šeimos nario, jis pirmiausia nuėjo prie Yhaha. 
Nepaisant instinktų, kumelė žinojo, kad šito plėšrūno nedera baimintis. 
Aila irgi priėjo. Įsitikinusi, kad šitas Vilkas tikrai išimtis, ypač kai greta 
yra moteris, Yhaha leido pilkiui pauostyti naujagimę, o mažylei - pajusti 
vilko kvapą. 

Jaunoji kumelaitė buvo pilka. 

- Tikriausiai pavadinsiu ją Širme, — pasakė Aila Jondalarui. - Ji bus 
Jonailos arklys. Turėsime mokyti jas abi. 

Jis džiugiai nusišypsojo nujausdamas, kas jų laukia. 

Kitą dieną, atėjęs į arklių teritoriją ant atbrailos, Lenktynininkas 
pasveikino mažą sesutę entuziastingai ir smalsiai, tačiau griežtai prižiū- 
rint Yhaha. Aila kaip tik žiūrėjo link namelių, kai pamatė ateinančią 
Zelandonę. Ji nustebo išvydusi, kad donija ateina pažiūrėti naujagimės 
kumelaitės — ji retai lankydavo gyvūnus. Kiti žmonės vis rasdavo dingstį 
pašnairuoti į tą pusę, ir Aila prašė, kad iš pradžių jie neitų pernelyg arti, 
bet donija sulaukė asmeninio pakvietimo pažiūrėti Širmės. 

— Jonokolas pranešė, kad per kitą vasaros susirinkimą paliks devintąjį 

— Ką gi, tu to tikėjaisi, - sudirgusi atsakė Aila. 

— Ar jau nusprendei, kad būsi nauja mano mokinė? - tiesiai, nedvejo- 
dama paklausė donija. 


»yo- eo 


Zelandonė laukė, tada pažvelgė Ailai tiesiai į akis. 


aso 

— Manau, neturi pasirinkimo. Žinai, kad vieną dieną pajusi pašauki- 
mą, gal net greičiau, nei galvoji. Nenorėčiau matyti, kaip nyksta tavo ge- 
bėjimai, net jei pajėgtum juos išsaugoti be mokymo ir pasiruošimo. 

Aila stengėsi išsilaisvinti iš įsakmaus žvilgsnio. Paskui savo būties gel- 
mėse, smegenų kamputyje, ji atrado šaltinį: pajuto viduje kylant jėgą ir 
suprato, kad daugiau nebėra saistoma donijos. Atvirkščiai, juto, kad pati 
ima viršų prieš tą, kuri yra pirmoji, ir jos žvilgsnį atlaikė. Aila patyrė kaž- 
kokį neapibūdinamą jėgos, viešpatavimo ar valdžios pojūtį, kokio nieka- 
da anksčiau sąmoningai nejuto. 

Kai Aila nuleido akis, donija akimirkai nusisuko. Kai vėl atsigręžė, ją 
kausčiusi begalinė jėga buvo dingusi, o Aila žvelgė į ją išmanančiai šyp- 
sodamasi. Mažylė jos glėbyje tarsi kažko sunerimusi pradėjo muistytis, ir 
Aila nukreipė dėmesį į kūdikį. 

Zelandonė buvo sukrėsta, tačiau greitai susitvardė. Ji apsisuko eiti, bet 
atsigręžusi dar ilgai žiūrėjo į Ailą. Ne tuo žvilgsniu, kuris sužadino valių 
kovą, bet tiesiu, veriančiu. 

— Dabar pasakyk, kad tu ne zelandonė, Aila, - tarė ji ramiai. 

Aila išraudo ir tarsi abejodama apsidairė, lyg mėgintų rasti kokį būdą 
išsigelbėti. Kai atsigręžė į storulę, vėl buvo matyti tokia įprasta Zelando- 
nės valia. 

— Pasakysiu Jondalarui, - pažadėjo Aila ir greitai nuleido akis į kūdi- 
kį. 

Jean M. Auel 
Pirmykštė moteris: Urvinio lokio gentis 
608 p., kieti viršeliai 


Žemės drebėjimas palieka mažąją Ailą vieną priešistorinėje girioje. 
Taip ją, klajojančią, išbadėjusią, urvinio liūto sužeistą, aptinka Urvinio 
lokio genties žmonės. Aukšta, šviesiaplaukė, mėlynakė iš svetimos 
4 RMY Kš | Ė genties atrodo nesava ir nepatikima. Jei ne gydytoja Iza ir laimingai 
susiklosčiusios aplinkybės, vaikas būtų buvęs paliktas mirti. 

MO Į - R | S Padedama globėjos mergaitė išmoksta neandertaliečių, 
bendraujančių daugiau gestais ir mMimikomis, tradicijų, elgesio 
normų, kalbos, o imlus protas pasitarnauja kasdienėje kovoje dėl 
išlikimo. Ailos, kurios gyslomis teka pirmųjų Žmonių kraujas, 
atsiradimas žada neišvengiamas permainas, kelia Urvinio lokio 
gentainių pagarbą... ir neapykantą. 


Jean M. Auel 
Pirmykštė moteris: Arklių slėnis 
608 p., kieti viršeliai 


Žmonių dukra Aila, naujojo genties vado Braudo išvyta iš ją 
auginusios neandertaliečių genties, žiauriai atplėšta nuo sūnelio, 
traukia ieškoti naujų namų ir savųjų, mėlynakių šviesiapiaukių, 
genties. Tolimoje Zelandonij joje į kelionę pe priešistorinę Europą 
ruošiasi broliai Jondalaras ir Tonolanas. Sis nori surasti Didžiosios 
Motinos upės ištakas, o brolis Jondalaras trokšta pamatyti kitas 
gentis ir pasprukti nuo... vestuvių. 


Jean M. Auel 
Pirmykštė moteris: Mamutų medžiotojai 
752 p., kieti viršeliai 


Žiema Arklių slėnyje prabėgo nepastebimai. Aila išmoko išlikti 
viena, prisijaukino liūtą ir kumelę, išmoko šaudyti lanku, meistriškai 
įkurti ugnį, bet nenumaldė troškimo surasti Kitus, savuosius. Su 
likimo atsiųstu mylimuoju Jondalaru, šviesiaplaukiu gražuoliu, kurį 
išgelbėjo nuo mirties ir išgydė, moteris iškeliauja ieškoti Žmonių. 
Jie susitinka su mamutojais, mamutų medžiotojais, žmonėmis iš 
kitos giminės. 


Jean M. Auel 


Pirmykštė moteris: Kelionė per lygumas 
830 p., kieti viršeliai 


Našlaitė Aila ir keliautojas Jondalaras palieka saugią mamutojų 
žemę prie Juodosios jūros ir leidžiasi į pavojingą ir iššūkių kupiną 
kelionę per visą Žemyną į kromanjoniečių gyvenvietę dabartinėje 
Pietų Prancūzijoje, iš kur kadaise iškeliavo Jondalaras su broliu. 


Auel, Jean M. 

Jean M. Auel toliau kuria daugiasluoksnį priešistorinės visuomenės pasaulį, 

ir įdomius. 

išplėšė iš mylimos savųjų genties. Ji vėl griš į uolų 
prieglobstį su savo brangiausiais, pasiryžusi sušildyti 
juos karšta meile ir stipria dvasia. 


la, Jondalaras Ir jų prijaukinti gyvunai pagaliau pasiekia Jondalaro:: 
gimtinę Zelandonij iją Ir susitinka SL jo o gentimi. Ailą stebina viskas: 


namai o P R, k i , drabužiai, Las ys. Nors 
timieji r na a Šilte S 3 mai kėlė atrod nelyg keista 

Uolų, pregi opėjgą 
1me dalijosi 
iai ir k 6 ien 
Amerikoje gimusi | ašytoja, pakerėju mės | a 2 „Kad 
atvertų langą į | pirmykščių žmonių pasaulį, J. Auel šstudiavo visą 
įmanomą archeologinę medžiagą, dalyvavo išlikimo kursuose, „mokėsi 
primityviųjų ar natų, gyd mo vaistažolėmis. S šešios) nygos, 
pelniusios pasaulic "archeologų, antropologų ir paleon' No ogio Jų pag, arbą, 
tačiau mijonus S ytojų VI asaulyje sužavėjo r 
Europos priešis torės S Li izdas, 
tarpusavio santykit 18, meilės 
žmonijos likimas. | 

